
Capitolul I - Pneumologie 


1. BRONHOPNEUMOPATIA OBSTRUCTIVA 


w 


CRONICA 


Miron Alexandru Bogdan, Ştefan Dumitrache Rujinski, Tudor 
Constantinescu, Andrei-Alexandru Muntean 

Definiţie. Precizări semantice 

Conceptul de bronhopneumopatie obstractivă cronică (BPOC) s-a născut în anii de 
după 1970 din dorinţa de a caracteriza o entitate definită fiziopatologic prin sindrom 
Spirometric obstructiv, iar clinicopatologic prin conceptele de bronşită cronică şi emfizem 
pulmonar. Iniţial se cuprindea şi astmul bronşic, dar acumularea de informaţie morfopatologică 
şi progresele de cunoaştere de patogenie şi fiziopatologie au demonstrat rapid că astmul este o 
boală diferită. Manifestările clinice permit de cele mai multe ori distincţia dintre BPOC şi astm 
bronşic (AB). 

Sindromul obstructiv bronşic este definit spirometric prin disfuncţia ventilatorie 
obstructivă al cărei substrat este afectarea inflamatorie difuză a bronhiilor medii şi mici. în 
BPOC el este minim reversibil, iar în astm este reversibil spontan sau prin terapie. 

Definiţia BPOC (după Ghidul GOLD): este o afecţiune plurifactorială (condiţionată 
genetic, constituţional şi prin poluare cronică a aerului respirat) ce determină scăderea 
progresivă şi lentă a VEMS cu reversibilitate minimă, nesemnificativă şi caracterizată de un 
sindrom inflamator cronic ca răspuns la factori iritativi cronici din aerul respirat 1 . 

Cuvintele-cheie ale acestei definiţii sunt: condiţionare genetică („predispoziţie”), 
progresivitate a sindromului obstructiv (evidenţiată prin scăderea VEMS), inflamaţie cronică 
şi iritaţia cronică prin noxe aeriene (fumat şi/sau factori de mediu profesional sau habitual). 

Leziunile cauzative ale obstrucţiei bronşice sunt emfizemul şi inflamaţia cronică a căilor 
aeriene. Ele sunt invariabil coexistente, dar în grade diferite. 

Emfizemul se defineşte prin distracţia septurilor alveolare şi mărirea consecutivă, 
anormală şi persistentă a teritoriilor aeriene distale bronhiolelor terminale, fără o fibroză 
evidentă. 

Bronşita cronică se defineşte prin hipersecreţie cronică sau recurentă, ale cărei 
consecinţe sunt tuse şi expectoraţie cel puţin trei luni pe an, doi ani consecutiv. Există bronşitici 
cronici care nu au sindrom obstructiv; vechii fumători (peste 20 de ani de fumat) sunt de obicei 
şi tuşitori cronici. 

Disfuncţia obstructivă cronică ireversibilă nu este patognomonică pentru BPOC. Există 
şi alte boli obstructive cronice ireversibile care trebuie distinse pe criterii clini- co-paraclinice 
de BPOC: fibroza post tuberculoasă, sarcoidoza, bronşiectaziile, fibroza chistică, bissinoza, 
bronhiolitele obliterante (postvirale sau post-transplant pulmonar etc.). Boala cel mai greu de 
diferenţiat de BPOC este uneori astmul bronşic. Deşi sindromul inflamatoriu din astm şi BPOC 
are un substrat celular şi molecular diferit, există forme de astm sever care mimează BPOC. 
Cei mai mulţi autori consideră că aceste două boli coexistă la unii bolnavi (de exemplu situaţia 
unor astmatici care fumează mult timp). 

BPOC este o boală lent evolutivă, iar una din consecinţele sale tardive este insuficienţa 
respiratorie cronică obstructivă (IRCO). 

Conceptele de BPOC, emfizem şi bronşită cronică sunt definite pe criterii distincte: 
funcţional, anatomopatologic şi clinic. 

Tabagismul reprezintă factorul de risc şi etiologic cel mai important. Cum taba- gismul 
este factor de risc pentru numeroase alte boli, cercetările ultimilor 10 ani tind să includă BPOC 
într-un complex de boli cronice având un substrat inflamatoriu asemănător (uneori cu 
tulburătoare elemente comune) ceea ce face ca aceste boli să se asocieze frecvent. Aceste boli 
sunt: ateroscleroza (cu bolile vasculare sistemice consecutive), diabetul zaharat de tip 2, 
hepatita cronică, osteoporoza, miopatia cronică; unii asociază şi depresia. Creşterea speranţei 
de viaţă caracteristică perioadei contemporane face acest fenomen de asociere morbidă încă şi 
mai pregnant. 

Epidemiologie 

Tabagismul, mai cu seamă sub forma fumatului de ţigarete, reprezintă cel mai important 
factor de risc pentru BPOC. Nu este de mirare faptul că prevalenţa acestei boli a crescut extrem 
de mult în ultimii 50 de ani, de când fumatul/tabagismul a devenit cea mai mare endemie 
mondială: peste un miliard de fumători pe Terra, cu ţări în care prevalenţa fumatului se situează 
între 30 şi 50% din populaţia adultă. Date epi- demiologice referitoare la BPOC sunt greu de 
obţinut, anchetele epidemiologice bazân- du-se pe chestionare validate. 

„în SUA 14% din bărbaţii albi fumători aveau o disfuncţie ventilatorie obstructivă 
definitorie a unei BPOC, în comparaţie cu nefumătorii care prezentau doar 3% disfuncţii 
obstructive. Numărul cazurilor de BPOC din SUA era estimat în 1996 la 14 milioane, cu 
o prevalenţă în populaţia generală adultă de 4-6% la bărbaţi şi 1-3% la femei. Tot în 
SUA, ea reprezintă a 4-a cauză de mortalitate şi singura care manifestă tendinţă la 
creştere (rata mortalităţii prin BPOC crescând cu 71% între 1966-1986). Datele nord 
americane indică prevalenţe mai mici pentru indivizii de culoare, ceea ce este un 
argument că factorii genetici influenţează dezvoltarea BPOC.” 

„în Franţa se estimează numărul fumătorilor purtători de bronşită cronică la cea 2,5 
milioane din care cea 800.000 prezintă BPOC. Din cei cu BPOC se află în stadiul de IRCO 
estimativ o cincime, deci cea 150-200.000.” 

în Romania un studiu din anul 2011 pe 9639 de subiecţi peste vârsta de 40 de ani a arătat 
o prevalenţă de cea 6%. Prevalenţa tabagismului în populaţia generală era în anul 2011 de 26% 
fumători activi şi cea 2% fumători ocazionali. 

Statisticile OMS prevăd un loc 3 în lume a BPOC printre toate cauzele de mortalitate în 
anul 2020 şi a 5-a cauză mondială de pierdere de DALY (disability adjus- ted life year - suma 
anilor pierduţi prin mortalitate prematură sau disabilitate). 

„în România mortalitatea prin BPOC la bărbaţi (cu vîrsta între 65-74 de ani) era în 1984 
de cea 400%ooo, situându-ne pe primul loc în statistica mondială a acelei epoci. Procedând 
analogic cu cifrele de prevalenţă din alte ţări europene se poate estima că actualmente în 
România există cea 800.000 fumători cu bronşită cronică, din care cea 120.000 au BPOC, iar 
30-35.000 se află în stadiu de IRCO. Dintre aceştia, 13-14.000 ar avea nevoie de oxigenoterapie 
cronică la domiciliu. Estimarea aceasta nu are în vedere decât fumatul ca factor de risc al BPOC 
şi ignoră alţi factori de risc precum cei de natură ocupaţională. Aceştia ar putea adăuga un 
procent cam de 10% la cifrele estimative.” 

Factori de risc 

Funcţia respiratorie se estimează prin VEMS şi prezintă o tendinţă naturală de scădere 
în decursul vieţii. Valoarea scăderii anuale a VEMS nu este în mod normal prea mare, ci de 
ordinul 15-30 ml/an. „Factorii de risc sunt acei factori susceptibili de a creşte rata de degradare 
a VEMS. Factorii de risc pot acţiona în orice perioadă a vieţii: înainte de naştere (influenţând 
dezvoltarea aparatului respirator), în copilărie în perioada de creştere (nivel maximal atins mai 
scăzut), în faza de platou a VEMS (debut precoce al declinului VEMS) şi în faza de declin 
(ritm accelerat de scădere a VEMS).” 

Valoarea VEMS la un anumit moment al vieţii depinde astfel de trei factori: valoarea 
de start (parametrii la naştere ai funcţiei repiratorii), factorii de risc externi şi factorii de risc 
individuali. 

Valoarea de start este dată de parametrii la naştere ai funcţiei respiratorii. 

Indivizii cu parametrii mai mici respiratori la naştere îşi vor începe degradarea din 
cursul vieţii de la valori mai mici, ceea ce va determina o scădere a vârstei de atingere a pragului 
de boală. 

La naştere funcţia respiratorie este condiţionată de parametri genetici, iar 
premarturitatea poate genera dimensiuni pulmonare mai mici. „Fumatul matern are ca 
rezultat naşterea unor copii a căror CV poate fi cu până la 10% mai scăzută decât la 
copiii din mame nefumătoare, având în plus un risc crescut de infecţii respiratorii în 
cursul primilor ani de viaţă; pneumoniile grave din perioada vieţii de sugar pot induce la 
rândul lor sechele indelebile în ceea ce priveşte dezvoltarea ulterioară a aparatului 
respirator”. 

Factori de risc externi 

Fumatul reprezintă cel mai important factor de risc cunoscut în ceea ce priveşte BPOC. 
Fumătorii susceptibili de a dezvolta BPOC comun au o scădere a VEMS de cea 50-60 ml/an, 
unii atingând vaîori de 90-100 ml/an. BPOC a devenit o problemă de sănătate publică odată cu 
introducerea fumatului de ţigarete ca principal mod de consum al tabacului în timpul primului 
război mondial. Circa 90% din cazurile de BPOC sunt datorate fumatului. Durata fumatului ce 
determină instalarea bolii este în medie de 

20 de ani (la un cuantum de cel puţin 20 pachete-an), iar evoluţia este lentă şi insidioasă, 
neforţând pacientul să abandoneze fumatul decât tardiv. 

Poluanţii atmosferici pot reprezenta o etiologie unică (mai ales în mediile industriale 
poluante) sau factori etiologici accesorii în combinaţie cu fumatul. Mediile industriale cele mai 
expuse sunt cele din industria siderurgică (turnătorii, cuptoare de producţie), extractivă (mine 
de cărbuni, metale feroase sau neferoase), chimică (producţie sau prelucrare de SO 2 , NO 2 , clor, 
amoniac etc.), mediile de sudură, vopsitorie/boiangerie (solvenţi volatili), industria cauciucului 
sintetic (negru de fum, producţie de anvelope) etc. 

Agricultura expune la poluare atmosferică prin produşii volatili gazoşi rezultaţi din 
descompunerea substanţelor organice sau anorganice folosite ca îngrăşăminte pe câmp. Poluare 
semnificativă se întâlneşte şi în mediile de zootehnie. 

în ţările Lumii a Treia s-au descris poluări cauzatoare de BPOC prin mediul poluat de 
fum de lemn utilizat pentru gătit şi încălzirea locuinţelor. 

Factorii de risc individuali 

Deficitul genetic de alfa-l-antitripsină (AAT). Mucoasa bronşică suferă în timpul 
vieţii numeroase microagresiuni atât prin substanţele poluante inhalate, cât şi prin factori 
infecţioşi. Aceşti factori de agresiune locală induc recrutare activă de celule imunocompetente 
(mai ales macrofage şi PMN) care, excitate şi uneori prin necroză, eliberează enzime 
proteolitice. Aceste enzime (catepsina, elastaza şi hidrolazele) reprezintă enzime proteolitice 
care pot autodigera propriile structuri proteice celulare sau din interstiţiu dacă nu s-ar produce 
acţiunea protectivă a antiproteazelor. Dintre antiproteaze cel mai bine studiat ca efect şi 
semnificaţie este AAT. Deficitul de AAT determinat prin mutaţii genice lipseşte mediul tisular 
pulmonar de această protecţie, rezultatul fiind emfizemul pulmonar consecutiv disrupţiilor de 
pereţi alveolari. Acest emfizem este de tip panacinar, foarte sever şi apare la oameni tineri 
(până în 40 de ani) mai ales dacă sunt fumători. „Indivizii cu alele heterozigote sau homozigote 
asociate cu deficit de sinteză de AAT (PiMZ sau PiZZ) vor prezenta valori serice scăzute ale 
AAT protectoare (sub 10% din normal) ceea ce va determina o accelerare a evoluţiei leziunilor 
de tip emfizematos”. Scăderea VEMS va fi foarte accelerată (între 100 şi 150 ml de VEMS pe 
an), iar dacă se asociază şi fumatul se poate ajunge la cifre record de 150 ml/an, în forme 
precoce de BPOC extrem de grave. Acest model de risc genetic este extrem de clar, dar el nu 
se regăseşte în populaţia de bolnavi cu BPOC decât într-o proporţie de 1%. 

Polimorfismele genice „în locusurile altor gene (regiunea de control a genei TNF-alfa 
şi epoxid hidrolaza microsomială) sunt asociate cu creşteri de 10-15 ori a riscului de BPOC, 
dar prevalenţa în populaţie şi deci ponderea reală a unor asemenea anomalii genice nu sunt 
evidente. Faptul că există familii cu concentraţii mari de BPOC sugerează importanţa unor 
factori genetici în etiologia bolii, ca şi observaţia că nu toţi fumătorii dezvoltă BPOC”. 

Hiperreactivitatea bronşică (HRB) la metacholină şi statusul socio-economic 

scăzut sunt asociate cu o scădere accelerată a VEMS respectiv, cu o prevalenţă crescută 
a BPOC. Nivelul educaţional scăzut, venitul slab, alimentaţia deficitară (mai ales în legume şi 
fructe proaspete care conţin factori antioxidanţi) se corelează cu riscul crescut de boală. 

Morfopatologie 

BPOC reprezintă o boală care, din punct de vedere morfopatologie, afectează întreaga 
structură pulmonară. Descrierea sistematică a acestor modificări se referă la leziunile: 1. căilor 
mari aeriene, 2. căilor mici aeriene (periferice), 3. parenchimului pulmonar (alveole şi 
interstiţiu), 4. vascularizaţiei pulmonare. 

In faze mai avansate ale bolii se vor modifica şi muşchii striaţi şi miocardul, iar 
insuficienţa respiratorie cronică împreună cu cordul pulmonar cronic decompensat induc o 
afectare morfofuncţională a întregului organism. 

Complexul modificărilor morfopatologice din BPOC este suficient de specific, iar 
consecinţele fiziopatologice ale acestuia determină un tablou caracteristic ce regrupează 
sindroamele de: disfuncţie ventilatorie (obstructivă sau mixtă - restrictiv şi obstructivă), 
insuficienţa respiratorie (acută sau cronică), insuficienţa cardiacă. Relaţia dintre modificările 
morfopatologice şi corolarul lor fiziopatologic deşi evidentă, nu poate fi prezentată ca o 
cauzalitate lineară de tip “anomalie structurală-disfuncţie”. Acest fapt, coroborat cu marile 
progrese înregistrate în înţelegerea mecanismelor celulare şi moleculare ale bolii, a justificat 
introducerea conceptului de remodelare tisulară, mai exact de remodelare bronşică şi vasculară 
pulmonară. Remodelarea miocardică determinată de instalarea cordului pulmonar cronic are 
similitudini cu remodelarea din alte forme de insuficienţă cardiacă. în general, conceptul de 
remodelare tisulară se defineşte drept remanierea complexă a unui ţesut plasat într-un anume 
context patologic, modificările dovedind un grad semnificativ de constanţă şi o relaţie 
indelebilă dintre structura şi alterarea funcţională a acelui ţesut. 

în acest paragraf nu ne vom ocupa decât de modificările de structură pulmonară. 

1. Căile aeriene mari prezintă o marcată hiperplazie şi hipertrofie a glandelor 
submucoase, asociate cu hiperplazia celulelor caliciforme. Aceste modificări sunt responsabile 
de hipersecreţia bronşică şi de hipervâscozitatea secreţiei bronşice la pacienţii cu BPOC. Alte 
modificări sunt mai puţin constante şi se referă la hipertrofia moderată a musculaturii netede 
bronşice şi la atrofia inelelor cartilaginoase traheobronşice responsabile de alterarea 
proprietăţilor lor mecanice (un anumit grad de traheo-bronho- malacie). La nivelul peretelui 
căilor mari respiratorii se întâlneşte şi un infiltrat inflamator format din PMN, limfocite şi 
macrofage. Consecinţele globale ale acestor modificări sunt îngroşarea peretelui bronşic (care 
devine mai puţin compliant) şi modificarea segmentară a calibrului bronşic asociată cu prezenţa 
de secreţii abundente şi reologic anormale. 

2. Căile mici aeriene sunt sediul leziunilor celor mai caracteristice ale BPOC. Boala 
poate fi descrisă ca o bronhiolită lent evolutivă de etiologie cel mai adesea tabagică. 
Modificările sunt caracterizate de înlocuirea epiteliului monostratificat ciliat cu un epiteliu 
pluristratificat de metaplazie malpighiană, asociată cu o marcată hiperplazie a celulelor 
caliciforme. Peretele bronhiolar este sediul unui marcat infiltrat inflamator format din PMN, 
limfocite de tip CD8 activate, de macrofage şi fibroblaste. Un grad variabil de fibroză 
determină rigidizarea şi distorsiunea peretelui bronşic; acestea, asociate cu prezenţa de secreţii 
vâscoase, induc obstrucţii parcelare de arbore bronşic. Consecinţa globală a acestor modificări 
este sindromul obstructiv “de căi mici”, evolutiv şi ireversibil. 

3. Parenchimul pulmonar este afectat prin leziunea cea mai caracteristică: emfizemul 
pulmonar. Expresia emfîzemului este distracţia septurilor alveolare asociată cu 

dilatarea spaţiilor alveolare distale bronhiolelor terminale, fără o fibrozare marcată a 
interstiţiului restant. După cum modificările interesează global acinul sau doar o parte a sa, se 
descriu emfizemul panlobular şi emfizemul centrolobular. 

Emfizemul centrolobular este tipul cel mai prevalent întâlnit în BPOC, el fiind 
esenţialmente legat de tabagism. Leziunile caracteristice emfizematoase se regăsesc în zona 
centrală acinară fiind legate de bronhiolele respiratorii şi de canalele alveolare. Alveolele 
adiacente acestor căi mici respiratorii sunt afectate de infiltratul inflamator şi manifestă din plin 
distracţii de perete în timp ce alveolele din periferia acinului sunt indemne. Dilatarea 
structurilor centroacinare determină apariţia de mici bule centroaci- nare (“centrolobulare”). 

Emfizemul panlobular afectează global întreaga arie acinară. Dilataţiile de tip bulos vor 
fi mai ample şi vor interesa mai cu seamă lobii inferiori. Paradigma acestui tip de emfizem este 
reprezentată de bolnavii cu deficit de alfa-l-antitripsină deşi şi alţi bolnavi cu BPOC pot 
dezvolta leziuni parcelare de emfizem panlobular. Emfizemul panlobular se regăseşte într-o 
mică măsură la indivizii vârstnici reprezentând morfopatologia “îmbătrânirii” plămânului. 
Uneori bolnavii de BPOC pot dezvolta bule voluminoase care au consecinţe fiziopatologice şi 
terapeutice particulare. Dezvoltarea tomografiei computerizate şi utilizarea unor programe 
special create permit cuantificarea leziunilor emfizematoase şi, ipso facto, diagnosticarea 
radiologică obiectivă a BPOC. 

4. Vascularizaţia pulmonară prezintă modificări mai cu seamă în sectorul arterial, 
concretizate de remodelarea vasculară caracteristică arteriopatiei hipoxice pulmonare, substrat 
al hipertensiunii pulmonare secundare. Descrierea acestor modificări se va face la capitolul 
dedicat cordului pulmonar cronic. 

Patogenie şi remodelarea bronşică în BPOC 

Etiologia BPOC este reprezentată de expunerea cronică la agenţi de poluare 
atmosferică, cel mai adesea reprezentaţi de autopoluarea respiratorie prin fumat. Sursele de 
poluare nontabagică sunt legate de anumite contexte profesionale ce au fost prezentate mai sus. 

Deseori se consideră că expunerea profesională agravează efectele fumatului dacă 
pacientul este şi fumător. 

Fumul de ţigară are o compoziţie extrem de complexă, însumând peste 4000 de 
substanţe volatile distincte. Contactul frecvent dintre componentele fumului de ţigară şi 
celulele mucoasei bronşice joacă rolul unor microagresiuni repetitive care determină leziuni 
celulare ce necesită intervenţia unor mecanisme reparatorii. Se ştie, de asemenea, că anumite 
substanţe prezente în acest fum induc activarea celulelor din peretele bron- şic secretoare de 
citokine sau mediatori, unele cu efect chimiotactic pozitiv pentru celule proinflamatorii (PMN, 
limfocite şi macrofage). în mod normal, integritatea citoarhitectonică a peretelui bronşic este 
asigurată prin integritatea matricei extracelulare. Matricea extracelulară este un edificiu 
tridimensional ordonat format din 60-70% proteoglicani (larg majoritari în alte ţesuturi), din 
25-30% fibre de elastină şi doar 0,5% fibronectină. Atunci când se produce o agresiune, 
matricea extracelulară suferă o mică degradare proteolitică. Enzimele proteolitice implicate în 
remanierea matricei sunt: elastaza şi metaloproteinazele. Sursele cele mai importante de 
elastază sunt PMN şi macro- fagele excitate funcţional. Dintre metaloproteinaze cea mai 
importantă este colagenaza, 

capabilă de a degrada proteoglicanii. Integritatea structurală a matricei extracelulare este 
menţinută graţie unui echilibru dinamic subtil dintre producţia şi degradarea proteolitică a 
acesteia. Activitatea excesivă a enzimelor proteolitice este controlată inhibitoriu de către un 
complex de factori circulanţi plasmatici, dar activi la nivelul peretelui bronşic. Cea mai 
importantă moleculă este alfa-l-antitripsina, dar active sunt şi beta-l-anticolagenaza şi alfa-2- 
macroglobulina. în cursul proceselor microlezionale şi reparatorii succesive compoziţia în 
microfibre se alterează prin scăderea proporţiei de fibre de elastină şi producţia excesivă de 
fibre de colagen, aşezate dezordonat. Aşezarea lor dezordonată induce pierderea proprietăţilor 
elastice ale parenchimului pulmonar şi fîbrozarea progresivă a pereţilor bronşici şi structurilor 
vasculare. 

Una din teoriile patogeniei BPOC consideră că dezechilibrul proteaze-antiprotea- ze 
favorizează evoluţia leziunilor specifice de emfizem. Acest fapt a şi fost confirmat de 
identificarea unei populaţii umane cu deficit congenital genetic determinat de AAT, dar 
fenomenul cunoscut drept profil homozigotic pentm alelele nonproductive de AAT (Pizz) este 
extrem de rar (nu mai mult de 1,5 sau 2% dintre pacienţii cu BPOC), ceea ce nu poate satisface 
explicaţia exclusivă a unei afecţiuni cu prevalenţa BPOC. în plus, acest tip de emfizem este pur 
panacinar şi apare la vârste tinere (înjur de 40 de ani). 

O a doua teorie patogenică a BPOC consideră că leziunile ce determină alterarea 
peretelui bronşic sunt datorate unui dezechilibru dintre oxidanţii şi antioxidanţii produşi la 
nivelul peretelui bronşic. Fumul de ţigară conţine numeroşi agenţi oxidanţi, iar PMN şi 
macrofagele excitate produc la rândul lor molecule oxidante (peroxizi). Această pletoră de 
molecule oxidante inhibă efectul local al AAT şi favorizează acţiunea locală a proteazelor. Se 
presupune că agenţii oxidanţi ar putea afecta şi direct matricea extracelulară. 

Drept sinteză, actualmente se crede că efectele repetitive locale ale fumului de ţigară 
induc un efect chimiotactic pozitiv, iar prin molecule de adeziune (VLA-1) sunt reţinute la 
nivelul peretelui bronşic macrofage activate şi PMN. Acestea la rândul lor induc sosirea de 
limfocite CD8 activate (CD25) şi conduc la activarea fibroblastelor şi a miofibroblastelor. 
Acest complex de celule realizează un proces de tip inflamator cronic specific şi substanţial 
diferit de cel din astmul bronşic în care, pe primul plan, se găsesc eozinofilele şi mediatorii 
produşi^de ele. 

în această inflamaţie cronică procesele reparatorii tisulare care implică regenerarea şi 
înlocuirea celulelor lezate presupun următoarea succesiune de evenimente: 1. activarea 
macrofagelor; 2. eliberarea de factori de creştere şi de citokine fibrozante; 3. activarea 
fibroblastelor şi a miofibroblastelor; 4. liza şi sinteza de fibre elastice; 5. creşterea sintezei de 
fibre de colagen; 6. depunerea de fibre de colagen; 7. remanierea matricei extracelulare; 8. 
activarea metaloproteinazelor şi a inhibitorilor lor. 

Consecinţa remodelării bronşice este reprezentată de îngroşarea marcată a peretelui 
bronşic. La acelaşi coeficient de constricţie a fibrelor netede bronşice rezistenţa la flux va creşte 
de 15 ori faţă de bronhia normală. O sumă de alţi factori par să concure şi la o modificare 
fenotipică a fibrei musculare netede bronşice care devine hiperplazică şi mai veloce. Acest 
fenomen explică apariţia la unii bolnavi de BPOC a fenomenului de hiperreactivitate bronşică. 

Datele prezentate mai sus punctează domeniile cercetării fundamentale din domeniul 
BPOC întru identificarea unor mijloace terapeutice capabile de a bloca procesele 

inflamatorii bronşice din BPOC şi de a găsi metode care să ducă la reversibilitatea leziunilor 
constituite de remodelare. 

Clinica BPOC 

Semne şi simptome 

Semnele şi simptomele BPOC se instalează progresiv şi trebuie căutate activ în cursul 
anamnezei şi a examenului fizic. Principalele semne şi simptome întâlnite sunt tuşea cronică 
productivă şi dispneea de efort (aceasta din urmă fiind cea mai frecventă cauză de prezentare 
la medic), dar şi scăderea calităţii vieţii. 

Tuşea şi expectoraţia cronică reprezintă un semn aproape nelipsit în tabloul bolii. 
Tuşea cronică precede sau este sincronă cu debutul dispneei la 75% dintre pacienţii cu BPOC. 
Bronşita cronică, parte componentă a definiţiei BPOC, este definită drept o tuse zilnică (sau 
care afectează bolnavul în majoritatea zilelor unei săptămâni) cel puţin trei luni pe an, minim 
doi ani consecutiv. 

Tuşea prezintă o prevalenţă mare în rândul populaţiei generale. în schimb, fumătorii se 
plâng mult mai rar de aceasta, deoarece consideră că a tuşi este “un fapt normal pentru cine 
fumează”. Anamneză trebuie să fie deseori insistentă pentru a identifica vechimea reală şi 
intensitatea tusei. Frecvent tuşea este descrisă ca o tuse matinală, iniţial intermitentă, apoi 
zilnică. Tuşea din AB prezintă episoade de exacerbare paroxistică, deseori nocturne şi la 
contactul cu un factor declanşator. Aceste elemente pot fi utile pentru diferenţierea celor două 
entităţi. 

Expectoraţia este greu de cuantificat la pacienţii aflaţi în perioada stabilă a bolii, 
deoarece cea mai mare parte a sputei este înghiţită. 

Sputa obişnuită (din afara exacerbărilor) este albicioasă şi aderentă (caracter mucos). în 
perioadele de exacerbare a BPOC volumul sputei creşte, iar caracterul ei devine purulent (semn 
al numărului mare de PMN alterate) 2 . 

BPOC se asociază deseori cu alte boli, dintre care cea mai redutabilă este cancerul 
bronhopulmonar. Orice schimbare de caracter al tusei sau apariţia de spute hemoptoice 
trebuie să ducă la recomandarea efectuării unei radiografii toraco-pulmonare standard, 
iar în caz de persistenţă a sputelor hemoptoice este indicată o fibrobronhoscopie. Există 
chiar opinia îndreptăţită că atunci când un fumător suspect de BPOC se află la primul 
control medical pentru tuse sau dispnee să se efectueze o radiografie toracică. Relatarea 
unei expectoraţii cronice, zilnice şi purulente reflectă în 80% din cazuri prezenţa unor 
bronşiectazii. 

Dispneea este simptomul cel mai caracteristic pentru pacienţii cu BPOC. Atunci când 
ea este manifestă se asociază cu disfuncţia ventilatorie obstructivă ce defineşte boala. Apariţia 
ei se asociază cu un prognostic mai prost şi cu o incapacitate mai mare. 

Dispneea se defineşte drept senzaţia de efort respirator crescut sau disproporţionat. 
Iniţial dispneea este de efort, cu caracter lent progresiv până când, intr-un târziu devine dispnee 
de repaus. Caracterul lent progresiv face dificilă autoevaluarea intensităţii sale în timp de către 
pacient. Majoritatea prezintă dispnee de efort cu mult timp înainte de a solicita un consult 
medical, iar de cele mai multe ori, pacientul asociază nejustificat debutul dispneei cu un 
eveniment acut (o exacerbare). Astfel, în cadrul anamnezei sunt necesare întrebări ajutătoare 
care să ofere bolnavului repere de timp şi de severitate. Utilizarea musculaturii accesorii, 
vizibilă la inspecţia pacientului, apare ceva mai tardiv în evoluţia dispneei. 

Există mai multe unelte clinice dezvoltate pentru a obiectiva şi a cuantifica 
dispneea. în cele ce urmează le cităm pe cele ce au fost înglobate ca element de evaluare 
şi stadializare în Ghidul GOLD. 

COPDAssessmentTest (CAT) este un chestionar ce cuprinde 8 afirmaţii pe care 
pacientul le notează cu un scor de la 0 la 5 puncte, în funcţie de aprecierea subiectivă a 
simptomatologiei, fiind folositor la monitorizarea impactului bolii asupra pacientului. 
Scorul maxim este astfel de 40, acesta reprezentând o simptomatologie foarte severă. Un 
scor de 10 este considerat semnificativ în Ghidul GOLD. 

Scara Modified Medical Research Council (mMRC) îşi propune să cuantifice 
dispneea pacientului într-un mod obiectiv referitor la nivelul de efort pe care acesta poate 
să îl efectueze. Dispneea este evaluată printr-un scor de la 0 la 5 puncte, un scor mai înalt 
însemnând o severitate mai mare. Un scor de 2 este considerat semnificativ în Ghidul 
GOLD. 

Ambele chestionare sunt disponibile în limba română şi servesc, împreună cu 
evaluarea obiectivă spirometrică la încadrarea pacientului într-o grupă ce dictează şi 
atitudinea terapeutică. 

Scara Borg, spre deosebire de CAT şi mMRC cuantifică dispneea după un efort 
imediat (de exemplu în cadrul unui test de mers de 6 minute); bolnavul îşi apreciază 
dispneea după un scor de la 0 (fără dispnee) - la 10 (dispnee extrem de severă). 

Dispneea se poate agrava brusc fie în contextul unei exacerbări a BPOC, fie dacă se 
asociază o altă boală: insuficienţă cardiacă stângă, pneumonie, trombembolism pulmonar, 
pneumotorax etc. Evaluarea pacientului trebuie să fie atentă pentru a nu rata diagnosticul 
corect. 

Atunci când VEMS scade <30% din valoarea prezisă dispneea se manifestă la eforturi 
minime. Pentru alte valori ale VEMS intensitatea ei este percepută de către pacient cu variaţii, 
ceea ce face ca el să afirme “zile bune” şi “zile rele”. 

Uneori bolnavii de BPOC se plâng de respiraţie zgomotoasă, unii evocând chiar 
şuierături (wheezing). Această relatare poate pune problema diagnosticului diferenţial cu 
astmul sau cu alte entităţi: cornaj laringotraheal, pseudowheezing laringian emoţional 
etc. Dacă se insistă, anamneza poate obţine distincţia de către pacient între şuierătură şi 
respiraţie zgomotoasă cu “hârâială”, mai caracteristică pentru BPOC. 

Nu în ultimul rând, anamneza activ condusă poate evidenţia simptome ale sindromului 
de apnee în somn (SAS). Semnele generale ale SAS pot fi prezente: somnolenţă diurnă, senzaţie 
de somn neodihnitor, tulburări de concentrare intelectuală sau de memorie. Mai ales bolnavii 
obezi prezintă sforăit nocturn intens, iar aparţinătorii relevă episoadele de oprire a respiraţiei 
(apnee). Pentru cuantificarea somnolenţei diurne se foloseşte chestionarul Epworth şi 
variantele sale. 

Examenul fizic 

Examenul fizic al pacientului cu BPOC are sensibilitate şi specificitate reduse. 

Inspecţia nu este semnificativă decât la bolnavii în stadii avansate de boală. Pacientul 
este obez sau dimpotrivă hipoponderal, cu o slăbire importantă în ultimele 6-12 luni. Pacienţii 
pot apărea cianotici, cu dispnee de repaus, adoptând “poziţia de luptă”, 

şezândă cu membrele superioare sprijinite pe pat sau pe un plan tare anterior (spetează de scaun 
sau masă). Pacientul poate fi polipneic şi cu dificultăţi de a vorbi cursiv pentru a-şi menaja 
volumul curent, care chiar în repaus se face cu prea puţine rezerve ventilatorii. 

Respiraţia cu buzele pensate este evocatoare pentru o obstrucţie bronşică importantă. 
Adevărat auto-PEEP, creşterea presiunii expiratorii prin pensarea buzelor împiedică colabarea 
expiratorie a bronhiilor mici, uşurând senzaţia subiectivă de dispnee expirat orie. Aspectul 
toracelui „în butoi” decurge din mărirea diametrului anteroposterior şi orizontalizarea 
coastelor, secundare hiperinflaţiei pulmonare. 

Modificările inspiratorii sunt reprezentate de utilizarea musculaturii respiratorii 
accesorii evidentă la nivelul gâtului (contracţia scalenilor şi a sternocleidomastoidienilor). 
Toracele are mişcări sugestive în inspir: partea superioară are o mişcare înainte şi în sus, iar 
partea inferioară îşi scade diametrul transversal (semnul Hoover). în inspir se poate constata şi 
tirajul costal (contracţia activă a muşchilor intercostali şi aspiraţia peretelui prin presiunea 
negativă inspiratorie importantă) precum şi depresia spaţiilor supraclaviculare şi suprasternal. 

Modificările expiratorii se evidenţiază prin utilizarea musculaturii abdominale la expir, 
acesta fiind prelungit. 

Percuţia decelează hipersonoritate pulmonară difuză şi diminuarea excursiilor 
hemidiafragmelor (manevra Hirtz) secundară hiperinflaţiei pulmonare. Auscultatoriu se 
evidenţiază un murmur vezicular difuz diminuat, cu expir prelungit şi cu supraadăuga- re de 
raluri bronşice ronflante şi uneori sibilante. 

împărţirea BPOC în cele două forme clinice clasice („blue-bloater”- cu predominanţa 
bronşitei şi „pink-puffer” cu predominanţa emfizemului) este uneori greu de aplicat în practica 
clinică, întrucât fiecare caz de BPOC este o combinaţie în grade variabile de emfizem şi 


bronşită. 


Semnele fizice de severitate sunt: utilizarea intensă a muşchilor accesori, frecvenţa 
respiratorie peste 25/minut, alura ventriculară peste 110/minut, semne de oboseală musculară 
(depresia paradoxală a abdomenului în inspir), flapping tremor ca semn de encefalopatie 
hipercapnică şi alterarea conştienţei (somnolenţă sau comă grad I-II). 

Diagnosticul pozitiv şi diferenţial 

Diagnosticul BPOC presupune trei etape: suspiciunea, confirmarea şi diagnosticul 
diferenţial. 

Suspiciunea de diagnostic se emite la pacienţii care relatează asocierea clinică de tuse, 
expectoraţie şi dispnee cronică intr-un context etiologic sugestiv: cel mai adesea tabagism de 
minim 20 pachete/an sau expunere profesională la noxe respiratorii de minim 10-15 ani. Tuşea 
este intermitentă sau zilnică, rareori nocturnă, dispneea este persistentă şi progresivă, cu 
agravare la efort şi la infecţii respiratorii. 

Confirmarea se face prin efectuarea spirometriei/pneumotahogramei. Pentru diagnostic 
se foloseşte raportul VEMS/CVF <0,7 înregistrat după administrarea unui bron- hodilatator (în 
practică: la 15 minute după administrarea corectă a 4 puff-uri de Ventolin). 

Diagnosticul diferenţial se face cu alte boli cronice inductoare de tuse, expectoraţie şi 
dispnee. 

Aceste boli sunt: 

- astmul bronşic (există un fond de atopie, dispneea prezintă exacerbări paroxistice cu 
reversibilitate mai rapidă, crizele sunt deseori nocturne, există reversibilitate la betamimetice 
sau la corticosteroizi); 

- bronşiectaziile (pe primul plan al tabloului clinic se află bronhoreea cronică 
predominant purulentă); 

- sindromul posttuberculos; 

- bisinoza (specific legată de expunerea la scame de bumbac); 

- mucoviscidoza (în variantele clinice incomplete în care predomină manifestările 
respiratorii). 

Investigaţii paraclinice şi evaluarea severităţii 

Pacienţii suspecţi de a suferi de BPOC trebuie exploraţi paraclinic pentru a confirma 
diagnosticul şi pentru a evalua gradul severităţii, implicit prognosticul şi rata de progresie a 
bolii. Investigaţiile sunt necesare atât în evaluarea bolnavilor din perioada de stabilitate clinică, 
cât şi în perioadele de exacerbare a BPOC. Mijloacele de explorare sunt: explorările funcţionale 
respiratorii (EFR), radiologia, gazele sanguine. Alte explorări paraclinice sunt necesare doar în 
condiţii speciale. 

1. Explorările funcţionale respiratorii sunt reprezentate de spirometrie, la care se 
poate adăuga pletismogrcifia corporeală şi/sau factorul de transfer al monoxidului de carbon. 

Spirometria se practică actualmente de cele mai multe ori sub forma de pneu- 
motahogramă (curbă Flux/Volum). VEMS reprezintă cel mai utilizat parametru de identificare 
a sindromului obstructiv. De remarcat faptul că reproductibilitatea şi sensibilitatea acestui 
indice nu sunt perfecte şi că el este un indice integrativ, depinzând de înţelegerea şi cooperarea 
pacientului, de starea muşchilor săi respiratori şi de elasticitatea parenchimului pulmonar şi a 
peretelui său toracic. Alte modificări ale curbei F/V sunt scăderea CV şi a raportului VEMS/CV 
(indicele Tiffeneau). Dacă se constată o disfuncţie obstructivă, este obligatorie evaluarea 
reversibilităţii la un beta-2-mimetic cu efect rapid. Această practică trebuie luată în considerare 
în primul rând pentru diagnosticul diferenţial cu astmul bronşic. 

Testele trebuie interpretate cu prudenţă, iar datele actuale atrag atenţia că există şi 
pacienţi care suferă de BPOC care pot avea un grad semnificativ de reversibilitate (o creştere 
a VEMS cu cel puţin 12% din valoarea teoretică sau cu 15% din valoarea de bază şi care să 
reprezinte în volum absolut - minim 200 de ml). în consecinţă, noile ghiduri GOLD subliniază 
necesarul ca diagnosticul de BPOC să fie stabilit doar în cazul în care disfuncţia ventilatorie 
obstructivă persistă şi după administrarea de bronhodila- tator. 

Studiile actuale infirmă ipoteza că reversibilitatea la beta-2-mimetice cu efect rapid 
conform criteriilor sus-menţionate ar prezice un răspuns mai bun la terapia cu 
bronhodilatatoare. 

în stadiile incipiente ale bolii disfuncţia obstructivă este prezentă doar la valori mici ale 
debitului pulmonar: sunt alterate debitele instantanee MEF25-75, MEF50. Aceasta reprezintă 
disfuncţia obstructivă de “căi mici”, VEMS fiind normală. 

Pletismografia corporeală sau metoda de diluţie a heliului pot măsura volumul rezidual 
(VR) şi capacitatea pulmonară totală (CPT), obiectivând sindromul de hiperin- flaţie 
pulmonară. 

Difuziunea monoxidului de carbon (CO) evaluează atingerea interstiţială funcţională 
datorată emfizemului. TLco precum şi constanta de transfer Kco pot fi scăzute. 

Diagnosticul BPOC necesită evaluare spirometrică, deoarece definiţia bolii implică 
prezenţa disfuncţiei obstructive. 

Astfel, diagnosticul este precizat prin punerea în evidenţă a unui raport VEMS/CVF 
postbronhodilataţie mai mic de 70% din prezis, deci a unei obstrucţii la flux care nu este 
reversibilă. Până la emiterea ghidului GOLD din 2012, gradul acestei disfuncţii definea şi 
severitatea bolii. Actual, se foloseşte un scor combinat de evaluare a riscului. Urmărirea în timp 
a valorilor VEMS indică viteza de deteriorare funcţională a bolnavului, ceea ce reprezintă ipso 
facto un element de prognostic. 

2. Gazele sanguine indică prezenţa sau absenţa insuficienţei respiratorii cronice (IRC). 
O hipoxemie arterială de repaus indică prezenţa IRC care, într-o primă fază, este normocapnică, 
iar într-o fază secundă sau în cursul exacerbărilor este hipercapnică. Prelevarea de sânge arterial 
este recomandată la pacienţii care prezintă BPOC moderat şi sever şi cei care au o saturaţie a 
hemoglobinei <92% în aer ambiant, repaus. Evaluarea echilibrului acido-bazic poate evidenţia 
acidoză respiratorie compensată sau decompensată. Gazometria este obligatorie când se pune 
problema unei oxigenoterapii la domiciliu. Corectarea hipoxiei prin administrarea de oxigen 
cu debit crescut (peste 4 litri/min) poate conduce la deprimarea centrilor respiratori, conducând 
la hipoventilaţie şi acumularea dioxidului de carbon. 

3. Radiografia toracică este în general săracă în modificări. Se poate decela aspectul 
de hiperinflaţie cu: diafragme jos situate şi aplatizate, spaţiu retrosternal crescut, desen 
pulmonar accentuat (prezenţa lui în treimea periferică a câmpului pulmonar), o 
hipertransparenţă pulmonară difuză. Uneori hilurile pulmonare sunt mărite prin componenta 
vasculară sau parenchimul pulmonar are aspect “murdar”. La unii bolnavi se pot detecta bule 
de emfizem. Amploarea bulelor poate fi obiectivată prin CT, ceea ce reprezintă singura 
indicaţie specială a CT în BPOC. CT permite şi obiectivarea şi cuantificarea modificărilor 
emfizematoase. Emfizemul centrolobular determină un aspect neomogen de zone hiperclare, 
avasculare care, spre deosebire de bule, nu au o delimitare evidentă (dată de un perete); 
emfizemul panlobular este caracterizat printr-o distracţie omogenă a parenhimului pulmonar. 
Se caută o corelare cât mai bună cu funcţia respiratorie. 

Este de recomandat a se efectua la diagnosticarea unui BPOC o radiografie 
pulmonară standard deoarece aceşti bolnavi prezintă un risc crescut de cancer bronho- 
pulmonar, iar radiografia poate contribui la un diagnostic precoce al tumorii la aceşti 
bolnavi. Radiologia permite şi diagnosticarea altor afecţiuni care se pot ascunde în spatele 
unor pacienţi cu tablou clinic de BPOC stabil sau exacerbat: pneumonii, pneumotorax, 
insuficienţe cardiace, infarcte pulmonare etc. 

Strategia explorării paraclinice impune drept investigaţii de rutină: pneumotaho- grama 
pentm identificarea valorilor VEMS, CV şi MEF25^75, MEF50, răspunsul la bron- 
hodilatatoare, radiografia toracică şi eventual DLco. în forme moderate/severe trebuie 
adăugate: gazometria arterială, ECG, hemograma (eventuala poliglobulie), pletismografia 

corporeală sau tehnica de diluţie a heliului pentru determinarea volumelor pulmonare. La 
pacienţi tineri cu emfizem sever se poate determina valoarea alfa-l-antitripsinei serice (AAT 
valori normale: 150-350 mg/dl). Pacienţii care prezintă suspiciune de AB pot fi evaluaţi cu test 
de provocare nespecifică (histamină sau metacolină) pentru obiectivarea hiperreactivităţii 
bronşice sau cu monitorizarea PEF-ului. Dacă pacientul este obez şi sforăie noaptea, sau are 
alte elemente clinice sugerând SAS, se poate indica o polisomnografie. 

Investigaţiile hemodinamice pulmonare sunt necesare dacă se suspectează hipertensiune 
arterială pulmonară şi cord pulmonar cronic. Ecocardiografia a devenit o investigaţie rutinieră. 
Cateterismul cardiac poate fi o explorare de excepţie la pacienţii cu hipertensiune arterială 
pulmonară (HTP) severă la care se planifică o intervenţie toracică importantă: chirurgie de 
rezecţie a bulelor de emfizem sau transplant pulmonar. 

Clasificarea clinică (după criteriile ATS) identifică următoarele forme în funcţie de 
VEMS: uşoară (<50%), moderată (35-50%), severă (<35%). Urmărirea anuală a VEMS poate 
identifica bolnavii cu scădere accelerată a funcţiei respiratorii (>65-70 ml/an) ceea ce 
reprezintă un factor de alertă. 

Prognosticul poate fi evaluat în funcţie de severitatea disfuncţiei obstructive a 
bolnavului de BPOC: 

- vârsta sub 60 de ani şi VEMS >50%: supravieţuire la 5 ani 90%, 

- vârstă peste 60 ani şi VEMS <50% supravieţuire la 5 ani 75%, declin accelerat al 
VEMS: supravieţuire la 10 ani 30%, 

- VEMS <750 ml mortalitate la 1 an 30% şi la 10 ani 95%. 

Tratamentul BPOC 

BPOC este o suferinţă cronică cu evoluţie naturală îndelungată grevată de exacerbări a 
căror frecvenţă şi severitate modulează progresia bolii. 

Pacienţii cu BPOC sunt urmăriţi în special în serviciile de pneumologie şi medicină 
internă, în conlucrare directă cu medicul de familie. Alte specialităţi pot fi implicate pentru 
evaluarea complicaţiilor sau comorbidităţilor. 

Principalele aspecte de avut în vedere sunt: 

1. Evaluarea iniţială 

2. Investigaţiile în perioada stabilă şi explorările suplimentare 

3. Supravegherea pe termen lung 

4. Profilaxia primară şi secundară 

5. Tratamentul farmacologic 

6. Tratamentul nonfarmacologic (oxigenoterapia cronică, ventilaţia noninvazivă şi 
reabilitarea respiratorie) 

7. Exacerbarea BPOC 

1. Evaluarea iniţială 

Diagnosticul pozitiv al BPOC include o evaluare clinică amănunţită (anamneza, 
examen clinic) şi confirmare prin spirometrie (disfuncţie ventilatorie obstructivă ireversibilă 
sau puţin reversibilă). Anamneza trebuie să identifice bine simptomele (dispnee, tuse, 
expectoraţie etc.), istoricul de exacerbări (frecvenţă, severitate, indicaţie de anti- 

bioterapie/corticoterapie sistemică) şi elementul etiologic (fumat, context profesional, poluare) 
elemente importante în decizia terapeutică. 

Impactul BPOC la nivel individual, conform actualei clasificări GOLD (Global 
Iniţiative in Obstructive lung disease) presupune evaluarea combinată a severităţii: obstrucţiei, 
simptomelor şi frecvenţa exacerbărilor. 

1) Severitatea obstrucţiei ventilatorii este estimată în funcţie de valoarea VEMS 
(exprimată ca procent faţă de valoarea teoretică) post bronhodilatator (condiţie generală 
VEMS/CVF <70%): 

Stadiul 1 (uşor): VEMS >80% 

Stadiul 2 (moderat): VEMS 50-80% 

Stadiul 3 (sever): VEMS 30-50% 

Stadiul 4 (foarte sever): VEMS <30%. 

2) Prezenţa sau absenţa simptomelor evaluate prin scala de dispnee MMRC (Modified 
Medical Research Council Dyspnea Scale - 5 grade de severitate: 0 - dispnee la eforturi 
mari; 4 - dispnee la eforturi minime) sau chestionarul CAT (COPD Assessment Test - 8 
întrebări referitoare la simptome, fiecare punctate între 0-5 în funcţie de intensitate). 
Astfel, simptomele sunt considerate semnificative pentru MMRC >2 şi CAT >10. 

3) Exacerbările sunt considerate frecvente când sunt mai multe de 2/an. 

Astfel, actuala clasificare GOLD prevede existenţa a 4 grupe de risc: 

Grup A - risc scăzut, simptome reduse: Stadiul I sau II de obstrucţie după VEMS 
şi/sau 0-1 exacerbări pe an; CAT <10 sau MMRC 0 sau 1. 

Grup B - risc scăzut, simptome semnificative: Stadiul I sau II de obstrucţie după 
VEMS şi/sau 0-1 exacerbări pe an; CAT >10 sau MMRC >2. 

Grup C - risc crescut, simptome reduse: Stadiul III sau IV de obstrucţie după VEMS 
şi/sau >2 exacerbări pe an; CAT <10 sau MMRC 0 sau 1. 

Grup D - risc crescut, simptome semnificative: Stadiul III sau IV de obstrucţie după 
VEMS şi/sau >2 exacerbări pe an; CAT >10 sau MMRC >2. 

Pentru fiecare caz în parte încadrarea în unul din cele patru grupuri va ţine cont de 
parametru cu valoarea cu gravitatea maximă (exemplu: un pacient cu VEMS 60% 
corespunzător stadiului 2, prezenţa de 3 exacerbări/an şi MMRC 1 va fi încadrat în grupul C). 

Evaluarea comorbidităţilor este obligatorie la luarea în evidenţă a bolnavului. Cele 
mai importante sunt cele cardiovasculare (hipertensiune arterială, cardiopatie ischemică 
cronică), digestive (ulcer duodenal, hepatopatii cronice), sindromul de apnee în somn, 
metabolice (obezitate, diabet zaharat, dislipidemii), tumori maligne (risc înalt mai ales pentru 
cancer bronhopulmonar). 

2. Investigaţiile în perioada stabilă şi explorările suplimentare Explorarea de 
bază la luarea în evidenţă din perioada stabilă: 

- Examenul clinic 

- Spirometrie cu test bronho-dilatator cu beta-mimetic de scurtă durată 

- Radiografia toracică standard 

- Evaluare comorbidităţii cardiovasculare 

Explorări alternative, la indicaţia pneumologului: 


JL 

ir 

- în caz de BPOC mediu/sever (VEMS <50%) se vor efectua: gazele sanguine (evaluarea 
hipoxemiei şi/sau hipercapniei), hemograma (eventuala poliglobulie), ecocardiografie 
(evaluarea hipertensiunii arteriale pulmonare). 

- La un pacient tânăr (sub 40 de ani) sau nonfumător se vor efectua: dozarea alfa-1- 
antitripsinei plasmatice, un test al sudorii (forme eliptice clinic de muco- viscidoză) şi 
tomografie computerizată (pentru evidenţierea de bronşiectazii sau de patologii interstiţiale). 

- Fibrobronhoscopia se face cu următoarele indicaţii: hemoptizie, anomalii radio- logice 
(mai ales hiluri asimetrice), pneumonii repetitive. 

- în caz de hipertensiune arterială pulmonară semnificativă se vor suspiciona: SAS (se 
va efectua polisomnografie) sau trombembolismul pulmonar (tomografie computerizată cu 
contrast). 

3. Supravegherea pe termen lung 

- Controlul clinic de rutină se va efectua la interval de 6 luni. Cu această ocazie se vor 
evalua: sevrajul tabagic, adecvarea tratamentului şi aderenţa la tratament, gazele sanguine (cel 
puţin Sa02). 

- Spirometria şi ECG se vor efectua la 12 luni, pentru a evalua progresia deteriorării 
VEMS sau apariţia unor modificări cardiace. 

- Se va evalua oportunitatea reabilitării respiratorii. 

4. Profilaxia primară şi secundară Profilaxia primară: 

- Combaterea tabagismului. Profilaxia primară se referă la acele măsuri sortite să 
elimine factorii etiologici ai BPOC. Combaterea fumatului (a autopoluării cu fumul ţigaretelor) 
este cea mai importantă măsură. Combaterea tabagismului reprezintă singura măsură 
susceptibilă de a diminua prevalenţa populaţională a BPOC. Vârstele asupra cărora trebuie să 
se exercite cea mai mare presiune în lupta anti- tabagică sunt adolescenţa (perioadă în care 
debutează de cele mai multe ori fumatul) şi perioada de 40-45 de ani, când de cele mai multe 
ori se instalează insidios BPOC. 

- Expunerea profesională. Anumite locuri de muncă cu poluare atmosferică importantă 
pot contribui activ la instalarea unei BPOC. Atunci când contextul profesional este sugestiv, 
iar forma de boală pare cu potenţial evolutiv important, se poate recomanda schimbarea 
profesiunii sau a locului de muncă. Aceste persoane trebuie avertizate în mod activ şi repetat 
asupra riscului suplimentar al fumatului. 

Profilaxia secundară: 

- Sevrajul fumatului reprezintă la ora actuală singurul mijloc prin care se poate încetini 
deteriorarea VEMS, odată ce s-a diagnosticat un bolnav cu BPOC. După 1-2 ani de la 
abandonul fumatului, rata de scădere a VEMS devine comparabilă cu aceea a unui nefumător 
la mulţi dintre pacienţi. Diversele metode moderne de sevraj au crescut mult eficienţa 
sevrajului, faţă de tentativele spontane de abandon ale fumatului. Cele mai bune cifre vorbesc 
de 45% rată de succes, atunci când se asociază psihoterapie şi vareniclina, faţă de numai 9% la 
tentativele spontane. Alternative terapeutice sunt substituenţii de nicotină şi bupropion. 

- Antibioticoterapia corect administrată cu ocazia episoadelor de exacerbare poate 
proteja pacienţii cu BPOC de degradarea suplimentară a VEMS. Administrarea profilactică a 
antibioticelor nu are valoare terapeutică şi poate reprezenta un mod de selectare a unor tulpini 
bacteriene cu grade înalte de rezistenţă la antibiotice. 

- Vaccinarea antipneumococică este recomandată pentru pacienţii peste 65 de ani sau 
mai tineri, dar cu comorbidităţi severe în special cardiovasculare. 

- Vaccinarea antigripală anuală este recomandată în special la pacienţii vârstnici şi cu 
forme severe de BPOC. 

5. Tratamentul farmacologic 

Medicamentele folosite în tratamentul BPOC sunt: bronhodilatatoarele, cortico- 
steroizii şi alte medicaţii (fluidifiante, antioxidante). 

Bronhodilatatoarele 

Bronhodilatatoarele reprezintă terapia de bază în BPOC şi sunt de 3 tipuri: 

- betamimetice (cu durată scurtă sau cu durată lungă de acţiune); 

- anticolinergice (cu durata scurtă sau lungă de acţiune); 

- teofiline retard. 

S-a dovedit că pacienţii, care primesc medicaţie bronho-dilatatoare, sunt amelioraţi 
clinic în ceea ce priveşte dispneea şi toleranţa la efort, chiar dacă parametrii funcţionali nu sunt 
amelioraţi la testul cu betamimetice sau VEMS nu se ameliorează pe parcursul tratamentului 
mai îndelungat. Acest efect este pus pe seama reducerii distensiei pulmonare, datorate unei mai 
bune eliminări a aerului captiv în teritoriile alveolare destinse (“air trapping”). 

Betamimeticele îşi bazează efectul pe stimularea beta-receptorilor de la nivelul 
arborelui traheobronşic. Aceştia sunt de tip beta 2; din această cauză, moleculele moderne cu 
o înaltă selectivitate au efecte minime de tip beta 1 (cardiovasculare). Receptorii beta 2 sunt 
conectaţi la adenilciclaza submembranară din celulele musculare netede, care determină 
creşterea nivelului intracitoplasmatic de AMPc şi scăderea Ca ++ disponibil şi consecutiv 
relaxare a contracţiei. Toate moleculele disponibile, dar mai cu seamă cele de scurtă durată, 
determină retroinhibiţie a sintezei de betareceptori, cu scăderea efectului biologic la 
administrări repetate (tahifilaxie), dar acest efect este corectibil prin administrarea 
concomitentă de corticosteroizi. 

Betamimeticele cu durată scurtă de acţiune (BADSA), reprezentate de salbuta- mol, 
fenoterol şi terbutalină, sunt recomandate a fi administrate în tratament inhalator (MDI) la 
nevoie, ori de câte ori pacientul resimte dispneea agravată sau profilactic, înainte de a efectua 
un efort fizic. Efectul lor se instalează rapid, în 2-5 minute de la administrare. Numărul de 
pufuri administrate zilnic devine un indicator indirect al stării clinice a pacientului. La doze 
uzuale, sub formă inhalatorie (6-8 pufuri pe zi), efectele secundare sunt mici. La prescriere per 
os apar tahicardia şi tremorul extremităţilor, ceea ce limitează indicaţiile acestei căi de 
administrare. Ele pot fi administrate sub formă de nebulizare (2,5-5 mg), în decurs de 15 
minute, metodă rezervată cazurilor cu insuficienţă respiratorie severă. Chiar şi la doze mari, 
efectele secundare sunt mici (tahicardie sinusală sau tremor discret de extremităţi, 
hipopotasemie). Pacientul trebuie instruit asupra tehnicii de administrare a MDI şi, dacă are 
probleme de coordonare a mişcărilor, trebuie prescrisă o cameră de expansiune (Spacer). 

Betamimeticele cu durată lungă de acţiune (BADLA) sunt reprezentate de salmeterol, 
formoterol şi mai nou indacaterol. Durata mare şi stabilitatea acţiunii, ca şi puţinele efecte 
secundare, le-au impus drept o adevărată medicaţie de fond la pacienţii cu BPOC. Salmeterolul 
şi formoterolul se administrează de două ori pe zi la ore fixe, indacaterolul se administrează în 
doză unică zilnică având un efect bronhodilatator superior. Efectul formoterolului se instalează 
rapid (3-5 minute) putând fi astfel administrat şi la nevoie, în loc de BADSA 3 . 

Tratamentele cronice cu BADLA au indus o scădere semnificativă a numărului de 
exacerbări, ceea ce justifică atribuirea şi a altor efecte biologice observate in vitro. Aceste 
efecte sunt: stimularea transportului mucociliar, citoprotecţia mucoasei bronşice, activitate 
anti-neutrofilică şi limitarea remodelării bronşice. Fenomenul de tahifilaxie este mai puţin 
exprimat în cazul pacienţilor cu BPOC. Asocierea de bronhodilatatoare anti- colinergice poate 
creşte efectul clinic al tratamentului la pacienţii cu BPOC sever 4 . 

Anticolinergicele (bromura de ipratropium şi tio-tropium) reprezintă o medicaţie 
extrem de utilă pentm bolnavii de BPOC. Efectul lor se bazează pe blocarea receptorilor 
muscarinici (Ml, M2, M3) de la nivelul terminaţiilor nervoase parasimpatice colinergice din 
bronhii, care reprezintă principalul sistem nervos bronhoconstrictor. 

Ipratropium se recomandă a fi luat la intervale fixe la 6 sau la 8 ore (6-8 pufuri pe zi). 
Introducerea unor anticolinergice inhalatorii cu durată lungă de acţiune (tiotro- pium) a crescut 
substanţial interesul pentru această clasă de bronhodilatatoare. 

Tiotropium are avantajul unei administrări unice zilnice, efectele favorabile fiind 
funcţionale, de ameliorare a calităţii vieţii şi de reducere a ratei exacerbărilor, ceea ce îi conferă 
o indicaţie de primă mână în tratamentul BPOC. Efectele secundare sunt practic neglijabile, 
nefiind dovedite efecte adverse la administrare corectă în adenomul de prostată sau în glaucom 
(doar dacă se administrează incidental ipratropium în ochi) 5 . 

Teofîlina are mecanisme de acţiune insuficient cunoscute. Efectele certe sunt de 
bronhodilataţie, dar amplitudinea acestui efect este inferioară celui oferit de simpatico- 
mimetice şi de anticolinergice. Din această cauză, teofîlina tinde să fie o indicaţie de terapie 
asociativă, de intenţie secundară pentru pacienţii severi, recomandată în tratamentul BPOC 
numai în formele retard. Indicaţia teofilinei este la acele forme, care au simptomatologie 
nocturnă persistentă, cu insuficienţă respiratorie importantă sau cu SAS. Efectele secundare 
mai importante, ca şi securitatea terapeutică mai mică, impun precauţii de folosire. 

Efectele secundare cele mai comune sunt insomnia, tahicardia sinusală şi aritmiile, 
nervozitatea şi tremorul extremităţilor. Deoarece tratamentul este de lungă durată, este 
recomandabil a se face dozarea nivelului plasmatic la debutul administrării, ştiindu-se că 
profilul de metabolizare hepatică este remarcabil de stabil pe toată durata vieţii individului. 

Doza este de 10 mg/kg/zi cu doză totală maximă de 600 mg/zi. Oferta actuală de forme 
cu priză zilnică unică sau de două ori pe zi conferă teofilinei retard o complianţă foarte înaltă 
din partea bolnavilor. 

Schemă maximă de tratament bronhodilatator, la un pacient cu BPOC grav: 
anticolinergic + beta mimetic cu durată lungă de acţiune + teofilină retard. 

Corticosteroizii 

Inflamaţia cronică din BPOC este de natură semnificativ diferită de aceea din astmul 
bronşic. Profilul celular şi citokinic diferit face ca eficienţa corticoterapiei din BPOC să fie 
mult inferioară celei din astm. 

Corticosteroizii inhalatori (CSI) pot fi administraţi în perioada stabilă, în asociere cu 
terapia bronhodilatatoare, fiind recomandaţi la pacienţii cu obstrucţie semnificativă (VEMS 
<50%, Stadiile 3 şi 4) şi exacerbări frecvente (>2/an). 

Efectul tratamentului de lungă durată cu CSI a fost evaluat prin mai multe protocoale 
de referinţă, efectuate în ultimii ani. Ele au demonstrat că CSI nu influenţează semnificativ rata 
de degradare anuală a VEMS, indiferent de vârstă sau de stadiul de severitate a bolii. S-a 
observat în schimb reducerea ratei exacerbărilor şi o ameliorare a calităţii vieţii acestor 
bolnavi 6 . 

Tratamentul asociativ CSI+BADLA reprezintă o opţiune terapeutică frecventă în 
BPOC. Sub forma asocierii fluticazonă + salmeterol sau budesonid + formoterol, această ofertă 
terapeutică a semnificat ameliorarea tuturor parametrilor de evaluare utilizaţi: VEMS, calitatea 
vieţii, numărul de ore de somn şi calitatea somnului, numărul şi severitatea exacerbărilor. 
Efectul excelent terapeutic se bazează pe potenţarea reciprocă a efectelor CSI şi BADLA la 
nivel molecular (translocaţie nucleară sporită a complexelor CS/GR, de represie a sintezei de 
betareceptori şi blocare a sintezei de citokine pro inflamatorii). Medicaţia se dovedeşte sigură, 
fără efecte secundare semnificative. 

Datele actuale argumentează pentru eficienţa posologiei înalte: 50 mcg salmeterol + 
500 mcg fluticazonă sau 9 mcg formoterol + 320 mcg budesonid, de 2 ori pe zi. Studiul Torch 
(2007) arată şi o tendinţă de scădere a mortalităţii de toate cauzele la pacienţii cu BPOC trataţi 
cu terapie asociativă 3 . 

Inhibitorii de fosfodiesteraza 4 

Roflumilastul, reprezentantul acestei noi clase terapeutice de inhibitori de fosfo¬ 
diesteraza 4 (IPDE4), are ca principală acţiune reducerea inflamaţiei prin inhibarea degradării 
intracelulare a AMPc. Se administrează în priză unică zilnică, întotdeauna asociat unui 
bronhodilatator cu durată lungă de acţiune, reducând frecvenţa exacerbărilor moderate sau 
severe, la pacienţii cu BPOC sever sau foarte sever, tuse productivă şi fenotip exacerbator 7 . 

Terapia maximă de fond care se poate oferi azi bolnavilor cu forme grave de BPOC 
(grupurile C şi D) se poate reformula astfel: CSI + BADLA, anticolinergic de lungă durată, 
teofdină retard sau roflumilast şi la nevoie BADSA. 

Alte medicaţii 

Medicaţia mucolitică şi antioxidantă (erdosteina, N-acetil cisteina - ACC, ambroxol 
şi fensipirid) a fost evaluată în mai multe studii clinice. Deşi o mică parte din pacienţii cu spută 
vâscoasă pot fi amelioraţi clinic, beneficiul global este modest, nefiind actualmente 
recomandate pe scară largă în terapia BPOC. 

Vaccinarea antipneumococică este recomandată pentru pacienţii peste 65 ani sau mai 
tineri, dar cu comorbidităţi severe în special cardiovasculare. 

Vaccinarea antigripală anuală este recomandată în special la pacienţii vârstnici şi cu 
forme severe de BPOC. 

Antibioticoterapia pe termen lung sau în cure scurte “profilactice” nu este dovedită ca 
utilitate. Ea comportă riscul selecţionării de tulpini patogene microbiene anti- bioticorezistente. 

Inhibitorii tusei sunt contraindicaţi în orice circumstanţă clinică la bolnavii de 

BPOC. 

Tratamentul adecvat în funcţie de grupul de risc în BPOC 1 

• Grupul A: 

- prima opţiune: BADSA sau anticolinergic cu durată scurtă de acţiune 

- alternative: anticolinergic cu durată lungă sau BADLA sau combinaţie BADSA cu 
anticolinergic cu durată scurtă de acţiune 

- altă opţiune: teofilina 

• Grupul B: 

- prima opţiune: anticolinergic cu durată lungă sau BADLA 

- alternative: anticolinergic cu durată lungă şi BADLA 

- altă opţiune: BADSA şi/sau anticolinergic cu durată scurtă de acţiune; teofilina 

• Grupul C 

- prima opţiune: asociere CSI + BADLA sau anticolinergic cu durată lungă 

- alternative: anticolinergic cu durată lungă + BADLA; anticolinergic cu durată lungă 
sau BADLA + IPDE4 

- altă opţiune: BADSA şi/sau anticolinergic cu durată scurtă de acţiune; teofilina 

• Grupul D: 

- prima opţiune: asociere CSI + BADLA sau anticolinergic cu durată lungă 

- alternative: CSI + BADLA + anticolinergic cu durată lungă; CSI + BADLA + IPDE4; 
anticolinergic cu durată lungă + BADLA; anticolinergic cu durată lungă + IPDE4 

- altă opţiune: mucolitice; teofilina; BADSA şi/sau anticolinergic cu durată scurtă de 
acţiune 

6. Tratamentul nonfarmacologic 

Oxigenoterapia şi ventilaţia noninvazivă în perioada stabilă 

Pacienţii cu BPOC care dezvoltă insuficienţă respiratorie cronică beneficiază de 
oxigenoterapie de lungă durată la domiciliu, element care creşte supravieţuirea în stadiile 
avansate. Indicaţia se stabileşte în perioada de stabilitate (nu în exacerbare), atunci când sub 
tratament corespunzător Pa02 rămâne sub valoarea de 55 mmHg, sau când Pa02 este cuprins 
între 56 şi 60 mmHg, dar există asociate poliglobulia sau cordul pulmonar cronic. Durata de 
utilizare trebuie să fie de minim 15-16 ore pe zi, care să includă obligatoriu perioada nopţii. 
Calea de administrare este de obicei reprezentată de canula nazală, la un debit de 2-3 litri/minut, 
oxigenul fiind furnizat de un concentrator de oxigen. Titrarea debitului necesar de oxigen se 
poate face folosind pulsoxime- tria nocturnă continuă (SaCL aproximativ 88-92%), gazometria 
din sângele arterial (pentru evaluarea nivelului PaCCL), precum şi monitorizarea clinică 
(apariţia cefaleei matinale este semnul unei hipercapnii semnificative) 8 . 

La pacienţii care sub oxigenoterapie au valori ale PaCtb >55 mmHg, rămân hipo- 
xemici (Sa02 <88 mmHg) şi care au istoric de spitalizări frecvente (>2/an) pentru episoade de 
decompensare cu acidoza respiratorie, se poate lua în discuţie asocierea la 

oxigenoterapia de lungă durată, a ventilaţiei noninvazive (VNI) cu două nivele de presiune 
(BiPAP) 10 . 

Asocierea la BPOC a obezităţii şi/sau a sindromului de apnee în somn (Overlap 
Syndrome) cât şi prezenţa insuficienţei respiratorii cronice hipercapnice, reprezintă o indicaţie 
de VNI de lungă durată la domiciliu. 

Reabilitarea respiratorie 

în capitolul de patogenie, s-a arătat modul în care bolnavii cu BPOC cu forme severe 
dezvoltă insuficienţă respiratorie cronică (IRC) şi cord pulmonar cronic (CPC), care induc 
dimensiunile unei suferinţe globale a întregului organism. Pe de altă parte, procesul inflamator 
cronic bronhopulmonar are un răsunet general, manifestat prin scădere ponderală până la 
caşexie, scădere a masei musculare striate, cu afectare cantitativă şi calitativă a muşchilor 
respiratori. Secundar, bolnavii dezvoltă un sindrom depresiv, din cauza invalidării lor 
progresive fizice, pierderii autonomiei uneori elementare şi marginalizării sociale şi familiale, 
sau sentimentului de culpă de a fi “povara familiei” şi a societăţii. Toate acestea au determinat 
naşterea conceptului de “decondiţionare” a bolnavului de BPOC severă. Corolarul acestor 
constatări a fost crearea conceptului şi a programelor de “reabilitare respiratorie”, sortite a 
combate fenomenul decondiţionării. 

Obiectivele generale ale unui program de reabilitare respiratorie (PRR) sunt 
următoarele: 

a) să amelioreze supravieţuirea; 

b) să amelioreze simptomatologia; 

c) să amelioreze calitatea vieţii; 

d) să reducă nivelul consumului de medicamente şi de servicii medicale; 

e) să reducă numărul de exacerbări. 

Există următoarele observaţii în ceea ce priveşte efectele PRR: 

a) în ceea ce priveşte supravieţuirea, există un singur studiu, care a arătat o ameliorare 
a acesteia, ca urmare a unui PRR, dar nu cu valori semnificative statistic. 

b) Simptomatologia poate fi redusă semnificativ prin PRR, în special dispneea; 
consecinţa este creşterea toleranţei la efort, atât în activităţile curente, cât şi în eforturile 
submaximale. 

c) Calitatea vieţii a fost semnificativ ameliorată prin PRR atât pe perioada precoce 
postPRR, cât şi de durată. Efectele unei sesiuni de 6-8 săptămâni de PRR, urmată de sesiuni 
unice lunare de întreţinere, efectuate la domiciliu au fost demonstrate a fi remanente timp de 
18 luni. Opinia specialiştilor este că miza unui asemenea program este de a determina pe 
pacientul reabilitat să îşi impună un program zilnic de mers, care poate să asigure menţinerea 
rezultatelor sesiunii iniţiale. 

d) Costurile medicale pentru pacienţii cu BPOC sunt de 6-7 ori mai ridicate decât 
pentm astmatici. Cea mai mare pondere o au costurile spitalizărilor pentru exacerbări şi 
oxigenoterapia cronică. Mai multe studii au demonstrat reducerea semnificativă a internărilor 
pe durate de 3 până la 8 ani după debutul PRR. 

e) S-a constat scăderea numărului de exacerbări, pe durata primului an după efectuarea 


PRR. 


Criterii de includere a unui pacient într-un PRR. Pacienţii reprezentând candidaţi de 
primă instanţă pentru PRR sunt: bolnavii moderaţi sau severi, care necesită oxigenoterapie de 
îungă durată, ventilaţie non-invazivă, care au exacerbări frecvente, sau 

care manifestă semne de depresie şi tendinţă la marginalizare socială. La aceştia, trebuie 
adăugaţi pacienţii recent externaţi după exacerbări, care au necesitat terapie intensivă şi 
metode terapeutice invazive. Trebuie adăugate criterii socio-educaţionale şi culturale care 
condiţionează aderenţa la asemenea programe 9 . 

7, Exacerbările BPOC 

Istoria naturală a BPOC se compune din perioade variabile de remisiune punctate de 
perioade de exacerbare. 

Definiţia exacerbării constă în apariţia sau agravarea dispneei la un pacient cunoscut 
sau suspect de BPOC, dispnee care poate fi însoţită şi de alte manifestări: apariţia sau agravarea 
tusei, creşterea volumului zilnic şi purulenţa sputei, subfebrilita- te sau febră. 

Cauza cea mai frecventă pare să fie infecţia bronşică, infecţiile virale fiind responsabile 
de mai bine de o treime din exacerbări. Virusurile incriminate sunt: rinovi- rusuri, gripale şi 
paragripale, adenovirusuri. Bacteriile incriminate sunt: Haemophilus influenzae, Branhamella, 
pneumococul, dar şi Chlamydia, sau rareori Pseudomonas. Deşi fenomenul coloni z ării 
bacteriene bronşice este bine cunoscut (prezenţa de floră bacte- riană distal de generaţia 7 de 
diviziune bronşică), nu este clar actualmente raportul dintre încărcătura bacteriană şi 
mecanismele inflamatorii cronice ale BPOC, deşi există o demonstraţie a unei legături între 
concentraţii mai mari de neutrofile activate, TNF alfa şi prezenţa de bacterii. 

Fiziopatologic, pacienţii cu BPOC prezintă în condiţii de remisiune o obstrucţie cro¬ 
nică, generatoare de hiperinflaţie distală, deoarece bronhiile se închid precoce în cursul 
expirului. Formele moderate şi severe prezintă şi o alterare a funcţiei musculaturii respiratorii. 
Din cauza hiperinflaţiei, musculatura respiratorie (mai cu seamă diafragmul) lucrează în 
condiţii mecanice dezavantajoase. Presiunea inspiratorie pe care o poate genera musculatura 
este scăzută, iar aceeaşi musculatură este suprasolicitată şi în expir (presiune endexpiratorie 
crescută). Agravarea obstrucţiei din cursul exacerbărilor induce exagerarea acestor mecanisme, 
consecinţa fiind creşterea marcată a travaliului muscular respirator (consum până la 60-70% 
din oxigenul ventilat). Acest fenomen precipită apariţia insuficienţei respiratorii cu hipoxemie 
severă, la care contribuie şi dezechilibrul ventilaţie/perfuzie, cu apariţia de spaţiu mort perfuzat 
şi şunt sanguin transpulmonar. Instalarea fenomenului de oboseală musculară induce instalarea 
hipercapniei şi a acidozei respiratorii, cu consecinţe sistemice suplimentare. Hipoxia severă 
alveolară, acţionând pe fondul unui pat arterial pulmonar remodelat hipertensiv, va induce 
agravarea hipertensiunii arteriale pulmonare, cu precipitarea decompensării cardiace şi retenţie 
hidrosodată. Aceste tulburări se instalează succesiv şi remisiunea lor se face într-un timp 
variabil (de la câteva zile până la câteva săptămâni). Cu cât tratamentul va fi mai eficace, cu 
atât pericolele quo ad vitam ale exacerbării vor fi mai mici, iar prognosticul se va ameliora. 

Semnele clinice de fond ale BPOC se accentuează, iar tabloul insuficienţei respiratorii 
medii sau severe şi decompensarea cardiacă dreaptă pot apărea, în funcţie de severitatea bolii 
din perioada stabilă. 

Dacă bolnavul nu este cunoscut ca fiind purtătorul unei BPOC, diagnosticul diferenţial 
se face cu: traheobronşita acută, pneumonia, exacerbarea unui astm bronşic, 

puseul supurativ suprapus unor bronşiectazii, unor sechele de tuberculoză sau unei fibroze 
pulmonare difuze, tromboembolismul pulmonar, insuficienţa ventriculară stângă. 

Atitudinea în exacerbarea BPOC are în vedere următoarele aspecte: a) identificarea 
unei cauze (comorbidităţi la un pacient cu diagnostic cunoscut de BPOC), b) evaluarea 
gravităţii şi alegerea locului de îngrijire, c) tratamentul adecvat, d) supraveghere până la 
intrarea în fază de remisiune 11 . 

a) Identificarea unei cauze trebuie să distingă între cauzele obişnuite şi cele 
neobişnuite. Cauzele obişnuite sunt reprezentate de traheobronşitele bacteriene sau virale (cea 
o treime din toate infecţiile bronşice). Mult mai rar, exacerbarea este consecinţa unei episod de 
poluare aeriană majoră. Toate aceste cauze se tratează identic - cu antibiotice - diferenţierea 
între ele fiind dificil de făcut. Cauzele neobişnuite reprezintă de fapt adevărate comorbidităţi, 
BPOC de fond fiind dublată de o altă boală sau circumstanţă acută cu efecte clinice şi 
funcţionale adiţionale. Aceste cauze sunt: pneumonia, pneumotoraxul spontan, 
tromboembolismul pulmonar, insuficienţa ventriculară stângă, administrare inadecvată de 
medicamente. 

Examenele paraclinice în caz de exacerbare se indică în funcţie de gravitatea clinică. 

Formele non-severe nu necesită în mod obişnuit nicio investigaţie. 

Formele severe impun următoarele explorări: radiografia toracică şi ECG (informaţii 
privitoare la cauză), gazometrie şi spirometrie (obiectivare a gravităţii); examenul 
microbiologic al sputei este dificil şi deseori neconcludent (se va practica în acele forme severe 
în care ar putea fi suspectate etiologii infecţioase speciale/germeni cu rezistenţă la antibiotice). 

b) Alegerea locului de îngrijire se face în funcţie de evaluarea gravităţii cazului: 
formele non-severe vor fi îngrijite ambulatoriu, cele severe în spital, iar cele ameninţătoare de 
viaţă în terapie intensivă/reanimare. Judecarea severităţii se face în primă instanţă la domiciliul 
pacientului în caz de solicitare de urgenţă, iar în a doua instanţă se face la camera de gardă, 
adăugând şi mijloace paraclinice. 

Elementele indicatoare trimiterii în serviciu de reanimare sunt: antecedente de BPOC 
grav cu stop respirator sau cardiac şi tendinţa actuală de evoluţie către stop respirator sau 
cardiac (respiraţie superficială-ineficientă, tendinţă paradoxală la bradipnee sau bradicardie, 
respiraţie paradoxală ca semn de oboseală musculară, instabilitate electrică a cordului), stare 
confuzivă sau comă. Paraclinic indicaţiile de reanimare sunt legate de gazometrie: PaCB <50 
mmHg şi PaC02 >70 mmHg cu un pH actual <7,30 (acidoză respiratorie decompensată). 

Criteriile de spitalizare sunt în primul rând de natură conjuncturală şi de natură clinică 
şi paraclinică. Conjunctural, în faţa unui pacient cu potenţial de agravare, la care se constată 
insuficienţa mijloacelor de tratament la domiciliu, care are boli semnificative asociate, boli 
psihice sau tulburări care fac complianţa terapeutică puţin probabilă este preferabilă 
spitalizarea. Acelaşi lucru este valabil pentru pacienţii la care se constată mijloace de 
comunicare insuficiente sau dificultăţi de evaluare a evoluţiei sub tratament. Criteriile clinice 
de gravitate impunând spitalizarea sunt: obnubilarea, dis- pneea severă de repaus (dificultate 
de a vorbi), tahipneea >25/minut, alura ventriculară > 110/minut, cianoza severă cu tendinţă 
vizibilă la agravare, folosirea intensă a muşchilor respiratori accesori şi semnele de oboseală 
musculară, un PEF <100 litri/minut, semnele de insuficienţă cardiacă. 

c) Tratamentul adecvat. Formele non-severe vor primi tratamentul indicat în perioadele 
stabile ale BPOC. Medicul se va asigura de corectitudinea administrării medicaţiei şi de 
complianţa pacientului. 

Formele severe vor primi în condiţii de spitalizare tratament maximal: 

- Oxigenoterapie pe sondă nazală, în general în debit mic (2-3 litri/minut), având ca scop 
menţinerea unei SaCE de 88-92%, cu monitorizarea nivelului de PaCCB (la 30- 60 minute după 
iniţierea tratamentului) şi a stării de conştienţă, pentru a preveni apariţia hipercapniei, acidozei 
respiratorii severe şi instalarea encefalopatiei/comei hiper- capnice. în general, creşterile (sub 
oxigenoterapie) de până la 10 mmHg ale PaCOi faţă de valoarea iniţială, cu păstrarea stării de 
conştienţă, sunt acceptabile şi bine tolerate. 

- Suportul ventilator în exacerbarea de BPOC poate fi de tip noninvaziv (pe mască 
nazală sau facială) sau invaziv (intubaţie orotraheală). Dacă în perioada stabilă rolul VNI pe 
termen lung este discutabil, ea putând fi utilă în cazuri atent selecţionate (după cum s-a 
prezentat mai sus), la pacienţii cu exacerbări severe, aplicată la momentul oportun, previne 
intubaţia orotraheală şi complicaţiile acesteia (pneumonia de ventilator, imposibilitatea 
sevrajului de ventilator), reduce mortalitatea şi numărul de zile de spitalizare. Indicaţia de VNI 
este dată de acidoza respiratorie (pH <7,35 şi PaC02 >45 mmHg) şi/sau prezenţa de elemente 
clinice precum folosirea muşchilor respiratori accesori, mişcarea paradoxală a abdomenului 
(sugestive pentm oboseala musculară). In caz de eşec al VNI, sau când aceasta este 
contraindicată (pacient confuz/comatos/necooperant, instabilitate hemodinamică, aritmii 
ventriculare severe, insuficienţă multiplă de organe, secreţii bronşice abundente, 
traume/deformări/arsuri faciale, claustrofobie), se va apela la intubaţia orotraheală şi ventilaţia 
mecanică. 

- Medicaţie bronhodilatatoare maximă: anticolinergice la 6 ore, betamimetice cu 
acţiune scurtă la nevoie (dacă există posibilitatea se vor administra nebulizări), eventual seara 
se poate administra betamimetic cu acţiune lungă, aminofilină i.v. 

- Antibioticoterapia se recomandă în special la pacienţii cu forme moderat severe care 
prezintă tuse productivă cu spută purulentă şi febră; în primă intenţie se recomandă 
amoxicilin/clavulanat 1 g la 8 ore; acest tratament acoperă cele mai multe infecţii bacteriene 
(. Haemophilus, Branhamella, pneumococ sensibile la aminopeniciline, primele două posedând 
şi betalactamaze); în caz de intoleranţă la peniciline, se pot administra macrolide de generaţie 
nouă precum claritromicina care are un spectru suficient de extins pe Haemophilus şi 
Branhamella, dar există peste 40% tulpini de pneumococ rezistente; durata tratamentului este 
de 7-10 zile. Exacerbările uşoare de obicei nu necesită terapie antibiotică, iar exacerbările 
foarte severe sau pacienţii ce necesită suport ventilator pot beneficia de antibioterapie cu 
spectru larg care să includă şi bacteriile Gram negative precum Pseudomonas. 

- Corticosteroizii pe cale generală sunt indicaţi de rutină în excerbările formelor medii 
sau severe. Administrarea lor grăbeşte remisiunea dispneei şi a simptomelor, ameliorarea 
hipoxemiei şi a hipercapniei, diminuarea zilelor de spitalizare şi scade riscul de recidivă a 
exacerbării pe durata următoarelor 6 luni. Dozele uzuale sunt de 0,5 mg/kg/zi, nu mai mult de 
40-50 mg/zi prednison sau metilprednisolon, administrate matinal într-o singură priză. Dozele 
se scad progresiv cu 10-15 mg pe zi, iar durata tratamentului nu este necesar a fi peste 14 zile. 

d) Supravegherea până la intrarea în faza de remisiune. Pacientul va fi externat din 
spital, doar dacă prezintă semne de stabilitate clinică cel puţin 72 de ore. Tratamentul va fi 
prescris în continuare corespunzător stadiului BPOC şi gravităţii exprimate în cursul 
exacerbării. Se va evalua indicaţia includerii într-un program de reabilitare respiratorie, 
recomandare de pus în practică la cel puţin 14 zile de la intrarea în remisiune clinică. 

Pacienţii care au necesitat ventilaţie mecanică pot avea indicaţie pentru includere 
precoce în PRR speciale destinate a contracara fenomenele de decondiţionare accelerată, care 
se pot instala după exacerbări severe. Se va asigura o legătură medicală eficientă cu alte foruri 
medicale şi în primul rând cu medicul de familie şi cu anturajul bolnavului. Schema terapeutică 
recomandată la externare trebuie să fie accesibilă financiar pacientului. 

2 PNEUMONIILE 


Monica Pop 

Definiţie 

Pneumoniile se definesc ca infecţii acute ale parenchimului pulmonar alveolar şi/sau 
interstiţiului (bronhiolele terminale, spaţiile aeriene incluse în acinul pulmonar). 

Pneumonia este un sindrom prin care se manifestă un număr mare de infecţii diferite 
(peste 100 de germeni). Ele reprezintă o importantă problemă de sănătate publică datorită 
mortalităţii crescute, polimorfismului etiologic, cât şi a dificultăţilor terapeutice legate de 
creşterea procentului de tulpini bacteriene rezistente la antibiotice 1 " 3 . 

Pneumoniile pot fi împărţite în funcţie de modalitatea dobândirii infecţiei în: pneumonii 
comunitare (CAP) precum şi pneumonii nosocomiale (PN). Acest lucru subliniază nu atât 
originea infecţiei, cât mai ales diversitatea etiologică şi problemele de evoluţie şi tratament pe 
care le ridică în mod curent pneumoniile. Mai intră în discuţie bronhopneumoniile virale, 
pneumoniile la imunodeprimaţi, supuraţiile pleuro- pulmonare şi infecţiile bronşice. 
Pneumoniile comunitare sunt cele dobândite în afara spitalului şi care debutează în primele 48 
de ore după momentul spitalizării. Ele survin la pacienţi care nu au fost spitalizaţi cu 14 zile 
înainte de debutul pneumoniei 2,3 . 

Pneumoniile nosocomiale apar la o persoană spitalizată pentru o altă boală, pneumonia 
debutând la mai mult de 72 de ore după momentul internării. 

Epidemiologie 

în SUA se înregistrează anual 4 milioane de cazuri de CAP, din care 600.000 (15%) 
sunt spitalizate, iar 75.000 decedează. CAP se înregistrează 12-15 cazuri la 1000 adulţi anual. 
Frecvenţa PC e mai mare în sezonul rece, în legătură nemijlocită cu epidemiile de gripă şi alte 
viroze respiratorii. în Anglia la 2500 de infecţii respiratorii tratate în mediu extraspitalicesc, 
100 sunt pneumonii, 20 până la 25 necesită spitalizare şi una dintre ele trebuie internată în 
servicii de Terapie Intensivă, din cauza tulburărilor respiratorii. 

Incidenţa CAP care necesită spitalizare e apreciată la 258 cazuri la 100.000 locuitori. 
La persoane peste 65 de ani, aceasta creşte la 952 de cazuri la 100.000 de locuitori. 

Mortalitatea la pacienţii cu CAP nespitalizaţi este sub 1%, crescând pentm bolnavii 
spitalizaţi la 11%. Alte statistici estimează mortalitatea variind între 6,5% şi 21%. CAP se 
situează pe locul al Vl-lea cauză de deces 2,3 . 

Etiologie 

Etiologia probabilă a CAP se raportează la vârsta pacientului. 

Raportat la vârstă, etiologia probabilă a CAP poate fi după cum urmează: 

- La copil sub 6 ani etiologia probabilă poate fi o suprainfecţie bacteriană după boli 
anergizante: Haemophillus influenzae, Streptococcus pneumoniae, Staphylococcus aureus, 
Streptococcus pyogenes. 

- La copilul mai mare de 6 ani, germenul mai des incriminat este Streptococcus 
pneumoniae. 

- La adolescentul şi adultul tânăr, etiologia mai frecventă este Mycoplasma pneumoniae, 
Clamydia pneumoniae. 

- La adultul peste 40 de ani, predomină Streptococcus pneumoniae. 

- La vârstnic predomină Streptococcus pneumoniae, Haemophilus influenzae, bacili Gram 
negativi 4,5 . 

Fiziopatologie 

Căile de apărare ale aparatului respirator pot fi sistematizate, după cum urmează: 

- Apărarea mecanică: - mucoasa nasofaringiană, epiglota, laringele, diviziunile 
bronşice; 

- clearance mucociliar; 

- tuşea; 

- Apărarea humorală: - imunoglobulinele: IgA, IgG (opsonine); 

- complementul (cale alternativă); 

- substanţe biochimice: lizozim, transferină, fibronectină, surfactant, antiproteaze, 
antioxidanţi, 

- Apărarea celulară: - macrophage alveolare; 

- limfocite, 

- PMN neutrofile. 

Căile respiratorii sunt prevăzute cu un sistem de apărare care asigură menţinerea sterilă 
a căilor respiratorii subglotice. Infecţia apare când capacitatea de epurare microbiană este 
depăşită. Sunt descrişi 3 factori care intervin în patogenia CAP: virulenţa microbiană, talia 
inoculului, terenul. De regulă, contaminarea în cursul CAP se produce, cel mai adesea, prin 
microaspirare după colonizare faringiană. Streptococcus pneumonia, Haemophilus influenzae şi 
Staphylococcus aureus fac parte, adesea, din flora comensală a căilor aeriene superioare. Pot fi 
găsite în faringe între 5 şi 25% la adulţi şi 60 până la 90% la copii. Colonizarea cu germeni 
Gram negativi e favorizată de un teren propice: alcoolism, boli cronice, spitalizare îndelungată. 
Flora anaerobă, prezentă în bucofaringe proliferează în caz de dentiţie deficitară. într-un 
procentaj mic de cazuri contaminarea se poate face prin inhalare sau pe cale hematogenă 
(flebită septică sau endocardită). 

Odată inoculul inhalat, acesta ajunge la căile aeriene distale, preferenţial în lobii 
inferiori, lobul mediu sau lingulă, în special când tuşea reflexă şi epurarea mucociliară sunt 
alterate (tabagism cronic, bronşită cronică, alcoolism, anestezie). O infecţie virală recentă sau 
concomitentă pot juca un rol major în alterarea mecanismelor de apărare, survenind astfel o 
suprainfecţie bacteriană (în special în gripă). Când apărarea locală este depăşită, poate apărea 
o bacteriemie, complicaţie a colonizării microbiene secundare unui focar extrapulmonar. Se 
poate întâlni colonizarea microbiană secundară, via canalele limfatice pleurale, putându-se 
dezvolta un empiem pleural. Unii microbi produc toxine favorizând un proces necrotic sau 
abcedare. 

Simptomatologie 

In mod normal, CAP se prezintă, cel mai frecvent sub 2 forme clinice: pneumonia francă 
şi pneumonia atipică. 

Forma francă are debut brutal, manifestat prin frison, hipertermie, cu un sindrom de 
condensare pulmonară la 2-3 zile, cu evoluţie ciclică, decapitată prin antibioterapie precoce; 
tabloul corespunde unei pneumonii clasice pneumococice. 

Pneumonia atipică are evoluţie progresivă, precedată adesea de semne de infecţie 
rinofaringiană, cu un cortegiu de semne funcţionale bogate (tuse, durere toracică, cefalee, 
mialgii), dar cu sărăcia semnelor clinice, opacitate heterogenă nesistematizată de tip interstiţial, 
hilo-bazal: de regulă etiologia presupune germeni intracelulari (Mycoplasma sau Clamydia 
pneumoniae, Coxiella burnetti). 


Diagnostic 

Este vorba de bronhopatie sau pneumopatie? este o pneumonie infecţioasă şi în acest 
caz e vorba de o infecţie loco-regională sau generală? care sunt factorii de gravitate şi este caz 
de spitalizare? care e germenul etiologic incriminat? 

E vorba de o bronhopatie sau pneumopatie? 

Prezenţa sindromului de condensare la examenul clinic şi opacitate pulmonară pe 
radiografia pulmonară elimină bronşita acută sau acutizarea unei bronhopatii cronice. Mai 
mult, multe pneumopatii trec neobservate pentru că nu se însoţesc de sindrom de condensare. 
Ele pot fi observate în afara unui examen radiologie sistematic. 

E vorba de o pneumopatie infecţioasă netuberculoasă? 

La cea mai mică suspiciune trebuie eliminată tuberculoza pulmonară prin 3 examene din 
expectoraţie în prezenţa unei forme progresive cu opacităţi heterogene de apex (şi în orice caz 
la imuno deprimaţi). Diagnosticul de embolie pulmonară este uneori dificil chiar şi la pacienţi 
cu sindrom de impregnare bacilară sau semne de alveolită infecţioasă şi un posibil infarct 
pulmonar. La cea mai mică suspiciune se recomandă eco-Doppler venos şi la membrele 
inferioare, eventual explorare angiografică. Poate intra în discuţie plămânul “cardiac” forma 
subacută: este foarte greu de făcut diagnostic diferenţial între pneumopatie şi plămânul de 
"stază”, de altfel alveolita infecţioasă poate decompensa insuficienţa cardiacă. La cel mai mic 
semn de decompensare trebuie recomandat tratament diuretic. Pe de altă parte, pneumopatia 
infecţioasă poate fi primul semn al unui cancer pulmonar şi în consecinţă, se recomandă 
obligatoriu endoscopia bronşică, în special la un fumător. Intră, de asemenea, în discuţie, 
alergia la medicamente, legat de mediul înconjurător sau parazitară. Pe lângă etiologiile clasice, 
intră în discuţie patologii legate de imunosupresie sau neoplazie ce pot debuta iniţial prin forma 
pseudopneumopatică: vasculită necrozantă? hemoragie alveolară? granulomatoza limfoidă? 11. 


Factorii de risc legaţi de imunosupresie profundă, respectiv răspuns al imunităţii celulare 
umorale, sunt repertoriate perfect la pacienţii imunodeprimaţi sau imunodepresia e legată 
nemijlocit de gravitatea pneumopatiei. Este bine să se stabilească gravitatea bolii, indicaţiile 
de spitalizare - izolare sau Terapie Intensivă (în special intubaţie, ventilaţie artificială). 

în general trebuie să ţinem cont de un index prognostic: 

1. Vârsta peste 65 de ani (+1) 

2. Dureri toracice (+2), 

3. Alterarea funcţiilor mentale (+2), 

4. Semne vitale (TA sistolică <90 mmHg sau >120 mmHg, polipnee >30/min 

(+ 2 ), 

5. Cancer asociat (+4), 

6. Etiologie cu risc înalt (infecţie cu Staphylococcus aureus, b. Gram negativi, 
pneumonie post-obstructivă, pneumonie de deglutiţie (+2). 

Scorul global obţinut permite stabilirea unui index de mortalitate cu 5 clase de risc, în 
funcţie de importanţa scorului. De o manieră generală, la patul bolnavului, în afara mediului 
spitalicesc, în afara oricărui examen paraclinic, experienţa şi bunul simţ trebuie să permită un 
bilanţ satisfăcător asupra gravităţii şi prognosticului pacientului: vârsta înaintată, toleranţa 
scăzută a simptomatologiei, insuficienţa organică asociată sau alţi factori uşor de identificat 10 . 

Diagnosticul etiologic 

Identificarea agentului etiologic este dificilă neexistând metode rapide, sensibile şi 
specifice, neinvazive pentru stabilirea etiologiei pneumoniei. în practică, este aproape 
imposibil de stabilit germenul incriminat în afara mediului spitalicesc, unde singurele 
accesibile sunt examenul bacteriologic al expectoraţiei, foarte controversat, şi hemocultura. în 
spital, la un pacient cu pneumonie comunitară gravă, metodele cu viza microbiologică pot fi 
făcute prin metode directe (examen bacteriologic al expectoraţiei şi/sau metode invazive prin 
scurt-circuitarea căilor respiratorii subglotice) sau metode indirecte. 

Metode directe: 

Examenul bacteriologic al expectoraţiei, ca şi mijloc de identificare al infec-ţiilor 
respiratorii netuberculoase, este foarte controversat: rezultatul poate fi fals pozitiv sau fals 
negativ. Dificultăţile apar în contextul absenţei expectoraţiei (pacient care nu expectorează, 
infecţie bronhopulmonară neexsudativă, contaminarea inevitabilă cu flora comensală din 
rinofaringe şi cavitatea bucală). Chiar în condiţiile recoltării impecabile, rezultatul poate să 
aibă doar valoare orientativă. Recoltarea trebuie făcută înainte de administratrea oricărui 
antibiotic (sau oprirea antibioticului de cel puţin 48 de ore), dimineaţa, â jeun, după clătirea 
gurii cu apă. Eşantionul de spută trebuie să ajungă la laborator la mai puţin de 3 ore. Analiza 
constă din: 

1. Examenul macroscopic permite analiza salivei şi evaluarea gradului de purulenţă. 

Examenul microscopic ne poate orienta etiologia. Se utilizează indexul Murray- 
Washington: peste 25 de leucocite polinucleare şi cel puţin 10 celule epiteliale bucale în câmpul 
microscopic. 

Examenul microscopic după coloraţie Gram (G) (mărire de 1000 cu imersie de ulei) 
permite determinarea abundenţei florei bacteriene şi determinarea germenului infectant după 
caracterele morfologice şi tinctoriale. 

Unele aspecte sunt sugestive, când constituie flora microbiană dominantă pe frotiu 9 : 

- Diplococi G+ în lanţetă încapsulaţi, sugestivi pentru Streptococcus pneumoniae 

- Cocobacili G- mici şi pleomorfi sugerează Haemophilus influenzae 

- Coci G+ în grămezi sugerează Staphylococcus aureus 

- Bacili G- caracteristici pentru Klebsiella pneumoniae sau alt bacii G- aerob 

- Floră mixtă (coci G+ şi bacili G- sugerează anaerobi) 

- Floră bacteriană absentă sau minimă pe frotiu pentru spute de calitate la pacienţi care 
nu au luat antibiotic în prealabil, sugerează eliminarea bacteriilor uzuale. 

2. Cultura expectoraţiei, completată prin analiza cantitativă poate distinge germenul 
patogen infectant de germenii de colonizare. Infecţia pulmonară conţine cel puţin IO 5 UFC 
(unităţi formatoare de colonii) pe ml. între IO 6 -IO 7 sunt consideraţi germeni obişnuiţi. Este 
semnificativă prezenţa de anaerobi, frecvenţi în cavitatea bucală. 

Investigaţiile paraclinice efectuate de rutină Ia pacienţii spitalizaţi pentru 
pneumonii comunitare 

Investigaţii imagistice 

1. Radiografia pulmonară. Este esenţială pentru diagnosticul de pneumonie. Pe 
radiografie, în principiu, se descriu câteva tipuri radiologice, izolate sau combinate (condensări, 
infiltrate, opacitate lichidiană, pneumotorace, adenopatie hilară satelită). 

Condensarea pulmonară cu distribuţie segmentară se descrie ca opacitate omogenă cu 
distribuţie nonsegmentară cu margini relativ imprecise, cu bronhogramă aerică. 

Condensarea pulmonară cu distribuţie nonsegmentară (pneumonie acinară), este de 
obicei unică, omogenă, cu margini imprecis delimitate. 

Infiltratul interstiţial (corespunde tipului radiologie de pneumonie interstiţială). Se 
descriu opacităţi reticulare sau reticulonodulare localizate intr-un anumit lob sau difuze 
bilateral; la periferie persistă aspectul reticulonodular, înlesnind precizarea tipului de afectare 
pulmonară. 

Alte modificări radiologice, apărute în cursul unei pneumonii: 

- Abcesul pulmonar: se descrie ca opacitate unică sau multiplă, iniţial opacă (de aspect 
tumoral), ulterior excavată cu nivel hidroaeric. 

- Gangrena pulmonară, rar întâlnită, se prezintă radiologie iniţial sub forma unor zone 
multiple de hipertransparenţă în interiorul unei opacităţi; ulterior acestea confluează într-o 
cavitate mare care cuprinde lichid (puroi) şi unul sau mai multe fragmente pulmonare necrotice. 

- Pneumotoracele sunt descrise ca şi cavităţi aerice cu perete foarte subţire. 

- Colecţia lichidiană, descrisă ca şi opacitate omogenă ce interesează sinusul 
costodiafragmatic al hemitoracelui afectat, limita superioară are concavitatea în sus. 

- Adenopatia hilară satelită e mai rar întâlnită. Necesită diagnosticul diferenţial cu o 
masă pulmonară. 

Forme clinico-radiologice. Sunt 2 forme clinico-radiologice de pneumonii comunitare: 
„tipice” şi „atipice”. 

Pneumonia „tipică” are un debut rapid (brutal), caracterizat prin frison (unic, solemn), 
febră înaltă, durere pleuritică, condensare „lobară” clinic şi radiologie, spută purulentă cu stare 
toxică, reprezentând pneumonia pneumococică. Mai pot exista şi alţi germeni implicaţi 
(Haemophilus influenzae, Klebsiella pneumonia) de unde şi denumirea de pneumonie 
bacteriană 9 . 

Pneumonia „atipică”, după cum îi spune şi numele: debut progresiv, cu un prodrom de 
câteva zile de infecţie de căi respiratorii superioare, manifestate prin tuse seacă, cefalee, 
artralgii, mialgii, tulburări digestive. Sunt absente durerea de tip pleuritic şi condensarea 
pulmonară (la examenul fizic). Radiologie apare infiltrat interstiţial. 

Caracterizează germeni atipici: Mycoplasma pneumoniae, Chlamidia pneumoniae, 
Pneumocystis carinii, virusuri (virusul varicelei, herpex simplex). In realitate, tabourile clinice 
sunt intricate (pneumonia pneumococică se poate prezenta fără frison solemn, durere pleuritică 
şi sindrom de condensare clinic şi cu spută în cantitate mică); acest tablou apare şi după 
tratamente antibiotice (frecvente astăzi) şi la vârste înaintate. De asemenea, trebuie să ţinem 
cont de germenii “atipici” care pot determina la vârstnici sau la persoane cu comorbidităţi 
semnificative tablouri clinice proteiforme. Studiile efectuate au demonstrat o precizie de sub 
50% în ceea ce priveşte precizia etiologiei. Etiologia nu poate fi precizată întotdeauna, 
respectiv tratamentul corect. 

2. Computer tomografia. Oferă informaţii mai sensibile. Poate evidenţia modificări 
tipice de pneumonie cu radiografie normală, dar şi imagini de pneumonie în regiuni aparent 
normale pe radiografie. Totodată după aspectul infiltratului, se poate aprecia etiologia, precum 
şi evoluţia sub tratamentul antibiotic 9,10 . 

Diagnostic pozitiv. Manifestări clinice 13 

Debutul bolii poate să fie rapid sau brutal în pneumonia francă lobară sau mai lent pe 
parcursul câtorva zile. 

Febra e deseori prezentă. Frisoanele apar când se înregistrează o ascensiune termică 
rapidă şi înaltă. Uneori apar subfebrilităţi. 

Starea generală e variabil alterată până la prostraţie. 

Apetitul poate să fie modificat, urmat de scădere în greutate. 

Mialgiile şi artralgiile sunt mai frecvente la persoanele cu febră sau la cele determinate 
de anumiţi agenţi patogeni. 

Tuşea poate să fie simptomul respirator dominant, în peste 80% din cazuri. Poate să fie 
neproductivă, sau cu expectoraţie mucoasă sau mucopurulentă. 

Sputa poate prezenta striuri sanguinolente; hemoptizia francă este mai rar întâlnită. 

Dispneea poate să fie prezentă, gradul dispneii este raportat direct cu extinderea 
procesului. în formele severe se însoţeşte de insuficienţă respiratorie manifestă, necesitând 
respiraţie asistată. 

Durerea toracică se poate manifesta ca un junghi toracic, amplificată de inspir profund, 
tuse, strănut sau mişcări obişnuite. Durerea poate fi şi difuză, mai puţin intensă, percepută ca o 
“jenă toracică”. 

Manifestări de infecţie de căi respiratorii superioare (rinofaringită) pot preceda sau însoţi 
o pneumonie. 

Tabloul clinic la vâstnici e mult mai puţin zgomotos şi mai nespecific. Manifestările 
respiratorii sunt absente sau mai puţin intense. Poate fi observată doar agravarea simptomelor 
respiratorii preexistente, iar febra poate lipsi. Pneumonia se poate manifesta prin tulburări de 
conştienţă până la comă cu alterarea stării generale, anorexie importantă cu scădere ponderală, 
astenie marcată şi agravarea unor boli preexistente. 

Examenul fizic respirator poate evidenţia sindromul tipic de condensare pulmonară cu 
limitarea unilaterală a amplitudinii mişcărilor respiratorii, zonă de matitate cu amplificarea 
transmiterii vibraţiilor vocale sau suflu tubar patologic, raluri crepitante. Uneori e prezent 
sindromul lichidian, care poate masca sindromul de condensare. Examenul fizic evidenţiază 
polipnee, tahicardie, mai rar hipotensiune arterială. 

Investigaţii paraclinice 

Hemograma completă evidenţiază leucocitoză severă (leucocite peste 20.000/mm 3 ) cu 
neutrofilie importantă şi devierea la stânga a formulei leucocitare. Prin deshidratare poate să 
apară hemoconcentraţie (creşterea hematocritului şi hipernatremie) prin deshidratare. 

Gazometria arterială pune în evidenţă hipoxemie de repaus, hipocapnie şi alcaloză 
respiratorie. Hipercapnia cu acidoză respiratorie poate să apară în formele severe de pneumonie 
sau în cazul unor boli preexistente (BPOC); în aceste situaţii se recomandă ventilaţia asistată. 
Acidoza metabolică este secundară şocului septic. 

Probe biochimice pentru evaluarea funcţiei renale, hepatice. Se pot înregistra, de 
asemenea, creşterea transaminazelor şi a bilirubinei prin deshidratare. 

Ionograma. Se pot înregistra tulburări electrolitice prin acelaşi mecanism. 

Serologia HIV este importantă, legat de imunosupresia dobândită, teren pe care se poate 
grefa orice infecţie. 

Hemoculturile pot fi utile pentru stabilirea etiologiei. Se recomandă în special la 
pacienţii febrili. Se recoltează sânge în puseu febril. 

Examen al lichidului pleural: citologic, biochimic (proteine, glucoză, pH, LDH) şi 
examen bacteriologic (frotiu, culturi pentru bacterii aerobe, anaerobe, bacilul Koch). 

Este foarte important de subliniat că evaluarea clinică ar trebui să fie principalul factor 
de decizie pentru internarea în spital, iar socorul CURB-65 (tabelul 2.1) să ajute la luarea 
deciziei de internare: 


Tabelul 2.1. CURB-65 16 7 . 



Criteriu clinic 

Puncte 

c 

Confuzie 

1 

u 

Uree sanguină 

1 

R 

Frecvenţă respiratorie 

1 

B 

Tensiunea arterială sistolică <90 
mmHg sau diastolică <60 mmHg 

1 

65 

Vârstă >65 de ani 

1 

Un scor 0 sau 1 - pacientul ar putea fi tratat în condi 

ii de siguranţă în 


ambulator. Un scor 2 ar putea sugera supraveghere scurtă. Scor 3 sau 4 sau, 
de regulă, 5 necesită internare în spital. 

Tratament 

Atitudinea în faţa unui pacient cu pneumonie comunitară e diferit, în funcţie de locul de 
îngrijire. 

1. Tratamentul în ambulator 

Majoritatea cazurilor cu pneumonie comunitară la adulţi anterior sănătoşi pot fi trataţi 
în ambulator. în condiţii de ambulator diagnosticul etiologic este minimal. Se practică eventual 
un examen microbiologic al sputei, când sputa se poate recolta şi transporta în condiţii 
corespunzătoare la un laborator de încredere 1 . 

Tratamentul cu antibiotice este empiric şi se administrează pe cale orală. Necesitatea 
administrării unui tratament parenteral din motive de severitate sau into- 

leranţă digestivă impune spitalizarea, întrucât la ora actuală nu există condiţii rezonabile de 
tratament parenteral în ambulator. 

Tratamentul cu antibiotice trebuie să acopere germenii cel mai frecvent implicaţi: 
Streptococcus pneumoniae, Mycoplasma pneumponiae şi Chlamydia pneumoniae. Nici una din 
alternative nu îndeplineşte perfect acest deziderat. Pneumococul e cel mai frecvent germen 
implicat în etiologia pneumoniei comunitare şi în acelaşi timp cu prognosticul cel mai 
defavorabil dintre cei 3 germeni. Ca urmare, un tratament oral cu antibiotice în ambulator 
trebuie să se adreseze în primul rând S. pneumoniae. 

Amoxicilina rămâne antibioticul oral de selecţie pentru tratamentul ambulator al 
pneumoniei comunitare la adultul fără boli semnificative asociate, cu tabloul clinico- radiologie 
şi/sau examen microscopic al sputei sugestive de pneumonie pneumococică sau în absenţa 
vreunui indiciu etiologic. Doza este de 1 g la 8 ore pentru a atinge concentraţii tisulare eficiente 
împotriva pneumococilor cu sensiblitate diminuată 17 . 

Alternativele sunt: asocierea de aminopenicilină/inhibitor de beta-lactamază 
(amoxicilină + clavulanat, ampicilină + sulbactam) şi cefalosporină orală de generaţia a Il-a 
(cefuroximă) care sunt eficiente şi împotriva unor germeni producători de beta- lactamază 
(.Haemophilus influenzae, Moraxella catharralis, unii bacili Gram negativi aerobi), eritromicină şi 
azitromicină care sunt active împotriva Mycoplasma pneumoniae şi Chlamidia pneumoniae, dar 
mai puţin active împotriva Streptococcus pneumonia decât amoxicilina; macrolidele mai noi 
(claritromicina şi azitromicina care sunt mai eficiente împotriva Streptococcus pneumoniae decât 
amoxicilina; macrolidele reprezintă (alături de doxiciclină) variante pentru pacienţii cu alergie 
la beta-lactamine. 

Fluorochinolonele antipneumococice (moxifloxacina) sunt active împotriva majorităţii 
germenilor implicaţi în etiologia pneumoniei comunitare incluzând pneumococul (inclusiv 
unele tulpini cu sensibilitate diminuată la penicilină), M. pneumoniae şi C. pneumoniae. Din 
aceste motive constituie o alternativă interesantă pentru terapia de primă intenţie în pneumonia 
comunitară 18 . 

La pacienţii mai vârstnici sau cu boli asociate (ex. BPCO) sau la fumători există o 
frecvenţă mai mare a H. influenzae, M. pneumoniae şi C. pneumoniae. Din aceste motive există o 
frecvenţă mai mare a H. influenzae, M. catcirralis şi respectiv mai mică a M. pneumonia şi C. 
pneumoniae. Tratamentul antibiotic iniţial recomandat constă în asocierea de aminopeniclină + 
inhibitor de beta-lactamază (amoxicilină/clavulanat, ampicilină + ulbactam) sau o 
cefalosporină de generaţia a Il-a (cefuroxim) sau ca variantă macrolide noi (claritromicină sau 
azitromicină) care sunt active împotriva germenilor deşi mai puţin active comparativ cu beta- 
lactaminele menţionate mai sus. Moxifloxacina constituie o alternativă şi la aceşti pacienţi 18 . 

La tineri, în special sub 25 de ani, M. pneumoniae şi C. pneumoniae sunt probabil mai 
frecvente decât S. pneumoniae. La aceşti pacienţi, precum şi la cei ce îndeplinesc criterii clinice 
la care aspectul clinico-radiologic e evident «atipic» prima alegere o constituie, probabil, o 
macrolidă nouă (claritromicină şi azitromicină), având avantajul unei mai bune toleranţe 
digestive faţă de eritromicină. în cazul suspiciunii de aspiraţie se recomandă amoxicilina + 
clavulanat (activ împotriva germenilor aerobi menţionaţi mai sus şi a anaerobilor), amoxicilină 
+ metronidazol sau clindamicina singură. 

în tabelul de mai jos (tabelul 2.2) sunt redate dozele şi intervalul de administrare al celor 
mai folosite antibiotice în tratamentul ambulator oral al pneumoniilor 

comunitare. Durata tratamentului este de 7-10 zile pentru pneumoniile nonabcedate cauzate de 
S. pneumoniae, H. influenzae şi alte bacterii. în cazul suspiciunii de M. pneumoniae, Chlamydia 
pneumoniae sau Legionella, antibioticul se administrează 14-21 de zile, iar în cazul confirmării 
Legionellei timp de 21 de zile. In cazul unei pneumonii abcedate, durata tratamentului e mai 
lungă (vezi abcesul pulmonar), de obicei minimum 4 săptămâni. Cotrimoxazolul nu trebuie 
administrat în pneumonia comunitară, din cauza rezistenţei crescute a pneumococului şi a 
germenilor atipici. 

2. Tratamentul în spital 

Tratamentul iniţial este parenteral şi, de cele mai multe ori, empiric. Uneori, examenul 
sputei în coloraţie Gram sugerează o anumită etiologie. Este recomandată recoltarea a cel puţin 
două hemoculturi din 2 situsuri diferite la 10 minute interval, precum şi o spută sub 
supravegherea unei asistenţe medicale înainte de începerea tratamentului empiric antibiotic. 
Alte investigaţii etiologice se pot efectua în situaţii particulare, dar nu trebuie să întârzie 
administrarea tratamentului antibiotic 19 . 

Etiologia e dominată de S. pneumoniae la care se adaugă Chlamydia pneumoniae, H. 
Influenzae, Legionella, bacili Gram negativi aerobi şi Staphylococcus aureus. Un istoric de 
aspiraţie posibilă sau probabilă sugerează o etiologie cu germeni anaerobi. 

Ca antibiotic se recomandă administrarea de aminopeniciline/inhibitor de beta- 
lactamază (ex. amoxicilină/clavulanat) sau o cefalosporină de generaţia a Il-a sau o 
cefalosporină de generaţia a IlI-a, la care se adaugă macrolida (eritromicina, claritromicina sau 
azitromicina) în cazul suspiciunii unei etiologii cu Chlamidia pneumoniae sau Legionella. 

Fluorochinolonele antipneumococice administrate parenteral în monoterapie pot 
constitui o alternativă. 

Durata tratamentului este similară cu cea din ambulator, cu tendinţa de a administra pe 
perioada maximă indicată (10 zile şi respectiv 21 de zile). 


Tabelul 2.2. Dozele uzuale folosite în tratamentul oral şi intravenos al pneumoniei comunitare, pentru antibioticele 
cel mai frecvent utilizate 15 . 


Antibiotic 

Regim oral 

Regim parenteral 

Amoxicilină 

1 g la 8 ore 

3 g la 6 ore 

Ampicilină 



Amoxicilină + clavulanat 

1 g (875 + 125) la 8 ore 

1,2 g (1000+ 200) la 8 ore 

Ampiclină + sulbactam 



Cefuroxim 

500 mg la 12 ore 

750 mg la 8 ore 

Ceftriaxonă 


1-2 g la 12-24 ore 

Cefotaximă 


1-2 g la 8-12 ore 

Ceftazidim 


500 mg la 6 ore 

Imipenem 


2 g la 8 ore 

Eritromicină 

500 mg la 6 ore 

0,5-1 g la 6 ore 

Clari tromicină 

500 mg la 12 ore 

500 mg la 12 ore 

Azitromicină 

500 mg în prima zi, apoi 250 mg 



pe zi timp de 4 zile 


Ciprofloxacină 



Moxifloxacină 

200 mg în prima zi apoi 100 mg 

400 mg la 12 ore 

Doxiciclina 

pe zi 


Gentamicina 


2-5 mg/kg/zi, la 8 ore 


JL 

ir 










Compendiu de specialităţi medico-chirurgicale 


34 


3. Tratamentul în terapie intensivă 

Diagnosticul etiologic este maximal, inclusiv manevre invazive (endoscopie bronşică) 
pentm a identifica cu precizie maximă agentul etiologic. In cazul absenţei factorilor de risc 
pentm etiologia cu Pseudomonas, etiologia este dominată de S. pneumoniae, Legionella 
pneumophila, Haemophilus influenzae şi bacili Gram negativi. Tratamentul recomandat este 
injectabil şi include asocierea de macrolidă sau flurochinolonă antistreptococică + beta- 
lactamină (cefalosporină de generaţia a IlI-a - ceftriaxonă, cefotaxim - sau 
aminopenicilină/inhibitor de beta-lactamază - ex. amoxicilină + clavulanat - sau imipenem) 19 ’ 

în cazul existenţei unor factori de risc pentru etiologia cu Pseudomonas aeruginosa 
(boala bronhopulmonară structurală, malnutriţie, corticoterapie cronică, tratamente antibiotice 
prealabile prelungite), din cauza mortalităţii foarte mari a acestui tip de pneumonie tratamentul 
trebuie să cuprindă minimum 2 antibiotice cu acţiune eficientă antipiocianică. Se pot administra 
fie asocierea ciprofloxacină + beta-lactamină antipiocianică şi antipneumococică (imipenem, 
meropenem, cefepimă, piperacilină + tazobactam) sau o asociere de macrolidă sau 
fluorochinolonă «respiratorie» + beta-lactamină antipneumococică (imipenem, meropenem, 
cefepimă, piperacilină + tazobactam) şi antipiocianică + aminoglicozidă 1 ■ °. 

Tratamentul adjuvant. Hidratarea corectă e cea mai eficientă metodă de fluidificare a 
secreţiilor, pentm a favoriza eliminarea lor. Medicamentele expectorante nu sunt recomandate. 

Antitusivele de tip central (codeine) sunt indicate în cazul pacienţilor cu paroxisme 
severe de tuse, care induc oboseală musculară respiratorie sau durere toracică. Administrarea 
de oxigen e indicată în cazul prezenţei hipoxemiei. Ventilaţia asistată e rezervată pentm 
cazurile cu hipoventilaţie alveolară (hipercapnie cu acidoză respiratorie decompensată). 

Existenţa unei pleurezii asociate impune puncţia pleurală şi examenul lichidului pleural 
pentm diferenţierea pleureziei parapneumonice de empiemul pleural. 

Evoluţie. Supraveghere 

Evoluţia pneumoniei este foarte dinamică, fiind dependentă de germenul cauzal. 

Eficienţa tratamentului antibiotic iniţial şi caracteristicile gazdei. Aprecierea 
evoluţiei unui pacient cu penumonie este complicată suplimentar de imprecizia diagnosticului 
de pneumonie, a identificării agentului patogen şi de caracteml empiric al tratamentului iniţial 
(şi deci nerecunoaşterea gradului său de eficienţă). 

Evoluţia obişnuită a unei pneumonii bacteriene sub tratament antibiotic eficient este 
favorabilă şi constă în ameliorarea până la dispariţie a simptomelor şi normalizarea 
constantelor vitale (temperatură, alură ventriculară, TA, frecvenţa respiratorie şi gradul de 
oxigenare al creierului) în câteva săptămâni. O evoluţie în afara acestor parametri ridică o serie 
de suspiciuni: 

- Terapie ineficientă (germen constituţional rezistent, ex. pneumococ rezistent la 
penicilină). 

- Factori care ţin de gazdă şi determină o evoluţie prelungită. 

- Prezenţa unei alte afecţiuni: diagnostic eronat. 

- O boală subiacentă (deseori favorizează apariţia pneumoniei) care modifică evoluţia 

bolii. 

- O complicaţie a pneumoniei (ex. pleurezie parapneumonică sau empiem). 

Evoluţia iniţială (primele 3-5 zile) este esenţială pentru aprecierea eficienţei tra¬ 
tamentului antibiotic. Elementele cele mai importante în urmărire sunt cele clinice: starea 
generală, apetitul, temperatura, alura ventriculară, TA, frecvenţa respiratorie, gradul de 
oxigenare al sângelui (saturaţia periferică sau presiunea parţială a oxigenului în sângele 
arterial). Normalizarea sau ameliorarea netă şi semnificativă a acestor parametri, în contextul 
unei ameliorări a celorlalte simptome şi respectiv a unei imagini radiologice staţionare sau uşor 
ameliorate, semnalează o evoluţie favorabilă şi deci un tratament antibiotic eficient. De 
menţionat că imaginea radiologică se poate extinde uşor în primele 24-48 de ore, mai frecvent 
în cazurile de deshidratare iniţială sau în anumite etiologii (Legionella), fără ca acest lucru să 
traducă o evoluţie nefavorabilă 20 - 21 . 

Absenţa ameliorării parametrilor (sau agravarea lor) şi/sau extensia sau agravarea lor 
presupune reevaluarea cazului: 

- tratamentul antibiotic trebuie schimbat; de regulă, în primele 72 de ore nu se modifică, 
doar dacă se constată agravarea semnificativă a tabloului clinic; 

- diagnosticul de pneumonie este greşit şi, în consecinţă, trebuie reconsiderat cazul cu 
bateria de investigaţii care decurg. Se recomandă endoscopia bronşică cu lavaj 
bronşioloalveolar, borsaj protejat sau biopsie transbronşică sau chiar biopsia pulmonară prin 
toracoscopie videoasistată sau toracotomie exploratorie. 

Supravegherea ulterioară, după ameliorarea semnificativă a manifestărilor clinice, 
presupune radiografii seriate pentru aprecierea rezoluţiei imaginii radiologice. Involuţia 
radiologică este raportată la germenul implicat, dar şi la factorii ce ţin de gazdă. 

Factorii de risc pentru o rezoluţie întârziată pot fi: etiologia cu Legionella pneumophila 
(faţă de S. pneumoniae, Mycoplasma şi Chlamydia pneumoniae) vârsta înaintată, alcoolism, BPCO, 
diabet zaharat, afectarea multilobulară, bacteriemia. In plus, prezenţa unui status imun alterat 
(inclusiv din cauza tratamentului cu corticosteroizi sau medicamente imunosupresoare) 
prelungeşte durata resorbţiei anomaliilor radiologice. Un studiu asupra resorbţiei radiologice a 
pneumoniei comunitare, indiferent de etiologie şi severitate, a indicat o resorbţie completă în 
67% din cazuri la 4 săptămâni, în 73% din cazuri la 6 săptămâni şi în 85% din cazuri la 8 
săptămâni de la iniţierea tratamentului antibiotic. De aceea, se recomandă radiografie 
pulmonară de control la 4 săptămâni. Cu o rezoluţie completă, pacientul este considerat 
vindecat. Dacă persistă anomalia radiologică, supravegherea poate dura până la 8 săptămâni. 
Se poate recurge la biopsie pulmonară dacă se înregistrează o rezoluţie incompletă în decurs 
de 4- săptămâni. O cauză frecventă poate să fie obstrucţia mecanică a bronşiei aferente 
teritoriului pneumonie (mai frecvent prin neoplasm, în special la fumători de peste 50 ani) şi 
un corp străin (la copii)- 0,21 . 

O situaţie particulară este reprezentată de pneumonia recurentă, care se defineşte ca 
reapariţia unui episod pneumonie, după vindecarea completă a celui anterior. Cauzele pot fi: 

- locale 

- boli respiratorii ce pot mima o pneumonie recurentă 

- boală sistemică 

- bronşiectazii difuze. 

Pacientul cu pneumonie comunitară trebuie supravegheat intensiv în primele 48- 72 ore 
(sau poate în primele 5 zile) pentru certificarea evoluţiei favorabile şi aprecierea eficienţei 
tratamentului antibiotic. Reevaluarea la 48-72 de ore sau 5 zile este esen- 

ţială atât în ambulator, cât şi în spital. Ulterior se recomandă urmărirea pacientului cu 
efectuarea de radiografii la 2 şi 4 săptămâni pentm verificarea completă (clinică şi radiologică) 
a pneumoniei 21 . 

3. ASTMUL BRONSIC 

Mimi Niţu, Mihai Olteanu, Ramona Teodorescu, Eugen Florin Georgescu 

Definiţie, epidemiologie 

Astmul este o boală heterogenă caracterizată prin inflamaţia cronică a căilor aeriene în 
care participă numeroase tipuri de celule. Acest proces inflamator determină la indivizii 
susceptibili episoade recurente de wheezing, dispnee, constricţie toracică şi tuse, în special 
noaptea şi/sau dimineaţa devreme. Aceste manifestări se asociază cu obstrucţie difuză de căi 
aeriene, variabilă şi cel puţin reversibilă spontan sau sub tratament 1 . 

La nivel mondial există aproximativ 300 milioane de cazuri de astm clinic manifest, 
afectând intre 1-18% din populaţie în funcţie de regiune. Astmul este responsabil de 250.000 
decese anuale în întreaga lume 2 . Există o distribuţie diferită pe sexe, cu o frecvenţă mai mare 
la sexul masculin până la vârsta de 10 ani (raport 3/1) după care această diferenţă dispare. în 
Romania, procentul cazurilor de astm clinic manifest este de 1,5%, raportat la populaţia ţării, 
cu 14,7 decese la 100.000 astmatici. Există o distribuţie diferită pe sexe, o frecvenţă mai mare 
la sexul masculin până la vârsta de 10 ani (raport 3/1) după care această diferenţă dispare 2,3,4 . 

Etiologie 

Au fost identificaţi numeroşi factori de risc implicaţi în apariţia şi agravarea 
(exacerbarea) acestuia 5,6 . 

Factorii de risc implicaţi în apariţia astmului sunt: 

• factori predispozanţi - predispun îa apariţia bolii. Atopia este definită ca predispoziţia 
genetică de a dezvolta un răspuns mediat de IgE la aeroalergenii obişnuiţi. Atopia se 
caracterizează prin prezenţa inconstantă a bolilor atopice (rinita alergică, dermatita atopică, 
urticarie sau astm alergic), prin teste cutanate pozitive îa aeroalergeni obişnuiţi şi prin prezenţa 
în sănge a nivelurilor crescute de IgE pentm aceştia cât şi a IgE totale; 

•factori cauzali - determină apariţia bolii la indivizii predispuşi. 

Aceştia sunt aeroalergenii, sensibilizanţii profesionali, aspirina şi AINS (antiinfla- 
matoarele nesteroidiene). 

Aeroalergenii frecvent incriminaţi sunt: 

Alergenii din aerul atmosferic care sensibilizează subiecţii atopici prin stimularea 
clonelor specifice de limfocite Th2 şi producţia de IgE specific. 

Alergenii de interior provin de la acarieni domestici, animale de casă, gândaci şi fungi. 

Alergenii de exterior cel mai frecvent implicaţi sunt polenurile şi fungii proveniţi în cea 
mai mare măsură din arbori, ierburi şi buruieni. 

Sensibilizanţii profesionali. Au fost identificaţi peste 300 sensibilizanţi profesionali 
care sunt naturali', faina, excremente de animale sau păsări, pene de păsări, aspergillus, 
polenuri, acarieni, proteine din ou, scoici sau substanţe chimice anorganice (săruri de platină, 
nichel, crom, cobalt) şi organice (medicamente, dezinfectante, formaldehida). 

Aspirina şi antiinflamatoarele nesteroidiene. Intoleranţa la aspirină odată dezvoltată 
persistă toată viaţa; 

• factori adjuvanţi - favorizează apariţia bolii în cazul expunerii indivizilor predispuşi la 
factori cauzali: expunerile pasive ale copiilor la fumul de ţigară, poluanţii aerieni de exterior, 
poluanţii aerieni de interior, infecţiile respiratorii virale, obezitatea (prin efectul obezităţii 
asupra mecanicii pulmonare şi mediatorii inflamatori secretaţi de ţesutul adipos - adipokine) 1, 

6 , 7 

Clasificare fenotipică 

în Ghidul GINA 2015 sunt descrise mai multe fenotipuri de astm bronşic: 

Astmul alergic - cel mai frecvent întâlnit, cu debut în copilărie, asociat cu un istoric 
personal sau familial de boli alergice. Răspuns favorabil la terapia cu cortico- steroizi 
inhalatori; 

Astmul non-alergic - rar asociat cu boli alergice. Răspuns mai slab la terapia cu 
corticosteroizi inhalatori; 

Astmul cu debut tardiv - frecvent la femei, debut la vârstă adultă. Răspund la doze mari 
de corticosteroizi inhalatori, uneori refractari la tratament; 

Astmul cu limitare fixă a fluxului de aer; 

Astmul asociat cu obezitatea. 

Patogenie 

Elementele esenţiale ale patogeniei astmatice sunt: răspunsul imun la aeroaler- geni, 
inflamaţia acută a căilor aeriene, inflamaţia cronică a căilor aeriene (elementul definitoriu al 
bolii astmatice), remodelarea căilor aeriene şi elementele genetice care predispun la apariţia 
bolii 1,7 ’ 8 . 

Răspunsul imun la alergeni 

în mod cu totul particular, la bolnavii astmatici se selecţionează şi se activează în bronhii 
o subpopulaţie de LTh-LTh2 caracterizate prin profilul specific de mediatori eliberaţi (citokine 
codificate de gene situate pe cromozomul 5). 

Marca imunologică a astmului alergic este producţia excesivă de citokine tip Th2 (IL- 
3, IL-4, IL-5 şi IL-13, GM-CSF) că răspuns la un alergen. Prin IL-3 sunt stimulate mastocitele, 
prin IL-5 şi prin GM-CSF se recrutează şi se activează eozinofilele, iar IF-4 esta responsabilă 
de apariţia unei clone de limfocite B secretoare de IgE specific pentru alergenul respectiv 
(figura 3.1). 

Figura 3.1. Patogenia astmului bronşic (adaptare după Ghidul pentru Diagnosticul şi Managementul Astmului 2007, 
U.S National Heart, Lung and Blood Institute). 


IgE specific secretate sunt citofile şi se leagă de receptorii cu afinitate mare (FceRI) 
care se găsesc în special pe suprafaţa mastocitelor şi a bazofîlelor, şi de receptorii cu afinitate 
mică (FceRJI) ce se găsesc pe suprafaţa macrofagelor, eozinofilelor şi a altor celule 7 " 10 . 

Inflamaţia acută alergică a căilor aeriene 

La contactele ulterioare cu alergenul acesta se plasează la capătul liber al IgE fixate pe 
receptorii cu afinitate mare (FceRI), în special la suprafaţa mastocitelor inducând activarea şi 
“degranularea mastocitară” cu eliberarea de mediatori preformaţi din granulele citoplasmatice 
(histamina, bradikinina, triptaza şi carboxipeptidaza A, ECF-facto- rul chemotactic pentru 
eozinofîl). Concomitent sunt eliberaţi şi mediatori constituiţi pe loc, cei mai importanţi fiind 
metaboliţii acidului arahidonic proveniţi pe calea cicloo- xigenazei: prostaglandine (PGD2, 
PGF2) şi tromboxani (TxA2). Toţi aceşti mediatori induc contracţia muşchiului neted bronşic 
(histamina,PGD2,PGF2 şi TxA2), secreţie de mucus (histamina), vasodilataţie cu extravazare 
plasmatică la nivelul microcirculaţiei bronşice şi edem al peretelui căilor aeriene (histamina şi 
kinine), conducând la îngustarea lumenului şi obstrucţia difuză a căilor aeriene (figura 3.1). 

Acestea caracterizează reacţia alergică de tip imediat (precoce) care apare în câteva 
minute de la contactul cu alergenul şi durează aproximativ 30 minute 1,10 . 

Reacţia tardivă se produce la 6-9 ore de la provocarea alergenică şi constă în apariţia 
unui infiltrat inflamator important în submucoasa bronşică prin recrutarea şi activarea 
eozinofilelor, celulelor Th2, bazofilelor, neutrofilelor şi macrofagelor. Recrutarea eozinofilelor 
(şi a altor celule inflamatorii) din cadrul reacţiei tardive este un element persistent în cadrul 
inflamaţiei cronice a căilor aeriene 9 . 

Inflamaţia cronică a căilor aeriene 

Eozinofilele sunt considerate efectorul principal în inflamaţia cronică persistentă din 
astm acţionând prin intermediul următorilor mediatori: mediatori preformaţi (MBP- proteina 
bazică majoră, ECP-proteina cationică eozinofîlică, EPO-peroxidaza eozinofilică, şi EDN - 
neuropeptidaza derivată din eozinofil), radicali liberi derivaţi din oxigen (RLDO), derivaţi ai 
metabolismului acidului arahidonic (în principal cisteinleucotrienele), factori de creştere 
fibrogenici şi citokine LTh2 - like (IL3, IL5, GM-CSF) - (figura 3.1). 

Mediatorii principali ai reacţiei de tip tardiv sunt cisteinleucotrienele acţionând prin: 
bronhoconstricţie (efect bronhoconstrictor de 1000 de ori mai intens decât al hista- minei), 
vasodilataţie cu creşterea permeabilităţii şi exsudare plasmatică cu edem, creşterea secreţiei de 
mucus şi hiperreactivitate bronşică. 

Particulare pentru reacţia tardivă sunt efectele citotoxice asupra epiteliului bronşic, în 
special ale MBP şi RLDO, iar stimularea miofibroblastelor cu sinteza de fibronectină şi 
colagen, contribuie la procesul de remodelare bronşică 1,9> 10 . 

Remodelarea căilor aeriene este definită ca alterarea structurii căilor aeriene 
determinată de prezenţa procesului inflamator cronic şi constă în: creşterea masei musculare 
prin hiperplazie şi hipertrofie, hipertrofia glandelor mucoase, îngroşarea laminei reti- cularis 
prin depunerea de colagen sub membrana bazală şi dilatarea vaselor sanguine subepiteliale 
(figura 3.1). 

Predispoziţia genetică a astmului - susţinută de agregarea cazurilor de astm în anumite 
familii 2,3 . 

Fiziopatologie 

Elementul central în astm este limitarea fluxului de aer în căile aeriene ca urmare a 
îngustării calibrului lor, apărută pe fondul hiperreactivităţii bronşice (HRB) 1,2 . 

Mecanismele îngustării calibrului bronşic (obstrucţia) cu limitarea fluxului de aer sunt: 
bronhoconstrictia (pe fondul HRB), hipersecreţia de mucus cu formarea de dopuri 
intraluminale, exsudatul inflamator intraluminal, edemul peretelui bronşic şi remodelarea 
peretelui bronşic. 

Limitarea fluxului de aer are corespondent funcţional sindromul obstructiv definit prin 
creşterea rezistenţei la flux şi scăderea debitelor expiratorii instantanee şi medii (figura 3.2). 

Obstrucţia din astmul bronşic se caracterizează prin: reversibilitate spontan sau după 
un medicament bronhodilatator (ameliorarea cu peste 12% faţă de valorile iniţiale) şi 
variabilitate în timp (valori mult modificate la interval de minute, ore, inclusiv pe parcursul 
aceleiaşi zile), cel mai bine evidenţiată prin monitorizarea PEF (figura 3.2). In obstrucţiile 
moderate sau severe se asociază hiperinflaţia când cresc volumele pulmonare (volumul 
rezidual în special), iar volumele mobilizabile pot scădea (capacitatea vitală) 11 . 

O altă caracteristică a astmului este hiperreactivitatea bronşică la o varietate de stimuli 
adică sensibilitate anormal crescută a arborelui traheobronşic la diverşi stimuli ce are ca 
răspuns îngustarea lumenului căilor aeriene la contactul cu aceştia 11,12 . 

Obstrucţia căilor aeriene din astm se însoţeşte de hipoxemie, iar hiperventilaţia 
determinată de hipoxemie tinde să scadă nivelul PaCXE (hipocapnie). Transferul gazos prin 
membrana alveolocapilară este în mod caracteristic nemodificat în astm, criteriu de diagnostic 
diferenţial cu BPOC (transfer gazos scăzut, proporţional cu gradul de emfizem) 1,13 . 

Diagnostic 

Diagnosticul pozitiv de astm bronşic presupune 3 etape succesive: 

1. Suspiciunea clinică de astm 

Tabloul clinic în astm este polimorf, relativ nespecific şi întotdeauna foarte variabil în 
timp. Dispneea, descrisă ca dificultate la expir (dispnee expiratorie) este de obicei simptomul 
dominant în astm fiind rareori absentă (astmul tusiv). Wheezingul - respiraţia şuierătoare, 
predominant în expir, audibilă la gură, este un simptom frecvent intâlnit, relativ specific 
astmului (prezent şi în alte boli obstructive). Tuşea este frecvent întâlnită, rareori izolată (astm 
tusiv). Este neproductivă şi chinuitoare, uneori cu expectoraţie dificilă, în cantitate mică, de 
obicei spre sfârşitul crizei de astm. Sputa, de obicei albă spumoasă, poate avea şi un aspect 
aparent purulent din cauza numărului mare de celule inflamatorii (eozinofile), pretând la 
confuzia cu o infecţie de căi respiratorii. Senzaţia de constricţie toracică este descrisă ca 
apăsare sau strângere la nivelul cutiei toracice, de cele mai multe ori concentric bazai, care 
aparent împiedică inspi- rul adânc. 

Simptomele astmatice au următoarele caractere: variabilitate în timp (apar sau se 
declanşează în prezenţa unui factor declanşator sau aparent spontan şi se ameliorează sau dispar 
spontan sau sub tratament); apariţia mai frecventă noaptea şi dimineaţa devreme (dar şi ziua); 
prezenţa unui factor declanşator 13 - 13 . 

Sunt descrise anumite forme particulare de astm bronşic: Astmul tusiv care se 
manifestă aproape exclusiv prin tuse neproductivă (sau slab productivă), chinuitoare, pre¬ 
dominant nocturnă; Astmul indus de efort - bronhospasmul apare frecvent la efort şi poate fi 
prevenit prin medicaţie inhalatorie bronhodilatatoare anterior efortului; Astmul indus de 
aspirină : debut cu simptome nazale şi evoluţie ulterioară spre apariţia poli- pozei nazale (triada 
Widal); Astmul profesional caracterizat prin ameliorarea simpto- melor în zilele ne lucrătoare 
şi agravarea lor în mediul profesional. Astmul în sarcină se poate ameliora la o treime din cazuri 
(formele uşoare), iar la o treime se poate agrava 1 ' 3,14 . 

Examenul fizic pune în evidenţă semnele de obstrucţie bronşică (expir prelungit, raluri 
sibilante şi uneori ronflante difuze) şi hiperinflaţie (torace cu diametre anteroposterior şi lateral 
mărite şi respectiv diminuarea murmurului vezicular în obstrucţiile severe). Frecvenţa 
respiratorie este normală, uşor scăzută sau uşor crescută. Examenul fizic normal nu exclude 
astmul (bolnavul se află în afara perioadelor de obstrucţie sau obstrucţia este foarte uşoară). 

2. Testarea spirometrică a funcţiei pulmonare - confirmă diagnosticul de astm bronşic 

Modificarea funcţională caracteristică astmului este sindromul obstructiv reversibil. 

Sindromul obstructiv este definit prin VEMS scăzut şi indice Tiffeneau (raport 
VEMS/CVF) scăzut, sub 70%. CVF poate fi normală sau scăzută (din cauza hiperin- flaţiei 
pulmonare cu creşterea volumului rezidual), dar VEMS/CVF rămâne întotdeauna <70%. 
Prezenţa sindromului obstructiv reversibil în contextul suspiciunii clinice de astm este suficient 
pentru diagnosticul de astm (figura 3.2). Reversibilitatea obstrucţiei poate fi demonstrată prin 
creşterea VEMS cu peste 12% (şi minim 200 ml) după administrarea inhalatorie a unui 
bronhodilatator cu durată scurtă de acţiune (400 mg salbutamol inhalator) - (Figura 3.2). 2,8,9 ’ 



Figura 3.2. Spirometria în astm. 

Hiperreactivitatea bronşică (HRB) la o varietate de stimuli poate fi evidenţiată prin 
determinarea concentraţiei/dozei de agent bronhoconstrictor care determină o scădere a VEMS 
cu 20% (PC 20 sau PD 20 ). Hiperreactivitatea bronşică nu este specifică astmului (prezentă şi în 
BPOC, după infecţii virale la atopicii nonastmatici) 11,13,15,16 . 

Variabilitatea PEF. PEF (peak expiratory flow) este debitul expirator instantaneu de 
vârf ce poate fi măsurat spirometric (pe curba flux - volum) sau cu ajutorul unui dispozitiv 
mecanic numit peakflowmetru. Se consideră că variabilitatea PEF este indicatorul fiabil al 
variabilităţii obstrucţiei, caracteristică astmului. Variabilitatea zilnică a PEF se calculează după 
formula: DPEF= (PEF m ax-PEFmin)/PEFmax+PEF m in)/2. O variabilitate zilnică de peste 20% este 
considerată diagnostică pentru astm în contextul unei suspiciuni clinice de astm. 

Clasificarea este înainte de începerea tratamentului de fond, iar o singură caracteristică 
este suficientă pentru încadrarea într-o treaptă superioară de severitate (tabelul 3.1). 

Tabelul 3.1. Clasificarea astmului în funcţie de severitate 


2 , 4 , 17 


Astm 

Simptome 

Simptome nocturne 

Funcţie pulmonară 

Consumul de beta2 
agonist 

Treapta 1 
Intermitent 

Simptome <2 ori/săpt 
Asimptomatic cu PEF 
normal între 
exacerbări Exacerbări 
scurte (ore-zile) 

<2 ori/lună 

VEMS sau PEF 
>80% din prezis 
Variabilitatea PEF 
<20% 

Mai rar de 3-4 
ori/săpt 

Treapta 2 

Persistent uşor 

Simptome mai des de 

2 ori/săpt, dar nu 
zilnice Exacerbările 
pot afecta activitatea 

>2 ori/lună 

VEMS sau PEF 
>80% din prezis 
Variabilitatea PEF 
20-30% 

Mai multe ori/săpt 

Treapta 3 

Persistent 

moderat 

Simptome zilnice 
Exacerbările 
afectează activitatea 
Exacerbările mai des 
de 2 zile pot dura zile 

0 dată/săptămână 

VEMS sau PEF 60- 
80% prezis 
Variabilitatea PEF 
>30% 

Zilnic 

Treapta 4 

Persistent sever 

Simptome continue 
Activitate fizică 
limitată 

Exacerbări frecvente 

Frecvente 

VEMS sau PEF 
<60% din prezis 
Variabilitatea PEF 
>30% 

De mai multe ori/zi 


T abelul 3.2. Clasificarea astmului în funcţie de severitate (după adminstrarea tratamentului de fond) 2,4,17 



Controlat 

Parţial controlat 

Necontrolat 

Simptome diurne 

<2 ocazii/săptămână 

2 ocazii/săptămână 

Trei sau mai multe caracte- 

Limitarea activităţii 

Absenta 

Prezenta 

ristici de astm parţial controlat 
prezente în orice săptămână 

Simptome nocturne 

Absente 

Prezente 

Consum de P2 agonist la 
nevoie 

<2 ocazii/saptamana 

2 ocazii/săptămână 

Funcţia pulmonară (PEF 
sau VEMS) 

Normală 

<80% din valoarea cea 
mai bună (sau prezisă) 

Exacerbări 

Absente 

> una în ultimul an* 

Una în flecare săptămână** 


*o exacerbare sau mai multe în ultimul an includ automat pacientul în categoria parţial controlat, indiferent de alte 
caracteristici şi obligă la reconsiderarea tratamentului **o săptămână cu exacerbare este prin definiţie o săptămână 
necontrolată 


Aceasta este clasificarea folosită la evaluările ce urmează iniţierii terapiei de fond, după 
stabilirea diagnosticului de astm bronşic (tabelul 3.2). 

3. Diagnosticul diferenţial al astmului 

Wheezingul la copiii mici are cauze multiple, apare frecvent în contextul unei infecţii 
respiratorii. Conduita corectă este tratarea tuturor episoadelor de wheezing, eventual tratament 
cronic preventiv cu amânarea diagnosticului de astm după vârsta de 5 ani' 3 - l4 - 15 . 

Disfuncţia de coardă vocală apare în special la adulţii tineri putând mima perfect 
astmul. Diagnosticul poate fi obiectivat prin vizualizarea corzilor vocale. 

BPOC-ul este principalul diagnostic diferenţial la adult, mai dificil la fumători. 
Argumente pentru BPOC sunt: vârstă >40 ani, expunerea la noxe profesionale, istoric 
îndelungat de bronşită cronică şi exacerbări frecvente în context sugestiv de infecţii respiratorii. 
Funcţional respirator este definit prin sindrom obstructiv ireversibil sau parţial reversibil cu 
hiperinflaţie şi diminuarea semnificativă a transferului gazos prin membrana alveolocapilară 
(componenta emfizematoasă) 5,6 . 

Alte boli care intră în diagnosticul diferenţial al astmului sunt: rinita alergică şi sinuzita, 
obstrucţie de căi aeriene mari prin corpi străini sau stenoze (adenopatii, tumori), bronşiolită 
constrictivă, refluxul gastroesofagian, alveolita alergică extrinsecă, insuficienţa cardiacă 
stângă, tuse medicamentoasă (la IECA) 16 . 

Principii de tratament 

Medicaţia folosită în astmul bronşic poate fi împărţită în două categorii: 

1. medicaţia cu acţiune rapidă sau “ medicaţia de salvare ” (p2-agoniştii cu durată 
scurtă de acţiune şi anticolinergice); 

2. medicaţia cu acţiune de durată “ medicaţia de control pe termen lung ” (p2- agoniştii 
cu durată lungă de acţiune, metilxantinele, glucocorticoizii, inhibitorii de leu- cotriene, agenţii 
stabilizatori ai mastocitelor). 

Stimulanţii adrenergici 

p2-agoniştii de scurtă durată (BADSA) - acţiunea se instalează rapid (5-15 min) şi sunt 
folosiţi în criza de bronhospasm. Efectul bronhodilatator durează 4-6 ore şi prezintă efecte 
secundare minime la supradozaj asupra frecvenţei cardiace şi a presiunii arteriale. Se apreciază 
că 2 pufuri de 3-4 ori/zi de BADSA ar fi o doză suficientă pentru controlul bronhospasmului. 

p2-agoniştii de lungă durată (BADLA) - acţiunea se instalează lent (15-30 min) şi de 
aceea nu se utilizează în criza de bronhospasm. Efectul bronhodilatator durează >12 ore şi doza 
zilnică este de 50-100 pg. Prezentând o mare selectivitate pentru receptorii p2 au efecte 
secundare foarte reduse. Sunt indicaţi în special la pacienţii care necesită administrare zilnică 
de BADSA, în astmul cu manifestări nocturne şi în cel indus de efort 2,17 . 

Anticolinergicele 

Au un efect bronhodilatator mai slab şi mai tardiv. Sunt indicate la pacienţii cu afecţiuni 
cardiace coexistente la care p2-mimeticele şi metilxantinele pot fi contraindicate, în formele cu 
hipersecreţie bronşică sau cu manifestări nocturne. Asocierea cu p2- mimeticele are efect 
aditiv. Efectele lor secundare nedorite sunt: gust „metalic”, retenţie urinară, constipaţie, uscarea 
secreţiilor bronşice, acutizarea glaucomului. 

Bromura de ipratropium este un anticolinergic cu durată scurtă de acţiune al cărei efect 
se instalează în 30-60 de min şi durează 6-8 ore. 

Tiotropiumul este un anticolinergic de lungă durată, al cărui efect durează 24 ore. 

Metilxantinele 

Sunt inhibitori nespecifici ai tuturor subtipurilor de fosfodiesterază cu creşterea AMPc. 
Dozele terapeutice stimulează ventilaţia, potenţează contractilitatea diafragmului, cresc debitul 
cardiac, cresc funcţia musculaturii inspiratorii. 

De curând s-a descoperit şi faptul că teofilinele activează enzima nucleară his- ton- 
deacetilaza-2 care are un rol cheie în comutarea sensului de activare al genelor inflamatorii. 
Utilizarea lor este controversată datorită efectelor secundare: cefalee, insomnie, nervozitate, 
greaţă, vărsături şi anorexie. Dozele terapeutice eficace (10-20 pg/ml) sunt apropiate de dozele 
toxice (30 pg/ml), iar preparatele moderne cu eliberare lentă au eliminat această deficienţă, 
oferind niveluri plasmatice mai stabile. 

Glucocorticoizii (CS) 

Reprezintă medicaţia anti-inflamatorie care reduce numărul celulelor inflamatorii 
precum şi activarea lor la nivelul căilor aeriene, urmate de reducerea hiperreflectivităţii 
bronşice. Reprezintă medicaţia de elecţie a astmului, atât în perioadele de acutizare, cât şi în 
perioada de acalmie. Corticosteroizii inhalatori (CSI) sunt indicaţi la pacienţii cu simptome 
persistente contribuind la controlul inflamaţiei cu prevenirea apariţiei simp- tomelor pe termen 
lung; reduc necesarul de CS orali, scad numărul de exacerbări şi previn spitalizările ameliorând 
astfel prognosticul bolii şi calitatea vieţii. Cele mai importante efecte secundare sunt cele 
locale: candidoza oro-faringiană (care poate fî prevenită prin folosirea unui spacer şi/sau 
gargară cu apă simplă sau bicarbonatată după fiecare inhalare) şi disfonia. 

Efectele secundare sistemice (supresia corticosuprarenalei, cataracta, încetinirea 
creşterii la copii, interferenţa cu metabolismul osos şi purpura) apar numai la doze mari (peste 
1500 jug/zi) folosite pe perioade lungi (în general peste 6 luni). 

Schema de administrare a CS inhalatori se adaptează în funcţie de gradul de severitate 
al bolii şi de răspunsul terapeutic. Actual se utilizează cu succes CSI asociaţi cu 
bronhodilatatoare de lungă durată cu care acţionează sinergie şi îşi potenţează reciproc acţiunea 
farmacologică (ex. budesonid + formoterol sau fluticazonă + salmeterol). 

Situaţiile care le limitează utilizarea: tulburări psihice, gastrita hemoragică, ulcerul 
gastric/duodenal, cataracta, obezitatea, miopatia cortizonică, osteoporoza şi fracturile (în 
special la femei post-menopauză), hipertensiunea arterială, întârzierea creşterii la copii 17 . 

Inhibitorii de leukotriene 

Blochează efectul bronhoconstrictor şi proinflamator al leukotrienelor în căile aeriene 
prin două mecanisme: a) inhibarea sintezei tuturor leukotrienelor prin inhibarea 5- 
lipooxigenazei; b) blocarea acţiunii leukotrienelor la nivelul receptorilor situaţi pe mucoasa 
bronşică (montelukast). Sunt utili în astmul la efort şi în diminuarea sim- ptomelor nocturne, 
dar au o acţiune limitată împotriva alergenilor. 


Anti-IgE 


Omalizumabul este un blocant de anticorpi care inhibă reacţiile mediate IgE, reducând 
numărul de exacerbări la pacienţii cu astm sever şi ameliorând controlul astmului. 
Omalizumabul se administrează în injecţii subcutanate la fiecare 2-4 săptămâni şi pare să nu 
aibă efecte secundare semnificative. 

Clasificarea astmului: 

Ghidul GINA 2015 consideră că severitatea astmului bronşic poate fi evaluată 
retrospectiv prin nivelul de tratament necesar pentru controlul simptomelor şi exacerbărilor 
(tabelul 3.3)“. 

Astmul uşor - bine cotrolat de treapta terapeutică 1 şi 2 (nevoie de BADSA sau doze 
mici de CSI) 

Astmul moderat - bine controlat de treapta terapeutică 3 (doze mici de CSI) Astmul 
sever - controlat de treapta terapeutică 4/5 (doze mari de CSI) sau rămâne necontrolat. 
Tabelul 3.3. Trepte terapeutice în astm __ 



Medicaţie de 

salvare 

Medicaţie de control de primă 
intenţie 

Medicaţie de control alternativă 

Treapta 1 

De preferat 
BADSA 

Medicaţie 
alternativă: 
anticolinergicele 
inh., BADSA 
orale, 

teofilinele cu 

durată scurtă de 
acţiune 

Nu e necesară 


Treaptaa 2-a 

CS inh. doză mică 

Inhibitorii de leukotriene Cromonele 

Treapta a 3-a 

CS inh. doză mică + BADLA 

CS inh. doză mică + anti-leukotriene CS 
inh. doză mică + teofiline retard 

Treapta a 4-a 

CS inh. doză medie + BADLA 

CS inh. doză medie + BADLA + anti- 
leukotriene 

CS inh. doză medie + BADLA + 

Teofiline retard 

Treapta a 5-a 

CS orali 

Anti-IgE (omalizumab) 


GINA 2015 (Global Iniţiative for Asthma) 


începerea tratamentului de control se va face în treapta a 2-a pentru majoritatea 
pacienţilor şi în treapta a 3-a numai pentru acei pacienţi care prezintă manifestări similare 
astmului necontrolat (tabelul 3.3.) 2,17 . 

Ajustarea terapiei se va face în funcţie de nivelul de control atins: 

1) controlat - se va rămâne pe aceeaşi treaptă sau se coboară; 

2) parţial controlat - se va lua în considerare urcarea unei trepte terapeutice; 

3) necontrolat - se va urca o treaptă terapeutică; 

4) exacerbare - se tratează ca exacerbare. Scopul final al acestei stadializări este 
acela de a adapta în permanenţă tratamentul la nevoile pacientului 2,17 . 

Dozele echivalente ale corticosteroizilor inhalatori se găsesc în tabelul 3.4. 

Tabelul 3.4. Doze echivalente CSI 


Corticoid inhalator 

Doza totală zilnică (meg) 


Joasă 

Medie 

înaltă 

Beclometasone dipropionate (CLC) 

200-500 

>500-1000 

>1000 

Beclometasone dipropionate (HLA) 

100-200 

>200-400 

>400 

Budesonide (DPI) 

200-400 

>400-800 

>800 

Ciclesonide (HLA) 

80-160 

>160-320 

>320 

Lluticasone propionate (DPI or HLA) 

100-250 

>250-500 

>500 

Mometasone furoate 

110-220 

>220-440 

>440 

Triamcinolone acetonide 

400-1000 

>1000-2000 

>2000 


GINA 2015 (Global Iniţiative for Asthma) 

4. CANCERELE BRONHOPULMONARE 


Andrei Cernomaz, Carmen Grigoriu, Mădălina Berlea, Bogdan Grigoriu 

Cancerele bronho-pulmonare sunt tumori maligne intratoracice cu punct de plecarla 
nivelul epiteliului bronşic, cu depistare tardivă în peste 2/3 din cazuri din cauza unei evoluţii 
iniţiale pauci- sau asimptomatice. 

La nivel pulmonar se pot întâlni cancere bronho-pulmonare (primitive) precum şi 
localizări secundare ale altor cancere, uneori fără ca originea iniţială a cancerului să fie 
cunoscută sau chiar să nu poată fi pusă în evidenţă în ciuda investigaţiilor diagnostice. 

în Europa, cancerele bronho-pulmonare (CBP) ocupă unul dintre primele trei locuri ca 
incidenţă împreună cu cancerele de sân şi colo-rectale, reprezentând 417 mii cazuri noi/an şi 
12,2% din totalitatea cancerelor, dar sunt prima cauză de deces prin cancer (368 mii cazuri/an 
şi 19,8% din decese) 1,2 . Raportul bărbaţi/femei este mai mare de 2. însă în ţările în care fumatul 
la femei are o prevalenţă mai înaltă (de exemplu SUA), numărul de cancere bronho-pulmonare 
la femei îl depăşeşte chiar pe cel al cancerelor de sân, iar raportul bărbaţi/femei este aproape 
unitar. Numărul de cazuri este în creştere în ţările industrializate (datorită creşterii incidenţei 
la femei) din cauza extinderii obiceiului de a fuma, fiind practic singura localizare neoplazică 
a cărei incidenţă continuă să crească. Incidenţa anuală a cancerului bronho-pulmonar corectată 
în funcţie de vârstă, în Uniunea Europeană, este de 30,2/100000 locuitori, iar mortalitatea de 
25,2/100.000 locuitori/an (289.406 cazuri noi şi 254.031 decese în 2008). în Romania, cancerul 
bronho-pulmonar este neoplazia cea mai frecvent diagnosticată cu peste 10 mii cazuri pe an, 
14,8% din totalul cancerelor, o incidenţă de 30/100.000 locuitori, decesele reprezentând 20,4% 
din mortalitatea prin cancer. Mai mult de jumătate din cazuri sunt diagnosticate în stadii 
avansate sau metastatice ale bolii astfel încât, pe plan mondial, supravieţuirea la 5 ani, 
incluzând toate stadiile de boală, este de aproximativ 15%, mediana supravieţuirii fiind de 
aproximativ 12 luni sub chimioterapie 1,2 . 

I. Factori de risc 

1. Fumatul 

Fumatul reprezintă principalul factor de risc pentru apariţia cancerului bronho- 
pulmonar, număruî de cancere bronho-pulmonare (CBP) urmând îndeaproape, cu o întârziere 
de aproximativ 20 de ani, curba numărului de fumători. Toate subtipurile de cancer 
bronhopulmonar sunt asociate fumatului şi toate tipurile de consum ale tutunului determină 
creşterea riscului de cancer bronho-pulmonar deşi ţigaretele sunt cel mai puternic incriminate 
datorită faptului că reprezintă modalitatea predominantă de consum. Compoziţia fumului de 
ţigară este complexă, multe componente fiind încă insuficient caracterizate ca structură sau 
capacitate oncogenică. Dintre aceştia cei mai importanţi par a fi hidrocarburile aromatice 
policiclice, N nitros-aminele (în special Nicotine-nitro- 

samin-ketona - NNK şi N'-nitrosonornicotina - NNN), benzenul şi aldehidele. Aceşti compuşi 
îşi exercită efectele cancerigene atât la nivel pulmonar, cât şi la nivelul cavităţii bucale, 
laringelui, esofagului, ficatului, vezicii urinare, pancreasului şi colului uterin determinând 
creşterea incidenţei cancerelor cu aceste localizări la fumători. Deşi mai redus, riscul 
cancerigen este semnificativ şi pentru fumătorii pasivi 3 . Oprirea fumatului este utilă indiferent 
de momentul acesteia, riscul de a dezvolta un CBP scăzând odată cu creşterea duratei de sevraj; 
în cazul pacienţilor ce au dezvoltat CBP răspunsul la tratament este ameliorat şi riscul 
complicaţiilor scade în condiţiile renunţării la fumat. 4 

2. Expunerea la factori din mediu/profesionali 

Un număr ridicat de compuşi din mediu, unii legaţi de expunerea profesională au fost 
asociaţi cu riscul de a dezvolta un cancer bronho-pulmonar. Expunerea la azbest, particule de 
fum diesel, arsenic, nichel, cobalt, crom hexavalent, cadmiu şi radon sunt cei mai importanţi 5 . 
Efectul azbestului este unul major atât asupra riscului de a dezvolta un mezoteliom pleural, dar 
şi pentru cancerele bronho-pulmonare şi se potenţează cu cel al fumului de ţigară. Identificarea 
expunerii la noxe profesionale potenţial sau dovedit nocive impune o declarare obligatorie (ca 
de exemplu în cazul azbestului) sau minim o consultaţie de medicina muncii pentru a putea 
stabili gradul lor de implicare şi obţinerea unor eventuale compensaţii pentru pacienţi. De aceea 
realizarea unui curriculum laboris precis este importantă pentru toţi pacienţii cu cancere 
bronho-pulmonare. 

3. Alimentaţia 

O serie de studii epidemiologice au lansat ipoteza conform căreia consumul scăzut al 
unor anumite tipuri de alimente (în principal legume, fructe) sau aportul insuficient al anumitor 
vitamine cu efect antioxidant ar putea fi asociate unui risc crescut de cancer 6 . Studiile 
intervenţionale nu au permis însă demonstrarea unui efect de reducere al riscului în cazul 
suplimentării dietei, în unele cazuri aportul exogen de vitamine crescând chiar riscul, acest 
element fiind probabil rezultatul unui diagnostic mai bun şi nefiind legat de aportul de vitamine 
în sine 7,8 . Nu există în prezent indicaţii de modificare a dietei pentru profilaxia primară sau 
secundară a cancerului bronho-pulmonar în afara asigurării unei alimentaţii echilibrate şi 
suficiente caloric. 

4. Factorii genetici 

Nu există astăzi o imagine clară privind anomaliile genetice germinale care sunt strâns 
asociate cu riscul de cancer bronho-pulmonar deşi faptul că doar o parte din pacienţii care 
fumează dezvoltă un cancer bronho-pulmonar sugerează puternic acest lucru 9 . Pacienţii 
fumători care au şi un sindrom Li-Fraumeni (o mutaţie germinală a genei p53) au un risc de 3 
ori mai ridicat de a dezvolta un cancer pulmonar decât restul fumătorilor. Polimorfisme ale 
unor gene implicate în metabolizarea produşilor cancerigeni au fost asociate cu un risc ridicat 
de a dezvolta un CBP 10 . Acelaşi lucru pare a fi valabil pentru genele care reglează ciclul celular 
sau procesele de reparare ale ADN-ului 11,12 . Nu există însă astăzi nici o indicaţie de a realiza o 
analiză genetică germinală sistematică pentru pacienţii cu cancere pulmonare. In schimb, 
tumorile pulmonare (în special adenocarcinoamele) pot avea anomalii genetice somatice 
(mutaţii, inserţii/deleţii, translocaţii) care sunt implicate în dezvoltarea celulelor tumorale şi 
care trebuie căutate sistematic deoarece o parte dintre acestea pot beneficia de un tratament 
specific. Incidenţa acestor anomalii este mai mare la nefumători 13,14 . 

II. Anatomopatologie 

1. Clasificare histologică 

Clasificarea OMS actuală a fost revizuită ultima dată în 2004 şi se bazează exclusiv pe 
aspectul morfologic din piese chirurgicale (tabelul 4.1) 15 . O reclasificare a ade- 
nocarcinoamelor a fost realizată de IASLC/ERS în 2011 şi cuprinde indicaţii utile precizării 
diagnosticului utilizând biopsii endo-bronşice/citologia (tabelul 4.2) 16 . Principalele modificări 
aduse sunt: 

- Definirea unor leziuni pre-invazive: 

o hiperplazia adenomatoasă atipică 
o adenocarcinom in situ (<3 cm) 

- Introducerea noţiunii de adenocarcinom minim invaziv (tumori <3 cm, cu creştere 
predominant lepidică şi cu invazie limitată <5 mm) 

- Renunţarea la entitatea de carcinom bronhiolo-alveolar; 

- în cazul carcinoamelor nediferenţiate se subliniază importanţa orientării către 
adenocarcinom sau carcinom scuamos pe baza imuno-histochimiei; 

- Precizarea algoritmului de interpretare pentru probele de mici dimensiuni (biopsii 
bronşice, citologii); 

Elementele mai noi de biologie moleculară nu au fost încă introduse în clasificările 
oficiale actuale. 

Dintre neoplaziile pulmonare, marea mjoritate sunt reprezentate de tumorile maligne de 
tip epitelial din care 95% sunt reprezentate de 5 forme histologice majore: 1. Carcinoame 
scuamoase (epidermoide), 2. Adenocarcinoame, 3. Carcinoame adenoscua- moaşe, 4. 
Carcinoame cu celule mari, 5. Carcinoame cu celule mici. 

Primele patru tipuri sunt regrupate sub denumirea de carcinoame non microcelu- lare 
(non small cell lung cancer - NSCLC, reprezentând 80-85% din cazuri) deoarece în mod istoric 
au avut o abordare terapeutică similară, în opoziţie cu carcinoamele cu celule mici (small cell 
lung cancer - SCLC) care au un tratament şi o evoluţie diferite. în cadrul primei categorii se 
identifică grupul cancerelor non microcelulare non scuamoase (categoriile 2-4) deoarece 
beneficiază de opţiuni terapeutice specifice. Restul de 5% din tumorile bronho-pulmonare sunt 
reprezentate de tumori maligne rare de origine epitelială (carcinoame sarcomatoide, tumori 
carcinoide, tumori similare glandelor salivare), de tumori mezenchimale şi ale seriei limfoide 
precum şi alte tumori diverse. 

2. Particularităţi clinice 

Carcinoamele scuamoase reprezintă aproximativ 20-25% din cazuri, dar odată cu 
diminuarea incidenţei fumatului numărul lor este în descreştere lentă. Au o localizare 
predominant centrală şi pot 11 detectate prin endoscopie şi uneori prin examenul citologic al 
secreţiilor endobronşice. 

Adenocarcinomul are o incidenţă de aproximativ 40% (forma cea mai frecventă la 
nefumători, în special la femei); are o localizare de obicei periferică ca formaţiune unică sau 
pseudo-pneumonică; este uneori dificil de diferenţiat de metastazele pulmonare ale altor 
adenocarcinoame şi are o diseminare extra-toracică rapidă (os, ficat, creier, suprarenale). 

Carcinomul cu celule mari (nediferenţiat) are o incidenţă de aproximativ 15%, o 
localizare centrală sau periferică. 

Carcinomul cu celule mici are o incidenţă de aproximativ 15%, o localizare de obicei 
centrală/hilară (95% din cazuri). Se asociază frecvent cu sindroame paraneoplazice. Are o 
evoluţie rapidă (creştere accelerată a dimensiunilor tumorii, cu deteriorarea stării generale), o 
diseminare precoce hematogenă (creier, oase, ficat). 

3. Caracterizarea moleculară 

In aproximativ 10% din cazuri (mai frecvent la nefumători), cancerele non-micro- 
celulare non scuamoase prezintă anomalii genetice somatice ce rezultă în producţia unor 
proteine alterate implicate în procesele de creştere tumorală şi pentm care există soluţii 
terapeutice specifice. Frecvenţa este mult mai mică la tumorile scuamoase (<2%), dar merită 
eventual a fi căutate la pacienţii nefumători. Domeniul evoluează rapid, noi mutaţii şi noi 
opţiuni terapeutice fiind descrise continuu. în momentul de faţă anomaliile genetice care pot 
beneficia de un tratament specific sunt mutaţiile activatoare ale EGFR (în principal deleţiile 
exonului 19 şi mutaţia L848R a exonului 21) 17 . precum şi translocaţiile EML4-ALK, ROŞI şi 
RET 18 . Decizia de a realiza testarea moleculară este luată fie de către anatomopatolog în 
momentul diagnosticului histologic, fie de către clinician. 

Tabelul 4.1. Clasificarea OMS 2004 a tumorilor pulmonare 

1. Tumori epiteliale maligne 

Carcinom scuamos (subtipuri: papilar, cu celule clare, cu celule mici, bazaloid) 

Carcinom cu celule mici 

Adenocarcinoame: acinar, papilar, mixt, carcinom bronhiolo-alveolar, adenocarcinom solid cu producţie 
de mucus (subtipuri: adenocarcinom fetal, carcinom mucinos sau coloid, chistadenocarcinom, carcinom cu inele în 
pecete şi adenocarcinom cu celule clare (reclasificate în 2011 de 1ASLC/ERS conform tabelului 2) 

Carcinom cu celule mari (subtipuri: carcinom neuroendocrin cu celule mari, carcinom bazaloid, carcinom 
Lymphoepithelioma-like, carcinom cu celule clare, carcinom cu celule mari cu fenotip rabdoid) Carcinom 
adenoscuamos 

Carcinom sarcomatoid (subtipuri: carcinom pleomorf carcinom cu celule fusiforme, carcinom cu celule 
gigante, carcinosarcom, blastom pulmonar) 

Tumori carcinoide (tipice şi atipice) 

Tumori similare glandelor salivare (carcinom mucoepidermoid, carcinom adenoid chistic, carcinom 
epitelial-mioepitelial) 

Leziuni preinvazive: carcinom scuamos in situ, hiperplazie adenomatoasă atipică, hiperplazie idio- patică 
difuză de celule neuroendocrine. 

2. Tumori mezenchimale 

Hemangioendoteliom epitelioid 

Angiosarcom 

Blastom pleuropulmonar 

Condrom 

Tumora congenitală miofîbroblastică peribronşică 
Limfangiomatoză difuză pulmonară 
Tumora inflamatorie miofibroblastică 
Sarcom sinovial (monofazic sau bifazic) 

Sarcomul de arteră pulmonară 
Sarcomul de venă pulmonară 

3. Tumori epiteliale benigne 

Papiloame (papilom scuamos exofitic şi inversat, papilom glandular, papilom mixt scuamos şi glandular) 
Adenoame (adenom alveolar, adenom papilar, adenoame de tip glandă salivară, chistadenomul mucinos) 

Tabelul 4.1. (continuare) Clasificarea OMS 2004 a tumorilor pulmonare 

4. Tumori limfoproliferative 

Limfom marginal cu celule B de tip MALT 
Limfom difuz cu celule mari de tip B 
Granulomatoza limfomatoidă 
Histiocitoza langerhansiană 

5. Tumori diverse 

Hamartom 

Hemangiom sclerozant 
Tumori cu celule clare 

Tumori cu celule germinale (teratom matur, imatur şi alte tumori cu celule germinale) 

Timom intrapulmonar 
Melanom 

6. Tumori metastatice _ 

Tabelul 4.2. Clasificarea adenocarcinoamelor (IASLC/ERS) în specimenele rezecate chirurgical 


Leziuni preinvazive 

Hiperplazie adenomatoasă atipică 

Adenocarcinom in situ (<3 cm definit anterior ca şi carcinom bronhioloalveolar - BAC) - poate fi de tip 
nonmucinous, mucinos sau mixt 

Adenocarcinom minim invaziv (tumoră <3 cm, cu creştere predominant lepidică, cu invazia <5 mm) - poate 
fi de tip nonmucinous, mucinos sau mixt 

Adenocarcinom invaziv poate fi predominant lepidic (anterior BAC nonmucinous, cu >5 mm invazie), 
acinar, papilar, micropapilar sau solid Alte variante de adenocarcinom invaziv 

Adenocarcinomul mucinos invaziv (anterior BAC mucinos), coloid, fetal (grad înalt sau scăzut) sau enteric 


III. Diagnosticul cancerului bronho-pulmonar 

1. Prezumţia clinică 

Marea majoritate a pacienţilor cu CBP se prezintă cu simptome în stadiile local - 
avansate sau metastatice de boală când ratele de vindecare rămân foarte scăzute. O minoritate 
de pacienţi se prezintă cu o leziune pulmonară asimptomatică. De aceea este necesar să existe 
un prag mic de suspiciune clinică şi pacienţii să fie adresaţi pentru evaluare cât mai rapid 19,20 . 
Este recomandat ca din momentul primei consultaţii până la instaurarea tratamentului, procesul 
diagnostic să fie de cel mult o lună. 

Semnele clinice şi simptomele CBP pot fi împărţite în 4 categorii, în funcţie de origine: 

• Legate de creşterea tumorală locală; 

• Legate de extensia regională; 

• Legate de diseminarea metastatică; 

• Sindroamele paraneoplazice. 

Pacienţii ce au unul sau mai mulţi factori de risc (bărbaţi, vârsta >40 de ani, fumători 
sau foşti fumători) trebuie să beneficieze de o evaluare aprofundată dacă prezintă unul sau mai 
multe elemente clinice cum ar fi: 

Semne/simptome locale: 

• apariţia unei tuse persistente adesea rezistentă la tratament sau schimbarea caracterului 
tusei şi/sau schimbarea cantităţii sau/şi calităţii expectoraţiei; 

• apariţia/agravarea dispneei, stridor sau weezing, eventual localizat; 

• infecţii respiratorii repetate în acelaşi teritoriu, atelectazii, imagini cavitare cu perete 


gros; 


• o hemoptizie; 

Extindere loco-regională: 

• dureri toracice (invazia pleurei parietale) sau scapulare/membru superior - plexalgie 
brahială (umăr, braţ, omoplat în localizările apicale - sindromul Pancoast-Tobias) eventual cu 
sindromul Claude Bernard-Horner (mioză, enoftalmie, ptoza pleoapei superioare) în cazul 
invaziei simpaticului cervical; 

• disfagie (compresie esofagiană) sau disfonie; 

• sindrom cav superior cu cianoză şi edem "în pelerină" prin compresia/invazia 


VCS; 


• aritmii, pericardită prin extensie pericardică sau invazie la nivel auricular; 

• pleurezie (în special hemoragică). 

Extinderea metastatică 

• hepatică (hepatomegalie nodulară, uneori dureroasă, icter colestatic); 

• osoasă: dureri localizate mai ales la nivelul vertebrelor, coastelor şi bazinului; de 
obicei leziunile sunt osteolitice, uneori cu compresie medulară sau fracturi patologice; 

• cerebrale (semne de iritaţie corticală cu convulsii, hipertensiune intracraniană sau 
semne de focalizare); 

• cutanată (noduli subcutanaţi). 

• adenomegalii în arii palpabile (de ex. supraclavicular sau cervical). 

Semne generale: astenie, scădere ponderală progresivă, episoade tromboembolice 
repetate în ciuda unui tratament corect, hipocratism digital. Bilanţul diagnostic minim include 
radiografia toracică şi consultul pneumologic. Este preferabil ca interpretarea radiografiei 
toracice să fie realizată prin comparaţie cu o examinare anterioară dacă aceasta există. Orice 
radiografie anormală trebuie să fie urmată de o computer-tomografie toracică şi abdominală 
superioară pentru precizarea imaginii şi a extensiei, constituind documentul de referinţă pentru 
evaluarea ulterioară a pacientului. Ea poate fi omisă doar în cazurile în care starea generală este 
extrem de alterată şi nu se prevede posibilitatea de a instaura un alt tratament în afara îngrijirilor 
paleative. O radiografie toracică în limitele normalului nu exclude un cancer pulmonar şi este 
necesară realizarea unui CT toracic în cazul persistenţei semnelor clinice. Chiar la pacienţii cu 
un CT normal, un cancer bronho-pulmonar cu localizare strict endobronşică nu poate fi exclus 
şi în caz de suspiciune ridicată (de exemplu prezenţa unei hemoptizii) este indicată realizarea 
unei endoscopii bronşice. Contextul clinic este esenţial pentru alegerea modalităţilor de 
realizare a CT-lui şi elementele clinice trebuie transmise radiologului împreună cu toate 
examenele de imagistică anterioare pentru a putea obţine o interpretare corectă a acestui 
examen. Examenul computer tomografie trebuie să preceadă endoscopia bronşică şi ghidează 
prelevările bioptice. 

Tabloul clinic poate include şi manifestări paraneoplazice. Prezenţa acestor sin- droame 
impune un bilanţ diagnostic pentru a exclude existenţa unei leziuni neoplazice. Sindroamele 
paraneoplazice cel mai frecvent întâlnite sunt: 

- hipersecreţie de ACTH manifestat ca sindrom Cushing frust, hipersecreţie de ADH cu 
hiponatremie - mai frecvente la carcinoamele cu celule mici; 

- hipercalcemie prin secreţie de proteine PTH-like, ce trebuie diferenţiată de 
hipercalcemia prin metastaze osoase; 

- osteoartropatie hipertrofică pneumică Pierre Marie-Bamberger; 

- tromboflebite migratorii; 

- Acanthosis nigricans; 

- sindroame neurologice: sindromul Lambert-Eaton, mai rar polinevrite, neuropatii 
periferice, encefalita limbică, degenerescenţa cerebeloasă şi retiniană. 

2 . Bilanţul diagnostic şi de extensie 

O evaluare clinică completă precedă bilanţul de extensie şi impune notarea oricăror 
semne ce sugerează invazia/metastazarea la nivelul unui organ în vederea orientării examenelor 
complementare. Gradul alterării funcţionale se notează conform scării ECOG/OMS/ZUBROD 
de evaluare a stării generale (performanţă) - tabelul 4.3. 


Tabelul 4.3. Scala ECOG/OMS/ZUBROD de evaluare a stării generale (performanţă) 


Grad 

Descriere 

0 

Activitate normală, capabil să îndeplinească toate sarcinile realizate înainte de a fi bolnav, fără limitări. 

1 

Limitarea activităţilor intense dar pacient care rămâne mobil şi capabil de a realiza activităţi uşoare sau 
sedentare (activităţi casnice uşoare, lucru la birou) 

2 

Ambulatoriu (mobil) şi capabil să se îngrijească singur, dar incapabil de a munci. Poate sta în picioare 
şi poate merge mai mult de jumătate din zi. 

3 

Capacitate limitată de a se îngriji, sta în pat sau pe scaun mai mult de jumătate din zi. 

4 

Complet dependent, incapabil de a se îngriji, sta în pat sau pe scaun practic întreaga zi. 


Din punct de vedere biologic se solicită în mod uzual o hemoleucogramă, creatinină, 
uree, ionogramă sanguină, calcemie, bilanţ hepatic, o glicemie a jeun. Determinarea 
marcherilor tumorali nu este utilă pentru diagnostic, urmărirea evoluţiei sau evaluarea 
prognosticului şi nici în depistarea precoce (screening sau diagnostic) şi deci nu este indicată. 

Pentru confirmarea diagnosticului este necesar să fie realizată o biopsie din leziunea 
primitivă sau dintr-un site metastatic ori de câte ori este posibil. 

Examenul anatomopatologic este singurul care permite obţinerea diagnosticului de 
certitudine. Alegerea locului şi modalităţii de biopsie depinde de localizarea tumorală, extensia 
ei şi de alte considerente anatomice, disponibilitatea şi experienţa locală cu diversele tehnici 
de biopsie, precum de informaţiile ce pot fi aduse privind extensia bolii. Ea poate consta în: 

- endoscopie bronşică - este obligatorie la toţi pacienţii; permite realizarea de biopsii 
endobronşice sau transbronşice (eventual ghidată prin echo-endoscopie); 

- mediastinoscopie; 

- biopsie percutană ghidată (prin CT sau echografie) a formaţiunii tumorale sau a unei 
metastaze. Este utilă în tumorile pulmonare periferice cu diametrul minim de 2 cm şi situate la 
mai puţin de 10 cm de planul cutanat; 

- citologia lichidului pleural şi biopsia pleurală sub toracoscopie sau ghidată ecografic, 
în formele cu invazie pleurală. Este necesară confirmarea sistematică a caracterului neoplazic 
al epanşamentului pleural prin citologie pentru a nu recuza un caz potenţial operabil; 

- biopsia osoasă/puncţia medulară pot fi recomandate în cancerele cu celule mici şi în 
formele rezecabile de NSCLC când există creşteri ale LDH şi fosfatazei alcaline, sau alterări 
ale hematopoiezei; 

- puncţia biopsie hepatică poate fi utilă în cazurile cu metastaze hepatice fără altă 
posibilitate de biopsie; 

- oracotomia exploratorie trebuie evitată pe cât posibil dacă nu se însoţeşte de o rezecţie 
satisfăcătoare oncologic, deoarece nu aduce beneficii bolnavului. Este în mare parte înlocuită 
astăzi de toracoscopiile exploratorii; este recomandată când diagnosticul nu poate fi afirmat 
prin alte mijloace sau este necesară realizarea unei biopsii pulmonare pentru un nodul pulmonar 
periferic sau pentru eliminarea caracterului malign a unei leziuni controlaterale. 

Dacă obţinerea unui fragment bioptic se dovedeşte imposibilă, examenul citologie poate 
fi suficient pentru afirmarea diagnosticului. 

Examinarea endoscopică bronşică trebuie realizată sistematic chiar în cazul unor leziuni 
periferice pentru a elimina posibilitatea existenţei unor leziuni endobronşice. La pacienţii 
potenţial operabili vor fi realizate biopsii endobronşice sistematice chiar în lipsa unor leziuni 
evidente pentru a elimina o invazie microscopică deasupra limitei de rezecţie previzibile. 
Contextul clinic şi radiologie este esenţial pentru interpretarea histologică şi trebuie transmis 
anatomopatologului odată cu cererea de examinare. Examenul anatomopatologic va lua în 
considerare necesitatea ulterioară de a realiza diverse examene de biologie moleculară şi va 
utiliza cu parcimonie prelevările histolo- gice/citologice disponibile. Pentru fixarea probelor 
bioptice se recomandă utilizarea formolului; sunt interzişi fixatorii pe bază de acid picric, iar 
durata fixării trebuie să fie cât mai scurtă, preferabil sub 24 ore. 

Ulterior obţinerii diagnosticului histologic, în vederea alegerii opţiunii terapeutice se 
impune realizarea unui bilanţ de extensie ce cuprinde în mod uzual: 

- O investigaţie imagistică a creierului (CT sau preferabil IRM cerebral în cazul 
pacienţilor trataţi curativ), indicată în cazul pacienţilor cu semne clinice neurologice sau 
sistematic la cei care ar putea beneficia de o terapie chirurgicală curativă. Este sistematică la 
cei cu cancer cu celule mici din cauza frecvenţei ridicate a metastazelor la acest nivel. 

- O evaluare a funcţiei cardio-pulmonare: ECG, consult cardiologie, completate cu alte 
examene în funcţie de tabloul clinic şi antecedente; o evaluare funcţională respiratorie ce 
cuprinde minim o spirometrie şi un DLCO. Pot fi necesare suplimentar o pletismografie, o 
ergospirometrie şi uneori o scintigrafie pulmonară în cazul pacienţilor care ar putea beneficia 
de o terapie chirurgicală curativă şi care au o funcţie pulmonară alterată. 

- Evaluarea precisă a extensiei ganglionare precum şi a extensiei metastatice trebuie 
realizată sistematic la pacienţii potenţial operabili (ca singur tratament sau în cadrul unui 
tratament multi-modal), precum şi la cei trataţi cu intenţie curativă şi cuprinde realizarea unui 
PET-CT; tehnica utilizează diferiţi trasori radioactivi: 

18 F-deoxiglucoza (18-FDG) este cel mai frecvent utilizată şi permite evaluarea activităţii 
metabolice fiind utilă în special pentru evaluarea nodulilor pulmonari, precizarea extensiei în 
cazul ganglionilor mediastinali şi/sau a unor leziuni posibil metastatice (cu excepţia 
localizărilor cerebrale). Pentru a putea fi catalogate corect, leziunile investigate trebuie să aibă 
peste 8 mm diametru, sub această limită numărul de rezultate fals negative fiind ridicat; 
leziunile nodulare parţial solide (cu aspect de geam mat) indiferent de dimensiune sunt frecvent 
negative în ciuda caracterului lor neoplazic. Examenul nu confirmă caracterul neoplazic, ci 
doar faptul că există un hipermetabolism la nivelul leziunii investigate fiind imposibilă 
diferenţierea unui neoplasm de o leziune inflamatorie/infecţioasă/postradică. Utilizarea altor 
trasori permite obţinerea unor informaţii diferite: de ex. deoxy-18F-fluorothymidine (18F- 
FLT) permite evaluarea caracterului proliferativ al leziunilor, iar Fluorura de Sodiu marcată 
(18F-NaF) permite o caracterizare mai precisă a leziunilor osoase. PET CT poate fi necesar şi 
în cazul pacienţilor inoperabili, dar care pot fi eligibili pentru o radio-chimioterapie cu viză 
curativă pentru a elimina o metastază la distanţă şi a permite o mai bună delimitare a câmpului 
de iradiere. 

- în lipsa PET-CT se realizează minim o scintigrafie osoasă (atenţie la leziunile 
degenerative care pot şi ele fi hiperfixante) asociată cu o ecografie abdominală superioară 
(pentru evaluarea metastazelor hepatice) cuplate eventual cu alte investigaţii. 

- IRM are indicaţii la pacienţii suspectaţi de metastaze epidurale sau vertebrale ce 
comprimă măduva precum şi pentru precizarea limitelor de invazie în tumorile de apex 
(Pancoast). IRM de difuzie are utilitate în căutarea de leziuni metastatice. Rezoluţia spaţială 
este însă redusă, iar numărul de rezultate fals pozitive destul de ridicat. 

- Leziunile decelate la bilanţul de extensie trebuie confirmate histologic dacă 
influenţează semnificativ atitudinea terapeutică (de ex. se contraindică o chirurgie cu scop 
curativ, evidenţierea unei metastaze unice rezecabile). 

-Toate cazurile trebuie discutate într-o comisie multidisciplinară ce cuprinde 
pneumologi, oncologi, chirurgi, radioterapeuţi, radiologi şi anatomopatologi pentru alegerea 
tratamentului optim. 

3 . Cazul nodulilor pulmonari unici 

în cadrul supravegherii pacienţilor cu risc ridicat (BPOC, marii fumători) sau al 
screeningului activ al cancerului bronhopulmonar prin computer tomografie la fumători/foşti 

fumători, pot fi identificate leziuni nodulare suspecte ce trebuie investigate sau supravegheate 21, 

22 

Nodulii pulmonari pot fi împărţiţi în trei categorii: 

- nodulii solizi în care întreaga structură are o densitate tisulară („solidă”) şi 

- nodulii parţial solizi în care structura nodulului este formată dintr-o zonă de atenuare 
mai redusă („în sticlă mată”) eventual cu un centru solid 

- nodulii non solizi la care întreaga structură are aspect de („geam mat”). 

Ca şi regulă generală, nodulii au indicaţie de rezecţie dacă probabilitatea lor de 
malignitate este ridicată, cresc în volum sau apare o componentă solidă. 

Nodulii non solizi şi semi-solizi, la pacienţii fumători, au o probabilitate ridicată de a fi 
neoplazici dacă se exclude o etiologie infecţioasă; examinarea CT toracică trebuie repetată 
după 6-8 săptămâni şi administrarea unui tratament antibiotic. La acest tip de noduli PET 
scaner-ul dă foarte frecvent rezultate fals negative şi nu poate 

exclude caracterul neoplazic. Supravegherea trebuie extinsă cel puţin 5 ani cu un scanner la 6 
luni, timp de un an şi apoi anual. 

Pentru nodulii solizi: 

- Pentru cei cu diametrul de peste 10 mm se recomandă realizarea unui PET-CT: 

• Dacă nodului este hipermetabolic, se recomandă realizarea unui examen histologic. 

• Nodulii fără activitate metabolică se supraveghează (CT la 3, 6 şi 12 luni şi apoi anual 
timp de 2-3 ani) 

• în lipsa PET-CT aspectul radiologie orientează atitudinea (rezecţie sau supraveghere). 

- Pentru nodulii cu diametre cuprinse între 5 şi 10 mm se recomandă o supraveghere la 
trei luni timp de 9-12 luni şi apoi anual, timp de 2-3 ani. 

- Pentru nodulii de sub 5 mm este necesară o supraveghere cel puţin anuală timp de 2 
ani mii' . 



Diagnosticul de stadiu 


Cancerul bronho-pulmonar este stadializat prin sistemul TNM, bazat pe evaluarea a 3 
parametri: dimensiunile şi extensia tumorii primitive (T), extensia ganglionară (N) şi extensia 
la distanţă (M). Ultima versiune, a şaptea, a fost publicată în 2009 şi este obligatorie din 2010 23 . 

Stadializarea TNM este denumită „clinică” şi se notează cTNM dacă este bazată pe 
examenul clinic şi pe imagistică sau „anatomo-patologică” şi se notează pTNM dacă se bazează 
pe analiza macro- şi microscopică a pieselor de rezecţie chirurgicală. Dacă clasificarea este 
realizată după un tratament neoadjuvant atunci se notează cu yp TNM. 

Detaliile privind definiţia fiecărui parametru se regăsesc în tabelul 4.4, iar gruparea pe 
stadii în tabelul 4.5. 

Tabelul 4.4. Clasificarea TNM a cancerelor bronhopulmonare 

T = tumora primară 

Tx = carcinom ocult; celule maligne prezente în spută sau în lichidul de spălătură bronhoscopică, iară 
evidenţierea tumorii primare sau tumoră care nu poate fi evaluată; 

T0 = fără evidenţa tumorii primare; 

Tis = carcinom in situ; 

TI = tumoră de 3 cm sau mai mică în diametrul maxim, înconjurată de plămân sau pleură viscerală, fără 
evidenţa invaziei la bronhoscopie a unei bronhii de rang mai mare decât lobară (i.e. fără invazia bronhiei primitive); 
Se subdivide în: 

TI a: tumoră de 2 cm sau mai mică în diametrul maxim 

Tlb: tumoră cu diametrul maxim între 2 şi 3 cm 

T2 = tumoră cu diametrul maxim mai mare de 3 cm, dar mai mic de 7 cm, sau care prezintă una din 

caracteristicile următoare: 

-invazia pleurei viscerale, cu atelectazie asociată sau pneumonie obstructivă limitată la mai puţin de un 


plămân; 


-invazia bronhiei primitive dar tumora este la o distanţă de peste 2 cm de bifurcaţia traheală sau la o bronhie 


lobară; 


Stadiul se subdivide în: 

T2a: tumoră cu diametrul maxim mai mare de 3 cm, dar mai mic de 5 cm 
T2b: tumoră cu diametrul maxim mai mare de 5 cm, dar mai mic de 7 cm 


JL 

ir 

Tabelul 4.4. (continuare) Clasificarea TNM a cancerelor bronhopulmonare 

T3 = tumoră cu o dimensiune mai mare de 7 cm sau de orice dimensiune, cu extensie directă la peretele 
toracic, diafragm, nervul frenic, pleură mediastinală sau pericard, fără a invada inima, marile vase, traheea, esofagul 
sau corpurile vertebrale, sau o tumoră situată pe bronhia principală la mai puţin de 2 cm de carenă, sau cu atelectazie 
asociată sau pneumonie obstructivă a întregului plămân; sau prezenţa unui nodul tumoral distinct în acelaşi lob. 

T4 = tumoră de orice dimensiune cu invazia mediastinului, a inimii, a marilor vase, traheii, esofagului, 
corpurilor vertebrale sau carenei sau noduli tumorali în alt lob al aceluiaşi plămân. 


N = afectarea ganglionară 

Nx = invazie ganglionară neevaluabilă; 

NO = fără evidenţa metastazelor în ganglionii regionali; 

N1 = metastaze în ganglionii peribronşici ipsilaterali şi/sau în ganglionii hilari (inclusiv prin extensie directă); 

N2 = metastaze în ganglionii mediastinali ipsilateral sau în ganglionii subcarinari (ai bifurcaţiei traheale); 
N3 = metastaze în ganglionii mediastinali sau hilari controlaterali sau în ganglionii scaleni sau supra- 
claviculari (homo- sau controlaterali). 


M = metastaze la distanţă 

Mx = metastaze la distanţă neevaluate; 

MO = fără metastaze la distanţă cunoscute; 

Ml = metastaze la distanţă dovedite: 

Se subdivide: 

Mia prezenţa revărsatului pleural sau pericardic malign sau noduli tumorali situaţi în plămânul controlateral. 
Mlb: metastaze la distanţă în alte organe 


Tabelul 4.5. Gru 

parea pe stadii 

Stadiul IA 

TI a, TI b 

NO 

MO 

Stadiul IB 

T2 a 

NO 

MO 

Stadiul IIA 

TI a, TI b, T2 a 

NI 

MO 


T2b 

NO 

MO 

Stadiul IIB 

T2b 

NI 

MO 


T3 

NO 

MO 

Stadiul IHA 

T4 

NO 

MO 


T3,T4 

NI 

MO 


TI-3 

N2 

MO 

Stadiul IIIB 

T4 

N2 

MO 


orice T 

N3 

MO 

Stadiul IV 

orice T 

orice N 

Ml 


JL 

ir 

Clasificarea TNM este aplicabilă şi cancerelor cu celule mici permiţând o stratificare 
corectă a prognosticului în funcţie de stadiu. 

Cancerele cu celule mici beneficiază şi de o clasificare simplificată în două categorii cu 
prognostic şi abordare terapeutică similare: 

• boala limitată (BL) - pentru tumorile a căror localizare primară este limitată numai la 
un hemitorace şi extensia ganglionară (inclusiv mediastinali, controlaterali hilari şi 
supraclaviculari homolaterali) poate fi inclusă (împreună cu tumora primară) în acelaşi câmp 
de radioterapie tolerabil. La momentul diagnosticului, aproximativ 30% din pacienţii cu 
cancere cu celule mici sunt în stadiul de boală limitată; supravieţuirea mediană fiind de 16-24 
luni; 

• boala extinsă (BE) - pentru tumorile care fie au o extensie la distanţă (metastaze) sau 
a căror extensie ganglionară nu poate fi inclusă împreună cu tumora primară în acelaşi câmp 
de radioterapie. Supravieţuirea mediană este de 6-12 luni. 

IV. Tatamentul 

1. Profilaxia 

Suprimarea fumatului este metoda cea mai eficientă de profilaxie şi determină reducerea 
cu peste 70% a mortalităţii. Protejarea fumătorilor pasivi prin eliminarea fumatului din spaţiile 
comune publice sau chiar private este eficace. 

Programele de screening (profilaxia secundară) al cancerului bronho-pulmonar la 
fumători prin radiografii toracice şi/sau examen citologic al sputei nu au permis o diminuare a 
mortalităţii în ciuda unui diagnostic mai precoce. Depistarea cu ajutorul CT- ului toracic cu 
iradiere scăzută, permite creşterea procentului de tumori operabile şi diminuarea mortalităţii cu 
aproximativ 20%. Raportul cost-eficienţă este prost cunoscut şi aceste modalităţi nu s-au extins 
încă în practica curentă 24,25 . 

Bronhoscopia cu fluorescenţă permite evidenţierea precoce a zonelor cu displazii 
severe/carcinoame in situ 26 . Tehnica nu este însă disponibilă pe cale largă, nu a fost evaluată 
din punctul de vedere al efectului asupra mortalităţii, iar tratamentul leziunilor identificate nu 
este cuantificat 27 . 

2. Tratamentul chirurgical 

Scopul chimrgiei este de a îndepărta în totalitate atât tumora primitivă, cât şi staţiile 
ganglionare invadate. Rezecţiile tumorale incomplete nu ameliorează supravieţuirea şi trebuie 
evitate cu excepţia rarelor cazuri când sunt efectuate ca urmare a complicaţiilor infecţioase sau 
hemoptiziilor masive la un pacient cu o stare generală foarte bună şi fără extensie la distanţă, 
în stadiile local avansate chiar după o rezecţie completă sau atunci când în urma chirurgiei 
rămân reziduuri microscopice de boală, chirurgia trebuie completată cu o radio- şi/sau 
chimioterapie. Deşi chirurgia reprezintă principalul tratament cu potenţial de vindecare, mai 
puţin de 20% din pacienţi sunt candidaţi la intervenţie, fie datorită extensiei bolii, fie datorită 
stării generale/funcţiei pulmonare. Creşterea numărului de pacienţi ce ar putea beneficia de 
tratament chirurgical necesită o depistare precoce a bolii. 

Decizia de intervenţie ia în calcul: 

1) Tipul histopatologic al tumorii - doar formele non-microcelulare sunt candidate 
pentm tratamentul chirurgical. în formele microcelulare ^ creşterea rapidă a tumorii şi 
metastazarea precoce fac tratamentul chirurgical inaplicabil. In schimb, unii noduli pulmonari 
unici rezecaţi se pot revela a fi cancere microcelulare periferice. 

2) Extensia anatomică (evaluarea rezecabilităţii) se face pornind de la datele de 
imagistică eventual completate cu biopsiile ganglionare. Stadiile I şi II au indicaţie chirurgicală 
certă. In unele cazuri, stadiile IHA sau uneori chiar IIIB pot fi rezecabile de la început sau 
eventual după 2-3 cicluri de chimioterapie (chimioterapie neoadjuvantă). 

3) Evaluarea operabilităţii implică o evaluare a riscurilor de complicaţii per- şi 
postoperatorii imediate (date de starea generală, de patologia cardiacă asociată şi de rezerva 
funcţională pulmonară) şi o predicţie cât mai precisă a funcţiei pulmonare post- rezecţie, astfel 
încât plămânul restant să poată asigura hematoza în condiţii satisfăcătoare. 28 

Contraindicaţiile unei intervenţii chirurgicale sunt: 

- insuficienţă cardiacă avansată; 

- IM A recent (sub 3 luni); 

- aritmii severe, invalidante; 

- hipertensiune arterială pulmonară; 

- existenţa unei hipoxemii/hipercapnii semnificative (insuficienţă respiratorie pre¬ 
existentă); 

- insuficienţă hepatică sau uneori renală avansată. 

în lipsa contraindicaţiilor cardiologice se evaluează funcţia ventilatorie (în principal 
VEMS şi DLCO). Dacă acestea sunt peste 80% din valorile prezise, riscul chirurgical este 
redus. în caz contrar se recomandă realizarea unei ergospirometrii cu măsurarea consumului 
maxim de oxigen (V02 max). Dacă acesta este sub 10 ml /kg/m in chirurgia este contraindicată 
şi trebuie luate în considerare alte opţiuni de tratament. Dacă valoarea depăşeşte 20 ml /kg/m in 
atunci intervenţia chirurgicală poate fi realizată cu un risc acceptabil. La restul pacienţilor 
trebuie calculată funcţia pulmonară post rezecţie (VEMS prezis) prin calcularea procentului de 
parenchim pulmonar funcţional ce va fi îndepărtat care va fi scăzut din vaîoarea actuală 
măsurată a VEMS. Acest calcul se poate realiza şi pornind de la valorile măsurate prin 
scintigrafie ale perfuziei pulmonare în zonele ce vor fi rezecate. Dacă valoarea prezisă 
postoperator este mai mare de 30% din valoarea normală atunci rezecţia planificată poate fi 
realizată. Cei cu un VEMS prezis post-operator puţin mai mic de 30% pot fi totuşi operaţi dacă 
valoarea prezisă a VO 2 max post-operator (utilizând acelaşi calcul ca şi pentru VEMS) este 
>35% din valoarea normală dar >10 ml/kg/min. în toate cazurile riscul postoperator este ridicat 
dacă VO 2 max măsurat este <14 ml/kg/min. 

O evaluare preoperatorie corectă permite diminuarea toracotomiilor „albe” (doar pentru 
evaluare), precum şi a mortalităţii per- şi postoperatorii. în unele cazuri însă toracotomia este 
necesară pentru obţinerea diagnosticului. Vârsta avansată (>75 de ani) aduce riscuri 
chirurgicaîe mai ridicate, DAR NU CONTRAINDICĂ chirurgia; vârsta „biologică,, şi starea 
funcţională reală sunt parametri esenţiali. 

Tipuri de intervenţie 

Lobectomia este considerată astăzi ca fiind intervenţia de elecţie 29 . Extensia anatomică 
poate impune în unele cazuri realizarea unei bi-lobectomii sau a unei pneumo- nectomii. 
Tehnicile endoscopice cu lobectomii realizate prin VATS (video asisted tho- racic surgery) dau 
rezultate oncologice identice cu o morbi-mortalitate ameliorate faţă de tehnicile cu abord prin 
toracotomie 29 . 

Mortalitatea operatorie este de aproximativ 2% pentru lobectomie, 5-8% pentru 
pneumonectomie (mai mare pentru pneumonectomia dreaptă). Scade odată cu experienţa 
echipei chirurgicale. 

Disecţia mediastinală cât mai largă cu rezecţia ganglionilor este obligatorie permiţând o 
stadializare corectă a pacientului. 

La pacienţi cu rezervă funcţională limitată, tumorile periferice fără invazie ganglionară 
pot beneficia de segmentectomie sau de o rezecţie atipică însă rezultatele pe termen lung sunt 
mai puţin favorabile, fiind rezervată celor cu o funcţie pulmonară deja alterată semnificativ şi 
care nu ar putea tolera lobectomia. 

Chirurgia mai poate fi utilă pentru rezecţia unor metastaze unice fie în momentul 
diagnosticului iniţial (de ex. metastază suprarenală sau cerebrală unică) sau apărute în timpul 
evoluţiei (metastază cerebrală sau pulmonară unică, rezecabilă). Totuşi aceste indicaţii rămân 
rare, dacă nu excepţionale. 

3. Radioterapia 

Este un tratament loco-regional care vizează tumora pulmonară şi extensia locală, fiind 
deci rezervat ca şi tratamentul chirurgical, stadiilor localizate 30 . Se folosesc fotoni de înaltă 
energie produşi de acceleratoare liniare. Sistemele bazate pe Cobalt au fost abandonate. 
Dezvoltarea informaticii şi a computer tomografelor a permis un calcul şi o administrare mai 
precise a dozelor, utilizarea mai multor fascicule, realizarea unui calcul tridimensional, 
modularea în timp real a intensităţii şi dimensiunilor fasciculului iradiant şi/sau o corecţie a 
ţintirii în funcţie de mobilitatea tumorii (dată în special de respiraţie). Toate aceste elemente au 
dus la posibilitatea administrării unor doze mai ridicate intr-un număr mai redus de fracţiuni 
cu păstrarea unui profil de toxicitate acceptabil sau chiar diminuat. S-au dezvoltat şi tehnici de 
iradiere cu fascicule extrem de înguste care permit o distribuţie mult mai concentrată a dozei 
la nivel tumoral intr-un număr mic de fracţiuni (4-6 ceea ce determină o creştere a dozei 
biologic eficace) în timp ce doza în ţesutul non-tumoral este distribuită pe o zonă mult mai 
mare. Tehnici noi bazate pe utilizarea de protoni promit diminuarea dozei distribuite zonei non- 
tumorale însă ele rămân în stadiul experimental fiind încă extrem de scumpe. Radioterapia 
poate fi realizată cu scop curativ sau cu scop paliativ. 

Radioterapia curativă 

Implică administrarea de doze ridicate, în general cel puţin 45 Gray la nivel mediastinal 
şi 60/66 Gray la nivelul tumorii, în maxim 7 săptămâni (5 sau chiar 6 zile pe săptămână) 31 . 

Există două mari situaţii: a) Administrarea radioterapiei ca tratament curativ (eventual 
asociat cu chimioterapia ceea ce permite creşterea eficienţei radioterapiei prin efectul 
radiosensibilizant al acesteia asociat cu efectul de eradicare a micro-metastazelor) şi b) 
utilizarea radioterapiei ca tratament complementar cu viză curativă după un alt tratament (în 
principal chirurgia). 

a) In stadiile I şi II, în special pentru cei care nu au invazie ganglionară (NO) radioterapia 
ca singur tratament poate permite eradicarea tumorii obţinându-se o supravieţuire semnificativă 
la 5 ani. Comparate cu chirurgia, tehnicile moderne de iradiere par a avea rezultate 
satisfăcătoare. Standardul de tratament rămâne însă chirurgia şi radioterapia trebuie rezervată 
pacienţilor cu contraindicaţii chirurgicale sau care refuză categoric tratamentul chirurgical 32 . 

b (Radioterapia asociată cu alte modalităţi de tratament: 

- în stadiile IHA şi IIIB, în asociere cu chimioterapia şi eventual după rezecţia 
chirurgicală completă dacă aceasta este posibilă. Rezultatele obţinute după radioterapie singură 
în formele local avansate sunt nesatisfăcătoare şi trebuie abandonată. 

- în cancerele non-microcelulare localizate poate diminua rata de recidivă locală ca 
modalitate complementară chirurgiei la cei la care limita de rezecţie chirurgicală este pozitivă 
microscopic la examenul anatomo-patologic. Acelaşi lucru este valabil şi pentru cei care au o 
efracţie tumorală capsulară în cel puţin unul din ganglionii rezecaţi. La cei fără invazie 
ganglionară, utilitatea ei nu este demonstrată. 

Există două tipuri de asocieri radio-chimioterapie: 

- administrarea secvenţială când cele două modalităţi sunt administrate una după alta 
(în general chimioterapia precedând radioterapia), ca două terapii separate; 

- administrarea concomitentă în care chimioterapia are şi rolul de a sensibiliza celulele 
tumorale la efectul radioterapiei; este mai eficientă decât administrarea secvenţială, dar efectele 
toxice pot fi şi ele mai severe. Este modalitatea standard, administrarea secvenţială fiind 
realizată doar dacă administrarea concomitentă nu este posibilă. 

în cancerele cu celule mici, care sunt radiosensibile, radioterapia se asociază ori de câte 
ori este posibil cu chimioterapia, pe cât posibil concomitent. 31 Iradierea profilactică craniană 
(IPC) este indicată la pacienţii aflaţi în remisiune completă (RC) după tratament în special la 
cei cu boală limitată (reduce riscul de apariţie a metastazelor cerebrale şi ameliorează 
supravieţuirea). 

Contraindicaţiile radioterapiei: alterarea stării generale reprezintă o contraindicaţie şi 
deci radioterapia nu reprezintă o soluţie în cazurile în care alte tratamente nu pot fi administrate. 
Radioterapia, prin iradierea plămânului adiacent agravează în proporţii variabile funcţia 
pulmonară şi nu reprezintă întotdeauna o alternativă realizabilă la cei cu o alterare profundă a 
funcţiei pulmonare. 

Radioterapia paliativă 

Indicaţiile principale sunt constituite de controlul durerilor secundare metastazelor 
osoase sau tratamentul unor metastaze unice apărute la distanţă de un tratament curativ. Dozele 
sunt mai reduse, administrate pe o durată scurtă. 

Complicaţiile radioterapiei 

Există o toxicitate acută manifestată în special prin esofagită cu disfagie, dar şi 
inapetenţă, greaţă, vărsături. 

Toxicitatea cronică se manifestă prin pneumonita de iradiere ce duce la fibroză 
pulmonară; se dezvoltă la distanţă de iradiere, în general după minim 4 săptămâni deşi există 
şi reacţii acute în prima săptămână (maximul de dezvoltare a leziunilor fiind la aproximativ 4- 
6 luni). Mai pot fi întâlnite: neuropatie secundară iradierii plexului brahial sau o toxicitate 
cardiacă. 

4. Chimioterapia 

A devenit în ultimii 20 de ani arma terapeutică majoră atât în CBP microcelular, cât şi 
în cel non-microcelular. Eficienţa chimioterapiei este astăzi demonstrată la pacienţii cu o stare 
generală bună (Performance status-PS 0 şi 1) şi este foarte probabil utilă la cei cu stare generală 
moderat alterată (PS 2). Datele actuale nu permit susţinerea unei indicaţii de tratament la 
pacienţii cu stare generală semnificativ altera- 



Compendiu de specialităţi medico-chirurgicale 


63 


tă (PS 3). Vârsta avansată nu constituie în sine o contraindicaţie pentru chimioterapie, aceşti 
pacienţi având un beneficiu similar cu pacienţii mai tineri însă necesită alegerea atentă a 
protocoalelor de tratament fie prin utilizarea unor medicamente mai puţin toxice, fie prin 
adaptarea modului de administrare (săptămânal şi nu la 3 săptămâni) cu păstrarea însă a 
intensităţii dozei 33 . 

Standardele actuale impun asocierea unui derivat de platină împreună cu un alt citostatic. 
Schemele de tratament fără derivaţi de platină sunt utilizate în situaţii speciale. Asocierea 
simultană de mai mult de două droguri nu aduce beneficii de supravieţuire. Monoterapia este 
rezervată celor cu stare generală alterată sau comorbidităţi/efecte toxice majore la care 
administrarea unei asocieri nu este posibilă 34 . 

Strategiile terapeutice actuale recomandă administrarea a cel puţin două linii de 
tratament. Se recomandă administrarea a cel puţin 4 (maxim 6) cicluri de chimioterapie pentru 
fiecare linie de tratament. Chimioterapia trebuie oprită în caz de progresie sub tratament, 
pacientul urmând a primi o altă schemă terapeutică. 

Arsenalul citostatic actual cuprinde: 

- Cisplatinul este derivatul de platină^ standard utilizat de majoritatea protocoalelor 
actuale; lipsa sa duce la rezultate mai slabe. în ultimii ani utilizarea dozelor mai ridicate de 
cisplatin (peste 100 mg/m 2 ) a fost abandonată. Poate fi înlocuit cu carbo- platin în cazurile de 
alterare a funcţiei renale, cu preţul unei trombopenii mai severe 35 . 

Citostatice asociate cisplatinului în cancerele non-microcelulare: gemcitabina, 
vinorelbina, paclitaxelul, docetaxel, pemetrexed, ifosfamida, şi mitomicina C. 

Citostaticele disponibile pentru carcinoamele microcelulare sunt mai reduse la număr 
şi cuprind etopozidul (în asociere cu un derivat de platină), precum şi topotecanul şi combinaţia 
de vincristină, doxorubicină, ciclofosfamidă, ultimele două opţiuni fiind indicate în linia a doua 
de tratament 36 . 

Efecte secundare: 

Chimioterapicele „clasice” au un profil de toxicitate comun deşi de la un drog la altul 
există diferenţe importante 37 : 

• Efecte digestive: greaţă, vărsături; reprezintă complicaţia cea mai frecventă, poate 
fi foarte severă şi trebuie tratată preventiv. Citostaticele sunt împărţite în funcţie de 
potenţialul emetogen în: 

o Droguri înalt emetogene (>60% din pacienţi): cisplatinul (>90%), carboplatinul, 
ciclofosfamidă - doze înalte sau în asociere cu Doxombicină. 

o Droguri moderat emetogene (30-60% din pacienţi): ciclofosfamidă, doxombici¬ 
nă, irinotecan, oxaliplatin. 

o Droguri slab emetogene (10-30% din pacienţi): docetaxel, paclitaxel, 
gemcitabină, etopozid, pemetrexed, topotecan. 

o Droguri foarte puţin emetogene (<10% din pacienţi): vinorelbină, terapiile 

biologice. 

o în cazul asocierilor, emetogenitatea combinaţiilor corespunde fie drogului cel 
mai emetogen, fie în cazul utilizării mai multor droguri din acelaşi palier (moderat şi slab 
emetogene) palierului imediat superior. Drogurile foarte puţin emetogene nu sunt luate în 
considerare. 

Tratamentul constă pentm drogurile/combinaţiile foarte puţin emetogene în admi¬ 
nistrarea la nevoie a unui tratament oral cu dexametazona sau metoclopramid eventual 

asociat cu difenhidramină sau lorazepam în cazul combinaţiilor slab emetogene; pentru 
drogurile/combinaţiile moderat emetogene intr-un tratament preventiv i.v. cu un antagonist al 
receptorilor serotoninei (Granisetron, Ondasetron) asociat cu dexametazona şi metoclopramid 
plus eventual lorazepam. Combinaţiile de droguri cu emetogenitate foarte mare pot beneficia 
în plus faţă de tratamentul de mai sus de asocierea unui antagonist al substanţei P/receptorilor 
NK-1 (Aprepitant/fosaprepitant). 

• Supresie medulară (aplazie) manifestată prin: 

o Granulopenie - ce începe să apară după câteva zile fiind maximă la 7-8 zile: necesită 
o supraveghere simplă şi izolarea pacientului. Impune uneori diminuarea dozelor de 
chimioterapie la ciclurile ulterioare. Prevenţia poate fi realizată prin administrarea de factori 
de creştere hematopoietici G-CSF sau GM-CSF. Administrarea acestor factori se justifică doar 
ca profilaxie secundară. Administrarea lor nu îmbunătăţeşte rezultatele globale ale 
tratamentului şi deci nu trebuie date pentru a ameliora intensitatea dozei de chimioterapie. în 
formele febrile (letalitate 2-4%) este necesar un tratament antibiotic cu spectru larg. 

o Trombopenie: toxicitate ce beneficiază doar de transfuzii plachetare în caz de 
trombopenie extrem de severă/sângerare; 

o Anemie: se tratează prin administrarea de eritropoietină 33 eventual asociată cu o 
suplimentare ferică; indicaţii limitate şi bine încadrate, prescripţie realizată de oncolog; 
transfuzii la nevoie. 

o Cardiotoxicitate; 

o Neurotoxicitate: ar putea fi diminuată de administrarea de calciu şi magneziu în 
cursul chimioterapiei în cazul derivaţilor de platină; 

o Insuficienţă renală acută (derivaţii de platină): prevenibilă prin asigurarea unei 
hidratări suficiente înaintea perfuziei de cito statice nefrotoxice; 

o Alopecie: prevenibilă prin scăderea temperaturii scalpului prin aplicarea de pungi 
cu gheaţă pe scalp pe durata perfuziei de citostatic. 

o Fenomene de şoc anafilactic ce necesită o premedicaţie sistematică cu corticoizi. 

5. Tratamentele biologice 

Dezvoltarea cunoştinţelor privind biologia tumorilor a dus la crearea unor molecule 
dirijate împotriva unor ţinte moleculare care sunt exprimate intens la nivelul tumorilor. Mai 
multe categorii de astfel de tratamente există astăzi pe piaţă şi un număr şi mai ridicat sunt în 
curs de dezvoltare. Există două mari clase: 

a) Terapii care ating procese specifice fiecărei tumori în parte, care sunt reprezentate 
de mutaţii, translocaţii sau alte anomalii genetice somatice ce generează activarea unei căi de 
semnalizare intracelulară. Inhibarea specifică a acestei căi determină o diminuare/oprire a 
proliferării celulare, celulele tumorale fiind „dependente” de activarea căii respective pentm a 
supravieţui. Administrarea acestor terapii este condiţionată de identificarea prealabilă precisă 
a anomaliei (a unui marker predictiv). în general, modul de acţiune a acestor droguri este 
inhibiţia unor tirozin-kinaze. 

b) Terapii care sunt dirijate împotriva unor mecanisme generale activate în practic 
toate tumorile comparativ cu ţesuturile sănătoase. Administrarea unui astfel de tratament nu 
depinde de identificarea prealabilă a unei anomalii moleculare precise. 

a. Inhibitorii de tirozin-kinaze (TKI). în cazul cancerului pulmonar doar inhibitorii de 
tirozin-kinază ai receptorului EGF au demonstrat o eficacitate semnificativă. Sunt indicate în 
formele avansate (metastatice) care prezintă o mutaţie activatoare a receptorului EGF (în 
principal deleţii în exonul 19 sau mutaţia L848R în exonul 21). Efectul lor este modest sau 
chiar nul în lipsa mutaţiilor activatoare ale EGFR. Aceste anomalii se găsesc cu frecvenţă mai 
ridicată la pacienţii nefumători, la femei şi la pacienţii de origine asiatică. Sunt foarte rare la 
tumorile de tip scuamos, tratamentul fiind rezervat practic exclusiv tumorilor de tip 
adenocarcinom . 

Inhibitorii EML4-ALK (Crizotinib) sunt indicaţi în cazul existenţei unei translocaţii 
EML4-ALK, mai frecvente la nefumători; tumorile ce prezintă aceste mutaţii au o frecvenţă 
mai ridicată a extinderii la nivel pleural/pericardic. Crizotinib-ul este eficient şi în translocaţiile 
ROŞI şi RET 18 . 

b. Tratamentul antiangiogenic dirijat împotriva VEGF (anticorpii anti-VEGF - 
BEVACIZUMAB) este indicat în formele avansate în asociere cu chimioterapia 39 . El se adaugă 
tratamentului chimioterapie, în cea mai mare parte din cazuri fără modificarea dozelor de 
chimioterapie. Există contraindicaţii ale acestui tip de tratament reprezentate de carcinoamele 
scuamoase sau cu o componentă scuamoasă importantă, a formelor centrale, a celor ce prezintă 
invazie vasculară, precum şi la pacienţii cu antecedente de hemoptizie, hipercoagulabilitate şi 
de HTA necontrolată (din cauza riscului extrem de ridicat de necroză şi hemoptizie masivă 
precum şi de tromboză). 

Numărul acestor terapii „ţintite” este în plină expansiune şi locul lor în cadrul arsenalului 
terapeutic nu este încă complet definit. 

Toxicitate: este complet diferită de cea a chimioterapiei clasice fiind specifică fiecărui 
drog/clasă de droguri. Pentru inhibitorii EGFR este reprezentată de diaree şi erupţii cutanate 
acneiforme, ambele tratabile cu succes în mare parte din cazuri fără oprirea tratamentului. 

6. Imunoterapia 

Depresia imunologică a fost incriminată în favorizarea creşterii şi diseminării tumorii. 
Rezultatelejrractice sunt promiţătoare şi numeroase opţiuni vor fi disponibile in următorii ani 40 . 

7. îngrijirile paleative 

Administrarea tratamentelor oncologice trebuie să ţină seama de păstrarea calităţii vieţii 
la nivelul maxim posibil. Astfel, la toţi pacienţii indiferent dacă primesc sau nu alte terapii, 
trebuie realizat un tratament ce include controlul simptomelor şi măsuri vizând a ameliora 
starea generală inclusiv măsuri de susţinere psihologică socială şi familială. 

Pacienţii cu status de performanţă depreciat, cu pierdere ponderală şi comorbidităţi 
asociate la momentul diagnosticului prezintă un prognostic nefavorabil, ce nu poate fi prelungit 
prin chimioterapie sau radioterapie şi pot primi doar un tratament paliativ. 

Combaterea simptomelor include simptomele secundare terapiilor oncologice (greaţa, 
vărsăturile, astenia etc.) şi cele în relaţie cu boala: durerea, dispneea (afectarea parenchimului, 
pleurezie), ataxia (afectare cerebrală, neuropatra periferică) şi confuzia mentală. 

Tratamentul durerii este esenţial şi se bazează pe tratamentul în trepte aşa cum este 
promovat de OMS. Recurgerea la antalgicele opioide trebuie să fre precoce pentru a asigura un 
bun control al durerii. 

Anxietatea este o problemă frecventă la pacienţii cu cancer, fiind amplificată în cazul 
CBP de dispnee; se vor administra anxiolitice şi/sau sedative. 

8. Strategia terapeutică 

în cancerele non-microcelulare: 

Stadiile 

• Chirurgia rămâne tratamentul standard. Lobectomia este intervenţia de referinţă. 

• Radioterapia curativă conformaţională ca singura modalitate de tratament poate fi o 
opţiune pentru pacienţii inoperabili. 

• Chimioterapia (CHT) adjuvantă (adică administrată după chirurgie) trebuie luată în 
considerare în stadiile IIA şi IIB. Ea va include un dublet incluzând un derivat de platină. 

• Radioterapia poate fi necesară dacă marginile de rezecţie chirurgicală sunt invadate. 

Stadiul III 31 

STADIUL IHA REZECABIL 

• Intervenţia chirurgicală iniţială, urmată de tratament adjuvant (chimioterapie sau 
chimio/radioterapie) este o opţiune recomandabilă crescând supravieţuirea faţă de chirurgia 
singură. O chimioterapie preoperatorie poate fi utilă. 

• Radioterapia postoperatorie poate fi necesară pentru pacienţii având o invazie a 
ganglionilor (N2). 

STADIUL IHA NEREZECABIL ŞI STADIUL IIIB 

• Chimioterapia pe bază de derivaţi de platină şi radioterapia toracică concomitentă (60- 
65 Gy) reprezintă standardul actual. Asocierea concomitentă este mai eficientă decât 
tratamentul secvenţial, dar cu preţul unei toxicităţi mai mari. O chimioterapie iniţială poate 
uneori permite o diminuare a volumului tumoral şi realizarea unei chirurgii cu scop curativ. 

- Radioterapia/radiochimioterapia este utilizată ca tratament preoperatoriu în tumorile 
Pancoast. 

Stadiul IV 34 

• Combinaţiile cu săruri de platină (cisplatin/carboplatin) şi citostatice de generaţia a 
IlI-a (gemcitabina, paclitaxel, vinorelbina, pemetrexed) prelungesc supravieţuirea, ameliorează 
calitatea vieţii, controlează simptomele bolii la pacienţii cu status de performanţă bun. Numărul 
de cicluri de tratament va fi cuprins între 4 şi 6. Tratamentul va fi oprit în cazul progresiei bolii 
sau după patru cicluri de chimioterapie la pacienţii cu aspect de boală stabilă (fără răspuns la 
tratament). 

• Monoterapia cu vinorelbina, gemcitabina, taxani poate fi o opţiune pentru pacienţii cu 
status de performanţă depreciat (ECOG 2). 

• Chimioterapia nu este indicată pentru cei cu status de performanţă >2. 

• Radioterapia cu intenţie paliativă poate fi recomandată pentru anumite localizări 
metastatice. 

• Se recomandă testarea sistematică pentru mutaţiile EGFR şi translocaţiile EML4- 
ALK; administrarea unor inhibitori de tirozin-kinază în cazul existenţei unor mutaţii sensibile 
la tratament fiind preferată ca tratament de linia I a unei chimioterapii (toleranţă mai bună, rată 
de răspuns mai ridicată, timp până la progresia bolii mai lung) 

fară însă să existe un beneficiu clar asupra supravieţuirii faţă de administrarea lor în linia a 
doua de tratament. 

Tratamentul de linia II-a 41 

• în caz de eşec sau de evoluţie după prima linie de chimioterapie, terapiile de linia a II- 
a pot ameliora supravieţuirea şi simptomele clinice. 

- Dacă intervalul între sfârşitul primei linii şi progresie este >9 luni şi tumora a răspuns 
foarte bine la tratamentul iniţial, atunci se poate lua în considerare reluarea schemei din linia I. 

- Tratamentul constă într-o monoterapie; polichimioterapia nu ameliorează supra¬ 
vieţuirea comparativ cu monoterapia. 

Cancerele microcelulare beneficiază de acelaşi bilanţ diagnostic şi de extensie. Chirurgia 
nu este o opţiune de tratament cu excepţia rarelor cazuri în care boala se prezintă ca un nodul 
pulmonar unic, iar diagnosticul este făcut pe piesa de rezecţie pulmonară. Chimioterapia este 
principala armă terapeutică, cancerele cu celule mici fiind chimiosensibile (şi radiosensibile). 
Un răspuns iniţial este întâlnit în >60% din cazuri. Răspunsul foarte bun la prima linie de 
tratament nu se regăseşte însă în linia a II-a (în caz de recidivă rata de răspuns este de 20- 
30%) 36 - 42 . 

Boala limitată 

La pacienţii cu boală limitată, cele mai bune rezultate sunt obţinute în cazul administrării 
concomitente a chimioterapiei cu radioterapia; protocolul este totuşi agresiv; şi la pacienţii cu 
status de performanţă modest se poate administra chimioterapia de inducţie urmată de 
radioterapie numai dacă ea nu poate fi realizată concomitent. Schemele de chimioterapie 
cuprind o asociere etoposid cu cisplatin ce poate fi înlocuit doar în cazul unor contraindicaţii 
cu carboplatin. 

Boala extinsă 

• La pacienţii cu boală extinsă se recomandă aceeaşi schemă de tratament ca în boala 
limitată. 

Boala recidivată 

Majoritatea pacienţilor cu cancere microcelulare recidivează şi trebuie consideraţi 
pentm chimioterapie de linia a II-a dacă prezintă un status de performanţă bun. în cazul faţa 
recidivei se vor diferenţia tumorile: 

- sensibile la tratament (recidivă la un interval >3 luni de la sfârşitul chimioterapiei de 

linia I) 

- rezistente la tratament (cu recidivă la un interval <3 luni de la sfârşitul terapiei de linia 

I) 

- refractare (fără răspuns la chimioterapia de linia I) 

La pacienţi refractari, opţiunile terapeutice sunt limitate deoarece combinaţiile dis¬ 
ponibile au eficacitate foarte scăzută. Ei pot fi incluşi în studii clinice cu 
medicamente/combinaţii noi sau li se poate propune un tratament simptomatic. 

La ceilalţi pot fi propuse asociaţia ciclofosfamidă, doxorubicină şi vincristină (CAV) 
sau topotecan I.V. sau per os sau chiar o reluare a terapiei de linia I dacă recidiva este tardivă 
>3-6 luni. 

Tratamentul complicaţiilor 

Revărsatele pleurale recidivante şi dispneizante necesită evacuare. în cazul pacienţilor 
care nu au primit încă chimioterapie, se poate aştepta răspunsul la chimio- 

terapie înainte de a propune o simfiză pleurală. în caz de recidivă a epanşamentului pleural sau 
chiar de la început în cazul tumorilor ce nu răspund la tratament, se poate realiza o pleurodeză 
prin toracoscopie cu instilarea de talc intrapleural. La cazurile la care riscul unei anestezii este 
ridicat se poate încerca pleurodeză prin instilarea unei suspensii de talc pe un tub de dren. 
Talcul este mai eficient ca alte produse cum ar fi bleomicina, tetraciclină sau sângele autolog; 
care au fost în mare parte abandonate. La pacienţii care recidivează în urma pleurodezei se 
poate implanta un cateter intrapleural ce permite vidarea lichidului pleural cu riscuri infecţioase 
minime. 

Revărsatele pericardice cu tamponadă necesită evacuare rapidă şi crearea unei 
comunicări pericardo-pleurale pe cale chirurgicală. 

Obstrucţiile traheale sau pe bronşiile principale pot fi ameliorate prin dezobstrucţie 
endoscopică (electrorezecţie sau prin laser), eventual asociate cu plasarea unei endoproteze. 

Hemoptiziile: hemostaticele nu au o eficacitate semnificativă. Pot necesita embo- lizarea 
percutană a arterelor bronşice. în cazul existenţei unor leziuni endobronşice limitate, acestea 
pot beneficia de electrocoagulare. în aşteptarea embolizării, în cazul hemoptiziilor masive se 
poate administra un analog de vasopresină (terlipresină). Acesta este contraindicat în 
cardiopatia ischemică, arteriopatia obliterantă, HTA prost controlată având în vedere efectul 
vasoconstrictor intens. 

Sindromul de venă cavă superioară: în perioada acută necesită dezobstrucţie prin 
implantarea unui stent intracav asociat cu un tratament anticoagulant; tratamentul corticoid este 
puţin eficace; pacientul poate beneficia apoi de radio-/chimioterapie. 

Compresiunile medulare trebuie diagnosticate precoce (prin IRM) urmate de o chirurgie 
de decompresie şi stabilizare vertebrală; radioterapia se va realiza secundar. 

Urmărirea post-terapeutică 

Urmărirea post-terapeutică a neoplasmelor bronhopulmonare se face utilizând mijloace 
clinice şi imagistice. Un bilanţ al răspunsului la tratament este recomandat a fi realizat după 
primele 2-3 cure de chimioterapie. Nu există o schemă standard de urmărire. Dată fiind natura 
agresivă a acestei neoplazii, după terminarea chimioterapiei se recomandă urmărirea periodică 
la un interval de 6-12 săptămâni după terminarea tratamentului utilizând aceleaşi mijloace 
imagistice ca şi la diagnostic. La pacienţii care supravieţuiesc pe termen lung, monitorizarea 
pe durată mai îungă este justificată de riscul de apariţie a celei de-a doua localizări. 

Cancerele (Localizările) pulmonare secundare 

La nivelul plămânului pot fi întâlnite localizări secundare ale practic tuturor can- cerelor, 
plămânul fiind după ficat al doilea site metastatic ca frecvenţă. Aspectul radiologie poate fi 
acela al unei localizări nodulare unice sau multiple sau o limfangită car- cinomatoasă. Leziunea 
primitivă poate fi uneori ocultă. Metastazele pulmonare pot surveni uneori la mulţi ani după 
tratamentul tumorii primare (uneori >5 ani în special în cazul cancerelor de sân sau de rinichi). 
Bilanţul diagnostic este identic cu cel al tumorilor primare. Obţinerea unui diagnostic histologic 
este obligatorie pentru toţi pacienţii la care şe întrevede posibilitatea realizării unui tratament 
complementar indiferent de natura acestuia. în cazul metastazelor unice, în special cele apărute 
la mult timp după localizarea iniţială se poate pune în discuţie rezecţia chirurgicală a metastazei 
(chiar în 

mod repetat) dacă: localizarea iniţială este controlată, distanţa faţă de primul tratament este 
ridicată şi există o rezervă funcţională respiratorie suficientă. O alternativă o constituie un 
tratament prin radioterapie sau radiofrecvenţă. 

5. TUBERCULOZA 

Gabriela Jimborean 

1. Epidemiologia tuberculozei 

Tuberculoza (TB) reprezintă cea mai frecventă boală infecto-contagioasă din lume în 
ciuda progreselor realizate în diagnosticul şi tratamentul bolii în ultimii ani şi a eforturilor 
deosebite din partea medicilor, a guvernelor din multe ţări şi a OMS. TB este o afecţiune gravă 
ce determină suferinţe bolnavilor, complicaţii severe, sechele invalidate, incapacitate de 
muncă, mortalitate ridicată şi un impact deosebit economico-social. OMS evaluează periodic 
endemia de TB şi lansează liniile strategice de intensificare a controlului TB: „The Global Plan 
to Stop TB 2006-2015” 1,2 : 

• Până în 2015 reducerea dramatică a poverii globale a TB şi până în 2050: eliminarea 
TB ca problemă de sănătate publică (<1 caz la 1 milion de locuitori); 

• îmbunătăţirea stării de sănătate a populaţiei prin scăderea morbidităţii şi mortalităţii 

TB; 

• Limitarea cât mai rapidă a răspândirii infecţiei şi a bolii TB; 

• Accentuarea luptei comune împotriva TB, infecţiei HIV, malariei; 

• Accentuarea depistării şi managementului TB multidrogrezistente (MDRTB); 

• Accentuarea depistării TB la nivelul medicinii primare şi angajarea largă a tuturor 
furnizorilor de servicii medicale în controlul TB; 

• Promovarea Standardelor Internaţionale de Control al TB. 

Raportul OMS 2012 arată o endemie mondială severă de TB, dar în scădere 

lentă; 2 

• în 2011 cazuri noi (CN): 8,7 mii., din care 13% coinfectate HIV (faţă de 9,4 mii. 
CN în 2008); 

• 95% din cazuri se găsesc în ţările în curs de dezvoltare; 80% din cazurile de TB se 
aglomerează în 22 ţări din Asia, Africa, America de sud; TB din “regiunea Europa” reprezintă 
5% din TB globală; 

• Mortalitatea prin TB: 1,4 mii. persoane/an (1 mii. decese la TB HIVneg. şi 430.000 
la TB HIVpoz); 

• O problemă îngrijorătoare este creşterea TB chimiorezistente la antibiotice şi mai 
ales a MDRTB („Multi-drog-resistant TB”: rezistenţa bacililor cel puţin la izonia- zidă şi 
rifampicină) 2 ’ 3 . în 27 de ţări cu MDR extinsă sunt 60.000 cazuri MDR, iar 9% dintre acestea 
au XDRTB („Extensively drug-resistant TB”: chimiorezistenţa la izo- niazidă, rifampicină, la 
o quinolonă şi la aminoglicozide). 2,3 

Cauzele menţinerii unei pandemii largi şi severe de TB sunt variate 4,5> 6 : 

Criza economică mondială şi menţinerea unor zone pe glob în condiţii de sărăcie; 

Creşterea accelerată a populaţiei şi a nevoilor legate de igienă, alimentaţie, asistenţă 

medicală; 

Nerespectarea recomandărilor OMS cu privire la diagnosticul şi tratamentul TB; 

Creşterea pandemiei infecţiei HIV/SIDA (cu posibilităţi încă reduse de profilaxie, 
tratament şi de control al răspândirii infecţiei). în prezent nu există un vaccin antiretroviral 
eficient aprobat 1,2 ; 

Creşterea MDR prin: lipsa de cooperare a pacienţilor la tratament, tratamentul 
incorect din punct de vedere al dozei, regimului de antibiotice, duratei, ritmului de 
administrare, lipsa medicaţiei antiTB de linia a Il-a; 

Creşterea factorilor de risc pentru TB ce determină scăderea imunităţii celulare: 
fumat, consum de alcool şi droguri, poluare, boli respiratorii cronice (BPCO, cancer, silicoză), 
diabet, tumori, tratament cronic cu citostatice, cortizonice, sărăcie avansată, calamităţi naturale, 
războaie, migraţii etc. 

Endemia de TB din România. Deşi în România incidenţa globală a TB (cazuri noi - CN 
şi recidive - R) este cea mai mare din UE, aceasta a scăzut cu 42% de la 142,2%ooo în 2002, la 
82,6%ooo în 2011. Mortalitatea prin TB a scăzut de la 10,8%ooo în 2002, la 6%ooo în 2011. Rata 
de succes terapeutic la CN de TB pulmonară, confirmate bacteriologic, a crescut de la 78,8% în 
anul 2002, la 86,0% în 2009 3 . 

Chimiorezistenţa se citează la 13,3% la CN şi 33% la R. MDRTB se întâlneşte în 2,9% 
la CN şi în 10,7% la R, iar XDR la 11,4% din MDR (conform anchetei de chimiorezistenţă din 
anii 2003-2004) 3 . în decembrie 2010 se înregistrau 16.697 cazuri HIV/SIDA (din care 12.068 
în stadiul SIDA). Anual în România sunt notificate peste 200 cazuri cu co-morbiditate TB- 
HIV/SIDA 3 . 

în România există în derulare Programul Naţional de Control al TB 2013-2017 (PNCT) 
elaborat de experţii în pneumologie cu respectarea reglementărilor OMS şi UE. Acest program 
stabileşte strategia, obiectivele, mijloacele de prevenire, depistare şi de tratament ale TB: 
„Scopul strategiei PNCT este de a contribui la îmbunătăţirea stării de sănătate a populaţiei din 
România, prin reducerea morbidităţii şi mortalităţii prin TB şi limitarea cât mai rapidă a 
răspândirii infecţiei şi a bolii în populaţie” 3 . încă din anul 2005, în România s-a aplicat în toate 
regiunile ţării strategia OMS de tratament strict supravegheat pentru evitarea chimiorezistenţei 
DOTS („Direct Observed Treatment in Short course”) 1,2,3 . 

Unul din conceptele de bază ale PNCT îl reprezintă integrarea activităţilor anti- 
tuberculoase în activitatea de asistenţă medicală de bază. întreg personalul medical va contribui 
la prevenirea, depistarea şi combaterea TB cu derularea unui pachet minim de activităţi de 
diagnostic şi supraveghere a TB sub coordonarea reţelei de pneumologie. 2,3 

2. Etiologia tuberculozei 

a) Micobacteriile tuberculoase fac parte din “complexul tuberculos” al genului 
Mycobacterium şi determină TB pulmonară sau extrapulmonară la om sau animale 4,5 : 

Mycobacterium tuberculosis (bacilul Koch, Robert Koch 1882) este principalul 
agent al TB la om; 

Mycobacterium bovis (Th. Smith, 1896) determină TB la bovidee, dar şi la 

om; 

Bacilul vaccinai Calmette Guerin (BCG) derivă din M. bovis (atenuat dar cu 
capacitate imunogenă); 

b) Micobacteriile atipice, netuberculoase (MNT) determină îmbolnăviri asemănătoare TB 6, 

7 , 8 . 

• Sunt larg răspândite în mediu (aer, sol, apă, plante, alimente, tegumente, mucoase); 

• Nu se transmit de la om la om. Parazitarea omului cu MNT se produce fie ca 
saprofiţi nepatogeni, ca oportunişti condiţionat patogeni sau ca patogeni ce produc îmbolnăviri 
în condiţiile scăderii imunităţii; 

• Au o patogenitate redusă comparativ cu cea a BK, dar au rezistenţă nativă la 
drogurile antiTB clasice; 

• Determină forme clinice pulmonare sau extrapulmonare cu evoluţie lentă; 

• Se asociază cu condiţii de scădere a imunităţii generale (infecţii HIV/SIDA, 
citostatice) sau a apărării locale (bronşiectazii, BPCO, silicoză, neoplasm bronho-pulmonar, 
fibroze, mucoviscidoză, anomalii scheletice). Pot complica chirurgia pe cord deschis, chirurgia 
ochiului, chirurgia estetică sau a transplantelor 4,6 ’ 7 - 8 . 

Micobacteriile sunt bacilli Gram+, uşor încurbaţi, neramificaţi, imobili, nespo- rulaţi şi 
fără capsulă, aerobi, cu multiplicare lentă la 24 ore, cu proprietatea de acido- alcoolo-rezistenţă 
caracteristică genului Mycobacterium. Acido-alcoolo-rezistenţa se datorează acizilor micolici 
din peretele celular care împiedică decolorarea cu acizi/alcooli (după colorare cu fuxină 
bazică). Pe această proprietate se bazează coloraţia specifică pentru microscopie Ziehl-Neelsen 
(micobacteriile apar în culoarea roşie) 4,7> 8> 9 . 

Micobacteriile sunt distruse de unele antibiotice, de lumina solară directă, razele UV, 
căldură, substanţe antiseptice. Spălarea pe mâini cu apă şi săpun asigură o bună îndepărtare a 
germenilor şi reprezintă alături de ventilaţia eficientă a încăperilor, dezin- fecţia şi igienizarea 
curentă a obiectelor din mediu una dintre cele mai simple şi eficiente măsuri de protecţie 
împotriva infectării persoanelor expuse surselor bacilifere 4,8 . Chimioterapia antiTB reprezintă 
însă cel mai important mijloc de profilaxie a răspândirii TB prin debacilizarea sursei şi 
întreruperea transmisiei la contacţi 3 . 

3. Patogeneza tuberculozei 

La om, infecţia nu este însoţită întotdeauna de îmbolnăvirea TB 10 . Factorii care determină 
progresia infecţiei spre boala activă sunt dependenţi de caracterul sursei (bogăţia în germeni), 
de transmisie (calea aeriană, durata lungă şi intimă a contactului, igiena mediului deficitară) şi 
de condiţiile ce scad capacitatea de reacţie şi apărare a organismului receptor 4,8 - 9 . 

Factorii de risc pentru TB ce acţionează la nivelul organismului receptor sunt factori 
interni, de teren (infecţie HIV/SIDA, hemopatii maligne, tratament cronic cu corticoizi, 
citostatice sau anti TNFa, diabet, colagenoze, insuficienţă renală, tumori, boli respiratorii 
cronice - silicoză, BPOC, neoplasm bronhopulmonar) şi factori externi de mediu (carenţe 
alimentare, alcoolism, tabagism, consum de droguri, surmenaj, igienă precară, sărăcie, mediul 
carceral, catastrofe naturale, migraţii, războaie) 4,8> 9 ’ 10 . 

BK sunt răspândiţi în aer de bolnavii eliminatori de germeni („baciliferi”) care tuşesc 
sau strănută. Persoanele aflate în contact strâns, de lungă durată cu aceşti bolnavi (la 
domiciliu, la locul de muncă) au cel mai mare risc de infecţie. Bacilii depuşi în căile aeriene 
ale contactului sunt eliminaţi prin mijloace nespecifice de apărare prin „clearance mucociliar” 
(fixarea germenilor pe mucusul din căile aeriene, transportul lor în amonte şi eliminarea lor 
prin tuse şi expectoraţie) 4,5i 10 . 

Germenii ce au reuşit să ajungă până în alveole sunt apoi fagocitaţi de către macrofagul 
alveolar (Mf) cu declanşarea unui răspuns imun specific ce va duce în marea majoritate a 
cazurilor la controlul infecţiei şi împiedicarea îmbolnăvirii. în 5% din cazuri, infecţia primară 
progresează spre TB activă (mai ales la preşcolarii din focarele necontrolate cu igienă precară) 5 - 
9 ’ 10 . TB primară se vindecă de regulă spontan prin edificarea unei imunităţi celulare, dar cu 
persistenţa unei infecţii latente. în perioada postprimară dacă imunitatea celulară diminuă sub 
influenţa unor factori favorizanţi pentru TB, infecţia persistentă se poate reactiva în aprox. 5% 
din cazuri cu apariţia TB secundare. La bolnavii HIV + reactivarea infecţiei este foarte mare 
(aprox. 8%/an) 5 - 7 . 

în timpul fazei iniţiale a TB primare bacilii se multiplică în plămân, formează o leziune 
primară (focar Ghon), iar Mf vor fagocita germenii şi îi vor transporta prin sistemul limfatic 
până în ganglionii limfatici regionali (adenopatia satelită a complexului primar TB). Chiar în 
formele uşoare sunt posibile diseminări oculte prin torentul sanguin către organe mai 
îndepărtate cu însămânţări minime care se remit odată cu maturizarea imunităţii celulare, dar 
în care persistă germeni qviescenţi (stau la baza fti- ziogenezei secundare prin mecanism 
endogen) 9,10 . 

BK sunt preluaţi de Mf, procesaţi şi anumite Ag (epitopi) sunt prezentate lim- focitelor 
(Ly) T Ag-specifice. LyTh (CD4+) induc şi ajută răspunsul imun celular, iar LyTs (CD8+) cu 
funcţii supresoare şi citotoxice recunosc Ag şi au rol în necroza cazeoasă 4 ’ 5 ’ 7 . Sub acţiunea Ag, 
LyT se sensibilizează şi se transformă blastic cu apariţia unor subgrupe celulare: Ly cu 
memorie imunitară şi viaţă lungă (LyTCD4) şi Ly secretante de limfokine ce amplifică 
răspunsul imun celular, participă la formarea gra- nuloamelor şi contribuie la maturizarea 
imunităţii celulare (factorul de inhibiţie a migrării macrofagelor, factori chemotactici, factorul 
activator al Mf, interferon imun y). Mf activate eliberează Tumor Necrosis Factor cu rol în 
edificarea granuloamelor TB. Reacţia inflamatorie specifică antiTB are la bază instalarea 
hipersensibilităţii întârziate de tip celular tip IV secondată de imunitatea celulară protectoare 4, 
5 - . Activarea celulară este implicată în leziunile tisulare, reprezentând preţul plătit pentru 
distrugerea germenilor intracelulari. Reacţiile extensive apar printr-o hipersensibilitate 
exagerată sau imunitate insuficientă. Moderarea lor se produce odată ce, paralel cu necrozele 
celulare, se realizează distrugerea eficientă a germenilor (cu scăderea stimulului Ag) şi 
intensificarea reacţiei fibrogenetice ca expresie a instalării imunităţii celulare protectoare 4,10 . 

Imunitatea celulară este protectoare (împiedică de regulă difuziunea infecţiei primare 
spre forme manifeste şi complicaţii), asigură rezistenţa faţă de suprainfecţii BK, este relativă 
(nu exclude integral apariţia bolii în condiţii de risc), este condiţionată de persistenţa infecţiei 
în organism sau de noi “rapeluri” infectante. Imunitatea umorală în TB este prezentă sub forma 
elaborării de Ac faţă de Ag BK (pot constitui markeri ai infecţiei), dar încă nu s-a probat un rol 
de protecţia faţă de îmbolnăvire. 

Inflamaţia TB cuprinde 3 componente: exsudaţie, necroză, proliferare cu fibrozare. 
Granulomul TB este o structură specifică care permite confirmarea TB. Conţine la interior o 
zonă de necroză cazeoasă (cu pH acid, săracă în nutrienţi şi O 2 improprie diviziunii BK), 1-2 
celule gigante Langhans (Mf activate multinucleate), un strat de Mf „epitelioide” activate, un 
strat de limfocite, iar la periferie fibroblaşti ce produc fibre de colagen (vor participa la 
procesele reparatorii cu fibrozarea leziunii şi cicatrizare) 10 . Granulomul TB este avascular, cu 
anoxie, acidoză şi produşi toxici în necroză, 

ceea ce inhibă multiplicarea BK. BK sunt izolaţi şi împiedicaţi să disemineze. în evoluţia 
nefavorabilă, granulomul se extinde, confluează cu nodulii vecini, iar distrugerile tisulare 
avansează. Evoluţia favorabilă duce la distrugerea marii majorităţi a germenilor şi fibrozare 
(frecvent depunere de Ca ++ ). La pacienţii HIV+ deficitul imun asociază o slabă proliferare a Ly 
şi Mf, lipsă de formare a granuloamelor şi o diseminare sistemică necontrolată . 

4. Manifestări clinice în TB pulmonară 

în funcţie de ciclul infecţiei şi al îmbolnăvirii, TB poate avea o etapă primară şi una 
secundară. TB determină în mare majoritate forme pulmonare, în aprox. 10% pleurezie şi în 
5% TB extrapulmonară. 9,11 

Tuberculoza primară dezvoltă aspecte tipice de „complex primar TB”: afect primar în 
parenchimul pulmonar, limfangită şi adenopatie hilo-mediastinală. Simptomatologia TB 
primare poate lipsi complet sau se poate exprima prin simptome generale şi/sau locale de 
diferite grade de intensitate. Impregnarea bacilară are debut şi evoluţie lentă: inapetenţă urmată 
de scădere ponderală (mai mult de 10%), astenie, scăderea performanţelor fizice sau şcolare la 
copii, stare subfebrilă prelungită, transpiraţii 9,10 . Simptomele locale sunt fie absente, fie se 
manifestă prin tuse uscată >3 săptămâni rebelă la tratamente clasice. Mai rar, mai ales la sugar 
pot apărea: dispnee, tiraj, cornaj în adenopatiile voluminoase 9 . 

Simptomele nu sunt specifice, dar gruparea lor şi mai ales trenanţa lor obligă la 
suspicionarea unei TB şi declanşarea investigaţiilor paraclinice. Diagnosticul diferenţial al 
impregnării bacilare va fi efectuat cu hepatita virală, reumatismul articular acut, afecţiuni 
cronice de focar, malnutriţie, parazitozele intestinale, hipertiroidismul, debutul unor afecţiuni 
hematologice/neoplazice 4, 9 - 10 . TB primară asociază şi unele fenomene asociate 
hipersensibilităţii imune exacerbate: eritem nodos, eritem polimorf, keratoconjunc- tivită 
flictenulară, nefrite, purpure hemoragice 4,9 . TB primară se vindecă de regulă spontan cu 
excepţia unor forme complicate (mai ales la sugarii din focarele bacilifere necontrolate şi 
netratate) cu perforaţie ganglio-bronşică, atelectazie, pleurezie serofibrinoasă, 
bronhopneumonie cazeoasă sau cu diseminări hematogene şi TB miliară 10 . 

Diseminarea limfohematogenă apare în perioada primară dar se poate întâlni la orice 
vârstă. Diseminările micronodulare pot fi discrete sau masive, pulmonare, extra- pulmonare 
sau generalizate. în forma generalizată apare impregnarea bacilară cu febră înaltă septică, tuse 
seacă/mucopurulentă rozată, insuficienţă respiratorie, hepato-splenomegalie, ascită, iritaţie 
meningeală (40%), poliserozită (15%) 4, 9 ’ 10 . Sub tratament, nodulii fie se resorb, fie se 
fibrozează cu persistenţa unei fibroze interstiţiale difuze. Diagnosticul diferenţial cu: 
septicemia cu germeni nespecifici, carcinomatoza, colageno- zele imune, iar formele cronice 
cu pneumoconiozele, sarcoidoza sau fibrozele de expunere (la substanţe chimice, droguri, 
radiaţii, „plămânul de fermier” etc.). TB miliară cronică se datorează unor diseminări 
hematogene discrete, pulmonare sau extrapulmo- nare: la nivelul vârfurilor pulmonare, 
rinichiului, corticosuprarenalei, oaselor spongioase, trompelor uterine, epididimului, prostatei, 
peritoneului, ganglionilor etc. Simptomatologia clinică este foarte modestă sau lipseşte. 
Leziunile se fibrozează cu persistenţa unor BK dormanţi cu potenţial de reactivare. Astfel se 
explică ftiziogeneza endogenă, cu dezvoltarea TB secundare 10, u . 

Tuberculoza secundară are următoarele caracteristici: 

• Apare pe un organism sensibilizat în prealabil de către infecţia primară la un 
interval variabil de la infecţia primară, fie imediat (la imunodeprimaţi sau în suprainfecţiile 
masive), fie în primii 1-3 ani de la prima infecţie, fie după mai mulţi ani ca o reactivare tardivă 5 ’ 

7 . 

5 

• Ftiziogeneza este endogenă (prin reactivarea unor focare primare de diseminare 
limfo-hematogenă), exogenă (expunerea repetată la cantităţi mari de bacili) sau mixtă. Nu se 
asociază de adenopatii satelite. 

• Vindecarea nu se produce spontan, evoluţia este cronică în puseuri şi remisiuni. 
Fiecare nou puseu este mai grav decât precedentul şi este grevat de riscul complicaţiilor şi al 
chimiorezistenţei germenilor 4 - 9 - 10 ; 

• Se descriu mai multe forme anatomo-clinico-radiologice de TB pulmonară secun¬ 
dară: forme nodulare, forma infiltrativă, forma cavitară, tuberculomul (formă circumscrisă, 
încapsulată), TB endobronşică. 

Taboul clinic al TB secundare pulmonare cuprinde semnele generale ale impregnării 
bacilare asociate de tuse (iniţial seacă apoi mucopurulentă, posibilă hemoptizie), uneori 
dificultate în echilibrarea unui diabet, amenoreea nejustificată, anemie, caşexie. în formele 
avansate, apar semnele complicaţiilor: dispnee prin insuficienţă respiratorie, pleurezie 
serofibrinoasă sau empiem, pneumotorace, caşexie, fibroze pulmonare extinse, bronşiectazii, 
amiloidoză, hipofuncţii glandulare, cord pulmonar cronic 4 - 9 . 

5. Explorări paraclinice 

Investigaţiile paraclinice utile în diagnosticul TB sunt: examenul bacteriologic, 
examenul histopatologic, explorările imagistice, testul tuberculinic, testul Quantiferon 4 - 12,13 . 

a) Examenul bacteriologic pentm micobacteriile TB cuprinde: microscopia în coloraţia 
Ziehl-Neelsen, însămânţarea pe medii de cultură (mediul solid Lowenstein Jensen sau medii 
rapide lichide Bactec), antibiograma şi metode moderne ale biologiei moleculare (Polymerase 
Chain Reaction - PCR ) 5 - n . Examenul bacteriologic este principala metodă pentru diagnosticul 
de certitudine al TB 3 . Produsele destinate examenului bacteriologic sunt: sputa expectorată 
spontan prin tuse (3 spute în zile diferite) sau prin metode de stimulare (cu mucolitice, “sputa 
indusă” după aerosoli expectoranţi hipertoni 5-10%, “spălătura bronşică”), lavajul 
bronhoalveolar prin bronhoscopie, lichidul pleural, pericardic sau LCR, tubajul gastric la copii 
mici, puroiul fistular, urina, tritu- râtul tisular bioptic, materiile fecale etc 4 - 5 - 9 . Identificarea 
speciilor este dificilă şi costisitoare şi necesită laboratoare de referinţă pentru culturi pe medii 
speciale, teste enzi- matice şi de serodiagnostic, cromatografie, PCR 12 . 

b) Examenul histopatologic este a doua investigaţie ce permite confirmarea TB prin 
evidenţierea granuloamelor specifice. Biopsia va fi efectuată fie prin endoscopii 
(fibrobronhoscopia, pleuroscopia, gastroscopia, recto-colonoscopia, artroscopia, laparo- 
scopia, cistoscopia), fie chirurgical. 

c) Investigaţia imagistică (radiografie, CT, ecograffa) este utilă în diagnosticul TB 
pulmonare şi extrapulmonare. Are o sensibilitate înaltă, dar specificitate joasă. Radiografia 
oferă criterii solide în TB pulmonară neconfirmată bacteriologic şi este utilă în screening-ul 
persoanelor cu risc sau a contacţilor 3 - 4 . 

d) Intradermoreacţia la tuberculină (IDR2PPD) este utilizată ca metodă convenţională 
pentm depistarea infecţiei bacilare (testul este un marker al infecţiei naturale sau vaccinale, dar 
nu certifică boala). IDR2PPD este utilizat în scop diagnostic în suspiciunea infecţiei TB la 
copiii simptomatici sau la cei din focarele TB cu ocazia anchetei epidemiologice, la pacienţii 
cu infecţie HIV, la copiii ce intră în centrele de plasament sau cămine şi pentru aprecierea 
eficienţei vaccinării BCG 3 . 

Reacţia pozitivă este reacţia inflamatorie/induraţia >10 mm ce apare la 72 ore de la 
injectare. Induraţia este reliefată, eritematoasă, delimitată net de tegumentul normal. Conven¬ 
ţional se admite că la persoanele imunocompetente: reacţia <9 mm semnifică alergie post- 
vaccinală BCG sau infecţie cu micobacterii atipice; reacţia moderată 10-17 mm, sugerează 
infecţia cu BK sau bovis, iar reacţia intensă, >18 mm (hiperergia), cu/fără ulceraţii, flictene, nu 
semnifică neapărat TB activă, ci doar probabilitatea unei infecţii cu risc crescut de evolutivitate 
a leziunilor 3 . Reacţia negativă (anergia) reprezintă lipsa de răspuns la PPD şi poate fi întâlnită 
în mai multe situaţii: organismul testat este neinfectat; organismul este infectat în faza 
antealergică; organismul este infectat, dar se află sub incidenţa unor condiţii anergizante 
(tratament de durată cu cortizonice sau citostatice, radioterapie, boli infecţioase anergizante, 
neoplazii, hemopatii maligne, sarcoidoză, insuficienţă renală şi dializă cronică, diabet zaharat, 
intervenţii chirurgicale recente, lăuzia, vârste înaintate, caşexia, TB gravă (“anergie pozitivă”), 
miliara TB. 

e) Quantiferon TB Gold (QFT-G) şi T-SPOT TB sunt teste IGRA (“Interferon Gama 
Releasing Assay”) ce măsoară valoarea interferonului imun (IFN-y) eliberat de limfocitele 
activate la persoanele sensibilizate de prezenţa infecţiei. Teste IGRA sunt utile în diagnosticul 
infecţiei şi auxiliar pentru TB boală 5 . Examenul bacteriologic şi radiografia sunt însă absolut 
necesare pentru diferenţierea între infecţia TB latentă şi boala activă. Avantajul faţă de testul 
PPD îl constituie faptul că testul nu dă rezultate pozitive la cei cu BCG recent sau la infecţiile 
MNT. Dezavantajele QFT-G: rezultate fals negative în 20% (la imunodeprimaţi), este scump, 
datele sunt limitate la copiii <17 ani, la contacţii recenţi ori cu imunodeficienţe majore 3,13 . în 
absenţa bolii, la un test pozitiv se va efectua chimioprofilaxie la persoanele cu risc crescut. în 
caz de QFT-G negativ, dar cu contact recent cu pacienţi baciliferi - se va repeta testul >8-10 
săptămâni. Pacienţii <5 ani sau imunodeprimaţi, cu contact recent cu baciliferi şi QFT negativ, 
aflaţi în “fereastra de anergie” necesită chimioprofilaxie şi un control clinic, radiologie, 
bacteriologic pentru excluderea bolii 13 . 

6. Diagnosticul tuberculozei 

Criteriile diagnosticului în TB primară 4,5 9 : 

- Epidemiologie - contact cu o sursă baciliferă şi prezenţa factorilor de risc de scădere a 
imunităţii; 

- Clinic - sindrom de impregnare bacilară, tuse, dispnee, anemie (simptomele pot lipsi); 

- Examenul radiografie - adenopatie hilo-mediastinală. în formele complicate congestii 
perifocale sau atelectazii prin compresii bronşice şi perforaţii gangliobronşice, posibile 
diseminări hematogene miliare; 

- IDR2PPD frecvent pozitiv (negativ în perioada antealergică sau la pacienţii 
imuno deprimaţi); 

Examenul bacteriologic pentru BK este rar pozitiv. Va fi efectuat din sputa indusă, 
lavajul gastric matinal, din aspiratul bronhoalveolar bronhoscopic (în perforaţia 
gangliobronşică, miliară sau la HIV+) 1 ; 

Excluderea altor cauze de adenopatii (hemopatii maligne, sarcoidoză, infecţii 
nespecifice, tumori); 

Proba terapeutică pozitivă sub medicaţie antiTB 2,3 ’ 4 . 

Criteriile diagnosticului în TB secundară: 

Clinic - impregnare bacilară accentuată, tuse trenantă, hemoptizie, simptomele 
complicaţiilor; 

Examenul radiologie - leziuni polimorfe, situate predominat în regiunile apicale şi 
dorsale bilateral, asimetric, neomogene: opacităţi nodulare, infîltrative nesistematizate sau 
cavităţi în diferite stadii de evoluţie, cu remanieri fibroase, asociate de sechele primare şi 
semnele unor complicaţii (pleurezie, pneumotorace, bronşiectazii, diseminări bronhogene şi 
hematogene, retracţii). Dinamica radiologică este lentă (atât spontan, cât şi sub tratament), 
evoluţia este staţionară sub antibioticele nespecifice şi favorabilă sub antibioticele antiTB. 
Vindecarea sub tratament se realizează frecvent cu sechele fibroase 4,5> 9 . 

Examenul bacteriologic este de regulă pozitiv din sputa spontană sau sputa 

indusă. 

Diagnosticul asocierii morbide HIV/SIDA. Pacienţii HIV+ au un risc de 20-30 ori mai 
mare de îmbolnăvire pentru TB, faţă de cei HIV negativi. TB accelerează evoluţia naturală a 
infecţiei HIV. Conform Protocolului de Colaborare între Comisia Naţională de luptă Anti- 
SIDA şi PNCT, vor fi testate HIV toate cazurile de TB pulmonară şi extrapulmonară (după 
consiliere prealabilă). Toţi pacienţii infectaţi HIV vor fi investigaţi bacteriologic pentru BK şi 
radiologie în scopul depistării precoce a TB 3 . 

Diagnosticul TB extrapulmonare se află în responsabilitatea specialistului de organ, fiind 
susţinut în special de examenul histopatologic sau bacteriologic. Diagnosticul TB 
extrapulmonare este dificil şi necesită excluderea altor patologii de către medicii din 
specialităţile implicate. în localizările multiple dintre care cel puţin una pulmonară, primează 
diagnosticul de TB pulmonară 3 . 

Cele mai frecvente localizări extrapulmonare ale TB sunt: pleurezia, limfadenita TB, 
TB osteo-articulară, TB uro-genitală, pericardita, TB peritoneală, TB gastro-intestinală, 
laringita TB, TB oculară, TB otică, TB corticosuprarenalei (cu boală. Addison), TB cutanată, 
meningita TB (cu sau fără TB miliară). 

7. Complicaţiile tuberculozei 

Complicaţiile TB pulmonare sunt numeroase în absenţa diagnosticului precoce şi al 
tratamentului. Cele mai importante complicaţii sunt: hemoptizia, pneumotoracele spontan, 
pleurezia serofibrinoasă şi empiemul TB, bronşiectaziile, supuraţiile secundare cu floră 
nespecifică sau fungi (aspergiloame intracavitare), tulburările endocrine (insuficienţa 
corticosuprarenală cronică, hipofuncţia tiroidiană şi gonadică), tulburările metabolice prin 
inflamaţie cronică şi diseminări sistemice (tulburări hepatice, renale, nervoase, anemie, caşexie 
etc.), insuficienţa respiratorie şi cordul pulmonar cronic. 4,7,11 

Hemoptizia este eliminarea sângelui pe nas sau pe gură din căile respiratorii sau plămâni. 
Poate să apară atât în TB primară (perforaţii gangliobronşice, cazeificarea afec- 

tului primar, pneumonie cazeoasă), cât mai ales în TB secundară infiltrativă şi cavita- ră. 
Debutul este brusc fără prodroame, iniţial senzaţie de căldură retrosternală, apoi gâlgâieli, tuse 
şi evacuarea sângelui spumos, sărat pe nas sau pe gură, însoţit de anxietate, uneori dispnee, 
hipotensiune, paloare prin anemie sau şoc hemoragie. Hemoptizia se repetă şi se termină lent 
cu spute hemoptoice cu sânge brun. Bolnavul este anxios, pletoric (posibil HTA asociată) sau 
palid, raluri bronşice ronflante, subcrepitante şi crepitante supraadăugate leziunilor 
preexistente 4, 8> 10 . Tratamentul hemoptiziei este de urgenţă, cu internare în secţie de 
pneumologie sau ATI: 

• Repaus fizic, vocal, psihic, poziţie semişezândă sau în decubit lateral pentru 
uşurarea expectoraţiei 4,10 . 

• Interzicerea alimentelor fierbinţi; o alimentaţie uşoară semilichidă, rece, va fi 
permisă după câteva ore. 

• Pungă cu gheaţă pe torace, tratament etiologic (antiTB, hipotensor, antibiotice 
nespecifice). 

• Antihemoragice: vitamina K, etamsilat, adrenostazin, vitamina C, calciu gluconic, 
cortizonice, aport de factori de coagulare prin sânge sau plasmă proaspătă 4,10 . 

• în hemoptiziile mari: tratament bronhoscopic sau chirurgical. Bronhoscopia per¬ 
mite: cauterizarea zonei hemoragice, aspirarea secreţiilor stagnante vâscoase ce produc 
atelectazii şi suprainfecţii, irigare cu soluţii saline îngheţate, hemostatice (trombină, 
vasoconstrictoare - adrenalină, bureţi de gelatină “Gelfoam” sau fibrină), Laser coagulare, 
electrocauterizare, tamponament cu pense, compresie cu tub metalic rigid sau sonda cu balonaş, 
inserţia de tub endotraheal cu dublu lumen 8,14 . 

Pneumotoracele (PTX) se datorează perforaţiei în pleură a unui focar cazeos subpleural 
sau a unei caverne superficiale. Poate fi PTX închis (comunicarea bronho- pleurală se închide 
spontan), deschis (breşa este largă, persistentă) sau cu “supapă” (aerul intră în cavitatea pleurală 
în inspir şi nu mai iese în expir). Clinic apare junghi toracic, tuse seacă, dispnee, hipersonoritate 
pulmonară cu absenţa murmurului vezicular, iar radiologie imagini de hipertransparenţă între 
peretele toracic şi pleura viscerală (plămânul cu diferite grade de colabare), fără desen 
pulmonar vascular. în plămân se pot evidenţia leziuni sugestive pentru TB. Tratamentul PTX 
poate fi conservativ medical (PTX mic, parţial, închis) cu tratament etiologic, repaus şi 
antitusive. PTX mare, cel cu leziuni pulmonare vechi scleroase sau cu empiem necesită 
tratament chirurgical: pleurotomie minimă cu drenaj aspirativ continuu sau toracotomie cu 
fistulectomie sau decor- ticare şi drenaj sau rezecţii pulmonare în leziunile extinse 5,7 - 9ţ 10 . 

Pleurezia TB poate fi serofibrinoasă sau empiem. Debutul este insidios cu impregnare 
bacilară şi tuse sau acut cu sindrom pleural tipic (junghi toracic, tuse seacă, febră); dispneea 
apare ulterior în funcţie de creşterea lichidului. Obiectiv se evidenţiază matitate/submatitate 
bazală delimitată superior de o linie oblică în sus şi în afară asociată cu frecătură pleurală şi 
diminuarea până la abolire a murmurului vezicular, uneori suflu pleuretic. Examenul 
radiografie: opacitate omogenă în sinusul costo-dia- fragmatic, cu contur supero-intern concav. 
Pleurezia TB este de regulă unilaterală. în colecţiile masive opacitatea este intensă cuprinzând 
întreg hemitoracele cu împingerea mediastinului de partea opusă. CT este recomandată în 
formele închistate şi în empiem 4,7> 9 . 

Diagnosticul pozitiv al pleureziei serofibrinoase TB: 

Criterii de certitudine: prezenţa BK la microscopie/cultură/PCR în spută, lichidul 
pleural sau în biopsia pleurală percutană, prin toracoscopie sau toracotomie. Examen 
histopatologic evidenţiază granuloame TB specifice în prelevatele pleurale obţinute prin 
puncţie biopsie pleurală, toracoscopie sau toracotomie 4,7> 1 . 

Criterii de probabilitate 4 ’ 7> . 

• Vârsta tânără <40 de ani; antecedente personale de TB pulmonară sau contaminare 
recentă cu BK; 

• Context clinico-radiologic pentru TB activă. IDR2PPD pozitiv sau care devine 
pozitiv după tratament; 

• Exsudatul pleural: lichid clar, bogat în Ly (>75%), sărac în celule mezoteliale 
<2,5%, glicopleurie <80 mg%, ADA adenozin-deaminaza >70 U/L, ylFN crescut >2 U/ml, 
lizozim pieural/lizozim plasmatic >2; 

• Evoluţie favorabilă sub tratament strict antituberculos, vindecare cu sechele 
fibroase. 

8. Tuberculoza extrarespiratorie 

TB ganglionară secundară afectează de regulă un grup ganglionar, predominant cel 
laterocervical unilateral, dar şi axilar, inghinal sau profund. Iniţial ganglionii sunt moi apoi 
determină periadenită, iau aspect pseudotumoral, se află în diferite stadii de evoluţie, ulterior 
colicvează şi fistulizează la piele. Prin orificiile fistulare se poate elimina cazeum (BK+). In 
timp fistulele se închid spontan, determină cicatrice, retractile şi determină un aspect de „gât 
scrofulos” 7,8> 10,11 . IDR2PPD este pozitiv. Examenul bacteriologic din puroiul fistular este 
pozitiv în aproximativ 50% pentru BK sau M. bovis. Examenul histopatologic din piesa de 
excizio-biopsie evidenţiază granuloame TB şi permite diferenţierea de adenite nespecifice, 
mononucleoză sau infecţie HIV (nu abce- dează, reacţii serologice), lues, bruceloză, 
actinomicoză, limfoame, leucemii, metastaze tumorale, sarcoidoză (granuloame epitelioide 
necazeificate), tumori benigne/maligne salivare. Tratamentul este mixt cu regimuri standard de 
antibiotice antiTB şi tratament chirurgical 10, u . 

Afectarea TB a SNC se produce prin diseminări hematogene a germenilor la nivelul 
plexurilor coroide, în substanţa subcorticală (meningită/encefalită), la nivelul măduvei 
(mielită) sau mai rar cu formarea unui tuberculom cerebral. Clinic debutul este lent, insidios 
cu impregnare bacilară, hipertensiune intracraniană (cefalee, vărsături, convulsii, tulburări de 
conştienţă, comă), semne neurologice: durere, fotofobie, contractură, semne de focar. LCR este 
clar, hipertensiv, uşor xantocrom, cu văl fibrinos; ex. bacteriologic rar pozitiv (10-20% M, 50- 
80% cultura, PCR diagnostic rapid) 7 . Examenul bacteriologic va fi efectuat şi pentru flora 
nespecifică, iar la HIV+ şi imunodeprimaţi se vor face şi examinări micologice, teste pentru 
criptococ sau toxoplasma. Examenul citologic relevă >75 Ly, examen biochimic: proteine 
>200-300 mg%, glucoza <60 mg%, pH scăzut, reacţia „la triptofan” intens pozitivă, QFT-G 
pozitiv 16 . BK va fi căutat în spută, iar ex. oftalmoscopic arată tuberculi coroidieni sau edem 
papilar. Radiografia pulmonară prezintă în >50% leziuni de TB, mai ales miliară. TC poate 
evidenţia semne de edem cerebral sau tuberculoame 4,10, u . 


JL 

ir 


Compendiu de specialităţi medico-chirurgicale 


82 


TB osteoarticulară se manifestă mai frecvent sub forme mixte osteo-articulare, la nivelul 
articulaţiilor mari suprasolicitate sau supuse unor mici traumatisme (articulaţii sacroiliace, 
coxofemurale, ale coloanei vertebrale „Morb Potfgenunchi, gleznă) 5 . Simptomele constau în 
durere maximă intr-un punct fix, exacerbată de presiune şi mişcare, predominent nocturnă ce 
iradiază la nivelul nervilor, cedează la repaus şi la imobilizare 4, 1 '. Semnele celsiene sunt 
prezente: tumefiere prin edem articular şi periarticular, tegumente palide, insuficienţă 
funcţională şi poziţii antialgice vicioase, hipotrofie musculară. în formele avansate apar fistule 
sau abcese osifluente prin care se scurge cazeum gălbui (BK +) 10,17 . Examenul radiologie sau 
TC evidenţiază osteoporoză locală, distrugerea compactei osoase, zone de necroză cu cavităţi 
relativ bine delimitate, cu sechestre în interior, modificări ale spaţiului articular cu îngustare, 
distrugerea cartilajului articular, lichid articular în exces, subluxaţii, deplasări, fracturi, 
îngroşarea capsulei articulare, tumefierea părţilor moi, tardiv abcese para-articulare 17 . IRM este 
util în formele incipiente şi profunde unde accesul la recoltarea produselor pentru ex. bacte¬ 
riologic sau histopatologic este limitat. Ex. bacteriologic: BK din abcesul fistulizat saupuncţie 
articulară poate fi pozitiv, PCR fiind foarte utilă 5,17,18 . Examenul histopatologic: biopsia de 
sinovială sau din sechestrele osoase evidenţiază granuloame TB şi permite diagnosticul 
diferenţial cu osteomielita şi osteoartrita, reumatismul articular acut sau cronic, traumatismele 
osteoarticulare, tumorile maligne, chisturile osoase şi malformaţiile congenitale, luesul 4, n> 18 . 
Tratamentul cuprinde antibiotice antiTB în regimuri standard ca şi în alte forme de TB. 
Tratamentul chirurgical este recomandat în formele cu abcese reci osifluente, fracturi 
patologice cu compresiuni şi pentru corecţia unor anchiloze, deformări. 

TB urogenitală. TB aparatului urinar evoluează cu simptome: polakiurie mai ales 
nocturnă, leucociturie şi hematurie microscopică, piurie cu urine tulburi, durere pre- şi 
postmicţională, tenesme vezicale. TB genitală la bărbaţi determină frecvent orhiepididimită, iar 
îa femei anexite +/- piosalpinx, abcese ovariene şi sechele tubare/uterine cu sterilitate, sarcini 
extrauterine sau avorturi habituale. Ecografia şi urografia IV arată în TB renală un rinichi mai 
mic, cu contur neregulat, uneori cu calcifieri, leziuni pielocaliceale (ulceraţii papilare, papile 
balonizate, alungite sau amputate, cu stricturi prin fibroze, caverne parenchimatoase, iar 
bazinetul cu ulceraţii/stricturi la joncţiunea pielo- ureterală cu dilatare şi hidronefroză 4,1L19 . în 
faze avansate există retracţii mutilante ale rinichiului (“rinichi mic mastic” mut urografic), 
ureteral este dilatat şi alungit, sinuos, hipertrofie pentru învingerea unor stenoze subiacente, 
reflux vezico-uretral, vezica urinară mică, scleroasă; prostata poate prezenta cavităţi 4,7 - 1 *. Este 
utilă completarea examenului cu echografie scrotală sau intravaginală la femei. Cistoscopia 
permite recoltarea de biopsii pentru ex. histopatologic şi diferenţierea de tumori. Examenul 
bacteriologic repetat din urină poate evidenţia BK (PCR este recomandată), iar urocultura 
pentru flora nespecifică este negativă 19, 20 . Tratamentul TB urogenitale se va efectua cu 
regimuri standard de antibiotice antiTB şi asociat tratament chirurgical în formele complicate 
(cu rinichi sau testicul complet distruse) 11,20 . 

TB digestivă se locaîizează predominant în regiunea ileo-cecală, dar poate afecta orice 
segment digestiv. Examenul clinic relevă dureri abdominale vagi, postprandial 

sau dureri vii în cazul ocluziei intestinale (prin bride/stenoze), tulburări de tranzit (constipare 
+/- diaree), palparea unor mase abdominale, posibil ascită, hepatomegalie, degete hipocratice, 
caşexie, adenopatie mezenterică, scaune patologice cu mucus, material cazeos şi sânge, fistule 
peritoneale 4 ’ 1 °- u . Cultura pentru BK este pozitivă din mucoasa digestivă, ganglionii 
mezenterici sau materiile fecale. Investigaţia de elecţie este rectocolonoscopia cu ex. 
histopatologic din biopsie, cu evidenţierea de granuloame specifice (în submucoasa intestinală, 
cu tendinţă la confluare). Diagnosticul diferenţial va fi efectuat cu boala Crohn (granuloame 
fără necroză cazeoasă, mici, la nivelul mucoasei, fără confluare), tumorile intestinale, 
rectocolita ulcero-hemoragică, polipoza intestinală sau sarcoidoza digestivă 8 - n - 20 . 

TB peritoneală poate îmbrăca forma adezivă fibroplastică cu constipaţie, abdomen 
escavat, dureros, cu “coarda mezenterului” şi complicaţii ocluzive frecvente sau forma ascitică 
cu balonare, matitate cu concavitatea superioară ce ulterior se închistează. 10 - 11 Echografia şi 
TC abdominală evidenţiază ascita şi îngroşările peritoneale. 7 Lichidul peritoneal obţinut prin 
paracenteză este un exsudat clar, fibrinos, uneori hemoragic/chiliform, bogat în Ly. BK este 
pozitiv mai ales în cultură. Laparoscopia sau laparotomia relevă noduli miliari pe epiploon cu 
ex. histopatologic pozitiv (granuloame TB). Tratamentul TB digestive este mixt antibiotic cu 
droguri antiTB şi chirurgical (în ocluzii şi forme tumorale) 7,8 - 1 '. 

9. Tratamentul tuberculozei 

Scopul tratamentului în TB este vindecarea pacienţilor, reducerea riscului de 
recidive, prevenirea deceselor, prevenirea instalării chimiorezistenţei, prevenirea compli¬ 
caţiilor, limitarea răspândirii infecţiei (tabelul 5.1). 

Tabelul 5.1. Principiile tratamentului corect cu antibiotice în TB 3 - 4 - 8 : 

Administrarea antibioticelor după stabilirea unui diagnostic precis şi înregistrarea TB în evidenţa activă; 

Tratament în regimuri standardizate (cu cel puţin 4 antibiotice antiTB la cazurile noi şi 5 la recidive); 

Terapie etapizată (regimuri bifazice): faza de atac zilnică regim 7/7 (intensivă cu 4-5 droguri) urmată de faza 
de continuare (regim intermitent 3/7 cu 2-3 droguri); 

Tratament regulat pe toată perioada de 6 - 8 - 12 luni (în funcţie de forma de boală) iară omisiuni de prize; 

Individualizarea terapiei numai în: chimiorezistenţă, MNT, reacţii adverse majore, boli asociate şi interacţiuni 
medicamentoase, la gravide (înlocuirea Streptomicinei cu Etambutol); 

Gratuitatea tuturor mijloacelor terapeutice pentru toţi bolnavii de TB; 

Tratament sub directă observaţie pe toată durata tratamentului; doza unică matinală, dozare pe kg/corp; 

Reevaluare periodică a funcţiei hepatice, renale, audiogramă. 


Clasificarea medicamentelor antituberculoase: 

- Medicamente antituberculoase de primă linie (esenţiale) - izoniazida (H), 
rifampicină (R), pirazinamidă (Z), etambutol (E), streptomicina (Sm). Aceste medicamente 
au acţiune bactericidă, capacitate de sterilizare, capacitate de a preveni instalarea chimio¬ 
rezistenţei 3 - 22 (tabelul 5.2). 

Tabelul 5.2. Medicamentele antiTB esenţiale, mod de acţiune, forme de prezentare, cale de administrare, dozaj în 
funcţie de ritmul de administrare 3 ~ 22 ____ 


Medicamentul 

Forma de prezentare 

Mod de acţiune 

Cale de 
administrare 

Ritm de administrare 

7/7 (mg/kg) 

3/7 (mg/kg) 

Izoniazida (H) 

tb. de 100 mg şi 300 mg; sol. 
apoasă (100 mg/ml) 

bactericid 

oral/i.m. 

5 (4-6) 

10(8-12) 

Rifampicina (R) 

cps. de 150, 300 mg 

bactericid 

oral 

10(8-12) 

10(8-12) 

Etambutol (E) 

tb. de 400 mg, cps de 250 mg 

bacteriostatic 

oral 

15 (15-20) 

30 (25-35) 

Streptomicina (SM) 

sol. apoasă, fiole de 1 g 

bactericid 

i.m., i.v. 

15 (12-18) 

15 (12-18) 

Pirazinamida (Z) 

tb. de 500 mg 

bactericid 

oral 

25 (20-30) 

35 (30-40) 


- Medicamente de rezervă (linia a Il-a) sunt recomandate în MDR TB şi XDRTB 1, 2, 
3, 22 (tabelul 5.3). 

Tabelul 5.3. Grupuri de antibiotice antiTB recomandate în MDRTB 22 _ 


Grupul 1 (medicamente orale de linia I) 

Pirazinamida (Z), Etambutol (E), Rifabutin (Rfb) 

Grupul 2 (injectabile): 

Kanamicină (Km), Amikacină (Am), Capreomicină (Cm), 
Viomicină (Vm), Streptomicină (Sm) 

Grupul 3 (fluoroquinolone): 

Levofloxacin (Lfx), Moxifloxacin (Mfx), Ofloxacin (Ofx) 

Grupul 4 (bacteriostatice orale de linia a Ha): 

Acid ParaAminoSalicilic (PAS), Cicloserină (Cs), Terizidon 
(Trd). Etionamidă (Eto), Protionamidă (Pto), 

Grupul 5 (neomologate, cu rol încă neclar în 
MDRTB): 

Clofazimină (Cfz), Linezolid (Lzd), Amoxicilin/Clavulanat 
(Amx/Clv), Thioacetazonă (Thz), Imipenem/Cilastatin 
(Ipm/Cln), doze mari de Izoniazidă (16-20 mg/kgc/zi), 
Claritromicină (Cir) 


Tratamentul TB în situaţii speciale 3,5,22 

Meningita TB - tratamentul antibiotic se prelungeşte la 9-12 luni, etambutolul va fi 
înlocuit cu Sm. Se asociază corticoterapie 1 mg/kg/zi 2 luni pentm diminuarea inflamaţiei 
exsudative şi a proliferărilor fibroase ce pot duce la sechele neurologice 3, 4 ’ 5 . In pericardita 
TB se asociază corticoterapie 0,5 mg/kg/zi primele 2 luni apoi se descreşte doza 5 . 

TB osteoarticulară - tratamentul se prelungeşte la 12 luni şi se asociază tratament 
ortopedic/chirurgic al; 

TB ganglionară - tratamentul va fi prelungit la 9-12 luni; după caz tratament chirurgical 
asociat; 

Silicotuberculoza - tratamentul se prelungeşte la 9-12 luni, datorită penetrării dificile a 
medicamentelor la nivelul parenchimului pulmonar fibrozat şi a funcţionării defectuoase a 
Mf 9 . 

TB şi bolile hepatice - H, R şi Z au efecte hepatotoxice mai ales la pacienţii cu afecţiuni 
preexistente sau alcoolism cronic. Dacă în timpul tratamentului apare cito- liza hepatică 
(TGO, TGP >5 ori la pacient asimptomatic, sau >3 ori la pacientul simptomatic) se întrerupe 
tratamentul antiTB până la normalizarea probelor hepatice. Terapia include HRSE şi se 
prelungeşte la 9-12 luni 3, u ' 18 . în TB asociată cu sarcina se exclude SM (este ototoxică pentru 
făt). Tratamentul este permis şi în perioada alăptării. 

Tabelul 5.4. Categorii c 

e tratament în funcţie de forma de boală 3 

Regim 

Formă de TB 

Asociere de medicamente 



Faza de atac 7/7 

Faza de continuare 3/7 

I 

- Pulmonară, caz nou 

- Extrapulmonară, caz nou 

2 HRZE sau 2 HRZS Obs: 
la cazurile cu frotiu pozitiv 
la T 2 : 

3 HRZE (S) 

4 HR 

Obs: la cazurile severe, 
faza de continuare se 
prelungeşte la 8-12 luni 

II 

Pulmonară M+ la prim retrata- 
ment 

- Recidive la cazuri la care nu s-a 
confirmat o chimiorezistenţă 
Recidive la cazuri la care nu s-a 
confirmat o chimiorezistenţă 

- Eşec al tratamentului iniţial 

- Tratament după abandon 

2 HRZSE + 1 HRZE Obs: 
sunt necesare ABG fiabile 
preterapeutic şi la cazurile 
încă pozitive la T 3 

5 HRE 

Obs: la cazurile severe, 
faza de continuare se 
prelungeşte la 12 luni 

Individualizat 

- Cazuri de TB MDR/XDR 

- Reacţii adverse severe la 
medicamente de linia I 

- Mono-/polirezistenţe 

- Mycobacterioze atipice 

Pentru această categorie sunt recomandate regimuri 
individualizate (se vor derula prin centrele de chi¬ 
miorezistenţă naţionale şi DPF teritoriale după ABG 
fiabile). 

Tratamentele vor fi prelungite după caz la 18-24 luni 


H - Izoniazidă; R - Rifampicină; Z - Pirazinamidă; S - Streptomicină; E - Etambutol 


în TB asociată cu infecţia HIV dacă se utilizează medicamente antiretrovirale noi 
(inhibitori de proteaze, inhibitorii revers-transcriptazei non-nucleozidice) care nu prezintă 
interacţiuni potenţiale cu Rifampicina se vor asocia cele două terapii 12 luni (dacă există 
interacţiuni se va amâna tratamentul antiretroviral); 

Micobacteriozele se tratatează individualizat pe baza ABG, 6-12 luni după nega- 
tivarea culturilor 3 ’ 4 ; 

Cazurile MDR TB se internează în Centrele de tratament al TB chimiorezisten- te din 
Bucureşti şi Bisericani (judeţul Neamţ) sau în unităţile autorizate să efectueze tratamente cu 
medicamente de linia a îl-a. 

în faza de atac (8 luni) se vor administra 4 medicamente la care germenii sunt sensibili 
sau minim 3 care nu au fost încă administrate bolnavului, până la sosirea ABG. Schema va 
cuprinde medicamente din grupul 1-5 în ordine ierarhică bazată pe eficienţă (Z+ FQ+1 
medicament injectabil de linia a Ha +Eto/Pto+Cs/PAS). în faza de continuare se 
administrează oral 4 medicamente la care sensibilitatea este păstrată. Durata tratamentului 
este 18 luni după conversia în cultura cu măsuri adjuvante de tratament chirurgical, suport 
social şi psihologic 3 . 

Depistarea pasivă a TB (prin simptome) revine atât medicilor din reţeaua de asistenţă 
medicală primară, cât şi celor de diverse alte specialităţi. Pacienţii care se prezintă din proprie 
iniţiativă la medic şi care prezintă tuse seacă sau slab productivă, însoţită de subfebrilitate, 
astenie fizică, inapetenţă, paloare, transpiraţii nocturne, insomnie, nervozitate, scădere 
ponderală, simptome cu o vechime de 2-3 săptămâni trebuie consideraţi ca potenţiali bolnavi 
de TB = suspect TB; cazurile se dirijează către 

Dispensarele de pneumoftiziologie (DPF) teritoriale, unde vor fi investigaţi pentru pre¬ 
cizarea diagnosticului 3,22 . 

Cazul de TB este bolnavul cu TB confirmată bacteriologic sau histopatologic sau 
bolnavul neconfirmat, dar la care medicul pneumolog decide începerea tratamentului antiTB 
(pe baza unor argumente clinice, epidemiologice, imagistice, bioumorale). 3 Declararea TB 
este obligatorie către DPF teritorial în raza căruia domiciliază bolnavul. Medicii de familie 
vor contribui la depistarea cazurilor, identificarea contacţilor, investigaţii, tratamentul 
ambulator şi la ancheta epidemiologică 1 ’ 3>22 . 

Depistarea intensivă a TB în vederea diagnosticului precoce constă în identificarea 
suspecţilor prin control clinic repetat, urmată de evaluarea acestora prin examen bacteriologic 
al sputei pentru BK şi examen radiologie; este responsabilitatea serviciilor de asistenţă 
medicală primară, a medicilor şcolari, a medicilor care asigură supravegherea stării de 
sănătate a angajaţilor, a medicilor specialişti care au în îngrijire grupuri de risc pentru TB, 
reţeaua de asistenţi comunitari, mediatori sanitari etc 1 - 2,3,22 . Depistarea intensivă se adresează 
următoarelor grupuri vulnerabile pentru TB: contacţii bolnavilor de TB, pauperii extremi, 
persoanele iară adăpost, asistaţii social, infectaţii HIV/SIDA, utilizatorii de droguri, populaţia 
din penitenciare/instituţii corecţionale, persoanele spitalizate în unităţi de psihiatrie, cazurile 
de neoplasm, diabet zaharat, hepatită cronică sau ciroză cu virus B sau C cu tratamente 
specifice, persoanele care urmează tratamente imunosupresive pentru diverse afecţiuni, 
transplantaţii de organe şi cola- genoze tratate cu imunodepresoare (anti-TNF alfa), etilicii 
cronici, personalul care lucrează în unităţile sanitare, muncitorii expuşi noxelor coniotice şi 
de pe şantierele de construcţii, cei cazaţi în dormitoare comune, navetişti, persoanele din 
cămine de bătrâni, din căminele spital, pacienţii hemodializaţi 1 ’ 2 ’ 3 . 

6. TROMBEMBOLISMUL PULMONAR 

Elisabeta Bădilă 


Trombembolismul venos (TEV) cuprinde tromboza venoasă profundă (TVP) şi 
embolia pulmonară (EP). Embolia pulmonară constă în ocluzia acută a uneia sau mai multor 
ramuri ale arterelor pulmonare. Embolul este reprezentat cel mai adesea de un tromb cu 
originea la nivelul sistemului venos profund al membrelor inferioare sau bazinului, mult mai 
rar la nivelul venelor membrelor superioare sau al cavităţilor cardiace drepte. In această 
situaţie vorbim despre trombembolismul pulmonar (TEP), cea mai severă formă de 
prezentare a trombozei venoase profunde. Embolii pot fî însă şi non- trombotici: grăsoşi, 
gazoşi, cu lichid amniotic, tumorali, septici, corpi străini. 

Trombembolismul pulmonar reprezintă o condiţie clinică cu potenţial letal în faza acută, în 
special în primele ore de la producerea acestuia. La pacienţii care supravieţuiesc 
evenimentului, recurenţa emboliei pulmonare şi decesul pot fi prevenite printr-un diagnostic 
corect şi o terapie adecvată. 

Trombembolismul pulmonar poate fi acut, situaţie în care embolul este situat central 
în lumenul vascular şi vasul ocluzat apare amputat, sau cronic, dacă embolul este excentric, 
tapetează peretele vascular, reduce diametrul arterial cu mai mult de 50% sau trombul pare 
recanalizat. Trombembolismul pulmonar este considerat central dacă afectează trunchiul 
arterei pulmonare, arterele pulmonare principale dreaptă şi stângă şi arterele lobare şi 
periferic dacă implică zonele segmentare şi subsegmentare. Majoritatea emboliilor 
pulmonare sunt multiple şi afectează mai frecvent arterele lobare inferioare decât cele lobare 
superioare. Vorbim despre TEP masiv când sunt implicate ambele artere pulmonare sau 
pacientul este instabil hemodinamic. 

Epidemiologie 

Epidemiologia TEP este dificil de stabilit deoarece acesta poate rămâne asim- 
ptomatic sau poate fi descoperit accidental; pe de altă parte, prima formă de manifestare a 
bolii poate fi moartea subită sau diagnosticul se stabileşte post-mortem la necropsie 1 . 
Netrataţi, aproximativ o treime dintre pacienţii care supravieţuiesc episodului iniţial 
decedează prin recurenţa emboliei. Embolia pulmonară reprezintă adesea complicaţia cea 
mai gravă a TVP, astfel încât majoritatea datelor epidemiologice sunt obţinute din studii care 
au urmărit trombembolismul venos în ansamblu. Majoritatea pacienţilor cu TVP 
simptomatice au trombi localizaţi proximal şi se complică cu TEP în 40-50% din cazuri, 
adesea fără manifestări clinice 2 . 

Trombembolismul pulmonar reprezintă o cauză majoră de mortalitate, morbiditate şi 
spitalizare în Europa. Reprezintă a treia cea mai frecventă boală cardiovasculară, cu o 
incidenţă totală anuală de 100-200 la 100.000 de locuitori 1 - 3 . Persoanele cu vârsta peste 40 
de ani au un risc mai mare în comparaţie cu persoanele tinere, riscul 

dublându-se după această vârstă la fiecare 10 ani. Se estimează astfel că un număr din ce în 
ce mai mare de pacienţi vor fi diagnosticaţi şi probabil vor şi deceda cu TEP. Este însă în 
creştere şi incidenţa prespitalicească a emboliilor pulmonare, datorită creşterii numărului 
intervenţiilor chirurgicale efectuate în ambulator sau pe parcursul spitalizărilor de scurtă 
durată, dar şi datorită numărului pacienţilor imobilizaţi la pat. 

Etiologie 

Tromboza venoasă profundă şi trombembolismul pulmonar apar ca o consecinţă a 
interacţiunii între factorii de risc ce ţin de pacient - de obicei permanenţi - şi factorii de risc 
situaţionali - de obicei temporari. Formarea trombului este favorizată de elementele 
componente ale triadei Virchow: injurie endotelială, stază sau turbulenţă a fluxului sangvin 
şi hipercoagulabilitate 4 . 

TEP se consideră „provocat ” în prezenţa unor factori de risc temporari sau rever¬ 
sibili în ultimele 6 săptămâni până la 3 luni anterior diagnosticului şi „neprovocat” în 
absenţa acestora. Factorii predispozanţi (de risc) pentru trombembolismul venos se regăsesc 
în tabelul 6.1. 

în privinţa neoplaziilor, riscul de TEV variază cu tipul de cancer, cel mai frecvent 
fiind asociat cu hemopatiile maligne, cancerul pulmonar, cancerul digestiv, tumorile 
cerebrale 5 ; în plus, pacienţii neoplazici prezentaţi cu TEP au un risc crescut de mortalitate 
de orice cauză 6 . în sarcină, riscul cel mai mare este în ultimul trimestru şi în primele 6 
săptămâni postpartum, fiind de 60 ori mai mare în primele 3 luni după naştere în comparaţie 
cu femeile care nu sunt gravide 7 . 


Tabelul 6.1. Factori predispozanţi pentru trombembolismul venos 3 


Factori de risc puternici (OR 
>10) 

Factori de risc moderaţi (OR >2-9) 

Factori de risc slabi (OR 
<2) 

Fracturi ale membrelor infe- 

Artroscopie genunchi 

Repaus la pat >3 zile 

rioare 

Boli autoimune 

Diabet zaharat 

Spitalizare pentru IC sau 

Transfuzii sânge 

Hipertensiune arterială 

FiA/FlA 

Catetere venoase centrale 

Imobilizare datorită 

(în ultimele 3 luni) 

Chimioterapie 

poziţiei (călătorii 

Protezare şold sau genunchi 

IC congestivă sau insuficienţă respiratorie 

prelungite cu maşina 

Traume majore 

Agenţi care stimulează eritropoieza 

sau avionul) 

Infarct miocardic (în ulti- 

Terapie hormonală de substituţie (funcţie de preparat) 

Vârsta înaintată 

mele 3 luni) 

Fertilizare in vitro 

Chirurgie laparoscopică 

TEV în antecedente 

Infecţii (pneumonii, infecţii de tract urinar, HIV) 

(exp. colecistectomie) 

Eeziuni ale măduvei spinării 

Boli inflamatorii colonice 

Neoplaziile (risc crescut în cancerele metastazante) 
Contraceptive orale 

AVC cu paralizie 

Perioada postpartum 

Tromboza venoasă superficială 

Trombofilie 

Obezitate 

Sarcină 

Varice hidrostatice 


OR = odds ratio; IC = insuficienţa cardiacă; FiA = fibrilaţie atrială; FIA = flutter atrial; TEV = 
trombembolism venos; HIV = virusul imunodefîcienţei umane; AVC = accident vascular cerebral 

Trombofiliile, atât cele moştenite cât şi cele dobândite, se asociază cu statusul 
hipercoagulant. Printre trombofiliile ereditare asociate cu TEP se numără: deficitul de 
antitrombină III, deficitul de proteină C, deficitul de proteină S, factorul V Leiden (cel mai 
frecvent factor de risc genetic; determină rezistenţă la proteina C activată; este prezent la 5% 
din populaţia normală şi reprezintă cea mai frecventă cauză de TEP familial), anomalii ale 
plasminogenului şi ale activatorului acestuia, mutaţia genei protrom- binei. Trombofiliile sunt 
responsabile de un procent semnificativ (—10%) din episoadele de trombembolism venos la 
tineri 8 . 

Fiziopatologie 

Producerea emboliei pulmonare determină modificări pe două planuri: la nivelul 
circulaţiei sangvine şi la nivelul schimburilor gazoase. 

Presiunea în artera pulmonară creşte dacă embolii trombotici ocupă peste 30-50% din 
suprafaţa totală a secţiunii transversale a patului arterial pulmonar 3 . Obstrucţia anatomică 
asociată cu vasoconstricţia determină creşterea rezistenţei vasculare pulmonare şi, în 
consecinţă, a postsarcinii ventriculului drept (VD). Când această creştere se produce brusc, 
se modifică proprietăţile VD, creşterea presiunii şi a volumului acestuia determinând 
creşterea tensiunii parietale şi întinderea miocitelor. Tensiunea arterială sistemică (TAS) este 
iniţial menţinută prin mecanismele de adaptare imediată: timpul de contracţie al VD este 
prelungit, se produce activare neuroumorală, stimulare inotropă şi cronotropă, vasoconstricţie 
sistemică, creşterea presiunii în artera pulmonară şi ameliorarea fluxului din patul pulmonar 
afectat. Presiunea medie în artera pulmonară nu poate creşte însă mai mult de 40 mmHg, 
aceasta fiind limita de adaptabilitate imediată a VD 3 . Prelungirea timpului de contracţie al 
VD poate conduce la bombarea spre stânga a septului interventricular (SIV), iar apariţia 
blocului de ramură dreaptă (BRD) accentuează şi mai mult acest asincronism 9 . 
Obstrucţionarea umplerii ventriculului stâng (VS) determină reducerea debitului cardiac, 
hipotensiune şi instabilitate hemodinamică. 

Printre factorii implicaţi în colapsul hemodinamic din embolia pulmonară acută se 
numără şi inflamaţia miocardică a VD, similară unei „miocardite”, cu documentarea 
infiltratelor masive la pacienţii care au decedat în primele 48 ore de la debutul TEP 10 . Mai 
mult, imbalanţa între cererea şi oferta de oxigen contribuie la ischemia VD, la scăderea 
contractilităţii şi a debitului acestuia. 

în embolia pulmonară, alterarea schimburilor gazoase se datorează în special 
modificărilor hemodinamice 11 . Astfel, se produce creşterea spaţiului mort alveolar (zone 
ventilate, dar neperfuzate), hipoxemie şi hiperventilaţie. Mecanismul hipoxemiei implică 
imbalanţa ventilaţie-perfuzie, şunt intrapulmonar, scăderea debitului cardiac şi şunt 
intracardiac prin permeabilizarea foramen ovale cu inversarea gradientului de presiune atriu 
drept (AD) - atriu stâng (AS) 3 . în situaţia emboliilor mici distale apar zone de hemoragie 
alveolară, având ca şi consecinţe hemoptizie, inflamaţia pleurei şi revărsat pleural; efectul 
hemodinamic şi asupra schimbului de gaze este minim în cazul pacienţilor fără antecedente, 
dar poate fi semnificativ la cei cu boală cardiacă sau respiratorie preexistentă. 

Manifestări clinice 

Clinica emboliei pulmonare poate fi extrem de variată, de la forme asimptomatice 
descoperite accidental, la şoc sau moarte subită 12 . Simptomatologia clasică a TEP 

constă în: dispnee brusc instalată urmată de durere pleuritică, tuse, hemoptizie, pre-sin- copă 
sau sincopă. Simptomatologia însă poate fi extrem de nespecifică, astfel încât, dacă există 
suspiciune clinică de embolie pulmonară, devin necesare investigaţii suplimentare. 
Caracteristicile clinice ale pacienţilor suspectaţi de TEP în departamentele de urgenţă au fost 
urmărite în mai multe studii mari sau registre, dintre care de referinţă sunt PIOPED II 
(Prospective Investigation of Pulmonary Embolism Diagnosis II) 12 şi EMPEROR 
(Multicenter Emergency Medicine Pulmonary Embolism in the Real World Registry) 13 . 

Simptomele cele mai frecvente sunt: dispnee în repaus sau la efort, durere toracică cu 
caracter pleuritic, tuse, hemoptizii, durere toracică substernală, wheezing, dureri la nivelul 
unui membru inferior sau mărirea de volum a acestuia, sincopă. 

Dispneea este simptomul cel mai des întâlnit, în special la pacienţii cu TEP central. 
Tipic, debutul este brusc, în secunde - minute, dar uneori dispneea se instalează mai lent 12 . 
Dispneea poate fi discordantă cu examenul obiectiv al aparatului respirator, adesea 
stetacustica fiind normală. La pacienţii cu patologie cardiacă sau respiratorie preexistentă, 
agravarea dispneei poate fi unicul simptom al TEP. 

Durerea toracică are caracter pleuritic, este intensă, apare tipic în embolii mici, 
periferice, care realizează adesea infarcte pulmonare şi determină inflamaţia pleurei vis¬ 
cerale. în TEP central, durerea toracică poate avea caracter tipic anginos, fiind datorată 
ischemiei de VD şi necesitând diagnostic diferenţial cu sindromul coronarian acut sau cu 
disecţia acută de aortă 3 . 

Hemoptizia este datorată răspunsului inflamator din plămânul infarctat. 

Sincopa este rară, dar poate surveni independent de prezenţa instabilităţii 
hemodinamice 3 . 

Semnele clinice mai frecvent întâlnite în TEP sunt: tahipneea, cianoza, tahicardia, 
galopul de VD, accentuarea componentei P2 a Z2, revărsat pleural (în infarctele pulmonare), 
semne de TVP membru inferior sau superior, turgescenţa jugularelor, febra, hipotensiunea 
arterială şi şocul. TEP masiv se poate manifesta ca insuficienţă ventriculară dreaptă acută. 

Hipotensiunea arterială şi şocul sunt semne clinice rare, dar sugestive pentru afectare 
hemodinamică semnificativă. Trombembolismul pulmonar trebuie suspicionat ori de câte 
ori hipotensiunea însoţită de creşterea presiunii venoase centrale nu poate fi explicată prin 
infarct miocardic acut, pneumotorax în tensiune, tamponadă, aritmie cu debut recent. Şocul 
poate apărea şi la pacienţi cu TEP mic, dar cu hipertensiune pulmonară severă pre-existentă. 

Simptomatologia în TEP se poate modifica rapid în funcţie de afectarea hemo¬ 
dinamică; pacienţi prezentaţi cu simptome minore pot deveni instabili hemodinamic în 
minute sau ore. Trebuie să reţinem că specificitatea şi sensibilitatea simptomelor şi semnelor 
pentm TEP e destul de mică (51% şi 85%), astfel încât acest diagnostic trebuie gândit la toţi 
pacienţii cu factori de risc 14 . 

Manifestările clinice pot fi uşoare sau absente chiar şi în TEP important. Adevărata 
incidenţă a trombembolismului pulmonar asimptomatic nu este cunoscută. într-o analiză 
care a cuprins 28 studii şi 5233 pacienţi cu TVP, o treime au avut TEP asimptomatic 15 . 

Explorări paraclinice 

Testele de laborator 

Sunt nespecifice şi nu au o valoare diagnostică ridicată, însă uneori pot avea valoare 
prognostică la pacienţii cu TEP. 

Hemoleucogramci şi biochimia - pot evidenţia: leucocitoză, creşterea VSH, a LDH, a 
AST şi a bilirubinei. Creatinina serică crescută şi rata de filtrare glomerulară scăzută se 
corelează cu mortalitatea la 30 de zile în TEP acut 3 . 

Gazometria arterială (EAB = echilibrul acido-bazic) relevă modificări de tipul: 
hipoxemie, creşterea gradientului alveolo-arterial pentru O 2 , alcaloză respiratorie şi 
hipocapnie. In situaţii mai rare, EAB poate fî normal, iar la pacienţii cu TEP masiv, cu şoc 
şi stop respirator, putem întâlni hipercapnie şi acidoză respiratorie. Modificările gazelor 
arteriale nu sunt însă nici sensibile, nici specifice; în plus, frecvent, pacienţii au patologie 
pulmonară sau cardiacă pre-existentă care modifică EAB 16 . De reţinut că un EAB normal nu 
exclude diagnosticul de TEP, dar, prezenţa hipoxemiei la un pacient dispneic cu radiografie 
cord-pulmon normală, trebuie să ridice suspiciunea clinică de TEP. Valoarea diagnostică a 
EAB este redusă, dar are valoare prognostică: pacienţii cu hipoxemie trebuie internaţi, iar 
saturaţia O 2 <95% se corelează cu risc crescut de complicaţii în spital 17 . 

BNP sau NT-proBNP (brain natriuretic peptide) au valoare diagnostică limitată, 
specificitatea şi sensibilitatea fiind reduse (62% şi 60%), dar au valoare prognostică în 
stratificarea riscului pacienţilor diagnosticaţi cu TEP 18 . 

Troponina are, de asemenea, valoare diagnostică redusă, dar are valoare prognostică, 
fiind un marker al disfuncţiei de VD. Troponina este crescută la 30-50% dintre pacienţii cu 
TEP moderat-mare şi determinarea ei este utilă în stratificarea TEP submasiv în grupuri de 
terapie medicală şi chirurgicală. 

D-dimerii sunt sensibili, dar nespecifici. Determinarea lor este utilă în asociere cu 
probabilitatea clinică pentru stabilirea deciziilor ulterioare. Testarea D-dimerilor are o 
valoare predictivă negativă înaltă; astfel, o valoare normală a D-dimerilor <500 ng/ml face 
improbabilă embolia pulmonară sau tromboza venoasă profundă 3 . Valoarea predictivă 
pozitivă este însă redusă, D-dimerii fiind crescuţi şi în alte situaţii: cancere, inflamaţie, 
hemoragie, traume, intervenţii chirurgicale, necroză, sarcină 3 . în concluzie, atunci când 
probabilitatea clinică de TEP este mare, nu mai este necesară determinarea D- dimerilor; 
aceştia îşi găsesc însă utilitatea în situaţiile în care TEP are probabilitate joasă sau 
intermediară, pentru a reduce numărul investigaţiilor imagistice inutile şi iradiante 3 . 

Electrocardiograma 

Valoarea diagnostică a ECG este limitată; modificările sunt adesea nespecifice, cel 
mai frecvent fiind întâlnite tahicardia sinusală şi modificările de segment ST-T. Clasic, cele 
mai specifice anomalii electrocardiografice sunt: aspectul S1Q3T3, modificările de 
repolarizare VI-V4 sugestive pentru supraîncărcarea de VD, aspectul qR în VI, blocul major 
de ramură dreaptă (BRD) nou apărut; aceste modificări sunt întâlnite însă la un procent foarte 
mic de pacienţi de <10% şi de obicei în cazurile mai severe de TEP 19 . 

Electrocardiograma este utilă la pacientul cu TEP şi pentru valoarea prognostică. 
Există o serie de anomalii ECG asociate cu un prognostic nefavorabil, printre care: aritmiile 
atriale, exp. fibrilaţia atrială, bradicardia, BRD nou apărut, prezenţa undelor q în derivaţiile 
inferioare II, III şi avF, modificările de segment ST şi inversiunea undelor T în derivaţiile 
anterioare 19 . 

Radiografia cord pulmon 

Radiografia cord pulmon nu relevă modificări specifice pentm embolia pulmonară, 
dar este utilă în special pentru excluderea altor cauze de dispnee acută sau durere toracică. 
Dacă pacientul urmează să efectueze angioCT toracic, atunci radiografia nu mai este 
necesară; ea este însă indicată dacă următorul pas diagnostic este scintigrafia de 
ventilaţie/perfuzie. La un procent de 12-22% dintre pacienţi, radiografia pulmonară poate fi 
normală 20 . Ca semne radiologice se descriu mai frecvent: atelectazii sau anomalii în 
parenchimul pulmonar, revărsate pleurale, cardiomegalie. Semne mai rare, dar mai specifice 
sunt: semnul Westermark sau oligoemia focală (întreruperea bruscă a vas- cularizaţiei 
pulmonare cu hipoperfuzie distală) şi cocoaşa Hampton („Hampton’s hump”) constând în 
opacitate în periferie cu vârful rotunjit şi baza la pleură 20 . 

Angiografia pulmonară prin tomografie computerizată 

Angiografia pulmonară prin tomografie computerizată multi-detector (angioCT) 
reprezintă metoda imagistică preferată în prezent pentru analiza vascularizaţiei pulmonare 
la pacienţii cu suspiciune de TEP, permiţând vizualizarea adecvată a arterelor pulmonare 
până cel puţin la nivel segmentar 21 (figura 6.1). Ghidul actual de diagnostic şi tratament al 
emboliei pulmonare (2014), redactat sub egida Societăţii Europene de Cardiologie, 
consideră angioCT investigaţie de primă intenţie la pacienţii cu suspiciune mare de TEP. Un 
examen angioCT normal exclude TEP la pacienţii cu probabilitate clinică mică, intermediară 
sau cu TEP improbabil. Valoarea predictivă negativă a investigaţiei este crescută, un examen 
normal putând să excludă cu certitudine şi un TEP la pacienţii cu probabilitate clinică înaltă 3 . 
Angiografia CT ce evidenţiază trombi la nivelul ramurilor segmentare ale arterelor 
pulmonare sau proximal de acestea confirmă embolia pulmonară. Dacă trombii par a fi în 
ramurile sub-segmentare, sunt necesare investigaţii suplimentare pentru confirmarea 
acestora 3 . 

Scintigrafia pulmonară de ventilaţie - perfuzie (V/Q) 

Constă în injectarea intravenoasă de macroagregate formate din particule de albumină 
marcate cu techneţiu (Tc)-99m care permit evaluarea perfuziei pulmonare. Pentru creşterea 
specificităţii, în paralel cu scintigrama de perfuzie se evaluează ventilaţia, utilizând trasori 
de tipul Xenon-133, aerosoli marcaţi cu Tc-99m sau microparticule de carbon marcate cu 
TC-99m 3 . Pentru diagnosticul emboliei pulmonare este necesară evidenţierea zonelor 
ventilate şi neperfuzate. Specificitatea este relativ mică, rezultatele fals pozitive fiind 
frecvente. Rezultatul poate fi normal (exclude TEP), testul poate avea probabilitate înaltă 
(diagnosticul de TEP considerat la majoritatea pacienţilor) sau rezultat non-diagnostic 22 . 

La nivelul arterelor pulmonare dreaptă şi 
stângă - imagini lacunare (defecte de umplere) 
sugestive pentru trombi (Imagine din colecţia 
personală). 

Investigaţia este rezervată pacienţilor la 
care angiografia pulmonară prin CT este con¬ 
traindicată: insuficienţă renală severă, alergie la 
substanţa de contrast, mielom şi parapro- 
teinemii 23 , obezitate morbidă, sau pacienţilor la 
care rezultatele explorărilor anterioare sunt 
neconcludente sau negative, iar suspiciunea 
clinică de TEP este mare. Scintigrafia pulmonară 
reprezintă investigaţia de ales pentru diagnosticul 
TEP în sarcină, doza de iradiere fiind 
semnificativ mai redusă decât iradierea prin 
angiografie CT. 


Considerată mult timp „standardul de aur” în diagnosticul emboliei pulmonare, metoda 
a fost înlocuită în prezent de angiografia CT care oferă o acurateţe diagnostică similară şi este 
mai puţin invazivă. Angiografia cu substracţie digitală este încă indicată acelor pacienţi cu 
suspiciune de TEP la care angioCT sau scintigrafia V/Q nu sunt diagnostice. Procedura este în 
general bine tolerată la pacienţii stabili hemodinamic. Diagnosticul se bazează pe evidenţierea 
directă a trombului în două proiecţii, fie sub forma unui defect de umplere, fie ca amputare a 
unei ramuri arteriale. Pot fi evidenţiaţi trombi cu dimensiuni de până la 1-2 mm localizaţi la 
nivelul arterelor subsegmentare, cu menţiunea variaţiilor interobservatori 25 . Avantajul 
investigaţiei ar putea fi oferit de posibilitatea de a combina procedura diagnostică cu cea 
terapeutică de tip liza trombului. 

Angiografia prin rezonanţă magnetică 

Metoda este rar folosită datorită sensibilităţii reduse, dificultăţilor tehnice determinate 
de artefactele de mişcare şi interpretării dificile a imaginilor achiziţionate. Este rezervată 
pacienţilor la care nu se poate efectua nici angioCT, nici scintigrafie. 

Ecocardiografia 

Ecocardiografia nu poate exclude embolia pulmonară, având o valoare predictivă 
negativă de aproximativ 40-50% raportată în diferite studii 2A . La pacienţii stabili hemodinamic 
ecocardiografia nu este indicată de rutină, fiind folosită după ce s-au epuizat alte teste 
diagnostice şi suspiciunea clinică rămâne mare 27 . La pacienţii instabili hemodinamic, poate 
orienta diagnosticul până la momentul efectuării angioCT, contribuind în acelaşi timp la 
excluderea altor cauze de şoc (tamponadă pericardică, disecţia de aortă, disfuncţie valvulară 
acută, disfuncţia severă a VS). Dacă aceştia îşi menţin instabilitatea hemodinamică în pofida 
măsurilor de resuscitare, pe baza ecocardiografiei se poate 



Figura 6.1. Trombembolism pulmonar central 
bilateral. 


Angiografia pulmonară 

formula un diagnostic prezumptiv de TEP care să justifice administrarea medicaţiei cu potenţial 
de salvare a vieţii. 

Modificările ecocardiografice nu sunt specifice, reflectă supraîncărcarea de presiune a 
VD şi disfuncţia acestuia şi pot fi întâlnite şi în alte condiţii asociate cu hipertensiunea 
pulmonară sau cu infarctul de ventricul drept. Ecocardiografia are însă un rol foarte important 
prognostic, în evaluarea ventriculului drept la pacienţii cu TEP confirmat 28 . 

Modificările ecocardiografice compatibile cu supraîncărcarea VD sunt: dilatarea VD, 
disfuncţia VD, regurgitarea tricuspidiană. Rar pot fi vizualizaţi trombi la nivelul VD sau în 
artera pulmonară şi în ramurile mari (la ecografia transtoracică sau trans- esofagiană). Dintre 
aspectele ecografice, o valoare predictivă pozitivă înaltă pentru TEP (chiar în prezenţa unei 
boli cardiace sau respiratorii pre-existente) au „semnul McConnel”, constând în deprimarea 
contractilităţii peretelui liber al VD comparativ cu apexul VD şi „semnul 60-60” - perturbarea 
ejecţiei VD 29 . Hipertrofia peretelui liber al VD şi creşterea velocităţii jetului de regurgitare 
tricuspidiană peste valorile compatibile cu supraîncărcarea presională acută dreaptă orientează 
diagnosticul către hipertensiunea pulmonară cronică, inclusiv postembolică. 

Ecografia prin compresie venoasă 

Majoritatea emboliilor pulmonare sunt datorate trombozelor venoase profunde ale 
membrelor inferioare (mult mai rar ale membrelor superioare), identificate la 30-50% dintre 
pacienţi prin această metodă 30 , intr-un studiu mai vechi care a utilizat venogra- fia, TVP a fost 
identificată într-un procent de 70% dintre pacienţii cu embolie pulmonară dovedită; în prezent, 
venografia a fost înlocuită de ecografia prin compresie venoasă. 

Criteriul de diagnostic validat pentru TVP este compresibilitatea incompletă a venei 
indicând prezenţa trombului, în timp ce măsurătorile de flux nu sunt sigure 3 . Specificitatea şi 
sensibilitatea ecografiei sunt foarte bune pentru TVP simptomatică (95% şi 90%) , examinarea 
cu ultrasunete nu trebuie efectuată însă ca şi test diagnostic inţial. Identificarea unei TVP 
proximale la pacienţii cu suspiciune clinică de embolie pulmonară este considerată suficientă 
pentm a iniţia tratamentul anticoagulant fără alte teste suplimentare 31 . 

Diagnostic 

Clasificarea clinică a severităţii emboliei pulmonare se realizează încă din evaluarea 
iniţială. Aceasta se corelează cu mortalitatea intraspitalicească şi cu mortalitatea la 30 zile. 
Astfel, embolia pulmonară este considerată cu risc înalt în prezenţa şocului sau a hipotensiunii 
arteriale (TAS <90 mmHg sau scăderea TAS >40 mmHg pentru >15 minute, în condiţiile în 
care scăderea nu a fost determinată de aritmie cu debut acut, hipovolemie sau sepsis). în absenţa 
şocului sau hipotensiunii, embolia este considerată fără risc înalt. 

Suspiciunea clinică de embolie pulmonară trebuie confirmată imagistic printr-una din 
următoarele modalităţi: 

• angiografia pulmonară prin computer tomografie (angioCT) cu substanţă de contrast - 
este metoda preferată; diagnosticul este susţinut de evidenţierea unui defect de 

umplere într-una sau mai multe ramuri ale arterei pulmonare (principală, lobară, segmentară, 
subsegmentară); 

• scintigrafia de ventilaţie/perfuzie (V/Q) - un rezultat cu probabilitate înaltă este 
suficient pentru confirmarea diagnosticului de TEP, iar un rezultat normal este suficient pentru 
a exclude diagnosticul; 

• angiografia pulmonară cu substracţie digitală sau angiografia prin rezonanţă 
magnetică - evidenţierea unui defect de umplere sau o întrerupere abruptă a vasului este 
diagnostică pentru embolie. 

Determinarea probabilităţii clinice de embolie pulmonară se face pe baza scorurilor de 
predicţie, cele mai cunoscute fiind scorul Wells şi scorul Geneva. Deşi scorurile sunt validate, 
majoritatea clinicienilor nu le folosesc, ci se bazează pe judecata clinică; în plus, la pacienţii 
vârstnici, aplicarea scorurilor de predicţie nu are aceeaşi semnificaţie 32 . Scorurile de decizie 
clinică au în prezent versiuni simplificate care împart probabilitatea clinică în două niveluri: 
TEP improbabil dacă scorul este 0-1 şi TEP probabil dacă scorul este >2, iar investigaţiile 
imagistice ulterioare iau în calcul această probabilitate. Criteriile Wells includ următoarele: 
semne clinice de TVP; diagnostic alternativ mai puţin probabil decât TEP; frecvenţa cardiacă 
>100/min; imobilizare >3 zile sau intervenţie chirurgicală în ultimele 4 săptămâni; TVP sau 
TEP în antecedente; hemoptizii; malignitate activă. Criteriile Geneva sunt mai detaliate pe 
grupe de vârstă şi frecvenţa cardiacă, dar, în general, vizează aceleaşi caracteristici. 

Pentru pacienţii la care embolia este improbabilă putem alege ulterior fie determinarea 
D-dimerilor, fie „PERC rule” (Pulmonary Embolism rule-out criteria). Regula PERC este utilă 
în departamentele de urgenţă când se prezintă pacientul cu dispnee şi durere toracică şi la care 
probabilitatea calculată de a avea embolie pulmonară este mică (<15%). Acesta cuprinde: 
vârsta <50 de ani; frecvenţa cardiacă >100/min; saturaţia în CE >95%; fără hemoptizii; fără 
estrogeni; fără antecedente de TVP sau EP; fără mărire de volum unilaterală a unui membru; 
fără chirurgie sau traume care să necesite spitalizare în ultimele 4 săptămâni. în situaţia în care 
pacientul cu probabilitate mică deja calculată îndeplineşte şi aceste 8 criterii, nu mai necesită 
teste suplimentare. Dezavantajul regulii PERC este că în condiţiile în care probabilitatea de 
TEP este mai mare, nu există corelaţii cu investigaţiile imagistice şi valoarea predictivă este 
foarte mică 33 . 

Diagnostic diferenţial 

Principalele diagnostice diferenţiale care intră în discuţie la pacientul prezentat cu 
dispnee, durere pleuritică, hipoxemie sunt: 

• pneumonia - manifestările tipice (febră, junghi toracic, leucocitoză, aspect radiologie 
pulmonar de condensare alveolară) pot fi întâlnite şi în infarctele pulmonare, în special în cele 
care evoluează de mai multe zile; prezenţa factorilor de risc, persistenţa simptomelor sau 
răspunsul nefavorabil la antibiotice orientează către TEP; 

• pneumotoraxul - poate mima embolia pulmonară atunci când pacientul se prezintă cu 
durere pîeuritică intensă şi dispnee; examenul obiectiv pulmonar şi, în special, radiografia 
pulmonară diferenţiază diagnosticul; 

• vasculitele - dispneea, durerea pleuritică, hemoptiziile pot fi motive de prezentare şi 
pentm pacienţii cu vasculite cu afectare pulmonară; examenul radiologie şi probele biologice 
pot diferenţia diagnosticul; 

• alte boli vasculare pulmonare - trombembolismul venos cronic, hipertensiunea 
pulmonară, malformaţiile arteriovenoase - hipoxemia este prezentă, dar aspectul eco- 
cardiografic ajută la diferenţiere; 

• bolile interstiţiale pulmonare - aspectul radiologie pulmonar şi cel tomografie sunt 
sugestive; 

• bolile congenitale cardiace - defectele septale, sindromul Eisenmenger - diferenţierea 
se face relativ uşor ecocardiografic; 

• patologia căilor respiratorii inferioare - astm, bronşită, bronşiectazii, aspiraţie de corp 
străin - sunt importante istoricul bolii, examenul obiectiv, răspunsul terapeutic la 
bronhodilatator; 

• patologia căilor respiratorii superioare - disfuncţia de corzi vocale, obstrucţia de căi 
aeriene superioare, tumori; 

• boli neuromu,sculare - hipoventilaţie, scleroză multiplă, paralizia diafragmatică, 
miastenia gravis - istoricul bolii şi examenul obiectiv sunt importante; 

• şocul din TEP - uneori este greu de diferenţiat de şocul anafilactic, şocul indus de 
droguri sau toxine, şocul neurogenic, comă mixedematoasă; mai uşor sunt de exclus şocul 
hemoragie, şocul hipovolemic sau şocul septic; 

• exacerbarea altor patologii - pacienţii spitalizaţi pentru pneumonie, bronhopneu- 
mopatie cronică obstructivă, boli medicale sau chirurgicale acute - îşi pot complica evoluţia cu 
embolie pulmonară; acest diagnostic trebuie suspicionat ori de câte ori nu evidenţiem o cauză 
clară a exacerbării patologiei. 

Complicaţii 

Riscul cel mai mare al pacienţilor cu embolie pulmonară este cel de deces. Acesta se 
produce de obicei prin insuficienţă ventriculară dreaptă acută şi scăderea consecutivă a 
debitului sistemic. Datele obţinute din registre şi documente de externare ale pacienţilor cu 
trombembolism venos au arătat o mortalitate de toate cauzele la 30 de zile cuprinsă între 9% şi 
11%, iar mortalitatea la 3 luni între 8,6% şi 17% 34 . 

Rezoluţia incompletă a trombilor după episodul acut de TEP este notată cu o frecvenţă 
destul de mare, atingând 35% într-un studiu scintigrafic, dar cu un grad de obstrucţie vasculară 
pulmonară de <15% în 90% cazuri 35 . La pacienţii anticoagulaţi, rezoluţia trombilor evaluată 
prin angioCT variază de la 40% la 1 săptămână la 81% după 4 săptămâni; rezoluţia cea mai 
rapidă o înregistrează trombii mari şi mai lentă trombii segmentări sau subsegmentari 36 . 

Hipertensiunea pulmonară tromboembolică cronică după TEP neprovocat are o 
incidenţă înjur de 1,5%, cele mai multe cazuri înregistrându-se în termen de 24 de luni de la 
evenimentul iniţial 3 . 

Recurenţa precoce a TEP chiar sub tratament anticoagulant variază de la 2% la 2 
săptămâni la 8% la 6 luni, rata recurenţei fiind mai mare în primele 2 săptămâni, la cei cu 
neoplazii active sau la cei la care se nu se obţin rapid niveluri terapeutice ale anticoagulării 37 . 
Recurenţa tardivă a TEV - după 6 luni sau după întreruperea anti- coagulării - a fost raportată 
cu o incidenţă între 13% la 1 an, 23% la 5 ani şi 30% la 10 ani 38 . 

Prognostic 

Prezenţa şocului sau a hipotensiunii arteriale în cazul emboliei pulmonare identifică 
pacienţii cu un risc înalt de deces precoce. Recomandările terapeutice sunt dic- 


JL 

ir 


Compendiu de specialităţi medico-chirurgicale 


98 


tate de gravitate şi din punct de vedere terapeutic în această situaţie se recomandă reperfuzia 
precoce prin tromboliză, embolectomia pulmonară sau tratamentul percutan pe cateter. 

Pentru pacienţii care nu sunt la risc înalt de deces (fără şoc sau hipotensiune), ghidul 
european 3 propune criterii diagnostice validate pe baza testelor non-invazive pentru 
diagnosticul EP în funcţie de probabilitatea clinică. Dintre acestea, indicele de severitate al 
trombembolismului pulmonar (PESI şi sPESI simplificat) este scorul cel mai bine validat în 
clasificarea pacienţilor în funcţie de riscul de deces precoce. Versiunea simplificată sPESI ia 
în calcul: vârsta >80 ani; neoplazia; insuficienţa cardiacă cronică; frecvenţa cardiacă >110/min; 
TA sistolică <100 mmHg; saturaţia O 2 <90%. Fiecare componentă primeşte câte 1 punct. Dacă 
sPESI = 0 puncte, riscul de mortalitate la 30 zile este 1,0%, iar dacă sPESI este >1 riscul de 
mortalitate la 30 de zile este 10,9% 39 . 

în cazul pacienţilor care nu sunt în clasa de risc înalt, utilizarea scorurilor validate de 
predicţie clinică a riscului (PESI sau sPESI) permite diferenţierea pacienţilor cu risc 
intermediar (pentru care este necesară internarea în spital, administrarea tratamentului 
anticoagulant şi chiar, în cazul riscului intermediar înalt, a reperfuziei de salvare) de cei cu risc 
redus la care se poate decide externarea precoce şi administrarea ambulatorie a tratamentului 3 . 
In cazul pacienţilor cu risc intermediar, evaluarea dis- funcţiei ventriculului drept prin 
ecocardiografie sau tomografie şi a leziunilor miocardice prin biomarkerii de laborator permit 
diferenţierea unor subcategorii de risc intermediar-înalt şi intermediar-redus. 

De reţinut că în cazul pacienţilor cu risc înalt (cu şoc sau hipotensiune arterială) nu este 
necesară calcularea scorurilor PESI. 

Tratament 

1. Suportul hemodinamic şi respirator 

Constă în administrarea unor volume mici de lichide aproximativ 500 ml pentru 
creşterea indexului cardiac (volume mai mari ar putea decompensa cordul drept). Uneori sunt 
necesare substanţe vasopresoare de tipul noradrenalinei, cu efect inotrop pozitiv direct asupra 
VD şi ameliorarea perfuziei coronariene a VD, dar cu indicaţie doar la pacienţii hipotensivi. 
La pacienţii cu TEP masiv şi şoc mai pot fi încercate dobutami- na, dopamina, adrenalina. 

Suplimentarea cu oxigen este adesea necesară, hipoxemia şi hipocapnia fiind frecvent 
întâlnite la pacienţii cu EP. Uneori este necesar suport respirator de tip intubaţie orotraheală şi 
ventilaţie mecanică. 

2. Anticoagularea 

Anticoagularea parenterală trebuie iniţiată la toţi pacienţii cu embolie pulmonară, scopul 
fiind de prevenire a decesului şi a trombembolismului venos recurent sau fatal. Durata minimă 
standard indicată este de cel puţin 3 luni, dar uneori anticoagularea este indicată tot restul vieţii, 
în funcţie de riscul individual al fiecărui pacient în ceea ce priveşte recurenţele trombotice vs. 
riscul hemoragie 3 . Se începe cu anticoagulante parenterale timp de 5-10 zile, pentru ca apoi să 
se continue cu anticoagulante orale. 

• Anticoagularea parenterală 

Se poate iniţia chiar înainte de rezultatul testelor diagnostice la pacienţii cu probabilitate 
clinică înaltă. Ghidul de diagnostic şi tratament al emboliei pulmonare al 

Societăţii Europene de Cardiologie (2014) 3 permite alegerea între heparină cu greutate 
moleculară mică (HGMM), fondaparinux sau heparină nefracţionată, pledând în favoarea 
primelor două, administrarea acestora asociindu-se cu un risc hemoragie mai redus şi cu un 
număr mai mic de trombocitopenii induse de heparină (TIH). 

HGMM aprobate pentru tratamentul emboliei pulmonare sunt: Enoxaparina (în doză de 
1 mg/kgc la 12 ore), Tinzaparina, Dalteparina (indicată la pacienţii cu neopla- zii şi TEP în 
doză unică de 200 U/kgc/zi, dar nu mai mult de 18.000 U/zi timp de o lună, apoi continuă cu 
150 U/kgc/zi următoarele 5 luni; ulterior se poate alege între o antivitamină K şi HGMM până 
la vindecarea cancerului sau tot restul vieţii), Nadroparina. HGMM nu necesită monitorizare 
de rutină a activităţii anticoagulante. 

Fondaparinux este un pentazaharid inhibitor selectiv al factorului Xa, recomandat în 
priză unică zilnică într-o doză ajustată funcţie de greutatea (G) corporală (5 mg la G <50 kg, 
7,5 mg la G 50-100 kg şi 10 mg la G <100 kg). Nu necesită monitorizare, nu sunt descrise 
reacţii de tip TIH 40 , dar este contraindicată la clearance al crea- tininei <30 ml/min (creşte riscul 
reacţiilor adverse hemoragice). 

Heparina nefracţionată (HNF) se asociază cu un risc crescut de reacţii adverse 
hemoragice şi de TIH, dar, pe de altă parte, se poate administra şi la cei la care este recomandată 
reperfuzia primară, la cei cu funcţia renală modificată (Clearance creatinină <30 ml/min) sau 
pacienţilor cu obezitate severă. Necesită ajustarea dozei în baza aPTT (timpul parţial de 
tromboplastină activată), care trebuie menţinut între 46-70 secunde (de 1,5-2,3 normalul) 3 . în 
cazul supradozajului, antidotul folosit este protamina. 

• Antagoniştii vitaminei K 

Anticoagulantele orale tip antivitamină K - warfarină, acenocumarolul, fenprocu- 
monul, fenindiona şi flunidiona - se află în uzul clinic de peste 50 de ani şi au reprezentat 
„standardul de aur” în terapia anticoagulantă orală, fiind prescrise şi în prezent la majoritatea 
pacienţilor. Administarea anticoagulantelor orale din această categorie ar trebui începută la 
pacientul cu embolie pulmonară chiar din prima zi şi suprapusă cu anticoagularea parenterală 
cel puţin 5 zile sau până când INR (International Normalized Ratio) are o valoare între 2 şi 3 
pentm două zile consecutiv 41 . Doza zilnică se ajustează apoi în funcţie de INR, care trebuie 
menţinut între 2-3. In cazul reacţiilor adverse hemoragice asociate cu supradozajul, se poate 
administra plasmă proaspătă congelată. 

• Anticoagulante orale noi 

Medicamentele anticoagulante orale noi (NOAC) sau non-antivitamine K au fost recent 
aprobate atât pentru prevenţia trombozei venoase profunde şi a emboliei pulmonare, cât şi 
pentm tratamentul curativ al trombembolismului venos şi profilaxia secundară de prevenţie a 
recurenţelor. Ghidul actual menţionează utilizarea NOAC în tratamentul emboliei pulmonare 
fără şoc sau hipotensiune arterială (cu risc intermediar sau redus) 3 . 

Studiile care au comparat NOAC (dabigatran, rivaroxaban, apixaban, edoxaban) cu 
heparină/warfarină au demonstrat non-inferioritatea acestora în termeni de eficacitate şi posibil 
un profil de siguranţă mai bun din punct de vedere al sângerărilor. La acest moment, NOAC 
reprezintă o alternativă la tratamentul standard, având avantajul că nu necesită dozarea INR, 
au doze fixe, debut rapid al acţiunii, puţine interacţiuni cu medicamentele sau alimentele. Dacă 
se optează pentm rivaroxaban (15 mg x 2/zi, 3 săptămâni, urmat de 20 mg/zi) 42 sau (apixaban 
10 mg x 2/zi, 7 zile, urmat de 5 

mg x 2/zi) 43 , tratamentul anticoagulant ar trebui început direct sau doar după 1-2 zile de 
administrare de HNF, HGMM sau fondaparinux. Dabigatranul (150 mg x 2/zi; 110 mg x 2/zi 
la pacienţii cu vârstă peste 80 de ani sau la cei care primesc concomitent verapamil) este 
recomandat după 5-10 zile de tratament parenteral din faza acută ca alternativă a tratamentului 
anticoagulant, cu aceeaşi indicaţie fiind propus şi edo- xabanul 45 pentru care sunt în 
desfăşurare procedurile de aprobare în Uniunea Europeană. Niciunul dintre NOAC nu este 
recomandat la pacienţii cu afectare renală severă. 

• Durata anticoagulării 

Scopul terapiei anticoagulante în embolia pulmonară este să prevină recurenţa 
trombembolismului venos. Din studiile clinice reiese că pacienţii cu TEP trebuie să primească 
cel puţin 3 luni de tratament anticoagulant; continuarea indefinită a tratamentului reduce riscul 
de TEV cu 90%, dar acest beneficiu este redus printr-o rată de 1% de sângerări anuale majore 46 . 
Anticoagulantul trebuie deci întrerupt când considerăm că riscurile depăşesc beneficiile. 
Cancerul activ este un factor de risc major pentru recurenţa TEV, acesta atingând un procent 
de 20% în primele 12 luni după eveniment 47 ; de aceea, pacienţii neoplazici sunt candidaţi la 
tratament anticoagulant tot restul vieţii după un prim episod de TEP sau TVP. Rata de recurenţă 
după întreruperea anticoagu- lanţului la restul populaţiei cu TEV este de 2,5% pe an după TEP 
provocat de factori reversibili şi de 4,5% pe an în cazul TEP neprovocat 48 . 

Recomandările actuale privind durata anticoagulării pot fi rezumate astfel 3 : 

• TEP secundar unui factor de risc tranzitor (reversibil) - durată anticoagulare orală 3 

luni; 

• TEP neprovocat - durată minimum 3 luni după primul episod, cu prelungire dacă riscul 
hemoragie e mic; 

• TEP neprovocat - al doilea episod - anticoagulare indefinit; 

• TEP şi cancer activ - HGMM primele 3-6 luni, apoi anticoagulare fie HGMM, fie 
anticoagulant oral nedefinit sau până se rezolvă neopazia; 

• NOAC reprezintă o alternativă la antivitaminele K dacă e necesară prelungirea duratei 
de anticoagulare, excepţie făcând pacienţii cu afectare renală severă; 

• Periodic trebuie evaluat raportul risc/beneficii. 

3. Tratamentul trombolitic 

Tratamentul trombolitic este superior restabilirii perfuziei pulmonare în comparaţie cu 
heparina nefracţionată. Beneficiile hemodinamice ale tromboliticelor sunt manifeste în primele 
zile după administrare, dar la supravieţuitori aceste avantaje nu se mai menţin după prima 
săptămână post-tratament. Răspunsul terapeutic maxim se obţine în cazul administrării acestora 
în primele 48 de ore de la debutul simptomelor, dar poate fi prezent şi la 6-14 zile de la debut 49 . 

Deşi mai mulţi agenţi trombolitici au fost testaţi în embolia pulmonară (retepla- za, 
desmoteplaza, tenecteplaza), tromboliticele care rămân aprobate în tratamentul emboliei 
pulmonare sunt: streptokinaza, urokinaza şi activatorul tisular al plasminogenului recombinat 
(rtPA). Pentru streptokinază există două regimuri de administrare: unul prelungit 250.000 U în 
30 min, apoi 100.000 U/oră timp de 12-24 de ore şi unul accelerat 1,5 mii U în 2 ore, acesta 
din urmă fiind cel preferat 50 . Riscul cel mai mare al terapiei trombolitice rămâne cel de 
sângerare, inclusiv intracraniană. în actualul ghid, contraindicaţiile absolute şi relative ale 
tromboliticelor rămân cele cunoscute, cu men- 

ţiunea că în cazul riscului înalt sau ameninţării vitale toate contraindicaţiile devin relative. Nu 
este recomandată administrarea de rutină a trombolizei sistemice la pacienţii fără risc înalt, dar 
această resursă terapeutică trebuie luată în consideraţie în cazul pacienţilor cu risc intermediar 
înalt şi semne clinice de decompensare hemodinamică. 

4. Embolectomia chirurgicală 

Este indicată în embolia pulmonară cu risc crescut, dar şi în cazuri selecţionate de 
pacienţi cu EP cu risc intennediar, în special în situaţia în care tromboliza e contraindicată sau 
a eşuat 3 . 

Metoda implică circulaţie extracorporeală, evitarea cardioplegiei, incizia bilaterală la 
nivelul arterei pulmonare şi îndepărtarea cheagurilor până la nivelul ramurilor segmentare. 
Mortalitatea perioperatorie se situează sub 6% 51 . 

5. Tratament intervenţional percutan direcţionat pe cateter 

Are ca scop îndepărtarea trombilor obstructivi din arterele pulmonare principale, 
ameliorarea hemodinamicii VD, a simptomelor şi creşterea supravieţuirii. 52 Există tehnici 
intervenţionale fără tromboliză locală de tipul fragmentarea trombilor, trombectomie 
(rheolitică, de sucţiune, rotaţională), cât şi tehnici care combină intervenţiile pe cateter cu 
tromboliză locală (tromboliză direcţionată pe cateter, tromboliză farmaco-mecanică) 3 . 

6. Filtrele venoase 

Filtrele venoase sunt indicate la pacienţii cu embolie pulmonară acută şi contraindicaţii 
absolute de anticoagulare şi la cei cu EP recurentă confirmată, în pofida terapiei anticoagulante 
adecvate 3 . Filtrul se plasează de obicei în porţiunea infrarenală a venei cave inferioare, iar dacă 
există trombi şi la nivelul venelor renale, atunci se vor poziţiona suprarenal. Complicaţiile sunt 
relativ frecvente, variind de la tromboze la locul de inserţie la tromboze recurente, sindrom 
post-trombotic, ocluzie venă cavă inferioară 53 . Plasarea filtrelor în vena cavă superioară se 
însoţeşte de risc de tamponadă peri- cardică 54 . 

Capitolul II - Cardiologie 


7. BOALA CORONARIANĂ 


Doina Dimulescu 

7.1 BOALA CORONARIANĂ CRONICĂ STABILĂ. Angina pectorală 


stabilă 


Definiţie. Epidemiologie 

Boala coronariană cronică este cel mai frecvent expresia afectării aterosclerotice a 
arterelor coronare, cu reducerea progresivă a lumenului prin dezvoltarea plăcilor de aterom. 
Multipli factori de risc se asociază cu apariţia şi progresia bolii aterosclerotice. Angina 
pectorală este una dintre manifestările clinice predominante ale bolii coronariene cronice, fiind 
prezentă la aproximativ 50% dintre pacienţii diagnosticaţi cu boală coronariană; frecvenţa 
anginei pectorale atinge un maxim între 55 şi 65 de ani la bărbaţi. Alte forme de manifestare 
ale bolii coronariene cronice nu asociază durerea toracică: ischemia miocardică silenţioasă, 
insuficienţa cardiacă ischemică, aritmiile cardiace ischemice, insuficienţa mitrală ischemică şi 
moartea subită de cauză ischemică. 

Cauze non-aterosclerotice de afectare coronariană includ malformaţii congenitale 
(originea unei artere coronare în artera pulmonară, fistule coronaro-camerale), punţile 
musculare, afectarea coronară post-iradiere, afectarea coronară prin vasculite sistemice (lupus 
eritematos, poliarterită nodoasă), coronarită ostială luetică. 

Ischemia miocardică şi angina pectorală pot să apară şi în absenţa afectării organice 
coronariene, prin perturbări hemodinamice ale perfuziei coronare în unele valvulopatii (stenoza 
aortică severă, regurgitarea aortică severă), precum şi în cardiomiopatii (cardiomiopatia 
hipertrofică obstructivă, cardiomiopatii dilatative). 

Conform datelor din studiul Framingham, riscul de apariţie a bolii coronariene 
simptomatice după vârsta de 40 de ani este de 49% pentru bărbaţi şi de 32% pentru femei 2 . 
Boala coronariană reprezintă în prezent principala cauză de deces în lume şi această tendinţă 
se va menţine şi în deceniul următor prin îmbătrânirea populaţiei, 

creşterea epidemică a prevalenţei obezităţii şi diabetului zaharat de tip II şi creşterea 
prevalenţei factorilor de risc la tineri 1 . Estimarea OMS este că în 2025 se vor înregistra peste 
11 milioane de decese prin boală coronariană, faţă de 7,6 milioane în 2005. Boala coronariană 
generează costuri mari, prin spitalizări repetate datorate apariţiei complicaţiilor şi prin 
pierderea capacităţii de muncă. 

Fiziopatologie 

Apariţia anginei pectorale este consecinţa dezechilibrului între necesarul miocardic de 
oxigen crescut în timpul efortului fizic, stresului emoţional sau mental (creşterea frecvenţei 
cardiace, tensiunii sistolice parietale şi contractilităţii) şi oferta redusă de flux coronarian 
datorită leziunilor aterosclerotice critice; se poate asocia reducerea tranzitorie de flux 
coronarian prin asocierea vasospasmului arterial tranzitor şi disfuncţia micro vasculară; date 
epidemiologice sugerează că tulburările vasomotorii sunt prezente la aproximativ două treimi 
din pacienţii cu angină stabilă şi fără stenoze angiografic 6 . Mecanismele durerii anginoase nu 
sunt bine cunoscute; ischemia miocardică produce eliberarea de adenozină şi bradikinină, care 
stimulează terminaţii vegetative vagale şi simpatice, transmise apoi la talamus şi la cortex. 
Absenţa durerii la pacienţii diabetici poate fi legată de alterarea conducerii autonome a 
stimulilor la cortex. 

Diagnostic pozitiv 

Tablou clinic. Descrierea clinică iniţială formulată de Heberden pentru angina pectorală, 
ca senzaţie de constricţie toracică anterioară şi anxietate, este acceptată şi astăzi; alte tipuri de 
disconfort toracic anterior includ senzaţia de opresiune, greutatea apărute la efort şi care 
diminuă la întreruperea efortului, sau la administrarea de nitroglicerină în 5-10 minute. Unii 
pacienţi descriu doar o jenă sau apăsare uşoară toracică anterioară. Localizarea cea mai tipică 
a durerii este retrosternală, cu caracter difuz, iar iradierile tipice sunt la baza gâtului, în 
mandibulă, pe marginea ulnară a braţului stâng, în ambele braţe, în umeri, dorsal sau în brăţară. 
Uneori, disconfortul poate fi localizat în epigastru, cu iradiere retrosternală. Criza anginoasă 
are un debut crescendo, la efort sau frig, şi se remite progresiv la întreruperea efortului. 
Echivalenţele anginoase pot fi singurele manifestări clinice ale bolii coronariene stabile: accese 
de dispnee, slăbiciune, stări prelipotimice, eructaţii; se întâlnesc mai frecvent la femei şi la 
vârstnici. 

Caractere atipice pentru angina pectorală sunt: 1. durerile accentuate cu mişcarea sau 
respiraţia, cu presiunea exercitată asupra toracelui, modificate de poziţie; 2. înţepăturile; 3. 
durerile localizate latero-toracic stâng; 4. durerile persistente şi care nu cedează în 5-10 minute 
la nitroglicerină; 5. durerea ce ţine doar câteva secunde. Durerea care apare la începutul 
efortului, apoi dispare odată cu continuarea efortului, după o perioadă de repaus, este 
considerată ca fiind expresia precondiţionării ischemice 1 . 

Clasificarea canadiană funcţională a anginei pectorale se bazează pe nivelul de efort la 
care apare angina: 1 

• CC I: angina apare doar la efort foarte intens şi prelungit. Pacienţii pot face orice efort 
necesitând peste 7 METs. 

• CC II: limitare uşoară a activităţii fizice obişnuite; mersul rapid, urcatul scărilor în aer 
rece sau vânt precipită angina. Pacienţii fără angina pot face efort necesitând peste 5 METs, 
dar peste 7 METs prezintă angină. 

• CC III: limitare marcată a activităţii fizice. Pacienţii nu pot face efort fizic necesitând 
mai mult de 5 METs. 

•CC IV: incapacitate de exercitare a oricărui efort uzual (de îngrijire) fără discomfot 
toracic. Nu pot face efort necesitând peste 2 METs. 

Examenul clinic poate fi normal; ocazional pot fi prezente semne clinice exprimând 
factori de risc, cum ar fi obezitate abdominală, tensiunea arterială crescută, xantoame. 
Examenul aparatului cardiovascular poate evidenţia semnele unei afectări aterosclerotice 
polivasculare: puls arterial periferic diminuat sau abolit, sufluri vasculare (la auscultaţia 
abdomenului, a arterelor carotide sau femurale). Examenul cordului este frecvent normal în 
afara durerii; dacă pacientul este examinat în timpul durerii, poate prezenta tahicardie sinusală 
şi uşoară creştere tensională. 

Explorarea paraclinică ne-invazivă. Explorarea parametrilor biologici trebuie să 
identifice factorii de risc pentru boala aterosclerotică: dislipidemia cu hipercolesterolemie 
(LDL crescut, HDL redus), anomaliile metabolismului glucidic (toleranţa alterată la glucoză, 
diabet zaharat), alterarea funcţiei renale etc. Proteina C-reactivă (hs-CRP) ca marker de 
inflamaţie are valoare aditivă faţă de factorii de risc convenţionali în predicţia riscului de 
evenimente cardiovasculare. 

ECG de repaus este recomandată tuturor pacienţilor cu durere toracică suspectă de a fi 
angină pectorală. ECG poate fi normală în afara crizei anginoase. Prezenţa undelor Q 
patologice în mai multe derivaţii, inversărilor de ST-T, BRS, blocurilor bi- şi tri- fasciculare, 
blocului AV de grad III, aritmiilor ventriculare şi hipertrofiei ventriculare stângi sugerează 
prognostic sever 4 . Monitorizarea ambulatorie ECG este indicată dacă se suspectează prezenţa 
tulburărilor de ritm, sau anginei vasospastice 6 . 

Testul ECG de efort este un prim test de screening pentru pacienţii cu probabilitate 
moderată de boală coronariană, care au ECG de repaus normală. Rezultatele trebuie interpretate 
în contextul factorilor de risc; sensibilitatea testului ECG de efort este de 68%, iar specificitatea 
de 77%. Testele scintigrafice de efort sunt recomandate ca primă explorare pentru pacienţii 
care au anomalii ECG de repaus semnificative (BRS, sindrom WPW, HVS, tulburări 
importante de repolarizare, stimulare VVI) şi pacienţilor cu test ECG de efort neconcludent; 
tehnica SPECT („ single-photon emission computed tomography ,, ) cuplată cu efort fizic are o 
sensibilitate de 88% şi specificitate de 72%, iar SPECT cu stres farmacologic (adenozina) are 
o sensibilitate de 90% şi specificitate de 82%. Ecocardiograjta de stres (farmacologic sau efort 
fizic) are avantajul disponibilităţii mai mari; acurateţea metodei a crescut prin utilizarea 
contrastului, reproduc- tibilitatea metodei fiind de asemenea înaltă (peste 85%); are o 
sensibilitate de 85% şi specificitate de 81%. 

Ecocardiografîa transtoracică permite evaluarea structurală şi funcţională a cordului şi 
diagnosticul diferenţial, fără însă a avea rol diagnostic direct. Examenul de rezonanţă 
magnetică cardiac permite cuantificarea exactă a ariilor de fibroză miocardică şi evaluarea 
miocardului viabil (necontractil, dar fără fibroză), fiind utilă în stabilirea indicaţiei de 
revascularizare la pacienţii cu boală coronariană cronică şi disfuncţie ventriculară severă. 
Tomografia computerizată cardiacă (MDCT) permite calculul scoru- 

lui de calciu, care se corelează cu încărcătura aterosclerotică coronariană; capacitatea 
metodei de a indica boala obstructivă coronariană este relativ redusă (50%), dar valoarea 
predictivă negativă este înaltă, motiv pentru care se recomandă ca metodă de screening non- 
invaziv la pacienţi cu risc redus. 

Radiografia toracică este recomandată pentru evaluarea altor cauze de durere toracică 
şi în prezenţa insuficienţei cardiace. 

Explorarea invazivă va fi discutată după stratificarea riscului. 

Diagnostic diferenţial 

Principalele afecţiuni cu care trebuie făcut diagnosticul diferenţial al durerii anginoase 
sunt afecţiuni cardiace, digestive, respiratorii, musculoscheletale, şi tulburări psihice. 

Afecţiunile cardiace care intră în diagnosticul diferenţial al anginei pectorale sunt: 

• Pericardita şi miopericardita acută. 

• Sindroamele coronariene acute cu durere de durată scurtă. 

• Disecţia de aortă toracică (forme atipice, cu durere de scurtă durată). 

Afecţiunile digestive care intră în diagnosticul diferenţial al anginei pectorale 

sunt: 

• Tulburările de motilitate şi refluxul gastroesofagian; acestea pot produce disconfort 
retrosternal iradiat spre baza gâtului, de obicei legat de alimentaţie, cu durată mai lungă şi care 
poate ceda la nitroglicerină (reduce spasmul esofagian); necesită explorare endoscopică pentru 
evaluare. 

• Boala ulceroasă; aceasta poate produce durere epigastrică şi la baza sternului, nelegată 
de efort, cu durere crescută de palparea epigastrică. 

• Colica biliară; aceasta poate iradia în epigastru, substernal şi interscapulovertebral; 
durerea este persistentă şi asociază modificări biologice şi imagistice. 

Afecţiunile pleuropulmonare care intră în diagnosticul diferenţial al anginei pectorale 

sunt: 

• Pleurita, pleurezia. 

•Hipertensiunea arterială pulmonară severă asociată cu angina prin ischemie de 
ventricul drept precipitată de efort fizic. 

• Tromboembolismul pulmonar produce tipic dispnee, dar durerea toracică poate fi 
prezentă (mai ales în infarctul pulmonar). 

Afecţiuni musculoscheletale care intră în diagnosticul diferenţial al anginei pectorale 

sunt: 

• Sindromul Tietze (costocondrita cu durere de perete toracic anterior, accentuată la 
palpare). 

• Radiculita cervicală. 

• Sindromul de compresie a plexului cervical prin coasta cervicală. 

Afecţiuni psihice care intră în diagnosticul diferenţial al anginei pectorale sunt: 

• Anxietatea, atacurile de panică. 

• Hiperventilaţia. 

• Depresia. 

• Tulburări somatiforme. 

Hipertiroidia, anemia, hipoxemia datorată bolilor pulmonare avansate, valvulopatiile 
aortice severe, cardiomiopatia hipertrofica obstructivă, abuzul de cocaină, sunt condiţii clinice 
care pot genera angina pectorală în absenţa unor leziuni semnificative coronariene şi trebuie 
evaluate în diagnosticul diferenţial. 

Stratificarea riscului 

Algoritmul de stratificare a riscului în boala coronariană stabilă se bazează pe evaluarea 
ne-invazivă, stabilită în raport cu probabilitatea pre-test de boală coronariană 6 şi anume 1 : 

Risc înalt (mortalitate >3%/an): 

1. Disfuncţie ventriculară stângă severă de repaus (FEVS <35%); 

2. Disfuncţie ventriculară stângă severă la efort (FEVS <35%); 

3. Test ECG de efort pozitiv, cu criterii de severitate; 

4. Defecte mari de perfuzie la scintigrafia de stres sau defecte multiple; 

5. Defecte fixe, întinse, de perfuzie, dilataţie ventriculară şi captare pulmonară de 
radioizotop (Tl-201); 

6. Tulburări de cinetică pe mai mult de 2 segmente la ecocardiografia de stres, la doze 
mici de dobutamină (<10 pg/kg/min); 

7. Ischemie extensivă la ecocardiografia de stres. 

Risc intermediar (mortalitate 1-3%/an): 

1. Disfuncţie ventriculară stângă uşoară-moderată (FEVS 35-49%); 

2. Scor de risc intermediar la testul ECG de efort; 

3. Defecte moderate de perfuzie la scintigrafia miocardică de stres; 

4. Tulburări limitate de cinetică la ecocardiografia de stres, induse la doze mari de 
dobutamină. 

Risc redus (mortalitate <l%/an): 

1. Scor de risc redus la testul ECG de efort; 

2. Defecte mici sau absente la scintigrafia miocardică de stres; 

3. Absenţa tulburărilor de cinetică la ecocardiografia de stres, sau tulburări minime. 

Arteriografia coronariană în urma evaluării ne-invazive este recomandată pacienţilor 

cu risc înalt. Arteriografia coronariană ca primă metodă de evaluare este recomandată la 
pacienţii supravieţuitori unui episod de moarte subită sau cu aritmii ventriculare maligne, 
precum şi pacienţilor cu boală coronariană cronică ce dezvoltă manifestări de insuficienţă 
cardiacă. 

Tratament 

Obiectivele majore ale tratamentului sunt: 

• Reducerea deceselor premature; 

• Prevenirea complicaţiilor bolii coronariene (infarctul miocardic, insuficienţa cardiacă); 

• Menţinerea/restaurarea nivelului de activitate şi capacităţii funcţionale; 

• Eliminarea/reducerea simptomelor de ischemie miocardică; 

• Reducerea costurilor de îngrijire, reducând efectele adverse ale terapiilor, spitalizările 
şi investigaţiile ne-necesare. 

Pentru a atinge aceste obiective sunt necesare mai multe strategii: educarea pacienţilor 
privind stilul de viaţă şi opţiunile terapeutice, identificarea factorilor 

agravanţi ai bolii coronariene, modificarea factorilor de risc prin metode farmacologice şi non- 
farmacologice, utilizarea tratamentelor farmacologice cu dovezi de ameliorare a 
prognosticului, utilizarea terapiei de revascularizare intervenţională sau chirurgicală atunci 
când sunt dovezi de ameliorare a evoluţiei pacientului 1,2 . 

Controlul factorilor de risc include: 

1. Renunţarea la fumat; 

2. Tratamentul şi controlul hipertensiunii arteriale, dislipidemiei, diabetului zaharat şi 
obezităţii; 

3. Antrenamentul fizic şi includerea în programe de reabilitare cardiacă; 

4. Evaluarea 
simptomelor de depresie şi consiliere psihologică. 

Terapia de prevenţie a riscului de infarct şi deces se realizează cu: 

• aspirină 75-160 mg/zi, indefinit; 

• clopidogrel 75 mg/zi la pacienţii intoleranţi la aspirină; 

• beta-blocante la pacienţii care au avut un sindrom coronarian acut, şi la toţi pacienţii 
cu FEVS <40% (de elecţie carvedilol, metoprolol succinat, bisoprolol, nebivolol); 

• inhibitori de enzima de conversie (IEC) pentru toţi pacienţii care asociază diabet 
zaharat, hipertensiune arterială, sau FEVS <40%; antagonişti de receptori de angiotensină 
(sartani) pentru pacienţii intoleranţi la IEC; 

• statine. 

Terapia medicamentoasă antianginoasă constă în: 

• nitroglicerina sublingual este recomandată pentru ameliorarea promptă a angi- nei 
pectorale; 

• beta-blocantele trebuie administrate în prima linie pentru ameliorarea simptomelor; 

• calciu-blocantele sau nitraţi cu acţiune prelungită sunt recomandate pentru controlul 
simptomelor la pacienţii care nu tolerează beta-blocante; 

• calciu-blocantele sau nitraţi cu acţiune prelungită sunt recomandate în combinaţie cu 
beta-blocante la pacienţii care nu au răspuns iniţial la beta-blocante; 

• calciu-blocantele non-dihidropiridinice (verapamil sau diltiazem) pot fi alese ca primă 
opţiune în loc de beta-blocant, în special la cei cu contraindicaţii la beta-blocante; 

• alte terapii antianginoase, cum ar fi nicorandilul (activator de canale de K), ivabradina 
(inhibitor de curent If), ranolazina sau trimetazidina sunt recomandate la pacienţii intoleranţi 
la beta-blocante, sau în asociere cu beta-blocante. 

Ghidul ESC 2013 recomandă în prima linie nitraţi cu durată scurtă în asociere cu beta- 
blocante sau calciu-blocante, sau combinaţia lor, iar în a doua linie ivabradina, nitraţi cu acţiune 
prelungită, nicorandil, ranolazina, sau trimetazidina 6 . 

Terapia de revascularizare. Scopul terapiei de revascularizare este ameliorarea 
supravieţuirii şi controlul simptomelor; revascularizarea vizează leziunile vasculare critice 
(>70%, iar pentru trunchiul coronarei stângi >50%). Angioplastia coronariană (PCI) sau by- 
pass-ul aorto-coronarian (CABG) sunt recomandate pentru pacienţi cu una sau mai multe 
stenoze coronariene semnificative şi care continuă să prezinte angină sub tratament 
farmacologic maximal sau prezintă risc înalt la stratificarea riscului. 

PCI vs. terapia farmacologică maximală. Nici unul dintre studiile majore (BARI, 
COURAGE) nu a demonstrat creşterea supravieţuirii sau reducerea riscului de infarct 
miocardic cu PCI; beneficiul obţinut constă în principal în controlul simptomelor 2 . 

CABG vs. terapia farmacologică maximală. Dovezile de superioritate a CABG versus 
terapia medicamentoasă provin din studii din anii 1980, care au documentat eficacitatea CABG 
în boala tricoronariană şi leziunea de trunchi de arteră coronară stângă. 

7.2 ALTE FORME DE BOALĂ CARDIACĂ ISCHEMICĂ 

Crina Sinescu, Suzana Guberna, Lucian Axente 

Angina microvasculară 

Definiţie 

Angina microvasculară sau sindromul X coronarian reprezintă prezenţa simptomelor 
tipice de ischemie miocardică, însoţite de modificări obiective de ischemie, dar cu artere 
coronare normale angiografic. Boala este mai frecventă la femei, cu un raport femei/bărbaţi de 
3:1 1 

Fiziopatologie 

Patogeneza anginei micro vasculare este neclară până în acest moment. Probabil aceasta 
este multifactorială şi este legată de factorii de risc cardiovasculari. Numeroase mecanisme au 
fost propuse pentru a explica apariţia acestui sindrom, cum ar fi: disfuncţia endotelială 2 , 
insulinorezistenţa 3 , ischemia microvasculară, controlul autonom anormal 4 , deficienţa de 
estrogenP etc. 

Diagnostic pozitiv 

Tablou clinic. Pacienţii cu angină microvasculară sunt de obicei mai tineri ca cei cu 
angină datorată bolii coronariene aterosclerotice, 70-80% dintre aceştia fiind femei 

în premenopauză 6 . Durerea este de cele mai multe ori indusă de efort şi calmată de repaus, în 
doar 50% dintre cazuri este tipică. Afectarea micro vasculară este sugerată de durata mai lungă 
a durerii după înteruperea efortului, de relaţia inconstantă cu modificările ECG şi de răspunsul 
lent sau inconstant la administrarea de nitroglicerină 6 . De asemenea, pacienţii pot relata 
oboseală generalizată după cuparea episodului dureros. Examenul fizic este de obicei normal. 

Investigaţii paraclinice. ECG-ul de repaus este normal între episoadele dureroase. In 
timpul durerii pot apărea modificări de segment ST şi undă T sugestive de ischemie. Pentru 
diagnostic, cel puţin un test de inducere al ischemiei miocardice (ECG de efort, scintigrama de 
perfuzie de efort sau ecocardiografia de stres) trebuie să fie pozitiv. Coronarografia este 
obligatorie pentru excluderea bolii coronariene aterosclerotice. Determinarea rezervei de flux 
coronarian prin metode invazive reprezintă testul standard de diagnostic al ischemiei 
micro vasculare. 

Diagnosticul diferenţial se va face cu alte forme de angină pectorală (angină 
vasospastică, angină datorată bolii coronariene), cu afecţiuni ale tubului digestiv, boli 
neuromusculare, boli pulmonare şi afecţiuni psihiatrice. 

Tratament. întrucât prognosticul acestei boli este bun, tratamentul se adresează mai 
ales ameliorării calităţii vieţii. Nu există terapie standard, abordarea fiind una empirică şi 
individualizată, şi anume: 

• Modificarea stilului de viaţă: măsurile vizează abandonul fumatului, dieta, scăderea 
ponderală, exerciţiul fizic. 

Tratament farmacologic: fi-blocantele, mai ales cele pl selective, par a fi cea mai 
eficientă terapie pentru reducerea frecvenţei şi severităţii episoadelor anginoase, ameliorând 
toleranţa la efort 7 . IEC sunt eficienţi, probabil prin ameliorarea disfuncţiei endoteliale. 
Substituţia estrogenică reduce semnificativ frecvenţa episoadelor anginoase; acest beneficiu 
trebuie pus în balanţă cu creşterea riscului de maladie tromboembolică venoasă şi cancer de 
sân 5 . Nitraţii cu durată lungă de acţiune au efect la cei la care nitroglicerina administrată 
sublingual opreşte episodul anginos. 

Nicorandilul sau trimetazidina pot reduce frecvenţa episoadelor anginoase. 

Ischemia silenţioasă 

Definiţie 

Ischemia silenţioasă reprezintă documentarea ischemiei în absenţa anginei sau 
echivalenţelor de angină. Dovezile obiective ale ischemiei miocardice pot fi obţinute prin mai 
multe modalităţi (Hoher ECG, test ECG de efort, ecocardiografie de stres), care evidenţiază 
modificări tranzitorii de segment ST sau anomalii de cinetică, în absenţa simptomelor 
anginoase 8 . Prevalenţa ischemiei silenţioase este de aproximativ 5%. La bolnavii cu angină 
pectorală stabilă prezenţa episoadelor silenţioase este de cea 36-38%, iar la cei cu angină 
instabilă, în aproape toate cazurile. La risc sunt pacienţii cu antecedente de infarct miocardic şi 
pacienţii diabetici. Cardiomiopatia indusă de episoadele de ischemie silenţioasă este printre 
cele mai frecvente cauze de insuficienţă cardiacă. 

Fiziopatologie 

Mecanismul ischemiei silenţioase este neclar, rezultând probabil din combinaţia dintre 
sensibilitatea scăzută la stimuli dureroşi şi disfuncţia micro vasculară 8 . Pacienţii cu ischemie 
silenţioasă par să aibă un prag crescut al durerii şi pentru alte forme ale 

acesteia. O altă ipoteză propusă este aceea că angina este ultima care apare în secvenţa 
modificărilor ischemice, iar în cazul ischemiei silenţioase stimulul ischemic este mai puţin 
intens. Diabeticii au şi neuropatie, ca factor adiţional ce contribuie la apariţia ischemiei 
silenţioase. 

Diagnostic pozitiv 

Monitorizarea Holter ECG oferă informaţii diagnostice importante şi^ ajută la stra¬ 
tificarea riscului. Are o sensibilitate de cea. 79% şi o specificitate de cea 75% 9 . In aproximativ 
30% dintre cazuri Hoherul ECG nu este suficient pentru a detecta ischemia silenţioasă 10 . 
Episoadele de ischemie silenţioasă au o variaţie circadiană şi sunt mai frecvente în timpul 
dimineţii. Prezenţa episoadelor ischemice nocturne indică o afectare bi- sau tri- coronariană 
sau a trunchiului coronarei stângi. Testul ECG de efori are sensibilitate de 68% şi specificitate 
de 77% în detectarea ischemiei silenţioase (modificări ECG semnificative la efort, fără să fie 
însoţite de angină), cu valori mai mici ale acestor parametri la femei 11 . 

Ecocardiografia de stres poate pune în evidenţă apariţia de anomalii de cinetică 
parietală în absenţa simptomelor anginoase. Coronarografia este indicată la pacienţii cu risc 
înalt. 


Prognostic 


Prognosticul este cu atât mai prost cu cât episoadele de ischemie silenţioasă sunt mai 
frecvente, mai lungi şi subdenivelarea segmentului ST este mai mare (risc înalt). 

Tratament. Deşi cele mai multe dintre medicamentele antiischemice sunt eficiente 
pentm reducerea frecvenţei şi severităţii episoadelor anginoase, eficacitatea lor în tratamentul 
ischemiei silenţioase este variabilă. Astfel, beta-blocantele par să fie cele mai eficiente, scăzând 
durata episoadelor de ischemie silenţioasă cu 69% şi frecvenţei acestora cu 59%; antagoniştii 
de canale de calciu sunt mai puţin eficienţi decât beta-blocantele în timp ce nitraţii suprimă 
ischemia la doar 35% din pacienţi. 10 

Angină variantă (Prinzmetal) 

Definiţie 

Angina variantă este forma de angină pectorală produsă prin spasm coronarian localizat 
la nivelul unei artere coronare epicardice mari, determinând ischemie critică, de obicei 
transmurală, în regiunea tributară acelei artere. Pe ECG se asociază supradenivelare de segment 
ST tranzitorie. Angina apare de obicei în a doua parte a nopţii (orar fix), în repaus, şi are durată 
prelungită (de obicei sub 30 min). Se poate asocia cu episoade de aritmii şi/sau progresia către 
un SCA. Prinzmetal a folosit termenul de angină variantă şi a speculat că afecţiunea se 
datorează vasospasmului 12 . Angina vasospastică reprezintă aproximativ 2% din totalul 
cazurilor de angină. Vârsta de apariţie este în majoritatea cazurilor între 50-60 de ani, iar 
raportul pe sexe este de 5:1 bărbaţi/femei. Fumatul reprezintă singurul factor de risc recunoscut 
pentm angină vasospastică. Rar, se poate asocia cu alte afecţiuni ce au ca substrat vasospasmul 
(migrena, sindromul Raynaud) 13 . 

Fiziopatologie 

Spasmul coronarian rezultă din interacţiunea a doi factori: 1. Hiper-reactivitatea locală 
la stimuli vasoconstrictori a unui segment coronarian; şi 2. Stimuli vasocons- trictori care 
declanşează spasmul în segmentul hiperreactiv. 

Diagnostic pozitiv 

Tablou clinic 

Angina Prinzmetal se manifestă tipic prin simptome de tip anginos, de repaus, cu pattern 
circadian, mai ales în a doua jumătate a nopţii şi în primele ore ale dimineţii 14 . Durata 
episoadelor este variabilă între 30 de secunde şi până la episoade de 15-20 minute. De obicei 
durerea răspunde prompt la administrarea de nitraţi sublingual. Capacitatea de efort a 
pacienţilor cu angină vasospastică este păstrată, însă la aproximativ un sfert dintre aceştia 
efortul poate induce vasospasmul coronarian. Afecţiunea poate evolua în perioade în care 
atacurile anginoase să fie frecvente pentru ca apoi pacientul să fie liber de simptome zile - 
săptămâni. In cazuri severe, se poate asocia cu aritmii ventriculare maligne sau blocuri atrio- 
ventriculare, astfel încât poate să survină moartea subită. Tipul de aritmie este determinat de 
vasul implicat, apărând mai ales blocuri când spasmul este pe coronara dreaptă şi tahicardie 
ventriculară când spasmul este pe interventriculara anterioară. In majoritatea cazurilor, 
vasospasmul apare pe stenoze fixe, însă o proporţie variabilă de pacienţi au coronare epicardice 
aparent normale angiografic. Deşi spasmul este mai probabil să apară în prezenţa leziunilor 
aterosclerotice, absenţa factorilor de risc tradiţionali pentru ateroscleroză, cu excepţia fuma¬ 
tului, pledează pentru angină vasospastică. Examenul clinic între episoadele dureroase poate fi 
în întregime normal. în timpul durerii poate fi normal sau pot apărea fenomene datorate 
insuficienţei ventriculare, cum ar fi raluri pulmonare, galop, suflu de insuficienţă mitrală. 
ECG-ul în durere pune în evidenţă supradenivelarea segmentului ST în 2 derivaţii contigue, 
cu dispariţia modificării în afara durerii. în cazuri severe se poate produce inversiunea undei T 
care poate persista ore-zile 15 . Supradenivelarea de segment ST poate apărea 
succesiv/concomitent în teritorii diferite, ceea ce reprezintă un marker de prognostic prost. Mai 
pot apărea unde R gigante, tulburări de ritm şi de conducere. Monitorizarea Holter ECG 
permite caracterizarea cu acurateţe mai mare a frecvenţei şi duratei episoadelor de vasospasm, 
întrucât unele episoade pot fi asimptomatice. Testul ECG de efort are valoare limitată în 
diagnosticul anginei vasospastice. Ecocardiografîa este utilă în diagnosticul diferenţial cu alte 
cauze de durere toracică. Testele de provocare sunt rar folosite în practica clinică. Cel mai 
folosit este testul la ergonovină. Ergonovina este un alcaloid extras din secara cornută care 
stimulează receptorii a-adrenergici şi serotoninergici. Coronarele normale răspund la ergonovi¬ 
nă prin spasm uşor difuz, în timp ce coronarele anormale vor răspunde prin spasm focal intens. 
Pentru un test valid nitraţii şi blocantele de calciu trebuie oprite cu 48 de ore înainte. 
Administrarea intracoronariană este preferată, putându-se evalua succesiv atât sistemul 
coronarian stâng, cât şi cel drept. Testul la ergonovină va fi efectuat doar la cei cu coronare 
normale, în condiţiile unei monitorizări stricte, întrucât există risc de aritmii şi necroză 
miocardică. Contraindicaţiile testului sunt reprezentate de sarcină, hipertensiunea severă, 
disfuncţia sistolică severă de ventricul stâng, aritmii ventriculare necontrolate, infarct 
miocardic recent. Coronarografîa este recomandată la toţi pacienţii cu angină Prin z metal. 
Majoritatea pacienţilor prezintă plăci excentrice de 30-50%. Spasmuî focal apare mai frecvent 
în primul centimetru al unei obstrucţii coronariene şi mai frecvent pe coronara dreaptă. 
Evidenţierea unei punţi miocardice are implicaţii, acestea fiind asociate cu vasospasm mai 
sever 16 . 

Diagnosticul diferenţial se face cu: 1. SCA; 2. Disecţia de aortă; 3. Spasmul 
esofagian/boala de reflux gastroesofagian; 4. Pericardita acută; 5. Consumul de cocaină (care 
induce vasospasm). 

Complicaţiile cele mai importante sunt reprezentate de infarctul miocardic şi aritmiile 
ventriculare/blocurile atrioventriculare. Rata de apariţie a infarctului miocardic la pacienţii cu 
angină Prinzmetal poate atinge 30%. Prognosticul e determinat de boala coronariană 
subiacentă 17 . Aritmiile ventriculare/blocurile atrioventriculare pot genera instabilitate 
hemodinamică şi moarte subită. Riscul de moarte subită este de circa 2% şi este mai mare la 
pacienţii cu spasm pe mai multe coronare şi cu istoric de aritmii în timpul atacurilor 18 . în cazuri 
selecţionate poate fi luat în discuţie defibrilatorul implantabil. Angina Prinzmetal se poate 
asocia cu mortalitate şi morbiditate semnificativă, supravieţuirea fără infarct fiind de 60-95% 
la 5 ani. Determinanţii independenţi ai supravieţuirii fără infarct sunt folosirea antagoniştilor 
canalelor de calciu, existenţa şi severitatea bolii coronariene, precum şi spasmul 
multicoronarian 19 . Prognosticul s-a ameliorat net de la introducerea în terapie a antagoniştilor 
canalelor de calciu. Prognosticul este favorabil la pacienţii fără leziuni coronariene, fiind mai 
puţin favorabil la pacienţii care asociază leziuni coronariene semnificative. 

Tratamentul constă în: 1. Schimbarea stilului de viaţă (oprirea fumatului, scădere 
ponderală, dietă şi antrenament fizic); şi 2. Tratament farmacologic. Antagoniştii canalelor 
de calciu, indiferent de clasă/generaţie, sunt eficienţi în tratamentul anginei Prinzmetal; în plus, 
previn recurenţa arămiilor ventriculare la supravieţuitorii unei morţi subite cardiace. Durata 
tratamentului este, de obicei, pentru toată viaţa. La oprirea tratamentului se poate produce 
rebound. Nitraţii tratează eficient episoadele de angină în câteva minute; nu previn însă 
vasospasmul. Beta-blocantele sunt eficiente în combinaţie cu antagoniştii canalelor de calciu 
în controlul simptomelor în angină vasospastică; cu toate acestea, beta-blocantele singure 
(neasociate unui calciu blocant) sunt contraindicate, întrucât blocarea receptorilor (3 
defrenează receptorii a care mediază coronara- constricţia şi astfel simptomele pot fi agravate. 
O cincime dintre pacienţi pot continua să dezvolte vasospasm, în ciuda terapiei maxime 
medicamentoase. Revascularizarea miocardică a fost folosită la pacienţii cu vasospasm 
rezistent la terapia medicamentoasă 20 . Rezultatele revascularizării chirurgicale au fost 
variabile, în medie intervenţia de by-pass aorto-coronarian oferind beneficii clinice la mai puţin 
de 50% dintre pacienţi 21 . Eficienţa tratamentului chirurgical este mai mare la pacienţii care au 
leziuni coronariene semnificative (în caz contrar există risc ridicat de obstrucţie precoce a 
graftului). Astfel, by-pass-ul aortocoronarian la cei fără stenoze coronariene ar trebui rezervat 
pacienţilor cu ischemie ameninţătoare de viaţă, refractari la terapia medicamentoasă maximală. 
Efectuarea unei plexectomii complete oferă beneficii adiţionale 22 . Revascularizarea prin 
angioplastie coronariană cu stent poate fi eficientă la pacienţi selecţionaţi cu vasospasm 
refractar la tratamentul medical, care asociază boală coronariană aterosclerotică cu stenoze 
uşoare-moderate, la care segmentul vasospastic poate fi clar identificat. Cu toate acestea, 
spasmul coronarian poate apărea în alte zone ale coronarelor şi de aceea este importantă 
continuarea terapiei medicamentoase cel puţin 6 luni de la efectuarea angioplastiei. 

Insuficienţa mitrală ischemică 

Definiţie 

Insuficienţa mitrală ischemică, complicaţie a bolii coronariene ischemice acute sau 
cronice, este o entitate frecventă ce determină prognostic nefavorabil. Din punct de vedere 
clinic, insuficienţa mitrală ischemică poate fi acută şi cronică. Insuficienţa mitrală ischemică 
acută, discutată la complicaţiile STEMI, este prost tolerată clinic şi are un prognostic 
nefavorabil, fără un tratament adecvat rapid. Insuficienţa mitrală ischemică cronică, secundară 
unui infarct miocardic, determină un risc relativ dublu de mortalitate pe termen scurt şi creşte 
incidenţa insuficienţei cardiace 23 . 

Fiziopatologie 

Insuficienţa mitrală ischemică acută determină o supraîncărcare de volum bruscă atât a 
atriului stâng, cât şi a ventriculului stâng, conducând la o creştere a presiunii în atriul stâng şi 
în amonte; acest lucru provoacă congestie pulmonară acută. Insuficienţa mitrală ischemică 
cronică se dezvoltă lent, determinând hipertrofia excentrică a ventriculului stâng secundar 
supraâncărcării de volum. Insuficienţa mitrală ischemică cronică poate avea un caracter 
dinamic, severitatea ei accentuându-se în timpul episoadelor de ischemie miocardică. 

Diagnostic pozitiv 

Tablou] clinic 

Insuficienţa mitrală ischemică acută determină edem pulmonar acut, cu risc vital 
imediat. Insuficienţa mitrală ischemică cronică este bine tolerată, dar dilatarea ventriculului 
stâng determină în cele din urmă insuficienţă cardiacă. Persoanele în faza cronică compensată 
pot fi asimptomatice şi au toleranţă normală de efort. Suflul sistolic este semnul clinic cel mai 
important. Ecocardiografia transtoracică (şi eventual transesofagiană) este examinarea 
principală şi trebuie să includă evaluarea severităţii, a mecanismului de apariţie, a posibilităţilor 
de reparare şi, în final, a consecinţelor hemodinamice. în cazul în care se suspectează o 
insuficienţă mitrală dinamică, cuantificarea acesteia în timpul efortului, prin ecocardiografie 
de stres, este recomandată. Coronarografia este indicată pentru detectarea bolii coronariene 
asociate, atunci când insuficienţa mitrală este severă şi se planifică o intervenţie chirurgicală 24 . 

Diagnosticul diferenţial se face cu alte etiologii de insuficienţă mitrală cum ar fi cea 
reumatismală, degenerativă sau post-endocarditică. 

Prognostic. Prezenţa insuficienţei mitrale ischemice este asociată cu morbiditate şi 
mortalitate crescută. Insuficienţa mitrală ischemică cronică este un predictor independent de 
deces cardiovascular 25 . 

Tratament. Tratamentul insuficienţei mitrale ischemice acute presupune intervenţie 
chirurgicală de urgenţă, după stabilizarea hemodinamică prin balon de contrapulsaţie şi 
vasodilatatoare. Pentru insuficienţa mitrală ischemică cronică, tratamentul medicamentos 
este de primă intenţie, înainte de a apela la terapia chirurgicală. Sunt recomandate următoarele 
clase de medicamente: inhibitorii enzimei de conversie (sau un blocant al receptorilor de 
angiotensină, dacă IEC nu sunt toleraţi), beta-blocantele, antagoniştii de aldosteron; un diuretic 
de ansă este recomandat a se adăuga în prezenţa semnelor şi/sau simptomelor de insuficienţă 
cardiacă. La pacienţii cu componentă dinamică, episoadele de dispnee acută pot fi tratate cu 
nitroglicerină sublingual şi/sau nitraţi retard. Angioplastia coronariană poate determina 
reducerea insuficienţei mitrale 

cronice ischemice, în special la pacienţii cu regurgitare moderată şi boală bi- sau tri- vasculară 
complet revascularizabilă. Insuficienţa mitrală ischemică cronică severă are indicaţie 
chirurgicală, mai ales dacă FE este >30% şi pacientul necesită by-pass aorto- coronarian 24 . 
Pentru insuficienţa mitrală ischemică cronică moderată, terapia chirurgicală este de preferat la 
pacienţii la care se efectuează by-pass aortocoronarian, dacă este posibilă repararea valvulară 
(nu înlocuirea cu o proteză) 24 . Mortalitatea operatorie este mai mare decât în insuficienţa 
mitrală non-ischemică, iar prognosticul pe termen lung mai puţin satisfăcător. Deşi insuficienţa 
mitrală ischemică “per se” nu este o indicaţie pentru terapia de resincronizare cardiacă, 
aceasta produce o scădere a insuficienţei mitrale ischemice prin creşterea forţei de închidere şi 
a resincronizării muşchilor papilari. Recent, au fost puse la punct mai multe tehnici percutane 
pentm tratamentul insuficienţei mitrale ischemice. Dintre acestea, cea mai bine studiată este 
implantarea de clipsuri, care “prind” cele două foiţe mitrale cu menţinerea coaptării şi apoziţiei 
corecte în sistolă a acestora (tehnica Alfieri) 26 . 


Bibliografie 

1. Cannon RO, Epstein SE. “Microvascular angina” as a cause of chest pain with angiographically normal coronary 
arteries. Am J Cardiol 1988; 62:1338-43. 

2. Kaski JC. Cardiac syndrome X and microvascular angina. In: Kaski JC, ed. Chest Pain With Normal Coronary 
Angiograms: Pathogenesis, Diagnosis and Management. Kluwer Academic Publishers. London, UK 1999:1-12. 

3. Dean JD et al. Hyperinsulinaemia and microvascular angina (“syndrome X”). Lancet 1991; 337:456- 457. 

4. Rosano GM et al. Abnormal autonomie control of the cardiovascular system in syndrome X. Am J Cardiol 1994; 
73:1174-9. 

5. Rosano GM et al. 17-beta-estradiol therapy lessens angina in postmenopausal women with syndrome X. J Am 
Coli Cardiol 1996; 28:1500-5. 

6. Kaski JC et al. Cardiac syndrome X: clinical characteristics and left ventricular function. Long-term follow-up 
study. J Am Coli Cardiol 1995; 25:807-14. 

7. Lanza GA et al. Atenolol versus amlodipine versus isosorbide-5-mononitrate on anginal symptoms in syndrome 
X. Am J Cardiol 1999; 84:854-6. 

8. Maseri A. Ischemic Heart Disease: A Raţional Basis for Clinical Practice and Clinical Research. New York: 
Churchill Livingstone; 1995. 

9. Kunkes SH et al. Use of the ambulatory ECG to diagnose coronary artery disease. J Electrocardiol 1980; 13:341- 
6 . 

10. Causse C et al. Frequency and detection rate of silent myocardial ischemia by Hoher monitoring in patients with 
stable coronary insufficiency under treatment. Study of 95,725 recorded hours. Arch Mal Coeur Vaiss 2001; 94:779- 
84. 

11. Gianrossi R et al. Exercise-induced ST depression in the diagnosis of coronary artery disease. A meta- analysis. 
Circulation 1989; 80:87-98. 

12. Prinzmetal M et al. A variant form of angina pectoris. Am J Med 1959; 27:375-388. 

13. Rosamond W. Are migraine and coronary heart disease associated? An epidemiologie review. Headache 
2004; 44 Suppl LS5-12. 

14. Yasue H et al. Coronary artery spasm-clinical features, diagnosis, pathogenesis, and treatment. J Cardiol 2008; 
51:2-5. 

15. Miwa K et al. Two electrocardiographic patterns with or without transient T-wave inversion during recovery 
periods of variant anginal attacks. Jpn Cire J 1983; 47:1415-22. 


JL 

ir 


Compendiu de specialităţi medico-chirurgicale 


118 


16. Sung III et al. TCT-436 Association of myocardial bridge and acetylcholine dose response in patients with 
vasospastic angina. J Am Coli Cardiol 2012;60: 

17. Mishra PK. Variations in presentation and various options in management of variant angina. Eur J 
Cardiothorac Surg 2006; 29:748-59. 

18. Onaka H et al. Prognostic significance of the pattern of multivessel spasm in patients with variant angina. Jpn 
Circ J 1999;63:509-13. 

19. Yasue H et al. Long-term prognosis for patients with variant angina and influential factors. 

Circulation 1988; 78:1-9. 

20. Yasue H et al. Long-term prognosis for patients with variant angina and influential factors. 

Circulation 1988; 78:1-9. 

21. Mishra PK. Variations in presentation and various options in management of variant angina. Eur J 
Cardiothorac Surg 2006; 29:748-59. 

22. Bertrand ME et al. Surgical treatment of variant angina: use of plexectomy with aortocoronary bypass. 

23. Circulation 1980; 61:877-82. 

24. Yuchi H et al. Ischemic mitral regurgitation in search of the culprit. J Am Coli Cardiol Img 2013; 6:235- 237. 

25. Vahanian A et al. Task Force Members. Guidelines on the management of valvular heart disease (version 

2012 ). 

26. Pierard LA et al. Ischaemic mitral regurgitation: pathophysiology, outcomes and the conundrum of treatment. 
Eur Heart J 2010. 

27. Feldman T et al. EVERESTII Investigators. Percutaneous repair or surgery for mitral regurgitation. New Engl 
J Med 2011; 364:1395-1406. 


7.3 SINDROAMELE CORONARIENE ACUTE CU SUPRADENIVELARE 
DE SEGMENT ST 


Carmen Ginghină, Cosmin Călin, Dan Deleanu, loan M. Coman, Bogdan A. 
Popescu 

Definiţia şi clasificarea sindroamelor coronariene acute (SCA) au fost discutate în cadrul 
capitolului „Sindroamele coronariene acute fără supradenivelare de segment ST”. Acest capitol 
abordează în particular infarctul miocardic cu supradenivelare de segment ST (STEMI). 


Etiologie 


Necroza miocardică din STEMI este consecinţa ocluziei unei artere coronare mari prin 
tromboză sau, mai rar, embolie. Tromboza intracoronariană este cel mai frecvent o complicaţie 
a unei leziuni aterosclerotice preexistente, o placă de aterom complexă, neregulată, instabilă, 
care prezintă rupturi sau fisuri superficiale 1 . O mare parte dintre trombozele coronariene (până 
la 75%) se produc la nivelul plăcilor de aterom ce realizează stenoze largi sau moderate, 
potenţiale plăci de aterom cu risc de tromboză putând exista chiar şi la nivelul unor segmente 
ale arborelui coronarian aparent normale angiografic. In situaţii particulare, STEMI se poate 
produce în lipsa aterosclero- 

zei coronariene (aproximativ 10% din cazuri), în cadrul unor boli ale arterelor coronare care 
se pot asocia în evoluţie cu ocluzie arterială (de exemplu: vasculitele cu determinare 
coronariană, disecţia de aortă propagată la nivelul arterelor coronare, traumatismele arterelor 
coronare, spasmul coronarian prelungit etc.). Ocluzia coronariană poate să apară şi secundar 
unor embolii coronariene în contextul endocarditei infecţioase, prezenţei trombilor sau 
tumorilor în cordul stâng, emboliei paradoxale în cazul existenţei unei tromboze venoase 
profunde etc. 

Morfopatologie 

Din punct de vedere morfopatologie sunt descrise trei stadii de evoluţie a STEMI: faza 
acută (necroza miocardică), faza de evoluţie (dezvoltarea ţesutului de granulaţie) şi faza de 
infarct miocardic vechi (cicatrizarea zonei necrozate) 2 . Examenul morfopatologie arată în 
majoritatea cazurilor ocluzia totală a arterei coronare implicate în producerea STEME Trombii 
sunt de obicei mari, aderenţi de endoteliu, conţin plachete, fibrină, eritrocite şi leucocite. în 
cele mai multe cazuri tromboza survine la nivelul unei plăci de aterom instabile, la care analiza 
histopatologică evidenţiază existenţa unui proces de inflamaţie activă la nivelul arterei coronare 
implicate, inflamaţie care poate fi pusă în evidenţă prin nivelele crescute ale markerilor serici 
de inflamaţie (proteina C reactivă, interleukina-6). Există un număr mic de pacienţi cu STEMI 
(<5%) care prezintă la examenul morfopatologie artere coronare normale 2 . La aceştia 
mecanismele implicate ar putea fi liza spontană a unui embol intracoronarian, un agregat 
plachetar ocluziv tranzitoriu sau un episod prelungit de spasm coronarian sever. 

Fiziopatologie 

La nivelul zonei de miocard vascularizat de artera coronară ocluzionată miocitele şi 
pierd capacitatea de a se contracta, alterarea funcţiei lor progresând în raport cu severitatea 
ischemiei. Cu cât fluxul anterograd prin artera care deserveşte teritoriul afectat este mai slab şi 
cu cât reţeaua de colaterale de la nivel miocardic este mai puţin dezvoltată, cu atât ischemia va 
fi mai severă şi consecinţele ei asupra funcţiei con- tractile vor fi mai mari. Studiile de 
imunohistochimie şi microscopie electronică au arătat că în primele 30 de minute de la debutul 
unei ischemii severe modificările sunt potenţial reversibile 2 . După aproximativ 30 de minute 
de ischemie severă începe să apară necroza miocardică, care progresează dinspre zona 
subendocardică (cea mai vulnerabilă la ischemie) spre zona subepicardică. 

Procesul de remodelare ventriculară stângă postinfarct miocardic include 
modificările de morfologie şi geometrie ventriculară care implică atât zona miocardului 
infarctat, cât şi segmentele adiacente şi pe cele aflate la distanţă. Ca o consecinţă a STEMI, 
funcţia ventriculului stâng (VS) va fi afectată. Creşterea rigidităţii peretelui VS în diastolă apare 
precoce chiar şi în infarctele de mici dimensiuni, cu apariţia disfuncţiei diastolice, cu creşterea 
presiunii telediastolice intraventriculare stângi. Funcţia de pompă a VS (funcţia sistolică) scade 
în condiţiile în care o cantitate mare de miocard este supusă injuriei ischemice. Apariţia 
semnelor şi simptomelor de insuficienţă cardiacă şi amploarea acestora depind de cantitatea de 
miocard cu contractilitate afectată; astfel, 

tabloul clinic de insuficienţă cardiacă apare dacă peste 25% din miocardul VS este afectat, iar 
şocul cardiogen apare de obicei la o afectare a peste 40% din miocardul VS 2 . Iniţial, în zonele 
neinfarctate poate să apară o creştere compensatorie a funcţiei con- tractile ca rezultat al 
stimulării sistemului nervos simpatic şi mecanismului Frank- Starling. Ulterior, în aproximativ 
2 săptămâni, aceste modificări dispar treptat. 

In evoluţia unui STEMI, în zona irigată de artera ocluzionată există atât arii de miocard 
necrozat, cât şi zone de miocard cu ischemie potenţial reversibilă. Recuperarea funcţiei 
miocardice depinde de durata ischemiei. După o ischemie acută urmată de restabilirea fluxului 
coronarian o parte din miocardul reperfuzat poate continua să prezinte disfuncţie contractilă în 
ciuda reperfuziei, disfuncţie reversibilă într-o perioadă de zile sau săptămâni, situaţie care 
poartă numele de miocard siderat. în condiţii de ischemie cronică, cu reducerea de durată a 
fluxului coronarian, pot exista de asemenea zone de miocard cu disfuncţie contractilă care se 
menţin viabile printr-o serie de mecanisme de reducere a consumului de oxigen, situaţie care 
poartă numele de miocard hibernant. După restabilirea fluxului coronarian disfuncţia 
contractilă a acestor zone de miocard hibernant este reversibilă, identificarea lor în practică 
fiind extrem de importantă pentru decizia de revascularizare miocardică post infarct. 

Diagnostic pozitiv 

Prezentarea clinică. Anamneză şi examenul clinic sunt foarte importante pentru 
stabilirea diagnosticului de STEMI şi pentru stratificarea riscului. Din anamneză, principalul 
element care orientează către diagnosticul de STEMI este prezenţa anginei pectorale cu durata 
peste 30 de minute, fără răspuns complet la nitroglicerină. Ca simptome asociate pot fi prezente 
transpiraţii, palpitaţii, confuzie, greaţă, vărsături (simptomele gastrointestinale sunt mai 
frecvent asociate cu localizarea inferioară a STEMI). Istoricul cunoscut de boală coronariană, 
prezenţa factorilor de risc cardiovascular şi a factorilor precipitanţi ajută la stabilirea 
diagnosticului. La peste jumătate dintre pacienţii cu STEMI se poate identifica un factor 
precipitant (de exemplu efortul fizic intens, stres emoţional, intervenţie chirurgicală, hipoxie, 
hipotensiune arterială) sau prezenţa în istoricul recent a unui prodrom (frecvent angină 
agravată, angină de novo). în cazuri particulare (la vârstnici, la pacienţii diabetici, la pacienţii 
aflaţi în secţii de terapie intensivă postoperator sau la pacienţii cu transplant cardiac) 
simptomatologia poate fi minimă sau prezentarea atipică, cu fatigabilitate extremă sau tablou 
clinic de insuficienţă cardiacă, accident vascular cerebral prin hipoperfuzie, sincopă, embolie 
periferică. 

Examenul fizic este util pentm evaluarea semnelor de insuficienţă cardiacă şi 
stratificarea riscului şi serveşte ca evaluare clinică de referinţă în urmărirea ulterioară a 
pacientului pentru evidenţierea eventualelor complicaţii. Pacienţii cu STEMI au tegumente 
palide, transpirate în contextul stimulării sistemului nervos simpatic. Ritmul cardiac este 
frecvent tahicardie, tensiunea arterială (TA) poate fi normală, crescută (la pacienţii hipertensivi 
sau la cei normotensivi în condiţiile stimulării adrenergice) sau scăzută (în contextul scăderii 
volumului bătaie din cauza tahicardiei sau a scăderii funcţiei 

de pompă a VS la pacienţii cu infarct întins). O tensiune arterială sistolică sub 90 mmHg cu 
semne clinice de hipoperfuzie tisulară în condiţiile unui STEMI este caracteristică pacienţilor 
cu şoc cardiogen. Prezenţa hipotensiunii „per se” nu semnifică însă existenţa şocului cardiogen, 
unii pacienţi cu STEMI inferior putând avea tranzitor TA sistolică sub 90 mmHg. S-a observat 
că mai mult de 50% dintre pacienţii cu STEMI inferior au la prezentare sau pe parcursul 
primelor ore de evoluţie semne de stimulare a sistemului nervos parasimpatic (hipotensiune, 
bradicardie) în timp ce aproape jumătate dintre pacienţii cu STEMI anterior au semne de 
activare simpatică (hipertensiune, tahicardie) 1 . Examenul aparatului cardiovascular în STEMI 
poate să nu fie caracteristic. La auscultaţia cordului zgomotele sunt diminuate în intensitate, 
mai ales zgomotul 1. în contextul apariţiei disfuncţiei VS în infarctele întinse poate să apară 
zgomotul 3 (galop protodiastolic). Prezenţa unui suflu sistolic intens la pacientul cu STEMI 
ridică suspiciunea prezenţei unei complicaţii: regurgitare mitrală (prin dilatarea şi disfuncţia 
ventriculului stâng sau prin ruptura unui muşchi papilar) sau ruptura septului interventricular. 
Frecătura pericardică poate să apară la pacienţii cu infarcte transmurale întinse. La auscultaţia 
pulmonară pot fi prezente raluri de stază (raluri umede) la pacienţii cu STEMI care dezvoltă 
insuficienţă VS. 

în funcţie de tabloul clinic la internare, Killip a clasificat pacienţii cu STEMI în patru 
clase (tabelul 7.1) 3 . Clasificarea Killip se foloseşte pe scară largă în practica clinică şi este 
utilă pentru stratificarea riscului la prezentare, mortalitatea la 30 de zile fiind mai crescută la 
pacienţii aflaţi într-o clasă Killip mai avansată. 


Tabelul 7.1. Clasificarea Killip a infarctului miocardic acut (modificat după 3 ) 


Clasa Killip 

Tablou clinic la prezentare 

Mortalitatea la 30 de zile 
conform [4] 

I 

Fără raluri pulmonare de stază sau zgomot 3 

5% 

II 

Congestie pulmonară cu ralurj de stază în sub 50% 
din câmpurile pulmonare, jugulare turgescente sau 
zgomot 3 prezent 

14% 

III 

Edem pulmonar acut cu raluri de stază în peste 
50% din câmpul pulmonar 

32% 

IV 

Şoc cardiogen 

58% 


Pentru diferenţierea diferitelor cauze de afectare hemodinamică la pacienţii cu STEMI 
se foloseşte clasificarea hemodinamică propusă în 1977 de Forrester 5 , care corelează 
semnele clinice cu parametrii hemodinamici (valorile indexului cardiac şi ale presiunii din 
capilarul pulmonar, obţinute prin cateterism cardiac drept) (figura 7.1). Indexul cardiac 
reprezintă raportul dintre debitul cardiac şi suprafaţa corporală şi exprimă funcţia de pompă a 
VS; presiunea din capilarul pulmonar reflectă presiunile de umplere VS şi creşte în condiţii de 
scădere a funcţiei contractile VS, expresia clinică a acestei creşteri fiind congestia pulmonară 

Figura 7.1. Clasificarea hemodinamică Forrester 
(modificată după 5 ). Şocul cardiogen se caracterizează prin 
creşterea presiunii din capilarul pulmonar peste 18 nunHg 
în condiţii de scădere a indexului cardiac sub 2,2 
1/min/m 2 . Pacienţii cu şoc hipovolemic au atât un index 
cardiac cât şi presiune capilară scăzute. 


18 

PCPB (mm Hg) 

Electrocardiograma. în cazul pacienţilor care se prezintă cu durere toracică sugestivă 
pentru ischemie, obţinerea şi interpretarea ECG trebuie efectuate în cel mai scurt timp posibil 
(de dorit sub 10 minute de la prezentare) 6 . ECG este importantă atât pentru stabilirea 
diagnosticului, cât şi pentru stratificarea riscului şi aplicarea rapidă a terapiei optime. 
Majoritatea pacienţilor cu STEMI au în primele ore modificări ECG tipice. Cele mai precoce 
modificări care apar în ischemia miocardică implică segmentul ST şi unda T. Creşterea 
amplitudinii undelor T, care devin simetrice, înalte (unde T „hiper- acute”) poate preceda 
apariţia supradenivelării de segment ST. Supradenivelarea de segment ST nou apărută, care 
persistă un interval mai mare de timp (peste 20 de minute) reflectă de obicei ocluzie 
coronariană acută şi se asociază cu necroză miocardică. Dacă ECG iniţială este non-diagnostică 
şi pacientul se menţine simptomatic, este necesară monitorizarea ECG continuă sau repetarea 
ECG la 15-30 de minute 6 . 

în absenţa hipertrofiei VS şi a BRS modificarea ECG diagnostică pentru STEMI este 
supradenivelarea de segment ST (măsurată la punctul J) nou apărută, prezentă în două derivaţii 
contigue >0,1 mV (cu excepţia derivaţiilor V2-V3 în care valorile prag sunt de >0,2 mV la 
bărbaţii peste 40 de ani, >0,25 mV la bărbaţii <40 de ani, >0,15 mV la femei) 6 . Termenul de 
derivaţii contigue se referă la grupele de derivaţii distribuite în funcţie de teritoriul coronarian: 
anterior (VI-V6), inferior (DII, DIII, aVF) sau lateral (DI, aVL). Derivaţii suplimentare cum 
sunt V3R şi V4R care reflectă peretele liber al ventriculului drept şi V7-V9 care arată peretele 
infero-bazal VS trebuie efectuate în toate cazurile în care ECG standard nu este diagnostică şi 
la pacienţii cu STEMI inferior. Cu cât modificările segmentului ST apar în mai multe derivaţii, 
cu atât gradul de extensie a ischemiei este mai mare şi prognosticul mai nefavorabil. 

Blocul de ramură stângă nou apărut (sau^ presupus a fi nou apărut) reprezintă o 
modalitate de prezentare a STEMI destul de rară. în context clinic sugestiv pentru ischemie 
miocardică şi în prezenţa unei dinamici a markerilor serici de necroză miocardică, BRS nou 
apărut este diagnostic pentru STEMI 6 . 

Modificările ECG sugestive pentru un IMA vechi sunt reprezentate de undele Q 
„patologice” (>0,02 s sau complex QS în derivaţiile V2-V3, >0,03 s şi >0,1 mV amplitudine 
sau complex QS în oricare două derivaţii contigue dintre derivaţiile DI, DII, aVL, aVF sau V4- 
V6) 6 . Prezenţa unei unde R înalte (>0,04 s) înVl-V2 şi a unui raport 

R/S >1 cu undă T pozitivă în aceste derivaţii, în absenţa unei tulburări de conducere, pot fi 
semnele unui infarct miocardic infero-bazal. 


Figura 7.2. Electrocardiograma unui pacient cu 
STEMI anterior la 5 ore de la debut. Se observă 
supradenivelare de segment ST în derivaţiile VI-V5, DI şi 
aVL (maxim 6 mm în V2 şi V3) cu subdenivelare de ST de 1- 
2 mm „în oglindă” în DII, DIII, aVF şi mici unde Q în V2 şi 
V3. 



Markerii de necroză miocardică. în cursul necrozei miocardice ruperea membranelor 
miocitare conduce la eliberarea din zona afectată de infarct a unor macromolecule intracelulare 
specifice care pot fi detectate în sânge la un anumit interval de timp de la debutul necrozei - 
markeri de necroză miocardică. Markerii preferaţi pentru depistarea necrozei miocardice sunt 
troponinele cardiace T şi I, care au specificitate şi sensibilitate înalte. O valoare crescută a 
troponinei cardiace este definită ca depăşind a 99- a percentilă a valorilor obţinute într-o 
populaţie normală de referinţă 6 . Detectarea creşterii şi/sau scăderii nivelului seric al 
troponinelor cardiace în prezenţa unui context clinic înalt sugestiv pentru ischemie miocardică 
stă astăzi în centrul algoritmului de diagnostic al STEMI. Demonstrarea acestei dinamici a 
markerilor serici este necesară pentru a diferenţia creşterea acută a troponinelor serice (în 
context de necroză miocardică ischemică) de creşterea acută sau cronică a troponinei în 
contextul altor patologii asociate cu injurie miocardică 6 , cum ar fi insuficienţa renală acută sau 
cronică, insuficienţa cardiacă congestivă severă, criza hipertensivă, tahi- sau bradiaritmiile, 
embolia pulmonară, miocardita, accidentul vascular cerebral sau hemoragia subarahnoidiană, 
disecţia de aortă, sindromul de balonizare apicală (cardiomiopatia Tako-Tsubo), pacienţi 
critici, cu sepsis sau arsuri întinse. Măsurarea nivelului seric al troponinelor trebuie efectuată 
la prezentarea pacientului cu suspiciune de STEMI şi se repetă la 3-6 ore si la 12 ore de la 
determinarea iniţială. 

Cea mai bună alternativă - dacă determinarea troponinelor cardiace nu este disponibilă 
- este folosirea izoenzimei MB a creatinkinazei (CK-MB). Este importantă dozarea repetată 
pentru a surprinde dinamica nivelului seric. Pentru stabilirea diagnosticului de STEMI, dozarea 
CK-MB trebuie făcută la prima evaluare a pacientului şi la 6-9 ore 

mai târziu cu scopul de a demonstra creşterea şi/sau scăderea. Dacă nivelul iniţial nu este 
diagnostic şi suspiciunea clinică de STEMI este înaltă, se poate repeta dozarea între 12-24 h. 
CK-MB creşte şi în cazul altor injurii miocardice, cum ar fi miocardite, traumatism, stări de 
şoc, manevre invazive. Comparativ cu troponinele cardiace, CK- MB are sensibilitate mai mică 
în detectarea necrozei miocardice, iar nivelul seric al acestei enzime scade mai rapid după 
STEMI (tabelul 7.2). Faptul că troponinele cardiace rămân crescute în serul pacienţilor cu 
STEMI pentru o perioadă lungă de timp are avantajul posibilităţii de diagnostic tardiv al 
necrozei miocardice. 


Tabelul 12. Dinamica markerilor serici folosiţi pentru diagnosticul STEMI (modificat după 7 ) 


Marker 

Interval de timp până la 
apariţia în sânge 

Interval de timp până la atin¬ 
gerea nivelului maxim (fără 
reperfuzie)* 

Interval de timp până la nor¬ 
malizarea valorilor serice 

Troponina I 

3-12 ore 

24 ore 

5-10 zile 

Troponina T 

3-12 ore 

12-48 ore 

5-14 zile 

CK-MB 

3-12 ore 

24 ore 

48-72 ore 


*în cazul reperfuziei miocardice precoce, markerii de necroză miocardică ating vârful enzimatic mai rapid, 
valoarea maximă atinsă este mai mare şi concentraţia serică scade rapid. 


Explorările imagistice. Radiografia cord-pulmon deşi nu are un rol în stabilirea 
diagnosticului de STEMI aduce informaţii utile privind dimensiunea cordului, prezenţa stazei 
pulmonare şi poate ridica suspiciunea unor diagnostice alternative: pericardită lichidiană, 
dilatare de aortă/disecţie de aortă, tromboembolism pulmonar. Gradul congestiei venoase 
pulmonare şi dimensiunea cordului stâng sunt semne radiologice utile pentru identificarea 
pacienţilor cu STEMI cu risc crescut 3 . 

Ecocardiografia este o metodă larg disponibilă ce permite evaluarea funcţiei contractile 
a VS (evaluarea cineticii parietale). Prin demonstrarea tulburărilor regionale de cinetică, 
ecocardiografîa susţine diagnosticul de ischemie miocardică şi ajută la evaluarea 
prognosticului. Ecocardiografîa este în mod particular utilă în următoarele situaţii: 

- diagnosticul diferenţial al durerii toracice sau dispneei în absenţa unui tablou clinic şi 
ECG diagnostic pentru STEMI - permite evidenţierea altor cauze posibile: pericardită, 
miocardită, disecţie de aortă, leziuni valvulare, tromboembolism pulmonar; 

- pacienţii cu BRS de durată neprecizată - în lipsa tulburărilor de cinetică regională 
diagnosticul de IM A devine puţin probabil; 

- evidenţierea complicaţiilor (regurgitare mitrală severă, ruptură de sept interventricular 
sau perete liber ventricular stâng) la pacienţii cu STEMI cu semne de deteriorare 
hemodinamică. 

Dincolo de faza acută a STEMI, ecocardiografîa este utilă pentru aprecierea remo- 
delării ventriculare stângi şi a funcţiei sistolice a VS, precum şi pentru evaluarea cantităţii de 
miocard potenţial viabil (siderat, hibernant). Ecocardio grafia de stres permite diagnosticul 
ischemiei reziduale. 

Angiografia coronariană va fi discutată la subcapitolul referitor la tratamentul STEMI. 

Imagistica nucleară. Tehnicile cu radionuclizi oferă informaţii despre perfuzia 
miocardică şi funcţia contractilă a VS la prezentarea pacienţilor cu STEMI, însă au 
dezavantajul major al întârzierii pe care o presupune achiziţia imaginilor (până la 60- 90 de 
minute). Avantajul lor constă însă în posibilitatea de detecţie directă a viabilităţii miocardice, 
fiind utile post-infarct la pacienţii la care se ia în discuţie revascula- rizarea miocardică. 

Rezonanţa magnetică este o metodă imagistică utilă pentru evaluarea funcţiei 
miocardice regionale şi globale, greu de utilizat în practică în faza acută a STEMI. Tehnica 
permite în schimb multiple posibilităţi de evaluare a perfuziei miocardice, identificarea 
edemului, a fibrozei, a grosimii peretelui ventricular, evaluarea cineticii segmentare şi a 
funcţiei globale ventriculare, informaţii utile dincolo de faza acută a STEMI. Tomografia 
computerizată are un rol important pentru excluderea în situaţii clinice particulare a unor 
patologii cu tablou clinic asemănător STEMI, în principal disecţia de aortă şi 
tromboembolismul pulmonar. 

Diagnostic diferenţial 

La pacienţii cu STEMI intră în discuţie pentru diagnosticul diferenţial următoarele 
entităţi: 

-pericardita acută - durerea toracică se accentuează de obicei în inspir şi se atenuează 
în poziţie şezând cu toracele aplecat în faţă, iar la auscultaţie apare în unele cazuri frecătură 
pericardică; modificările de segment ST sunt difuze, apar în multe derivaţii fără a respecta un 
anumit teritoriu de vascularizaţie coronariană; ecocardiografia tranşează diagnosticul 
diferenţial; 

-disecţia acută de aortă - durerea are intensitate mare, caracter „sfâşietor”, iradiază 
către posterior, interscapulovertebral stâng şi către zona lombară; ecocardiografia şi tomografia 
computerizată stabilesc diagnosticul; 

- embolia pulmonară - de obicei durerea este laterotoracică, de natură pleuritică şi se 
poate asocia cu tuse şi hemoptizii, există de regulă condiţii predispozante; 

-durerea articulară - are caracter de junghi, înţepătură şi se accentuează la palpare; 

-pneumotoraxul spontan - durerea se instalează brusc după efort de tuse sau strănut, se 
asociază cu dispnee intensă, este prezent timpanismul toracic la percuţie şi murmurul vezicular 
este absent; 

-afecţiuni gastroenterologie: esofagite, spasm esofagian (se pot însoţi de durere 
retrosternală). 

Tratament 

Principalul obiectiv al tratamentului în STEMI este deschiderea arterei responsabile de 
infarct cât mai devreme după instalarea simptomelor, în scopul salvării unei cantităţi cât mai 
mari de miocard aflat în ischemie. Restabilirea precoce a fluxului coronarian şi reperfuzia 
tisulară miocardică reprezintă baza tratamentului la pacienţii cu STEMI, conducând la 
reducerea dimensiunii infarctului, păstrarea funcţiei VS şi scăderea semnificativă a mortalităţii 
şi morbidităţii. 

Faza pre-spital. în condiţiile în care majoritatea deceselor prin STEMI survin în 
primele ore de la debutul simptomelor şi terapia de reperfuzie miocardică este cu atât 

mai eficientă cu cât este aplicată mai precoce, îngrijirea pacientului în faza iniţială a STEMI 
are un rol extrem de important. Aceasta presupune un diagnostic cât mai rapid stabilit de 
personalul medical care vine primul în contact cu pacientul şi un sistem eficient de preluare şi 
îndrumare rapidă a pacienţilor către spitale cu posibilitate de efectuare a terapiei intervenţionale 
de reperfuzie miocardică. Recomandările de ghid 8 referitoare la tratamentul în faza pre-spital 
includ controlul durerii prin administrarea intravenoasă de opioizi (morfină), al dispneei prin 
administrare de oxigen pe mască la pacienţii cu hipoxie (saturaţie de oxigen sub 95%), dispnee 
sau semne de insuficienţă cardiacă acută, precum şi al anxietăţii (prin administrare de 
tranchilizante la nevoie). 

Terapia de reperfuzie. Restabilirea fluxului coronarian la nivelul arterei ocluzionate se 
poate realiza mecanic prin metode intervenţionale (angioplastie coronariană) sau farmacologic 
prin administrare de substanţe fibrinolitice care au ca efect dizolvarea trombului. în cazul 
pacienţilor care se prezintă cu tablou clinic de STEMI în primele 12 ore de la debutul 
simptomelor, cu supradenivelare persistentă de segment ST sau BRS nou/presupus nou, terapia 
de reperfuzie trebuie instituită în cel mai scurt timp posibil 8 . Terapia de reperfuzie miocardică 
(de preferat prin angioplastie coronariană) trebuie luată în considerare şi în contextul în care 
există dovezi clinice şi/sau ECG de ischemie miocardică în desfăşurare, chiar dacă potrivit 
anamnezei debutul simptomatologiei este cu peste 12 ore anterior prezentării sau nu poate fi 
clar precizat 8 . 

Angioplastia coronariană primară definită ca intervenţie coronariană percutană 
efectuată în urgenţă în context de STEMI, fără a fi precedată de terapie fibrinolitică, este 
strategia de reperfuzie preferată. Rezultatele studiilor clinice care au comparat angioplastia 
primară (cu sau fără stent) cu tratamentul fibrinolitic au arătat o reducere semnificativă a 
mortalităţii, reinfarctizării, accidentelor vasculare cerebrale ischemice şi hemoragice la 
pacienţii trataţi intervenţional. Beneficiul angioplastiei primare comparativ cu tratamentul 
fibrinolitic este cu atât mai mare cu cât ea este efectuată mai aproape de momentul debutului 
STEMI 8 . Diferenţa de timp estimată dintre intervalul de timp de la primul contact medical până 
la umflarea balonului de angioplastie trebuie să fie cât mai mică (maxim 120 minute) 9 . 
Procedura include efectuarea angiografîei coronariene pentru evaluarea extinderii leziunilor 
coronariene, identificarea leziunii incriminate în producerea infarctului (luând în considerare 
aspectul ECG şi aspectul angiografic al leziunii) şi montarea unui stent la nivelul leziunii 
(eventual după aspirarea materialului trombotic). în ceea ce priveşte rezultatul imediat al 
procedurii, la peste 90 % dintre pacienţi se reuşeşte obţinerea unui flux coronarian bun (figura 
7.3), spre deosebire de tratamentul fibrinolitic la care rata de succes al reperfuziei este de sub 


65%. 


Tratamentul fibrinolitic trebuie luat în considerare în toate situaţiile în care se 
estimează că angioplastia primară nu se poate efectua în primele 2 ore de la primul contact 
medical, mai ales dacă agentul fibrinolitic poate fi administrat foarte precoce (chiar în faza pre- 
spital, în ambulanţă) 8 . Cu cât pacientul se prezintă mai târziu la spital (peste 6 ore), cu atât 
beneficiul trombolizei va fi mai mic 8 . Cele mai importante complicaţii ale fibrinolizei sunt 
reprezentate de hemoragiile intracraniene şi extracra- niene majore potenţial letale (cu o 
incidenţă de aproximativ 1%). Hemoragiile intracraniene apar mai frecvent în primele 24 de 
ore, vârsta avansată, sexul feminin, greutatea corporală mică şi asocierea hipertensiunii 
arteriale la prezentare sau a istoricului de boli cerebrovasculare fiind principalii factori de risc 
pentm hemoragie intracranian 

după fibrinoliză. Având în vedere riscul crescut de sângerare, existp mai multe situaţii în care 
terapia fibrinolitică este contraindicată (tabelul 7.3) 



a b 

Figura 7.3. Angiografîe coronariană şi ECG în cazul unui pacient cu STEMI inferior la 6 ore de la debut, cu ocluzie 
proximală de arteră coronară dreaptă şi aspect de tromb în lumen (a, săgeată), care a fost tratat prin angioplastie primară 
cu montare de stent (b), cu evoluţie clinică şi ECG bună. Se remarcă pe primul traseu ECG existenţa undelor Q şi a 
supradenivelării de segment ST în DII, DIII, aVF, cu subdenivelare în DI şi aVL, cu regresia supradenivelării de ST şi 
persistenţa undelor q în teritoriul inferior pe cel de-al doilea traseu 10 . 


Tabelul 7.3. Contraindicaţiile tratamentului fibrinolitic (după 8 ) 

Absolute 

Hemoragie intracraniană sau accident vascular cerebral cu substrat incert în antecedente 
AVC documentat ca ischemic în ultimele 6 luni 

Leziuni/malformaţii arteriovenoase/neoplazii ale sistemului nervos central 
Traumatism major/chirurgie majoră/traumatism cranian major în ultimele 3 săptămâni 
Sângerare gastrointestinală în ultima lună 
Boală cunoscută, cu sângerare (cu excepţia menstrelor) 

Disecţie de aortă 

Puncţii în zone necompresibile în ultimele 24 de ore (ex. puncţie hepatică, lombară) 

Relative 

Accidente ischemice tranzitorii în ultimele 6 luni 

Tratament anticoagulant oral Sarcină/prima săptămână postpartum 

Hipertensiune arterială refractară (TA sistolică >180 mmHg sau TA diastolică >110 mmHg) 

Afecţiuni hepatice severe 

Endocardită infecţioasă 

Ulcer peptic activ 

Resuscitare cardiacă prelungită 

Agenţii fibrinolitici fibrin specifici sunt recomandaţi în prezent, având în vedere rata 
mai mare de succes a reperfuziei miocardice. Din această grupă fac parte alteplaza (t-PA), 
reteplaza (r-PA) şi tenecteplaza (TNK-tPA). Agenţi fibrinolitici non-fibrin specifici 
(streptokinaza - SK) determină liza plasminogenului de la nivelul trombului, dar şi a celui 
circulant; se administrează în perfuzie i.v. şi poate fi folosită în cazul în care agenţii fibrin- 
specifici nu sunt disponibili. Administrarea ei poate fi asociată cu hipotensiune arterială, dar 
reacţiile alergice severe sunt rare. 

Pentru aprecierea succesului fibrinolizei este esenţială monitorizarea atentă a sim¬ 
ptomatologiei şi a aspectului ECG după iniţierea fibrinolizei. Ghidul actual de management al 
pacienţilor cu STEMI 20 recomandă ca după iniţierea fibrinolizei pacienţii să fie transferaţi intr- 
un centru cu posibilitatea efectuării de intervenţii coronariene percu- tane. Dacă fibrinoliza a 
eşuat sau există dovezi de reocluzie sau reinfarctizare cu reapariţia supradenivelării de ST, 
pacientul trebuie investigat urgent prin coronarografie în scopul efectuării unei angioplastii „de 
salvare”. Indicatorii fibrinolizei eşuate sunt persistenţa anginei, absenţa rezoluţiei 
supradenivelării de ST, persistenţa instabilităţii hemodinamice şi/sau electrice. Chiar dacă 
există markeri de succes ai fibrinolizei (dispariţia durerii toracice, rezoluţia segmentului ST cu 
>50% la 60-90 minute, aritmii tipice de reperfuzie), coronarografia precoce de rutină trebuie 
efectuată tuturor pacienţilor cu STEMI intr-un interval de timp cuprins între 3-24 ore de la 
tromboliză, în lipsa contraindicaţiilor, pentru a reduce riscul de reinfarctizare şi ischemie 
recurentă. 

Revascularizarea chirurgicală. By-pass-ul aortocoronarian este indicat rar în STEMI 
în faza acută, atunci când anatomia coronariană nu se pretează la angioplastie. Revascularizarea 
chirurgicală poate fi o soluţie la pacienţii cu şoc cardiogen şi anatomie coronariană care nu se 
pretează la angioplastie sau în prezenţa complicaţiilor mecanice ale STEMI. Beneficiul by- 
pass-ului aortocoronarian la pacienţii la care angioplastia a eşuat sau în prezenţa simptomelor 
refractare după angioplastie este incert, abordarea chirurgicală a leziunilor având un risc 
chirurgical mare 8 . La pacienţii cu boală multivasculară se recomandă tratarea leziunii 
responsabile de infarct prin angioplastie şi efectuarea intervenţiei chirurgicale ulterior, în 
condiţii de stabilitate clinică. 

Tratamentul antitrombotic asociat terapiei de reperfuzie. în ceea ce priveşte terapia 
antitrombotică, pacienţii cu STEMI la care se efectuează angioplastie primară trebuie să 
primească precoce terapie antiagregantă dublă (combinaţie de aspirină şi un blocant de receptor 
de ADP) plus tratament anticoagulant parenteral. Aspirina se administrează în doză de 150- 
300 mg. Inhibitorii receptorilor P2YI2 preferaţi la pacienţii cu STEMI sunt prasugrel sau 
ticagrelor. Aceştia au o durată mai rapidă a instalării efectului şi o potenţă mai mare a acţiunii 
lor antiagregante comparativ cu clopidogrelul 8 . în situaţiile în care aceştia nu sunt disponibili 
sau există contraindicaţii pentru administrarea lor, se recomandă clopidogrel (pentru detalii şi 
doze vezi şi SCA fără supradenivelare de segment ST). Opţiunile de tratament anticoagulant 
asociat angioplastiei primare includ heparina nefracţionată, enoxaparina sau bivalirudina. 
Tratamentul anticoagulant poate fi oprit după angioplastia primară dacă nu există alte indicaţii 
de anticoagulare, cum ar fi anevrism de VS, tromb intraventricular, fibrilaţie atrială, prezenţa 
de proteze metalice sau indicaţie de administrare a anticoagulantului pentru profilaxia 
tromboembolismului venos la pacienţii care necesită repaus prelungit la pat. Utilizarea 
fondaparinei ca tratament anticoagulant asociat angioplastiei primare este con- 

traindicată. Administrarea de rutină a inhibitorilor de glicoproteina Ila/IIIb la pacienţii cu 
STEMI la care se efectuează angioplastie primară este controversată. Aceştia sunt indicaţi doar 
la pacienţii la care se evidenţiază angiografic prezenţa unui tromb masiv intracoronarian, flux 
coronarian lent sau absent după deschiderea arterei responsabile de infarct sau alte complicaţii 
trombotice periprocedurale 8 . 

Pentru pacienţii cu STEMI la care se efectuează fibrinoliză se recomandă asocierea 
terapiei duble antiagregante cu aspirină şi clopidogrel (doză de încărcare de 300 mg la pacienţii 
<75 de ani urmată de o doză de întreţinere de 75 mg/zi). Prasugrelul şi ticagrelorul nu au fost 
studiate la pacienţii cu STEMI trataţi cu fibrinolitic, ei nefiind în prezent recomandaţi în acest 
context. Tratamentul anticoagulant este recomandat pacienţilor cu STEMI trataţi cu fibrinolitic, 
în timpul şi după fibrinoliză, până la efectuarea procedurii de revascularizare sau, în lipsa 
acesteia, pentru cel puţin 48 de ore sau pe durata spitalizării până la 8 zile. Ca regimuri 
anticoagulante sunt recomandate enoxaparina sau heparina nefracţionată în doze ajustate în 
funcţie de vârstă, greutate şi funcţia renală (tabelul 7.4). Studiile clinice au demonstrat un 
beneficiu net al enoxa- parinei versus heparină nefracţionată în ceea ce priveşte mortalitatea şi 
rata de reinfarctizare 12 . La pacienţii trataţi cu streptokinază se poate administra fondaparina i.v. 
în bolus, apoi s.c. la 24 de ore 8 . 


Tabelul 7.4. Tratamentul anticoagulant asociat terapiei fibrinolitice (după! 8 !) 



Doze 

Heparină nefracţionată 

60-70 Ul/kg i.v. bolus (maxim 5000 UI), urmat de perfuzie i.v. 12-15 Ul/kg/oră 
(maxim 1000 Ul/oră) pentru 24-48 de ore, cu control aPTT (ţinta 50-70 s) 

Enoxaparină 

La pacienţii <75 de ani: 30 mg i.v. bolus urmat la 15 minute de 1 mg/kg s.c. la 12 ore, 
până la externare pentru maxim 8 zile; 

La pacienţii >75 de ani: fără bolus i.v., 0,75 mg/kg s.c. la 12 ore; 

La pacienţii >75 de ani: fără bolus i.v., 0,75 mg/kg s.c. la 12 ore La pacienţii cu 
clearance al creatininei sub 30 ml/min, indiferent de vârstă, dozele s.c. se 
administrează la 24 ore 

Fondaparinux 

2,5 mg i.v. bolus, urmat de 2,5 mg s.c. zilnic până la maxim 8 zile sau până la 
externare 


în cazul pacienţilor care nu beneficiază de terapie de reperfuzie se recomandă ca terapia 
antitrombotică să fie administrată cât mai precoce. Aceasta constă în administrarea terapiei 
antiplachetare duble cu aspirină şi clopidogrel şi a tratamentului anticoagulant cu heparină 
nefracţionată, enoxaparină sau fondaparina în doze similare cu cele menţionate pentm pacienţii 
trataţi cu fibrinolitic 8 . 

Terapia medicală. Beta-blocantele. Administrarea i.v. a beta-blocantelor în faza acută 
a STEMI nu se recomandă decât pentru pacienţii tahicardiei şi cu TA crescută la prezentare şi 
este contraindicată la pacienţii cu hipotensiune şi semne de insuficienţă cardiacă 8 . Folosirea în 
faza acută în administrare per os s-a dovedit benefică doar la pacienţii cu risc mic, stabili 
hemodinamic. Tratamentul pe termen lung trebuie luat în considerare la toţi pacienţii încă din 
perioada spitalizării, în lipsa contraindicaţiilor. La pacienţii cu STEMI şi disfuncţie VS sau 
insuficienţă cardiacă, beta-blocantele au un beneficiu cert, demonstrat pe termen lung, ele fiind 
recomandate în administrare orală 

imediat după stabilizarea pacientului. Dintre beta-blocante, principalele studii clinice la 
pacienţii cu STEMI au fost efectuate cu metoprolol, bisoprolol şi carvedilol. 

Inhibitorii enzimei de conversie a angiotensinei (IEC) şi blocanţii receptorilor de 
angiotensină (sartani). Inhibiţia sistemului renină-angiotensină-aldosteron are un efect 
favorabil demonstrat asupra remodelării VS, cu reducerea fenomenelor de insuficienţă cardiacă 
şi îmbunătăţirea statusului hemodinamic 2 . Administrarea IEC este recomandată tuturor 
pacienţilor cu STEMI indiferent de risc. Se recomandă administrarea precoce a IEC (captopril, 
ramipril, lisinopril, zofenopril, trandolapril şi perindopril), în primele 24 de ore, pacienţilor cu 
STEMI cu disfuncţie sistolică VS sau care au prezentat fenomene de insuficienţă cardiacă 
precoce post-infarct, cu diabet zaharat sau STEMI anterior, în absenţa contraindicaţiilor 8 . 
Administrarea unui sartan (preferabil valsarian) este o alternativă la IEC, în cazul pacienţilor 
care nu tolerează IEC 8 . 

Antagoniştii de aldosteron. Eplerenona, un blocant selectiv al adosteronului, s-a 
dovedit eficient la pacienţii cu STEMI. Datele din literatură susţin folosirea eplerenonei la 
pacienţii post STEMI, în condiţiile existenţei disfuncţiei VS sau a insuficienţei cardiace sau a 
diabetului zaharat, în absenţa insuficienţei renale sau a hiperpotasemiei. Monitorizarea de 
rutină a potasiului seric este obligatorie. 

Hipolipemiantele. Statinele şi-au demonstrat un beneficiu cert în reducerea eve¬ 
nimentelor ischemice şi scăderea mortalităţii şi sunt indicate tuturor pacienţilor cu STEMI, 
indiferent de nivelul colesterolului, iniţiate cât mai repede în doze mari, pentru a avea un 
beneficiu clinic precoce şi susţinut 8 . Valoarea ţintă pentru LDL-colesterol este de <70 mg/dl. 
Cele mai multe dovezi susţin utilizarea atorvastatinei în doze de 80 mg/zi la pacienţii cu 
STEMI, dacă aceasta este bine tolerată 13 . Tratamentul cu ezetimib reprezintă o alternativă la 
pacienţii care nu tolerează statinele. 

Nitraţii. Folosirea de rutină a nitraţilor i.v. în STEMI nu are beneficii demonstrate şi nu 
este recomandată. Aceştia pot fi utili în faza acută a STEMI la pacienţii cu hipertensiune 
arterială sau cu insuficienţă VS, în lipsa hipotensiunii arteriale şi a infarctului de ventricul drept. 
Pe termen lung pot fi utili în administrare orală pentru controlul simptomatologiei anginoase. 

Blocantele canalelor de calciu. în ciuda efectului lor antiischemic, nu s-au dovedit 
eficiente în faza acută a STEMI, existând chiar date care susţin un efect de creştere a 
mortalităţii 2 . Administrarea lor în faza acută a STEMI nu este recomandată. Pe termen lung, 
utilizarea verapamilului la pacienţii cu contraindicaţii la beta-blocante ar putea fi utilă pentru 
prevenirea reinfarctizării şi a decesului la pacienţii fără insuficienţă cardiacă 8 . 

Prevenţia secundară 

Schimbarea stilului de viaţă. Pacienţii care au suferit un STEMI au risc mai mare decât 
populaţia generală de a repeta evenimente coronariene cu potenţial fatal 2 . Un rol important în 
prevenţia secundară îl ocupă măsurile de schimbare a stilului de viaţă, şi anume: 

- încetarea fumatului reprezintă cea mai importantă măsură de prevenţie secundară 8 . 
Pacienţii trebuie informaţi asupra efectelor pro-trombotice ale fumatului, creşterea riscului de 
evenimente coronariene şi asistaţi în tentativa de renunţare la fumat; poate fi folosit tratamentul 
substitutiv nicotinic, bupropiona, antidepresivele şi patch- urile cu nicotină. 

Dieta şi controlul ponderal, cu ajustarea aportului caloric pentru a evita greutatea 
excesivă. Se recomandă consumul crescut de fructe şi legume, cereale integrale, peşte, carne 
albă şi produse degresate, înlocuirea grăsimilor saturate şi trans cu grăsimi mono- şi 
polinesaturate din legume şi surse marine, precum şi reducerea grăsimilor la <30% din aportul 
caloric total. 

Exerciţiul fizic este recomandat pentru recuperarea pacienţilor postinfarct, dar şi ca 
prevenţie secundară, fiind asociat cu o reducere cu 26% a mortalităţii cardiace 8 . 

Controlul valorilor tensionale, diabetului zaharat şi al lipidelor serice. 

Medicaţia recomandată în prevenţia secundară (beta-blocante, IEC/sartani, anta- 

gonişti de aldosteron, hipolipemiante) a fost discutată anterior. în ceea ce priveşte medi¬ 
caţia antiagregantă plachetară, aspirina (75-100 mg/zi) trebuie administrată tuturor pacienţilor 
cu STEMI pe termen indefinit. Pacienţii care nu tolerează aspirina trebuie să primească 
clopidogrel 75 mg/zi. Terapia antiagregantă dublă trebuie continuată până la 1 an. Tratamentul 
anticoagulant oral pe termen lung este recomandat pacienţilor cu tromboză intraventriculară 
pentm cel puţin 3 luni şi pe termen indefinit pacienţilor cu fibrilaţie atrială sau proteze 
mecanice. Dacă pacientul necesită atât dublă antiagregare plachetară, cât şi tratament 
anticoagulant oral, durata terapiei antiagregante duble trebuie scurtată pentru a reduce riscul de 
sângerare. 

Complicaţiile STEMI 

Insuficienţa cardiacă. Disfuncţia VS este frecventă la pacienţii cu STEMI, severitatea 
acesteia corelându-se cu dimensiunea infarctului. Insuficienţa cardiacă poate fi şi urmarea 
complicaţiilor mecanice ale STEMI sau a tulburărilor de ritm. Reprezintă cel mai important 
predictor al mortalităţii după producerea unui STEMI 8 . în funcţie de semnele clinice şi 
parametrii hemodinamici pacienţii cu STEMI sunt încadraţi într-una dintre clasele Killip şi 
Forrester amintite anterior, tratamentul aplicat fiind individualizat în funcţie de valorile TA şi 
prezenţa stazei pulmonare. Astfel, la pacienţii cu insuficienţă cardiacă uşoară (clasa Killip IÎ) 
se administrează oxigen, diuretice de ansă (furo- semid i.v.), nitraţi i.v., în funcţie de valorile 
TA; tratamentul cu IEC (sau sartani, dacă IEC nu este tolerat), trebuie iniţiat în primele 24 de 
ore în absenţa hipotensiunii, hipovoîemiei sau insuficienţei renale semnificative . La pacienţii 
cu edem pulmonar (clasa Killip III) se administrează morfină i.v., care reduce presarcina, 
precum şi dispneea şi anxietatea; în absenţa hipotensiunii arteriale (TA sistolică >90 mmHg) 
se iniţiază tratament cu nitraţi i.v. şi diuretic de ansă; în funcţie de valorile TA se poate 
administra medicaţie inotrop pozitivă sau/şi vasopresoare (dopamină, dacă TA <90 mmHg, sau 
dobutamină sau levosimendan, dacă TA >90 mmHg). Pentru pacienţii cu edem pulmonar acut 
refractar la tratamentul medicamentos se indică ventilaţia cu presiune pozitivă, iar în cazul în 
care se menţine hipoxia sau există semne de epuizare respiratorie cu hipercapnie este necesară 
intubarea orotraheală şi suportul respirator invaziv. în toate cazurile este indicată 
revascularizarea miocardică de urgenţă dacă ea nu a fost efectuată în prealabil 8 . La pacienţii în 
şoc cardiogen (clasa Killip IV) se încearcă stabilizarea pacientului prin tratament inotrop 
pozitiv şi vasopresor, pentru a menţine o TA >90 mmHg. Se recomandă în toate cazurile în 
care este posibil transferul către un centru terţiar de cardiologie şi revascularizare miocardică 
de urgenţă prin angioplastie sau chiar by-pass aortocoronarian. 

Infarctul de ventricul drept (VD) este cel mai frecvent asociat cu STEMI inferior şi 
are un tablou ce poate varia de la o disfuncţie uşoară de VD până la tablou clinic şi 
hemodinamic de şoc cardiogen. De obicei recuperarea este completă, peretele VD fiind subţire 
(cu un necesar scăzut de oxigen) şi irigat şi de ramuri colaterale din artera descendentă 
anterioară. Cel mai frecvent se prezintă cu hipotensiune, lipsa stazei pulmonare şi creşterea 
presiunii venoase centrale. Electrocardiograma arată supradeni- velare de segment ST în 
derivaţiile V1-V4R, iar ecocardiografia demonstrează dilatarea şi disfuncţia VD. Tratamentul 
trebuie să includă fluide i.v. administrate rapid cu monitorizarea hemodinamică atentă, pentru 
menţinerea umplerii eficiente a VD. Diureticele şi vasodilatatoarele trebuie evitate, ele 
agravând hipotensiunea arterială. 

Complicaţiile mecanice. Aceste complicaţii implică ruptura ţesutului infarctat, pot să 
apară între 1-14 zile de la debutul infarctului, mai frecvent în primele 3-5 zile 2 şi au scăzut ca 
incidenţă în ultimii ani, odată cu aplicarea noilor strategii de management în STEMI 8 . Au un 
tablou clinic de cele mai multe ori dramatic, uneori cu evoluţie rapidă către deces şi necesită 
intervenţie chirurgicală de urgenţă. Ruptura peretelui liber ventricular este de obicei fatală, în 
câteva minute conducând la hemopericard şi tamponadă cardiacă cu colaps cardiovascular şi 
disociaţie electromecanică (activitate electrică păstrată, cu pierderea debitului cardiac şi a 
pulsului). Ruptura subacută, în doi timpi, cu formarea de tromb sau adeziuni care închid într-o 
primă fază soluţia de continuitate de la nivelul peretelui liber ventricular, oferă uneori timpul 
necesar pentru realizarea intervenţiei chirurgicale. Ruptura septului inten’entricular poate duce 
la deteriorare clinică brutală şi severă şi este confirmată de auscultaţia unui suflu sistolic intens. 
In cazul STEMI anterioare ruptura septului interventricular este de regulă localizată la nivel 
apical, în timp ce în infarctele inferioare se produce de regulă ruptura septului la nivel bazai, 
asociată cu tulburări de conducere şi cu un prognostic mai defavorabil 2 . Ruptura de muşchi 
papilar survine mai frecvent la nivelul muşchiului papilar posteromedial şi complică STEMI 
inferior. Ruptura completă a muşchiului papilar este incompatibilă cu supravieţuirea, ea 
conducând la apariţia unei regurgitări mitrale masive, imposibil de tolerat hemodinamic. 
Ruptura unei porţiuni a muşchiului papilar, de obicei vârful acestuia, este mai frecvent întâlnită 
şi duce la apariţia unei regurgitări mitrale acute severe. Clinic, ruptura de muşchi papilar se 
manifestă prin apariţia unui suflu holosistolic şi a fenomenelor de insuficienţă VS cu 
deteriorare hemodinamică, ca şi ruptura septului interventricular. Diagnosticul diferenţial este 
facilitat de ecocardiografie. 

Aritmiile şi tulburările de conducere. Cel mai frecvent mecanism incriminat în 
apariţia aritmiilor în faza acută a STEMI este mecanismul de reintrare în contextul 
inomogenităţii electrice a miocardului ischemic 2 . Extrasistolele ventriculare sunt frecvente în 
faza iniţială a STEMI. Indiferent de complexitatea lor nu necesită terapie specifică 8 . Tahicardia 
ventriculară (TV) nesusţinută (sub 30 de secunde) şi ritmul idioventricular accelerat, survenind 
în contextul unui STEMI, nu prezic neapărat apariţia fibrilaţiei ventriculare (FV) precoce şi nu 
necesită tratament antiaritmic profilactic. Cardioversia electrică este întotdeauna indicată în 
cazul TV cu instabilitate hemodinamică sau al TV persistente. La pacienţii stabili hemodinamic 
se poate încerca conversia farmacologică prin administrarea antiaritmicelor i.v. (amiodaronă, 
sotalol, lidocaină), dar eficienţa acestora este scăzută. Amiodarona este singurul antiaritmic 
care se poate administra fără efecte proaritmice severe la pacienţii cu disfuncţie VS 8 . Incidenţa 
FV la pacienţii cu STEMI în primele 48 de ore de la debut a scăzut în ultimii ani, odată cu 
folosirea frecventă a terapiei de reperfuzie şi a beta-blocantelor. Aceasta are un prog- 

nostic mai bun decât FV tardivă, care survine la peste 48 de ore de la debutul STEMI şi se 
asociază de cele mai multe ori cu prezenţa infarctelor întinse, cu disfuncţie sistolică VS şi cu 
mortalitate crescută 8 . Pacienţii cu disfuncţie sistolică VS severă, supravieţuitorii unei FV sau 
TV susţinute cu deteriorare hemodinamică care survin la peste 24-48 de ore de la debutul 
STEMI au indicaţie de implantare a unui defibrilator cardiac, măsură care scade semnificativ 
mortalitatea pe termen lung comparativ cu tratamentul cu antiaritmice 14 . 

Dintre aritmiile supraventriculare, cea mai frecventă la pacienţii cu STEMI este 
fibrilaţia atrială, care complică de cele mai multe ori infarctele întinse, cu disfuncţie VS 1 . In 
cazul în care instalarea fibrilaţiei atriale conduce la instabilitate hemodinamică se recomandă 
cardioversia rapidă. 

Bradicardia sinusală este frecventă în prima oră, în special în STEMI inferioare. Dacă 
se asociază cu degradare hemodinamică (hipotensiune severă) se recomandă tratament cu 
atropină i.v. sau stimulare cardiacă temporară în cazul absenţei răspunsului la atropină 8 . 
Ischemia severă în cadrul STEMI poate produce tulburări de conducere la orice nivel al 
nodului atrioventricular şi al sistemului de conducere intraventricular. Blocul atrioventricular 
(BAV) de gradul I nu necesită tratament. BAV de gradul II tip 1 se asociază de obicei cu STEMI 
inferior şi rar are impact hemodinamic. BAV de grad înalt sau BAV complet au o semnificaţie 
diferită în funcţie de localizarea STEMI. Astfel BAV asociat STEMI inferior este de obicei 
tranzitoriu, cu complexe QRS înguste, cu ritm de scăpare peste 40/minut şi nu se asociază cu 
creşterea mortalităţii, în timp ce BAV asociat STEMI anterior este mai frecvent localizat 
infranodal şi se asociază cu un ritm de scăpare instabil, cu complexe QRS largi, secundar unei 
necroze miocardice extinse. BRS nou apărut indică necroză anterioară întinsă cu probabilitate 
mare de a dezvolta BAV complet şi insuficienţă cardiacă. BAV de grad înalt sau complet 
necesită stimulare temporară dacă se însoţesc de hipotensiune sau insuficienţă cardiacă. 
Stimularea permanentă este indicată la pacienţii la care persistă BAV complet, la cei cu BAV 
de grad II care asociază şi bloc de ramură şi la cei cu BAV de grad II sau complet tranzitor 
asociat cu bloc de ramură nou instalat 15 . 

Pericardita acută poate complica STEMI cu necroză transmurală, incidenţa ei fiind în 
scădere în prezent. Clinic, apare durere toracică cu caracter de junghi influenţată de poziţia 
corpului şi respiraţie. Se însoţeşte deseori de frecătură pericardică. Răspunde la tratament cu 
doze mari de aspirină, paracetamol şi colchicină. Corticoterapia şi antiinfla- matoarele 
nesteroidiene trebuie evitate, ele interferând cu formarea cicatricei postinfarct. 

Anevrismul VS apare cel mai frecvent ca urmare a infarctelor anterioare printr-un 
proces de remodelare VS patologică şi se însoţeşte de apariţia sau agravarea insuficienţei 
cardiace, complicaţii aritmice şi tromboză intraventriculară cu risc de embolii sistemice. 

7.4 SINDROAMELE CORONARIENE ACUTE FĂRĂ 
SUPRADENIVELARE DE SEGMENT ST 


Dragos Vinereanu, Nicolae Florescu, Claudiu Stoicescu, Cristian Udroiu, 
Vlad Vintilă 


Definiţii 

Termenul general de sindroame coronariene acute (SCA) cuprinde un spectru larg de 
prezentări clinice care variază de la angina de efort agravată la infarctul miocardic 

acut (IMA) şi angina pectorală postinfarct. în funcţie de modificările electrocardiogra¬ 
mei (ECG) şi nivelul markeriîor serici care detectează necroza miocardică, SCA pot fi încadrate 

/V 

in: 

angină instabilă (în care modificările ECG sunt variate şi pot include şi prezenţa 
supradenivelării tranzitorii de segment ST); 

IMA (cu sau fără supradenivelare de segment ST, în funcţie de aspectul ECG). 
Electrocardiograma în 12 derivaţii este investigaţia cheie pentru încadrarea pacienţilor cu IMA 
în cele două tipuri principale: cu supradenivelare persistentă de segment ST (ST Elevation 
Myocardial Infarction, STEMI) sau fără supradenivelare de segment ST (non-ST), element 
extrem de important pentru stabilirea terapiei ulterioare. 

Infarctul miocardic acut reprezintă necroza miocardică datorată unei ischemii 
miocardice acute prelungite. Termenul de IMA trebuie folosit doar dacă există dovada necrozei 
miocardice intr-un context clinic sugestiv pentru ischemie miocardică. Necroza miocardică 
poate fi demonstrată prin: 

detectarea creşterii în sânge a markeriîor de necroză miocardică; 
demonstrarea pierderii de miocard viabil folosind diverse metode imagistice; 
detectarea prezenţei undelor Q patologice noi pe ECG; 
examen morfopatologic. 

Metodele biochimice şi imagistice actuale permit detectarea unor zone mici de miocard 
necrozat, ceea ce a condus la elaborarea de către cele mai importante societăţi de cardiologie a 
unor criterii bine stabilite de definiţie a IMA. Dintre acestea, în practica clinică diagnosticul 
de IMA se stabileşte cel mai frecvent prin detectarea creşterii şi/sau scăderii markeriîor de 
necroză miocardică (preferabil troponina) împreună cu cel puţin unul dintre următoarele: 
simptome de ischemie miocardică; 

modificări ECG sugestive pentru ischemie nouă: modificări noi de segment ST- T sau 
bloc de ramură stângă (BRS) nou apărut; 

apariţia de unde Q patologice pe ECG; 

dovada imagistică a unei pierderi recente de miocard viabil sau apariţia unei modificări 
noi a cineticii peretelui ventriculului stâng (VS). 

Diagnosticul de IMA se poate stabili în anumite condiţii şi la pacienţii cu moarte subită 
cardiacă, chiar în absenţa detectării nivelului markeriîor de necroză miocardică, dacă există 
simptome sugestive de ischemie miocardică însoţite de o supradenivelare recentă de segment 
ST sau de BRS nou apărut şi/sau dovada de tromb proaspăt la coro- narografie şi/sau la 
autopsie. 

Incidenţa sindroamelor coronariene acute (SCA) fără supradenivelare de segment ST 
(SCA non-ST) în populaţie este înjur de 3 la 1000 locuitori, depăşind incidenţa infarctului 
miocardic cu supradenivelare de segment ST (STEMI) 1 . La nivel european, mortalitatea 
iniţială, în spital, este de 3-5%; ea este mai mică decât la pacienţii cu STEMI (de cca 7%). 
După 6 luni, rata de mortalitate se egalizează (12-13%) pentru ambele forme de sindroame 
coronariene acute, SCA non-ST şi STEMI 2 . La distanţă, prognosticul pacienţilor cu SCA non- 
ST rămâne mai rezervat decât al pacienţilor cu STEMI, la acesta contribuind revascularizarea 
precoce în STEMI, vârsta pacienţilor şi comorbidităţile, în special diabetul zaharat şi boala 
cronică de rinichi. 


JL 

ir 


Compendiu de specialităţi medico-chirurgicale 


136 


Fiziopatologie 

SCA includ o paletă largă de situaţii clinice al căror mecanism principal este ischemia 
miocardică, caracterizată prin reducerea brutală, acută sau subacută, a perfuziei miocardice. 
Aceasta apare prin ruptura sau fisura unei plăci coronariene aterosclerotice, peste care se 
suprapun diverse grade de tromboză coronariană, embolizare distală şi vasoconstricţie (figura 
7.4) 3 > 4 . Astfel: 

- tromboză coronariană acută şi non-ocluzivă, suprapusă pe o placă de aterom 
complicată (ruptă sau fisurată), apare în cazul plăcilor vulnerabile, de tip fibroaterom, cu înveliş 
fibros subţire şi miez lipidic bogat, ce apar de obicei la subiecţii cu disfuncţie endotelială, 
inflamaţie pan-coronariană şi/sau aterotromboză accelerată; 



Figura 7.4. Procesul fiziopatologie al ocluziei trombotice. Modificat după Crawford, 2004. 

- vasospasmul coronarian este frecvent asociat; acesta reprezintă mecanismul principal 
în angina Prinzmetal (spasm intens focal pe o arteră coronară epicardică, afectată 
aterosclerotic), precum şi în angina microvasculară. 

Există şi forma ne-aterosclerotică, cele mai frecvente cauze fiind anomaliile coro¬ 
nariene, traumatismele toracice complicate cu hematom sau disecţie coronariană sau/şi aortică, 
vasculitele cu determinare coronariană (boala Takayasu), emboliile coronariene (fibrilaţia 
atrială, aortita luetică, depresurizare bruscă la scafandrii de mare adâncime), precum şi aortică, 
vasculitele cu determinare coronariană (boala Takayasu), emboliile coronariene (fibrilaţia 
atrială, aortita luetică, depresurizare bruscă la scafandrii de mare adâncime), precum şi 
consumul de droguri vasoactive (cocaină). SCA pot fi precipitate de factori extracoronarieni ce 
determină: (1) creşterea consumului miocardic de oxigen (febră, tahiaritmii, tireotoxicoză); (2) 
reducerea fluxului coronarian (hipotensiune arterială prelungită); (3) sau reducerea eliberării 
de oxigen la nivel miocardic (anemie sau hipoxemie de diverse cauze). 

Diagnostic pozitiv 

Diagnosticul pozitiv, precum şi stratificarea riscului de deces şi de evenimente cardiace 
ischemice non-fatale, la pacienţii cu simptomatologie sugestivă pentru SCA se face pe baza 
anamnezei, examenului clinic, ECG-ului şi a determinării markerilor cardiaci. Diagnosticul 
iniţial al unui SCA non-ST este un diagnostic de excludere, bazat pe lipsa unei supradenivelări 
persistente de ST pe ECG. Ulterior, diferenţierea dintre SCA non-ST şi angina instabilă se va 
face pe baza markerilor de necroză miocardică. Investigaţiile imagistice se vor utiliza pentru a 
confirma sau infirma diagnosticele diferenţiale 4,6 ’ n . 

Prezentarea clinică. Durerea coronariană tipică este simptomul principal. Este 
obligatoriu să se facă diagnosticul diferenţial cu alte cauze de durere toracică, cum ar fi: 
embolia pulmonară, disecţia de aortă, pericarditele, pneumotoraxul, pneumonia, pleureziile etc. 
Există câteva forme clinice particulare în SCA non-ST 5 : 

• Angina de novo sau cu debut recent (mai puţin de 30 de zile) la o persoană care nu are 
istoric de boală coronariană; această formă are o frecvenţă ridicată (până la 20% din formele 
de prezentare) şi evoluază adesea (20-25% din cazuri) spre infarct de miocard. 

• Angina agravată sau crescendo este caracterizată de accese dureroase mai intense şi 
mai numeroase sau cu durată mai prelungită, la eforturi mai mici sau în condiţii altă dată neutre 
(emoţii, frig, postprandial etc.); intensificarea simptomelor şi răspunsul tardiv la nitroglicerină 
reprezintă elemente de risc crescut. 

• Angina de repaus, uneori nocturnă, alteori prelungită (cu durată de peste 15 minute), 
de obicei fără un factor declanşator; apariţia ei la un anginos vechi, cu repetarea zilnică şi cu 
intensitate crescută, reprezintă elemente de risc crescut. 

• Angina post infarct precoce (în primele 30 de zile de la un infarct miocardic) reprezintă 
un alt tip particular, cu risc foarte înalt. Apariţia ei la pacientul ne-revas- cularizat intervenţional 
reprezintă o indicaţie fermă ca pacientul respectiv să fie trimis de urgenţă către un laborator de 
cateterism cardiac. 

• Angina post revascularizare coronariană, indiferent de momentul apariţiei sau de 
motivul care a dus iniţial la revascularizare, este de asemenea încadrată în formele clinice de 


SCA non-ST. 

Există de asemenea forme clinice atipice în SCA, cum ar fi durerea toracică nespecifică 
sau aşa-zisele echivalenţe de durere, cum ar fi dispneea progresivă, fatiga- bilitatea neexplicată, 
manifestări de insuficienţă ventriculară stângă. Prezentările atipice sunt mai frecvente la 
pacienţii peste 75 de ani, femei, diabetici sau cei cu boală renală cronică 5 ’ 6 . 

Braunwald a propus o clasificare bazată pe severitatea simptomelor, circumstanţelor de 
apariţie ale episoadelor de angină şi intensitatea tratamentului, după cum urmează: 
Severitatea anginei: 

I Debut recent, sever sau accelerat. Fără durere în repaus în ultimele luni. 

II Angina pectorală în repaus apărută în ultima lună (fără episoade anginoase în ultimele 

48 de ore). 

III Angina pectorală în repaus şi acută (cu episoade anginoase în ultimele 48 de 
ore) 

Circumstanţele clinice: 

A. Angină instabilă secundară (în anemie, infecţie, febră etc.). Are loc în prezenţa unor 
condiţii extracardiace particulare, care intensifică ischemia miocardică. 

B. Angină instabilă primară. 

C. Angină post infarct (<2 săptămâni). 

Intensitatea tratamentului: 

1 Fără tratament sau tratament minim. 

2 Simptomele nu dispar sub tratamentul medicamentos standard. 

3 Simptomele persistă chiar şi sub tratamentul maxim tolerat cu beta-blocanţi, nitraţi şi 

blocanţi ai canalelor de calciu. 

Modalitatea de a combina cele trei categorii descrise mai sus este utilă în clasificarea 
SCA non-ST; spre exemplu, tipul III C 3 Braunwald descrie angina de repaus, aparută 
precoce post infarct, sub tratament maximal 7,8 . 

Examenul fizic este frecvent normal când se efectuează în afara episoadelor anginoase. 
Există câteva semne care reprezintă criterii de risc înalt, cum ar fi galopul ventricular, suflul 
sistolic de regurgitare mitrală (prin insuficienţă mitrală ischemică), aritmiile ventriculare sau 
supraventriculare, semnele de insuficienţă cardiacă sau instabilitatea hemodinamică. Pot fi 
prezente, de asemenea, semnele de ateroscleroză periferică sau cerebrovasculară sau elemente 
clinice de patologie asociată care ar putea favoriza apariţia anginei pectorale instabile 
secundare cum ar fi: anemie, hipertiroidie, insuficienţă respiratorie, infecţie cu localizare 
variată, febră de diverse cauze etc. 4,5 . 

Electrocardiograma (ECG) are valoare diagnostică de primă linie în evaluarea 
pacienţilor cu suspiciune de SCA. ECG-ul standard în 12 derivaţii trebuie obţinut şi interpretat 
în primele 10 minute de la primul contact medical. Dacă ECG-ul iniţial este normal sau 
neconcludent, şi pacientul redevine simptomatic, înregistrări seriate ale ECG în timpul durerii 
trebuie obţinute şi comparate cu traseul electric din afara simptomelor. Comparaţia cu 
înregistrările ECG anterioare, dacă sunt disponibile, este importantă mai ales la pacienţii cu 
hipertrofie ventriculară stângă sau infarct miocardic în antecedente. înregistrările ECG trebuie 
repetate la 3 ore, 6-9 ore şi la 24 de ore după prezentare, în caz de recurenţă a anginei, precum 
şi înainte de externare. Derivaţiile suplimentare 

(V7-V9) şi precordiale drepte sunt frecvent necesare pentru diagnosticul ischemiei în 
teritoriul arterei circumflexe sau în teritoriul ventriculului drept. Modificările ECG ca¬ 
racteristice în SCA non-ST sunt (figura 7.5): 

• subdenivelări de segment ST; 

• modificări de undă T; 

• supradenivelare tranzitorie <30 de min. de segment ST; 

• blocuri de ramură tranzitorii în timpul accesului anginos. 



Figura 7.5. Modificări ECG caracteristice pentru SCA non-ST. Subdenivelare de segment ST în teritoriul 
antero-lateral. 


De menţionat că ECG-ul iniţial complet normal nu exclude posibilitatea de SCA, iar 
modificările dinamice de ST-T reprezintă un criteriu de risc înalt. Testul ECG de efort este 
recomandat la pacienţii cu durere toracică care sugerează un SCA, dar cu ECG de repaus şi 
markeri cardiaci normal în mod repetat 4,5 . 

Markerii cardiaci - troponinele T şi I au un rol central în diagnosticul şi stratificarea 
riscului, făcând distincţia între angina instabilă şi IMA non-ST, aşa cum am arătat mai sus. Ele 
sunt mai specifice şi mai sensibile decât markerii tradiţionali (CK, CK-MB şi mioglobina). Nu 
există practic diferenţe importante între semnificaţia troponinei I sau T. Creşterea troponinelor 
reflectă leziune miocardică secundară embolizării distale de la nivelul trombilor bogaţi în 
plachete din placa ruptă sau fisurată. In 

consecinţă, troponinele pot fi considerate un marker al trombozei coronariene active, 
reprezentând un criteriu de risc înalt. Creşterea de troponine survine la 4-6 ore de la debutul 
simptomelor, iar troponinele rămân crescute până la 2 săptămâni. Determinările de troponine 
se realizează la momentul prezentării şi, dacă prima determinare este negativă, se repetă la 3-6 
ore şi la 12 ore de la prezentare. Dacă este disponibilă, se recomandă determinarea troponinei 
înalt-sensibile („high-sensitive troponin ”) la momentul prezentării la spital şi cu re-testare la 3 
ore. Trebuie avut în vedere diagnosticul diferenţial cu alte cauze care determină creşteri de 
troponine, cum ar fi insuficienţa renală acută sau cronică, insuficienţa cardiacă congestivă 
severă, criza hipertensivă, talii- sau bradiaritmiile, embolia pulmonară, miocardita, accidentul 
vascular cerebral sau hemoragia subarahnoidiană, disecţia de aortă, sindromul de bal oni z are 
apicală (car- diomiopatia Tako-Tsubo), pacienţi critici, cu sepsis sau arsuri întinse 4 ’ 5 . 

Explorările imagistice. Ecocardiografia reprezintă cea mai importantă tehnică 
imagistică neinvazivă în SCA. Este recomandată de rutină, la toţi pacienţii cu suspiciune de 
SCA, încă din camera de gardă. Permite evaluarea funcţiei sistolice a ventriculului stâng, 
identificarea tulburărilor tranzitorii de cinetică segmentară, precum şi a regurgitării mitrale 
dinamice din timpul episoadelor ischemice. Ecocardiografia permite diagnosticul diferenţial cu 
disecţia de aortă, embolia pulmonară, stenoza aortică, cardiomiopatia hipertofică şi cu 
pericardita. Ecocardiografia de stres sau scintigrafia miocardică de perfuzie sunt recomandate 
la pacienţii cu durere toracică care sugerează un SCA, dar cu ECG de repaus şi markeri cardiaci 
normale în mod repetat, la care testul ECG de efort nu poate fi făcut sau este neconcludent. 
IRM cardiac este rar indicat, de obicei în cazurile care necesită diagnosticul diferenţial cu 
miocarditele. Tomografia computerizată cu secţiuni multiple este de asemenea rar indicată din 
cauza accesului dificil şi a costurilor mari; permite vizualizarea neinvazivă a arterelor coronare 
şi poate fi utilă pentru diagnosticul de excludere al bolii coronariene aterosclerotice sau a unor 
anomalii coronariene 4 - 5 . 

Coronarografîa reprezintă standardul de aur pentru identificarea prezenţei şi severităţii 
bolii coronariene (figura 7.6). Permite de asemenea evaluarea concomitentă a funcţiei 
ventriculului stâng prin ventriculografie. Trebuie efectuată de urgenţă (vezi detaliile la 
tratament), în scop diagnostic, în următoarele situaţii: (1) pacienţi cu SCA- nonST cu risc înalt 
(vezi mai jos); (2) pacienţi cu angină recurentă şi modificări dinamice ST-T sau troponine 
crescute (în absenţa modificărilor ECG); (3) pacienţi cu diagnostic diferenţial neclar în pofida 
examinărilor imagistice neinvazive. La pacienţii cu SCA non-ST, coronarografîa evidenţiază 
leziuni semnificative (stenoze cu diametru >50%) univasculare în 30-40% din cazuri, 
multivasculare la 45-60% din cazuri şi leziuni de tmnchi comun de arteră coronară stângă în 
4-8% din cazuri; 10-15% dintre pacienţii cu SCA non-ST prezintă artere coronare epicardice 
normale angiografic sau fără leziuni semnificative. Prezenta afectării multivasculare şi a 
trombusului intracoronarian reprezintă criterii de risc înalt 4 - 5 - fl - 12 . 

Diagnostic diferenţial 

SCA non-ST trebuie diferenţiate de STEMI, de angina stabilă, precum şi de alte condiţii 
cardiace şi extracardiace care produc dureri toracice (tabelul 7.5). Diferenţa dintre SCA-nonST 
şi angina instabilă nu are o importanţă deosebită, ambele condiţii având o atitudine terapeutică 
similară 4 - 5 - n - 12 . 

Figura 7.6. Stenoza subocluzivă de arteră coronară dreaptă, la pacient cu SCA non-ST, cu modificări pe 
electrocardiogramă în teritoriul inferior. 


Tabelul 7.5. Principalele afecţiuni cardiace şi non-cardiace care fac obiectul diagnosticului diferenţial în SCA 

non-ST 


Cauze cardiace 

Cauze pulmonare 

Cauze vasculare 

Cauze hemato¬ 
logice 

Cauze gastro- 
intestinale 

Altele 

Miocardite 

Embolie 

pulmonară 

Disecţie de aortă 

Anemii 

Spasm esofagian 

Discopatie 

cervicală 

Pericardite 

Pneumonie 

Anevrism de 
aortă 

Criza de 
sicklemie 

Esofagite 

Leziuni muscu¬ 
lare 

traumatice/infla¬ 

matorii 

Cardiomiopatii 

Pleurezii 



Ulcer peptic 

Costocondrită 

Valvulopatii 

Pneumotorax 



Pancreatite 

Herpes zoster 

Cardiomiopatia 

Tako-Tsubo 

Pneumotorax 



Colecistite 


Traumatism 
e cardiace 

Stratificarea riscului 

De îndată ce a fost pus diagnosticul de SCA non-ST, următorul pas este cel de încadrare 
într-o clasă de risc, cu scopul de a alege strategia terapeutică optimă, pentru prevenţia şi 
reducerea complicaţiilor şi îmbunătăţirea prognosticului. Clasele de risc, conform clasificării 
lui Topol 9,10 , sunt următoarele: 

Risc crescut implică cel puţin una dintre următoarele caracteristici: (1) accentuarea 
simptomelor ischemice în ultimele 48 de ore; (2) durere continuă prelungită (>20 minute) în 
repaus sau ne-ameliorată de nitroglicerină; (3) edem pulmonar, cauzat cel mai probabil de 
ischemie; (4) prezenţa de galop sau raluri noi/agravate; (5) prezenţa de hipotensiune, bradi- sau 
tahicardie; (6) prezenţa de suflu de regurgitare mitrală nou sau agravat; (7) prezenţa de aritmii 
ventriculare maligne; (8) angină de repaus cu modificări dinamice de ST >0,5 mm; (9) vârsta 
>75 de ani; (10) BRS/BRD nou apărute (sau presupus a fi nou apărute); (11) funcţie sistolică 
deprimată cu FE <40%; (12) nivele de troponină crescute. 

Risc intermediar înseamnă absenţa modificărilor enumerate mai sus, dar prezenţa 
oricăreia dintre următoarele: (1) infarct miocardic în antecedente; (2) istoric de boală arterială 
periferică sau cerebrovasculară; (3) angină prelungită (>20 de minute), ameliorată la repaus 
sau cu nitroglicerină; (4) angină pectorală nocturnă; (5) angină pectorală cu modificări 
dinamice de undă T; (6) unde Q patologice sau subdenivelare ST <1 mm în mai multe derivaţii; 
(7) vârsta >70 de ani; (8) nivele de troponină uşor crescute. 

Risc scăzut înseamnă absenţa modificărilor enumerate mai sus, dar prezenţa oricăreia 
dintre următoarele (în condiţiile unui ECG normal sau nemodificat în timpul unui episod de 
disconfort toracic şi a unor nivele de troponină normale): (1) creşterea frecvenţei, severităţii 
sau a duratei anginei; (2) scăderea pragului anginos; (3) angină cu debut recent (între 2 
săptămâni şi 2 luni). 

Tratamentul 

Măsurile iniţiale se adresează combaterii durerii prin administrare de * 

• oxigen pe mască/sondă nazală 4-6 1/min, în special dacă SaO, <90%; 

• nitroglicerină sublingual sau intravenos; 

• morfină 3-5 mg i.v., dacă durerea este severă. 

Medicaţia antiischemică acţionează prin reducerea consumului miocardic de oxigen 
(prin reducerea frecvenţei cardiace, a tensiunii arteriale, a presarcinii şi a contractilităţii 
miocardice) sau prin creşterea aportului miocardic de oxigen (prin vasodilataţie coronariană) 4 . 

Beta-blocantele inhibă efectele miocardice ale catecolaminelor circulante şi reduc 
consumul miocardic de oxigen. Tratamentul oral cu beta-blocante cardioselective (cum ar fi 
metoprolol, carvedilol, bisoprolol) este indicat la toţi pacienţii cu SCA non-ST, în special la 
cei cu disfuncţie ventriculară stângă, în absenţa contraindicaţiilor majore (bradicardia sau bloc 
atrioventricular de grad înalt, bronhospasm activ, hipotensiune, şoc cardiogen). Ţinta 
tratamentului este dispariţia durerii şi menţinerea frecvenţei cardiace între 50-60 bpm. 

Nitraţii acţionează prin următoarele mecanisme: (1) scad consumul miocardic de 
oxigen prin efect venodilatator, cu reducerea consecutivă a presarcinii; şi (2) cresc apor- 

tul miocardic de oxigen prin vasodilataţie coronariană (la nivelul coronarelor epicardice, 
coronarelor mici şi colateralelor). La pacienţii cu angină recurentă şi/sau semne de insuficienţă 
ventriculară stângă se recomandă nitroglicerina i.v. 12-24 de ore, cu evitarea hipotensiunii. 
Este contraindicată administrarea de nitraţi la pacienţii trataţi cu inhibitori de 5-fosfodiesterază 
(sildenafil, vardenafîl, tadalafil etc.) datorită riscului de vasodilataţie excesivă şi hipotensiune 
severă. 

Blocantele canalelor de calciu. Dihidropiridinele (nifedipina, amlodipina etc.) au efect 
vasodilatator. Se recomandă utilizarea lor la pacienţii care rămân simptomatici sub nitraţi şi 
beta-blocante. Nu se recomandă utilizarea de dihidropiridine cu acţiune scurtă (nifedipina cu 
eliberare rapidă) datorită efectului vasodilatator brutal, urmat de stimulare simpatică reflexă, 
precum şi datorită efectului de furt coronarian (produc vasodilataţie numai pe arterele coronare 
epicardice). Non-dihidropiridinele (verapamil, diltiazem) au efect de reducere a contractilităţii 
miocardice. Se recomandă utilizarea lor la pacienţii cu SCA non-ST şi care prezintă 
contraindicaţii la administrarea de beta- blocante. Blocantele canalelor de calciu sunt 
recomandate de elecţie la pacienţii cu angină vasospastică. Sunt contraindicate la pacienţii cu 
disfuncţie ventriculară stângă, insuficienţă cardiacă congestivă sau hipotensiune. 

Medicaţia antiplachetară. Activarea plachetelor urmată de agregare joacă un rol 
dominant în propagarea trombozei arteriale şi, în consecinţă, reprezintă o ţintă terapeutică 
majoră în tratamentul SCA non-ST. Medicaţia antiplachetară trebuie iniţiată cât mai precoce 
posibil, cu scopul reducerii complicaţiilor ischemice majore şi al evenimentelor 
aterotrombotice recurente 4 - 112 . 

Aspirina inhibă COX-1, reduce formarea de tromboxan A2 şi induce inhibiţie 
plachetară permanentă; ca urmare, reduce apariţia recurenţelor de infarct miocardic şi riscul de 
deces la toţi pacienţii cu SCA non-ST. în absenţa contraindicaţilor majore (alergie la aspirină, 
sângerare gastrointestinală activă) aspirina trebuie administrată la toţi pacienţii, cu o doză 
iniţială de încărcare de 150-300 mg (de preferat non- enterosolubilă), urmată de o doză de 
menţinere de 75-100 mg pe termen lung (de preferat entero-solubilă) 4 u . 

Inhibitorii receptorilor P2YI2 blochează legarea ADP şi activarea plachetelor. 
Asocierea lor cu aspirina este recomandată la toţi pacienţii cu SCA non-ST. Tratamentul 
antiplachetar dual trebuie menţinut pe o durată de 12 îuni în absenţa contraindicaţiilor, cum ar 
fi riscul excesiv de sângerare. La pacienţii cu istoric de hemoragie gastrointestinală sau ulcer, 
sau cu factori de risc multipli pentru sângerare (infecţie cu H. pylori, vârsta peste 65 de ani, 
tratament cu anticoagulante orale sau corticosteroizi), se recomandă utilizarea, în combinaţie 
cu tratamentul antiplachetar dual, a unui inhibitor de pompă de protoni (altul decât omeprazol, 
datorită unei posibile interacţiuni cu clopidogrelul; de preferat pantoprazolul sau 
esomeprazolul) 4 - n . 

Clopidogrelul este un inhibitor ireversibil al receptorilor P2YI2; intră în acţiune în 2-4 
ore, efectul durează 3-10 zile şi necesită oprirea cu cel puţin 5 zile înaintea unei intervenţii 
chirurgicale majore. Dozele recomandate sunt doza de încărcare 300- 600 mg, urmată de doza 
de întreţinere 75 mg/zi. La pacienţii trataţi invaziv prin angiopatie coronariană cu implantarea 
de stent, care nu prezintă risc de sângerare, se recomandă o doză de încărcare de 600 mg. în 
caz de risc crescut de tromboză subacută de stent (dar fără risc de sângerare), se recomandă 
doza de întreţinere dublă, de 150 

mg/zi, în prima săptămână după intervenţia coronariană percutană, urmată apoi de doza clasică 
de 75 mg/zi, timp de un an, în lipsa contraindicaţiilor. Ghidurile actuale recomandă utilizarea 
clopidogrelului la pacienţii cu SCA non-ST doar atunci când noii inhibitori de receptori P 2 YI 2 , 
prasugrelul sau ticagrelorul, nu sunt disponibili 4 - u . 

Prasugrelul este un inhibitor ireversibil al receptorilor P 2 YI 2 , cu efect rapid (intră în 
acţiune în cea 30 de minute) şi care durează 5-7 zile. Are eficienţă superioară clopidogrelului 
pe evenimentele cardiovasculare majore, dar cu preţul creşterii semnificative a riscului de 
sângerări majore. Dozele recomandate sunt: doza de încărcare de 60 mg şi doza de întreţinere 
de 10 mg/zi. Este recomandat la pacienţii fără risc hemoragie major, fără accidente vasculare 
cerebrale/accidente ischemice tranzitorii în antecedente şi <75 de ani, şi care sunt supuşi unei 
strategii invazive 11,12 . 

Ticagrelorul este un inhibitor reversibil al receptorilor P 2 YI 2 , cu efect rapid (intră în 
acţiune în cea 30 de minute) şi durată de acţiune scurtă de cea 3-4 zile. Are o eficienţă 
superioară clopidogrelului în prevenirea evenimentelor aterotrombotice recurente şi un profil 
de siguranţă asemănător. Dozele recomandate sunt: doza de încărcare de 180 mg şi doza de 
întreţinere de 90 mg x 2/zi. Este indicat la toţi pacienţii cu SCA non-ST cu risc intermediar şi 
înalt, indiferent de strategia iniţială de tratament, inclusiv la cei pre-trataţi cronic cu 
clopidogrel 11,12 . 

Inhibitorii de glicoproteină plachetară IlblIIa (abciximab, eptifibatide, tirofiban) 

blochează calea finală a agregării plachetare (receptorul plachetar Ilb/IIIa). Nu este 
recomandată folosirea lor de rutină, ci doar la pacienţii trataţi invaziv precoce şi care prezintă 
criterii de risc ischemic înalt (troponine crescute, diabetici, trombus vizibil angiografic). 

Medicaţia anticoagulantă. Anticoagulantele sunt utilizate în tratamentul SCA non- ST 
pentm reducerea riscului trombotic acut. Ele acţionează prin reducerea generării şi/sau 
activităţii trombinei. Medicaţia anticoagulantă, împreună cu tratamentul antiplachetar dual 
(aspirină + inhibitor receptor P 2 YI 2 ) reprezintă prima linie de tratament medicamentos în 
SCA non-ST, în lipsa accesului la tratamentul intervenţional. La pacienţii trataţi invaziv 
precoce, medicaţia anticoagulantă şi antiplachetară reprezintă adjuvante obligatorii 4 - 1 '. 
Alegerea medicamentului antic oagulant se face după eficienţă şi după evaluarea riscului 
individual de sângerare. Dacă durata tratamentului antiplachetar dual în SCA non-ST este de 
12 luni, indiferent dacă pacienţii sunt stentaţi sau nu, în lipsa contraindicaţiilor durata 
tratamentului anticoagulant este diferită în funcţie de strategia de tratament: la pacienţii trataţi 
conservator, anticoagularea se va menţine pe toată perioada internării; la cei trataţi invaziv, 
anticoagularea se opreşte după angioplastia coronariană, în absenţa altor indicaţii speciale. 

După mecanismul de acţiune, medicamentele anticoagulante folosite în SCA non ST pot 
fi clasificate astfel: 

Inhibitori indirecţi ai coagulării (necesită legarea de antitrombina III): 

• inhibitori indirecţi ai trombinei: 
heparina nefracţionată (HNF); 

heparinele cu greutate moleculară mică (HGMM), care inhibă însă predominant 
factorul Xa; 

• inhibitori indirecţi ai factorului Xa: 
fondaparina; 

HGMM (inhibă factorul Xa şi Ha în raport 2/1 -4/1) 

Inhibitori direcţi ai coagulării: 

• inhibitori direcţi ai trombinei: 
bivalirudina 

• inhibitori direcţi ai factorului Xa (disponibili doar oral): 
rivaroxaban 

Heparina nefracţionată (HNF) prezintă biodisponibilitate redusă, fiind necesară 
administrarea în perfuzie intravenoasă continuă. Are o fereastră terapeutică îngustă, necesitând 
monitorizare de laborator prin aPŢT (timp de tromboplastină parţial activată), care trebuie 
menţinut între 50 şi 70 secunde. în caz de intervenţie coronariană percutană, heparina se 
recomandă a se administra în funcţie de greutatea corporală: 70-100 Ul/kg (sau 50-60 Ul/kg în 
combinaţie cu inhibitorii de glicoproteină Ilb/IIIa), sub controlul ACT (timpul activat de 
coagulare) ce trebuie menţinut la 250-350 de secunde (sau 200- 250 de secunde în combinaţie 
cu inhibitorii de glicoproteină Ilb/IIIa). în caz de atitudine conservatoare, HNF se poate folosi 
dacă enoxaparina sau fondaparina nu sunt disponibile, cu bolus iniţial i.v. de 60-70 Ul/kg 
(maxim 5000 UI intravenos), urmat de perfuzie continuă cu 12-15 Ul/kg/oră (maxim 1000 
Ul/oră), timp de 48-72 de ore sub controlul aPTT-ului 4, u . 

Heparinele cu greutate moleculară mică (HGMM), comparativ cu heparina 
nefracţionată, au biodisponibilitate mare, se leagă mai puţin de proteinele plasmatice, şi au un 
efect anticoagulant predictibil. în consecinţă, se pot administra subcutanat, nu necesită 
monitorizare de laborator şi prezintă un risc mai mic de a induce tromboci- topenie. în SCA 
non-ST, se recomandă administrarea de enoxaparină dacă nu există disponibilă fondaparina, în 
doză de 1 mg/kg x 2/zi subcutanat (0,75 mg/kg x 2/zi subcutanat la pacienţii peste 75 de ani). 
La pacienţii cu SCA non-ST pre-trataţi cu enoxaparină şi care sunt revascularizaţi 
intervenţional nu se recomandă trecerea pe altă medicaţie anticoagulantă (HNF). Dacă doza de 
enoxaparină a fost administrată cu mai puţin de » ore înaintea procedurii de intervenţie 
coronariană percutană, nu se utilizează o doză suplimentară; dacă enoxaparina a fost 
administrată cu mai mult de 8 ore înaintea procedurii de intervenţie coronariană percutană, se 
recomandă administrarea unei doze suplimentare de enoxaparină de 0,3 mg/kg intravenos 7 - 9 . 
Majoritatea HGMM sunt contraindicate în insuficienţa renală cu CICr <30 ml/min. Totuşi, 
enoxaparina poate fi administrată în doză zilnică unică (0,75-1 mg/kg subcutanat în funcţie de 
vârstă) la pacienţii cu insuficienţă renală. 

Fondaparina este un pentazaharid, care acţionează inhibând selectiv şi indirect factorul 
Xa. Are o biodisponibilitate înaltă (100%) după administrarea subcutanată şi un timp de 
înjumătăţire de 17 ore, care permite să fie administrată în doză zilnică unică. Se elimină renal, 
fiind contraindicată dacă CICr <20 ml/min. Nu determină trombocitopenie şi nu necesită 
monitorizare de laborator. în SCA non-ST care nu sunt trimise să efectueze o intervenţie 
coronariană percutană, fondaparina este anticoagulantul de primă alegere; se recomandă 
administrarea unei doze zilnice unice de 2,5 mg subcutanat. La pacienţii trataţi cu fondaparină 
şi care urmează să efectueze o intervenţie coronariană percutană se recomandă administrarea 
unui bolus de heparină nefracţionată de 85 Ul/kg (sau 60 Ul/kg în combinaţie cu inhibitorii de 
glicoproteină Ilb/IIIA) în momentul intervenţiei. Aceasta este necesară pentru evitarea 
trombozei de cateter, care poate apărea în cazul utilizării fondaparinei al cărei efect 
anticoagulant nu este suficient de puternic pentru a bloca coagularea “in vitro”, produsă intra- 
cateter 4 - 11 - 12 . 

Bivalirudina este recomandată ca alternativă la HNF + inhibitori de glicoproteină 
Ilb/IIIa la pacienţii care urmează o strategie invazivă precoce şi prezintă un risc crescut de 
sângerare. 

Revascularizarea coronariană (intervenţională sau chirurgicală) ameliorează rapid 
simptomatologia, reduce durata de spitalizare şi îmbunătăţeşte prognosticul, în mod particular 
la pacienţii cu SCA non-ST cu risc înalt. De aceea, stratificarea precoce a riscului la pacienţii 
cu SCA non-ST este esenţială în alegerea strategiei optime de tratament 1, n> 12 . 

Astfel: 

• coronarografia de mare urgenţă <2 ore este recomandată la pacienţii cu angină 
refractară, cu insuficienţă ventriculară stângă acută, instabilitate hemodinamică sau aritmii 
ventriculare maligne; 

• coronarografia precoce <24 de ore este recomandată la toţi pacienţii cu risc înalt (figura 
7.7); 

• coronarografia <72 de 
ore (aşa-zisa strategie 
invazivă) este indicată la toţi 
pacienţii cu angină recurentă, 
care prezintă modificări dina¬ 
mice ST-T sau de troponine, 
precum şi la pacienţii cu 
diagnostic diferenţial neclar în 
pofida examinărilor imagistice 
neinvazive. 

La pacienţii cu risc in¬ 
termediar, coronarografia este 
de obicei recomandată pe par¬ 
cursul internării. La pacienţii 
cu risc scăzut decizia de 
evaluare invazivă ulterioară 
prin coronarografie se va lua în 
funcţie de prezenţa ischemiei 
inductibile la testele non- 
invazive de provocare a 
ischemiei (test ECG de efort, 
ecocardiografie de stres, scin- 
tigramă miocardică de per¬ 
fuzie). 

Strategia de 

revascularizare (intervenţie 
coronariană percutană sau 
chirurgie) se stabileşte în 
funcţie de starea clinică, de 
extensia şi severitatea leziunilor coronariene, de funcţia ventriculului stâng şi de comorbidităţi. 
Nu se recomandă evaluarea invazivă de rutină a pacienţilor cu SCA non-ST cu risc scăzut şi 
nici revascularizarea leziunilor nesemnificative angiografic 4, n . 

Prevenţia secundară 

întrucât necesarul de reinternare în spital după un SCA non-ST rămâne înalt (până la 
20% dintre pacienţi sunt spitalizaţi din nou în primul an), iar riscul de deces şi infarct miocardic 
se menţine la valori crescute, măsurile de prevenţie secundară sunt deosebit de importante. Ele 
urmăresc încetinirea progresiei aterosclerozei, reducerea riscului de deces, de (re)infarctare şi 
de insuficienţă cardiacă congestivă 4 . 

Măsurile terapeutice pe termen lung cuprind: 

• continuarea aspirinei 75-100 mg/zi, toată viaţa; 

• continuarea tratamentului antiplachetar dual timp de 12 luni; 

• administrarea de beta-blocant la pacienţii cu disfuncţie de ventricul stâng (FE <40%); 

• administrarea de inhibitor al enzimei de conversie, început din primele 24 de ore la 
pacienţii cu FEVS <40%, precum şi la pacienţii cu insuficienţă cardiacă, diabet zaharat, 
hipertensiune sau boală renală cronică; la pacienţii care nu tolerează inhibitori ai enzimei de 
conversie, se recomandă utilizarea antagoniştilor receptorilor de angio- tensină (sartani); 

• administrarea de antagonişti de aldosteron (spironolactonă/eplerenonă) la pacienţii cu 
FE <35%, diabet zaharat sau insuficienţă cardiacă manifestă, în absenţa disfuncţiei renale sau 
a hiperkaliemiei; 

• administrarea de statine, iniţiate cât mai precoce şi continuate pe termen lung, având 
ca ţintă terapeutică nivele de FDF-colesterol <70 mg/dl; 

• măsuri de schimbare a stilului de viaţă, renunţarea la fumat şi includerea intr-un 
program de prevenţie şi reabilitare cardiacă. 

8. HIPERTENSIUNEA ARTERIALA 


Radu Căpâlneanu, Daniela Bedeleanu, Horia Roşianu, Adela Şerban, Lelia 


Strâmbu 


Epidemiologie 

Hipertensiunea arterială (HTA): 

- este afecţiunea cronică cea mai răspândită în Europa şi Statele Unite 

- constituie cel mai frecvent motiv pentru consultaţia medicală ambulatorie 

- furni z ează cel mai mare număr de reţete şi medicamente prescrise 

- are o dublă calitate de boală şi în acelaşi timp de factor de risc major pentru alte 
afecţiuni cardiace, cerebrale şi renale 

- cu toate acestea, în general, rata de control a tensiunii arteriale nu depăşeşte o treime 
din numărul pacienţilor hipertensivi, ceea ce explică creşterea incidenţei insuficienţei cardiace 
şi a bolilor cronice renale, ambele în bună măsură consecinţă a hipertensiunii arteriale. In 
particular, pacienţii obezi, cu diabet zaharat, cunoscuţi ca populaţie cu risc foarte mare 
cardiovascular, au o rată şi mai redusă a controlului tensiunii arteriale (TA) 1 . 

HTA este un fenomen cantitativ a cărei definire este arbitrară şi pragmatică 3 . HTA se 
consideră în mod uzual atunci când valorile TA >140/90 minHg, deşi riscul de boală 
coronariană (BC) şi de accident vascular cerebral (AVC) este prezent la valori de >115/75 
minHg. Probabil, şi din acest motiv, la pacienţii cu risc crescut cardiovascular (CV), îndeosebi 
la cei cu BC, se recomandă scăderea TA la valori <130/80 mmHg 2 . 

La nivel mondial, HTA se consideră că afectează aproximativ 1 miliard de oameni şi se 
apreciază că în anul 2025 acest număr va creşte la 1,5 miliarde (1/3 din populaţia globului) 2 . 
Comparativ, prevalenţa HTA este mai crescută în Europa faţă de SUA (28% vs 40%). 
Prevalenţa HTA se ştie că creşte proporţional cu vârsta, astfel, în timp ce în intervalul 35-65 
de ani 30-40% sunt hipertensivi, iar între 60-75 de ani ajung la >50%, la persoanele de peste 
70 de ani prevalenţa HTA depăşeşte 70%. în ceea ce priveşte raportul bărbaţi/femei, sub vârsta 
de 50 de ani, prevalenţa este mai ridicată la sexul masculin, dar după vârsta de apariţie a 
menopauzei la femei acest raport se inversează. Incidenţa HTA este dificil de apreciat exact în 
diferite populaţii datorită diferenţelor de definire şi a tehnicilor de măsurare. Unele date 
apreciază incidenţa de 3,3% la bărbaţi şi 1,5% la femei în intervalul 30-50 ani şi respectiv de 
6,2% şi 8,6% în perioada 70- 80 de ani . 

HTA are o dublă calitate, de boală şi în acelaşi timp de factor de risc, fiind din acest 
ultim punct de vedere cel mai comun factor de risc cardiovascular, uşor identificabil şi posibil 
de tratat corespunzător. Relaţia HTA şi riscul de mortalitate cardiovasculară este demonstrată, 
fiind progresivă în funcţie de mărimea valorilor tensionale sistolice şi distolice. în particular, 
HTA afectează structura şi funcţiile cardiace şi vasculare pe de o parte, iar pe de altă parte e 
recunoscută a avea o acţiune de accelerare a dezvoltării aterosclerozei. Astfel, este de 
notorietate relaţia liniară între mărimea 

valorilor TA şi riscul de boală coronariană (BC) şi accident vascular cerebral (AVC), HTA 
fiind totodată un predictor major pentru apariţia insuficienţei cardiace (IC) şi a insuficienţei 
renale (IR). în acest sens, se consideră că HTA este responsabilă de 54% din AVC şi de apariţia 
a 47% din cazurile cu BC 2 . 

Hemodinamic, HTA are parametri diferit apreciaţi ca importanţă în ceea ce priveşte 
ponderea lor în exercitarea rolului de factor de risc şi mai ales asupra capacităţii de predicţie: 

• Valoarea sistolică este considerată în general ca mai importantă decât cea diastolică 

• Predicţia TA medii pare mai degrabă în relaţie cu AVC; în general valorile diastolice 
crescute s-au asociat semnificativ cu incidenţa stroke-ului în timp ce TAD scăzută nu s-a corelat 
cu un risc vascular cerebral 

• Valoarea diastolică prea scăzută reprezintă un risc suplimentar îndeosebi la vârstnici. 
Semnificaţia de risc CV pentru valorile scăzute ale TAD ar avea două explicaţii: pe de o parte 
prin reducerea perfuziei coronariene (predominant diastolică) şi pe de altă parte prin 
semnificaţia de afectare generalizată vasculară, în principal prin reducerea importantă a 
elasticităţii arteriale (“stiffness”) 

• Presiunea pulsului, îndeosebi la vârstnici, este considerată de unii autori ca un factor 
de prognostic semnificativ, superior valorii sistolice. Deoarece acest aspect nu este pe deplin 
clarificat, mai utilă este aprecierea de risc crescut atribuită pacienţilor cu valori ale TAS >160 
mmHg şi TAD <70 mmHg 

• TA centrală vs TA periferică - există date care atestă o mai puternică corelaţie între 
TA centrală (determinată neinvaziv de la nivel aortic) şi riscul CV, fenomen atestat la persoane 
de vârstă medie şi mai puţin la vârstnici 1 . 

Uzual, criteriile de clasificare a HTA se referă la magnitudinea valorilor tensionale, la 
cauze şi respectiv la vârsta pacienţior. Severitatea HTA se defineşte prin valorile TAS şi TAD; 
din punctul de vedere al etiologiei, HTA se clasifică în forma esenţială (primară), fără o cauză 
bine cunoscută şi respectiv HTA secundară, când etiologia este demonstrată; în funcţie de 
vârsta pacienţilor se disting forma HTA a adultului (ambele valori ale TA crescute) şi aceea a 
vârstnicului (doar valoarea TAS crescută). 

Formei esenţiale a HTA i se descriu 3 variante 
HTA sistolică a adultului tânăr - datorată unei hiperactivităţi simpatice care determină 
o creştere a debitului cardiac; este mai frecvent întâlnită la bărbaţi decât la femei (25% vs 2%); 
de multe ori precede apariţia unei HTA diastolice la vârstă medie 

HTA diastolică a vârstei mijlocii (30-50 de ani) - datorată în principal creşterii 
rezistenţei periferice; netratată, adesea evoluează spre o formă HTA sitolică şi diastolică 

HTA sistolică a vârstnicului (după 60 de ani), TAS >140 mmHg, TAD <90 mmHg; se 
datorează pierderii elasticităţii arteriale prin depunere intraparietală de colagen; în acest sens, 
magnitudinea presiunii pulsului reflectă gradul de rigidizare vasculară 2 . 

Pe lângă variantele sistolice sau diastolice izolate, HTA i se mai descriu şi alte forme 
clinice în relaţie cu severitatea extremă sau cu circumstanţele de manifestare. Astfel sunt 
cunoscute: 

HTA “malignă” se defineşte nu numai prin valorile tensionale foarte mult crescute şi 
refractare, ci şi prin manifestările severe ale organelor ţintă afectate (în particular hemoragiile 
retiniene, edemul papilar). Netratată, HTA malignă are un prognostic de supravieţuire foarte 
sever pe termen scurt. 

HTA de “halat alb”- este întâlnită la 15-20% din pacienţi cu HTA în stadiul 1, care au 
valori crescute doar în contextul consultaţiei medicale (TAS >140 mmHg, TAD 

>90 mmHg) în restul timpului având valori medii de 135 mmHg pt TAS şi 85 mmHg pentru 
TAD. Ca explicaţie este invocată anxietatea excesivă prilejuită de contactul cu medicul, fiind 
mai frecvent întâlnită la vârstnici. Deşi considerată benignă, HTA de „halat alb” s-a dovedit 
adesea că evoluează într-un interval mediu de timp (5 ani), la mulţi pacienţi, spre o formă 
clasică de HTA (sistolică/diastolică) 

- HTA “mascată”- este opusul formei anterioare de HTA - valorile normale se constată 
la consultaţii (<140/90 mmHg). iar cele crescute în restul timpului. Singura explicaţie invocată 
deocamdată implică stilul de viaţă inadecvat (consum excesiv de alcool, cafea, fumat etc.) 1 ’ 2 . 

Beneficiile tratării HTA sunt unanim recunoscute; astfel, şe ştie că controlul TA reduce 
riscul de AVC cu 35-40%, a evenimentelor coronariene majore cu 20-25% şi a insuficienţei 
cardiace cu până la 50% 3 . După anii ’90 se constată o ameliorare substanţială a depistării şi 
controlului HTA ceea ce explică în parte şi reducerea mortalităţii prin AVC şi BC. Cu toate 
acestea, controlul HTA rămâne deocamdată deficitar câtă vreme, chiar în ţări cu sisteme de 
asistenţă medicală foarte performante, procentul de control al HTA nu depăşeşte în medie 1/3 
din cazuri. Motivaţia acestei situaţii se distribuie în egală măsură între atitudinea pacientului, a 
medicului curant şi a sistemului de asistenţă medicală. 

Etiologie 

Pornind de la formula TA sistemică = debitul cardiac X Rezistenţa vasculară periferică, 
se remarcă că pot exista numeroşi factori care să contribuie la creşterea valorilor tensionale: 



DEBITUL CARDIAC 

* contractilitatea miocardică 

* frecvenţa cardiacă 


* presarcina (volum, tonus vascular, 
capacitate venoasă) 

* sistem nervos autonom 

* competenţa valvelor cardiace 




Hipertensiunea arterială esenţială 

în peste 95% din cazuri, când nu există o cauză identificabilă, termenul utilizat este de 
HTA esenţială sau primară. Etiopatogeneza HTA esenţiale se bazează mai mult pe ipoteze 
decât pe certitudini. 

Sunt incriminate mai multe mecanisme: 

Predispoziţia genetică: 

- anomalie monogenică a canalelor de sodiu din rinichi, urmată de retenţie de apă şi sare 
(Sindromul LIDDLE) 

- polimorfism genetic de ex. gena angiotensinogenului 

Sistemul nervos simpatic (SNS): rolul său se reflectă în creşterea frecvenţei cardiace, a 
debitului cardiac, a nivelului plasmatic şi urinar de catecolamine şi a activităţii simpatice 
periferice. Catecolaminele cresc presiunea arterială sau alterează răspunsul renal la variaţiile 
volemiei. Influenţa SNS a fost demonstrată în cazurile de HTA la pacienţi tineri, obezi, cu DZ 
tip II, boală renală cronică, insuficienţă cardiacă, sindrom de apnee în somn. 

Sistemul Renină - Angiotensină - Aldosteron (RAA): 

-are rol important în patogeneza HTA esenţială şi unele forme de HTA secundară 
(hiperaldosteronism, renovasculară) 

- Renina - protează sintetizată la nivelul celulelor juxtaglomerulare renale, cu acţiune 
asupra angiotensinogenului hepatic, determinând clivarea în Angiotensină I. 

- Angiotensină I trece în Angiotensină II sub influenţa enzimei de conversie 

- Angiotensină II acţionează asupra receptorilor ATI şi determină creşterea TA 

prin: 

- vasoconstricţia vaselor de rezistenţă 

- stimularea resorbţiei tubulare de Na + 

- acţiune asupra sistemului nervos central 

Nivelul reninei în sânge este variabil - aproximativ 30% din hipertensivi au activitate 
reninică scăzută 60% normală şi 10% crescută (primii răspund mai bine la terapia diuretică, iar 
ceilalţi la IECA) 4 . 

Rinichiul, sodiul şi calciul : 

La hipertensivi: 

-curba presiunii arteriale-natriureză este deplasată la dreapta, astfel încât aceeaşi 
cantitate de sare este eliminată la valori mai mari ale presiunii arteriale şi intr-un timp mai 
îndelungat 

- retenţia renală de sodiu determină creştere volemică ce va conduce la distensia relativă 
a patului vascular şi nivele crescute de angiotensină şi catecolamine, ce vor creşte rezistenţa 
vasculară periferică; 

-schimbul ionilor Na + şi Ca ++ este inhibat, rezultând creşterea Ca ++ intracelular 
responsabil de creşterea tonusului celulelor musculare netede vasculare (explică eficienţa 
tratamentului cu anticalcice în HTA). 

Sistemul vascular contribuie în patogeneza şi progresia HTA prin disfuncţia endotelială, 
rigiditatea şi remodelarea vasculară. Intervenţia sa se manifestă prin intermediul oxidului nitric, 
endotelinei, vasopresinei, bradikininei, prostaglandinelor, substanţe care influenţează 
răspunsul vasoactiv al sistemului arterial şi microcirculaţiei. 

Multitudinea factorilor menţionaţi subliniază de fapt complexitatea etiopatogeniei HTA. 
Se asociază şi alţi factori cu rol mai ales în întreţinerea şi progresia HTA: 

- obezitatea 

- sindromul de apnee în somn 

- hipercolesterolemia 

- sedentarismul 

- hiperinsulinismul 

- fumatul 

- consumul de alcool 

- diabetul zaharat 

Hipertensiunea arterială secundară 

- presupune o HTA cu o cauză identificabilă şi posibil tratabilă; 

- etiopatogeneza are caracteristici individuale şi există şi indicii clinice, care conduc la 
explorări specifice pentru confirmarea diagnosticului. 

HTA renovasculară 

- ca frecvenţă reprezintă aproximativ 2% din cazurile cu HTA 6 ; 

- cauza o reprezintă stenoza uni- sau bilaterală a arterei renale, aterosclerotică (adulţi) 
sau prin displazie fibromusculară (femei tinere). 

Mecanismele principale care duc la creşterea TA sunt: 

- vasoconstricţia determinată de renină 

- creşterea volumului extracelular, evidentă mai ales în cazul stenozelor bilaterale de 
arteră renală. 

HTA de cauză renoparenchimatoasă se întâlneşte în: 

- glomerulonefrita acută şi cronică 

- pielonefrită 

- uropatia obstructivă 

- rinichiul polichistic 

- nefropatia diabetică 

Generarea HTA este determinată de distmcţia unităţii funcţionale a rinichiului care va 
influenţa funcţia renală de excreţie cu scăderea eliminării de sare, apă şi creşterea volemiei. în 
plus în evoluţia HTA apare nefroangioscleroza, apoi insuficienţa renală, care contribuie la 
agravarea bolii. 

HTA - Coarctaţia de aortă 

HTA este măsurată doar la nivelul membrelor superioare, la membrele inferioare 
înregistrându-se o TA scăzută. Este o HTA particulară într-o boală congenitală şi de obicei 
diagnosticată în copilărie. 

-Patogeneza este incertă - în principal este vorba de vasoconstricţie generalizată şi 
locală prin obstrucţie, hipoperfuzie renală şi creşterea sintezei de renină, cu activarea sistemului 
RAA şi SNS 

-HTA persistentă postcorecţie chirurgicală a coarctaţiei implică şi un mecanism de 
activare anormală a baroreceptorilor şi modificarea complianţei vasculare. 

HTA de cauză endocrină 

Feocromocitomul 

- reprezintă 0,2-0,4% din cazurile de HTA 6 ; 

- cauza este o tumoră localizată în medulosuprarenală (celulele cromafme) ce secretă în 
exces catecolamine, care cresc presiunea arterială prin vasoconstricţie arteriolară, creştere a 
debitului cardiac şi prin alterarea răspunsului renal la variaţiile volemiei; 

-10% pot fi maligne; 10% localizate bilateral; localizarea poate fi şi extra- adrenală, în 
ganglionii simpatici din sistemul nervos vegetativ-paraganglioame 10-15% 6 ; 

- pot fi ereditare sau să se asocieze cu carcinom medular tiroidian, neurofibromatoză, 
tumori pancreatice. 

Hiperaldosteronismul primar - Sindromul Conn 

- cauza HTA este excesul de hormoni mineralocorticoizi datorat cel mai frecvent unui 
adenom uni- sau bilateral al glandei suprarenale (foarte rar carcinom) 

- hiperaldosteronismul are ca urmare hipopotasemia prin pierdere crescută renală de 
potasiu: K + <3,5 mmol/1; există şi forme uşoare care evoluează cu potasiu normal 

- această cauză de HTA este de obicei subdiagnosticată şi trebuie avută în vedere la HTA 
rezistente la tratament sau cei cu hipopotasemie neprovocată iatrogen. 

Sindromul Cushing 

- HTA este determinată de producţia în exces a cortisolului, care stimulează producţia 
de mineralocorticoizi şi de renină 

- substratul poate fi la nivelul glandei suprarenale (tumori) sau adenom hipofizar 
secretant de ACTH 

-patogeneza implică retenţia hidrosalină, hiperactivitatea sistemului RAA, creşterea 
activităţii SNS, potenţarea răspunsului vasoconstrictor al muşchiului neted vascular. 

Hipertiroidia 

- imprimă un sindrom hiperkinetic prin hipersimpaticotonie secundar hipersecreţiei de 
tiroxină 

- tiroxină creşte inotropismul, debitul cardiac şi tensiunea arterială sistolică şi scade 
rezistenţa vasculară periferică. 

Hiperparatiroidismul 

- determinat de adenom paratiroidian hipersecretant; rezultatul este hipercalcemia ce va 
influenţa vasoconstricţia muşchiului neted vascular, remodelare vasculară şi activarea SNS 

- se asociază în timp afectarea funcţiei renale prin nefrolitiază, nefrocalcinoză. 

Forme particulare de HTA: 

HTA sistolică izolată apare în: - insuficienţa aortică valvulară, tireotoxicoză, fistulă 
arteriovenoasă, boala Paget, rigiditatea aortei crescută. 

Alte cauze - sindromul de apnee în somn, sarcina, stresul acut chirurgical, excesul de 
corticoizi, alcool, nicotină, medicamente imunosupresive. 

Manifestări clinice 

Evaluarea diagnostică a hiperteniunii arteriale presupune: 

1. Stabilirea valorilor hipertensiunii arteriale. 

2. Excluderea/identificarea cauzelor de hipertensiune arterială secundară. 

3. Evaluarea riscului cardiovascular global. 

Procedurile diagnostice sunt: 

- măsurători repetate ale tensiunii arteriale 

- istoricul medical 

- examenul obiectiv 

- examinări de laborator - unele examinări se fac de rutină 

- unele sunt recomandate prin ghiduri şi utilizate frecvent în Europa 

- unele sunt indicate personalizat 

Măsurarea tensiunii arteriale: 

- bolnavul se lasă câteva minute să stea calm într-o cameră liniştită 

- se efectuează 2 măsurători ale tensiunii arteriale cel puţin la 1-2 minute interval şi încă 
o măsurare adiţională, dacă între primele 2 există diferenţe 

- se utilizează o manşetă standard cu lungimea de 12-13 cm, cu lărgimea de 13,5 cm, 
mai mare dacă braţul e gros şi mai mică pentru copii 

- nivelul de aşezare al manşetei trebuie să fie în paralel cu atriul drept 

- utilizarea zgomotelor Korotkoff I şi V (dispariţia) pentru a identifica presiunea sistolică 
şi respectiv diastolică 

- la prima vizită se măsoară presiunea arterială la ambele braţe 

- la vârstnici se măsoară şi la 1-5 minute după ridicarea în ortostatism sau în altă situaţie 
cînd se suspicionează hipotensiune arterială ortostatică 7 . 

Măsurarea tensiunii arteriale în ambulator: 

- timp de 24 de ore, monitorizare continuă 

Măsurarea tensiunii arteriale de către bolnav, cu aparat propriu, calibrat 
corespunzător: 

- metoda este încurajată dacă există oscilaţii tensionale mari sau dacă există creşteri 
nocturne la bolnavul tratat 

- metoda este descurajată dacă bolnavul are disconfort prin tulburare anxioasă sau dacă 
îşi modifică singur tratamentul în funcţie de valorile obţinute 8 . 

Istoric 

1. Durata şi valorile obţinute la măsurătorile precedente ale tensiunii arteriale 

2. Indicatori de hipertensiune arterială secundară: 

- istoric familial de boală renală (rinichi polichistic) 

- istoric de boală renală, infecţii urinare, hematurie, abuz de analgezice (boală 
parenchimatoasă renală) 

- substanţe/medicamente utilizate: contraceptive orale, liquorice, picături nazale, 
carbenoxolonă, cocaină, amfetamine, steroizi, antiinflamatorii nonsteroidiene, eritropoietină, 
ciclosporină 

- episoade de transpiraţii, cefalee, anxietate, palpitaţii (feocromocitom) 

- episoade de slăbiciune musculară şi de tetanie (hiperaldosteronism) 

- căutarea semnelor cutanate de neurofibromatoză care pledează pentru feocromocitom: 
pete în cafea cu lapte, neurofibroame, pete de roşeaţă situate în axilă sau în plicile inghinale, 
gliom al chiasmei optice, noduli Lisch ai irisului 

3. Factori de risc: 

- istoric familial şi personal de hipertensiune arterială şi boală cardiovasculară 

- istoric familial şi personal de dislipidemii 

- istoric familial şi personal de diabet zaharat 

- fumat 

- obicei alimentar 

- obezitate 

- sindromul apneei în somn 

- tulburări de personalitate 

4. Simptome care pledează pentru afectarea de organ 

a) creier şi ochi: 

- cefalee, vertij, tulburări de vedere, episoade de ischemie cerebrală tranzitorie, deficit 
motor sau senzorial 

b) cord: 

- palpitaţii, dureri de piept, dispnee de efort, edeme gambiere 

c) rinichi: 

- sete, poliurie, nicturie, hematurie 

d) artere periferice: 

- extremităţi reci, claudicaţie intermitentă 

5. Tratamente antihipertensive utilizate în antecedente: 

- medicamente, eficienţă, efecte adverse 

6. Factori familiali, personali şi de mediu 7,9 . 

Examenul fizic pentru detectarea hipertensiunii arteriale secundare, afectarea de 
organ, obezitatea viscerală: 

Semne sugestive pentru detectarea hipertensiunii arteriale secundare: 

- semne care pledează pentru sindromul Cushing 

- stigmate cutanate de neurofibromatoză - pledează pentru feocromocitom 

- palparea unor rinichi mari - pledează pentru rinichi polichistic 

- auscultaţia cu sufluri abdominale - pledează pentm hipertensiunea reno-vasculară 

-pulsuri femurale diminuate sau întârziate şi reducerea presiunii arteriale femurale- 

pledează pentru coarctaţie de aortă, boli ale aortei 9 . 

Semne sugestive pentru afectarea de organ: 

- sufluri pe arterele carotide, evidenţierea unor defecte motorii sau senzoriale 

- examinarea modificărilor la nivelul retinei prin examinarea fundului de ochi cu 
oftalmoscopul 

- inima - localizarea impulsului apical, prezenţa ritmurilor anormale, galopului, ralurilor 
pulmonare, edemelor gambiere 

- artere periferice - absenţa, reducerea, asimetria pulsurilor periferice, extremităţi reci, 
leziuni ischemice cutanate 

- artere carotide-sufluri sistolice 

Semne sugestive pentru prezenţa obezităţii viscerale: 

- greutate corporală 

- circumferinţa abdominală la bărbaţi peste 102 cm, la femei peste 88 cm 

- indexul de masă corporală - încadrare în supraponderal, dacă este egal sau peste 25 
kg/m 2 şi obezitate, dacă indexul este de egal sau peste 30 kg/m 2,8 . 

Explorări de laborator De rutină: 

- glicemie a jeun 

- colesterol total 

- LDL colesterol, HDL colesterol 

- trigliceride serice (TG) 

- potasemie recoltată fără garou 

- acid uric seric, hiperuricemia se corelează cu reducerea fluxului sanguin renal şi cu 
prezenţa nefroangiosclerozei 

- creatinină serică, indicator al disfuncţiei renale 

- estimarea clearance-ului creatininic (formula Cockroft-Gault) şi/sau a filtrării 
glomerulare (formula MDRD), care permit identificarea afectării renale uşoare, subcli- nice, 
chiar şi în prezenţa unor valori normale ale creatininei serice 

- analiza urinei, microalbuminurie cu stick şi examen microscopic 

- microalbuminuria reflectă alterarea barierei glomerulare, dar reprezintă şi un factor de 
risc separat 8,9 . 


JL 

ir 


Compendiu de specialităţi medico-chirurgicale 


157 


Examinări recomandate: 

Electrocardiograma: 

- prezenţa hipertrofiei ventriculare stângi cu sau fără pattern de tip străin 

- indicele Sokolov-Lyon SV1 + SV5 - V6 >35 mm 

- indicele Cornel R AVL + SV3 >35 mm 

- ischemie, aritmii Ecocardiografia: 

- evaluează prezenţa şi severitatea hipertrofiei ventriculare stingi, tipul acesteia, 
concentric sau excentric 

- evaluează şi cuantifică masa ventriculară stângă crescută 

- evaluează fracţia de ejecţie ventriculară stângă 

- semnalează prezenţa sau absenţa tulburărilor de cinetică regională 

- evaluează dimensiunea şi volumul atriului stâng 

- semnalează prezenţa disfuncţiei diastolice 

- evaluează aspectele degenerative care sunt accelerate în prezenţa hiperten-siu- nii 
arteriale. 

Ecocardio grafia Doppler carotidiană: 

- indicele de raport grosime intimă-medie >0,9 este patologic 

- evidenţierea leziunilor de tip aterosclerotic la nivelul arterelor carotide. Examinare 
eco-Doppler arterial periferic dacă indicele gleznă - braţ este <0,9 Radiografia toracică dacă 
se suspectează insuficienţa cardiacă sau disecţia de 

aortă 

Evaluarea proteinuriei cantitative/24 de ore Măsurarea indicelui braţ-gleznă 
Examinarea fundului de ochi 

Efectuarea testului de toleranţă la glucoză, dacă glicemia a jeun depăşeşte 110 
mg% Monitorizarea tensiunii arteriale continuu timp de 24 de ore 

- măsurarea velocităţii undei de puls Evaluare extensivă efectuată de către specialist: 

- evaluare cerebrală, cardiacă, renală, vasculară 

- căutarea hipertensiunii arteriale secundare: 

- renală 

- aldosteron 

- cortizol 

- catecolamine serice şi/sau urinare 

- valorile reninei serice şi ale aldosteronului, dacă se suspectează hiperaldoste- ronismul 

primar 

- valorile reninei serice înainte şi după o oră de la ingestia a 25 mg Captopril, dacă se 
suspectează hipertensiunea arterială reno-vasculară 

- arteriografii 

- ultrasonografie renală, adrenală 

- tomografia computerizată şi imagistica prin rezonanţă magnetică sunt metode care 
permit evidenţierea infarctelor cerebrale, a lacunarismului cerebral, a microhemoragiilor, 
leziunilor substanţei albe, înlocuirea lui cu amiloid 8,9 ’ 10 . 

Toate aceste investigaţii permit evaluarea prognosticului pacientului şi stratificarea 
riscului în funcţie de factorii de risc asociaţi şi de eventuala implicare a organelor ţintă. 

Decizia de luare în evidenţă a pacientului hipertensiv se bazează pe valorile tensiunii 
arteriale şi pe nivelul riscului cardiovascular global 9 . 

Diagnostic - stadializare 
Diagnosticul HTA 

Presupune: 

în primul rând determinarea valorilor TA (tabelul 8.1), urmată de stadializare (tabelul 

8 . 2 ) 

identificarea unei cauze secundare posibile a HTA 
evaluarea riscului cardiovascular total, a factorilor de risc asociaţi 
aprecierea afectării organelor ţintă: cord, vase sanguine, rinichi, ochi (vezi capitolele 
anterioare) 


Tabelul 8.1. Valorile şi momentul înregistrării TA peste care o considerăm HTA 



TA Sistolică (mmHg) 

TA Diastolică (mmHg) 

Valori măsurate în cabinetul medical 

>140 

>90 

Valori măsurate prin monitorizare hoher 



• Valori medii/24 ore 

>120-130 

>80 

• Valori medii diurne 

>135 

>85 

• Valori medii nocturne 

>120 

>70 

Valori măsurate de către pacient la domiciliu 

>135 

>85 


Tabelul 8.2. Clasificarea HTA după valorile TA 


Categorie 

TA sistolică 

TA diastolică 

Optimă 

<120 

<80 

Normală 

120-129 

80-84 

Normal înaltă 

130-139 

85-89 

HTA gr. I (uşoară) 

140-159 

90-99 

HTA gr. II (moderată) 

160-179 

100-109 

HTA gr. III (severă) 

>180 

>110 

HTA sistolică izolată 

>140 

<90 


Ghid ESC"' 


Alt tip de clasificare: - HTA sistolică izolată - HTA labilă (borderline) 

- HTA diastolică izolată - HTA continuă (stabilă) 

- HTA sistolico-diastolică 

Diagnosticul va avea în vedere datele din anamneză, examen obiectiv şi explorările de 
laborator amintite la capitolele anterioare. 

Ca diagnostic diferenţial trebuie excluse: stările de anxietate, sleep apnea, toxicitatea 
unor substanţe, care de altfel pot fi factori agravanţi la un hipertensiv. 

Riscul cardiovascular global cuprinde factorii de risc cumulaţi la un pacient şi 
estimează riscul de eveniment coronarian acut sau accident vascular cerebral la un hipertensiv 
pe o durată de 5 sau 10 ani. 

Riscul adiţional reprezintă de fapt riscul adăugat riscului mediu prin prezenţa factorilor 
de risc, afectării subclinice de organ, asocierii diabetului zaharat, a bolii cardiovasculare sau 
afectării renale (tabelul 8.3) 5 . 


Tabelul 8.3. Notarea acestui risc la un pacient hipertensiv completează încadrarea lui astfel: 



TA Normală 

TAS 120-129 

TAI) 80-84 

Normal înaltă 

TAS 130-139 

TAD 85-89 

HTA grad 1 TAS 
140-159 TAI) 90- 
99 

HTA grad 2 TAS 
160-179 TAI) 
100-109 

HTA grad 3 TAS 
>180 TAD >110 

Fără FR 

Risc obişnuit 

Risc obişnuit 

Risc adiţional 
scăzut 

Risc adiţional 
moderat 

Risc adiţional înalt 

1-2 FR 

Risc adiţional 

scăzut 

Risc adiţional 

scăzut 

Risc adiţional 
moderat 

Risc adiţional 
moderat 

Risc adiţional foarte 

înalt 

>3 FR, SM. AOT 

sau DZ 

Risc adiţional 
moderat 

Risc adiţional înalt 

Risc adiţional înalt 

Risc adiţional înalt 

Risc adiţional foarte 

înalt 

Boala CV sau renală 

Risc adiţional 
foarte înalt 

Risc adiţional foarte 
înalt 

Risc adiţional foarte 
înalt 

Risc adiţional foarte 
înalt 

Risc adiţional foarte 
înalt 


Termenii de risc adiţional scăzut, mediu, înalt sau foarte înalt se referă la riscul de 
evenimente cardiovasculare fatale sau nonfatale la 10 ani sub 15%, 15/20%, 20/30% şi peste 
30% (sau deces de cauză cardiovasculară sub 4%, 4-5%, 5-8% sau peste 8%) 9 . 

Atitudinea faţă de un pacient hipertensiv, stabilirea schemei terapeutice şi urmărirea 
eficienţei acesteia trebuie să aibă în vedere următoarele: 

A. Factorii de risc cardiovasculari: 

- valoarea TA sistolică şi diastolică 

- presiunea pulsului 

-vârsta >55 de ani bărbaţi şi >65 de ani femei 

- fumatul 

- dislipidemia: colesterol total >190 g/dl, sau LDL col >115 mg/dl sau HDL col <40 
mg/dl (bărbaţi) <46 mg (femei), TG >150 mg/dl 

- glicemia a jeun >102-125 mg/dl 

- test toleranţă la glucoză anormal 

- obezitate abdominală (circumferinţa taliei >102 cm la bărbaţi >88 cm femei) 

-istoric familial de boală cardiovasculară prematură (<55 de ani bărbaţi, <65 de ani 

femei) 

B. Aprecierea afectării subclinice de organ prin evidenţierea următorilor parametri: 

- hipertrofia ventriculară stângă: ECG, ecocardiografie 

- grosimea peretelui carotidian >0,9 mm sau plăci aterosclerotice 

- velocitatea undei de puls carotido-femural >12 m/sec 

- indice braţ - gleznă <0,9 

- creşterea creatininei serice >1,3-1,5 mg/dl la bărbaţi şi 1,2-1,4 mg/dl la femei 

- scăderea clearance-ului creatininei <60 ml/dl 

- microalbuminurie - până la 300 mg/24 ore 

C. Confirmarea diabetului zaharat prin următoarele: 

*glicemie a jeun >126 mg/dl determinări repetate 

*glicemie la încărcarea cu glucoză >198 mg/dl 

D. Afectarea clinică a organelor ţintă, ceea ce înseamnă boală: 

- cardiovasculară: accident vascular cerebral, ischemic, hemoragie sau tranzitor 

- cardiacă: infarct miocardic, angină pectorală, terapie de revascularizare coronariană, 
insuficienţă cardiacă 

-renală: nefropatie: - creatinină serică crescută >1,4 mg/dl la femei şi >1,5 mg/dl la 

bărbaţi 

- proteinurie >300 mg/24 ore 

- boală arterială periferică 

- oftalmică: retinopatie: hemoragii, exsudate, edem papilar. 

Complicaţii 

Complicaţiile hipertensiunii arteriale pot fi acceptate mai degrabă ca efecte adverse ale 
hipertensiunii asupra principalelor teritorii vasculare: cardiace, cerebrale, renale şi a circulaţiei 
arteriale periferice. Două mecanisme principale sunt implicate, cu pondere diferită, ambele sub 
efectul valorilor crescute ale tensiunii arteriale. 

• afectarea structurii şi funcţiei inimii şi arterelor; 

• accelerarea procesului de ateroscleroză în directă legătură cu metabolismul 
colesterolului. 

De exemplu, accidentul vascular cerebral este direct legat de efectul presiunii arteriale 
ridicate, în timp ce boala cardiacă ischemică se corelează direct cu ateroscleroza 11 . 

Boala cardiacă ischemică 

Este cunoscut faptul că există trei factori de risc majori pentru aparţia bolii cardiace 
ischemice: HTA, valorile crescute ale colesterolului şi fumatul. O analiză a trei studii mari 
prospective a arătat că la pacienţii cu infarct miocardic fatal şi non-fatal cel puţin unul dintre 
aceşti trei principali factori de risc a fost prezent în peste 90% din cazuri 11 . 

O metaanaliză a 61 de studii 12 a arătat o legătură liniară atât între tensiunea arterială 
sistolică, cât şi diastolică şi riscul de evenimente coronariene. Astfel, pentru fiecare creştere cu 
20 mmHg a TA sistolice s-a înregistrat o dublare a riscului în intervalul 115-180 mmHg, iar în 
ceea ce priveşte TA diastolică riscul se dublează pentru fiecare creştere cu 10 mmHg în 
intervalul 75-100 mmHg. 

Un aspect particular îl reprezintă legătura dintre risc şi TA la pacienţi care au suferit un 
infarct miocardic, graficul având forma de „J”, adică arătând o creştere paradoxală a riscului la 
cei cu TA mult scăzută, de exemplu sub 110/70 mmHg. O analiză recentă a trialului fNVEST 13 
care a comparat două medicaţii antihipertensive la pacienţi postinfarct miocardic a confirmat 
un risc crescut al mortalităţii de orice cauză sau prin infarct miocardic la pacienţi cu TA 
diastolică sub 75 mmHg. Antecedentele de HTA în sine nu determină neapărat creşterea 
mortalităţii post infarct miocardic, dar pot prezice reinfarctizarea. Prin urmare, recomandarea 
pentm tratamentul HTA la pacienţi cu boală coronariană este de a menţine TA în jurul valorilor 
de 140/90 mmHg 11 . 

Insuficienţa cardiacă 

Insuficienţa cardiacă (IC) este în prezent principala cauză de spitalizare pentru populaţia 
de peste 65 de ani în SUA, HTA contribuind major la aceasta. Astfel: 

• riscul de IC este de două ori mai mare la bărbaţii hipertensivi faţă de normotensivi şi 
de trei ori mai mare la femei; 

• 90% dintre cazurile noi de IC în studiul Framingham Heart Study au avut antecedente 
de HTA; 

• riscul este mult mai mare legat de TA sistolică decât de cea diastolică; 

• tratamentul HTA la populaţia vârstnică reduce incidenţa IC cu aproximativ 50%. 

în ultimii zece ani aproape jumătate dintre pacienţii care prezintă semne şi simptome de 
IC par să aibă funcţie VS normală, bazat pe fracţia de ejecţie peste 50% la ecocardiografie. 
Aceşti pacienţi sunt încadraţi între cei cu disfuncţie distolică sau IC diastolică. IC distolică este 
responsabilă de 74% dintre cazurile de IC la pacienţii hipertensivi 11 . 

Tulburările de ritm 

HTA reprezintă un factor de risc pentru aritmii atriale, ventriculare şi moarte subită. 
Mecanismele incriminate în aritmogeneză, insuficient elucidate cuprind: hipertrofia 
ventriculară (un alt efect secundar de remodelare a VS sub acţiunea HTA), ischemia 
subendocardică, fibroza intramiocardică, hipertrofia miocitară, activarea sistemului nervos 
simpatic şi a sistemului renină-angiotensină-aldosteron 5 . 

Dintre aritmiile supraventriculare, fibrilaţia atrială este cel mai frecvent întâlnită la 
hipertensivi şi se asociază cu un risc crescut de accident vascular cerebral şi IC. 

Dintre aritmiile ventriculare, extrasistolele ventriculare şi tahicardiile ventriculare 
complexe sunt mai frecvente la hipertensivi, în special la cei cu hipertrofie ventriculară stângă, 
independent de prezenţa afectării coronariene sau a disfuncţiei VS 5 . 

Boala cerebrovasculară 

Accidentul vascular cerebral (AVC) este a treia cea mai comună cauză de moarte la 
nivel global, după boala coronariană şi cancer. Aproximativ 80% sunt de cauză ischemică, 15% 
hemoragică şi 5% prin hemoragie subarahnoidiană. Ca şi în cazul bolii coronariene, este o 
puternică relaţie liniară între TA sistolică şi diastolică şi AVC, mai exprimată însă pentru TA 
sistolică. 

Aproximativ 60% dintre pacienţii cu AVC prezintă antecedente de HTA, iar dintre 
hipertensivi aproximativ 78% nu au avut valori controlate ale TA 11 . 

Dacă în boala coronariană implicarea relaţiei HTA-colesterol-ateroscleroză este 
importantă, în determinismul AVC este mult diminuată. Astfel, o analiză a 45 de studii care au 
însumat 450.000 de pacienţi a arătat o diferenţă de 5 ori a riscului de AVC pentru un interval 
al TA diastolice între 75-102 mmHg, dar nici o relaţie cu colesterolul pe un interval între 4,7- 
6,5 mmol/1 14 . 

Dintre factorii de risc pentm AVC, HTA şi mai ales TA sistolică, este cel mai important, 
alături de creatinina serică, diabet zaharat, hipertrofie ventriculară stângă pe ECG, vârsta, 
fibrilaţia atrială şi antecedentele de boală cardiacă. 

Subtipurile de AVC au relaţii diferite cu HTA: 

• în infarctele lacunare, produse prin leziuni la nivelul micilor artere ce penetrează 
profund în scoarţa cerebrală mecanismul fiziopatologic este de lipohialinoză, pro- 

ces distinct faţă de afectarea aterosclerotică şi de remodelarea arterială din alte teritorii 
vasculare. Intre pacienţii cu această afectare 70% sunt hipertensivi. 

*Infarctele cerebrale date de arterele mari intra- sau extracraniene sunt în directă 
legătură cu procesul aterosclerotic, iar 50% dintre pacienţi sunt hipertensivi. 

*AVC cardioembolic are ca factor de risc independent ateroscleroza aortică şi 
carotidiană. 

*AVC hemoragie are o strânsă legătură cu HTA şi mai ales cu întreruperea medicaţiei 
antihipertensive 11 . 

In boala cerebrovasculară sunt câteva particularităţi legate de tratament. După AVC, în 
mod tipic TA creşte, mecanism ce menţine perfuzia în zona periinfarct. Prin urmare, este de 
evitat reducerea excesivă a TA imediat după un AVC. 

Luat per ansamblu tratamentul HTA reduce rata de AVC cu 35-44% la pacienţi tineri 
cu HTA sistolică şi diastolică, cât şi la pacienţi vârstnici cu HTA sistolică izolată. Deşi este 
mult mai importantă reducerea TA indiferent de clasa de antihipertensive utilizată, totuşi se 
pare că beta-blocantele sunt mai puţin eficiente în timp ce blocantele receptorilor de 
angiotensină sunt mult mai eficiente 1 ’. 

Boala renală cronică 

Boala renală cronică (BRC) are două efecte principale asupra arterelor: 

*creşterea prevalenţei aterosclerozei 

*remodelarea arterială cu creşterea rigidităţii parietale. 

Studii de urmărire pe termen lung au arătat că pacienţii hipertensivi cu valori TA 
necontrolate au un risc crescut de deteriorare a funcţiei renale şi de progresie spre boală renală 
terminală comparativ cu cei cu TA optimă (<120/80 mmHg). La populaţia afroamericană riscul 
de dezvoltare a bolii renale terminale a fost de două ori mai mare faţă de populaţia albă pentru 
orice nivel al TA 11 . 

Pacienţii hipertensivi cu afectare uşoară a funcţiei renale (apreciată ca rata filtrării 
glomerulare <60 ml/min) au o prevalenţă crescută a leziunii organelor ţintă, hipertrofie VS, 
creşterea grosimii intimă-medie carotidiană şi microalbuminurie. Importanţa clinică este că 
BRC este o importantă consecinţă a HTA şi se asociază cu un risc cardiovascular crescut. La 
pacienţii cu hemodializă riscul de evenimente cardiovasculare este de 10-30 ori mai mare faţă 
de populaţia generală, iar 45% din mortalitatea generală la hemodializaţi fiind de cauză 
cardiovasculară, ceea ce îi încadrează în grupa cu riscul cardiovascular cel mai înalt. 

JNC 7 15 şi alte ghiduri au propus ca la pacienţii hipertensivi care asociază boală renală 
şi diabet zaharat ţinta tratamentului antihipertensiv să fie mai joasă, adică 130/80 mmHg. Studii 
care au urmărit relaţia dintre reducerea TA la valori cât mai joase şi riscul cardiovascular au 
arătat că la pacienţi cu BRC, de la anumite valori nu se mai înregistrează un beneficiu 
suplimentar în reducerea riscului cardiovascular odată cu reducerea excesivă a valorilor TA (de 
exemplu sub 80 mmHg pentru TA distolică), în timp ce la pacienţii diabetici cu cât se reduce 
mai mult TA, cu atât mai mult scade riscul cardiovascular. Aceste date au stat la baza adoptării 
unor ţinte tensionale mai joase la diabetici”. 

Boala vasculară periferică 

HTA este un factor de risc major pentru boala vasculară periferică (BVP), făcând din 
aceasta un marker al riscului crescut de evenimente cardiovasculare. BVP se defi- 



Compendiu de specialităţi medico-chirurgicale 


163 


neşte prin indexul presional gleznă-braţ <0,9. Se asociază puternic cu factorii de risc ai bolii 
aterosclerotice: TA, fumat, colesterol, diabet şi vârsta. Indexul gleznă-braţ prezice AVC mai 
acurat decât boala cardiacă ischemică 11 . 

Diagnosticarea BVP impune o evaluare promptă a afectării aterosclerotice în alte 
teritorii vasculare. Este cunoscut că 60% dintre pacienţii cu BVP au asociat boala coronariană, 
boala cerebrovasculară sau ambele, în timp ce 40% dintre pacienţii cu boală coronariană sau 
cerebrovasculară au şi BVP 16 . 

Tratament 

Măsuri terapeutice nonfarmacologice 

Modificarea stilului de viaţă este prima etapă în tratamentul HTA, fiind indicată tuturor 
pacienţilor hipertensivi şi constă în măsuri specifice, care nu numai că pot reduce valorile TA, 
dar scad şi riscul de infarct miocardic şi de AVC 17 . 

Modificarea stilului de viaţă se referă la prevenirea instalării HTA la cei cu valori la 
limita superioară a normalului şi la reducerea valorilor TA la pacienţii hipertensivi prin 
controlul factorilor de risc cardiovasculari. 

Principalele măsuri de tratament nonfarmacologic se referă la reducerea greutăţii, 
program de alimentaţie hipolipemiantă, scăderea aportului de Na + , activitate fizică regulată, 
consum moderat de alcool şi abandonarea fumatului. Studii observaţionale au demonstrat 
importanţa modificării simultane a factorilor de risc care aduce beneficii suplimentare, cu 
menţiunea că, de multe ori, acest obiectiv este mai greu de realizat chiar decât menţinerea 
îndelungată a aderenţei la tratamentul antihipertensiv. 

Abandonarea fumatului - fumatul este un factor de risc cardiovascular major cunoscut 
prin efectul dovedit de creştere a valorilor tensionale secundar eliberării de catecolamine. 
Efectul nicotinei pe lângă cel vasopresor şi de descărcare simpatică, care duce la creşterea 
rigidităţii arteriale, include creşterea rezistenţei la insulină, obezitatea viscerală şi progresia 
nefropatiei. Terapia de substituţie cu nicotină este eficientă şi are efect vasopresor minim. 
Monitorizarea automată ambulatorie a TA a demonstrat reducerea valorilor TA la scurt timp 
după abandonarea fumatului. Beneficul este şi mai important pentru reducerea riscului de AVC 
şi de IMA. 

Reducerea greutăţii - cu obţinerea unui index de masă corporală între 18,5 + 24,9 kg/m 
determină scăderea valorilor TA. Scăderea ponderală în medie de 5,1 kg determină o reducere 
a valorilor tensionale de 4,4/3,6 mmHg atât la normo-, cât şi la hipertensivi. Dieta DASH - 
recunoscută în tratamentul nonfarmacologic - se referă la consumul de fructe şi legume (300 
g/zi), reducerea aportului de grăsimi saturate şi colesterol. Există trialuri care susţin rolul de 
reducere a TA prin aport de acizi graşi polinesaturaţi Omega 3 în cantitate de peste 3 g/zi 18 . 

Reducerea aportului de sodiu la sub 100 mmol/zi determină scăderea valorilor TA cu 
2-8 mmHg. Cantitatea de sare admisă zilnic la pacienţii cu HTA este de 3,8 g/zi, obiectiv greu 
de realizat, cantitatea de sub 5 g fiind obligatoriu de respectat 19 . 

Activitatea fizică regulată aerobică cel puţin 30 de minute pe zi reduce valoarea TA cu 
4-9 mmHg. Este indicat efortul fizic de intensitate moderată de tip alergare, mers rapid, înot. 
Se va evita efortul fizic izometric şi cel excesiv la pacienţii cu valori TA necontrolate. 

Consumul de alcool în exces se corelează cu valori TA crescute şi de asemenea cu 
reducerea eficienţei medicaţiei antihipertensive. Se recomandă o limitare a consu- 

mului de alcool la 20-30 g etanol/zi la bărbaţi şi de 10-20 g la femei. Reducerea consumului de 
alcool scade valorile TA în medie cu 2-4 mmHg. 

Măsuri terapeutice farmacologice 

Obiectivul tratamentului antihipertensiv este în principal scăderea valorilor TA şi prin 
aceasta, prevenirea suferinţei organelor ţintă şi a apariţiei complicaţiilor cardiovasculare. 
Tratamentul antihipertensiv se iniţiază în funcţie de valorile TA şi de riscul cardiovascular 
global al pacientului. Obţinerea reducerii valorilor TA sub 140/90 mmHg şi respectiv 130/80 
mmHg la pacienţii cu risc cardiovascular reprezintă ţinta tratamentului cu beneficii dovedite 
pe morbi-mortalitate cardiovasculară. 

Ghidurile în vigoare de management al pacienţilor cu HTA recomandă iniţierea 
tratamentului medicamentos la pacienţii cu HTA gr. I cu risc adiţional înalt şi la cei cu HTA 
gr. II şi III 20 ’ 21 . 

HTA este factorul de risc cardiovascular cel mai frecvent care se poate modifica prin 
tratament şi reprezintă cauza principală pentru care pacientul se adresează medicului; cu toate 
acestea, prevalenţa bolnavilor hipertensivi este în creştere şi tratamentul este inadecvat datorită 
inerţiei medicului în adaptarea tratamentului la valorile TA, dar şi datorită costurilor ridicate 
ale medicamentelor. 

Pentru majoritatea pacienţilor hipertensivi, în special pentru cei peste 65 ani, beneficiul 
tratamentului este superior faţă de pacienţii tineri datorită faptului că adulţii au un risc 
cardiovascular suplimentar. în prezenţa unui risc global de peste 10% la 10 ani (scorul 
Framingham) unii autori recomandă iniţierea tratamentului medicamentos. Această abordare 
efectuată pe baza riscului cardiovascular estimat este mai precisă şi mai sigură decât indicaţia 
de tratament făcută doar pe baza valorilor TA. 

Există un algoritm pentru tratamentul hipertensiunii arteriale, strâns legat de ghidurile 
naţionale, care recomandă următoarele reguli: 

1. pentm toate vârstele, la valori ale TA >160/100 mmHg, se indică asocierea de 2 clase 
de medicamente dintre care obligatoriu este şi un diuretic în doză mică; 

2. la pacienţii cu vârsta între 60-80 de ani cu valori TA 140-160 mmHg/90-100 mmHg 
fără alţi factori de risc se va indica diuretic în doză mică, de asemenea şi la cei cu TAS peste 
160 mmHg şi TAD sub 90 mmHg; la cei cu factori de risc asociaţi se va adăuga tratamentul 
factorilor de risc; 

3. la valori ale TA la limită, 139-130/80 mmHg, asociate cu diabet zaharat sau cu 
afectare de organ ţintă se va iniţia tratamentul bolilor asociate cu sau fără diuretic; 

4. la valori ale TA 129-120/<80 mmHg cei cu valori TA la limită fără boli asociate se 
va indica monitorizarea valorilor TA la domiciliu; 

5. pentm toate gmpurile de pacienţi se va suplimenta tratamentul cu alte clase de 
medicamente pentm a obţine o valoare TA controlată. 

Tratamentul medicamentos 

Dacă în ciuda măsurilor de schimbare a stilului de viaţă valorile TA nu sunt controlate 
sub 140/90 mmHg şi respectiv la diabetici şi cei cu insuficienţă renală sub 130/80 mmHg sau 
valorile TA sunt foarte mari în momentul diagnosticului TA >160/ 100 mmHg, se iniţiază 
imediat tratamentul medicamentos. 

Se va alege clasa de medicamente cea mai potrivită în funcţie de profilul pacientului, cu 
o reducere iniţială a valorilor TA cu 5-10 mmHg. Reducerea prea bmtaîă a 

valorilor TA poate determina efecte secundare de tipul ameţeli, slăbiciune, oboseală. 
Hipopotasemia şi tulburările electrolitice pot fi răspunzătoare de asemenea, de astfel de 
simptome. 

Doza cu care se va iniţia tratamentul este recomandată, pentru siguranţă, să nu fie 
suficientă, reactivitatea fiecăruia fiind diferită; la majoritatea pacienţilor răspunsul este 
moderat; există şi extreme cu răspuns exagerat la cei foarte sensibili şi respectiv rezistenţa la 
tratament la polul opus. 

Alegerea clasei de medicamente 

Chiar dacă trialurile arată că există diferenţe în principal bazate pe rasă şi vârstă, 
majoritatea claselor de medicamente au eficienţă similară la doze moderate, de reducerea cu 
aproximativ 10% a valorilor TA. Există totuşi excepţii susţinute de rezultatele trialului LIFE 
care compară blocanţii receptorilor de angiotensină II (losartan) cu beta-blocante (atenolol) şi 
unde s-a dovedit superioritatea sartanilor 22 . De asemenea, trialul ASCOT demonstrează 
superioritatea blocanţilor canalelor de calciu de tipul - amlodipinei - faţă de atenolol pe 
reducerea valorilor TA la administrare unică 23 . 

Alegerea clasei de medicamente va depinde de efectele favorabile pe patologia asociată 
concomitent cu HTA şi pentru a evita efectele adverse nedorite: astfel la un pacient cu 
cardiopatie ischemică se va alege beta-blocantul sau blocanţii canalelor de calciu ca şi 
tratament iniţial, de asemenea la cei cu tahiaritmii supraventriculare; la cei cu insuficienţă 
renală se va alege tratamentul cu inhibitori ai enzimei de conversie (IEC), sau cu sartani 
(blocanţi ai receptorilor de angiotensină-ARB) pentru efectul lor renoprotectiv. 

Trialul ALLHAT a demonstrat rezultate similare în ceea ce priveşte tratamentul cu 
diuretic de tipul clortalidonei şi un IEC sau un blocant al canalelor de calciu (BCC). Acest 
beneficiu a contribuit la raţiunea de a introduce diureticul în doză mică ca şi indicaţie 
terapeutică de primă alegere 24 . 

Astfel, o doză redusă de diuretic tiazidic poate fi tratamentul iniţial, însă această opţiune 
este suficientă doar la 30% din pacienţi. A doua alegere logică ar fi clasa IEC şi ARB dacă 
pacientul este tânăr şi de rasă albă, respectiv asocierea diuretic sau beta- blocant de Ca ++ la 
vârstnici şi rasă neagră. 

Datorită faptului că medicaţia diuretică în doză redusă potenţează efectul celorlalte clase 
de medicamente, combinaţia între diuretic şi altă clasă de medicamente a devenit foarte 
răspândită şi folosită pe scară largă. în trialul ACCOMPLISH combinaţia dintre IEC şi BCC a 
demonstrat o reducere cu 20% a ratei relative de mortalitate şi morbiditate cardiovasculară faţă 
de combinaţia IEC şi diuretic, chiar dacă valorile TA erau reduse în măsură egală de ambeîe 
combinaţii 25 . Acest rezultat se menţine şi în cazul combinaţiei IEC sau ARB cu blocant al 
canalelor de calciu şi diuretic. Este deja disponibilă şi combinaţia celor trei clase: diuretic, 
blocant al receptorilor de angiotensină şi blocant al canalelor de calciu. 

Diureticele - există patru tipuri de diuretice în funcţie de locul de acţiune la nivelul 
tubului renal: 1) inhibitori ai anhidrazei carbonice, 2) diuretice de ansă, 3) diuretice tiazidice şi 
4) diuretice economizatoare de potasiu. Diureticul tiazidic (hidroclorotiazida 6,25-50 mg) este 
alegerea cea mai folosită în combinaţie cu blocant de aldosteron (spironolactonă 25-100 mg). 
Diureticele de ansă de tipul furosemid se vor administra pacienţilor cu IR sau HTA rezistentă. 

Inhibitori adrenergici - blochează sistemul nervos adrenergic la diferite niveluri: 
nervos central, periferic, pe receptorii alfa-beta adrenergici. Medicamentele care acţionează la 
nivel neuronal de tipul rezorcină, guanetidină blochează eliberarea de norepinefrină din 
neuronii periferici adrenergici şi au efect antihipertensiv semnificativ. 

Inhibitori centrali adrenergici - de tipul clonidina, metildopa, au eficienţă crescută, 
ultimul fiind unul din puţinele droguri aprobate în HTA de sarcină. 

Blocanţii receptorilor adrenergici - de tip alfal - sunt reprezentaţi de prazosin, 
doxazosin, terazosin. Efectul hemodinamic favorabil constă în reducerea rezistenţei periferice 
cu menţinerea debitului cardiac şi fără efecte adverse pe metabolismul lipidic şi pe 
sensibilitatea la insulină, fiind indicaţie de primă intenţie la cei cu adenom de prostată. 

Blocanţii receptorilor beta-adrenergici - sunt diferiţi în funcţie de cardioselectivitate, 
activitate simpaticomimetică intrinsecă şi solubilitatea lipidică. Beta - blocantele se clasifică 
în: nonselective - nadolol, propranolol, timolol, sotalol (cu activitate simpaticomimetică 
intrinsecă), pindolol; selective - atenolol, esmolol, metoprolol, bisoprolol şi cu efect alfa- 
blocant: labetalol, carvedilol. 

Beta-blocantele sunt recomandate în special celor cu boală coronariană coexistentă, 
după infarct miocardic şi celor cu insuficienţă cardiacă şi/sau tahiaritmii. 

Nebivololul cel mai selectiv betai-blocant are efect vasodilatator şi antioxidant prin 
eliberarea de oxid nitric. 

Dintre vasodilatatoarele directe - hidralazina este cea mai folosită, iar minoxidilul este 
utilizat în situaţiile cu HTA severă refractară, asociată cu insuficienţa renală. 

Blocanţii canalelor de calciu - reprezintă o clasă de agenţi antihipertensivi foarte 
utilizaţi: dihidropiridinele au acţiunea vasodilatatoare periferică cea mai potentă, cu efect redus 
pe automatismul cardiac, pe funcţia cronotropă şi pe contractilitate. 

Verapamilul şi Diltiazemul - reprezentanţi ai grupului nondihidropiridine - au de 
asemenea efect antihipertensiv însă mai puţin potent. 

Blocanţii canalelor de calciu sunt agenţi antihipertensivi eficienţi la toate vârstele şi 
rasele, reduc rata de evenimente cardiovasculare şi deces şi au efect proiectiv în ceea ce priveşte 
riscul de accident vascular cerebral. In trialul ALLHAT efectuat pe 12.000 de pacienţi diabetici 
efectul proiectiv al terapiei cu Amlodipină a fost similar cu IEC sau cu diureticele 24 . 

Inhibitorii sistemului renină-angiotensină-aldosteron 

Inhibitorii enzimei de conversie a angiotensinei blochează transformarea angio- tensinei 
I inactivă în angiotensină II activă; ca şi monoterapie au un efect antihipertensiv similar cu alte 
clase de medicamente cu menţiunea că sunt mai puţin eficienţi la rasa neagră şi vârstnici 
datorită nivelului redus de renină la această categorie de pacienţi. Mecanismul de acţiune se 
realizează prin reducerea rezistenţei periferice secundar nivelului crescut de kinină. 

Tratamentul diuretic concomitent are efect benefic de potenţare a eficacităţii. De 
asemenea, au efect proiectiv semnificativ pe reducerea riscului cardiovascular şi de deces, 
având dovezi de eficienţă la cei cu boală coronariană asociată sau insuficienţă cardiacă 
congestivă. IEC reprezintă tratamentul de elecţie în insuficienţa renală cronică de cauză 
diabetică sau nondiabetică. Chiar dacă nivelul creatininei serice creşte la 30% din pacienţi în 
primele două luni de tratament acesta nu se va sista datorită protecţiei 



Compendiu de specialităţi medico-chirurgicale 


167 


renale dovedită pe termen lung. Reprezentanţii principali ai IEC sunt: captopril, enalapril, 
lisinopril, perindopril, ramipril. 

Blocanţii receptorilor de angiotensină II - dislocă angiotensina II de pe receptorul 
ATI, antagonizând efectul şi determinând scăderea rezistenţei periferice. Eficacitatea sartanilor 
este similară între diferiţi reprezentanţi şi potenţată de adăugarea diureticului. Sartanii au efect 
proiectiv cardiovascular şi renal superior altor clase de anti- hipertensive. Adăugarea unui 
sartan la o doză maximă de IEC nu creşte efectul anti- hipertensiv, ci doar agravează disfuncţia 
renală. Sartanii au ca efect terapeutic specific de reducere a progresiei afectării renale la 
pacienţii cu diabet zaharat tip II şi nefiro- patie asociată. Reprezentanţii principali ai acestei 
clase sunt: candesartan, irbesartan, losartan, telmisartan, valsartan. 

Inhibitorii direcţi de renină - aliskiren are efect hipotensor asociat cu reducerea 
hipertrofiei ventriculului stâng. în combinaţie cu sartanii oferă efect antihipertensiv 
suplimentar şi de protecţie a organelor ţintă 5 . 

Particularităţi de tratament la: 

Vârstnici: 

- la pacienţii cu vârstă de peste 65 de ani, HTA are o prevalenţă mult crescută (60-80%) 

- caracteristică hemodinamică: HTA sistolică cu creşterea presiunii pulsului, valoarea 
diastolică fiind frecvent în limite normale 

- riscul hipotensiunii ortostatice şi a interferenţelor medicamentoase este ridicat 

- obiectivele de atins pentru valorile tensionale nu diferă faţă de adultul tânăr, dar acestea 
trebuie atinse gradual prin iniţierea terapiei cu doze mai mici, progresiv crescânde 

- diureticele tiazidice şi blocanţii de calciu constituie primele opţiuni 

- deşi există numeroase dovezi ale beneficiului tratării HTA la vârstnici (inclusiv la peste 
80 de ani), vârstnicii beneficiază cel mai puţin de un tratament adecvat datorită reticenţei 
medicilor 26-28 . 

Diabetici: 

- asocierea HTA cu diabetul zaharat creşte foarte mult riscul complicaţiilor pentru 
ambele afecţiuni 

- aproximativ 35% dintre hipertensivi au DZ şi 75% dintre diabetici sunt hipertensivi 

- tratarea adecvată a HTA în acest context morbid aduce mari beneficii de protecţie 
asupra consecinţelor cardiovasculare, renale şi retiniene a DZ 

- clasele de antihipertensive preferate în această situaţie, care au dovedit în particular o 
protecţie îndeosebi renală sunt IEC, sartanii şi mai recent inhibitorii reninei (Aliskiren) 

- în prezenţa insuficienţei renale se impune asocierea terapiei diuretice 27 

- deocamdată obiectivele stabilite în ghiduri se referă la valori sub 130/80 mmHg pentru 
pacientul diabetic deşi nu există suficiente dovezi ale beneficiului faţă de obiectivele stabilite 
pentm pacienţii non-diabetici 29 . 

Coronarieni: 

- HTA este un factor de risc independent pentru apariţia bolii coronariene, fiecare 20 
mmHg în plus ale TAS dublează riscul de deces prin evenimente fatale coronariene 27 

- în vederea prevenţiei primare a bolii coronariene, obiectivul de atins este de 140/90 
mmHg, cu oricare din clasele medicamentoase antihipertensive (IEC, sartani, ACC sau 
diuretice tiazidice) 30 

- pentm pacienţii coronarieni dovediţi sau cu echivalente de boală coronariană (DZ, 
boală cronică renală, arteriopatie obliterantă periferică sau boală carotidiană) obiectivul 
tensional este de 130/80 mmHg; medicaţia de primă linie recomandată se referă la beta- 
blocante şi IEC sau sartani; ACC (amlodipină retard) sunt utilizate doar când pacienţii au 
angină şi beta-blocantele sunt contraindicate din alte considerente; dihidro- piridinele cu 
acţiune rapidă (nifedipină) sau non-dihidropiridinele (diltiazem, verapamil) nu sunt 
recomandate în acest context clinic 27 

- în particular, în cazul insuficienţei cardiace de origine ischemică, recomandările 
actuale apreciază necesară reducerea TA la valori sub 120/80 mmHg 31 . 

Renali: 

- HTA este creditată cu un factor de risc pentru progresia bolilor renale 

- nivelele tensionale maxime acceptate de ghiduri pentm pacienţii cu boli renale sunt 
diabetica sau non-diabetica apreciate la 130/80 mmHg 32 

- medicaţia de elecţie pentm pacienţii hipertensivi cu nefropatie diabetică sau non- 
diabetică şi cu proteinurie este reprezentată de IEC şi sartani la care se pot adăuga diuretice sau 
alte antihipertensive dacă obiectivul tensional nu este atins. 


Sarcină: 


- Ghidurile europene recomandă ca valori ţintă a TA de 140/90 mmHg pentm femeile 
însărcinate care au hipertensiune gestaţională, HTA preexistentă asociată cu HTA gestaţională 
sau HTA cu afectare subclinică de organ cu simptome. în orice alte circumstanţe, valorile ţintă 
ale TAS şi TAD sunt de 150 mmHg, respectiv de 95 mmHg 20 

- Ghidurile americane pledează pentm valori mai ridicate: dacă HTA precede sarcina şi 
nu există o afectare a organelor ţintă, tratamentul medicamentos se impune la valori de peste 
160/110 mmHg; în prezenţa afectării organelor ţintă, obiectivul tensional se reduce la 140/90 
mmHg; în condiţiile preeclampsiei TA se recomandă a fi menţinută între 140-155 mmHg pentru 
TAS şi respectiv 90-105 mmHg pentru TAD 27 

- medicaţia de elecţie în sarcină pentm controlul HTA este reprezentată de Methyldopa 
(250 mg x 2/zi, maximum 4 g/zi); ca alternative se recomandă beta-blocante de tipul labetalol 
(un alfa-beta blocant în realitate), beta-blocantele pure (fără acţiune alfa asociată) nefiind 
indicate datorită riscului fetal şi placentar. O altă opţiune terapeutică o reprezintă anticalcicele 
de tip retard. Este acceptată de asemenea utilizarea şi de diuretice îa gravidele anterior 
hipertensive care foloseau această medicaţie 20 . 

Mijloace de tratament intervenţional/chirurgical 

Metodele de terapie intervenţională şi/sau chimrgicală sunt utilizate aproape în 
exclusivitate la cazurile cu HTA secundară. Procedurile de denervare a arterelor renale, tehnici 
mai recente, sunt aplicabile la cazurile cu HTA esenţială, severă, refractară la tratamentul 
medicamentos. 

Hipertensiunea reno-vasculară (displazia fibromusculară, stenoză aterosclerotică a 
arterei renale): 

pentm displazia fibromusculară, procedeul preferat şi eficient terapeutic (vindecarea 
HTA în 50% din cazuri) este angioplastia percutană cu balon; rareori este necesară şi 
implantarea unui stent; 

abordarea intervenţională, mult mai rar chirurgicală (când eşuează tentativa percutană 
sau există o patologie aortică asociată care necesită corecţie, ex. anevrismul de aortă) se impune 
când: hipertensiunea este severă şi refractară la tratamentul medicamentos (peste 3 medicaţii 
antihipertensive), există o degradare progresivă a funcţiei renale, apar frecvent edeme 
pulmonare (flashing pulmonary edema) sau se agravează angina pectorală sau insuficienţa 
cardiacă 33 ; 

metoda de elecţie: angioplastia percutană cu implantare de stent; 
deoarece metoda percutană comportă şi riscul agravării insuficienţei renale, prin 
embolii distale şi toxicitatea substanţei de contrast, selecţia cazurilor trebuie să fie foarte 
riguroasă. Aceasta cu atât mai mult cu cât studiile de până acum care au comparat rezultatele 
tratamentului medicamentos vs intervenţional nu au furnizat date convingătoare pentru 
metodele de dilatare şi stentare. Problema cea mai dificilă care rămâne este identificarea corectă 
a pacienţilor la care beneficiul abordării intervenţionale ar fi substanţial, iar riscurile minime 
sau, cel puţin, net inferioare faţă de beneficiul hemodinamic şi clinic, acest fapt datorându-se 
în principal absenţei unor criterii valide de selecţie 27 . 

Hiperaldosteronismul primar - în cazul adenomului solitar, soluţia este de rezecţie 
chirurgicală; preoperator, 8-10 zile, se impune o terapie de reechilibrare metabolică şi care să 
asigure un control riguros al TA 34 . 

Sindromul Cushing - în cazul unui adenom hipofizar, acesta se rezecă printr-un 
procedeu de microchirurgie selectivă transfenoidală; în prezenţa unei tumori adrenale se 
practică rezecţia chirurgicală selectivă. 

Feocromocitom - tumora benignă beneficiază de rezecţie chirurgicală; este necesară o 
riguroasă pregătire preoperatorie cu alfa şi beta-blocante, administrarea de fluide pentru a 
asigura un volum circulant adecvat şi a evita stările de şoc ce pot apărea după extirparea 
tumorii 27 . 

Coarctaţia de aortă - poate beneficia atât de metoda chirurgicală (rezecţia zonei 
coarctate şi sutura termino-terminală, lărgire cu petec biologic sau artificial, etc.) cât şi de 
proceduri percutane intervenţionale (dilatarea zonei coarctate + implantare de stent), opţiunea 
fiind în funcţie de particularităţile anatomice şi funcţionale ale anomaliei vasculare 27,3 . 

Apneea nocturnă (obstructive sleep apnea) - în cazuri extreme, se poate apela la 
uvulopalatofaringoplastie sau alte proceduri chirurgicale în funcţie de situaţia anatomică 
(osteotomie maxilomandibulară, tonsilectomie, etc.). 

HTA esenţială 

Modularea activităţii renale simpatice prin ablaţie prin radiofrecvenţă pe cateter a fost 
dezvoltată pe baza datelor clinice şi experimentale. Mecanismelele prin care denervarea 
simpatică renală îmbunătăţeşte controlul tensiunii arteriale este complex, implicând scăderea 
semnalizării simpatice eferente către rinichi, reducerea eliberării renale de noradrenalină, 
natriureză, creşterea fluxului renal, scăderea activităţii reninei plasmatice şi scăderea 
semnalelor renale aferente şi a activării simpatice centrale 37 . 

Tehnica denervării renale presupune acces vascular similar arteriografiei renale şi 
plasarea sub ghidaj fluoroscopic a cateterului de radiofrecvenţă la nivelul segmentului distal al 
arterelor renale bilateral, unde se aplică circumferenţial, în mod repetat, curenţi de 
radiofrecvenţă, având ca rezultat întreruperea fibrelor nervoase simpatice 38 . 

Siguranţa şi eficacitatea denervării renale au fost evaluate în două trialuri clinice: 
Symplicity HTN-1- şi Symplicity HTN-2, care au inclus pacienţi cu hipertensiune arterială 
refractară. Studiul pilot Simplicity HTN-1 a demonstrat o reducere semnificativă a valorilor 
tensionale la 6 luni şi respectiv 2 ani, la 92% din pacienţii incluşi în studiu 39 . Trialul 
multicentric randomizat Simplicity HTN 2 a confirmat aceste rezultate, 84% dintre pacienţi 
trataţi prin denervare renală având o reducere semnificativă a valorilor tensionale faţă de grupul 
de control, fără o rată semnificativă de complicaţii 40 . 

Recomandările actuale ale Societăţii Europene de Cardiologie includ utilizarea 
denervării renale la pacienţi cu valori ale tensiunii arteriale sistolice peste 160 mmHg (>150 
mmHg la pacienţii cu diabet zaharat), la care s-au aplicat măsurile de schimbare a stilului de 
viaţă şi care utilizează cel puţin trei clase de medicamente antihipertensi- ve (inclusiv 
diuretice), care au o rată a filtrării glomerulare de cel puţin 45 mL/min/1,73 nf. Nu sunt eligibili 
pacienţii cu hipertensiune secundară, cu pseudorezistenţă la tratament sau cei cu artere renale 
polare sau accesorii, stenoză de arteră renală sau antecedente de revascularizare renală 41 . 

9. INSUFICIENTA CARDIACA 


9 


9.1 INSUFICIENTA CARDIACĂ CRONICĂ 

Rodica Muşetescu, Edme Roxana Mustafa 

Insuficienţa cardiacă cronică (ICC) este sindromul clinic, consecinţa unei boli 
structurale sau anomalii funcţionale cardiace, “determinat de incapacitatea inimii de a asigura 
un debit circulator adecvat pentru necesităţile metabolice ale organismului sau asigurarea 
acestui debit cu preţul creşterii simptomatice a presiunilor de umplere a cordului”, 1 ’ 2 
manifestările disfuncţiei cardiace având o evoluţie cronică. 

1. Terminologie şi clasificare a ICC 

Clinic pacienţii cu ICC au perioade variate de stabilitate şi agravare (“decompensare”) 3 . 

Unele boli pot produce o injurie cardiacă acută ducând la apariţia rapidă a simptomelor 
de IC - denumirea fiind în acest caz de IC acută (ex. cauzată de un infarct miocardic acut sau 
miopericardită), uneori sub terapia medicamentoasă specifică sau proceduri intervenţionale, 
simptomele se pot remite, mai rar funcţia cardiacă se normalizează (ex. vindecarea după 
miocardită acută), dar mai frecvent persistă anomaliile structurale făcând trecerea spre forma 
de insuficienţă cardiacă cronică. Sunt folosiţi următorii termeni în descrierea ICC: 

- ICC stângă în care în tabloul clinic al bolii domină semnele de disfuncţie a codului 
stâng: stază venocapilară pulmonară (tradusă clinic prin dispnee) şi debit cardiac scăzut (ce 
este la originea fatigabilităţii şi intoleranţei la efort) 2 - 3 ; 

- ICC dreaptă în care domină disfuncţia cordului drept (stază venoasă în teritoriul 
venelor cave ce determină turgescenţă jugulară, hepatomegalie de stază asociată cu durere la 
nivelul hipocondrului drept, edeme periferice) 2,5 ; 

- ICC globală în care în tabloul clinic se regăsesc semnele de IC dreaptă şi stângă 2,5 . 

ICC este arbitrar împărţită în forma cu fracţie de ejecţie (FE) scăzută (caracterizată 

prin disfuncţie sistolică de ventricul stâng evaluată prin FE a ventriculului stâng <40% şi de 
regulă dilatarea ventriculului stâng) şi forma cu FE păstrată (caracterizată prin funcţie 
sistolică normală sau uşor deprimată a ventriculului stâng: FE între 40-50% şi disfuncţie 
diastolică, de regulă cu ventriculul stâng de dimensiuni normale dar cu hipertrofie de pereţi) 3 . 
Această diferenţiere a celor două forme de ICC are o bază terapeutică, indicaţiile de terapie 
fiind diferite şi o semnificaţie prognostică, forma de ICC cu FE scăzută având un prognostic 
mai rezervat 3 . 

Cea mai folosită clasificare a ICC este cea funcţională bazată pe severitatea 
simptomelor, aceasta este clasificarea NYHA 3 . Clasa I NYHA cuprinde pacienţii cu boală 
structurală/anomalii funcţionale cardiace fără limitarea activităţii fizice. Clasa II NYHA 
cuprinde pacienţii cu uşoară limitare a activităţii fizice obişnuite datorită simptomelor 

(dispnee, fatigabilitate, palpitaţii ce apar la eforturi ca grădinărit, dans, măturat). Clasa NYHA 
cuprinde acei pacienţi cu limitare severă a activităţii fizice, efortul fizic mai mic decât obişnuit 
(ex. îmbrăcat, toaleta zilnică, făcut patul) determină simptome. Clasa 

III NYHA se referă la pacienţii cu simptome în repaus, cel mai mic efort agravând 
simptome le 3 . 

O altă clasificare în stadii a ICC (clasificarea ACC/AHA) 1,5 se referă la prezenţa 
modificărilor structurale cardiace şi a simptomelor. Stadiul A cuprinde pacienţii cu risc mare 
de a dezvolta IC, dar fără modificări structurale sau funcţionale cardiace, fără simptome sau 
semne de IC [ex. hipertensiune arterială (HTA) fără hipertrofie ventriculară stângă, diabet 
zaharat, cardiopatie ischemică cronică]. Stadiul B include pacienţii cu boală structurală 
cardiacă, puternic asociată cu risc de a dezvolta ICC dar fără simptome sau semne de ICC (ex. 
hipertrofie ventriculară stângă, infarct miocardic, valvulopatii asimptomatice). Stadiul C 
cuprinde pacienţii cu simptome şi semne de ICC. Stadiul D cuprinde pacienţii cu boală cardiacă 
structurală avansată şi simptomatologie severă în ciuda terapiei medicale maximale 1,5 . 

2. Epidemiologia ICC 

ICC este prezentă la 1-2% din populaţia adultă şi prevalenţa ei este de peste 10% la 
persoanele cu vârstă mai mare de 70 ani. Prognosticul acestor persoane este nefavorabil, 
mortalitatea fiind de 50% la 4 ani şi 40% dintre pacienţii internaţi pentru ICC vor suferi o 
respitalizare sau vor deceda în decurs de 1 an. Aproximativ jumătate din pacienţii cu ICC au 
FE scăzută 4 . ICC este o cauză importantă de morbi-mortalitate si de alterare a calităţii vieţii. 

3. Etiologia şi factorii precipitanţi 

Cauzele frecvente de ICC sunt redate în tabelul 9.1 f 


Tabelul 9.1. Etiologii posibile ale insuficienţei cardiace şi mecanismele lor dominante (după 1 ) 


Suprasolicitare de 
presiune 

Hipertensiune arterială Stenoze valvulare 

Suprasolicitare de 
volum 

Regurgitări valvulare 

Şunturi intracardiace Fistule arteriovenoase 

Scăderea eficienţei 
contractile 

Ischemia miocardică 

Cardiomiopatii primare - ex. forma dilatativă Miocardite (bacteriene, virale, parazitare) 

Boli neuromusculare cu afectarea miocardului (distrofia Duchenne, ataxia Friedreich etc.) 

Boli endocrine cu afectarea miocardului (diabet zaharat, boli tiroidiene etc.) 

Boli infiltrative miocardice (amiloidoză, hemocromatoză, sarcoidoză etc.) * 

Toxice cardiace (alcool, antracicline etc.) 

Deficite nutriţionale (camitină, seleniu, tiamină) 

Scăderea umplerii 
cardiace 

Boli pericardice (pericardita constrictivă, tamponada cardiacă) 

Obstrucţii intracardiace (tumori cardiace) 

Scurtarea diastolei (tahiaritmii excesive) 

Boli infiltrative miocardice cu restricţie (amidoidoză, hemocromatoză, sarcoidoză)* 


* Aceste boli produc în special disftmcţie diastolică, dar asociază în evoluţie şi disfuncţie sistolică 

Factorilor cauzali li se adaugă factori precipitanţi (agravanţi) care accentueaxă 
simptomele bolii, aceştia sunt reprezentaţi de: 

- cauze cardiace (tulburări de ritm sau conducere, miocardite, endocardita infecţioasă, 
infarctul miocardic, tamponada cardiacă, criza hipertensivă) 

- cauze extracardiace (embolii pulmonare, anemia, infecţii, tireotoxicoza, medicaţia 
inotrop negativă, necomplianţa la terapie sau regim, insuficienţa renală etc.) 4 ' 5 - 

4. Fiziopatologia ICC 

Scăderea debitului cardiac va declanşa o cascadă de manifestări structurale şi funcţionale 
la nivel cardiovascular şi bioumoral, numite mecanisme de compensare, menite să restabilească 
debitul cardiac şi perfuzia adecvată a organelor 1 . Aceste mecanisme sunt: activarea 
neuroendocrină şi remodelarea cardiacă 6 . Activarea neuroendocrină, mecanism mai rapid de 
compensare, se referă în principal la activarea sistemului nervos simpatic şi a sistemului renină 
angiotensină aldosteron (SRAA) 6 . Scăderea debitului cardiac este percepută de baroreceptorii 
din arcul aortic şi de la nivel carotidian, ce vor stimula centrii nervoşi simpatici consecinţa fiind 
creşterea tonusului simpatic şi a eliberării de catecolamine. Acestea produc redistribuţia 
debitului cardiac, astfel apare vasoconstricţie în teritoriile bogate în receptori a adrenergici 
(renal, tub digestiv, cutanat, musculatură scheletică) cu menţienerea perfuziei în teritoriile vitale 
care au posibilitatea de autoreglare a circulaţiei (cord, creier) 2 . La nivel cardiac cate- colaminele 
au efect inotrop şi cronotrop pozitiv, cresc consumul de oxigen, tahicardia dincolo de o anumită 
frecvenţă cardiacă scurtează diastola şi perfuzia coronară, induc ischemie şi sunt aritmogene, 
de asemenea stimularea adrenergică îndelungată a miocitelor activează genele răspunzătoare de 
apoptoză 2 ’ 5 . în ICC se produce progresiv scăderea numărului de receptori (3 adrenergici şi o 
desensibilizare a acestora prin modificări de transmitere a semnalului intracelular, astfel este 
redus efectul activării simpatice. Scăderea debitului sanguin renal stimulează baroreceptorii din 
aparatul juxtaglo- merular cu eliberarea de renină care va acţiona asupra angiotensinogenului 
circulant cu generarea în final a angiotensinei II (ANG II), moleculă puternic vasoconstrictoare. 
ANG II acţionează preferenţial asupra arteriolei eferente glomerulare vasoconstricţia acesteia 
favorizează creşterea filtrării glomerulare, stimulează resorbţia de sare şi apă în tubul contort 
proximal şi eliberarea de aldosteron din corticosuprarenală; acesta creşte resorbţia de sare şi apă 
în tubul contort distal, cu creşterea volemiei, ameliorând astfel perfuzia renală dar şi umplerea 
cardiacă, debitul cardiac şi implicit perfuzia ţesuturilor 2 - Numeroase alte substanţe 
vasoconstrictoare sunt produse în exces în ICC sub efectul ANG II: arginin vasopresina, 
endotelinele, neuropeptidul Y, urotensina II 6 . în ICC creşte în contrareglare sinteza moleculelor 
vasodilatatoare: peptidele natriuretice, NO, PG E2, bradikinina, adrenomedulinaj apelina dar 
din motive necunoscute apare toleranţă, rezistenţă la acţiunea lor vasodilatatoare 6 . în ICC creşte 
concentraţia unor citokine proin- flamatorii: TNF alfa, IL1 care sunt produse de cardiomiocite 
dar şi alte celule din miocard sub acţiunea ANG II, la rândul lor aceste citokine amplifică 
activarea neuroumorală şi induc disfuncţia şi apoptoza cardiomiocitelor şi modificarea matricei 
interstiţiale din miocard cu creşterea cantităţii de ţesut fibros 6 . Creşterea volemiei, a întoarcerii 
venoase se însoţesc de presiuni de umplere ventriculare mari, de creşterea tensiunii parietale 
care activează în miocite diferite gene, printre care cele implicate în sinteza de noi miofibrile 6 . 
Apare astfel dilatarea ventriculilor (mecanism de compensare cardiac impor- 

tant cunoscut ca legea Frank Starling). Dilatarea ventriculară duce la o interacţiune mai 
bună a filamentelor de actină şi miozină ceea ce creşte forţa contracţiei, dar există o anumită 
limită de dilatare dincolo de care dispare beneficiul 2 . Activarea diferitelor gene la nivel 
miocardic sub acţiunea creşterii tensiunii parietale dar şi ca efect al activării neuroendocrine 
determină o modificare complexă a dimensiunilor, formei şi funcţiei VS denumită remodelare 1 . 
Microscopic remodelarea presupune hipertrofie miocitară, apoptoză şi necroză unor miocite, 
înlocuirea cu ţesut fibros şi macroscopic hipertrofie, dilatare şi modificări complexe ale 
geometriei ventriculare 1 . 

5. Diagnosticul de ICC 

Diagnosticul de ICC necesită prezenţa a 3 criterii 3 : 

1. simptome tipice de ICC 

2. semne tipice de ICC 

3. dovada obiectivă a disfuncţiei cardiace; aceasta este în mod obişnuit furnizată de 
evaluarea ecocardiografică transtoracică şi se referă la parametri ai funcţiei sistolice şi 
diastolice a VS: valoarea scăzută a fracţiei de ejecţie (FE) a ventriculului stâng (VS) alături de 
diferite modificări structurale în forma de IC cu FE scăzută, prezenţa disfuncţiei diastolice a 
VS şi de regulă a unor modificări structurale relevante (hipertrofie de pereţi ai VS/dilatarea 
atriului stâng) în forma de IC cu FE păstrată 3 . 

Simptomele şi semnele bolii sunt datorate scăderii debitului cardiac şi creşterii presiunii 
venoase care produce congestie sistemică şi pulmonară. Simptomele tipice sunt reprezentate 
de: 

- dispnee (cauzată de creşterea presiunii venocapilare pulmonare şi în formele severe 
acumularea de lichid în interstiţiul pulmonar şi alveole) care apare iniţial la efort fizic şi se 
agravează până la dispnee de repaus cu ortopnee (dispneea apare în decubit dorsal şi se 
ameliorează în poziţia cu toracele ridicat datorită scăderii în această poziţie a întoarcerii 
venoase - presarcinii - în cavităţile cardiace drepte şi implicit scăderea cantităţii de sânge ce 
ajunge în circulaţia pulmonară); pacientul poate prezenta dispnee paroxistică nocturnă; apariţia 
bruscă a dispneei de repaus, însoţită de saturaţia scăzută în O 2 a sângelui arterial sub 90% şi de 
raluri subcrepitante defineşte edemul pulmonar acut cardiogen; 

- scăderea capacităţii de efort, oboseală la efort fizic (prin scăderea debitului cardiac) 1, 
5 . Alte simptome mai puţin specifice sunt reprezentate de tuşea nocturnă (echivalent de dispnee 
când apare la efort sau în decubit dorsal), hemoptizii (la pacienţii cu hipertensiune pulmonară, 
prin ruptura unor mici vase bronşice), disconfort epigastric sau în hipocondrul drept, anorexie, 
meteorism, greaţă (datorate congestiei hepatice şi a tractului gastrointestinal), nicturia (în 
timpul nopţii diminuă vasoconstricţia renală, creşte perfuzia renală şi formarea de urină), 
simptome cerebrale (de tipul confuziei, tulburărilor de memorie, rar psihoze, depresie, sincopă 
prin scăderea debitului sanguin cerebral, mai ales la cei cu afectare cerebrovasculară asociată) 1. 

Semnele tipice sunt reprezentate de: 

- raluri subcrepitante la bazele pulmonare, date de acumularea de lichid în alveolele 
pulmonare, care pot progresa spre vârfuri în forma severă de edem pulmonar acut cardiogen; 
mai puţin tipice sunt ralurile sibilante şi ronflante date de edemul mucoasei bronşice care 
favorizează suprainfecţia şi bronhospasmul; revărsatul pleural (hidrotorax) poate apărea 
bilateral sau unilateral, tahipneea. 

turgescenţă jugulară 

hepatomegalie de stază (sensibilă la palpare), cu reflux hepatojugular; 
edemele sunt mai puţin specifice, apar în zonele declive - retromaleolar, pretibial, 
presacrat, sunt bilaterale, cu tegumente mai reci şi cianoza extremităţilor 1,5 . 

în formele severe de IC edemele periferice se însoţesc de acumularea de lichid (sărac în 
proteine, transsudat) în seroase - pleură, peritoneu, pericard - ceea ce reprezintă anasarca. 

La examenul cordului semnele specifice ICC sunt cardiomegalia (creşterea ariei 
matităţii cardiace, deplasarea şocului apexian lateral de linia medioclaviculară stângă, nu este 
regăsită de regulă în fomele acute de IC), tahicardia, prezenţa zgomotului de galop 
protodiastolic şi a suflurilor cardiace 1 5 . Suflurile cardiace pot indica valvulopatia care a dus 
la ICC sau apar în evoluţia IC prin dilatarea, remodelarea VS: ex. insuficienţa mitrală 
funcţională, insuficienţa tricuspidiană funcţională sau apar la pacienţii cu hipertensiune 
pulmonară şi dilatarea trunchiului arterei pulmonare: suflul de regurgitare pulmonară 1 . 

Explorări utile la pacientul cu ICC 

A. Examenele de laborator efectuate de rutină sunt utile la pacientul cu ICC întrucât 
sunt întâlnite frecvent modificări importante ce necesită adaptarea terapiei: dezechilibre 
electrolitice (hipo-/hiper Na + emie sau K + emie, favorizate de terapia specifică IC- diuretice, 
inhibitori ai enzimei de conversie a angiotensinei I (IECA) sau sartani dar şi de alte patologii 
coexistente), insuficienţă renală (la ea contribuie scăderea debitului cardiac, a perfuziei renale, 
dar şi staza venoasă, medicaţia- IECA, sartani, diuretice), anemie (contribuie hemodiluţia, 
sângerări oculte la nivel gastrointestinal, deficite nutriţionale, inflamaţie), citoliză hepatică 
(contribuie staza venoasă hepatică), hiperuricemie, variaţii ale timpului de protrombină, 
inflamaţie, modificarea funcţiei tiroidiene. Dozarea peptidelor natriuretice are valoare 
diagnostică şi prognostică pentru ICC 3 . 

Peptidele natriuretice sunt sintetizate şi stocate în miocardul ventricular sau atrial, 
sinteza lor şi concentraţia serică cresc în toate situaţiile ce determină o creştere a presiunii sau 
o dilatare a cavităţilor cardiace, fiind specifice IC. Se dozează curent peptidul natriuretic de tip 
cerebral: BNP şi porţiunea amino-terminală a pro-peptidului natriuretic de tip cerebral: NT- 
proBNP. Creşterea concentraţiei lor indică prezenţa IC şi este utilă în monitorizarea pacienţilor 
cu IC. Au existat încercări de a regla terapia în IC în funcţie de concentraţia lor. La pacienţii 
cu debut acut sau agravare a simptomelor, valori ale NT-proBNP sub 300 pg/ml sau ale BNP 
sub 100 pg/ml exclud IC. La pacienţii cu un debut progresiv al simptomelor, valori ale NT- 
proBNP sub 125 pg/ml şi ale BNP sub 35 pg/ml exclud ICC 3 . 

B. Electrocardiograma este o investigaţie obligatorie la pacientul cu ICC. Un traseu 
absolut normal practic exclude ICC. în ICC pot fi regăsite în funcţie de etiologie diferite 
aspecte: hipertrofie ventriculară stângă, unde Q de necroză, modificări de ischemie, tulburări 
de ritm atriale, ventriculare, tulburări de conducere atrioventriculară şi intraventriculară 
(frecvent bloc complet de ramură stângă) 3 . 

C. Radiografia toracică identifică prezenţa cardiomegaliei (are sensibilitate mică, 
apare tardiv, poate exista disfuncţie sistolică semnificativă a VS în absenţa acestui semn) 3 şi 
congestie venoasă pulmonară obiectivată prin hiluri mari, stufoase, redistribuţia circulaţiei în 
câmpurile superioare şi edem interstiţial (opacităţi liniare ce sunt regăsite 

perihilar sau perpendiculare pe peretele toracic în dreptul bazelor pulmonare denumite liniile 
Kerley) sau alveolar (primele apar infiltratele alveolare perihilare în aripi de fluture) 5 . 
Radiografia toracică poate identifica cauze pulmonare de dispnee 3 . 

D. Ecocardiografia transtoracică (ETT) permite identificarea bolii structurale care a 
dus la ICC (cardiomiopatii, valvulopatii) şi confirmarea existenţei disfuncţiei sistolice şi/sau 
diastolice a VS esenţiale pentru diagnosticul de ICC. Se măsoară diametrele, volumele, masa 
VS, se evaluează scorul de cinetică parietală, se evaluează funcţia sistolică globală a VS (prin 
fracţia de ejecţie FE care este un raport [(FE= (volumul telediastolic VS - volum telesistolic 
VS)/volum telediastolic VS)], volumul bătaie (volumul telediastolic VS - volum telesistolic 
VS), debitul cardiac (= volum bătaie X frecvenţa cardiacă) 3 . FE are valoare normală peste 50%. 
Metodele ecocardio- grafice moderne - dopplerul tisular, speckle tracking - permit analiza 
detaliată a contracţiei VS fiind foarte utile în evaluarea bolii cardiace ischemice şi în decelarea 
precoce a disfuncţiei VS în stadiul asimptomatic atunci când alţi parametri ca FE au încă 
valoare normală 3 . Alte date oferite sunt despre severitatea disfuncţiei diastolice a VS care poate 
fi de trei grade - în ordinea creşterii severităţii acestea fiind: disfuncţie diastolică de tip relaxare 
întârziată, de tip pseudonormal şi restrictiv. Ecocardiografia apreciază funcţia ventriculului 
drept, prezenţa hipertensiunii pulmonare, prezenţa regurgitărilor funcţionale valvulare mitrale 
şi tricuspidiene. Valoarea FE <40% confirmă prezenţa ICC cu FE scăzută (aceste cazuri 
asociază de regulă dilatarea VS, tulburări de contractilitate ale VS, disfuncţie diastolică VS şi 
frecvent regurgitare funcţională mitrală), în timp ce valoarea FE >40% şi prezenţa disfuncţiei 
diastolice definesc ICC cu FE păstrată 3 (aceste cazuri prezintă VS nedilatat, frecvent hipertrofie 
de pereţi VS, dilatarea atriului stâng, disfuncţie diastolică semnificativă şi prezenţa unui grad 
mai uşor de disfuncţie sistolică evidenţiat prin metode ecografice noi - Doppler tisular, speckle 
tracking). 

E. Alte investigaţii în ICC care sunt utilizate: 

- testul de efort este important pentru obiectivarea simptomelor, pentru diagnosticul bolii 
coronare ca etiologie a ICC şi pentru urmărirea periodică a bolnavului. Un test de efort 
maximal, fără simptome, la un pacient fără terapie infirmă diagnosticul de ICC 1 . Protocoalele 
speciale ale testului sunt utile în programul de recuperare; 

- ecocardiografia transesofagiană (pentru evaluarea valvulopatiilor complexe, pro¬ 
tezelor valvulare, bolilor cardiace congenitale, suspiciunea de endocardită infecţioasă şi la 
pacienţii cu imagine necorespunzătoare în examinarea transtoracică) 3 ; 

- ecocardiografia de stres pentru evaluarea prezenţei ischemiei miocardice şi a 
viabilităţii miocardului din zonele hipokinetice sau akinetice 3 ; 

- monitorizarea Holter (pentru identificarea tulburărilor de ritm, conducere ce pot fi 
cauze de decompensam) 3 ; 

- coronar o grafia - la pacienţii cu factori de risc pentru boala coronariană, cu angină 
pectorală, disfuncţie sistolică de VS sau istoric de stop cardiac, investigaţia dia- gnostichează 
boala coronară şi necesitatea revascularizării 3 ; 

- CT cardiac pentru vizualizare neinvazivă a circulaţiei coronare; tomografie cu emisie 
de fotoni - SPECT sau de pozitroni - PET (explorări neinvazive pentm stabilirea prezenţei 
zonelor ischemice, prezenţa miocardului viabil, dar şi date despre funcţia VS) 3 ; 

- rezonanţa magnetică (IRM) oferă date despre structura şi funcţia cardiacă şi despre 
prezenţa ischemiei miocardice 1 , se foloseşte mai rar, poate identifica boli infil- trative 
mioardice, miocardita; 

- biopsie endomiocardică (stabilirea diagnosticului în bolile infiltrative miocardice, 
miocardite) 3 . 

6. Tratamentul în insuficienţa cardiacă cronică 

Obiectivele tratamentului sunt reducerea mortalităţii, ameliorarea simptomelor, 
creşterea capacităţii de efort, îmbunătăţirea calităţii vieţii, reducerea spitalizărilor, dar şi 
prevenirea agravării bolii structurale 3 '. 

6.1. Modalităţile nonfarmacologice de tratament constau în adoptarea unui anumit 
stil de viaţă şi a unui anumit regim alimentar. Se indică un regim hiposodat (reducerea aportului 
de sare la 3-4,5 g/zi) şi în formele severe de insuficienţă cardiacă cu hiponatremie, refractare 
la terapie se indică restricţia aportului de apă la 1-1,5 litri. Fumatul este contraindicat, consumul 
redus de alcool: 10-20 g/zi (1-2 pahare de vin/zi) poate fi acceptat, cu rezerva efectului 
deprimant asupra contractilităţii miocardice, creşterii TA şi proaritmic al dozelor mai mari. 
Consumul de alcool este interzis în cardiomiopatia etanolică. Este indicată scăderea în greutate 
la pacienţii obezi în formele uşoare de ICC pentru ameliorarea simptomelor şi a calităţii vieţii, 
în formele avansate de ICC apare scăderea semnificativă în greutate - malnutriţia - datorită 
modificării metabolismului, inapetenţei, edemului care afectează tubul digestiv şi inflamaţiei, 
această scădere în greutate având un prognostic negativ 4 . Vaccinarea (antipneumococică şi 
antiinfluenza) are un efect benefic. Antrenamentul fizic este benefic fiind recomandat la toţi 
pacienţii stabili, duce la creşterea forţei musculaturii scheletice, a masei musculare, la 
normalizarea metabolismului muscular, ameliorarea funcţiei endoteliale şi o mai bună adaptare 
a sistemului nervos autonom la efort 4 . Efectul benefic se traduce prin creşterea capacităţii de 
efort, scăderea mortalităţii şi a spitalizărilor. Complianţa la regimul de viaţă şi tratament este 
esenţială, întreruperea lor fiind frecvent o cauză de agravare a bolii. Pacientul este încurajat să- 
şi monitorizeze manifestările bolii (greutatea corporală, prezenţa edemelor etc.). Anumite clase 
de medicamente trebuie evitate în ÎCC (calciu blocante nondihidropiridinice, antiinflamatoare 
nesteroidiene şi steroidiene, anumite anti- aritmice) 4 . 

6.2 Terapia farmacologică a ICC cu fracţie de ejecţie scăzută cuprinde diferite clase 
de medicamente cu mecanisme de acţiune complementare. Trei clase de medicamente care 
acţionează ca antagonişti neuroumorali: inhibitorii enzimei de conversie a angiotensinei I 
(IECA) sau blocanţii receptorilor de angiotensină II (ARA), beta- blocantele şi antagoniştii 
receptorilor pentru mineralocorticoizi (antialdosteronice) sunt terapii fundamentale pentru 
modificarea evoluţiei ICC sistolice şi trebuie utilizate la toţi pacienţii cu ICC 3 . 

• Inhibitorii enzimei de conversie a angiotensinei I (IECA) reprezintă o clasă 
terapeutică esenţială în ICC. IECA au efect vasodilatator, scad postsarcina VS şi diminuează 
procesul de remodelare a VS. Studii populaţionale mari au indicat efectele benefice ale 
anumitor molecule de IECA în ICC. în doze progresive, pînă la dozele maxime indicate, reduc 
mortalitatea încă din primele 3-6 luni de terapie, reduc spitalizările pentru insuficienţă cardiacă, 
ameliorează simptomele de IC, toleranţa la efort, şi calitatea vieţii- 

IECA sunt recomandaţi împreună cu un beta-blocant la toţi pacienţii cu FE <40%, 
pentru reducerea riscului de spitalizare pentru IC şi a riscului de deces prematur 3 . 

Contraindicaţiile de administrare a IECA sunt: istoricul de angioedem, stenoza bilaterală 
de arteră renală, hiperpotasemia >5 mmol/1, creatinina serică >2,5 mg/dl 3 . 

Principalele molecule de IECA care sunt indicate în terapia ICC cu FE scăzută precum 
şi dozele de iniţiere şi dozele maxime recomandate sunt redate în tabelul 9.2. Se începe cu 
dozele cele mai mici de IECA, acestea vor fi dublate la interval de 2-4 săptămâni în funcţie de 
toleranţă, de valoarea TA, a funcţiei renale şi a K seric 3 . 


Tabelul 9.2. (după 3 ) 



Doza iniţiere (mg)/zi 

Doza ţintă (mg)/zi 

IECA 

Captopril 

6,25 mg x 3 doze 

50 mg x 3 doze 

Enalapril 

2,5 mg x 2 

10-20 mg x 2 

Lisinopril 

2,5-5 mg 

20-35 mg 

Ramipril 

2,5 mg 

5 mg x 2 

Trandol april 

0,5 mg 

4 mg 

Beta-blocante 

Metoprolol succinat 

12,5/25 mg 

200 mg 

Bisoprolol 

2,5 mg 

10 mg 

Carvedilol 

3,125 mg x 2 

25-50 mg x 2 

Nebivolol 

2,5 mg 

10 mg 

Antagoniştii ai rec ANG II 

Candesartan 

4 mg 

32 mg 

Valsarfan 

40 mg x 2 

160 mg x 2 

Losarîan 

50 mg 

150 mg 

Antialdosteronice 

Spironolactonă 

25 mg 

50 mg 

Eplerenonă 

25 mg 

25-50 mg 


Terapia cu IECA poate produce diferite efecte adverse (reversibile) dintre care mai 
frecvent: disfuncţie renală, hiperpotasemie, hipotensiune simptomatică, tuse seacă (IECA se 
pot înlocui cu ARA care nu produc tuse) 3 . 

• Beta-blocantele au efecte antiischemice, antiaritmice, reduc modificările structurale 
cardiace definite ca remodelare cardiacă, astfel scad dimensiunile VS şi ameliorează FE. Au 
efecte benefice dovedite prin studii populaţionale mari în ICC: scad mortalitatea, reduc 
spitalizările pentru IC. Beneficiul terapeutic creşte odată cu doza, astfel se recomandă atingerea 
dozelor maxime de medicament 3 . 

Beta-blocantele sunt recomandate împreună cu IECA la toţi pacienţii cu FE <40%, 
pentru reducerea riscului de spitalizare pentru IC şi a riscului de deces pre- 

matur 3 . Beta-blocantele se administrează la pacienţii cu ICC stabili şi cu grijă la pacienţii cu 
o decompensare recentă a bolii după ameliorarea retenţiei hidrosaline. Se începe cu doze mici 
care vor fi dublate la un interval de 2-4 săptămâni în funcţie de valoarea frecvenţei cardiace, a 
TA şi de stabilitatea simptomelor de IC. Un episod de decompensare a ICC necesită de regulă 
reducerea temporară a dozei. Beta-blocantele indicate în ICC şi dozele recomandate sunt redate 
în tabelul 9.2 3 . 

Contraindicaţiile de administrare a beta-blocantelor sunt: astmul bronşic, blocul 
atrioventricular de grad 2 sau 3, boala de nod sinusal (în absenţa implantării unui stimulator 
cardiac). Principalele efecte adverse ale clasei sunt: hipotensiune arterială simptomatică, 
bradicardie excesivă, agravarea IC (rar, la doze mari administrate intempestiv) 3 . 

• Antagoniştii receptorilor pentru mineralocorticoizi/aldosteron 

Antagoniştii receptorilor pentru aldosteron (antialdosteronice) au efecte benefice în 
ICC. Două molecule din această clasă au dovedit efecte favorabile în IC pe reducerea 
mortalităţii şi a spitalizărilor: spironolactona şi eplerenona (moleculă mai nouă, lipsită de unele 
efecte adverse ale spironolactonei) 3 . 

Antialdosteronicele sunt recomandate pacienţilor cu simptome persistente (clasele 
II-IV NYHA) şi o valoare a FE <35% deja în terapie cu IECA (sau în caz de intoleranţă 
Ia IECA se folosesc ARA) şi beta-blocant, pentru reducerea riscului de spitalizare pentru 
IC şi de deces prematur 3 . 

Dozele celor două molecule antialdosteronice sunt redate în tabelul 9.2. Dublarea dozei 
se face la interval de 4-8 săptămâni, după monitorizarea funcţiei renale şi a K + seric. 

Contraindicaţii de administrare sunt valoarea K + seric >5 mmol/1, creatinina >2,5 mg/dl, 
combinaţia IECA + ARA. Efectele adverse ale clasei sunt: hiperpotasemia, disfuncţia renală, 
ginecomastia 3 (efectul apare la spironolactonă care acţionează şi asupra receptorilor pentru 
hormoni sexuali, nu apare la eplerenonă, compus cu selectivitate mai mare pentru receptorii 
aldosteronici renali şi cardiaci). 

Alte clase de medicamente recomandate selectiv în ICC sistolică 

• Blocanţii receptorilor de ANG II (ARA) au fost folosiţi în diferite studii în ICC fie 
ca înlocuitori ai IECA în caz de intoleranţă, dovedind o reducere importantă a spitalizărilor 
pentm agravarea IC, fie ca terapie complementară IECA şi beta-blocantului la pacienţii 
simptomatici, producând creşterea capacităţii de efort, ameliorarea calităţii vieţii şi reducerea 
spitalizărilor pentru IC, fără un efect semnificativ asupra reducerii mortalităţii 3 . 

Blocanţii receptorilor de ANG II sunt recomandaţi: 1. pentru reducerea riscului 
de spitalizare şi de deces prematur la pacienţii cu FE <40% ce nu pot tolera IECA şi 2. 
pentru reducerea riscului de spitalizare Ia pacienţii cu FE <40% şi simptome persistente 
(clasele II-IV NYHA) în ciuda terapiei cu IECA şi beta-blo- cânte, dar care nu tolerează 
terapia antialdosteronică 3 . 

Principalii reprezentanţi al clasei sunt redaţi în tabelul 9.2. Dublarea dozei se realizează 
la 2-4 săptămâni ca şi în cazul IECA, după monitorizarea TA, funcţiei renale şi a K + seric. 
Efectele adverse sunt asemănătoare IECA cu excepţia tusei: hipotensiune arterială, disfuncţie 
renală, hiperpotasemie, reacţii alergice. Contraindicaţii sunt asemănătoare cu ale IECA 3 . 

• Ivabradina este un medicament care inhibă canalul If de la nivelul nodului sinusal, 
implicat în depolarizarea spontană a acestuia, efectul fiind de reducere a frecvenţei sinusale. 
Un studiu recent la pacienţii cu disfuncţie sistolică severă de VS în ritm sinusal, cu terapie 
optimă a indicat că adăugarea ivabradinei la cei cu frecvenţă cardiacă mai rapidă de 70/m in 
determină o scădere semnificativă a spitalizării pentru IC. Medicamentul este bine tolerat cu 
un procent mic de cazuri de bradicardie simptomatică sau efecte adverse vizuale (fosfene). 
Doza iniţială este de 5 mg de 2 ori pe zi şi se poate creşte la 7,5 mg de două ori pe zi 3 sau reduce 
la 2,5 mg de 2 ori/zi. 

Ivabradina trebuie utilizată pentru reducerea riscului de spitalizare în IC la 
pacienţii în ritm sinusal cu FE <35%, cu frecvenţa cardiacă >70 bătăi/minut şi simptome 
persistente (clasele NYHA II-IV) în ciuda terapiei cu o doză maxim tolerată de beta- 
blocant, IECA (sau ARA) şi antialdosteronic (sau ARA). De asemenea poate fi utilizată 
pentru reducerea riscului de spitalizare în IC în aceleaşi condiţii la pacienţi în ritm sinusal 
ce nu pot tolera beta-blocantul; pacienţii trebuie să primească IECA (sau ARA) şi 
antialdosteronic 3 . 

•Digoxinul este un medicament valoros folosit în terapia ICC. Principalul efect 
terapeutic este cel inotrop pozitiv. Receptorul specific este porţiunea extracelulară a pompei de 
Na + a celulei (Na + /K + ATP aza) pe care o blochează. Aceasta duce la creşterea concentraţiei 
intracelulare de Na + , ceea ce va antrena schimbul Na + intracelular cu Ca 2+ extracelular, în celulă 
acumulându-se o cantitate suplimentară de Ca 2+ disponibilă pentru contracţie, ceea ce explică 
efectul inotrop pozitiv. Digoxinul creşte tonusul vagal (fie prin efect asupra baroreceptorilor 
arteriali, fie efect direct asupra nucleului central al vagului) şi scade tonusul simpatic la doze 
terapeutice. 

Principalele efecte benefice în IC dovedite în studii sunt ameliorarea simptomelor de IC 
şi reducerea riscului de spitalizare pentru IC, fără să influenţeze mortalitatea. 

Digoxinul poate fi administrat pentru reducerea spitalizărilor pentru IC la 
pacienţii cu FE <45% şi simptome persistente (clasele NYHA II-IV) în ciuda terapiei cu 
beta-blocant, IECA sau AIUV şi antialdosteronic. Digoxinul este recomandat pentru 
controlul frecvenţei cardiace împreună cu un beta-blocant sau în locul beta- blocantului 
în caz de intoleranţă, la pacienţii cu IC şi fibrilaţie atrială persistentă/permanentă 3 . 

La pacienţii în ritm sinusal doza de digoxin administrată este de 0,25 mg po/zi, cu 
excepţia persoanelor vârstnice sau în prezenţa disfuncţiei renale când doza poate fi redusă la 
0,125 mg sau 0,0625 mg/zi. în prezenţa fibrilaţiei atriale cu răspuns ventricular rapid se poate 
folosi o digitalizare rapidă astfel: doza iniţială este de 0,5 mg iv, se repetă 0,25 mg iv la 8 ore 
în primele 24 ore până la o doza maximă de 1,5 mg sau până la scăderea frecvenţei cardiace. 
Digoxinul are o fereastră terapeutică mică, diferenţa între concentraţia serică cu efect terapeutic 
şi cea toxică este mică. Este utilă monitorizarea concentraţiei serice a digoxinului, valorile 
terapeutice fiind între 0,6-1,2 ng/ml. Disfuncţia renală, bolile pulmonare, hipotiroidia, 
tulburările electrolitice cresc riscul de supradozaj şi de apariţie a efectelor adverse cardiace ale 
digoxinului 2 . 

Contraindicaţiile administrării digoxinului sunt: blocul atrioventricular de grad 2, 3 sau 
boala de nod sinusal (în absenţa unui stimulator cardiac), sindromul de preexcitaţie 3 . 

Efectele adverse cardiace sunt: blocul sinoatrial, blocul atrioventricular, tulburări de 
ritm: extrasistole atriale, ventriculare, tahicardie atrială, tahicardie ventriculară, 

fibrilaţia ventriculară. Alte efecte adverse sugestive de supradozaj digitalic sunt: digestive - 
greaţă, vărsături şi neurologice - vedere colorată în galben, cefalee, confuzie, insomnii 2 . 

• Combinaţia hidralazină - izosorbid dinitrat este o asociere a unui compus 
vasodilatator arterial care scade postsarcina VS şi a unui vasodilatator predominant venos, care 
scade presarcina VS. Combinaţia produce ameliorare simptomatică în ICC şi la populaţia de 
culoare a redus mortalitatea specifică bolii 3 . 

Astfel combinaţia poate fi considerată ca o alternativă Ia IECA sau ARA în caz de 
intoleranţă pentru a reduce riscul de spitalizare în IC şi de deces prematur la pacienţii cu 
FE <45% şi VS dilatat (sau FE <35%), Ia pacienţii trataţi optim cu beta-blocant şi 
antialdosteronic. De asemenea, se indică pentru a reduce riscul de spitalizare în IC şi de 
deces prematur la pacienţii cu FE <45% şi VS dilatat (sau FE <35%), cu simptome 
persistente (clasele NYHA II-IV) în ciuda terapiei cu beta-blocant, IECA (sau ARA), 
antialdosteronic. 

Combinaţia este în general bine tolerată, printre efectele adverse descrise fiind 
hipotensiunea, cefaleea, greaţă şi rar artralgii, artrită, pleuropericardită, rash, febră (lupus indus 
medicamentos), apariţia de anticorpi antinucleari (datorate hidralazinei). Dozele variază de la: 
izosorbid dinitrat 20 mg/hidralazină 37,5 mg de două ori pe zi la 40 mg/75 mg de două ori pe 
zi 4 . 

• Diureticele sunt folosite pentru tratarea retenţiei hidrosaline, ameliorează dispneea şi 
edemele, îmbunătăţesc capacitatea de efort şi calitatea vieţii în ICC, fiind o medicaţie 
indispensabilă la pacientul cu ICC. Efectul pe morbi- mortalitate nu a fost studiat riguros, pe 
grupuri mari de pacienţi. Diureticele de ansă au un efect diuretic mai intens, dar de scurtă 
durată, fiind cele preferate în terapia IC. Se pot folosi de asemenea diureticele tiazidice cu efect 
mai blând şi durată mai lungă 3 . Efectele adverse potenţiale sunt: hipotensiunea arterială (la 
doze mari) care antrenează hipoperfuzie şi disfuncţie renală, dezechilibre electrolitice (hipoNa, 
hipoK, hipoMg), dislipidemie, insulinorezistenţă, hiperuricemie. Principalii reprezentanţi ai 
clasei şi dozele recomandate sunt redate în tabelul 9.3. 3 . 


Tabelul 9.3. (după 3 ) 



Doza iniţială (mg) 

Doza obişnuită (mg) 

Diuretice de ansă 

Furosemid 

40 

40-240 

Bumetanid 

0,5-1 

1-5 

Torasemid 

5-10 

10-20 

Tiazidice 

Bendroflumetiazidă 

2,5 

2,5-10 

Hidroclorotiazidă 

25 

12,5-100 

Metalazonă 

2,5 

2,5-10 

Indapamidă 

2,5 

2,5-5 


• Terapia anticoagulantă orală este indicată numai la pacienţii cu ICC şi fibrilaţie 
atrială pentru prevenirea accidentelor tromboembolice, la pacienţii cu antecedente personale 
tromboembolice sau cu trombi intracavitari 3 . 

6.3 Terapia farmacologică în ICC cu fracţie de ejecţie păstrată (IC diastolică) 

Nici o clasă terapeutică nu a obţinut o reducere a morbi-mortalităţii în această formă de 
insuficienţă cardiacă. Se indică terapia corectă a hipertensiunii arteriale, a bolii coronare şi 
controlul frecvenţei cardiace la pacienţii cu fibrilaţie atrială, principalele patologii care pot duce 
la această formă de IC 3 . Diureticele ameliorează dispneea şi edemele, dovedindu-se o medicaţie 
utilă. Unele calciu blocante (verapamil) au produs ameliorare simptomatică. Calciu blocantele 
(verapamil şi diltiazem) se pot folosi alături de beta-blocante pentru controlul frecvenţei 
cardiace la pacienţii cu ICC cu FE păstrată în fibrilaţie atrială 3 . 

6.4 Terapia intervenţională în ICC cu fracţie de ejecţie redusă 

Aproape jumătate din decesele la pacienţii cu ICC (mai ales la cei cu simptome mai 
uşoare - clasele II-III NYHA) se produc prin tulburări de ritm ventriculare. Terapia care 
antagonizează activarea neuroendocrină specifică bolii (beta-blocante, IECA sau ARA, 
antialdosteronice) produce o reducere semnificativă a morţii subite la aceşti pacienţi, dar riscul 
aritmie persistă 3 . Implantarea unui defibrilator cardiac (ICD) a produs o reducere 
spectaculoasă a mortalităţii aritmice în ICC- o reducere a riscului relativ de deces cu 23-31% 
suplimentar faţă de medicaţie 3 . Astfel recomandările principale ale utilizării ICD în ICC sunt: 

- în prevenţia secundară pentru a reduce riscul de moarte subită la pacienţii cu aritmii 
ventriculare (tahicardii ventriculare, fibrilaţie ventriculară) care au produs instabilitate 
hemodinamică, pacienţi cu speranţă de supravieţuire peste 1 an cu un status funcţional bun, 

- în prevenţia primară pentru a reduce riscul de moarte subită la pacienţii cu ICC în 
clasele NYHA II-III, cu FE <35% în ciuda terapiei optime farmacologice de peste 3 luni, la 
pacienţii cu speranţă de supravieţuire peste 1 an cu un status funcţional bun 3 . 

Un procent semnificativ de pacienţi cu ICC prezintă un complex QRS larg >120 ms, 
marker al unei tulburări de conducere inter- şi intraventriculare, ce se traduce mecanic printr- 
un disincronism al contracţiei pereţilor VS, scăderea eficienţei contractile şi apariţia 
insuficienţei mitrale funcţionale 5 . Discronismul contracţiei VS poate exista şi la pacienţii cu 
durata normală a QRS 5 . Terapia de resincronizare cardiacă (CRT) este termenul aplicat unei 
intervenţii care restabileşte contracţia sincronă a peretelui lateral al VS şi a septului 
interventricular, într-o încercare de a îmbunătăţi eficienţa contracţiei VS şi clasa funcţională 7 . 
Termenul se referă la o stimulare biventriculară 7 . Metoda testată în studii populaţionale 
determină o îmbunătăţire a capacităţii de efort, scade clasa NYHA şi ameliorează calitatea 
vieţii 3 . Morfologic CRT se însoţeşte de scăderea diametrelor VS (revers remodelarea VS), 
creşterea uşoară a FE, reducerea insuficienţei mitrale, efecte care apar precoce de la 3 luni de 
terapie. Mortalitatea de orice cauză şi spitalizările pentru IC au fost reduse cu un procent de 
35-40% 3 . 

-Terapia de resincronizare este recomandată pacienţilor în RS cu ICC şi simptome 
severe (clase-Le III-IV NYHA) în ciuda unei terapii farmacologice adecvate, cu aspect de BRS 
şi durata QRS >120 ms, cu FE <35%, cu speranţă de supravieţuire de minim 1 an cu un status 
funcţional bun, terapia reducând spitalizările legate de IC şi riscul de deces prematur 3 . 

- Re sincronizarea este de asemenea indicată pacienţilor în clasele III-IV NYHA cu FE 
<35%, cu durata QRS >150 ms, indiferent de morfologia QRS pentru acelaşi beneficiu 3 . 

- Pacienţii cu simptome mai uşoare - clasa II NYHA cu BRS şi durata >30 ms sau durata 
QRS >150 ms indiferent de morfologia QRS, cu FE <30%, necesită CRT 3 . 

- Pacienţii cu IC în clasele III-IV NYHA, cu FE <35%, indiferent de durata QRS care 
au nevoie de cardio stimulare pot beneficia de terapia de resincronizare deoarece o stimulare 
univentriculară în ventriculul drept agravează în timp disfuncţia VS şi accelerează evoluţia 
insuficienţei cardiace 3 . 

Revascularizarea miocardică la pacienţii cu stenoze coronariene semnificative şi cu 
miocard viabil îmbunătăţeşte funcţia ventriculară şi ameliorează prognosticul. Se recomandă 
revascularizarea prin by-pass la categorii speciale de pacienţi (pentru efect prognostic): cei cu 
angină pectorală care au stenoză semnificativă a trunchiului coronar stâng, sau leziuni 
bivasculare sau trivasculare incluzând stenoză a arterei descendente anterioare pentru 
reducerea riscului de deces prematur şi de spitalizare pentru cauze cardiovasculare 3 . Tehnica 
de reconstrucţie ventriculară (la pacientul cu infarct miocardic vechi) în care se îndepărtează 
ţesutul cicatriceal cu scopul de a recrea o formă fiziologică a VS nu este recomandată în 
prezent 3 . La pacienţii cu valvulopatii aortice sau mitrale se recomandă înlocuirea valvei sau 
repararea/plastia valvei (în valvulopatiile mitrale, în special în insuficienţa mitrală) pentm 
valvulopatii severe, dacă pacienţii au simptome de insuficienţă cardiacă sau investigaţiile 
imagistice identifică disfuncţia de VS (FE <50%) sau creşterea diametrelor VS peste valorile 
normale, de preferat înainte ca FE să scadă sub 30% sau să apară o dilatare excesivă a VS 3 . La 
valori ale FE <30% mortalitatea perioperatorie este crescută. La pacienţii cu risc operator mare 
există posibilitatea unor intervenţii percutane ex. protezare transcateter a valvei aortice în cazul 
stenozei aortice severe şi intervenţie percutană “edge to edge” de apropiere a cuspelor mitrale 
în insuficienţa mitrală funcţională severă 3 . Transplantul cardiac este intervenţia salvatoare în 
stadiul avansat al ICC, ce nu a răspuns adecvat la terapia corectă, efectuat înaintea apariţiei 
disfuncţiei severe a diferitelor organe datorate hipoperfuziei şi în lipsa unor comorbidităţi 
semnificative 3 . Ameliorează calitatea vieţii, creşte supravieţuirea însă este grevat de 
complicaţiile terapiei imunosupresive, de riscul rejetului şi al unei afectări coronare specifice 5 . 
Dispozitivele de asistare mecanică circulatorie sunt pompe care preiau funcţia unui ventricul 
sau a ambilor ventriculi, sunt destinate susţinerii circulaţiei pe o perioadă limitată de timp în 
aşteptarea recuperării funcţiei VS sau a transplantului şi uneori ca terapie definitivă 3, 5 . 
Durabilitatea lor este o problemă alături de complicaţiile posibile: episoade tromboembolice, 
sângerări, infecţii, malfuncţie. 

9.2 INSUFICIENTA CARDIACĂ ACUTĂ 

Octavian Istrătoaie, Ionuţ Donoiu 

Definiţie 

Insuficienţa cardiacă acută (ICA) este definită prin debutul rapid sau agravarea 
progresivă a simptomelor şi semnelor de insuficienţă cardiacă, care determină spitalizarea 
urgentă, neplanificată sau prezentarea la departamentul de urgenţă şi necesită intervenţie 
terapeutică imediată 1 . 

Se observă cele trei elemente care definesc ICA: 

• debutul simptomelor şi semnelor este rapid, deşi uneori se poate desfăşura pe o 
perioadă mai lungă; 

• simptome şi semne de insuficienţă cardiacă; 

• severitate care determină necesitatea intervenţiei de urgenţă (spitalizarea). 

Clasificare 

Nu există o singură clasificare unitară a insuficienţei cardiace acute, dificultăţile de 
sistematizare fiind cauzate de însăşi heterogenitatea sindromului. 

Un sistem de clasificare utilizat se bazează pe prezenţa istoricului de insuficienţă 
cardiacă sau disfuncţie cardiacă 2 . Dacă pacientul nu are un astfel de istoric se consideră 
insuficienţă cardiacă acută de novo, iar dacă pacientul are istoric de disfuncţie cardiacă se 
consideră ca fiind o decompensare acută a insuficienţei cardiace cronice. 

Ghidul Societăţii Europene de Cardiologie din 2008 3 descrie şase tablouri clinice care 
definesc ICA: 

• Insuficienţă cardiacă acută decompensată (de novo sau ca decompensare a insuficienţei 
cardiace cronice), cu semne şi simptome de insuficienţă cardiacă acută, şi care nu îndeplinesc 
criteriile pentru şoc cardiogen, edem pulmonar sau criză hipertensivă. 

• Edemul pulmonar acut, însoţit de detresă respiratorie severă, cu raluri pulmonare şi 
ortopnee, cu saturaţia O 2 <90% înainte de tratament. 

• Insuficienţa cardiacă hipertensivă - semnele şi simptomele de insuficienţă cardiacă 
sunt însoţite de hipertensiune arterială cu funcţia ventriculului stâng relativ conservată, cu o 
radiografie toracică compatibilă cu edemul pulmonar acut. 

• Şocul cardiogen - este definit prin persistenţa hipoperfuziei ţesuturilor indusă de 
insuficienţa cardiacă după corecţia pre-sarcinii. Nu există o definiţie clară a parametrilor 
hemodinamici, ceea ce explică diferenţele în prevalenţa şi rezultatele raportate în studii, dar 
şocul cardiogen este de obicei caracterizat de o presiune arterială scăzută (tensiunea arterială 
sistolică <90 mmHg sau o cădere de presiune arterială medie de peste 30 mmHg), şi/sau 
oligurie (<0,5 ml/kg/oră), cu o frecvenţă cardiacă >60 bpm cu sau tură dovezi de congestie. 
Există un continuum de la sindromul de debit cardiac scăzut la şoc cardiogen. 

• Insuficienţa cardiacă dreaptă izolată se caracterizează prin sindromul de debit cardiac 
scăzut, cu creşterea presiunii venoase jugulare, hepatomegalie şi hipotensiune arterială. 

• ICA asociată cu sindrom coronarian acut. 

Primele trei situaţii sunt responsabile pentru aproximativ 90% din prezentările 
pacienţilor cu ICA. 

Etiologie şi factori precipitanţi 

ICA poate fi determinată de diferite cauze: ischemie, aritmii, disfuncţii valvulare, boli 
pericardice, creşterea presiunii de umplere sau a rezistenţei sistemice (Tabelul 9.4). 


Tabel 9.4. Cauze şi factori precipitanţi ai insuficienţei cardiace acute 


Boală cardiacă ischemică 

Tulburări circulatorii 

• sindroame coronariene acute 

• septicemia 

• complicaţii mecanice ale infarctului 

• tireotoxicoză 

• infarctul de ventricul drept 

• anemia 

Valvulare 

• şunturi 

• stenoze valvulare 

• tamponada 

• regurgitări valvulare 

• embolia pulmonară 

• endocardită 

Decompensarea insuficienţei cardiace cronice 

• disecţia de aortă 

• lipsa aderenţei la tratament 

Miopatii 

• supraîncărcarea volemică 

• cardiomiopatia postpartum 

• infecţii (pneumonia) 

• miocardita acută 

• leziuni cerebrovasculare 

Hipertensiune/aritmii 

• intervenţii chirurgicale 

• hipertensiune 

• disfuncţia renală 

• aritmii acute 

•astm bronşic, BPCO 
• abuz de droguri sau alcool 


Numeroase alte cauze cardiace sau noncardiace pot precipita ICA. Dintre acestea merită 
amintite: 

• creşterea postsarcinii datorită hipertensiunii sistemice sau pulmonare; 

• creşterea presarcinii datorită încărcării de volum sau retenţiei hidrice; 

• insuficienţa circulatorie care apare în situaţiile cu debit cardiac crescut (anemie, 
tireotoxicoză, infecţii). 

Alte condiţii care pot precipita ICA sunt nerespectarea tratamentului igieno-dietetic şi 
medicamentos şi administrarea unor medicamente (cum ar fi antiinflamatoarele 
nonsteroidiene); de asemenea comorbidităţi ca insuficienţa renală şi bronhopneumopatia 
cronică obstructivă pot agrava insuficienţa cardiacă. 

Tablou clinic 

ICA este în general caracterizată de congestie pulmonară, deşi la unii pacienţi domină 
semnele de debit cardiac scăzut şi hipoperfiizie tisulară. 

Edemul pulmonar acut cardiogen (EPAC) 

Este cea mai dramatică formă a insuficienţei cardiace stângi. Poate fi determinat de 
disfuncţia sistolică sau diastolică a ventriculului stâng (VS), supraîncărcarea de volum a VS, 
obstrucţia tractului de ieşire a VS sau dificultatea golirii atriului stâng (ex. stenoza mitrală). 
Creşterea presiunii în atriul stâng şi la nivelul capilarului pulmonar conduce la apariţia 
edemului pulmonar cardiogen. 

EPA apare atunci când transvazarea de lichid din sânge în spaţiul interstiţial depăşeşte 
întoarcerea lichidului în sânge şi drenajul limfatic al acestuia. Membrana alveolo- capilară este 
formată din 3 straturi: celulele endoteliului capilarului pulmonar, spaţiul interstiţial, epiteliul 
alveolar. în mod normal există un schimb continuu de lichid, coloizi şi solviţi între patul 
vascular şi interstiţiu (500 ml/zi). în EPA cardiogen apare o creştere semnificativă şi relativ 
rapidă a presiunii hidrostatice în capilarul pulmonar, determinând creşterea filtratului, care 
depăşeşte capacitatea limfaticelor de a-1 drena. în felul acesta lichidul începe să se acumuleze 
în interstiţiu şi apoi în alveole, alterând procesul de hematoză. 

Dispneea este simptomul principal, cu debut brusc şi accentuare progresivă, însoţită de 
anxietate extremă. Debutul se produce cel mai adesea noaptea, în somn. Pacientul este 
ortopneic, prezintă tuse cu expectoraţie rozată, este tahipneic (30-40 respiraţii/min). Respiraţia 
este zgomotoasă, cu zgomote de barbotaj intense, inspiratorii şi expiratorii, care se pot auzi de 
la distanţă. Se poate observa retracţia inspiratorie a spaţiilor inter- costale şi a fosei 
supraclaviculare (tiraj), care reflectă presiunile intrapleurale negative mari, necesare pentru 
realizarea inspiruîui. Pacientul prezintă transpiraţii profuze, tegumentele fiind reci, cianotice, 
datorită debitului cardiac scăzut şi a suprastimulării simpatice. 

Auscultaţia este caracterizată de ronhusuri, wheezing şi raluri crepitante fine şi 
subcrepitante care apar iniţial la baza plămânului şi se extind spre apex, dacă EPA se agravează. 
Se pot asocia raluri bronşice, în special sibilante şi alte semne de bronhospasm. 

Dacă EPA regresează, ralurile coboară, rămânând doar bazai, putând chiar dispărea în 
6-12 ore. Auscultaţia cardiacă este dificilă datorită zgomotelor respiratorii, dar frecvent se pot 
auzi zgomotul 3 şi întărirea componentei pulmonare a zgomotului 2. Tensiunea arterială este 
în general crescută, datorită creşterii activităţii simpatice. Dacă evoluţia este favorabilă, 
simptomatologia respiratorie şi cardiovasculară se remite mai lent decât s-a instalat (uneori 
chiar peste 24 ore). în cazul evoluţiei nefavorabile apare bronhoplegia, se degradează starea 
hemodinamică, cu scăderea tensiunii arteriale, se accentuează dezechilibrul acido-bazic 
(hipoxemie şi hipercapnie), se alterează starea de conştienţă până la comă. Decesul se poate 
produce prin şoc cardiogen sau insuficienţă respiratorie acută. 

Şocul cardiogen 

Este un sindrom ce grupează simptome şi semne datorate hipoperfuziei periferice 
prelungite, după corectarea presarcinii şi a aritmiilor cardiace majore. 

Tipic şocul cardiogen (ŞC) este caracterizat de: 

• tensiunea arterială sistolică mai mică de 90 mmHg (unii autori menţionează şi 
reducerea TA medii cu mai mult de 30 mmHg faţă de condiţiile bazale); 

• anurie sau oligurie exprimată prin reducerea debitului urinar sub 20 ml/oră; 

• indexul cardiac (debitul cardiac/suprafaţa corporală) mai mic sau egal cu 1,8 1/min/m 2 . 
Cea mai frecventă cauză a ŞC este infarctul miocardic acut şi apare datorită pierderii 

unei mase miocardice mari, ce depăşeşte 40% din ventriculul stâng. 

Este o stare foarte gravă, care trebuie recunoscută şi tratată prompt. Tegumentele sunt 
reci, cu transpiraţii profuze, putând fi prezentă şi cianoza periferică/centrală. Pacientul este 
anuric/oliguric, tahicardie, tahipneic, cu manifestări neurologice: convulsii, alterarea 
conştienţei, agitaţie. Pulsul este slab, filiform, abia perceptibil, TA este sub 90 mmHg. 

Diagnosticul diferenţial se face cu celelalte tipuri de şoc: posthemoragic, anafilactic, 
hipovolemic, septicemie. 

In evoluţia şocului cardiogen pot apărea complicaţii: 

• neurologice (accidente vasculare trombotice sau hemoragice); 

• renale (insuficienţă renală acută); 

• digestive (hemoragie digestivă prin ulcer de stres, infarcte mezenterice); 

• hepatice (insuficienţă hepatică); 

• tulburări hidro-electrolitice şi acido-bazice (acidoză, hipoxemie). 

Şocul cardiogen reprezintă de fapt un continuum al severităţii de la sindromul de debit 
cardiac scăzut până la şocul cardiogen sever, caracteristica comună fiind hipo- perfuzia tisulară. 

Diagnosticul paraclinic 

Investigaţiile paraclinice sunt complementare evaluării clinice şi trebuie ghidate de 
urgenţa instituirii tratamentului 4 . 

Electrocardiograma. Trebuie efectuată la toţi pacienţii cu ICA, uneori evidenţiind chiar 
etiologia. Se pot obţine informaţii despre alura ventriculară, ritmul cardiac şi diferitele tulburări 
de ritm şi conducere. Se pot decela modificări ischemice, sugestive pentru sindroamele 
coronariene acute cu sau fără supradenivelare de segment ST. Uneori se găsesc unde Q, ca o 
dovadă a unui infarct miocardic în antecedente. De asemenea, pot fi întâlnite hipertrofîi 
ventriculare, interval QT lung şi alte anomalii electrocardiografice. Pacienţii trebuie 
monitorizaţi ECG pentru a surprinde în dinamică diferitele modificări. Rareori ECG este 
normală la pacienţii cu ICA. 

Radiografia cord-pulmon. Se poate evidenţia cardiomegalie, congestie pulmonară 
(hiluri mari, imprecis conturate, redistribuţia fluxului în zonele superioare, desen peri- vascular 
accentuat în special perihilar şi în câmpurile medii şi inferioare, voalarea câmpurilor 
pulmonare, modificări infiltrative perihilar în aripi de fluture. 

Analiza gazelor sanguine permite evaluarea oxigenării (pCE), a funcţiei respiratorii 
(pC0 2 ), precum şi echilibrul acido-bazic (pH-ul), şi ar trebui să fie efectuată la 

toţi pacienţii cu detresă respiratorie severă. Acidoza datorită hipoperfuziei tisulare sau retenţiei 
de CO 2 este asociată cu un prognostic negativ. Puls-oximetria non-invazivă poate înlocui 
analiza gazelor sanguine, dar nu furnizează informaţii cu privire la pCCE sau echilibrul acido- 
bazic. 

Ecocardiografia este esenţială pentru evaluarea modificărilor funcţionale şi structurale 
care stau la baza sau sunt asociate cu ICA. Toţi pacienţii cu ICA ar trebui să fie evaluaţi cât 
mai repede posibil, rezultatul putând ghida atitudinea terapeutică. Este necesară evaluarea 
funcţiei sistolice ventriculare regionale şi globale, funcţiei diastoli- ce, structura şi funcţia 
valvulară, patologia pericardică, complicaţiile mecanice ale infarctului miocardic acut. 

Evaluarea biologică include hemoleucograma completă, sodiul seric, potasiul seric, 
ureea, creatinina, glicemia, albumina, enzimele hepatice şi INR. O creştere mică a troponinei 
poate fi observată la pacienţii cu ICA fără SCA. 

Peptidul natriuretic tip B (BNP) şi NT-proBNP au o valoare predictivă negativă pentru 
excluderea IC rezonabilă, deşi dovezile pentru aceasta nu sunt la fel de extinse ca în cazul IC 
cronice. Nu există un consens în ceea ce priveşte valorile de referinţă ale BNP sau NT-proBNP 


în ICA. 


Măsurarea presiunii blocate din artera pulmonară, cu ajutorul cateterului Swan- Ganz, 
demonstrează originea cardiogenă a EPA dacă presiunea este mai mare de 25 mmHg. 

Inserarea unui cateter în artera pulmonară pentru diagnosticul de ICA nu este de obicei 
necesară, dar poate fi utilă pentru distingerea între un mecanism cardiogen şi non-cardiogen la 
pacienţii cu boli complexe, concomitente, cardiace şi pulmonare. De asemenea, poate fi utilă 
la pacienţii instabili hemodinamic care nu răspund la tratamentul standard. 

Tratament 

Tratamentul EPA cardiogen implică manevre rapid instituite precoce din serviciul de 
ambulanţă prin realizarea unui abord venos periferic sau de preferat central, ulterior internare 
într-o unitate de terapie intensivă şi monitorizarea ECG, a presiunii arteriale, diurezei, 
frecvenţei respiratorii şi saturaţiei în oxigen. Obiectivele imediate ale tratamentului sunt 
creşterea aportului de oxigen, ameliorarea simptomelor, reducerea impactului hemodinamic, 
creşterea gradului perfuziei miocardice, cerebrale şi renale. 

Oxigenoterapia la pacienţii hipoxici urmăreşte obţinerea unei saturaţii a O 2 (SaCE) 
>90%, prin administrare pe sondă nazală sau ventilaţie asistată pe balon, acestea nefiind 
inferioare intubaţiei oro-traheale. Saturaţia O 2 evaluează raportul dintre aportul şi consumul de 
oxigen, eficienţa tratamentului diuretic, vasodilatator şi inotrop, având valoare prognostică a 
supravieţuirii pe termen scurt în cazul pacienţilor cu edem pulmonar acut sau şoc cardiogen. 

Tratamentul farmacologic 

I. Diureticul de ansă cel mai folosit pentru reducerea dispneei şi producerea unei 
venodilataţii imediate este furosemidul, iniţial în doză de 20-40 mg iv sau în perfuzie continuă, 
doza maximă recomandată fiind de 100 mg în primele 6 ore şi 240 mg în prima zi. Nu există 
un consens privind modul de administrare sau dozele, aceastea realizându-se prin tatonare în 
funcţie de gradul remisiei congestiei pulmonare, al funcţiei renale sau valorile ionogramei 
serice. Monitorizarea diurezei se face după montarea unei 

sonde urinare. La pacienţii cu TAS sub 90 mmHg, cu hiposodemie severă sau acido- ză, dozele 
se reduc cu prudenţă şi monitorizate permanent. Torasemidul la doze de 10- 40 mg i.v. are 
absorbţie superioară furosemidului, iar bumetanidul este de 40 de ori mai potent decât 
furosemidul dar fiind sub formă de comprimate nu se adminstrează în urgenţe. 

Asocierea antagoniştilor de aldosteron - spironolactonă 25-100 mg sau eplerenonă 25- 
50 mg p.o. este recomandată în special în edemul pulmonar de cauză coronariană. 

Asocierea diureticelor tiazidice - hidroclorotiazidă 25-50 mg, bendroflumetiazidă p.o. 
sau tiazid-like gen metolazona, deşi are o eficienţă superioară şi mai puţine efecte secundare 
nu este recomandată decît în cazurile cu edeme periferice preexistente, ascită sau cînd se 
cunoaşte sau se constată o rezistenţă la diureticele de ansă. 

II. Vasodilatatoarele sunt recomandate pacienţilor cu TA sistolică >110 mmHg şi pot fi 
folosite cu precauţie la pacienţii cu TA între 90 şi 110 mmHg sau la cei cu stenoze valvulare. 
Beneficiul maxim este la hipertensivi unde reduc eficient presarcina şi postsarcina, cresc 
debitul bătaie dar nu ameliorează semnificativ dispneea sau prognosticul acestor pacienţi. 

Nitraţii reprezentaţi de nitroglicerină, isosorbid dinitratul, nitroprusiatul de sodiu şi 
neseritidul produc vasodilataţie prin creşterea GMPc intracelular, venodilataţie cu scăderea 
presiunii venoase pulmonare şi a presiunii de umplere ventriculare ameliorând astfel congestia 
pulmonară, efect prezent de la doze mici de nitroglicerină. Arteriolodilataţia cu reducerea 
postsarcinii şi creşterea debitului cardiac, se produce la doze mari de nitroglicerină. 

Nitroglicerina se administrează în perfuzie continuă începând cu doza de 10-20 pg/min 
şi crescând cu 5-10 pg/min până la 200 pg/min, sub controlul TA, pentru a evita hipotensiunea 
şi hipoperfuzia tisulară ce pot creşte mortalitatea. Cefaleea şi tahifilaxia sunt efecte adverse 
care necesită oprirea medicaţiei timp de 24-48 ore. 

Inhibitorii de enzimă de conversie pot suplini prin administrare intravenoasă efectul 
nitraţilor în cazul prezenţei efectelor adverse menţionate, la pacientul cu valori tensionale greu 
controlabile, dozele de enalapril de 1,25-2,5 mg fiind de obicei suficiente. Administrarea per 
os este recomandată după stabilizarea pacientului cu insuficienţă cardiacă acută. 

III. Medicamente inotrop pozitive. Dobutamina este indicată la pacienţii cu EPA cardiogen 
şi debit cardiac scăzut, cu TAS <85-90 mmHg. Prin stimularea receptorilor beta-1 are efect 
inotrop şi cronotop pozitiv şi creşte discret perfuzia renală. Se începe cu doza de 2-3 pg/kg/min, 
care pot ajunge până la 20 pg/kg/min, în perfuzie continuă, cu monitorizarea TA. Oprirea 
bruscă a dobutaminei poate determina rebound, de aceea se recomandă micşorarea progresivă 
a dozelor. 

IV. Heparinele cu greutate moleculară redusă sunt obligatorii la pacientul cu indicaţie de 
anticoagulare, pentru prevenţia episoadelor de tromboembolism pulmonar sau reducerea 
riscului de tromboză venoasă profundă. 

V Digitala se administrează în edemul pulmonar cardiogen pentru controlul frecvenţei 
cardiace la pacientul cu fibrilaţie atrială, în funcţie de valorile ionogramei serice şi ale funcţiei 
renale. 

VI. Morfina 2-3 mg i.v. combate anxietatea şi durerea precordială intensă. Sunt 
contraindicate în hipotensiunea arterială, bradicardie, bloc atrioventricular avansat, iar dozele 
mari pot produce depresie respiratorie în special la vîrstnici. 



Compendiu de specialităţi medico-chirurgicale 


192 


Tratamentul şocului cardiogen 

Tratamentul nonfarmacologic. Dispozitivele mecanice 5 sunt folosite în şocul cardiogen 
ca suport hemodinamic în scopul creşterii debitului cardiac şi a indexului cardiac, a presiunii 
arteriale şi reducerea presiunii capilare pulmonare, efect superior comparativ cu al balonului 
de contrapulsaţie intraaortică. Prin efectele hemodinamice superioare, cu mortalitate şi rată de 
sîngerare la 30 de zile mai mică comparativ cu balonul de contrapulsaţie intra-aortică 
dispozitivele de asistare ventriculară pot fi prima alegere în tratamentul mecanic al şocului 
cardiogen. 

Thoratec este un dispozitiv complex de asistenţă mecanică uni- sau biventriculară 
extracorporeală, iar Tandemheart un suport intraventricular stâng percutan montat la nivelul 
arterei femurale, ambele utilizate la pacienţii în şoc sau cu insuficienţă cardiacă refractară la 
tratamentul convenţional, care au indicaţie de transplant cardiac sau de revascularizaţie 
miocardică, durata maximă de utilizare fiind de 14 zile. Suportul hemodinamic parţial Synergy 
Pocket Micropump la nivel subclavicular şi Impella 2,5 (pompa axială ventriculară stângă pe 
valva aortă) permit stabilizarea precoce a pacienţilor cu insuficienţă cardiacă acută, ameliorând 
rata de supravieţuire la 30 de zile, prin creşterea debitului cardiac, a presiunii diastolice în artera 
pulmonară, a presiunii arteriale medii, creşterea volumelor respiratorii maxime şi scăderea în 
dinamică a NTproBNP, marker al decompensării insuficienţei cardiace. Balonul de 
contrapulsaţie intraaortică este de rutină în şocul cardiogen secundar IMA, crescând fluxul 
coronarian, perfuzia organelor vitale şi menţine patenţa arterei responsabile, atunci cînd 
tratamentul medicamentos a eşuat. Nu există diferenţe privind mortalitatea la 30 zile, 
ameliorarea funcţiei renale sau prevenirea acidozei comparativ cu terapia standard 6 . 

Tratamentul medicamentos inotrop pozitiv şi vasopresor 7 restaurează rapid debitul 
cardiac, cerebral, renal şi perfuzia periferică, cu efecte benefice pe termen scurt prin creşterea 
perfuziei tisulare şi reducerea congestiei care permit stabilizarea pacienţilor până la montarea 
dispozitivelor de suport circulator sau realizarea transplantului cardiac, dar cu efecte negative 
pe termen lung prin injurie miocardică şi creşterea mortalităţii 8 . 

Dobutamina are efect inotrop şi cronotop pozitiv prin stimularea receptorilor beta-1, 
efect dependent de doză. Creşte debitul cardiac şi discret perfuzia renală sub perfuzie continuă 
începând cu 2-3 pg/kg/min, până la 20 pg/kg/min la pacienţi cu TAS <85 mmHg. Se va evita 
oprirea bruscă a dobutaminei, recomandându-se micşorarea progresivă a dozelor. 

Dopamina creşte contractilitatea miocardică şi debitul cardiac prin stimularea 
receptorilor beta adrenergici, în perfuzie continuă cu 3-5 pg/kg/min stimulează receptorii 
dopaminergici cu efect inotrop pozitiv, iar dozele vasopresoare de 10-20 pg/kg/min deşi cresc 
TA sistolică, produc tahiaritmii şi vasoconstricţie sistemică ulterioară. Efectele alfa adrenergice 
cresc tonusul vascular, dar scad debitul local şi fluxul cutanat, renal şi splanhnic. Dozele renale 
sub 3 pg/kg/min stimulează diureza ameliorând funcţia renală în sindromul cardiorenal. Când 
depozitele de catecolamine sunt epuizate, dopamina devine ineficientă să producă acest efect, 
cedând locul adrenalinei şi noradrenalinei. 

Norepinefrina stocată în terminaţiile nervoase simpatice, este un agent endogen cu 
efecte a-1 adrenergic vasoconstrictoare şi (p-1 adrenergic agoniste ce menţine fluxul sanguin 
la nivel splanhnic. Nu este un medicament de primă intenţie, fiind recomandat 

pacienţilor cu şoc cardiogen, care prezintă TAS <85 mmHg şi hipoperfuzie tisulară, în ciuda 
tratamentului cu agenţi inotropi pozitivi şi corecţie volumică. Perfuzia continuă lentă 0,2-1 
pg/kg/minut şi trebuie oprită cât mai curând posibil, datorită creşterii rezistenţei vasculare 
periferice cu vasoconstricţie. Creşte fluxul urinar şi clearanceul la crea- tinină după 24 ore. 

Epinefrina se administrează sub formă de perfuzie lentă 0,05-0,5 pg/kg/minut în formele 
rezistente sau bolus de 1 mg la debutul resuscitării şi repetat la fiecare 3- 5 minute. Prin efectul 
(3-2 adrenergic poate genera hiperglicemie, acidoza, tahiaritmii severe. 

Milrinona este un inhibitor de fosfodiesterază, care împiedică degradarea AMPc, având 
efecte inotrop pozitiv şi de vasodilataţie periferică. Creşte astfel debitul cardiac şi scade 
presiunea pulmonară, rezistenţa vasculară sistemică şi pulmonară la doze de 25-75 pg/kg corp 
în bolus de 10-20 minute, urmat de perfuzie continuă cu 0,375-0,75 pg/kg/minut. Efectele 
secundare includ hipotensiunea severă greu reductibilă, aritmiile atriale şi ventriculare. 
Enoximona produce mai puţine efecte adverse după administrare în bolus de 0,25-0,75 pg/kg/ 
timp de 10 minute, urmat de perfuzie continuă 24 ore la un ritm de 1,25-7,5 pg/kg/minut funcţie 
de rezultate. 

Antagoniştii de vasopresină reprezentaţi de tolvaptan, antagonizează selectiv receptorii 
V2. Se administrează oral ameliorând simptomele prin creşterea presiunii arteriale fără 
tahicardie reflexă, determinând şi o scădere semnificativă în greutate, fiind de elecţie în şocul 
septic asociat celui cardiogen. 

Piruvatul administrat în perfuzie i.v. sau intracoronarian concomitent cu catecol- 
aminele vasopresoare şi balonul de contrapulsaţie aortică creşte rapid în 30 de minute presiunea 
arterială medie, volumul bătaie şi indexul cardiac în timp ce frecvenţa cardiacă nu se modifică 
semnificativ, efectele fiind reversibile în 10 minute de la sistarea tratamentului. 

Levosimendanul este un calciu sensibilizant şi vasodilatator prin deschiderea canalelor 
de K + dependente de ATP-ul ciclic. Eficacitatea se măsoară prin creşterea contrac- tilităţii şi a 
fracţiei de ejecţie a VS, renunţarea la suportul inotrop sau circulator şi reducerea nivelului BNP 
plasmatic după 7 zile de tratament. Se administrează iniţial în bolus i.v. 12 mg/kg lent în 10 
minute, apoi în perfuzie continuă 0,05 mg/kg - 2 mg/kg chiar la pacienţi sub tratament cu beta- 
blocante fiind independent de stimularea beta- adrenergică. 

Cardioversia electrică se adresează tahiaritmiilor atriale sau ventriculare acute cu 
impact hemodinamic clasă III sau IV. Bradicardiile extreme, blocurile atrio-ventriculare sau 
existenţa unui fenomen de QT lung cu episoade recurente de torsadă de vârfuri sau FiV, 
necesită cardiostimulare temporară tip VVI, prin abord al venei femurale sau subclavie. 

Angioplastia primară coronariană este de elecţie în şocul cardiogen complicaţia 
infarctului miocardic cu supradenivelare de segment ST, non-STEMI sau consecutiv apariţiei 
unui bloc complet de ramură stângă pe ECG. Trombofibrinoliza se efectuează dacă angioplastia 
primară sau by-passul aorto-coronarian nu pot fi efectuate în primele 2-24 de ore, pentru 
limitarea mărimii necrozei miocardice şi prevenirea morţii subite. Rata de deces a scăzut prin 
utilizarea angioplastiei în dauna by-passului aorto-coronarian în infarctul miocardic complicat 
cu şoc cardiogen, dar rămîne la un procent de 

peste 50%, jumătate din decese survenind în primele 48 de ore, cu un maxim în rândul 
populaţiei peste 75 ani 9 . 

Inhibarea plachetară se face obligatoriu cu clopidogrel 75-600 mg dar a fost mai puţin 
eficientă la pacienţii cu STEMI şi şoc cardiogen, comparativ cu ticagrelor 150 mg sau prasugrel 
60 mg. 

Tonicardiacele digitalice sunt utile doar pentru reducerea frecvenţei ventriculare rapide 
la pacienţii cu fibrilaţie atrială. Cardioversia electrică sau chimică cu amiodaronă a unei FiA 
se face doar la cele apărute sub 48 de ore, după eliminarea suspiciunii de trombi intracavitari 
prin examinarea ecografică transesofagiană. Anticoagularea orală este obligatorie în cazul 
diagnosticului unei aritmii sau unei alte cauze procoagulante. 

10. CARDIOMIOPATIILE 


Cristina Florescu 


Definiţia şi clasificarea cardiomiopatiilor 

Cardiomiopatiile sunt un grup heterogen de boli caracterizate prin afectarea primară sau 
predominantă a miocardului, de etiologie variată. Prima definiţie a cardiomiopatiilor a fost dată 
de Organizaţia Mondială a Sănătăţii (OMS) în 1980: “boli ale muşchiului cardiac de cauză 
necunoscută”. în 1995, OMS şi Societatea şi Federaţia Internaţională de Cardiologie (ISFC) au 
formulat o nouă definiţie şi clasificare. Cardiomiopatiile erau definite ca “boli ale miocardului 
asociate cu disfuncţie cardiacă” şi au fost împărţite în 5 tipuri: 1. Cardiomiopatii dilatative. 2. 
Cardiomiopatii hiper- trofice. 3. Cardiomiopatii restrictive. 4. Cardiomiopatia aritmogenă a 
ventriculului drept şi 5. Cardiomiopatii neclasificate 1 . 

Mai recent au apărut alte 2 documente ştiinţifice privind definiţia şi clasificarea 
cardiomiopatiilor elaborate de American Heart Association (AHA) în 2006 şi de Societatea 
Europeană de Cardiologie (ESC) în 2008. Conform AHA, cardiomiopatiile sunt un grup 
heterogen de boli ale miocardului asociate cu disfuncţie mecanică şi/sau electrică şi care de 
obicei (dar nu întotdeauna) asociază hipertrofie ventriculară sau dilataţie, având cauze variate, 
dar frecvent genetice. Cardiomiopatiile sunt fie limitate la cord, fie sunt o parte a unor boli 
sistemice generalizate. Ele duc frecvent la deces cardiovascular sau la insuficienţă cardiacă 
progresivă-. Conform ESC, cardiomiopatia este o boală a muşchiului cardiac în care miocardul 
este anormal structural şi funcţional, fiind exclusă disfuncţia ventriculară stângă dată de boala 
coronariană, HTA, valvulopatii, cardiopatiile congenitale 3 . Clasificarea cardiomiopatiilor este 
orientată clinic şi se bazează pe fenotipurile morfologice şi funcţionale precum şi pe formele 
familiale/genetice şi nonfamiliale/nongenetice. 

Cardiomiopatia dilatativă 

Este o boală miocardică definită prin dilataţia ventriculului stâng (VS) şi disfuncţie 
sistolică. în prezent se acceptă drept criterii de diagnostic: diametrul tele- diastolic al VS 
(DTDVS) >2,7 cm/m 2 suprafaţă corporală, fracţia de ejecţie (FE) a VS <45% (determinată 
ecocardiografic, radionuclear sau angiografic) şi/sau fracţia de scurtare (FS) <25% 4 . 

Cardiomiopatia dilatativă este considerată idiopatică sau primară dacă se exclud 
numeroase condiţii patologice care produc leziune miocardică şi evoluează cu dilataţie cardiacă 
şi disfuncţie contractilă, formele secundare având cauze identificate. 

Cauze cunoscute de cardiomiopatie dilatativă sunt: cardiomiopatia ischemică, car¬ 
diomiopatia din HTA, miocardita (virală, bacteriană, dată de Rickettsii, fungi, paraziţi), boli 
infiltrative miocardice (amiloidoză, sarcoidoză, hemocromatoză), boli de colagen (LES, 
sclerodermie, PAN, dermato/polimiozita), toxice (alcool, cocaină, cobalt), medi- 

camente (chimioterapice, antiretrovirale), deficienţe nutriţionale, boli neuromusculare 
(distrofia Duchenne, distrofia miotonică, ataxia Friedreich) 5 . 

Etiopatogenia cardiomiopatiei dilatative idiopatice. în prezent sunt luate în 
consideraţie 3 aspecte etiopatogenice: 

1. Cardiomiopatia diîatativă familială este forma de boală cea mai frecventă, peste 25% 
din cazurile considerate idiopatice. Este definită ca fiind familială când este diagnosticată la 
cel puţin 2 persoane înrudite dintr-o familie. Este o afecţiune genetic heterogenă, fiind 
identificate multiple defecte genetice care includ mutaţii ale genelor care codifică proteinele 
citoscheletice - desmina, distrofina, laminina A/C, delta-sarcoglicanul, beta-sarcoglicanul şi 
metavinculina; de asemenea mutaţii ale altor gene ce codifică proteinele sarcomerice ca lanţul 
greu al beta-miozinei, proteinei C de legare a miozinei, actinei, alfa-tropomiozinei şi 
troponinelor cardiace T şi C. Au fost identificate şi mutaţii ale genelor ce codifică alte proteine 
sarcomerice - proteinele discului Z sau la nivelul genelor ce codifică sinteza fosfolambanului, 
tafazinei 6 . 

Există mai multe forme: autosomal-dominantă pură, cea mai frecventă, la peste 50% din 
cazuri, forma autosomal-dominantă care se asociază cu tulburări de conducere, forma 
autosomal-recesivă, rară, forma autosomal-dominantă care asociază miopatie scheletică 
subclinică, forma cu transmitere legată de cromozomul X 5 . 

2. Cardiomiopatia diîatativă idiopatică, urmare a unei miocardite virale incomplet 
vindecate. Virusuri care pot afecta miocardul sunt virusurile Coxsackie, adenovirusurile, 
ECHO-v irusurile, influenza virusurile, citomegalovirusurile, virusul imunodeficienţei umane 
(HIV). 

3. Ipoteza autoimună: au fost identificate numeroase anomalii ale imunităţii umorale şi 
celulare. Este susţinută de existenţa anticorpilor circulanţi antimiocard orientaţi împotriva unor 
variate antigene: lanţuri grele de miozină, beta 1-adrenoreceptori, receptorii asociaţi proteinei 
G precum receptorii colinergici muscarinici, proteinele mitocon- driale, miozina, actina, 
tubulina, proteinele de şoc termic, ATP-aza reticulului sarcoplasmic, troponinele. S-a 
demonstrat în probele prelevate prin biopsie miocardică expresia inadecvată a moleculelor 
sistemului MHC clasa II 6 . 

Morfopatologie 

La examenul macroscopic se evidenţiază dilatarea celor 4 cavităţi cardiace. Valvele 
cardiace sunt normale, sunt frecvent întâlniţi trombii intracavitari (în special la apexul VS). 
Arterele coronare sunt, de obicei, normale. Examenul microscopic, histologic evidenţiază arii 
extinse de fibroză interstiţială şi perivasculară, interesând în special regiunea subendocardică 
a VS. Ocazional există mici arii de necroză şi infiltrat celular. Sunt întâlnite variaţii marcate de 
mărime a miocitelor 5 . 

Fiziopatologie 

Datorită insuficienţei contractile a fibrei miocardice, fracţia de ejecţie şi volumul sistolic 
scad, apare dilataţia şi secundar va creşte forţa contracţiei prin mecanismul compensator Frank 
- Starling. Dilataţia şe realizează prin creşterea presiunii de umplere ventriculară care se 
transmite retrograd. în timp apare un dezechilibru între lungimea aparatelor valvulare şi 
diametrul crescut al ventriculilor, urmat de regurgitări atrioventriculare care reduc suplimentar 
debitul sistolic. Pe măsură ce dilataţia progresează, complianţa ventriculară diminuă. Fibroza 
interstiţială micşorează şi ea complianţa 

ventriculară. Dilataţia şi staza intracavitară favorizează formarea de trombi murali. în afectările 
ventriculului stâng apare cu timpul o hipertensiune pulmonară reactivă, iar în evoluţie 
insuficienţa cardiacă dreaptă 5 . 

Creşterea stresului parietal şi activarea neuroendocrină determină modificări 
maladaptative cu remodelarea structurii miocardice şi modificări celulare şi moleculare com¬ 
plexe. Histologie, remodelarea se asociază cu hipertrofia miocitelor şi modificarea cantitativă 
şi calitativă a matrixului interstiţial, iar biochimic scade expresia genelor de tip adult şi creşte 
reexpresia genelor de tip fetal, în final numărul miocitelor viabile reducându-se prin apoptoză 6 . 

Manifestări clinice 

Simptomatologia apare progresiv la pacienţii cu cardiomiopatie dilatativă. Unii pacienţi 
sunt asimptomatici deşi au dilataţie ventriculară stângă, care poate fi evidenţiată printr-o 
radiografie toracică efectuată de rutină. Simptomatologia predominantă este dată de 
insuficienţa ventriculară stângă - fatigabilitate şi slăbiciune date de diminuarea debitului 
cardiac, intoleranţă la efort. Insuficienţa cardiacă dreaptă este un semn tardiv şi de prognostic 
prost. Durerea toracică este prezentă la aproximativ o treime din pacienţi. în prezenţa arterelor 
coronare normale, ea poate fi explicată prin scăderea rezervei vasodilatatorii a 
microvascularizaţiei miocardice. în stadiile avansate apar durerea toracică prin embolie 
pulmonară şi hepatomegalia dureroasă. Examenul fizic relevă grade variate de dilataţie 
cardiacă şi semne de insuficienţă cardiacă congestivă. TA sistolică poate fi normală sau 
scăzută, iar presiunea pulsului este scăzută (scade volumul bătaie). Când insuficienţa 
ventriculară stângă este severă, apare pulsul alternant. Distensia venelor jugulare apare în 
insuficienţa cardiacă dreaptă. Ficatul poate fi mărit şi pulsatil. Edemele periferice şi ascita sunt 
prezente în insuficienţa cardiacă dreaptă avansată. Şocul apexian este deplasat lateral datorită 
dilatării ventriculului stâng. Zgomotul II este normal sau dedublat paradoxal în prezenţa 
blocului de ramură stângă sau componenta pulmonară poate fi accentuată în prezenţa 
hipertensiunii arteriale pulmonare. Galopul presistolic este prezent aproape întotdeauna şi 
precede insuficienţa cardiacă congestivă manifestă. Galopul ventricular apare odată cu 
producerea decompensării, iar galopul de sumaţie în prezenţa tahicardiei. Suflul sistolic se 
datorează insuficienţei mitrale, mai rar celei tricuspidiene 5 . 

Explorări paraclinice 

Explorări neinvazive 

Radiografia pulmonară evidenţiază cardiomegalia (creşterea indicelui cardiotoracic) şi 
semne de redistribuţie a circulaţiei pulmonare - edemul interstiţial şi alveolar sau hidrotoraxul. 

Electrocardiograma este aproape întotdeauna modificată, nespecific, evidenţiind 
frecvent tahicardie sinusală. Modificările ST-T sunt prezente invariabil. Se pot întâlni semne 
de HVS, BRS, unde Q patologice şi diverse aritmii. 

Monitorizarea ECG Hoher permite aprecierea prezenţei şi severităţii aritmiilor. La 50% 
din pacienţi se evidenţiază prezenţa aritmiilor ventriculare severe, care se asociază cu un risc 
crescut de moarte subită. 

Ecocardiografia permite evaluarea afectării funcţiei contractile, excluderea unor boli 
valvulare sau pericardice. Se apreciază forma şi funcţia VS (tipic VS este globulos cu funcţie 
contractilă global alterată), gradul insuficienţelor valvulare, prezenţa trombozei intracavitare 
(intraatrială sau intraventriculară). Creşterea dimensiunilor cavităţilor stângi şi drepte este 
progresivă cu creşterea clasei funcţionale NYHA. Producerea emboliilor se asociază cu 
dimensiunea VS şi fracţia de ejecţie (FE). 

Explorările radioizotopice 

- Ventriculografia radionucleară (hematii marcate cu Te 99m) permite aprecierea 
dimensiunilor VS, FE şi contractilităţii la pacienţii cu imagine ecografică suboptimală. 

- Scintigrafia de perfuzie miocardică (TI 201 sau Sesta MIBI Te 99m) - în repaus şi la 
efort - este utilă pentru diferenţierea de cardiomiopatia ischemică. 

- Scintigrama de captare miocardică (Ga 67 sau anticorpi antimiozină marcaţi cu In 111) 
ajută la identificarea unui proces inflamator (miocardită) 5 . 

Rezonanţa magnetică (IRM) este o metodă utilă pentru evaluare, în special pentru 
diferenţierea formelor nonischemice de cele ischemice. Metoda a devenit un standard pentru 
aprecierea volumelor ventriculare, FE, masei miocardice şi identificarea miocardului neviabil 5 . 

Explorări invazive 

Coronarografia permite excluderea bolii coronariene ischemice. Este indicată mai ales 
la pacienţii cu angină, cu unde Q pe ECG sau cu anomalii segmentare de cinetică parietală. 

Cateterismul cardiac permite aprecierea hipertensiunii pulmonare şi a rezistenţelor în 
circulaţia pulmonară. 

Biopsia endomiocardică poate evidenţia elemente histologice nespecifice şi este indicată 
mai ales când există o suspiciune clinică de afectare miocardică secundară, confirmarea 
diagnosticului putând contribui la modificarea tratamentului. Poate fi utilă în identificarea 
trăsăturilor histopatologice şi imunopatologice ale bolii la rudele asimptomatice ale pacienţilor 
cu CMD familială, a formelor de miocardită limfocitară sau cu celule gigante, aprecierea 
severităţii afectării cardiace la pacienţii cu CMD secundară tratamentului cu antracicline sau 
cu amiloidoza. Tehnicile de hibridizare in situ permit detectarea persistenţei genomului viral şi 
diagnosticarea formelor de miocardită cronică’ 1 . 

Diagnosticul diferenţial - se face cu boli congenitale, valvulopatii dobândite, 
cardiopatia hipertensivă cu dilataţie şi cardiomiopatia ischemică. 

Evoluţie şi prognostic 

Istoria naturală a CMD este heterogenă. Prognosticul CMD s-a îmbunătăţit semnificativ 
în ultimele decenii ca o consecinţă a optimizării tratamentului cu inhibitori ai ECA şi 
betablocante şi în general nu diferă între cazurile familiale şi sporadice de CMD. 

Complicaţiile sunt relativ frecvente şi puţin influenţate de tratament: emboliile 
sistemice şi/sau pulmonare, aritmiile - fibrilaţia atrială apare la 20% din bolnavi, extrasistolele 
ventriculare complexe, tahicardia ventriculară, moartea subită. 

Tratament 

Are drept obiective prevenirea şi tratamentul insuficienţei cardiace, aritmiilor şi 
emboliilor. CMD idiopatică nu are un tratament specific. Ea beneficiază de tratamentul 

standard al insuficienţei cardiace. Măsurile nefarmacologice sunt restrângerea activităţii fizice, 
dieta hiposodată, suprimarea alcoolului şi controlul greutăţii corporale. 

Terapia vasodilatatoare reprezintă tratamentul iniţial pentru orice pacient cu CMD 
idiopatică simptomatic. Se folosesc inhibitoare ale enzimei de conversie sau antagonişti ai 
receptorilor angiotensinei II (în caz de intoleranţă la IECA) precoce, în doze progresive. Cresc 
toleranţa la efort, debitul cardiac şi fracţia de ejecţie. 

Deoarece activarea simpatică are efecte cardiace negative, betablocantele în doză 
progresivă începând cu doze mici au îmbunătăţit simptomatologia, capacitatea de efort, funcţia 
VS. Se pot folosi metoprolol succinat, bisoprolol, carvedilol. 

Diureticele se pot administra cu moderaţie pentru controlul retenţiei hidrosaline şi 
reducerea dispneei. 

Dacă manifestările de insuficienţă cardiacă nu sunt controlate cu IECA şi diuretice, se 
foloseşte medicaţia inotrop-pozitivă - digitalică, administrată mai ales la bolnavii cu fibrilaţie 
atrială. Ea modulează activarea neurohormonală excesivă şi restabileşte funcţia baroreflexă. 

Terapia antiaritmică poate fi utilă în tratamentul aritmiilor simptomatice. Nu s-a dovedit 
că prelungeşte viaţa sau că previne moartea subită. Amiodarona în doze mici (200 mg/zi) pe 
termen lung şi-a dovedit eficienţa în reducerea aritmiilor ventriculare. Cardiodefibrilatorul 
implantabil este indicat în prevenţia secundară a pacienţilor cu CMD şi moarte subită 
resuscitată şi pare să fie superior amiodaronei în prevenţia primară 6 . 

Riscul important de embolism sistemic sau pulmonar a dus la indicaţia de anticoagulare 
orală, de lungă durată, mai ales la pacienţii cu fibrilaţie atrială şi insuficienţă cardiacă mai 
severă asociată cu tahicardie sinusală, cu FEVS <30% şi trombi intracavitari, istoric de 
tromboembolism, în doze care să prelungească INR la 2-3. 

Terapia de resincronizare cardiacă poate fi luată în consideraţie la pacienţii cu bloc de 
ramură stângă şi durată a complexului QRS >120 ms, cu fenomene de insuficienţă cardiacă de 
clasă III-IV refractară la terapia medicamentoasă optimă şi FEVS <35% 6 . 

CMD idiopatică rămâne principala indicaţie a transplantului cardiac. Transplantul 
cardiac reprezintă o alternativă pentru pacienţii care rămân în clasa funcţională NYHA III şi 
IV sub terapie medicamentoasă maximală. 

Sfatul genetic este recomandat la pacienţii cu CMD familială şi la rudele acestora de 
gradul I 6 . 

Cardiomiopatia hipertrofică 

Cardiomiopatia hipertrofică (CMH) este o boală miocardică primară caracterizată prin 
hipertrofie ventriculară marcată, stângă şi/sau dreaptă, de obicei asimetrică, interesând septul 
interventricular (SIV), în absenţa unei cauze cardiace sau sistemice (stenoză aortică, HTA, 
forme de cord al atletului). Hipertrofia poate fi însoţită de obstrucţie sistolică ventriculară 
dinamică - CMH obstructivă. 

Cele 4 trăsături dominante ale bolii sunt: hipertrofie exagerată, inexplicabilă a VS, 
dezorganizarea miocitelor, apariţia familială şi asocierea cu moartea subită cardiacă 7 . 

Pentru diagnosticul CMH nu sunt necesare nici distribuţia asimetrică şi nici prezenţa 
obstrucţiei. Există patternuri concentrice, apicale şi excentrice de hipertrofie, iar obstrucţia 
tractului de ejecţie VS are importanţă clinică şi prognostică, dar este 

prezentă la mai puţin de un sfert din pacienţi. Există studii care au demonstrat că prezenţa 
hipertrofiei nu este esenţială pentru diagnostic, deoarece mutaţii ale genei tro- poninei T se pot 
asocia cu hipertrofie uşoară sau chiar cu absenţa acesteia 8 . 

Epidemiologie. Incidenţa: 2-20 cazuri/10.000 locuitori. Se poate întâlni la orice vârstă, 
având maximum de frecvenţă la 30-40 de ani. Bărbaţii sunt mai frecvent afectaţi. 

Etiologie. Este o boală genetică transmisă autosomal-dominant, cu penetranţă 
incompletă şi dependentă de vârstă, produsă prin mutaţia genelor care codifică diferite 
componente ale aparatului contracţii, cele mai frecvente forme genetice interesând sar- 
comerul. Alte gene interesează discul Z cardiac şi proteinele implicate în circulaţia calciului. 
5-10% din cazurile diagnosticate cu CMH sunt în realitate alte boli care mimează CMH (numite 
«fenocopii»), cea mai frecventă fiind boala Fabry - deficitul genetic de alfa-galactozidază A şi 
alte tezaurismoze care implică depozitarea de glicogen. Cele mai frecvente 3 mutaţii sunt: 
mutaţiile genei lanţului greu al beta-miozinei (25%), mutaţiile genei proteinei C reglatoare a 
miozinei (25%) şi mutaţiile genei troponinei T (5%) 9 . 

Etiologia genetică a bolii are drept consecinţă agregarea familială, 2/3 din cazuri fiind 
forme familiale, restul fiind forme sporadice. Diagnosticul genetic este posibil, dar dificil. 

Morfopatologie 

Macroscopic: Masa cordului depăşeşte frecvent 500 g 8 . Hipertrofia interesează VS sau 
ambii ventriculi. De obicei hipertrofia este simetrică la VD, dar la nivelul VS poate fi simetrică 
sau asimetrică, interesând septul interventricular (SIV), peretele posterior (PP), peretele lateral 
(PL) sau apexul. 

La 60% din pacienţi sunt prezente anomalii ale valvei mitrale: elongaţia şi creşterea ariei 
valvei mitrale şi anomalii ale inserţiei muşchiului papilar la nivelul valvei mitrale anterioare 
(VMA). în formele obstructive, endocardul septal este îngroşat datorită contactului cu VMA. 
Muşchii papilari pot fi hipertrofiaţi. Atriile, mai ales atriul stâng (AS), sunt dilatate. Coronarele 
epicardice sunt normale. 

Microscopic: Caracterele histologice ale CMH sunt: dezorganizarea fibrelor musculare 
(“disarray”), fibroza intercelulară (creşterea componentelor matricei extracelulare, în special 
colagenul) şi afectarea microcirculaţiei (anomaliile arterelor coronare mici, intra- murale, cu 
îngroşarea mediei şi intimei şi îngustarea lumenului) 8 . 

Fiziopatologie 

Funcţia diastolică este alterată datorită creşterii rigidităţii intrinseci a fibrelor miocardice 
şi rigidităţii prin hipertrofie. Complianţa ventriculară este diminuată, relaxarea izovolumică 
(RIV) este de regulă prelungită. Umplerea ventriculară necesită presiuni mai mari şi este 
prelungită. Secundar, atriul stâng (AS) se dilată, presiunile de umplere crescute se transmit 
retrograd spre capilarul pulmonar provocând dişpnee. Ischemia subendocardică contribuie la 
disfuncţia diastolică şi este şi o consecinţă a ei. în CMH se descrie reducerea rezervei de flux 
coronarian. Ischemia miocardică este aproape tot timpul prezentă, fiind plurifactorială. Cauzele 
sunt îngustarea lumenului arterelor coronare intramiocardice şi scăderea rezervei dilatatorii, 
RIV incompletă, creşterea masei miocardice neînsoţită de creşterea patului capilar, creşterea 
necesarului de oxigen. Funcţia sistolică este cel mai frecvent supranormală, exagerată. Fracţia 
de ejecţie (FEVS) este crescută 7 . 

Obstrucţia tractului de ejecţie VS este prezentă la aproximativ 25% din pacienţii cu 
CMH. Obstrucţia poate apărea şi la nivel medio-cavitar sau distal în forma de obliterare apicală. 
Obstrucţia subaortică, cu mişcare sistolică anterioară a valvei mitrale (SAM), reprezintă forma 
cea mai frecventă. 

Manifestări clinice 

Majoritatea pacienţilor cu CMH sunt asimptomatici sau moderat simptomatici. Frecvent 
boala este descoperită la adultul de 30-40 de ani. De obicei, severitatea simptomelor este 
corelată cu importanţa hipertrofiei, aceasta relaţie nefiind absolută. Variabilitatea 
simptomatologiei de la pacient la pacient se explică prin interacţiunea între HVS, gradientul 
subaortic, disfuncţia diastolică şi ischemia miocardică. 

Simptomul cel mai frecvent este dispneea: apare la 90% din pacienţii simptomatici, fiind 
consecinţa disfuncţiei diastolice cu creşterea presiunii telediastolice din VS. Angina pectorală 
este prezentă la 75% din pacienţi, iar presincopa sau sincopa sunt frecvent întâlnite. La 
producerea anginei pectorale cu coronare permeabile pot contribui: reducerea rezervei 
coronariene, artere coronare intramiocardice modificate (boala vaselor mici), compresiunea 
perforanţelor septale, spasmul coronarian, creşterea necesarului de O 2 miocardic (creşterea 
stresului parietal). Totuşi, CMH poate coexista cu ateroscleroza coronariană. Sincopa este 
rezultatul unui debit cardiac neadaptat la efort sau al unor tulburări de ritm cardiac. Uneori, 
prima manifestare clinică este moartea subită. La adulţi, prezenţa tahicardiei ventriculare 
nesusţinute la examenul Hoher ECG are valoare predictivă pentru moartea subită. 

Examenul fizic 

Semnele fizice depind de prezenţa gradienţilor intraventriculari. 

în absenţa gradienţilor se întâlnesc: impulsul atrial stâng palpabil sau vizibil precordial 
prin dilatarea AS, puls venos jugular amplu, cu unda a proeminentă, şoc apexian puternic, 
deplasat lateral, prezenţa galopului atrial şi/sau ventricular, puls periferic abrupt, amplu, de 
durată scurtă, suflu sistolic apical sau mezocardial. 

în prezenţa gradienţilor: suflul sistolic are caracter de ejecţie, crescendo-descrescendo 
(suflu mezotelesistolic pe marginea stângă a sternului şi endoapexian datorat stenozei 
funcţionale subaortice şi insuficienţei mitrale). 

Investigaţii paraclinice 

Electrocardiograma: este normală la 5% din pacienţii simptomatici şi la 25% din cei 
asimptomatici, mai ales tineri. în momentul diagnosticului, 10% din pacienţi prezintă fibrilaţie 
atrială, 20% deviaţie axială stângă şi 5% BRD. Aproximativ 20% din pacienţi prezintă unde Q 
patologice în derivaţiile infero-laterale. Alte modificări posibile sunt: HVS, unde T ample, 
negative, în derivaţiile anterioare, caracteristice pentru forma apicală. Ocazional apar interval 
PR scurt, asociat cu prezenţa undei A caracteristice sindromului WPW. 

La adulţi apar frecvent aritmii în timpul monitorizării ECG Hoher: TV nesusţinute la 
25-30% din pacienţi. Prezenţa acestora creşte riscul morţii subite. Fibrilaţia atrială persistentă 
sau permanentă este întâlnită la 10-15% din pacienţi. Fibrilaţia atrială paroxistică sau tahicardia 
supraventriculară se întâlnesc la 30-35% din pacienţi. Aritmiile 

supraventriculare susţinute nu sunt bine tolerate. Modificările ECG: undele T negative şi 
undele Q pot preceda apariţia hipertrofiei diagnosticate ecocardiografic. 

Monitorizarea Holter ECG este recomandabil a se face anual. Poate decela fîbrilaţia 
atrială paroxistică (necesită tratament antiaritmic pentru supresie şi/sau anticoagulare) şi 
tahicardia ventriculară nesusţinută, un factor de risc pentru moartea subită. Monitorizarea cu 
ILR (implantable loop recorder) poate fi necesară la pacienţii cu simptome sugestive de aritmie. 

Testarea de efort trebuie făcută anual la pacienţii cu CMH confirmată. Un răspuns 
anormal al presiunii arteriale este un factor de risc pentru moartea subită. 

Ecocardiografia 

Confirmă diagnosticul de CMH, cuantifică elementele morfologice (distribuţia 
hipertrofiei), funcţionale (hipercontractilitatea VS) şi hemodinamice (gradientul intra- 
ventricular). Caracterele ecocardiografice sunt: 1. Hipertrofie asimetrică, interesând mai 
frecvent septul interventricular (90% din cazuri). 2. Raport grosime SIV/grosime PPVS >1,5. 
3. Mişcare anterioară sistolică a VMA în forma obstructivă (SAM). 4. închidere protosistolică 
a valvei aortice (în forma obstructivă) la aprox. 40-50% din cazuri. 

5. Semne asociate: cavitate mică a VS, hipokinezie a SIV, diminuarea pantei EF a val¬ 
vei mitrale (la examinarea în modul M) 7 . 

Examenul Doppler evidenţiază prezenţa gradientului, a insuficienţei mitrale si 
tulburările funcţiei diastolice. Ecocardiografia de efort este indicată la pacienţii cu durere 
toracică, dispnee sau presincopă, pentru a determina obstrucţia dinamică. 

Examenul radiologie este puţin sensibil. Poate arăta o bombare a VS. AS este dilatat la 
bolnavii cu insuficienţă mitrală. 

Examenul radioizotopic. Scintigrafia de perfuzie oferă date privind hipertrofia şi 
defectele de captare datorate cicatricelor. Ventriculografia radioizotopică apreciază cinetica 
ventriculară şi valvulară şi obstrucţia. 

Rezonanţa magnetică (IRM) este utilă în cazurile în care imaginile ecocardiografice sunt 
suboptimale pentru diagnosticul HVS 9 . 

Caţeterismul cardiac. Presiunea de umplere a VS şi cea medie din AS sunt de regulă 
crescute. în 50% din cazuri există în repaus un gradient de presiune în interiorul camerei de 
expulzie a VS. Postextrasistolic gradientul creşte. Angiocardiografia este indispensabilă dacă 
se are în vedere o intervenţie chirurgicală. Coronarografia este importantă la bolnavii cu CMH 
şi angină în vârstă de peste 40 ani. Biopsia endomiocardică (BEM) se foloseşte de excepţie. 

Diagnosticul pozitiv. Necesită demonstrarea hipertrofiei cardiace, cel mai simplu 
ecocardiografic. 

Diagnosticul diferenţial: al suflului sistolic - cu suflul din stenozele aortice, defectul 
septal interventricular, insuficienţa mitrală valvulară, prolapsul de valva mitrală, insuficienţa 
tricuspidiană, stenoza pulmonară, care variază în intensitate în funcţie de numeroşi factori. 
Când bolnavul cu CMH are insuficienţă cardiacă şi dilataţie trebuie excluse CMD şi 
cardiomiopatia ischemică, un rol important având anamneza familială. 

Evoluţie. Complicaţii 

Evoluţia este variată. Mulţi pacienţi sunt asimptomatici sau prezintă simptomatologie 
de intensitate moderată. Mortalitatea anuală este de 2-3% la adulţi. Riscul de 

moarte subită este mai mare la copii: 6%/an. Deteriorarea clinică în CMH este lentă, procentul 
pacienţilor simptomatici crescând cu vârsta. Progresia CMH către dilataţia VS cu disfuncţie 
sistolică apare la 15% din pacienţi. 

Modificările ECG pot preceda modificările ecocardiografice. 

în majoritatea cazurilor moartea este subită (50-60%) şi se datorează probabil 
tahiaritmiilor ventriculare. Sincopa poate apărea datorită aritmiilor sau creşterii bruşte a 
obstrucţiei în TEVS. Efortul intens sau competiţiile sportive trebuie evitate datorită riscului de 
M.S. Apariţia fibrilaţiei atriale (FA) duce la agravarea simptomatologiei. FA trebuie convertită 
la ritm sinusal electric sau farmacologic datorită consecinţelor hemodinamice ale pierderii 
contracţiei atriale asupra debitului cardiac. 

Endocardita bacteriană pe valva mitrală, aortică sau endocardul septal apare la 5% din 
pacienţi datorită leziunilor de jet care se constituie, dar ghidurile recente nu mai recomandă 
profilaxia antibiotică 8 . 

Tratament 

Scopul tratamentului este ameliorarea simptomatologiei şi prevenirea complicaţiilor, 
mai ales a morţii subite. în principal, 2 grupe de medicamente sunt utilizate pentru tratamentul 
simptomatic al CMH: beta-blocantele (propranolol - neselectiv: 80 mg de 2-3 ori/zi, 
metoprolol: 100-200 mg/zi, bisoprolol: 5-10 mg/zi) şi antagoniştii canalelor de calciu 
(verapamil: 120 mg de 2-3 ori/zi) care au efect inotrop negativ, reducând hiper- contractilitatea 
VS şi gradientul subaortic. Pacienţii simptomatici trebuie trataţi mai întâi cu verapamil, care 
ameliorează umplerea diastolică (efect lusitrop pozitiv) şi reduce obstrucţia sistolică (efect 
inotrop negativ). Diltiazemul este o alternativă la verapamil (180 mg de 1-2 ori/zi). Dacă aceste 
medicamente nu îmbunătăţesc simptomele, beta- blocantele pot fi utilizate singure sau în 
asociere cu un blocant de calciu. 

Diureticele pot fi folosite la pacienţii sever simptomatici, pentru a reduce presiunea de 
umplere şi simptomele de congestie pulmonară. Se pot asocia cu un beta- sau calciu-blocant. 

Disopiramida, un antiaritmic care influenţează transportul calciului, are efect inotrop 
negativ şi determină vasoconstricţie periferică, poate fi luată în consideraţie în doza de 100 mg 
de 3 ori/zi sau 200 mg de 2 ori/zi în special la pacienţii cu fibrilaţie atrială paroxistică. Cu toate 
acestea, beta-blocantele, antagoniştii canalelor de calciu şi disopiramida nu suprimă aritmiile 
ventriculare maligne şi nu reduc frecvenţa aritmiilor supraventriculare. Amiodaronă pare a fi 
eficientă în tratamentul tahiaritmiilor supra- ventriculare şi ventriculare din CMH, cu 
ameliorarea simptomelor şi a capacităţii de efort, dar influenţa ei asupra funcţiei diastolice este 
discutabilă. 

Refractaritatea la tratamentul medical indică progresia bolii. în acest moment sunt 
indicate terapii mai agresive ca ablaţia cu alcool a septului sau miectomia septală chirurgicală. 
Pacingul bicameral pentru ameliorarea simptomatologiei şi reducerea obstrucţiei în tractul de 
ieşire este considerat în prezent o terapie de rezervă. Ghidul european ia în discuţie această 
alternativă terapeutică la persoanele în vârstă (peste 65 de ani) cu CMH obstructivă refractară 
la tratamentul medicamentos care pot beneficia în urma reducerii gradientului şi a ameliorării 
capacităţii de efort şi la care se doresc strategii alternative intervenţiei chirurgicale 8 . 

Implantarea unui cardiodefibrilator este recomandată ferm la pacienţii cu risc mare, cu 
HVS severă şi istoric de tahiaritmii nesusţinute sau susţinute sau sincope. 

Tratamentul chirurgical este rezervat pacienţilor cu CMHO, cu simptomatologie severă, 
refractară la tratamentul medical, cu gradient subaortic de minim 50 mmHg. Intervenţia 
chirurgicală de elecţie este miotomia-miectomia septală - operaţia Morrow, care poate fi 
asociată cu protezare valvulară mitrală în caz de insuficienţă mitrală semnificativă sau cu 
plicaturarea cu sutură a valvei mitrale. 

Ablaţia cu alcool a septului reduce obstrucţia în tractul de ejecţie VS. Alcoolizarea (cu 
alcool 96% - 1-3 ml în 5 minute) primei sau celei de-a doua ramuri septale din artera 
descendentă anterioară - procedeul Sigwart - este indicată la bolnavii simptomatici, refractari 
la tratamentul medical, cu gradient de 30-50 mmHg în repaus şi 75-100 mmHg la manevrele 
de provocare. Se creează un infarct miocardic localizat, terapeutic, care induce hipokinezie 
septală, astfel reducându-se gradientul subaortic. Procedura nu trebuie efectuată fără 
implantarea unui pacemaker temporar, datorită riscului apariţiei BAV de grad 3 temporar sau 
permanent. 

La pacienţii asimptomatici, utilizarea beta-blocantelor reduce riscul morţii subite. 

Transplantul cardiac este rezervat pacienţilor în stadiile finale, care au dezvoltat dilatare 
cardiacă şi insuficienţă cardiacă refractară 9 . 

Cardiomiopatia restrictivă 

Dintre cele 3 categorii fiziopatologice majore ale cardiomiopatiilor (dilatative, 
hipertrofice şi restrictive), cele restrictive sunt cele mai rare. 

Trăsătura dominantă a cardiomiopatiilor restrictive (CMR) este funcţia diastolică 
anormală, cu volum diastolic normal sau scăzut al unuia sau ambilor ventriculi. Pereţii 
ventriculari sunt excesiv de rigizi sau îngroşaţi, împiedicând umplerea ventriculară. Deseori, 
funcţia contractilă nu este afectată, chiar în situaţii de infiltrare extensivă a miocardului. Astfel, 
CMR se aseamănă funcţional cu pericardita constrictivă caracterizată de asemenea prin funcţie 
sistolică normală sau aproape normală şi umplere ventriculară anormală, dar care este curabilă 
chirurgical (prin perieardiectomie). 

Spre deosebire de pericardita constrictivă, presiunile diastolice de umplere stângi şi 
drepte sunt discordante în CMR (discordanţa se referă la fenomenul hemodinamic al disocierii 
între presiunile de umplere diastolice din VS şi VD în timpul respiraţiei). 

Clasificarea CMR: 1. Forme primare, a. Endocardita Loffler; b. Fibroza endo- 
miocardică. 2. Forme secundare, a. Boli infiltrative; b. Boli de depozitare; c. Boala post- 
iradiere. 

Clasificarea etiologică a CMR: 1. Miocardice. A. Noninfiltrative: idiopatică, familială, 
sclerodermie, pseudoxanthoma elasticum, cardiomiopatia diabetică. B. Infiltrative: 
amiloidoza, sarcoidoza, boala Gaucher, boala Hurler. C. Tezaurismoze: hemo- cromatoza, 
boala Fabry, boala Niemann-Pick, boala Hunter. 2. Endomiocardice: A. Obliterative: fibroza 
endomiocardică, sindromul hipereozinofilic. B. Non-obliterative: carcinoidul cardiac, 
metastaze miocardice, iradierea mediastinală, toxicitatea dată de antracicline, medicamente 
care determină endocardita fibroasă: serotonina, metisergid, ergotamina, agenţi mercuriali, 
busulfan 10 . 

Trăsăturile clinice şi hemodinamice ale CMR simulează pe cele ale pericarditei 
constrictive cronice. Biopsia endomiocardică (BEM), tomografia computerizată (CT), 



Compendiu de specialităţi medico-chirurgicale 


205 


imagistica prin rezonanţă magnetică (IRM) şi angiografia cu radionuclizi (ARN) pot fi utile 
pentm diferenţierea celor 2 boli, demonstrând cicatrice miocardice sau infiltrare (BEM) sau 
îngroşarea pericardului (CT şi IRM). Folosind aceste metode, este rareori necesară toracotomia 
exploratorie. 

Trăsătura hemodinamică caracteristică (evidenţiată prin cateterism cardiac) este o 
scădere precoce, abruptă şi rapidă a presiunii ventriculare la debutul diastolei, cu o creştere 
rapidă până la un platou în protodiastolă - aspect numit «dip-platou» sau semnul «rădăcinii 
pătrate» şi se manifestă (în presiunea atrială) ca un y descendent proeminent urmat de o creştere 
rapidă şi platou. 

Atât presiunile sistemice cât şi cele pulmonare sunt crescute, pacienţii cu CMR având 
tipic presiunea de umplere VS mai mare cu cel puţin 5 mmHg faţă de presiunea de umplere 
VD. Pacienţii cu pericardită constrictivă au presiuni diastolice similare în cei doi ventriculi, de 
obicei cu diferenţa sub 5 mmHg. Presiunea sistolică în artera pulmonară este adesea >50 mmHg 
la pacienţii cu CMR şi mai mică la cei cu pericardită constrictivă. Platoul presiunii diastolice 
VD este de obicei la cel puţin 1/3 din presiunea sistolică VD la pacienţii cu pericardită 
constrictivă şi sub 1/3 din presiunea sistolică în CMR. 

Manifestări clinice 

Sunt frecvent întâlnite fatigabilitatea şi dispneea de efort datorită incapacităţii 
pacienţilor de a-şi creşte debitul cardiac prin tahicardie, fără a compromite umplerea 
ventriculară. Durerea toracică de efort poate reprezenta simptomul dominant la unii pacienţi, 
dar de obicei este absentă. în mod particular, în cazuri avansate, presiunea venoasă centrală 
(PVC) este crescută, pacienţii prezentând edeme periferice, hepatomegalie, ascita şi anasarcă. 

Examenul fizic 

Poate evidenţia distensie venoasă jugulară, zgomot III sau zgomot IV sau prezenţa 
ambelor zgomote. Se întâlnesc adeseori sufluri de regurgitare tricuspidiană sau mitrală 10 . Poate 
exista o creştere inspiratorie în presiunea venoasă (semnul Kussmaul). Totuşi, spre deosebire 
de pericardită constrictivă (PC), şocul apexian este de obicei palpabil în CMR. 

Explorări paraclinice 

Pot fi utile variate teste de laborator, biopsia endomiocardică (BEM), examenul 
computer-tomografic (CT) şi imagistica prin rezonanţă magnetica (IRM) pentru distincţia PC- 
CMR. Deşi calcificarea pericardică nu este absolut sensibilă şi nici specifică pentru PC, 
prezenţa sa indică totuşi PC. 

Examenul radiologie toracic arată o siluetă cardiacă normală. Dilataţia atrială şi 
asocierea revărsatului pericardic pot produce cardiomegalie. Disfuncţia diastolică a VS 
determină semne de stază interstiţială pulmonară. In cazul insuficienţei cardiace drepte pot 
apărea revărsate pleurale. 

Electrocardiograma demonstrează reducerea amplitudinii complexului QRS şi prezenţa 
de aritmii atriale şi ventriculare. Tulburările de conducere atrio-ventriculare sau blocurile de 
ramură sunt întâlnite mai ales în CMR din bolile infiltrative. Amiloidoza produce hipovoltaj al 
complexului QRS. 

Ecocardiografia poate demonstra îngroşarea pereţilor VS şi o creştere a masei VS la 
pacienţii cu boală infiltrativă care determină CMR. Evidenţiază dimensiuni normale ale 
ventriculilor şi funcţie sistolică păstrată. In funcţie de etiologie, miocardul poate avea aspect 
ecografic normal sau hiperecogen difuz în formele specifice de CMR infiltrative 10 . Patternul 
de umplere VS diferă, fapt demonstrat prin ecocardiografie Doppler transtoracică şi 
transesofagiană şi angiografic cu radionuclizi (ARN). La pacienţii cu PC sunt marcate variaţiile 
respiratorii ale timpului de relaxare izovolumică (TRIV) al VS şi ale velocităţii de vârf la valva 
mitrală în protodiastolă (undei E), acestea fiind absente la pacienţii cu CMR. 

Rezonanţa magnetică cardiacă poate permite diagnosticul diferenţial între diferitele 
forme etiologice de CMR, de asemenea diferenţierea de pericardita constrictivă. 

Cateterismul cardiac drept şi stâng este o explorare necesară în cazul suspiciunii 
diagnostice de CMR 10 . 

Biopsia endomiocardică reprezintă explorarea invazivă cea mai utilizată pentru 
stabilirea formei etiologice de CMR şi este criteriul princeps de diferenţiere de pericardita 
constrictivă 10 . 

Prognosticul este foarte variabil, în funcţie de etiologie. De obicei progresia 
simptomatologiei este continuă, iar mortalitatea prin această boală este mare. Mortalitatea cea 
mai mare o au CMR din hemocromatoză şi cea din amiloidoză, care au evoluţie rapid 
progresivă 10 . 

Nu există terapie specifică, doar simptomatică (se adresează simptomelor de 
insuficienţă cardiacă) exceptând CMR secundară hemocromatozei, în care terapia cu che- 
latoare de fier poate fi benefică. Folosirea diureticelor pentru scăderea presiunilor de umplere 
ventriculară şi reducerea presarcinii poate ameliora staza venoasă sistemică şi pulmonară cu 
riscul scăderii debitului cardiac. Terapia vasodilatatoare cu inhibitori ai ECA trebuie folosită 
cu precauţie datorită riscului scăderii excesive a tensiunii arteriale sistemice. Utilizarea calciu- 
blocantelor nu s-a dovedit eficientă pentru ameliorarea complianţei în CMR 10 . Instalarea 
fibrilaţiei atriale agravează disfuncţia diastolică, astfel încât menţinerea ritmului sinusal cât mai 
mult timp este esenţială. Digitalicele trebuie folosite cu prudenţă datorită riscului crescut de 
toxicitate, mai ales în amiloidoză. Anticoagularea orală cu acenocumarol este necesară la toţi 
pacienţii cu fibrilaţie atrială, cu tromboză apicală şi la cei cu debit cardiac redus, pentru 
scăderea riscului cardioembolic 10 . 

Transplantul cardiac reprezintă ultima opţiune terapeutică, fiind indicat mai ales la 
tinerii care dezvoltă insuficienţă cardiacă refractară. 

11. ARITMIILE SI TULBURĂRILE DE CONDUCERE. 
STOPUL CARDIAC 

Cătălina Arsenescu Georgescu, Cristian Stătescu 

Activitatea normală a cordului, la adult, este alcătuită dintr-o secvenţă regulată de 
cicluri între 60-100 bătăi/minut. Orice tulburare apărută în secvenţa ciclurilor, ca frecvenţă sau 
regularitate, prin apariţia unor stimuli ectopici eficienţi, alungirea, blocarea sau desincronizarea 
conducerii, la diverse nivele, generează o tulburare de ritm sau de conducere. 

Au fost propuse numeroase clasificări ale aritmiilor, în funcţie de diferite criterii 
(tabelul 11.1). 

Tabelul 11.1. Clasificarea aritmiilor 1 

A. ARITMII SINUSALE 

- Tahicardia sinusală 

- Bradicardia sinusală 

- Aritmia sinusală (respiratorie) 

- Extrasistolia atrială 

- Wandering pacemaker 

B. ARITMII SUPRA VENTRICULARE 

- Tahicardia prin reintrare în nodul atrioventricular 

- Tahicardia prin reintrare atrioventriculară (din sindromul de preexcitaţie) 

- Flutterul atrial 

- Fibrilaţia atrială 

- Scăpările joncţionale 

- Disociaţia atrioventriculară 

C. ARITMII VENTRICULARE 

- Extrasistolia ventriculară 

- Tahicardia ventriculară 

- Torsada vârfurilor 

- Fibrilaţia ventriculară 

- Ritmul idioventricular 

D. TULBURĂRI DE CONDUCERE 

- Blocul sinoatrial 

- Blocurile atrioventriculare 

- Blocurile intraventriculare (de ramură, bi- şi trifasciculare) 

E. SINDROAME DOMINANTE DE ARITMII 

- Boala nodului sinusal 

- Sindroamele de preexcitaţie ventriculară 

- Sindromul QT lung 

- Displazia aritmogenă a ventriculului drept 

- Sindromul Brugada 

Aritmiile cardiace se pot clasifica în funcţie de locul în care se dezvoltă, precum şi de 
aspectul electrocardiografie al complexului QRS, în aritmii supraventriculare (QRS 

îngust) şi aritmii ventriculare (QRS larg). Există însă şi aritmii supraventriculare cu complex 
larg. Alte criterii pe baza cărora se pot clasifica sunt: mecanismul de producere al aritmiei (prin 
reintrare, prin automatism), durata aritmiei (nesusţinută - sub 30 secunde, susţinută - peste 30 
secunde), cauza generatoare (cardiacă, extracardiacă, iatrogenă), frecvenţa răspunsului 
ventricular (tahiaritmii, bradiaritmii), regularitatea ritmului ventricular (regulate, neregulate), 
morfologia complexului QRS (monomorfe, polimorfe), frecvenţa de apariţie (paroxistice, 
repetitive), precum şi răspunsul la tratament (persistente, cronice). 

Medicaţia antiaritmică, utilizată pentru tratamentul aritmiilor se clasifică în patru clase 
(Vaughan-Williams), bazat pe acţiunea drogurilor asupra electrofiziologiei celulei cardiace 
normale (tabelul 11.2). 


T abelul 11.2. Clasificarea Vaughan-Williams, actualizată 


Clasa I 

Clasa a Il-a 

Clasa a IlI-a 

Clasa a IV-a 

IA 

- deprimă faza 
0, 

- încetinesc 
conducerea, 

- prelungesc 
depolarizarea 

IB 

- efect redus pe 
faza 0 a ţesutului 
normal, 

- deprimă faza 0 
în fibrele 
anormale, 

- scurtează 
repolarizarea 

IC 

- deprimă marcat 
faza 0, 

- încetinesc 
marcat condu¬ 
cerea, 

- efect redus pe 
repolarizare 

Simpaticolitice 
blocante ale 
receptorilor beta 

Prelungesc 
repolarizarea 
predominant prin 
blocarea 
canalelor de K + 

Blocante ale 
canalelor de 
calciu nondihi- 
dropiridinice 

- Chinidină 

- Disopiramidă 

- Procainamidă 

- Lidocaină 

- Mexiletină 

- Tocainidă 

- Fenitoină 

- Flecainida 

- Encainidă 

- Moricizină 

- Propafenona 

- Beta-blocante 

- Amiodaronă 

- Sotalol 

- Tosilat de 
Bretiliu 

- Ibutilide 

- Dofetilide 

- Verapamil 

- Diltiazem 


I. Tahiaritmiile supraventriculare 

în grupul tahiaritmiilor supraventriculare sunt cuprinse toate aritmiile cu o frecvenţă 
atrială mai mare de 100/minut, care îşi au originea deasupra bifurcării fasciculului His, sau 
utilizează structurile situate proximal faţă de această bifurcaţie în circuite de reintrare. 
Frecvenţa ventriculară a tahiaritmiilor supraventriculare poate fi mai mică de 100/minut în 
cazurile cu conducere atrioventriculară anormală. Complexul QRS are, de regulă, durata sub 
0,12 secunde, dar ea se poate lărgi din cauza conducerii intraventriculare anormale cauzate de 
un fascicul accesoriu, de un bloc de ramură preexistent, sau de o aberaţie funcţională frecvenţă- 
dependentă. Tahiaritmiile supraventriculare se pot clasifica în funcţie de durata lor, sau pe baza 
contextului clinic, a mecanismului electrofiziologic şi a aspectului electrocardiografie în: 
tahiaritmiile nodului sinusal (tahicardia sinusală, tahicardia prin reintrare sinoatrială şi 
tahicardia sinusală paradoxală), tahicardiile atriale (tahicardia atrială multifocală, tahicardiile 
atriale prin micro- şi macroreintrare), flutterul atrial, fibrilaţia atrială, tahicardia prin 
reintrare în nodul atrio-ventricular şi tahicardia prin reintrare a joncţiunii atrio-ventriculare. 


JL 

ir 










Compendiu de specialităţi medico-chirurgicale 


210 


1.1. Tahicardiile paroxistice supraventriculare se pot clasifica în tahicardii 
atrioventriculare prin reintrare nodală (60%), al căror suport electrofiziologic este un circuit 
de microreintrare cantonat în exclusivitate în interiorul nodului atri o ventricular şi în 
conexiunile atriale ale acestuia, şi în tahicardii prin reintrare atrioventriculară (35%), având 
ca substrat electrofiziologic un macrocircuit de reintrare, la care, pe lângă joncţiunea 
atrioventriculară participă în mod obligatoriu o cale accesorie de preexcitaţie, manifestă, sau 
ascunsă. 

1.1.1. Epidemiologie: prevalenţa în populaţie este de 2,25/1000, iar incidenţa de 
35/100.000; apare de două ori mai frecvent la femei decât la bărbaţi, cu vârste cuprinse între 
12 şi 30 de ani 2 . 

1.1.2. Etiopatogenie: apare cel mai frecvent pe cord sănătos, în absenţa unei boli 
cardiace structurale. Regiunea nodohisiană este disociată în sens longitudinal cu două căi de 
conducere cu proprietăţi electrofiziologice diferite, o cale cu perioadă refractară lungă şi 
conducere rapidă a excitaţiei şi o cale cu perioadă refractară scurtă şi conducere lentă a 
excitaţiei. O extrasistolă atrială care survine precoce se poate bloca în calea de propagare 
rapidă, aflată în perioadă refractară, conducându-se anterograd numai pe calea lentă, ceea ce 
are ca efect alungirea intervalului PR. Ajuns cu întârziere la extremitatea distală a căii lente, 
impulsul poate reintra în calea rapidă, propagându-se rapid în sens retrograd şi ajungând la 
nodul atrioventricular după ce acesta a redevenit excitabil, reexcită calea anterogradă lentă. 
Astfel se creează o buclă de reintrare intranodală a excitaţiei, cu tendinţă la autoperpetuare, 
care depolarizează succesiv ventriculii şi atriile. Tahicardia paroxistică prin reintrare 
atrioventriculară este mai rar întâlnită decât tahicardia prin reintrare nodală, dar pentru că ea 
apare şi în forme ascunse de preexcitaţie, în care fasciculele accesorii conduc excitaţia numai 
în sens ventriculoatrial, o parte din cazuri, în absenţa studiilor electrofiziologice invazive sunt 
atribuite reintrării nodale. In majoritatea cazurilor de preexcitaţie căile accesorii (unice sau 
multiple) au o perioadă refractară mai lungă şi o viteză de conducere mai rapidă decât regiunea 
nodohisiană. Ca urmare extrasistola atrială iniţiatoare se blochează în fasciculul de preexcitaţie, 
se propagă lent anterograd pe căi fiziologice şi reintră în atriu pe calea accesorie. Acest sens de 
parcurs al buclei de reintrare este denumit circuit ortodromic, iar complexul QRS din timpul 
tahicardiei are un aspect fin, întrucât depolarizarea ventriculară a avut o secvenţă normală. Mult 
mai rar, în cazurile cu perioadă refractară foarte scurtă a căii acesorii, extrasistola atrială se 
propagă la ventriculi numai pe calea accesorie, fiind blocată injoncţiunea atrioventriculară, iar 
apoi invadează retrograd ramurile fasciculului Hiss, trunchiul său comun şi nodul 
atrioventricular, reintrând în atrii. Rezultă o tahicardie cu complexe QRS lărgite, croşetate şi 
deformate, având aspectul de preexcitaţie maximală, condiţionat de circulaţia antidromică a 
frontului de depolarizare. 

Clinic: se prezintă sub formă de episoade de palpitaţii rapide cu debut şi sfârşit brusc, 
cu durată variabilă, de la zeci de secunde la ore. Se însoţesc de anxietate, stări lipotimice sau 
chiar sincopă (la debut prin scăderea debitului cardiac, sau la sfârşit, prin asistolă, în urma 
scăderii automatismului nodului sinusal), angină funcţională şi uneori fenomene de insuficienţă 
cardiacă în prezenţa unei boli structurale. 

1.1.3. Paraclinic: Electrocardiograma evidenţiază o frecvenţă atrială de 150- 200/min, 
ritmul este regulat, unda P negativă, în DII, DIII, aVF, înainte sau după complexul QRS, de 
cele mai multe ori ascunsă în QRS, conducerea atrio-ventriculară este 

1:1, iar complexul QRS este îngust. Studiul electrofiziologic oferă diagnosticul de certitudine 
şi o diferenţiază de o tahicardie prin macroreintrare. 

1.1.4. Tratament: Obiectivele tratamentului sunt rezolvarea crizei acute, prevenirea 
recurenţelor şi tratamentul curativ prin ablaţia cu radiofrecvenţă. Terminarea tahicardiei se 
poate face prin manevre vagale sub control ECG, iar în caz de eşec administrare de adenozină 
(6-12 mg i.v., rapid), sau alte droguri care pot bloca sau întârzia conducerea la nivelul nodului 
atrio-ventricular, ca verapamil (5-10 mg i.v.) sau diltiazem (0,25-0,35 mg/kg i.v.), digoxin (0,5- 
1 mg i.v.). In infarctul miocardic acut utilizarea adenozinei este periculoasă, fiind de preferat 
un agent beta-blocant şi în mod particular esmolol, datorită duratei sale scurte de acţiune. 
Hipotensiunea, cardiomegalia, disfuncţia sistolică de ventricul stâng sau insuficienţa cardiacă 
manifestă sau tratamentul cronic cu beta-blocante contraindică administrarea de verapamil, 
digoxina fiind o alegere logică. La pacienţii cu tahicardie paroxistică şi cord normal tratamentul 
are ca medicaţie de primă linie verapamil sau adenozină, în funcţie de mărimea tensiunii arte¬ 
riale; hipotensiunea contraindică utilizarea de verapamil. în situaţia decompensării cardiace se 
poate utiliza cardioversia electrică externă sau overdrive prin stimulare rapidă, intraatrial. 
Compromiterea hemodinamicii este condiţionată de frecvenţa ridicată a aritmiei (peste 
180/minut), de propagarea antidromică, în care depolarizarea ventriculară se realizează printr- 
o cale accesorie şi de preexistenţa unor anomalii cardiace structurale (stenoze valvulare, 
cardiopatie ischemică, cardiomiopatii diverse). La pacienţii cu tahicardie paroxistică 
supraventriculară apărută pe cord “normal” degradarea hemodinamică apare abia la 12-24 de 
ore de la debutul aritmiei. Hipotensiunea atrială, dispneea paroxistică, cu ortopnee şi angina 
pectorală prelungită, “funcţională” sau tahicardie dependentă sunt criterii ferme de opţiune 
pentm şocul electric extern, dar încercarea de conversie prin masaj de sinus carotidian merită 
totuşi a fi sistematic făcută înainte de tentativa de cardioversie electrică 3 . Profilaxia 
recurenţelor este indicată în cazurile cu accese frecvente şi simptomatice, care survin pe fondul 
unor cardiopatii organice, dar şi în cazurile cu recurenţe sporadice care survin pe un cord 
sănătos ia pacienţii cu profesii care implică responsabilităţi legate de siguranţa unor valori sau 
grupuri de persoane (conducători auto, piloţi, mecanici de locomotivă). Accesele sporadice de 
tahicardie paroxistică supraventriculară (unul sau două pe an) nu se mai profilactizează, mai 
ales dacă nu generează simptome şi nu survin pe fondul unor cardiopatii organice. Ea se poate 
face cu diverse droguri antiaritmice: beta-blocant, blocant de calciu, propafenonă, flecainida. 
Tratamentul curativ constă în ablaţia cu radiofrecvenţă a căii lente, terapia de elecţie 4 . 

1.2. Elutterul atrial este o tahicardie atrială caracterizată printr-o activitate atrială cu 
frecvenţa între 250-450/min, regulată, monomorfa, cu conducere atrioventriculară cu bloc 2:1. 
Este o macroreintrare atrială care foloseşte istmul cavotricuspidian ca parte integrantă a 
circuitului de reintrare. 

1.2.1. Epidemiologie: se întâlneşte mai frecvent la sexul masculin (raport B/F=4.7:l). 

1.2.2. Etiologie: Flutterul atrial este rareori o aritmie a cordului sănătos. De obicei el 
complică diverse cardiopatii organice severe, valvulopatii mitrale, cardiomiopatii, cardiopatia 
ischemică, embolia pulmonară, sau poate fi cauzat de factori extracardiaci, 

ca hipoxemia, pneumotoraxul, bronhopneumopatia obstructivă cronică sau tireotoxicoza. 
Coexistă frecvent cu fibrilaţia atrială. 

1.2.3. Clinic: Anamneză evidenţiază palpitaţii, dispnee, lipotimii, angină. Severitatea 
simptomelor depinde de frecvenţa ventriculară. Flutterul atrial care apare la adolescenţii şi la 
adulţii tineri cu cardiopatii congenitale complexe, corectate chirurgical are adeseori un tablou 
clinic sever şi risc de moarte subită. Examenul obiectiv evidenţiază puls venos jugular. 

1.2.4. Paraclinic: Electrocardiograma evidenţiază două tipuri de flutter atrial. Tipul I de 
flutter se datoreşte unui macrocircuit de reintrare localizat în atriul drept pe care excitaţia îl 
parcurge în sens antiorar, paralel cu inelul valvei tricuspide, după care trece printr-o 
“strâmtoare” delimitată de inelul valvular şi vena cavă inferioară, urcă prin septul interatrial, 
se reflectă pe peretele superior al atriului, ocolind vena cavă superioară şi coboară din nou pe 
lângă urechiuşa stângă spre inelul valvei tricuspide. Acest circuit poate fi mai rar parcurs şi în 
sens orar. Aspectul electrocardiografie al activării atriale este de unde cu “dinţi de fierăstrău”, 
cu frecvenţa spontană de 280 - 320/minut, de obicei 300/minut, de aspect izomorf şi fără 
intervale izoelectrice între ele, evidente în derivaţiile electrocardiografice DII, DIII şi aVF, 
puţin vizibile sau absente în derivaţiile DI şi V6, şi cu amplitudine intermediară derivaţia în 
VI, derivaţie în care undele de flutter pot fi separate de mici intervale izoelectrice. Propagarea 
la ventriculi a excitaţiei se face într-un raport de 2/1 sau 4/1, rezultând frecvenţe ventriculare 
de 150/minut, sau 75/minut. Aritmia poate fi întreruptă prin electrostimulare atrială dreaptă. In 
tipul II de flutter atrial, circuitul de reintrare se poate extinde şi la atriul stâng. Frecvenţa 
undelor atriale este de 340-450/minut, iar efectele stimulării atriale drepte sunt inconstante. 
Rareori, şi mai ales la copiii, sau la adolescenţii şi tinerii cu cardiopatii congenitale corectate 
chirurgical, propagarea atrioventriculară a excitaţiei se poate face într-un raport de 1/1. 
Frecvenţa ventriculară rezultată, de peste 300/minut produce degradare hemodinamică şi poate 
expune la riscul de moarte subită. La adult, o propagare 1/1 a excitaţiei poate rezulta în urma 
tratamentului cu chinidină, procainamidă, sau propafenonă, antiaritmice care scad frecvenţa 
undelor de flutter spre 200/minut, ceea ce în unele cazuri facilitează transmisia integrală a 
impulsurilor atriale prin joncţiunea atrioventriculară. Masajul sinusului carotidian nu întrerupe 
flutterul auricular, dar produce un răspuns bimodal caracteristic al aritmiei la stimularea vagală: 
rărirea abruptă a frecvenţei ventriculare şi creşterea frecvenţei undelor de flutter în timpul 
compresiunii carotidiene. 

1.2.5. Tratament: Obiectivele fundamentale sunt restabilirea ritmului sinusal, pre¬ 
venirea recurenţelor şi controlul frecvenţei ventriculare, tratamentul antitahicardic şi tra¬ 
tamentul curativ. Mijloacele care permit realizarea acestor obiective sunt şocul electric extern, 
agenţii antiaritmici, electrostimularea atrială şi terapia ablativă de radiofrecvenţă. Conversia la 
ritm sinusal a flutterului atrial recurge la şocul electric extern de urgenţă în cazurile cu 
degradare hemodinamică şi în flutterul atrial care complică infarctul miocardic acut, sau 
precipită crize anginoase prelungite. Şocul electric extern sincronizat este de regulă eficient; în 
numeroase cazuri aritmia se reduce după descărcarea unor energii mici, de numai 10-50 Joule, 
care pot fi aplicate şi fără anestezie prealabilă. Drogurile antiaritmice din clasa IA (chinidină, 
procainamidă) şi din clasa I C (flecainida, propafenona), la fel ca şi ibutilide au indicaţii în 
conversia medicamentoasă a 

flutterului atrial, dar administrarea de agenţi din clasa IA trebuie precedată de un tratament cu 
digoxin, blocante beta-adrenergice sau verapamil, pentru a preveni accelerarea nedorită a 
frecvenţei ventriculare, prin propagarea integrală a undelor de flutter la ventriculi. 
Electrostimularea atrială “overdrive” poate fi realizată pe cale endovenoasă, sau 
transesofagiană, cu un pacemaker extern. Ea este indicată în formele repetitive şi refractare la 
droguri ale flutterului atrial, pentru a se evita şocurile electrice repetate şi numeroase. 
Procedura mai este indicată în cazurile cu risc anestezic, sau cu contraidicaţii pentru 
cardioversia electrică, cât şi în flutterul atrial care complică un cateterism cardiac, sau un studiu 
electrofiziologic. Ablaţia prin curenţi de radiofrecvenţă a flutterului atrial atacă “istmul” dintre 
inelul valvei tricuspide şi orificiul venei cave inferioare, întrerupând printr-o leziune lineară 
circuitul de reintrare al aritmiei şi realizează astfel tratamentul curativ al aritmiei. Eficienţa 
procedeelor ablative, de 90-100% a făcut ca în prezent ele să înlocuiască complet tratamentul 
chirurgical, reprezentând terapia de primă linie în formele cronice de flutter şi în cazurile cu 
recurenţe frecvente, sever simptomatice, sau refractare la terapia convenţională 5 . Controlul 
frecvenţei ventriculare poate fi realizat cu cea mai mare siguranţă, eficacitate şi economicitate 
prin digitali- zare. Deseori, sub influenţa digoxinei, flutterul se transformă în fibrilaţie 
auriculară, aritmie a cărei frecvenţă ventriculară este mai uşor controlabilă. Când flutterul atrial 
păstrează un caracter permanent, deşi a fost supus unei terapii agresive cu şocuri electrice, 
electrostimulare atrială sau droguri antiaritmice, digitalizarea sau administrarea de beta- 
blocante sau de verapamil, care deprimă conducerea atrioventriculară a undelor atriale, 
reducând rata de propagare a acestora la ventriculi (3:1-4:1) este soluţia recomandabilă. Dacă 
medicaţia este ineficientă, sau nu poate fi administrată din cauza unor restricţii impuse de 
hipotensiune, insuficienţa cardiacă sau efectele adverse, soluţia terapeutică rezidă în ablaţia 
totală a nodului atrioventricular, completată cu implantarea unui pacemaker VVIR. Menţinerea 
ritmului sinusal după conversia electrică sau medicamentoasă a flutterului atrial se face cu 
droguri antiaritmice. Tratamentul antitahicardic se adresează flutterului recurent, la pacienţii 
purtători de stimulatoare cardiace pentru boala nodului sinusal, care au şi funcţii antitahicardice 
şi care au fost programate adecvat pentru îndeplinirea acestui deziderat terapeutic. 

1.3. Fibrilaţia atrială este una dintre cele mai frecvente tulburări de ritm, caracterizată 
printr-o depolarizare atrială total anarhică, dezorganizată, cu pierderea efectivă a contracţiei 
atriale. 

1.3.1. Epidemiologie: afectează 4% din bolnavii cu cardiopatii organice, iar incidenţa sa 
creşte cu vârsta, de la 6,2/1000 la bărbaţii şi 3,8/1000 la femeile cu vârsta de 55-64 de ani, la 
75,9/1000, şi respectiv, 62,8/1000 după vârsta de 85 de ani, fiind de 1,5 ori mai frecventă la 
sexul masculin. 

1.3.2. Etiopatogenie şi consecinţe hemodinamice: Factorii de risc pentru fibrilaţia atrială 
sunt înaintarea în vârstă, sexul masculin, diabetul zaharat, hipertensiunea arterială, cardiopatia 
ischemică, cardiomiopatiile, obezitatea, hipertiroidia, şi în mai mică măsură astăzi, bolile 
valvulare (în mod particular valvulopatiile mitrale reumatice). Insuficienţa cardiacă congestivă 
poate fi o cauză sau o consecinţă a fibrilaţiei atriale; fibrilaţia atrială afectează 50% din bolnavii 
cu stenoză mitrală, sau cu insuficienţă cardiacă congestivă. Predictorii ecografici ai apariţiei 
aritmiei sunt dilatarea atrială, hipertrofia ventriculară stângă şi disfuncţia sistolică a 
ventriculului stâng. Fibrilaţia atrială paroxistică tinde să 

devină permanentă la o treime din subiecţi. Fibrilaţia atrială paroxistică colinergică apărută în 
a doua jumătate a nopţii, de obicei la bărbaţi tineri şi fără boli cardiace organice, se datorează 
bradicardiei nocturne prin hipertonie vagală, care accentuează dispersia temporală a 
perioadelor refractare din miocardul atrial, făcând posibilă apariţia circuitelor de 
microreintrare. Propagarea excitaţiei pe aceste circuite este facilitată de faptul că stimularea 
vagală scurtează durata perioadei refractare a miocardului atrial. Stimularea 
simpatoadrenergică favorizează instalarea diurnă a fîbrilaţiei atriale paroxistice, la bolnavii cu 
cardiopatii organice, şi în mod particular la aceia cu cardiopatie ischemică. Factorii precipitanţi 
ai formei adrenergice de fibrilaţie atrială sunt efortul, stressul, alcoolul, cafeina şi ceaiul. în 
funcţie de durata şi de modul său de terminare se clasifică în trei forme: paroxistică, persistentă 
şi permanentă. Fibrilaţia atrială paroxistică are o durată de cel mult 7 zile, adeseori mai scurtă 
de 24 de ore şi se converteşte spontan sau prin tratament medicamentos la ritm sinusal, cu 
relativă uşurinţă. Fibrilaţia atrială persistentă durează mai mult de o săptămână şi de obicei 
necesită pentru întrerupere o cardioversie electrică. Fîbrilaţiei atriale permanente îi aparţin acei 
pacienţi la care tentativele de conversie electrică sau medicamentoasă ale aritmiei rămân fără 
succes. Consecinţele instalării fîbrilaţiei atriale sunt reducerea cu 25-30% a debitului cardiac, 
remodelarea cardiacă şi accidentele tromboembolice. Reducerea debitului cardiac poate fi un 
factor precipitant al insuficienţei cardiace congestive. Ea se datorează desfiinţării sistolei 
atriale, sistolelor ventriculare ineficiente (precedate de diastolă scurtă, şi cu umplere 
ventriculară insuficientă), şi regurgitării mitrale sau tricuspidiene funcţionale generate de 
perturbarea mecanismului de închidere normal al acestor valve. In timp reducerea debitului 
cardiac, se accentuează, ca urmare a evoluţiei bolii cauzale, sau a remodelării dilatative a 
ventriculilor secundară tulburării de ritm, care generează o adevărată tahicardiomiopatie. Date 
clinice şi experimentale recente relevă faptul că dilatarea atrială progresivă observată în 
evoluţia fîbrilaţiei atriale poate fi nu numai o cauză, ci şi o consecinţă a aritmiei, care supune 
atriul la un proces de remodelare. Ca urmare a acestui fenomen au loc modificări structurale 
ale miocitelor atriale, mediate de perturbarea fluxului transmembranar de calciu, modificări 
care se însoţesc de scurtarea perioadei refractare atriale şi de fragmentarea fibrelor miocardice 
prin benzi sau insule de fibroză, care la rândul lor au un rol major în autoîntreţinerea aritmiei 
şi justifică afirmaţia conform căreia “fibrilaţia atrială naşte fibrilaţie atrială”. Ca urmare, la 
bolnavii cu fibrilaţie atrială paroxistică sau persistentă perioadele aritmice devin tot mai lungi, 
recurenţa fîbrilaţiei se produce la intervale de timp din ce în ce mai scurte, iar obţinerea şi 
perenizarea ritmului sinusal, prin şoc electric extern şi droguri antiaritmice este din ce în ce 
mai dificilă. Efectele hemodinamice nefavorabile ale instalării fîbrilaţiei atriale pot deveni 
catastrofice în prezenţa unor cardiopatii organice ca stenoza mitrală şi aortică severă, 
cardiomiopatia hipertrofică, amiloidoza cardiacă sau stenoza mitrală critică, în care din cauza 
disfuncţiei diastolice preexistente, contracţia atrială şi lungimea diastolei au o contribuţie 
majoră la asigurarea unui debit cardiac acceptabil. In aceste cazuri fibrilaţia atrială este un 
inductor potenţial de edem pulmonar acut şi/sau de hipotensiune arterială sistemică severă. 
Frecvenţa ventriculară crescută şi reducerea lungimii diastolei au efecte nefavorabile la corona- 
rieni, accentuând dezechilibrul între necesităţile crescute de oxigen ale miocardului şi 
diminuarea perfuziei coronariene. Expresia clinică a agravării ischemiei miocardice este 

criza “de angor” funcţional prelungit, care poate fi o problemă majoră a fibrilaţiei atriale din 
infarctul miocardic acut, sau de după o intervenţie chirurgicală de revasculari- zare miocardică, 
în sindromul de preexcitaţie, căile accesorii cu perioade refractare scurte conduc preferenţial 
numeroasele unde de fibrilaţie atrială la ventriculi, activitatea electrică a acestora fiind 
reprezentată de succesiunea rapidă a unor complexe QRS lărgite şi deformate, cu aspect de 
preexcitaţie maximală, astfel că fibrilaţia atrială echivalează din punct de vedere hemodinamic 
şi al riscului de moarte subită cu tahicardia ventriculară. Accidentele tromboembolice complică 
frecvent fibrilaţia atrială. Această aritmie este cauza cea mai frecventă a accidentelor embolice 
sistemice şi îndeosebi a infarctelor cerebrale. Proporţia emboliilor cerebrale clinic manifeste 
ale bolnavilor cu fibrilaţie auriculară creşte de la 6,7% în decada 50-59 de ani, la 36,2% după 
vârsta de 80 de ani. Bolnavii cu fibrilaţie auriculară “valvulară” au o incidenţă de 17 ori mai 
mare a emboliilor cerebrale decât pacienţii fibrilanţi fără leziuni valvulare. Chiar şi la pacienţii 
nevalvulari, incidenţa anuală a emboliilor cerebrale este de 3-5%, iar în afară de accidentele 
vasculare cerebrale simptomatice, există numeroase cazuri de infarcte cerebrale fără 
manifestări clinice, diagnosticate numai de către tomografia computerizată. 

1.3.3. Clinic: Simptomatologia este foarte diferită, de la total asimptomatici (20%) până 
la simptome severe de tip sincopă, în funcţie de neregularitatea ritmului şi de frecvenţa 
ventriculară. Acuzele principale constau în palpitaţii, dispnee, ameţeli, sincope, oboseală, 
angină. Din punct de vedere al complicaţiilor acestea sunt legate de apariţia evenimentelor 
embolice cerebrale, periferice sau pulmonare, a insuficienţei cardiace şi a tahicardiomiopatiei 
în situaţia unei frecvenţe ventriculare crescute (110-120/min), timp îndelungat. La examenul 
obiectiv pulsul periferic este neregulat, inegal ca intensitate, cu deficit de puls dacă frecvenţa 
centrală este crescută. 

1.3.4. Paraclinic: Electrocardiograma evidenţiază o activitate atrială, unde ”f de 
fibrilaţie care îşi schimbă continuu amplitudinea, durata, direcţia, cu frecvenţa de 350- 
600/min, ritmul ventricular fiind neregulat, frecvenţa medie 120-150/min. Studiul elec- 
trofiziologic oferă diagnosticul de certitudine în faţa unei tahicardii cu frecvenţă crescută şi 
complex QRS larg. 

1.3.5. Tratament: Strategiile terapeutice în fibrilaţia atrială au la bază trei opţiuni 
fundamentale: restabilirea şi menţinerea ritmului sinusal, controlul frecvenţei ventriculare şi 
prevenirea accidentelor embolice; dintre acestea ultima opţiune este obligatorie, întrucât “ţinta 
primară” a terapiei trebuie să fie protecţia creierului. La toţi pacienţii cu factori de risc embolie 
tratamentul de lungă durată cu anticoagulante orale este obligatoriu deoarece el reduce 
substanţial posibilitatea injuriei cerebrale atunci când se obţin valori ale INR de 2,0-3,0. 
Restabilirea ritmului sinusal se poate face prin şoc electric extern sau prin conversie 
medicamentoasă. Conversia electrică de urgenţă a fibrilaţiei auriculare este necesară şi indicată 
în cazurile compromise hemodinamic şi în fibrilaţia atrială din sindromul de preexcitaţie, 
indiferent de vechimea aritmiei. Conversia electrică electivă a aritmiei se face în cazurile de 
fibrilaţie atrială cu durată îndelungată (fibrilaţie atrială persistentă), fără degradare 
hemodinamică. Conversia electrică electivă este precedată de tratamentul anticoagulant oral. 
Administrarea prealabilă de droguri antiaritmice care scad pragul de defibrilare electrică creşte 
rata de succes a conversiei electrice elective. în mod tradiţional, şocul electric iniţial are energia 
de 200 Joule, iar 

dacă el nu restabileşte ritmul sinusal, energia este crescută treptat spre 360 Joule. Conversia 
medicamentoasă (chimică) se adresează cazurilor stabile hemodinamic, cu o fibrilaţie atrială 
relativ recent instalată (paroxistică). Avantajele restabilirii şi menţinerii ritmului sinusal sunt 
ameliorarea simptomelor, creşterea debitului cardiac, profilaxia accidentelor embolice şi 
întreruperea fenomenelor de remodelare. Dezavantajele sunt acelea ale obligativităţii 
tratamentului de lungă durată cu antiaritmice şi ale acceptării riscurilor inerente de efecte 
adverse şi proaritmice pe care acestea le presupun. Antiaritmicele se administrează bolnavilor 
cu fibrilaţie auriculară cu următoarele scopuri: obţinerea ritmului sinusal, facilitarea conversiei 
electrice prin reducerea pragului de defibrilare, prevenirea recurenţei precoce postconversie 
electrică şi menţinerea ritmului sinusal pe termen lung, transformarea fibrilaţiei atriale în flutter 
atrial, care poate fi ulterior terminat prin pacing antitahicardic, ablaţie de radiofrecvenţă sau 
şoc electric extern sau endocavitar. Conversia cu droguri administrate pe cale orală utilizează 
chinidina, dofetilide, propafenona, flecainide sau amiodaronă. în fibrilaţia atrială paroxistică 
sau recentă, doza unică de 600 mg propafenonă, sau de 300 mg flecainide termină fibrilaţia 
atrială la 70- 80% din pacienţi în maximum patru ore de la administrare, fără efecte adverse 
notabile. Menţinerea ritmului sinusal după conversia fibrilaţiei atriale paroxistice obligă la o 
profilaxie permanentă cu antiaritmice, întrucât peste 90% din pacienţi dezvoltă recurenţe. 
Drogurile din clasa I C, propafenona şi flecainida par a avea cea mai mare eficienţă, dar nu 
trebuie administrate la pacienţii cu antecedente de infarct miocardic. Ca droguri de a doua 
opţiune sau la pacienţii cu hipertensiune arterială, ischemie activă sau insuficienţă cardiacă se 
preferă amiodaronă. Controlul frecvenţei ventriculare în fibrilaţia atrială permanentă are ca 
obiective prevenirea insuficienţei cardiace şi ameliorarea calităţii vieţii. El poate fi realizat cu 
digoxin, verapamil, diltiazem, beta-blocante sau prin ablarea joncţiunii ventriculare şi 
cardiostimularea electrică permanentă VVIR. Avantajele acestei strategii terapeutice sunt un 
control acceptabil al simptomelor printr-o terapie mai simplă şi mai ieftină decât aceea de 
restabilire şi menţinere a ritmului sinusal, cât şi o completă evitare a riscului proaritmic al 
medicamentelor. Dezavantajele controlului frecvenţei ventriculare sunt persistenţa 
neregularităţii contracţiilor cardiace, care este percepută sub formă de palpitaţii de către o 
proporţie substanţială a pacienţilor, o ameliorare hemodinamică mai modestă decât aceea 
oferită de reinstalarea ritmului sinusal, riscul bradicardiei iatrogene simptomatice, care necesită 
implantarea unui pacemaker permanent şi obligativitatea tratamentului continuu cu 
anticoagulante orale. Ca opţiune terapeutică de primă linie controlul frecvenţei ventriculare 
este indicat în cazurile de fibrilaţie atrială fără simptome (palpitaţii, oboseală, dispnee de efort 
sau sincopă) care să forţeze restabilirea ritmului sinusal, în cazurile de fibrilaţie atrială veche, 
sau cu alte contraindicaţii pentru tentativa de conversie a aritmiei, legate de probabilitatea 
redusă a succesului acesteia, cât şi cazurile cu risc proaritmic important (cardiomegalie 
excesivă, insuficienţă cardiacă). Glicozizii digitalici sunt indicaţi în prezenţa insuficienţei 
cardiace, sau a hipotensiunii arteriale, dar trebuie avut în vedere că prin efectele sale vagotonice 
digoxina controlează bine frecvenţa cardiacă numai în repaus şi nu previne creşterea excesivă 
a frecvenţei cardiace la efort. De aceea, digoxina este indicată în mod particular pacienţilor în 
vârstă, mai puţin capabili de eforturi fizice importante. La restul pacienţilor, frecvenţa 
ventriculară poate fi controlată cu beta-blocante, diltiazem sau verapamil; acesta din urmă pare 
a preveni remodelarea atrială. O problemă a antago- 



Compendiu de specialităţi medico-chirurgicale 


217 


niştilor calciului şi a beta-blocantelor este supradozarea care, prin limitarea excesivă a creşterii 
frecvenţei cardiace, poate reduce capacitatea de efort a pacienţilor tineri, întrucât frecvenţa 
ventriculară excesivă cauzează remodelare şi tahicardiomiopatie dilatativă, aprecierea calităţii 
tratamentului de control medicamentos al frecvenţei cardiace şi titrarea posologiei drogurilor 
care blochează conducerea excitaţiei prin joncţiunea atrioventriculară se cere a fi corect 
apreciată prin electrocardiografie Hoher. Tratamentul intervenţional al fibrilaţiei atriale 
paroxistice are ca scop eliminarea zonelor de automatism rapid responsabile de iniţierea 
fibrilaţiei atriale, şi modificarea substratului care permite întreţinerea ei, prin izolarea cu 
radiofrecvenţă a venelor pulmonare la nivelul atriului stâng. In fibrilaţia atrială permanentă, la 
pacienţi foarte simptomatici, la care tratamentul medicamentos este ineficient sau generează 
efecte adverse importante se poate efectua ablaţia prin radiofrecvenţă a joncţiunii 
atrioventriculare urmată de implantarea unui stimulator cardiac ventricular, de tip VVIR. 

II. Aritmiile ventriculare 

Aritmiile ventriculare pot exista pe un cord structural normal, dar mai ales ca şi 
complicaţii în contextul unei afectări structurale cardiace diverse, expunând astfel pacientul la 
un risc crescut de moarte subită. Mecanismele care stau la baza aritmiilor ventriculare sunt: 
tulburările de formare a impulsului (automatism crescut, activitate declanşată) şi tulburări de 
conducere a impulsului de tip reintrare. Activitatea declanşată de postpotenţiale tardive poate 
declanşa atât extrasistole, dar şi tahicardii ventriculare polimorfe. 

II. 1. Extrasistolia ventriculară este reprezentată de un complex QRS cu depolarizare 
ventriculară precoce, având originea în orice punct al ventriculilor, şi o durată de peste 120 
msec. 

II. 1.1. Etiologie: Cele mai frecvente cauze sunt reprezentate de cardiopatia ischemică, 
miocardite, prolaps de valvă mitrală şi displazia aritmogenă de ventricul drept. De asemenea, 
ele pot apărea fiind favorizate de ischemie, inflamaţie, hipoxie sau dezechilibre electrolitice 
care afectează celula miocardică. Ele pot apărea şi pe cord sănătos, la emoţii, stres sau mai ales 
după consum excesiv de alcool, cafea, ceai, tutun. 

II. 1.2. Clinic: Simptomele constau în palpitaţii, disconfort toracic sau la nivelul gâtului, 
datorate forţei contractile mai mari a bătăii postextrasistolice. Examenul fizic evidenţiază 
prezenţa bătăilor premature, urmate de o pauză mai lungă, postextrasistolică. 

II. 1.3. Paraclinic: Electrocardiografie unda P este absentă, iar complexul QRS este 
larg, peste 120 msec, cu aspect de bloc de ramură, în funcţie de originea extrasistolei, urmată 
de o pauză compensatorie. In funcţie de frecvenţa de apariţie ele pot fi izolate, dar şi 
bigeminate, trigeminate sau cvadrigeminate. După morfologie sunt monomorfe şi polimorfe 
(provin din mai multe focare), iar în funcţie de asociere pot fi unice, dublete, triplete sau cu 
tendinţă la organizare în tahicardie ventriculară. Aceste aspecte pot fi surprinse şi cuantificate 
pe monitorizarea Hoher ECG de 24 ore. 

II. 1.4. Tratament: Decizia de tratament în extrasistolia ventriculară pleacă de la 
următoarele trei criterii: numărul extrasistolelor, forma şi modul lor de grupare şi boala de cord 
pe care o complică. Tratamentul extrasistolelor ventriculare în absenţa unei cardiopatii 
organice constă în psihoterapie şi în înlăturarea factorilor precipitanţi, cafea, tutun, ceai, cacao, 
ciocolată, cola, alcool. Dacă pacienţii se plâng de palpitaţii, asocie- 

rea între un drog anxiolitic în doze mici şi un beta-blocant este suficientă. Chiar şi extrasistolia 
frecventă, cu salve de tahicardie ventriculară nesusţinută, sau cu peste 30 extrasistole pe oră 
are un caracter benign la persoanele fără anomalii structurale cardiace, dacă aspectul 
compexelor QRS extrasistolice este monomorf şi în consecinţă nu necesită un tratament 
antiaritmic. Tratamentul extrasistolelor ventriculare la bolnavii cu cardiopatii organice şi 
complicaţii acute are ca fundament măsurile terapeutice de corecţie a ischemiei din 
sindroamele coronariene acute (tromboliză, angioplastie, reversie medicamentoasă a spasmului 
coronar), controlul hemodinamic al insuficienţei cardiace severe, sau al edemului pulmonar 
acut şi tratamentul specific al miocarditelor sau pericarditelor. în infarctul miocardic acut şi în 
angina pectorală instabilă suprimarea extrasistolelor ventriculare poate fi realizată de 
administrarea lidocainei intr-un bolus urmat de o perfuzie. Utilizarea de rutină a acestei terapii 
nu este recomandabilă întrucât “aritmiile de alarmă” nu au un risc prognostic clar, iar 
tratamentul cu lidocaină nu a redus mortalitatea spitalicească la pacienţii monitorizaţi. 
Insuficienţa cardiacă severă şi edemul pulmonar acut se asociază deseori cu extrasistolia 
ventriculară. Controlul acesteia se realizează de regulă prin compensarea bolnavului şi rareori 
necesită administrarea de antiaritmice; amiodarona sau mexiletinul sunt recomandate pentru 
absenţa efectului inotrop negativ, iar blocantele beta-adrenergice, ca parte a strategiei moderne 
de tratament a insuficienţei cardiace pot, la rândul lor, influenţa în sens favorabil extrasistolia 
ventriculară, reducând prevalenţa morţii subite a acestei categorii de bolnavi. în aritmiile 
ventriculare din miocardite şi pericardite, tratamentul este justificat de extrasistolele 
ventriculare frecvente, sau de tahicardia ventriculară nesusţinută. Amiodarona pare a fi agentul 
antiaritmic de elecţie, iar durata administrării sale se va extinde pe o perioadă de 2-3 luni 6 . în 
infarctul miocardic vechi, cu o fracţie de ejecţie mai mare de 35% şi cu extrasistole ventriculare 
asimptomatice prima opţiune terapeutică este administrarea blocantelor beta-adrenergice, 
droguri care suprimă extrasistolele ventriculare repetitive la numeroşi pacienţi şi prelungesc 
durata vieţii; la astfel de bolnavi tratamentul cu amiodaronă deşi este activ faţă de extrasistole 
şi reduce prevalenţa morţii subite, nu influenţează mortalitatea generală. Alte droguri 
antiaritmice, precum encainide sau flecainide, deşi suprimă extrasistolele ventriculare cresc 
mortalitatea generală; moricizina controlează extrasistolia ventriculară cu preţul unor efecte 
proaritmice pronunţate, dar nu pare a creşte mortalitatea generală. Mai dificil este tratamentul 
bolnavilor care asociază la un infarct miocardic vechi, o fracţie de ejecţie mult deprimată, 
potenţiale tardive şi extrasistole ventriculare numeroase, repetitive şi simptomatice. în astfel 
de cazuri, revascularizarea arterei zonei de infarct şi a altor leziuni coexistente, ca şi 
anevrismectomia poate avea efecte salutare. Blocantele beta-adrenergice pot fi încercate, şi 
dacă sunt eficiente şi bine tolerate sunt un tratament de elecţie. In cazurile cu răspuns 
incomplet, alternativa o constituie amiodarona, sau un alt agent antiaritmic, selecţionat prin 
testare electrofiziologică. Cardiomiopatiile dilatative şi cardiomiopatiile hipertrofice sunt 
expuse unui risc major de moarte subită, corelat cu prezenţa în peste 90% din cazuri a 
extrasistolelor ventriculare complexe, şi în cel puţin 50% din cazuri a tahicardiilor ventriculare 
nesusţinute. La pacienţii cu cardiomiopatii dilatative aflaţi în insuficienţa cardiacă, controlul 
decompensării poate aboli manifestările ectopice ventriculare, iar administrarea inhibitorilor 
enzimei de conversie a angiotensinei ajută atât la controlul insuficienţei cardiace, cât şi la acela 
al aritmiei extrasistolice. Moartea subită 

este un eveniment obişnuit în evoluţia cardiomiopatiei hipertrofice, afectând mai frecvent 
pacienţii tineri, cu vârsta sub 20 ani, cu antecedente ereditare de cardiomiopatie hipertrofică şi 
de moarte subită, la care anamneza evidenţiază sincope, iar monitorizarea Holter sau 
electrocardiograma standard relevă extrasistole ventriculare frecvente şi multiforme, sau 
episoade susţinute/nesusţinute de tahicardie ventriculară, eventual precipitate de efort. 
Blocantele beta-adrenergice au avantajul teoretic de a combina acţiunea antiaritmică cu efectul 
inotrop negativ, care diminuă gradul obstrucţiei, creşte debitul cardiac şi ameliorează 
capacitatea de efort şi simptomele, dar influenţa acestor droguri asupra duratei vieţii nu este 
clară. Amiodarona este indicată la bolnavii cu sincope prin aritmii ventriculare, având şi 
avantajul adiţional al protecţiei faţă de fibrilaţia atrială, dar ca şi în cazul drogurilor precedente, 
efectul său de profilactizare a morţii subite disritmice este incert. 

II. 2. Tahicardia ventriculară reprezintă o succesiune de minim 3-4 complexe de 
origine ventriculară, consecutive, cu aceeaşi morfologie sau cu morfologii diferite, cu o 
frecvenţă de peste 100/min. Tahicardia ventriculară este cea mai frecventă cauză de moarte 
subită cardiacă. 

11.2.1. Etiopatogenie: Substratul său clinic cel mai obişnuit este cardiopatia ischemică. 
Suportul morfologic şi funcţional al tahicardiei ventriculare “ischemice” este reprezentat de 
zonele cicatriceale rezultate din vindecarea unor vechi infarcte, şi/sau de ischemia permanentă 
sau episodică, promotoare de instabilitate electrică miocardică. In perioada acută a infarctului 
miocardic tahicardia ventriculară este de obicei generată de focare de automatism ectopic 
capabile de depolarizare diastolică lentă, sau este produsă de microreintrările care au loc la 
limita dintre zona de infarct şi miocardul viabil. După infarctul miocardic acut, predictori ai 
unei tahiaritmii ventriculare spontane şi letale sunt reducerea fracţiei de ejecţie, episoadele de 
tahicardie ventriculară nesusţinută, sincopele, potenţialele tardive ventriculare şi studiul 
electrofiziologic inductor de tahicardie ventriculară susţinută, iar mecanismul electrofiziologic 
predominant este mişcarea de reintrare. Numeroase alte cardiomiopatii, nonischemice pot 
cauza tahicardii ventriculare susţinute: cardiomiopatia dilata ti vă sau hipertrofică, sarcoidoza, 
miocardita acută, displazia aritmogenă de ventricul drept, boala Chagas, sau distrofiile 
musculare, afecţiuni în care mecanismul aritmogenic obişnuit este condiţionat de obicei tot de 
un circuit de reintrare din sistemul His-Purkinje, circuit care poate fi blocat prin administrarea 
de antiaritmice sau întrerupt prin ablaţie de radiofrecvenţă, ori prin cardiostimulare 
antitahicardică cu un pacemaker extern sau implantat. Tahicardiile ventriculare dezvoltate pe 
fondul unei alungiri a intervalului QT pot fi determinate genetic, sau sunt secundare 
diselectrolitemiei, bradiaritmiilor majore, sau tratamentului cu medicamente care prin 
alungirea duratei potenţialului monofazic de acţiune al miocardului ventricular accentuează 
gradul de dispersie temporală al perioadelor refractare din fibrele miocardice adiacente, 
favorizând fenomene de microreintrare, sub forma reexcitaţiei focale. Atât forma monomorfa, 
cât şi forma polimorfa a tahicardiei ventriculare pot surveni şi în absenţa unor anomalii 
structurale cardiace, ca boli “electrocardiografice” ale inimii. 

11.2.2. Clinic: Simptomele care apar în timpul tahicardiei ventriculare depind de 
frecvenţa ventriculară, durata aritmiei şi boala cardiacă subiacentă. Episoadele susţinute se 
însoţesc de palpitaţii, angină, astenie, dispnee, sincopă. Degenerarea în fibrilaţie 

ventriculară, în absenţa unor măsuri terapeutice, duce la moarte subită cardiacă. Frecvenţa 
cardiacă din timpul tahicardiei nu compromite de obicei hemodinamica dacă are o valoare sub 
150 bătăi/minut, iar inima este indemnă de anomalii structurale. Când frecvenţa cardiacă 
depăşeşte 200 bătăi/minut, pacienţii dezvoltă brusc dispnee, vertij, amauroză şi sincopă prin 
oprire cardiorespiratorie, cauzată de transformarea tahicardiei într-o fibrilaţie ventriculară 
pasageră, fenomen ce are loc îndeosebi la bolnavii cu cardiopatie ischemică. în cazurile cu 
frecvenţe ventriculare de 150-200/minut, pacienţii cu inimă normală, sau cu funcţia 
ventriculară stângă nedeprimată tolerează acceptabil aritmia timp de câteva zeci de minute sau 
ore; intervalul de toleranţă este mai scurt la bolnavii cu cardiopatii organice, care dezvoltă 
insuficienţă cardiacă congestivă, edem pulmonar acut sau şoc cardiogen, dacă aritmia nu se 
întrerupe spontan, sau prin tratament în câteva zeci de minute. Chiar şi atunci când o tahicardie 
ventriculară are frecvenţa de 100-120/minut, fără a fi sever sau câtuşi de puţin simptomatică, 
ea trebuie considerată ca un predictor de moarte subită, dacă apare la un pacient cu o cardiopatie 
organică, întrucât prezenţa ei semnalizează existenţa unui substrat anatomic şi 
electrofiziologic, care poate oricând genera o formă clinică malignă a aritmiei. 

11.2.3. Paraclinic: Electrocardiograma evidenţiază o frecvenţă ventriculară 
100-250/min, ritm regulat sau discret neregulat, durata QRS peste 120 msec. De asemenea se 
observă disociaţie atrio-ventriculară, capturi sau fuziuni ventriculare. Aspectul caracteristic al 
tahicardiilor ventriculare polimorfe le-a atras denumirea de “torsade ale vârfurilor”, iar 
criteriile care le definesc sunt: debutul printr-o extrasistolă ventriculară tardivă, cu fenomen 
R/T, urmată de o succesiune rapidă de complexe QRS cu frecvenţe de 150-300/minut, care 
durează 5-30 secunde; uneori ciclul cardiac care precede extrasistola iniţiatoare este mai lung 
decât ciclul de ritm sinusal obişnuit, complexe QRS cu o fază rapidă, cu vârf ascuţit, urmată de 
o fază lentă, de sens invers şi cu vârful rotunjit, a căror amplitudine descreşte progresiv de la 3 
mV la 0,8 mV, odată cu inversarea sensului de orientare al vârfurilor ascuţite şi rotunjite, 
inversare care generează aspectul de torsiune a acestora în jurul liniei izoelectrice. Studiul 
electrofiziologic poate, pe lângă diagnostic, să deceleze mecanismul de inducere precum şi să 
ofere detalii prognostice. 

11.2.4. Tratament: Tratamentul tahicardiei ventriculare depinde de severitatea alterărilor 
hemodinamice pe care le generează şi de contextul clinic în care survine, respectiv de prezenţa 
sau absenţa unui infarct miocardic. Tratamentul pe termen lung al tahicardiilor ventriculare 
ischemice constă în prevenirea sau întreruperea recurenţelor aritmice cu ajutorul a patru 
categorii de agenţi sau metode: medicaţia antiaritmică, chirurgia de excizie, sau crioablaţie a 
focarelor ectopice, sau a căilor de reintrare, ablaţia prin cateter cu ajutorul curenţilor de 
radiofrecvenţă şi implantarea de defibrilatoare cardiace automate. In ultimii ani utilizarea 
drogurilor antiaritmice selectate prin testări electrofiziologice şi implantarea de defibrilatoare 
automate par a fi metodele ceîe mai utilizate, iar defibrilatorul implantabil şi-a dovedit 
superioritatea în reducerea prevalenţei morţii subite faţă de drogurile antiaritmice, sotalol, 
amiodaronă şi blocante beta-adrenergice, acceptate ca având o eficienţă profilactică 
demonstrată în terapia de lungă durată. Procedeele de revascularizare miocardică, constând în 
anevrismectomie şi excizia “în orb” a zonelor cicatriceale au adeseori efecte benefice. 
Tratamentul tahicardiilor ventriculare nonischemice nu diferă în mod substanţial de acela al 
tahicardiei ventricu- 

lare din infarctul miocardic. La bolnavii cu cardiomiopatii dilatative profilaxia cronică a 
recidivelor tahicardice se realizează optim cu ajutorul defibrilatorului implantabil. Alternativa 
medicamentoasă constă în administrarea de amiodaronă, mexiletin sau blocante 
betaadrenergice. In cardiomiopatia hipertrofică tratamentul cu blocante betaadrenergice, 
disopiramid şi amiodaronă s-a dovedit inferior defibrilatorului implantabil. Un grup heterogen 
şi puţin numeros de pacienţi, cu tahicardii ventriculare declanşate de catecolamine, de stresul 
psiho-emoţional, sau de administrarea de isopropil noradrenalină, care au de obicei pe un cord 
sănătos, sau uneori o cardiopatie organică răspund la tratamentul beta-blocant sau cu 
antagonişti ai calciului; o parte din aceşti bolnavi, cu un complex QRS având aspect de bloc de 
ram drept şi cu deviaţie axială stângă, a cărui origine este în porţiunea inferioară a septului 
interventricular răspund favorabil la administrarea de adenozină. Tahicardia ventriculară din 
cardiomiopatia ventriculară dreaptă izolată, termen sinonim cu displazia aritmogenă de 
ventricul drept, beneficiază de tratament cu amiodaronă. Tahicardia ventriculară bidirecţională 
este cel mai adesea cauzată de toxicitatea digitalică, şi se tratează etiologic. Tratamentul în 
sindroamele de alungire a intervalului QT are ca obiective suprimarea torsadelor, stabilizarea 
pe termen scurt a recurenţelor şi prevenirea pe termen lung a sincopei şi a morţii cardiace 
subite. Dintre mijloacele terapeutice, patru au un rol major: blocantele beta-adrenergice, 
cardiostimularea electrică permanentă, ablaţia chirurgicală a ganglionului simpatic cervical 
superior stâng şi defibrilatorul implantabil. Suprimarea torsadelor de vârf poate fi realizată prin 
administrarea intravenoasă promptă de sulfat de magneziu, care acţionează favorabil şi în 
absenţa hipomagneziemiei, fiind deosebit de eficace în cazurile de torsadă produse de 
chinidină. Efecte similare de abolire a aritmiei au şi lidocaina, mexitilul sau propranololul, 
acesta din urmă producând o scurtare evidentă a intervalului QT. în administrarea cronică, 
blocantele beta-adrenergice au efect preventiv şi reduc prevalenţa morţii subite la bolnavii cu 
sindrom QT lung congenital. 

în pofida progreselor tehnologice de diagnostic şi de tratament, prevenirea morţii subite 
aritmice rămâne încă o problemă cu mare impact social prin numărul mare de morţi subite în 
populaţia cu risc neidentificată şi netratată în populaţia generală. 

III. Bradiaritmiile şi tulburările de conducere atrioventriculare 

Prin bradicardie se înţelege o scădere sub 60 bătăi/minut a ritmului cardiac. Bradicardia 
poate fi cauzată de deprimarea automatismului sinusal, de blocarea impulsului sinusal în 
joncţiunea sinoatrială, sau de întreruperea intermitentă ori permanentă a propagării impulsului 
sinusal prin nodul atrioventricular şi fasciculul Hiss. Consecinţele hemodinamice şi clinice ale 
bradicardiilor depind de natura acestora, de nivelul la care coboară frecvenţa cardiacă şi de 
condiţiile patologice cardiace coexistente, dintre care cele mai importante sunt disfuncţia 
ventriculară stângă, dilatarea sau hipertrofia ventriculară stângă şi obstacolele mecanice în 
calea ejecţiei ventriculare, cauzate de cardiomiopatia hipertrofică, de stenoza aortică valvulară 
sau de stenoza pulmonară infundibulară ori valvulară. Astfel, bradicardia sinusală a sportivilor, 
sau aceea care survine în timpul somnului la persoanele sănătoase poate coborî la valori de 35- 
40 bătăi cardiace/minut fără a genera simptome, datorită conservării unui debit cardiac adecvat, 
ca urmare a creşterii umplerii diastolice ventriculare şi debitului sistolic prin intennediul 
mecanismului Starling. Dimpotrivă, reducerea frecvenţei cardiace prin bradicardie 

sinusală, sau prin bloc atrioventricular, cât şi disociaţia atrioventriculară din blocul atrio- 
ventricular total, la un bolnav cu o dilatare cardiacă majoră, sau cu o hipertrofie ventriculară 
stângă importantă are drept efect reducerea debitului cardiac, scăderea perfuziei cerebrale, 
coronare şi renale şi apariţia semnelor de suferinţă neurologică (sincope) şi/sau de insuficienţă 
cardiacă şi renală. Conductibilitatea constituie capacitatea de propagare a potenţialului de 
acţiune de la nivelul pacemaker-ului principal (nodul sinoatrial în condiţii fiziologice) la 
celulele miocardice contractile (atriale şi ventriculare), declanşând depolarizarea şi contracţia 
acestora 6 . 

A fost imaginată şi ulterior dezvoltată o metodă terapeutică cunoscută sub termenul de 
cardiostimulare electrică', ea realizează suplinirea artificială a funcţiei de automatism a inimii 
sau controlul unor aritmii cardiace complexe. Electrostimularea cardiacă a devenit, în ultimele 
decenii, terapia de elecţie a bradiaritmiilor simptomatice, prevenind accidentele neurologice şi 
moartea subită. Sistemul de cardiostimulare constă într-un generator de impulsuri electrice, 
conectat la unul sau doi electrozi conductori ataşaţi inimii, sau aplicaţi pe ţesuturile din 
vecinătatea acesteia. Cardiostimularea electrică permanentă se realizează cu ajutorul unui 
sistem integral implantabil acum, în care stimulatorul cardiac este situat într-un buzunar 
subcutan, iar impulsurile electrice emise de către acesta sunt conduse la inimă fie prin catetere 
electrod endovenoase, care sunt poziţionate în contact cu endocardul atriului sau ventriculului 
drept, fie prin electrozi epicardici, implantaţi în miocard prin toracotomie 7 . 

Codificarea universală a pacemaker-elor a fost introdusă încă din 1974 când se referea 
doar la trei poziţii, şi ulterior revizuită pentm ca, în momentul de faţă, să se afle în uz cea din 
anul 2002 a Comitetului NASPE (National American Society of Pacing and Electrophysiology) 
împreună cu BPEG (British Pacing and Electrophysiology Group) ca răspuns la necesitatea 
unui cod conversaţional care să exprime clar prezenţa unor caracteristici speciale ale 
dispozitivelor implantabile, dincolo de funcţia de bază, pacing-ul antibradicardic (tabelul 
11.3) 8 . 

Tabelul 11.3. Codificarea NASPE (National American Society of Pacing and Electrophysiology)/BPEG (British 
Pacing and Electrophysiology Group) revizuită pentru pacing-ul antibradicardic 

Poziţia: 


II III IV 


Categoria: 


Camera 

Camera 

Răspunsul la 

Modularea 

Pacing 

stimulată 

detectată 

detecţie 

de frecvenţă 

Multisite 


Literele folosite: 


□ 

Fără 

□ 

Fără 

Fără 

Fără 

□ 

Fără 

D 

Atriu 

D 

Atriu 

| Triggered 


D 

Atriu 


Ventricul 


Ventricul 

Inhibat 

■■■Modulare de| i 
miM frecventa 

Ventricul 

□ 

Dual A+V 

□ 

Dual A+V 

Dual T+I 


□ 

Dual A+V 


Numit numai de producător: 

s 

Single 

A sau V 

s 

Single 

A sau V 


Bemstein, A.D.. el al. PACE 2002: 25:260-264 


JL 

nr 














Compendiu de specialităţi medico-chirurgicale 


223 


Toate cele cinci poziţii sunt utilizate exclusiv pentru descrierea pacing-ului 
antibradicardic. Poziţiile I, II şi III menţionează camerele unde au loc stimularea, detecţia şi 
respectiv răspunsul la detecţie (declanşare sau inhibiţie). Poziţia IV este utilizată numai pentru 
indicarea prezenţei (R) sau absenţei (O) unui mecanism de modulare a frecvenţei. Poziţia V se 
utilizează pentru a indica dacă este sau nu (O) prezent pacing- ul multisite fie la nivelul atriului 
(A), fie la nivelul ventriculului (V), fie în ambele camere (D). 

Recomandările de cardiostimulare permanentă în bradiaritmii s-au bazat pe o evaluare 
extensivă a literaturii din domeniu coroborat cu concluziile marilor trialuri efectuate. Acolo 
unde literatura nu oferă răspunsuri complete, mai ales în situaţii în care alte intervenţii 
terapeutice nu pot înlocui cardiostimularea, recomandările se bazează pe consensul experţilor 9 . 
Decizia de implantare a unui dispozitiv cardiac face apel la judecata profundă a clinicianului 
care trebuie să determine natura permanentă şi ireversibilă a afectării sistemului de conducere. 

Societatea Europeană de Cardiologie şi European Heart Rhythm Association au publicat 
noul ghid de tratament prin cardiostimulare electrică şi terapie de resincronizare cardiacă în 
iunie 2013. Cele mai importante recomandări pentru practica clinică se referă la abordarea 
pacientului din perspectiva prezenţei bradicardiei şi a simptomelor legate de aceasta. 
Bradicardia este clasificată în două forme, persistentă şi intermitentă, cea din urmă cu sau fără 
bradicardie spontană documentată. Indicaţia de cardiostimulare depinde de corelaţia dintre 
bradicardie şi simptome. De asemenea, indicaţiile de cardiostimulare în boala nodului sinusal 
şi în tulburările de conducere atrio-ventriculare sunt mult simplificate. In sincopa fără etiologie 
se recomandă utilizarea dispozitivelor implantabile de înregistrare tip Hoher ECG pe termen 
lung, de tip loop-recorder. înregistrarea de către aceste dispozitive a unor pauze mai lungi de 6 
secunde, dar care sunt asimptomatice constituie indicaţie de cardiostimulare permanentă. O 
altă indicaţie nouă de cardiostimulare permanentă este reprezentată de sincopa la pacientul cu 
bloc de ramură şi PR lung (>300 ms), mai ales la pacienţii vârstnici şi care asociază boală 
cardiacă structurală. Sunt prezentate, de asemenea, noi perspective şi recomandări cu privire la 
complicaţiile cardio stimulării, locuri alternative de pacing în ventriculul drept, anticoagularea 
perioperatorie, pacing-ul şi explorarea imagistică prin rezonanţă magnetică, precum şi 
monitorizarea pacienţilor de la distanţă. în concluzie, noul ghid al Societăţii Europene de 
Cardiologie sumarizează rezultatele noilor trialuri care au urmărit pacing- ul cardiac la pacienţii 
cu bradiaritmii, oferind astfel recomandări pentru practica clinică bazate pe dovezi 10 . 

Astfel, în mod practic, indicaţiile de cardiostimulare sunt împărţite pe trei categorii, 
pacienţi cu bradicardie persistentă, pacienţi cu bradicardie intermitentă documentată şi pacienţi 
cu sincope şi bradicardie suspectată, dar nedocumentată (tabelul 11.4). 

III.l. Aritmia respiratorie constă în variaţia ritmului sinusal cu ciclul respirator. în 
inspir frecvenţa de descărcare a nodului sinusal este mai mare decât în expir, ceea ce determină 
apariţia aritmiei respiratorii. Se caracterizează printr-o variaţie fazică a ciclului sinusal 
(intervalul P-P), astfel că durata maximă a ciclului sinusal minus durata minimă a ciclului 
sinusal depăşeşte 120 msec. 

III. 1.1. Etiologie: este cea mai frecventă formă de aritmie, considerată aspect al 
normalului la tineri. Incidenţa ei scade odată cu vârsta sau în contextul unei disfuncţii 

a sistemului nervos vegetativ (neuropatia diabetică). Apare favorizată de o sensibilitate vagală 
crescută sau în context patologic în intoxicaţia digitalică. 

III. 1.2. Clinic: pulsul este neregulat, variabil cu fazele respiratorii. Uneori poate genera 
ameţeli sau chiar sincope dacă pauzele sinusale sunt excesiv de lungi. 

III. 1.3. Paraclinic: Electrocardiograma decelează unde P de aspect normal, uneori cu o 
morfologie diferită, în funcţie de focar, intervalul PR peste 120 msec, variaţii fazice ale ciclului 
sinusal P-QRS-T. 

III. 1.4. Tratament: constă în creşterea frecvenţei cardiace, fie prin efort fizic, fie 
farmacologic dacă simptomatologia o impune (efedrină, atropină). 

III. 2. Blocul sinoatrial este o tulburare de conducere sino-atrială, depolarizarea nodului 
sinusal fiind întârziată sau chiar nu se poate transmite miocardului atrial. 

Tabelul 11.4. Indicaţiile cardiostimulării electrice permanente, Ghidul Societăţii Europene de Cardiologie, 2013 


Pacienţi cu bradicardie persistentă (sinusală sau bloc AV) 


1. Când simptomele pot fi atribuite în mod cert bradicardiei datorate blocului sinoatrial sau 
atrioventricular 

2. La pacienţi cu bloc AV gradul 2 tip 2 indiferent de simptome 

3. Când simptomele sunt probabil datorate bradicardiei, chiar dacă nu există dovezi clare 


Pacienţi cu bradicardie intermitentă documentată (sinusală sau bloc AV) 


4. La pacienţi cu bradicardie simptomatică documentată şi datorată blocului sinoatrial sau 
atrioventricular 

5. La pacienţi cu bloc AV gradul 2 tip 2 şi gradul 3 indiferent de simptome 

6. în sincopa reflexă, recurentă, apărută la pacienţi peste 40 ani, la care au fost documentate 

pauze datorate blocului sinoatrial sau atrioventricular _ 


Pacienţi cu sincope şi bradicardie suspectată dar nedocumentată 


7. La pacienţi cu bloc de ramură intermitent şi la cei cu bloc de ramură şi studiu electrofiziologic 
pozitiv definit ca interval HV >70 ms, sau la cei cu bloc AV gradul 2 sau 3 demonstrat prin 
stimulare programată sau provocare farmacologică 

8. La pacienţi selectaţi, cu sincopă neexplicată, în prezenţa blocului de ramură 

9. în sindromul de sinus carotidian (dominant cardioinhibitor) şi sincope recurente 

10. Poate fi indicat la pacienţi peste 40 ani, cu răspuns cardioinhibitor la testul Tilt, care asociază 
sincope recurente frecvente, la care altă modalitate terapeutică a fost ineficientă 


111.2.1. Etiologie: afectări acute, tranzitorii (supradozaj de amiodaronă, digitală, boală 
ischemică coronariană, post chirurgie cardiacă, şoc electric extern) sau afectări cronice (boală 
mitrală, amiloidoză, mixedem, postoperator sau după stări infecţioase). 

111.2.2. Clinic: uneori, prin impactul hemodinamic produce ameţeli, presincopă/sincopă. 

111.2.3. Paraclinic: Electrocardiografie aritmia este identificată printr-o pauză datorată 
absenţei undei P, a cărei durată este un multiplu al intervalului P-P. Are trei forme, blocul sino¬ 
atrial de gradul I, II şi III (I şi III nu pot fi identificate pe elec- 

trocardiograma de suprafaţă, ci doar prin studiu electrofiziologic care înregistrează potenţialul 
nodului sinusal şi măsoară timpul de conducere sinoatrială) 11 . 

III. 2.4. Tratament: în cazurile simptomatice tranzitorii se recomandă administrarea de 
atropină 0,5 mg i.v. în situaţiile severe, cronice, se recomandă cardiostimularea electrică 
permanentă atrială sau bicamerală. 

III. 3. Boala nodului sinusal (sindromul bradicardie-tahicardie) este forma cea mai 
severă a disfuncţiei de nod sinusal datorată insuficienţei intrinseci a nodului sinusal de 
îndeplinire a funcţiei de pacemaker dominant fiziologic. în literatura anglo-saxonă este 
menţionat ca sindrom de sinus bolnav (sick sinus syndrome). Prezintă ca forme de manifestare: 
bradicardia sinusală, oprirea sinusală, blocul sinoatrial, ritmul joncţional, fibrilaţia atrială, 
tahiaritmii supraventriculare. Progresia bolii este lentă (10-30 ani) şi implică un prognostic 
nefavorabil grevat de evenimente tromboembolice, în contextul incidenţei anuale de 5,3% a 
noi episode de fibrilaţie atrială 12 . 

TTI-3.1. Etiologie: Substratul este variabil: componentă familială, degenerativă, 
ischemică, malformaţii congenitale, hipertensiune arterială, cardiomiopatii, amiloidoză, post 
chirurgie cardiacă, idiopatic sau diverse droguri antiaritmice (beta-blocante, amiodaronă, 
verapamil sau digoxin). La pacienţii cu opriri sinusale putem întâlni ritmuri ectopice atriale sau 
atrioventriculare joncţionale de scăpare. Unii dintre cei cu fibrilaţie atrială persistentă sau 
flutter atrial pot avea o disfuncţie latentă de nod sinusal care devine manifestă după cardioversia 
tahiaritmiei atriale. O modalitate de exprimare suplimentară a disfuncţiei de nod sinusal este şi 
absenţa răspunsului cronotrop adecvat la efort. Boala nodului sinusal, ca entitate clinică, 
cuprinde nu numai afectarea formării impulsului la nivelul nodului sinusal sau tulburări ale 
conducerii acestuia către atriul drept, ci şi o gamă variată de anomalii atriale care stau la baza 
dezvoltării tahiaritmiilor supra ventriculare. In plus, unii pacienţi cu semne de disfuncţie a 
nodului sinusal pot asocia, de asemenea, tulburări de conducere atrioventriculare. 

111.3.2. Clinic: Cel mai zgomotos simptom al afecţiunii este sincopa sau presincopa 
datorată opririi sinusale ori a blocului sinoatrial, care de multe ori poate fi reflex. Uneori 
pauzele sinusale sunt urmate de tahiaritmii supraventriculare care sunt suficient de rapide 
pentm a produce hipotensiune urmată de ameţeală sau chiar sincopă. Alteori singurele 
simptome ale bolii sunt limitate la dispnee, fatigabilitate, palpitaţii, reducerea capacităţii de 
efort şi tulburări cognitive (confuzie, iritabilitate, ameţeli), conseciţe ale bradicardiei excesive 
(<40/min) şi a incompetenţei cronotrope 14 . Aceasta din urmă poate fi definită ca fiind 
imposibilitatea atingerii la efort a 85% din frecvenţa cardiacă maximă teoretică 
corespunzătoare vârstei. 

111.3.3. Paraclinic: Diagnosticul bolii de nod sinusal se bazează pe o serie de modificări 
electrocardiografice în relaţie cu simptome specifice: pauzele sinusale cu durata mai mare de 
3 secunde sunt simptomatice, sau blocul sinoatrial (pauza este multiplu de interval PP). La 
pacientul cu sincopă de cauză nedeterminată mecanismul este disfuncţia paroxistică de nod 
sinusal care nu poate fi evidenţiată de monitorizarea convenţională Hoher de 24 sau 48 ore. în 
aceste situaţii implantarea unui “loop recorder” poate fi singura soluţie pentru diagnosticul 
corect. De asemenea, trebuie să acordăm atenţie relaţiei dintre sindromul de nod sinusal bolnav 
şi sincopa mediată neurologic. O altă modalitate de evaluare este modularea autonomă care 
implică masajul de sinus carotidian, scăderea frecvenţei sinusale la manevra Valsalva precum 
şi blocada farmacologică cu determinarea frecvenţei cardiace intrinseci. în plus, la pacientul cu 

boala nodului sinusal testul de efort permite evaluarea răspunsului cronotrop la necesităţile 
metabolice. Separat de sincopa produsă de o pauză prelungită la terminarea unei tahicardii în 
sindromul bradi-tahi, numeroase sincope sunt produse sau favorizate de un arc reflex anormal. 
Mai mult, dacă o bradicardie evidentă defineşte sindromul de nod sinusal bolnav, semnificaţia 
bradicardiei intermitente şi a opririi sinusale este mai puţin clară. Din punct de vedere 
electrofiziologic, evaluarea funcţiei nodului sinusal include măsurarea timpului de recuperare 
corectat al nodului sinusal, timpul de conducere sinoatrială, perioada refractară efectivă a 
nodului sinusal, înregistrarea directă a electrogramei sinoatriale, dar şi efectele blocadei 
autonome asupra parametrilor evaluaţi 15 . 

111.3.4. Tratament: Soluţia optimă pentru boala nodului sinusal simptomatică este 
cardio stimularea electrică permanentă bicamerală, cu modulare de frecvenţă şi funcţii 
antitahicardice, urmată de tratament antiaritmic. Alegerea tipului de pacemaker este un 
deziderat pentru efectele clinice postimplant. Niciunul dintre studiile mari, randomizate, nu au 
arătat un beneficiu pe supravieţuire la pacienţii cu stimulatoare bicamerale, în regim de 
stimulare atrială. Stimularea de tip atrial (AAIR) sau bicameral (DDDR) trebuie luată în 
considerare la pacientul cu boala nodului sinusal pentru prevenţia fibrilaţiei atriale şi a 
sindromului de pacemaker. Totuşi, prevenţia fibrilaţiei atriale în această populaţie nu a 
demonstrat reducerea riscului de accident vascular cerebral sau a mortalităţii 1 . Este foarte 
important să conştientizăm că la cei mai mulţi pacienţi cu boala nodului sinusal conducerea 
AV este prezervată astfel încât aceştia nu au nevoie de cele mai multe ori de o stimulare a 
ventriculului drept. Astfel se va lua în considerare fie modul de stimulare AAIR, fie 
programarea unui interval AV lung pentru minimalizarea stimulării VD, utilizarea de algoritmi 
specifici sau chiar stimularea gen backup de VD la o frecvenţă minimă 17 . Acestea sunt 
modalităţile optime de stimulare în BNS la majoritatea pacienţilor. Aproximativ 20% dintre 
pacienţii cu BNS simptomatică sunt candidaţi potenţiali pentru stimularea AAIR. Trebuie luat 
în considerare un generator de puls cu posibilitatea modulării de frecvenţă atunci când este 
vorba de pacienţi cu incompetenţă cronotropă 18 . Implantarea unui sistem AAIR la aceşti 
pacienţi este o abordare extrem de economică în termeni de costuri, deşi ea este subutilizată 
datorită temerilor legate de apariţia fibrilaţiei atriale sau de progresia către bloc atrioventricular. 
Aceste elemente de îngrijorare pot fi uşor îndepărtate dacă se acordă o atenţie aparte selecţiei 
bolnavilor 19 . Riscul de progresie către bloc atrioventricular este mai mică de 1% pe an la 
pacienţii cu o conducere AV normală şi fără întârzieri de conducere intraventriculară pe ECG 
de suprafaţă la momentul implantului. Probabilittaea de instalare a fibrilaţiei atriale este mică, 
sub 1,5% pe an, dacă pacientul este sub 70 ani la momentul implantului, nu are istoric de 
fibrilaţie atrială paroxistică şi nu prezintă întârzieri de conducere intraatriale 20 . In sindromul 
bradi-tahi, cu numeroase episoade de fibrilaţie atrială paroxistică trebuie luată în considerare 
şi posibilitatea ablaţiei prin radiofrecvenţă a focarelor ectopice versus pacing cardiac şi 
tratament antiaritmic, în cazuri selecţionate. 

111.4. Blocurile atrio-ventriculare 

Tulburările de conducere atrioventriculare se pot exprima fie prin încetinirea sau 
blocarea conducerii la nivelul nodului, atrioventricular, fie prin accelerarea conducerii în cazul 
sindroamelor de preexcitaţie ventriculară 21 . 

Blocul atrioventricular constă în întârzierea sau blocarea conducerii impulsului electric 
de la atrii la ventriculi, atunci când joncţiunea atrioventriculară nu este refractară fiziologic. 
Sincronia dintre contracţia atrială şi cea ventriculară este realizată prin intermediul nodului 
atrioventricular, singura structură de legătură între cele două etaje, cu rol în modularea 
impulsurilor atriale şi întârzierea depolarizării, ca element de protecţie în transmiterea 
frecvenţelor atriale rapide în cazul tahiaritmiilor supraventriculare. Blocurile atrioventriculare 
se clasifică în gradul I, gradul II tip Mobitz I (perioadele Luciani-Wenckebach) şi tip Mobitz 
II şi gradul III (total). Clasificarea clasică oferă perspective asupra prognosticului şi istoricului 
natural al acestor afecţiuni şi rămâne utilă din punct de vedere clinic 22 . 

111.4.1. Epidemiologie: Boala sistemului de conducere atrioventriculară este relativ 
frecventă în populaţia generală, iar prevalenţa sa creşte cu înaintarea în vârstă. 

111.4.2. Etiologie: Blocurile atrioventriculare pot fi tranzitorii sau permanente. De 
asemenea, se pot clasifica în congenitale şi câştigate. Ca şi cauze câştigate ale tulburării de 
conducere: leziunile degenerative (cel mai frecvent), cardiopatia ischemică cronică, infarctul 
miocardic acut, bolile infiltrative şi de colagen, boli infecţioase, neuromiopatii precum şi cauze 
iatrogene: medicamentos (amiodaronă, digoxin, beta-blocante, verapamil etc.), postprotezare 
valvulară, postablaţie cu radiofrecvenţă. Multe din cauzele blocurilor AV sau ale perturbărilor 
de conducere sunt cunoscute, dar obişnuit este dificil de menţionat o cauză specifică la un caz 
individual. Cauzele reversibile de bloc AV au obişnuit un pronostic favorabil, şi ar trebui 
excluse. Afecţiunile structurale cardiace sunt obişnuit asociate cu tulburări ale sistemului de 
conducere AV şi au un impact major asupra prognosticului. Atunci când afecţiunile sistemului 
de conducere AV se suprapun peste afecţiuni structurale cardiace, alte tulburări de ritm, 
inclusiv tahiaritmiile atriale sau ventriculare, sunt frecvente şi cresc morbiditatea şi 
mortalitatea. 

111.4.3. Clinic: In funcţie de tipul blocului atrioventricular şi de gravitatea acestuia 
anamneza relevă prezenţa sincopelor Morgagni-Adams-Stokes, lipotimii, ameţeli, semne de 
insuficienţă cardiacă, angină pectorală precum şi semne de insuficienţă circulatorie cerebrală 
(delir, stări confuzionale severe). Crizele sincopale sunt caracterizate de instalarea bruscă, fără 
semne premonitorii, cu producerea atât în orto- cât şi în clinostatism, datorate scăderii bruşte a 
debitului cardiac la oprirea cordului (durată variabilă 5-15 secunde) şi reducerea brutală a 
irigaţiei cerebrale. Ele sunt urmate de reluarea rapidă a stării de conştienţă. Se pot solda cu 
traumatisme produse prin căderea bruscă. Examenul obiectiv decelează bradicardie severă (20- 
40/min), un ritm regulat, creşterea secundară a tensiunii arteriale sistolice, disociaţie între 
pulsul jugular şi cel arterial. La ascultaţia cordului se poate constata existenţa zgomotului ”de 
tun”, rezultat al întăririi zgomotului I prin suprapunerea sistolei atriale şi a celei ventriculare. 

111.4.4. Paraclinic: Electrocardiografie, blocul atrioventricular de gradul I se manifestă 
prin alungirea intervalului PR peste 200 msec. Prelungirea conducerii atrioventriculare poate 
avea loc atât la nivelul nodului, cât şi a fasciculului His. Blocul atrioventricular de gradul II tip 
Mobitz I constă în alungirea progresivă a intervalului PR până când o undă P este blocată, după 
care secvenţa se reia. In blocul atrioventricular de gradul II tip II alternează undele P conduse 
cu cele care nu sunt conduse, într-o secvenţă de 2:1 (o undă P din 2 este condusă), iar pauza 
care urmează undei P blocate este dublul intervalului PP de bază. Blocul atrioventricular de 
grad înalt este o 

formă severă a blocului de gradul II, în care 2 sau mai multe unde P consecutive sunt blocate. 
Blocul atrioventricular de gradul III se caracterizează printr-o disociaţie completă între 
activitatea atrială şi cea ventriculară, astfel încât toate undele P sunt blocate, iar complexele 
QRS au o frecvenţă cu atât mai redusă cu cât focaml de scăpare este mai jos situat. Poate apărea 
şi în fibrilaţia atrială permanentă. 

III.4.5. Tratament: Strategia terapeutică trebuie individualizată în funcţie de tipul 
tulburării de conducere. Blocul atrioventricular de gradul I nu necesită tratament în contextul 
unei funcţii ventriculare normale. La pacienţii cu PR mult alungit şi fenomene de insuficienţă 
cardiacă severă cu repercusiuni asupra hemodinamicii, se poate implanta un stimulator cardiac 
bicameral sau se ia în considerare terapia de re sincronizare cardiacă (dispozitiv tricameral). în 
blocul AV de gradul II tip I indicaţia de cardiostimulare electrică permanentă este 
controversată, dacă întârzierea conducerii nu se produce sub nodul AV sau nu există 
simptome 23 . După unii autori implantarea unui stimulator cardiac ar trebui luată în considerare 
chiar şi în absenţa unei bradicardii simptomatice sau a unei boli cardiace structurale, deoarece 
supravieţuirea este mai bună la cei stimulaţi comparativ cu pacienţii vârstnici asimptomatici, 
fără cardiostimulare, în special în blocul AV de gradul II tip I cu predominanţă diurnă 24 . în 
blocul AV de gradul II tip II, cu complex QRS larg, se recomandă cardiostimuîarea electrică 
permanentă deoarece probabilitatea de progresie către blocul AV de gradul III şi apariţia 
simptomelor este foarte mare 25 . La pacienţii cu bloc AV de gradul I, pacing-ul cardiac nu este 
indicat decât dacă intervalul PR nu se poate adapta odată cu creşterea frecvenţei cardiace şi 
este mai mare de 300 ms, producând simptome prin umplerea inadecvată a ventriculului stâng, 
sau creşterea presiunii în capilarul pulmonar deoarece sistola atrială are loc simultan cu cea 
ventriculară. în astfel de cazuri, puţine la număr, studiile au dovedit o ameliorare a simptomelor 
la aceşti pacienţi 26,27 . înainte de a lua decizia de implantare a unui stimulator cardiac permanent 
trebuie verificat dacă blocul AV nu este datorat unei cauze reversibile: infarct miocardic acut, 
tulburări electrolitice, droguri care pot fi întrerupte (digoxin, blocante ale canalelor de calciu 
non-dihidropiridinice, beta- blocante), sleep apnee, hipotermie perioperatorie, inflamaţie sau 
hipotermie datorate unor factori ce pot fi evitaţi. Blocul atrioventricular congenital este o 
entitate relativ rară, secundară dezvoltării embriologice anormale a nodului AV sau este 
rezultatul embrionic al lupusului eritematos matern 28, . Bolile cardiace congenitale cum ar fi 
transpoziţia de vase mari corectată, ostium primum atrial şi defectul septal ventricular pot fi 
asociate cu BAV de gradul III. în prezent este posibilă depistarea acestor probleme la embrionul 
de 18-20 de săptămâni. Ca şi problemă clinică pentm sugar şi copilul mic, blocul AV congenital 
izolat este marcat în principal de o frecvenţă cardiacă neobişnuit de mică, mai mult decât de 
simptomele consecutive- 30 ECG relevă de obicei un bloc atrioventricular de gradul III, stabil, 
cu complex QRS fin. Evoluţia naturală a bolii la copiii cardiostimulaţi este foarte bine 
cunoscută astăzi, pe baza a numeroase studii observaţionale 31,32 . Aceste cunoştinţe despre 
dezvoltarea bolii aşa cum au fost evidenţiate de tehnicile moderne de diagnostic, precum şi 
dezvoltările din sfera cardio- stimulării permanente, au schimbat atitudinea privind indicaţiile 
şi momentul pacing- ului. în prezent este evident că simptomatologia copilului nu este 
principalul criteriu de cardiostimulare permanentă; punctul de vedere comun actual recunoaşte 
că pacing- ul timpuriu, bazat pe anumite criterii (frecvenţa cardiacă medie, pauzele intrinseci, 

toleranţa la efort, prezenţa blocului mediat prin anticorpi materni, structura cardiacă) este 
tratamentul recomandat 33,34 . Studiile prospective recente au demonstrat că pacing- ul timpuriu 
(la momentul diagnosticării) oferă avantajul îmbunătăţirii ratei de supravieţuire, limitând riscul 
episoadelor sincopale, şi stopând evoluţia disfuncţiei miocardice progresive şi a regurgitării 
mitrale la un număr semnificativ de pacienţi. 

IV. Stopul cardiac 

Stopul cardiac reprezintă întreruperea bruscă a funcţiei de pompă a inimii, care poate fi 
reversibilă prin intervenţie promptă (resuscitarea cardiacă), dar care conduce la deces în 
absenţa acesteia. Reprezintă cauza de deces la peste 700.000 persoane în statele Europei, anual. 
Revenirea spontană este foarte rară. Probabilitatea resuscitării cu succes este legată de 
mecanismul stopului cardiac, de locul apariţiei acestuia şi de restabilirea promptă a circulaţiei. 
Stopul cardiac este diferit de formele tranzitorii de colaps cardiovascular, necesitând 
intervenţia de resuscitare. In contrast, sincopa vasodepresoare (sincopa vasovagală, 
hipotensiunea posturală cu sincopă, sincopa neurocar-diogenă) şi alte evenimente sincopale 
bradiaritmice primare sunt tranzitorii şi fără risc vital, cu reluarea spontană a conştienţei. Cel 
mai comun mecanism electric în stopul cardiac este fibrilaţia ventriculară, responsabilă pentru 
50-80% din cazuri. Şansa de supravieţuire a acestor pacienţi creşte dacă manevrele de 
resuscitare cardio-pulmonară şi defibrilarea sunt iniţiate precoce. Bradiaritmiile severe 
persistente, asistola şi activitatea electrică fără puls (activitate electrică organizată fără răspuns 
cardiac mecanic, denumită şi disociaţie electro-mecanică) sunt responsabile de alte 20-30% din 
cazuri. Tahicardia ventriculară fără puls este un mecanism mai puţin comun. Stările de debit 
cardiac scăzut acut se pot prezenta clinic ca un stop cardiac. Alte cauze hemodinamice includ 
embolia pulmonară masivă acută, hemoragia internă prin ruptură de anevrism aortic şi ruptura 
cardiacă cu tamponadă post infarct miocardic. 

IV. 1. Etiologie: Cauze structurale: Boala coronariană ischemică (leziuni aterosclerotice 
coronariene, anomalii ale arterelor coronare, infarctul miocardic - acut sau cronic), hipertrofia 
miocardică (secundară, cardiomiopatia hipertrofică - obstructivă sau non-obstructivă), 
cardiomiopatia dilatativă, boli infiltrative şi inflamatorii cardiace (miocardita, displazia 
aritmogenă de ventricul drept, boli infiltrative), boli valvulare, anomalii structurale 
electrofiziologice (sindrom WPW, tulburări de conducere). Există şi o serie de factori 
funcţionali favorizanţi: alterări ale fluxului coronarian (ischemie tranzitorie, reperfuzie după 
ischemie), stări de debit cardiac scăzut (insuficienţă cardiacă acută sau cronică, şoc cardiogen), 
anomalii metabolice (diselectrolitemii - hipokaliemia, hipoxemia, acidoza), tulburări 
neurofiziologice (fluctuaţii autonome), toxice (medicamente proaritmice, toxice cardiace, 
interacţiuni medicamentoase). 

IV.2. Clinic: Stopul cardiac poate fi precedat de angină crescendo, dispnee, palpitaţii, 
fatigabilitate şi alte acuze nespecifice cu zile, săptămâni sau luni înaintea evenimentului. 
Aceste acuze prodromale nu sunt specific Predictorii pentru stopul cardiac. Apariţia tranziţiei 
clinice care duce la stop cardiac reprezintă schimbarea acută a statusului cardiovascular cu până 
la o oră înaintea instalării stopului. S-au demonstrat modificări ale activităţii electrice cardiace, 
creşterea frecvenţei cardiace şi sistematizarea extrasistolelor ventriculare în minutele sau orele 
dinaintea evenimentului acut. Probabilitatea de resuscitare cu succes este legată de intervalul 
de la debut până la ins- 

tituirea manevrelor de resuscitare, de locul în care se produce, de mecanism şi de statusul clinic 
al pacientului înaintea instalării stopului. Restabilirea circulaţiei şi rata de supravieţuire 
descresc linear din primul până la al zecelea minut. La minutul 5, rata de supravieţuire în afara 
spitalului nu este mai mare de 25-30%. Locaţiile în care este ^posibilă resuscitarea cardio- 
pulmonară promptă oferă o şansă mai bună de supravieţuire. In orice caz, prognosticul în 
mediul spitalicesc şi în unităţile de terapie intensivă este puternic influenţat de statusul clinic 
precedent al pacientului. Prognosticul pe termen 

scurt este favorabil în cazul instalării stopului cardiac în 
prezenţa unui eveniment cardiac acut sau a unui 
dezechilibru metabolic tranzitor. Rata de succes a 
resuscitării şi supravieţuirea după externarea din spital 
depind şi de mecanismul evenimentului. Tahicardia 
ventriculară are cel mai bun prognostic, urmată de 
fibrilaţia ventriculară. Activitatea electrică fără puls şi 
asistola au prognostic nefast. Progresia spre moartea 
biologică depinde de mecanismul stopului cardiac şi de 
întârzierea intervenţiilor de resuscitare. Există puţini 
pacienţi care au supravieţuit fără intervenţii salvatoare 
în primele 8 minute de la debut, apărând în plus şi 
afectarea cerebrală. 

IV.3. Tratament: Se descriu 5 etape în mana¬ 
gementul pacientului cu stop cardiac: (1) suport vital de 
bază (Figura 11.1. Algoritm de resuscitare pentru 



suportul vital de bază A - eliberarea căilor aeriene, 
manevra Heimlich (dacă se suspectează aspiraţia unui 
corp străin), compresiuni toracice (figura 11.1); (2) 
utilizarea defibrilatorului (dacă este accesibil); (3) 
suport vital avansat; (4) terapia postresuscitare; (5) 
managementul pe termen lung. Suportul vital avansat 
are rolul de a asigura ventilaţia adecvată, de a controla 
arămiile cardiace, de a restabili perfuzia organelor. 
Pentru a asigura aceste condiţii, sunt necesare: 
defibrilare şi/sau pacing cardiac, intubare oro- traheală 
şi asigurarea unei linii venoase. Viteza cu care se 
realizează defibrilarea este un element important în 
resuscitarea cu succes, atât pentru restabilirea circulaţiei 
spontane,^ cât şi pentru protecţia sistemului nervos 
central. In continuare se respectă protocoalele de 
resuscitare în cazul fibrilaţiei ventricula- re/tahicardiei 
ventriculare fără puls, respectiv bradi- aritmii/asistolă 
sau activitate electrică fără puls. Terapia postresuscitare 
este dominată de instabilitatea hemodinamică a 
pacienţilor, iar circumstanţa clinică este determinată de obicei de encefalopatia anoxică, un 
predictor puternic al decesului intraspitalicesc. Pacienţii care supravieţuiesc unui stop cardiac 
fără afectare ireversibilă a sistemului nervos sunt candidaţi pentru defibrilatorul implantabil. 

Pentru pacienţii cu un mecanism tranzitor al stopului terapia anti-ischemică prin metode 
farmacologice sau intervenţionale este de obicei suficientă. 

12. VALVULOPATIILE. ENDOCARDITA 
INFECŢIOASĂ. PERICARDITA 

12.1. VALVULOPATIILE 

Voichiţa Ileana Sîrbu, Silvia Lupu 

Valvulopatiile reumatismale reprezintă o importantă problemă de sănătate publică în 
ţările în curs de dezvoltare, afectând în special persoanele tinere. In schimb, în ţările dezvoltate 
s-a înregistrat o reducere a incidenţei valvulopatiilor reumatismale, cu o creştere progresivă a 
valvulopatiilor nereumatismale, în special degenerative, datorită îmbătrînirii populaţiei. 
Decizia terapeutică depinde de severitatea leziunii valvulare şi trebuie luată de o echipă formată 
din cardiolog, chirurg cardiovascular şi anestezist. 1 

Stenoza mitrală 

Stenoza mitrală este determinată de reducerea suprafeţei orificiului mitral sub valoarea 
normală de 4-6 cm 2 . Stenoza mitrală este considerată critică atunci când aria orificiului mitral 
este <1 cm 2 şi poate fi determinată de fuziuni ale cuspelor mitrale, ale comisurilor, fuziunea şi 
fibrozarea cordajelor sau de leziuni combinate 3 . 

Epidemiologie 

Incidenţa bolii reumatismale a scăzut considerabil în ţările industrializate, ca urmare a 
reducerii numărului de cazuri de reumatism articular acut. Stenoza mitrală postreumatismală 
se întâlneşte mai frecvent la sexul feminin (2:1) 3 . 

Etiologie 

Etiologia predominantă (99% din cazuri) este reprezentată de boala reumatismală ; boala 
valvulară reumatismală se instalează ca urmare a răspunsului imun la infecţia cu streptococ [3- 
hemolitic de grup A, la distanţă de câţiva ani faţă de episodul de reumatism articular acut. In 
cadrul acesteia, 25% din pacienţi au stenoză mitrală izolată, iar alţi 40% asociază stenoză şi 
insuficienţă mitrală; stenoza mitrală postreumatismală poate apărea în asociere cu defectul 
septal atrial şi poartă, în acest caz, denumirea de sindrom Lutembacher 3 . La vârstnici, stenoza 
mitrală se poate instala datorită calcificărilor inelului mitral, localizate, de regulă, la nivelul 
inelului mitral posterior, care determină, mai frecvent, insuficienţă mitrală uşoară sau 
moderată, dar se pot extinde până la nivelul cuspelor, limitând mobilitatea acestora 4 . Cauzele 
mai rare de stenoză mitrală sunt congenitale (hipoplazia inelului mitral, inelul supravalvular 
mitral, valva mitrală cu dublu orificiu sau valva mitrală în paraşută - determinată de inserţia 
anormală a cordajelor tendinoase la nivelul unui singur muşchi papilar), de regulă diagnosticate 
în copilărie 5 . Foarte rar, stenoza mitrală poate fi determinată de remodelarea valvulară care 
survine în carcinoidul malign, lupusul eritematos sistemic, artrita reumatoidă, muco-polizahari- 

doza (sindrom Hunter - Hurler), boala Fabry, boala Whipple. Anumite afecţiuni pot mima 
stenoza mitrală organică prin obstruarea orificiului mitral (stenoze mitrale funcţionale): tumori 
(mixoame), trombi intraatriali protruzivi, endocardita infecţioasă cu vegetaţii mari, prezenţa 
unei membrane congenitale în atriul stâng (cor triatriatum) 3 . 

Fiziopatologie 

Datorită îngustării orificiului mitral, trecerea sângelui din atriul stâng spre ventriculul 
stâng în timpul diastolei este îngreunată. Ca urmare, se produce o creştere a presiunii în atriul 
stâng în repaus, accentuată la efort. Presiunea crescută se transmite retrograd în venele şi 
capilarele pulmonare, ceea ce determină vasoconstricţie arteriolară, apoi hipertrofia tunicii 
medii arteriolare şi apariţia hipertensiunii arteriale pulmonare. Presiunea crescută din circulaţia 
pulmonară determină iniţial hipertrofie ventriculară dreaptă, urmată de dilatarea ventriculului 
drept şi apariţia insuficienţelor pulmonară şi tricuspidiană. Dilatarea atriului stâng ca urmare a 
presiunii intraatriale crescute favorizează apariţia aritmiilor atriale (fibrilaţie atrială) şi 
formarea trombilor intracavitari, cu risc crescut pentru evenimente cardioembolice. Tahicardia 
alterează umplerea deja deficitară a ventriculului stâng prin scurtarea diastolei. Tipic, 
ventriculul stâng are dimensiuni normale (exceptând cazurile când există şi insuficienţă mitrală 
asociată, cu dilatare de ventricul stâng), umplerea ventriculară şi, implicit, dilatarea acestuia 
fiind limitată prezenţa obstacolului mitral. Majoritatea pacienţilor cu stenoză mitrală au funcţia 
sistolică a ventriculului stâng normal 3 . 

Tablou clinic 

Subiectiv. Pacienţii sunt asimptomatici în condiţii de repaus dacă aria valvulară este 
peste 1,5 cm 2 . Există numeroşi factori precipitanţi care agravează simptomele, respectiv efortul 
fizic, emoţiile, infecţiile respiratorii, febra, sarcina, tahiaritmiile. Principalul simptom este 
dispneea de efort, agravată progresiv, asociată cu tuse şi wheezing; în funcţie de severitatea 
stenozei mitrale, apare dispnee de diferite clase funcţionale NYHA. Pacienţii cu stenoză mitrală 
mai pot prezenta: hemoptizie; durere retrosternală similară anginei pectorale (generată de 
hipertensiunea pulmonară, ateroscleroza coronariană asociată sau obstrucţia embolică a 
arterelor coronare); palpitaţii (determinate de tulburările de ritm); disfonie, prin compresia 
nervului recurent laringian de către atriul stâng dilatat sau de către artera pulmonară dilatată 
(sindrom Ortner); disfagie, prin compresia esofagului de către atriul stâng dilatat; simptome de 
congestie venoasă sistemică - hepatalgia (indusă/agravată de efort); simptome de debit cardiac 
scăzut - astenie, vertij, lipotimie, rar sincope; semne şi simptome asociate emboliilor sistemice 
- cerebrale, coronariene, abdominale sau periferice (mai ales în prezenţa fibrilaţiei atriale sau a 
endocarditei infecţioase). 

Examenul obiectiv 

Semne generale: La examenul obiectiv general se pot decela faciesul mitral (caracterizat 
prin cianoza buzelor şi a pomeţilor), precum şi semne de congestie pulmonară şi sistemică 
(raluri pulmonare subcrepitante, hepatomegalie, jugulare turgescente, prezenţa refluxului 
hepatojugular, edeme periferice, ascită, hidrotorax). 

Examenul obiectiv cardiac poate evidenţia: accentuarea zgomotului 1; clacmentul de 
deschidere al valvei mitrale (generat de tensionarea cuspelor în diastolă, audibil dacă valvele 
mitrale sunt încă suple, dar care poate dispărea când cuspele sunt intens calcifiate); uruitura 
diastolică (expresia auscultatorică a turbulenţei sângelui la trecerea 

prin orificiul valvular îngustat); suflul sistolic de insuficienţă tricuspidiană funcţională 
asociată; accentuarea şi, uneori, dedublarea zgomotului 2 (în prezenţa hipertensiunii pul¬ 
monare); suflul Graham-Steel (de insuficienţă pulmonară funcţională); atunci când există 
insuficienţă cardiacă dreaptă, pulsaţiile cordului sunt vizibile în epigastru (semnul HarzerJ 3 6 . 

Explorări paraclinice 

1. Electrocardiograma: poate fi normală în stenoza mitrală largă. Ulterior se pot 
decela semne electrocardiografice de dilatare atrială stângă, aritmii supraventriculare (cel mai 
frecvent - fibrilaţie atrială), hipertrofie ventriculară dreaptă, bloc de ramură dreaptă. 

2. Radiografia toracică poate evidenţia: 

- modificări cardiace: arc inferior drept bombat (dilatarea atriului drept) sau imagine de 
dublu contur (dilatarea atriului stâng); arc mijlociu stâng rectiliniu/bombat (dilatarea arterei 
pulmonare); calcifîcări ale valvei/inelului mitral; amprentarea sau devierea esofagului de către 
atriul stâng dilatat, la examinarea cu substanţă baritată; 

- modificări pulmonare: staza venoasă determină dilatarea hilurilor pulmonare, 
opacităţi hilare imprecis delimitate cu aspect de „aripi de fluture” care merg spre periferie, în 
special în lobii superiori, determinate de apicalizarea circulaţiei; edemul interstiţial se 
manifestă prin apariţia liniilor Kerley A şi B 2 3 . 

3. Ecocardiografia: 

Ecocardiografia transtoracică: este metoda de elecţie pentru diagnosticul şi 
stadializarea stenozei mitrale. Valvele mitrale sunt îngroşate, cu mobilitate şi deschidere 
limitată; în boala valvulară reumatismală, sunt mai comune fuziunile comisurale şi îngroşarea 
marginilor libere ale cuspelor mitrale, care favorizează deschiderea în dom a cuspelor în timpul 
diastolei; ecocardiografia transtoracică permite măsurarea ariei valvulare mitrale (sub 1 cm 2 - 
stenoză mitrală severă) şi a gradientului mediu transvalvular mitral (peste 10 mmHg - stenoză 
mitrală severă), ambele necesare pentru a aprecia severitatea stenozei 4 . Se urmăresc 
dimensiunile atriului stîng şi ventriculului drept şi se măsoară presiunea în artera pulmonară 
pentm a evalua impactul hemodinamic al stenozei mitrale. 

Ecocardiografia tridimensională: redă mai precis morfologia valvulară şi permite o 
măsurare mai exactă a orificiului valvei mitrale. 

Ecocardiografia transesofagiană: permite o mai bună vizualizare a valvei mitrale şi a 
aparatului subvalvular, având şi sensibilitate crescută pentru identificarea trombilor intraatriali 
şi a vegetaţiilor de endocardită. Este necesară înaintea efectuării valvulo- plastiei mitrale pentru 
a exclude prezenţa trombilor intraatriali sau din urechiuşa stângă. 

Ecocardiografia de stres (efort fizic sau dobutamină): este necesară cînd există 
discordanţă între acuzele clinice reduse şi aspectul echocardiografic de stenoză mitrală severă 1 . 

4. Cateterismul cardiac: este o investigaţie de a doua treaptă care permite cuantificarea 
stenozei mitrale şi a hipertensiunii pulmonare atunci când există discordanţă între tabloul clinic 
şi datele ecocardiografice 1 ’ 2 . 

5. Coronarografia este indicată pentru evaluarea circulaţiei coronariene preoperator la 
toţi pacienţii valvulari care au cel puţin una din următoarele criterii: suspiciune sau istoric de 
boală coronariană, ventricul stâng cu funcţie sistolică deprimată, bărbaţi de peste 40 de ani, 
femei la menopauză, cel puţin un factor de risc cardiovascular prezent 1 . 

Diagnosticul se pune pe baza acuzelor clinice, tabloului stetacustic cardiac şi aspectului 
ecocardiografic. în majoritatea cazurilor, echocardiografia este suficientă pentru confirmarea 
diagnosticului, stabilirea severităţii şi indicaţiei terapeutice 1 . 

Complicaţii 

Cea mai frecventă complicaţie este fibrilaţia atrială, care determină agravarea 
simptomatologiei şi apariţia trombilor atriali, mai frecvent în urechiuşa stângă. Emboliile 
sistemice apar frecvent la pacienţii cu stenoză mitrală şi fibrilaţie atrială, dar pot surveni şi la 
pacienţii în ritm sinusal datorită stazei sanguine în atriul stâng dilatat. în funcţie de teritoriul 
afectat, emboliile sistemice se pot manifesta clinic prin accident vascular cerebral, infarct 
miocardic, hipertensiune arterială reno-vasculară prin embolizare în arterele renale, infarcte 
splenice, ischemie acută a membrelor inferioare etc. Alte complicaţii ale stenozei mitrale includ 
endocardita infecţioasă, progresia către hipertensiune pulmonară şi insuficienţă cardiacă 3 . 


Tratament 


Tratamentul medical se adresează complicaţiilor stenozei mitrale; dispneea este 
ameliorată de diuretice şi nitraţi cu eliberare prelungită. La pacienţii cu fibrilaţie atrială se poate 
opta pentru controlul ritmului (prin cardioversie electrică sau farmacologică) sau al frecvenţei 
cardiace (prin administrare de beta-blocante, calciu blocante non-dihidropiridinice, digoxin) şi 
se recomandă terapie anticoagulantă cu antivitamine K, cu menţinerea INR terapeutic între 2- 
3 Noile anticoaguîante orale nu sunt indicate în profilaxia evenimentelor tromboembolice la 
pacienţii cu valvulopatii reumatismale 7 . Terapia anticoagulantă este indicată şi la pacienţii cu 
stenoză mitrală şi ritm sinusal care au avut un accident embolie sau la care se identifică în atriul 
stâng trombi sau contrast spontan dens 1 . Sunt necesare măsuri generale de profilaxie a 
endocarditei infecţioase - igienă orală bună, asepsie în timpul manoperelor instrumentale 1 . 

Pacienţii simptomatici, cu arie valvulară sub 1,5 cm 2 , trebuie trataţi intervenţional sau 
chirurgical. Pacienţii asimptomatici, cu arie valvulară sub 1,5 cm 2 , dar cu risc embolie crescut, 
vor fi trataţi intervenţional 1 . 

Tratamentul intervenţional - valvulopatia mitrală percutană cu balon - constituie 
indicaţia de elecţie pentru pacienţii cu arie valvulară sub 1,5 cm 2 , simptomatici şi cu anatomie 
favorabilă a valvei mitrale, precum şi pentru pacienţii cu anatomie nefavorabilă, dar cu risc 
operator crescut. Contraindicaţiile pentru tratamentul intervenţional includ aria orificiului 
valvular mitral >1,5 cm 2 ; prezenţa trombilor intraatriali; regurgitare mitrală moderată sau 
severă; calcifieri severe ale valvelor mitrale; absenţa fuziunilor comisurale; boală valvulară 
aortică sau tricuspidiană severă asociată care necesită corecţie chirurgicală; boală coronariană 
asociată care impune efectuarea by-pass-ului aorto-coronarian 1 . 

Tratamentul chirurgical se adresează pacienţilor simptomatici, cu arie valvulară sub 1,5 
cm 2 , dar care au contraindicaţii pentru valvuloplastia mitrală percutană cu balon, în 95% din 
cazuri se practică înlocuire valvulară cu proteze tisulare sau metalice şi mai rar comisurotomie 
pe cord închis sau deschis. Prezenţa protezelor metalice impune anticoagularea orală 
permanentă cu antagonişti ai vitaminei K (acenocumarol, warfarină), cu menţinerea INR între 


2,3-3,5 1 . 

Insuficienţa mitrală 

Insuficienţa mitrală reprezintă trecerea anormală a unui volum de sânge din ventriculul 
stâng în atriul stâng în timpul sistolei ventriculare ca urmare a disfuncţiei valvei mitrale, 
inelului mitral sau aparatului subvalvular (cordaje, muşchi papilari) 6 . 

Epidemiologie 

Incidenţa bolii mitrale reumatismale a scăzut considerabil datorită profilaxiei reu¬ 
matismului articular acut, astfel că insuficienţa mitrală degenerativă a devenit predominantă. 
Rezultatele bune obţinute prin tehnicile de reparare a valvei mitrale au schimbat opţiunile 
terapeutice în ultimii ani 1 . 

Etiologie şi clasificare 

Insuficienţa mitrală poate avea diferite cauze şi, în funcţie de debutul simptomelor, poate 
fi acută sau cronică. Insuficienţa mitrală acută poate fi determinată de endocardita infecţioasă, 
traumatismele toracice/valvulare, infarctul miocardic acut, dehiscenţa de proteză valvulară. 
Insuficienţa mitrală cronică are multiple etiologii: 

- inflamatorie: reumatism articular acut, lupus eritematos sistemic; 

- degenerativă: prolaps de valvă mitrală, calcifieri ale inelului mitral; 

- infecţioasă: endocardită infecţioasă; 

- structurală: congenitală (cleftul sau fenestrarea valvei mitrale, valva mitrală în 
paraşută); dobândită (dilatarea ventriculului stâng şi a inelului valvular mitral, rupturi ale 
cuspelor, cordajelor sau pilierilor, retracţia de pilier, disfuncţia de proteză valvulară); 

- funcţională (cardiomiopatia hipertrofică obstructivă, disfuncţia muşchilor papilari 
determinată de ischemie) 3 . 

Fiziopatologie 

Refluarea sângelui din ventricul în atriul stâng în timpul sistolei duce la diminuarea 
volumului bătaie şi la creşterea presiunii în atriul stâng (vezi stenoza mitrală). Tahicardia apare 
ca mecanism compensator, cu scopul menţinerii debitului cardiac. 

Tablou clinic 

Subiectiv: Simptomatologia este variabilă în funcţie de caracterul acut sau cronic al 
insuficienţei mitrale; insuficienţa mitrală acută poate determina edem pulmonar acut (cu 
dispnee şi ortopnee) sau şoc cardiogen; insuficienţa mitrală cronică este relativ bine tolerată, 
manifestându-se prin dispnee de efort, astenie, fatigabilitate agravate odată cu progresia bolii; 
alte acuze includ palpitaţii, stări lipotimice sau sincope; emboliile periferice apar mai rar ca în 
stenoza mitrală 1 . 

Obiectiv: Tabloul stetacustic este dominat de suflul holosistolic apical cu iradiere tipică 
în axilă. Impulsul apexian este deplasat lateral, pot apărea zgomot 1 diminuat, zgomot 2 
dedublat (şi accentuat în prezenţa hipertensiunii pulmonare severe), zgomot 3 constant prezent 
datorită fluxului transmitral crescut. Mai pot apărea clic sistolic în prolapsul de valvă mitrală, 
uruitură diastolică în regurgitările severe. In fazele avansate apar semne de congestie 
(hepatomegalie, jugulare turgescente, reflux hepato-jugular, edeme periferice, raluri de stază 
pulmonară) 3 . 

Explorări paraclinice 

1. Electrocardiograma: poate fi normală în formele uşoare. 

- semne de dilatare atrială şi ventriculară stângă, fibrilaţia atrială apare frecvent; 

- semne de dilatare ventriculară dreaptă atunci când se instalează hipertensiunea 
pulmonară; 

- în insuficienţa mitrală acută ischemică pot fi evidente anomalii ale segmentului ST şi 
undei T. 

2. Radiografia toracică : evidenţiază dilatare atrială şi ventriculară stângă, calcifieri ale 
inelului mitral; edemul interstiţial (linii Kerley B) apare în insuficienţa mitrală acută sau tardiv 
în evoluţia insuficienţei mitrale cronice. 

3. Ecocardiografia: 

Ecocardiografia transtoracică este utilă pentru evidenţierea şi cuantificarea severităţii 
insuficienţei mitrale, descrierea morfologică a cuspelor, cordajelor, inelului mitral, evidenţierea 
anomaliilor de contractilitate a ventriculului stâng (insuficienţa mitrală ischemică), evaluarea 
complicaţiilor (dilatarea atriului şi ventriculului stâng, cuantificarea hipertensiunii pulmonare). 
Se evidenţiază în sistolă un flux color turbulent direcţionat dinspre ventriculul stâng spre atriul 
stâng. Severitatea regurgitării se stabileşte măsurînd mai mulţi parametri ecocardiografici, 
dintre care cei mai folosiţi sunt: grosimea jetului de regurgitare la vena contracta, aria jetului, 
volumul regurgitant, fracţia de regurgitare' - 4 . 

Ecocardiografia transesofagiană permite vizualizarea valvei mitrale şi a aparatului 
subvalvular şi cuantificarea mai precisă a insuficienţei mitrale când fereastra ecocardiografică 
transtoracică este deficitară, precum şi vizualizarea vegetaţiilor de endocardită sau a trombilor 
intracardiaci. 

Ecocardiografia 3D permite o evaluare morfologică precisă a valvei mitrale. 

Ecocardiografia de stres este utilă pentru evaluarea severităţii insuficienţei mitrale şi 
hipertensiunii pulmonare în dinamică 1 . 

4. Cateterism cardiac şi angiografic: indicaţiile cateterismului cardiac sunt 

limitate la cazurile în care există discordanţă între tabloul clinic şi datele 

ecocardiografice; angiografia coronariană are aceleaşi indicaţii ca în stenoza mitrală. 

5. Imagistica prin rezonanţă magnetică: permite evaluarea precisă a severităţii 
regurgitării mitrale şi măsurarea cavităţilor cardiace, determinarea fracţiei de ejecţie a 
ventriculului stâng. Nu se face de rutină 1 . 

Diagnosticul se pune pe baza acuzelor clinice, tabloului stetacustic cardiac şi aspectului 
ecocardiografic. Ecocardiografia stabileşte mecanismul regurgitării mitrale, severitatea 
acesteia şi posibilităţile de corecţie. 

Complicaţii 

Sunt aceleaşi complicaţii ca în stenoza mitrală, dar accidentele embolice sunt mai rare. 

Tratament 

Tratamentul medical. In insuficienţa mitrală acută, stabilizarea hemodinamică înaintea 
intervenţiei chirurgicale include tratamentul clasic al edemului pulmonar acut, utilizarea 
agenţilor inotrop pozitivi şi a balonului de contrapulsaţie; utilizarea nitraţilor şi diureticelor 
poate reduce presiunile de umplere. In insuficienţa mitrală cronică nu există un tratament 
medical specific, iar tratamentul cu vasodilatatoare (inclusiv inhibitorii enzimei de conversie) 
nu s-a dovedit a fi util la pacienţii fără insuficienţă cardiacă. Pacienţii care dezvoltă insuficienţă 
cardiacă pot beneficia de tratament cu i nh ibitori ai enzimei de conversie, beta-blocante şi 
antialdosteronice 1 . Se recomandă controlul ritmului sau al frecvenţei cardiace, precum şi 
anticoagularea orală permanentă la pacienţii cu fibrilaţie atrială. 

Tratamentul intervenţional. Procedura „edge-to-edge” (MitraClip) este o procedură 
intervenţională similară operaţiei Alfieri (sutura marginilor libere ale valvei mitrale în 
porţiunea mediană) care presupune aplicarea percutană a unor capse metalice în locul firelor 
de sutură; această procedură are indicaţii limitate şi reduce insuficienţa mitrală mai puţin decât 
intervenţiile chirurgicale 8 , dar ar putea reprezenta o alternativă de tratament la pacienţii cu risc 
înalt, vârstă avansată şi funcţie ventriculară stângă alterată 9 . 

Tratamentul chirurgical presupune repararea valvei mitrale sau înlocuirea acesteia cu 
proteză mecanică sau tisulară. Repararea valvei mitrale este de preferat atunci cînd este tehnic 
posibilă, fiind asociată cu o mortalitate perioperatorie şi pe termen lung mai scăzută. 
Tratamentul chirurgical este indicat pacienţilor cu insuficienţă mitrală severă, simptomatici, 
dar şi pacienţilor asimptomatici, care asociază fie disfiincţie ventriculară stângă, fie fibrilaţie 
atrială sau hipertensiune pulmonară (presiunea sistolică în artera pulmonară peste 50 mmHg). 
Insuficienţa mitrală acută severă reprezintă o urgenţă chirurgicală 1 . 

Stenoza aortică 

Este o leziune a valvei aortice asociată cu deschiderea insuficientă a cuspelor în timpul 
sistolei care determină obstrucţie la trecerea fluxului sanguin prin orificiul valvular; fiziologic, 
aria orificiului valvei aortice este de 2-3 cm 2 . 

Epidemiologie 

Stenoza aortică este cea mai frecventă boală valvulară în Europa şi America de Nord 1, 
10 . Stenoza aortică congenitală este dominantă la tineri, iar cea degenerativă este întâlnită mai 
ales la adultul vârstnic (2-7% din populaţia >65 de ani). Incidenţa stenozei aortice reumatismale 
a scăzut ca urmare a profilaxiei eficiente a reumatismului articular acut 1 . 

Etiologie 

Stenoza aortică poate fi: 

- congenitală: unicuspidie/bicuspidie/tetracuspidie aortică sau valvă aortică tricuspă, dar 
cu morfologie anormală (cuspe hipoplazice, fuziuni comisurale); 

- dobândită: reumatismală sau degenerativă 3 . 

Fiziopatologie 

Obstacolul valvular determină supraîncărcarea de presiune a ventriculului stâng, cu 
hipertrofia acestuia şi prelungirea timpului de ejecţie a ventriculului stâng. In aval de obstacol, 
perfuzia periferică scade, efectele fiind mai accentuate în condiţii de tahicardie (stres, efort 
fizic), când necesarul de oxigen tisular creşte. Bradicardia favorizează umplerea ventriculară 
la această categorie de pacienţi, cu creşterea consecutivă a debitului cardiac. Agresiunile 
repetate ale peretelui aortic de către jetul de sânge care trece prin valva aortică stenotică 
determină dilatarea aortei în zona respectivă şi favorizează apariţia leziunilor de jet (ulceraţii 
aortice sau chiar disecţie de aortă). 

Tablou clinic 

Subiectiv. Simptomele cardinale sunt angina, dispneea, stările lipotimice sau sincopa, 
care apar iniţial la efort. în stadiile avansate, se instalează dispneea paroxistică nocturnă cu 
ortopnee, pacienţii putând prezenta edem pulmonar acut sau simptome sugestive de 
hipertensiune pulmonară. 

Examenul obiectiv. Tabloul stetacustic cardiac este dominat de prezenţa unui suflu 
sistolic rugos în focarul aortic, frecvent cu iradiere pe vasele gâtului, bilateral. La unii 

pacienţi, suflul de stenoză aortică poate iradia şi către apex, având, în acest caz, o tonalitate 
înaltă (fenomen Gallvardin). Pulsul periferic se caracterizează, tipic, prin debut tardiv şi 
amplitudine scăzută (“pulsus parvus et tardus”), presiunea arterială sistolică şi presiunea 
pulsului sunt scăzute, impulsul apexian este deplasat inferior şi la stânga. Zgomotul 2 poate fi 
diminuat sau absent atunci când cuspele aortice sunt intens calcifice. Odată instalată 
insuficienţa cardiacă, apar semne de congestie sistemică 3,6 . 

Explorări paraclinice 

1. Electrocardiograma: 

- evidenţiază, cel mai frecvent, hipertrofia ventriculară stângă şi, uneori, dilatarea 
atriului sâng; 

- fibrilaţia atrială apare târziu în evoluţia bolii; 

- extensia modificărilor de la nivelul valvei aortice către nodul atrio-ventricular poate 
antrena tulburări de conducere (blocuri atrio-ventriculare de diferite grade). 

2. Radiografia toracică: poate fi normală sau poate evidenţia hipertrofia ventriculului 
stâng (arc inferior stâng proeminent), calcifierile valvei aortice, dilatarea poststenotică a aortei 
ascendente. 

3. Ecocardiografia: reprezintă metoda de elecţie pentru diagnostic. Ecocardiografia 
transtoracică permite diagnosticul şi stadializarea stenozei aortice, aprecierea calcifierilor 
valvulare, determinarea numărului de cuspe, evaluarea funcţiei ventriculului stâng şi a gradului 
de hipertrofie, identificarea anomaliilor asociate. Criteriile echocardiografice de severitate sunt 
reprezentate de o arie valvulară sub 1 cm 2 şi gradient mediu transvalvular peste 40 mmHg, în 
condiţiile unei funcţii sistolice normale 1 . 

Ecocardiografia transesofagiană are utilitate limitată pentru evaluarea stenozei aortice. 
Poate furniza informaţii privind dimensiunile inelului aortic. 

Ecocardiografia de stres cu dobutamină poate diferenţia stenoza aortică severă de cea 
moderată atunci când există dubii de diagnostic, în special în cazul pacienţilor cu gradientul 
transvalvular scăzut ca urmare a reducerii debitului cardiac, severitatea stenozei aortice putând 
fi subestimată. Ecografia de stres poate diferenţia pacienţii cu stenoză aortică strînsă şi debit 
cardiac scăzut de pacienţii care au insuficienţă cardiacă de alte etiologii şi care asociază stenoză 
aortică moderată. în plus, acest tip de ecografie permite aprecierea rezervei contractile şi, 

implicit, a prognosticului peri- şi post- operator, influenţând decizia de tratament chirurgical 11, 

12 

1. Testul de efort este contraindicat la pacienţii simptomatici cu stenoză aortică, dar este 
util pentm demascarea simptomelor şi stratificarea riscului la asimptomatici cu stenoză aortică 
strânsă. 

2. Cateterismul cardiac şi angiografia: cateterismul cardiac permite evaluarea 
severităţii stenozei aortice când există discordanţă între tabloul clinic şi evaluarea eco- 
cardiografică; angiografia coronariană permite evaluarea circulaţiei coronariene preoperator 1 . 

3. Tomografia computerizată: permite o foarte bună vizualizare a cuspelor aortice (utilă 
mai ales pentru diagnosticul malformaţiilor congenitale ale valvei aortice) şi a calibrului aortei. 

4. Imagistica prin rezonanţă magnetică: utilă pentru evaluarea cavităţilor drepte şi 
stângi, a severităţii stenozei aortice, identificarea şi cuantificarea fibrozei miocardice, 
aprecierea prognosticului. 

Diagnosticul se pune pe baza acuzelor clinice, tabloului stetacustic şi ecocardiografiei. 

Complicaţii 

Când o stenoză aortică strânsă devine simptomatică, supravieţuirea la 5 ani este de 15- 
50% 13 . Cele mai frecvente complicaţii sunt tulburările de ritm şi de conducere, moartea subită 
şi insuficienţa cardiacă prin alterarea funcţiei sistolice a ventriculului stâng 1 . 

Tratament 

Tratamentul medical nu influenţează prognosticul pacienţilor cu stenoză aortică. Este 
importantă menţinerea ritmului sinusal, controlul factorilor de risc pentru ateroscleroză, al 
hipertensiunii arteriale. Pacienţii care nu au indicaţie pentru tratamentul chirurgical sau 
intervenţional şi au simptome de insuficienţă cardiacă vor fi trataţi cu digitală, diuretice, 
inhibitori ai enzimei de conversie sau sartani, cu evitarea hipotensiunii. 

Tratamentul intervenţional 

Valvuloplastia cu balon este considerată o procedură intermediară până la TĂVI 
(Implantarea Valvei Aortice Transcateter) sau protezare valvulară, fiind indicată pacienţilor 
instabili hemodinamic cu risc crescut pentru intervenţia chirurgicală sau celor cu stenoză 
aortică strânsă care urmează a fi supuşi unor intervenţii chirurgicale non-cardiace. 

Implantarea valvei aortice transcateter TĂVI este o alternativă la tratamentul chirurgical 
adresată pacienţilor cu risc operator crescut, şi trebuie realizată intr-un centru care dispune de 
un serviciu de chirurgie cardiovasculară deoarece 1-2% din cazuri necesită intervenţie 
chirurgicală imediată 14 . 

Tratamentul chirurgical este terapia de elecţie, care constă în înlocuirea valvei native 
cu o proteză mecanică sau tisulară. Se indică pacienţilor cu stenoză aortică strânsă 
simptomatici, dar şi celor cu stenoză aortică strânsă asimptomatici care au disfuncţie 
ventriculară stângă, ori devin simptomatici în timpul testului de efort. De asemenea, se recurge 
la înlocuirea valvulară aortică şi la pacienţii cu stenoză aortică moderată care urmează să fie 
supuşi unei proceduri de by-pass aortocoronarian, unei intervenţii chirurgicale pe aorta 
ascendentă sau pe altă valvă cardiacă. Vârsta înaintată nu reprezintă o contraindicaţie pentru 
tratamentul chirurgical 1 . 

Insuficienţa aortică 

Insuficienţa aortică este o valvulopatie caracterizată prin închiderea incompletă a 
cuspelor aortice în timpul diastolei, cu regurgitarea retrogradă a unui volum de sânge din aortă 
în ventriculul stâng. 

Epidemiologie 

Incidenţa anomaliilor rădăcinii valvei aortice a crescut, aceasta devenind etiologia 
predominantă în ţările occidentale, anomaliile congenitale ocupând locul al doilea ca 
frecvenţă 1 . 

Etiologie: insuficienţa aortică este determinată de anomalii ale valvei şi/sau de anomalii 
ale rădăcinii aortice şi aortei ascendente. Poate fi acută sau cronică. 

- Anomaliile valvei aortice: pot fi congenitale (cel mai frecvent, bicuspidia aortică) sau 
dobândite (degenerativă a vârstnicului, reumatismală, perforaţia/ruptura cuspelor în 
endocardita infecţioasă); 

- Dilatarea rădăcinii aortei şi aortei ascendente: dilatare idiopatică la vârstnici, sindrom 
Marfan, ectazia anulo-aortică, necroza chistică a mediei, sindromul Ehlers- Danlos, 
osteogenesis imperfecta, aortita sifilitică etc.; 

- Cauze rare: traumatisme toracice, colagenoze, boli inflamatorii (lupus eritemotos 
sistemic, poliartrită reumatoidă, spondilită ankilopoietică), sindrom antifosfolipidic, consum 
de anorexigene 3 . 

Fiziopatologie 

Insuficienţa aortică antrenează încărcarea de volum a ventriculului stâng şi dilatarea 
consecutivă a acestuia. Volumul de sânge crescut ejectat în aortă în sistolă determină dilatarea 
rădăcinii aortice şi a aortei ascedente determinând un debit cardiac crescut care explică 
toleranţa bună la efort a acestor pacienţi şi perioada lungă de supravieţuire. 

Diagnosticul se pune pe baza acuzelor clinice, a stetacusticii cardiace şi a 
ecocardiografiei. 

Complicaţii 

Progresia este lentă spre insuficienţă cardiacă. Apar frecvent tulburări de ritm şi 
endocardită infecţioasă. 

Tablou clinic 

Subiectiv. Simptomele apar în decadele 4-5 de viaţă, concomitent cu dilataţia şi 
disfuncţia ventriculară şi includ: dispneea de efort, ortopneea, dispneea paroxistică nocturnă, 
angina pectorală, palpitaţii, sincope. 

Examenul obiectiv: puls rapid, cu amplitudine crecută („pulsus celer et altus”); 
presiunea pulsului crescută; suflu diastolic în zona aortică, cu iradiere tipică spre vasele 
gâtului, mai uşor audibil când pacientul stă cu trunchiul aplecat în faţă; zgomotele 3 şi 4 
audibile - în insuficienţa aortică severă; uruitura diastolică Austin-Flint audibilă în focarul 
mitralei, determinată de lovirea valvei mitrale de către jetul de insuficienţă aortică; semne 
periferice de debit cardiac crescut (semnele de Musset, Miiller, pulsul capilar Quincke, 
hippusul pupilar Landolfi etc.) 3 - 6 . 

Explorări paraclinice 

1. Electrocardiograma: evidenţiază semne care sugerează supraîncărcarea de volum a 
ventriculului stâng; deviaţie axială stângă; tulburări de conducere intra ventriculară; fi brii aţi a 
atrială este neobişnuită şi apare tardiv în evoluţia bolii 3 . 

2. Radiografia toracică: poate evidenţia dilatarea ventriculului stâng, calcifierea 
cuspelor aortice, dilatarea aortei ascendente (mai accentuată decât în stenoza aortică, mai ales 
dacă insuficienţa aortică este cauzată de sindromul Marfan, ectazia anulo-aortică sau necroza 
chistică a mediei). 

3. Ecocardiografia permite diagnosticul şi cuantificarea insuficienţei aortice, exa¬ 
minarea valvei aortice şi a aortei ascendente, evaluarea dimensiunilor şi funcţiei ventriculului 
stâng, evidenţierea anomaliilor asociate. Severitatea regurgitării se stabileşte măsurînd mai 
mulţi parametri echocardiografici, dintre care cei mai folosiţi sunt: grosimea jetului de 
regurgitare la vena contracta, grosimea jetului în tractul de ejecţie al ventriculului stâng, aria 
orificiului regurgitant, volumul regurgitant, fracţia de regurgitare 1 . 

4. Cateterismul cardiac este indicat atunci când există discordanţă între tabloul clinic 
şi rezultatele ecocardiografiei; coronarografia permite evaluarea circulaţiei coronariene 
preoperator; 

5. Tomografia computerizată: permite studiul morfologiei valvei aortice şi a 
anomaliilor coronariene asociate. 

6. Imagistica prin rezonanţă magnetică: permite evaluarea cu precizie a volumului 
regurgitant şi a orificiului de regurgitare 1 . 

Tratament 

Tratamentul medical. Vasodilatatoarele şi agenţii inotrop pozitivi pot fi folosiţi pe 
termen scurt pentru ameliorarea simptomelor de insuficienţă cardiacă până la intervenţia 
chirurgicală. Inhibitorii enzimei de conversie sau sartanii sunt utili pentru tratamentul 
pacienţilor cu insuficienţă aortică severă şi insuficienţă cardiacă, în prezenţa hipertensiunii 
arteriale. Beta-blocantele pot întârzia dilatarea inelului aortic şi reduce riscul de disecţie de 
aortă la pacienţii cu sindrom Marfan, pre- şi postchirurgical. In cazul pacienţilor cu dilatare de 
aortă ascendentă se recomandă evitarea eforturilor fizice importante şi a exerciţiilor izometrice 
şi se interzice sportul de performanţă 1 . 

Tratamentul chirurgical constă în înlocuirea valvulară cu o proteză biologică/mecanică 
sau reparare valvulară, dacă este posibilă (tehnică mai puţin dezvoltată în prezent). Este 
necesară şi înlocuirea aortei ascendente, cu reimplantarea arterelor coronare la pacienţii cu 
anevrism de aortă ascendentă. Este indicat pacienţilor cu insuficienţă aortică severă 
simptomatici sau celor cu insuficienţă aortică severă asimptomatici, dar care au disfuncţie 
ventriculară stângă sau ventricul stâng dilatat excesiv (diametru telediastolic >70 mm, diametru 
telesistolic >50 mm) 1 . Insuficienţa aortică acută reprezintă o urgenţă chirurgicală. 

Insuficienţa tricuspidiană 

Insuficienţa tricuspidiană reprezintă trecerea anormală a unui volum de sânge din 
ventriculul drept în atriul drept în timpul sistolei, datorită afectării aparatului valvular 
tricuspidian. Insuficienţa tricuspidiană poate determina stază venoasă sistemică, încărcare de 
volum şi dilatare de ventricul drept care agravează regurgitarea. 

Etiologie 

Insuficienţa tricuspidiană poate fi: 

- secundară, forma cea mai frecventă, determinată de dilatarea inelului tricuspidian; 
apare în hipertensiunea pulmonară de diferite cauze, de obicei cauzată de patologia valvei 
mitrale, în infarctul de ventricul drept, în bolile cardiace congenitale, hipertensiunea pulmonară 
primară sau, rar, în cordul pulmonar; 

-primară, prin afectarea valvei tricuspide: leziune izolată congenitală de valvă 
tricuspidă, boala Ebstein, reumatismul articular acut, sindromul carcinoid, prolapsul de valvă 
tricuspidiană, endocardita infecţioasă, la pacienţii cu stimulatoare cardiace 3 . 

Clinic 

Subiectiv: simptomele sunt determinate de boala de bază. Insuficienţa tricuspidiană 
severă izolată poate fi bine tolerată perioade lungi de timp; tardiv se instalează fatigabilitate şi 
simptome determinate de congestia sistemică 4 . 

Examen obiectiv: jugulare turgescente, hepatomegalie (dureroasă), reflux hepatojugular 
prezent, edeme declive, ascită; auscultatoric cardiac se aude suflu sistolic în focarul tricuspidei, 
caracteristic accentuat în inspir, accentuarea zgomotului 2, zgomot 3 audibil 3 - 6 . 

Explorări paraclinice 

1. Electrocardiograma: semne de supraîncărcare a cordului drept: undă P pulmonară 
(amplitudine crescută >2,5 mV) sau semne de dilatare biatrială, bloc de ramură dreaptă minor 
sau major, deviaţie axială dreaptă, aritmii atriale diverse (fibrilaţie atrială, flutter, tahicardii 
atriale). 

2. Radiografia toracică: cardiomegalie, dilatarea atriului drept, revărsat pleural 3 . 

3. Ecocardiografia face distincţie între forma primară (prin afectarea valvulelor 
tricuspide - vegetaţii, prolaps, retracţii, inserţii anormale) şi secundară (dilatarea inelului peste 
40 mm în diastolă este considerată semnificativă); permite diagnosticul şi cuantificarea 
insuficienţei tricuspidiene (în funcţie de grosimea jetului de regurgitare la vena contracta, aria 
jetului de regurgitare, volumul şi fracţia de regurgitare), evaluarea indirectă a presiunii în artera 
pulmonară, aprecierea dimensiunilor şi funcţiei ventriculului drept. Ecografi'a de stres (cu 
dobutamină): permite evaluarea presiunilor pulmonare în dinamică. 

4. Cateterismul cardiac drept: permite evaluarea directă a presiunilor în artera 
pulmonară. 

5. Imagistica prin rezonanţă magnetică: când este disponibilă, este metoda optimă 
pentm evaluarea dimensiunilor şi funcţiei ventriculului drept; nu se face de rutină 1 . 

Tratament 

Tratamentul medical: diureticele reduc gradul de congestie şi simptomele. 

Tratamentul chirurgical este indicat pacienţilor cu insuficienţă tricuspidiană severă 
simptomatici (primară sau secundară); de asemenea, trebuie luat în considerare la pacienţii 
asimptomatici cu insuficienţă tricuspidiană severă la care se constată dilatare sau disfuncţie 
progresivă de ventricul drept, sau care urmează să fie supuşi unei alte intervenţii de chirurgie 
cardio-vasculară; la pacienţii la care se face corecţie valvulară pe cordul stâng trebuie luată în 
considerare chirurgia valvei tricuspide dacă există regurgitare moderată sau inel dilatat de peste 
40 mm. Anuloplastia tricuspidiană: este intervenţia de preferat. înlocuirea valvei tricuspide cu 
proteză preferabil tisulară (risc mare de tromboză în prezenţa protezelor mecanice) trebuie luată 
în considerare la pacienţii cu dilatare importantă de ventricul drept şi defect de cooptare 
pronunţat al valvei tricuspide. 

Stenoza tricuspidiană 

Stenoza tricuspidiană reprezintă un obstacol în trecerea sângelui din atriul drept înspre 
ventriculul drept, având drept consecinţă dilatarea atriului drept şi creşterea presiunii în venele 
cave. 

Epidemiologie şi etiologie: incidenţa este uşor mai mare în ţările în curs de dezvoltare 
(comparativ cu cele dezvoltate), datorită etiologiei predominant reumatismale. Foarte rar apare 
ca leziune izolată, cel mai frecvent fiind asociată altor leziuni valvulare 1 . 

Clinic: semnele şi simptomele sunt dominate de patologia valvulară asociată, iar dacă 
stenoza tricuspidiană este strânsă apar fatigabilitatea şi semnele de congestie sistemică. Tabloul 
stetacustic cardiac este similar cu cel din stenoza mitrală, dar se accentuează în inspir 3 . 

Explorări paraclinice 

1. Electrocardiograma: semne de supraîncărcare a atriului drept: undă P pulmonară 
(amplitudine crescută >2,5 mV) sau dilatare biatrială, fără semne de suprasolicitare a 
ventriculului drept, aritmii atriale diverse (fibrilaţie atrială, flutter, tahicardii atriale). 

2. Radiografia toracică: dilatarea atriului drept, fără dilatare a arterei pulmonare. 

3. Ecocardiografia: permite diagnosticul şi cuantificarea severităţii stenozei 
tricuspidiene; furni z ează informaţii despre morfologia valvei tricuspide şi a aparatului sub- 
valvular; stenoza tricuspidiană se consideră severă dacă există un gradient mediu transvalvular 
de peste 5 mmHg în ritm sinusal. Ecografia 3D poate aprecia mai exact aria valvulară 1 . 

4. Cateterismul cardiac drept: permite evaluarea directă a presiunilor în artera 
pulmonară. 


Tratament 


Tratamentul medical: diureticele pot fi administrate în prezenţa insuficienţei cardiace, 
cu utilitate limitată. 

Tratamentul chirurgical: este indicat pacienţilor cu stenoză tricuspidiană severă, 
simptomatici sau celor care beneficiază de tratamentul chirurgical al altor boli valvulare; plastia 
valvei este rareori posibilă, cuspele fiind remaniate; înlocuirea valvei cu o proteză preferabil 
tisulară este o opţiune mai potrivită 1 . 

Stenoza pulmonară 

Stenoza pulmonară este caracterizată prin îngustarea orificiului sigmoidian pulmonar, 
care creează un obstacol în calea ejecţiei ventriculului drept. Acesta se hipertrofiază şi, mai 
târziu, se dilată. 

Epidemiologie şi etiologie. Este o afecţiune rară, în marea majoritate a cazurilor fiind 
o malformaţie congenitală. Stenoza pulmonară dobândită poate fi determinată de sindromul 
carcinoid, vegetaţii, tumori de ventricul drept, sau apare prin compresie externă (tumori 
mediastinale) . 

Clinic. La examenul obiectiv cardiac se decelează suflu sistolic de ejecţie în spaţiul II- 
III intercostal stâng, parasternal, şi zgomot 2 diminuat şi dedublat. 

Explorări paraclinice 

1. Electrocardiograma: P „pulmonar”, hipertrofie ventriculară dreaptă. 

2. Examenul radiologie: dilatarea accentuată a ventriculului drept, bombarea arterei 
pulmonare, circulaţie pulmonară săracă. 

3. Ecocardiografia pune diagnosticul, stabileşte severitatea şi indicaţia de tratament 
chirurgical. 

Tratamentul vizează afecţiunea de bază, iar cînd este necesar se va face înlocuire 
valvulară cu o proteză biologică. 

Insuficienţa pulmonară 

Este caracterizată prin închiderea incompletă a orificiului sigmoidian pulmonar în 
diastolă, ceea ce determină regurgitarea sângelui în ventriculul drept, cu dilatarea acestuia. 

Etiologie 

Insuficienţa pulmonară organică este rară, putând fi congenital sau determinată de 
endocardita bacteriană, reumatismul articular acut, sifilis, traumatisme. Insuficienţa 

pulmonară funcţională, frecventă, apare datorită dilatării inelului pulmonar, cel mai adesea la 
pacienţii cu hipertensiune pulmonară (de orice cauză) 3 . 


Clinic 


Auscultaţia cordului: suflu diastolic, cu maximum de intensitate în spaţiul II-III 
intercostal stâng, parasternal, caracter dulce, aspirativ; Z2 este diminuat şi dedublat. 

Explorări paraclinice 

1. Electrocardiograma: hipertrofie ventriculară dreaptă. 

2. Examenul radiologie: dilatarea ventriculului drept, bombarea arterei pulmonare, 

3. Echocardiografia pune diagnosticul, stabileşte severitatea şi indicaţia de tratament 
chirurgical. 

Tratamentul este cel al bolii de bază. Foarte rar, insuficienţa pulmonară este severă 
(congenital) şi necesită corecţie chirurgicală care se face cu proteză biologică. 

12.2. ENDOCARDITA INFECŢIOASĂ 

Voichiţa Ileana Sîrbu, Silvia Lupu 

Este o boală infecţioasă gravă, cu mortalitate ridicată, având leziune caracteristică 
vegetaţia - masă amorfa conţinând trombocite, fibrină, microorganisme şi celule inflamatorii. 
Se localizează frecvent la nivelul valvelor cardiace, dar şi pe alte structuri cardiace 
normale/patologice sau la nivelul protezelor şi dispozitivelor intracardiace 1 ' 2 . 

Epidemiologie 

Incidenţa creşte peste vârsta de 30 de ani şi este maximă în decadele 7-8 de viaţă. 
Bărbaţii sunt afectaţi mai frecvent decât femeile raportul fiind de (2:1). Majoritatea pacienţilor 
au afecţiuni predispozante: malformaţii cardiace congenitale, boală valvulară, hipertrofie 
ventriculară stângă predominant septală, proteze şi dispozitive intracardiace, cateter venos, 
consum de droguri intravenos. La pacienţii consumatori de droguri intavenoase precum şi la 
purtătorii de dispozitive intra-cardiace (pacemaker, defibrilator) apare frecvent endocardita de 
cord drept. Endocardita pe proteză poate fi precoce (<1 an de la intervenţia chirurgicală) sau 
tardivă (>1 an de la intevenţia chirurgicală) 3 . 

Etiologia este diversă, fiind determinată de diferiţi agenţi microbieni. Conform 
etiologiei, se clasifică în: 

• Endocardita infecţioasă cu hemoculturi pozitive (85% din cazuri): frecvent determinată 
de streptococi orali, enterococi, stafilococi (S. aureus) 4 . 

•Endocardita infecţioasă cu hemoculturi negative: apare la pacienţii trataţi anterior cu 
antibiotice pentm sindromul infecţios la care hemoculturile rămân negative mai multe zile sau 
când etiologia este determinată de microorganisme fastidioase (anumiţi streptococi, bacili 
Gram negativi din grupul HACEK, Brucella, fungi) sau de bacterii intracelular (Coxiella 
burnetii, Bartonella, Chlamydiaf. 

Tablou clinic 

Simptomatologie. Apar simptome generale produse de infecţie: stare generală alterată, 
febră/subfebrilitate, transpiraţii nocturne, inapetenţă, scădere ponderală, artralgii, mialgii. 
Simptomele determinate de disfuncţia valvulară au grade diferite de seve- 

ritate. Pot apărea simptome determinate de accidentele embolice : cerebrale (afazie), retiniene 
(pierderea vederii), renale (colică renală), ischemie acută a membrelor inferioare 1 . 

Examen obiectiv: Cel mai caracteristic este apariţia unui suflu nou sau schimbarea 
caracterului unor sufluri preexistente. întâlnim semne asociate accidentelor embolice: 
splenomegalie, deficite neurologice, hematurie, iar în etapele avansate apar modificări 
cutanate: peteşii, hemoragii subunghiale, noduli Osler, leziuni Janeway 1,2 . 

Explorări paraclinice 

1. Probe de laborator: apare leucocitoză, frecvent cu neutrofilie, anemie normocromă, 
normocitară, VSH crescut, PCR crescut, complexe imune circulante, factor reumatoid, 
crioglobuline, imunoglobuline, proteinurie, hematurie. Hemoculturile sunt esenţiale pentru 
diagnostic, fiind pozitive în 85% din cazuri. Sunt necesare hemoculturi seriate (minim 3 
hemoculturi, recoltate în interval de 24 de ore) şi antibiogramă 1 - 3 . 

2. Ecocardiografia transtoracică este metoda diagnostică de primă linie; se repetă după 
7 zile dacă rezultatul este negativ; se identifică vegetaţii, abcese perivalvulare, fistule, 
anevrisme valvulare, pseudoanevrisme, dehiscenţe de proteze; urmăreşte pacientul în evoluţie 
după începerea tratamentului 3 . 

3. Ecocardiografia transesofagiană este necesară când există înaltă suspiciune clinică 
şi echografia transtoracică este negativă; oferă informaţii mai exacte despre dimensiunea 
vegetaţiilor şi apariţia complicaţiilor 2 . 

4. Imagistica prin rezonanţa magnetică şi tomografia computerizată nu se folosesc de 

rutină. 

5. Examenul morfopatologic al pieselor de rezecţie chirurgicală. 

Diagnosticul se stabileşte pe baza criteriilor Duke modificate 5 

Pentru diagnosticul pozitiv sunt necesare 2 criterii majore sau 1 criteriu major şi 3 
criterii minore sau 5 criterii minore. 

Criterii majore: două hemoculturi pozitive; dovezi ecocardiografice de injurie 
endocardică (vegetaţii, abcese, dehiscenţă parţială de proteză, regurgitări valvulare nou- 
apărute). 

Criterii minore: condiţii predispozante; febră >38° C, fenomene vasculare (emboli 
septici arteriali, infarcte pulmonare septice, anevrisme micotice, hemoragii intracraniene, 
hemoragii conjunctivale, hemoragii Janeway), fenomene imunologice (glomerulonefrite, 
noduli Osler, pete Roth, factor reumatoid prezent); o hemocultură pozitivă. 

Complicaţiile cele mai frecvente: insuficienţă cardiacă (distracţii valvulare importante), 
accidente embolice, abces splenic, insuficienţă renală, miocardită, pericardita 2 . 

Tratament 

Terapia antibiotică are ca scop eradicarea agentului etiologic. Este preferabilă 
antibioterapia ţintită, ghidată în funcţie de antibiogramă (vezi tabelul 12.1) care se menţine 2- 
6 săptămâni în cazul endocarditei pe valve native şi 4-6 săptămâni pentru endocardita pe 
proteze valvulare. în cazul protezelor valvulare se va asocia întotdeauna şi rifampicină 1200 
mg/zi, minim 6 săptămâni. Dacă agentul etiologic nu este identificat, se administrează empiric 
antibioterapie cu spectru larg. 

Tratamentul chirurgical se face preferabil la distanţă de evenimentul acut, după 
eradicarea infecţiei şi vizează îndepărtarea vegetaţiilor şi înlocuirea valvelor afectate. 
Tratamentul chirurgical în timpul fazei acute se asociază cu o mortalitate ridicată. Tratament 
chirurgical de urgenţă se face atunci când infecţia este necontrolată de tra- 

tamentul antibiotic, apar distracţii valvulare importante şi insuficienţă cardiacă, dar şi pentru 
prevenirea evenimentelor embolice în cazul vegetaţiilor mari de peste 10 mm 6 ’ 7 . 

Profilaxia endocarditei infecţioase 

Comparativ cu vechile recomandări în care se făcea profilaxia endocarditei infecţioase 
la toate manevrele invazive, în prezent s-au redus foarte mult indicaţiile, datorită absenţei 
dovezilor ştiinţifice care să susţină aceste practici. Igiena orală bună, controalele stomatologice 
regulate, asepsia din timpul procedurilor invazive joacă un rol important în reducerea riscului 
de endocardită. Profilaxia endocarditei infecţioase trebuie luată în considerare exclusiv pentru 
pacienţii cu risc înalt de endocardită şi recomandată numai pentru procedurile cu risc crescut 3 . 


Tabel 12.1. Tratamentul antibiotic în endocardita infecţioasă în funcţie de agentul etiologic 


Endocardita infecţioasă 

Antibiotic recomandat 

Doza la adult 

Durata tratamentului 

Streptococ sensibil la 
penicilină 

penicilina G sau 
amoxicilină sau 
ceftriaxon 

12-18 milioane Ul/zi, i.v. în 6 doze 
100-200 mg/kgc/zi, i.v. în 4 - 6 
doze 

2 g/zi, i.v. sau i.m. o doză 

4 săptămâni 

Streptococ sensibil la 
penicilină 

la pacienţi alergici la 
penicilină 

vancomicină 

30 mg/kgc/zi i.v. în două doze 

4 săptămâni 

Stafilococ meticilin 
sensibil 

flucloxacilin sau 
oxacilin cu gentamicină 

12 g/zi, i.v. în 4-6 doze 3 
mg/kgc/zi în 2-3 doze 

4-6 săptămâni 

Stafilococ meticilin 
rezistent 

vancomicină cu 
gentamicină 

30 mg/kgc/zi i.v. în două doze 3 
mg/kgc/zi în 2-3 doze 

4-6 săptămâni 3-5 zile 


Sunt consideraţi cu risc înalt pacienţii care prezintă: 

- proteze valvulare sau materiale intracardiace folosite pentru reparare valvulară, 

- endocardită infecţioasă în antecedente, 

- boli cardiace congenitale cianogene, necorectate chirurgical sau cu defecte reziduale 
după corecţia chirurgicală, cu Şunturi sau conducturi paleative, 

- boli cardiace congenitale complet/incomplet corectate, cu implantare de material 
protetic pe cale intervenţională sau chirurgicală. 

Profilaxia endocarditei infecţioase nu mai este recomandată pentru alte boli valvulare 
sau congenitale. 

Sunt considerate proceduri cu risc crescut manevrele stomatologice care implică 
manipulare gingivală sau a regiunii periapicale a dinţilor, ori perforarea mucoasei orale. Nu se 
mai recomandă profilaxia endocarditei infecţioase la pacienţii supuşi unor examinări 
endoscopice de căi respiratorii, digestive sau urinare 3 . 

Administrarea antibioticului se face cu 30-60 de minute înaintea procedurii. Se va 
administra amoxicilină sau ampicilină 2 g oral sau intravenos, iar pentru persoane alergice la 
aceste antibiotice se va administra clindamicină 600 mg oral sau intravenos. 


JL 

ir 










Compendiu de specialităţi medico-chirurgicale 


250 


Bibliografie 

1. Libby P, Bonow RO, Mann DL, Zipes DP: Braunwald s Heart Disease - A Textbook of Cardiovascular Medicine. 
Eighth Edition, Saunders Elsevier 2008, 1713-1738. 

2. Ginghină C. “Mic tratat de cardiologie”, Editura Academiei Române, Bucureşti, 2010, 401 -511. 

3. Habib G, Hoen B, Tornos P. et al. Guidelines on the prevention, diagnosis, and treatment of infective 
endocarditis (new version 2009): the Task Force on the Prevention, Diagnosis, and Treatment of Infective 
Endocarditis of the European Society of Cardiology (ESC) Eur Heart J Oct 2009; 30 (19); 2369-413. 

4. Murdoch DR, Corey GR, Hoen B. et al. Clinical presentation, etiology, and outcome of infective endocarditis in 
the 21st century: the International Collaboration on Endocarditis-Prospective Cohort Study. Arch Intern Med 2009; 
169: 463-473. 

5. Li JS, Sexton DJ, Mick N. et al. Proposed modifications to the Duke criteria for the diagnosis of infective 
endocarditis. Clin Infect Dis 2000;30:633-638. 

6. Delahaye F, Celard M, Roth O, de Gevigney G. Indications and optimal timing for surgery in infective 
endocarditis. Heart 2004;90:618-620. 

7. Thuny F. Beurtheret S, Mancini J. et al. The timing of surgery influences mortality and morbidity in adults with 
severe complicated infective endocarditis: a propensity analysis. Eur Heart J 2011(32) 2027-2033. 


12.3. PERICARDITA 


Voichiţa Ileana Sîrbu, Silvia Lupu 


Este o afecţiune inflamatorie a pericardului. în funcţie de evoluţia clinică pericardita 
poate fi acută (forma uscată/fibrinoasă/exsudativă) sau cronică (exsudativă/adezivă/ 
constrictivă) 1 . 

Pericardita acută exsudativă 

Este caracterizată prin durere toracică, frecătură pericardică, prezenţa revărsatului 
pericardic şi anomalii electrocardiografice evolutive. Inflamaţia persistentă determină acu¬ 
mularea lichidului pericardic, cu creşterea presiunii intrapericardice care poate comprima 
cordul, ceea ce duce la instabilitate hemodinamică şi instalarea tamponadei cardiace 2 . 

Epidemiologie: depistată la 1% din autopsii, la 5% din pacienţii cu durere toracică non- 
ischemică. 

Etiologie 

-boli infecţioase virale (virus Coxsackie, Epstein-Barr, Echo 8, rujeolic, rubeolic, 
varicelo-zosterian, citomegalovirus, HIV), bacteriene (pneumococ, meningococ, gonococ, 
Haemophilus, bacii Koch), fungice sau parazitare; 

- boli autoimune (lupus eritematos sistemic, poliartrită reumatoidă, spondilită 
ankilozantă, scleroză sistemică etc.) sau inflamatorii; 

- postinfarct miocardic acut precoce sau tardiv (pericardita epistenocardică) 3 ; 

- patologia structurilor vecine (miocardită, anevrism/disecţie de aortă, pneumonie); 

- boli metabolice (insuficienţă renală, mixedem, cetoacidoză diabetică); 

- traumatisme toracice, postresuscitare, posttoracotomie, postangioplastie sau im¬ 
plantare de pacemaker; 

- neoplazii (tumori primare pericardice/metastatice - pulmonare, mamare, leucemii, 
limfoame); 

- sarcină - rar; 

- idiopatică 2 . 

Tablou clinic 

Subiectiv: debutul este cu prodrom: febră (<39°C), mialgii, apoi apare durere toracică 
(iritativă, ameliorată de aplecarea toracelui în faţă, accentuată de decubitul dorsal, iradiere 
tipică spre trapez, variabilă cu mişcările respiratorii), dispnee, tuse neproductivă 3 . 

Examen obiectiv: zgomote cardiace asurzite, frecătură pericardică, impuls apical slab 
palpabil, creşterea ariei matităţii cardiace. 

Tamponada cardiacă apare în urma acumulării unei cantităţi mari de lichid pericardic 
sau şi la cantităţi mici acumulate rapid care comprimă cordul afectând umplerea diastolică şi 
determinând reducerea debitului cardiac şi creşterea presiunii venoase. Apare tahicardie, puls 
paradoxal, hipo- tensiune, dispnee, jugulare turgescente. Necesită pericardiocenteză de urgenţă 
în scop evacuator. 

Explorări paraclinice 

1. Electrocardiograma evidenţiază frecvent tahicardie sinusală, tahicardie paroxistică 
supraventriculară, fibrilaţie atrială paroxistică; mai apar micro voltaj, alternanţă electrică şi 
anomalii evolutive de segment ST/undă T difuze, fără sistematizare specifică unui teritoriu 
coronarian: 

Stadiul I: supradenivelare de segment ST concavă superior; deviaţia segmentului PR în 
direcţia opusă polarităţii undei. 

Stadiul II: revenirea ST la linia izoelectrică şi aplatizarea progresivă a undelor T; 

Stadiul III: negativarea difuză a undelor T; 

Stadiul IV: revenirea la aspectul ECG anterior instalării pericarditei 2 . 

2. Ecocardiografia permite vizualizarea şi cuantificarea colecţiei pericardice; eviden¬ 
ţierea semnelor de compresie cardiacă - colaps diastolic de atriu drept, ventricul drept, distensia 
venei cave inferioare şi dispariţia colapsului inspirator, aspectul de cord pendulant (”swinging 
heart”) 4 . 

3. Probe biologice: probe inflamatorii (creşterea VSH, proteinei C reactive, LDH, 
leucocitoză); pentru diagnosticul bolii de bază se fac probe de injurie miocardică (troponina I, 
CK-MB), teste imunologice, markeri tumorali. 

4. Radiografia 
toracică: aspectul de “cord în carafa”; anomalii pulmonare/ mediastinale. 

5. Funcţia pericardică (pericardiocenteză) urmată de examen biochimic, citologic, 
bacteriologic, imunologic al lichidului evacuat; se face pentm stabilirea etiologiei (dacă nu a 
fost posibilă prin metodele prezentate anterior) sau pentru evacuare de urgenţă în tamponada 
cardiacă 2 . 

6. Explorări complementare: CT, IRM, scintigrafie cu anticorpi antimiozină marcaţi 
cu Indiu 111, pericardioscopie, biopsie pericardică. Sunt necesare dacă rezultatele testelor 
anterioare sunt neconcludente. 

Complicaţiile cele mai frecvente ale pericarditei acute sunt tamponada cardiacă, 
recurenţa, cronicizarea, sau evoluţia spre pericardita constrictivă. 


Tratament 

Medical 


Se administrează antiinflamatoare nesteroidiene: ibuprofen 300-800 mg la fiecare 6-8 
ore (de elecţie) în asociere cu protecţie gastrică. Se administrează zile sau săptămâni, cel mai 
bine până dispare colecţia lichidiană. Colchicină 0,5 mg de 2 ori/zi în monoterapie sau asociat 
cu ibuprofen se poate administra la primul episod sau pentru prevenirea recurenţelor 5 . 

Antiinflamatoarele steroidiene vor fi utilizate în boli de colagen/autoimune şi în 
pericardita uremică. 

Pericardiocenteza în scop terapeutic se face de urgenţă în tamponada cardiacă, sau 
electiv atunci când există revărsate pericardice mari la pacienţi simptomatici, care persistă mai 
mult de o săptămână sub tratament corect condus. Se efectuează sub control fluoroscopic sau 
ecocardiografic şi este absolut contraindicată în disecţia de aortă 6 . 


Chirurgical 


Drenajul chirugical este de preferat în hemopericardul post-traumatic şi în pericarditele 
purulente. Pericardiectomia se recomandă pacienţilor cu revărsat persistent în ciuda 
tratamentului corect condus sau dacă apar fenomene de constricţie 2 . 

Pericardita cronică (exsudativă, adezivă, constrictivă) reprezintă inflamaţia 
pericardică persistentă peste 3 luni. Simptomatologia depinde de gradul de compresie cardiacă. 
Apar palpitaţii, durere toracică, sau fenomene de insuficienţă cardiacă dreaptă în formele 
efuzive importante. 

Tratamentul simptomatic este asemănător celui din pericardita acută; poate include 
instilaţii pericardice cu corticosteroizi în bolile autoimune; când apar recurenţe frecvente se 
recomandă fenestrare pleuro-pericardică şi pericardiotomia percutană cu balon; 
pericardiectomia chirurgicală este indicată în revărsatele persistente/recurente mari refractare 
la celelalte mijloace terapeutice. 

Pericardita constrictivă (pericard îngroşat, fibrozat, calcificat) este o complicaţie gravă 
care afectează sever umplerea ventriculară determinând fenomene de insuficienţă cardiacă 
dreaptă şi debit cardiac scăzut. Caracteristic la examenul obiectiv găsim jugulare turgescente, 
hepatomegalie, edeme, puls paradoxal (semnul Kussmaul). Este necesară efectuarea 
pericardiectomiei 2 . 

Capitolul III - 

Gastroenterologie-Hepatologie 


13. REFLUXUL GASTRQESOFAGIAN 

Ioan Sporea, Alexandra Deleanu, Iulia Ratiu, Isabel Dan 


Boala de reflux gastro-esofagian (BRGE) reprezintă una dintre cele mai frecvente 
patologii digestive. Este o afecţiune cronică, cauzată de refluxul conţinutului gastric în esofag, 
determinând apariţia unor simptome, asociate uneori, cu leziuni ale mucoasei esofagiene. 

în lumea occidentală, aprox. 25% din populaţie acuză pirozis cel puţin o dată pe lună, 
12% cel puţin o dată pe săptămână, iar 5% acuză simptome de reflux zilnic 1 . 

Principala cauză pentru refluxul gastro-esofagian este contracţia insuficientă a 
sfincterului esofagian inferior (SEI) şi relaxarea patologică tranzitorie a SEI 2 . 

La apariţia esofagitei de reflux poate contribui şi existenţa unei hernii hiatale mari, care 
predispune la relaxarea tranzitorie a SEI 3 4 . Alţi factori gastrici care pot determina BRGE sunt: 
volum gastric crescut după mese, presiune gastrică crescută determinată de obezitate sau 
sarcină, clinostatism după masă, evacuare gastrică întârziată sau gastropareză. Anumite 
medicamente şi alimente (tabelul 13.1), alături de stilul de viaţă (fumat, creştere în greutate) 
determină scăderea tonusului SEI 2 . 


Tabelul 13.1. Medicamentele şi alimentele care pot determina RGE. 


Medicamente 

Alimente 

blocanţii canalelor de calciu 

anticolinergicele 

agonişti (Vadrcncrgici 

antagonişti a-adrenergici diazepam 

antidepresive triciclice 

estrogeni 

progesteroni 

teofilina 

narcotice 

suc de portocale 

ciocolată 

mentă 

produse pe bază de roşii 
mâncăruri grase 
băuturi carbogazoase 
oţet 

cafea şi produse pe bază de cofeină 


Manifestări clinice 

Principalele simptome ale BRGE sunt pirozisul şi regurgitaţiile acide 5 . In practică este 
de importanţă frecvenţa, durata şi severitatea acestora. Se consideră că pacien- 

ţii care prezintă aceste simptome de cel puţin 2 ori pe săptămână, în decurs a 4-8 săptămâni, au 
BRGE. La fel, vârsta pacientului sau/şi prezenţa semnalelor de „alarmă” (tabelul 13.2) au un 
rol semnificativ şi impun evaluarea prin endoscopie digestivă superioară 6 . 

Tabelul 13.2. Semnale de „alarmă” în caz de RGE 

disfagie 

odinofagie 

scădere în greutate 

anemie 

hemoragie digestivă superioară 

istoric familial de cancer de tract digestiv superior 

în cazul BRGE pot să apară însă şi simptome atipice, extradigestive cum ar fi: 
manifestări ORL, respiratorii şi durerea toracică (tabelul 13.3) 7 . 


Tabelul 13.3. Manifestări extradigestive ale BRGE 


faringodinie 

laringospasm 

senzaţie de corp străin faringian 

tuse cronică 

globus 

astm bronşic 

disfonie 

traheobronşită 

otită medie 

durere toracică noncardiacă 

sinusită cronică 

„sleep apnea” 


Cele mai frecvente manifestări extradigestive sunt cele respiratorii şi anume: tuşea 
cronică şi astmul bronşic. Prevalenţa BRGE conform studiilor, în cazul astmului este de 45- 
80%, iar în cazul tusei cronice de 20% 7 . 

în caz de durere toracică, în primul rând trebuie eliminată o cauză cardiacă. BRGE poate 
sta la originea unei dureri toracice de tip anginos, localizată retrosternal, cu iradiere uneori spre 
posterior, interscapular şi ascendent spre mandibule 8 . 

Explorarea pacienţilor cu BRGE 

în marea majoritate a cazurilor, diagnosticul de BRGE se pune pe baza unei anamneze 
minuţioase şi este confirmat printr-un răspuns complet la administrarea de inhibitori de pompă 
de protoni (ÎPP). 

Se recurge la examinări complementare (în principal endoscopie digestivă superioară) 
în timpul doi 9 , cu excepţia pacienţilor cu semne de alarmă 10 . 

a) Endoscopia digestivă superioară (esogastroduodenoscopia) reprezintă examinarea 
cea mai utilă. Este singura capabilă să diagnosticheze şi să gradeze esofagita de reflux 
(clasificarea Los Angeles), poate exclude esofagite de alte cauze (ex. esofagita eozinofilică, 
prin biopsie) şi să depisteze leziuni asociate, cum ar fi ulcerul gastro-duodenal 11 . Această 
explorare are o specificitate foarte bună (90-95%), însă sensibilitatea este mai slabă (aprox. 
50%) în cazul BRGE cu simptome digestive. Deci endoscopia este normală intr-un caz din 
două de BRGE (cazurile de BRGE fără esofagită), iar când sunt prezente manifestările 
extradigestive, aceasta nu arată leziuni în 8 din 10 cazuri 12 . Este oricum explorarea de primă 
intenţie, în caz de apariţie a semnelor de „alarmă” şi pentru excluderea unui posibil cancer 
esofagian. 

Ţinând cont de recomandările „Consensului franco-belgian” şi ale Colegiului American 
de Gastroenterologie (American College of Gastroenterology) 13 - 14 , se poate concluziona că 
endoscopia superioară este indicată în următoarele cazuri: vârsta pacientului peste 50 de ani, 
cu boala de reflux frecventă, semnale de alarmă (odinofagie, disfagie), simptomatologie 
atipică, eşec terapeutic la IPP sau recidivă după sfârşitul tratamentului. 

Pentru stadializarea esofagitelor, în funcţie de severitatea acestora, s-a validat cla¬ 
sificarea Los Angeles: gradul A = una sau mai multe pierderi de substanţă, dar nici una 
depăşind 5 mm în lungime; gradul B = cel puţin o eroziune peste 5 mm, dar fără leziuni 
confluente între două pliuri; gradul C = cel puţin o eroziune confluentă între două sau mai multe 
pliuri, dar nedepăşind 75% din circumferinţă; gradul D = pierderi de substanţă (ulceraţii) ce 
cuprind peste 75% din circumferinţa esofagiană 11 . 

Tot în cadrul Conferinţei consensului franco-belgian s-a stabilit o clasificare simplă 
pentm diferenţierea esofagitelor non-severe (pierdere de substanţă necircumferenţială) de cele 
severe (leziuni circumferenţiale) şi de esofagitele complicate (stenoze, ulceraţii, epiteliu 
Barrett). Această clasificare permite stabilirea indicaţiei de urmărire endoscopică şi de evitare 
a controalelor inutile în cazul esofagitelor non-severe 13 . 

b) pH-metria se poate efectua ambulator, utilizând o sondă care înregistrează pH- ul la 
nivelul esofagului distal (supracardial) pe 24 de ore. Sonda este introdusă transnazal până la 5 
cm deasupra cardiei. Este conectată la un sistem “holter”, care achiziţionează toate informaţiile 
şi care înregistrează apariţia simptomelor şi date legate de alimentare, cât şi de poziţia 
pacientului (verticală sau orizontală). Această tehnică permite înregistrarea frecvenţei 
episoadelor de reflux, durata, cât şi momentul apariţiei acestora. Se consideră că există reflux 
acid, când pH-ul esofagian este sub 4. Acest lucru se întâmplă şi la subiecţi normali, dar timpul 
de expunere este de până la 4-5% din totalul timpului 9 - 15 . Deşi pH-metria este testul cel mai 
sensibil pentru depistarea prezenţei refluxului acid intraesofagian, ea este utilizată doar în 
cazuri selecţionate: pacienţi cu simptome tipice de BRGE şi nonresponsivi la tratament (pentru 
stabilirea diagnosticului corect sau necesitatea unui tratament medicamentos suplimentar sau 
chiar chirurgical), pacienţi cu simptome atipice (ex. tuse cronică, astm bronşic) sau la pacienţi 
post- chirurgie anti-reflux 13 ’ 14 . pH-metria poate fi realizată şi sub tratament cu inhibitori de 
pompă de protoni (IPP), în cazul în care se suspicionează controlul insuficient al secreţiei acide. 
Se estimează că sub terapie cu IPP, expunerea acidă (pH <4) a esofagului inferior trebuie să fie 
mai mică de 1,6% din timp 16 . 

c) Manometria esofagiană este utilizată doar în cazurile în care este suspicionată o 
tulburare motorie esofagiană (acalazie, spasm difuz esofagian) sau în cazurile în care este 
preconizată o intervenţie chirurgicală antireflux 14 . 

Complicaţiile RGE 

Complicaţiile BRGE cronic includ sângerări din eroziuni esofagiene, ulceraţii, disfagie 
prin stenoze şi esofagul Barrett (metaplazie intestinală), care are risc crescut de apariţie a 
adenocarcinomului esofagian 17 . 

Esofagul Barrett (EB) reprezintă o metaplazie de tip intestinal la nivelul esofagului 
distal, ca rezultat al expunerii îndelungate la acid. EB se suspicionează endoscopie 
(ascensionarea liniei Z) şi se confirmă prin biopsii multiple (metaplazie de tip intes- 

tinal). în cazul existenţei EB este importantă existenţa sau absenţa displaziei, care va influenţa 
atitudinea alterioară. 

în caz de epiteliu Barrett, trebuie efectuate controale endoscopice regulate pentru a 
depista displazia sau un neoplasm incipient, cu potenţial terapeutic. Adenocarcinomul se 
dezvoltă la nivelul ariilor de metaplazie Barrett în mai multe etape progresând de la displazie 
uşoară la displazie severă, până la apariţia neoplaziei adevărate. Frecvenţa urmăririi 
endoscopice a pacienţilor cu metaplazie intestinală este determinată de gradul displaziei. La 
pacienţii fără displazie dovedită la două endoscopii succesive cu biopsii, se recomandă 
reevaluare endoscopică la 3-5 ani. în caz de displazie cu grad redus se vor face endoscopii 
anuale, iar la pacienţii cu grad înalt se recomandă mucosectomie (rezecţie endoscopică a 
mucoasei), ablaţie prin radiofrecvenţă sau chirurgie 18,19 . 

Tratamentul RGE 

Regimul igieno-dietetic poate fi util (scădere în greutate în caz de obezitate, reducerea 
volumului meselor, evitarea factorilor favorizanţi), însă eficacitatea acestuia este limitată în 
ceea ce priveşte controlul simptomatologiei şi nu are ca rezultat vindecarea unei posibile 
esofagite 20 . 

Antiacidele şi alginaţii neutralizează pH-ul şi au efect de tamponare, dar acţiunea lor 
este de scurtă durată şi nu duce la vindecarea esofagitelor 10 . 

Blocanţii de receptori H2 histaminici (ranitidina, famotidina, nizatidina) au acţiune 
antisecretorie de câteva ore şi cresc pH-ul cu până la o unitate în 24 de ore 9 . Dozele administrate 
sunt: ranitidina şi nizatidina 2 x 150 mg/zi, iar famotidina 40 mg/zi. Au eficacitate pe 
simptomatologie (pirozis), dar au eficacitate mai redusă privitor la cicatrizarea esofagitelor. 
Efectul lor diminuă în timp, în caz de tratament prelungit, prin apariţia toleranţei 
farmacologice 21 . 

Inhibitorii de pompă de protoni (IPP) au un efect antisecretor demonstrat (pe termen 
scurt şi lung), fiind superiori celorlalte clase de medicamente menţionate, atât asupra 
simptomatologiei, cât şi asupra leziunilor esofagiene. Reprezintă o clasă terapeutică bine 
tolerată, chiar în doze crescute şi pe perioade lungi. Deşi produc o uşoară hipergastrinemie prin 
acţiune antisecretorie, nu s-a constatat apariţia de tumori endocrine gastrice. De asemenea, 
folosiţi pe termen lung, nu induc malabsorbţie clinic semnificativă, prin absorbţie scăzută a 
nutrienţilor, oligoelementelor sau a vitaminelor 9,10 . Principalii inhibitori de pompă de protoni 
folosiţi în Europa pentru BRGE sunt: omeprazolul (40 mg/zi), pantoprazoluî (30 mg/zi), 
lanzoprazolul (30 mg/zi), rabeprazolul (20 mg/zi) şi esomeprazolul (40 mg/zi). 

în trecut se recomanda un abord terapeutic gradat „step-up” (antiacide, blocanţi H2 şi în 
final, în caz de necesitate, IPP). în prezent s-a renunţat la această atitudine şi cele mai multe 
ghiduri recomandă strategia „step-down”, începându-se în general cu IPP în doza normală, 
urmată apoi, în caz de succes de reducerea la jumătate de doză în cazul pacienţilor cu simptome 
tipice şi frecvente: esomeprazol 20 mg/zi, omeprazol 20 mg/zi, pantoprazol 15 mg/zi, 
lansoprazol 15 mg/zi, rabeprazol 10 mg/zi. Terapia „step-down” este urmată de succes în marea 
majoritate a cazurilor şi poate scădea costurile fără a avea efecte adverse ce pot afecta calitatea 
vieţii 22,23 . 

Practic, în cazul în care nu s-a făcut endoscopie sau nu există esofagită, se administrează 
IPP 4 săptămâni, iar apoi IPP la nevoie; la pacienţii care nu au esofagită severă (pierdere de 
substanţă noncircumferenţială) IPP 4-8 săptămâni şi întreţinere cu IPP intermitent sau continuă, 
în funcţie de simptomatologie; în cazul esofagitelor severe se recomandă IPP 8 săptămâni, iar 
întreţinerea se face cu IPP doză minimă eficientă. 

Complicaţiile care pot să apară în BRGE (stenoze, hemoragii, esofagul Barrett) se 
rezolvă de regulă pe cale endoscopică. 

în cazul esofagitelor severe şi în caz de insucces la terapia medicamentoasă, se poate 
recurge la diverse proceduri antireflux endoscopice sau chirurgicale. 

O varietate de tehnici endoscopice pentru tratamentul bolii de reflux gastro-esofagian 
au fost dezvoltate ca alternativă la terapia antisecretorie sau intervenţii chirurgicale antireflux. 
Fiecare dintre aceste tehnici endoscopice antireflux este concepută pentru a modifica anatomia 
sau fiziologia joncţiunii gastro-esofagiene, impiedicând refluxul gastroesofagian. La ora 
actuală există trei categorii terapeutice endoscopice pentru BRGE severă: radiofrecvenţă 
(procedeul Stretta), sutura endoscopică a joncţiunii eso-gastrice (Endo-CinchTM, 
gastroplicatura transmurală NDO) şi terapia prin injectare de substanţe nonabsorbabile la 
nivelul joncţiunii (retrasă de FDA în 2003 din motive de nesiguranţă). Majoritatea studiilor 
privitoare la aceste terapii endoscopice au raportat informaţii puţine, pe loturi mici de pacienţi, 
privitoare la rezultatele pe termen lung. Sunt necesare studii noi care să ducă la creşterea 
eficienţei şi durabilităţii acestor metode 24 . 

Chirurgical se poate interveni (cazuri foarte rare, de boală severă şi refractară la terapia 
medicamentoasă corect condusă) prin abord clasic sau laparoscopic, practicându-se 
fundoplicaturarea Nissen. Aceasta constă în utilizarea marii tuberozităţi gastrice pentru a crea 
un manşon în jurul esofagului distal. Fundoplicatura poate fi totală sau parţială. Pacienţii 
trebuie informaţi însă asupra faptului că intervenţia chirurgicală este grevată de morbiditate şi 
mortalitate (0,5-1 %) 25 " 27 , dar şi de apariţia uneori, a disfagiei postoperatorii. 

în final se poate spune că în faţa unui pacient cu simptome tipice de BRGE (mai ales 
tineri şi fără semne de aîarmă), nu se va începe printr-o explorare endoscopică, ci de primă 
intenţie rămâne proba terapeutică, în principal cu ÎPP. 

RECOMANDĂRILE AGA (American Gastroenterological Association) PRIVIND 
TRATAMENTUL BRGE 28 

I. Scăderea ponderală pentru pacienţii obezi; 

II. Medicamente antisecretorii pentru tratamentul pacienţilor cu GERD. IPP sunt mai 
eficiente decât blocantele H2; 

III. Utilizarea pe termen lung a IPP pentru tratamentul pacienţilor cu esofagită după ce 
s-au dovedit clinic eficiente. Tratamentul de lungă durată ar trebui să fie titrat până la cea mai 
mică doză eficientă; 

IV. In cazul pacienţilor cu durere toracică la care se suspectează BRGE, se admi¬ 
nistrează empiric IPP în 2 doze zilnic după excluderea unei patologii cardiace; 

V. Endoscopie cu biopsie la pacienţii cu BRGE care acuză disfagie. în cazul în care 
nu există leziuni endoscopice, trebuie prelevate biopsii esofagiene (minim 5 fragmente) pentru 
excluderea unei esofagite eozinofilice; 

VI. La pacienţii la care terapia antisecretorie empirică este ineficientă, se recomandă 
endoscopie digestivă superioară; 

VII. Manometria nu se recomandă de rutină, ci este rezervată cazurilor care nu răspund 
la terapia empirică şi au un aspect normal la endoscopia digestivă superioară. 

14. BOALA ULCEROASA 

(Ulcerul gastric şi duodenal) 


Gheorghe Bălan 

Definiţie 

Termenul de boală ulceroasă circumscrie ansamblul nosologic al patologiei ulceroase 
peptice gastrointestinale (simptomatice sau asimptomatice) şi complicaţiilor acesteia. 

Noţiunea de ulcer peptic reuneşte totalitatea leziunilor caracterizate de un defect de 
structură exprimat printr-o pierdere de substanţă de la nivelul mucoasei gastrice, duodenale, 
esofagiene, intestinale sau anastomozelor gastrointestinale, cu infiltrate celulare inflamatorii şi 
necroze de coagulare, depăşind în profunzime muscularis mucosae, cu potenţial perforativ- 
penetrant. 

în cadrul acestei secţiuni ne vom referi exclusiv la ulcerele gastrice şi duodenale, cu 
evoluţie acută (ulcer acut) sau cronică (ulcer cronic), afecţiuni cu impact semnificativ din 
perspectiva incidenţei şi prevalenţei crescute - reale probleme de sănătate publică. 

Epidemiologie 

Epidemiologia ulcerului gastric şi duodenal a cunoscut o dinamică particulară în ultimul 
secol, cu semnificative diferenţe geografice ale incidenţei şi prevalenţei şi o larg exprimată 
tendinţă de scădere a acestora, în special la populaţia de vârstă tânără. Studiile epidemiologice 
relevă o prevalenţă crescută a ulcerului duodenal în rândul populaţiei ţărilor occidentale şi o 
incidenţă dominantă a ulcerului gastric la populaţia ţărilor asiatice 1 . în Europa, deşi în scădere 
în ultimele patru decenii, patologia ulceroasă peptică rămâne caracterizată de o incidenţă relativ 
crescută, de 1-2/1000 de locuitori 2 . 

Prevalenţa bolii este estimată la 5-10%, aceasta fiind de 4-10 ori mai mare în populaţia 
Helicobacter pylori (H. pylori) pozitivă 3 . în contrast cu tendinţa de scădere a incidenţei 
ulcerelor gastrice şi duodenale necomplicate, este subliniată o incidenţă cvasiconstantă a 
ulcerelor gastrice complicate, fapt atribuit creşterii consumului de antiinflamatorii non- 
steroidine (AINS) în rândurile unei populaţii aflate intr-un proces constant de îmbătrânire. 

Este formulată concluzia că, într-o populaţie dată, epidemiologia bolii ulceroase este 
relaţionată parametrilor cu semnificaţie etiopatogenică - infecţia cu H. pylori şi consumul de 
AINS 4 . Prevalenţa ulcerului peptic este, de asemenea, dependentă de comorbidităţi 
documentate statistic, între care pot fi menţionate afecţiunile bronhopulmonare cronice 
obstructive, deficitul de alfa 1-antitripsină, fibroza chistică, ciroza hepatică, boala cronică de 
rinichi şi sindroamele endocrine precum Zollinger-Ellison, neoplaziile endocrine multiple de 
tip I (Multiple Endocrine Neoplasia - MEN I), hiperparatiroidismul 3 . 

Etiopatogenie 

Patogeneza ulcerului peptic este complexă şi multifactorial fundamentată. Deşi 
percepţia originară a rezervat potenţialului agresiv al hipersecreţiei acide rolul primordial, în 
prezent, ulcerul peptic este acceptat a fi expresia dezechilibrului dintre factorii de agresiune 
luminală (pH-ul acid, indicele termic şi osmolaritatea bolului alimentar, substanţele cu efect 
detergent şi acţiune citotoxică, compuşii bacterieni cu potenţial inflamator local şi sistemic) şi 
funcţia de apărare mucoasă (ansamblul de elemente care conservă indemnitatea mucoasei) 5 . 
Apărarea mucoasă este un proces dinamic, rezistenţa mucoasei la factorii de agresiune fiind 
permanent adaptată nivelului de expunere prin creşterea fluxului sanguin local şi a volumului 
de mucus secretat la suprafaţa celulelor epitaliale. Fenomenul de apărare a mucoasei este 
organizat secvenţial de la nivel luminai spre straturile profunde, direct relaţionat cu tipul şi 
intensitatea factorilor de agresiune 6 . Factori luminali (stratul mucos alcalin, imunoglobulinele, 
lactoferina), epiteliali (integritatea joncţiunilor intercelulare, repararea şi regenerarea celulară), 
şi fluxul sanguin mucos sunt în egală măsură recunoscuţi a participa în procesul defensiv, 
tabelul 14.1 ilustrează într-o formă rezumată factorii de agresiune, respectiv, de apărare a 
mucoasei gastrice. 


Tabelul 14.1. Factori de agresiune şi de apărare a mucoasei gastrice 


Factori de agresiune 

Factori de apărare 

Secreţia acidă (acidul clorhidric) şi pepsina 

Fluxul sanguin mucos optim 

Infecţia cu H. pylori 

Funcţionalitatea biochimică a stratului mucos 

Consumul de AINS 

Joncţiunile intercelulare strânse 

Refluxul biliar duodenogastric 

Repararea celulară 

Alcoolul 

Regenerarea tisulară 


Descoperirea frecventei asocieri dintre infecţia cu H. pylori şi ulcerul peptic a schimbat 
conceptul de fundamentare patogenetică în ulcerogeneză, consacrând natura infecţioasă a 
bolii 7 . Şi alţi factori de mediu sau dependenţi de gazdă sunt comentaţi ca factori de risc în 
ulcerogeneză: fumatul şi stresul fizic sau emoţional. în acest context, trebuie subliniat faptul că 
noţiunea de ulcer de stres este rezervată ulcerelor (frecvent complicate hemoragie) apărute ca 
şi consecinţă a unor afecţiuni organice severe (traumatisme cerebrale, arsuri, sepsis cu 
insuficienţă multiplă de organ) la pacienţii asistaţi în unităţile de terapie intensivă 8 . 

Rolul Helicobacter pylori. Helicobacter pylori este o bacterie gram negativ prezentă 
atât la nivelul suprafeţei luminale a epitelului gastric cât şi intraepitelial, cauzatoare de 
inflamaţie mucoasă cronică. Peste jumătate din populaţia generală este infectată cu H. pylori, 
infecţia constituindu-se co-factor important în patogeneza bolii peptice gastrice şi duodenale 
prin mecanisme diverse precum: (a) modificările epiteliale de suprafaţă, (b) creşterea secreţiei 
acide corelate cu o sensibilitate particulară la stimularea secreţiei de gastrină, (c) producerea 
de toxine agresive local, şi (d) perturbarea secreţiei duodenale de bicarbonat 9 . Faptul că dintre 
pacienţii care probează o infecţie cu H. pylori doar o minoritate (aprox. 10-15%) asociază 
ulcerul peptic justifică ipoteza că factori dependenţi de gazdă ar avea un rol critic în 
determinarea bolii ulceroase 10 . La 

pacienţii H. pylori pozitivi sunt citaţi deopotrivă ca factori ce ar putea avea un rol în dezvoltarea 
leziunilor ulceroase modelul histologic al gastritei induse, schimbările în homeostazia 
hormonilor gastrici, nivelul secreţiei acide, metaplazia gastrică la nivelul duodenului, 
interacţiunea bacteriei cu bariera mucoasă şi mecanismele imunopatogenice amorsate, tipul de 
tulpini bacteriene şi factori genetic 7 . Metaplazia duodenală de tip gastric este dezvoltată în 
contextul supraîncărcării acide duodenale şi reprezintă sediul grefei bacteriene, H. pylori având 
tropism selectiv pentru mucoasa de tip gastric. Corolare sunt modificările de duodenită 
subsecvente, premisă a apariţiei leziunilor ulceroase şi la nivel duodenal 11 . Nu mai puţin 
important este faptul că infecţia cu H. pylori a fost asociată statistic şi cu patogeneza 
adenocarcinomului gastric şi a limfomului MALT. In contextul asocierii certe în plan 
etiopatogenic dintre H. pylori şi boala ulceroasă, eradicarea infecţiei se legitimează raţională 
în terapia bolii ulceroase, prin vindecarea patologiei peptice şi reducerea recurenţelor acesteia. 

Rolul AINS. Consumul de AINS este raportat etiopatogenic bolii ulceroase prin 
inhibarea la nivel local şi sistemic a secreţiei de prostaglandine implicate în repararea şi 
protecţia tisulară mucoasă, cu reducerea hidrofobicităţii mucusului alcalin şi alterarea 
semnificativă a fluxului vascular intramucos. Acest proces patogenic este determinat de 
blocarea activităţii enzimatice a ciclooxigenazei 1 (COX 1) în special, dar şi a COX 2. Rolul 
esenţial în iniţierea leziunilor mucoase generate de AINS se substituie modificărilor aderenţei 
neutrofilelor la microcirculaţia gastrică, cu eliberarea de proteaze şi de radicali liberi de oxigen 
şi cu obstrucţia fluxului sanguin capilar 12 . Consumul de AINS trebuie privit ca element 
etiopatogenic al bolii ulceroase independent de infecţia cu H. pylori, determinând frecvent 
patologie peptică şi la pacienţii H. pylori negativi. Mai mult, AINS sunt considerate a exercita 
chiar un efect toxic local, independent de inhibiţia COX. Creşterea considerabilă a consumului 
global de AINS la persoane în vârstă, caracterizate printr-o alterare a integrităţii fiziologice a 
mucoasei tubului digestiv, a condus la o prevalenţa din ce în ce mai crescută a patologiei 
peptice AINS- induse. în ceea ce priveşte corticoterapia, deşi rolul acesteia în ulcerogeneză 
rămâne controversat, asocierea corticosteroizilor cu AINS este acceptată ca factor de risc pen¬ 
tru patologia peptică 13 . 

Alte circumstanţe cu rol etiopatogenic în apariţia bolii ulceroase includ: (a) prezenţa 
unor profiluri genetice particulare (cu descrierea unor forme familiale de ulcer gastric şi 
duodenal), acestea putând influenţa chiar formele diferite de răspuns la terapia de eradicare a 
H. pylori 14 , (b) chimioterapia şi radioterapia, (c) obstrucţiile duodenale, (d) toxicomania, (e) 
infecţia cu virus Herpes simplex de tip l 15 , şi (f) gastrinoamele din cadrul sindromului 
Zollinger-Ellison. 

Diagnosticul bolii ulceroase 

Este fundamentat pe o evaluare complexă clinico-investigaţională. 

Manifestări clinice. Frecvent, ulcerele gastrice şi duodenale evoluează asimptomatic. 
Descoperirea bolii ulceroase este astăzi însă mult mai facilă datorită folosirii pe scară largă a 
tehnicilor de endoscopie digestivă superioară în investigarea altor speţe patologice 
precum:boala de reflux gastroesofagian (BRGE), anemia hipocromă microcitară sau boala 
peptică în programul de monitorizare; de asemenea, patologia ulceroasă gastro-duodenală 
poate fi adesea decelată cu ocazia unei evaluări endoscopice 

preoperatorii sau la pacienţi care reclamă tratamente cu agenţi farmacologici de risc ulcerogen. 
Trebuie reţinut faptul că în categoria ulcerelor asimptomatice se încadrează frecvent cele 
determinate de consumul de AINS la vârstnici, identificate în cadrul evaluării etiologice a unei 
hemoragii digestive superioare inaugurale. 

Mandatorie este obţinerea unor date anamnestice referitoare la antecedentele personale 
patologice, în special cele de patologie peptică sau de infecţie cu H. pylori. Importantă este şi 
prelevarea de informaţii cu privire la medicaţia de fond administrată (AINS, 
glucocorticosteroizi, medicaţie antiagregantă şi/sau anticoagulantă). Indicaţia unui program de 
evaluare presupune şi cuantificarea precisă a consumului de etanol şi a fumatului. 

Cardinal din punct de vedere clinic este sindromul ulceros al cărui simptom principal 
este durerea epigastrică. Aceasta este descrisă ca având caracter de arsură, fără o iradiere 
particulară şi cu debut obişuit postprandial: imediat postprandial în cazul ulcerului gastric, 
respectiv postprandial tardiv (peste 2-3 ore), în cazul ulcerului duodenal. Durerea nocturnă şi 
ameliorarea acesteia de către antiacide sau antisecretorii reprezintă un factor de sugestie 
diagnostică fundamental 13 . Periodicitatea durerii în relaţie cu mesele (mica periodicitate) 
respectiv cea sezonieră (marea periodicitate) constituie un element diagnostic important. Alte 
elemente subiective sunt reprezentate de: (a) sindromul dispeptic (eructaţiile, meteorismul, 
distensia abdominală, senzaţia de saţietate precoce), (b) pirozisul, (c) durerea toracică 
anterioară, (d) simptomele sindromului anemic (astenie, fatigabilitate, dispnee, palpitaţii, 
vertij). Examenul obiectiv în cadrul bolii ulceroase necomplicate este în mod obişnuit sărac, 
sensibilitatea la palparea epigastrică şi, mai rar, a hipocondrului drept reprezentând singurul 
semn clinic decelabil. Obiectivarea hemoragiei digestive superioare exteriorizate prin 
hematemeză, melenă sau hematochezie (examenul digital rectal), respectiv a clapotajului în caz 
de insuficienţă evacuatorie gastrică manifestă clinic sugerează complicaţii ale leziunilor 
ulceroase, care pot fi anticipate şi de evoluţia precipitată a mai multor elemente clinice 
particulare prin intensitate şi percepţie subiectivă. în ciuda complexităţii ansamblului clinic 
care defineşte sindromul ulceros, importantă este recunoaşterea unor semne de alarmă (tabelul 
14.2), cu trimitere la complicaţiile ulcerului peptic gastric şi duodenal, care impun o evaluare 
gastroenterologică promptă 16 . 

Tabelul 14.2. Semnele de alarmă din cadrul bolii ulceroase 

Hemoragia exteriorizată sau decelarea unui sindrom anemic Saţietatea precoce 

Pierderea involuntară în greutate, inexplicabilă clinic 

Disfagia sau odinofagia progresivă 

Vărsăturile recurente 

Antecedentele eredo-colaterale de cancer în sfera digestivă 


Explorările paraclinice în boala ulceroasă. Acestea sunt indicate în vederea 
confirmării unei leziuni ulceroase şi a localizării acesteia, fiind fundamentale în diagnosticul 
pozitiv al bolii ulceroase, în condiţiile unui pacient stabil hemodinamic. Cazurile de 
instabilitate hemodinamică pe fondul complicaţiilor hemoragice şi/sau septice sis- 


JL 

ir 







Compendiu de specialităţi medico-chirurgicale 


266 


temice impun cu prioritate management specific medicinei de urgenţă şi terapiei intensive, 
programul explorator gastroenterologie fiind desfăşurat ulterior. Monitorizarea parametrilor 
vitali, asigurarea unei căi de abord venos şi Oxigenoterapia sunt deziderate terapeutice de primă 
linie. Resursele exploratorii în practica clinică sunt radiologice şi endoscopice, aplicabile 
diferenţiat în raport cu nivelul dotării unităţilor spitaliceşti. Ideală este cu prioritate investigarea 
endoscopică. 

Endoscopia digestivă superioară (EDS) permite diagnosticul pozitiv, cu descrierea 
leziunii şi precizarea localizării, formei şi dimensiunilor acesteia 17 . In practica explorării 
endoscopice diagnostice se impun considerate sediile predilecte ale leziunilor ulceroase - 
regiuni învecinate mucoaselor joncţionale (zona de tranziţie esofagogastrică, corporeoantrală 
respectiv gastroduodenală). Ulcerele obiectivate în duodenul distal trebuie să conducă la 
suspiciunea bolii Crohn, originii ischemice a acestora sau sindromului Zollinger-Ellison. 

Explorarea endoscopică permite prelevarea de biopsii (în vederea excluderii naturii 
maligne a leziunilor, a evaluării gradului de afectare a mucoasei gastrice, a detectării leziunilor 
displazice, respectiv evidenţierii infecţiei cu H. pylori ) şi efectuarea unui gest terapeutic. 
Ulcerul peptic este diagnosticat endoscopie prin obiectivarea unui defect de mucoasă cu 
diametrul mai mare de 5 mm, acoperit cu fîbrină. Majoritatea ulcerelor sunt descrise ca având 
un contur ciclic, cu o bază netedă şi pliuri radiare ale mucoasei, cu dispunere până în 
vecinătatea discontinuităţii acesteia. Ulcerele sunt cel mai adesea solitare, iar dimensiunile nu 
depăşesc obişnuit 3 cm. Leziunile cu diametrul sub 5 mm sunt definite ca eroziuni; din acest 
punct de vedere, limita dimensională de încadrare a leziunilor este arbitrară, criteriul de 
definiţie raportându-se în particular confirmării atingerii în profunzime a muscularis mucosae 7 . 
Spre deosebire de localizarea duodenală unde biopsierea şi histodiagnosticul nu se impun de 
rutină, pentru localizarea gastrică a ulcerului, benignitatea trebuie confirmată 
anatomopatologic în toate cazurile 18, 19 . Ulcerul gastric necesită reevaluare endoscopică (şi 
redocumentare hispopatologică, eventual) la 6-12 săptămâni, pentru a verifica vindecarea 
completă. Chiar în cazul unui histodiagnostic de benignitate, ulcerele gastrice care nu probează 
vindecare la termenul de monitorizare sunt suspecte de malignitate/malignizare 20 şi justifică 
indicaţia tratamentului chirurgical. 

Investigarea infecţiei cu H. pylori face parte din protocolul diagnostic uzual al oricărei 
patologii peptice. Funcţie de planul de investigare a pacientului şi de momentul la care este 
cercetată infecţia, testele diagnostice pot fi invazive (dependente de EDS) sau neinvazive. 
Opţiunea pentru una din explorările invazive este preferată la pacienţii care au indicaţie pentru 
EDS şi se realizează în cadrul aceluiaşi examen endoscopie care pune în evidenţă leziunea 
ulceroasă. Acestea sunt reprezentate de testul rapid pentru activitate ureazică din proba bioptică 
de mucoasă gastrică, sau de expertiza histopatologică a probelor prelevate din mucoasa gastrică 
antrală şi fundică, cu evidenţierea bacteriei şi realizarea de culturi şi antibiograme utile 
orientării schemei terapeutice optime de eradicare, respectiv reconsiderarea acesteia în caz de 
răspuns deficitar la terapia standard de eradicare. Testele neinvazive sunt propuse pe de o parte 
pacienţilor al căror diagnostic de ulcer peptic a fost stabilit radiologie şi, pe de altă parte, 
pacienţilor aflaţi în programul de monitorizare a eradicării H. pylori sau cu antecedente de ulcer 
peptic recrudescent clinic. Testele neinvazive presupun: (a) testele 

serologice: reacţia ELISA, testul rapid capilar şi testul salivar, (b) dozarea antigenului fecal H. 
pylori, şi (c) testele respiratorii - ureabreath test 13,20,21 . Este importantă menţiunea că, în cazul 
unei infecţii antecedente dovedite, testele serologice nu îşi mai găsesc utilitatea pe fondul 
persistenţei markerilor serologici anti-H. pylori. Nu în cele din urmă, trebuie luată în 
considerare posibilitatea existenţei de rezultate fals-negative 20 . 

Explorările imagistice. Au aplicabilitate în contextul contraindicaţiilor pentru 
instrumentarea endoscopică, atunci când aceasta este imposibil de realizat, sau când pacientul 
o refuză. Examenul imagistic radiologie cu sulfat de bariu, standard sau cu dublu contrast, este 
o alternativă viabilă a diagnosticului endoscopic. Imaginea clasică de ulcer peptic presupune 
detectarea unei nişe pentru care sunt descrise caractere de benignitate sau de malignitate. în 
fapt, imposibilitatea delimitării certe dintre cele două tipuri de ulcer prin examenul imagistic 
radiologie impune în cvasitotalitatea ulcerelor cu localizare gastrică explorarea endoscopică 
ulterioară şi prelevarea de biopsii. în egală măsură, examenul radiologie probează utilitate în 
atestarea unora dintre complicaţiile ulcerului gastric şi duodenal (stenozele medio-gastrice sau 
piloro-bulbare, respectiv, semnele imagistice care evocă complicaţia perforativă - 
pneumoperitoneul) şi poate oferi informaţii utile în calificarea şi estimarea amplorii refluxului 
gastroesofagian. 

Explorările funcţionale. în cazuri particulare, explorarea funcţiei secretorii gastrice prin 
dozarea secreţiei acide bazale şi maximale se poate dovedi utilă chiar dacă este apreciată ca 
fiind de interes istoric. Aceasta se impune în principal în cazul ulcerelor multiple, al celor cu 
localizare distală bulbului duodenal, ulcerelor recurente sau refractare la tratamentul 
antisecretor standard, ulcerelor asociate cu diaree, steatoree şi scădere ponderală şi în evaluarea 
postoperatorie a bolii ulceroase pentru care s-au practicat tehnici de vagotomie. 

Alte explorări. Determinarea gastrinemiei se indică în suspiciunea de sindrom Zollinger- 
Ellison. 

Diagnosticul diferenţial al bolii ulceroase 

Patologia ulceroasă pretează la realizarea unui diagnostic diferenţial cu o serie de entităţi 
patologice în principal specifice sferei gastrointestinale. De menţionat sunt tulburările 
dispeptice gastroduodenale - dispepsia funcţională - caz în care examinarea endoscopică sau 
imagistică atestă absenţa oricărei mărci lezionale morfologice. Secundar, diagnosticul 
diferenţial include entităţi patologice manifeste morfologic, cu tablou clinic asemănător: 
duodenita şi gastroduodenita (congestivă sau erozivă), esofagita de reflux şi, nu în ultimul rând, 
neoplasmele gastrice şi pancreatice care se justifică considerate în contextul sindromului 
dureros 13 . Stabilirea unui diagnostic pozitiv în aceste cazuri se realizează în cadrul unui 
program explorator praraclinic elaborat. 

O a doua categorie de entităţi patologice care pretează la diagnostic diferenţial cu boala 
ulceroasă este cea în care ulcerul este prezent ca entitate morfopatologică - în acest sens sunt 
de interes pe de o parte ulcerele din sindromul Zollinger Ellison (patologie distinctă de boala 
ulceroasă) şi x pe de altă parte, ulcerele din cadrul bolii Crohn cu localizare gastrică (rar) sau 
duodenală. în aceste cazuri, diagnosticul diferenţial este realizat cu ajutorul dozării 
gastrinemiei, respectiv prin distribuţia şi caracterele histopatologice ale leziunii ulceroase. Alte 
patologii de interes mai scăzut în cadrul diagnosticului diferenţial al ulcerelor peptice includ 
ischemiile mezenterice, pancreatita cronică, colecistopatiile sau sindromul de intestin iritabil. 

Complicaţiiile bolii ulceroase 

Hemoragia digestivă superioară - una din principalele urgenţe în gastroenterologie - se 
poate manifesta în formă acută, exteriorizată prin hematemeză şi/sau melenă (rareori prin 
hematochezie), fiind deseori gravă şi putând conduce la instalarea stării de şoc hipovolemic. în 
formă cronică, hemoragia digestivă superioară se manifestă ocult, silenţios, prin elemente ale 
unui sindrom anemic cu profil paraclinic de carenţă marţială (anemie microcitară hipocromă 
hiposideremică). în cazul formelor cu evoluţie acută după resuscitarea volemică, endoscopia 
digestivă superioară în urgenţă încadrează originea sângerării şi poate permite un gest 
terapeutic (hemostază endoscopică). Recurenţele hemoragice reclamă o reevaluare 
responsabilă a factorilor de risc 22, . Aceştia sunt prezentaţi rezumativ în tabelul 14.3. în cazul 
identificării unuia sau mai multor factori de risc trebuie avută în vedere internarea pacientului 
în serviciul de terapie intensivă şi programarea unei endoscopii digestive superioare de control 
(„second-look”) 24 . 

Perforaţia, peritonita secundară şi evoluţia penetrantă. Clinic decelarea contracturii 
abdominale cu apărare şi a semnului Blumberg, pe fondul unui debut dureros brusc şi de mare 
intensitate, alcătuiesc tabloul unui abdomen acut chirurgical asociat frecvent perforaţiei libere 
în peritoneu, cu peritonită secundară în cadrul bolii ulceroase. Penetrarea organelor de 
vecinătate se poate manifesta clinic estompat sau polimorf, cu elemente specifice suferinţei 
organului implicat; este importantă recunoaşterea elementelor de pancreatită acută, potenţial 
de mare gravitate evolutivă. Managementul complicaţiilor perforative sau penetrante este 
eminamente chirurgical. 

Tabelul 14.3. Factori de risc de resângerare în cazul hemoragiilor digestive superioare non-variceale _ 

1. Imposibilitatea aplicării terapiei cu inhibitori de pompă de protoni 

2. Decelarea unei sângerări active la momentul explorării endoscopice 

3. Hemostaza endoscopică aplicată ca unică resursă terapeutică 

4. Necesitatea administrării de heparină după hemostaza endoscopică 

5. Hemoragia digestivă superioară la un pacient cu hepatopatie severă 

6. Instabilitatea hemodinamică 

7. Prezenţa comorbidităţilor 

8. Decelarea de ulcere de dimensiuni mari 

9. Ulcerul duodenal bulbar de faţă posterioară 

Stenoza reprezintă o complicaţie cu localizare preponderent pilorobulbară, manifestată 
clinic prin vărsături alimentare postprandial tardiv, cu apetit păstrat în contrast cu scăderea 
ponderală, adesea importantă. Evoluţia clinică a acestor pacienţi poate fi marcată de 
dezvoltarea unei alcaloze metabolice hipocloremice, cu tulburări psiho-neurologice care impun 
un diagnostic diferenţial aprofundat. Examenul endoscopie indicat pentru încadrarea 
diagnostică a leziunii obstructive este de certă utilitate şi trebuie practicat după evacuarea 
prealabilă a conţinutului gastric. Prelevarea de biopsii pentru excluderea unei neoplazii este 
obligatorie. Relaţii imagistice contributive în diagnosticul obstrucţiilor pilorobulbare pot fi 
obţinute şi prin examenul radiologie baritat. Terapia suportivă, de echilibrare hidroelectrolitică 
şi acidobazică şi de susţinere nutriţională este justificat iniţiabilă de primă intenţie. Remiterea 
simptomatică sub tratament de reechi- 

librare şi antisecretor este posibilă şi probează caracterul organofuncţional al stenozei. Evoluţia 
trenantă a manifestărilor clinice sub tratament adecvat impune reconsiderarea strategiei 
terapeutice, tratamentul endoscopic (divulsia pneumatică pilorobulbară) sau chirurgical 
reprezentând principalele opţiuni. 

Tratamentul în boala ulceroasă 

Măsurile generale. Atitudinea terapeutică în cadrul bolii ulceroase este determinată în 
principal de etiologia acesteia şi de prezenţa sau absenţa complicaţiilor. Măsurile de resuscitare 
şi terapie intensivă sunt necesare cu precădere în toate cazurile de patologie peptică complicată 
cu o stare de şoc (hemoragie, septic). Pe de altă parte, obiectivarea infecţiei cu H. pylori impune 
asocierea terapiei de eradicare. 

Rolul măsurilor generale igieno-dietetice este inconstant probat. Educarea pacienţilor 
pentm evitarea alimentelor şi băuturilor apreciate subiectiv drept agravante ale 
simptomatologiei reprezintă o atitudine legitimă. Limitarea consumului de alcool face parte 
deopotrivă din rândul recomandărilor uzuale. Nu în cele din urmă, abordarea unui tratament 
antisecretor profilactic în cazul pacienţilor supuşi unor evenimente de stres acut (internări în 
spital, intervenţii chirurgicale, imobilizări la pat etc.) reprezintă o conduită de recomandat. 

în termeni practici, managementul bolii peptice în cazul pacienţilor tineri, în lipsa 
semnelor de alarmă sau a complicaţiilor clinic manifeste, presupune iniţierea unui tratament 
empiric antisecretor care poate conduce la o rezoluţie promptă a manifestărilor clinice tipice 
pentm sindromul ulceros, şi reprezintă resursa terapeutică suficientă. Evoluţia nesatisfăcătoare 
sub tratament empiric antisecretor face necesară evaluarea endoscopică. Investigarea 
endoscopică iniţială necesară stabilirii planului de management este indicată atât în cazul 
pacienţilor de peste 45-50 de ani (vârsta fiind un factor de risc independent în patologia 
ulceroasă, cu impact direct proporţional), cât şi în cazul prezenţei semnelor de alarmă; de 
asemenea, endoscopia este indicată în cazul prezenţei altor factori de risc (dintre care 
menţionăm: antecedentele personale patologice de boală ulceroasă, infecţia cu H. pylori, 
consumul de AINS şi fumatul) chiar dacă aceştia pot fi decelaţi la mai mult de 2/3 din pacienţii 
cu patologie peptică 25 - 26 . 

Tratamentul medicamentos. Cura medicală în cazul patologiei ulceroase este dictată în 
principal de obiectivarea infecţiei cu H. pylori (când eradicarea se impune cu prioritate), 
respectiv de documentarea consumului de AINS (care face trimitere la reconsiderarea 
medicaţiei antiinflamatorii - opţiunea pentm substanţe cu efect inhibitor selectiv pentru COX 
2, asocierea terapiei antisecretorii pe durată extinsă sau asocierea terapiei citoprotective cu 
misoprostol). 

Resursele farmacologice pentm cazurile cu evoluţie independentă de infecţia cu H. 
pylori şi/sau de consumul de AINS sunt numeroase, de inegală eficacitate terapeutică şi 
reprezentate în principal de antagonişti ai receptorilor histaminici H2, inhibitori ai pompei de 
protoni, factori cu valoare citoprotectivă şi de neutralizarea acidului clorhidric. 

Protocoalele terapeutice vizează ca principale obiective 27 : (a) identificarea căii optime 
de eradicare a infecţiei cu H. pylori în contextul creşterii ratei de eşec a schemelor terapeutice 
consacrate; (b) stabilirea celor mai eficiente metode de prevenire a ulcerului dezvoltat sau 
recurent pe fondul consumului de AINS; şi (c) descoperirea 

celei mai bune metode de tratament pentru ulcerul H. pylori negativ, non-AINS-dependent. în 
condiţie rezumată, tabelul 14.4 ilustrează (cu precizări asupra posologiei) principalele resurse 
farmacologice utilizate în tratamentul bolii ulceroase. 


Tabelul 14.4. Resurse farmacologice în tratamentul bolii ulceroase 


Inhibitori de pompă de protoni (IPP) 

Omeprazol 

UG: 40 mg, p.o./zi, dimineaţa preprandial. 

UD: 20 mg, p.o./zi, dimineaţa preprandial. 

Alte substanţe farmacologic active: 

Pantoprazol, Esomeprazol, Lansoprazol, Rabeprazol 

Blocanţi ai receptorilor H2 

Famotidină 

UG: 40 mg, p.o./zi, seara la culcare 

UD: 40 mg, p.o./zi, urmat de 20 mg p.o./zi, seara 
la culcare 

Alte substanţe farmacologic active: 

Cimetidină, Răniţi dină, Nizatidină 

Antibiotice 

A se vedea ERADICAREA INFECŢIEI CU H.P. 

Antidiareice cu acţiune antisecretorie şi/sau anti-ff. 

Pylori 

Subsalicilat de Bismut 525 mg/zi, tablete, p.o. 

30 ml/zi, soluţie buvabilă, p.o. 

Agenţi citoprotectivi 

Misoprostol 

100-200 mcg p.o. x 4-6/zi, în timpul meselor şi la 
culcare 

Sucralfat 

1 g, p.o. x 2-4/zi, preprandial 


Tratamentul farmacologic în boala ulceroasă H. pylori pozitivă impune terapia de 
eradicare, ulcerul peptic (complicat sau necomplicat) regăsindu-se în primele cinci indicaţii în 
care eradicarea este strict recomandată. Protocoalele terapeutice sunt în continuă adaptare 
realităţilor evolutive ale infecţiei, propuse în scheme aplicabile succesiv în funcţie de răspunsul 
la tratament. De interes în contextul lucrării de faţă este prima linie terapeutică, aceasta fiind 
reprezentată în cele mai multe situaţii pe de o parte de tripla terapie aplicabilă pe o durată de 7 
până la 14 zile 28 şi, pe de altă parte, de terapia de tip secvenţial de eradicare a H. pylori 29 ’ 30 . 
Schemele terapeutice standard conform consensurilor din domeniu sunt prezentate în cadrul 
tabelului 14.5. 


Tabelul 14.5. Terapii standard de eradicare a infecţiei cu H. pylori 


TRIPLA TERAPIE 

IPP doză dublă* + Amoxicilină lg x 2/zi (Metronidazol, 500 mg, 
p.o. la 12 ore în caz de alergie la peniciline) + Claritromicină 0,5 
g x2/zi, 7-14 zile 

TERAPIA SECVENŢIALA 

5-7 zile IPP doză dublă + Amoxicilină lg x 2/zi, apoi 5-7 zile IPP 
doza dublă + Claritromicină 0,5 g x 2/zi + Metronidazol 0,5 g x 
2/zi 

*IPP doză dublă: Omeprazol/Esomeprazol/Rabeprazol 20 mg x 2/zi, sau Lansoprazol 30 mg x 2/zi, sau Pantoprazol 
40 mg x 2/zi, dimineaţa, preprandial 

Durata tratamentului medicamentos este corelată cu localizarea leziunii ulceroase şi este 
prezentată în tabelul 14.6 31 . 

în toate cazurile de boală ulceroasă complicată, terapia de eradicare poate fi prelungită 
corelat cu evoluţia clinică, până la documentarea paraclinică a eradicării. Prelungirea schemei 
de eradicare este recomandată în toate cazurile cu evoluţie atipică, mai ales în condiţiile 
absenţei remisiunii clinice sau în cazul recurenţei simptomatice. Consecutiv, examinarea 
endoscopică la 6-8 săptămâni de la diagnostic cu prelevarea de biopsii în vederea excluderii 
unei neoplazii este mandatorie în cazul tuturor ulcerelor gastrice. 


Tabelul 14.6. Durata tratamentului în boala ulceroasă în funcţie de localizarea leziunii 


Ulcer gastric 

Regim igieno-dietetic şi tratament medical timp de 4-6 
săptămâni (inclusiv faza de eradicare a H. pylori, în caz 
de infecţie asociată) urmat de control endoscopic la 6-8 
săptămâni. 

Ulcer duodenal necomplicat, fără risc, responsiv 
simptomatologie la tratament 

Regim igieno-dietetic şi tratament medical simptomatic 
+/- Eradicarea infecţiei cu H. pylori în caz de infecţie 
asociată 

Ulcer duodenal complicat sau care asociază: terapia 
concomitentă cu aspirină, AINS, anticoagulante, vârsta 
peste 65 ani, comorbidităţi importante 

Regim igieno-dietetic şi tratament medical timp de 3 
săptămâni (inclusiv faza de eradicare a H. pylori în caz 
de infecţie asociată). 


Tratamentul endoscopic, chirurgical sau prin tehnici de radiologie intervenţională este 
destinat cazurilor de ulcer gastric sau duodenal complicat. Ulcerele hemoragice prezintă 
indicaţie de hemostază endoscopică (injectare de soluţii vasoactive, aplicare de clip hemostatic, 
sau tehnici de coagulare endoscopică), după resuscitarea volemică iniţială şi stabilizarea 
pacientului. Eşecul sau imposibilitatea curei endoscopice indică embolizarea arterială 
selectivă 19 . Chirurgia trebuie privită ca ultimă resursă terapeutică în cazul ulcerelor 
hemoragice. 

In ceea ce priveşte ulcerele perforate sau penetrante, cura chirurgicală se impune drept 
opţiune cardinală. în funcţie de tipul şi amploarea complicaţiei, sau de experienţa echipei de 
chirurgi, pot fi practicate rezecţia gastrică (cu anastomoza gastroduodenală Billroth I sau 
anastomoza gastrojejunală Billroth II), antrectomia, sutura perforaţiei duodenale. Alte tehnici 
chirurgicale includ vagotomia şi piloroplastia în caz de ulcer duodenal complicat cu stenoză 
pilorică, sau vagotomia înalt selectivă ca metodă chirurgicală de suprimare a secreţiei 
acidopeptice. 

15. BOLILE INFLAMATORII INTESTINALE 


Marcel Tanţău, Claudia Hagiu 


Definiţie 

Bolile inflamatorii cronice cuprind două entităţi: colita ulcerativă în care inflamaţia este 
localizată la nivelul mucoasei, afectează colonul şi rectul şi boala Crohn care se poate extinde 
la orice nivel al tubului digestiv şi în care procesul inflamator este transmural 1 . 

Există un procent de 10-15% dintre cazuri, care nu prezintă elemente definitorii clinice, 
endoscopice sau histologice pentru boala Crohn sau colita ulcerativă şi acest grup este etichetat 
ca având boală inflamatorie intestinală neclasificată 2 . 

Epidemiologie 

Există o mare variabilitate geografică în distribuţia bolilor inflamatorii intestinale (BII), 
iar aceasta a suferit schimbări importante în ultima perioadă. în Europa domină colita ulcerativă 
cu o incidenţă anuală de 24,3/100.000 locuitori, iar în SUA domină boala Crohn cu incidenţă 
anuală de 20,2/100.000 locuitori 3 . 

In ceea ce priveşte prevalenţa colitei ulcerative şi boala Crohn, aceasta este mai înaltă 
în ţările europene: 505/100.000 locuitori, comparativ cu SUA: 322/100.000 locuitori 3 . 

In trecut, ţările în curs de dezvoltare şi cele asiatice aveau o incidenţă scăzută a BII, însă 
acest lucru s-a schimbat în ultimii ani, cel mai probabil datorită factorilor de mediu şi sociali 3, 
5 . Migraţia populaţiei din zone cu risc scăzut în zone cu risc crescut pentru bolile inflamatorii 
intestinale, conduce la creşterea riscului de apariţie a acestor boli, corespunzător schimbării 
stilului de viaţă 6 . 

Bolile inflamatorii intestinale pot apărea la orice vârstă, însă se înregistrează o incidenţă 
bimodală, cu un vârf important între 15-40 de ani, şi al doilea vârf mai puţin exprimat, între 
50-80 de ani 7 . 

Repartiţia pe sexe este aproximativ egală; există o uşoară predominanţă a sexului 
feminin în boala Crohn, explicată prin profilul hormonal şi o uşoară predominanţă a sexului 
masculin în colita ulcerativă 8,9 . 

Etiologie 

Factorii etiologici din bolile inflamatorii intestinale nu sunt pe deplin elucidaţi, dar 
studiile existente şi literatura de specialitate au identificat anumiţi factori de risc implicaţi în 
apariţia acestora 10 . Aceştia sunt reprezentaţi de: 

1. factori genetici 

a) gene 

b) echilibrul oxidanţi-antioxidanţi 

c) autofagia 

2. factori de mediu 

a) dieta 

b) fumatul 

c) factori infecţioşi 

1. Factorii genetici au fost studiaţi atât pe modele animale cât şi umane, iar cercetările 
au demonstrat că pe de o parte există anumite gene specifice implicate în declanşarea 
inflamaţiei intestinale, iar pe de altă parte există sindroame genetice asociate cu bolile 
inflamatorii intestinale. 

In bolile inflamatorii intestinale există o variabilitate poligenică care este răspunzătoare 
atât de susceptibilitatea la apariţia bolilor, cât şi de expresia fenotipică a acestora. Pe de altă 
parte modificările genetice singure nu pot declanşa procesul inflamator în absenţa expunerii la 
un factor de mediu' 1 . 

Modificările genetice sunt diferite în boala Crohn şi colita ulcerativă şi au un rol 
determinant în extensia şi severitatea inflamaţiei, în tipul comportamental, mai ales în boala 
Crohn cât şi în răspunsul la tratamentul medicamentos sau chirurgical 11 . 

Implicarea factorilor genetici este dovedită de diferenţele etnice, de studiile pe gemeni, 
mai ales monozigoţi, de agregarea familială şi de asocierea cu alte sindroame genetice 10,11 . 

Din punct de vedere etnic, riscul cel mai mare există la rasa albă, urmată de rasa neagră 
şi asiatici 12 . In ce priveşte populaţia evreilor, cei Ashkenazi au risc mai ridicat comparativ cu 
cei Sephardici sau cei din Asia 13 . 

Cercetările la gemenii monozigoţi, comparativ cu cei dizigoţi, au arătat o concordanţă 
de 37% respectiv 7% în boala Crohn, iar în colita ulcerativă există o concordanţă de 10% 
respectiv 3% 14,15 . 

Bolile inflamatorii intestinale se asociază cu sindroame genetice precum sindroamele 
Turner sau Hermansky-Pudlak 16 . 

a) în ce priveşte genele implicate, până la ora actuală au fost identificate 7 locusuri în 
genomul pacienţilor cu boli inflamatorii intestinale, care pot prezenta mutaţii diferite ale 
anumitor gene. Cromozomii implicaţi sunt: 16ql2,12ql3, 6pl3, Î4ql 1, 5q, 19p, lp, iar genele 
afectate sunt cele care exprimă: CÂRD 15/NOD2; CÂRD 9; CSF 2 (factor de stimulare a 
coloniilor-izoforma-2); EGFR (receptorul factorului de creştere epidermal); HGF (factor de 
creştere a hepatocitelor); ICAM-1 (molecula de adeziune intercelulară-1); IL (interleukina) -3, 
-4, -5, -13; IRF-1 (factor de reglare interferon izo- forma-1); MMP (metaloproteaza matricei); 
NRAMP2 (proteina macrofagelor asociată cu rezistenţa naturală); TCR (receptorii celulelor 
T); TNF (factor de necroza tumorală) 17 . 

Cel mai bine studiată este mutaţia NOD2, care se asociază mai frecvent cu boala Crohn, 
cu localizarea ileală, cu debutul la vârstă tânără şi un comportament de tip stricturant. NOD2 
este o proteină celulară care detectează peptide bacteriene, declanşează producţia de citochine 
pro inflamatorii şi modificări inflamatorii prin răspunsul imun dobândit A 

CARD9 este o proteină care are rolul de a integra semnalele de la receptorii imuni 
înnăscuţi, ce recunosc componente bacteriene, virale, fungice şi declanşează căile efectorii prin 
modularea răspunsului Thl7 şi citochinele IL-23 şi IL-1 1 . 

b) Echilibrul dintre oxidanţi (radicali liberi oxigen - ROS, specii reactive nitrogen - 
NO) şi antioxidanţi (glutation peroxidaza, glutation S transferaza) are rol important în 
menţinerea homeostaziei intestinale. Radicalii liberi de oxigen intervin în activitatea 
antimicrobiană, sinteza citochinelor inflamatorii şi semnalizarea intracelulară. Mutaţii ale 
NOD2, CARD9 afectează sinteza de ROS 19 . 

c) Autofagia are importanţă în homeostazia intracelulară prin degradarea şi reciclarea 
diverselor componente ale citosolului şi prin rezistenţa antimicrobiană intracelulară. Defecte 
ale NOD2, duc la afectarea autofagiei şi alterarea răspunsului imun înnăscut 19 . 

2. Factorii de mediu identificaţi până în prezent sunt: alimentari, infecţioşi, fumatul. 

a) Dieta bogată în grăsimi, mai ales cele nesaturate, consumul scăzut de fibre vegetale, 
proteinele din lapte, dulciurile rafinate, pot favoriza apariţia bolii Crohn 20,22 . 

In colita ulcerativă au rol hipersensibilitatea la proteinele din lapte şi aportul de grăsimi 
nesaturate 23 ’ 24 . Aceşti factori acţionează cel mai probabil prin antigene neidentificate încă, cu 
rol de trigger care declanşează un răspuns imunologic. 

b) Fumatul creşte riscul de apariţie al bolii Crohn, de aproximativ 2 ori comparativ cu 
nefumătorii, de asemenea se asociază cu o rată mai mare de recurenţă a bolii 25 . Nicotină şi 
produşii de degradare prin ardere pot contribui la declanşarea bolii prin vasoconstricţie, 
creşterea permeabilităţii intestinale sau declanşarea răspunsului imunologic mucosal 26,27 . 

în colita ulcerativă fumatul are efect protectiv, iar renunţarea la fumat se poate însoţi de 
creşterea activităţii bolii sau recăderi 26,28 . Pornind de la aceste considerente există studii care 
au analizat efectul plasturilor cu nicotină la pacienţii cu colită ulcerativă şi care au arătat un 
răspuns benefic asupra simptomatologiei 29,30 . Factorii care par să fie implicaţi în acest rezultat 
sunt creşterea stratului de mucus şi reducerea fluxului sanguin de la nivelul colonului 31,32 . 

c) Factorii infecţioşi care au fost identificaţi la pacienţii cu boli inflamatorii intestinale 
sunt numeroşi: Mycobacterium paratuberculosis, E. coli invaziv, Clostridium difficile, Lysteria 
monocitogen.es, Bacteroides vulgatus, Chlamydia, Pseudomonas maltophilia, 
Cytomegalovirus etc 33 . 

Factorii genetici şi de mediu mai sus menţionaţi acţionează ca trigger şi declanşează 
răspunsul imun. Acest efect se realizează prin: 

a. afectarea barierei intestinale 

b. dezechilibrul microbiotei intestinale 

c. migrarea şi aderarea leucocitelor 

d. pierderea toleranţei imune şi răspuns imunologic. 

Există mai multe ipoteze cu privire la modul de acţiune a acestor factori: a) fie este 
declanşat un răspuns imun adecvat dar ineficient, b) fie este amorsat un răspuns anormal şi 
susţinut la un antigen microbian nepatogen sau la un antigen alimentar, c) fie este provocat un 
răspuns autoimun datorită similitudinii antigenice între componente ale epiteliului şi ale unor 
factori luminali alimentari sau microbieni 10 . 

a) Bariera intestinală joacă un rol extrem de important în homeostazia intestinală. Ea 
este formată din stratul de mucus (celule Paneth, goblet) şi joncţiunea strânsă a celulelor 
epiteliale. Această barieră este în perfect echilibru cu răspunsul imun mucosal înnăscut (prin 
secreţia de citochine cu rol în recrutarea celulelor inflamatorii: PMN, limfocite) şi răspunsul 
imun dobândit (prin limfocitele B şi T) 18 . 

Celulele epiteliale au rol de prelucrare şi prezentare a antigenelor luminale către celulele 
imune ale mucoasei, cu declanşarea răspunsului imun înnăscut şi dobândit, controlul 
inflamaţiei şi menţinerea toleranţei imune prin celulele T reglatoare şi efectoare 34 . Distrugerea 
acestei bariere conduce la un dezechilibru între secreţia citochinelor proinflamatorii şi 
răspunsul imunologic 18,17 . 

b) Microbiota intestinală are rol în dezvoltarea sistemului imun intestinal şi în 
asigurarea necesarului de nutrienţi şi energie. în intestinul uman există peste 1000 specii şi 
aproximativ IO 14 bacterii gram negative şi pozitive 35 . 

Bariera intestinală, stratul de mucus, secreţia de IgA, activarea receptorilor “Toii like” 
(TLRs), “NOD like” (NLRs), oferă protecţie împotriva infecţiilor prin activarea celulelor T 
reglatoare 35 . Alături de acestea, în epiteliul intestinal există celule imune înnăscute (PMN, 
celule natural killer T, macrofage, celule dendritice) şi celule adaptative (limfocitele B şi T) 
care asigură toleranţa imună faţă de microbiomul intestinal sau specii patogene 18 . 

Disbioza, prin excesul de antigene bacteriene, creşte permeabilitatea intestinală, 
declanşează răspunsul imun patogenic, cu activarea şi diferenţierea limfocitelor Th şi Thl7 şi 
apariţia inflamaţiei 35 . în bolile inflamatorii, infiltrarea laminei propria cu celule înnăscute şi 
adaptative este mult crescută, cu augmentarea secreţiei de citochine pro inflamatorii (TNFa, 
INFy, IL23), ca atare se pierde toleranţa imună 18 . 

a) Aderarea, migrarea şi invazia leucocitelor Ia nivelul epiteliului intestinal este 
dependentă de integritatea barierei intestinale, de vascularizaţia parietală, de moleculele de 
adeziune (selectine, integrine), de chemochine 18 . 

în bolile inflamatorii intestinale există o exacerbare a aderării, migrării şi invaziei 
leucocitare mediată de IL-8, TNFa, de factorul plachetar şi LT-B4 18 . Prostaglandinele sunt 
sintetizate de către celulele epiteliale intestinale sub acţiunea a două enzime COX1 şi COX2 
induse de citochinele inflamatorii. în bolile inflamatorii intestinale aceste enzime sunt secretate 
în exces. Aceste fapte sunt în concordanţă cu efectul benefic al aminosalicilaţilor şi cel negativ 
al antiinflamatoarelor nonsteroidiene. 

Consecinţele aderării şi migraţiei leucocitare sunt apariţia edemului, hiperemiei, 
creşterea permeabilităţii intestinale prin eliberarea de proteaze şi specii reactive de oxigen cu 
distracţia epiteliului intestinal 36 . 

b) Răspunsul imunologic diferă la cele două entităţi ale bolilor inflamatorii 
intestinale. 

în boala Crohn există un răspuns de tip Thl cu secreţia de citochine: IL-12, interferon 
gama şi TNFa, iar colita ulcerativă se asociază cu un răspuns de tip Th2, cu secreţia de IL-4,- 
5 37 . 

La ora actuală se acceptă că această ipoteză nu este atât de bine delimitată, dacă ţinem 
cont că există un procent semnificativ de cazuri cu boală Crohn care nu răspund la tratamentul 
cu agenţi anti TNFa, sau că există pacienţi cu colită ulcerativă la care se obţine remisiune după 
tratamentul cu agenţi anti TNFa care nu ar fi implicat în patogeneza acestei entităţi 17, . 
Elementul trigger reprezentat de factori de mediu, antigene alimentare sau microbiene, este 
preluat şi prelucrat de macrofagele din epiteliu şi este prezentat limfocitelor T, împreună cu 
antigenele complexului major de histocompatibilitate HLA II. 

Acestea secretă IL-2 care activează limfocitele T citotoxice şi determină activarea 
celulelor T CD4 (helper) şi limfocitelor B. 

Activarea limfocitelor helper (CD4) este urmată de activarea a trei subseturi: Thl, Th2 
şi Thl7 prin intermediul IL-1, -2, INF gama şi TGF-p. Răspunsul de tip Thl şi Thl7 apare cu 
precădere în boala Crohn, iar cel de tip Th2 este asociat cu colita ulcerativă 37 . 

Reprezentarea schematică a răspunsului imunologic în boala Croim şi colita ulcerativă 
este redat în figura 15.1. 

Activarea subsetului Thl exprimă IL-2, INFy şi IgG2, iar stimularea Thl7 exprimă IL- 
23R şi produce IL-17. 

Activarea subsetului Th2 duce la secreţia citochinelor: IL-4, IL-5, IL-6, IL-10 şi 



Figura 15.1. Patogenia bolilor inflamatorii intestinale adaptată după AINS-antiinflamatoare nonsteroidiene, 
APC-celula prezentatoare antigen, Th-T helper, IFN-interferon, IL-interleuchina, TNFa-factor de necroză 
tumorală. 


Consecinţele secreţiei în exces a citochinelor inflamatorii sunt reprezentate de: creşterea 
permeabilităţii intestinale, vasoconstricţie, hipersecreţie de mucus, eliberarea de factori 
chemotactici responsabili de recrutarea şi aderarea celulelor inflamatorii la peretele intestinal. 

în bolile inflamatorii intestinale apare şi activarea limfocitelor B cu producere de 
imunoglobuline de tip IgM şi IgG 36, 37 . Expresia activării limfocitelor B este prezenţa 
anticorpilor anticolon, ASCA, pANCA 18 . 

Manifestări clinice 

Bolile inflamatorii intestinale pot prezenta simptome asemănătoare, dar şi particularităţi, 
dependente de localizare, extensie, severitate şi forma evolutivă. 

Colita ulcerativă se caracterizează printr-un proces inflamator continuu, distribuit 
uniform la nivehd mucoasei, care poate evolua progresiv de la nivelul rectului până la nivelul 
valvei ileocecale. în forma extensivă de boală (pancolita) pot fi prezente modificări inflamatorii 
şi la nivelul ileonului terminal, formă denumită ileită de reflux (backwash ileitis) 36 - 39 . 

Debutul bolii este de obicei insidios, dar poate fi acut în formele severe, iar manifestările 
clinice caracteristice sunt reprezentate de 40 : 

a) sindrom diareic însoţit de produse patologice (mucus, puroi) 

b) rectoragii 

c) tenesme rectale 

d) dureri abdominale 

e) simptome şi semne de afectare sistemică 

f) simptome şi semne datorate complicaţiilor 

a) Sindromul diareic este reprezentat de scaune numeroase, apoase, în cantitate 
mică acompaniate de senzaţia de defecaţie imperioasă. Numărul scaunelor variază în 

raport cu extensia şi severitatea bolii, iar în formele extinse sau severe, ele sunt 

prezente atât în cursul zilei, cât şi nocturn 40 41 . în localizarea rectală poate fi prezentă 
constipaţia, însoţită de rectoragii şi eliminare de mucus 41 . 

b) Rectoragiile reprezintă un alt simptom important, pot însoţi scaunele sau pot apărea 
independent, iar culoarea sângelui poate sugera extensia procesului inflamator. Prezenţa 
sângelui roşu indică afectarea rectală, pe când sângele închis la culoare arată extensia în 
amonte 40,41 . 

c) Tenesmele rectale se datorează procesului inflamator rectal cu declanşarea 
reflexului de defecaţie 40 - 41 . 

d) Durerile abdominale sunt mai puţin frecvente comparativ cu boala Crohn, sunt 
localizate mai ales în fosa iliacă şi flancul stâng, apar în formele extinse sau severe 
de boală, sunt intense înaintea defecaţiei şi diminuează în intensitate după eliminarea 
scaunelor 41 . 

e) în formele severe sau extinse de boală, pacienţii pot prezenta manifestări sistemice: 
febră, transpiraţii, greţuri şi vărsături 36,40 . 

f) Simptomele şi semnele datorate complicaţiilor vor fi discutate la secţiunea de 
complicaţii. 

Corespunzător extensiei inflamaţiei, colita ulcerativă se clasifică în proctită ulcerativă, 
proctosigmoidită ulcerativă, colită stângă ulcerativă şi pancolită ulcerativă. 

Proctită ulcerativă reprezintă aproximativ 25-30% din totalitatea cazurilor, se întinde pe 
o lungime de 15-20 cm la nivelul rectului, se caracterizează în general prin evoluţie uşoară, 
dominată de hematochezie, pacienţii pot acuza diaree sau constipaţie, iar manifestările 
sistemice sunt rare 36,42 . în marea majoritate a cazurilor, inflamaţia rămâne cantonată la nivelul 
rectului, dar într-o treime de cazuri poate evolua ascendent 36 - 43 - 44 . 

Proctosigmoidită ulcerativă reprezintă afectarea rectului şi sigmei, se întâlneşte la 40- 
50% dintre cazuri şi se manifestă prin diaree, rectoragii, tenesme, eliminare de mucus, dureri 
abdominale în fosa iliacă stângă 36 . 

Colita stângă cuprinde aproximativ 40% din totalul cazurilor, simptomele sunt 
reprezentate de diaree, rectoragii, tenesme, dureri abdominale colicative în flancul şi fosa iliacă 
stângă, coardă colică la palpare, iar în formele severe sunt prezente semnele sistemice: paloare 
tegumentară, febră, greţuri, vărsături 36 ’ 42 43 . 

Pancolita este definită de extensia bolii dincolo de flexura stângă a colonului, reprezintă 
10-15% dintre cazuri şi se caracterizează prin scaune diareice numeroase, inclusiv nocturne, 
rectoragii, eliminare de mucus şi puroi, dureri abdominale difuze, iar semnele sistemice sunt 
mai exprimate 42 - 45 . 

Colita acută fulminantă este o formă rară de boală (1-2%), dar severă, caracterizată prin 
febră, frisoane, tahicardie, anemie severă care necesită administrarea de transfuzii, diaree cu 
peste 10 scaune/zi, rectoragii importante, distensie abdominală marcată 46 . 

Examenul obiectiv în colita ulcerativă de cele mai multe ori este sărac, dar în formele 
extinse sau severe, se observă paloarea tegumentară secundară anemiei, se poate palpa coarda 
colică stângă, iar pacienţii sunt febrili sau tahicardiei 40 . 

Severitatea clinică a colitei ulcerative se apreciază prin scorul Truelove şi Witts (tabelul 
15.1) elaborat în 1955 47 şi modificat ulterior 36 . 


Tabelul 15.1. Scorul Truelove-Witts 


Caracteristici 

Forma uşoară 

Forma severă 

Forma fulminantă 

Număr scaune/zi 

<4 

>6 

>10 

Rectoragii 

Intermitent 

Frecvent 

Continuu 

Temperatură 

Normală 

>37,5°C 

>37,5°C 

Puls 

Normal 

>90 

>90 

Ht 

normal 

<75% 

Necesar transfuzii 

VSH (mm/oră) 

<30 

>30 

>30 

Evoluţia 

Activitatea zilnică se des¬ 
făşoară normal 

Activitatea zilnică este sever in¬ 
fluenţată, simptomele apar frecvent şi 
nocturn, iar semnele sistemice sunt 
prezente 

Stare generală profund 
afectată, poate evolua spre 
megacolon toxic sau 

perforaţie 


Ht = hematocrit, VSH = viteza de sedimentare a hematiilor 


Sub aspect evolutiv, colita ulcerativă se împarte în: 

1. Forma fulminantă 5-15% din cazuri, care evoluează cu un puseu sever de activitate, 
debut brutal cu stare generală afectată, febră, diaree cu scaune numeroase, rectoragii; 

2. Forma cronic recurentă care este cea mai frecventă, aproximativ 60% din cazuri, 
evoluţie sub 6 luni, cu pusee uşoare/moderate repetate, separate de perioade de remisiune; 

3. Forma cronic continuă care se caracterizează prin pusee uşoare cu durată de peste 6 
luni. 

Boala Crohn se poate localiza la orice nivel al tubului digestiv, se caracterizează prin 
inflamaţie transmurală la nivelul peretelui intestinal, dar care se distribuie neuniform şi lasă 
zone normale de mucoasă 41 . 

Din punct de vedere simptomatic, tabloul clinic poate fi polimorf, în funcţie de 
localizarea şi extensia la nivelul intestinului, cât şi de prezenţa manifestărilor extra- digestive. 

Debutul bolii este cel mai frecvent insidios, prin apariţia sindromului diareic, dar poate 
fi şi acut prin complicaţii reprezentate de ocluzia intestinală sau mase abdominale însoţite de 
dureri abdominale şi febră 36 . 

Simptomele care se pot regăsi în boala Crohn sunt: 

a) sindrom diareic ± steatoree 

b) scădere din greutate 

c) dureri abdominale 

d) sindrom de malabsorbţie 

e) simptome şi semne de afectare sistemică 

f) simptome şi semne datorate complicaţiilor 

a) Diareea este simptomul principal, scaunele sunt în cantitate mai mare şi pot avea 
aspect steatoreic în localizarea ileală 48 . 

b) Scăderea din greutate este mai semnificativă comparativ cu colita ulcerativă, mai 
ales în formele extinse la nivelul intestinului subţire 48 . 

c) Durerile abdominale pot fi difuze (cauzate de procesul inflamator) sau pot fi 
localizate (secundare unei stenoze ileale, unui abces abdominal, unei fistule digestive) 48 . 

d) Sindromul de malabsorbţie apare în localizarea ileală, în prezenţa fistulelor entero- 
enterale sau în cazul intestinului subţire contaminat 48 . 

e) în formele severe sau extinse sunt prezente greţuri, vărsături, febră şi alterarea stării 
generale 48 . 

f) Simptomatologia datorată complicaţiilor va fi discutată ulterior. 

în funcţie de localizare, există mai multe tipuri de boală Crohn şi anume: 

- Boala Crohn cu localizare pe tubul digestiv superior 

- Boala Crohn ileală 

- Boala Crohn ileo-colonică 

- Boala Crohn colonică 

- Boala Crohn perianală 

Boala Crohn cu localizare la nivelul tubului digestiv superior se poate acompania de 
pirozis, dureri epigastrice, greţuri, vărsături, fistule duodenale sau icter obstructiv şi se asociază 
în marea majoritate a cazurilor cu extensie şi la nivelul intestinului subţire sau colonului 49,50 . 

Localizarea la nivelul intestinului subţire evoluează cu diaree, dureri abdominale, 
malabsorbţie sau populare bacteriană, stenoze intestinale care pot conduce la obstrucţie 51,52 . 

Boala Crohn ileală sau ileo-colonică se caracterizează prin diaree, scădere din greutate, 
febră, dureri abdominale colicative, datorate adesea maselor abdominale rezultate din 
aglutinarea anselor şi stenozarea acestora 36 . 

Localizarea colonică a bolii Crohn este dificil de diferenţiat de colita ulcerativă, 
deoarece evoluează cu simptome similare, diaree, rectoragii, tenesme, însă de obicei rectul este 
cruţat de procesul inflamator 53 . 

Forma perianală de boală Crohn se manifestă prin fistule şi abcese perianale, pacienţii 
acuză dureri la defecaţie, secreţii purulente sau sanguinolente 54 . 

Examenul obiectiv poate evidenţia ulceraţii aftoase la nivelul cavităţii bucale, tegumente 
palide, mase abdominale datorate stenozelor sau abceselor, fistule sau abcese perianale 36 . 

Aprecierea severităţii bolii Crohn se realizează conform scorului CDAI (Crohn disease 
activity index), redat în tabelul 15.2 5 . 


Tabelul 15.2. Scorul CDAI 


Variabilă clinică/laborator 

Factor 

Numărul de scaune lichide/moi zilnic, timp de 7 zile 

x2 

Dureri abdominale (scor de la 0-3) zilnic, timp de 7 zile 

x 5 

Starea generală zilnic, timp de 7 zile (0-bună, 4-proastă) 

x7 

Prezenţa complicaţiilor: artralgii, artrite, uveite, eritem nodos, pioderma gangrenosum, fistule sau fisuri 

x20 

Administrarea de opiacee sau antidiareice 

x30 

Prezenţa maselor abdominale (0-fară, 5-defmită) 

xlO 

Hematocrit sub 47% la bărbaţi şi 42% la femei 

x6 

Procentul deviaţiei greutăţii corporale faţă de standard 

xl 


Scorul CDAI variază între 0-600; un scor mai mic de 150 defineşte remisiunea, un scor între 150-400 defineşte boala 
activă, iar peste 450 forma severă 56 . 


Explorări paraclinice 

Explorările paraclinice folosite în bolile inflamatorii intestinale sunt examinările 
biochimice, hemoleucograma, examenul scaunului, markerii serologici, endoscopia, capsula 
endoscopică, examinările radiologice, examenul histopatologic. 

Analizele biochimice pun în evidenţă consecinţele bolilor inflamatorii asupra 
organismului. în hemoleucogramă se poate decela anemie de tip feripriv (pierderi sanguine, 
deficit de absorbţie al fierului) sau anemie de tip macrocitar prin deficit al vitaminei B12 
(deficit de aport, malabsorbţia vitaminei B12), leucocitoză cu neutrofilie secundară 
complicaţiilor infecţioase sau tratamentului cortizonic, trombocitoză care poate conduce la 
tromboze sau embolie. 

Markerii inflamatorii: VSH, proteina C reactivă, al - a2 globulinele sunt reacţionate în 
puseele de activitate şi se corelează cu severitatea inflamaţiei 57, . 

Hipopotasemia, hipocalcemia, hipomagnezemia, scăderea proteinelor şi albuminei, 
deficitul vitaminei B12 sau a vitaminelor liposolubile, sunt expresia malabsorbţiei, populării 
bacteriene sau pierderilor intestinale datorate inflamaţiei mucoasei 57 . 

Markerii fecali: calcoproteina fecală şi lactoferina se corelează cu severitatea şi 
activitatea bolilor inflamatorii intestinale 58 . 

Markerii serologici sunt reprezentaţi de anticorpii anticitoplasma perinucleară a 
neutrofilelor de tip IgG (pANCA), anticorpii anti-Saccharomyces cerevisiae de tip IgA şi IgG 
(ASCA), anticorpi anti antigene bacteriene E. coli de tip IgA (OMPc). Aceşti markeri 
serologici au rol în diferenţierea colitei ulcerative de boala Crohn, în cazurile^în care 
manifestările clinice, aspectul endoscopic sau histopatologic nu este caracteristic. în colita 
ulcerativă sunt pozitivi îndeosebi pANCA, iar în serul pacienţilor cu boala Crohn se regăsesc 
cu precădere ASCA şi OMPc 59,60 . 

Examinarea endoscopică este una dintre principalele metode imagistice de diagnostic în 
bolile inflamatorii intestinale. Informaţiile oferite de aceasta sunt 61 : 

1. diagnostic pozitiv prin aspect macroscopic şi prelevare de biopsii; 

2. aprecierea localizării şi extensiei inflamaţiei; 

3. diagnostic diferenţial faţă de alte afecţiuni colonice; 

4. supravegherea displaziei şi apariţia cancerului colorectal; 

5. evaluarea stenozelor intestinale prin biopsiere şi tratamentul endoscopic al acestora; 

6. aprecierea rezultatelor tratamentului medicamentos sau chirurgical. 

In colita ulcerativă în puseu este suficientă pentru diagnostic rectoscopia sau 
rectosigmoidoscopia, iar colonoscopia totală se efectuează pentru aprecierea extensiei infla¬ 
maţiei după remisiunea simptomelor 61,62 . 

In boala Crohn colonică şi ileocolonică este indicată colonoscopia totală cu ileoscopie 
terminală, iar în localizarea la nivelul tubului digestiv proximal este indicată 
esogastroduodenoscopia. 

De reţinut este faptul că în colita ulcerativă rectul este întotdeauna afectat, iar inflamaţia 
este distribuită continuu şi circumferenţiar, progresiv de la rect spre valva ileocecală. In boala 
Crohn, rectul este cruţat, inflamaţia este segmentară şi neuniformă şi poate afecta orice segment 
al tubului digestiv 61, 62 . 

Leziunile mucoase evidenţiate la endoscoscopie sunt cuprinse în tabelul 15.3. 


Tabelul 15.3. Modificările endoscopice de la nivelul mucoasei 


Colita ulcerativă 

Boala Crohn 

eritem 

eritem 

edem cu ştergerea desenului vascular 

ulceraţii aftoide 

granularitate 

ulcere serpiginoase 

friabilitate, sângerare spontană la atingere 

ulcere profunde 

eroziuni 

fisuri 

ulceraţii pleomorfe 

„piatră de pavaj” 

pseudopolipi inflamatori 

pseudopolipi inflamatori 


Pentru supravegherea displaziei şi apariţiei cancerului colorectal se poate recurge la 
colonoscopia convenţională cu prelevare de biopsii. Având în vedere sensibilitatea crescută, se 
preferă la ora actuală tehnici noi endoscopice precum: cromoendoscopia, endoscopia în bandă 
îngustă sau endoscopia cu magnificaţie, care cresc semnificativ acurateţea metodei 63,64 . 

De asemenea, examinarea endoscopică are un rol terapeutic important în stenozele 
intestinale prin efectuarea de dilatări sau montare de proteze 36 . 

In megacolonul toxic, obstrucţia intestinală, forma fulminantă a colitei ulcerative sau 
formele severe, colonoscopia este contraindicată. 

Capsula endoscopică are o importanţă deosebită în evaluarea intestinului subţire în boala 
Crohn şi aduce informaţii referitoare la localizarea şi extensia inflamaţiei la acest nivel şi în 
evaluarea rezultatelor post chirurgicale 65 . Din punct de vedere semiologic, se evidenţiază 
aceleaşi modificări macroscopice descrise la examinarea endo- 

scopică. Marele dezavantaj al acestei explorări este imposibilitatea de prelevare de biopsii. 
Capsula endoscopică nu poate fi utilizată în prezenţa stenozelor intestinale dat fiind riscul de 
impactare şi ocluzie intestinală 66 . 

Examinările radiologice folosite pentru diagnosticul bolilor inflamatorii intestinale sunt: 
radiografia abdominală simplă, enteroclisma, irigografia, computer tomografia, imagistica prin 
rezonanţă magnetică IRM, fistulografia. 

Radiografia abdominală simplă se efectuează în situaţii de urgenţă, cum ar fi 
diagnosticul megacolonului toxic (creşterea diametrului colonului transvers peste 6 cm), 
ocluzia intestinală (nivele hidroaerice), perforaţia intestinală (pneumoperitoneu) . 

Examinarea radiologică cu contrast a intestinului subţire include enteroclisma, 
enterografia computer tomografică, enterografia prin rezonanţă magnetică (entero IRM); 
acestea oferă informaţii cu privire la localizarea şi extensia bolii, distensibilitatea şi peristaltica 
intestinală, lungimea şi severitatea stenozelor, existenţa fistulelor, abceselor sau cancerului 
colonie. 

Enteroclisma presupune intubaţia jejunală şi administrarea contrastului la acest nivel, cu 
posibilitatea de explorare a intestinului subţire în boala Croim. Modificările radiologice nu sunt 
patognomonice şi includ evidenţierea ulceraţiilor aftoide, ulcerelor, aspectului în “piatră de 
pavaj”, fistulelor, abceselor, stenozelor 68 . 

Computer tomografia standard, enterografia computer tomografică (entero CT), IRM, 
entero IRM au indicaţie cu precădere în boala Crohn, atât pentru obiectivarea îngustării 
lumenului şi prezenţa de polipi sau ulceraţii, cât şi pentru aprecierea grosimii peretelui 
intestinal şi existenţa complicaţiilor de tipul stenozelor, fistulelor, abceselor abdominale sau 
perianale®’ 70 . 

Examinarea radiologică cu contrast a colonului include irigografia; aceasta este utilizată 
pentm aprecierea lungimii stenozelor care nu pot fi depăşite cu endoscopul sau atunci când nu 
se poate efectua colonoscopia. Se pot vizualiza: granularitatea mucoasei datorată edemului, 
ulceraţii, pseudopolipi, fistule şi abcese 71 . 

Fistulografia presupune introducerea unui cateter în orificiul fistulos extern şi injectarea 
unui agent de contrast. Examinarea are indicaţie în leziunile perianale din boala Crohn şi 
obiectivează traiectul şi complexitatea fistulelor şi abceselor 72 . 

Ecografia abdominală de înaltă rezoluţie este o metodă imagistică puţin costisitoare, 
repetitivă, fără efecte secundare, complementară endoscopiei şi care poate fi utilă în aprecierea 
extensiei inflamaţiei, a activităţii bolii şi în evaluarea răspunsului la tratament. Elementele 
ecografice sugestive sunt: îngroşarea peretelui intestinal, alterarea stratificaţiei parietale, 
adenopatii periintestinale cu caracter inflamator, gradul de vascularizaţie al segmentului 
intestinal afectat şi parametrii hemodinamici ai vaselor peretelui intestinal sau arterelor 
mezenterice 73 ’ 75 . 

Ecografia cu agenţi de contrast: Sonovue este utilă în aprecierea vascularizaţiei 
intraparietale şi a ţesuturilor din jur şi are importanţă în evaluarea activităţii bolii şi mai ales a 
răspunsului la tratament 76 . 

Ecografia endocavitară sau ecoendoscopia au utilitate în explorarea regiunii perirectale 
cu posibilitatea identificării traiectelor fistuloase sau a abceselor de la acest nivel 77 - . 

Examenul histopatologic este extrem de important pentru diagnosticul pozitiv şi 
diferenţial. Modificările histopatologice sunt caracteristice, dar nu sunt patognomonice pentru 
bolile inflamatorii şi sunt redate în tabelele 15.4 şi 15.5. 

Tabelul 15.4. Modificările macroscopice din BII (adaptat după 79 ) 


Caracteristica 

Colita ulcerativă 

Boala Crohn 

Localizare 

Rect şi colon 

Orice segment al tubului digestiv 

Rect 

Totdeauna afectat 

Cruţat 

Colon 

Frecvent colonul stâng 

Frecvent colonul drept 

Ileon 

Rar: ileită de reflux 

Frecvent 

Distribuţia 

Continuă, circumferenţiară 

Discontinuă, asimetrică 

Straturi perete intestinal 

Mucoasa 

Toate 

Ţesuturi periintestinale 

Nu 

Frecvent 

Ulcere 

Ulceraţii superficiale 

Ulcere aftoide, ulcere profunde 

Fisuri 

Colita fulminantă 

Da 

Fistule 

Colita fulminantă 

Da 

„Piatră pavaj” 

Nu 

Prezent 

Polipi inflamatori 

Da 

Rar 

Stricturi 

Rar 

Frecvent 


Diagnosticul histologic de colită ulcerativă este stabilit pe baza afectării rectale şi 
colonice, eritemului, granularităţii mucoasei, a ulceraţiilor superficiale confluente, precum şi a 
modificărilor microscopice: ramificaţia şi dezorganizarea glandelor criptice, criptite şi abcese 
criptice, depleţia de mucus, infiltratul inflamator difuz cu plasmocite sau cu neutrofile în fazele 
acute 79 . 


Tabelul 15.5. Modificările microscopice din BII (adaptat după 79 ) 


Caracteristica 

Colita ulcerativă 

Boala Crohn 

Localizare 

Mucoasa 

Toate straturile 

Glande criptice distorsionate, ramificate 

Prezent 

Rar 

Infiltrat inflamator 

Difuz 

Focal 

Inflamaţie acută 

Difuz 

Focal 

Criptite, abcese criptice 

Difuz 

Rar 

Depleţie de mucus 

Frecvent 

Rar 

Agregate limfoide 

Rar 

Frecvent 

Granuloame 

Rar 

Frecvent 

Hipertrofie musculară 

Rar 

Frecvent 

Hiperplazie neuronală 

Rar 

Frecvent 

Metaplazia celulelor Paneth 

Prezentă 

Rar 

Colagenizare 

Nu 

Frecvent 


în boala Crohn inflamaţia se localizează la orice nivel al tractului digestiv, peretele este 
mult îngroşat, sunt prezente adenopatii inflamatorii, ulcere aftoide apoi profunde, fisuri, aspect 
“în piatră de pavaj”, stricturi. Microscopic se regăsesc agregate limfoide, granuloame, fisuri, 
colagenizare, hiperplazie neuronală şi hipertrofie musculară 79 . 

Există un procent de 10-15% din cazuri în care examenul histologic nu poate face 
distincţia între colita ulcerativă şi boala Crohn, formă denumită colită nedeterminată sau boală 
inflamatorie neidentificată. în această situaţie de regăsesc atât depleţia celulelor caliciforme, 
celule inflamatorii distribuite difuz, cât şi fisuri, ulcere profunde şi afectare transmurală, iar 
granuloamele lipsesc 53 . 

Diagnostic 

Diagnosticul colitei ulcerative se stabileşte în principal prin simptomatologie (diaree 
rectoragii), examinarea endoscopică (eritem, granularitate, ulceraţii superficiale, 
pseudopoîipi), examenul histopatologic (criptite, abcese criptice, depleţie de mucus, infiltrat 
inflamator). 

Atât manifestările clinice cât şi cele endoscopice sau histologice nu sunt patognomonice 
pentm colita ulcerativă, ele pot fi regăsite şi în alte boli colonice de care trebuie diferenţiate. 

Cel mai important diagnostic diferenţial rămâne cu boala Crohn, mai ales în forma cu 
afectare colonică. In această diferenţiere se ţine cont de prezenţa modificărilor inflamatorii şi 
la alte segmente ale tubului digestiv (evaluate prin capsula endoscopică, 
esogastroduodenoscopia), de existenţa leziunilor perianale, de aspectul endoscopic, de 
rezultatul histopatologic şi de markerii serologici ANCA şi ASCA, elemente care coroborate 
ajută la diferenţierea celor două afecţiuni 80 . 

Diagnosticul diferenţial al colitei ulcerative se impune şi cu: a) colitele infecţioase 
determinate de bacterii (E. Coli, Shigella, Salmonella, Clostridium difficile), virusuri 
(Cytomegalovirus), paraziţi (Entamoeba histolytica, Schistosoma, Trichinella spiralis), prin 
coproculturi, examen coproparazitologic, biopsii; b) diverticulita colonică (endoscopie, 
computer tomografie); c) tratamentul cronic cu antiinflamatoare nonsteroidiene (diaree, 
rectoragii); d) ulcerul rectal solitar (endoscopie); e) colita ischemică (clinic, vârsta, endoscopia, 
biopsii); cancerul recto-colonic (endoscopia, biopsii) 80 . 

Diagnosticul de severitate al colitei ulcerative se stabileşte prin mai multe scoruri. 

Unul dintre cele mai folosite în practică este scorul Tmelove-Witts menţionat mai sus. 

Scorul Mayo 81 include atât parametrii clinici cât şi endoscopici, exemplificaţi în tabelul 
6. Un scor mai mic sau egal cu 2 semnifică inactivitate, în formele uşoare scorul este cuprins 
între 3-5, în formele medii între 6-10, iar în formele severe între 11-12 (tabelul 15.6). 


Tabelul 15.6. Scorul Mayo 



0 

1 

2 

3 

Numărul de scaune 
peste normal 

Normal 

1-2 

3-4 

>5 

Rectoragii 

Urme de sânge 

Fecale cu sânge < 1/2 
timp 

Amestec fecale cu 
sânge > 1/2 timp 

Sânge pur 

Aprecierea medicală 
a severităţii 

Normal 

Uşor 

Moderat 

Sever 

Aspect endoscopic 

Normal sau inactiv 

Uşor: eritem, şter¬ 
gerea desenului 
vascular 

Moderat: eritem 
marcat, ştergerea 
desenului vascular, 
eroziuni, friabilitate 

Sever: eritem marcat, 
ştergerea desenului 
vascular, ulceraţii, 
sângerare spontană 

în endoscopie se foloseşte scorul UCEIS (ulcerative colitis endoscopic index severity), 
care include aprecierea modelului vascular, hemoragia, ulcerele şi friabilitatea 82 . 

în boaîa Crohn diagnosticul se stabileşte prin prezenţa sindromului diareic, însoţit sau 
nu de scădere din greutate, malabsorbţie, rectoragii, leziuni perianale. La endoscopie se 
evidenţiază ulceraţii aftoide, ulcere profunde, fisuri, “piatra de pavaj”, iar examenul 
histopatologic arată infiltrate limfoide, granuloame, colagenizare şi hipertrofie musculară. 

La fel ca şi în colita ulcerativă aceste modificări pot fi întâlnite şi în alte boli intestinale 
cum ar fi: intestinul iritabil (sindrom diareic, colonoscopia normală), intoleranţa la lactoză 
(sindrom diareic după ingestia de lapte, glicemia modificată, biopsii jejunale, teste 
respiratorii) 83 , colitele infecţioase cu E. coli, Yersinia, Shigella, Salmonella, Campylobacter 
(diaree, febră, biopsii intestinale, coprocultură), tuberculoza intestinală (diaree, febră, 
malabsorbţie, colonoscopie, biopsii, culturi, PCR) 84 , limfomul intestinal (diaree, anemie, 
colonoscopie, biopsii, imunofenotipare), apendicita (dureri în fosa iliacă dreaptă, apărare 
musculară, febră, computer tomografie). 

Diagnosticul de severitate al bolii Crohn se stabileşte prin mai multe sisteme de 
scorificare, cele mai utilizate fiind scorul CD AI, Montreal (tabelul 15.7) şi CDEIS (tabelul 
15.8). 


Tabelul 15.7. Clasificarea Viena şi Montreal 




VIENA 

MONTREAL 

Vârstă diagnostic 

AA1 


<16 


AA2 

<40 

17-40 


AA3 

>40 

>40 

Localizare 

LL1 




LL2 

ileală 

ileală 


LL3 

LL4 

colonică 

colonică 



ileocolonică 

ileocolonică 



tub digestiv superior 

tub digestiv superior (se poate adăuga la 
celelalte localizări) 

Comportament 

BB1 




BB2 

BB3 

non stricturant, nonpenetrant 
stricturant 

non stricturant, nonpenetrant 
stricturant 


PP 

penetrant 

penetrant 

leziuni perianale (se poate adăuga la bl-3) 


Necesitatea elaborării scorului Montreal rezultă din faptul că se identifică 3 grupe de 
vârstă (utile în boala Crohn la copii), localizarea superioară se poate asocia la alte locaîizări, 
iar leziunile perianale pot însoţi stricturile sau pot apărea independent de acestea. 

Scorul CDEIS (Crohn disease endoscopic index of severity) este cel mai important scor 
endoscopic de evaluare a bolii Crohn. Din păcate este greoi, consumator de timp şi nu se 
corelează foarte bine cu activitatea bolii şi răspunsul la tratament. 

Tabelul 15.8. Scorul CDEIS (adaptat după) 



Rect 

Sigmă şi colon 
descendent 

Colon trans- 

vers 

Colon drept 

Ileon 

Total 

Ulceraţii profunde (12 când sunt 
prezente) 






Total 1 

Ulcere superficiale (12 când sunt 
prezente) 






Total 2 

Suprafaţa afectată (cm) 






Total 3 

Suprafaţa afectată de ulceraţii (cm) 






Total 4 

Total 1+2+3+4 = Total A 

Numărul de segmente explorate total/parţial = n 

Total A/n = Total B 

Stenoze ulcerate se adaugă 3 = Total C 

Stenoze neulcerate se adaugă 3 = Total D 

Total B+C+D = CDEIS 


Tabelul 15.9. Complicaţiile intestinale şi extraintestinale ale bolilor inflamatorii intestinale 


Complicaţii intestinale 


CU 

Frecvenţă 

BC 

Frecvenţă 


Megacolon toxic 

++ 

+ 


Perforaţie 

++ 

++ 


Stenoze 

+ 

++ 


Ocluzie 

+ 

++ 


HDI 

++ 

+ 


Displazie, CCR 

++ 

+ 


Fistule, abcese abdominale 

Rar 

++ 


Leziuni perianale 

Rar 



Malabsorbţie 

Rar 

++ 

Manifestări extraintestinale 

Cutanate: eritem nodos, pioderma gangrenosum 

++ 

++ 


Ocular: uveite, irite, episclerite 

++ 

++ 


Osoase şi articulare: osteoporoză, osteopenie, artrite, 
spondilită anchilopoietică 

++ 

++ 


Pulmonare: bronşiectazie, bronşită cronică, sarcoidoză 

++ 

++ 


Hepatobiliare: steatoză, hepatită cronică, hepatită auto- 
imună, colangită sclerozantă primitivă, litiază biliară 

++ 

+ 


Renale: litiază renală 

+ 

++ 


Hematologice: tromboembolism pulmonar, anemie 
megaloblastică 

++ 

++ 


Complicaţii 

Bolile inflamatorii intestinale se pot complica cu manifestări intestinale sau extra¬ 
intestinale, cuprinse în tabelul 15.9. 

Complicaţiile intestinale 

Megacolonul toxic apare cu precădere în colita ulcera ti vă, în procent de 1-5% din cazuri, 
frecvent este declanşat de severitatea bolii, hipopotasemie sau de o colonoscopie intempestivă. 

Se manifestă clinic, prin alterarea stării generale, reducerea zgomotelor intestinale, 
abdomen destins, rectoragii importante, hipotensiune, tahicardie. Diagnosticul se stabileşte 
prin computer tomografie sau radiografie abdominală pe gol care arată creşterea diametrului 
colonului peste 6 cm. In absenţa răspunsului la tratament, riscul major este perforaţia 
colonică 86 . 

Perforaţia intestinală se manifestă prin sindromul de iritaţie peritoneală. Ea apare ca o 
complicaţie a bolii Crohn, secundară unei stenoze sau obstrucţii intestinale, sau ca o 
complicaţie a colitei ulcerative prin evoluţia megacolonului toxic sau secundar colonoscopiei 
în formele severe 86,87 . 

Stenozele apar la o treime dintre pacienţii cu boală Crohn şi sunt secundare inflamaţiei 
sau fibrozei 88 . Clinic sunt prezente dureri abdominale localizate, borborisme intestinale sau 
chiar sindrom Konig. Stenozele care apar în colita ulcerativă sunt de natura inflamatorie şi de 
obicei sunt scurte şi largi, sau pot fi de natură malignă prin apariţia cancerului colonie. 

Diagnosticul stenozelor se stabileşte prin endoscopie, enteroscopie cu dublu balon sau 
spirală, prin enteroclismă, computer tomografie, rezonanţă magnetică nucleară, iar tratamentul 
este fie endoscopie prin dilatări cu balonaş sau stentare, fie chirurgical. 

Ocluzia intestinală apare cu precădere în boala Crohn, secundar stenozelor şi reprezintă 
o urgenţă chirurgicală. 

Displazia din bolile inflamatorii intestinale este în relaţie cu procesul inflamator de 
durată şi cu pierderea heterozigotismului pentru gena p53 şi activarea genei src 89 . 

Displazia se observă fie ca o modificare de culoare a mucoasei, fie asociată cu existenţa 
de leziuni sau mase polipoide (DALM). Recunoaşterea zonelor displazice este dificil de 
identificat la colonoscopie, date fiind modificările inflamatorii din jur. 

La examenul histopatologic, modificările displazice constau în creşterea mitozelor, 
modificarea mărimii şi formei nucleilor, stratificarea acestora. 

Displazia certă are indicaţie de colectomie totală datorită riscului crescut de apariţie a 
cancerului colonie 90,91 . 

Cancerul colonie care apare în bolile inflamatorii intestinale are aspect polipoid, ulcerat 
sau infiltrativ, poate fi sincron, se localizează în rect şi sigmă în colita ulcerativă şi oriunde la 
nivelul colonului în boala Crohn. Din punct de vedere histologic, cel mai frecvent este 
adenocarcinom, dar se întâlnesc şi forme mucinoase sau slab diferenţiate 92 . 

La ora actuală nu există un consens în ceea ce priveşte intervalul de timp şi modul exact 
de supraveghere a displaziei, tehnicile imagistice folosite fiind colonoscopia cu prelevare de 
biopsii multiple, cromoendoscopia, endoscopia în bandă îngustă sau detecţia mutaţilor genice 64, 

93-95 

Recomandările sunt de efectuare a colonoscopiei anual sau la doi ani, cu prelevare de 
biopsii mucoase multiple şi realizarea colectomiei dacă se surprinde displazie definită de orice 


grad 96 - 97 . 


fistulele abdominale complică boala Crohn în 30-50% din cazuri şi apar secundar 
fisurilor care străbat peretele intestinal datorită inflamaţiei transmurale. Ele pot fi 

entero-cutanate (exteriorizarea conţinutului intestinal la nivel tegumentar), entero-vezicale 
(infecţii urinare, pneumaturie), entero-enterale (mase abdominale palpabile), entero-vaginale 
(eliminare de materii fecale prin vagin) 98 . Diagnosticul fistulelor se stabileşte prin entero CT 
sau entero IRM. 

Fisurile penetrante pot conduce la abcese localizate sau la distanţă, care clinic se 
manifestă cu dureri localizate, febră, semne de iritaţie peritoneală şi probe inflamatorii 
reacţionate 36 . Pentru diagnostic se utilizează ecografia abdominală, ecografia cu substanţă de 
contrast, computer tomografia sau IRM. 

Leziunile perianale care pot fi prezente în boala Crohn sunt reprezentate de fisuri, fistule, 
abcese, stenoze. Acestea apar la o treime dintre pacienţi şi sunt asociate mai ales cu localizarea 
colonică. Clinic se manifestă prin dureri perianale, eliminare de secreţii purulente, rectoragii, 
incontinenţă anală. Existenţa leziunilor perianale se certifică prin examen obiectiv, ecografie 
perineală, fîstulografie. Stenozele, fistulele sau abcesele perianale cu evoluţie îndelungată au 
risc de apariţie a carcinomului scuamos sau a adenocarcinomului anal 99 . 

Sindromul de malabsorbţie apare cu predilecţie în boala Crohn cu localizare pe intestinul 
subţire şi este secundar malabsorbţiei sărurilor biliare, contaminării intestinului datorită stazei 
din stenozele intestinale şi fistulelor entero-enterale. Se manifestă clinic prin malnutriţie, 
tetanie, diaree apoasă sau steatoree 100 . 

Manifestările extraintestinale 

Cele mai frecvente manifestări cutanate sunt eritemul nodos şi pioderma gangrenosum. 

Eritemul nodos apare clinic sub forma unor noduli roşietici, dispuşi mai ales la nivelul 
membrelor inferioare, cu dimensiuni de câţiva centimetri, iar evoluţia lor este în relaţie cu 
activitatea colitei ulcerative sau a bolii Crohn 101 . 

Pioderma gangrenosum apare cu precădere în colita ulcerativă şi constă din papule 
roşietice care se ulcerează prin necroza ţesuturilor subiacente, iar leziunile sunt localizate mai 
ales la nivelul membrelor inferioare. Evoluţia este favorabilă sub tratamentul administrat în 
bolile inflamatorii 101 . 

Complicaţiile oculare cele mai întâlnite sunt episclerita şi uveita, iar clinic se manifestă 
prin senzaţie de corp străin, fotofobie, hipersecreţie lacrimală. Evoluţia lor este independentă 
de a bolilor inflamatorii şi necesită frecvent terapie cortizonică locală sau sistemică 10 -. 

Osteoporoza, osteomalacia şi osteopenia sunt secundare malabsorbţiei vitaminei D şi Ca 
şi apar cu predilecţie în boala Crohn în care există afectarea intestinului subţire, în stenozele 
intestinale cu populare bacteriană sau secundar rezecţiilor intestinale. 

Artritele din bolile inflamatorii afectează articulaţiile periferice, sacroiliace, coloana 
vertebrală şi se asociază cu alte manifestări extraintestinale de genul serozitelor, uveitei, 
eritemului nodos şi piodermei gangrenosum. Ele pot fi acute şi remit sub tratament sau pot avea 
o evoluţie cronică 1 ®’ 104 . 

Spondilita şi sacroiliita apar la 1-26% dintre pacienţi, se manifestă prin redoare matinală 
sau după odihnă prelungită, se asociază cu HLA B27 sau polimorfismul genei CÂRD 15 
(sacroileita). Diagnosticul se stabileşte prin radiografii ale coloanei vertebrale şi articulaţiilor 
care arată prezenţa edemului, osteoporoză juxtaarticulară, periostită uşoară şi colecţii 
intraarticulare; nu sunt prezente eroziunile sau osteoliza 105,106 . 

Manifestările pulmonare reprezintă consecinţa afectării de tip inflamator a căilor aeriene 
mici şi mari, a parenchimului, seroaselor şi sunt mai frecvente în boala Crohn. Ele pot fi de 
asemenea secundare tratamentului cu salazopirină sau imunosupresoare. Pacienţii pot acuza 
dispnee, dureri toracice, tuse. Diagnosticul se stabileşte prin teste respiratorii funcţionale, 
toracocenteză (serozite), computer tomografie sau tomografie de înaltă rezoluţie, pentru 
leziunile parenchimului pulmonar 107 . 

Complicaţiile hepatobiliare care pot apărea în evoluţia bolilor inflamatorii, sunt: 
colangita sclerozantă primitivă, pericolangita, steatoza hepatică, hepatita autoimună etc. 

Colangita sclerozantă primitivă (CSP) constă în inflamaţia, fibroză şi stricturi etajate la 
nivelul căilor biliare mari şi medii şi se asociază până la 60-80% cu bolile inflamatorii 
intestinale 108 . 

Din punct de vedere clinic pacienţii sunt asimptomatici sau acuză prurit şi astenie. 

Ulterior poate apărea icterul sau manifestări de colangită, cu febră, frisoane, dureri în 
hipocondrul drept. La examenul obiectiv sunt prezente leziuni de grataj, icter, hepatomegalie. 

Probele de laborator evidenţiază sindrom de colestază, hiperbilirubinemie conjugată, 
uşoară creştere a transaminazelor hepatice, hipergamaglobulinemie, IgG crescut, pANCA 
pozitivi şi leucocitoză în episoadele de angiocolită 109 . Confirmarea diagnosticului se face prin 
colangiografie endoscopică retrogradă, colangiografie percutană sau prin colangiografie IRM, 
la care se observă stricturi şi dilatări ale căilor biliare 109 . Cel mai frecvent sunt afectate căile 
biliare intra- şi extrahepatice (87%), urmate de căile biliare intrahepatice (11%) şi cele 
extrahepatice (2%) 110 . Biopsia hepatică se foloseşte arareori, deoarece modificările nu sunt 
distribuite uniform în parenchimul hepatic. Examenul histopatologic este diferit în cele 4 stadii 
ale bolii după cum urmează 111 : 

- Stadiul 1 - infiltrat inflamator plasmocitar în spaţiile porte, necroză hepatocitară, 
proliferarea duetelor biliare; 

- Stadiul 2 - se adaugă fibroză în spaţiile porte şi în parenchimul hepatic adiacent; 

- Stadiul 3 - fibroză în punţi; 

- Stadiul 4 - ciroză. 

In evoluţie, CSP se poate complica cu malabsorbţia vitaminelor liposolubile ADEK 
angiocolite, litiază coledociană, colangiocarcinom, ciroză biliară secundară, anomalii 
metabolice osoase. 

Alte complicaţii hepatobiliare ce pot apărea în bolile inflamatorii sunt steatoza hepatică, 
pericolangita, hepatita cronică, litiaza biliară. 

Litiaza biliară este secundară malabsorbţiei sărurilor biliare, care apare prin afectarea 
intestinului subţire sau ca urmare a rezecţiilor ileale. 

Pericolangita are o prevalenţa de 50-80%, se manifestă prin sindrom de colestază, iar 
diagnosticul se stabileşte prin biopsie hepatică şi excluderea imagistică a CSP 112,113 . 

Litiaza renală de tip oxalic, apare ca urmare a diareei şi steatoreei, iar cea de tip uratic 
apare prin acidoză metabolică şi deshidratare. 

Trombozele, tromboembolismul pot complica evoluţia bolilor inflamatorii atunci când 
există o stare de hipercoagulabilitate şi trombocitoză 114 . 

Tratamentul 

Tratamentul bolilor inflamatorii se efectuează prin tatonare, urmând recomandări bazate 
pe studii şi nu este întotdeauna încununat de succes, deoarece nu se cunosc în totalitate factorii 
etiologici şi mecanismele patogenetice implicate. 

In bolile inflamatorii intestinale, principalele obiective ale tratamentului sunt: 

- tratamentul puseelor active; 

- inducerea remisiunii clinice, endoscopice, histologice; 

- menţinerea remisiunii şi prevenirea recăderilor; 

- prevenirea şi tratamentul complicaţiilor. 

Eficacitatea tratamentului este indicată de remisiunea clinică, mucosală şi histologică. 

Remisiunea clinică se apreciază prin scorurile de activitate (Truelove-Witts şi CD AI), 
vindecarea mucosală se evaluează prin dispariţia ulceraţiilor la examinarea endoscopică, iar 
remisiunea histologică se stabileşte prin absenţa neutrofilelor, reducerea plasmocitelor şi a 
eozinofilelor în lamina propria 116 . 

Pentru a realiza aceste obiective se recurge la urmarea unui regim de viaţă şi alimentar, 
la tratament medicamentos, endoscopic sau chirurgical. 

Dieta 

Trebuie să respecte principiile de cruţare termică, chimică şi mecanică. 

în puseele de activitate, pentru menajarea intestinului, se va recomanda excluderea 
laptelui şi a lactatelor fermentate, a grăsimilor, fructelor şi legumelor crude. Dacă există 
intoleranţă la alimentaţia orală, aceasta va fi realizată pe cale nazo-gastrică, iar în formele 
severe se recurge la nutriţia parenterală. Se asigură necesarul de proteine mai ales la pacienţii 
cu hipoproteinemie, hipoalbuminemie, se corectează dezechilibrele hidroelectrolitice, se 
suplimentează aportul de vitamine 115,117 . 

Tratamentul medicamentos 

Include folosirea mai multor clase de medicamente: 

1. aminosalicilaţi; 

2. corticosteroizi; 

3. imunosupresoare; 

4. agenţi biologici; 

5. antibiotice. 

Aminosaliciiaţii cuprind mai multe preparate: salazopirina, mesalazina, olsalazina, 
balsalazina etc. 

Au efect antiinflamator prin modularea producţiei de citochine inflamatorii, inhibă 
sinteza prostaglandinelor şi leucotrienelor şi inhibă metabolismul acidului arahidonic 115 . 

Administrarea lor se indică în tratamentul formelor uşoare şi moderate ale bolilor 
inflamatorii intestinale şi pentru menţinerea remisiunii. 

Salazopirina a fost primul preparat folosit, acţionează la nivelul colonului, dar are efecte 
secundare datorate sulfapiridinei, care apar îndeosebi la acetilatorii lenţi. Ele constau în greţuri, 
vărsături, cefalee, reacţii alergice, pneumonii, pancreatită 115 . 

Mesalazina are mult mai puţine reacţii adverse şi este disponibilă sub mai multe forme 
de prezentare: tablete, microclisme, supozitoare 115 . 

De remarcat este faptul că aminosaliciiaţii au eliberare diferită de-a lungul intestinului 
dependentă de pH, fapt care trebuie luat în considerare atunci când se alege un preparat. 

Corticosteroizii au efect antiinflamator, i nh ibă recrutarea şi proliferarea celulelor 
inflamatorii, inhibă metabolismul acidului arahidonic, stimulează apoptoza limfocitelor din 
peretele colonie 118 . 

Sunt indicaţi doar în puseele de activitate, cu precădere în formele moderate sau severe 
ale bolilor inflamatorii, în colita fulminantă şi în megacolonul toxic 115 . 

Ei se pot administra sub formă topică (supozitoare, microclisme), orală, intravenoasă, 
iar alegerea depinde de severitatea şi extensia inflamaţiei 118 . 

Efectele secundare sunt bine cunoscute, cele mai frecvente sunt reacţia cushin- goidă, 
hipertensiunea arterială, retenţia hidrosalină, osteoporoza, hiperglicemia, obezitatea, insomnia. 

Pentru a reduce aceste efecte secundare se recomandă ca utilizarea lor să fie limitată la 
perioade scurte de timp. Renunţarea la cortizon se realizează treptat prin reducerea progresivă 
a dozelor. Pe parcursul tratamentului se recomandă un regim alimentar hiposodat şi 
suplimentarea cu calciu şi vitamina D 118 . 

Există forme de cortizon fără efecte sistemice, cum este Budesonidul, dar acţiunea 
acestuia este limitată la nivelul ileonului şi colonului drept 115 . 

Imunosupresoarele inhibă sinteza ribonucleotidelor, induc apoptoza limfocitelor şi au 
efect imunomodulator 115 . 

Indicaţiile de administrare sunt: eliminarea cortizonului din tratament, reducerea 
necesarului de cortizon, formele corticorezistente sau corticodependente, menţinerea 
remisiunii 118 . 

Azatioprina se administrează în doză de 2-2,5 mg/kg/zi, 6 mercaptopurina 6 MP în doză 
de 1-1,5 mg/kg/zi; eficienţa apare după 3-6 luni, iar durata tratamentului este de câţiva ani 118 . 

Reacţiile secundare care pot apărea sunt supresie medulară, hepatotoxicitate, alergii, 
diaree, motiv pentru care administrarea acestora necesită monitorizare. 

Metotrexatul are efect antiinflamator şi se foloseşte în boala Crohn, la pacienţii care nu 
tolerează sau au contraindicaţii pentru administrarea azatioprinei sau 6 MP 118 . 

Ciclosporina se administrează în formele refractare de colită ulcerativă sau în colita 
fulminantă ca terapie de salvare. 

Antibioticele au rol în reducerea florei bacteriene, a diseminării bacteriene şi în tratarea 
microabceselor. Ele se indică atunci când există complicaţii infecţioase, în colita fulminantă şi 
în megacolonul toxic. Cele mai folosite antibiotice sunt ciprofloxacina (1 g/zi), metronidazolul 
10-20 mg/kg, rifaximina şi claritromicina 119 . 

Agenţii biologici utilizaţi în bolile inflamatorii intestinale sunt: infliximabul (Ac 
monoclonal hibrizi IgG 1), adalimumabul (Ac monoclonal uman recombinat IgG 1). Ei 
acţionează prin inhibiţia TNFa, un factor important în patogeneza acestei boli. 

Indicaţiile de administrare pentru infliximab sunt 41,1 . 

1. Formele moderate sau severe de boală Crohn fără răspuns la tratamentul 
convenţional; 

2. Formele de boală Crohn corticodependente sau corticorefractare la tratamentul 
cortizonic; 

3. Formele fistulizante de boală Crohn; 

4. Formele moderate sau severe de colită ulcerativă fără răspuns la tratamentul 
convenţional. 

Agenţii biologici se folosesc atât în puseele acute, cât şi în menţinerea remisiunii. 

Tratamentul de inducţie cu Infliximab se face cu 3 doze în săptămânile 0, 2 şi 6, iar 
tratamentul de menţinere necesită o administrare la 8 săptămâni interval. Dozele folosite sunt 
de 5-10 mg/kg/administrare. 

Tratamentul cu agenţi anti TNF poate avea reacţii adverse: alergii, şoc anafilactic, 
infecţii, reactivarea tuberculozei, insuficienţă cardiacă. 

Din aceste considerente, anterior administrării lor, pacienţii efectuează un bilanţ clinic 
şi paraclinic care prevede excluderea tuberculozei sau a altor infecţii. 

Adalimumabul este indicat în boala Crohn şi colita ulcerativă care nu prezintă răspuns 
la Infliximab. Se administrează subcutan 160 mg săptămâna 0, 80 mg săptămâna 2 şi 40 mg la 
2 săptămâni pentru tratamentul de menţinere. 

Eficacitatea tratamentul biologic, se urmăreşte prin tabloul clinic, scorurile de activitate, 
remisiunea endoscopică şi histologică. 

Tratamentul bolilor inflamatorii diferă în funcţie de localizarea, severitatea bolii. 

Colita ulcerativă în puseu 118 121 122 

în rectita şi rectosigmoidita ulcerativă forma uşoară şi moderată se preferă administrarea 
topică a derivaţilor de 5 ASA, sub formă de supozitoare sau microclisme, cu efecte bune asupra 
inducerii remisiunii clinice şi asupra îmbunătăţirii aspectului endoscopic şi histopatologic. 
Supozitoarele acţionează la nivel rectal şi se administrează în doză de 2 g/zi, iar microclismele 
acţionează la nivel rectosigmoidian, iar doza necesară este de 4 g/zi. în caz de intoleranţă sau 
lipsa răspunsului la tratament în decurs de 4-6 săptămâni, se vor adăuga la tratament 5 ASA pe 
cale orală în doză de 1,5-4 g/zi. 

Intoleranţa la preparatele de 5 ASA impune folosirea corticosteroizilor pe durată 
limitată, calea de administrare fiind cea topică sub formă de supozitoare sau microclisme. 

în colita stângă şi pancolită, formele uşoare şi moderate, se administrează 5 ASA pe cale 
orală, la care se asociază 5 ASA sau corticosteroizi pe cale topică. Dacă se constată lipsa de 
răspuns, se adaugă cortizonul pe cale orală, fie budesonid 9 mg/zi, fie prednison 40 mg/zi. 

Formele severe de colită ulcerativă necesită introducerea de la început a corti¬ 
costeroizilor. 

Iniţial aceştia se administrează oral, dar în lipsa unui răspuns adecvat se trece la 
administrarea intravenoasă: metilprednisolon 60 mg/zi sau hidrocotizon 300 mg/zi. 

Menţinerea efectelor favorabile ale corticosteroizilor se realizează prin reducerea 
progresivă a dozelor intr-un interval de aproximativ 8-12 săptămâni după stabilizarea 
pacientului. 

Formele fără răspuns terapeutic la 3-7 zile de cortizon injectabil se consideră refractare 
şi impun introducerea ciclosporinei sau infliximab ului. 

în complicaţiile infecţioase, în megacolonul toxic, în colita acută fulminantă, se 
administrează antibiotice injectabil (chinolone, cefalosporine). De asemenea, este obligatoriu 
să se renunţe la opioide, antidiareice. 

Colita ulcerativă în remisiune 

Pentru menţinerea remisiunii se continuă tratamentul cu 5 ASA pe cale topică în formele 
distale de colită, sau pe cale orală în formele extinse (colită stângă, pancolită). 

Doza necesară este >2 g/zi. în situaţia în care remisiunea nu poate fi menţinută cu 5 
ASA sau există mai mult de 2 pusee pe an, se recomandă introducerea azatioprinei sau 
mercaptopurinei. 

Boala Crohn 118 122 123 

Conform scorului CD AI, se consideră remisiune un scor sub 150 şi formă activă un scor 
peste această valoare. între 150-220 puseul este uşor, între 220-450 puseul este moderat, iar 
peste 450 puseul este sever 124 . 

Boala Crohn în puseu 

Puseul activ se tratează în directă relaţie cu localizarea şi extensia bolii. 

Leziunile cavităţii bucale răspund de obicei la tratamentul bolii intestinale. 

Afectarea gastroduodenală impune administrarea inhibitorilor de pompă de protoni sau 
antagonişti de receptori H2, iar în cazul lipsei de răspuns se trece la administrarea 
corticosteroizilor sau chiar a imunosupresoarelor de genul azatioprină 123 . 

Ileita şi colita moderată se tratează iniţial cu 5 ASA 2,4-4,8 g/zi pentru o perioadă de o 
lună, iar dacă există lipsă de răspuns se asociază un antibiotic. 

Absenţa răspunsului la aceste măsuri impune introducerea cortizonului 40-60 mg/zi 
pentm 4 săptămâni, sau chiar administrarea imunosupresoarelor 123 . în localizarea ileală sau 
colonică dreaptă a bolii Crohn se poate folosi budesonidul în doză de 9 mg/zi deoarece are 
efecte secundare sistemice reduse. 

Formele severe sau refractare de boală Crohn necesită spitalizare şi introducerea de la 
bun început a corticosteroizilor sub formă injectabilă. Lipsa de răspuns îa cortizon obligă la 
introducerea imunosupresoarelor, Azatioprină sau 6 mercaptopurină. Metotrexatul se 
administrează atunci când acestea nu sunt tolerate. Eficienţa imunosupresoarelor apare după 3- 
6 luni de tratament, iar durata terapiei este prelungită. 

Agenţii biologici se introduc în formele moderate sau severe care nu au răspuns la 
terapia convenţională, dozele administrate fiind similare cu cele din colita ulcerativă 123 . 

Tratamentul fistulelor necesită administrarea antibioticelor, a imunosupresoarelor, a 
agenţilor biologici sau tratamentul chirurgical, în funcţie de complexitatea acestora 123 . 

Boala Crohn în remisiune 118 122 123 

Menţinerea remisiunii se face cu 5 ASA 3-3,6 g/zi, sau cu imunosupresoare, respectiv 
agenţi biologici. 

Tratamentul chirurgical 

Reprezintă adeseori ultima modalitate de tratare sau salvare a acestor pacienţi. 

în funcţie de situaţia existentă, indicaţiile chirurgicale sunt de urgenţă sau elective şi 
sunt redate în tabelul 15.IO 125 " 127 . 

în colita ulcerativă procedurile chirurgicale alese diferă în funcţie de forma de 
prezentare; astfel se poate opta pentru proctocolectomie totală cu ileostomă, proctocolectomie 
totală cu anastomoză ileoanală sau colectomie cu anastomoză ileo-rectală 123 . 

în boala Crohn la care există un risc mare de recurenţă a bolii post chirurgical, se optează 
pentm rezecţii intestinale limitate. 

Tratamentul endoscopic 

în boala Crohn stricturile tubului digestiv superior, cele ileocolonice sau cele 
postchimrgicale, cu o lungime până la 4 cm, se pot trata iniţial endoscopic, fie prin dilatări cu 
balonaş, fie prin stentare 1 - 3 . 

Tabelul 15.10. Indicaţiile tratamentului chirurgical în bolile inflamatorii intestinale 



Indicaţii de urgenţă 

Indicaţii elective 

Colita ulcerativă 

1. Colita acută fulminantă 

2. Megacolonul toxic 

3. Perforaţia 

3. Perforaţia 

4. Hemoragia digestivă inferioară 

1. Formele refractare la tratament 

2. Displazia 

3. Polipi adenomatoşi 

4. Cancer colo-rectal 

5. Manifestări extraintestinale: ane¬ 
mia hemolitică, artrite, tromboem- 
bolism, eritem nodos, fără răspuns la 
tratament 

Boala Crohn 

1. Perforaţie intestinală 

2. Abcese abdominale 

3. Hemoragie digestivă 

4. Ocluzie intestinală 

1. Stricturi fibrotice 

2. Fistule intratabile 

3. Cancer colonie 

4. Lipsa de răspuns la tratament 


înainte de tratamentul endoscopic se impune excluderea naturii neoplazice a stricturilor. 

Dilatările cu balonaş sunt posibile în aproximativ 90% dintre cazuri, au o rată de succes 
de 50-85% 128 şi reprezintă metoda endoscopică de elecţie în tratamentul stricturilor. 

Ulterior dilatărilor cu balonaş se poate reduce riscul de restenoză, prin administrarea 
intralezională a corticosteroizilor 129 . 

Pentru tratamentul stricturilor se pot folosi cu aceeaşi eficacitate, stenturile metalice 
extractibile, la care există însă riscul de migrare sau stenturile biodegradabile care nu necesită 
scoaterea acestora 130 . 

în colita ulcerativă tratamentul endoscopic al stenozelor are indicaţie doar după 
excluderea certă a malignităţii acestora. Se pot folosi stenturi acoperite, cu rezultate bune, dar 
cu risc mare de migrare a acestora 131 . 

16. CIROZA HEPATICA 


Tudorel Ciurea, Sergiu Cazacu, Dan Ionuţ Gheonea 


Ciroza hepatică reprezintă stadiul final de evoluţie progresivă a bolilor hepatice cronice 
definită morfopatologic ca un proces hepatic difuz caracterizat prin asocierea unei fibroze 
extensive cu transformarea nodulară a parenchimului hepatic, care dezorganizează arhitectura 
organului, cu diminuarea numărului hepatocitelor funcţionale 1, 2 . Se pot asocia infiltratul 
inflamator şi necroza hepatocitară. 

Fibroza hepatică reprezintă o componentă constantă a cirozei, dar nu este sinonimă cu 
aceasta. Poate fi prezentă în absenţa transformării nodulare a parenchimului hepatic: 
insuficienţa cardiacă dreaptă (fibroza zonei 3), obstrucţia căilor biliare şi fibroza hepatică 
congenitală (fibroza zonei 1). 

Nodulii de regenerare sunt insule de hepatocite care şi-au pierdut conexiunile vasculare 
şi biliare normale şi dezorganizează mai mult sau mai puţin profund arhitectura lobulară 
normală a ficatului. Prezenţa nodulilor fără fibroză, caracteristică hiperplaziei nodulare 
regenerative, nu constituie o ciroză 1 . 

Consecinţele fiziopatologice sunt reprezentate în principal de insuficienţa 
hepatocelulară şi sindromul de hipertensiune portală. 

Date epidemiologice 

Ciroza hepatică este o afecţiune cu răspândire mondială, afectează toate rasele, grupele 
de vârstă şi ambele sexe. Există diferenţe geografice privind principalii factori etiologici: 
consumul de băuturi alcoolice şi frecvenţa hepatitelor virale. 

Ciroza hepatică a reprezentat în ultimele decenii a noua cauză de deces în lume şi a 
cincea cauză pentru grupa de vârstă cuprinsă între 45 şi 65 de ani 1 . De asemenea, s-a remarcat 
o reducere a mortalităţii prin ciroză ca rezultat al profilaxiei cirozei alcoolice şi virale în statele 
occidentale şi al îmbunătăţirii strategiei terapeutice. Datele disponibile ale OMS pentru 2008 
arată o cifră a mortalităţii globale de 848.000 decese prin ciroză, ceea ce o situează pe locul 
13 3 . 

Etiopatogenia cirozei hepatice 

Există un mare număr de factori etiopatogenici posibili (tabelul 16.1). Cele mai 
frecvente cauze sunt reprezentate de consumul cronic de alcool şi de hepatitele cronice cu virus 


B, C, D. 


Alcoolul reprezintă cea mai frecventă cauză de ciroză hepatică în majoritatea statelor 
dezvoltate (50-70% în Europa) 1 . Apariţia leziunilor hepatice caracteristice cirozei la 
consumatorii cronici de băuturi alcoolice depinde de mai mulţi factori: cantitatea, durata şi 
ritmicitatea consumului de alcool, sexul, factorii genetici şi nutriţionali. La bărbaţii cu ciroză 
hepatică consumul mediu de alcool este de 160 g/zi timp de 8 ani, dar riscul cirogen apare la 
cantităţi zilnice de peste 30 g/zi la bărbaţi (risc relativ 2,4), la femei cantitatea necesară este 
mai mai mică 4 . 

Implicarea unor factori adiţionali în apariţia cirozei la alcoolici este evidentă din 
moment ce numai 20-30% din alcoolici dezvoltă ciroză hepatică 2 . Rata eliminării alcoolului, 
aflată parţial sub control genetic, este invers proporţională cu riscul cirogen. Au fost descrise 
genotipuri asociate cu o rată mai redusă de metabolizare a alcoolului, dar asocierea este destul 
de slabă. Concentraţia de alcool în sânge este mai mare la femei în condiţiile consumului unei 
cantităţi similare, probabil datorită volumului de distribuţie mai redus şi cantităţii mai reduse 
de alcool-dehidrogenază gastrică. 

Rolul factorului nutriţional în generarea leziunilor cirotice la alcoolici nu este în 
totalitate precizat. Malnutriţia protein-calorică la alcoolici este dependentă şi de mediul socio- 
economic de provenienţă şi contribuie la agravarea leziunilor hepatice. Alcoolul detennină 
depleţia hepatică de aminoacizi şi enzime şi creşte necesarul zilnic hepatic de colină şi acid 
folie. 


Tabelul 16.1 - Factori etiopatogenici frecvenţi ai cirozei hepatice (modificat după 1 ) 


Factori etiopatogenici majori 

Factori etiopatogenici majori 

Congestia venoasă 

Virusurile hepatitice B, C, D 

Hepatita cronică autoimună 

Insuficienţa cardiacă dreaptă 

Alcoolul 

Ciroza biliară primitivă 

Sindromul Budd-Chiari 

Pericardita constrictivă Boala 

Boli ereditare şi metabolice 

Obstrucţia biliară 

veno-ocluzivă 

Steatohepatita non-alcoolică 

Ciroza biliară secundară 


Hemocromatoza Boala Wilson 

Medicamente şi toxice 

Cauze rare 

Boala Wolman 

Metotrexat 

Toxoplasmoza 

Boala Gaucher 

Isoniazidă 

Schistosomiaza 

a-P-lipoproteinemia 

Amiodaronă 

Ciroza după by-pass 

Deficitul de al -antitripsină 

Perhexilină maleat 

Ciroza copilului indian 

Intoleranţa la fructoză 

a-metildopa 


Porfiriile 

Propilthyouracil 

Ciroza criptogenă (sub 10%) 

Glicogenozele tip IV 

Inhibitori MAO 


Galactozemia 

Clorura de vinii 


Tirozinemia 

Tetraclorura de carbon 



Virusurile hepatitice constituie încă prima cauză de ciroză hepatică în unele zone 
geografice din Asia şi Africa. Virusurile implicate în etiopatogenie sunt virusul hepatitic B , 
asociat uneori cu virusul D, precum şi virusul hepatitic C, a cărui frecvenţă este în creştere. 
Consumul de alcool zilnic şi imunosupresia accelerează evoluţia spre ciroză, deşi studii recente 
sugerează mai degrabă un efect aditiv şi nu multiplicator al alcoolului asupra virusurilor 
hepatitice 5 . 

Steatohepatita non-alcoolică constituie probabil una din cauzele importante de ciroză 
hepatică, deşi rolul exact este dificil de evaluat. Aproximativ 20-25% din cirozele definite 
iniţial ca şi criptogene sunt determinate de steatohepatita metabolică 1 . Prevalenţa în SUA pe 
studii bioptice este estimată între 3% şi 5% 6 . Factorii de risc implicaţi sunt indicele de masă 
corporală peste 28, ALT peste dublul valorii normale, raportul AST/ALT peste 1, dislipidemia, 
insulino-rezistenţa şi diabetul, hipertensiunea arterială 5 . 

Alte toxice şi medicamente sunt rar implicate în etiopatogenia cirozei hepatice, în 
literatura de specialitate sunt citate metotrexatul, methyldopa, amiodaronă, inhibitorii de mono- 
amino-oxidază, isoniazida, propylthyouracil, perhexilina maleat, tetraclorura de 

carbon, tricloretilen, clorura de vinii etc 1 . De obicei întreruperea expunerii determină oprirea 
evoluţiei leziunilor hepatice. 

Cauzele autoimune includ ciroza biliară primitivă şi hepatita autoimună. Ciroza biliară 
primitivă este o afecţiune autoimună caracterizată prin distrugerea progresivă a căilor biliare 
mici şi evoluţie spre ciroză hepatică, aceasta apărând în stadiul final al bolii. Hepatitele 
autoimune pot determina ciroză doar în situaţia nedepistării sau eşecului terapeutic. 

Cauzele metabolice de ciroză includ în principal hemocromatoza şi boala Wilson. 

Cirozele criptogene sunt formele la care nu a putut fi evidenţiat nici un factor etiologic. 
Frecvenţa lor a scăzut odată cu dezvoltarea metodelor serologice de diagnostic pentru virusul 
C, testarea pentm hepatite autoimune şi recunoaşterea rolului steatohepatitelor non-alcoolice. 


Patogeneză 


Elementul primordial în apariţia cirozei este reprezentat de dezvoltarea fibrozei hepatice 
difuze 5 . în ciroza postnecrotică stimulii majori ai fibrogenezei sunt necroza hepatocitară şi 
inflamaţia. Fibroza se poate dezvolta sub formă de punţi porto-portale consecutive necrozei 
piecemeal în zona 1, punţi centro-portale consecutive necrozei confluente în zona 3, sau izolată 
în caz de necroză focală-. Necroza masivă şi colapsul stromal sunt urmate de dezvoltarea de 
benzi groase de fibroză. Continuarea necrozelor determină apariţia nodulilor de regenerare, de 
regulă mari şi neuniformi 5 . 

Un alt aspect important este reprezentat de depunerea fibrilelor de colagen în spaţiul 
Disse, situat între pereţii discontinui ai sinusoidelor hepatice şi cordoanele celulare hepatice, 
cu rol major în schimburile nutritive şi funcţionale ale hepatocitului 5 . Depunerea de colagen în 
spaţiul Disse este urmată de formarea de membrane bazale la nivelul sinusoidelor 
(“capilarizarea sinusoidelor”) cu alterarea schimburilor sânge-hepatocite, favorizarea 
necrozelor celulare şi hipertensiune portală. 

Apariţia nodulilor de regenerare este un mecanism compensator pentru înlocuirea 
hepatocitelor distmse sau ne funcţionale. Sinusoidele persistă la periferia nodulului, dar centrul 
acestuia este slab vascularizat ce conduce la insuficienţa nutritivă şi funcţională 
centronodulară. 

Generarea fibrozei hepatice se bazează pe sinteza excesivă de fibre de colagen. în ficatul 
normal sinteza matricei extracelulare este realizată de către hepatocite, celule endoteliale şi 
celule care stochează lipide. Fibroza patologică se caracterizează prin creşterea numărului 
celulelor producătoare de colagen, creşterea sintezei de colagen per celulă şi modificarea 
conţinutului matricei extracelulare care conţine mai mult colagen de tip I matur, laminină, 
fibronectină, glicoproteine. 

Un rol cheie în activarea şi perpetuarea fibrozei revine celulelor stelate sau celulelor 
Ito 5 . Creşterea producţiei de colagen se realizează atât prin fibroblaştii din jurul zonelor de 
necroză şi proliferare ductulară (responsabili de fibroza septală), cât şi prin celulele Ito, care 
prin stocare lipidică îşi modifică expresia fenotipică şi se transformă în miofibroblaşti 
responsabili de colagenizarea spaţiului Disse. 

Mecanismul prin care stimulii iniţiatori ai fibrozei acţionează asupra celulelor 
fibrogeneratoare este realizat prin intermediul citokinelor. Acestea sunt substanţe cu roluri 
multiple în regenerarea şi diferenţierea celulară şi în comunicarea intercelulară. Există citokine 
care stimulează regenerarea hepatocitelor ( epidermal growth factor = 

EGF, transfomning growth factor-a = TGF-a, hepatocyte growth factor = HGF) şi citokine care 
inhibă regenerarea hepatocitară şi stimulează în schimb fibrogeneza (TGF-pl, heparin-binding 
growth factor - HBGF). Este posibil ca o modificare în echilibrul acestor citokine să genereze 
fibroza extinsă şi regenerarea nodulară. 

Apariţia şi progresia fibrozei este condiţionată de echilibrul între matrix metalo- 
proteinaze (MMP), cu efect antifibrotic şi resorbtiv asupra colagenului, şi inhibitorii tisulari ai 
metaloproteinazelor (TIMP). In ciroza hepatică activitatea matrix metalopro- teinazelor este 
redusă, iar inhibitorii tisulari ai metaloproteinazelor au activitate crescută. 

Reversibilitatea fibrozei hepatice constituie un subiect mult disputat în literatura de 
specialitate. Fibroza precoce este reversibilă, fapt demonstrat de studiile terapeutice care 
utilizează tratamente antivirale pentru hepatita B sau C sau de studiile la pacienţii cu boală 
hepatică alcoolică, care au evidenţiat regresia fibrozei ca rezultat al dispariţiei expunerii la 
agentul etiologic. Catabolizarea fibrelor colagene este posibilă dacă acestea sunt recente 
(”colagen senzitiv”), dacă cantitatea totală de colagen nu este mare sau dacă există o creştere 
a matrix metaloproteinazelor asociată eventual cu reducerea inhibitorilor de metaloproteinaze 5, 
1 . Regenerarea nodulară este însă un fenomen ireversibil, ca şi fibroza avansată (ciroza 
constituită este ireversibilă). 

Anatomie patologică 

Macroscopic ficatul cirotic este dur, cu marginea inferioară ascuţită şi contur neregulat. 
Există forme de ciroză hepatică cu ficat mare (hipertrofice) şi forme cu ficat subdimensionat 
(atrofice). Au fost descrise forme macronodulare (majoritatea nodulilor peste 3 mm), 
micronodulare (mai frecvent alcoolice) şi mixte 1,8 . Formele micronodulare pot evolua în timp 
către forma macronodulară 8 . Ficatul are culoare galben-aurie (componentă steatozică), brun- 
verzuie (exces de bilirubină) sau roşcată, 9 aspectul suprafeţei fiind caracteristic nodular. 

Microscopic ciroza hepatică prezintă, indiferent de etiologie, patru elemente ca¬ 
racteristice: dezorganizarea arhitecturii lobulare şi vasculare, fibroza, regenerarea 

nodulară şi necrozele hepatocitare 1 . In anumite stadii precizarea cauzei cirozei devine 
imposibilă histopatologic; 

- fibroza hepatică poate fi sub formă de punţi porto-portale şi porto-centrolobulare 
(bridging fibrosis) în ciroza postnecrotică, care fragmentează parenchimul în pseudo- lobuli cu 
funcţionalitate redusă. în forma alcoolică şi obstrucţiile venoase fibroza debutează la nivelul 
zonei 3 perivenulare, iar în hemocromatoză, hepatită cronică, ciroză biliară fibroza debutează 
la nivelul spaţiilor porte. Există forme cu septuri complete sau incomplete; 

- regenerarea nodulară este o caracteristică esenţială a cirozei hepatice. Nodulii au 
originea în pseudolobulii formaţi prin fragmentarea parenchimului sau lobulii hepatici intacţi, 
sunt lipsiţi de regulă de venă centrolobulară şi nu prezintă sinusoide centrale; vascularizaţia 
este arterială, deci în principal nutritivă, şi este distorsionată prin fibroză şi compresiune şi 
contribuie la hipertensiunea portală şi perturbarea funcţionării eficiente a hepatocitelor; 

- necroza hepatocitară, uneori minimă, este determinată de acţiunea factorilor 
etiologici, dar şi de ischemie prin alterarea microcirculaţiei. Prezenţa necrozei se asociază cu 
caracterul de ciroză hepatică activă, în care distracţia hepatocitară continuă şi reduce progresiv 
rezervele funcţionale; 

- alterarea arhitecturii hepatice este o consecinţă a modificărilor anterioare. Lobulii 
hepatici sunt fragmentaţi sau distorsionaţi; se pierd raporturile esenţiale între hepatocite şi 
vasele portale şi hepatice. Există şi stadii incomplete ale distorsiunii arhitecturii hepatice, cu 
cruţarea unor sectoare, cum se întâmplă în ciroza biliară (zona centrolobulară este mult timp 
intactă) sau în ciroza cardiacă (spaţiul port este mult timp normal). 

Leziunile asociate cirozei includ inflamaţia (ciroză activă), steatoza şi modificările 
duetelor biliare. Prezenţa hialinului extracelular şi intracelular sub forma corpilor Mallory este 
sugestivă pentru etiologia alcoolică. Depozitele de Fe intrahepatocitar sunt caracteristice 
hemocromatozei, dar se pot întâlni şi în ciroza alcoolică. Diminuarea severă a numărului 
duetelor biliare sugerează ciroza biliară primitivă. 

Fiziopatologie 

Consecinţele instalării cirozei hepatice sunt reprezentate de apariţia insuficienţei 
hepatocelulare sau decompensării metabolice, a hipertensiunii portale şi alterărilor he- 
modinamicii 5 . 

Insuficienţa hepatocelulară se datorează unei componente cantitative, şi anume 
reducerea numărului şi funcţiei hepatocitelor, şi uneia calitative reprezentată de alterarea 
schimburilor funcţionale sânge-hepatocit prin capilarizarea sinusoidelor, distorsionarea 
vasculară datorată fibrozei şi funcţionalitatea redusă a nodulilor de regenerare. 

Ficatul este principalul organ implicat în metabolismele intermediare. Perturbarea 
funcţionalităţii sale se va exprima la nivelul metabolismelor protidic, glucidic, lipidie şi 
hidromineral. 

Perturbarea metabolismului proteic se manifestă prin scăderea sintezei de albumină, de 
factori ai coagulării (complexul protrombinic), tulburări în ureogeneză cu creşterea 
amoniemiei, tulburări în metabolismul şi circulaţia acizilor biliari, precum şi perturbări în 
degradarea unor hormoni şi în metabolismul unor aminoacizi, cu creşterea concentraţiei 
tirozinei, fenilalaninei şi metioninei. 

Alterarea metabolismului glucidic se exprimă prin tulburarea metabolismului glucozei, 
cu apariţia diabetului hepatogen şi perturbări în metabolismul galactozei. Colesterolul seric 
scade prin insuficienţă hepatică şi poate fi crescut în ciroza biliară primitivă prin colestază. 
Trigliceridele pot creşte în cirozele alcoolice şi sindromul Zieve. 

Hipertensiunea portală din ciroză se produce prin asocierea mai multor mecanisme. 
Componenta mecanică este reprezentată de distorsiunea vasculară prin capilarizarea şi 
stenozarea sinusoidelor, fibroza pericentrovenulară şi compresiunea venei centrolobulare prin 
benzi de fibroză şi macronoduli. Componenta dinamică vasculară este reprezentată de 
contracţia celulelor musculare netede din pereţii vasculari, a celulelor stelate activate şi 
miofibroblaştilor, precum şi de perturbarea echilibrului la nivelul circulaţiei intrahepatice între 
substanţele vasodilatatoare (NO) şi vasoconstrictoare (endotelina, angiotensina, leucotriene, 
vasopresina), cu predominanţa vasoconstricţiei intrahepatice. Consecinţa este staza prelungită 
mezenterică (cu creşterea presiunii hidrostatice şi favorizarea ascitei) şi splenică 
(splenomegalie congestivă) şi deschiderea unor anastomoze porto-sistemice către venele cave. 
Apar astfel varicele esofagiene şi gastrice (care drenează sângele prin venele gastrice şi 
esofagiene în vena azygos), circulaţia colaterală pe flancurile abdomenului, hemoroizii 
(drenează prin venele hemoroidale infe- 

rioare în vena cavă inferioară) şi colaterale peritoneale şi retroperitoneale (ce pot determina 
hemoperitoneu sau hematom retroperitoneal). 

Tulburările hemodinamice se caracterizează prin vasodilataţie generalizată, inclusiv la 
nivel splanhnic precum şi prin status circulator hiperdinamic cu creşterea debitului cardiac. 
Vasodilataţia generalizată conduce la hipotensiune arterială. Rinichiul, spre deosebire de 
celelalte teritorii vasculare, prezintă vasoconstricţie care poate genera sindrom hepatorenal. 

Apariţia ascitei în ciroza hepatică implică mecanisme complexe. Hipertensiunea portală 
este elementul iniţiator; aceasta determină sechestrarea unui volum din ce în ce mai mare de 
sânge în circulaţia splanhnică venoasă, fapt ce creşte presiunea hidrostatică la nivelul 
sinusoidelor hepatice şi capilarelor intestinale şi favorizează astfel transvazarea fluidului în 
peritoneu prin mecanism Frank-Starling, la care contribuie şi reducerea presiunii oncotice prin 
hipoalbuminemie. Transvazarea proteinelor este posibilă numai la nivelul sinusoidelor 
hepatice, în timp ce fluidul transvazat la nivelul capilarelor intestinale este sărac proteic şi 
diluează ascita, fapt ce favorizează parţial reabsorbţia prin reducerea gradientului presiune 
hidrostatică-oncotică. Congestia splanhnică este accentuată prin vasodilataţie ca rezultat al 
predominanţei locale de agenţi bioumorali vasodilatatori. Vasodilataţia arteriolară şi distribuţia 
predominant splanhnică a volemiei determină activarea de mecanisme bioumorale de 
compensare a hipovolemiei relative; aceste mecanisme determină retenţie hidrosalină. 
Circulaţia limfatică încearcă iniţial să reabsoarbă cantitatea crescută de fluid peritoneal, însă 
depăşirea capacităţii de reabsorbţie determină creşterea progresivă a ascitei. 

Tabloul clinic 

Manifestările clinice ale cirozei hepatice sunt determinate de cele două sindroame 
fiziopaţologice majore: insuficienţa hepatocelulară şi hipertensiunea portală 2 . 

în stadiul compensat acuzele sunt de cele mai multe ori vagi şi nespecifice: astenie 
fizică, inapetenţă, balonări, greaţă, sau manifestări hemoragice minore (epistaxis, 
gingivoragii) 2,10, u . Simptomatologia poate fi sugestivă pentru instalarea cirozei hepatice la 
pacienţii cunoscuţi cu hepatită cronică, dar de cele mai multe ori este neglijată şi boala 
evoluează către decompensarea portală şi/sau parenchimatoasă. Examenul clinic pune în 
evidenţă hepatomegalie cu consistenţă crescută, suprafaţă neregulată şi marginea inferioară 
ascuţită asociată de cele mai multe ori cu splenomegalie. Pot fi prezente steluţe vasculare şi 
eritroza palmară dar, în general, semnele cutaneo-mucoase de insuficienţă hepatocelulară sunt 
reduse. 

Ciroza hepatică decompensată prezintă de regulă o simptomatologie mai bine 
exprimată 2 . Acuzele cele mai frecvente vizează instalarea ascitei cu oligurie, mărirea de volum 
a abdomenului şi icterul sclerotegumentar. Mai pot fi prezente scăderea ponderală cu 
diminuarea maselor musculare şi astenia fizică. Există pacienţi care se prezintă la medic cu 
ocazia complicaţiilor. 

La examenul obiectiv se identifică semnele aparţinând celor două sindroame majore. 

Sindromul de insuficienţă hepatocelulară cuprinde mai multe categorii de manifestări: 

• Alterarea stării generale cu astenie fizică şi intelectuală, diminuarea capacităţii de 
muncă, scădere ponderală, anorexie şi malnutriţie datorită consumului de alcool. 

în timp apare reducerea maselor musculare, în special la nivelul centurilor scapulare şi 


pelvine. 


• Modificările cutaneo-mucoase 

-Icterul poate fi minim sau chiar absent în ciroza hepatică compensată. Principalul 
mecanism este reprezentat de incapacitatea de metabolizare a bilirubinei. Se poate adăuga o 
componentă hemolitică datorată scăderii duratei de viaţă a hematiilor. Au fost notate forme 
colestatice de icter în special în cirozele biliare, dar şi în cazul asocierii hepatitei alcoolice 
severe. 

- Steluţele vasculare sunt localizate în teritoriul venei cave superioare, frecvent la 
nivelul feţei, regiunii cervicale, toracelui şi feţei dorsale a mâinii. Sunt formate dintr-o arteriolă 
centrală de la care pleacă numeroase vase de dimensiuni mici. Evoluează în paralel cu gradul 
insuficienţei hepatice. Pot apărea tranzitor în hepatite acute virale, în sarcină, în hepatite cronice 
active sau la copii. 

- Eritemul palmar apare ca o coloraţie roşie strălucitoare la nivelul palmelor, în special 
al eminenţelor tenară şi hipotenară şi al pulpei degetelor. Mucoasa bucală este carminată; pot 
apărea ragade la comisura bucală prin deficit de riboflavină. 

- Petele albe pot apărea la nivelul braţelor, fiind considerate premergătoare steluţelor 
vasculare. 

- Unghiile albe se întâlnesc la 80% dintre pacienţii cu ciroză hepatică. Apar bilateral, 
în special la police şi index şi se datorează opacifierii patului unghial uneori până la dispariţia 
lunulei. 

•Modificările endocrine au fost descrise mai ales la pacienţii de sex bărbătesc. Ele 
constau din scăderea libidoului şi a potenţei, sterilitate, atrofie testiculară, pierderea pilozităţii 
axilare şi toracice şi dispoziţia de tip feminin a celei pubiene. Hipertrofia de prostată este mai 
puţin frecventă comparativ cu populaţia generală. Ginecomastia, câteodată unilaterală, poate fî 
determinată atât de ciroză, cât şi de tratamentul prelungit cu spironolactonă. Modificările 
endocrine la sexul femeiesc sunt mai rare şi mai puţin studiate; constau în infertilitate, tulburări 
ale menstruaţiei, de regulă cu diminuarea acesteia, atrofie uterină şi mamară şi reducerea 
ţesutului adipos la nivel mamar şi pelvin. Tulburările dinamicii sexuale au fost constatate doar 
în cazurile de ciroză alcoolică. Principalele mecanisme incriminate sunt creşterea raportului 
estrogeni liberi/testosteron liber plasmatic, în principal prin creşterea legării testosteronului de 
globulina transportoare (SHBG), modificările sensibilităţii organelor ţintă prin creşterea 
concentraţiei receptorilor pentru estrogeni şi scăderea concentraţiei celor pentru testosteron. 

• Sindromul hemoragipar poate reflecta insuficienţa hepatocelulară prin scăderea 
sintezei de factori din complexul protrombinic (factorii II, V, VII, IX, X), prin reducerea 
sintezei proteice cu diminuarea rezistenţei peretelui vascular sau trombocitopenia. 

• Febra se poate datora unor infecţii, endotoxinemiei sau citolizei hepatice. 

• Foetorul hepatic apare ca un miros dulceag al respiraţiei pacienţilor cu insuficienţă 
hepatică acută sau cronică. A fost corelat cu concentraţia urinară crescută a metil- 
mercaptanului produs din metionina intestinală în condiţiile insuficienţei capacităţii de 
detoxifiere a ficatului. 

• Modificările ficatului şi splinei constau în hepatomegalie dură, cu margine inferioară 
ascuţită, suprafaţă neregulată, asociată la majoritatea pacienţilor cu splenome- galie. Ficatul 
devine atrofie în fazele avansate ale bolii. 

• As cita devine decelabilă la cantităţi de peste 1-1,5 1 prin inspecţie (abdomen etalat pe 
flancuri, deplisarea cicatricii ombilicale) şi percuţie (matitate declivă). Debutul este cel mai 
frecvent insidios; apariţia bruscă se întâlneşte în caz de hemoragie digestivă, infecţii acute, şoc, 
insuficienţă hepatică acută. în cantităţi mari abdomenul devine bombat, ce contrastează cu 
hipotrofia musculară, iar ficatul şi splina pot fi palpabile prin balotare. Adesea apariţia ascitei 
este precedată de meteorism abdominal. După cantitatea de lichid ascita poate fi de grad 1 
(cantitate mică, decelabilă prin ultrasonografie), de grad 2 sau în cantitate medie (produce 
distensia abdomenului pe flancuri, semnul valului este prezent - precuţia laterală determină 
aspect de val controlateral) sau de grad 3 (voluminoasă, distensia abdominală este 
semnificativă cu deplisarea ombilicului) 1 -. Unii pacienţi asociază hidrotorax uni- sau bilateral 
(mai frecvent pe partea dreaptă); acesta apare prin defecte diafragmatice care permit ascitei să 
ascensioneze în torace ca rezultat al presiunii intratoracice negative. Edemele apar prin me¬ 
canism hipoproteinemic, sunt declive, albe, moi, pufoase, se pot extinde la coapse, sacrat, peno- 
scrotal. 

Hipertensiunea portală se manifestă prin splenomegalie congestivă şi circulaţie 
colaterală externă şi internă (varice esofagiene, gastrice, hemoroizi). Circulaţia colaterală 
externă se poate vizualiza sub forma unor vase dilatate periombilical cu aspect de “cap de 
meduză” sau pe flancurile abdomenului; uneori se poate asculta la nivelul circulaţiei 
periombilicale un murmur (sindromul Cruveiller-Baumgarten). Apariţia ascitei semnifică 
decompensarea portală. 

Perturbările hemodinamice se exprimă prin hipotensiune arterială datorită unei 
vasodilataţii generalizate cu excepţia teritoriului renal. Debitul cardiac este crescut. Manifestări 
particulare la nivel renal şi pulmonar constituie sindromul hepatorenal, respectiv 
hepatopulmonar. 

Explorările paraclinice 

• Explorările biochimice 5 ’ 10, n : 

- citoliza hepatică este moderată, exprimată prin concentraţii serice uşor crescute ale 
am i n otran sferazel or. Pot exista şi cazuri fără citoliză; 

- insuficienţa hepatică se exprimă prin reducerea albuminemiei şi a nivelului proteinelor 
totale serice, precum şi prin scăderea indicelui de protrombină care nu se corectează prin 
administrare de vitamina K. Colesterolul total şi mai ales cel esterificat sunt scăzute în plasmă. 
Fibrinogenul seric este scăzut; 

- bilirubina serică este de regulă crescută. Hiperbilirubinemia este cel mai frecvent de 
tip hepatocelular, cu creşterea ambelor componente, dar cu predominanţa celei conjugate. 
Icterul este colestatic în cirozele biliare, dar şi în unele cazuri de ciroză alcoolică. Fosfataza 
alcalină poate fi crescută, de obicei până la dublul valorii normale. Gamma-glutamil- 
transferaza (GGT) este crescută în colestază şi la pacienţii alcoolici; 

- hiper-y-globulinemia este frecventă, de regulă de tip policlonal. Apare prin alterarea 
capacităţii hepatice de epurare a antigenelor intestinale cu endotoxinemie sistemică; 

- modificările hematologice includ anemia, predispoziţia la infecţii prin alterări ale 
numărului şi funcţiei leucocitelor şi tulburările hemostazei. 

- Perturbările glicemiei sunt frecvente în ciroză hepatică. Diabetul zaharat se asociază în 
6-25% din cazurile de ciroză, în special în cazurile determinate de alcool, 

hepatită C şi hemocromatoză. Insuficienţa hepatică severă se poate asocia cu hipoglicemie. 

- Nivelul amoniemiei este crescut la pacienţii cu encefalopatie. 

- Imunoelectroforeza poate evidenţia creşterea IgG în cirozele hepatice virale, IgA în 
formele alcoolice şi IgM în ciroza biliară primitivă. 

- Explorarea virusologică poate evidenţia antigenul HBs, anticorpii anti-VHC sau anti- 
VHD (aceştia din urmă obligatoriu în prezenţa antigenului HBs). Determinarea nivelului ADN- 
VHB şi ARN-VHC prin PCR poate fi utilă pentru iniţierea terapiei antivirale în cirozele B sau 
C. Introducerea schemelor terapeutice fără interferon creează premise pentru tratamentul 
formelor decompensate. 

- Examenul lichidului de ascită este foarte important pentru a preciza etiologia cirotică 
sau în suspiciunea de peritonită bacteriană spontană. Lichidul poate fi serocitrin (cel mai 
frecvent), seroicteric sau serohemoragic. Cel mai important criteriu de diagnostic în favoarea 
etiologiei cirotice îl reprezintă gradientul de albumină ser-ascită de peste 1,1 13 . Ascita din 
ciroza necomplicată are celularitate săracă şi predominant mononucleară; prezenţa PMN peste 
250/mmc sau cultura pozitivă monomicrobiană certifică peritonită bacteriană spontană (chiar 
dacă este prezent doar unul din criterii) şi impune tratamentul antibiotic 14,16 . 

Explorările morfologice 

- ecografia abdominală este una dintre metodele cele mai folosite în diagnosticul cirozei 
hepatice. Modificările ecografice sugestive pentru diagnostic includ aspectul arhitecturii 
hepatice, prezenţa hipertensiunii portale şi apariţia ascitei 5 . 

Structura ecografică a ficatului cirotic este neomogenă. în formele alcoolice 
ecogenitatea este accentuată datorită steatozei. Conturul este neregulat, mai evident în prezenţa 
ascitei. Nodulii de regenerare pot fi vizualizaţi ecografic doar la dimensiuni mari, sunt de regulă 
hipoecogeni şi pun adesea probleme de diagnostic diferenţial cu cancerul hepatic. Peretele 
colecistului este îngroşat cu aspect de ”dublu contur” datorită hipoproteinemiei. Litiaza 
veziculară este frecventă. 

Hipertensiunea portală este demonstrată de calibrul crescut al venei porte în hilul 
hepatic, al venei splenice sau mezenterice superioare, prin prezenţa splenomegaliei şi a 
dilataţiilor venoase în hil, vizualizarea unor anastomoze porto-cave şi prezenţa ascitei. 
Examenul Doppler determină velocitatea şi direcţia fluxului în vena portă şi poate evidenţia 
prezenţa trombozei de venă portă 5 ; 

- tomografia computerizată este utilă mai ales în diagnosticul cancerului hepato- celular 
asociat cirozei hepatice. Poate evidenţia creşterea dimensiunilor ficatului în formele 
hipertrofice, suprafaţa neregulată datorită nodulilor, prezenţa steatozei sau creşterea densităţii 
spontane datorită depozitelor de fier. Administrarea de substanţă de contrast poate evidenţia 
circulaţia colaterală; 

- laparoscopia vizualizează direct aspectul ficatului; 

- biopsia hepatică este utilă în special în formele intermediare între hepatită cronică şi 
ciroză. Oferă date sugestive pentru etiologie şi precizează gradul de activitate. Este 
contraindicată în caz de ascită voluminoasă şi tulburări majore de coagulare; 

- endoscopia digestivă superioară pune în evidenţă prezenţa semnelor de hipertensiune 
portală: varice esofagiene, varice gastrice (mai rare), gastropatie portal hipertensivă. Prezenţa 
acestora nu este obligatorie la toţi pacienţii cu ciroză hepatică. Există 

şi posibilitatea apariţiei de varice cu altă localizare (duodenală, colonică, jejunală/ileală, ano- 
rectală = hemoroizi simptomatici). 

Evaluarea non-invazivă a fibrozei hepatice constituie o preocupare importantă a 
studiilor recente. Evitarea puncţiei biopsie hepatică (cu riscurile sale) a determinat elaborarea 
unor scoruri bazate pe diverşi markeri biochimici 5 sau pe duritatea ţesutului hepatic (de tip 
Fibroscan) 17 . Tabelul 16.2 cuprinde cele mai utilizate teste biochimice pentru estimarea 
neinvazivă a fibrozei. 


Tabelul 16.2 - Teste neinvazive pentru evaluarea fibrozei hepatice (modificat după 5 ) 


Denumire 

Componente 

Forns 

Trombocite, GGT, colesterol 

APRI 

AST, trombocite 

PGA index 

Trombocite, GGT, apolipoproteina A 

Fibrotest 

GGT, haptoglobina, bilirubina, apolipoproteina A, a 2 -macroglobulina 

Fibrospect 

Acid hialuronic, TIMP-1 (tissue inhibitors metaloproteinase-1), a2-macroglobulina 

ELF 

Vârsta, proteinele matricei extracelulare 

FPI 

AST, colesterol, indicator de insulinorezistenţă 


Forme etiologice 

Ciroza hepatică de etiologie virală 

Reprezintă principala formă etiologică în Asia şi Africa. Ciroza este cel mai frecvent 
macronodulară, iar splenomegalia este uneori importantă. Evoluţia este progresivă în absenţa 
tratamentului antiviral. Rata apariţiei cirozei hepatice în infecţia cu virus B este condiţionată 
de gradul de activitate, apreciat cu ajutorul markerilor de replicare virală sau histologic. 
Suprainfecţia cu virus D, consumul de alcool sau expunerea la alte toxice hepatice accelerează 
evoluţia; efectul este doar aditiv şi nu multiplicator 1 . Formele HBe pozitive au în general 
evoluţie mai rapidă. Pentru virusul C factorii care determină evoluţia spre ciroză sunt sexul 
bărbătesc, imunosupresia, coinfecţia HIV sau VHB, consumul de alcool peste 50 g zilnic şi 
indicele de masă corporală crescut 1 . Clearance-ul antigenului HBs se poate nota spontan (foarte 
rar) sau sub tratament. Formele determinate de virusul C sunt mai puţin evidente clinic până în 
stadii avansate; nivelul aminotransferazelor nu se corelează cu activitatea bolii. Clearance-ul 
antigenului HBs se poate nota spontan (foarte rar) sau sub tratament. 

Ciroza hepatică alcoolică 

Este forma etiologică cea mai frecventă în statele dezvoltate. Ciroza este de regulă 
micronodulară. Cantitatea de fier intrahepatic poate fi crescută datorită absorbţiei crescute, 
conţinutului crescut de Fe din vin şi hemolizei. 

Tabloul clinic este cel caracteristic, la care se adaugă semnele etilismului cronic. 
Prezenţa hipertrofiei parotidiene, a retracţiei Dupuytren, a pancreatitei cronice calcifiante, a 
tulburărilor de memorie şi de concentrare, a iritabilităţii, halucinaţiilor, tremurăturilor 
extremităţilor este sugestivă pentru diagnosticul etiologie 2 . Ginecomastia, tulburările sexuale 
şi denutriţia sunt mai frecvente în ciroza alcoolică. Splenomegalia este mai puţin marcată în 
comparaţie cu formele virale. Icterul colestatic poate fi prezent la unii pacienţi, prin steatoza 
microveziculară masivă în zona 3 sau hepatită alcoolică asociată. 

Explorările paraclinice sugestive pentru etiologia alcoolică sunt raportul AST/ALT 
peste 2, creşterea disproporţionată a y-gîutamil-transpeptidazei comparativ cu bilirubina şi 
predominanţa IgA în imunoelectroforeză, markeri asociaţi cu sensibilitate şi specificitate de 
peste 90%. 

Prognosticul este de obicei mai bun comparativ cu cirozele de etiologie virală, în 
condiţiile abstinenţei. Continuarea consumului, indicele crescut de masă corporală şi 
hiperglicemia constituie factori de risc pentru progresia bolii 1 . 

Ciroza biliară primitivă 

Este o afecţiune de cauză necunoscută, caracterizată prin distracţia progresivă a 
canaliculelor biliare intrahepatice. Mulţi autori preferă termenul de “colangită cronică 
destractivă nesupurativă”, deoarece leziunile de ciroză se constituie doar în stadiul IV al bolii 18 . 
Etiopatogenia bolii nu este complet elucidată. Mecanismul producerii leziunilor este 
reprezentat de citotoxicitatea prin limfocite T citolitice cu restricţie HLA clasa II. Ţinta 
mecanismului citotoxic este un antigen-self din epiteliul canaliculelor biliare. 

Markerii imunologici ai bolii sunt anticorpii antimitocondriali MA Ţinta acestora este 
situată la nivelul membranei mitocondriale, în complexul piravat-dehidrogenazei 18 . Au fost 
identificate 4 antigene în acest complex; două dintre ele, E 2 şi proteina X, sunt specifice pentru 
boală. Anticorpii anti M 2 au o sensibilitate de 98% şi o specificitate de 95%. Rolul anticorpilor 
antimitocondriali în patogenia bolii nu este cunoscut exact. Una dintre ipoteze sugerează o 
reacţie încrucişată între antigene entero- bacteriene (de origine intestinală sau urinară) similare 
structural cu antigenele E 2 şi E 3 , cu transformarea clonelor T-self (interzise) în clone active şi 
apariţia răspunsului citotoxic 2 . 

Boala este răspândită în întreaga lume. Prevalenţa este estimată la 1% din totalul 
cirozelor hepatice. Există agregare familială; 90% dintre pacienţi sunt femei, fără a exista o 
explicaţie. 

Debutul este cel mai frecvent între 40 şi 60 de ani. Există cazuri asimptomatice 
diagnosticate cu ocazia investigării altor boli autoimune, când se decelează anticorpi 
antimitocondriali. Simptomul de debut este în majoritatea cazurilor pruritul, care poate precede 
instalarea icterului cu până la doi ani 18 . Icterul este colestatic, se însoţeşte de steatoree şi urini 
hipercrome. Consecinţele colestazei sunt xantoamele cutanate, malabsorbţia vitaminelor A, D, 
E, K cu apariţia osteoporozei şi a fracturilor pe os patologic, precum şi scăderea lentă în 
greutate. Se mai pot întâlni astenia fizică, ulcerai duodenal, uneori hemoragie, precum şi o 
pigmentare cutanată predominant la degete, membre inferioare şi periarticular. Ocazional poate 
apărea neuropatie periferică xantomatoasă. 

Leziunile de ciroză hepatică se dezvoltă tardiv, iar carcinomul hepatocelular este rar. în 
2/3 din cazuri ciroza biliară se asociază cu afecţiuni extrahepatice, frecvent de natură 
autoimună: colagenoze, în special sindromul sicca (75%), tiroidite autoimune, capilarită 
autoimună, glomeralonefrită membranoasă, lichen plan, colită ulcerativă. 

Explorările biologice evidenţiază icter colestatic cu hiperbilirabinemie conjugată, 
adesea în jur de 2 mg% în momentul debutului clinic , a fosfatază alcalină şi y-glutamil- 
transpeptidază (GGT) crescute şi hipercolesterolemie. în fazele iniţiale colestaza este 
anicterică. Hiper-y-globulinemia cu creşterea IgM şi prezenţa anticorpilor antimitocondriali 
M 2 confirmă diagnosticul. în 27% din cazuri se pot decela anticorpi antinucleari. 

Ecografîa abdominală elimină colestaza extrahepatică, prin evidenţierea calibralui 
normal al căii biliare principale şi absenţa dilataţiilor de căi biliare intrahepatice. Biopsia 

hepatică confirmă diagnosticul. Există patru stadii histologice ale bolii: stadiul I se 
caracterizează prin leziuni ductulare de tip inflamator, stadiul II de proliferare ductulară şi 
persistenţa inflamaţiei, stadiul III este dominat de apariţia flbrozei, inflamaţia diminuă, iar 
stadiul IV este cel de ciroză. Cuprul este depozitat la nivelul ficatului într-o formă netoxică. 

Diagnosticul pozitiv este sugerat de colestaza anicterică sau icterică precedată de prurit 
la o femeie de vârstă mijlocie, cu IgM crescute şi este confirmat prin prezenţa anticorpilor 
antimitocondriali şi eventual biopsie hepatică. 

Diagnosticul diferenţial se face cu colestaza extrahepatică, colangita sclerozantă 
(anticorpii antimitocondriali sunt absenţi, colangiografia endoscopică retrogradă evidenţiază 
neregularităţi ale căilor biliare intrahepatice), colestaza medicamentoasă, reversibilă la 
întreruperea tratamentului, hepatita cronică de altă cauză, sarcoidoza cu granuloame hepatice. 

Prognosticul şi evoluţia depind de forma asimptomatică sau simptomatică a bolii. 
Formele asimptomatice au prognostic şi evoluţie foarte variabile. Există pacienţi care nu devin 
niciodată simptomatici şi care au o durată de viaţă similară populaţiei generale. în alte cazuri 
boala evoluează progresiv. Speranţa de viaţă depăşeşte de regulă 10 ani. Principalul factor 
predictiv al supravieţuirii în formele simptomatice este concentraţia bilirubinei serice. Stadiul 
final al bolii se caracterizează prin intensificarea icterului, apariţia hipertensiunii portale şi 
insuficienţei hepatocelulare. 

Măsurile generale de tratament cuprind aportul de trigliceride cu lanţ mediu şi vitamine 
liposolubile. Pruritul poate fi controlat cu colestiramină sau antihistaminice. Osteoporoza 
necesită preparate de calciu, vitamina D şi calcitonină. 

Singurul tratament medical cu eficienţă demonstrată este acidul ursodeoxicolic 
administrat în doze de 10-15 mg/kc/zi 18 . Corticoterapia, D-penicilamina, azatioprina, 
clorambucilul, ciclosporina sau colchicina au fost abandonate datorită beneficiilor incerte pe 
termen lung şi efectelor adverse. Transplantul hepatic este indicat în faze avansate. 

Ciroza biliară secundară 

Poate apărea în evoluţia obstrucţiilor biliare cronice de cauză intrahepatică sau 
extrahepatică. Se apreciază că pentru apariţia cirozei este necesară prezenţa colestazei de cel 
puţin 6 luni. 

Cauzele cirozei biliare secundare sunt intrahepatice şi extrahepatice 2 . Colangita 
sclerozantă primară este o cauză importantă de colestază intrahepatică şi de ciroză biliară; 
ciroza apare la majoritatea pacienţilor după 10 ani de evoluţie. Ciroza biliară în fibroza chistică 
este simptomatică doar în 3-5% din cazuri, dar colestaza şi modificările histologice de ciroză 
biliară focală sunt prezente la un sfert dintre pacienţi. Malformaţiile congenitale de tipul atreziei 
căilor biliare sunt grave. 

Tabloul clinic asociază colestaza şi steatoreea cu malabsorbţie şi deficienţe ale 
vitaminelor liposolubile. în stadiile iniţiale tabloul clinic este cel al cauzei colestazei. Ecograffa 
abdominală evidenţiază dilataţia căii biliare principale şi a căilor biliare intrahepatice în 
colestaza extrahepatică. Colangiopancreatografia endoscopică retrogradă permite diagnosticul 
colangitei sclerozante sau al malformaţiilor de căi biliare. 

Tratamentul de bază este reprezentat de îndepărtarea obstacolului sau ocolirea acestuia 
prin drenaj biliar sau implantare de proteză (stent). Colestaza intrahepatică este rar curabilă 
chirurgical. Combaterea pruritului şi a deficitelor vitaminice sunt similare 

cirozei biliare primitive. Tratamentul cu acid ursodeoxicolic nu este eficient. Stadiile avansate 
beneficiază de transplant. 

Hemocromatoza reprezintă acumularea în exces de fier în organism cu depunerea 
acestuia în diverse organe. Forma genetică este o afecţiune ereditară cu transmitere autozomal 
recesivă, iar forma secundară (câştigată) apare în cadrul unei alte boli (anemie hemolitică, 
anemie sideroblastică, boala hepatică alcoolică, porfiria cutanată tardivă, hemodializa cronică 
etc.). 

Manifestările clinice apar frecvent la vârsta adultă. Femeile au un tablou clinic mai 
estompat datorită mecanismului fiziologic de pierdere de fier. Manifestările asociază 
pigmentare bronzată prin depunere de fier şi melanină la nivel cutanat, hepatomegalie cu 
insuficienţă hepatocelulară, diabet zaharat la aproximativ 2/3 din cazuri prin depozite 
pancreatice de fier, cardiomiopatie prin depozit de fier şi afectare articulară predominant pe 
articulaţii mici 19 . Depozitele de fier la nivelul gonadelor pot determina manifestări de 
hipogonadism. Diagnosticul se bazează pe confirmarea excesului de fier, prin creşterea 
coeficientului de saturare al transferinei peste 50% la femei şi 60% la bărbaţi, a nivelului 
crescut al feritinei şi sideremiei şi prin puncţia biopsie hepatică. Depistarea neinvazivă a 
încărcării hepatice cu fier se poate face prin tehnici imagistice de rezonanţă magnetică 20 . Riscul 
de hepatocarcinom este foarte mare. 

Boala Wilson este o afecţiune autozomal recesivă produsă prin acumularea cuprului în 
organism, cu apariţia cirozei hepatice, manifestărilor neurologice (degenerare bilaterală a 
nucleilor bazali) şi inelului pigmentar maroniu-verzui la periferia corneei (inel Kayser- 
Fleisher) 2 . Tabloul clinic asociază semne de afectare hepatică (hepato- splenomegalie, 
insuficienţă hepatică şi în timp hipertensiune portală) şi manifestări neurologice (tulburări 
kinetice cu tremor, mişcări involuntare, disartrie, distonie, sindrom pseudobulbar). Hepatita 
acută sau cronică pot apărea în decursul evoluţiei. Depozitele oculare de cupru la nivelul 
limbului sclero-cornean în membrana Descemet constituie inelul Keyser-Fleischer localizat 
iniţial la polul superior, precum şi la nivelul cristalinului cu apariţia cataractei 21 . Alte 
manifestări includ afectare renală cu aminoacidurie şi litiază renală, afectare musculo- 
scheletală cu osteoporoză şi artrite, hemoliză intravasculară şi modificări endocrine. 

Diagnosticul este susţinut de creşterea excreţiei urinare a cuprului peste 100 g/24 ore, 
scăderea ceruloplasminei serice sub 20 mg% şi creşterea cuprului hepatic peste 250 g/g ţesut 
uscat 21 . 

Diagnosticul pozitiv 

Se bazează pe simptomele şi semnele de hipertensiune portală şi de insuficienţă 
hepatocelulară şi este confirmat prin explorările paraclinice. 

Diagnosticul diferenţial 

In stadiul compensat ciroza hepatică trebuie diferenţiată de alte afecţiuni care evoluează 
cu hepatomegalie şi/sau splenomegalie 2 . 

Hepatita cronică se caracterizează prin hepatomegalie cu marginea inferioară rotunjită 
şi nu ascuţită ca în ciroză; consistenţa nu este atât de dură. Prezenţa sindromului de 
hipertensiune portală în ciroză contribuie la diagnosticul diferenţial. Există forme intermediare 
care necesită biopsie sau evaluarea non-invazivă a fibrozei pentru precizarea diagnosticului. 

Hepatosteatoza apare în majoritatea cazurilor la consumatorii cronici de alcool, fără 
splenomegalie, iar suprafaţa ficatului este regulată. Ecografic ficatul apare hiperecogen, cu 
contur regulat, atenuare posterioară, pseudodilataţii de tip venos. Modificările biochimice sunt 
minime sau absente. 

Hepatita alcoolică se poate prezenta cu tablou asemănător cirozei hepatice; uneori cele 
două leziuni se pot asocia. Formele grave pot prezenta hipertensiune portală tranzitorie, ascită 
sau encefalopatie hepatică. Leucocitoza, creşterea semnificativă a aminotransferazelor, 
caracterul reversibil al leziunilor pledează pentru hepatita alcoolică. O parte din cazuri pot 
evolua către ciroză. 

Cancerul hepatic se caracterizează prin hepatomegalie dură, dureroasă spontan şi la 
palpare, cu suprafaţa boselată. Formele primitive se asociază de regulă cu ciroza hepatică, în 
special virală. Alfafetoproteina este crescută în majoritatea cazurilor, cu excepţia celor 
incipiente. Explorările imagistice precizează diagnosticul. 

Hepatomegalia de stază apare în afecţiuni însoţite de insuficienţă cardiacă dreaptă. Are 
consistenţă moale, este sensibilă la palpare şi prezintă reflux hepatojugular. Evoluţia este 
paralelă cu gradul insuficienţei cardiace. Nu se asociază cu splenomegalie. 

în stadiul decompensat ciroza hepatică trebuie diferenţiată de alte cauze ale ascitei, în 
special de ascita neoplazică, tuberculoasă şi cea din insuficienţa cardiacă. Gradientul de 
albumină ser-ascită are valori sub 1,1 în formele neoplazice sau tuberculoase; examenul 
citologic evidenţiază celule diskariotice în multe cazuri de ascită neoplazică şi procent foarte 
mare de limfocite în peritonita tuberculoasă; dozarea CEA în lichid, examenul 
imunocitochimic, adenozindezaminaza sau PCR pentru bacilul Koch pot clarifica diagnosticul, 
deşi există forme la care doar laparoscopia cu biopsie peritoneală stabilesc etiologia ascitei 12 . 

Evoluţie. Prognostic 

Ciroza hepatică este o afecţiune cronică, de regulă progresivă. Combaterea acţiunii 
factorului etiologic şi tratamentul aplicat pot determina regresia leziunilor hepatice, inclusiv a 
fibrozei recente. 

Evoluţia cirozei hepatice este variabilă 2 . Există forme care rămân compensate timp 
îndelungat, uneori 15-20 de ani, dar şi forme care prezintă o evoluţie foarte rapidă. 
Supravieţuirea la 10 ani este 45-50% în ciroza compensată, iar pentru ciroza decompensată 
supravieţuirea medie este de 1,6 ani 22 . Există mai mulţi factori care condiţionează evoluţia şi 
prognosticul: etiologia, parametrii clinici (icterul, ascita, encefalopatia hepatică, dimensiunile 
ficatului, hipotensiunea arterială), modificările paraclinice (hipoalbuminemia, 
hipoprotrombinemia, creşterea creatininei serice, hiponatremia), modificările histopatologice 
şi răspunsul la tratament. 

Etiologia cirozei hepatice condiţionează prognosticul. Ciroza alcoolică poate avea 
prognostic mai bun în condiţiile abstinenţei, dar în formele asociate cu hepatită acută alcoolică 
prognosticul depinde de rezoluţia modificărilor histopatologice acute şi de rezervele 
funcţionale hepatice 2 . Formele virale evoluează de regulă progresiv în absenţa tratamentului; 
rata de deteriorare a funcţiei hepatice este mai mare la subiecţii cu valori mari ale ALT şi AST. 
Cirozele hepatice virale active pot beneficia de tratament antiviral în scopul supresiei sau chiar 
eliminării virusului hepatitic; pentru virusul C tratamentul actual cu interferon asociat cu 
ribavirină, cu sau fără inhibitori de protează sau 

polimerază (boceprevir sau telaprevir), este asociat cu efecte adverse uneori severe, are o rată 
de succes mai redusă comparativ cu pacienţii necirotici şi poate agrava insuficienţa hepatică; 
noi scheme terapeutice fără interferon par asociate cu rate de succes între 80-100% şi posibil 
toleranţă superioară 23 . Ciroza hepatică B poate beneficia, în afara terapiei cu interferon (în 
anumite stadii) şi de tratament cu analogi nucleo- tidici/nucleozidici, care se indică atunci când 
viremia este detectabilă, indiferent de valoare şi sunt în general foarte bine toleraţi; mulţi 
pacienţi au însă nivel nedetectabil al viremiei datorită compartimentului redus de replicare. în 
ciroza biliară evoluţia este dominată de prezenţa colestazei; hipertensiunea portală şi 
insuficienţa hepatică apar tardiv, dar sunt ireversibile. 

Ascita refractară, encefalopatia şi icterul persistent agravează prognosticul. Prezenţa 
encefalopatiei are semnificaţie prognostică mai gravă dacă se datorează insuficienţei hepatice 
şi mai puţin gravă în formele datorate anastomozelor porto-cave importante. Icterul 
hepatocelular persistent are prognostic nefavorabil, dar în ciroza biliară icterul poate persista 
ani de zile. Hemoragia variceală este asociată cu rate de mortalitate imediată de până la 25%. 

Gradul insuficienţei hepatocelulare este principalul factor prognostic. Formele 
hipertrofice, cu ficat mare, asociate de regulă cu rezerve funcţionale mai mari, au prognostic 
mai bun. Prezenţa hipoprotrombinemiei, hipoalbuminemiei sub 2,5 g% (ambele indicatoare ale 
insuficienţei hepatice) sau a hiponatremiei nedatorate tratamentului diuretic constituie factori 
de prognostic nefavorabil. 

Pentru cuantificarea prognosticului au fost elaborate mai multe sisteme de clasificare. 
Cele mai cunoscute sunt clasificările Child-Pugh şi Child-Turcotte (tabelul 16.3) 1 ’ 13 . 


Tabelul 16.3. Clasificarea Child - Pugh - Turcotte 


Parametri 

1 punct 

2 puncte 

3 puncte 

Bilirubina serică 

<2 mg% 

2-3 mg% 

>3 mg% 

Albuminemia 

>3,5 g% 

2,8-3,5 g% 

<2,8 g% 

Ascita 

absentă 

moderată 

importantă 

Encefalopatia Indice 

absentă 

moderată 

comă 

protrombină 

>70% (INR <1.8) 

40-70% (INR 1.8-2.3) 

<40% (INR >2.3) 


Clasa Child A: 5-6 pct., clasa B: 7-9 pct., clasa C: >10 pct. 


Utilizarea scorului Child permite în cele mai multe cazuri aprecierea prognosticului şi 
evaluarea riscului de deces la o lună, 3,6,12,24 şi 36 de luni 24 , dar nu este lipsită de neajunsuri. 
Aprecierea encefalopatiei şi ascitei este subiectivă; există diferenţe uneori semnificative de 
mortalitate în acelaşi grup. Valorile bilirubinemiei sunt influenţate de tratamentul cu acid 
ursodeoxicolic şi sunt mai mari la pacienţii cu formă colestatică de boală (ciroză biliară sau 
unele forme alcoolice) independent de gradul insuficienţei hepatice; indicele de protrombină 
este la rândul său dependent de sensibilitatea reactivului de tromboplastină utilizat, iar valoarea 
albuminemiei poate fi influenţată de administrarea de albumină umană. Prezenţa insuficienţei 
renale, evidenţiată prin creşterea creatininei serice, agravează prognosticul. Din acest motiv au 
fost propuse, fără a fi universal acceptate, scoruri Child modificate care utilizează creatinina 
serică 








Compendiu de specialităţi medico-chirurgicale 


318 


cu valori cut-off de 1,3 sau 1,3 şi 1,8, constatându-se o creştere a acurateţei prognostice 25,26 . 
Pentru eliminarea acestor neajunsuri şi corecta stratificare a pacienţilor propuşi pentru 
transplantul hepatic a fost introdus scorul MELD (Model End-stage Liver Disease). Acest scor 
este calculat după formula MELD = 9,57 Ln (creatinină mg/dl) + 3,78 Ln (bilirubină mg/dl) + 
11,2 Ln (INR) + 6,43 27 , unde Ln semnifică logaritm natural, valorile creatininei şi bilirubinei 
sunt introduse rotunjit, iar valoarea maximă a creatininei este considerată 4. Mortalitatea 
estimată la 3 luni este de 1,9% pentru valori sub 9, de 6% pentru valori între 10-19, de 19,6% 
pentru valori între 20-29, 52,6% pentru valori între 30-39 şi 71,3% pentru pacienţii cu valori 
peste 40 28 . Acest scor include şi nivelul creatininei serice care reprezintă un important 
parametru legat de riscul vital în ciroză, dar nu include prezenţa şi severitatea encefalopatiei 
hepatice, ascita sau hiponatremia, toţi trei fiind factori importanţi care influenţează 
supravieţuirea 24 . Numeroase studii au evidenţiat similitudinea între Scorul Child şi MELD 
pentru estimarea supravieţuirii. în mod practic scorul MELD nu poate estima corect 
probabilitatea de supravieţuire peste un an 24 şi este utilizat mai ales pentru stratificarea 
pacienţilor aflaţi pe listele de aşteptare pentru transplant. Pacienţii cu ciroză internaţi în unităţile 
de terapie intensivă pot fi evaluaţi prognostic şi prin scorurile generale utilizate la pacienţii 
critici (APACHE, OSF = Organ System Failure, SOFA = Sequential Organ Failure Assesment) 
comparabile cu scorul MELD, evaluarea Child clasică este inferioară probabil datorită 
neincluderii valorii creatininei serice 29 . 

Tratamentul cirozei hepatice necomplicate 

Măsuri generale 

Repausul la pat este necesar în special în faza decompensată, contribuie la îmbunătăţirea 
funcţiei hepatice. Mulţi autori recomandă repaus la pat o oră postprandial, măsură ce 
îmbunătăţeşte digestia şi absorbţia alimentelor 5 . 

Măsurile dietetice sunt foarte importante. Aportul caloric minim necesar pentru 
majoritatea pacienţilor este de 2000 calorii zilnic, din care 40-50% glucide, 20% lipide şi 30- 
40% proteine (0,8-1,2 g proteine/kgc) 5 . în ciroza alcoolică sau în formele ce asociază 
malnutriţia necesarul caloric şi proteic este mai mare. Poate fi necesară suplimentarea dietei cu 
vitamine, în special din grupul B şi acid folie, ca şi electroliţi, Zn, Seleniu. Un număr de 3-5 
mese/zi este recomandat, mesele mai frecvente favorizează toleranţa digestivă. Alcoolul este 
interzis în toate formele etiologice. Cantitatea de sare zilnică trebuie redusă la 7-8 g chiar în 
absenţa ascitei 1 ; apariţia acesteia impune dieta hiposodată, de aproximativ 2 g/zi, iar în caz de 
encefalopatie regimul recomandat este hipoproteic. 

Activitatea fizică moderată este necesară în cazurile mai puţin avansate de ciroză 
hepatică pentru efectul anabolizant şi de prevenţie a atrofiei musculare şi osteopatiei hepatice; 
efectul psihologic asupra pacientului este de asemenea semnificativ. Consilierea psihologică 
poate fi necesară. 

Tratamentul etiologic 

întreruperea consumului de alcool poate încetini sau chiar opri evoluţia leziunilor 
hepatice. Abstinenţa poate îmbunătăţi şi statusul nutriţional al foştilor alcoolici. 

Tratamentul antiviral cu interferon poate fi indicat doar în forme compensate, aflate în 
clasa A Child, de ciroză hepatică cu virus B sau C. Analogii nucleozi- 

dici/nucleotidici pot fi recomandaţi chiar în ciroza B decompensată, cu condiţia folosirii unor 
medicamente cu rată redusă a rezistenţei; entecavir şi tenofovir constituie agenţii terapeutici de 
elecţie 30 . Există studii avansate cu scheme terapeutice fără interferon în hepatita O 3 care ar 
putea produce efecte favorabile în ciroza C decompensată. 

Formele metabolice de ciroză hepatică beneficiază de tratament specific fiecărei 
afecţiuni. Pacienţii cu hemocromatoză pot fi trataţi prin venesecţii repetate săptămânal sau 
chelatori de fier de tipul desferioxaminei; administrarea prelungită şi reacţiile adverse limitează 
utilizarea acesteia din urmă la pacienţii cu anemie sau insuficienţă cardiacă la care venesecţia 
este riscantă 31 . în boala Wilson se administrează D- penicilamină în doză iniţială de 900-1200 
mg/zi minim 6 luni până la normalizarea depozitelor de cupru, cu tratament de întreţinere 600- 
900 mg/zi aproape permanent 31 . 

Tratamentul patogenic 

Vizează încetinirea sau oprirea progresiei fibrozei. Beneficiile pot apărea în stadiile 
incipiente ale cirozei hepatice. Principalele mecanisme vizate sunt reducerea inflamaţiei 
hepatice şi a răspunsului imun, alterarea căilor de semnalizare intracelulară, reducerea sintezei 
matricei extracelulare, creşterea degradării fibrelor colagene sau apoptoza celulelor stelate 22 . 
Au fost încercate mai multe medicamente cu efect antifibrotic: colchicina, corticosteroizii, IL- 
10, rosiglitazona, antioxidanţi (derivaţi de fosfatidilcolină, silimarină şi silibinum, vitamina E, 
S-adenozilmetionină), acid ursodeoxicolic, pentoxifilina 1 ’ 5 . Efectul antifibrotic este însă greu 
de documentat sau limitat în anumite situaţii (corticosteroizii în principal pentru hepatita acută 
alcoolică, acidul ursodeoxicolic pentru ciroza biliară primitivă). 

Profilaxia infecţiilor 

Pacienţii cu ciroză hepatică au adesea un status imun deficitar, ceea ce favorizează 
infecţiile bacteriene (mai ales respiratorii, urinare) sau virale. Vaccinarea antigripală poate fi 
recomandată, deşi nu există un consens la ora actuală. Vaccinarea contra virusului hepatitic A 
şi B este obligatorie, datorită riscului de hepatită fulminantă, în special dacă rezervele 
funcţionale hepatice sunt reduse 32 ; vaccinarea B nu se indică la pacienţii cu ciroză hepatică B. 

Tratamentul insuficienţei hepatice cronice 

Măsurile generale privind repausul la pat şi dieta sunt esenţiale. Factorii precipitanţi ai 
insuficienţei hepatice (hemoragiile gastrointestinale, infecţiile, anemia, dezechilibrele 
hidroelectrolitice induse de diuretice, vărsături sau diaree) trebuie identificaţi şi corectaţi. Se 
pot administra suplimente de vitamine şi minerale. Diverse hepatoprotectoare sunt utilizate pe 
scară largă, deşi nu există foarte multe studii privind influenţa lor asupra mortalităţii 1,5 . 

Tratamentul hipertensiunii portale presupune administrarea de beta-blocante (pro- 
pranolol 40 mg x 2/zi, se poate creşte până la 80 mg x 2/zi) sau mononitraţi (iso- 
sorbidmononitrat 20 mg x 2/zi) pentru profilaxia hemoragiei variceale, care constituie 
principala consecinţă cu risc vital 13, - 13,34 . 

Tratamentul ascitei presupune repaus la pat, restricţie sodată şi administrare de 
diuretice. Tratamentul diuretic de regulă asociază diuretice antialdosteronice de tipul 
spironolactonei cu diuretice de ansă de tipul furosemidului, în doze proporţionale de 100 mg/40 
mg (doze la care tulburările hidroelectrolitice au cel mai mic risc de apariţie) care se cresc la o 
săptămână până la maxim 400/160 mg 15,16,35,36 . Pacienţii la prima 

decompensare pot fi trataţi doar cu spironolactonă. Eficacitatea se apreciază prin scăderea 
ponderală de maxim 0,5 kg zilnic la pacienţii fără edeme şi de maxim 1 kg/zi pentru cei cu 
edeme; scăderea ponderală mai rapidă are risc de hipovolemie. Pacienţii care nu răspund la 
diuretice, care prezintă tulburări hidroelectrolitice sau encefalopatie sunt consideraţi a avea 
ascită refractară 36 ; criteriile de definire sunt: ascită grad 2 sau 3 care nu se reduce la ascită de 
grad 1, ascita care nu răspunde la terapia cu doze maxime de spironolactonă 400 mg + 
furosemid 160 mg, sau reapariţia ascitei sub tratament medicamentos la maxim o lună după 
evacuare iniţială 1 -. Pacienţii cu ascită refractară necesită paracenteze repetate sub 5 litri 
(asociate eventual cu administrare intravenoasă de soluţii macromoleculare de tipul dextran) 
sau masive (peste 5 litri) asociate obligatoriu cu administrare intravenoasă de albumină umană 
desodată 8-10 g/l ascită evacuat, pentru a preveni hipovolemia cu rebound sau risc de sindrom 
hepatorenal. Utilizarea TIPS amplasat sub ghidaj fluoroscopic sau a şuntului peritoneo-venos 
Le Veen poate constitui o alternativă în ascita refractară; ultima variantă se asociază cu riscuri 
postoperatorii semnificative 37 . 

Intervenţiile chirurgicale şi medicamentele în ciroza hepatică 

La pacienţii cu ciroză hepatică trebuie evitate pe cât posibil intervenţiile chirurgicale, 
datorită riscurilor majore. Toxicitatea anestezicelor, stresul operator, solicitarea metabolică 
hepatică datorită catabolismului produşilor din zona operată, fragilitatea vasculară sunt factori 
de risc majori 2 . Intervenţiile în sfera supramezocolică sunt în mod deosebit riscante, iar 
prezenţa circulaţiei colaterale măreşte dificultatea actului operator. Riscul este destul de bine 
corelat cu scorul Child. Intervenţiile chirurgicale pot determina apariţia ascitei. 

Tratamentul medicamentos al altor afecţiuni asociate trebuie adaptat gradului 
insuficienţei hepatice. Multe medicamente sunt metabolizate la nivel hepatic, astfel este 
necesară reducerea dozelor. Drogurile hepatotoxice trebuie evitate. Sedativele pot precipita 
coma hepatică; în cazul în care sunt absolut necesare, se preferă fenobarbitalul şi oxazepamul 
care se elimină predominant renal. 

Transplantul hepatic în ciroză 

Epoca transplantului hepatic a fost deschisă în 1963 odată cu prima grefa hepatică 
efectuată la om de către Starzl 3 . Numărul şi rezultatele operaţiilor de transplant au cunoscut o 
creştere continuă, deşi numărul redus de donatori reprezintă încă un impediment major. 

Ciroza hepatică constituie la ora actuală indicaţia cea mai frecventă de transplant 
hepatic. Majoritatea formelor etiologice beneficiază de această posibilitate terapeutică. 
Consensul actual este de indicaţie precoce a evaluării pentru transplant în ideea câştigării de 
timp suficient pentru găsirea unui donator compatibil . Stratificarea pacienţilor pe listele de 
transplant se face cu ajutorul scorului MELD. 

Contraindicaţiile absolute ale transplantului hepatic sunt 38 : infecţiile active cu sepsis, 
infecţia HIV necontrolată sau SIDA, prezenţa unei boli cardiace sau pulmonare avansate, 
cancerele extrahepatice şi extrabiliare şi imposibilitatea socială, fizică sau psihică de a tolera 
procedura. Contraindicaţiile relative sunt: vârsta avansată, tromboza portală, afecţiunile renale 
însoţite de insuficienţă renală, şunturile portocave sau intervenţiile hepatobiliare majore 
efectuate recent. Pacienţii necesită spitalizare pre- şi postoperatorie şi tratament imunosupresor 
pentm prevenirea rejectului. 

Complicaţiile cirozei hepatice 

Hemoragia digestivă superioară 

Reprezintă una dintre cele mai grave complicaţii ale cirozei hepatice 39 . Poate surveni în 
orice moment evolutiv al cirozei, uneori ca modalitate de debut aparent. Poate apărea prin 
ruptura de varice eso-gastrice, din gastropatia portal-hipertensivă sau din ulcere gastrice sau 
duodenale. 

Hemoragia de origine variceală reprezintă 1/3 din totalul hemoragiilor digestive severe, 
cu mortalitate de 20%. Varicele esofagiene şi gastrice sunt sursa cea mai frecventă de 
sângerare, dar ocazional pot apărea sângerări şi la nivelul anastomozelor porto- cave din 
duoden sau rect. Riscul sângerării variceale este corelat cu mai mulţi factori: dimensiunile 
varicelor, coloraţia albastră, prezenţa semnelor roşii (red color sign), a mărcilor roşii (red wales 
marking) şi a punctelor roşii ca cireaşa (cherry red spots), precum şi prezenţa eroziunilor 2 . 
Insuficienţa hepatică cu icter sau ascita sunt alţi factori de risc. Frecvenţa sângerărilor este mai 
mare în primii doi ani de la diagnosticul cirozei şi în primul an de la evidenţierea varicelor. 

Tabloul clinic asociază semnele de anemie acută hemoragică şi semnele de exteriorizare. 
Hemoragiile variceale sunt de obicei mai abundente, cu hematemeză adesea repetitivă urmată 
de melenă sau hematochezie, fără dureri abdominale. Diagnosticul poate fi confirmat prin tuşeu 
rectal, aspiraţie naso-gastrică (riscantă datorită traumatismului local) sau endoscopie digestivă 
superioară. Biologic este prezentă scăderea Hb şi Ht, numărul de leucocite şi trombocite este 
variabil în funcţie de prezenţa hipersplenismului hematologic, uneori poate fi prezentă 
insuficienţa renală acută funcţională şi hiperglicemie reacţională. 

Tratamentul cuprinde patru obiective: reechilibrarea volemică, prevenirea infecţiilor şi 
encefalopatiei prin administrarea de antibiotice cu spectru larg, chinolone sau lactuloză, oprirea 
hemoragiei şi prevenirea recidivelor. Oprirea hemoragiei poate utiliza metode farmacologice, 
endoscopice sau chirurgicale 41 . Peste 60% din hemoragii se opresc spontan, dar resângerarea 
este posibilă. Se pot utiliza pentru oprirea hemoragiei vasopresina 0,4 g/min în perfuzie iv 
asociată cu nitroglicerină 40 g/min, octreotid 50 g în bolus, urmate de 50 g/oră iv sau 
terlipresină 1 mg la 6 ore. Sonda Sengstaken- Blakemore poate fi utilizată pentru oprirea 
temporară a hemoragiei. 

Metodele endoscopice de oprire a hemoragiei includ ligatura cu benzi elastice a 
varicelor esofagiene, precum şi scleroterapia varicelor cu polidecanol, moruat de sodiu, 
etanolamină oleat (mai puţin folosită actual). Tehnicile endoscopice de hemostază reprezintă 
metodele terapeutice de elecţie la ora actuală 42 , având o eficacitate de peste 90%. 

Metodele chirurgicale sunt o alternativă în caz de eşec al procedeelor anterioare. 
Şunturile porto-cave de urgenţă, decompresiunea esofagiană sau plasarea de clipsuri sunt 
grevate de mortalitate crescută şi de agravarea insuficienţei hepatice. Encefalopatia hepatică 
este agravată în cazul şunturilor porto-cave. O posibilitate terapeutică mai puţin riscantă este 
TIPS (şunt porto-sistemic transjugular intrahepatic), cu eficienţă de 90-95% în cazul echipelor 
experimentate. 

Tratamentul profilactic al resângerării este esenţial deoarece riscul recidivei este de 
aproximativ 50% pe an. Se pot utiliza beta-blocante (propranololul este cel mai utilizat; 
administrarea se face în doze de 40-160 mg/zi care scad frecvenţa cardiacă cu 25%), 
mononitraţi, endoscopia sau metode chirurgicale; asocierea beta-blocante + mononitraţi poate 
fi uneori utilă 43 . 

Intervenţiile chirurgicale profilactice sunt reprezentate de şunturile porto-cave şi 
metodele de deconexiune esogastrică. Scad riscul de resângerare, dar nu îmbunătăţesc 
mortalitatea. Şunturile pot accentua encefalopatia. Sunt contraindicate în clasa Child C. 

Hemoragia din varicele gastrice reprezintă o complicaţie mai rară, dar redutabilă datorită 
dificultăţilor de tratament 44 . Varicele gastrice situate pe mica curbură în continuarea celor 
esofagiene pot beneficia de ligaturare endoscopică; varicele localizate pe marea curbură sau 
cele izolate necesită cel mai frecvent obliterare cu cianoacrilat sau chiar TIPS 41,33 . 

In 30-50% din cazuri hemoragiile digestive superioare ale pacienţilor cu ciroză hepatică 
provin din alte surse decât varicele esofagiene 2 . Sângerările datorate gastropatiei portal- 
hipertensive sunt de regulă puţin abundente. Scăderea presiunii portale este tratamentul de 
elecţie. Hemoragiile de alte cauze pot proveni de la nivelul unui ulcer gastric sau duodenal, din 
ulcere de stres, leziuni de esofagită sau sindrom Mallory-Weiss la alcoolici. Tratamentul 
necesită endoscopie cu injectare de adrenalină 1/10.000, coagulare sau clipsuri hemostatice, 
asociat cu inhibitori ai pompei de protoni în perfuzie intravenoasă continuă în primele 72 de 
ore 45 . 

Encefalopatia hepatică 

Cuprinde un ansamblu de manifestări neuropsihice apărute în evoluţia unor boli hepatice 
acute sau cronice apărute prin perturbarea difuză a metabolismului cerebral ca urmare a 
metabolizării insuficiente (insuficienţă hepatică) sau ocolirii ficatului de către produşi toxici 
azotaţi de origine intestinală. Alterările metabolice difuze la nivelul sistemului nervos central 
se produc prin pătrunderea unei substanţe toxice de natură azotată în circulaţia sistemică şi la 
nivel cerebral, cu efect toxic celular sau prin perturbarea echilibrului local între neuromediatorii 
excitatori şi cei inhibitori cu predominanţa neuroinhibiţiei cerebrale, precum şi prin 
perturbarea metabolismului general şi local. 

Primul factor incriminat în patogeneza encefalopatiei hepatice a fost amoniacul. Acesta 
este metabolizat hepatic în mod normal prin ciclul ureogenetic (Krebs-Henselheit) în uree, 
precum şi prin aminarea cetoacizilor la nivelul sistemului nervos central până la glutamină. 
Predominanţa celei de-a doua căi de metabolizare determină reducerea acidului glutamic la 
nivel cerebral, neurotransmiţător cu efect stimulator, precum şi acumularea astrocitară de 
glutamină cu efect edematos, de captare redusă a acidului glutamic şi GABA, de scădere a 
transportului şi metabolismului cerebral al aminoacizilor. 

Alt mecanism incriminează rolul metioninei şi al produşilor săi de metabolism intestinal, 
mercaptanii, formaţi prin acţiunea florei de putrefacţie (în mod normal metabolizaţi de ficat). 
Fenolii şi acizii graşi cu lanţ scurt pot avea de asemenea un rol în encefalopatie. Aminoacizii 
alifatici sau ramificaţi (valina, leucina, izoleucina şi acidul glutamic) au concentraţii reduse la 
nivelul SNC şi în paralel creşte concentraţia aminoacizilor aromatici. Se pot adăuga alcaloza, 
hipokaliemia şi hipercatabolismul. Perturbările metabolismului glucidic şi lipidic sunt 
frecvente la pacienţii cu boli hepatice acute sau cronice. Hipoglicemia poate fi severă în 
insuficienţa hepatică fulminantă şi poate contribui la apariţia comei. 

Caracteristica fundamentală a encefalopatiei hepatice este neuroinhibiţia cerebrală 
produsă prin alterarea echilibrului normal între neurotransmisia excitatorie şi cea inhibitorie, 
cu predominanţa acesteia din urmă 2 . Principalul sistem neuroinhibitor este cel 

mediat de acidul gama-amino-butiric (GABA), format din acidul glutamic (neurotransmiţător 
stimulator); concentraţia acidului glutamic scade datorită defectului de captare astroglială 
NH3-dependent şi transformării în glutamină. Intensificarea activităţii sistemului GABA- ergic 
poate rezulta din creşterea nivelului GABA la nivelul SNC sau din creşterea numărului sau 
afinităţii receptorilor pentru GABA, strâns legaţi de neurodeprimantele de tipul 
benzodiazepinelor sau barbituricelor 2 . A fost notată o acumulare de substanţe cerebrale cu 
afinitate pentru receptorii benzodiazepinici în insuficienţa hepatică (benzodiazepine 
endogene). 

Elaborarea de falşi neurotransmiţători la nivel intestinal reprezintă un alt mecanism 
patogenic. Un exemplu este octapamina, formată din tirozină sub acţiunea florei bacteriene 
colonice care se poate substitui neurotransmisiei noradrenergice la nivelul SNC. 

Creşterea neurotransmisiei inhibitorii de tip serotoninergic constituie o altă ipoteză. 
Serotonina se sintetizează din triptofan, concentraţia acestuia la nivel cerebral este crescută la 
pacienţii cu encefalopatie. Neurotransmisia noradrenergică şi dopaminergică sunt reduse. 

Simptomele şi semnele clinice de encefalopatie hepatică includ alterări ale conştienţei: 
apatie, confuzie, stupoare, obnubilare, tulburări psihiatrice; modificări de personalitate: 
iritabilitate, comportament juvenil, euforie, dezinteres familial; perturbări intelectuale: scris 
deformat, apraxie construcţională, propoziţii scurte, comportament inadecvat; tulburări 
senzitiv o-motorii şi ale reflexelor: asterixis, amauroză tranzitorie, hipertonie extrapiramidală, 
hipotonie în comă, ROT accentuate, Babinski bilateral tardiv şi perturbări vegetative: 
hipersomnie, inversare ritm somn-veghe, hiperventilaţie, hiperpirexie centrală. 

Un semn destul de caracteristic pentru encefalopatia hepatică este asterixisul (flapping- 
tremor). Acesta constă din mişcări bruşte, sacadate, bilaterale, de flexie-extensie în articulaţiile 
metacarpofalangiene, cu apariţie la câteva secunde. Se poate întâlni şi în encefalopatia uremică, 
insuficienţa respiratorie sau cardiacă gravă. 

Sub raport evolutiv se descriu forma acută şi, respectiv cea cronică de encefalopatie. 
Forma acută poate apărea la pacienţii cu insuficienţă hepatică fulminantă sau în formele severe, 
adesea terminale, de ciroză hepatică, cu ascită şi icter intens. Manifestările de encefalopatie se 
instalează rapid, uneori fără un factor precipitant aparent. Forma cronică are evoluţie 
progresivă şi caracter fluctuant, adesea legat de aportul alimentar de proteine; uneori 
manifestările clinice sunt persistente, ceea ce indică instalarea unor leziuni cerebrale 
ireversibile. O formă particulară descrisă la pacienţii cu anastomoze porto-sistemice 
chirurgicale este encefalopatia cu manifestări acute psihiatrice de tip schizofrenic, paranoid sau 
hipomaniacal. 

Instalarea tabloului de encefalopatie este facilitată de acţiunea unor factori precipitant: 

- depleţia hidroelectrolitică: exces de diuretice, diaree, vărsături, paracenteză masivă; 

- infecţii: respiratorii, urinare, peritonită bacteriană spontană; 

- hemoragia digestivă superioară; 

- administrarea de toxice hepatice şi cerebrale: alcool, barbiturice, paracetamol, 
benzodiazepine, morfină; 

- constipaţie, mai rar aport proteic alimentar excesiv. 

Aceştia intervin prin deprimarea funcţiei hepatice sau cerebrale, creşterea fluxului prin 
anastomozele porto-sistemice sau aport azotat crescut în intestin. 

Există forme latente de encefalopatie, fără acuze subiective ale pacientului, fără 
modificări EEG sau semne obiective, cel mai frecvent sesizate de către anturaj, care pun 
probleme pentru abilitatea de a conduce sau de a munci. Formele manifeste se pot clasifica în 
4 grade conform clasificării West-Haven: 

-gradul I: confuzie, depresie, disartrie, inversarea ritmului nictemeral, modificări 
psihometrice, modificări de dispoziţie şi comportament; 

- gradul II: obnubilare, comportament inadecvat, letargie, bradilalie, amnezie, 
somnolenţă, asterixis, hipertonie-semnul roţii dinţate, hiperreflexie; 

-gradul III: somnolenţă, inabilitatea de a efectua activităţi mentale, dezorientare 
temporo-spaţială, confuzie marcată, asterixis, hipertonie şi hiperreflexie; 

- gradul IV: comă, hiporeflexie osteotendinoasă, hipotonie musculară, asterixis dispărut, 
hiperventilaţie, febră prin mecanism central. 

Diagnosticul pozitiv este susţinut în principal pe baza datelor clinice. Teste psihometrice 
variate pot fi utile: testul conexiunii numerice (Reitan) sau analiza variaţiilor scrisului, testul 
frecvenţei flash-urilor (frecvenţa la care flash-urile repetitive sunt percepute separate - în 
encefalopatie frecvenţa este de sub 39/min, la sănătoşi fiind peste 42). EEG arată aspect lent al 
activităţii cerebrale, iar măsurarea potenţialelor evocate vizuale sau auditive reflectă activitatea 
cerebrală încetinită sau perturbată calitativ. CT sau IRM sunt utile pentru diagnosticul 
diferenţial şi pot arăta atrofie cerebrală sau edem; spectroscopia IRM poate evidenţia reducerea 
mioinozitolului cerebral. Amoniacul arterial sau respirator sunt adesea crescute, dar nu se 
corelează cu severitatea encefalopatiei. 

Diagnosticul diferenţial include encefalopatia alcoolică, inclusiv delirium tremens, 
manifestările neurologice din boala Wilson, manifestările de hiponatremie sau tulburări 
psihiatrice. 

Evoluţia şi prognosticul sunt dependente în primul rând de gradul de alterare a funcţiei 
hepatice; formele rezultate predominant prin Şunturi porto-sistemice au în general un 
prognostic mai bun. Majoritatea pacienţilor cu forme cronice pot fi amelioraţi pe termen scurt. 

Obiectivele terapiei pacienţilor cu encefalopatie hepatică sunt reducerea aportului de 
proteine către ficat, combaterea toxicităţii cerebrale a NH3, susţinerea funcţiei hepatice, 
combaterea factorilor precipitant 2 . 

Reducerea aportului de proteine alimentare reprezintă măsura dietetică esenţială în 
encefalopatia hepatică 2 . In formele acute de encefalopatie este indicată interzicerea completă a 
aportului de proteine alimentare, aportul caloric este furnizat prin intermediul glucidelor şi 
lipidelor. In perioada de recuperare pot fi permise 20 g proteine la două zile. Formele cronice 
cu encefalopatie uşoară sau moderată pot beneficia de regim hipoproteic de aproximativ 50 g 
zilnic, cel puţin pe termen scurt. Proteinele vegetale sunt preferate. 

Utilizarea antibioticelor în encefalopatia hepatică determină inhibarea florei intestinale 
amoniogene. Rifaximina este un antibiotic neabsorbabil ce poate fi utilizat cu succes în doze 
de 1200 mg/zi. Metronidazolul, 200 mg de patru ori pe zi, este o alternativă pe perioade scurte; 
neomicina în doze de 4 g/zi constituia anterior tratamenul de 

elecţie datorită absorbţiei mai reduse; posibilitatea efectelor nefrotoxice, ototoxice şi de blocaj 
neuromuscular au redus mult utilizarea acesteia numai pe perioade scurte. Se mai pot utiliza 
ciprofloxacina sau vancomicina. Administrarea de probiotice poate constitui o alternativă. 

Administrarea de dizaharide sintetice determină dezvoltarea florei non-amoniogene, 
stimularea tranzitului, facilitarea eliminării azotului fecal şi reducerea pH-ului fecal cu 
favorizarea formării de NH4+. Eficacitatea este inferioară rifaximinei. Se pot utiliza lactuloza 
(10-30 ml de 3 ori pe zi), lactitol sau chiar lactoză. Evacuarea colonului se poate realiza prin 
administrarea de purgative sau clisme şi reprezintă o măsură terapeutică utilă în formele severe 
de encefalopatie. Tratamentul factorilor precipitanţi este obligatoriu. Paracenteza masivă de 
peste 5 litri trebuie evitată la pacienţii cu ciroză hepatică, mai ales dacă insuficienţa hepatică 
este severă. 

Modularea neurotransmisiei cerebrale poate utiliza levodopa, bromocriptina (agonişti 
dopaminergici) şi flumazenilul (antagonist al receptorilor benzodiazepinici cu efecte favorabile 
tranzitor). 

Administrarea de aminoacizi cu lanţ ramificat are efect controversat, deşi administrarea 
de L-ornitină-L-aspartic 18 g/zi sau arginină-sorbitol a fost urmată de ameliorare clinică. 

Obliterarea şunturilor porto-sistemice este indicată în formele de encefalopatie 
secundare anastomozelor chirugicale efectuate pentru tratamentul hemoragiilor variceale. 
Intervenţia de obliterare trebuie precedată de procedee de deconexiune esogastrică pentru a 
preveni resângerarea varicelor esofagiene. Metodele de suport hepatic temporar pot fi utilizate 
în insuficienţa hepatică fulminantă. Transplantul hepatic reprezintă metoda ideală de tratament. 

Complicaţiile renale 

Perturbările circulatorii intrarenale sunt întâlnite la un mare număr de pacienţi cu ciroză 
hepatică. Cele mai semnificative sunt reducerea fluxului plasmatic renal şi a filtratului 
glomerular la majoritatea cazurilor cu ascită, precum şi redistribuirea fluxului plasmatic din 
corticală spre medulară. Accentuarea modificărilor conduce la forma extremă a perturbărilor, 
sindromul hepatorenal. 

Sindromul hepatorenal este o formă funcţională de insuficienţă renală apărută la 
pacienţii cu boli hepatice cronice, insuficienţă hepatică severă şi hipertensiune portală. Nu 
există semne clinice sau morfologice ale altor cauze de insuficienţă renală, iar aspectul 
histologic renal este normal 14 . 

Criteriile pentru diagnosticul sindromului hepatorenal în ciroză sunt reprezentate de 14 : 
ciroză cu ascită, creatinină serică peste 1,5 mg/dl, absenţa şocului, a hipovolemiei (lipsa 
îmbunătăţirii funcţiei renale după oprirea diureticelor minim 2 zile şi administrarea 
intravenoasă de albumină 1 g/kg/zi maximum 100 g/zi, absenţa tratamentului recent cu 
medicamente nefrotoxice, absenţa unei boli renale (proteinurie sub 0,5 g/zi, sub 50 
hematii/câmp, ecografie renală normală). 

Au fost diferenţiate 2 tipuri de sindrom hepatorenal 14 . Tipul I sau rapid progresiv se 
caracterizează prin creşterea rapidă a creatininei peste 2,5 mg/dl. Tipul II se asociază cu ascită 
refractară cu creştere progresivă a retenţiei azotate; poate evolua în timp spre tipul I. 

Patogeneza sindromului hepato-renal este explicată prin modificările circulatorii din 
ciroză 2 . Vasodilataţia splanhnică determină reducerea volumului circulant efectiv şi a tensiunii 
arteriale medii. Consecinţa este activarea sistemului simpatic şi a sistemului renin- 
angiotensină-aldosteron cu vasoconstricţie renală şi dereglarea echilibrului vaso- activ renal, 
cu sensibilitate crescută la variaţiile tensiunii arteriale. Se asociază cardiomiopatia cirotică cu 
alterarea răspunsului cordului la vasodilataţie, precum şi creşterea sintezei de mediatori 
vasoactivi, cu alterarea fluxului plasmatic renal sau circulaţiei glomerulare. Sunt implicaţi mai 
mulţi factori printre care endotelina-1, tromboxanul Â2, cisteinil-leucotriene. Cel mai 
important factor de risc pentru apariţia sindromului hepatorenal este infecţia şi în special 
peritonita bacteriană spontană. 

Criteriile adiţionale de diagnostic sunt inconstante şi includ oligoanurie sub 500 ml/zi, 
Na + urinar sub 10 mEq/zi, osmolaritate urinară mai mare decât cea plasmatică, Na + seric sub 
130 mEq/1. 

Prognosticul este nefavorabil în tipul I cu supravieţuirea mediană de o lună. 

Tratamentul trebuie început cât mai precoce. Trebuie evitate excesul de fluide şi 
administrarea diureticelor antialdosteronice. Orice infecţie trebuie identificată şi tratată. 
Pacienţii cu ascită voluminoasă pot beneficia de paracenteză de volum mare asociată cu 
administrarea intravenoasă de albumină. 

Cele mai eficiente metode de tratament rămân administrarea de substanţe 
vasoconstrictoare de tipul analogilor de vasopresină 14 . Cel mai studiat rămâne terlipressina care 
determină vasoconstricţia patului vascular splanhnic şi creşterea tensiunii arteriale, fiind 
eficientă în 40-50% din cazuri. Se utilizează doze de 1-2 mg la 4-6 ore cu scăderea progresivă 
a creatininei serice până la 1-1,2 mg%, după aproximativ 2 săptămâni. Se poate asocia cu 
administrarea intravenoasă de albumină 1 g/kg în prima zi urmată de 40 g/zi. Au mai fost 
studiaţi noradrenalina şi midodrine (agonist al receptorilor alfal-adrenergici) asociate cu 
octreotide şi albumină. 

Există unele studii privind prevenţia sindromului hepato-renal prin administrare de 
pentoxifilin sau norfloxacin la pacienţii cu peritonită bacteriană spontană. 

Formele non-responsive pot beneficia de alte modalităţi terapeutice. TIPS este util în 
special în ascita refractară asociată tipului II de sindrom hepatorenal, iar hemodializa şi 
metodele de suport hepatic temporar pot fi utile în tipul I. Transplantul hepatic este tratamentul 
de elecţie, există însă probleme de găsire rapidă a unui donator pentru tipul I, iar mortalitatea 
postoperatorie este crescută. 

La pacienţii cu ciroză poate apărea şi insuficienţa renală prin mecanism nefrotoxic, 
datorată aminoglicozidelor, ciclosporinei sau antiinflamatoarelor nesteroidiene, care trebuie 
evitate. La o parte din pacienţii cirotici, în special alcoolici, au fost observate modificări 
structurale glomerulare, cunoscute ca “glomeruloscleroza cirotică”, de regulă asimptomatică. 

Tulburările hidroelectrolitice se pot datora tratamentului diuretic, dar şi perturbărilor 
funcţionale renale. Hiponatremia poate fi datorată unei retenţii hidrice superioare celei saline 
(mecanism diluţional), dar şi administrării exagerate de diuretice de ansă; este de regulă bine 
tolerată. Cazurile sub 120 mEq/1 determină fenomene de intoxicaţie cu apă la nivel cerebral 
prin edem celular; se manifestă prin apatie, letargie, greaţă sau vărsături, cefalee. Tratamentul 
necesită restricţie hidrică, întreruperea tratamentului diuretic şi uneori administrarea de soluţii 
saline hipertone 14 . Apariţia vaptanilor (blocanţi 

ai receptorilor 2 ai vasopresinei) a marcat un progres semnificativ; tolvaptan a fost aprobat de 
FDA în hiponatremia hipervolemică, iar conivaptan în administrare intravenoasă pe durată 
scurtă 14 . Există la ora actuală şi studii cu satavaptan în ascita refractară. Hipokaliemia se 
datorează tratamentului cu diuretice de ansă; poate precipita encefalopatia şi coma hepatică. 
Corecţia se face prin întreruperea administrării diureticului de ansă şi aport de potasiu (alimente 
bogate în potasiu sau preparate medicamentoase). Hiperkaliemia este mai rară, dar necesită 
oprirea diureticului antialdosteronic; poate fi potenţată de instalarea sindromului hepatorenal. 

Peritonita bacteriană spontană reprezintă suprainfecţia ascitei datorită colonizării cu 
germeni intestinali prin permeaţie bacteriană. Infecţia este monomicrobiană şi se manifestă prin 
dureri abdominale difuze, greaţă, vărsături, diaree, sindrom febril, semne clinice de peritonism; 
encefalopatia şi sindromul hepatorenal pot complica evoluţia 14 . Există şi forme pauci- sau 
asimptomatice. Diagnosticul se bazează pe examenul lichidului de ascită care relevă prezenţa 
PMN peste 250/mmc ascită, asociat sau nu cu izolarea germenului prin examen direct sau 
cultură. Prezenţa PMN peste 500/mmc este diagnostică întotdeauna dar mai puţin frecventă. 
Formele cu citologie pozitivă, dar culturi negative se mai numesc ascită neutrocitară şi au 
aceeaşi semnificaţie şi tratament, iar formele cu culturi pozitive şi citologie săracă se numesc 
bacteriascită. Tratamentul de elecţie se face cu cefalosporine de generaţia a IlI-a; există 
numeroase studii cu cefotaxim, dar eficiente sunt şi Augmentin sau Ciprofloxacin injectabil 
continuat ulterior cu administrare orală. A fost constatată o creştere a proporţiei cazurilor 
rezistente la chinolone. Norfloxacina reprezintă încă antibioticul de elecţie pentm profilaxia 
secundară după un episod de peritonită bacteriană spontană 14 . 

Principalul diagnostic diferenţial se face cu peritonita bacteriană secundară. Aceasta 
apare prin perforaţia unui viscer cavitar în ascită şi are un tablou estompat faţă de forma 
survenită prin perforaţie la subiecţi fără ascită, datorită interpunerii fluidului între foiţele 
peritoneale. Etiologia este polimicrobiană, iar lichidul are aspect purulent. Explorările 
imagistice (radiografie abdominală simplă, CT abdomen) pot clarifica diagnosticul. 

Complicaţiile pulmonare 

Sindromul hepatopulmonar se caracterizează prin asocierea hipoxemiei cu gradient 
alveolo-arterial crescut (peste 15 mmHg) şi Şunturi arteriovenoase pulmonare apărute prin 
vasodilataţia generalizată, cu consum periferic crescut de O 2 şi prin alterarea raportului 
ventilaţie/perfuzie 2 . O parte dintre pacienţi cu forme mai puţin severe de sindrom 
hepatopulmonar nu prezintă hipoxemie de repaus, dar gradientul alveolo-arterial în O 2 este 
constant crescut, iar la efort apare hipoxemia, uneori cu cianoză. Diagnosticul poate fi 
confirmat prin angiografie cu substanţă de contrast. Uneori pe radiografia toracică poate apărea 
un desen interstiţial vizibil, în special bazai, sediul predilect al dilataţiilor vasculare. 
Ecocardiografia cu substanţă de contrast poate evidenţia prezenţa fistulelor arteriovenoase; 
apariţia contrastului în cordul stâng la un interval de timp de 4-6 cicluri cardiace (sub normal) 
de la injectare demonstrează faptul că substanţa de contrast parcurge o distanţă mai scurtă decât 
calea normală arteră pulmonară - capilare - venă pulmonară. 

Alte manifestări pulmonare asociate cirozei includ prezenţa atelectaziilor bazale 
lamelare, ascensiunea diafragmelor, revărsatele pleurale sau mai rar hipertensiunea porto- 
pulmonară 1 . 

Semnificaţia sindromului hepatopulmonar nu este încă bine precizată. Poate avea rol 
prognostic defavorabil posttransplant. Manifestările pot fi reversibile după transplantul hepatic. 

Carcinomul hepatocelular 

Este cea mai gravă complicaţie pe termen lung. Aproximativ 60% din carcinoamele 
hepatice survin pe o ciroză preexistentă. Majoritatea formelor etiologice pot fi asociate cu 
carcinogeneza, dar riscul major este în cirozele hepatice virale şi hemocromatoză. Depistarea 
precoce a cancerului hepatocelular asociat cirozei hepatice se poate realiza prin monitorizarea 
bianuală a pacienţilor cirotici cu ajutorul a-fetoproteinei şi a ecografiei. 

Steatoreea şi tulburările nutriţionale 

Denutriţia este o constatare frecventă la pacienţii cirotici, în special alcoolici. 
Mecanismele sunt multiple şi includ reducerea ratei sintezelor proteice, aportul redus proteic 
şi caloric la alcoolici datorită conţinutului caloric al alcoolului, cu apariţia deficienţelor 
vitaminice. Steatoreea poate fi explicată prin asocierea insuficienţei pancreatice exocrine la 
alcoolici şi prin reducerea sintezei sărurilor biliare la cei nonalcoolici. 

Litiaza biliară 

Este întâlnită la 20% dintre bărbaţi şi peste 30% din femeile cu ciroză hepatică. Este mai 
frecvent pigmentară, datorită reducerii raportului săruri biliare/bilirubină neconjugată. 
Intervenţia chirurgicală este indicată în caz de risc vital. 

Complicaţiile infecţioase 

Infecţiile bacteriene sunt frecvente în special în forma alcoolică 1 . Există mai multe 
explicaţii pentru incidenţa crescută: alterarea funcţiei macrofagelor şi celulelor Kupffer, 
diminuarea capacităţii chemotactice şi opsonizante a serului prin scăderea complementului şi 
a fibronectinei. Şunturile porto-cave diminuă eficacitatea sistemului reticulo-endotelial 
hepatic. Au fost notate cu frecvenţă crescută infecţii urinare, respiratorii şi chiar septicemii. 
Poate apărea peritonita bacteriană spontană sau cea tuberculoasă. Simptomatologia poate fi 
săracă sau chiar absentă. Infecţiile pot agrava evoluţia cirozei hepatice, determină apariţia 
insuficienţei hepatocelulare sau a encefalopatiei. 

Tulburările de glicoreglare 

Se manifestă cel mai frecvent printr-o hiperglicemie moderată 2 . Aceasta este destul de 
des întâlnită în ciroză şi se datorează insulino-rezistenţei periferice. Antidiabeticele orale de 
tipul biguanidelor sau sulfamidelor trebuie evitate având risc de hipogli- cemie şi acidoză 
lactică. 

Hipoglicemia este rară, se asociază cu insuficienţa hepatică majoră, intoxicaţia acută 
alcoolică sau carcinomul hepatocelular. 

Tulburările hematologice 

Sunt frecvente în ciroza hepatică 46 . Principalele manifestări sunt anemia, alterarea 
capacităţii de apărare şi tulburările hemostazei. 

Anemia este principala manifestare pe seria eritrocitară 2 . Poate fi produsă prin pierderi 
digestive (varice esofagiene, ulcer gastric sau duodenal, gingivoragii, sângerări hemoroidale), 
situaţii în care este prezentă hipocromia. Alte modificări ale frotiului includ celulele în ţintă şi 
falsele macrocite (thin macrocytes). Ele se datorează măduvei macronormoblastice în primul 
caz şi prezenţei icterului în al doilea caz, cu modificarea conţinutului membranei eritrocitare 
în colesterol şi fosfolipide; ultima modificare este 

frecventă în colestază. La pacienţii alcoolici poate apărea macrocitoza adevărată, prin efect 
toxic medular sau prin tulburări în metabolismul vitaminei B 12 sau acidului folie. Tratamentul 
cu acid folie este uneori necesar. In falsa macrocitoză volumul eritrocitar mediu este adesea 
scăzut cu tot aspectul macromegaloblastic al măduvei, existând o insuficienţă medulară 
calitativă. Akantocitele sau “spur cells” pot fi întâlnite în forme avansate de boală hepatică, în 
special alcoolică. Au semnificaţie prognostică gravă. 

Hemoliza este o cauză posibilă a anemiei la pacienţii cirotici, în special la cei icterici 2 . 
Mecanismele sunt multiple: hipersplenismul hematologic, sindromul Zieve la alcoolici, boala 
Wilson, fragilitatea crescută a akantocitelor. Anemia hemolitică autoimună este foarte rară. 

Leucopenia din ciroza hepatică este datorată hipersplenismului hematologic. Mai 
frecvent se întâlneşte o predispoziţie la infecţii prin deprimarea apărării organismului. 
Leucocitoza poate fi asociată cu hepatita alcoolică sau cu infecţiile. Plasmocitoza este rară, 
uneori asociată cu hiperimunoglobulinemie importantă, de regulă policlonală. 

Perturbările hemostazei se datorează trombocitopeniei şi tulburărilor de coagulare 2 . 
Trombocitopenia este manifestarea hematologică cea mai frecventă în ciroză; apare 
predominant prin sechestrare splenică a plachetelor, dar şi reducerea trombopoietinei circulante 
(corelată cu nivelul hipertensiunii portale) are un rol semnificativ. Se pot asocia tulburări de 
agregare plachetară şi scăderea producţiei prin efect toxic al alcoolului şi prin deficit de acid 
folie. Coagularea intravasculară diseminată poate apărea în caz de^ necroză hepatică acută; nu 
este niciodată atât de severă încât să necesite heparinoterapie. In tulburările de coagulare 
evidenţiate prin scăderea indicelui de protrombină se poate administra vitamina K pe o durată 
de 3 zile care corectează deficitul indus de absorbţia deficitară sau inhibiţia florei intestinale 
prin antibiotice. Administrarea de sânge, preparate care conţin trombocite şi factori ai 
coagulării poate fi utilă în hemoragii severe. Beta-blocantele pot ajuta la corecţia 
trombocitopeniei deşi doar o parte din pacienţi răspund la tratament 46 . 

Hernia ombilicală şi inghinală apar mai frecvent la pacienţii cu ciroză hepatică prin 
creşterea presiunii intraabdominale şi scăderea rezistenţei peretelui abdominal ca rezultat al 
distensiei repetate şi sintezei proteice deficitare. în timp, pot apărea omfalita (inflamaţia 
ombilicului) şi chiar fistule ombilicale, cu pierderi mari de ascită, uneori chiar cu risc vital şi 
posibilitatea suprainfecţiei. Tratamentul chirurgical poate fi impus de apariţia fistulei; herniile 
necomplicate se tratează conservator, iar intervenţia chirurgicală este indicată doar la pacienţii 
cu stadii mai puţin avansate şi cu condiţia controlului adecvat al ascitei. 

Capitolul IV - Diabetul 
Zaharat 


17. DIABETUL ZAHARAT 

Maria Moţa, Mihaela Eugenia Dincă 

Diabetul zaharat (DZ) este o boala cronică, care necesită îngrijire medicală continuă şi 
educaţie permanentă pentru autoîngrijire, precum şi suport permanent pentru a preveni apariţia 
de complicaţii acute şi a reduce riscul complicaţiilor cronice 1 . 

Diagnosticul diabetului zaharat (DZ) 

Diagnostic pozitiv de diabet zaharat-criterii: 

- glicemie a jeun >126 mg/dl (recoltată la peste 8 ore de la ultima masă) 

- HbAlc >6,5% 

- glicemie >200 mg/dl în orice moment al zilei la subiectul simptomatic (poliurie, 
polidipsie, polifagie, scădere ponderală) 

- glicemie >200 mg/dl la 2 ore de la încărcarea cu glucoză (TTGO) 

Atunci când sunt simptome clinice de diabet (poliurie, polidipsie, polifagie, scădere 
ponderală) este suficientă o singură analiză modificată; dacă nu există simptomatologie 
specifică se impune prezenţa unei a doua valori modificate, într-o altă zi. 

Diabet gestaţional: oricare din valorile de mai sus până la săptămâna 24 sau oricare 
(este suficientă o valoare) din valorile la TTGO, după săptămâna 24: glicemie a jeun >92 mg/dl; 
glicemie la 1 oră >180 mg/dl; glicemie la 2 ore >153 mg/dl 1,2 . 

Categorii de risc crescut pentru diabet (prediabet) 1 ' 4 : 

- glicemie a jeun 110-125 mg/dl - se defineşte ca alterarea glicemiei a jeun sau glicemie 
bazală modificată (IFG = Impaired Fasting Glucose) 

- glicemie de 140-199 mg/dl la 2 ore după încărcarea cu glucoză în cadrul 
hiperglicemiei provocate cu 75 g glucoză - se defineşte ca alterarea toleranţei la glucoză (IGT 
= Impaired Glucose Tolerance) 

- HbAlc cu valoarea cuprinsă între 5,7-6,4%. 

Clasificarea diabetului zaharat. Ultima clasificare a DZ datează din 1997, când la 
propunerea ADA (American Diabetes Association) s-a renunţat la clasificarea din 

1985, care stabilea categoriile de DZ după tipul de tratament; această clasificare, adop¬ 
tată de OMS în 1999, este o clasificare etiologică a DZ. 

Clasificarea etiologică a diabetului zaharat 3, 5 

I. Diabet de tip 1, denumit anterior DZ insulinodependent, reprezintă 5-10% din 
totalul pacienţilor cu diabet; se caracterizează prin deficit absolut de insulină, dat de distrugerea 
celulelor beta. La aproximativ 90% dintre pacienţii cu DZ tip 1 distrugerea celulelor beta are 
cauze autoimune, markeri fiind autoanticorpi anti-GAD (glutamic acid decarboxylase), anti- 
celule beta, anti-insulina, anti-IA-2 (islet antigen 2 sau tirozin fosfataza) şi IA-2 beta. Se 
asociază cu sistemul HLA DQA şi DQB 2,5 . Aproximativ 10% din DZ de tip 1 nu are evidenţe 
de autoimunitate şi a fost denumit idiopatic; nu se asociază cu sistemul HLA. Dozarea 
insulinemiei şi a peptidului C sunt necesare pentru a stabili dacă anumiţi pacienţi au DZ de tip 
1 . 

II. Diabet de tip 2, denumit anterior DZ neinsulinodependent, apare prin alterarea 
progresivă a secreţiei de insulină, pe un fond de insulinorezistenţă; reprezintă peste 90% din 
toate cazurile; este tipic pentru persoane supraponderale şi obeze, cu vârsta peste 30 de ani (dar 
poate să apară la orice vârstă, inclusiv la copii) şi care au un istoric familial pozitiv; nu au 
anticorpi caracteristici DZ de tip 1. DZ de tip 2 progresează în timp, astfel încât după 15 ani de 
evoluţie peste 80% dintre pacienţi necesită insulină pentru a se echilibra. Aproximativ 10% 
dintre pacienţii diagnosticaţi cu DZ tip 2 prezintă LADA (Diabet Autoimun Latent al 
Adultului): aceştia au o vârstă de 30-40 de ani, au greutate normală (nu totdeauna) şi după luni 
- ani (uneori peste 10 ani) prezintă insulinodependenţă; au anticorpi anti-GAD şi/sau anticelule 
insulare (ICA); prezintă alele HLA de susceptibilitate şi nu au antecedente eredocolaterale de 
DZ de tip 2 5 . 

III. Alte tipuri specifice de diabet, numite anterior DZ secundar, reprezintă 1- 2% din 
toate cazurile de diabet 2 - 5 : 

A. Defecte genetice ale funcţiei beta-celulare, transmise de obicei autosomal dominant, 
cu debut, în general, sub 25 de ani; scade secreţia de insulină, nu acţiunea ei, fără cetoză, fără 
necesar de insulină 2-5 ani. Din acest grup fac parte sindroamele MODY (Maturity Onset 
Diabetes of the Young), cunoscându-se până acum 6 anomalii genetice care generează acest tip 
de DZ. Afectarea ADN Mitocondrial se transmite de mamă şi se însoţeşte de surditate; acest 
tip de DZ apare în jurul vârstei de 40 de ani, agravându-se progresiv. 

B. Modificări genetice în acţiunea insulinei: Insulinorezistenţă tip A (apare la femei, se 
însoţeşte de virilizare, ovare polichistice, Acanthosis nigricans ); Leprechaunism şi Sindrom 
Rabson - Mendenhall (ambele apar la copii, au insulinorezistenţă extremă, prin mutaţii ale 
genei receptorului insulinic); Diabet lipoatrofic (anomalie de transmitere a semnalului 
postreceptor). 

C. Boli ale pancreasului exocrin: pancreatite, traumă/pancreatectomie, neoplasm, 
fibroză chistică, hemocromatoză, pancreatopatie fibrocalculoasă. 

D. Endocrinopatii: acromegalie, sindrom Cushing; glucagonom, feocromocitom, 
hipertiroidism, somatostatinom, aldosteronom. 

E. Indus de medicamente sau substanţe chimice: Vacor, pentamidină, acid nicotinic, 
glucocorticoizi, hormoni tiroidieni, diazoxid, agonişti beta-adrenergici, tiazide, dilantin, alfa- 
interferon, tratamentul HIV/AIDS etc. 

F. Infecţii: rubeolă congenitală, citomegalovirus, altele. 

G. Forme neobişnuite de mediere imună a diabetului: sindromul „Stiff-man” (om rigid), 
anticorpi anti-receptor insulinic etc. 

H. Alte sindroame genetice, adeseori asociate cu diabet: sindromul Down, sindromul 
Klinefelter, sindromul Turner, sindromul Wolfram, ataxia Friedreich, coreea Huntington, 
sindromul Lawrence-Moon-Biedel, distrofia miotonică, porfiria, sindromul Prader-Willi. 

IV. Diabetul gestaţional: este reprezentat de orice perturbare a glicemiei care este 
diagnosticată în timpul sarcinii: DZ, alterarea glicemiei a jeun, scăderea toleranţei la glucoză. 
întrucât o mare parte dintre femeile diagnosticate cu DZ gestaţional pot avea DZ de tip 2 
anterior sarcinii, se recomandă ca după naştere, la 6-12 săptămâni, să se efectueze o 
hiperglicemie provocată cu 75 g de glucoză, pentru a verifica persistenţa DZ. DZ gestaţional 
apare la aproximativ 7% dintre femeile gravide 5 . 

La o parte dintre pacienţi nu se poate decide exact tipul de DZ: pacienţii consideraţi a 
avea DZ de tip 2 se pot prezenta cu cetoacidoză; de asemenea, pacienţii care au DZ de tip 1 pot 
prezenta o instalare lentă, deşi au markeri autoimuni prezenţi; uneori timpul este acela care 
decide tipul de diabet. 

Complicaţiile acute ale diabetului zaharat 

Cetoacidoza diabetică (CAD) 

CAD este o acidoză metabolică, indusă de creşterea producţiei corpilor cetonici (acidul 
acetoacetic şi acidul betahidroxibutiric), paralel cu scăderea degradării şi eliminării lor; 
procesul este secundar intensificării proceselor de lipoliză şi proteoliză, în condiţiile unui 
deficit major de insulină 2 ' 6 . Incidenţa reală a CAD este dificil de apreciat, fiind estimată la 4,6- 
8 episoade la 1000 pacienţi/an. Este mai frecventă în DZ tip 1 (coma „inaugurală” din 
momentul diagnosticului sau la un pacient cunoscut cu DZ tip 1), dar poate complica şi DZ tip 
2, în prezent a unor circumstanţe favorizante 2 ' 6 . 

Etiopatogenie 

CAD este rezultatul mai multor mecanisme, cele mai importante fiind deficitul absolut 
sau relativ de insulină endo- sau exogenă şi excesul hormonilor de contrareglare (glucagon, 
catecolamine, cortizol, factor de creştere); 

Circumstanţe favorizante: deficit absolut de insulină (diagnosticul DZ tip 1); deficit 
relativ de insulină: subdozarea sau întreruperea administrării insulinei exogene; defectarea 
pompelor de insulină; creşterea necesarului de insulină (factori infecţioşi, intervenţii 
chirurgicale, infarct miocardic sau accident vascular, stres psihic, sarcină); iatrogen 
(simpatomimetice, corticoterapie) 2 ' 6 . 

Mecanisme patogenice 

Constelaţia metabolică a CAD este caracterizată de: a) hiperglicemie, secundară scăderii 
utilizării periferice asociată cu creşterea producţiei de glucoză prin glicogenoliză şi 
neoglucogeneză; b) acidoză metabolică, prin acumularea corpilor cetonici, rezultaţi în urma 
unui proces excesiv de oxidare hepatică a acizilor graşi liberi, rezultaţi în urma lipolizei (în 
mod normal supresată de insulină); c) deshidratare variabilă, în funcţie de stadiul evolutiv 
(extracelulară, intracelulară sau globală) secundară pierderilor lichidiene pe cale renală 
(diureză osmotică indusă de glicozurie şi cetonurie) şi extrarenală (polipnee, vărsături); d) 
alterarea homeostaziei electroliţilor plasmatici (Na + , K + , CF, secundar pierderilor renale, 
deshidratării, acidozei şi insulinopeniei); e) dislipidemie cu hipertrigliceridemie, secundară 
excesului de acizi graşi liberi 2,6 . 

Coma acidocetozică reprezintă o urgenţă metabolică severă 2 - 6 . 

Perioada prodromală se caracterizează prin poliurie, polidipsie, scădere ponderală, 
astenie fizică progresivă, tulburări digestive, instalate fie în plină sănătate aparentă 
(diagnosticul DZ tip 1) fie la un pacient cunoscut cu DZ, în prezenţa circumstanţelor 
favorizante menţionate. 

Perioada de stare se caracterizează prin: 

- elemente clinice: hipotonie musculară, adinamie, stare de conştienţă alterată în grade 
variabile (de la obnubilare la comă vigilă), tegumente şi mucoase deshidratate (pliu cutanat 
persistent, limbă prăjită), globi oculari înfundaţi în orbite (moi şi depresibili antemortem), 
polipnee (respiraţie Kussmaul) cu halenă acetonemică, tahicardie, tensiune arterială 
cvasinormală sau colaps (tardiv), dureri abdominale (mimând uneori abdomenul acut), 
vărsături, uneori în zaţ de cafea, ileus dinamic; 

- elemente paraclinice: hiperglicemie peste 250 mg/dl, glicozurie, cetonurie, acidoză 
metabolică [pH mai mic de 7,20; exces baze peste -15 mEq/1; bicarbonat sub 10 mEq/L (tabelul 
17.1); deficit anionic peste 10 mmol/1; cetonemie peste 30 mEq/1]; natremie normală, scăzută 
sau fals scăzută (hiponatremie de diluţie); potasemie scăzută, normală, fals normală sau 
crescută; osmolaritate plasmatică peste 310 mOsm/1; leucocitoză cu neutrofîlie; retenţie azotată 
(azotemie extrarenală). 


Tabelul 17.1. Stadializarea CAD, pe baza parametrilor Astrup (pH, baze exces, rezervă alcalină) 


Parametri 

CA incipientă 

CA moderată 

CA avansată 
(precomă) 

CA severă 
(comă) 

Valori normale 

PH 

Normal 

7,31-7,35 

7,30-7,21 

<7,20 

7,35-7,45 

Exces baze 

-2/-5 mEq/1 

-5/-10 mEq/1 

-10/-15 mEq/1 

>-15 mEq/1 

+/-2 mEq/1 

RA 

21-24 mEq/1 

16 -20 mEq/1 

11-15 mEq/1 

<10 mEq/1 

24-27 mEq/1 


Diagnostic pozitiv (elemente cardinale): 

Anamnestic: poliurie, polidipsie, scădere ponderală, greaţă, vărsături, astenie la un 
pacient cunoscut cu DZ, de obicei insulinodependent, în prezenţa factorilor precipitant sau la 
o persoană aparent sănătoasă, de obicei tânără (DZ tip 1). 

Evaluare clinicoparaclinică: stare de deshidratare accentuată, respiraţie Kussmaul cu 
miros de acetonă, tulburări ale stării de conştienţă asociate cu hiperglicemie, acidoză 
metabolică, tulburări hidroelectrolitice, hiperosmolaritate, glicozurie, cetonurie. 

Diagnostic diferenţial 

1. Acidoze de alte cauze: intoxicaţii (etanol, metanol, aloxan, rodenticide) sau 
medicamente (salicilaţi, sedative şi hipnotice, opiacee) 

2. Cetoza de foame 

3. Acidoze metabolice (uremică, lactică) 

4. Come de alte etiologii (neurologică, hepatică, endocrină, hipercapnică) 

5. Alte complicaţii acute metabolice ale diabetului zaharat. 

Tratament 

Tratament profilactic: profilaxia primară vizează combaterea factorilor favorizanţi, în 
special prin instruirea corectă a pacientului privind noţiuni despre boală, dietă, insulinoterapie, 
controlul metabolic şi automonitorizare, semnificaţia simptomelor şi semne- 


JL 

ir 











Compendiu de specialităţi medico-chirurgicale 


337 


lor ce anunţă decompensarea; profilaxia secundară presupune combaterea complicaţiilor induse 
de tratamentul intempestiv al comei acidocetozice (edem cerebral, hipoglicemie, 
hipopotasemie, alcaloză hipocloremică, edem pulmonar, tulburări de ritm, complicaţii 
tromboembolice, complicaţii infecţioase). 

Tratamentul curativ, restabilirea metabolismului intermediar; reechilibrarea 
hidroelectrolitică, menţinerea echilibrului acidobazic, susţinerea stabilităţii hemodinamice, 
combaterea factorilor precipitanţi. 

Pacientul va fi spitalizat de urgenţă într-o secţie de profil, abord venos şi/sau central 
(monitorizarea presiunii venoase centrale), monitorizarea curbelor fiziologice (diureză, TA, 
temperatură, frecvenţă respiratorie), monitorizare biologică (glicemie, glicozurie, 
cetonemie/cetonurie, creatinină, ionogramă serică şi urinară, parametri Astrup, osmolaritate 
plasmatică, transaminaze, amilază serică şi urinară, ECG). Măsurile specifice se aplică 
simultan şi vizează combaterea factorilor precipitanţi, asociată cu 2,6 : 

- combaterea hiperglicemiei cu insulină rapidă sau ultrarapidă, în bolus iniţial (0,1-0,3 
Ul/kg) urmată de perfuzie i.v. (0,1 Ul/kg/oră) până la dispariţia cetonuriei; după aceasta se 
poate trece la administrarea insulinei subcutanat; 

- echilibrarea hidroelectrolitică: corectarea în 24 ore a deficitului hidric (5-10 litri), cu 
soluţii perfuzabile NaCl 4,5%o (Na + normal sau crescut), NaCl 9%o (Na + scăzut), soluţii 
glucozate 5-10%, corectate cu insulină (la glicemie sub 250 mg/dl); ritmul de administrare 
depinde de statusul hemodinamic, prezenţa sau absenţa insuficienţei cardiace, diureză şi este 
de 1 litru în prima oră, apoi de 1 litru în 2 ore, apoi 1 litru în 3 ore, ulterior 250-500 ml/oră în 
următoarele ore, până la un total de 5-10 1/24 oră; 

- corectarea deficitului de K + începe după minimum o oră de tratament (insulinoterapia, 
corectarea acidozei şi refacerea volemică duc la scăderea K + ), cantitatea corelându-se cu 
valorile ionogramei, prezenţa diurezei şi aspectul ECG; se administrează KC1 1-2 g în 250 ml 
ser fiziologic sau glucoză izotonă; 

- combaterea acidozei se face atunci când pH-ul este mai mic de 7, utilizând bicarbonatul 
de sodiu, cantitatea fiind 1/3 din deficitul calculat; 

- susţinerea echilibrului hemodinamic se face prin reechilibrare hidroelectrolitică 
adecvată, paralel cu insulinoterapie; în prezenţa tendinţei la colaps se utilizează 
macromolecule, plasmă, hidrocortizon hemisuccinat. 

Prognosticul depinde de vârstă, durata bolii, prezenţa comorbidităţilor (infarct 
miocardic, pancreatită, septicemie etc.) şi a complicaţiilor cronice; elemente de prognostic 
infaust sunt coma profundă, oligo-anuria, colapsul hemodinamic, hipotermia. Pentru 
persoanele tinere, fără complicaţii/comorbidităţi prognosticul este bun, starea de urgenţă fiind 
remisă în 24 ore. Mortalitatea este sub 5%, fiind corelată mai puţin cu anomaliile metabolice 
şi mai mult cu comorbidităţile şi factorii precipitanţi 2,6 . 

Coma hiperosmolară diabetică (CHOD) 

CHOD este una dintre cele mai grave complicaţii ale DZ, instalată pe un anumit teren 
şi se caracterizează prin hiperglicemie severă, hiperosmolaritate plasmatică peste 340 mOsm/1, 
deshidratare accentuată, absenţa cetoacidozei şi mortalitate ridicată 2,6 . 

Etiopatogenie: apare, de obicei, la pacienţi cu DZ tip 2 necunoscut sau neglijat, 
vârstnici, cu complicaţii şi comorbidităţi, cu alterarea capacităţilor fizice şi mentale, 
instituţionalizaţi sau singuri. Factorii favorizaţi pot fi: factori care duc la hipergli- 



Compendiu de specialităţi medico-chirurgicale 


338 


cemie (subdozarea insulinei exogene, creşterea necesarului de insulină, scăderea iatrogenă a 
secreţiei de insulină cu beta-blocante sau tiazidice, scăderea consumului periferic de glucoză 
în anestezie, hipoxie sau hipotermie, aport exogen crescut de glucoză) sau/şi - factori care 
produc deshidratare (alterarea senzaţiei de sete, diuretice, pierderi lichidiene prin vărsături sau 
diaree). Hiperglicemia are valori mari, uneori peste 1000 mg/dl, secundar deficitului insulinic, 
scăderii utilizării periferice şi creşterii producţiei hepatice de glucoză; există însă suficientă 
insulină pentru a preveni lipoliza şi cetogeneza. 

Hiperosmolaritatea poate fi pur hiperglicemică sau mixtă, predominent hiperglicemică 
sau predominent hipernatremică; deshidratarea este globală, cu predominanţă intracelulară şi 
este secundară hiperosmolarităţii şi poliuriei osmotice; natremia poate fr crescută sau fals 
normală ori fals scăzută (hiponatremie de diluţie). Kaliemia poate fi scăzută (poliurie osmotică) 
sau fals normală, prin ieşirea K + din celule 2,6 . 

Tablou clinic 

Debutul este insidios, cu perioadă prodromală variabilă (zile, săptămâni), cu poliurie 
fără sete, astenie fizică progresivă, scădere ponderală. 

Perioada de stare: stare de deshidratare accentuată, hipertermie, tulburări neurologice 
diverse (mioclonii, convulsii, nistagmus), torpoare sau comă profundă, colaps (prognostic 
infaust) asociate cu hiperglicemie, glicozurie, hiperosmolaritate plasmatică, hiponatremie, 
hipopotasemie, azotemie extrarenală. 

Diagnosticul pozitiv se face anamnestic (teren predispus, factori favorizanţi), clinic 
(deshidratare, tulburări neurologice, alterarea stării de conştienţă) şi paraclinic (hiper¬ 
osmolaritate, hiperglicemie importantă, tulburări electrolitice). 

Diagnosticul diferenţial se face cu comele de altă etiologie (neurologică, hepatică, 
postraumatică, infecţioasă etc.), cu stările de deshidratare de alte etiologii (privare de apă, 
pierderi digestive, renale) şi cu CAD. 


Tratament 


Profilaxia primară vizează combaterea factorilor precipitanţi la un pacient cu DZ 
vârstnic. 

Profilaxia secundară vizează evitarea complicaţiilor, în special a deshidratării 
(complicaţii tromboembolice, CID, colaps cardiovascular, insuficienţă renală acută). 

Tratamentul curativ presupune 2, . 

- combaterea hiperglicemiei prin insulinoterapie, pe aceleaşi principii ca în CAD; se 
evită scăderea prea bruscă pentru a preveni edemul cerebral şi colapsul cardiovascular; 

- reechilibrarea hidroelectrolitică: cu soluţii saline hipotone (NaCl 4,5 g%o) şi soluţii 
glucozate 5-10% când glicemia scade sub 300 mg/dl, corectate corespunzător cu insulină, 
administrate i.v., sub controlul presiunii venoase centrale; cantitatea de soluţii perfuzabile este 
de 6-10 litri/24 de ore, din care jumătate în primele 6-8 ore. Simultan se administrează K + , 1 g 
la 2 ore, sub controlul ionogramei; 

- tratament asociat: antibioterapie, heparinoterapie, macromolecule, plasmă, 
hidrocortizon hemisuccinat. 

Prognosticul depinde de vârsta şi starea biologică anterioară, prezenţa comorbidităţilor, 
a factorilor favorizanţi şi a complicaţiilor potenţiale din perioada de stare. Mortalitatea este 
apreciată la peste 50%. 

Acidoza lactică (AL) 

Este o complicaţie metabolică gravă a DZ, caracterizată printr-o stare de acidoză 
metabolică secundară acumulării sanguine a acidului lactic, în condiţii favorizante. 

Etiopatogenie 

în condiţii de hipoxie şi anaerobioză lactatul este un deşeu metabolic neutilizabil, cu 
eliminare renală aproape nulă; hiperlactacidemia induce acidoză metabolică, care accentuează 
hipoxia, rezultând astfel un cerc vicios. 

Factori precipitanţi: infarct miocardic, infarct mezenteric, insuficienţă cardiacă, 
insuficienţă respiratorie, anemie severă; administrare de medicamente (biguanide, salicilaţi, 
antiretrovirale, anestezice şi hipnotice) sau substanţe toxice (etanol, metanol, etilenglicol, 
propilenglicol); septicemii, insuficienţă hepatică, insuficienţă renală, afecţiuni maligne 2 - 6 . 

Tablou clinic 

Perioada prodromală este inconstantă şi necaracteristică: astenie musculară progresivă, 
crampe musculare, dureri abdominale difuze, vărsături. 

Perioada de stare: astenie musculară severă, dureri abdominale difuze, greaţă, vărsături, 
alterarea stării de conştienţă, respiraţie Kussmaul (fără miros de acetonă), tahicardie, tendinţă 
la colaps, oligoanurie asociată cu acidoză metabolică (scăderea rezervei alcaline sub 10 mEq/1, 
pH sub 7,1) cu deficit anionic peste 20 mEq/1, lactacidemie peste 5 mEq/1, raport acid 
lactic/acid piruvic crescut peste Î0/1, hiperglicemie moderată, +/- hipercetonemie, retenţie 
azotată. 

Diagnosticul pozitiv: existenţa factorilor precipitanţi ai unei hipoxii tisulare, asociaţi 
cu o stare de acidoză metabolică severă, cu deficit anionic mare şi hiperlactacidemie. 

Diagnosticul diferenţial se face cu acidozele metabolice din alte afecţiuni şi cu 


CAD. 


Tratament: combaterea factorilor precipitanţi, stabilizare hemodinamică, restaurarea 
perfuziei şi oxigenării tisulare, combaterea acidozei. 

Măsurile terapeutice presupun refacerea volemiei prin administrarea de soluţii saline 
9%o, dextran, plasmă, sânge, asociate cu amine vasoactive (dopamină, dobutamină); 
combaterea acidozei cu bicarbonat de sodiu 14%o, cantitatea utilizată fiind de 1/3-1/2 din 
deficitul calculat; oxigenoterapie; îndepărtarea lactatului prin dializă. 

Prognosticul este sever, mortalitatea fiind de 30-70% 2,6 . 

Hipoglicemiile 

Hipoglicemia este definită prin triada Whipple (scăderea glicemiei sub 70 mg/dl, 
simptome şi semne specifice şi remisia simptomatologiei după aport de glucide). 

Etiopatogenie 

Factori precipitanţi: 

- lipsa sau insuficienţa aportului hidraţilor de carbon (HC), în relaţie cu tratamentul 
insulinic sau noninsulinic (sulfoniluree, glinide); 

- consum energetic crescut, necorelat cu aportul de HC, în prezenţa tratamentului 
insulinic sau noninsulinic; consumul de alcool, asociat sau nu cu exerciţiul fizic; 

- insuficienţa renală, insuficienţa hepatică, insuficienţa corticosuprarenală; 

- alte medicamente asociate cu insulină sau sulfoniluree: aspirină, antiinflamatorii 
nesteroidiene, fibraţi etc. 

Scăderea glicemiei sub valorile admise ca normale antrenează un răspuns 
neurohormonal important, cu rolul de a restaura nivelul normal al glicemiei (hormonii de 
contrareglare: catecolamine, glucagon, cortizol, hormon de creştere). La pacientul cu DZ, şi 
mai ales la cel cu durată mare a bolii, răspunsul de contrareglare poate fi alterat 2 - 6 . 

Tablou clinic 

Elementele clinice ale hipoglicemiilor se pot grupa în: semne de activare 
simpatoadrenergică (tahicardie, paloare, transpiraţii, foame, anxietate, iritabilitate, nervozi¬ 
tate) şi semne neuroglicopenice: somnolenţă, hipotonie, ataxie; pierderea stării de conştienţă, 
mişcări primitive, contracţii tonico-clonice, midriază (etapa subcortico-diencefalică); 
spasticitate tonică, Babinski bilateral (etapa mezencefalică); comă profundă, respiraţie 
superficială, mioză, abolirea reflexului fotomotor, hipotermie (etapa miencefalică). Tabloul 
clinic este variabil, în funcţie de durata bolii, de durata hipoglicemiei sau de intervenţia 
mecanismelor de contrareglare, putând fi prezente atât elemente secundare activării 
simpatoadrenergice, cât şi elemente specifice neuroglicopeniei. 

Diagnosticul pozitiv rezultă din coroborarea elementelor anamnestice (DZ cunoscut, 
prezenţa factorilor precipitanţi, tablou clinic polimorf, glicemie sub 70 mg/dl, absenţa 
glicozuriei, a cetonuriei şi a acidozei. 

Diagnosticul diferenţial se face cu celelalte complicaţii acute ale DZ. 

Tratament 

Profilaxia vizează combaterea factorilor precipitanţi. Tratamentul curativ presupune 
administrarea de glucagon 1 mg asociat cu soluţii glucozate 33% i.v. sau 50% în perfuzie 2 - 6 . 

Complicaţii cronice ale diabetului zaharat 1, 2 ’ 6 8 

Prelungirea vieţii pacienţilor cu diabet spre normal, după 90 de ani de la descoperirea 
insulinei, ne aduce argumente tot mai clare că DZ este o boală a întregului organism. în DZ 
dezechilibrat cronic pot fi afectate toate căile metabolice, toate celulele, ţesuturile, organele, 
iar amploarea acestor modificări este strâns legată de: durata DZ, gradul de dezechilibru 
metabolic, moştenirea genetică. DCCT (Diabetes Control and Complication Trial) a 
demonstrat că un bun control al glicemiei împiedică apariţia complicaţiilor cronice ale DZ sau 
le întârzie apariţia şi evoluţia, în principal prin ameliorarea tulburărilor metabolice. Se iau în 
calcul factori genetici de susceptibilitate sau de protecţie, întrucât sunt şi situaţii în care 
complicaţiile cronice nu apar la pacienţi permanent dezechilibraţi sau apar la pacienţi 
permanent echilibraţi. 

Factori implicaţi în apariţia complicaţiilor cronice ale DZ: 

•Factorul genetic (gena ce codifică enzima de conversie a angiotensinei, situată pe 
cromozomul 17; gena apoproteinei E, situată pe cromozomul 19, care prezintă la unii pacienţi 
cu DZ izoforme cu potenţial aterogen; gena apo (a), care este implicată în relaţia dintre 
creşterea lipidelor plasmatice şi trombogeneză). 

• Vârsta înaintată. 

• Modificări lipidice: Dislipidemia (DLP) se întâlneşte la peste 50% dintre pacienţii 
dezechilibraţi metabolic şi la 25% dintre cei echilibraţi. în DZ apare o DLP înalt aterogenă, 
datorită modificărilor calitative ale lipoproteinelor, care se adaugă la modificările cantitative: 
creşterea LDL mici şi dense, intens aterogene (care se glicozilează şi se oxidează mult mai 
facil), modificarea raportului dintre ApoA şi ApoB etc. 



Compendiu de specialităţi medico-chirurgicale 


341 


• HTA, fumatul, anemia sunt factori ce favorizează aceste complicaţii. 

• Glucotoxicitatea, indusă de hiperglicemia cronică; gravitatea leziunilor 
microangiopatice este direct proporţională cu durata hiperglicemiei şi mărimea ei (DCCT). 
Termenul de glucotoxicitate este impropriu; ea determină forţarea unor căi metabolice 
anormale, cum ar fi: glicozilarea proteinelor, acumularea intermediarilor căiipoliol, producţia 
excesivă de radicali oxizi etc. 

• Modificări hemoreologice şi hemostatice. Datorită glicozilării proteinelor membranare 
şi a hemoglobinei, eritrocitele la pacienţii cu DZ sunt mai rigide. Agregarea trombocitară este 
crescută, în DZ există o sinteză crescută de tromboxan plachetar, de fibrinogen, factor Von 
Wilebrandt, factor VII, VIII şi X; scade fîbrinoliza, heparansulfatul, prostaciclina, creşte 
proteina C şi trombomodulina. 

•Perturbări la nivelul proteinkinazelor: Proteinkinaza C (PKC) este activată de 
hiperglicemie, ea fiind implicată în creşterea sintezei componentelor matriceale, a citokinelor; 
creşterea contractilităţii, permeabilităţii şi proliferării vasculare, implicare în fenomenul de 
insulinorezistenţă etc. 

•Factorii de creştere (growth factors - GF): alături de interleukine (IL) şi factorul de 
necroză tumorală (TNF). 

• Teoria inflamatorie a complicaţiilor cronice este tot mai mult discutată. 

• Insulinorezistenţă este tot mai implicată în apariţia complicaţiilor cronice. 

Microangiopatia diabetică 

Microangiopatia diabetică interesează capilarele, arteriolele, venulele, fiind specifică 
DZ de lungă durată, având ca manifestare perturbarea membranelor bazale capilare, care nu îşi 
mai îndeplinesc rolul de barieră fiziologică. Perturbarea este ubicuitară, manifestându-se clinic 
la nivelul retinei, glomerulilor renali, nervilor. 

Nefropatia diabetică 

Prin nefropatie diabetică se înţelege totalitatea manifestărilor anatomo-clinice şi 
funcţionale ale parenchimului renal care apar în cursul evoluţiei DZ. Apare la 20-40% dintre 
pacienţii cu DZ şi este principala cauză a bolii cronice de rinichi (BCR). La baza acestor 
manifestări stau modificări microangiopatice, macroangiopatice şi cauze infecţioase. 
Caracteristică diabetului este microangiopatia, care se manifestă ca glomeruloscleroză 
Kimmelstiel-Wilson. 

Aceste leziuni se asociază şi participă fiecare cu pondere diferită, de la un caz la altul 
dând un tablou clinic foarte variat, cunoscut sub numele de nefropatie diabetică complexă de 
tip Wilson-Marble-Root, numită în ultimii ani boală renală diabetică (BRD). BRD în DZ tip 2 
poate să nu respecte toate stadiile, frecvent HTA se asociază mai precoce, se poate ajunge la 
insuficienţă renală cronică (IRC) fără a se trece prin proteinurie. 

Clasificarea nefropatiei diabetice (Mogensen 1988, revizuită în 1999 şi în 2000): 

- Stadiul I, de hiperfuncţie/hiperfiltrare glomerulară: rinichi de volum crescut, 
membrană glomerulară cu grosime normală, clearance la creatinină peste 150 ml/min; 
albuminurie, TA normale. 

- Stadiul II, “silenţios”: membrană bazală glomerulară îngroşată, mezangiu expansionat, 
normoalbuminurie, clearance la creatinină normal/crescut, TA normală/uşor crescută. 

- Stadiul III, nefropatia diabetică incipientă: modificări de structură mai mari decât în 
stadiul anterior, clearance la creatinină normal sau încă crescut, microalbuminurie persistentă 
(20-200 pg/min). 

- Stadiul IV, nefropatia diabetică clinică sau patentă (“overt”): scleroză glomerulară 
severă şi hipertrofie a nefronilor restanţi, albuminuria în stadiul precoce este peste 200 pg/min 
(>300 mg/24 de ore) cu tendinţă permanentă de creştere; filtratul glomerular: în stadiul 
incipient poate fi crescut, scăzând progresiv sub 100 ml/min în stadiul intermediar sau sub 70 
ml/min în stadiul avansat. Din stadiul intermediar apare IRC, apare HTA din faza precoce, care 
creşte cu 5 mmHg/an. 

- Stadiul V, de IRC terminală: scleroză glomerulară totală, filtrat glomerular scăzut, sub 
10 ml/min/1,73 m 2 , proteinurie în scădere, ureea urinară sub 10 g/zi, TA crescută, durata acestui 
stadiu este de ordinul lunilor. 

Relativ recent însă, s-a adoptat o nouă abordare a bolii cronice de rinichi (inclusiv 
diabetice), pe baza modificărilor ratei filtrării glomerulare estimate (eRFG) şi a raportului 
albumină/creatinină, persistente pe o perioadă mai mare de 3 luni 7 . Ghidul KDIGO din 2012 a 
elaborat o diagramă a prognosticului bolii cronice de rinichi, luând în considerare cele două 
elemente (figura 17.1). 


Categoili de albiuniiuuie persistenta 


Prognosticul BCR in funcţie de RFGe 
si raportul albiunina creatinina minare 
KDIGO 2012 




O 

g 

■P 

3 

bl 

« 

U 


G1 

Normala sau cresuta 

>90 

G2 

Uşor scăzută 

60-89 

G3a 

Usor-moderat scăzută 

45-59 

G3b 

Moderat-sever scăzută 

30-44 

G4 

Sever scăzută 

15-29 

G5 

Insuficienta renala 

<15 


Al 

A2 

A3 

Normal-usor 

Moderat 

Sever 

crescută 

crescută 

crescută 

<30 mţj'g 

30-300 mg/g 

>300 mg'g 

<3 mg'mmol 

3-30 mg'mmol 

>30 mg/mmol 



Verde: lise scăzut; Galben: lise moderat crescut; Portocaliu: lise crescut; Roşu: lise foarte crescut 
Figura 17.1. Prognosticul BCR 

Tratament 6 7 

- optimizarea stilului de viaţă: renunţarea la fumat, dieta hipoproteică când apare 
albuminuria (0,6-0,8 g/kg corp/zi), hiposodată când apar HTA şi/sau edeme (sub 5 g NaCl/zi); 


JL 

nr 

















Compendiu de specialităţi medico-chirurgicale 


343 


- controlul strict al TA: ţinte <130/80 mmHg, iar când proteinuria este prezentă, <125/75 
mmHg; 

- echilibrare glicemică. 

Retinopatia diabetică 

Retinopatia diabetică (RD) este o complicaţie specifică a DZ tip 1 şi a DZ tip 2. După 
20-30 de ani de evoluţie a DZ majoritatea bolnavilor au, în grade variate, RD; creşte ca 
frecvenţă paralel cu durata DZ, apare la ambii ochi, cu leziuni de gravitate asemănătoare 2 . 

Stadiile evolutive ale retinopatiei 6 : 

- RD neproliferativă: dilatare capilară, microanevrisme, hemoragii, exsudate; 

- RD preproliferativă şi proliferativă: leziunile anterioare mai extinse, zone de ischemie, 
neovase, risc de glaucom neovascular; 

- RD proliferativă complicată: hemoragie in vitros, dezlipire de retină. 

Maculopatia 6 

- maculopatie edematoasă (edem macular localizat, înconjurat de exsudate sau edem 
macular difuz al regiunii centrale, cistoid sau necistoid); 

- maculopatie ischemică: este cea mai severă, apare prin ocluzia capilarelor maculare. 

Diagnosticul retinopatiei diabetice 2,5 se efectuează prin: examenul fundului de ochi, 

angiografia cu fluoresceină (evidenţiază modificări ce nu pot fr sesizate de examenul fundului 
de ochi), fluorometria vitreană, electroretinograma. 

Tratamentul retinopatiei diabetice 2,5 ’ 6 

- Tratament medical: echilibrarea DZ, tratamentul HTA şi al DLR 

- Tratament laser: panfotocoagulare, se indică în toate retinopatiile proliferative şi în 
cele preproliferative, când există risc de agravare rapidă (sarcină, echilibrare rapidă a glicemiei, 
pubertate, adolescenţă); fotocoagulare focală, când apar exsudate datorită leziunilor 
micro vasculare; fotocoagulare în grilă, în edemul macular difuz. 

- Tratament chirurgical: vitrectomie (dezlipirea de retină şi hemoragia vitreană). 

- Injecţii in vitros cu corticoizi (edem macular refractar) sau cu anti-factor de creştere 
vasculară (VGF) (în neovase). 

Neuropatia diabetică 

Reprezintă ansamblul tulburărilor neurologice ce apar în cadrul DZ şi se datorează 
acestuia. Trebuie excluse bolile neurologice diverse, discopatia etc.; este cea mai precoce şi 
frecventă complicaţie a DZ, după 20 de ani ea existând practic la toţi pacienţii. 

Mecanismele prin care hiperglicemia poate determina neuropatie diabetică: ischemice 
(vascular, hipoxic) şi metabolice. 

Clasificarea neuropatiei - bazată pe tabloul clinic 

Polineuropatia diabetică: mecanism patogenetic principal - tulburările metabolice. 

- Polineuropatie diabetică distală, somatică, predominent senzitivă sau motorie. 

- Polineuropatie diabetică autonomă. 

Neuropatia focală şi multifocală : are ca principal mecanism patogenetic ischemia 

- Neuropatia craniană (nerv III, IV, VI, VII) 

- Mononeuropatie: nerv median, ulnar, radial, femural, peroneal etc. 

- Mononeuropatia trunchiului 

- Radiculopatia 

- Neuropatia proximală motorie asimetrică (amiotrofia) 

- Mononeuropatia multiplă. 

Forme mixte 

Polineuropatia diabetică 

-Afectează iniţial nervii lungi, cu apariţia acuzelor în regiunea distală a membrelor 
inferioare „în şosetă”, mai rar la nivelul membrelor superioare „în mănuşă”. 

-Acuze: parestezii, senzaţie de rece a extremităţilor, amorţeli, dureri foarte intense, 
alterarea sensibilităţii vibratorii, termice, dureroase, tactile, abolirea reflexelor 
osteotendinoase, scăderea vitezei de conducere nervoasă, scăderea forţei musculare, atrofii 
musculare, apariţia de tulburări trofice - ulcerul plantar. 

- în timp apare osteoartropatia diabetică, piciorul Charcot, frecvente ulcere neuropate. 

- Prevenţie: asigurarea unui bun control metabolic. 

Neuropatia autonomă este foarte des întâlnită în DZ cu evoluţie prelungită, putând 
pune în pericol viaţa bolnavilor. Manifestări frecvente: 

- Cardiovasculare: hipotensiune ortostatică, tahicardie, cardiopatie ischemică nedure - 
roasă, aritmii, moarte subită, accidente anestezice, edeme ale membrelor inferioare. 

- Gastrointestinale: tulburări esofagiene, gastropareză, hipotonie a veziculei biliare, 
diaree predominent nocturnă, incontinenţă fecală, constipaţie etc. 

- Genito-urinare: disfuncţie erectilă, ejaculare retrogradă, vezică neurogenă. 

- Respiratorii: apnee de somn. 

- Tulburări sudorale: apar prin afectarea sistemului nervos simpatic; iniţial apare 
hipersudoraţie în jumătatea superioară a corpului şi anhidroză în jumătatea inferioară, ulterior 
instalându-se anhidroza şi în jumătatea superioară. 

- Tulburări pupilare, cu lipsa adaptării la stimuli luminoşi. 

- Tulburări neuroendocrine, cu scăderea catecolaminelor, putând duce la hipoglicemii 
severe, întrucât aceşti bolnavi nu vor mai prezenta semnalul de alarmă în caz de hipoglicemie 
(transpiraţii reci, tremurături, anxietate). 

Investigaţii necesare pentru stabilirea diagnosticului de neuropatie: viteza de conducere 
nervoasă, pragul sensibilităţii termice, pragul de electropercepţie, de percepţie vibratorie, 
bradicardizare în inspir profund, răspunsul fotopletismografic vasoconstrictor, hipotensiune 
ortostatică, pupilometrie, timpul de golire gastrică. 

Prevenţie: un bun control al diabetului 

Tratament: controlul diabetului, analgezice, anticonvulsivante, antidepresive, 
benzodiazepine etc. 

Macroangiopatia diabetică 2 5 6 

Macroangiopatia diabetică este practic ateroscleroza, proces ce afectează arterele 
elastice şi musculare; o altă modalitate a macroangiopatiei este reprezentată de mediocalcoza 
Monckeberg, care apare aproape exclusiv la pacienţii cu diabet; este mai precoce, în medie cu 
10 ani faţă de nediabetici, mai severă, egalizează sexele, este de 2- 4 ori mai frecventă, mai 
distală; pe lângă factorii etiopatogenici cunoscuţi ai aterosclerozei, în diabet se adaugă: 
frecvenţa crescută a DLP, creşterea agregabilităţii şi adezivităţii plachetare, leziunile 
endoteliului arterial, exacerbarea coagulării, asocierea mai frecventă a HTA, obezităţii, posibila 
aterogenitate a insulinei; este ubicuitară, dar gravitatea ei este dată în special de localizarea 
cardiacă (cardiopatia ischemică), cerebrală (boala vasculară cerebrală) şi periferică 
(arteriopatia membrelor inferioare). 

Cardiopatia ischemică cronică (CIC) 

De 2-3 ori mai frecventă, mai precoce, şi mai severă decât la nediabetici; apare cu 
aceeaşi frecvenţă şi la femei; infarctul miocardic (IMA) este de 10 ori mai frecvent decât la 
nediabetici. La 10-20% din pacienţii cu IM depistarea acestuia este întâmplătoare, prin ECG, 
ei nesimţind durerea, datorită unei neuropatii severe a plexului cardiac; durata supravieţuirii 
după IMA este mai limitată în diabet, rata mortalităţii atingând 25% în primul an după infarct. 

Moartea subită este mult mai frecventă în diabet şi se datorează unuy IMA atipic, 
tulburărilor de ritm precipitate de ischemie, neuropatie, miocardopatie diabetică. în IMA apare 
dezechilibrarea metabolică, impunând insulinoterapie şi monitorizare a glicemiei. în Honolulu 
Heart Programme, la necropsie, 91% dintre subiecţii consideraţi a avea coronare indemne au 
fost găsiţi cu leziuni severe pe cel puţin un trunchi coronarian 6 . 

Tratament: by pass-ul pare să dea rezultate mai bune decât angioplastia 2,6 . 

Arteriopatia membrelor inferioare 

Apare la 20-40% din pacienţii cu DZ, de 2 ori mai frecvent la pacienţii cu DZ; 
claudicaţia intermitentă lipseşte adeseori, datorită neuropatiei; macroangiopatia se însoţeşte de 
leziuni în vasele mai mici şi arteriole, de mediocalcoză (calcificarea evidentă a pereţilor arterei 
pedioase şi a altor artere mai mari) 2,6 . 

Stadializare: stadiul 1 - asimptomatic; stadiul 2 - claudicaţie intermitentă; stadiul 3 - 
durere de decubit; stadiul 4 - apariţia necrozei. Când neuropatia diabetică este severă, cu 
analgezie, se poate depista arteriopatia direct în stadiul 4, stadiile 2 şi 3 fiind asimptomatice. 

Gangrena diabetică 

50-80% din amputaţii ar putea fi evitate, dacă pacientul cu DZ şi-ar controla zilnic 
picioarele, dacă bolnavii cu neuropatie hipoalgică ar fi preveniţi de medicul lor că datorită lipsei 
durerii se pot expune la riscul de a nu simţi chiar leziuni avansate, dacă aceşti bolnavi ar fi 
instruiţi să prevină apariţia acestor leziuni sau când au apărut, să consulte de urgenţă medicul; 
există trei cauze importante ce participă în apariţia şi evoluţia gangrenei diabetice: neuropatia 
diabetică, factorul vascular, factorul infecţios. Diferenţele dintre gangrena neuropată şi 
arteriopată sunt prezentate în tabelul 17.2. 


Tabelul 17.2. Particularităţi ale gangrenei diabetice, în funcţie de etiologic (modificat după 2 ) 


Gangrena arteriopată 

Gangrena neuropată 

Puls arterial absent 

Puls arterial prezent 

Tegumente palide sau cianotice, cu temperatură scăzută 

Edeme, turgescenţă venoasă, tegumente cianotice, cu 
temperatură normală sau crescută 

Leziuni intens dureroase, variabile ca extensie 

Leziuni nedureroase, uneori profunde, adesea în zone de 
hiperkeratoză 

Gangrenă uscată sau umedă 

Gangrenă umedă sau uscată 

Sensibilitate normală sau diminuată 

Hipoestezie tactilă, termică, dureroasă, vibratorie 

Unghii îngroşate, picioare efilate, lipsa deformărilor 
osoase 

Deformări ale piciorului şi degetelor, cu zone 
hipertrofice 

ROT normale de obicei 

ROT abolite 

Tratament medicamentos fără rezultate, de obicei 

Răspunde favorabil la tratament medicamentos instituit 
precoce, dacă nu au apărut leziunile osoase. 

Date paraclinice 

- radiografia abdominală - poate vizualiza calcificarea vaselor mari; 

- radiografia de picior: leziuni osoase/calcificări arteriale; 

- ultrasonografia Doppler; 

- arteriografia: precizează sediul şi gradul obstrucţiei; 

- indicele gleznă/braţ <0,9 - ajută la diagnosticarea precoce a bolii. 

Tratament: chirurgia de revascularizare este mai puţin eficientă în diabet, de 

aceea se ajunge la chirurgie neconservatoare (amputaţii) chiar şi atunci când leziunile 
sunt la nivelul degetelor 6 . 

Boala vasculară a trunchiurilor supraaortice 

Este mai frecventă de 3 ori decât la nediabetici. Manifestări: lacunarism cerebral, 
accidente vasculare cerebrale ischemice în general, frecvente la vârste tinere, mai frecvent la 
femei. Hemoragia cerebrală este mai rară la pacienţii cu DZ, dar cu evoluţie mai severă. 

Explorări: CT, IRM, ecografie Doppler şi arteriografie ca ultima intenţie 6 . 

Manifestări cutanate şi buco-linguale în diabet 

După 20 de ani de evoluţie a DZ, peste 70% din bolnavi prezintă manifestări cutanate 
datorate atât tulburărilor metabolice, cât şi scăderii rezistenţei la infecţii a pacienţilor: piele 
ceroasă, necrobioză lipoidică, granulom inelar, sclerodermie diabetică, ulcere trofice, 
durinoame, leziuni de grataj post alergie la medicamente, lipodistrofie atrofică şi hipertrofică; 
xantelasme papuloase eruptive, leziuni ale porfiriei cutanate tardive, hiperpigmentare cutanată 
în cadrul hemocromatozei asociate; rubeoza facială, vitiligo, Achantozis nigricans, 
parodontopatie, abcese dentare, lichen plan bucal. 

Leziuni hepatice în DZ 

Hepatosteatoza sau “hepatopatia dismetabolică“, sindromul Mauriac, steatonecroza 
hepatică: predominent la femei obeze, cu DLP, DZ tip 2. 

Modificări osteo-articulare în DZ 

Tulburări tendino-musculare: Osteoartropatia diabetică sau “piciorul Charcot” sau 
“piciorul neuropatic”: o complicaţie a complicaţiilor; apare la 1% din pacienţii cu DZ, după o 
lungă perioadă de evoluţie a DZ, la bolnavii cu neuropatie somatică şi viscerală, cu 
microangiopatie, cu afectare osteo-articulară, musculară, cutanată. Piciorul este deformat, 
scurtat, cu prăbuşirea bolţii plantare, care duce la apariţia unor zone de presiune crescută, ce 
măresc riscul ulcerelor trofice. Pulsul este de obicei palpabil, dar apar tulburări ale sensibilităţii 
tactile, termice, dureroase, vibratorii. Debutul poate fi insidios sau acut, uneori după un 
traumatism, când apare edem, eritem nedureros la nivelul piciorului, urmate fie de retrocedare, 
fie de agravare, cu instalarea osteoporozei, adesea cu aspect geodic, fracturi, calus vicios, 
periostoze, calcificări de părţi moi; boala Dupuytren, ce afectează obişnuit tendoanele 
flexorilor degetelor 3, 4 şi 5; capsulita adezivă a umărului se manifestă prin dureri şi limitarea 
mişcărilor umărului, datorită îngroşării capsulei articulare, care blochează capul humeral. 
Examenul tomodensitometric evidenţiază depuneri de calciu în capsula articulară şi 
osteoporoză generalizată sau parcelară a humerusului; sindromul umăr-mână adaugă celui 
precedent tulburări vaso- motorii şi tumefierea dureroasă a mâinii. După câteva săptămâni 
apare atrofia pielii din zonele afectate; sindromul de tunel carpian se manifestă prin dureri la 
nivelul mâinii şi parestezii la nivelul degetelor II-IV. Se datorează unui proces inflamator la 
nivelul 

carpienelor, cu blocarea nervului median; cheiroartropatia sau limitarea mişcărilor mâinii apare 
la aproximativ 25% din pacienţi. 

Tulburări osoase: osteopenia - se datorează glicozilării proteinelor osoase (colagen în 
cea mai mare parte) şi antrenării pierderii urinare de calciu; osteoliza inflamatorie poate să 
apară la pacienţii cu gangrenă. Ea se suprapune adeseori peste osteoporoza ce apare în 
neuropatia diabetică, când afectează extremitatea distală a metatarsienelor şi falangelor, cu 
asociere de eritem dureros al pielii din zonă. Pot apărea fracturi spontane în aceste zone; 
osteoliza migratorie a şoldului şi genunchiului pot, de asemenea, să apară. 

Tratamentul diabetului zaharat 

Controlul glicemic (ţinte individualizate în funcţie de durata bolii, vârstă şi speranţa de 
viaţă, comorbidităţi, complicaţii micro- şi macrovasculare, nerecunoaşterea hipoglicemiei, 
consideraţii individuale) (tabelul 17.3). 


Tabelul 17.3. Ţinte terapeutice în diabetul zaharat (modificat după 1,2 ) 


Categorii 

Glicemie 

preprandială 

Glicemie 

postprandială 

Ale 

Observaţii 

Adulţi şi femei în 
afara sarcinii 

70-130 mg/dl 

<180 mg/dl (1-2 
ore) 

<7% 

<6,5 

% 

- pacienţi cu durată a bolii scurtă, speranţă lungă 
de viaţă şi fără patologie vasculară semnificativă; 

- pacienţi cu durată mare a bolii, complicaţii 
micro- şi macroangiopate avansate, speranţă de 
viată redusă, hipoglicemii severe 

Diabet gestaţional 

<95 mg/dl 

<140 mg/dl (oră) 
<120 mg/dl (oră) 



Gravide cu DZ tip 

1,2 

60-99 mg/dl 

100-129 mg/dl 

<6% 


Copii/tineri 0-6 ani 
6-12 ani 13-19 ani 

100-180 mg/dl 
90-180 mg/dl 
90-130 mg/dl 


<8,5 

% 

<8% 

<7,5 

% 

- glicemie înainte de culcare sau pe timpul 
nopţii: 110-200 mg%, 

- înainte de culcare sau pe timpul nopţii: 100- 
180 mg% 

- înainte de culcare sau pe timpul nopţii: 90- 150 
mg% 


Tratamentul nefarmacologic: 

Optimizarea stilului de viaţă (OSV) include un regim alimentar adecvat, combaterea 
sedentarismului, abandonarea fumatului, scăderea consumului de alcool, reducerea ingestiei de 
sare, combaterea stresului psihic 2 ’ 6> 81 °. 

Nutriţia medical-terapeutică presupune: un necesar caloric adaptat la greutatea 
fiziologică şi consumul energetic; un raport al principiilor nutritive apropiat de cel normal: 50- 
55% hidraţi de carbon, 25-30% lipide (cu reducerea lipidelor saturate sub 7% din totalul caloric 
şi reducerea ingestiei de acizi graşi trans) şi 15-20% proteine (din care 50% sunt de origine 
animală); consumul de alimente cu hidraţi de carbon în cantitate redusă sau cu indice glicemic 
redus; ingestia fibrelor alimentare la o medie de 14 g fibre la 1000 calorii; ritmicitatea meselor 
se adaptează la terapia hipoglicemian- 

tă, în general 5 prize alimentare/zi; 2,9 pacientul va fi instruit să evalueze cantitatea de glucide 
din alimente: paste, orez, griş, cartofi gătite (20% glucide); pâine (50% glucide), mere, 
portocale (10% glucide); lapte, iaurt, caş, urdă (4% glucide) etc. 

Exerciţiul fizic sistematic (150 min/săptămână) favorizează scăderea ponderală, 
ameliorează insulinorezistenţa şi controlul metabolic şi riscul cardiovascular. Intensitatea 
exerciţiului fizic este individualizată în funcţie de prezenţa complicaţiilor 1,2 . Pacienţii vor fi 
instruiţi ca, în caz de exerciţiu fizic neplanificat, să ingere suplimentar glucide 6 . 

Tratamentul farmacologic 

a) Medicamente antihiperglicemiante orale şi injectabile noninsulinice 2 9 

- biguanidele (BG) (metformin) reprezintă prima opţiune terapeutică în DZ tip2, 
datorită efectelor de reducere a insulinorezistenţei periferice, reducere a producţiei hepatice de 
glucoză şi reducere a lipotoxicităţii; doza de metformin este de 1000-3000 mg/zi, în 
monoterapie sau asociat cu celelalte clase; 

- sulfonilureicele (SU) (glibenclamid, glipizid, gliclazid, glimepirid, gliquidonă) îşi 
exercită efectul hipoglicemiant prin mecanisme pancreatice (creşterea secreţiei de insulină) şi 
extrapancreatice (creşterea sensibilităţii periferice la insulină, reducerea producţiei hepatice de 
glucoză); 

- metiglinidele (MG) (repaglinidă, nateglinidă) au mecanism de acţiune similar cu 
sulfonilureicele, cu durată mai scurtă, fiind utilizate pentru corectarea hiperglicemiei 
postprandiale; 

- tiazolidindionele (TZD) (pioglitazonă) reprezintă agonişti PPAR-gama şi acţionează 
prin ameliorarea sensibilităţii la insulină la nivelul ficatului, ţesutului adipos şi ţesutului 
muscular; 

- inhibitorii alfa-glucozidazei (IAG) (acarboză, miglitol) acţionează prin reducerea 
scindării oligozaharidelor la nivelul enterocitelor, cu reducerea absorbţiei acestora şi scăderea 
glicemiei postprandiale; 

- incretinmimeticele (IM) includ inhibitorii dipeptidil-peptidazei-4 (sitagliptin, 
saxagliptină, vildagliptin, linagliptin) şi analogii receptorului GLP-1 (exenatid, liraglutid - 
administraţi injectabil). Efectele hipoglicemiante se datorează ameliorării secreţiei de insulină, 
dependentă de glucoză, reducerii apoptozei beta-celulare, reducerii sintezei de glucagon, 
diminuării senzaţiei de foame, reducerii golirii gastrice etc. 

Algoritmul terapeutic este centrat pe pacient, ţinând cont de stadiul bolii, ţintele 
terapeutice şi efectele secundare; monoterapie: metformin (dacă OSV nu este suficientă); dublă 
terapie: BG + SU, sau BG + TZD, sau BG + IM, sau BG + insulină bazală; triplă terapie: BG 
+ SU + TZD sau IA, sau insulină 2,8 . 

b) Insulinoterapia 

Indicaţiile insulinoterapiei 1,11 

•DZ tip 1 - insulina este, până în prezent, singurul medicament care asigură 
supravieţuirea 

• DZ tip 2 în cazul: 

- Eşecului terapiei cu antidiabetice neinsulinice în doze maxime tolerate; 

- Contraindicaţiilor antidiabeticelor neinsulinice (afectare hepatică, renală etc.); 

- Toleranţei reduse a antidiabeticelor neinsulinice, datorată reacţiilor adverse ale 
acestora; 

- Episoade de stres metabolic acut (infecţii, abdomen acut, infarct miocardic, AVC etc.), 
pre -, intra - şi postoperator - necesar tranzitoriu de insulină; 

- Complicaţiilor acute ale DZ (cetoacidoza diabetică, starea hiperglicemică 
hiperosmolară); 

• Sarcina şi lactaţia; 

• DZ gestaţional. 

Tipuri de insuline şi farmacocinetica insulinelor (tabelul 17.4, figura 17.2) 

• Insuline prandiale sunt reprezentate de analogii de insulină cu acţiune rapidă şi de 
insulinele cu durată scurtă de acţiune (regular). Se pot administra subcutanat şi sunt singurele 
care se pot administra intravenos, intramuscular şi în pompele de insulină. Farmacocinetica 
analogilor rapizi de insulină (debut al acţiunii mai rapid, momentul de acţiune maximă mai 
precoce, durată de acţiune totală efectivă mai redusă, comparativ cu insulinele umane cu durata 
scurtă de acţiune) implică o flexibilitate mai mare a tratamentului, un risc mai mic de 
hiperglicemie postprandială precoce şi de hipoglicemie postprandială tardivă. 


Tabelul 17.4. Tipuri de insuline şi farmacocinetica insulinelor (modificat după 11 ' 12 ) 


Tipuri de insulină 

Debut acţiune la 

Acţiune maximă la 

Durată acţiune 

Insuline prandiale 




Analogi de insuline cu acţiune rapidă: Lispro, 
Aspart, Glulisine 

10-15 min 

1-1,5 ore 

3-5 ore 

Insuline cu acţiune scurtă: Humulin R, Actrapid, 
Insuman Rapid 

30-60 min 

2-3 ore 

6-8 ore 

Insuline bazale 




Analogi de insuline cu acţiune lungă: Glargine, 
Detemir 

2-4 ore 

' 

16-24 ore 

Insuline cu acţiune intermediară: Humulin N, 
Insulatard, Insuman Bazai 

1-3 ore 

5-8 ore 

14-18 ore 

Insuline premixate 




Analogi de insuline premixate 

10-15 min 

1-1,5 h/5-8 ore 

14-18 ore 

Insuline premixate umane 

30-60 min 

2-3 h/5-8 ore 

14-18 ore 


Apidra, Hunialoş. Novo Rapid 



O 1 2 3 4 5 6 7 S 9 10 11 12 13 14 15 16 17 18 19 20 21 22 23 24 

Durata acţiunii (ore) 

Figura 17.2. Farmacodinamica insulinelor (modificat după 13 ) 

• Insuline bazale sunt reprezentate de insulinele cu durată intermediară (NPH; Neutral 
Protamine Hagedorn) şi analogii cu durată lungă de acţiune. Insulinele NPH au, comparativ cu 
analogii cu durată lungă de acţiune, risc mai mare de hipoglicemii nocturne datorat “vârfului” 
de acţiune al acestora, risc de hiperglicemie matinală datorat duratei reduse de acţiune şi 
reproductibilitate mai mică a efectului între diferite zile, la acelaşi pacient, datorită variabilităţii 
crescute a insulinelor NPH. 

• Amestecuri de insulină se realizează între insuline prandiale şi bazale, în funcţie de 
compatibilitatea pH-ului acestora. Amestecurile de insuline se pot face în seringă, imediat 
înaintea administrării, sau există forme „premixate” de insuline. Formele premixate conţin, în 
proporţii variabile (25/75, 30/70, 50/50), insulină cu durată scurtă de acţiune sau analogi rapizi 
de insulină şi insulină NPH. 

Scheme de insulinoterapie 

• Regimurile intensive de insulinoterapie constau în injecţii multiple (>3 injecţii/zi) 
de insuline prandiale şi bazală. Terapia bazal-bolus şi perfuzia subcutanată continuă a insulinei 
prin pompa de insulină reprezintă tipuri de regimuri intensive de insulinoterapie. Aceste 
regimuri permit o flexibilitate crescută a orarului meselor, ajustarea continuă a dozelor de 
insulină în funcţie de glicemii, de cantitatea de glucide ingerată, de efortul fizic anticipat. 

•Regimurile convenţionale de insulină constau în administrarea uneia sau a două 
injecţii de insulină pe zi. Se optează, în general, pentru insuline premixate. Aceste regimuri nu 
mimează secreţia fiziologică de insulină, impun un orar stabil al meselor, iar ajustarea dozelor 
de insulină se face numai pe baza glicemiilor din ziua precedentă. 

Administrarea insulinei 

Zonele recomandate pentru injectarea insulinei sunt: jumătatea inferioară a abdomenului 
cu excepţia unei zone circulare cu diametrul de 4-5 cm periombilical, feţele anterioare şi 
laterale ale braţelor şi coapselor, regiunile fesiere superioare. 

Complicaţiile tratamentului cu insulină 14 1(5 

• Hipoglicemia la pacienţii cu insulinoterapie poate fi datorată: excesului de insulină 
prin erori de administrare, efortului fizic neprevăzut, erorilor alimentare etc. 

• Lipodistrofîa poate apărea la locul de injectare a insulinei dacă nu este respectată 
recomandarea de rotire a locului de administrare a insulinei. La nivelul zonelor de 
lipohipertrofie este modificată absorbţia insulinei. 

• Creşterea în greutate poate apărea datorită: reducerii glicozuriei, efectului 
anabolizant al insulinei, ingestiei excesive de hidraţi de carbon de teama hipoglicemiilor, 
hipoglicemiilor corectate numai prin ingestie de alimente, fără ajustarea dozelor de medicaţie 
antidiabetică. 

• Neuropatia senzitivă hiperalgică, edemele, tulburările de refracţie pot apărea după 
iniţierea insulinoterapiei datorită variaţiilor bruşte ale glicemiei. 

• Abcese Ia locul administrării datorite nerespectării igienei la locul injectării insulinei. 

•Alergia la insulină poate fi localizată sau generalizată (urticarie, angioedem, şoc 

anafilactic). 

Locul insulinoterapiei în ghiduri 

•în DZ tip 1 insulinoterapia reprezintă singura opţiune terapeutică, alături de opti¬ 
mizarea stilului de viaţă. Se recomandă regimurile intensive de insulinoterapie (>3 injecţii/zi 

sau pompa de insulină) 1 . Administrarea de analogi de insulină s-a asociat cu mai puţine 
episoade de hipoglicemie pentru aceeaşi scădere a HbAlc, aceştia fiind recomandaţi la 
pacienţii cu DZ tip 1. 

• In DZ tip 2 insulinoterapia este o opţiune pentru obţinerea şi menţinerea controlului 
glicemic în DZ tip 2, având în vedere existenţa disfuncţiei precoce a celulelor beta şi reducerea 
semnificativă a masei celulelor beta în istoria naturală a DZ tip 2, precum şi caracterul progresiv 
al acestor modificări fiziopatologice. Insulinoterapia se recomandă la pacienţii cu DZ tip 2 nou 
diagnosticat care au simptome semnificative, sugestive pentru diabet şi/sau valori crescute ale 
glicemiei (ex. >300-350 mg/dl) sau HbAlc (ex. 10,0-12,0%) 1,8 . Insulina este recomandată şi 
în cazul în care prin monoterapie sau terapie combinată cu alte antidiabetice în doze maxime 
tolerate nu se obţine sau menţine valoarea ţintă a HbAlc timp de 3-6 luni 1 . 

Controlul factorilor de risc asociaţi (DLP, HTA etc.) prin măsuri specifice. 

Profilaxia primară a DZ tip 2 vizează identificarea şi combaterea factorilor de risc 
(obezitate, sedentarism, istoric familial, prezenţa patologiei cardiovasculare, diabet gestaţional 
anterior, anomalii glicemice prediabetice etc.). Nu există măsuri specifice pentru DZ tip 1. 

Profilaxia secundară vizează prevenirea instalării şi progresiei complicaţiilor cronice 
prin controlul metabolic şi al altor anomalii (DLP, status procoagulant, sindrom inflamator 
infraclinic, etc.). 

Capitolul V - Hematologie- 

ONCOLOGIE 


18. ANEMIILE 


Hortensia Ionită, Ioana Ionită 
18.1. ANEMIA FERIPRIVĂ 


Introducere 

Deficitul de fier (Fe) apare când aportul şi absorbţia de Fe sunt insuficiente pentru a 
reface pierderile organismului, iar epuizarea rezervelor de Fe determină scăderea hemoglobinei 
(Hb) şi anemie feriprivă. 

I. Metabolismul fierului 

A. Distribuţia fierului 

Compuşii Fe sunt prezenţi în toate celulele şi în plasmă. Se găsesc fie în fracţiunea hem 
a unor proteine (hemoglobină, mioglobină), fie legaţi de o proteină (trans- ferina, feritina, 
hemosiderina). Aproximativ <0,2% se află în plasmă, sub formă de transferină (Tf), proteina 
majoră de transport a Fe, iar 70% din Fe în proteinele care conţin hemul 1 . Hemoglobina conţine 
67% din cantitatea totală de Fe din organism. Mioglobină conţine 3%, iar alte proteine care 
conţin hemul (citocromii, catalaza, per- oxidaza) sunt până la <1%. Restul de Fe este stocat în 
organism sub două forme: feritina şi hemosiderina. 

Feritina, principala formă de depozit a Fe, reprezintă Fe disponibil pentru o utilizare 
viitoare de către organism. Este formată dintr-un înveliş proteic şi un miez care conţine 4500 
de atomi de Fe. Hemosiderina este alcătuită din agregate de feritină care au pierdut parţial 
învelişul proteic. Este o formă mai stabilă, dar mai puţin accesibilă şi solubilă a depozitului de 


Fe. 


B. Prezentare generală 

Fierul este folosit în principal pentru sinteza Hb. Este transportat prin plasmă legat de 
transferină. Cea mai mare parte provine din distrugerea zilnică a aproximativ 20 ml de 
eritrocite, care eliberează aproximativ 20 mg de Fe 1 . Restul de 5 mg pro- 

vine din depozitele de Fe şi din absorbţia gastrointestinală. Fierul plasmatic este rapid preluat 
de către ţesutul eritropoietic din măduva osoasă (MO), o parte ajunge la celulele în diviziune 
şi alta în depozitele de Fe. 

C. Ciclul fierului 

Absorbţia fierului. Cantitatea medie de Fe din dieta zilnică este de aproximativ 7 
mg/1000 kcal (10-15 mg/zi), doar 10% este absorbită. Fierul organic se absoarbe la nivelul 
intestinului, în principal în duoden. Fierul anorganic este mai slab absorbit. 

înainte de a fi absorbit, Fe feric (Fe 3+ ) este redus la Fe feros (Fe 2+ ). Mediul cu pH scăzut 
din porţiunea proximală a duodenului solubilizează alimentele şi eliberează Fe feric care este 
redus la Fe feros de citocromul b ca reductază ferică. 

Fierul anorganic se leagă de alimente bogate în fitaţi şi fosfaţi care afectează absorbţia. 
Aceasta este stimulată de formarea complexelor cu peptidele din carne şi de vitamina C. Gradul 
de absorbţie al Fe este afectat de depozitele de Fe. Cu cât este mai mare deficitul de Fe, cu atât 
creşte şi absorbţia fierului. Activitatea eritropoietică crescută (anemii hemolitice), creşte 
absorbţia de Fe 1 ' 2 

Folosirea fierului de către celule 

Fierul legat de transferină (Tf) este eliberat către eritrocite şi se leagă de receptorii 
specifici ai transferinei (TfRs). Odată ce Tf se ataşează la TfR, complexul este internalizat, Fe 
este eliberat în citosol şi Tf înapoiată în plasmă. Majoritatea Fe (80-90%) este folosit pentru 
Hb, mioglobină şi citocromi, o mică parte este folosit pentru enzimele non-heminice; este stocat 
de asemenea ca şi feritina 2 . 

Pierdere/eliminare a fierului 

Nu există un mecanism fiziologic prin care Fe este eliminat din organism. Acesta se 
pierde prin degradarea celulelor în special celulele epiteliale de la nivel gastrointestinal, 
tegumentului, tubilor urinari şi prin menstruaţie. 

II. Epuizarea rezervelor, deficitul de fier şi anemia feriprivă 

Se deosebesc trei stadii secvenţiale până la epuizarea Fe din organsim: 2 

• Stadiul iniţial, depozitele de Fe sunt epuizate, dar rămâne suficient Fe, încât continuă 
producţia de eritrocite şi Hb rămâne normală. Fierul din ţesuturi rămâne normal, feritina începe 
să scadă. 

• Dacă nivelul Fe din organism continuă să scadă, se epuizează şi Fe din ţesuturi, dar nu 
apare anemie. Feritina este scăzută, nivelul Tf este ridicat, Hb, volumul eritrocitar mediu 
(MCV) sunt în limite normale, pot exista câteva eritrocite hipocrome. 

• în stadiul în care depozitele de Fe s-au epuizat în totalitate, nu mai este destul Fe pentm 
producţia eritrocitelor, apare anemia. Eritrocitele devin progresiv hipocrome şi microcitare, 
sunt afectate şi alte ţesuturi (unghii, limbă). 

III. Prevalenţa deficitului de fier 

Anemia feriprivă este cea mai obişnuită boală hematologică la nivel mondial, afectează 
între 500 milioane până la 2 miliarde de indivizi 2 . Apare mai frecvent la copii şcolari şi 
preşcolari, femeile aflate în perioada de fertilitate, vârstnici. 

IV. Cauze ale deficitului de fier 

A. Cauze gastrointestinale ale deficitului de Fe 

Pierderile de sânge de la nivel gastrointestinal se iau în considerare la bărbaţii cu deficit 
de Fe şi la femeile la menopauza 3 . Colonoscopia, gastroscopia sunt investi- 

gaţiile de început, dacă sunt negative, se indică endoscopie cu video-capsula. Cauzele 
sângerării gastrointestinale sunt redate în tabelul 18.1. Deficitul de Fe este mai frecvent la 
vegetarieni. Există şi alte cauze ale deficitului de Fe (tabelul 18.2). 

Tabelul 18.1. Cauze de sângerare gastro-intestinală 

1. Esofagite 

2. Varice 

3. Ulcere 

4. Gastrite 

5. Ectazia vasculară gastrică antrală (sindrom GAVE) 

6. Malfonnaţii arterio-venoase 

7. Polipi 

8. Tumori 

9. Boală inflamatorie intestinală 

10. Infecţii parazitare 

11. Diverticul Meckel 

12. Enteropatia indusă de lapte (la copii) 

Adaptat după Alice MA. “Iron deficiency”. In: Concise Guide to Hematology, First Edition. Edited by Alvin H. 
Schmaier, Hilland M. Lazarus, 2012 

B. Cauze ale deficitului de fier la copii 

Depozitul de Fe inadecvat la naştere (deficitul de Fe matern) şi prematuritatea au rol 
important, jumătate din depozitul de Fe la sugari este acumulat în ultima lună a vieţii fetale. 
Hemoragia maternofetală este un alt mecanism. Cantitatea inadecvată de Fe în dietă este 
importantă, copilul în creştere are nevoie de 0,5-1 pg de Fe pe zi, care nu poate fi furnizat doar 
de laptele matern 4,5 . 

Tabelul 18.2. Alte cauze ale deficitului de fier 

1. Ginecologice 

2. Alăptarea 

3. Neoplasme ale vezicii urinare 

4. Epistaxis 

5. Donarea de sânge 

6. Hemoglobinuria 

7. Sângerare autoindusă (auto-flebotomie) 

8. Hemosideroza pulmonară 

9. Telangiectazia hemoragică ereditară. 

10. Anemia alergătorilor 

11. Pierderea de fier prin urină în caz de hemoliză intravasculară cronică 

Adaptat după Alice MA. “Iron deficiency”. In: Concise Guide to Hematology, First Edition. Edited by Alvin H. 
Schmaier, Hilland M. Lazarus, 2012 

C. Cauze ale deficienţei de fier la femeile aflate în perioada fertilă Pierderea lunară 
la menstruaţie la femeiie sănătoase variază între 10-180 ml. 

Cantitatea maximă de Fe într-o dietă normală (20 mg/zi) poate înlocui Fe din 60 ml 
sânge pierdut menstrual. Pierderi de fier în timpul sarcinii şi la naştere, cu fiecare 


JL 

ir 




Compendiu de specialităţi medico-chirurgicale 


356 


sarcină, o femeie pierde 500-700 mg de Fe; 250 mg acumulează fătul, restul se pierde prin 
placentă şi prin hemoragie 4,5 . Femeile însărcinate au nevoie de Fe suplimentar 20-30 mg/zi, 
necesar şi în timpul alăptării. 

Manifestări clinice 

Pacienţii pot fi asimptomatici sau prezintă semne/simptome de anemie: oboseală, 
paloare, palpitaţii, vertij, cefalee, dispnee de efort. Sunt prezente semne sau simptome legate 
de cauzele care stau la baza deficitului de Fe: 

Semne/simptome legate de efectele directe ale deficitului de Fe asupra ţesuturilor 1,3 : 

1. Glosită (limba roşie, netedă, lucioasă, cu atrofia papilelor). 

2. Cheilită unghiulară (ulceraţii sau fisuri la colţurile gurii). 

3. Modificări şi stricturi esofagiane (la joncţiunea dintre hipofaringe şi esofag). 

4. Coilonichie (unghiile sunt concave în loc de convexe). 

5. Sclerotica albastră. 

6. Atrofie gastrică. 

7. Pica (consumul obsesiv de substanţe fără valoare nutritivă; gheaţă, amidon). 

8. Sindromul picioarelor neliniştite - incidenţă mare la cei cu deficit de Fe. 

9. Trombocitoză, număr crescut de trombocite, din motive inexplicabile. 

10. La copii, afectare psihomotorie şi dezvoltare mintală anormală. 

Explorări paraclinice 

Hemograma. Primul semn este creşterea RDW-ului, urmată de scădere a MCV. 
Anemia apare ulterior. Frotiu de sânge periferic. Sunt prezente eritrocite hipocrome, 
microcite, cu aniso- şi poikilocitoza, celule în semn de tras la ţintă; trombocitele pot fi crescute. 
Dinamica deficitului de fier. Nivelul seric al Fe scade, creşte capacitatea totală de legare a Fe 
(CTLF), iar depozitele de Fe din organism sunt epuizate. O saturaţie a transferinei <10%, 
cu o CTLF crescută, confirmă diagnosticul deficitului de Fe la o persoană altfel sănătoasă. 
Feritina serică. Reflecta depozitul de Fe al organismului. Dacă este <12 mg exprimă deficit 
de Fe. Biopsia osteomedulară (puncţie MO). Confirmă diagnosticul, demonstrează lipsa 
fierului intracelular în normoblaştii din MO. 

Diagnostic diferenţial: anemia provocată de bolile cronice 

în condiţii inflamatorii, citokinele acţionează pentru a sechestra Fe departe de circulaţia 
sângelui, deoarece anumite microorganisme folosesc Fe ca un factor de creştere. Aceste 
citokine cresc producţia unei peptide numită hepcidină 6 . 

Aceasta scade absorbţia Fe din intestin, diminuează exportul Fe din depozitul hepatic, 
scade nivelul transferinei şi CTLF. In anemia din bolile cronice scad nivelele serice de Fe, 
transferina şi CTLF. Feritina poate fi normală sau crescută. 

Alte condiţii microcitare care mimează un deficit de fier (tabelul 18.3) 

Tratamentul deficitului de fier vizează substituţia cu fier şi corectarea cauzelor. 
Substituţia orală este tratamentul cel mai folosit. Dozele utilizate pentru tratamentul oral 
sunt de 150-200 mg Fe elemental/zi. Fierul administrat pe cale orală poate provoca tulburări 
gastro-intestinale (greaţă şi constipaţie), scaun de culoare neagră; se administrează înainte de 
masă, se cresc treptat doza şi frecvenţa. 

Absorbţia Fe administrat oral este afectată de anumite alimente (lactate, cereale) şi de 
inhibitori ai pompei de protoni. Lipsa de răspuns ridică următoarele suspiciuni: hemoragie în 
curs de desfăşurare, non-aderenţă la tratament medical, malabsorbţie de Fe, altă cauză a 
anemiei (deficit de acid folie), diagnostic iniţial incorect 2, 1 . După ce nivelul Hb se 
normalizează, Fe administrat pe cale orală se continuă încă 6 luni pentru refacerea depozitelor 
de Fe, altfel există riscul de recurenţă precoce a anemiei. 

Tabelul 18.3. Alte anemii microcitare Thalasemia (alfa sau beta) 

Alte hemoglobinopatii (hemoglobina Lepore, hemoglobina C, hemoglobina E) 

Anemie sideroblastică (dobândită sau congenitală): 

Congenitală (X-linked) 

Dobândite: sindroame mielodisplazice Indusă de alcool intoxicaţia cu plumb deficit de vitamina B6 
Izoniazidă 

Anemie provocată de boli cronice 

Adaptat după Alice MA. ‘Tron defîciency”. In: Concise Guide to Hematology, First Edition. Edited by Alvin H. 
Schmaier, Hilland M. Lazarus, 2012 

Fierul parenteral. Se indică atunci când pacientul prezintă intoleranţă la Fe administrat 
pe cale orală, când există malabsorbţie de Fe, sau o pierdere de Fe din tractul gastrointestinal, 
care nu poate fi menţinută prin substituţie pe cale orală. Există risc semnificativ de anafilaxie 
şi alte reacţii legate de perfuzie. Sunt disponibile mai multe preparate care conţin fier sucroză, 
fier dextran, sau complex de gluconat-sodiu şi fier. 

Transfuziile de sânge. Fiecare unitate de sânge are 1 mg/ml de Fe şi va ridica valoarea 
Hb cu aproximativ 1 g/dl 1 1 . Transfuzia este rezervată în cazul semnelor şi simptomelor clinice 
cardiovasculare şi a anemiei severe. 

18.2 ANEMIILE HEMOLITICE DOBÂNDITE 
Hortensia loniţă, Ioana Ioniţă 


I. Principii generale 

A. Anemia hemolitică 

Hemoliza: se referă la supravieţuirea scurtă a eritrocitelor, în circulaţia sângelui înainte 
de a atinge durata de viaţă normală a lor. Măduva osoasă (MO) poate să crească producţia de 
eritrocite în încercarea de a compensa pierderile, de 6-8 ori peste normal, proces care implică 
creşterea producţiei de eritropoietină. 

Anemia: defineşte cantitatea de eritrocite, măsurată ca hemoglobină (Hb) sau hematocrit 
(Ht), aflată sub limita inferioară a valorii normale pentru populaţia în curs de examinare. 
Hemoliza poate apărea în absenţa anemiei când MO compensează rata de pierdere a 
eritrocitelor, cu un nivel echivalent de producţie a acestora. Dacă producţia eritrocitelor nu 
compensează pierderea lor apare anemia 1 . 

B. Manifestări clinice ale anemiilor hemolitice. Anemia (simptome nespecifîce 
pentru hemoliză) oboseală, dispnee, paloare. 

Simptome şi semne care pot fi legate de hemoliză, icter, apariţia calculilor biliari, 
splenomegalie. Hemoliză extravasculară, asociată cu icter, splenomegalie. 

Hemoliză intravasculară, asociată cu febră, frisoane, tahicardie, insuficienţă renală, 
dureri lombare 1 - 2 . 

C. Explorări paraclinice (tabelul 18.4) 1,2 

Hemograma completă pentru determinarea Hb şi a indicilor eritrocitari. 

Hemoglobina şi Ht stabilesc intensitatea hemolizei, în comparaţie cu capacitatea de 
compensare a MO. Volumul eritrocitar mediu (MCV) al eritrocitelor poate fi crescut datorită 
prezenţei unui număr crescut de reticulocite. 

Tabelul 18.4. Teste diagnostice pentru evaluarea hemolizei _ 

Hemograma completă (hemoglobina/hematocritul) 

Număr de reticulocite 

Lactat dehidrogenază serică (LDH) 

Bilirubina serică - totală şi indirectă Testul antiglobulinic direct (testul Coombs) 

Testul antiglobulinic indirect (testul Coombs) 

Haptoglobina serică 

Hemoglobina serică liberă 

Analiza de urină (hemoglobina, urobilinogen) 

Hemosiderină urinară 
Aglutinine la rece 
Aticorpi Donath-Landsteiner 
Anticorpi anti-nucleari 
Frotiul de sânge periferic 
Flow citometria 

Puncţie medulară aspiratorie şi biopsie 

Adaptat după Scott D. Gitlin. „Acquired Hemolytic Anemias”. In: Concise Guide to Hematology, First edition, edited 
by Alvin H. Schmaier, Hillard M. Lazarus, 2012. 

Numărul reticulocitelor, hematii tinere, mai puţin mature decât majoritatea hematiilor 
normale circulante. Reprezintă nivelul eritropoiezei MO şi rata de intrare a eritrocitelor în 
sângele periferic. 

Lactat dehidrogenază serică crescută, eliberată din hematiile distruse. 

Hemoglobina liberă în ser creşte în unele cazuri de hemoliza intravasculară, apare 
devreme în cursul hemolizei, se leagă de haptoglobină pentru a fi înlăturată din fluxul sanguin. 
Este identificată când nivelul de haptoglobină a fost epuizat. Asociată cu hemoglobinurie, dacă 
mecanismele de conservare (haptoglobină) au fost consumate. 

Testul antiglobulinic direct (T. Coombs) 3 . Detectează prezenţa IgG sau a com¬ 
plementului C3 pe membrana eritrocitelor, semn distinctiv al anemiilor hemolitice mediate 
autoimun. Test antiglobulinic indirect (T Coombs) 3 . Detectează prezenţa anticorpilor 
direcţionaţi împotriva eritrocitelor din serul pacienţilor cu hemoliza mediată imun. 

Bilirubina serică neconjugată (indirectă). Creşte ca urmare a eliberării sale din 
hematiile distruse. Este eliminată prin conjugare cu acidul glucuronic. 

Analiza frotiului de sânge periferic: prezenţa eritrocitelor policromatofile (nuanţă 
albastră), a reticulocitelor şi a hematiilor nucleate demonstreză compensarea de către MO, prin 
eliberarea de celule eritroide progenitoare. Caracteristicile morfologice ale eritrocitelor 
contribuie la identificarea etiologiei hemolizei. 

Haptoglobină plasmatică. Eliminată din circulaţie, după ce leagă Hb liberă din sânge. 
Scade odată cu hemoliza intravasculară. 

Hemosiderina urinară. Rezultă din Fe eliberat din hematiile distruse, care se 
depozitează în celulele epiteliale renale (tubul proximal) înainte de a fi excretată în urină. 

Se găseşte la cel puţin 2-3 zile după un episod de hemoliză. 

Hemoglobina liberă în ser. Rezultă din Hb eliberată din eritrocite în vase, este crescută 
în hemoliza intravasculară. Se găseşte la scurt timp după ce începe hemoliza sau când nivelul 
de Hb liberă este mai mare decât haptoglobină disponibilă pentru a lega Hb. Prezentă în analiza 
de urină (hemoglobină, urobilinogen). 

Teste speciale 12 . Testul aglutininelor la rece. Detectează anticorpi (aglutinine) la rece 
(IgM), în serul pacientului. Aglutinarea apare când este prezent un anticorp aglutinant. 
Anticorpii anti-nucleari relevă boli autoimune care stau la baza hemolizei. Puncţia aspiratorie 
medulară şi biopsia. Rar sunt necesare; relevă hiperplazie eritroidă, evaluează răspunsul MO 
la hemoliză, evaluează procesele de infiltrare a MO. Sideremia, CTLF, feritina: deficitul de Fe 
apare când hemoliza este prelungită sau cronică. Teste pentru anticorpi Donath-Landsteiner. 
Anticorpii IgG care se leagă de eritrocite la temperaturi scăzute, fixează complementul şi apoi 
eritrocitele sunt distruse prin liza mediată de complement. Prezenţi, în hemoglobinuria 
paroxistică la rece, observată în diferite boli infecţioase. 

II. Anemia hemolitică mediată imun (autoimună) 

A. Tipuri de boală 

• Anemia hemolitică autoimună cu anticorpi la cald, 2,4 

• Anemia hemolitică autoimună cu anticorpi la rece: boala aglutininelor la rece. 

•Anemie cu anticorpi Donath-Landsteiner. Hemoglobinuria paroxistică la rece. 

B. Anemia hemolitică autoimună cu anticorpi la cald 

•Anticorpii se leagă direct de antigenele de pe suprafaţa eritrocitului la 37° C, dar nu 
sunt capabili să aglutineaze hematiile. Anticorpii care se leagă de eritrocite sunt 

eliminaţi din circulaţie în primul rând de către macrofagele splenice (sistemul reticulo- 
endotelial). Porţiunea Fc a anticorpilor se leagă de monocite/macrofage în circulaţia splenică 
şi complexul anticorp-eritrocit este eliminat din circulaţie. Anticorpii sunt de tip IgG. Testul 
antiglobulinic direct: pozitiv pentru IgG. Frotiul de sânge periferic: micro- sferocite - celule 
mici, dense, fără paloarea centrală a eritrocitului. 

Localizarea primară a hemolizei: splina (extravasculară). 

• Boli subiacente asociate 5 : 

• Idiopatică. 

•Boli limfoproliferative (leucemie limfocitară cronică, limfom non-Hodgkin). 

• Boli ale ţesutului conjunctiv (lupus eritematos sistemic). 

• Deficienţe ale sistemului imunitar (HIV, imunodeficienţa comună variabilă). 

• Droguri (alfa-metil dopa, folosit în tratamentul hipertensiunii arteriale). 

Manifestări clinice. Se constată: icter, splenomegalie, simptomele/semnele asociate cu 

boala subiacentă. 

Diagnostic. Se bazează pe semne/simptome şi explorări paraclinice ale unei anemii 
hemolitice, de obicei extravasculare cu testul Coombs pozitiv. 

Tratament. Acid folie (utilizat pentru cele mai multe forme de hemoliză, pentru a evita 
deficitul odată cu formarea reticulocitelor). în anemiile hemolitice autoimune secundare este 
esenţial tratamentul bolii de bază. în formele severe, acute sunt necesare transfuziile de masă 
eritrocitară 6 . 

Corticoterapia se administrează pentru scăderea producţiei de anticorpi şi pentru 
inhibarea distrugerii eritrocitelor în macrofagele splenice. Se utilizează prednisonul, în doze de 
1 mg/kgcorp/zi. în caz de răspuns, doza se scade treptat şi se opreşte administrarea. 

Splenectomia, considerată ca fiind linia a doua de tratament, după eşecul corti- 
coterapiei sau în caz de contraindicaţii ale corticoterapiei. îndepărtează principalul sediu al 
distrugerii eritrocitelor, scăzând de asemenea producţia de anticorpi. 

Tratamentul imunosupresiv cu ciclofosfamidă (100-200 mg pe zi) şi azatioprină (100- 
200 mg pe zi) pot fi eficiente în scăderea producţiei de anticorpi 6 . 

Alcalozii de Vinca Roseea (vincristina, vinblastina) în perfuzii lente de 3-6 ore, pot 
“paraliza” temporar macrofagele scăzând distrugerea hematiilor. 

Plasmafereza îndepărtează temporar o parte din anticorpi în hemolizele acute. 

Doze mari de imunoglobuline intravenoase (IVIg), 1-5 g/kgcorp timp de 5 zile. 

Mabthera - anticorp monoclonal anti CD20, în cazuri refractare, răspuns favorabil. 

C. Boala aglutininelor la rece 

Boli în care un autoanticorp IgM (aglutinare la rece), este îndreptat împotriva hematiilor, 
se leagă preferenţial de acestea la temperaturi scăzute (4°-18°C). După legarea de membrana 
eritrocitară, autoanticorpii IgM activează cascada complementului pe membrana eritrocitară, 
care determină legarea complementului C3b la membrana eritrocitară şi eventual fagocitoză. 
Severitatea bolii se corelează cu titrul de anticorpi şi cu abilitatea de a activa complementul 5,6 . 

• Localizarea primară a hemolizei: macrofagele hepatice (extravascular). 

• Anticorpii sunt de tip IgM, direcţionaţi împotriva antigenului I/i. 

• Testul antiglobulinic direct: pozitiv pentru C3, negativ pentru IgG. 

• Există două forme de boală a aglutininelor la rece: 

Boală cronică apare la persoane vârstnice (decada a 5-a - 8-a), adesea asociată cu 
leucemie limfocitară cronică, limfom, macroglobulinemia Waldenstrom. 

Boală acută apare la persoane mai tinere decât în cazul bolii cronice, are curs auto- 
limitat. Este asociată cu boli infecţioase: micoplasma pneumoniae (anti-I), mononucleoza 
infecţioasă (anti-i) 6 . 

Manifestări clinice: Aglutininele la rece induc acrocianoză (coloraţie violacee a 
degetelor, degetelor de la picioare, a nasului, lobul urechilor şi ulceraţii când expunerea la frig 
este severă şi prelungită). Se constată icter, splenomegalie friabilă, se poate rupe la o examinare 
viguroasă, simptomele/semnele asociate bolii subiacente. 

Explorări paraclinice. Se constată aglutinine la rece (proba de sânge trebuie ţinută la 
cald după colectare), bilirubină serică şi LDH crescute, reticulocitoză, testul Coombs pozitiv 
pentru complement C 3 ; frotiul de sânge periferic relevă aglutinarea eritrocitelor, 
policromatofilie, sferocite 7 . 

Diagnosticul. Este al unei anemii hemolitice cu aglutinine la rece (mai ales intra- 
vasculare). 

Tratament. Se administrează acid folie, tratarea bolii de bază. Se pot utiliza: agenţi 
alchilanţi (ciclofosfamida şi clorambucilul), a-interferonul, rituximab, fludarabină. Corticoizii 
nu dau rezultate ca în hemolizele cu anticorpi la cald. Splenectomia este ineficientă (hemoliza 
are loc mai ales intravascular). Plasmafereza este rezervată cazurilor grave. 

D. Hemoglobinuria paroxistică la rece 2 - 6 . Tulburare rară, 1% din anemiile hemolitice 
autoimune. Apare mai frecvent la copii după o infecţie virală recentă, sau la persoanele cu 
sifilis terţiar sau congenital. Este rezultatul unui anticorp circulant IgG, care se leagă de 
eritrocite la sistemul antigenic P la temperaturi scăzute, care fixează complementul Ci şi C 2 şi 
apoi, după încălzirea la 37°C, activează cascada complementului care produce hemoliză. 

Manifestări clinice. Simptomele apar după expunerea la frig. Se constată: febră, dureri 
lombare, dureri ale membrelor inferioare, crampe abdominale, rigiditate, hemo- globinurie, 
insuficienţă renală 6 - 7 . 

Explorări paraclinice. Testul Coombs negativ, pentru că celulele acoperite cu anticorpi 
au fost lizate, anticorpi Donath-Landsteiner pozitivi. 

Tratament: Evitarea temperaturilor scăzute. Tratament suportiv. 

18.3 DEFICITUL DE VITAMINĂ B12 ŞI ACID FOLIC 

Hortensia Ionită, Ioana Ionită 

A. Consideraţii generale 

Vitamina B12 (vit. B12) şi folaţii sunt esenţiale pentru biosinteza nucleotidelor purinice 
şi pirimidinice. Sinteza defectuoasă a ADN-ului în celule rapid proliferative, 
hematopoietice/epiteliale - gastrointestinale/gonadale/fetale determină formarea celulelor 
megaloblastice cu valori crescute ale ADN-ului, care nu se divide, cu consecinţe clinice asupra 
celulelor afectate. Celulele megaloblastice au “disociere nucleo-citoplasmatică” (nucleu mare 
“imatur” cu citoplasmă relativ matură). Deficitul de vit. B12 sau folaţi determină anemie 
megaloblastică; deficitul de vit. B12 poate avea fenomene neuropsihiatrice 1 . 

B. Epidemiologie 

1. Vitamina B12. Doza zilnică recomandată de vit. B12: bărbaţi/femei fără sarcină = 
2,4 pg; femeile gravide = 2,6 pg; femeile care alăptează = 2,8 pg. Cobalamina este prezentă în 
principal în alimente de origine animală (carnea >10 pg/100 g; peşte, produse lactate, gălbenuş 
de ou, 1-10 pg/100 g; dieta non-vegetarienilor (5-7 pg/zi); lacto-ovo-vegetarienii consumă <0,5 
pg/zi şi vegetarienii <0,1 pg/zi) 1,2 . 

Vitamina B12 este depozitată (2000-5000 pg), din care 50% în ficat. Pierderi zilnice = 
1 pg, modificări în aportul de vit. B12 se manifestă clinic după 5-10 ani. Ciclul zilnic al vit. 
B12 (5-10 pg/zi), se desfăşoară prin intermediul circulaţiei entero- hepatice, cu 75% 
reabsorbţie, întreruperea acestui ciclu (rezecţia ileală) determină pierderi mari prin fecale; 
simptomatologia clinică apare la aproximativ 3-4 ani. 

2. Acidul folie (AF). Doza zilnică: bărbaţi adulţi/femei fără sarcină = 400 pg; femeile 
gravide = 600 pg pentru făt şi ţesuturile materne, femeile care alăptează = 500 pg 3 . Dieta 
echilibrată previne deficitul de AF, este insuficientă pentru cerinţe crescute de AF (tabelul 
18.5). 

Tabelul 18.5. Clasificarea deficitului de vitamina B12 şi deficit de acid folie _ 

1. Deficitul de vitamina B12 

A. Deficit nutriţional de vit. B12. Vegetarieni, sărăcia. Copiii alăptaţi de mame cu anemie pernicioasă 

B. Evenimente intragastrice anormale (proteoliza inadecvată a alimentelor). Gastrită atrofică, cu 
hipoclorhidrie. Inhibitori de pompă de protoni, blocante H2 

C. Pierderea/atrofia mucoasei gastrice (deficit FI). Gastrectomie totală sau parţială, distrugerea caustică. 
Anemie pernicioasă a adultului şi juvenilă. 

D. Evenimente anormale în lumenul intestinului subţire 

• Protează pancreatică inadecvată, insuficienţă (insuficienţă pancreatică), inactivarea proteazei pancreatice- 
(sindromul Zollinger-Ellison). Modificarea mediului luminai al vit. B12 în caz de bacteriemie în sindroame de stază 
(anse oarbe, pungi de diverticuloză, stricturi, fistule, anastomoză), tulburări de motilitate intestinală (sclerodermie), 
hipogamaglobulinemie şi Diphyllobothrium latum 

E. Anomalii ale mucoasei ileale/receptorii FI vit. B12 (receptori Cubam) 

• Receptori cubam absenţi sau diminuaţi- bypass ileal/rezecţie/fîstulă 

• Funcţie anormală a mucoasei/sprue tropical/ontropical, boala Crohn, ileita tuberculoasă, amiloidoza 

• Defecte ale receptorilor Cubam- sindromul Imerslund Grasbeck ereditar 

• Efecte ale medicamentelor- metformină, colestiramină, colchicină, neomicină 

F. Anomalii în transportul vit. B12 plasmatică - deficienţă congenitală TCII, legătură defectuoasă a RTCII- 
vit. B12 (rară) 

G. Anomalii metabolice - Erori enzimatice înnăscute (rare) 

H. Tulburări dobândite: inhalarea oxidului de nitrat 

2. Deficienţa de folaţi 

A. Cauze nutriţionale 

• Dietă incompletă -sărăcie şi foamete, persoane fizice instituţionalizate (boli psihiatrice)/boli cronice, 
hrănire prelungită a sugarilor cu lapte de capră, diete speciale de slăbire 

• Dieta incompletă şi cerinţele sporite: 

• Fiziologice - sarcină şi alăptare, prematuritate, hiperemeza gravidică, copilărie 

• Patologice - Boli hematologice intrinseci (hemoliza cu eritropoieză compensatoare), hematopoieza 
anormală, infiltrarea măduvei cu boli maligne; - Boli dermatologice - psoriazis 

B. Malabsorbţia folaţilor 

• Cu mucoasă intestinală normală 

• Droguri: sulfasalazine, pirimetamină, inhibitorii pompei de protoni 

• Malabsorbţie deficitară ereditară de acid folie (rar) 

• Cu anomalii ale mucoasei - sprue tropical/nontropical, enterita regională 

C. Utilizare celulară inadecvată 

• Transport defectiv de folaţi în lichidul cerebrospinal - deficit cerebral de folaţi 

• Deficit ereditar enzimatic (rare) 

D. Medicamentele. Antagoniştii folaţilor (metotrexat), alcool, sulfasalazină, triamteren, pirimetamină, 
trimetoprim-sulfametoxazol, difenilhidantoina, barbiturice 

3. Anemii megaloblastice neprovocate de deficitul de vit. B12 sau de acid folie 

A. Tulburări congenitale ale sintezei ADN-ului, aciduria orotică, sindromul Lesch-Nyhan, anemia 
diseritropoietică congenitală 

B. Tulburări dobândite ale sintezei ADN-ului: deficit de tiamină, tumori maligne - eritroleucemie, toate 
medicamentele antineoplazice care inhibă sinteza ADN-ului. 

Adaptat după Asok C. Anthony. “Vitamin-B12 *(Cobalamin) and folate deficiency”. In: Concise Guide to 
Hematology. First Edition. Edited by Alvin H. Schmaier, Hilland M. Lazarus, 2012. 

C. Fiziologia vitaminei B12 
1. Transportul şi absorbţia normală 

Cele două coenzime (deoxiadenosilcobalamin şi metilcobalamin) din produsele 
alimentare sunt eliberate de proteina transportoare, prin digestia peptică la pH gastric scă- 

zut înainte de absorbţie. Vitamina B12 eliberată, se leagă de proteina salivară/gastrică R 
(haptocorrin) care este digerată de proteazele pancreatice, vit. B12 este transferată factorului 
intrinsec (FI) gastric. 

Complexul FI-vit. B12 se leagă de receptorii FI-vit. B12 (receptori Cubam) la nivelul 
mucoasei ileale. In interiorul enterocitelor, vit. B12 este transferată transcobalaminei (TC)-II 
şi este eliberată în sânge. Complexul TC-II-vit. Bl2- se leagă de receptorii TC-II, care sunt 
internalizaţi prin endocitoză mediată de receptori 1,2 . 

2. Procesarea celulară normală 

Peste 95% din vit. B12 intracelular se leagă de deoxiadenosilcobalamin sau 
metilcobalamin. Deoxiadenosilcobalamina mitocondrială este coenzima pentru mutaza 
metilmalonil-CoA [converteşte metilmalonil-CoA la succinil-CoA, astfel produsele meta¬ 
bolismului propionat (metilmalonil-CoA) sunt uşor metabolizate]. 

Metilcobalamina citoplasmatică este coenzima pentru metionin-sintetază (catalizează 
transferul grupărilor metil de la methilcobalamină la homocisteină formând metionina; în 
timpul reacţiei, grupul metil- al 5-metiltetrahidrofolat (metil-THF) contribuie la regenerarea 
methilcobalaminei formând astfel THF, esenţial pentru a susţine metabolismul carbonului în 
interiorul celulelor) 1,2 . 

Atunci când metionina este adenilată la adenosilmetionina-S, poate dona grupul metil 
pentm reacţia biologică de metilare care implică >80 proteine, fosfolipide, neurotransmitatori, 
ARN şi ADN-ul. 

a. Patogeneza deficitului de vitamină B12 (tabelul 18.5) 

•Deficienţele nutriţionale de vit. B12: (vegetarianismul şi sărăcia). 

• Eliberare inadecvată a vit. B12 din proteinele alimentare. 

• Secreţia absentă sau inadecvată a factorului intrinsec: (Gastrectomia totală sau 
parţială). în anemia pernicioasă, distrugerea auto imună a celulelor fundusului gastric determină 
atrofie gastrică, absenţa FI şi aclorhidrie, urmate de malabsorbţie şi deficit de vit. B12. 

Vârsta medie pentru anemie pernicioasă este de 60 de ani, sunt afectate toate vârstele şi 
rasele. Sunt prezenţi auto-anticorpi anti-FI aproximativ 60% în ser; şi aproximativ 75% în sucul 
gastric, iar 30% au istoric familial pozitiv. Se asociază cu boli autoimune (Graves, Hashimoto, 
vitiligo, boala Addison, hipoparatiroidism, miastenia gravis, diabet zaharat - tip I, 
hipogamaglobulinemie) 2 . 

• Evenimente anormale care împiedică absorbţia vit. B12. Gastrinom/sindromul 
Zollinger-Ellison. 

• Tulburări ale receptorilor FI sau ale mucoasei. Ileonul terminal în porţiunea 
finală are cea mai mare densitate de receptori Cubam, îndepărtarea/bypass/disfuncţia duce la 
malabsorbţie severă a vit. B12. 

• Deficit dobândit de vit. B12. Oxidul de azot neutralizează ireversibil vit. B12. 

B. Fiziologia folaţilor 

• Absorbţia normală de folaţi. Aproximativ 50% din folatul alimentar 
(poliglutamaţi) este biodisponibil după hidroliză la monoglutamat. Suprafaţa luminală (duo- 
den/jejun) prin intermediul proteinei transportoare a AF facilitează transportul de AF în 

enterocite, eliberat apoi în plasmă ca metil-THF. Nivelul de AF seric este determinat de aportul 
de AF din dietă şi circulaţia enterohepatică 2 . 

• Transportul normal de folaţi: Asimilarea celulară rapidă de metil-THF/AF se 
produce prin intermediul receptorilor de suprafaţă de mare afinitate ai AF. Receptorii AF- 
mediază endocitoza; prin intermediul transportorilor de AF sunt exportaţi folaţii din endozomi 
acidifiaţi în citoplasmă celulară, din placentă la fetus şi din plexurile coroide în lichidul 
cerebrospinal. 

• Metabolismul intracelular şi interacţiunea vit. B12-folaţi. Metil-THF trebuie 
convertit în THF (prin intermediul metionin sintetazei), astfel THF poate fi poliglutamat şi 
păstrat pentru metabolismul grupării carbonului. Vit. B12 este un cofactor pentru această 
reacţie. THF este convertit la 1O-formil-THF prin biosinteza de novo a purinelor, şi la metilen- 
THF. Odată cu inactivarea metionin-sintetazei în timpul deficitului de vit. B12, metil-THF nu 
este poliglutamat, se pierde extracelular, rezultând deficit de THF intracelular. Metilen-THF 
este folosit de timidilatsintetază pentru a sintetiza timidina şi ADN-ul, sau după conversia la 
metil-THF (via metilen-THF reductază) pentru sinteza metioninei 1 - 2 . 

Deficitul de vit. B12 -poate răspunde la înlocuirea cu AF, deoarece acesta poate fi 
convertit la THF (prin dihidrofolat reductazei); alternativ, 5-formil-THF (acid folinic) evită 
metionin-sintetaza şi poate fi convertit la metilen-THF pentru sinteza ADN. Când metionin 
sintetaza este inhibată în timpul deficitului de vit. Bl2 sau de acid folie, există o acumulare de 
aminoacizi din grupul tiol, homocisteină, cu efecte nocive asupra organismului. Receptorii 
acidului folie din celulele tubulare renale proximale leagă şi întorc folaţii luminali în sânge. 

F. Patogeneza deficitului de acid folie (tabelul 18.5). 

• Cauze nutriţionale (aport scăzut sau necesităţi crescute). 

• Sarcina şi nou-născutul. Deficitul de folat din perioada maternităţii predispune la 
prematuritate, greutate scăzută a sugarilor şi dezvoltarea anomaliilor fetale (defecte de tub 
neural/buză de iepure, palatoschizis/defecte endocardice), inclusiv anomalii comportamentale 
timpurii în copilărie 3,4 (tabelul 18.5). 

Deficienţa de folaţi la nivel cerebral: este cauzată de anticorpii receptorilor anti- folat 
care se leagă de receptorii de AF de pe plexul coroid şi împiedică transportul de AF în lichidul 
cefalorahidian. Aceşti auto-anticorpi umani se dezvoltă împotriva folaţilor legaţi de proteinele 
aflate în laptele de vacă. Prezentare neonatală (aproximativ 6 luni): agitaţie/insomnie, reducerea 
dezvoltării capului, retard psihomotor, hipotonie/ataxie, spasticitate, dischinezie, epilepsie şi 
chiar simptome de autism. Copiii afectaţi răspund la doze mari de acid folinic şi dietă fără lapte 
de vacă 5 . 

Malabsorbţia ereditară de AF se datorează mutaţiei la nivelul transportorului AF 
(intestinul/plexului coroid) 4, 5 . Prezintă anemie megaloblastică, diaree cronică, anomalii 
neurologice (convulsii/retard mintal). Răspunde la doze mari de acid folinic parenteral. 

• Sprue (celiac) tropical şi nontropical. Răspunde la administrare orală (5 mg/zi) de 
AF timp de aproximativ 4-6 luni şi 250 mg de tetraciclină de 2 ori/zi la circa 60% dintre 
pacienţi. Sprue tropical cronic (>3 ani) asociat cu malabsorbţia de vit. B12 şi deficienţă de 
fier/piridoxină/tiamină 6 . 

• Medicamente 

a. Trimetoprim, pirimetamina sau metotrexat inhibă dihidrofolat reductaza. 

b. Sulfasalazina inhibă transportorii de AF (anemie hemolitică cu corpi Heinz). 

c. Pirimetamina/inhibitorii pompei de protoni inhibă transportorii de AF. 

d. Contraceptivele orale cresc catabolismul acidului folie. 

e. Anticonvulsivantele reduc absorbţia şi induc enzimele microzomale hepatice. 

f. Antineoplazicele şi antiretrovirale antinucleoside (azidotimidina) perturbă sinteza 
ADN-ului independent de folaţi/vit. B12. 

G. Manifestarea clinică a deficitului de AF/vit. B12 

a. Vitamina B12 - se dezvoltă insidios, iar pacienţii cu deficit de AF, hrăniţi 
necorespunzător, au deficienţe multiple de vitamine. 

b. Condiţia de bază care predispune la deficitul de AF se va manifesta cu aproximativ 
6 luni înainte şi domină tabloul clinic. 

c. în ţările în curs de dezvoltare, deficienţa nutriţională de vit. B12 se manifestă cu 
pancitopenie, hepatosplenomegalie uşoară, febră şi trombocitopenie, cu manifestări 
neuropsihiatrice dezvoltate în evoluţie. 

d. Megaloblastoza cu hemoliza intramedulară determină paloare şi icter. 

Manifestările clinice. Pot fi dominate de condiţia de bază care a cauzat deficitul de 

vitamina B12 sau de AF (tabelul 18.5). Se constată următoarele modificări “sistemice” 1 ' 2,7 : 

• Pancitopenie hematologică cu măduvă osoasă megaloblastică. 

• Insuficienţă cardiacă congestivă secundară anemiei. 

• Modificări gastrointestinale şi glosită cu limbă roşie cu suprafaţă netedă, depapilată. 

• Hiperpigmentare dermatologică a pielii şi încărunţire prematură. 

• Infertilitate, sterilitate, epiteliu cervical megaloblastic imitând displazia de col 

uterin. 

• Deficienţe psihiatrice. 

•Manifestarea neurologică sugerează asocierea deficitului de vit.B12 - sau boală 
sistemică adiţională (alcoolism cu deficit de AF şi tiamină). 

• Deficitul de vit. B12 prezintă: 

• Manifestări hematologice dominante. 

• Boală neurologică: denii el ini z are neuniformă exprimată clinic cu anomalii cerebrale şi 
degenerescenţă combinată subacută a măduvei spinării. 

• Coloana dorsală (segmente toracice) cu implicarea contiguă a tractului corticospinal, 
spinotalamic şi spinocerebelar şi neuropatie periferică. 

• Paresteziile apar timpuriu cu pierderea funcţiei senzitive în degetul arătător; 
diminuarea sensibilităţii vibratorii; semnul Romberg; incontinenţă urinară şi intestinală, pareza 
nervilor cranieni, demenţă/psihoză/tulburări de dispoziţie. 

Pacienţii cu hiperhomocisteinemie cronică (deficit prelungit de vit. B12/AF) 8 9 , 
prezintă: 

• Boală ocluzivă vasculară (accidente vasculare cerebrale, insuficienţă renală în stadiu 
uremie, tromboangeită obliterantă, ateroscleroză aortică, tromboembolism arterial şi venos). 

• Boală vasculară ocluzivă a placentei cu complicaţii ale sarcinii (preeclampsie, 

dezlipire de placentă, infarct placentar, avort recurent), sau dezvoltare anormală a sarcinii 
(naştere înainte de termen, defecte ale tubului neural, defecte cardiace congenitale, şi retard de 
creştere intrauterină). 

• Osteopenia cu fracturi osoase. 

Manifestările clinice ale pacienţilor cu deficienţe de lungă durată ne tratate pot fi: 
fracturi de şold şi degenerescenţa maculară legată de vârstă, atac cerebral, funcţie cognitivă 
scăzută la adulţi, tulburări ale auzului pentru sunetele de frecvenţă joasă la adultul vârstnic. • 
Copii născuţi de mame cu deficit de vit. B12/AF în timpul sarcinii pot prezenta performanţă 
neurocognitivă redusă şi anomalii comportamentale 10,11 . 

H. Diagnostic 

Există trei etape consecutive: 

• Recunoaşterea anemiei megaloblastice sau prezentarea neurologică potenţial legată 
de vit. B12. 

• Constatarea deficitului de AF/vit. B12 cu relevanţă în tabloul clinic. 

•Identificarea bolii de bază şi mecanismul care ar putea provoca deficitul (tabelul 

18.5). 

I. Examene paraclinice 

1. Megaloblastoza. Hemograma completă (pancitopenie de grade diferite): Anemie 
macrocitară, cu creşterea constantă a MCV-ului (Hb aproximativ 5g/dl - uneori); 
reticulocitopenie. Neutropenie şi trombocitopenie (rar neutrofile <1000/pl sau trombocite 
<50.000/pl. Hemoliza intramedulară (LDH şi bilirubina crescute, haptoglobina scăzută). 

2. Frotiu periferic. 

• Macro-ovalocite (aproximativ 14 pm). 

•Neutrofile polimorfonucleare hipersegmentate (5% cu 5 lobi - sau 1%, cu 6-lobi) 

• Megalotrombocite. 

• Eritroblaşti nucleaţi (rar). 

•Anemia megaloblastică poate fi mascată de asocierea cu deficitul de Fe/talasmie 
(indiciu: leucocite polimorfonucleare hipersegmentate în frotiu). 

3. Nivelul AF şi al vit. B12 se corelează cu manifestările clinice sugestive. In cazul 
în care rezultatele testelor pentru deficit de AF/vit. B12 sunt normale sau ambigue, se utilizează 
nivelul metaboliţilor. 

4. Nivelul metaboliţilor - homocisteină şi acid metilmalonic (AMM) 8, 9 
Standarde esenţiale pentru confirmarea deficitului de vit. B12: homocisteină serică şi 

AMM cresc proporţional cu severitatea deficitului. AMM seric crescut în >95%, cu confirmare 
clinică a deficitului de vit. B12. Homocisteină serică ridicată în ambele deficite, atât de vit. 
B12, cât şi de AF. Creşterea ambilor metaboliţi nu poate diferenţia între deficitul pur de vit. 
B12 sau deficit combinat (vit. B12/AF). 

5. Examinarea MO. Hiperplazie triliniară cu hematopoieză megaloblastică. 

• Megaloblastoză cu megaloblaşti ortocromatici cu nudei cu structură fină, reticulară, 
imaturi şi citoplasmă hemoglobinizată. 

•Leucopoieză megaloblastică patognomonică, metamielocite, gigante (20-30 pin), 
leucocite polimorfonucleare hipersegmentate. 

• Megacariocite megaloblastice cu hipersegmentare complexă. 

J. Determinarea cauzelor deficitului de vitamine 

Sunt importante istoricul/examinarea fizică şi utilizarea judicioasă a testelor de 
laborator: anticorpii anti-FI sunt prezenţi la aproximativ 60% pacienţi cu anemia pernicioasă. 
Examen parazitar. Anticorpi antitransglutaminază tisulară de tip IgA, lipază, gastrină. Biopsie 
intestinală. Studiile radiografice de contrast (stază/stricturi/fistule) 1,2 . 

Pentru pacienţii tineri (FI gastric/aclorhidria, ADN-ul pentru mutaţiile receptorilor 
cubam/transportorii de AF, sau anticorpii antireceptor seric pentru AF. 

K. Diagnosticul diferenţial - anemie macrocitară (figura 18.1). 

L. Tratament 

Fa pacientul decompensat, imediat după determinarea nivelului AF/vit. Bl 2/nivelul 
metaboliţilor (puncţia MO pentru confirmare) se administrează transfuzie cu o unitate de 
eritrocite şi diuretice pentru a evita edemul pulmonar acut 12 . Administrarea unei doze de vit. 
B12 şi folaţi (1 mg folaţi şi 1 mg vit. B12 parenteral). 



Figura 18.1. Algoritm pentru evaluarea unui pacient cu macrocitoza*. (Adaptat după Antony AC. Megaloblastic 
Anemias, Chapter 170. In: Goldman L, Ausiello D, eds. Cecil Medicine, 23rd edn. Saunders-Elsevier, 2008:1231 - 

41.) 

Dozajul medicamentelor. Substituţia vit. B12: 1 mg IM/SC cianocobalamină/zi 
(săptămâna 1), 1 mg de două ori pe săpt. (săptămâna 2), 1 mg/săpt timp de 4 săptămâni, apoi 1 
mg/lună pentru restul vieţii. Alternativ, după umplerea rapidă a depozitelor de vit. B12 în prima 
lună, se administrează 2 mg de vit. B12 - oral pe zi (1% absorbit zilnic prin difuziune pasivă). 

Pacienţii cu malabsorbţia vit. B12 necesită minim 1 mg vit/B12/zi administrată oral. 
Vegetarienii/pacienţii săraci: înlocuirea rapidă a depozitelor de vit. B12 prin administrare orală 
2 mg/zi timp de 3 luni, apoi zilnic 5-10 pg/zi pe tot parcursul vieţii. Deficitul subclinic de vit. 
B12, se poate aştepta până la apariţia simptomelor, sau tratament preventiv timp de 6 luni pe 
cale orală cu vit. B12 - 2 mg/zi, apoi reexaminare cu atenţie asupra disfuncţiilor cognitive. 
Acidul folie 1-5 mg/zi asigură un necesar suficient. 

M. Profilaxia deficitului de vitamină B12 şi folaţi (tabelul 18.6) 2 

Tabelul 18.6. Profilaxia cu vitamina B12 sau acid folie 

A. Profilaxia cu vitamina B12: 

Copii cu deficit de vit. B12-datorat mamelor 

Vegetarienii, dieta săracilor (alimente bogate în B12 sau 5-10 pg vit. B12/pe zi oral) Post-gastrectomie (1 
pg/zi, oral pe tot parcursul vieţii şi Fe) 

Malabsorbţia vit. B12 indiferent de mecanism (tabelul 18.5) (1-2 pg vit. B12/zi oral) 

B. Suplimentarea periconcepţională cu acid folie*: 

Femeile sănătoase aflate în perioada fertilă (400 pg de AF/zi) 

Femeile cu copii cu defect anterior de tub neural - (4 pg/zi de AF) 

Femeile în perioada fertilă care iau anticonvulsivante (1 pg AF/zi). 

C. Suplimentarea cu acid folie administrat zilnic* 

Copii prematuri Mamele care alăptează 
Hemoliza cronică/boli mieloproliferative (1 pg/zi) 

Pentru a reduce toxicitatea metotrexatului (artrită reumatoidă/psoriazis) (1 pg/zi). 

“Dacă acidul folie este administrat la un pacient cu deficit de vit. B12, pacientul poate dezvolta deteriorare neurologică 
progresivă”. 

Adaptat după Asok C. Anthony. Vitamin-B12* (Cobalamin) and folate deficiency”. In: Concise Guide to 
Hematology. First Edition. Edited by Alvin H. Schmaier, Flilland M. Lazarus, 2012. 

N. Cauzele răspunsului incomplet. 

Diagnostic greşit, deficienţă asociată netratată (deficienţă de fier/tiroidiană), infecţii 
(paravirusul Bl9), uremie, medicamente care perturbă ADN-ul (antiretrovirale/antimetaboliţi). 

O. Prognostic. 

Răspunsul la administrarea de vit. B12 - este îmbunătăţirea stării generale, hematopoieza 
megaloblastică revine la normal în 12 ore. Neutrofilele polimorfonucleare hipersegmentate 
rămân în frotiul de sângele periferic 14 zile. Reticulocitele ating un vârf în 5-8 zile. 
Hemoleucograma se normalizează în termen de 3 luni. Anomaliile neurologice se îmbunătăţesc 
la aproximativ 90% dintre pacienţii cu degenerare combinată subacută, şi cele mai multe 
semne/simptome sunt reversibile <3 luni. 

19. LEUCEMIA ACUTA SI CRONICA MIELOCITARA, 
LIMFOCITARĂ 

Galafteon Oltean 


Leucemiile acute 

Cadru nosologic. Definiţie. Leucemiile acute (LA) sunt un grup heterogen de boli 
neoplazice care afectează celulele stern hematopoietice şi celulele parţial direcţionate spre o 
anumită serie celulară, cu oprirea într-un stadiu precoce al diferenţierii şi proliferare clonală de 
celule imature (blaşti) în măduva osoasă şi teritoriile extramedulare. Consecinţa fiziopatologică 
a alterării funcţiei măduvei osoase (proliferarea excesivă cu invadarea ţesuturilor limfo- 
hematopoietice; blocarea totală a maturaţiei şi diferenţierii; afectarea citodiabazei) va fi 
suspendarea hematopoiezei, cu scăderea tuturor elementelor sanguine mature centrale şi 
periferice selectându-se numai celulele tinere maligne proliferante 1 . 

Proliferarea blastică are ca rezultat supresia clonelor normale şi apariţia sindromului de 
insuficienţă medulară, exprimat clinic prin anemie, infecţii şi hemoragii. 

După celula de origine, LA sunt împărţite în două mari categorii, cu caracteristici 
clinico-hematologice şi prognostice distincte: LA mieloide (LAM) rezultate din transformarea 
malignă a celulei stern mieloide sau a progenitorilor mieloizi, şi LA limfoblastice (LAL) 
rezultate din transformarea malignă a celulei stern limfoide 2 . 

Leucemiile acute mieloide (LAM) 

Epidemiologie. LAM poate afecta toate grupele de vârstă. Este mai frecventă la adulţi, 
cu o incidenţă de aproximativ 3/100.000/an şi care creşte odată cu vârsta (vârsta medie 64 de 
ani); este rară la copii sub vârsta de 15 ani. Incidenţa LA este mai crescută în ţările 
industrializate şi în mediul urban. Incidenţa este uşor mai crescută la bărbaţi decât la femei, 
fapt explicat prin incidenţa mai crescută a sindroamelor mielo- displazice (SMD) la bărbaţi (cu 

evoluţie frecventă înspre o LAM), precum şi în legătură cu expunerea la factori ocupaţionali 1 - 

2 

Etiopatogenie. Etiologia nu este complet clarificată. Deşi la majoritatea pacienţilor care 
se prezintă cu LAM de novo nu pot fi identificaţi factori de risc, sunt totuşi incriminate mai 
multe grupe de factori cu rol favorizant: 

- factori genetici sau constituţionali : anomalii cromozomiale congenitale (sindrom 
Down, sindrom Klinefelter, trisomia X), anemia Fanconi, sindromul ataxie-teleangiectazie, 
deficite imune (sindromul Wiscott-Aldrich, agammaglobulinemia legată de sex etc.); de regulă, 
aceşti pacienţi dezvoltă o LAM în copilărie; 

-factori de mediu: agenţi fizici (radiaţii ionizante şi electromagnetice: raze x, raze 
gamma, neutroni, izotopi radioactivi; cu deosebire în etapa prenatală) sau chimici 
(medicamente precum citostatice, cloramfenicol, paracetamol, fenilbutazonă); expunerea la 
solvenţi organici (benzen, toluen) sau la ierbicide şi pesticide, la coloranţi şi vop- 

sele, asociată cu anemie aplastică şi pancitopenie, cu dezvoltarea frecventă a unei LAM; 
expunerea la fumat 3 ; 

- expunerea anterioară la agenţi chimioterapeutici utilizaţi pentru alte cancere (de 
exemplu cancer de sân tratat cu doxorubicină şi ciclofosfamidă); sunt descrise două grupe de 
LAM: 1) după expunere la agenţi alkilanţi şi o fază de latenţă de 3-5 ani (adesea cu o fază de 
mielodisplazie preleucemică şi cu prezenţa 5q- sau monosomie 7); 2) după expunere la 
inhibitori de topoisomeraze 2 (cu o fază de latenţă de doar 9-12 luni) 1,4 ; 

- LAM poate fi secundară progresiei unui SMD, unei boli cronice mieloprolife- rative 
(policitemia vera, leucemia mieloidă cronică, trombocitemia esenţială) sau hemoglobinuriei 
paroxistice nocturne. Sunt descrise şi cazuri de sindroame familiale LAM-SMD. 

Patogenetic, precursorii nediferenţiaţi patologici provin dintr-o singură celulă stern 
hematopoietică (boală clonală) la nivelul căreia apar anomalii citogenetice ce interesează gene 
implicate în creşterea şi diferenţierea celulară normală. Procesul de leucemogeneză se 
desfăşoară în etape (multistep), prin modificări succesive, iniţial la nivelul unor gene 
codificatoare de factor de transcripţie (NPM1 - nucleophosminl, RARa - retinoid acid receptor 
a etc.), iar ulterior la nivelul unor gene implicate în proliferarea celulară (codificatoare de 
tirozin-kinaze: FLT3, c-kit etc.). De asemenea, sunt afectate inhibiţia de contact intercelulară, 
celulele NK (“natural killer”) şi alţi factori implicaţi în răspunsul imun. Proliferarea autonomă 
şi acumularea în organele hematopoietice a celulelor maligne duce la substituirea progresivă a 
populaţiei medulare normale (cu apariţia anemiei, trombocitopeniei şi neutropeniei) şi 
descărcarea ulterioară a blaştilor în sângele periferic 5 . 

în LA promielocitară se produce o translocaţie t (15; 17) cu formarea unei proteine de 
fuziune PML-RARa. Aceasta va determina fixarea puternică a receptorului acidului retinoic de 
un factor nuclear corepresor, iar gena acidului retinoic nu mai poate fi activată de dozele 
fiziologice de acid retinoic apărând o represie/blocare a transcripţiei şi ca atare, a diferenţierii 
celulare 6,7 . 

Clasificarea LAM 

Clasificarea morfologică FAB a LAM (dată de Grupul de Lucru Franco- Americano- 
Britanic) cuprinde următoarele tipuri: 

- MO LA nediferenţiată, nu poate fi diagnosticată morfologic, ci doar prin imuno- 
fenotipare; 3% din cazuri; 

-Ml LA mieloblastică fără maturaţie (10% promielocite/mielocite sau monocite; pot 
conţine corpi Auer); 20% din cazuri; 

-M2 LAM cu maturaţie (>10% promielocite/mielocite; 20% monocite; prezenţa de 
corpi Auer; încadrează forma cu t (8; 21); 30% din cazuri; 

- M3 LA promielocitară (30% promielocite hipergranulare; prezintă t (15; 17); 10% din 
cazuri; pot exista şi forme microgranulare de boală; 

- M4 LA mielomonoblastică, cu 20% blaşti şi promielocite; >20% diferenţiere 
monocitară; 20% din cazuri; 

- M5 LA monoblastică cu componentă monocitară 80%; 10-15% din cazuri; 

Cuprinde: M5a monoblastică fără diferenţiere, cu monoblaşti 80% din componenta 

monocitară; M5b monoblastică cu diferenţiere: monoblaşti 80% din componenta mono¬ 
citară; 

- M6 Eritroleucemia acută: eritroblaşti 50% din celulele medulare; mieloblaşti 30% din 
celulele medulare non-eritroide; 



Compendiu de specialităţi medico-chirurgicale 


373 


- M7 LA megacarioblastică (mielofibroza acută): megacarioblaşti evidenţiaţi cu precizie 
doar prin imunofenotipare (CD61, CD41a, CD42b) sau prin microscopie electronică. 

Clasificarea OMS a LAM se bazează pe analiza citogenetică (cu rol major în orientarea 
prognostică şi terapeutică) 1, 2 ’ 5 . Aspectele moleculare citogenetice şi citochimice sunt 
încorporate şi completează datele clasificării morfologice FAB. 

• LAM cu anomalii citogenetice recurente 

- LAM cu t (8;21) 

- LAM cu eozinofile medulare anormale şi inv 16 sau t (16; 16) 

- LA promielocitară cu t (15; 17) şi variantele 

- LAM cu anomalii 11 q23 

•LAMcu displazie multiliniară 

- după SMD sau SMD/SMP 

- fără antecedente de SMD sau SMD/SMP, dar cu displazie în >50% din celulele a 
două sau mai multe linii 

•LAM în legătură cu tratamente efectuate pentru LAM sau SMD 

- după agenţi alkilanţi/radioterapie 

- după inhibitori de topoisomeraza II 

• LAM neclasificate altfel (corespunzător unor subtipuri FAB) 

- LAM cu diferenţiere minimă (FAB MO) 

- LAM fără maturaţie (FAB Ml) 

- LAM cu maturaţie (FAB M2) 

- LAM mielo-monocitară (FAB M4, M5) 

- Eritroleucemia acută (FAB M6) 

- LA megacariocitară (FAB M7) 

- LA cu bazofile 

- Panmieloza acută cu mielofibroză (mielofibroza acută) 

- Sarcomul mieloid 

Manifestări clinice 

Debutul LAM este cel mai adesea insidios, dar rapid progresiv (1-2 săptămâni), cu 
conturarea tuturor simptomelor şi semnelor 1 . 

1. Tabloul clinic este dominat de manifestările dependente de insuficienţa medulară'. 

- sindromul anemic (astenie, palpitaţii, dispnee de efort, paloare) cu agravarea 
progresivă, putând ajunge în 2-4 săptămâni la 4-5 g Hgb/100 ml; 

-sindromul infecţios pe fondul neutropeniei (sub 1000/mm 3 ), cu febră de tip septic, 
angină ulcero-necrotică, ulceraţii bucale, amigdalite acute supurate, infecţii respiratorii 
(pneumonie), infecţii cutanate, poate constitui semnul inaugural al bolii. Este datorat infecţiei 
cu cei mai variaţi germeni microbieni (îndeosebi pseudomonas) sau cu ciuperci (candida), iar 
în cazul infecţiilor cutanate sunt incriminaţi stafilococi şi streptococi; 

-sindromul hemoragipar (pe fondul trombocitopeniei severe şi progresive sau/şi al 
coagulopatiei rezultate din CID) manifestat prin epistaxis, gingivoragii, echimoze, sufuziuni, 
metroragii, hemoptizii, hemoragii digestive, cerebrale, meningiene sau retiniene şi 
retroorbitale; în LAM promielocitară apare un sindrom de coagulare intravasculară diseminată 
(CID) produs de tromboplastina eliberată din granulaţiile promielocitelor. 

2. Pot fi prezente şi manifestări produse prin infiltrarea leucemică în organe şi ţesuturi: 
creşterea presiunii în măduva osoasă (în cazurile cu încărcare leucemică mare), afectare osteo- 
articulară cu infiltraţia cavităţii osoase şi a periostului (dureri osoase sau articulare uneori cu 
tumefacţie inflamatorie); manifestări cutanate şi mucoase (îndeosebi în LAM cu componentă 
monocitară - M4, M5), tipice fiind hipertrofia gingivală sau infiltrările leucemice cutanate; 
semne de leucostază (în cazurile cu număr leucocitar 100.000/mm 3 ): hipoxie, confuzie, 
hemoragii retiniene, opacităţi pulmonare; adenopatiile, hepatosplenomegalia, afectarea 
sistemului nervos central (SNC) sunt rare în LAM la adult (doar în unele cazuri cu M4, M5). 

Examinări paraclinice 

1. Examenul sângelui periferic. Hemograma: anemie de tip aregenerativ progresivă, în 
unele cazuri foarte severă (3-4 g Hgb/100 ml); număr de leucocite crescut (30.000 - 
200 .000/mm 3 ), dar există şi forme cu valori normale sau chiar scăzute (forme leucopenice); 
trombocitopenie progresivă, în formele severe sub 30.000/mm 3 . 

Tabloul sanguin: prezenţa variabilă de celule tinere atipice (blaşti), cu nucleu nematurat 
şi nucleoli numeroşi şi/sau monstruoşi cu citoplasmă bazofilă, granulaţii azurofile (uneori ca 
bastonaşe Auer); există şi celule mature, dar lipsesc celulele de vârstă intermediară („hiatus 
leucemie”). în unele cazuri (forme aleucemice) blaştii lipsesc din sângele periferic. 

2. Medulograma confirmă diagnosticul de LAM (mai ales în formele aleucemice) prin 
evidenţierea a cel puţin 20% blaşti ca infiltraţie leucemică (criteriu obligatoriu de diagnostic) 
şi diminuarea populaţiei medulare normale. Măduva osoasă este de regulă hipercelulară, mai 
rar hipoplazică. După aspectul morfologic pot fi descrişi mieloblaşti (talie mare, nucleu 
neregulat, număr mai mare de nucleoli, prezenţa de corpi Auer patognomonici), monoblaşti 
(nucleu convolut sau lobat, cu 1- 4 nucleoli, citoplasmă fin granulată) sau promielocite (talie 
mare, granulaţii atipice abundente). Pot fi prezente modificări displazice multiliniare. Biopsia 
osteo-medulară trebuie efectuată (cât mai devreme) în LA promielocitară pentru obţinerea de 
date de flow-citometrie, citogenetică şi examinări moleculare (transcriptul PML-RARa). Ea 
este utilă şi în formele rare de LA megacarioblastică (M7) în care se evidenţiază mielofibroza. 

3. Examenul citochimic: mieloblaştii prezintă reacţie pozitivă pentru mieloperoxidaze 
(MPO) şi negru Sudan, monoblaştii pentru a-naftil-esterază, monocitele pentru esterazele 
nespecifice, iar megacarioblaştii pentru MPO plachetare. Examenul citochimic şi-a pierdut din 
importanţă odată cu introducerea tehnicilor de imunofenotipare (flow citometria cu 4 culori). 

4. Imunofenotiparea, prin flow-citometrie din măduva osoasă sau sângele periferic, cu 
anticorpi monoclonali, evidenţiază antigenele de suprafaţă caracteristice subgrupelor de LAM 
permiţând diagnosticul şi clasificarea acestora 1 - 2,s : 

-markeri de linie mieloidă: CD33, CD13, CDllc; CD34 (precursor precoce); CD117 
(linie mieloidă/celulă stern); 

- markeri monocitari: CD 14, CDllb; 

- markeri eritrocitari: glicoforina A, spectrina, antigene de grup sanguin; 

- markeri megacariocitari: GP Ib (CD42b), GP Ilb/IIIa (CD41), factorul von Willebrand. 

De asemenea, imunofenotiparea este utilă în diferenţierea LAM de o LAL. 


JL 

ir 


Compendiu de specialităţi medico-chirurgicale 


375 


în cazuri mai rare, blaştii pot exprima markeri imunofenotipici atât de precursori 
mieloizi, cât şi limfoizi pe aceeaşi celulă (infidelitate de linie) sau să fie prezente două 
populaţii celulare distincte imunofenotipic (leucemie bifenotipică), unele cu markeri de 
limfocit B (mai frecvent CD 19, CD7), altele cu markeri mieloizi şi cu frecvenţă crescută a t 
(9;22)) (cromozom Philadelphia). 

5. Examinări genetice. Trebuie făcute în toate cazurile de LAM, ele evidenţiind 
translocaţii şi deleţii ce oferă informaţii prognostice. Modificări precum t (8;21), t (15; 17), 
invl6, t (16; 16) se asociază cu un prognostic favorabil al bolii; cariotipul normal, trisomia 8 
(8+), anomalia llq23, del(9q), del(7q) trisomia 6 au un prognostic intermediar, del(5q), 
del(7q), anomaliile multiple se asociază cu un prognostic nefavorabil 1 . 

6. Examinări moleculare medulare efectuate prin tehnica FISH şi PCR pot fi evi¬ 
denţiate în cazuri la care cariotipul pare normal la analiza genetică, aşa cum pot fi mutaţii ale 
genelor NPM1 (asociate cu prognostic favorabil) sau FLT3 (asociate cu prognostic 
nefavorabil) 8 . în caz de LA promielocitară vor fi evaluate rearanjările genelor PML/RARa. RT- 
PCR poate evalua boala minimă reziduală după terminarea terapiei. Profilul de expresie genică 
(prin tehnica microarray) permite o clasificare comprehensivă a LAM bazată pe „semnătura” 
a mii de gene 9 . 

7. Alte examinăriparaclinice. Teste precum un timp de protombină (TP) crescut, valori 
scăzute ale fibrinogenului şi prezenţa produşilor de degradare a fibrinei (PDF) pot susţine 
prezenţa unei CID în cadrul LA promielocitare (M3). Pot fi prezente hiperuricemie, valori 
crescute ale lactic-dehidrogenazei (LDH), lizozimurie (în LAM4, LAM5). Trebuie efectuate 
radiografii toracice, recoltate culturi din sânge, din alte ţesuturi sau medii (mai ales la pacienţii 
febrili cu semne de infecţie). Teste PILA sau tipizare de ADN trebuie efectuate la pacienţii care 
sunt potenţiali candidaţi pentru transplant aîlogen. Investigarea funcţiei hepatice şi renale 
(uree, creatinină) este necesară înaintea iniţierii terapiei. Tomografia computerizată (CT) sau 
imagistica prin rezonanţă magnetică (IRM) se vor efectua în cazul prezenţei semnelor sau 
simptomelor care sugerează o afectare a SNC. La cei fără evidenţierea de leziuni la CT sau 
IRM este indicată puncţia lombară. Evaluarea funcţiei miocardice (echocardiografie sau 
scanare MUGA) este indicată în contextul cardiotoxicităţii unor citostatice sau al aplicării 
radioterapiei toracice; toţi pacienţii trebuie să aibă efectuată o ECG înainte de începerea tra¬ 
tamentului. 

Diagnostic 

Diagnosticul LAM se bazează pe aspectul clinic şi pe datele oferite de examinările 
morfologice, citochimice, imunofenotipice, citogenetice şi moleculare. El este sugerat de 
semnele hematopoiezei ineficiente (anemie, infecţii, sindrom hemoragipar) asociate celor de 
proliferare şi infiltraţie blastică în diverse organe sau ţesuturi. Confirmarea diagnosticului este 
adusă de examenul morfologic al măduvei osoase (prezenţa a cel puţin 20% blaşti atipici, 
dislocarea măduvei osoase normale) şi frecvent de examenul sângelui periferic (20% blaşti); 
imunofenotiparea şi examenul citogenetic molecular precizează tipul de leucemie. Pacienţii 
care prezintă anomalii clonale recurente genetice precum t (8;21), t (15; 17), inv(16), t (16; 16) 
trebuie consideraţi ca având LAM indiferent de procentul de blaşti 1 - 5 . 

Diagnosticul diferenţial 

- leucemia acută limfoblastică (LAL): proliferare de limfoblaşti (B sau T) cu aspect 
morfologic şi imunofenotipic caracteristic; 

- sindroamele mielodisplazice cu procent crescut de blaşti (mai ales RAEB) evoluează 
frecvent, în timp, spre o LA; sunt prezente semnele mielodisplaziei şi <20% blaşti; 

-stadiul de transformare blastică a unei leucemii mieloide cronice (LMC): prezenţa 
splenomegaliei voluminoase, lipsa hiatusului leucemie în formula leucocitară, evoluţia de mai 
mulţi ani a bolii; 

- anemia aplastică: evoluează cu anemie, trombocitopenie şi leucopenie, măduva osoasă 
este hipocelulară, deşertică, înlocuită cu ţesut gras; nici în măduva osoasă, nici în sângele 
periferic nu există celule atipice (blaşti); 

- reacţii leucemice (stări infecţioase, septice, paraneoplazice): hiperleucocitoză, 
moderată deviere spre stânga în formula leucocitară (metamielocite, uneori mielocite), dar cu 
absenţa mieloblaştilor şi fără afectarea hematopoiezei generale (anemie, trombocitopenie); 

- mononucleoza infecţioasă (la tineri): evoluţie cu febră, angină, adeno- şi hepato- 
splenomegalie, absenţa hemoragiilor, neutropeniei şi trombocitopeniei, reacţia Paul- Bunel 
pozitivă. 

Evoluţie, complicaţii, prognostic 

In absenţa tratamentului, evoluţia LAM este constant fatală în săptămâni sau 2- 3 luni; 
în unele cazuri, decesul se poate produce foarte repede (în câteva zile) prin hemoragii cerebrale. 
Cu terapia actuală, se pot obţine remisiuni complete în 50-70% din cazuri, iar supravieţuirea la 
5 ani atinge 20-40% din cazuri 1,10 . 

Factori de prognostic nefavorabil: leucocitoza peste 50.000/mm 3 la debut, 
trombocitopenia, sindromul CID, atingerea meningeană iniţială, hipertrofia gingivală, absenţa 
răspunsului iniţial la terapie, vârsta înaintată, LA secundare, subtipurile MO, M5, M6, M7. 

Pe baza profilului citogenetic sunt diferenţiate 3 grupe de prognostic (care 
influenţează durata supravieţuirii: prognostic favorabil -1 (8;21), t (15; 17), inv (16), mutaţiile 
genei NPM1, gena de fuziune PML-RARa; prognostic nefavorabil - anomaliile cromozomiale 
multiple, del(5q), del(7q), 1 lq23, anomaliile genei LLT3; prognostic intermediar - cariotipul 
normal, trisomia 8, alte anomalii cromozomiale nemenţionate anterior 1,2 . 

Pacienţii cu LA promielocitară pot fi stratificaţi în trei grupe de risc pe baza numărului 
de leucocite şi trombocite 6 : 

- risc scăzut: leucocite <10.000/mm 3 şi trombocite 40.000/mm 3 ; 

- risc intermediar: leucocite <10.000/mm 3 şi trombocite <40.000/mm 3 ; 

- risc crescut: leucocite 10.000/mm 3 . 

Cu terapia actuală, LA promielocitară are un prognostic bun, cu o rată de curabilitate de 
70% 6, n . Recăderile cutanate şi în SNC apar frecvent în cazurile cu prezenţa markerului CD56 
în peste 20% din promielocite şi se asociază cu un prognostic nefavorabil 1 *-. 

în final, toate cazurile de LAM sfârşesc prin complicaţii hemoragice sau infecţioase; 
infecţiile pot fi bacteriene (Gram pozitive şi Gram negative) sau fungice (Candida şi 
Aspergillus), mai rar virale; pot să apară şi complicaţii metabolice (nefropatia urică, sindromul 
de liză tumorală) sau enterita neutropenică. 

Tratament 

1. în LAM, ca în toate formele de LA, tratamentul este complex. El vizează uneori 
atitudini de urgenţă: leucafereză în cazurile cu hiperleucocitoză (100 x 10 9 /1) 

sau cu prezenţa leucostazei; hidratare intensă şi alcalinizarea urinei (pentru a preveni sindromul 
de liză tumorală) în cazurile cu număr crescut de blaşti în sângele periferic; antibioterapie 
(empirică) cu spectru larg pentru sepsisul neutropenic; reanimare cardiovasculară şi 
respiratorie în şocul septic sau hemoragia masivă. 

2. Tratamentul suportiv: masă eritrocitară pentru corectarea anemiei; masă 
trombocitară pentru a menţine numărul trombocitelor 10 x 10 9 /1 (sau la 20 x 10 9 /1 în caz de 
şoc septic pe antibioterapie, anomalii ale hemostazei; 50 x 10 9 /1 în LA promielocitară); se mai 
pot administra factori de coagulare (plasmă proaspătă congelată, crioprecipitat) în funcţie de 
testele de hemostază şi manifestările hemoragice. Antibioterapia profilactică va asocia 
fluorochinolone (ciprofloxacin, levofloxacin) cu antifungice (fluconazol, posaconazol); în 
neutropenia febrilă (neutrofile 1000/m 3 , febră 38 C) se asociază (empiric) cefalosporine 
(generaţia 2-3) cu aminoglicozide şi antifungice, modificarea antibioterapiei făcându-se, 
ulterior, în funcţie de rezultatul examinărilor bacteriologice (hemocultură, urocultură, cultură 
din spută sau alte medii/ţesuturi); factorii de creştere (G-CSF sau GM-CSF) nu sunt indicaţi 
de rutină, dar administrarea lor, după polichimioterapia agresivă cu prezenţa neutropeniei sub 
500/mm 3 , poate reduce perioada de aplazie post-chimioterapie; hidratare şi administrare de 
allopurinol sau rasburicase pentru prevenirea hiperuricemiei. 

3. Chimioterapia se administrează cu scopul eliminării celulelor leucemice şi pentru 
obţinerea remisiunii complete (RC) hematologice. Criteriile unei RC sunt: măduva osoasă cu 
celularitate normală (5% blaşti, reprezentare normală a hematopoiezei triliniare), normalizarea 
sângelui periferic (absenţa blaştilor, neutrofile > 1500/mm 3 , Hb 10 g/dl), absenţa 
organomegaliei şi splenomegaliei. RC nu este sinonimă cu vindecarea; celulele leucemice nu 
mai pot fi detectate prin examenul morfologic convenţional, dar ele pot fi identificate prin 
tehnici moleculare; RC hematologică este, de fapt, expresia reducerii celulelor leucemice cu 3 
log (de la IO 12 la diagnostic, la IO 9 în cazul RC). 

Tratamentul constă în două faze: 

- tratamentul de inducţie a remisiunii. Există mai multe regimuri de inducţie, cel mai 
utilizat fiind regimul „3+7”: administrarea zilnic, timp de 3 zile a unei antracicline 
(daunorubicin, epirubicin, idarubicin) în perfuzie i.v. de 15-30 minute asociată cu 
citozinarabinozidă (Ara-C), în perfuzie continuă intravenoasă timp de 7 zile. După 3-4 
săptămâni este evaluată măduva osoasă (mielogramă) pentru aprecierea răspunsului terapeutic. 
Lipsa RC impune administrarea a încă 1-2 cure la intervale de 21 de zile. După tratamentul de 
inducţie, rata RC este de 60-80% la bolnavii sub vârsta de 60 de ani şi de 20-40% la cei peste 
această vârstă 1,5, 13 . 

- tratamentul de consolidare după obţinerea RC, cu doze mari (3 g/m 2 ) de Ara-C sau 
doze standard de Ara-C putându-se asocia la fiecare cicluri de 21 de zile cu un agent fără reacţie 
încrucişată (etoposid, mitoxantronă, n-amsacrină). Se dau 3-4 cure a câte 3 zile; tratamentul de 
consolidare reduce în continuare încărcarea leucemică şi riscul de recădere a bolii. 

în cazurile cu prognostic nefavorabil, tratamentul de consolidare poate include o fază de 
intensificare sau transplantul autolog sau allogen 14,15 . Analiza factorilor de prognostic permite 
o stratificare a riscului bolii. 

Pacienţii din gmpa de risc redus vor primi tratament cu doze crescute de ARA-C (3 
g/m 2 ) în perfuzie i.v. timp de 3 ore la fiecare 12 ore, în zilele 1, 3 şi 5 pentru 

4 cicluri de tratament sau numai 2 cicluri urmate de transplant autolog de celule stern. Pacienţii 
cu risc intermediar vor primi 4 cicluri aceeaşi schemă de tratament cu ARA-C sau transplant 
allogen de celule stern. Pacienţii cu risc crescut vor fi supuşi unui transplant allogen de celule 
stern sau vor fi incluşi în trialuri clinice; dacă acest lucru nu este posibil, vor primi tratament 
cu ARA-C în doze crescute, la fel ca în celelalte grupe de risc. 

Recurgerea la un tratament ţintit cu anticorpi monoclonali (ex. gemtuzumab 
ozogamicin, anti-CD33) asociaţi cu ARA-C, poate îmbunătăţi rata remisiunilor, dar fără o 
prelungire semnificativă a supravieţuirii 16,17 . 

De menţionat că tratamentul este adaptat vârstei pacienţilor; bolnavii cu vârsta peste 60 
de ani, cu rezervă hematopoietică medulară mai redusă, vor fi supuşi unei chimioterapii mai 
puţin agresive şi rareori unui transplant. întrucât antraciclinele au un efect cardiotoxic, la aceşti 
bolnavi se va da mitoxantronă (inhibitor de topoizomerază II, fără potenţial cardiotoxic) în 
locul antraciclinei. La bolnavii în vârstă, cu status de performanţă precar sau cu factori de 
prognostic nefavorabil (mai ales citogenetici), se pot administra doar doze mici de Ara-C 
subcutanat, azacitidină sau decitabină i.v., sau terapie orală cu hidroxicarbamid (hidroxiuree), 
etoposid sau melphalan 18 . Bolnavii cu cifră crescută de leucocite (30.000/mm 3 ) vor fi trataţi 
însă la fel cu bolnavii tineri. Bolnavii cu vârsta sub 60 de ani vor fi supuşi, ca regulă generală, 
tratamentului cu 4 cure de chimioterapie combinată intensivă; după fiecare din aceste cure 
apare o perioadă de 2-3 săptămâni de mielosupresie profundă (aplazie postcitostatică), 
perioadă în care este necesară recurgerea la terapia suportivă amintită mai sus. 

Tratamentul de menţinere nu aduce beneficiu evident şi nu este utilizat în LAM 
(eventual poate fi aplicat la unii pacienţi vârstnici ce nu pot urma chimioterapie intensivă). 
Tratamentul de menţinere se utilizează însă şi este eficient în LA promielocitară. 

4. Transplantul allogen de celule stern, de la donator înrudit (preferabil din familie), 
este indicat la pacienţii mai tineri (sub 45 de ani) cu LAM cu prognostic nefavorabil, după 
obţinerea primei RC; el poate fi aplicat şi la unii bolnavi mai în vârstă, cu utilizarea unui regim 
de condiţionare de intensitate redusă 15,19 . Pentru bolnavii cu factori citogenetici de prognostic 
favorabil, transplantul va fi rezervat ca o terapie de salvare sau în cazul bolii refractare sau al 
recăderilor. Transplantul allogen reduce riscul recăderilor de boală, dar este grefat de o 
mortalitate peri transplant de 10-25% şi de riscul apariţiei bolii grefa contra gazdă. 

Transplantul autolog de celule stern poate fi aplicat la pacienţii sub vârsta de 65 de ani, 
cu risc intermediar sau crescut, în absenţa unui donator compatibil, în prima RC; mortalitatea 
este mai redusă, nu apare boala grefă contra gazdă, are o rată a recăderilor de 40-50%. 

5. Tratamentul recăderilor de boală sau al cazurilor refractare. Pacienţii care nu 
răspund la tratamentul de inducţie au un prognostic infaust. Ratele de răspuns depind de durata 
primei remisiuni. Recăderea de boală apare la 50% din cazurile care au obţinut RC după 
chimioterapia convenţională cel mai adesea în primii 2-3 ani. O a doua RC, îndeosebi la tineri, 
se poate obţine la jumătate din cazuri prin recurgerea la chimioterapia cu doze mari de Ara-C 
asociate cu fludarabină, etoposid sau idarubicină şi G-CSF (schema FLAG-IDA), combinaţia 
mitomicin+etoposid+Ara-C (MEC) sau combinaţia cladribină+Ara- 
C+mitoxantronă+filgastrim (CLAG-M) 1,5,20 . Terapia de ales rămâne 

însă allotransplantul de celule stern şi infuzia de limfocite de la donator pentru prevenirea 
recăderii post transplant. 

6. Tratamentul LA promielocitare. Datorită biologiei sale particulare, prezenţei t( 15; 
17) şi riscului de dezvoltare a CID înainte de tratament sau după aplicarea acestuia se impune 
recurgerea la terapie cât mai curând după precizarea diagnosticului. LA promielocitară este 
sensibilă şi responsivă la tratamentul cu acid all-trans-retinoic (ATRA), agent reversor care 
induce diferenţierea promielocitelor leucemice în granulocite mature 6, 22 . ATRA va fi 
administrat cât mai precoce, încă de la suspiciunea de LA promielocitară. ATRA singur nu 
permite obţinerea de remisiuni de durată şi de aceea se asociază, în tratamentul de inducţie, 
chimioterapia cu antracicline (idarubicină). în cazurile cu risc crescut tratamentul se va face cu 
ATRA+antraciclină+ARA-C. La pacienţii care nu pot primi antracicline, ATRA se va da în 
combinaţie cu trioxidul de arsen (AS2O3) 23 ’ 24 . în cazurile cu risc crescut de boală este necesar 
tratament intratecal cu ARA-C + hidrocortizon în 5 aplicaţii săptămânale. Prezenţa CID 
necesită administrarea de ATRA, de masă trombocitară şi crioprecipitat (pentru a menţine un 
număr de trombocite 20.000/mm 3 şi fibrinogenul peste 100-150 mg/dl). Trebuie reţinut, de 
asemenea, că în cursul tratamentului cu ATRA, în primele 21 de zile, poate să apară „sindromul 
acidului retinoic (SAR) sau sindromul de diferenţiere” caracterizat prin febră, hipotensiune, 
creştere în greutate, distresă respiratorie, serozită cu afectare pîeurală sau pericardică, 
hipoxemie, insuficienţă renală acută, alterarea funcţiilor hepatice. Tratamentul SAR se face 
prin administrare de corticosteroizi intravenos 25 . 

După inducţie este necesară terapia de consolidare (3 cicluri lunare) cu antracicline 
(idarubicin), iar ulterior tratament de întreţinere (până la 2 ani) cu ATRA intermitent (15 zile 
la fiecare 3 luni) şi doze mici de citostatice (metotrexat şi purinetol). Cu acest tratament, se pot 
obţine vindecări în 50-70% din cazuri. Varianta de LAM3 cu prezenţa t (11; 17) este rezistentă 
la tratamentrul cu ATRA. în aceste cazuri, precum şi în recăderile de boală, se poate recurge la 
tratament cu As 2 0 3 , substanţă cu efect antileucemic utilă şi în formele de LAM cu t (15; 17). 
Se administrează în perfuzii zilnice, până la obţinerea RC, ulterior ca tratament de consolidare 
timp de 4-5 săptămâni 26,21 . O variantă a tratamentului de consolidare o reprezintă transplantul 
de celule stern. 

Leucemia acută limfoblastică 
Epidemiologie 

LAL este întâlnită mai frecvent la copii în vârstă de 2-10 ani, cu o vârstă medie de 3,5 
ani. Reprezintă aproximativ 25% din cancerele apărute până la vârsta de 14 ani şi 75% dintre 
tipurile de leucemii în pediatrie. La adulţi apare ca o formă mai rară de leucemie, având o 
incidenţă de 0,7-1,8/100.000 pe an, cu două vârfuri de incidenţă mai crescută, în intervalele 
15-25 de ani şi peste 80 de ani. Incidenţa este uşor mai mare la bărbaţi faţă de femei 1 . 
Etiopatogenie 

Etiologia LAL este necunoscută, dar sunt incriminaţi o serie de factori din mediul 
înconjurător sau care ţin de o predispoziţie genetică (susceptibilitate individuală), în parte 
similari cu cei descrişi la LAM. Sunt discutaţi o serie de factori virali ce ar acţiona prenatal sau 
în prima copilărie şi care ar avea rol în transformarea malignă limfocitară. Sunt incriminate 
virusuri precum HTLV-1, Epstein-Barr, virusurile herpetice, virusul citomegalic etc. 
încorporarea genomului viral în nucleul celulei gazdă (fie prin acţiune directă în cazul 
virusurilor ADN, fie prin intermediul unei revers-transcriptaze în cazul virusurilor ARN) duce 
la anomalii citogenetice într-o singură celulă stern limfoidă, cu selectarea unei clone leucemice 
ce dobândeşte avantaj de creştere faţă de celulele normale. Este inhibată hematopoieza normală 
cu apariţia sindromului de insuficienţă medulară 1,2 . 

Clasificarea LAL 

Clasificarea morfologică FAB a LAL cuprinde 3 sub tipuri: 

• LAL1 - forma microlimfoblastică, cu limfoblaşti de talie mai redusă, aspect monomorf; 
întâlnită cel mai adesea la copii şi la 25-30% dintre bolnavii adulţi; 

• LAL2 - forma macrolimfoblastică, cu limfoblaşti de talie mai mare, de mărimi diferite; 
este întâlnită cel mai adesea la adulţi (70% din cazuri); 

• LAL3 - forma cu celule Burkitt-like, de talie mare, omogene; reprezintă 1-2% din 
cazuri la adulţi. 

Această clasificare nu reflectă nici aspectele imunofenotipice şi citogenetice, nici pe 
cele clinice ale LAL. 

Clasificarea imunofenotipică (OMS) se bazează pe markerii specifici exprimaţi în 
diverse faze de dezvoltare de progenitorii şi precursorii limfoizi B şi T. 

• LAL de linie B (85%): forma pro-B (5% copii; 10% adulţi); forma comună (65% copii; 
50% adulţi); forma pre-B (15% copii; 10% adulţi); forma cu limfocite B mature (3% copii; 5% 
adulţi). 

• LAL de linie T (15%): forma pre-T (1% copii; 7% adulţi); forma cu limfocit T matur 
(11% copii; 17% adulţi). 

Clasificarea OMS include grupele morfologice LI şi L2 cu precursori B sau cu 
precursori T limfoblastici; subtipul L3 este inclus în grupul de neoplazii ale limfocitelor B 
mature ca leucemie/limfom Burkitt 1,2 . 

Aspecte clinice 

LAL debutează, cel mai adesea, prin apariţia rapidă a semnelor de insuficienţă 
medulară: sindrom anemic, sindrom infecţios de tip septic, cu manifestări respiratorii la nivel 
bucal, perianal sau piele (cauzate de stafilococ, pneumococ, candida), febră, transpiraţii; 
sindrom hemoragipar (purpură, echimoze, epistaxis, gingivoragii, metroragii, 

hemoragii retiniene, digestive sau cerebrale). Frecvent pot să apară dureri osoase sau articulare 
(mai ales la copii), sindromul de leucostază (hipoxie, confuzie, insuficienţă respiratorie). 

Infiltrarea leucemică duce la apariţia adenopatiilor şi hepatosplenomegaliei uşoare sau 
moderate, a orhitei leucemice, iar afectarea sistemului nervos central (20% din cazuri, la debut 
sau pe parcursul progresiei bolii) la paralizii de nervi cranieni (îndeosebi a nervului facial), 
tulburări senzitive şi sindrom meningeal. în 10-15% din cazuri (îndeosebi în LAL cu celule T) 
poate fi afectat mediastinul sau pot fi prezente infiltraţiile leucemice cutanate (leucemide). 

Examinări paraclinice 

1. Examenul sângelui periferic evidenţiază anemie, trombocitopenie, număr leucocitar 
crescut (uneori normal sau scăzut), cu prezenţa de celule imature (limfoblaşti) în procent 
variabil, celule care prezintă citochimic reacţie PAS pozitivă. 

2. Examenul măduvei osoase (aspirat ± biopsie) evidenţiază o măduvă de regulă 
hipercelulară şi prezenţa de limfoblaşti în procent de peste 20% (criteriu necesar pentru 
diagnostic). 

3. Imunofenotiparea (prin tehnica de citometrie în flux) evidenţiază markeri de limfocit 
B (CD 10, CD 19, CD20) sau de limfocit T (CD3, CD7), ca şi markeri de celulă limfoidă 
nediferenţiată (TdT, HLA-DR), mai rar markeri de celulă stern (CD34). Analiza 
imunofenotipică defineşte subtipurile de LAL şi are rol în orientarea conduitei terapeutice. 

4. Analiza citogenetică şi analiza moleculară oferă informaţii prognostice, modificările 
fiind prezente în peste 80% din cazuri. Majoritatea sunt translocaţii: t (9;22) sau cromozomul 
Philadephia (cu transcriptul bcr-abl, tip pl90) în 20-25% din cazuri, fiind un factor de 
prognostic nefavorabil; t (8; 14) asociată cu LAL3; t (10; 14); t (4; 11) asociată cu boală 
refractară şi recădere precoce; t (11; 19) în LAL cu celule T şi având prognostic favorabil 3 . Mai 
pot fi prezente anomalii de număr (hiperploidie, hipoploidie) sau anomalii structurale. De 
asemenea, analiza profilului de expresie genică poate identifica grupe distincte de LAL, 
inclusiv pe cele cu risc crescut de dezvoltare a unei LAM în relaţie cu chimioterapia aplicată 
pentru tratamentul LAL. 

5. Examenul ECR (puncţie lombară) poate detecta afectarea SNC; înaintea efectuării 
puncţiei lombare se va face examenul fundului de ochi, CT cerebral, la nevoie transfuzie de 
masă trombocitară. Pentru evitarea însămânţării leucemice, examenul LCR poate fi amânat 
până la reducerea numărului crescut de leucocite. 

6. Alte investigaţii. Ca şi LAM, sunt necesare: teste pentru aprecierea coagulării (timp 
protombină, aPTT, fibrinogen, produşi de degradare a fibrinei); analize biochimice (LDH, acid 
uric, teste funcţionale hepatice şi renale); investigaţii radiologice (radiografie toracică, 
examinări CT) şi alte funcţii cardiace (ECK, MUGA); efectuarea de culturi (îndeosebi 
hemoculturi în cazurile febrile sau cu alte semne de infecţie fără febră) 1,2 . 

Diagnostic 

Diagnosticul LAL se bazează pe prezenţa celor 3 sindroame (anemic, infecţios, 
hemoragipar), pe prezenţa a cel puţin 20% limfoblaşti în măduva osoasă şi/sau sângele 
periferic, fiind susţinut de investigaţiile imunofenotipice şi genetice. Pentru o stratificare 
optimă a riscului bolii şi o atitudine terapeutică adaptată acestuia, limfoblaştii 

trebuie analizaţi pentru anomalii citogenetice recurente specifice. în acest sens se utilizează 
analize ale cariotipului, tehnica FISH şi RT-PCR pentru genele de fuziune (ex. BCR-ABL). 

Diagnosticul diferenţial se face cu LAM, anemia aplastică, mononucleoza infecţioasă, 
limfoamele cu descărcare de limfocite maligne în sângele periferic; LAL cu prezenţa 
cromosomului Phl trebuie diferenţiată de o LAL secundară din faza de transformare blastică a 
unei leucemii mieloide cronice. 

Evoluţie şi prognostic 

Evoluţia LAL este variabilă, în lipsa tratamentului decesul producându-se în 1-3 luni 
prin complicaţii infecţioase şi hemoragice. Numai 20-40% dintre adulţii cu LAL pot fi 
vindecaţi prin regimurile de tratament actuale 4 . 

Pacienţii cu LAL sunt împărţiţi în 3 grupe de risc: bun, intermediar şi nefavorabil 1,5 . 

Prognosticul este bun la copii, cu şanse de vindecare în 70-80% din cazuri. La adulţi 
prognosticul este mult mai nefavorabil datorită prezenţei crescute a factorilor cu prognostic 
nefavorabil (vârsta peste 60 de ani, număr leucocitar crescut 30.000/mm 3 în LAL-B şi 
100.000/mm 3 în LAL-T, afectarea SNC, imunofenotip pro-B, pro-T, Pre-B) şi toxicităţii legate 
de tratamentul citostatic. De asemenea, LAL cu prezenţa de modificări citogenetice precum t 
(9;22) sau t (4; 11), cu CD 10 negativ, cele la care timpul necesar pentru obţinerea RC este 
prelungit (4 săptămâni), sau cu prezenţa bolii minime reziduale după inducţia sau în timpul 
terapiei de consolidare, au o evoluţie şi prognostic mai nefavorabile. Grupul de prognostic 
favorabil cuprinde vârsta tânără (sub 30 de ani), lipsa modificărilor citogenetice adverse, număr 
leucocitar < 30.000/mm 3 , obţinerea de remisiuni complete în mai puţin de 4 săptămâni. 

Pacienţii cu LAL cu celule precursoare B au un prognostic foarte nefavorabil; 
recurgerea la transplantul allogen poate duce la supravieţuiri prelungite, îndeosebi în cazurile 
cu prezenţa t (4; 11). LAL cu celule T este asociată cu vârsta mai tânără, sexul masculin, 
prezenţa unei mase mediastinale, valori mai crescute ale leucocitelor şi hemoglobinei, o 
supravieţuire mai prelungită (mai ales în cazurile în care imunofenotipic se evidenţiază un 
număr crescut de markeri de limfocit T). Supravieţuirea este mai redusă în formele cu 
hipodiploidie. 

Infecţiile şi hemoragiile sunt principalele complicaţii ce duc la decesul pacienţilor cu 
LAL 1,2 . 

Tratament 

Tratamentul LAL recunoaşte aspecte similare cu cele din LAM în ceea ce priveşte 
terapia unor situaţii de urgenţă sau terapia suportivă. Conduita terapeutică trebuie să ţină seama 
de prezenţa sau absenţa cromozomului Phl, precum şi de vârsta bolnavilor 1,4 ’ 5 . 

Chimioterapia LAL urmăreşte eliminarea celulelor leucemice şi obţinerea unei RC 
hematologice (care nu este sinonimă cu vindecarea) prin reducerea cu 3 log a celulelor 
leucemice (de la IO 12 la diagnostic, la IO 9 în RC). Tratamentul constă în: 

Terapia de inducţie a remisiunii. La pacienţii cu absenţa cromozomului Phl se 
recurge la asocierea unei antracicline (doxorubicin) cu vincristin, corticoterapie (prednison, 
prednisolon), ciclofosfamidă şi asparaginază, administrate în ciclu de 4-6 săptămâni. Se obţin 
remisiuni complete în 65-85% din cazuri. în ultimii ani, în terapia de inducţie se folosesc 
combinaţii precum hiper-CVAD cu metotrexat şi ARA-C 1,2 . 

Consolidarea remisiunii pentru reducerea şi eliminarea încărcăturii tumorale şi a 
riscului de recădere a bolii, prin utilizarea alternativă, în două faze de consolidare, a 
medicamentelor din ciclurile de inducţie sau a altor agenţi citotoxici. Se folosesc doze mari de 
ciclofosfamidă, metotrexat şi citozinarabinozidă. Inducţia şi consolidarea, ca o chimioterapie 
intermitentă, durează aproximativ 6 luni de zile. 

Terapia intratecală, pentru profilaxia determinărilor în SNC şi a meningitei 
leucemice, prin administrare de metotrexat şi citozinarabinozidă sau prednisolon: se începe 
timpuriu în faza de consolidare şi se continuă pe perioada consolidării şi în perioada de 
menţinere. 

Tratamentul de întreţinere (până la 2-3 ani), cu administrarea de doze mici de 
metotrexat (săptămânal) şi mercaptopurină (zilnic) asociate cu vincristin şi prednison (lunar), 
precum^şi metotrexat intratecal. 

în LAL cu prezenţa cromozomului Philadelphia, la schemele de polichimioterapie se 
asociază şi inhibitori de tirozin-kinază (TKI), de regulă imatinib, nilotinib sau dasatinib, urmate 
de transplant allogen de celule stern; dacă nu se face transplantul se va continua chimioterapia 
asociată cu TKI timp îndelungat 6 ' 9 . 

în LAL cu celule B (tip Burkitt), cu exprimarea antigenului CD20, se dovedeşte utilă 
asocierea la schemele de polichimioterapie a Rituximab-ului (anticorp monoclonal anti-CD20), 
o doză la fiecare ciclu. 

în formele de LAL rezistente la tratament sau în recăderea de boală se admi¬ 
nistrează scheme precum Hyper-CVAD conţinând doze mari de Ara-C sau metotrexat, în 
combinaţie cu antracicline (idarubicin sau mitoxantron), corticoterapie, antimetaboliţi (6- 
mercaptopurină), urmate de consolidare până la 2 ani. Pacienţi cu LAL bcr-abl pozitiv, aflaţi 
pe tratament cu TKI (imatinib, dasatinib sau nilotinib), la recădere pot beneficia de tratament 
cu ponatinib, un TKI util mai ales în cazurile cu prezenţa unor mutaţii rezistente (T315I) 10, u . 

La obţinerea remisiunii se poate recurge la transplant alogenic de celule stern 
hematopoietice ce conferă o şansă de vindecare de 40-60%; transplantul autolog poate fi 
aplicat în lipsa unui donator compatibil 12 ' 14 . 

Leucemia mieloidă cronică 

Definiţie 

Leucemia mieloidă cronică (LMC) este o boală malignă a celulei stern hematopoietice 
pluripotente caracterizată prin proliferarea importantă predominant a seriei granulocitare în 
toate stadiile de maturaţie şi prezenţa cromozomului Philadelphia (Phl) şi/sau a 
rearanjamentului BCR-ABL, anomalie citogenetică cu rol patogenetic dovedit. Capacitatea de 
diferenţiere a granulocitelor nu este pierdută, astfel că în sângele periferic se găseşte un număr 
crescut de granulocite şi de precursori imaturi ai acestora, ocazional celule blastice (deviaţie la 
stânga a formulei leucocitare) 1 " 3 . 

Epidemiologie 

LMC este o neoplazie mieloproliferativă cronică şi reprezintă 15-20% din leucemiile 
adultului. Incidenţa este de aproximativ 1,5 cazuri noi pe an la 100.000 de indivizi şi creşte 
progresiv cu vârsta. Boala poate să apară la orice vârstă. Vârsta medie la diagnostic este în jurul 
a 55 de ani şi este rară la copii (3-5% din leucemiile copilului). Este mai frecventă la sexul 
masculin (1,5:1). La pacienţii tineri se poate constata o formă agresivă de LMC, uneori chiar 
în fază accelerată sau în criză blastică 4 ' . 

Etiopatogeneză 

în producerea LMC este dovedită implicarea radiaţiilor ionizante. Deşi insuficient 
dovediţi, factori precum expunerea la benzen, fumatul, diverse virusuri, au fost incriminaţi ca 
având un posibil rol patogenetic. Markerul specific al bolii este cromozomul Phl, un cromozom 
22 scurtat rezultat în urma unei translocaţii reciproce, t (9;22) (q34;ql 1), între braţele lungi ale 
cromozomilor 9 (oncogena ABL) şi 22 (oncogena BCR). El este prezent în 90-95% din cazurile 
de LMC. Translocaţia t (9;22) va duce la formarea unei gene de fuziune hibride BCR-ABL, 
răspunzătoare (prin sinteza unui ARN mesager de fuziune) de producerea unei proteine cu 
greutatea de 210 kd numită p210, proteină cu intensă activitate tirozinkinazică. Proteina p210 
activează o serie de cascade de semnale intracelulare ce influenţează procesul de creştere şi 
diferenţiere celulară. Astfel, celulele cu translocaţia BCR-ABL scapă se sub controlul 
fiziologic asupra 

creşterii şi diferenţierii celulare şi devin celule leucemice 6,1 . Transcriptul BCR-ABL are şi un 
efect antiapoptotic, celulele Phl + scăpând procesului natural de apoptoză (moarte celulară 
programată). în consecinţă, se ajunge la o proliferare medulară anormală şi necontrolată a 
celulelor Phl + , cu afectare predominantă a îiniei mieloide, cu creşterea masei granulocitare 
totale (dar şi cu implicarea liniilor eritroidă şi limfoidă), cu eliberarea prematură în circulaţie 
de celule precursoare (leucocitoza) şi migrarea lor către localizări extramedulare (splină, ficat, 
ţesuturi). Distrugerea concomitentă a unui număr mare de granulocite duce la hiperuricemie 
(accentuată şi prin terapia citostatică în cursul evoluţiei bolii). Granulocitele aparent mature, 
au o citoplasmă imatură biochimic şi prezintă un conţinut scăzut de fosfatază alcalină 
leucocitară (FAL) ca expresie a unui deficit de maturaţie enzimatic. 

Aspecte clinice 1 2 5 7 

LMC are o evoluţie în două faze: una cronică şi alta de acutizare (transformare blastică). 
Adesea, este înregistrată o a treia fază, intermediară, faza de accelerare 3 . 

î. Faza cronică 

Boala debutează insidios, cu o evoluţie mult timp (luni de zile) asimptomatică. Adesea 
(30% din cazuri), când cifra de leucocite nu depăşeşte 30.000/mm, LMC poate fi 
asimptomatică şi să reprezinte o descoperire întâmplătoare (efectuarea unei hemograme la 
un control de rutină). Simptomele nespecifice apar de regulă după câteva luni de evoluţie a 
bolii. Ele pot cuprinde astenie, fatigabilitate, scădere ponderală, balonări, senzaţie de jenă sau 
greutate în hipocondrul stâng (datorată splenomegaîiei), mai rar dureri osoase vagi (stern, 
coaste, vertebre) sau transpiraţii accentuate şi subfebrilităţi ca expresie a unui hipermetabolism. 
Uneori, debutul este aparent brusc, marcat direct de complicaţii: infarct splenic, crize de 
gută, colică renală, priapism, hemoragii retiniene, tromboze, sindrom de leucostază (la cifre ale 
leucocitelor peste 200-300.000/mm 3 ) cu manifestări neurologice (paralizii de nervi cranieni, 
vertij, sindrom Meniere, diplopie, accidente vasculare cerebrale) sau insuficienţă respiratorie 
acută. Foarte rar (cazuri neglijate), boala este diagnosticată doar în faza de metamorfozare 
blastică, situaţie în care sunt prezente sângerări, peteşii, echimoze, febră asociată infecţiilor sau 
dureri osoase. 

• Examenul clinic: splenomegalia (semnul cel mai constant) creşte în paralel cu cifra 
leucocitară, depăşeşte cu ceî puţin 5 cm rebordul costal stâng în momentul diagnosticului; la 
peste 50% din cazuri poate atinge dimensiuni gigante (8-10 kg, până la creasta iliacă şi chiar 
înjumătăţea dreaptă a abdomenului), este fermă, nedureroasă, producând deseori fenomene de 
compresie intraabdominală; hepatomegalie progresivă (de regulă în contextul hematopoiezei 
extramedulare ce apare în splină); paloarea muco- tegumentară de grad variabil (mai ales în 
faze avansate de boală), uneori dureri la compresiunea sternului. 

• Examinări paraclinice în faza cronică: 

-hemograma evidenţiază: hiperleucocitoză (100.000-300.000/mm 3 ; valori sub 
50.000/mm 3 pot fi întâlnite la debutul bolii); anemie, de regulă moderată, normocromă, 
normocitară; în 40-50% din cazuri poate fi prezentă trombocitoza (500-600.000/mm 3 ); 

- frotiul periferic este caracteristic: prezenţa tuturor stadiilor de maturaţie 
granulocitară, de la mieloblaşti, mielocite, metamielocite (deviere la stânga), la granulocitele 
nesegmentate şi segmentate, uneori granulocite hipersegmentate. Bazofilia este constantă, de 
regulă 5-15%, în LMC cu bazofile putând atinge 30-40%; 

- fosfataza alcalină leucocitară (scorul FAL) este scăzută sau absentă în toate cazurile 
de LMC în faza de evoluţie cronică, ea crescând în fazele accelerată sau de transformare 
blastică; 

- mielograma: măduva bogată, hipercelulară, cu predominanţa granulocitelor (80- 
90%), cu prezenţa tuturor formelor de maturaţie şi deviere la stânga similară cu cea descrisă în 
frotiul periferic; seria eritrocitară este procentual redusă, iar seria megacariocitară este 
hiperplazică în majoritatea cazurilor. Biopsia osteomedulară poate aprecia fibroza reticulinică, 
frecvent prezentă, dar de grad moderat. Mielograma oferă posibilitatea evidenţierii 
cromozomului Phl; 

- investigaţii citogenetice şi moleculare: evidenţierea cromozomului Phl din măduva 
osoasă (la 90-95% din cazuri) şi/sau a rearanjamentului BCR-ABL (din măduva osoasă sau din 
sângele periferic; în majoritatea cazurilor Phl negative la debutul LMC, tehnici precum RT- 
PCR sau FISH pot evidenţia gena hibridă BCR-ABL. Au fost identificate două forme ale 
mutaţiei BCR-ABL: b2a2RNA (70% din cazuri) şi b3a2 RNA (30% din cazuri); ultima se 
asociază cu o fază cronică mai scurtă, cu trombocitoză şi cu o supravieţuire mai redusă. Pe 
lângă cromozomul Phl, în 10-15% din cazuri, pot fi constatate anomalii adiţionale (cromozom 
Phl dublu, trisomie 8, deleţie Y), incidenţa acestora crescând pe parcursul evoluţiei bolii; 

- modificări biochimice: hiperuricemie, creşterea nivelului seric al LDH, 
histaminemiei, vitaminei B12 serice. Anomaliile biochimice apar ca urmare a turnover-ului 
crescut al celulelor mieloide, a terapiei citostatice aplicate şi explică manifestări precum diateza 
urică (litiaza renală, nefropatia urică, artrita urică), frecvenţa crescută a ulcerului 
gastric/duodenal, pruritul, urticaria la frig etc. 

Diagnosticul este pus pe baza hiperleucocitozei, a formulei leucocitare cu deviere la 
stânga (până la mieloblaşti) a seriei granulocitare, bazofîliei, pe prezenţa splenomegaliei 
marcate. Confirmarea diagnosticului este adusă de evidenţierea cromozomului Phl sau a 
transcriptului BCR-ABL 1, . 

Diagnostic diferenţial 

1. Celelalte neoplazii mieloproliferative cronice (Phl negative), îndeosebi 
mielofibroza idiopatică (MI). în MI, la o leucocitoză care nu depăşeşte, de regulă, 40- 
50.000/mm 3 se asociază o splenomegalie voluminoasă; apar semne de hematopoieză 
extramedulară (eritrocite în picătură, eritroblaşti, fragmente de megacariocite), în măduva 
osoasă hematopoieza este redusă prin proliferarea fibroblastică; FAL este normală sau crescută, 
iar cromozomul Phl este absent. 

în trombocitemia esenţială (TE) şi în policitemia vera (PV) este prezentă trombocitoză 
pronunţată, respectiv poliglobulia; apar fenomene tromboembolice şi hemoragi- ce, leucocitoză 
este moderată, fără devierea la stânga a formulei leucocitare. FAL este normală, iar 
cromozomul Phl este absent. Janus-Kinaza (mutaţia JAK-2) este prezentă în 90% din cazurile 
de PV, în 60-70% din cazurile de TE şi în 50% din cele de MI. 

2. Reacţiile leucemoide (din infecţii bacteriene, intoxicaţii, tumori solide, după 
hemoragii mari): leucocitoză moderată, uşoară deviere la stânga a formulei leucocitare, FAL 
normală sau crescută, evidenţa clinică a cauzei şi dispariţia reacţiei leucemice odată cu 
dispariţia cauzei. 

3. Leucemia acută (LAM sau LAL), în cazurile de LMC în fază de metamorfozare 
blastică (LMC depistată tardiv). Lipsa splenomegaliei pronunţate, debutul clinic 

acut, evoluţia de scurtă durată, prezenţa hiatusului leucemie, absenţa bazofiliei, lipsa 
cromozomului Phl orientează diagnosticul spre o LA „de novo”; a nu se omite faptul că 5% 
din LAM şi 25-30% din LAL pot fi Phl + (transcript BCR - ABL diferit însă în LAL faţă de 
LMC). 

4. Leucemia mielomonocitară cronică: evoluează cu monocitoză absolută, 
mielodisplazie triliniară, absenţa cromozomului Phl. 

Evoluţie şi prognostic 

LMC are o evoluţie care a suferit schimbări radicale după introducerea tratamentului cu 
inhibitori de tirozinkinază (TKI) de la o supravieţuire medie de 3-5 ani la o speranţă de viaţă 
de 20-25 de ani în prezent. 

Stratificarea prognostică are importanţă pentru aprecierea atitudinii terapeutice prin 
prisma factorilor de risc. Scorul Sokal a fost elaborat pentru pacienţii cu LMC trataţi 
convenţional (cu chimioterapie) şi se bazează pe vârsta pacientului, mărimea splinei, numărul 
de trombocite şi procentul de blaşti în sânge în momentul diagnosticului şi identifică grupa de 
bolnavi cu risc scăzut (scor <0,8) şi RCyC 91%, risc intermediar (scor 0,8-1,2) şi RCyC 84% 
şi risc crescut (scor 1,2) şi RCyC 69%. Scorul Hasford a fost elaborat pentru pacienţii trataţi 
cu interferon alfa (a-IFN) şi adaugă bazofilia şi eozinofilia la diagnostic la parametrii din scorul 
Sokal. Modelul prognostic combinat încorporează modelele anterioare şi un anumit număr 
de factori de prognostic nefavorabil: stadiul 1 (0-1 factori), stadiul 2 (2 factori), stadiul 3 (>3 
factori), stadiul 4 (diagnostic în faza blastică). Astfel, indiferent de scorul utilizat, se constituie 
în factori de prognostic negativ a LMC: vârsta peste 60 de ani, prezenţa simptomelor, statusul 
de performanţă scăzut, splenomegalia la peste 10 cm sub rebordul costal, hepatomegalia, un 
procent 3% blaşti în sângele periferic sau măduva osoasă, bazofilia peste 7% în sângele 
periferic sau peste 3% în măduva osoasă, anemia, trombocitopenia sau un număr de trombocite 
700.000/mnr, lipsa Phl sau a BCR-ABL, scăderea megacariocitelor, mielofibroza (creşterea 
reticulinei sau colagenului). 

După introducerea tratamentului ţintit cu TKI, răspunsul citogenetic precoce a devenit 
un important factor cu valoare prognostică; un răspuns citogenetic parţial (PCyR) la 6 luni de 
tratament oferă o probabilitate de peste 80% de răspuns citogenetic complet (CCyR) la 2 ani, 
pe când lipsa unui CyR la 6 luni de tratament se corelează cu o probabilitate de doar 15% de 
CCyR la 2 ani. Examenul molecular (profilul citogenetic) poate oferi informaţii suplimentare 
cu valoare prognostică, prin prisma obţinerii unui răspuns molecular minor, parţial sau complet. 
Astfel, constatarea unui nivel sub 10% al transcriptului BCR-ABL la 3 luni de tratament se 
corelează semnificativ cu o supravieţuire mai bună la 5 şi la 8 ani. 

Faza cronică a LMC are o durată variabilă (3-6 ani), este mult prelungită după 
introducerea TKI în tratamentul bolii. Evoluţia clinică este paralelă cu modificările 
hematologice; se obţin remisiuni hematologice, citogenetice şi moleculare de durată, iar la un 
moment dat boala poate evolua înspre o LA terminală (transformare blastică), frecvent 
constatându-se o fază accelerată a bolii, intermediară, dar neobligatorie. Cu ajutorul noilor 
generaţii de TKI există speranţa curabilităţii LMC. 

2. Faza accelerată a LMC 

Se concretizează prin apariţia rezistenţei la tratament, cu creşterea progresivă a splinei, 
creşterea bazofilelor (20%), a blaştilor (10-19%) şi a promielocitelor în mădu- 

va osoasă şi/sau sângele periferic, apariţia trombocitopeniei persistente (100.000/mm 3 ) fără 
relaţie cu tratamentul, sau a trombocitozei permanente (100.000/mm 3 ), creşterea FAL, 
creşterea numărului de leucocite (cu scurtarea la câteva zile a timpului de dublare a 
leucocitelor), evoluţie citogenetică clonală, cu apariţia de anomalii cromozomiale adiţionale 
(duplicarea Phl, trisomia 8, trisomia 19 etc.). Bolnavul poate prezenta scădere în greutate, 
febră, transpiraţii, dureri osoase persistente, fără altă explicaţie. 

3. Faza acută (puseul blastic) a LMC 

Poate să apară după faza accelerată sau prin transformarea blastică a fazei cronice. 
Fenomenele care anunţă acutizarea sunt: apariţia semnelor de insuficienţă medulară (anemie, 
trombocitopenie), cu complicaţii infecţioase şi hemoragice, dureri osoase, instalarea rezistenţei 
la tratament. în sângele periferic şi/sau măduva osoasă se constată o creştere >20% a blaştilor, 
iar la biopsia medulară grupuri/aglomerări de celule blastice. în majoritatea cazurilor apare o 
LA mieloidă, dar există şi posibilitatea apariţiei unei LA limfoblastice (10-15% din cazuri), cu 
adenomegalii tumorale. Prezenţa formelor intermediare (mielocite, promielocite, 
metamielocite) diferenţiază puseul blastic din LMC de o leucemie acută de novo (în care este 
prezent hiatusul leucemie, cu lipsa acestor progenitori intermediari). Mai rar, poate să apară o 
proliferare blastică extra- medulară. Criza blastică mieloidă se asociază cu anomalii 
cromozomiale adiţionale (duplicarea Phl, +8, i 17q); în criza blastică limfoidă sunt descrise 
anomalii ale cromozomului 7. 

Complicaţii 

In faza cronică : infarcte splenice subcapsulare; compresiuni intraabdominale prin 
splenomegalie; hipersplenism (cu agravarea anemiei şi trombocitopeniei); leziuni osoase; zona 
zoster; amenoree; priapism; ulceraţii peptice cu hemoragii gastro-intestinale; diateză urică; 
tulburări metabolice. Pot să apară manifestări ale leucostazei şi hipervâscozităţii la unii bolnavi 
cu valori ale leucocitelor mult crescute (300.000-600.000/mm 3 ); examenul fundului de ochi 
poate arăta edem papilar, obstrucţii venoase şi hemoragii. 

în faza acută apar complicaţii hemoragice şi infecţioase care reprezintă principala cauză 
de deces. 

Tratament 

Tratamentul LMC are ca obiective principale scăderea masei granulocitare totale şi 
controlul manifestărilor hematologice ale bolii, prevenirea progresiei bolii în faza blastică şi ca 
atare prelungirea duratei de viaţă a bolnavilor. Acest lucru se realizează prin recurgerea la un 
tratament eficient care să suprime clona patologică Phl+ şi să asigure un răspuns terapeutic 
tradus prin obţinerea atât a unei remisiuni hematologice, cât şi a unei remisiuni citogenetice şi 
remisiuni moleculare 8,9 . 

Răspunsul hematologic complet (RHC) înseamnă normalizarea numărului de leu¬ 
cocite şi trombocite, absenţa celuleîor imature în sângele periferic, lipsa simptomelor şi 
semnelor clinice, dispariţia splenomegaliei palpabile. 

Un răspuns citogenetic complet (RCyC) se traduce prin absenţa evidenţierii 
cromosomului Phl, iar răspunsul molecular complet (RMC) prin lipsa detectabilităţii 
transcripţiei BCR-ABL prin RT-PCR (scăderea cu peste 4,5 îog a nivelului acestuia comparativ 
cu valoarea mediană pretratament); o scădere cu 3 log a nivelului BCR-ABL caracterizează un 
răspuns molecular major (IRM). 

Atitudinea terapeutică trebuie adaptată fazei evolutive a bolii. 

1. Tratamentul în faza cronică a LMC 

Terapia suportivă trebuie avută în vedere pentru: 

- combaterea leucocitozei (la cazurile cu leucocite 300.000/mm 3 ): administrarea de 
Hydroxiuree, leucafereză; 

- combaterea trombocitozei: administrare de Hydroxiuree, Anagrelid, afereză (în funcţie 
de vârstă şi riscul tromboembolic); 

- prevenirea sindromului de liză tumorală (administrare de Allopurinol). 

Peste 90% dintre pacienţii cu LMC sunt diagnosticaţi în fază cronică. Modalităţile de 
tratament au variat de-a lungul deceniilor (din 1865 până în prezent). Unele dintre acestea au 
avut un efect paleativ (arsenic, iradierea splenică, fosforul radioactiv, monochimioterapie cu 
Busulfan sau cu Hidroxiuree), altele au fost utilizate cu intenţie curativă (transplantul de celule 
stern, chimioterapia combinată, a-IFN). Durata fazei cronice a variat în funcţie de tratament: 
de la 2-3 ani sub tratament cu Hydroxiuree sau Busulfan, la 9-10 ani în cazul tratamentului cu 


a-IFN. 


Revoluţionarea tratamentului LMC s-a produs odată cu apariţia inhibitorilor de 
tirozinkinază (TKI) cu efect ţintit pe mecanismul patogenetic al bolii: imatinib mesylate intrat 
în tratament din 1999, ulterior (după 2005) TKI de generaţia a doua, precum dasatinib, 
nilotinib, bosutinib, iar recent TKI de generaţia a treia: ponatinib. 

a) LMC cu risc scăzut sau intermediar 

In prezent terapia standard pentru LMC este reprezentată de TKI. Tratamentul iniţial (de 
primă linie) se poate începe cu oricare dintre următoarele TKI: imatinib, dasatinib, nilotinib 10 " 
. Acestea se administrează per oral, pentru o durată nedeterminată: 

- imatinib mesylate, tablete a 100 mg, se administrează în doză unică de 400 mg/zi, cu 
şansa obţinerii rapide (3 săptămâni) a unui RHC, a unui răspuns RCyC la 6 luni şi a unui RMC 
la 18 luni de tratament. Efectele secundare sunt rare şi de intensitate redusă: pancitopenie, 
dureri sau crampe musculare, retenţie hidrică cu edeme periferice, rash cutanat, creşterea 
enzimelor hepatice; 

- dasatinib, tablete de 50 mg sau 70 mg, se administrează în doză unică de 100 mg/zi 
(mai rar 140 mg/zi); pancitopenia (îndeosebi trombocitopenia) şi apariţia de efuziuni pleurale 
sunt principalele efecte secundare; 

-nilotinib, tablete de 100 mg, se administrează 2 x 300 mg/zi, fără a se amesteca cu 
alimentaţia. Ca posibile efecte secundare importante sunt pancitopenia, diareea, apariţia unor 
pusee de pancreatită acută, prelungirea intervalului Q-T pe ECG. 

înainte de începerea tratamentului cu Imatinib se va administra terapie citoreductoare 
cu hidroxiuree (pentru scăderea cifrei leucocitare la 15-20.000/mm 3 ). La cazurile care devin 
rezistente sau recad după tratamentul cu Imatinib, doza acestuia poate fi crescută la 600-800 
mg/zi, sau se va trece pe TKI de generaţia a doua: dasatinib 100 mg/zi sau nilotinib 600 mg/zi. 

Comparativ cu imatinib, TKI de a doua generaţie (dasatinib şi nilotinib) sunt inhibitori 
mult mai puternici ai BCR-ABL şi produc rate semnificativ mai crescute ale RMM şi ale RCyC, 
ca şi o reducere a ratelor de progresie a bolii. Răspunsul precoce la tratamentul cu TKI pledează 
pentm un prognostic mai favorabil al bolii 14, ■ 16 . Astfel, un răspuns molecular 10% BCR- 
ABL la 3 luni de tratament reprezintă un predictor pentru o supravieţuire generală mai 
prelungită şi o evoluţie fără manifestări de 

boală mai bună, acest lucru fiind semnificativ statistic pentru dasatinib şi nilotinib în 
comparaţie cu imatinib. Dacă nu se obţine răspunsul dorit la tratamentul cu un TKI, se poate 
schimba tratamentul iniţial cu un alt TKI de primă linie (dintre cele trei amintite) sau se pot 
aplica terapii amintite (mai jos) în situaţii de intoleranţă la tratament. 

Rezistenţa la tratamentul cu imatinib poate să apară prin supraexprimarea BCR- ABL 
sau prin apariţia unor mutaţii 18, 19 . în aceste situaţii, dasatinib şi nilotinib (ca şi bosutinib, 
aprobat doar ca tratament de linia a doua) pot fi eficiente împotriva mutaţiilor (cu excepţia 
mutaţiei T315I). Pierderea răspunsului terapeutic impune recurgerea la examinări pentru 
detectarea posibilelor mutaţii ce pot sta la baza rezistenţei terapeutice 20 . Ponatinib este TKI de 
generaţia a treia, cu o activitate împotriva tuturor mutaţiilor BCR-ABL şi singurul eficient în 
rezistenţa la tratament produsă de mutaţia T315I fiind, de asemenea, opţiunea terapeutică la 
pacienţii iresponsivi la tratamentul cu cel puţin două medicamente TKI; prezintă un risc crescut 
de complicaţii tromboembolice 21,22 ' 23 . 

La pacienţii cu LMC în fază cronică care prezintă (rar) intoleranţă la tratamentul iniţial 
(de primă linie) se poate recurge la una din următoarele terapii: bosutinib 500 mg/zi per os; 
ponatinib 45 mg/zi, la cei fără indicaţie de alt TKI; a-IFN pegylat cu administrare săptămânală 
subcutanat; transplant de celule stern (HSCT). 

Definiţia răspunsului optimal la tratamentul cu TKI în LMC: 

- la 3 luni: BCR-ABL 10% sau/şi Ph+ 35% 

- la 6 luni: BCR-ABL 1% sau/şi absenţa Ph+ 

- la 12 luni BCR-ABL 0,1% 

- oricând la peste 12 luni: BCR-ABL 0,1% 

Lipsa unui RHC la 3 luni, a oricărui răspuns citogenetic la 6 luni, a unui RCyC la 12 
luni, precum şi a unui RM cu valori BCR-ABL 10% la 6 luni, impune schimbarea TKI 24,25 . 

Monitorizarea răspunsului citogenetic şi molecular: 

- la diagnostic: examen citogenetic (Ph+) şi evaluarea BCR-ABL; 

-în timpul tratamentului: determinarea transcriptului BCR-ABL (prin RQ-PCR) la 
fiecare 3 luni până la obţinerea MMR (BCR-ABL 0,1% sau MR 3,0 log), apoi la fiecare 3-6 
luni; şi/sau examen citogenetic din măduva osoasă la 3, 6, 12 luni până la obţinerea RCyC, apoi 
la fiecare 12 luni. După obţinerea RCyC se va face doar monitorizarea moleculară 26,2 , 

- în caz de lipsă de răspuns sau în progresia bolii: RQ-PCR, analize mutaţionale şi 
examen citogenetic al măduvei osoase. în faza blastică se va face imunofenotipare 28 . 

Durata tratamentului cu TKI. Nu se cunoaşte durata tratamentului cu TKI şi dacă 
acesta poate fi întrerupt în condiţii de siguranţă (fără recăderea de boală sau apariţia 
transformării blastice). Faptul că TKI nu pot eradica clona de celule leucemice impune în 
prezent continuarea pe o durată nedeterminată a tratamentului. Se încearcă, în studii clinice 
recente a se opri tratamentul la bolnavii care sunt de cel puţin doi ani în RMC, cu monitorizarea 
atentă a evoluţiei. Scopul final al tratamentului vizează înlăturarea bolii minime reziduale 
(MRD), cu obţinerea unei remisiuni fără nevoie de tratament („treatment free remission”). 

Alte opţiuni terapeutice: 

Monochimioterapia cu hidroxiuree (1-3 g/zi; capsule a 500 mg) se utilizează fie de la 
început, fie înaintea tratamentului cu Imatinib (sau alt TKI) sau a tratamentului cu a-IFN, fie 
când se instalează rezistenţa la tratamentul cu un TKI (eventual în asociere cu acesta). La 
pacienţii care nu pot urma tratament cu TKI, hidroxiurea rămâne tratamentul de bază 1 - 7 - 8 . 
Produce remisiuni bune, dar efectul se instalează şi dispare rapid, ceea ce necesită administrare 
continuă. Cele mai importante efecte secundare sunt tulburările iritative gastrointestinale; pe 
termen lung are efect leucemogen. 

Alfa-interferonul, cu activitate antitumorală şi imunomodulatoare, poate duce la 
obţinerea de RHC în 50-70% din cazuri şi la RCyC în 10-20% din cazuri. Se administrează 
subcutanat în doze de 3 milioane UI/m 2 de 3 ori pe săptămână timp îndelungat (6-12 luni). 
Poate reprezenta terapia iniţială a unei LMC în lipsa TKI pentru unii pacienţi la care un TKI 
nu este indicat din cauza comorbidităţilor sau a medicaţiei concomitente, se poate administra 
la pacienţii refractari sau intoleranţi la tratamentul cu TKI sau se poate asocia cu TKI (în cazul 
scăderii răspunsului la aceştia). a-IFN reprezintă o opţiune în cazul sarcinii (TKI sunt 
contraindicate la momentul concepţiei sau în timpul sarcinii). Principalele efecte secundare ale 
a-IFN sunt reprezentate de manifestări de tip gripal, rash cutanat, prurit, fenomene depresive. 
Asocierea Ara-C + a-IFN poate reprezenta o modalitate de tratament pentru cazurile care 
prezintă intoleranţă la un TKI, până la trecerea la tratamentul cu TKI de altă generaţie. 

b) LMC cu risc crescut 

La aceşti pacienţi, dar care au risc redus la un posibil transplant, tratamentul se va începe 
cu un TKI, după schema amintită mai sus. După obţinerea răspunsului hematologic şi 
citogenetic, îndeosebi la pacienţi tineri, se poate recurge la transplantul allogen de celule stern. 
In cazul lipsei de răspuns la tratamentul cu un TKI se recurge, de asemenea, la transplantul 
allogen de celule stern sau se poate trece la tratamentul cu un alt TKI înainte de efectuarea 
transplantului. 2,8 

2. Tratamentul LMC în fază accelerată 

Se poate recurge la polichimioterapia de tipul hidroxiuree + Ara-C asociată tra¬ 
tamentului cu imatinib sau cu TKI de generaţia a doua (dasatinib, nilotinib) cu o eficienţă bună, 
dar mult mai scăzută decât în faza cronică; boala poate fi readusă în faza cronică. Se va avea 
în vedere recurgerea cât mai rapidă la transplantul allogen de celule stern după un pretratament 
cu TKI. Transplantul permite obţinerea de supravieţuiri de durată în 20-25% din cazuri (spre 
deosebire de 60-70% în faza cronică) 9 . 

3. Tratamentul fazei blastice a LMC este similar cu cel aplicat în LA (mieloide sau 
limfoblastice), dar cu rezultate mult mai slabe şi supravieţuiri reduse. Combinaţiilor de 
polichimioterapie li se poate asocia un TKI. Allotransplantul de celule stern este indicat şi în 
faza blastică, dar supravieţuirile de durată sunt rareori obţinute 1,8 ’ 9 . 

In prezent sunt în studiu şi alte substanţe care ar putea asigura curabilitatea LMC: 
inhibitori multikinazici, inhibitori de farnesiltransferază (lonafarnib, tipifarnib), agenţi 
hipometilanţi, inhibitori de histondeacetilază, vaccinuri peptidice, terapia genică cu 
oligonucleotide anti BCR-ABL etc. Recent, în cazurile care prezintă rezistenţă sau intoleranţă 
la două sau mai multe TKI, au fost obţinute rezultate terapeutice prin recurgerea la tratamentul 
cu omacetaxin 11 (un inhibitor al sintezei/translaţiei proteice) administrat subcutanat, ca 
tratament de inducţie urmat de întreţinere 29 . 




Compendiu de specialităţi medico-chirurgicale 


393 


Bibliografie 

1. Bhatia R. Chronic myeloid leukemia. In Hematology: Basic Principles and Practice. Edited by Hoffman R, 
Benz EJ, Silberstein LE et al - 6th ed. „Elsevier Sanders Philadelphia 2013, pp 981-997. 

2. Besa EC. Chronic Myelogenous Leukemia. Available at:. 2014. 

3. Sandy DK. Chronic Myelogenous Leukemia Staging. Available at:. 2013. 

4. National Comprehensive Cancer NetWork. Chronic Myeloid Leukemia, Version 1.2015, NCCN. Available at. 

5. Abbour E, Kantarjian H. Chronic myeloid leukemia: 2012 update on diagnosis, monitoring, and management. 
Am J Hematol. 2012;87(11): 1037-1045. 

6. Quintâs-Cardama A, Cortes J. Molecular biology of bcr-abll-positive chronic myeloid leukemia. Blood 2009; 
113: 1619-1630. 

7. Kantarjian HM, Talpaz M. Chronic myelogenous leukemia. Hematol Oncol Clin N Am 2004;18(3):XV- XVI. 

8. Cortes J, Kantarjian H. How I treat newly diagnosed chronic phase CML. Blood 2012; 120 (7): 1390-1397. 

9. Baccarani M, Deininger MW, Rosti G et al. European Leukemia Net recommendations for the management of 
chronic myeloid leukemia: 2013. Blood 2013; 122(6):872-884. 

10. Hochhaus A, O’Brien SG, Guilhot F et al. Six-year foliow-up of patients receiving imatinib for the first-line 
treatment of chronic myeloid leukemia. Leukemia 2009; 23:1054-1058. 

11. Mauro MJ. Goals for chronic myeloid leukemia TK inhibitor treatment: how little disease is too much?. ASH 
Education Program Hematology 2014: 234-239. 

12. Branford S, Melo Jr, Hughes TP. Selecting optimal second-line tyrosine kinase inhibitor therapy for chronic 
leukemia patients after imatinib failure: does the BCR-ABL mutation status really matter?. Blood 2009; 114(27): 
5426-5435. 

13. Quintas Cardana, Kantarjjan H, OBrien S et al. Pleural effusion in patients with chronic myelogenous leukemia 
treated with dasatinib after imatinib failure. J Clin Oncol 2007; 25:3908-3914. 

14. Yeung DT, Mauro MJ. Prognostic significance of early molecular response in chronic myeloid leukemia 
treated with tyrosine kinase inhibitors - ASH Education Program, Hematology 2014: 240-243. 

15. Hughes TP, Saglio G, Kantarjjan HM et al. Early molecular response predicts outcomes in patients with chronic 
myeloid leukemia in chronic phase treated with frontline nilotinib or imatinib. Blood 2014; 123(9): 1353-1360. 

16. Hanfstein B, Shlyakhto V, Lauseker M, et al. Early molecular and cytogentic response is predictive for long- 
term progression-free and overall survival in chronic myeloid leukemia (CML). Leukemia 2012; 26(9): 2096-2102. 

17. Volpe G, Panuzzo C, Ulisciani S, Cilloni D. Imatinib resistance in CML. Cancer Lett 2009;274(1): 1- 9. 

18. Apperley JF. Part I: Mechanisms of resistance to imatinib in chronic myeloid leukaemia. Lancet Oncol 2007;8( 
11): 1018-1029. 

19. Cardama AQ, Jorge Cortes J. Molecular biology of bcr-abll-positive chronic myeloid leukemia. Blood 
2009;113:1619-1630. 

20. Soverini S, Hochhaus A, Nicolini FE et al. BCR-ABL kinase domain mutation analysis in chronic myeloid 
leukemia patients treated with tyrosine kinase inhibitors: recommendations from an expert panel on behalf of 
European LeukemiaNet. Blood 2011 ; 118(5): 1208-1215. 

21. Kantaijjan HM, Cotes JE, Kim DW et al. Bosutinib safety and management of toxicity in leukemia patients with 
resistance or intolerance to imatinib and other tyrosin kinase inhibitors. Blood 2014; 123:1309-1318. 

22. Kantaijjan HM, Kim D-W, Pinilla-Ibarz J et al. Ponatinib in patients with Ph-i- leukemias resistant or intolerant 
to dasatinib or nilotinib, or with the T315I mutation: Longer - term follow-up of the PACE trial. J Oncol 2014; 
32:7081. 

23. Redaelli S, Piazza R, Rostagno R, et al. Activity of bosutinib, dasatinib, and nilotinib against 18 imatinib-resistant 
BCR/ABL mutants. J Clin Oncol 2009;27(3):469-471. 


JL 

ir 


Compendiu de specialităţi medico-chirurgicale 


394 


24. Jabbour E, Kantarjian HM, Saglio G et al. Early response with dasatinib or imatinib in chronic 

myeloid leukemia: 3-year follow-up from a randomized phase 3 trial (DASISION). Blood 
2014;123(4):494-500. 

25. Marin D, Ibrahim AR, Lucas C et al. Assessment of BCR-ABL1 transcript levels at 3 months is the only 
requirement for predicting outcome for patients with chronic myeloid leukemia treated with tyrosine kinase inhibitors. 
J Clin Oncol 2012;30(3):232-238. 

26. Jabbour E, Kantarjian H, O'Brien S, Shan J, Garcia-Manero G, Wierda W et al. Predictive factors for outcome 
and response in patients treated with second generation tyrosine kinase inhibitors for chronic myeloid leukemia in 
chronic phase post imatinib failure. Blood. Oct 28 2010. 

27. Khoury HJ, Cortes JE, Kantarjian HM, Gambacorti-Passerini C, Baccarani M, Kim DW et al. 

Bosutinib is active in chronic phase chronic myeloid leukemia after imatinib and dasatinib and/or 
nilotinib therapy failure. Blood 2012; 119(15):3403-12. 

28. Lima L, Bernal-Mizrachi L, Saxe D, Mann KP, Tighiouart M, Arellano M et al. Peripheral blood monitoring of 
chronic myeloid leukemia during treatment with imatinib, second-line agents, and beyond. Cancer. 2011 ; 117(6): 


1245-52. 


29. Khoury HJ, Cortes J, Baccarani M et al. Omacetaxine mepesuccinate in patients with advanced chronic myeloid 
leukemia with resistance or intolerance to tyrosine kinase inhibitors. Leuk Lymphoma 2015;56( 1): 120-127. 

Leucemia limfocitară cronică 

Definiţie 

Leucemia limfocitară cronică (LLC) este o boală monoclonală a ţesutului limfatic 
caracterizată prin proliferarea malignă şi acumularea unei clone de limfocite mici, morfologic 
aparent mature, dar incompetente imunologic. Aceste limfocite proliferează la nivelul măduvei 
osoase cu descărcare în sângele periferic şi cu acumulare ulterioară la nivelul ganglionilor 
limfatici, splinei, ficatului, altor ţesuturi şi organe, înlocuind limfocitele normale. în 
majoritatea cazurilor (peste 95%) proliferarea interesează limfocitele B, iar în mai puţin de 5% 
din cazuri proliferează limfocite T 1,2 . 

Epidemiologie 

LLC este cea mai frecventă formă de leucemie, reprezentând 25-30% din totalul 
leucemiilor şi având o incidenţă de aproximativ 2,5/100.000/an. în majoritatea cazurilor LLC 
apare după vârsta de 50 de ani (vârsta medie 65-70 de ani). Este mai frecventă la bărbaţi (raport 
bărbaţi:femei 2:1), dar proporţia tinde să se egalizeze după vârsta de 75 de ani. LLC este mai 
frecventă la rasa albă şi în ţările vestice (de 20-30 de ori mai frecventă decât în ţări asiatice 
precum Japonia, China) 1 - 3 . 

Etiopatogeneză 

Etiologia LLC este în continuare necunoscută. Sunt studii care sugerează implicarea 
unor stimuli antigenici cronici sau a unor factori cunoscuţi ca mutageni: radiaţii ionizante, 
agenţi alchilanţi, diverse substanţe chimice industriale sau utilizate în agricultură. Rolul acestor 
factori mutageni nu a putut fi susţinut. LLC este mai freceventă în anumite familii, descendenţi 
de gradul I al bolnavilor cu LLC sau alte boli limfoproliferative având un risc de 3-5 ori mai 
crescut de a dezvolta LLC. De asemenea, 15-20% din rudele sănătoase ale pacienţilor cu LLC 
prezintă o limfocitoză monoclonală cu limfocite B CD5+, rata de evoluţie a acestei limfocitoze 
înspre LLC fiind de 1- 2% pe an. Au fost incriminaţi, ca posibili factori cu rol etiologic 
(asemănător cu lim- 

foamele maligne) unele virusuri limfotrope precum HTLV I (Human T Leukemia/ Lymphoma 
Virus 1), fără a exista o dovadă certă. 

Patogenetic, clona de limfocite proliferează autonom într-un ritm extrem de lent, 
celulele maligne au o durată de supravieţuire mult prelungită, majoritatea lor fiind blocate în 
faza GO a ciclului celular. Procesul de apoptoză (moarte celulară programată) 

este dereglat; 90% din cazurile de LLC au valori crescute ale BCL-2 care blochează 
apoptoza. Celulele leucemice se acumulează în organism crescând masa limfocitară 
totală. Celulele leucemice proliferează iniţial la nivelul măduvei osoase, de unde se descarcă 
în sângle periferic şi vor infiltra zonele de ţesut limfoid din diverse organe (ganglioni, splină, 
ficat, derm, tract digestiv etc.) înlocuind limfocitele B şi T normale 14 . 

Limfocitele maligne proliferante exprimă pe suprafaţa lor markeri antigenici de linie 
limfocitară B (CD20, CD19), dar şi antigenul CD5, marker caracteristic limfocitului T. Celula 
de origine în LLC pare a fi limfocitul B cu memorie, fapt reieşit prin 

studierea profilului genetic al acestor celule şi care a contrazis date anterioare conform 
cărora limfocitul malign din LLC ar proveni dintr-un limfocit naiv, din limfocite ale centrului 
germinativ sau din limfocite B normale CD5 pozitive^ (aflate în procent redus în sângele 
periferic la periferia centrilor germinativi ganglionari). întrucât limfocitele B CD5+ normale 
sunt prezente în zona de manta a foliculilor limfatici, LLC cu celule B este cel mai probabil o 
hemopatie malignă cu originea în limfocite de zonă de manta. Expresia antigenelor CD5 şi 
CD23 ar fi o modificare secundară, în cursul trasformării maligne limfocitare. 

Incompetenţa imunologică a limfocitelor B proliferante explică starea de 
imunodeficienţă caracteristică LLC, cu incidenţa crescută a infecţiilor în cursul bolii. într-un 
procent de 10-25% din cazuri pot fi prezente însă şi manifestări autoimune (îndeosebi anemii 
hemolitice autoimune şi trombocitopenii imune) 5,6 . Autoanticorpii ar fi secretaţi de limfocitele 
maligne proliferante sau de limfocitele CD5+ normale. 

La 50-80% din cazurile de LLC sunt prezente anomalii citogenetice. Cele mai 
frecvente sunt deleţia 13q, trisomia 12q, deleţia 11 q, deleţia 17p, deleţia 6q. Aceste anomalii 
au şi un important rol prognostic: supravieţuiri prelungite în cazurile cu dell3 şi supravieţuiri 
de scurtă durată la pacienţii cu de 17q şi/sau 1 lq. 

în cadrul celulelor maligne din LLC, genele care codifică regiunea variabilă a lanţurilor 
grele de imunoglobuline pot suferi sau nu mutaţii (status mutant sau non- mutant) ceea ce 
influenţează evoluţia favorabilă sau nefavorabilă a bolii făcând ca în cadrul LLC să fie de fapt 
vorba despre două entităţi nosologice. în cazurile non-mutante este prezent şi factorul genetic 
ZAP-70, o proteină citoplasmatică (o tirozin kinază) care, în mod normal, este exprimată pe 
limfocitele T (ca parte a receptorului limfocitului T - TCR ); prezenţa ZAP-70 sugerează un 
prognostic nefavorabil 3,1 . 

Simptomatologie 1,2 

Debutul bolii este insidios. Un important număr de cazuri evoluează mult timp 
asimptomatic şi afecţiunea este depistată accidental. Cel mai adesea apar simptome generale 
nespecifîce ca astenie, pierdere în greutate, inapetenţă, transpiraţii profuze îndeosebi nocturne, 
alterarea stării generale. în alte cazuri, investigaţiile efectuate cu ocazia infecţiilor 
intercurente repetate (bronşite, pneumonii, piodermite, herpes zoster, tuberculoza, erizipel) 
sunt revelatoare pentm existenţa LLC. 

Examenul obiectiv aduce elemente importante pentru diagnostic: 

• Adenopatia generalizată şi simetrică este caracteristică. Ganglionii măriţi au 

volum variabil (de la mărimea unui bob de fasole, la mărimea unui pumn), de consistenţă 

“de organ” (nu sunt duri), sunt mobili, neaderenţi şi nedureroşi. 

•Este prezentă şi o hipertrofie a pachetelor ganglionare interne (în mediastinul 
superior sau mijlociu, în hilii pulmonari, în abdomen) care poate provoca sindroame de 
compresiune. In unele cazuri, această hipertrofie poate fi mai precoce decât adenopatia externă 
şi ganglionii măriţi sunt descoperiţi cu ajutorul examenului radiologie sau al echografiei 
abdominale. Uneori se produce şi hipertrofia amigdalelor. 

• Splenomegalia, cel mai adesea moderată (nu ajunge, de obicei, la dimensiunile din 
leucemia mieloidă cronică), este prezentă la majoritatea cazurilor în momentul diagnosticării 
şi are tendinţa la progresiune. în anumite cazuri splina atinge dimensiuni enorme şi poate 
genera fenomene compresive sau infarcte splenice. Ficatul poate fi moderat mărit în 30-40% 
din cazuri. 

• Uneori apar leziuni leucemice (infiltrative) cutanate sub formă de dermită 
pruriginoasă (placarde roşii, tuberozităţi, papule diseminate pe corp, eritrodermie exfoliativă). 

• Se pot produce infiltraţii în organe interne: tub digestiv, ficat, glande salivare şi 
lacrimale (sindrom Mikulicz); acestea sunt răspunzătoare de manifestări variabile de la caz la 
caz. 

• Mai pot fi constatate paloarea asociată cu un icter moderat, purpura, iar în 

unele cazuri sunt prezente vasculite, tiroidite sau alte manifestări de producerea cărora 

sunt răspunzătoare tulburările autoimune. 

• în formele cu limfocite T leucocitoza (limfocitoza) şi splenomegalia sunt foarte 
pronunţate, în timp ce adenopatiile sunt de dimensiuni mai reduse. 

Examinări de laborator 

1. Examenul sângelui periferic 

Hiperleucocitoză cu limfocitoză absolută. în frotiul periferic se constată un aspect 
monoton al elementelor nucleate, 60-90% fiind reprezentate de limfocite, care nu prezintă 
deosebiri evidente faţă de normal. Sunt foarte frecvente aşa-numitele “umbre celulare” 
Gumprecht, rezultate din zdrobirea limfocitelor cu ocazia întinderii frotiului şi a colorării (semn 
de fragilitate limfocitară). Granulocitele şi monocitele însumează câteva procente (numărul lor 
absolut poate fi normal la început, dar scade treptat pe măsura accentuării insuficienţei 
medulare). La examenul flow-citometric, pe suprafaţa limfocitelor proliferante se pune în 
evidenţă pozitivitate pentru CD5, CD23, CD19, CD20, negativitate CD 10, CD22, FMC7. 

Anemia, cu caracter normocitar-normocrom, este frecventă, de grad moderat şi cu 
tendinţă de agravare lentă. La producerea anemiei contribuie mai mulţi factori: liza autoimună, 
hipersplenismul şi scăderea capacităţii de producţie medulară; deseori, prin apariţia unui 
component hemoîitic autoimun, anemia îmbracă un aspect mai sever. în aceste cazuri, pe lângă 
sindromul anemic se constată şi sindromul hemoîitic: icter, bilirubinemie neconjugată crescută, 
hipersideremie, reticulocitoză. Testul Coombs evidenţiază anticorpii antieritrocitari. 

Numărul trombocitelor este iniţial normal, scăzând treptat în fazele avansate ale bolii. 
La producerea trombocitopeniei pot contribui aceiaşi factori ca şi în cazul anemiei. 

2. Studiul aspiratului medular şi al biopsiei osteo-medulare 

Măduva osoasă are un aspect normo- sau hipercelular, iar infiltraţia leucemică 
depăşeşte proporţia de 30% din totalul celulelor medulare (criteriu de diagnostic). în 
funcţie de gradul acestei infiltrări, sunt dislocate celelalte serii celulare ale măduvei. Infiltraţia 
leucemică este iniţial interstiţială, apoi nodulară, pentru ca în stadiile avansate să fie difuză. 
Mielograma permite aprecierea gradului de infiltrare leucemică şi oferă totodată relaţii asupra 
hematopoiezei reziduale (aspecte importante în aplicarea tratamentului). 

3. Modificările imunologice sunt prezente în majoritatea cazurilor: 

•modificarea competenţei imunologice a limfocitelor B explică deficitul imunităţii 

umorale. Proteinograma arată scăderea fracţiunilor gamaglobulinelor serice, iar 
imunoelectroforetic se constată o scădere a Ig normale (în special a IgM). Deficienţa producerii 
de anticorpi (la care se asociază neutropenia) va avea ca urmare o predispoziţie accentuată la 
infecţii; 

• există un dezechilibru al populaţiilor de limfocite T reglatoare, cu scăderea 
pronunţată a limfocitelor T helper şi creşterea limfocitelor T supressor, astfel încât raportul 
Th/Ts se inversează (normal 1,5-2). Acest fapt explică hipo-gamaglobulinemia (prin acţiunea 
supresoare a limfocitelor Ts asupra limfocitelor B producătoare de anticorpi). Afectarea 
imunităţii celulare este dovedită şi de deprimarea transformării blastice a limfocitelor 
cultivate la fitohemaglutinină; 

•manifestări auto imune: anemie hemolitică, trombocitopenie auto imună. Testul 
Coombs se pozitivează în formele cu hemoliză autoimună; anticorpii antieritrocitari pot fi IgG 
sau IgM, cu fixare de complement, cel mai adesea activi la cald. Mai pot fi prezente 

reticulocitoza, hiperbilirubinemia neconjugată, crioglobulinemie, diverşi autoanticorpi 

(factor reumatoid sau antinuclear). 

4. Alte teste: în faze avansate de boală apar creşteri ale lactat dehidrogenazei serice, 
acidului uric, a beta-2-microglobulinei. Examenul citogenetic pentru evidenţierea unor 
modificări cum ar fi del (17p), precum şi investigaţii pentru definirea statusului mutant sau 
nemutant al bolii, eventuala prezenţă a CD38 sau ZAP-70, au importanţă pro gnostică şi de 
orientare a tratamentului. Ele vor fi efectuate ori de câte ori există posibilitatea tehnică 7 - 8 . 
Diagnosticul pozitiv se poate susţine în prezenţa a cel puţin 3 elemente: 

• limfocitoză absolută în sângele periferic, peste 5000/mm 3 , cu morfologie de tip matur, 
menţinută minim 3 luni, cu excluderea limfocitozei reactive; 

• cel puţin 30% limfocite la nivel medular; 

• limfocite de tip monoclonal, exprimând pe suprafaţă nivele scăzute de Ig, pozitivitate 
pentm CD5, CD23, CD19, CD20. 

Examenul citogenetic pentm evidenţierea unor modificări cum ar fi del (17p), precum 
şi investigaţii pentm definirea statusului mutant sau nemutant al bolii, eventuala prezenţă a 
CD38 sau ZAP-70, vor fi efectuate atunci când există posibilitatea tehnică. 

Clinic sunt prezente, în funcţie de stadiul bolii, poliadenopatia şi splenomegalia cu 
caracterele descrise la simptomatologie. 

Stadializarea LLC 1 2 3 9 

LLC evoluează în 5 stadii (după sistemul elaborat de Rai); atât evoluţia cât şi 
prognosticul şi atitudinea terapeutică sunt în funcţie de stadiul afecţiunii. 

• stadiul O - limfocitoză în sânge şi în măduva osoasă, cu absenţa adenopatiilor şi 
hepatosplenomegaliei (supravieţuire peste 10 ani); 

• stadiul 1 - limfocitoză şi adenopatii (supravieţuire 8 ani); 

• stadiul 2 - limfocitoză şi spleno- sau hepatomegalie (supravieţuire 5-6 ani); 

• stadiul 3 - limfocitoză şi anemie (Hgb sub 11 g%); 

• stadiul 4 - limfocitoză şi trombocitopenie (sub 100.000/mm 3 ). 

In stadiile 3 şi 4 supravieţuirea este de 1-2 ani. Caracterul autoimun al anemiei sau 
trombocitopeniei nu plasează boala în stadiul 3 sau 4, acestea putând fi prezente încă de la 
debutul bolii. Se consideră boala ca fiind în stadii avansate atunci când anemia şi 
trombocitopenia sunt urmarea insuficienţei medulare. 

O altă stadializare a LLC (după criteriile lui Binet) recunoaşte trei stadii: 

• stadiul A - limfocitoză, afectarea a mai puţin de 3 arii ganglionare; 

• stadiul B - afectarea a mai mult de 3 arii ganglionare + spleno-, hepatomegalie; 

•stadiul C - prezenţa anemiei (Hgb sub 10 g%) şi/sau trombocitopeniei (sub 

100.000/mm 3 ), independent de numărul zonelor ganglionare afectate. 

Stadializarea aprobată de OMS combină cele două stadializări: stadiul A (0 sau 1), 
stadiul B (2), stadiul C (3 sau 4). 

Diagnostic diferenţial 

1. Limfocitozele secundare infecţiilor (reactive): mononucleoza infecţioasă, 
toxoplasmoza, infecţia cu virusul citomegalic etc. Adenopatiile şi/sau hepato-splenomegalia 
apar în context febril, la vârste tinere, leucocitoza este moderată şi limfocitele nu au 
imunofenotipul caracteristic. Testele imunologice (atc IgM) specifice fiecărei infecţii mai sus 
amintite vor fi pozitive. 

2. Limfoamele maligne nehodgkiniene cu descărcare leucemică: examenul 
histopatologic, inclusiv cu analiza imunofenotipică, este decisiv: 

•LNH cu celule din zona de manta este cel mai greu de diferenţiat de LLC. 
Imunofenotipic exprimă CD5, CD 19, CD20, FMC7, SIg, CD22 şi CD79b, dar este negativ 
pentm CD23 şi CD38. 

• Limfomul splenic cu celule viloase - lipsesc adenopatiile, iar splina este de dimensiuni 
foarte mari. Imunofenotipic este pozitiv pentru slg, CD 19, CD20, CD22 şi CD 79b, negativ 
pentm CD5. 

• Limfomul folicular cu descărcare leucemică - lipseşte CD5 şi CD23, dar se pozitivează 
CD 10 şi CD22. 

3. Leucemia mielodă cronică: splenomegalia este mai pronunţată, lipsesc adenopatiile 
periferice, aspectul frotiului periferic este complet diferit (deviere la stânga, bazofilie), 
citogenetic cromozom Phl pozitiv, examen PCR cu detectarea transcriptului bcr/abl. 

4. Leucemia cu celule păroase (varianta cu leucocitoză şi limfocitoză): predomină 
pancitopenia şi splenomegalia; imunofenotipic CDllc şi CD25 sunt pozitive, 

biopsia osteo-medulară are modificări patognomonice. 

Evoluţie şi complicaţii 

Se poate vorbi despre două tipare evolutive diferite în cadrul LLC. 

1. LLC caracterizată prin status mutant al genei pentm lanţul greu de Ig şi cu lipsa 
marker-ului ZAP70 - boala are o evoluţie blândă îndelungată, iar supravieţuirea este uneori 
de 15-20 de ani de la diagnostic (forme relativ benigne, cu adenosplenomegalie de dimensiuni 
reduse, limfocitoză moderată şi păstrarea funcţiei medulare). 

2. LLC caracterizată prin status nemutant al genei pentru lanţul greu de Ig şi în care 
este prezent ZAP70; este o formă agresivă, cu o evoluţie rapid progresivă, mai ales la vârste 
mai tinere şi la femei; în acestea semnele generale sunt mai evidente, hipertrofia organelor 
limfatice mai importantă, leucocitoza şi limfocitoza mai pronunţate 2,8 ’ 10 . 

Principalele cauze de deces sunt infecţiile, anemia hemolitică şi caşexia. LLC nu se 
transformă niciodată în LA, aşa cum se întâmplă în LGC (când apar LA terminale, acestea 
reprezintă grefa unei a doua forme de neoplazie). 

O posibilitate specială de evoluţie a LLC este apariţia sindromului Richter; acesta este 
un limfom cu celule mari (imunoblastic) aparţinând aceleiaşi clase de limfocite ca cele din 
LLC, dar în unele cazuri celulele limfomului aparţin altei clone celulare (este o a doua 
neoplazie). De remarcat că LLC este boala malignă în care apare cu incidenţa cea mai mare o 
a doua neoplazie (boală Hodgkin, limfoame non-Hodgkin, alte cancere). 

Alte complicaţii ale LLC sunt reprezentate de: insuficienţa medulară, fenomene 
compresive abdominale, caşexie, infecţii iterative şi tulburări autoimune ca urmare a 
depresiunii imunologice. 

In formele de LLC cu limfocite T evoluţia este mai severă, supravieţuirea reprezintă 
30% din cea a formelor similare de LLC cu limfocite B. 

Factori prognostici în LLC 

Pentru a putea prezice cât mai bine evoluţia bolii şi, în acelaşi timp, pentru a indica un 
tratament adaptat agresivităţii bolii se urmăresc factorii prognostici: 

1. Factori prognostici clinici: 

• stadiul clinic - supravieţuirea mediană se corelează invers cu stadiul; 

• modelul de invazie tumorala la nivel medular: invazia de tip difuz are evoluţie mai 

rapidă; 

• timpul de dublare a numărului de limfocite: dublarea numărului de limfocite <12 luni 
este considerat factor de prognostic negativ. 

2. Factori prognostici moleculari şi genetici: 

- Statusul mutant/nonmutant al genelor care codifică regiunea variabilă a lan¬ 
ţurilor grele de imunoglobuline: Recombinarea segmentelor genice ce controlează regiunile 
moleculelor Ig ca şi fenomenul fiziologic de hipermutaţie are loc la nivelul centrului germinai. 
La aproximativ 50% din cazurile de LLC limfocitele maligne prezintă mutaţie somatică a 
genelor ce controlează regiunea variabilă a moleculelor de Ig (IgVH). Cazurile cu absenţa 
mutaţiei IgVH (germline IgVii) au o boală mai agresivă, cu un prognostic mai rezervat. 

-Markeri imunologici detectaţi cu ajutorul flow-citometriei: Indicatori ai unui 
prognostic mai rezervat sunt: expresia membranară a CD38 (40-50% din cazuri) şi a ZAP70 
(asociată cu absenţa mutaţiei IgVH). 

- Examenul citogenetic: 

•deleţia de la nivelul braţului scurt al cromozolului 17 (del 17pl3) este asociată cu 
pierderea funcţiei supresoare tumorale a genei p53. Boala este agresivă, cu progresie mai 
rapidă, remisii de scurtă durată, supravieţuirea este redusă, frecvent apare rezistenţă la 
tratamentul cu agenţi alkilanţi şi analogi purinici; 

• trisomia 12 - aspect morfologic atipic şi boală mai agresivă; 

• deleţia la nivelul Ilq22-q23 (19% din cazuri) - mase ganglionare voluminoase, boala 
mai agresivă, supravieţuire redusă; 

• deleţia 13ql4 - supraexpresia protooncogenei bcl2; evoluţie mai lentă a bolii; 

3. Alţi markeri de prognostic negativ: valori crescute ale beta 2 -microglobulinei, 
LDH, valori crescute ale receptorilor serici solubili CD25, valori crescute ale CD23 eli¬ 
berat în ser. 


Tratament 


Tratamentul LLC este individualizat, adaptat stadiului bolii. în stadiile A (0 şi 1) şi B 
(2) şi în formele benigne, cu evoluţie lentă, nu este indicată începerea, imediat după 
stabilirea diagnosticului, a unui tratament activ. Se recomandă supravegherea bolnavului prin 
controale periodice, cu iniţierea tratamentului în prezenţa elementelor ce indică progresia 
bolii 1, n> 1 . 

•simptome generale: scădere ponderală >10% în ultimele 6 luni, astenie marcată, 
transpiraţii nocturne >1 lună, febră nelegată de infecţii (febră de boală) >2 săptămâni; 

• insuficienţă medulară progresivă cu anemie şi/sau trombocitopenie; 

• limfocitoză progresivă: creşterea numărului de limfocite cu peste 50% în 2 luni sau 
dublarea numărului de limfocite în mai puţin de 6 luni; 

• anemie şi/sau trombocitopenie imună non-responsive la corticoterapie; 

• splenomegalie progresivă sau simptomatică (compresivă); 

• limfadenopatie masivă, simptomatică; 

• infecţii bacteriene recurente, hipo-gamaglobulinemie simptomatică; 

Dacă este vorba despre forme agresive de LLC sau de boală aflată în stadiul C (3 sau 
4) tratamentul trebuie aplicat de la început. El vizează reducerea masei limfocitare totale, fapt 
care va duce la degajarea măduvei osoase de elementele leucemice şi repopularea ei cu celule 
normale, precum şi reducerea adenopatiilor şi spleno- hepatomegaliei. 

A. Chimioterapia 

1. Analogi purinici. Din această grupă de substanţe se utilizează în principal 
fludarabina, mai puţin cladribina sau pentostatinul; reprezintă astăzi tratamentul de primă linie 
în LLC. Fludarabina se administrează oral (po) sau intravenos (iv): ca monoterapie, cicluri de 
5 zile repetate la 28 zile, maxim 6 cicluri; în combinaţii, în principal cu ciclofosfamida (scheme 
FC) şi rituximab (scheme R-FC), cu rată superioară a răspunsurilor 13,14 - 15 . 

Prin scăderea limfocitelor CD4+ şi neutropenia asociată, terapia cu fludarabină 
predispune la infecţii cu germeni oportunişti şi la declanşarea unor citopenii autoimune. 
Pentru a preveni infecţiile oportuniste (cu virusuri herpetice, citomegalovirus, Pnneumocystis 
jiroveci, toxoplasma ), pe perioada tratamentului + minim 2 luni după încheierea acestuia se 
administrează terapie profilactică cu sulfamethoxazol/trimetoprim (Biseptol) şi antivirale 
(aciclovir, ganciclovir). 

2. Agenţi alchilanţi. O lungă perioadă de timp, alkilanţii au reprezentat principalul 
mijloc terapeutic al LLC. Astăzi ei sunt indicaţi în principal la cazurile la care administrarea 
fludarabinei este contraindicată (pacienţi în vârstă, cazuri cu fenomene autoimune). 

Se poate recurge la chlorambucil, ca monoterapie sau în asociere cu un corticosteroid 
(dexametazonă, prednison, metilprednisolon) sau rituximab. Se folosesc mai 

multe scheme, cu administrare zilnică (iniţial 4-6 mg apoi reducere treptată, în funcţie de 
scăderea numărului leucocitar) sau intermitentă (14 mg/zi timp de 10-14 zile lunar, 6-12 
cicluri). Asocierea cu Rituximab îmbunătăţeşte rata răspunsului şi este o opţiune de tratament 
pentm pacienţii vârstnici, peste 70 de ani, care nu ar putea tolera un tratament mai agresiv, cu 
rezultate similare. Remisie completă se obţine doar la 3-7% din cazuri, dar se observă o 
diminuare a leucocitelor, adenopatiilor şi splinei în 45-86% din cazuri. Mai poate fi utilizată 
ciclofosfamida, în monoterapie sau în combinaţii similare celor utilizate pentru LNH (CHOP, 
COP etc.), precum şi bendamustin, un agent alchilant mai nou, administrat două zile 
consecutiv, repetat la 28 zile (are rată de răspuns superioară, dar şi toxicitate mai mare) 16 . 

3. Anticorpi monoclonali 

a. Anti CD20: 

• Rituximab - anticorp monoclonal himeric uman/şoarece, produs prin inginerie 
genetică; administrare intravenoasă sau subcutanată ca monoterapie (rar) sau în combinaţii 
cu alte citotoxice: cel mai frecvent cu fludarabină şi ciclofosfamidă (R-FC), chlorambucil (R- 
Chl), mai rar cu alemtuzumab, idelalisib, alte chimioterapice. Are eficienţă ridicată în 
combaterea fenomenelor autoimune, dar nu are efect în cazurile cu dell7. Se poate administra 
intravenos (în perfuzii) sau subcutanat. 

• Ofatumumab - anticorp monoclonal total umanizat; se administrează în combinaţie 
cu chlorambucil, în cazuri intolerante/refractare la combinaţiile cu fludarabină. 

• Obinutuzumab - anticorp monoclonal total umanizat, cu acţiune citotoxică directă; 
în combinaţie cu chlorambucil are rezultate terapeutice şi tolerabilitate net superioare 
rituximab-ului. 

b. Anti CD52: 

•Alemtuzumab, anticorp umanizat; indicat mai ales la cazurile cu dell7, la care 
rituximabul nu este eficient; se administrează în monoterapie sau în combinaţii (ex. R- 
FC+alemtuzumab). Eficienţa maximă când boala este localizată predominant medular; 
cazurile cu adenopatii marcate, tumorale (bulky) răspund mai puţin la acest tratament. Are 
indicaţie şi în schemele de consolidare după transplant sau chimioterapie high-dose (eradicarea 
bolii reziduale medulare). Se administrează subcutanat, timp de 18 săptămâni, de trei ori pe 
săptămână în doze crescânde, până la maxim 30 mg/doză). Principalul neajuns este 
imunosupresia indusă cu risc mare de infecţii oportuniste (reactivare virus Citomegalic, 
Pneumocystis jiroveci ) 11,18,19 . 

4. Inhibitori kinazici: Mecanismul lor de acţiune este similar inhibitorilor de 
tirozinkinază utilizaţi în tratamentul leucemiei mieloide cronice. Recent au fost introduşi în 
terapie ibrutinib (inhibitor al kinazei Bruton, ca preparat oral, bine tolerat, util la pacienţii 
vârstnici) şi idelalisib (util în combinaţii cu rituximab, pentm cazurile cu recădere sau 
refractare) 20 ’ 21,22 . 

5. Imunomodulatori imidazolici: Lenalidomida, singură sau în combinaţii, în 
principal cu rituximab. Este un preparat oral, relativ bine tolerat şi de pacienţii vârstnici 23 . 

B. Corticoterapia 

în cazurile cu măduvă osoasă infiltrată, cu rezervă hema-topoietică mică, tratamentul se 
începe cu prednison (30-60 mg/zi, individualizat) la care se adaugă ulterior un citostatic. 
Prednisonul este indicat, în mod deosebit, în formele însoţite de citopenii autoimune, de 
eritrodermie. Prednisonul scade volumul formaţiunilor tumorale gan- 

glionare şi al splinei, provocând o revărsare în circulaţie a limfocitelor, unde acestea sunt mai 
uşor atacate de citostatice. Având efect imunosupresiv, administrarea prelungită a 
corticosteroizilor favorizează infecţiile, agravând imunosupresia. De aceea se vor utiliza pe 
perioade cât mai scurte; aplicarea lor izolată, mai ales în formele benigne, este inutilă şi 
periculoasă. 

C. Radioterapia 

Constituie în prezent un mijloc terapeutic de rezervă. Iradierea splinei este indicată rar, 
în unele forme cu Splenomegalie compresivă sau rezistenţă la chimioterapie (regresiune 
nesatisfăcătoare după citostatice). Se poate aplica o tehnică de iradiere fracţionată cu doze mici 
(săptămânal), ceea ce va duce la distmgerea limfocitelor splenice, al căror loc este luat de alte 
limfocite din circulaţie, ce vor fi la rândul lor distruse la o şedinţă ulterioară. Se obţine, astfel, 
un efect global chiar dacă iradierea se aplică doar asupra unui singur teritoriu. Iradierea unor 
mase ganglionare voluminoase, îndeosebi abdominale, rezistente la tratament, poate duce la 
înlăturarea fenomenelor compresive şi la scăderea dimensiunilor ganglionare. 

D. Splenectomia 

Este o modalitate terapeutică la care se recurge rar. Ea este indicată în cazurile rebele de 
hipersplenism, în formele evolutive cu splenomegalii gigante (care provoacă tulburări 
mecanice şi hemodinamice) neresponsive la celelalte mijloace terapeutice. 

E. Tratamentul complicaţiilor autoimune (AHAI, trombocitopenia imună etc.) 

Se poate recurge la corticoterapie (prednison sau metilprednisolon) per oral, 1 

mg/kgcorp, 2-4 săptămâni, apoi reducere treptată a dozelor; de asemenea, se pot admin¬ 
istra imunoglobuline iv în doză mare - 0,4 mg/kg corp, administrate într-o singură doză sau 
fracţionate în 2-4 zile. Cazurile refractare pot răspunde la imunosupresoare: Ciclosporină 5- 
8 mg/kg/zi sau mycophenolat mofetil (utilizat mai ales pentru imunosupresie posttransplant). 

F. Formele tumorale sau sindromul Richter 

Se va recurge la scheme de polichimioterapie utilizate în tratamentul limfoamelor, 
adaptat subtipului histologic (cel mai frecvent LNH difuz cu celule mari B, tratat cu schema 

R-CHOP). 

G. Transplantul medular 

Rolul acestuia în tratamentul LLC nu este încă foarte clar conturat. El este utilizat în 
principal la pacienţii mai tineri, cu status non-mutant al bolii şi cu răspuns nefavorabil la 
tratamentul amintit. Se utilizează mai ales allotransplantul (standard sau non-mieloablativ). 
Alemtuzumab-ul poate fi utilizat ca terapie de consolidare a remisiei post-transplant. Bolnavii 
fără boală minimă reziduală au o evoluţie mai favorabilă. Eradicarea bolii minime reziduale 
poate duce la întreruperea tratamentului LLC 24 . 

H. Tratamentul adjuvant şi paleativ 

- Apariţia hiperuricemiei reclamă administrarea de inhibitori ai xantin-oxidazei 
(Allopurinol). Pentru a preveni sindromul de liză tumorală (cu nefropatia urică şi 
hiperfosfatemie, ce pot evolua spre insuficienţă renală acută), tuturor pacienţilor cărora li se 
administrează chimioterapie se vor asocia şi allopurinol, alcalinizarea urinii, hidratare. 

- Infecţiile intercurente necesită un tratament antibiotic, antimicotic, antiviral, 
energic şi ţintit. 

- Prezenţa hipogamaglobulinemiei impune tratament substitutiv cu imunoglobuline 
(10-20 g i.v. la 20-21 zile). Este indicat dacă apar infecţii bacteriene severe, dese, recidivante. 

- Prezenţa unui număr foarte mare de leucocite (>300.000/mm 3 ) poate determina apariţia 
unui sindrom de hipervâscozitate care necesită leucafereză. 

Evaluarea răspunsului terapeutic 1 

• Răspuns complet: Dimensiuni sub 1 cm ale tuturor nodulilor limfatici; ficat şi splină 
normale; lipsa simptomelor generale; leucocite >1500/mm 3 ; limfocite B circulante normale; 
trombocite > 100.000/mm 3 ; hemoglobină >11 g/dl; măduvă osoasă normocelulară cu <30% 
limfocite şi absenţa de noduli limfatici B. 

• Răspuns parţial: Scăderea cu cel puţin 50% a nodulilor limfatici, a splinei şi ficatului; 
prezenţa oricărui simptom general; leucocite >1500/mm 3 sau ameliorarea acestora cu >50%; 
scăderea limfocitelor B circulante cu cel puţin 50%; trombocite > 100.000/mm 3 sau cu creştere 
>50% de la valorile bazale; hemoglobina >2 g/dl faţă de valorile bazale; măduvă osoasă 
hipocelulară sau >30% limfocite sau noduli limfatici B. 

• Boală progresivă: Creşterea nodulilor limfatici sau a ficatului şi splinei cu cel puţin 
50%; prezenţa oricărui simptom general; orice valoare a leucocitelor; creşterea cu cel puţin 
50% a limfocitelor circulante; trombocite scăzute cu cel puţin 50% faţă de valorile bazale; 
scăderea hemoglobinei cu >2 g/dl faţă de valorile bazale; măduva osoasă cu limfocite >30% 
faţă de normal. 

20. LIMFOAMELE MALIGNE 

Andrei Cucuianu 


Limfoamele maligne sunt un grup foarte heterogen de afecţiuni maligne ale sistemului 
imunitar. In concepţia actuală, reflectată în Clasificarea Organizaţiei Mondiale a Sănătăţii 
(OMS, WHO) 2008 ^ limfoproliferările maligne cuprind atât entităţile considerate în mod 
clasic ca limfome maligne, adică limfomul Hodgkin şi limfomele non- Hodgkin, cât şi alte 
malignităţi ale sistemului limfatic cum sunt leucemiile acute limfoblastice, leucemiile limfoide 
cronice şi gamapatiile monoclonale (tabelul 20.1). O serie de entităţi considerate până mai 
demult ca separate, cum ar fi limfomul limfoblastic şi leucemia acută limfoblastică, sau 
limfomul limfoplasmocitic şi macroglobulinemia Waldenstrom sunt recunoscute acum ca 
având practic aceleaşi caracteristici fiziopatologice, fiind considerate ca entităţi comasate. 


Tabelul 20.1. Clasificarea OMS 2008 a limfoproliferarilor maligne (după Swerdlow et al, 2008). Entităţile mai 
frecvent întâlnite sunt marcate cu “bold”. 


Limfoproliferări de linie B 

Limfoproliferări de linie T/NK 

Limfomul Hodgkin (LH) 

- Neoplasme cu celule B pre¬ 
cursoare 

o Limfomul 

limfoblastic/leucemia acută 
limfoblastică B 

- Neoplasme cu celule B mature 
(periferice) 

o Leucemia limfatică cronică 
B/limfomul limfocitic B 

o Leucemia prolimfocitara B 
o Macroglobulinemia 

Waldenstrom/Limfomul limfo¬ 
plasmocitic 

o Limfomul splenic de zona mar¬ 
ginala (± limfocite viloase) 
o Leucemia cu celule păroase 

o Mielomul 

multiplu/plasmocitomul solitar 
o Limfomele extranodale de zona 
marginală de tip MALT 
o Limfomul zonei de manta 
o Limfomul folicular 
o Limfomul difuz cu celule mari B 
(DLBCL) 

o Limfomul Burkitt/leucemia 
acută limfoblastică tip Burkitt 
(LAL3) 

- Neoplasme cu celule Tprecursoare 
o Limfomul lifoblastic T/leucemia 
acută limfoblastică T 
■ Neoplasme cu celule T mature (post- 
timice, periferice) 
o Leucemia prolimfocitară T 
o Leucemia cu celule mari granulare T 
o Limfomul/leucemia cu celule T adulte 
(ATLL) - HTLVl-related 
o Limfomul cu celule NK/T de tip nasal 
o Limfomul cu celule T de tip 
enteropatie 

o Limfomul hepatosplenic cu celule T 
o Limfomul subcutan panniculitis- like 
o Mycosis fungoides/sindromul Sezary 
o Limfomul anaplazic T de tip cutanat 
o Limfomul T periferic, not otherwise 
specified (NOS) o Limfomul 
angioimunoblastic T o Limfomul 
anaplazic T sistemic 

- LH nodular cu predominenţă 
limfocitară 
■ LH clasic 

o LH tip scleroză nodulară 

o LH clasic bogat în limfocite o 

LH tip celularitate mixtă 

o LH tip depleţie limfocitară 

I. Limfomul Hodgkin (LH) 

Definiţie. Limfomul Hodgkin (LH) este o neoplazie a ţesutului limfoid caracterizată 
prin prezenţa celulelor maligne Reed-Sternberg şi Hodgkin, înconjurate de o populaţie reactivă, 
formată din limfocite T şi B, neutrofile, eozinofile, histiocite, plasmocite. Celulele maligne 
provin probabil din transformarea unui limfocit B din centrul germinativ folicular. 

Epidemiologie. LH este o boală rară, incidenţa fiind de aproximativ 2-5 cazuri/100.000 
locuitori/an. LH poate apărea la orice vârstă. Vârsta mediană de incidenţă este de 38 de ani. Se 
descriu două vârfuri de incidenţă, unul la adulţii tineri, între 15- 35 de ani şi al doilea, mai puţin 
pronunţat, după 60 de ani. Ambele sexe sunt afectate în mod egal 2 - 3 . 

Etiopatogeneză. Etiologia LH este necunoscută. O serie de factori de risc pentru 
apariţia bolii au fost incriminaţi: 

Infecţia cu virusul Epstein-Barr (EBV) este considerată ca fiind una din etapele 
probabile în apariţia fenotipului malign în LH. Dat fiind însă că prevalenţa infecţiei 

cu EBV în populaţia generală este foarte mare, majoritatea indivizilor având infecţia 
primară (mononucleoză infecţioasă) în copilărie sau adolescenţă, este evident că EBV nu este 
capabil “per se” să inducă apariţia fenotipului LH şi că sunt necesare alte evenimente celulare 
pentm transformarea malignă (patogeneza “mulţi-step”); 

Infecţia cu virusul Epstein-Barr (EBV) este considerată ca fiind una din etapele 
probabile în apariţia fenotipului malign în LH. Dat fiind însă că prevalenţa infecţiei 

cu EBV în populaţia generală este foarte mare, majoritatea indivizilor având infecţia 
primară (mononucleoză infecţioasă) în copilărie sau adolescenţă, este evident că EBV nu este 
capabil “per se” să inducă apariţia fenotipului LH şi că sunt necesare alte evenimente celulare 
pentru transformarea malignă (patogeneza “mulţi-step”); 

a. Factorul ereditar. S-a descris o oarecare agregare familială a cazurilor de LH, 
existând familii în care există mai multe cazuri de LH în aceeaşi generaţie sau în generaţii 
diferite. Totuşi, aceste situaţii sunt foarte rare; în plus, nu se cunosc caracteristicile moştenite 
care ar putea predispune la apariţia bolii; 

b. Unii autori au propus existenţa unui defect imun intrinsec care precede apariţia bolii. 
Astfel, s-a observat o susceptibilitate crescută la infecţii la unii pacienţi vindecaţi de LH 2,3 . 

Manifestări clinice. Debutul clinic este insidios, pe parcursul a luni, sau chiar ani de 
zile, constând din apariţia unor adenopatii, în special supradiafragmatice, cel mai frecvent în 
regiunile laterocervicale sau supraclaviculare. Ganglionii din LH sunt de regulă de dimensiuni 
de peste 2 cm diametru, de consistenţă fermă, nedureroşi, de obicei mobili pe planurile 
subiacente. In cazurile avansate, ganglionii pot atinge dimensiuni foarte mari, de peste 10 cm 
(aspect cunoscut drept adenopatii “bulky”) şi se pot fixa pe planurile subiacente. Aproximativ 
jumătate din pacienţii cu LH prezintă adenopatii mediastinale, prezenţa acestora putând să se 
traducă clinic prin tuse seacă, disfonie, edem compresiv (edem “în pelerină”). Mai rar, 
adenopatiile apar subdiafragmatic (inghinal, abdominal). în cazurile avansate poate apărea 
splenomegalie, hepatomegalie, infiltrate extraganglionare (perete toracic, glande mamare, 
leziuni osoase, pleurezie 



Compendiu de specialităţi medico-chirurgicale 


407 


etc.). La mai mult de jumătate din pacienţi, pe lângă adenopatii pot să apară semne generale, 
în special scăderea în greutate, febră şi transpiraţiile profuze. Se consideră scăderea în greutate 
ca fiind semnificativă dacă pacientul a pierdut mai mult de 10% din greutatea iniţială pe 
parcursul ultimelor 3 luni. Febra specifică LH apare în lipsa altor cauze (de exemplu infecţii) 
şi este tipic caracterul ondulator (febră tip Pel Ebstein) pe parcursul a săptămâni sau luni de 
zile. Transpiraţiile profuze, în special cele nocturne sunt de asemenea frecvente. Triada 
simptomatică slăbire-febră-transpiraţii este cunoscută sub numele de simptome B, fiind tipică 
atât pentru LH dar şi pentru alte limfoproliferări maligne. Prezenţa unuia sau mai multor 
simptome B se asociază cu un prognostic negativ. Alte semne, mai puţin specifice, sunt pruritul, 
durerea la ingestia de alcool, tulburări neurologice 2,3 . 

Explorări paraclinice. Cea mai importantă analiză pentru stabilirea diagnosticului de 
LH este biopsia ganglionară chirurgicală. Puncţia-biopsie cu ac fin poate orienta diagnosticul, 
dar nu are o sensibilitate şi specificitate suficiente pentm un diagnostic de certitudine. Aspectul 
histopatologic tipic al biopsiei ganglionare din LH este acela de “granulom Hodgkin”, 
evidenţiindu-se prezenţa celulelor maligne - celulele Reed- Sternberg şi Hodgkin - înconjurate 
de o populaţie reactivă benignă formată din limfocite T şi B, granulocite neutrofile şi eozinofile, 
monocite. 

Celula Reed-Sternberg (CRS) este celula malignă tipică din LH. Este o celulă gigantă, 
cu diametrul de 20-50 pm, în mod tipic binucleată, cu nucleoli proeminenţi, intens bazofili. 
Acest aspect a fost asemănat cu un “cap de bufniţă”. Celula Hodgkin (CH) este varianta 
uninucleată a CRS. CRS şi CH sunt limfocite B transformate, provenind probabil din centrul 
germinativ al foliculului limfatic. în LH clasic, CRS şi CH prezintă o expresie slabă sau absentă 
a antigenilor B tipici (CD 19, CD20, CD79a) prezentând în schimb o expresie puternică a 
antigenilor de activare CD30, CD 15 şi uneori a CD25. în subtipul de LH nodular cu 
predominenţă limfocitară, celulele Reed- Sternberg au un aspect atipic cu nucleu unic lobulat 
(celule “popcorn”), având o expresie puternică a CD20 şi fiind negative pentm CD 15 şi CD30 4 . 

Populaţia reactivă constă din limfocite B, T, granulocite neutrofile, eozinofile, 
macrofage dispuse în juml CRS şi CH, de unde aspectul de “granulom”. Aceste celule reactive 
sunt celule normale, fiind doar mobilizate în ganglionii interesaţi de către citokinele secretate 
de CRS şi CH. Astfel, în mod oarecum paradoxal, în stmctura ganglionilor patologici din LH, 
celulele maligne sunt în minoritate, principala componentă a celularităţii fiind reprezentată de 
populaţia reactivă 2,4 . 

Din punct de vedere histopatologic, se disting mai multe subtipuri. Conform clasificării 
Organizaţiei Mondiale a Sănătăţii (OMS) 2008, se descriu două categorii principale şi anume 
LH nodular, cu predominenţă limfocitară, o formă atipică şi rară de LH şi LH clasic, formă 
tipică, frecventă, de LH 4 . Principalele caracteristici clinice, histopatologice şi 
imunohistochimice ale acestor subentităţi sunt: 

1. LH nodular, cu predominanţă limfocitară: 

■ Celule maligne rare, cu nucleu unic, lobulat (celule popcorn). 

■ CD20 pozitiv, CD15, CD30 negative. 

■ Adenopatii localizate, deseori unice. 

■ Evoluţie lentă, indolentă, prognostic favorabil. 

2. LH clasic este compus din patru subtipuri, având următoarele caracteristici: 

a. LH clasic, bogat în limfocite (BL): 

• Puţine CRS şi CH. 

• Populaţie reactivă abundentă formată în special din limfocite T. 

• Prognostic favorabil. 

b. Scleroză nodulară (SN). LH SN este cel mai frecvent subtip de LH, cuprinzând 60- 
70% din toate cazurile: 

•Noduli limfoizi conţinând CRS şi CH în cantităţi variabile înconjuraţi de benzi de 
fibroză. 

• Asociat frecvent cu prezenţa de mase ganglionare mediastinale. 

• Prognostic relativ favorabil. 

c. Celularitate mixtă (CM): 

• Număr crescut de CRS şi CH. 

• Deseori stadii avansate la diagnostic (stadii III, IV). 

• Prognostic nefavorabil. 

d. Depleţie limfocitară (DL): 

• Număr crescut de CRS şi CH. 

• Puţine celule reactive de acompaniament. 

• Deseori în stadii avansate la diagnostic. 

• Prognostic nefavorabil. 

Alte modificări de laborator frecvent întâlnite în LH şi care ajută la conturarea 
diagnosticului şi stabilirii prognosticului acestor pacienţi sunt creşterea vitezei de sedimentare 
a hematiilor (VSH), semnificând un prognostic nefavorabil, leucocitoză cu neutrofilie, 
eozinofilie, limfopenie, mai rar anemie moderată, foarte rar trombocitopenie. Alterarea testelor 
funcţionale hepatice, în special cele care semnifică colestaza (fosfataza alcalină serică, gama- 
glutamil-transpeptidaza, bilirubina directă), ridică suspiciunea infiltrării hepatice. Creşterea 
lactat-dehidrogenazei (LDH) are o semnificaţie prognostică defavorabilă, asemănătoare 
creşterii VSH. Alte modificări frecvent întâlnite sunt fierul seric scăzut cu feritina normală sau 
crescută (aspect de „anemie cronică simplă”). Biopsia osteo-medulară este necesară pentru 
stadializare, infiltrarea medulară cu CRS şi CH semnificând un stadiu avansat (stadiu IV). în 
caz de suspiciune de afectare hepatică sau a altui organ este utilă biopsierea acestora, 
evidenţierea la examenul histopatologic a unui infiltrat tip granulom Hodgkin semnificând de 
asemenea un stadiu IV 2 - 3 . 

Explorări imagistice. Radiografia toracică poate evidenţia lărgirea mediastinului, în 
special a mediastinului anterior, cu contur policiclic. O lărgire a mediastinului la mai mult de 
1/3 din diametrul toracic are semnificaţie de boală “bulky”, aceasta fiind un factor de 
prognostic nefavorabil. Ecografia poate evidenţia mase ganglionare abdominale şi eventual 
infiltrate circumscrise hepatice, splenice. Deşi radiografia toracică şi ecografia sunt utile în 
evaluarea iniţială a LH, explorarea de elecţie pentru stabilirea gradului de extindere al bolii este 
examenul CT. în general, pentru o primă evaluare se efectuează CT toraco-abdomino-pelvin. 
în cazurile rare în care se suspectează determinări cerebrale se cuprinde în câmpul de CT şi 
craniul. Examenul CT se repetă după 3-4 cure de chimioterapie pentru aprecierea răspunsului, 
la finalul tratamentului şi oricând există suspiciunea unui răspuns nesatisfacător sau a unei 
recidive. în ultimul timp. 

metoda de elecţie pentru aprecierea răspunsului la tratament este examenul PET-CT (positron 
emission tomography) care are avantajul de a aprecia şi gradul de activitate metabolică a 
leziunilor descrise la CT. Examenul PET-CT este important mai ales la acei pacienţi la care 
după tratament rămân mase ganglionare vizibile la CT, ceea ce se întâmplă relativ frecvent, 
mai ales la pacienţii cu mase voluminoase iniţiale. Dacă aceste mase evidenţiază activitate 
metabolică la examenul PET, semnificaţia este de răspuns incomplet sau recidivă; în schimb 
dacă masele respective nu prezintă activitate metabolică, semnificaţia lor este aceea de ţesut 
fibros, “cicatriceal” restant. Examenul IRM nu este indicat de rutină în LH, fiind util în special 
la pacienţii cu tulburări neurologice, IRM având o sensibilitate mai mare decât CT pentru 
sistemul nervos central 2 - 3 . 

Diagnostic, stadializare. Biopsia ganglionară chirurgicală sau biopsia de organ în rarele 
cazuri în care nu exista ganglioni biopsiabili, este investigaţia diagnostică de elecţie. Examenul 
histopatologic relevă aspectul de “granulom Hodgkin” cu diversele sale variante descrise mai 
sus. Examenul imunohistochimic este esenţial la ora actuală pentru a confirma imunofenotipul 
celulelor maligne (în special pozitivitatea CD30 şi CD15 pe celulele Reed Sternberg şi Hodgkin 
în LH clasic). LH trebuie diferenţiat de orice altă afecţiune care poate evolua cu adenopatii 
(infecţii, limfoamele non-Hodgkin, leucemiile limfoide, metastazele ganglionare ale tumorilor 
solide, sarcoidoză, etc.). Aceste afecţiuni au un aspect clinic, histopatologic şi 
imunohistochimic diferit de al LH. O problemă mai dificilă este diagnosticul diferenţial dintre 
LH cu prezentare mediastinală şi limfomul non-Hodgkin cu celule B mari de tip primar 
mediastinal; deşi aspectele clinice şi morfologice pot fi similare, diagnosticul este tranşat de 
imunohistochimie, celulele maligne din LNH B mediastinal fiind CD20-pozitive, CD 15- 
negative, CD30-negative sau slab pozitive. 

Stadializare. Stadializarea este foarte importantă pentru alegerea unei strategii 
terapeutice optime, fiind probabil cel mai important factor de prognostic. La ora actuală, 
sistemul de stadializare folosit în mod curent în LH este stadializarea Ann Arbor. Aceasta ia în 
considerare numărul de arii limfatice implicate, topografia acestor arii limfatice în relaţie cu 
diafragmul (supradiafragmatic, subdiafragmatic), interesarea unor organe non-limfatice 
(determinări extra-limfatice) şi prezenţa semnelor generale B (febră, slăbire în greutate, 
transpiraţii nocturne). Ariile limfatice luate în considerare includ ganglionii limfatici (mai 
frecvent cervicali, supraclaviculari, axilari, mediastinali, mai rar abdominali, inghinali, foarte 
rar celelalte grupe ganglionare) şi splina. Sistemul de stadializare Ann-Arbor, defineşte 4 stadii: 

Stadiul I. Doar o singură arie limfatică este interesată 

Stadiul II. Sunt interesate două sau mai multe arii limfatice, de aceeaşi parte a 
diafragmului (de obicei supradiafragmatic) 

Stadiul III. Sunt interesate două sau mai multe arii limfatice, de ambele părţi ale 
diafragmului 

Stadiul IV. Afectare difuză a unui organ non-limfatic cum ar fi ficatul, măduva osoasă, 
plămânul, altele. 

La datele oferite de cele 4 stadii descrise anterior se mai iau în considerare următoarele 
caracteristici: 

1. Prezenţa sau absenţa unuia sau mai multor semne generale B - absenţa semnelor 
generale se notează cu „A” iar prezenţa acestora cu „B”. 

2. Afectarea parţială a unui organ extra-limfatic, apărută prin di seminare localizată, 
prin contiguitate de la o regiune ganglionară adiacentă (notată cu „E”). Afectarea extra- 
ganglionară localizată trebuie diferenţiată de afectarea difuză de organ, caracteristică stadiului 
IV. 

3. Prezenţa maselor tumorale mari (“bulky”) definită ca mase ganglionare >10 cm în 
diametru sau un raport mediastin/torace >0,33 (măsurătorile mediastinului şi toracelui fiind 
făcute la nivelul vertebrelor D6 - D7). Prezenţa maselor “bulky” se notează cu litera „X”. 

Astfel, dacă de exemplu suntem în faţa unui pacient care, după examenul clinic şi toate 
investigaţiile de bilanţ (imagistică, histologie medulară, etc.), prezintă adenopatii 
laterocervicale, supraclaviculare şi mediastinale, transpiraţii nocturne, un raport 
mediastin/torace de 0,45 şi un infiltrat pulmonar drept, contiguu la adenopatiile mediastinale, 
stadiul acestui pacient va fi IIBEX (mai multe mase ganglionare de aceeaşi parte a diafragmului, 
prezenţa unui semn general, infiltrat extra-limfatic localizat, masă tumorală mare). 

Evoluţie, factori de prognostic, complicaţii 

în prezent, cu un tratament adecvat, majoritatea pacienţilor cu LH se vindecă. Şansa de 
vindecare depinde însă de o serie de factori de prognostic. De exemplu, dintre pacienţii 
diagnosticaţi în stadii precoce (I - II), 75-90% se vor vindeca spre deosebire de doar 30-69% 
din cei diagnosticaţi în stadii avansate (III şi IV). Dat fiind că, la ora actuală, majoritatea 
pacienţilor sunt diagnosticaţi în stadii precoce, se poate aprecia că 70-80% din totalitatea 
pacienţilor cu LH se vindecă. Următorii parametri sunt consideraţi a fi factori de prognostic 
negativ 5 ’ 6 : 

1. Stadiile Ann Arbor III şi IV 

2. Vârsta >40 de ani 

3. Afectare extralimfatică prin contiguitate 

4. VSH >50 mm/oră 

5. Prezenţa semnelor generale B (cu excepţia stadiului I) 

6. >3 arii ganglionare afectate 

7. Masa tumorală “bulky”. 

Dacă în evaluarea pre-terapeutică se iau în considerare toţi aceşti factori, se identifică 
practic 3 grupe pro gnostice: 

1. LH precoce favorabil: stadiu Ann Arbor I - II, fără alţi factori de prognostic negativ 

2. LH precoce nefavorabil: stadiu Ann-Arbor I - II cu cel puţin un factor de prognostic 
negativ (excepţie stadiul IB fără alţi factori de prognostic defavorabili, care este încadrat în 
grupul precedent) 

3. LH avansat: stadiile Ann-Arbor III şi IV cu sau fără alţi factori de prognostic 
defavorabil. 

Complicaţiile bolii ţin pe de o parte de afectarea mecanică, prin compresiune, exercitată 
de mase ganglionare mari pe diverse structuri adiacente şi pe de altă parte de infdtrarea 
neoplazică a unor organe non-limfatice. Astfel, masele ganglionare voluminoase pot produce 
stază venoasă şi limfatică, cu apariţia edemului regional (de exemplu edem “în pelerină” în 
cazul unor adenopatii mediastinale compresive sau edeme de membre în cazul unor adenopatii 
axilare, abdominale, inghinale voluminoase); mai rar, 

adenopatiile compresive abdominale pot provoca tulburări de tranzit, icter mecanic. 
Compresiunea pe structuri nervoase este mai rar întâlnită în LH, putând duce la dureri de tip 
radicular, pareze, paralizii. Infiltraţia neoplazică prin contiguitate, în special pulmonară, poate 
duce la afectare respiratorie variabilă, de la dispnee cu tuse iritativă până la insuficienţă 
respiratorie. Infiltrarea difuză a unor organe extra-limfatice (stadiul IV de boală) poate duce la 
insuficienţa de organ, de exemplu insuficienţă hepatică (icter, hipoalbuminemie, tulburări de 
coagulare) sau insuficienţă medulară, manifestată prin anemie, hemoragii, infecţii. Tratamentul 
în sine este o sursă de complicaţii (prezentate în detaliu la subpunctul „Efectele secundare ale 
tratamentului LH”). 

Tratamentul LH 

LH poate fi vindecat prin radioterapie, chimioterapie sau combinaţia acestora. Deşi 
există la ora actuală mai multe “şcoli” în ceea ce priveşte abordarea tratamentului LH, 
considerăm că atitudinea optimă constă în tratamentul combinat, constând din chimioterapie 
completată cu radioterapie, în special la pacienţii cu volum tumoral iniţial mare (“bulky”). Ca 
în orice afecţiune neoplazică deosebim tratamentul de linia întâi, efectuat imediat după 
diagnostic şi stadializare şi tratamentul de liniile a doua/a treia în cazurile refractare sau după 
recidive. In continuare, vom prezenta o strategie terapeutică care se foloseşte la ora actuală în 
multe centre de profil 6 " 11 : 

1. Tratamentul de linia 1 (schemele de chimioterapie sunt prezentate în detaliu la 
sfârşitul capitolului) 

a. LH clasic stadiile I-II favorabil 

- Chimioterapie, schema ABVD, 4 cicluri + radioterapie (RT) în doză de 30 Gy pe 
masele iniţiale 

b. LH clasic stadiile I-II nefavorabil 

- Chimioterapie, schema ABVD, 6 cicluri + RT 30-36 Gy 

c. LH clasic stadiile III-IV 

- Chimioterapie cu schema ABVD, 8 cicluri, sau cu schema BEACOPP, 8 cicluri 

- Radioterapie 30-36 Gy dacă iniţial au existat mase bulky iniţiale, sau dacă după cele 8 
cure persistă mase reziduale >1,5 cm. 

- Alegerea între curele ABVD şi BEACOPP este încă un subiect de controversă, schema 
BEACOPP fiind probabil mai eficientă în stadiile avansate, dar şi grevată de complicaţii mai 
frecvente, uneori severe. 

-La pacienţii >60 de ani se optează preferenţial pentru cure ABVD, dată fiind 
toxicitatea mai mare a curelor BEACOPP. 

-La pacienţii <60 de ani, următoarele trăsături (considerate factori adiţionali de 
gravitate) ar orienta tratamentul mai degrabă spre BEACOPP decât spre ABVD: 

- Stadiul IV 

- Albumina <4 g/dl 

- Leucocit > 15.000/mmc 

- Limfocite <6% 

- Hemoglobina <10 g/dl 

- Sexul masculin 

- Vârsta >50 de ani 

d. LH nodular cu predominenţă limfocitară: 

- Stadiul IA - se poate opta pentru expectativă, după extirparea chirurgicală a 
ganglionului implicat; 

- Celelalte stadii: 

- Atitudine identică cu LH clasic; 

- Având în vedere pozitivitatea pentru CD20, se poate adăuga anticorpul 
monoclonal anti-CD20, rituximab, 375 mg/m 2 în ziua 1 a fiecărui ciclu de chimioterapie. 

2. Tratamente de linia 2/3. 

a. Indicaţii de tratament de linia 2: 

- Lipsa răspunsului clinic după 2-3 cure de chimioterapie 

- Lipsa răspunsului complet (clinic şi imagistic) la bilanţul intermediar (după 4 cure) 

- Recidivă <12 luni de la obţinerea răspunsului complet 

- Recidivă >12 luni, cu stadiu III-IV, sau masă bulky şi/sau semne generale 

- în caz de recidivă la >12 luni, dar cu stadiul recidivei I-II, fără masă bulky, fără semne 
generale, se poate folosi schema de chimioterapie iniţială (folosită ca tratament de linia 1). 

b. Scheme de chimioterapie de linia 2 (detaliate la finalul capitolului): 

- DHAP sau IGEV, 4 cicluri, urmate în mod ideal, de chimioterapie high-dose + 
autotransplant de celule stern. 

c. Tratament de linia 3: a doua recidivă sau boala refractară la 2 linii de tratament: 

- Se foloseşte o schemă de linia a doua care nu a fost folosită în prealabil; 

- Chimioterapie high-dose + autotransplant (dacă nu s-a făcut în prealabil); 

- în rare cazuri se indică transplantul alogenic de celule stern. 

3. Scheme de polichimioterapie folosite mai frecvent în LH: 

ABVD 

Doxorubicin 25 mg/m 2 , zilele 1, 15 
Bleomycin 10 mg/m 2 , zilele 1,15 
Dacarbazin 375 mg/m 2 , zilele 1, 15 
Vinblastin 6 mg/m 2 , zilele 1,15 

Repetat la 28 zile, 4-8 cicluri 

BEACOPP 

Doxorubicin 25 mg/m 2 , ziua 1 
Ciclofosfamida 650 mg/m 2 , ziua 1 
Etopozid 100 mg/m 2 , zilele 1-3 
Vincristin 1,4 mg/m 2 (max. 2 mg), ziua 8 
Bleomycin 10 mg/m 2 , ziua 8 
Procarbazină 100 mg/m 2 , zilele 1-7 
Prednison 40 mg/m 2 , zilele 1-14 

Repetat la 21 zile, 6-8 cicluri 

IGEV 

Ifosfamidă 2000 mg/m 2 , zilele 1-4 

Mesna 900 mg/m 2 , după Ifosfamidă, la orele 0, 2, 4, zilele 1-4 
Gemcitabină 800 mg/m 2 , zilele 1 şi 4 
Vinorelbină 20 mg/m 2 , ziua 1 

Prednisolon 100 mg, sau Dexametazonă 16 mg, zilele 1-4 G-CSF, 5 pg/kg, 
zilele 7-12 

Repetat la 21 zile, 4 cicluri 

- DHAP 

Cisplatin 100 mg/m 2 , ziua 1 

Citozinarabinozidă 200 mg/m 2 , la 12 ore, ziua 2 Dexametazonă 40 mg, zilele 
1-4 

Repetat la 21 zile, 4 cicluri 

4. Efectele secundare ale tratamentului LH. Chimioterapia şi radioterapia 
antineoplazică au o serie de efecte adverse, care pot să apară pe termen scurt sau la distanţă de 
tratament. Aceste efecte secundare nu sunt specifice tratamentului LH, întâlnindu-se în 
majoritatea neoplaziilor care beneficiază de chimioterapie şi/sau radioterapie. Dat fiind că la 
ora actuală, majoritatea pacienţilor cu LH se vindecă, limitarea pe cât posibil a efectelor 
adverse, în special a celor pe termen lung este unul din principalele obiective ale noilor strategii 
terapeutice. 

a. Efectele secundare pe termen scurt al chimioterapiei LH constau în greţuri, 
vărsături, alopecie, neuropatie (datorată în special alcaloizilor de vinca - vincristin, vinblastin), 
efectele corticoterapiei prelungite (mai ales în schema BEACOPP), toxicitate hematologică 
(leucopenie, trombocitopenie, anemie). Radioterapia poate de asemenea să provoace greţuri, 
vărsături, esofagită, traheită, eritem local, pneumonie, toxicitate hematologică. 

b. Printre efectele secundare pe termen lung ale chimioterapiei LH se numără 
fibroza pulmonară (datorată în special bleomicinei), cardiomiopatie (datorată antraciclinelor - 
doxorubicina), depresie imună prelungită, complicaţii osoase (osteoporoză, necroză aseptică 
de cap femural). Radioterapia poate să producă de asemenea fibroză pulmonară, 
cardiomiopatie, valvulopatii, hipotiroidism, hipogonadism, mielită. Malignităţile secundare 
sunt probabil complicaţiile cele mai temute pe termen lung, putând fi atribuite atât 
chimioterapiei (în special cu agenţi alkilanţi), cât şi radioterapiei. Incidenţa unui al doilea 
cancer după un tratament iniţial pentru LH este de aproximativ 3-10%, variind în funcţie de 
schemele de chimio-/radioterapie folosite. Printre malignităţile apărute după tratamentul LH, 
cele mai frecvente sunt leucemiile acute mieloide (apărute în general la 3-5 ani de la tratament) 
şi limfoamele non-Hodgkin (la 5-15 de la tratament) 2,12,13 . Mai rar, pot să apară tumori solide, 
cum sunt carcinoamele pulmonare, digestive, tiroidiene, genito-urinare, cutanate, sarcoamele, 
însă acestea apar de obicei mai târziu, chiar la zeci de ani de la tratamentul iniţial pentru LH, 
relaţia lor cauzală cu acest tratament fiind neclară. în ultimele decenii, utilizarea cu predilecţie 
a unor scheme cu mai puţini agenţi alkilanţi (de exemplu cura ABVD) şi reducerea intensităţii 
radioterapiei a dus la scăderea importantă a incidenţei malignităţilor secundare. 

II.Limfoame non-Hodgkin (LNH) 

Definiţie. LNH sunt un grup de neoplazii foarte heterogene din punct de vedere biologic 
şi histologic, cu origine în sistemul limfoid. LNH poate interesa, pe lângă ganglionii limfatici, 
splina, ficatul, măduva osoasă şi practic orice organ care conţine ţesut limfoid, cum ar fi tubul 
digestiv, plămânii, tegumentul, tiroida, sistemul nervos central. Gradul de diversitate al LNH se 
reflectă în clasificarea OMS a limfoproliferărilor maligne (tabelul 20.1). 

Epidemiologie. Incidenţa LNH este de aproximativ 15/100.000 locuitori/an. Incidenţa 
LNH a crescut continuu din 1950, până aproximativ în primul deceniu al mileniului 3, când 
incidenţa a atins un platou şi există chiar o tendinţă de scădere a acesteia în ultimii ani. Incidenţa 
LNH creşte cu vârsta, mediana fiind de 60-65 de ani. LNH tind să fie mai frecvente la bărbaţi 
decât la femei, raportul fiind de aproximativ 1,5/1. Atât incidenţa totală a LNH cât şi incidenţa 
anumitor subtipuri prezintă variaţii geografice. De exemplu, LNH cu limfocite T sunt mai 
frecvente în Extremul Orient decât în Europa şi Statele Unite 14 ' 16 . 

Etiopatgeneză. Nu există factori etiologici care să poată fi incriminaţi singuri în apariţia 
LNH. LNH prezintă o patogeneză “multi-step”, existând mai multe etape de la iniţierea 
proliferării care poate fi la început policlonală şi până la emergenţa fenotipului malign. De 
asemenea, studiul mecanismelor patogenetice subliniază marea diversitate a LNH, practic 
fiecare subtip prezentând o etiopatogeneză diferită. Există mai mulţi factori care sunt implicaţi 
în etiopatogeneza bolii în anumite etape 14,15 . 

a. Factori predispozanţi: 

- Factori genetici, ereditari. Existenţa unei predispoziţii genetice este susţinută de 
existenţa unor agregări familiale de limfoproliferări maligne. Riscul real al apariţiei unui nou 
caz de LNH în familia unui caz cunoscut este mic, fiind totuşi mai mare decât cel al populaţiei 
generale 14 , 

- Factori externi, de mediu: 

- Infecţii virale: 

■ Virusul Epstein-Barr (EBV) este implicat probabil în etapele iniţiale ale 
transformării maligne în anumite subtipuri de LNH, cum ar fi limfomul Burkitt. 

■ Virusul uman legat de limfomul cu celule T (HTLV-1), este un retrovirus implicat 
în etiopatogeneza limfomului/leucemiei cu celule T adulte, o formă endemică de LNH, cu 
incidenţă crescută în Extremul Orient. 

■ Virusul imunodeficienţei umane (HIV) duce la scăderea supravegherii imune şi 
probabil din această cauză la creşterea importantă a incidenţei LNH la subiecţii HIV - pozitivi. 

■ Infecţia cronică cu virusuri hepatitice, în special virusul hepatitic C (HCV), a fost 
corelată cu un risc crescut de apariţie a LNH de linie B. 

■ Virusul herpetic 8 (HHV-8), cunoscut şi sub denumirea de virusul sarcomului 
Kaposi, este implicat în etiopatogeneza bolii Castleman multicentrice, o formă rară de LNH 
apărută la imunodeprimaţi. 

- Infecţii bacteriene: 

■ Infecţia cu Helicobacter pylori (HP) este implicată în majoritatea cazurilor de 
LNH gastrice. 

■ Infecţia cu Chlamidia psitacci este implicată în LNH ale anexelor oculare. 

- Expunerea la radiaţii, solvenţi organici, erbicide pare a avea de asemenea un rol 
limitat în limfomageneză. 

b. Patogeneza LNH (limfomageneza). Se consideră la ora actuală că limfoma- geneza 
este un proces complex, “multi-step”. într-o primă etapă, proliferarea este policlonală, stimulată 
de anumiţi antigeni (externi, ca în cazul infecţiilor virale sau bacteriene menţionate, sau 
autoantigeni). într-o etapă ulterioară, în cadrul acestor clone sti- 

mulate, apar subclone cu mutaţii la nivelul unor oncogene implicate în creşterea şi diferenţierea 
celulară, subclone care vor dobândi avantaj de creştere faţă de clonele normale şi îşi vor 
continua expansiunea în mod autonom, indiferent de prezenţa sau absenţa stimulării antigenice 
iniţiale. Printre oncogenele ale căror mutaţii se regăsesc în anumite subtipuri de LNH se numără 
următoarele 4,15 : 

-Mutaţiile oncogenei c-MYC, datorate în special translocaţiei t (8; 14), sunt specifice 
pentm limfomul Burkitt, dar şi pentru unele subtipuri agresive de limfom B difuz cu celule 
mari. 

- Mutaţiile oncogenei BCL-2 (B-cell lymphoma 2), datorate translocaţiei t (14; 18) sunt 
specifice pentru LNH folicular. 

- Mutaţiile genei BCL-l/ciclina Dl, apărute în general după translocaţia t (11; 14) sunt 
specifice pentru LNH cu celule de manta. 

- Mutaţiile genei ALK, ducând la hiperexpresia acesteia sunt specifice pentru LNH 
anaplazic. 

Manifestări clinice 

Tabloul clinic al LNH este foarte variat, în funcţie de subtipul histologic. Din punct de 
vedere clinic, se descriu două grupuri mari: LNH indolente, cu evoluţie naturalăj>e parcursul 
a ani de zile şi LNH agresive cu evoluţie naturală de săptămâni sau luni de zile 17 . In acest sens, 
debutul clinic al simptomatologiei în LNH agresive este rapid, pe parcursul a câtorva săptămâni 
sau luni şi lent, insidios, uneori pe parcursul a câtorva ani în cazul LNH indolente. Apariţia 
adenopatiilor este principalul fenomen clinic la debut. Adenopatiile pot fi localizate sau 
generalizate, pot fi ferme sau de consistenţă scăzută, în general sunt mobile pe planurile 
subiacente, nedureroase. Spre deosebire de limfomul Hodgkin (LH), în care regiunile 
ganglionare interesate sunt de obicei apropiate (de exemplu laterocervical + mediastin + axile), 
în LNH, regiunile implicate pot fi deseori la distanţă unele de altele (de exemplu laterocervical 
+ inghinal). Cazurile în care adenopatiile sunt generalizate sunt mult mai frecvente în LNH, în 
special în cele indolente, decât în LH. Splenomegalia şi hepatomegalia sunt relativ frecvente la 
debut sau pe parcursul evoluţiei. Splenomegalia poate fi de dimensiuni mari, chiar gigantă, 
putând reprezenta în unele cazuri singurul sediu al bolii. Modificările cutanate, constând în 
erupţii localizate sau generalizate, sau tumori cutanate sunt mai frecvent întâlnite în LNH cu 
celule T, şi de asemenea, pot constitui unicul sediu al bolii. Diareea, constipaţia, greţurile, 
vărsăturile sunt prezente în cazul interesării tubului digestiv, dispneea, tuşea în cazul afectării 
pulmonare sau mediastinale, edemul de compresiune, toracic sau al membrelor apare în cazul 
unor adenopatii masive (mediastinale, axilare, inghinale). Uneori pot apărea colecţii seroase 
(pleurezie, ascită) fie prin compresiune, fie, mai frecvent, prin interesare tumorală a seroaselor. 
Semnele neurologice (cefalee, tulburări de vedere, afazie, pareze, paralizii) apar în cazul LNH 
primar cerebrale sau în cazul diseminărilor cerebrale ale unor limfome cu punct de plecare în 
alte zone. Anemia este relativ frecventă, în special în LNH indolente sau în LNH agresive 
avansate şi este deseori expresia interesării medulare. Sindromul hemoragipar, infecţiile sunt 
rare la debut dar pot apărea pe parcursul evoluţiei. Semnele generale B, descrise şi în cazul LH 
(febra, transpiraţiile, scăderea în greutate) sunt prezente deseori, în special în LNH agresive. In 
cazul LNH indolente, apariţia simptomelor B poate semnifica “accelerarea” bolii 14, . 

Explorări paraclinice 

Principala investigaţie diagnostică este biopsia ganglionară sau de organ, efectuată 
preferabil chirurgical. Examenul morfologic al biopsiei relevă prezenţa unor infiltrate limfoide 
anarhice, care înlocuiesc structurile normale ale organului respectiv. Spre deosebire de LH, 
unde celulele maligne sunt relativ puţine, majoritatea celularităţii fiind dată de proliferarea 
reactivă de tip “granulom” Hodgkin, în LNH infiltratul este format în majoritate de celulele 
clonei maligne. In mare, la examinarea biopsiei din LNH se iau în considerare următoarele 
aspecte morfologice: mărimea celulelor maligne (mici vs. mari), gradul de diferenţiere 
(nediferenţiat, imatur vs. diferenţiat, matur), aspectul infiltratului limfoid (difuz vs. nodular). 
In general (dar nu în toate subtipurile de LNH), aspectul de infiltrat cu celule mici, diferenţiate, 
dispuse nodular se asociază cu tipurile de LNH indolente d.p.d.v. clinic şi invers, aspectul de 
infiltrate cu celule mari, slab diferenţiate, dispuse difuz se asociază cu un comportament clinic 
agresiv 18 . 

Imunofenotipizarea (imunohistochimia) completează diagnosticul morfopatologic, fiind 
esenţială pentru o încadrare cât mai precisă a subtipurilor de LNH. Această încadrare în 
subtipuri bine definite morfologic şi imunofenotipic este importantă mai ales datorită faptului 
că la ora actuală există tratamente “ţintite”, care se indică doar la anumite subtipuri de LNH. 
Următorii markeri imunofenotipici sunt utilizaţi de rutină: 

a. Markeri tipici pentru LNH cu celule B (85-90% din cazurile de LNH): CD 19, CD20, 
CD22, CD23, CD79, BCL2, ciclina Dl. 

b. Markeri de linie T (10-15% din cazurile de LNH): CD2, CD3, CD7, CD4, CD8, TdT. 

c. Markeri de activare: CD30 (Ki-1), CD25 

d. Markeri de proliferare: Ki-67, marker nespecific pentru celulele proliferante, aflate 
în ciclul celular. în LNH agresive, Ki-67 este în general pozitiv în >50% din celule. 

e. Markeri de clonalitate: lanţurile uşoare ale imunoglobulinelor (raport k/k) 

Examenele citogenetic şi molecular sunt utile pentru identificarea cu mai multă 

precizie a unor subtipuri de LNH, ca şi pentru confirmarea clonalităţii. Urmărirea aces¬ 
tor anomalii după tratament este foarte utilă în aprecierea persistenţei unei boli minime 
reziduale în cazul obţinerii unor remisiuni clinice. Cele mai frecvente anomalii citogenetice şi 
moleculare utile în managementul pacienţilor cu LNH sunt cele descrise mai sus la subpunctul 
“Patogeneza LNH”. 

Examenul citologic al sângelui periferic este deseori normal. Uneori se decelează o 
anemie, mai rar trombocitopenie. Numărul de leucocite poate fi normal crescut sau scăzut, iar 
pe frotiu apar uneori celulele limfomatoase (aspect de “leucemizare”). 

Biopsia osteo-medulară este obligatorie în toate cazurile pentru aprecierea existenţei şi 
a gradului de extindere al unui eventual infiltrat medular limfomatos. Infiltrarea medulară la 
diagnostic este semn de boală avansată şi este mai frecventă în LNH indolente, care, datorită 
tabloului clinic oligo-simptomatic, au o evoluţie relativ lungă pre-diagnostic. 

Viteza de sedimentare a hematiilor (VSH) şi lactat-dehidrogeneza (LDH) sunt deseori 
crescute, corelându-se cu o agresivitate mai mare a bolii, şi/sau un volum tumoral mărit. Testele 
funcţionale hepatice sunt uneori alterate, în special în stadiile avansate, când există un infiltrat 
limfomatos hepatic. 

Examinările imagistice (radiografiile, CT, IRM, scintigrafia, examinările endoscopice) 
sunt esenţiale în aprecierea extinderii bolii, uneori constituind şi prima unealtă diagnostică. 
Uneori, de exemplu în limfoamele de tub digestiv, examenul endoscopic este esenţial atât în 
aprecierea macroscopică a tumorii, cât şi în prelevarea de material bioptic. Ca şi în LH, 
examenul PET-CT este util atât pentru aprecierea iniţială a bolii, cât mai ales pentru detectarea 
unor eventuale focare de activitate după tratament 18 . 

Clasificarea LNH 

Pe parcursul ultimelor decenii mai multe tipuri de clasificări au fost utilizate în LNH. 
Clasificarea acceptată la ora actuală este clasificarea Organizaţiei Mondiale a Sănătăţii (OMS), 
varianta revizuită în 2008 (tabelul 20.1) 1 . Clasificarea OMS ia în consideraţie atât 
caracteristicile morfologice, cât şi cele imunofenotipice. în funcţie de imunofenotip se descriu 
două grupe mari: LNH B (majoritatea cazurilor, 85-90%) şi LNH-T/NK (10-15% din cazuri). 
Reamintim că această frecvenţă este caracteristică populaţiei din Europa şi America de Nord, 
în Extremul Orient, frecvenţa limfoamelor T fiind mai mare (20-25%) 9> 20 . Atât în cadrul 
limfoamelor B cât şi în cadrul LNH cu celule T/NK, se descriu câte un grup, mai limitat, de 
entităţi cu celule precursoare (proliferarea este alcătuită din celule imature, slab diferenţiate, cu 
evoluţie rapidă, agresivă) şi câte un alt grup, mai extins, de entităţi provenind din celule cu 
diverse grade de maturizare. 

Din raţiuni practice, pentru înlesnirea raţionamentului clinic, LNH poate fi categorisit 
în trei grupuri “clinice”: LNH indolente, în care istoria naturală a bolii (evoluţia bolii în lipsa 
tratamentului specific) se măsoară în ani, LNH agresive, în care istoria naturală se măsoară în 
luni şi LNH foarte agresive în care istoria naturală se măsoară în săptămâni - până la câteva 
luni 12 (tabelul 20.2). 


Tabelul 20.2. Clasificarea clinică a limfoamelor non-Hodgkin (LNH). Entităţile mai frecvent întâlnite sunt marcate 
cu “bold”. * not otherwise specified (adaptatat după Hiddemann et al 17 .) _ 


De linie B 

De linie T/NK 

LNH indolente (istorie naturală măsurată în ani) 

Limfomul limfocitic/Leucemia limfatică cronică 

Limfomul 

Limfoplasmacitoid/Macroglobulinemia Waldenstrom 

Limfoamele MALT 

LNH folicular grad I (celule mici) 

LNH folicular grad II (mixt) 

Leucemia cu limfocite mari granulare (LGL) Mycosis 
fungoides (LNH cutanat cu celule T) 

LNH agresive (istorie naturală măsurată în luni) 

LNH cu celule de manta 

LNH folicular grad III (celule mari) LNH difuz cu 
celule mari 

LNH T periferice NOS* LNH angioimunoblastic LNH 
anaplazic T 

LNH foarte agresive (istorie naturală măsurată în săptămăni-luni) 

LNH limfoblastic B/Leucemia acută Limfoblastică B 
Limfomul Burkitt 

LNH limfoblastic T/Leucemia acută limfoblastică T 

Leucemia/limfomul cu celule T adulte (ATLL) 


Diagnostic, stadializare 

Biopsia ganglionară sau biopsia chirurgicală de organ este investigaţia diagnostică de 
elecţie. Examenul morfologic trebuie completat întotdeauna cu interpretarea 

coloraţiilor imunohistochimice. Dată fiind diversitatea formelor şi localizărilor diverselor 
subtipuri de LNH, diagnosticul diferenţial nu trebuie făcut doar cu alte afecţiuni care evoluează 
cu adenopatii (infecţii, limfom Hodgkin, leucemiile limfoide, metastaze ganglionare ale 
tumorilor solide, sarcoidoză etc.), ci practic cu orice altă neoplazie (carcinoame, sarcoame) sau 
afecţiune inflamatorie cronică (de exemplu colagenoze). Examenul imunohistochimic este 
esenţial în diferenţierea LNH faţă de alte neoplazii: în LNH se evidenţiază expresia markerilor 
limfoizi (B sau T) şi absenţa markerilor tipici pentru alte tumori. In afecţiunile inflamatorii 
cronice sunt absenţi markerii de clonalitate. Ulterior, diagnosticul diferenţial între diferitele 
subtipuri de limfom, în funcţie de caracteristicile morfologice, imunofenotipice şi citogenetice 
este esenţial pentru strategia terapeutică. 

Stadializarea LNH este aceeaşi ca în LH (stadializarea Ann-Arbor) în majoritatea 
sub tipurilor histologice. în unele forme particulare de LNH cum sunt LNH MALT sau LNH 
cutanat cu celule T (mycosis fungoides) se folosesc sisteme separate de stadializare 21 . 

Evoluţie, factori de prognostic, complicaţii 

Evoluţia LNH este foarte heterogenă, reflectând diversitatea clinico-patologică. Astfel, 
LNH indolente sunt mai frecvente la persoane în vârstă, au o evoluţie clinică prelungită, relativ 
“benignă”, dar sunt diagnosticate deseori în stadii avansate şi sunt rareori curabile. Limfoamele 
agresive şi foarte agresive apar şi la pacienţi mai tineri, dar deşi au o evoluţie naturală rapid 
progresivă, sunt deseori diagnosticate în stadii timpurii şi sunt curabile într-o proporţie 
semnificativă din cazuri 14,15 . 

Factori de prognostic. Analiza unui număr mare de cazuri de LNH incluşi în mai multe 
studii internaţionale, multicentrice, a identificat o serie de parametri cu impact negativ asupra 
răspunsului la tratament şi supravieţuirii. Două sisteme de apreciere a prognosticului sunt 
folosite pe scară largă la ora actuală în LNH, IPI (International Prognostic Index) pentru LNH 
agresive şi FLIPI (Follicular Lymphoma International Prognostic Index) pentru LNH 
foliculare 22,23 . 

A. Scorul prognostic IPI se adresează în special LNH difuz cu celule mari B şi ia în 
considerare prezenţa a cinci parametri cu impact prognostic negativ, individualizând patru 
grupe de risc. 

Factorii de prognostic IPI: 

1. Vârsta >60 de ani 

2. Indicele de performanţă 2 

3. Stadiile Ann Arbor III şi IV 

4. Interesarea a 2 sedii extra-ganglionare 

5. Lactatdehidrogenaza (LDH) crescută 

Grupe de risc IPI: 

1. Risc scăzut = prezenţa a 0-1 factori de prognostic negativ 

2. Risc scăzut/intermediar = prezenţa a 2 factori de prognostic negativ 

3. Risc intermediar/crescut = prezenţa a 2-3 factori de prognostic negativ 

4. Risc crescut = prezenţa a 4-5 factori de prognostic negativ. 

B. Scorul prognostic FLIPI a fost adaptat pentru aprecierea prognostică a LNH 
foliculare şi ia în considerare următorii factori de prognostic negativ: 

Factorii de prognostic FLIPI: 

1. Vârsta >60 de ani 

2. Hemoglobina <12 g/dl 

3. Stadiile Ann Arbor III-IV 

4. Interesarea a 5 regiuni limfatice 

5. Lactatdehidrogenaza (LDH) crescută 

Grupe de risc FLIPF. 

1. Risc scăzut = prezenţa a 0-1 factori de prgnostic negativ 

2. Risc scăzut/intermediar = prezenţa a 2 factori de prognostic negativ 

3. Risc intermediar/crescut = prezenţa a 2-3 factori de prognostic negativ 

4. Risc crescut = prezenţa a 4-5 factori de prognostic negativ 

Complicaţiile LNH constau, ca şi în cazul LH, în fenomene de compresiune, în cazul 
adenopatiilor voluminoase, infiltraţie de organ prin contiguitate sau infiltraţie difuză de organ 
extra-îimfatic, cu suferinţă de organ. Dat fiind că în LNH afectarea extra-limfatică este mult 
mai frecventă decât în LH, uneori aceasta fiind sediul principal al bolii, fenomenele cauzate de 
suferinţa de organ sunt şi ele mai frecvente. Printre complicaţiile mai des întâlnite sunt 
insuficienţa respiratorie (prin infiltrat pulmonar sau colecţii pleurale), insuficienţa medulară 
(simptome de anemie, hemoragii, infecţii), insuficienţa hepatică, fenomenele digestive (diaree, 
constipaţie), insuficienţa cardiacă (prin colecţii pericardice), fenomene neurologice (prin 
compresiune şi/sau infiltraţie primară sau secundară a SNC) 15, 18 . O sursă importantă de 
complicaţii este tratamentul anti-neoplazic în sine, care are toxicitate în special hematologică 
(aplazie post-chi- mio-/radioterapie), digestivă, cutanată, cardiacă, accentuarea 
imunodepresiei, neoplazii secundare (complicaţiile chimio-/radioterapiei sunt descrise în 
capitolul precedent “Limfomul Hodgkin”). 

Supravieţuirea şi vindecarea la pacienţii cu LNH. în mod aparent paradoxal, LNH 
indolente au o evoluţie naturală favorabilă dar sunt rareori curabile cu mijloacele folosite în 
mod curent. Pe de altă parte, LNH agresive, deşi au o evoluţie naturală infaustă, au o şansă de 
vindecare de 30-70%, în funcţie de tipul histologic şi prezenţa factorilor de risc. în ceea ce 
priveşte supravieţuirea globală la 5 ani (cazuri vindecate dar şi pacienţi care trăiesc indiferent 
de statusul LNH) este mai mare în LNH indolente (70-80%), chiar dacă majoritatea acestora 
nu sunt vindecaţi şi mai redusă în LNH agresive (30-70%). Practic, în cazul LNH agresive, 
pacienţii în viaţă la 5 ani sunt aceia care au răspuns la tratament şi sunt potenţial vindecaţi 17,18 . 

Tratamentul LNH 

Tratamentul reflectă marea diversitate a entităţilor care compun LNH, fiind adaptat în 
funcţie de tipul histologic şi de factorii de risc. Astfel, dacă în unele cazuri asimptomatice de 
LNH indolent nu se indică tratament, mai realistă fiind o atitudine de expectativă (“watch and 
wait”), în cazurile de LNH agresive şi foarte agresive este absolut necesar tratamentul 
antineoplazic, de la chimioterapie în doze convenţionale la chimioterapie high-dose cu 
transplant de celule stern, radioterapie, imunoterapie etc. în plus, o serie de noi molecule sunt 
testate în trialuri clinice. Schemele terapeutice prezentate în cele ce urmează reprezintă în mare 
tratamentul standard actual 21 " 24 . Este posibil ca, în viitorul apropiat, apariţia în practica clinică 
a unor noi molecule ţintite pe anumite mecanisme patogenetice să schimbe fundamental 
strategiile terapeutice în LNH, 

de la schemele standard aplicate în prezent spre un tratament mai “personalizat”, specific 
caracteristicilor fiecărui pacient în parte. 

1. Tratamente de linia 1 (schemele sunt prezentate în detaliu la sfârşitul capitolului). 

In LNH de linie B, CD20 pozitive, atitudinea standard la ora actuală este asocierea 

anticorpului monoclonal anti-CD20, rituximab, cu o schemă de chimioterapie. Astfel în LNH 
de linie B indolente, una din schemele de tratament des folosite este schema R-CVP. în LNH 
B agresive, regimul standard este schema R-CHOP. în general se administrează 6-8 cicluri de 
chimioterapie la interval de 21 de zile. 

în LNH de linie T, se administrează de regulă aceleaşi scheme de chimioterapie, dar fără 
rituximab, dat fiind că celulele T limfomatoase nu exprimă antigenul CD20. Limfomul cutanat 
cu celule T (Mycosis fungoides) poate beneficia şi de alte modalităţi terapeutice (vezi 
subpunctul 3.C). 

2. Tratamente de linia 2 

Schemele de chimioterapie de linia a doua, sau de „salvare”, conţin doze mai mari de 
agenţi chimioterapiei şi se indică la pacienţii care recidivează sau sunt refractari la tratamentele 
de linia 1. în general aceste scheme se adresează LNH agresive, unde se urmăreşte vindecarea 
pacienţilor. în LNH indolente, recidivele nu impun în general administrarea unor tratamente 
„de salvare”. Una din schemele de linia a doua folosite frecvent în recidivele LNH agresive 
este schema R-DHAP. La pacienţii sub 65 de ani recidivaţi/refractari, este utilă efectuarea 
ulterioară a chimioterapiei „high- dose” cu autotransplant de celule stern hematopoietice. 

3. Tratamentul unor forme particulare de LNH 

A. LNH MALT gastric asociat infecţiei cu Helicobacter pylori (HP). în cazurile de 
LNH gastric HP-pozitive aflate în stadiu incipient (când proliferarea tumorală se limitează la 
mucoasa gastrică), este uneori de ajuns eradicarea prin antibioterapie specifică a HP: în aceste 
cazuri, proliferarea limfomatoasă este condiţionată strâns de agentul infecţios, eradicarea 
acestuia putând stopa proliferarea neoplazică. Dacă însă proliferarea limfomatoasă gastrică este 
mai extinsă, depăşind mucoasa gastrică, eradicarea HP nu este suficientă, fiind necesară 
asocierea chimioterapiei 25 . 

B. LNH al sistemului nervos central (SNC) poate fi primar, proliferarea neoplazică 
fiind limitată la SNC, sau secundar, ca determinare SNC în cadrul unui LNH cu alt punct de 
plecare. Deoarece citostaticele folosite în dozele standard nu trec bariera hemato-encefalică în 
cantitate suficientă, este necesară administrarea de chimioterapie în doze mari, utilizându-se în 
special metotrexatul şi citarabina. De asemenea, în unele cazuri este utilă administrarea directă, 
intratecală sau intraventriculară a unor doze mici din aceste citostatice. în unele cazuri este 
recomandată consolidarea prin radioterapie 26 . 

C. Limfomul T cutanat (mycosis fungoides). Acest tip de LNH poate lua diverse 
forme, de la simple plăci cutanate eritematoase, la tumori cutanate diseminate, la eritrodermie 
descuamativă extinsă. în cazurile limitate, este uneori suficient un tratament non-citostatic, 
cum ar fi PUVA (psoralen + raze ultraviolete A) şi corticoizi administraţi topic. în cazurile mai 
avansate, poate fi utilă chimioterapia (de exemplu schema CHOP), alfa-interferonul, 
radioterapia cu fascicul de electroni. Uneori se obţin rezultate spectaculoase după administrarea 
de anticorpi monoclonali anti-CD52 (alemtuzumab) 27 . 

D. Limfomul Burkitt şi limfomul limfoblastic. Aceste tipuri de LNH, foarte agresive, 
necesită un tratament mai intensiv decât celelalte tipuri, cu scheme de chimioterapie tip 
leucemie acută limfoblastică (de exemplu schema HyperCVAD). în LNH Burkitt şi în LNH 
limfoblastic B se poate adăuga rituximab 28 . 

4. Scheme de chimioterapie utilizate în LNH 
R-CVP: 

- Rituximab 375 mg/m 2 , ziua 1 

- Ciclofosfamidă 750 mg/m 2 , ziua 1 

- Vincristin 2 mg, ziua 1 

- PDN 40 mg/nr, zilele 1-5 

Repetat la 21 de zile 6-8 cicluri 

R-CHOP: 

- Rituximab 375 mg/m 2 , ziua 1 

- Ciclofosfamidă 750 mg/m 2 , ziua 1 

- Doxorubicină 50 mg/m 2 , ziua 1 

- Vincristin 2 mg, ziua 1 

- PDN 40 mg/m , zilele 1-5 

Repetat la 21 de zile 6-8 cicluri 

R-DHAP: 

- Rituximab 375 mg/m 2 , ziua 1 

- Dexametazonă 40 mg zilele 1 -4 

- Citarabină 2 g/m 2 la 12 ore, 2 doze, ziua 2 

- Cisplatin 100 mg/m 2 , ziua 1 

Repetat la 21 zile 4-6 cicluri 
Protocol LNH SNC 

- Metotrexat (MTX) 3000 - 3500 mg/m 2 , ziua 1 + folinat de calciu 6 doze (50 mg la 
6 ore) la 24 de ore de la începerea MTX. 

- Măsurarea concentraţiei serice de MTX (“metotrexinemia”) şi creşterea dozelor de 
folinat în caz de eliminare lentă a metotrexatului. 

- Administrare intratecală de MTX 15 mg + Citarabină 50 mg + Dexametazonă 4-8 
mg în caz de lichid cefalorahidian (LCR) pozitiv. 

Se repetă la 21-28 de zile în funcţie de toleranţa individuală pentru 4 cicluri, apoi 
reevaluare IRM. 

HyperCVAD 

1. Ciclul A 

- Ciclofosfamidă - 300 mg/m 2 /12 ore, zilele 1, 2, 3 

- Metotrexat intratecal (it) - 15 mg, ziua 2 

- Doxorubicină - 50 mg/m 2 , ziua 4 

- Vincristin - 2 mg, zilele 4, 11 

- Dexametazonă - 40 mg zilele 1-4 şi 11-14 

- Citarabină (it) - 70 mg, ziua 7 

2. CiclulB 

- Metotrexat (iv, 24 ore) - 1000 mg/m 2 , ziua 1 

- Folinat de calciu (la 24 ore de la începerea MTX) - 50 mg, 6 doze la interval de 6 
ore 

- Citarabină (iv, 2 ore, la 12 ore) - 3000 mg/m 2 , zilele 2, 3. 

Se administrează în total 8 cicluri (4A + 4B). 

3. întreţinere - schema POMP (întreţinerea este indicată în LNH limfoblastic, mai 
puţin în LNH Burkitt): 

Vincristin - 2 mg, ziua 1 
Prednison - 60 mg/m 2 , zilele 1-5 

6-Mercaptopurină - 60 mg/m 2 , zilele 1-5, 8-12, 15-19, 22-26 
Metotrexat - 12,5 mg/m 2 , zilele 6, 13, 20, 27. 

Se repetă la 28 zile, până la 30 de luni. 

Capitolul VI - Endocrinologie 


21. GLANDA TIROIDA 


21.1. TIREOTOXICOZA 


Simona Fica, Sorina Martin 


Definiţie. Tireotoxicoza reprezintă sindromul clinic caracterizat prin expunerea 
excesivă a ţesuturilor la niveluri crescute de hormoni tiroidieni, ceea ce duce la accelerarea 
generalizată a proceselor metabolice. 

în cele mai multe cazuri, tireotoxicoza se datorează hiperactivităţii glandei tiroide 
(funcţie tiroidiană crescută, hipertiroidie) cum este cazul în boala Basedow-Graves, guşa 
polinodulară hipertiroidizată sau nodului autonom; alteori tireotoxicoza apare în contextul 
blocării funcţiei tiroidiene, cum este cazul unei tiroidite subacute, după administrarea excesivă 
de hormoni tiroidieni (tireotoxicoza iatrogenă, factitia) sau prin producţie ectopică de hormoni 
tiroidieni (metastaze de carcinom tiroidian folicular, struma ovarii). Evaluarea funcţională, prin 
radioiodocaptare tiroidiană al 123 , permite clasificarea formelor de tireotoxicoză în forme cu 
radioiodocaptare (RIC) normală sau crescută şi forme clinice cu captare blocată. 

Etiologia tireotoxicozei 1 : 

1. Hiperproducţie susţinută de hormoni tiroidieni (hipertiroidism): 

TSH supresat, RIC crescută: 

- Boala Graves 

- Adenomul toxic 

- Guşa polinodulară hipertiroidizată 

- Hipertiroidismul indus de gonadotropina corionică (hipertiroidismul fiziologic de 

sarcină, boala trofoblastică, coriocarcinomul) 

- Hipertiroidismul familial nonautoimun 

TSH supresat, RIC scăzută: 

- Hipertiroidismul iod-indus (efect iod-Basedow) 

- Hipertiroidismul indus de amiodaronă, datorat eliberării de iod 

- Struma ovarii 

- Carcinomul tiroidian (folicular) metastatic funcţional 

TSH normal sau crescut: 

- Adenomul hipofizar secretant de TSH 

- Sindromul de rezistenţă la hormoni tiroidieni cu predominenţă hipofizară 

2. Excesul tranzitoriu de hormoni tiroidieni (tireotoxicoza): 

TSH supresat, RIC scăzut: 

- Tiroidita autoimună (silenţioasă, nedureroasă, postpartum) 

- Tiroidita subacută virală (de Quervain) 

- Tiroidita indusă de medicamente (amiodaronă, litiu, interferon-a, interleukina-2) 

- Tiroidita acută infecţioasă 

- Tireotoxicoza iatrogenă 

- Tireotoxicoza factitia 

Guşa toxică difuză (boala Graves) 

Boala Graves se caracterizează prin guşă difuză şi hipertiroidism, care pot fi însoţite de 
oftalmopatie şi rareori de dermopatie infiltrativă pretibială şi acropatie. Este una dintre cele 
mai frecvente boli tiroidiene, reprezentând 50-80% din cauzele de tireotoxicoză. Este de cinci 
ori mai frecventă la femei decât la bărbaţi şi poate apărea la orice vârstă, cu un vârf de incidenţă 
între 20 şi 40 de ani 2 . 

Etiopatogenie 

Este o boală tiroidiană autoimună, multifactorială, determinată de efectele combinate 
ale mai multor factori de susceptibilitate, genetici şi de mediu. 79% din susceptibilitatea de a 
dezvolta boala Graves este atribuită factorilor genetici, cum ar fi genele specifice tiroidiene 
(receptor pentru TSH, tireoglobulina) şi genele imunoreglatorii (HLA, CTLA4, PTPN22), 21% 
din susceptibilitate fiind atribuită factorilor de mediu (fumat, stres, iod, sarcină şi perioada 
postpartum, interferon, tratament antiretroviral) 3 . Boala Graves se caracterizează prin producţie 
de autoanticorpi stimulanţi împotriva receptomlui pentru TSH (TRAb), care determină 
hipertiroidie prin stimularea funcţiei celulei tiroidiene. 

In patogenia oftalmopatiei din boala Graves sunt implicate limfocitele şi anticorpii 
citotoxici orientaţi împotriva unui antigen comun, cum ar fi receptorul pentru TSH, care se 
găseşte în fibroblaştii orbitali, musculatura extrinsecă a globilor oculari şi ţesutul tiroidian. 
Apare astfel, activarea şi proliferarea fibroblaştilor oculari şi pre- adipocitelor, cu creşterea 
grăsimii retroorbitale, infiltrarea cu glicozaminoglicani şi hipertrofia musculaturii extrinseci a 
globilor oculari. Pe măsură ce boala progresează, infla- maţia scade şi musculatura se 
fibrozează. 

Diagnostic 

Diagnostic clinic 

Semnele şi simptomele produse de excesul de hormoni tiroidieni (prezente în toate 
formele etiologice de tireotoxicoză) sunt: scăderea ponderală cu apetit păstrat, tre- morul, 
tahicardia, palpitaţiile, nervozitatea, fatigabilitatea, hiperkinezia, tranzitul intestinal accelerat 
cu scaune frecvente, transpiraţiile excesive, intoleranţa la căldură. Se poate asocia slăbiciune 
musculară şi amiotrofie care pot fi atât de severe încât să împiedice pacientul să se ridice de pe 
scaun fără ajutor (semnul taburetului). La copii poate apărea 

creşterea rapidă, cu accelerarea maturizării osoase. La pacienţii de peste 60 de ani predomină 
simptomele miopatice şi cardiovasculare 2 . 

Examenul clinic în boala Graves decelează guşa difuză asociată, uneori, cu thrill la 
palpare, suflu la auscultaţie, oftalmopatie, rar mixedem pretibial şi foarte rar acropatie. O 
treime din pacienţii cu boala Graves asociază oftalmopatie. Fumatul reprezintă un factor de risc 
pentm dezvoltarea oftalmopatiei. Retracţia palpebrală poate fr observată în toate formele de 
tireotoxicoză, datorându-se stimulării adrenergice a pleoapei superioare. Alte semne clinice ale 
oftalmopatiei Graves sunt: edemul peri orbital, hiperemia şi edemul conjunctiv al, proptoza, 
infiltrarea şi fibroza musculaturii extraoculare, cu limitarea mişcărilor oculare şi apariţia 
diplopiei, leziunile corneene (keratită), pierderea vederii prin afectarea nervului optic. 

Semnele oculare din boala Graves au fost clasificate de Werner în 6 clase (prima literă 
din fiecare clasă formează, alăturate, în engleză, acronimul NO SPECS) reprezentate în tabelul 
21 . 1 . 


Tabelul 21.1. Clasificarea modificărilor oculare din boala Graves: 


Clasa 


Caracteristici 

0 

N 

Fără semne sau simptome 

1 

0 

Numai semne, fără simptome (semne limitate la retracţia pleoapei superioare, privire fixă, 



“lid lag”) 

2 

s 

Afectarea ţesuturilor moi (semne şi simptome) 

3 

p 

Proptoză (măsurată cu exoftalmometrul Hertel) 

4 

E 

Afectarea musculaturii extraoculare 

5 

C 

Afectarea corneei 

6 

s 

Pierderea vederii (afectarea nervului optic) 


Modificat după Werner SC. Classification of the eye changes of Graves’ disease. J Clin Endocrinol Metab. 
1969; 29:782 and 1977;44:203 4 . 


Diagnostic paraclinic 

Test screening - TSH (ultrasensibil) care, în tireotoxicoză, este supresat <0,1 mUI/L. 
Asocierea tireotoxicozei cu un nivel crescut de TSH este foarte rară şi sugerează un adenom 
hipofizar secretant de TSH. 

Nivelul plasmatic crescut de FT4 şi un TSH supresat indică diagnosticul de 
tireotoxicoză. Aproximativ 5% din pacienţi prezintă niveluri normale de FT4 dar un nivel 
ridicat de T3, situaţie definită ca tireotoxicoză prin T3. Forma uşoară de boală, care se 
caracterizează prin niveluri de FT4 şi T3 în limitele normale şi TSH supresat este denumită 

tireotoxicoză subclinică. 

Autoanticorpii tiroidieni - anti-tiroglobulina şi anti-tireoperoxidaza sunt, de obicei, 
pozitivi în boala Graves. 

TRAb-urile sunt specifice bolii Graves. Sunt utile şi în diagnosticul diferenţial al 
pacienţilor care se prezintă cu exoftalmie uni- sau bilaterală, dar fără semne clinice evidente 
sau analize hormonale relevante pentru boala Graves (boala Graves eutiroidiană). 

Ecografici tiroidiană - pune în evidenţă guşa difuză, hipoecogenă, în boala Graves, sau 
un parenchim neomogen, cu fibroză, noduli solizi şi transformare chistică în guşile 
polinodulare. Nodului autonom toxic este, de obicei, solid echografic, cu atrofia parenchimului 
extranodular. Examenul Doppler vascular este util în diferenţierea for- 

melor de hipertiroidie cu circulaţie accentuată faţă de tiroiditele distructive în care circulaţia 
este redusă. 

Scintigrafia cu I 123 sau Tc 99m-pertechnetatechneţiu (la pacienţii alergici la iod) este 
utilă pentru determinarea morfologiei şi activităţii tiroidiene, respectiv detectarea nodulilor 
calzi sau reci. Este contraindicată în sarcină. Scintigrafia relevă: o tiroidă mărită global, 
omogenă în boala Graves, un nodul cald izolat şi restul parenchimului tiroidian necaptant în 
adenomul toxic şi noduli multipli, cu diferite grade de captare, în guşa polinodulară. 

Radioiodo captarea. Captarea ridicată este tipică bolii Graves. Este uneori utilă în 
diagnosticul diferenţial cu alte forme de tireotoxicoză: tiroidita subacută, tiroidita silenţioasă 
postpartum, tireotoxicoză factiţia sau la pacienţii încărcaţi cu iod, situaţii în care captarea 
iodului este scăzută sau absentă. 

Ecografia, CT, IRM orbital pot evidenţia, în oftalmopatia Graves, hipertrofia mus¬ 
culaturii extraoculare, mărirea conţinutului orbitar, compresia nervului optic. 

Alte investigaţii necesare: hemograma (diagnostic diferenţial cu tiroidita acută care 
asociază leucocitoză cu neutrofilie); monitorizarea reacţiilor adverse (agranulocitoza) la 
antitiroidienele de sinteză), VSH (diagnostic diferenţial cu tiroidita subacută care asociază 
sindrom inflamator intens), glicemie (tireotoxicoză modifică homeostazia glicemică, mai ales 
la pacientul diabetic), transaminaze, fosfatază alcalină, y GPT, bilirubină (monitorizarea 
sindromului de citoliză/colestază asociat tionamidelor), profil lipidic (obişnuit, în hipertiroidie, 
scad valorile colesterolului şi trigliceridelor), EKG (diagnosticul şi monitorizarea ischemiei 
cardiace şi a tulburărilor de ritm, frecvente în tireotoxicoze). 

Diagnostic diferenţial 

Diagnosticul diferenţial al hipertiroidiei din boala Graves 

Se face cu celelalte forme de tireotoxicoză, în funcţie de semnele clinice şi investigaţiile 
paraclinice. Tiroidita subacută se diferenţiază prin asimetria glandei, durerea la palpare şi 
inflamaţia sistemică. RIC foarte scăzută face diagnosticul diferenţial cu formele de 
tireotoxicoză fără hipertiroidie, în absenţa excesului de iod. Dacă boala Graves este într-o fază 
inactivă şi tireotoxicoză lipseşte, sau la pacienţii cu forme extrem de uşoare de boală, poate fi 
necesar diagnosticul diferenţial cu tiroidita cronică Hashimoto sau guşa simplă netoxică. 

Diagnosticul diferenţial al oftalmopatiei 

Orbitopatia Graves bilaterală şi asociată cu hipertiroidie nu necesită diagnostic 
diferenţial cu exoftalmia de alte origini. în exoftalmia unilaterală, chiar şi atunci când asociază 
tireotoxicoză, trebuie exclusă o cauză locală, determinată de cele mai multe ori de boli rare 
precum: neoplasme orbitale, fistule carotidă - sinus cavernos, tromboze de sinus cavernos, boli 
infiltrative, pseudotumor orbital. Exoftalmia uşoară bilaterală, fără semne infiltrative poate fi 
întâlnită în: obezitatea severă, sindromul Cushing, ciroză, uremie, boala pulmonară obstructivă, 
sindromul de venă cavă superioară sau poate fi constituţională. Oftalmoplegia, ca singura 
manifestare a orbitopatiei Graves, necesită excluderea diabetului zaharat şi a altor boli 
neurologice. CT-ul, IRM-ul sau ecografia orbitară demonstrează edemul şi hipertrofia 
musculaturii extraoculare în boala Graves. 

Histopatologia în boala Graves 

Tiroida pacienţilor cu boală Graves este crescută de dimensiuni şi uniform afectată. 
Microscopic foliculii tiroidieni sunt mici cu un epiteliu hiperplastic columnar, 

cu coloid puţin şi vacuolizare marginală. Nucleii sunt veziculari, localizaţi bazai şi cu mitoze 
ocazionale. Proiecţii papilare ale epiteliului hiperplastic se extind în lumenul foliculilor. 
Vascularizaţia este crescută şi există diverse grade de in filtrare cu limfocite, predominant de 
tip T, şi celule plasmatice care se adună în conglomerate, putând forma centri germinativi. 
Dimensiunea celulelor epiteliale foliculare corelează cu intensitatea infiltratului local, sugerând 
stimularea locală a celulelor tiroidiene prin TRAb- uri. Atunci când pacientul primeşte iod sau 
antitiroidiene de sinteză, tiroida poate involua, dacă nivelul de TRAb scade. Atunci scade 
vascularizaţia, hiperplazia, regresează proiecţiile papilare, foliculii se reexpansionează şi se 
umplu cu coloid 1 . 

Tratament 

Principii şi măsuri medicale adjuvante: 

• nutriţie corespunzătoare 

• renunţare la fumat 

• odihnă 

• p-blocante - ameliorează simptomele de tireotoxicoză (tremor, palpitaţii, transpiraţii, 
retracţia palpebrală, frecvenţa cardiacă). Propranololul, 20-40 mg la 6-8 ore, inhibă şi conversia 
periferică T4 la T3. Se pot folosi şi agenţi p-blocanţi cu durată scurtă de acţiune, administraţi 
iv, preferaţi în criza tireotoxică. Propranololul este contraindicat la pacienţii cu astm, boală 
pulmonară cronică obstructivă, la pacienţii cu blocuri cardiace sau insuficienţă cardiacă 
congestivă. Se pot folosi şi p-blocante cu durată lungă de acţiune, administrate în priză unică 
zilnică, precum atenololul sau metoprololul. 

• sedative 

• contracepţia eficientă la femei 

Deşi mecanismul responsabil de apariţia bolii Graves este autoimun, terapia se 
adresează hipertiroidismului. Sunt disponibile 3 metode eficace: tratamentul medicamentos cu 
antitiroidiene de sinteză, intervenţia chirurgicală şi tratamentul cu iod radioactiv. 

1. Tratamentul medicamentos: 

a) Antitiroidiene de sinteză: 

Antitiroidienele de sinteză (tionamide): metimazolul, carbimazolul şi propiltiouracilul 
(PTU) inhibă procesul de formare a T4 şi T3 şi reprezintă tratamentul de primă intenţie în 
majoritatea cazurilor de hipertiroidie. Spre deosebire de metimazol, PTU blochează conversia 
periferică de la T4 la T3, efect clinic important la pacienţii cu tireotoxicoză severă sau criză 
tireotoxică. Antitiroidienele de sinteză pot avea şi efecte imunosupresoare implicate în remisia 
bolii Graves. 

în general, tratamentul cu antitiroidiene se începe cu doze mari (20-30 mg/zi), care 
ulterior sunt reduse progresiv până la doze de întreţinere de 5-10 mg/zi, în cazul metimazolului. 
Din cauza riscului crescut de hepatotoxicitate, în general, se preferă metimazolul ca 
medicament de primă intenţie în locul PTU. PTU este preferat la femei, în primul trimestru de 
sarcină, deoarece metimazolul poate avea, rar, efecte teratogene, şi, de asemenea, se poate 
administra la pacienţii alergici la metimazol 1,2 . 

Testele serologice utilizate iniţial în monitorizarea tratamentului sunt niveluri serice de 
FT4 şi T3. De cele mai multe ori, TSH-ul rămâne supresat pentru mai multe săptămâni sau 
chiar luni, nefiind, la început, un indice de încredere în monitorizarea eficacităţii tratamentului. 
Ulterior TSH-ul şi hormonii tiroidieni se repetă la fiecare 2- 3 luni, iar doza de antitiroidiene 
se modifică pentru a menţine eutiroidismul 2 . 

O alternativă la acest regim terapeutic este regimul “block and replace”, în care pacientul 
este tratat cu metimazol până la obţinerea eutiroidiei (3-6 luni), însă, în loc să se scadă doza de 
metimazol se asociază tratament substitutiv cu levotiroxină. Pacientul va primi combinaţia de 
antitiroidian cu levotiroxină pentm 12-24 luni, când se poate tenta întreruperea tratamentului. 
Terapia combinată are avantajul dezvoltării mai rare a hipotiroidismului iatrogen, însă rata de 
recidivă este similară în ambele regimuri. Acest regim este mai scump şi grefat mai frecvent 
de apariţia reacţiilor adverse (16% versus 9%) faţă de regimul clasic, nefiind recomandat 
majorităţii pacienţilor 5 . 

Tratamentul în boala Graves se administrează 1-2 ani, după care se întrerupe pentru a 
verifica remisia bolii. Remisia apare la aproximativ 30-50% din pacienţi, însă este posibil ca 
aceasta să nu dureze toată viaţa . Factorii de prognostic favorabil privind remisia pe termen 
lung sunt: normalizarea dimensiunilor glandei tiroide, controlul bolii cu o doză mică de 
antitiroidiene, TRAb-uri nedetectabile la sfârşitul tratamentului. 

Reacţii adverse la tratamentul cu antitiroidiene: hipotiroida, reacţiile alergice, icterul 
colestatic, toxicitatea hepatocelulară, vasculita, artrita acută şi cea mai gravă, dar rară, 
agranulocitoza. Aceasta este relevată clinic prin apariţia febrei sau a unor dureri faringiene 
severe şi impune întreruperea imediată a tratamentului cu antitiroidiene, instituirea terapiei 
antibiotice şi schimbarea opţiunii terapeutice (ex. carbonat de litiu, iod şi tiroidectomie rapidă). 

b) Inhibitorii transportului de iod - tiocianatul şi percloratul sunt folosiţi numai în 
circumstanţe speciale din cauza efectelor adverse frecvente. 

c) Iodul şi alţi agenţi care conţin iod. Iodul poate fi administrat direct sau conţinut în 
substanţele de contrast iodate. Nu se foloseşte ca terapie singulară. Administrarea a mai mult 
decât câteva miligrame de iod inhibă acut organijîcarea iodului (efect Wolff-Chaikoff), 
fenomen care este tranzitor şi care este de mai mică importanţă în tratamentul hipertiroidiei. 
Efectul cel mai important este inhibarea eliberării hormonilor tiroidieni. La pacienţii cu boala 
Graves, iodul inhibă rata de secreţie a T4, efect care încetează rapid când administrarea de iod 
este întreruptă. Dezavantajul este că depozitul de iod organic întârzie răspunsul clinic la 
administrarea ulterioară de tionamide, iar scăderea RIC împiedică administrarea tratamentului 
cu iod radioactiv pentru câteva săptămâni. La oprirea administrării iodului se reia o eliberare 
accelerată de hormoni tiroidieni, care poate exacerba boala. Inhibarea rapidă a eliberării 
hormonilor tiroidieni de către iod, este mai importantă decât tionamidele, în cazul crizei 
tireotoxice. Indicaţiile tratamentului cu iod: pregătirea preoperatorie, criza tireotoxică, 
cardiotireoza, urgenţele chirurgicale, situaţii în care se asociază cu doze mari de tionamide. 

d) Litiul. Carbonatul de litiu inhibă secreţia hormonilor tiroidieni şi nu interferă cu 
acumularea iodului radioactiv. 300-450 mg de litiu la 8 ore controlează numai temporar 
tireotoxicoza, la pacienţii care nu pot primi iod şi tionamide, efectul blocant dispărând în timp. 

e) Dexametazona. 2 mg la 6 ore inhibă conversia periferică de la T4 la T3, efect aditiv 
la cel al tratamentului cu PTU, iod, propranolol şi are efecte imunosupresoare. 

f) Colestiramina, colestipol - sunt răşini orale care leagă T4 în intestin şi previn 
recircularea lui. 

2. Tratamentul cu Iod radioactiv 

Tratamentul oral cu iod radioactiv (I 131 ) reprezintă o opţiune terapeutică în cazul 
pacienţilor de peste 21 de ani, efectul survenind ulterior, în 6-12 luni 1, 2 . Tratamentul se 
efectuează, de obicei, după atingerea eutiroidiei cu antitiroidiene de sinteză. Hipotiroidia apare 
la aproximativ 80% din pacienţii astfel trataţi. Nivelul seric de FT4 şi de TSH trebuie 
monitorizat la fiecare 6-8 săptămâni, iar când hipotiroidismul este detectat se instituie prompt 
tratament de substituţie cu levotiroxină. Studiile de urmărire pe termen lung au demonstrat că 
iodul radioactiv nu provoacă ulterior infertilitate, defecte congenitale sau neoplazii. 
Oftalmopatia severă din cadrul bolii Graves, mai ales la pacienţii fumători şi cu hipertiroidism 
sever poate fi exacerbată şi reprezintă o contraindicaţie relativă pentru tratamentul cu iod 
radioactiv. Exacerbarea poate fi prevenită prin administrarea de prednison pentru 1-2 luni după 
tratamentul cu iod radioactiv 2 . 

3. Tratamentul chirurgical 

Tiroidectomia totală sau cvasi-totală este tratamentul de primă intenţie în următoarele 

cazuri: 

• pacienţi cu guşă mare sau polinodulară, 

• pacienţi cu suspiciune de noduli maligni, 

• pacienţi alergici sau non-complianţi la tratamentul cu antitiroidiene, 

• pacienţi care refuză tratamentul cu iod radioactiv, 

• paciente însărcinate, cu boala Graves avansată, care sunt alergice sau prezintă reacţii 
adverse severe la tratamentul cu antitiroidiene. Se recomandă ca intervenţia să se facă în 
trimestrul 2 de sarcină. 

Pacientul este tratat cu antitiroidiene până la eutiroidie, iar cu 2 săptămâni înainte de 
operaţie, se poate administra soluţie saturată de iodură de potasiu, care scade vascularizaţia 
tiroidei şi diminuează riscul de hemoragie intraoperator. In aproximativ 1% din cazuri pot 
apărea ca şi complicaţii post-operatorii hipoparatiroidismul şi lezarea nervilor laringei 
recurenţi 2 . Postoperator imediat se iniţiază tratament substitutiv cu levotiroxină. 

Alegerea tratamentului 

Medicamentele antitiroidiene reprezintă opţiunea iniţială în cazul copiilor, ado¬ 
lescenţilor sau adulţilor cu o formă uşoară de boală sau guşi mici. în cazul tuturor celorlalţi 
pacienţi, iodul radioactiv reprezintă tratamentul de ales. Chirurgia este rezervată pentru 
pacienţii non-complianţi, care refuză tratamentul cu iod radioactiv sau cu guşi voluminoase, 
îodul radioactiv şi chirurgia se folosesc după atingerea stării de eutiroidie, altfel există riscul 
crizei tireotoxice 5,7 . 

Tratamentul complicaţiilor 

a) Criza tireotoxică 

Reprezintă exacerbarea acută a tuturor simptomelor şi semnelor de tireotoxicoză, 
deseori ameninţătoare de viaţă. Poate apărea după intervenţii chirurgicale, terapie cu iod 
radioactiv, naştere, asociat cu afecţiuni severe, stresante sau condiţii precum: diabetul 
dezechilibrat, traumatismele, infecţiile acute, reacţiile adverse medicamentoase severe sau 
infarctul miocardic. 

Simptomele clinice care pot apărea în criza tireotoxică sunt: febra, transpiraţiile, 
tahicardia marcată, fibrilaţia atrială, hipertensiunea arterială, insuficienţa cardiacă, greaţa, 

vărsăturile, diareea, icterul, agitaţia severă, delirul şi coma. Şocul şi insuficienţa cardiacă sunt 
asociate cu un prognostic fatal. 

Se tratează, în urgenţă, într-o unitate de terapie intensivă, suportiv cu: oxigen, 
reechilibrare hidroelectrolitică iv, antitermice, multivitamine şi tratamentul bolii care a dus la 
dezechilibrarea funcţiei tiroidiene. Tratamentul specific include: beta blocante (ex. 
propranolol, esmolol) oral sau iv, şi antitiroidiene de sinteză. în criza tireotoxică, PTU este 
preferat metimazolului deoarece blochează conversia periferică a T4 în T3. Dacă pacientul este 
în imposibilitatea de a primi medicaţie orală, metimazolul sau PTU pot fi administrate prin 
supozitoare rectale sau clismă. După administrarea unui antitiroidian, eliberarea hormonală 
este întârziată prin administrarea orală a unei soluţii de iodură de potasiu (soluţie Lugol) sau 
substanţe de contrast orale ca ipodatul de sodiu sau acidul iopanoic. Se poate asocia 
hemisuccinatul de hidrocortizon 50 mg intravenos la fiecare 6 ore sau dexametazonă 2 mg la 6 
ore. Colestiramina sau colestipolul leagă T4 în intestin, interfera cu circuitul lui enterohepatic, 
ajutând la scăderea mai rapidă a nivelurilor plasmatice. în cazuri rare, se poate efectua 
plasmafereza sau dializa peritoneală pentru a scădea nivelurile circulante ale hormonilor 
tiroidieni liberi 2,6 . 

b) Oftalmopatia 

Sunt recomandate: renunţarea la fumat, purtarea ochelarilor de soare, lacrimi artificiale, 
protecţie oculară nocturnă. în cazul formelor uşoare v diureticele şi menţinerea capului ridicat 
pe parcursul nopţii pot reduce edemul periorbital. în formele mai severe se administrează 
glucocorticoizi orali sau puls terapie cu metilprednisolon iv, în doze mari. în cazul în care 
corticoterapia nu este eficientă sau dacă apar recurenţe la diminuarea dozelor, se poate folosi 
radioterapia externă a zonei retrobulbare. în cazuri foarte severe, în care vederea este 
ameninţată, se poate apela la decompresia orbitală chirurgicală. După remisia episodului acut, 
pot persista: diplopia, anomalii ale pleoapelor sau poziţii vicioase ale globilor oculari, care se 
pot corecta chirurgical 1,2 . 

c) Tireotoxicoza şi sarcina 

Tireotoxicoza în sarcină este rară. Nivelurile serice de TSH-ului pot fi, fiziologic, 
tranzitor, subnormale la sfârşitul primului trimestru de sarcină la aproximativ 20% dintre 
femeile sănătoase. Această situaţie apare din cauza nivelurilor crescute de hCG, care activează 
receptorii pentru TSH. Pacientele cu boală Graves însărcinate sunt tratate cu antitiroidiene. 
PTU este preferat metimazolului în primul trimestru de sarcină, deoarece metimazolul are, rar, 
efecte teratogene. Dozele de antitiroidiene se reduc progresiv, către minimul necesar pentru 
controlul simptomatologiei şi menţinerea FT4 la limita superioară a normalului, deoarece atât 
metimazolul cât şi PTU traversează placenta şi pot afecta funcţia tiroidei fetale. Iodul radioactiv 
reprezintă o contraindicaţie absolută. Nivelurile serice de TRAb trebuie măsurate în trimestrul 
3 de sarcină, întrucât un titra înalt se poate asocia cu boala Graves neonatală. Boala Graves 
neonatală apare datorită trecerii transplacentare a TRAb, este autolimitată şi se remite după 4- 
12 săptămâni, moment ce coincide cu scăderea nivelului de TRAb. Terapia pentru copil 
cuprinde: nutriţie adecvată, antitiroidiene, soluţie Lugol şi propranolol. Alăptatul este permis 
cu oricare dintre antitiroidiene, deoarece nivelurile scăzute din laptele matern nu afectează 
funcţia tiroidiană la nou-născuţi 2 . 

Evoluţia şi prognosticul bolii Graves 

Evoluţia bolii Graves, tratată cu antitiroidiene, se caracterizează prin perioade de 
remisiuni şi exacerbări. După întreruperea tratamentului cu antitiroidiene, 30-50% din 

pacienţii cu boala Graves recidivează 5,7 . în cazul recidivei se indică tratamentul radical cu iod 
radioactiv sau chirurgical. Pe de altă parte, deşi o parte din pacienţii trataţi cu antitiroidiene de 
sinteză rămân eutiroidieni pentru o perioadă îndelungată, 25% dezvoltă hipotiroidie 2 . Aşadar, 
pacienţii cu boală Graves necesită monitorizare toată viaţa. 

Alte forme de tireotoxicoză 

Adenomul toxic 

Pacientul este tipic peste 40 de ani, a observat o creştere recentă a unui nodul tiroidian 
existent de mai multă vreme şi prezintă simptome de hipertiroidism. Nu asociază oftalmopatie. 
Nodului toxic secretă cantităţi crescute de T3/T4 care, treptat, supresează secreţia endogenă de 
TSH, fapt ce duce la hipofuncţia lobului controlateral al glandei. La examenul clinic se 
palpează un nodul bine definit, cu ţesut tiroidian controlateral redus. Analizele de laborator 
relevă un TSH supresat şi un nivel de T3 seric ridicat, de obicei cu un FT4 uşor peste limita 
superioară a normalului. Scintigrafia descrie un nodul cald, cu funcţie diminuată sau absentă 
în lobul controlateral, iar echografia tiroidiană arată un nodul solid, bogat vascularizat, de 
regulă peste 3 cm în diametru, cu hipofuncţia/atrofia parenchimului tiroidian din afara 
nodulului. Din punct de vedere histopatologic adenoamele toxice sunt adenoame foliculare 
benigne, aproape niciodată maligne. 

Pentru normalizarea funcţiei tiroidiene se utilizează antitiroidienele de sinteză, dar 
acestea nu sunt o soluţie eficientă pe termen lung deoarece, spre deosebire de boala Graves, nu 
apar vindecări. Tratamentul radical poate fi chirurgical (în cazul nodulilor mari, care provoacă 
simptome compresive precum disfonia, disfagia, presiunea cervicală sau dispneea) sau cu iod 
radioactiv (vârstnici, pacienţi cu complicaţii cardiovasculare ) 2,1 . 

Guşa toxică polinodulară 

Apare în cazul pacienţilor cunoscuţi de multă vreme cu guşi polinodulare netoxice. 
Hipertiroidia poate fi precipitată de administrarea iodului sau a medicamentelor care conţin 
iod, de exemplu amiodarona. Pacientul se prezintă cu simptome de hipertiroidie, iar la 
examenul clinic se constată o guşă polinodulară, de dimensiuni variabile, uneori extinsă 
retrosternal. Analizele de laborator evidenţiază un TSH supresat şi valori crescute ale 
hormonilor tiroidieni, mai ales ale T3. Scintigrafia descrie noduîi multipli, cu grade diferite de 
captare şi distribuţie a iodului. 

Tratamentul guşii polinodulare toxice se face cu antitiroidiene până la obţinerea 
eutiroidiei, urmat de administrarea de iod radioactiv sau tiroidectomie, dacă comorbidităţile 
pacientului permit 2,7 . 

Tireotoxicoză indusă de amiodaronă 

Amiodarona este un medicament antiaritmic bogat în iod, care se depozitează în ţesutul 
adipos, miocard, ficat şi plămâni şi care are un timp de înjumătăţire de aproximativ 50 de zile 2 . 

Are un efect complex asupra tiroidei, datorat atât medicamentului per se, cât şi excesului 
de iod, 14-18% din pacienţii trataţi cu amiodaronă dezvoltând hipotiroidie sau tireotoxicoză. 
Amiodarona inhibă conversia de la T4 la T3 şi are efecte toxice directe asupra celulelor 
foliculare tiroidiene, putând duce la tiroidită distructivă. Autoreglarea 

normală previne dezvoltarea hipertiroidiei după expunerea la cantităţi mari de iod. Totuşi, 
atunci când concentraţia intratiroidiană de iod depăşeşte un nivel critic, transportul iodului şi 
sinteza de hormoni tiroidieni sunt inhibate tranzitoriu, până la revenirea la normal a depozitelor 
de iod intratiroidiene (efect Wolff-Chaikoff). Pacienţii cu o patologie tiroidiană subiacentă au 
o autoreglare deficitară fie că nu pot scăpa de sub efectul Wolff-Chaikoff şi dezvoltă guşă şi 
insuficienţă tiroidiană (ex. tiroidita autoimună), fie, prin fenomen iod-Basedow, sintetizează 
hormoni tiroidieni în exces (ex. guşa polinodulară) 2,8 . 

Pacienţii care primesc tratament cu amiodaronă trebuie evaluaţi iniţial cu examen clinic 
al tiroidiei, ecografie tiroidiană, TSH, TT4, FT4, TT3, FT3 si ATPO, iar ulterior la fiecare 6 
luni sau mai devreme, în cazul apariţiei simptomelor sugestive pentru hipo- sau hipertiroidie 8 . 

Clasic există 2 forme de tireotoxicoză amiodaron indusă 2 : 

• tipul I - apare la pacienţi cu patologie tiroidiană preexistentă şi este datorat sintezei şi 
eliberării în exces de hormoni tiroidieni, iod induse; 

• tipul II - este o tiroidită distructivă, cu importantă componentă inflamatorie, datorată 
toxicităţii tiroidiene a amiodaronei, care duce la eliberarea din celulele foliculare tiroidiene 
afectate a hormonilor tiroidieni preformaţi. 

Au fost descrise şi forme mixte în care sunt întâlnite caracteristici din ambele tipuri de 
tireotoxicoză. Identificarea subtipului are importanţă clinică şi terapeutică. Ecografia cu 
examen Doppler al circulaţiei tiroidiene poate fi folosită în a diferenţia cele două forme de 
tireotoxicoză: circulaţia este accentuată în cazul hipertiroidismului indus de iod şi diminuată în 
cazul tiroiditei. Tireotoxicoză indusă de iod se tratează cu metimazol, perclorat de potasiu şi p- 
blocante. Tiroidita însă răspunde la tratamentul cu glucocorticoizi, care poate dura câteva luni. 
Pacienţii cu formă mixtă pot răspunde la tratamentul combinat cu antitiroidiene şi 
glucocorticoizi. Tiroidectomia totală este curativă şi poate fi necesară în cazul pacienţilor non- 
responsivi la tratamentul farmacologic. 

Tiroidita subacută 

Tiroidita subacută (De Quervain) este o boală inflamatorie tiroidiană datorată unei 
infecţii virale. Histopatologic se caracterizează prin distracţia paranchimului tiroidian şi 
infiltrat cu fagocite mari şi celule gigante. Apare frecvent vara, mai ales la femei. Pacientul cu 
tiroidită subacută prezintă: febră, stare de rău, durere spontană şi la deglutiţie în regiunea 
cervicală anterioară şi poate asocia, iniţial, simptome de tireotoxicoză, fără oftalmopatie 
asociată. La examenul clinic tiroida este dureroasă la palpare şi nu sunt semne locale de 
inflamaţie. Paraclinic valorile hormonilor tirodieni şi ale TSH-ului variază odată cu evoluţia 
bolii. La debut FT4 şi T3 sunt crescute, iar TSH-ul şi radioiodocaptarea sunt foarte scăzute. 
Autoanticorpii antitiroidieni sunt obişnuit negativi. Se asociază un sindrom inflamator 
important cu VSH mult crescut, uneori peste 100 mm/oră. Ulterior FT4 şi T3 plasmatic scad, 
TSH-ul creşte şi pot apărea simptome de hipotiroidie. Radioiodocaptarea creşte pe măsură ce 
tiroida se reface după insulta inflamatorie. Tiroidita subacută se tratează simptomatic cu 
antiinflamatoare nesteroidiene, iar în cazurile severe cu glucocorticoizi în doze 
antiinflamatorii, oral, câteva luni. Simptomele de hipertirodism se remit sub tratament cu beta- 
blocante. Antitiroidienele de sinteză nu sunt indicate. în timpul fazei de hipotiroidism se 
asociază tratament cu levotiroxină în doze substitutive. Evoluţia este către rezoluţie spontană 
în câteva 

săptămâni sau luni, rareori ani, însă pot surveni recăderi. 90% din pacienţi se vindecă fără 
defect, însă 10% pot dezvolta hipotiroidism permanent care necesită tratament substitutiv pe 
termen lung 2 . 

21.2. HIPOTIROIDISMUL ADULTULUI 
Cătălina Poiană, Raluca-Alexandra Trifănescu 


Definiţie: sindrom clinic şi paraclinic determinat de scăderea cantităţii de hormoni 
tiroidieni la nivelul ţesuturilor. 

Mixedemul este o formă severă de hipotiroidism, caracterizat de infiltrarea tegu¬ 
mentelor, viscerelor şi seroaselor cu glicozaminoglicani (mucopolizaharide) 1 . 

Clasificare patogenică (adaptat după J.L. Jameson 2 ) 

A. Hipotiroidism primar (sediul leziunii este tiroidian) - 95%; 

- autoimun (tiroidita cronică limfocitară Hashimoto, tiroidita Riedl) 

- iatrogen, postablativ: posttiroidectomie totală sau subtotală, sau postradioiodo- 
terapie, post iradiere externă a gâtului (limfoame, cancere ale gâtului) 

- indus de medicamente (cu conţinut excesiv de iod - substanţe de contrast iodate, 
amiodaronă; litiu; antitiroidiene de sinteză; interferon; inhibitorii de tirozinkinază - sunitinib 
etc.) 

- congenital (1/3000-4000 naşteri): absenţa tiroidei, tiroidă ectopică, dishormonogeneză, 
mutaţii ale receptorului pentru TSH 

- deficitul iodat 

- boli infiltrative (sarcoidoză, amiloidoză, hemocromatoză). 

B. Hipotiroidism secundar (sediul leziunii este la nivel hipofizar sau hipotalamic) - 


5% 


- hipopituitarism (tumori hipofizare, postchirurgie sau iradiere hipofizară, boli 
infiltrative - sarcoidoză, amiloidoză, hemocromatoză, necroză hemoragică - sindrom Sheehan, 
posttraumatic, genetic) 

- deficit izolat de TSH 

- tratamentul cu analogi de somatostatin (octreotid), bexaroten 

- boli hipotalamice: tumori, boli infiltrative, idiopatic (defecte congenitale) 

Prevalenţa 

în diferite studii populaţionale, prevalenţa hipotiroidismului subclinic (TSH 4,5- 10 
mUI/1, FT 4 normal) este de cea 4,3-8,5%, iar a hipotiroidismului clinic manifest este de cea 
0,3-0,4%. Incidenţa hipotiroidismului este de 3,5/1000 subiecţi/an la femei 0,6/1000 
subiecţi/an la bărbaţi. Predomină la femei (5:1 ) 13 . 

Clinic: debutul este insidios. 

Simptome: oboseală, fatigabilitate, uscăciune tegumentară, frilozitate (intoleranţă la 
frig), căderea părului, scăderea memoriei, dificultăţi de concentrare, constipaţie, creştere 
ponderală cu inapetenţă, disfonie, tulburări de ciclu menstrual (menoragii, ulterior oligo- sau 
amenoree), scăderea libidoului (la ambele sexe), parestezii, hipoacuzie/surditate de conducere, 
rigiditate, crampe şi dureri musculare 1 ' 6 . 

Semne clinice: voce răguşită, facies şi extremităţi infiltrate (aspect mixedematos), 
extremităţi reci, piele groasă, aspră, palidă/portocalie (carotenodermie palmară şi plantară), 
edeme palpebrale, edeme gambiere care nu lasă godeu, alopecie difuză, rărirea treimii externe 
a sprâncenelor, macroglosie cu prezenţa amprentelor dentare, bradicardie, HTA diastolică, 
efuziuni ale cavităţilor seroase (pleurezie, pericardită, ascită), sindrom de tunel carpian, 
bradipsihie, bradilalie, bradikinezie, reflexe osteotendinoase diminuate, ileus paralitic, 
encefalopatie, rareori psihoză, ataxie cerebeloasă, encefalopatie Hashimoto (ATPO crescuţi, 
mioclonus, activitate cu unde lente pe EEG, răspuns la corticosteroizi), 
amenoree/menometroragii, galactoree sporadic, infertilitate şi creşterea incidenţei avorturilor, 
libidou redus, dispnee sporadic, apnee de somn, oftalmopatie tiroidiană (rar, cea 5%) 1-6 . 

Dacă etiologia hipotiroidismului este autoimună, pot exista semne ale bolilor autoimune 
asociate: vitiligo, alopecia areata, boala Addison, diabet zaharat tip 1, anemie pernicioasă, 
boală celiacă, artrită reumatoidă, lupus eritematos sistemic, sindrom Sjogren, miastenie gravis 
etc. 2 . 

Tiroidita Hashimoto poate face parte din sindroamele poliglandulare autoimune de tip 1 
(alături de hipoparatiroidism, boala Addison, candidoză muco-cutanată etc.) sau de tip 2 
(alături de boala Addison, diabet zaharat tip 1 - sindrom Schmidt etc.). Foarte rar, tiroidita 
limfocitară se poate asocia cu un limfom tiroidian 3 . 

Parac linie: 

Dozări hormonale: 

- pentru hipotiroidismul primar, TSH-ul este testul de screening, fiind cel mai sensibil 
marker al disfimeţiei tiroidiene. Un TSH normal exclude o disfuncţie tiroidiană primară (dar 
nu şi secundară, hipotalamo-hipofizară) 2 . 

- TSH crescut (>4,5 mUI/1) diagnostichează hipotiroidism primar; valori ale TSH între 
4,5-10 mUI/1 caracterizează hipotiroidismul subclinic (FT 4 normal), iar valori TSH peste 10 
mUI/1 caracterizează hipotiroidismul clinic manifest (FT 4 scăzut); 

- TSH scăzut (<0,5 mUI/L) sau inadecvat normal (0,5-4,5 mU/1) asociat cu valori 
scăzute ale FT 4 diagnostichează hipotiroidism secundar; 

- Free T 4 (FT 4 , T 4 liber) scăzut - diagnostichează hipotiroidism clinic; dozarea FT 4 este 
inferioară TSH-ului ca test de screening, pentru că nu diagnostichează cazurile de hipotiroidism 
subclinic; T 3 total este de obicei scăzut (dar poate fî normal la cca 25% din pacienţii cu 
hipotiroidism, prin activarea deiodinazelor) 2 ; mai mult, în boli cronice netiroidiene apare 
scăderea T 3 , cu T 4 normal (euthyroid sick syndrome); din aceste motive dozarea T 3 total nu 
este recomandată de rutină; 

- anticorpii antitiroidieni sunt crescuţi în tiroidita Hashimoto (ATPO - anticorpi anti- 
tiroperoxidază sau/şi Ac anti Tgl - anticorpi anti-tiroglobulină - crescuţi în cca 90% din cazuri, 
mai rar cca 10-20% - anticorpi blocanţi ai receptorului de TSH) - utili pentru diagnosticul 
etiologic 16 . 

Alte investigaţii: 

- lipidograma: dislipidemie mixtă: colesterol total, LDL-colesterol, trigliceride crescute, 
creşterea Lp (a) 1 " 6 ; 

- anemie, fie normocromă, normocitară, fie feriprivă prin pierdere de sânge, fie 
macrocitară prin deficit de vitamina B 12 (anemie pernicioasă asociată în context autoimun) sau 
prin deficit de acid folie 1 ' 6 ; 

- hiponatremie de diluţie 5 ; 

- creştere a creatinkinazei sau a altor enzime musculare şi hepatice 3 ; 

- hiperprolactinemie moderată - în hipotiroidismul primar sever, via creşterii TRH, fiind 
cauză de infertilitate asociată. Se recomandă ca nivelul TSH să fie adus sub 2,5 mUI/1 la femeile 
de vârstă fertilă cu hipotiroidism primar, pentru ca fertilitatea să fie optimă 3 ; 

- radiologie cord-pulmon: cardiomegalie, poliserozite (ex. pericardită, pleurezie); 

- radiografie de şa turcească: şaua turcească este mărită, lărgită în mixedemul primar, 
prin hiperplazia tireotrofelor +/- lactotrofelor hipofizare. Tomografie computerizată hipofizară 
sau RMN: hiperplazie hipofizară 1 ; 

- ECG - complexe QRS hipovoltate, unde T aplatizate sau negative 1 ' 6 . 

Diagnostic pozitiv: simptome şi semne clinice sugestive, coroborate cu valori 

scăzute ale FT 4 ; dozarea TSH-ului diagnostichează forma patogenică (TSH crescut - 

hipotiroidism primar, TSH scăzut sau inadecvat normal - hipotiroidism secundar). Pentru 
formele subclinice de hipotiroidism primar, dozarea TSH-ului are sensibilitate superioară, în 
timp ce pentru formele de hipotiroidism secundar, dozarea TSH-ului este insuficientă. 

Diagnostic diferenţial: sindromul nefrotic, sindromul bolii eutiroidiene “sd. T 3 scăzut”, 
“euthyroid sick syndrome”, caracterizat de T 3 seric scăzut, T 4 iniţial nemodificat şi TSH normal 
sau scăzut, datorită fracţiei libere a T 4 care este ridicată şi compensează deficitul de T 3 . Acest 
sindrom este provocat de stres şi bolile consumptive cronice, ca rezultat al deficitului de 
conversie periferică a T 4 în T 3 . 

Etiologie 

Hipotiroidismul autoimun din tiroidita Hashimoto este datorat unei combinaţii de 
susceptibilitate genetică (polimorfismul HLA DR3, HLA DR4, HLA DR5 la caucazieni, mai 
puţin polimorfismul CTLA4, gene de pe cromozomul 21 - posibil responsabile de asocierea 
hipotiroidism autoimun -sindrom Down etc.) şi factori de mediu (aport iodat crescut) 2 . 

Patogeneză 

In hipotiroidismul din tiroidita autoimună Hashimoto apare o distracţie a celulelor 
tiroidiene mediată de limfocitele T citotoxice CD 8+ (necroză indusă de perforine sau 
apoptoză). Limfocitele T produc o serie de citokine (TNF a, IL1, IFN y) care mediază apoptoza. 
ATPO fixează complementul şi apar complexele de atac membranar. In hipotiroidismul primar 
atrofie, importanţi sunt anticorpii blocanţi ai receptorului de TSH 2 . Hipotiroidismul postablativ 
(posttiroidectomie sau postradioiodoterapie) apare prin scăderea semnificativă a ţesutului 
tiroidian funcţional 1 " 6 . 

Hipotiroidismul secundar, hipotalamo-hipofizar apare datorită scăderii secreţiei de TSH 
sau prezenţei în ser a unui TSH cu efect biologic scăzut 1 ' 6 . 

Fiziopatologie 

- scăderea catabolizării glicozaminoglicanilor —> creşterea conţinutului dermului în 
glicozaminoglicani care atrag apa —> aspect mixedematos cu edeme care nu lasă godeu; 

- vasoconstricţie periferică —> paloarea tegumentelor, HTA diastolică; 

- hipercarotenemie —> carotenodermia; 

- cardiomiopatie prin infiltrarea miocardului sau alterarea expresiei izoformelor lan¬ 
ţurilor grele ale miozinei 2 , dilatarea cordului, apariţia de revărsat pericardic bogat în proteine, 
colesterol şi mucopolizaharide —> cardiomegalie; 

- scăderea contractilităţii miocardice şi a aiurii ventriculare —> scăderea volumului bătaie 
şi bradicardie 4 ; 

- retenţie hidrosalină şi creşterea rezistenţei periferice (prin vasoconstricţie periferică) 
—> HTA diastolică 2,4 ; 

- retenţie hidrosalină în ţesuturile mixedematoase —> creştere ponderală; 

- menometroragii 4 sau deficit asociat de factor intrinsec —> anemie —> paloare 
tegumentară; 

- hiperprolactinemie uşoară datorată creşterii TRH-ului —> libidou redus, inferti- I itate 2 
4 , galactoree; 

- acumulare de lichide în urechea medie —> hipoacuzie/surditate de conducere 2 ; 

- infiltrare cu glicozaminoglicani şi apă în corzile vocale şi limbă 4 —> voce îngroşată, 
disfonie; 

- scăderea frecvenţei respiratorii, scăderea răspunsului respirator la hipoxie şi 
hipercapnie —> insuficienţă respiratorie, stop respirator (în coma mixedematoasă) 1 ’ 4 ’ 7 ; 

- scăderea catabolizării colesterolului —> hipercolesterolemie. 

Anatomie patologică. In tiroidita Hashimoto există un marcat infiltrat limfo- 
plasmocitar cu formare de centri germinativi, atrofie de foliculi tiroidieni, absenţa coloidului, 
metaplazie oxifilă, fibroză. în stadiile finale, cu tiroidită atrofică, foliculii tiroidieni sunt 
aproape absenţi şi fibroza este extensivă 1 . 

Evoluţie şi complicaţii 

Evoluţia este lentă, insidioasă. în absenţa terapiei substitutive, pot apărea complicaţii: 
ateroscleroză, pleurezie, pericardită, demenţă, psihoză, coma mixedematoasă. 

Hipotiroidismul autoimun se poate asocia cu boala Addison autoimună (sindromul 
Schmidt), diabet zaharat tip 1, vitiligo, artrita reumatoidă, anemie Biermer, miastenie gravis 1. 


2 , 4,6 


Tratament 

Obiective 


- corectarea deficitului de hormoni tiroidieni (normalizarea TSH-ului plasmatic în 
hipotiroidismul primar, normalizarea FT 4 în hipotiroidismul secundar) şi menţinerea 
eutiroidismului; 

- prevenirea şi/sau tratamentul complicaţiilor acute şi cronice. 

Principii 

Se tratează obligatoriu toţi pacienţii cu hipotiroidism primar şi valori ale TSH peste 10 


mUI/1. 


Se substituie cu levotiroxină, medicament ieftin, bine tolerat. Necesarul de hormoni 
tiroidieni depinde de sex, vârstă şi greutate corporală, fiind mai mare la copilul mic (10-15 
pg/kgc/zi) decât la adult (1,6-1,7 pg/kgc/zi). La vârstnici şi/sau pacienţii cu boală coronariană 
se începe cu doze foarte mici de levotiroxină (12,5-25 pg/zi), cu creşterea progresivă, foarte 
lentă, a dozei de substituţie, 2-3 luni, până la normalizarea TSH plasmatic. Pacienţii vârstnici 
au un necesar mai redus cu cea 20% comparativ cu adulţii trataţi cu levotiroxină 1 " 6 . 

Decizia de a trata pacienţi cu hipotiroidism subclinic (TSH între 4,5-10 mUI/L) trebuie 
individualizată (se tratează pacienţii cu simptome, ATPO pozitivi, dislipidemie, insuficienţă 
cardiacă, femeile care doresc să aibă o sarcină etc.). Dozele de levotiroxină sunt de cea. 25-75 
pg/zi 1 " 3 . 

La pacientele gravide cu hipotiroidism, evaluarea TSH, FT4 trebuie făcută imediat după 
confirmarea sarcinii, întrucât hipotiroidismul, hipotiroxinemia maternă au efecte defavorabile 
asupra dezvoltării neurologice a fătului, cresc riscul de avort, greutate mică la naştere, HTA 
gestaţională, eclampsie. în sarcina cu hipotiroidism, necesarul de hormoni tiroidieni este 
crescut şi trebuie suplimentat cu >50%, pentru a asigura valori ale TSH-ului sub 2,5 mUI/1 în 
primul trimestru de sarcină şi sub 3 mUI/1 ulterior; monitorizarea TSH, TT4 şi FT4 se face la 4 
săptămâni în prima jumătate a sarcinii, apoi la 4-6 săptămâni; postpartum se reduce doza la 
valorile anterioare sarcinii 1 - 3 5 . 

Când se suspicionează asocierea hipotiroidismului primar cu o boală Addison (sin¬ 
dromul Schmidt) sau asocierea hipotiroidismului secundar cu o insuficienţă cortico- 
suprarenală secundară (în cadrul unui panhipopituitarism), se iniţiază întâi terapia de substituţie 
glucocorticoidă (hidrocortizon, prednison) şi apoi terapia de substituţie tiroidiană. 

Mijloace terapeutice: sunt medicamentoase 

- preferabil levotiroxină (LT 4 ): se administrează în priză unică, matinală, pe stomacul 
gol, cu 30-60 minute înainte de micul dejun, pentm a se maximiza absorbţia; 

- se pot administra şi preparate combinate T4 şi T3 (exemplu: Novothyral), care nu au 
dovedit beneficii suplimentare în studiile clinice 2 - 3 - 5 ; nu sunt indicate în timpul sarcinii, când 
se va administra doar levotiroxină; 

Doze: la pacienţii cu vârsta sub 60 ani şi fără boală coronariană se poate începe cu 50- 
100 gg levotiroxină/zi, la pacienţii cu vârsta peste 60 ani şi/sau boală coronariană se începe cu 
12,5-25 pg/zi. Doza zilnică se creşte după 1-2 săptămâni cu 12,5-25 pg/zi, până se ajunge la 
doza optimă de 100-150 pg/zi (1,6-1,7 pg/kg corp/zi) 2, 4 . în afară de criteriile clinice, se 
monitorizează FT 4 şi TSH serice 1 " 4,6,7 . în sarcină se creşte doza de hormoni tiroidieni pentru 
menţinerea unui TSH sub 2,5 mUI/L şi a FT4 în jumătatea superioară a intervalului de 
normalitate (uneori cu cea 50%, până la 200 pg/zi) 1,3 . 

Monitorizarea terapiei 

- TSH în hipotiroidismul primar, FT 4 în hipotiroidismul secundar, la circa 4-8 săptămâni 
de la începerea terapiei sau de la orice schimbare de doză sau de preparat comercial, anterior 
administrării dozei de levotiroxină din ziua recoltării; după normalizarea TSH şi FT 4 , 
monitorizarea TSH se poate face la 6-12 luni; testarea la intervale mai scurte poate verifica o 
complianţă adecvată la tratament; 

- clinic: dispariţia simptomelor poate necesita chiar şi 3-6 luni de la iniţierea terapiei; 

- ECG la pacienţii cu boală coronariană. 

Reacţii adverse: supradozarea cu levotiroxină duce la supresia TSH-ului şi creşterea 
riscului de fibrilaţie atrială şi de pierdere de masă osoasă. Rar, la copii, a fost citată apariţia de 
pseudotumor cerebri. 

Coma mixedematoasă 

Este o complicaţie rară, ameninţătoare de viaţă, a unui hipotiroidism cu evoluţie 
îndelungată, sever, neglijat terapeutic, cu o mortalitate crescută, chiar şi cu tratament intensiv. 
Apare de regulă la pacienţi vârstnici, cu hipotiroidism netratat, sub acţiunea unui factor 
precipitant, în momentul în care factorii adaptativi (vasoconstricţia periferică, HTA diastolică, 
scăderea volemiei) nu mai reuşesc să menţină homeostazia organismului 1, z 1 . 

Factori precipitanţi 

- expunerea la frig 

- infecţii (de exemplu: infecţii de tract urinar, pneumonii etc.) 

- factori deprimanţi ai respiraţiei (sedative, analgezice, anestezice, antidepresive, 
pneumonie, boli pulmonare cronice obstructive, insuficienţă cardiacă) 

- factori care determină hipovolemie (sângerări gastrointestinale, tratamente diuretice) 

- accidente trombotice (infarct miocardic acut, accident vascular cerebral) 

- sepsis 

- traumatisme 1,2,7 . 

Clinica 

1. alterarea statusului mental: letargie, somnolenţă şi comă, uneori convulsii; 

2. hipotermie (88% din cazuri) sau absenţa febrei în prezenţa unei infecţii; deseori 
coma apare în timpul iernii; au fost înregistrate şi temperaturi de 23,3°C (trebuie folosite 
termometre adecvate) 1,7 ; 

3. semne clinice de hipotiroidism cu bradicardie, bradipnee, piele uscată, reflexe 
osteotendinoase încetinite, efuziuni pleurale, pericardice, peritoneale (vezi anterior) 1,2,7 ; 

4. prezenţa unui factor precipitant 1,2 . 

Fiziopatologie 

Scăderea concentraţiei intracelular de T3 determină: 

- afectarea sistemului nervos central cu alterarea statusului mintal 7 ; 

- scăderea termogenezei cu hipotermie, scăderea sensibilităţii la hipercapnie şi 
hipoxemie, insuficienţă respiratorie, anoxie cerebrală 7 ; 

- scăderea inotropismului şi cronotropismului cardiac, cu hipovolemie, şoc 7 ; 

- creşterea permeabilităţii vasculare, retenţie de apă, hiponatremie 1,2 - 5 ’ 1 . 

Paraclinic 

- hipoxemie, hipercapnie 1 - 7 , acidoză respiratorie; 

- creatinkinaza, TGO, LDH crescute în absenţa infarctului miocardic; 

- hiponatremie 7 ; 

- hipoglicemie; 

- la începutul tratamentului se recoltează sânge pentru TSH, FT 4 , cortizol seric- TSH 
marcat crescut, FT 4 scăzut în hipotiroidismul primar; FT 4 marcat scăzut în hipotiroidismul 
secundar 1 - 2,7 ; 

Diagnostic diferenţial: cu euthyroid sick syndrome 1 - 2 ’ 1 , în care pacienţii prezintă valori 
scăzute ale T 3 , valori normale sau scăzute ale TSH, dar FT 4 este normal. 

Tratament - este o urgenţă medicală 

Se instituie intr-o secţie de terapie intensivă, cu asigurarea suportului ventilator 
(oxigenoterapie, la nevoie intubaţie oro-traheală şi ventilaţie mecanică), monitorizarea 
gazelor sanguine şi monitorizare cardiacă 

Obiective: corectarea deficitului de hormoni tiroidieni, hipoventilaţiei, hipotermiei şi 
înlăturarea sau tratarea factorilor precipitanţi. 

Principiu: se tratează din momentul suspectării diagnosticului, fără a aştepta con¬ 
firmarea de laborator, într-o secţie de terapie intensivă cu suport ventilator şi administrare 
intravenoasă a medicaţiei 1,2 ’ 1 . 

1. Levotiroxină bolus 300-500 pg iv (doză de încărcare, pentru saturarea proteinelor 
de legare); dacă preparatul pentru administrare intravenoasă nu este disponibil, se poate 
administra levotiroxină pe sonda nazogastrică; se continuă apoi cu doze de 50- 100 pg/zi iv sau 
oral dacă pacientul este conştient 1,2 ’^’ 7 ; dacă nu există răspuns în 24 ore, se poate asocia 
liotironină sau liotironină (T 3 ) intravenos sau pe sonda nazogastrică 10-25 pg la 8-12 ore, dar 
acest tratament are risc mai mare de a induce aritmii cardiace (se administrează de regulă la 
pacienţii mai tineri, fără istoric de boală coronariană ischemică sau aritmii) 1, 2; 5> 7 ; sau 
levotiroxină 200-300 pg bolus şi liotironină 10-25 pg bolus intravenos, apoi 50-100 pg/zi 
levotiroxină şi 10 pg la 8 ore liotironină 1 - 2> 7 ; 

2. Hidrocortizon intravenos 50-100 mg la 6-8 ore 1 - 2> 5 - 7 (200-400 mg/zi) în primele 48 
de ore - pentru combaterea hipocortizolismului (dacă valorile iniţiale ale cortizolului seric sunt 
peste 30 g/dl, corticosteroizii nu sunt de obicei necesari 7 ), cu scădere progresivă a dozelor în 
următoarele zile; 

3. suport ventilator; 

4. corecţia hipotermiei - încălzire pasivă, cu pături, nu activă, deoarece aceasta poate 
determina colaps vascular 1,5 ; 

5. corecţia hipotensiunii arteriale/şocului (soluţii cristaloide, la nevoie dopamină dacă 
administrarea de fluide nu corectează şocul); 

6. corecţia hiponatremiei (restricţie de fluide 1,7 , soluţie salină izotonă, la nevoie soluţie 
salină hipertonă); 

Se vor evita soluţiile hipotone intravenoase, care pot accentua hiponatremia. 

7. coreţia hipoglicemiei: administrarea de glucoză intravenos 1, , mai ales dacă există 
şi insuficienţă adrenală; 

8 . tratamentul factorilor precipitanţi (antibioterapie pentru infecţii etc .) 1 ’ 2 ’ 5 ’ 1 ■ 

Monitorizarea terapiei 

- temperatura; majoritatea pacienţilor îşi cresc temperatura în 24 de ore; dacă nu apare 
creşterea temperaturii în 48 ore, trebuie considerată o terapie mai agresivă 

- saturaţia O2 

- alura ventriculară şi ritmul cardiac 

- tensiunea arterială 

- debitul urinar. 

Prognostic 

Chiar cu terapie intensivă, mortalitatea este ridicată, variind între 25-52% 1 . 

Principalii predictori ai mortalităţii sunt: hipotensiunea şi bradicardia la diagnostic 1 , 
necesitatea ventilaţiei mecanice 1 , hipotermie neresponsivă la tratament 1 , prezenţa sepsisului 1 , 
administrarea de sedative 1 , scor Glasgow scăzut 1, 7 , vârsta avansată, necesarul mare de 
hormoni tiroidieni 7 (>500 pg/zi LT 4 sau >75 pg/zi LT 3 ). 

Hipotiroidismul congenital 

Definiţie: cea mai frecventă afecţiune endocrină la vârsta pediatrică, care determină 
deficienţe neurologice, motorii şi de creştere, retardarea mentală ireversibilă reprezentând cea 
mai redutabilă complicaţie 8,9 . 

Incidenţă: 1/3000-1/4000 de nou-născuţi 8,9 . 

Etiologie 

Poate fi permanent (disgenezii tiroidiene - 80-85%, defecte ale sintezei hormonilor 
tiroidieni - 10-15%, insuficienţă hipofizară, hipotalamică) şi mai rar tranzitor (transfer 
transplacentar de anticorpi antireceptor de TSH blocanţi - cea 5%, antitiroidiene de sinteză, 
precum şi exces de iod) 2 ’^ 9 . 

Clasificare 

1. Hipotiroidism congenital primar 

- fără guşă (defect de morfogeneză) cu disgenezie sau agenezie tiroidiană 

- cu guşă (defect de hormonogeneză) 

2. Hipotiroidism congenital secundar (hipotalamo-hipofizar) 

3. Hipotiroidism congenital prin rezistenţa la hormoni tiroidieni (Sd. Refetofff ' 9 . 

Clinica 

Majoritatea copiilor au aspect normal la naştere 2 , datorită pasajului transplacentar de T 4 ; 
înălţimea la naştere este normală, dar greutatea la naştere şi circumferinţa capului pot fi 
crescute. Simptomele şi semnele clinice includ: icter prelungit, alimentaţie dificilă, hipotonie, 
macroglosie, somnolenţă, ţipăt răguşit, întârzierea maturării osoase, hernie ombilicală, 
fontanela anterioară cu dimensiuni crescute 2,5 - 8 ’ 9 . întârzierea terapiei determină retard mental 
ireversibil 5,8 ’ 9 . De regulă, greutatea şi talia sunt normale până la 3 luni, apoi apare scăderea 
ritmului de creştere liniară asociată retardului psihomotor, întârzierii osificării cu modificări 
faciale (nas turtit, trilobat, hipertelorism) şi menţinerea proporţiilor embriofetale. 

Datorită retardului mental asociat hipotiroidismului congenital netratat sau tratat tardiv, 
s-au instituit programe de screening neonatal 2 . 

Alte malformaţii congenitale, mai ales cardiace (stenoza pulmonară, defectul septal 
atrial şi defectul septal ventricular), sunt mai frecvente la copiii cu hipotiroidism congenital 2 - 8 . 

Metode de screening: recoltare de sânge capilar din călcâi, în maternitate, la nou- 
născut, între a doua şi a patra zi postnatal, pe hârtie de filtru (dry-spot). La prematuri, nou- 
născuţii foarte bolnavi şi cei cu greutate foarte mică la naştere, screening- ul ar trebui repetat 
şi mai târziu, la 2-4 săptămâni postnatal 8 . 

1. Determinare iniţială de TSH, urmată de dozare ulterioară a T 4 total (când TSH-ul 
depăşeşte 20 mUI/1). Nou-născutul suspect de hipotiroidism congenital este rechemat pentru 
confirmarea diagnosticului prin dozare de TSH, FT 4 din sânge venos 8 . 

2. Determinare iniţială a T 4 total, urmată de dozare ulterioară a TSH (la cei cu valori 
ale T 4 total sub percentilla 10 ) 8 . 

3. Determinare iniţială a TSH şi T 4 total - ideal, dar are costuri mai mari 8 . 

Până în prezent nu există un consens în ceea ce priveşte metoda optimă de 

screening. 

Confirmarea diagnosticului: dozare TSH, FT4 T4 total din sângele venos. 

Explorări adiţionale: 

- hiperbilirubinemie neconjugată 9 , hiponatremie; 

- vârsta osoasă întârziată 9 ; 

- dozarea tiroglobulinei 2 - 8 - 9 (atiroglobulinemie în cazul ageneziei tiroidiene) 

- ecografie tiroidiană 8 - 9 , care poate evidenţia: prezenţa sau absenţa ţesutului tiroidian 
eutopic, ţesut tiroidian ectopic (oriunde pe traiectul duetului tireoglos, ex. tiroidă sublinguală) 

- scintigrafie tiroidiană cu techneţiu 99 m sau I 123 (nu I 131 ): pe lângă detaliile morfologice 
oferă informaţii şi asupra capacităţii de captare şi de organificare a ţesutului tiroidian 8 - 9 . 

Diagnostic diferenţial: 

- hipotiroidismul tranzitor al nou-născutului, în special la prematuri (considerat un 
indicator al endemiei de deficit de iod); 

- alte hipotiroidisme tranzitorii: prin transfer transplacentar de anticorpi antitirodieni 
blocanţi (ATPO, TRAb blocanţi) de la mamele cu boală tiroidiană autoimună, prin transfer 
transplacentar de antitiroidiene de sinteză; prin expunere la cantităţi excesive de iod 
(amniofetografie cu substanţe de contrast iodate, antiseptice cu iod, tratamentul mamei cu 
amiodaronă - antiaritmic bogat în iod). In 10% din cazuri hipotiroidismul neonatal este 
tranzitor; 

- cretinismul endemic; 

- deficitele neuropsihice de alte cauze; 

- prematurii sau nou-născuţii cu boli netiroidiene pot prezenta valori scăzute de T 4 , FT 4 , 
dar nivel normal de TSH 8 - 9 . 

Tratament 

Principii 

- trebuie instituit cât mai precoce 

- se tratează atât hipotiroidismul manifest cât şi cel subclinic, cu guşă sau fără guşă 

- iniţial se tratează atât hipotiroidismul permanent, cât şi cel tranzitor 8 - 9 . 

Obiective: 

- asigurarea unei dezvoltări neuropsihice şi motorii normale 

- asigurarea unei creşteri normale 

- creşterea nivelului T 4 10 pg/dl şi a FT 4 (care va fi menţinut înjumătăţea superioară a 
intervalului de normalitate pentru vârsta respectivă), cât mai rapid (maxim 2 săptămâni) 8 ; 
menţinerea unui TSH în limite normale. O întârziere de peste 2 săptămâni în normalizarea T 4 
determină deficite cognitive şi de atenţie. 

Mijloace: medicamentoase 

Levotiroxină 10-15 pg/kgc/zi per os (37,5-50 pg/zi) 4,8 ’ 9 . Copiii la termen şi cu greutate 
normală trebuie să primească 50 pg/zi LT4. Pentru prematuri şi copiii cu greutate mică la 
naştere se recomandă doze calculate pe kg corp. Când se suspectează hipotiroidismul tranzitor 
se începe precoce tratamentul cu levotiroxină, care se opreşte la 3 ani pentru 30 zile pentru a 
proba o eventuală revenire a funcţiei tiroidiene. Persistenţa valorilor scăzute ale T4, FT4, şi a 
TSH crescut confirmă hipotiroidismul permanent. Se vor evita formulele de lapte care conţin 
soia, care scad absorbţia LT4 8 ’ 9 . 

Monitorizarea terapiei: dozare de TSH, FT 4 la 2 şi 4 săptămâni de la iniţierea terapiei, 
apoi lunar în primele 6 luni de viaţă, la fiecare 3-4 luni între 6 luni-3 ani, la 6-12 luni de la 3 
ani până la finalizarea creşterii. 

în plus, dozarea de TSH şi FT 4 se repetă la 4 săptămâni după fiecare schimbare de doză. 
Este importantă consilierea familiei pentru a asigura complianţa la tratament. 

Este necesară dozarea atât a TSH-ului, cât şi a FT 4 pentru optimizarea terapiei de 
substituţie cu levotiroxină în cazul copiilor, folosind valori de referinţă corelate cu vârsta. Toţi 
copiii trebuie reevaluaţi la 3 ani 8 , după o perioadă de întrerupere a tratamentului cu tiroxină de 
2 săptămâni - 1 lună, pentru a exclude posibilitatea efectului tranzitor al anticorpilor materni. 

Urmărirea eficienţei tratamentului: menţinerea T4 şi FT4 în jumătatea superioară a 
intervalului de normalitate (T4 10 pg/dl), scăderea TSH 4,5 mUI/1 (de preferinţă sub 2,5 mUEl). 

Reacţii adverse: supradozajul determină tireotoxicoză iatrogenă cu craniosinostoză 
prematură, tulburări de comportament, de atenţie 8 . 

Prognostic fără tratament: retard mental ireversibil. Prognosticul în condiţiile unui 
tratament precoce, cu doze adecvate de levotiroxină care determină normalizarea rapidă a 
hormonilor circulanţi: valori normale ale coeficientului de inteligenţă. 

21.3. CANCERUL TIROIDIAN 
Corin Badiu 


Definiţie 

Cancerul tiroidian reprezintă o problemă epidemiologică în creştere, dată fiind 
evidenţierea din ce în ce mai frecventă (clinică şi imagistică) a nodulilor tiroidieni. 

Nodului tiroidian reprezintă o delimitare distinctă a parenchimului tiroidian faţă de 
ţesutul tiroidian vecin, evidenţiată clinic vizual sau prin palpare şi/sau ecografic. Expresia 
clinică poate fi sesizată de pacient sau un cadru medical, în cursul unui examen clinic de rutină 
al regiunii cervicale. Nodulii tiroidieni sunt manifestarea clinică a unui spectru larg de afecţiuni 
tiroidiene, putând fi solitari sau multipli. în evoluţie, un nodul poate deveni clinic dominant în 
ceea ce priveşte creşterea, dimensiunea şi caracteristicile funcţionale. Riscul de malignitate este 
similar între nodulii solitari hipofuncţionali şi guşa multinodulară. 

în ultimele 2 decade, utilizarea pe scară largă a ultrasonografiei a determinat o creştere 
dramatică a prevalenţei nodulilor tiroidieni clinic nepalpabili, estimată între 20% şi 76% în 
populaţia generală. Mai mult, 20-48% din pacienţii cu un singur nodul tiroidian palpabil au 
noduli suplimentari la evaluarea ecografică, fapt ce determină actual o epidemie de noduli 
tiroidieni, cu impact asupra practicii medicale. Nodulii tiroidieni sunt mai frecvenţi la 
persoanele în vârstă, la femei, în zonele de carenţă de iod şi la cei cu istoric de expunere la 
radiaţii. 


Clasificare 


Adenoamele tiroidiene sunt tumori benigne papilare sau foliculare. Carcinoamele 
tiroidiene pot fi diferenţiate (papilar sau folicular), de tip medular sau nediferenţiate. Alte 
tumori primare tiroidiene pot proveni din ţesutul conjunctiv (sarcom, fibrosarcom), limfoame; 
pot exista leziuni secundare (metastaze intratiroidiene). Clasificarea este exprimată sintetic în 
tabelul de mai jos: 

Benigne 

1. Guşă multinodulară 

2. Tiroidita Hashimoto 

3. Chisturi simple/hemoragice 

4. Adenom folicular tiroidian 

5. Tiroidita subacută 
Maligne 

1. Carcinom papilar (cel mai frecvent) cu subdiviziunile: 

a. Papilar pur 

b. Papilar varianta foliculară 

c. Papilar cu celule înalte 

d. Papilar cu celule oxifile 

2. Carcinom folicular 

e. Carcinom cu celule Hurtle 

f. Carcinom cu celule clare 

g. Carcinom insular 

3. Cancer medular (cu celule C, parafoliculare) 

a. sporadic 

b. în cadrul sindroamelor de neoplazii endocrine 

4. Cancer anaplazic 

c. Cancer anaplazic cu celule mici (dg. diferenţial cu limfomul tiroidian) 

d. Cancer anaplazic cu celule gigante 

e. Carcinosarcom 

5. Limfom malign primar tiroidian 

6. Metastaze tiroidiene ale altor cancere 
Factori de risc 1 2 

- Antecedente de iradiere la nivelul capului şi gâtului 

- AHC de cancer medular tiroidian sau MEN2 

- Vârsta <20 de ani sau >70 de ani 

- Sexul masculin 

- Nodul cu dimensiuni în creştere 

- Nodul ferm sau dur, fără delimitare netă la palpare 

- Adenopatie latero-cervicală 

- Nodul fixat pe ţesuturile adiacente 

- Disfonie, disfagie, tuse 
Epidemiologie 

Cancerul tiroidian este cel mai frecvent cancer endocrin, reprezentând 5% din nodulii 
tiroidieni şi 2% din toate formele de cancer la om. Incidenţa cancerului tiroidian (cu toate 
formele histopatologice) este între l,5-2,5/10 5 la bărbaţi şi 2-4/10 5 pentru femei, dependentă 
de nivelul iradierii de fond. De exemplu, în insulele vulcanice Hawaii şi Islanda, incidenţa este 
dublă faţă de nordul Europei sau SUA continentală, inclusiv în grupuri etnice imigrate faţă de 
ţara lor de origine 1 . 

Formele clinice descrise derivă fie din epiteliul folicular - cancer diferenţiat (papilar şi 
folicular) şi anaplastic sau nediferenţiat, fie din celulele C parafoliculare - cancer medular. 
Epidemiologia formelor de cancer tiroidian este dependentă de aportul iodat. Astfel, carenţa 
iodată creşte ponderea cancerului folicular de la 10% la 40%, iar cea a cazurilor de cancer 
papilar scade de la 85% la 55%. 

Cancerul tiroidian nediferenţiat, anaplastic, reprezintă 1,5% din totalul neoplaziilor 
tiroidiene, iar carcinomul medular între 2-6%. Vârful incidenţei cancerului tiroidian 

papilar se află în decadele 3-4, fiind de trei ori mai frecvent la femei faţă de bărbaţi. Cancerul 
folicular are un vârf de incidenţă între 45-49 şi 60-70 de ani, cu un raport pe sexe similar celui 
papilar. Ponderea cancerului tiroidian în mortalitatea prin cancer este sub 0,5%, cu un nivel de 
5-6 decese/milion anual. 

Algoritm diagnostic în nodului tiroidian 

Importanţa clinică a nodulilor tiroidieni, în afara unor cazuri rare de simptome 
compresive locale sau hiperfuncţie tiroidiană este necesitatea primară de a exclude prezenţa 
leziunilor tiroidiene maligne. Datorită prevalenţei mari a guşii uni- sau multinodulare, nu este 
posibil economic şi nici necesar să se evalueze toţi nodulii, sau majoritatea acestora, după un 
protocol complet de evaluare morfo-funcţională. De aceea este necesară o strategie rezonabilă 
şi cost-eficienţă pentru diagnosticul şi terapia nodulilor tiroidieni. 

Criterii de diagnostic 

Anamneză: momentul apariţiei/observării şi progresia nodulului până la momentul 
consultului; nodulii tiroidieni apăruţi în copilărie şi adolescenţă au rata de malignitate dublă 
faţă de cei apăruţi în perioada adultă. Riscul de cancer tiroidian este de asemenea mai mare la 
bătrâni şi la bărbaţi, aceştia necesitând o evaluare mai atentă 1 - 2 . 

• Anamneză trebuie să cuprindă următoarele informaţii: 

- Istoric familial de boli tiroidiene 

- Antecedente de afecţiuni sau iradiere la nivel cervical 

- Creşterea unei formaţiuni cervicale 

- Disfonia, disfagia sau dispneea 

- Localizarea, consistenţa şi dimensiunea nodulului 

- Sensibilitatea sau durerea cervicală 

- Adenopatia cervicală 

- Simptome de hipo- sau hipertiroidism 

Simptome: precum senzaţia de sufocare, disfagia, disfonia, sensibilitatea sau durerea 
cervicală anterioară pot fi percepute ca fiind legate de tiroidă, însă în cele mai multe cazuri sunt 
determinate de afecţiuni non-tiroidiene, în context de sindrom anxios. 

Durerea bruscă e de obicei din cauza unei hemoragii apărute într-un adenom, ducând la 
transformarea chistică a acestuia. Totuşi, la pacienţii la care apare o creştere rapidă a 
dimensiunilor unui nodul tiroidian solid, trebuie întotdeauna luat în discuţie un carcinom 
anaplazic sau un limfom primar malign tiroidian. 

Semne: întotdeauna trebuie efectuată inspecţia şi palparea atentă a tiroidei, precum şi a 
regiunilor antero- şi laterocervicale. Compresia structurilor anatomice vitale de la nivel cervical 
şi toracic superior (traheea şi esofagul) apare de obicei la o minoritate de pacienţi de vârstă 
medie sau bătrâni cu istoric de guşă veche multinodulară. 

Dezvoltarea guşii spre mediastinul anterior poate determina ocluzie parţială a aperturii 
toracice, ducând uneori la obstrucţia circulaţiei venoase, astfel încât dacă pacientul este rugat 
să ridice braţele deasupra capului, această manevră îngustând şi mai mult apertura toracică va 
duce în câteva momente la distensia venelor jugulare interne şi apariţia pletorei faciale (semnul 
Pemberton). Când apar în absenţa unei guşi mari, simptomele de invazie laringo-traheală (tuse 
şi disfonie) sugerează o leziune malignă. 

Nodulii tiroidieni pot fi asociaţi cu hipotiroidism subclinic sau manifest. 
Hipertiroidismul este sugestiv pentru o leziune benignă pentru că nodulii autonomi tiroidieni 
sunt aproape întotdeauna benigni şi nu necesită evaluare citologică ulterioară. Guşa toxică 
polinodulară poate, pe de altă parte, să conţină atât zone hiperfimcţionale (benigne), cât şi zone 
“reci” scintigrafic (cu potenţial malign), iar nodulii tiroidieni la pacienţii cu boala Graves sunt 
consideraţi a fi maligni doar în 9% din cazuri. 

Evaluarea paraclinică a nodulului tiroidian include, în ordine, evaluarea imagistică cel 
mai frecvent prin ecografie tiroidiană, citologia prin puncţie-aspiraţie cu ac fin, scintigrama 
tiroidiană, precum şi teste funcţionale tiroidiene 2 . 

Evaluarea imagistică a tiroidei 

•Evaluarea ecografică nu este recomandată: ca metodă de screening în populaţia 
generală; la pacienţii cu tiroida normală la palpare şi cu risc scăzut pentru cancerul tiroidian. 

• Este recomandată: pentru pacienţii cu risc crescut (AHC de cancer familial tiroidian, 
MEN2 sau iradiere externă); pentru toţi pacienţii cu noduli palpabili sau guşă polinodulară; 
pentm cei cu adenopatie sugestivă pentru o leziune malignă. 

• Se descriu ecografic: poziţia, forma, mărimea, marginile, conţinutul, ecogenitatea şi 
când este posibil, pattern-ul vascular al nodulului. Astfel se identifică nodului la risc pentru 
malignitate şi deci pentru biopsie prin puncţie-aspiraţie cu ac fin (FNAB). Aceasta nu se indică 
la nodulii <10 mm dacă nu există caractere ecografice de suspiciune sau elemente anamnestice 
de risc înalt. Este indicată, indiferent de mărimea nodulului, la pacienţii cu istoric de iradiere 
cervicală sau AHC de cancer medular tiroidian sau MEN2. Ea trebuie efectuată în cazul tuturor 
nodulilor >10 mm, hipoecogeni, cu margini neregulate, microcalcificări, cu circulaţie 
intranodulară accentuată, formă mai mult înaltă decât lată în plan transvers. 

•Elementele ecografice sugestive pentru invazia extracapsulară sau metastaze în 
ganglionii limfatici cervicali reclamă un examen citologic cât mai rapid, indiferent de mărimea 
nodulilor. 

•Nodulii tiroidieni trebuie urmăriţi ecografic la 6-12 luni; dacă sunt stabili 2 ani, se 
revăd la 3 şi 5 ani. 

Investigarea imagistică de înaltă rezoluţie prin IRM şi CT nu este indicată ca examen de 
rutină în evaluarea nodulilor tiroidieni. Evaluarea CT este indicată în leziunile mari, invazive, 
cu extensie retrosternală şi paralizie recurenţială. Utilizarea substanţelor de contrast iodate va 
determina întârzierea administrării iodului radioactiv (la pacienţii cu cancer tiroidian diferenţiat 
cu indicaţie de radioiodoterapie), dar este necesară pentru detaliile anatomice cervicale. 

Puncţia-aspiraţie cu ac fin este pasul următor în evaluarea nodulilor tiroidieni (etapa 
citopatologică) 

• Biopsia tiroidiană prin puncţie-aspiraţie cu ac fin este o metodă cu risc scăzut, simplă 
şi informativă, care face parte integrantă din evaluarea unui nodul tiroidian 1 . 

•Managementul clinic al nodulilor tiroidieni trebuie să se facă în concordanţă cu 
rezultatele ecografiei şi ale puncţiei-aspiraţie cu ac fin. 

• Frotiurile trebuie evaluate de un anatomopatolog specializat în leziunile tiroidiene. 

• Capcane diagnostice: 

- Rezultatele fals negative se datorează de obicei unor frotiuri inadecvat recoltate. 

- Rezultatele fals pozitive se datorează de obicei unor elemente de “suspiciune”. 

- Zonele “gri” ale rapoartelor citologice sunt carcinoamele foliculare, carcinomul cu 
celule Hurtle şi elementele citologice sugestive, dar nu diagnostice pentru carcinomul papilar 
(risc de malignitate 20-30%). 

• Standardizarea terminologiei va îmbunătăţi actul medical. Diagnosticul citologic ar 
trebui să se încadreze în una din cele 4 categorii: benign, malign, suspect şi non- diagnostic: 

-Inadecvat, necorespunzător, non-diagnostic: frotiuri fără sau cu puţine celule 

- Benign sau negativ, noduli coloizi, tiroidită Hashimoto, chisturi, tiroidite 

- Suspect sau nedeterminat : rezultat citologic care sugerează o leziune malignă dar nu 
îndeplineşte toate criteriile pentru un diagnostic de certitudine, aici fiind inclus carcinomul 
folicular, carcinomul cu celule Hurtle şi carcinoamele papilare atipice 

-Malign sau pozitiv, cancere tiroidiene primare sau secundare (metastatice). 

Indicaţii privind repetarea puncţiei unui nodul tiroidian 

• Urmărirea unui nodul benign 

• Creşterea nodulului 

• Refacerea chistului 

• Nodul tiroidian >4 cm 

• Puncţie-aspiraţie cu ac fin cu rezultat iniţial non-diagnostic. 

Etiopatogenie 

Oncogeneza tiroidiană este rezultatul unei serii de evenimente induse de factori de 
mediu pe fondul unui teren genetic. Există factori iniţiatori ai oncogenezei şi factori promotori, 
care facilitează proliferarea clonei celulare tumorale. Iniţiatorii oncogenetici sunt substanţe 
chimice sau procese de iradiere, iar promoterii sunt factori care stimulează proliferarea 
celulară 1 . Celulele tiroidiene în mod normal prezintă o diviziune la circa 8 ani. In cazul tiroidei, 
TSH este un factor promoter. Ca majoritatea tumorilor, adenoamele şi carcinoamele tiroidiene 
sunt monoclonale. 

Pentru apariţia procesului oncogenetic este necesară activarea unor protooncogene, fapt 
care permite apariţia unor proteine mutante, a căror existenţă duce la proliferare, transformând 
celula normală tiroidiană într-una tumorală. 

Pe de altă parte, există mutaţii inactivatoare ale sistemelor de frână ale ciclului celular, 
ale genelor supresoare tumorale. Dacă mutaţiile iniţiale sunt însoţite de expresia unei alte 
oncogene, potenţialul malign poate creşte. 

Frecvent, oncogeneza tiroidiană implică receptorii de tirozinkinază. Aceştia reprezintă 
proteine cu un singur domeniu transmembranar, activate prin dimerizare în prezenţa unui 
ligand extracelular. Afectarea genetică poate apărea prin mutaţii punctiforme (RAS, BRAF), 
sau rearanjare intracromozomială a domeniului de tirozinkinază a oncogenei ret cu apariţia de 
oncogene himere, determinând carcinomul papilar tiroidian (PTC)- RET/PTC sau PAX8/ 
PPARy. Una din aceste translocaţii (RET/PTC 1) se găseşte între 20-70% din cancerele 
papilare; expresia intratiroidiană a acestei oncogene poate induce cancer tiroidian. 

Cea mai frecventă mutaţie existentă în cancerul tiroidian papilar este însă BRAF (în 
98% Val600Glu), care cooperează cu RET/PTC în oncogeneza PTC, ducând la activarea 
constitutivă a activităţii kinazice a BRAF/MAP kinazei 1 . 

Detecţia mutaţiei BRAF pe mostre provenite din puncţia cu ac fin permite diagnosticul 
preoperator la nivel genetic al afecţiunii neoplazice. Mutaţia BRAF V600E se asociază cu 
trăsături agresive ale PTC, cu rata de recidivă şi metastazare ganglionară crescută, precum şi 
cu scăderea capacităţii de iodocaptare 1 . 

Pornind de la particularităţile pacientului şi ale tumorii, se stabilesc trei clase de risc 
(scăzut, intermediar şi crescut), după cum urmează (tabelul 21.2): 


Tabelul 21.2. Grupe de risc în cancerul tiroidian diferenţiat papilar şi folicular 



Risc scăzut 

Risc mediu 

Risc mediu 

Risc înalt 

Vârsta (ani) 

<45 

<45 

>45 

>45 

Metastaze 

MO 

Ml 

MO 

Ml 

Tumora primară 

TI, T2 (<4 cm) 

T3, T4 (>4 cm) 

TI, T2 (<4 cm) 

T3, T4 (>4 cm) 

Histologie 

Papilar 

Folicular şi/sau Gţ 

Papilar 

Folicular şi/sau Gţ 


Gţ = grad înalt = papilar cu celule oxifîle, insular, FTC cu celule clare 

Supravieţuirea la 20 de ani este 98% în grupul de risc mic, pe când ea scade la 57% în grupul de risc înalt. în 
mod corespunzător se ghidează terapia chirurgicală şi cu iod radioactiv. 


Principii terapeutice 

Principalul mod de tratament în cancerul diferenţiat al epiteliului folicular tiroidian este 
tiroidectomia, urmată de terapie substitutivă/supresivă (TSS) cu levotiroxina şi terapia de 
radioiodoablaţie (RIA) cu I 131 1; 2 . Aceste metode sunt abordate secvenţial şi personalizat, 
adaptat la particularităţile fiecărui caz, astfel încât să se obţină o ablaţie completă a ţesutului 
tiroidian, documentată morfologic (imagistic) şi funcţional, prin tireoglobulină. 

în cancerul tiroidian diferenţiat din epiteliul folicular 

(carcinom tiroidian papilar, folicular sau cu celule oxifile Hurtle): 

Tiroidectomie totală dacă oricare din factorii de risc este prezent: 

- Antecedente de iradiere la nivelul capului şi gâtului 

- Vârsta <15 de ani sau >45 de ani 

- Nodul ferm sau dur, cu extensie extratiroidiană 

- Noduli în ambii lobi tiroidieni 

- Tumora >4 cm 

- Metastaze ganglionare latero-cervicale 

- Invazie vasculară 

Limfadenectomie a compartimentului central (VI) şi lateral (II, III, IV, Vb). 

Postoperator se iniţiază TSS cu tiroxina până la terapia de radio-iodo-ablaţie (RIA). Intre 
2-12 săptămâni postoperator, în absenţa TSS, se va evalua TSH, tireoglobulină (Tgl) şi 
anticorpii Anti Tgl (ATgl). Evaluarea imagistică se va face prin scintigrafia cu I 131 a întregului 
corp (Whole Body Sean, WBS). Ulterior, terapia este ghidată de nivelul şi localizarea captării, 
în cazul în care leziunea nu captează suficient iod radioactiv, este necesară iradierea externă. 

Singura excepţie de la terapia de RIA este dacă toate condiţiile următoare sunt 
îndeplinite cumulativ: carcinom papilar clasic, cu leziune <1 cm, intratirodiană, fără invazie 
vasculară, fără afectare ganglionară (NO) şi fără metastaze (MO), cu tireoglobulina 
postoperatorie <1 ng/mL şi fără anticorpi anti Tgl 1,2 . în toate celelalte situaţii, se indică terapia 
cu I 131 . 


Pentru administrarea eficientă a I 131 , este necesar ca tireocitele sa fie stimulate printr-un 
nivel crescut de TSH. Acesta se poate obţine fie prin oprirea TSS între 3-6 săptămâni sau prin 
administrarea TSH uman recombinat (rhTSH). Efectuarea WBS cu I 131 permite localizarea 
resturilor tumorale şi a eventualelor metastaze. în cazul în care Tg <1 ng/ml, fără Ac antiTgl, 
iar WBS este negativă, se poate renunţa la terapia cu I 131 . 

Prezenţa unui rest tumoral semnificativ la nivel cervical impune reintervenţie chi¬ 
rurgicală pentru totalizare, înainte de RIA. Dacă WBS evidenţiază captare cervicală, se 
recomandă efectuarea RIA în doze între 30-100 mCi, pentru distrugerea resturilor tisulare 
tiroidiene. 

Dozele se ajustează pentru cazurile pediatrice. Dozele de 30 mCi se folosesc pentru 
tumori între 1-4 cm, fără invazie sau cu minimă afectare ganglionară. în cazul în care există 
metastaze semnificative, dozele pot ajunge la 100-200 mCi. 

Post RIA, este necesară reluarea terapiei cu L-Tiroxina în doze progresive în creştere, 
ca TSS. Reevaluarea se face la interval de 6 luni prin ecografie, TSH, fT4, Tgl, Atgl, fie după 
o pauză adecvată a TSS, fie prin stimulare cu rhTSH. 

•Pacienţii cu un nivel de Tgl stimulat <2 ng/ml, asociat cu ecografie fără leziuni 
cervicale, necesită urmărire anuală prin Tgl şi ecografie cervicală; 

• Pacienţii cu un nivel de Tgl între 2-10 ng/ml, WBS negativă, necesită imagistică CT 
cervico-toracică, FDG-PET/CT pentru evidenţierea leziunilor de carcinom papilar care au 
pierdut capacitatea de iodocaptare; 

•Pacienţii cu un niveî de Tgl >10 ng/ml, în creştere la evaluări succesive, necesită 
repetarea RIA cu doze 100-150 mCi la intervale de 6-12 luni; terapia este limitată la cei care 
au răspuns anterior la I 131 . 

• în cursul evoluţiei, se va avea în vedere limitarea la doza totală de 600 mCi, având în 
vedere toxicitatea hematologică cumulativă. 

• Pacienţii care au dovadă de progresie imagistică şi a Tgl, cu pierderea capacităţii de 
iodocaptare, pot fi supuşi iradierii externe, chirurgiei selective sau incluşi în trialuri clinice cu 
inhibitori de tirozinkinază (sorafenib, sunitinib, pazopanib etc.). 

• în toate cazurile care necesită RIA repetate, considerate cu risc crescut, între curele de 
I 131 se indică TSS cu supresia TSH <0,1 mU/1. 

Terapia metastazelor PTC: 

• Metastazele cerebrale sunt rezecate neurochirurgical sau radiotratate prin radioterapie 
externă ghidată imagistic (gamma knife, cyberkinfe). Se recomandă ca terapia cu I 131 să fie 
realizată după excizia metastazelor cerebrale, pentru a evita leziunile de radioliza cerebrală. 

• Metastazele osoase pot fi tratate cu I 131 - RIA, rezecate chirurgical, chemoembolizate, 
tratate cu bifosfonaţi (acid zolendronic) sau denosumab. 

• în mod similar, alte metastaze pot fi rezecate, tratate prin RIA, iradiate extern sau 
supuse chimioterapiei. 

Tratamentul supresiv/substitutiv cu levotiroxină 

TSH are efect stimulator asupra funcţiei şi proliferării celulelor derivate din epiteliul 
folicular tiroidian. De aceea, terapia supresivă/substitutivă (TSS) cu levotiroxină este utilă în 
urmărirea terapeutică a pacienţilor cu carcinom tiroidian papilar, folicular sau Hurtle. In 
general, pacienţii cu risc crescut ar trebui să aibă un nivel de TSH sub 0,1 mU/1; cei cu risc 
scăzut, fără evidenţă imagistică de boală reziduală ar trebui să aibă un nivel de TSH la limita 
de jos (0,4-0,8 mU/L) a intervalului de normalitate (0,4-4,5 mU/1). 

Pacienţii cu risc scăzut, fără evidenţă imagistică, dar cu nivel de tireoglobulină 
detectabil, ar trebui sa aibă un TSH în intervalul 0,1-0,5 mU/1. Pacienţii care au un interval 
liber de boală de câţiva ani pot avea un nivel de TSH în limitele normale (0,4-4,5 mU/1). 

Din cauza riscurilor legate de supradozajul tiroxinei la vârstnici (patologie car¬ 
diovasculară, fibrilaţie atrială) şi la femei postclimax (pierderea de masă osoasă cu 
osteoporoză), precum şi legate de percepţia sindromului neurovegetativ de tireotoxicoză, 
terapia fiecărui caz va trebui individualizată. Pacienţii cu TSH supresat vor avea nevoie de un 
supliment de calciu (1200 mg/zi) şi vitamina D (1000 Ul/zi). 

Cancerul medular tiroidian 

Derivat din celulele C parafoliculare care secretă calcitonină (CT), cancerul medular 
tiroidian (CMT) reprezintă circa 5-8% din toate formele de cancer tiroidian. 

Prin originea embriologică (din celulele crestei neurale), dar şi prin etiopatogenia 
genetică (sindroamele de neoplazie endocrină multiplă) se înrudeşte cu alte tumori endocrine 
precum feocromocitomul. Acest element are implicaţii în evaluarea preoperatorie a oricărui 
caz de CMT confirmat, fiind necesară explorarea biochimică a suspiciunii de feocromocitom. 

In afară de calcitonină, CMT mai secretă antigenul carcino-embrionar, serotonină, 
ACTH, determinând un tablou clinic specific acestor substanţe (un sindrom carcinoid sau 
sindrom Cushing). 

Prezentarea clinică a unui CMT poate începe cu un nodul tiroidian, la care nivelul de 
calcitonină depăşeşte valorile de normalitate. Cel mai adesea, valorile CT sunt de ordinul 
zecilor - sutelor pg/ml, iar în cazuri metastatice, de peste 1000 pg/ml. Disfonia şi adenopatiile 
cervicale sunt întâlnite mult mai frecvent decât în alte cancere tiroidiene, precum şi leziunile 
metastatice la momentul diagnosticului 2,3 . 

In aceste condiţii, evaluarea iniţială include ca explorări: ecograffa tiroidiană, consult 
ORL, determinări plasmatice de Ca, Ph, PTH, antigen carcino-embrionar şi eventual evaluarea 
mutaţiei proto-oncogenei ret(ex onii 10, 11 şi 13-16). 

Imagistica de înaltă rezoluţie (tomografie computerizată sau IRM) cervico-medias- 
tinală şi abdominală superioară este indicată dacă nivelul calcitoninei depăşeşte 400 pg/ml. 
Puncţia cu ac fin a nodulului tiroidian (FNAB) este considerată cu o valoare predictivă mai 
mică decât a calcitoninei plasmatice, de aceea nu se insistă în evaluarea citopatologică FNAB 
preoperatorie, din momentul în care nivelul CT este ridicat 2,3 . 

Evaluarea genetică şi impactul său asupra atitudinii terapeutice 

Evaluarea genetică (proto-oncogena RET de pe cromozomul 10) poate confirma 
prezenţa unor mutaţii sau nu, fapt care permite încadrarea intr-un sindrom genetic de 

neoplazie endocrină multiplă tip 2 care include MEN2A, MEN2B sau CMT sporadic. Un sfert 
din cazuri sunt ereditare, ceea ce implică mutaţii în linia germinală, iar din cele sporadice 2 
treimi prezintă mutaţii somatice ale proto-oncogenei RET. 

Sindromul de neoplazie endocrină multiplă tip 2 A include în peste 95% din cazuri CMT, 
secvenţa mutaţiei fiind în codonul 634, feocromocitom (aproximativ 40% din pacienţii cu 
MEN2A şi MEN2B) şi hiperparatiroidism primar (în 10-25%). 

Sindromul MEN2B prezintă CMT, feocromocitom şi neuroame mucoase, 
ganglioneuroame intestinale şi fenotip marfanoid, dar sindromul nu include afectarea 
paratiroidelor. CMT familial este o variantă de MEN2A în care nu apare implicarea 
medulosuprarenalei sau paratiroidelor. CMT în MEN 2B este mai agresiv şi apare mai precoce 
decât CMT în MEN2A sau forma familială. 

Din cauza puternicei agregări familiale, diagnosticul de CMT implică realizarea 
anamnezei heredo-colaterale detaliate, cu arborele genealogic care să sublinieze componentele 
sindromului (CMT, feocromocitom şi hiperparatiroidism). Din cauza impactului psihologic şi 
implicaţiilor asupra tuturor membrilor familiei, testarea genetică necesită abordare 
multidisciplinară şi consimţământ informat specific asupra implicaţiilor sindromului. 


Tratament 


Diagnosticul pozitiv de CMT (imagistic şi biochimic) obligă la tiroidectomie totală cu 
disecţie cervicală ganglionară. în cazul leziunilor <1 cm (rar întâlnite), se poate limita disecţia 
la compartimentul central. în toate celelalte situaţii este necesară o disecţie minuţioasă 
ganglionară bilaterală. 

în cazul în care diagnosticul de CMT este pus postoperator, pe baza examenului 
histopatologic pentru intervenţia pentm o altă patologie tiroidiană, evaluarea se completează 
cu explorarea biochimică (CT, AgCE, Ca, Ph, PTH), ecografia cervicală pentru resturi tumorale 
şi adenopatie satelită, urmate de completarea radicalităţii intervenţiei. 

CMT nu captează iodul, deci singura metodă radicală şi eficientă este chirurgia 
extensivă a leziunii primare, a adenopatiilor şi eventual a metastazelor. Intervenţia pentru CMT 
presupune tiroidectomie totală şi disecţie ganglionară. Se are în vedere faptul că adesea CMT 
poate fi multifocal. Postoperator este necesară terapie de substituţie tiroidiană cu levotiroxină, 
cu intenţia de normalizare (nu de supresie!) a TSH . 

Tratamentul substitutiv nu are efect asupra ratei de proliferare. Chimioterapia CMT, în 
curs de dezvoltare clinică prin trialuri, se bazează pe inhibitorii de tirozin- kinază (Vandetanib, 
Cabozantinib, Sorafenib). Medicaţia clasică citotoxică de uz oncologic nu a adus beneficii 
semnificative (Doxorubicina, Streptozotocina, 5-FU şi Dacarbazina), cu reacţii toxice 
hematologice şi hepatice severe. Prezenţa CMT în cadrul sindroamelor MEN2A şi MEN2B 
implică necesitatea supravegherii apariţiei celorlalte elemente ale sindromului: feocromocitom 
şi hiperparatiroidism 3 . 

Cancerul tiroidian nediferenţiat (anaplazic) 

Este cel mai agresiv cancer tiroidian şi unul dintre cele mai agresive forme de cancer la 
om. Unul din 5 cazuri prezintă o altă formă de cancer tiroidian în antecedente. De obicei această 
formă de cancer apare la vârstnici. Supravieţuirea din momentul diagnosticului de obicei e mai 
mică de 6 luni. 

Tabloul clinic este dominat de prezenţa unei mase tumorale tiroidiene dure, imobile, cu 
invazie loco-regională şi cu metastaze la distanţă în peste 50% din cazuri în momentul 
diagnosticului. Palparea cervicală relevă o guşă dură, polinodulară, cu ade- nopatie, puţin 
mobilă sau imobilă cu deglutiţia, cu tegumente eritematoase sau ulcerate. Funcţional, atât clinic 
cât şi biochimic, se documentează eutiroidia (TSH, 1T4 normale), cu excepţia tiroiditei 
carcinomatoase prin distracţie foliculară. Adesea tireoglo- bulina este mare. Metastazarea e 
frecventă pulmonar, mai rar osos sau cerebral. 

Din cauza extensiei tumorii şi invaziei loco-regionale, intervenţia chirurgicală asupra 
tiroidei este limitată la stadiile descoperite mai precoce. Rareori este posibilă o rezecţie 
completă. După chirurgie urmează radioterapia externă, eventual facilitată de Doxorabicină, 
care permite creşterea duratei de supravieţuire la circa 1 an. Cancerul tiroidian anaplazic 
metastatic nu are resurse terapeutice de ordin chirurgical sau radioterapie, intervenţia fiind mai 
degrabă cu rol paliativ 2 . 

22. HEPATITELE VIRALE ACUTE 


Anca Streinu-Cercel, Oana Săndulescu 

Hepatitele virale reprezintă un grup heterogen de infecţii cu virusuri cu tropism hepatic, 
în principal virusurile hepatitice A, B, C, delta, E (VHA, VHB, VHC, VHD, VHE). Alături de 
aceste virusuri hepatitice, o serie de alte virusuri pot fi responsabile de o afectare hepatică, de 
exemplu virusuri herpetice precum Epstein-Barr, virusurile Herpes simplex, virusul varicelo- 
zosterian. 

în funcţie de tipul de virus, evoluţia bolii poate fi diferită, de la forme asimptomatice la 
forme fulminante, şi respectiv de la infecţii autolimitante la forme cronice, care pot asocia în 
timp inclusiv progresia către ciroză şi/sau carcinom hepatocelular. 

Hepatitele acute VHA şi VHE 

Epidemiologie (VHA, VHE) 

Virusurile hepatitice A şi E sunt transmise în mod similar, pe cale fecal-orală (sau prin 
“mâini murdare”), inclusiv prin apă contaminată - transmitere digestivă, de la alţi pacienţi cu 
infecţie acută (indiferent dacă este o formă simptomatică sau asimptomatică). în lipsa unei 
imunizări prealabile, receptivitatea este generală, trecerea prin boală lăsând ulterior o imunitate 
durabilă. 

România a fost mult timp considerată zonă endemică pentru VHA, spre deosebire de 
VHE, care este relativ rar întâlnit în România, fiind vorba în principal de cazuri de import, din 
ţări precum India sau Mexic, unde virusul este responsabil de epidemii hidrice. 

Transmiterea VHA poate fi prevenită prin vaccinare anti-VHA (două doze) sau 
imunizare concomitentă anti-VHA şi anti-VHB. în cazul unor focare documentate de hepatită 
acută VHA, în cazuri selecţionate se pot administra imunoglobuline umane standard. 

în China se utilizează un vaccin anti-VHE 1 , însă în Europa există indicaţie limitată 
pentru vaccinarea anti-VHE. 

Etiologie (VHA, VHE) 

VHA şi VHE sunt virusuri cu genom de tip ARN, care provoacă hepatite acute, cu 
evoluţie autoîimitantă, care nu necesită tratament şi, de regulă, nu conduc către o hepatită 
cronică (excepţie: cazuri rare de hepatită cronică VHE la pacienţi cu imunodepresie) 2 . 

Manifestări clinice (comune hepatitelor virale acute) 

Manifestările clinice sunt în general similare în hepatitele virale acute, indiferent de 
etiologie. In cazul hepatitei A, perioada de contagiozitate începe cu circa o săptămână înaintea 
debutului simptomatologiei. 

In majoritatea cazurilor infecţia este asimptomatică, însă în restul cazurilor debutul 
clinic poate consta în: sindrom pseudogripal, astenie, tulburări gastrointestinale (greaţă, 
inapetenţă, sindrom dispeptic), erupţie urticariană etc. Cu câteva zile înainte de instalarea 
icterului sclero-tegumentar urina devine hipercromă, iar scaunul acolic. De regulă, o dată cu 
apariţia icterului simptomatologia dispare (viraj icteric) însă contagiozitatea continuă timp de 
încă două săptămâni. 

La examenul clinic se poate decela hepatomegalie tranzitorie ce asociază sensibilitate la 
palpare în hipocondrul drept. Scăderea rapidă în dimensiuni a ficatului sugerează o evoluţie 
fulminantă. Riscul dezvoltării unei forme fulminante este scăzut în hepatita acută VHA. în 
cazul hepatitei acute VHE au fost raportate cazuri fulminante la pacienţi taraţi sau la femei în 
timpul sarcinii. Elemente sugestive pentru o potenţială evoluţie înspre o formă fulminantă sunt 
fatigabilitatea pronunţată şi sângerările (de exemplu gingivoragii, menstre abundente etc.). 

Explorări paraclinice (VHA, VHE) 

în evaluarea pacienţilor cu hepatită acută virală, se urmăreşte identificarea etiologiei şi 
determinarea funcţiei hepatice: 

• diagnostic etiologic: 

o serologie VHA (IgM VHA - contact recent; IgG VHA - contact vechi sau 
vaccinare, cicatrice serologică) 
o Ac VHE 

• transaminazele (ALT, AST) sunt în general crescute de peste 10 ori limita superioară 
a normalului în hepatitele acute (dintre cele două, ALT este mai specific pentru ţesutul hepatic) 

• concentraţia de protrombină - sub 25% formă fulminantă; între 26-50% formă severă. 
Concentraţia de protrombină este un instrument util deoarece valoarea sa se modifică înainte 
de apariţia semnelor clinice de decompensam 3 

• hiperbilirubinemie 

Diagnostic (VHA, VHE) 

în hepatitele virale acute diagnosticul ia în calcul contextul epidemiologie şi elementele 
clinice şi paraclinice descrise mai sus. 

Diagnosticul diferenţial include hepatitele autoimune, medicamentoase, boala Wilson, 
icterul post-hepatic etc. 

Complicaţii (VHA, VHE) 

Hepatitele acute virale pot îmbrăca forme fulminante, cu prognostic rezervat 
(concentraţie de protrombină sub 25%), coagulopatie, sindrom hemoragipar, encefalopatie 
hepatică etc. 

Tratament (VHA, VHE) 

Evoluţia hepatitelor acute cu VHA şi VHE este în general autolimitantă, nefiind 
necesară administrarea de antivirale, tratamentul fiind în principal simptomatic, asociind 
profilaxia transmiterii infecţiei prin izolare în timpul perioadei de contagiozitate şi măsuri de 
igienă. în absenţa unei intoleranţe digestive, în general nu este necesară prescrierea unui regim 
alimentar. 

Hepatita acută VHB 

Epidemiologie (VHB) 

Virusul hepatitic B este transmis prin contact sexual neprotejat, pe cale parenterală 
(inclusiv consum de droguri cu administrare intravenoasă, piercing, tatuaje) sau pe cale 
verticală. Sursa de infecţie o reprezintă alţi pacienţi cu infecţie VHB, motiv pentru care aceştia 
trebuie informaţi cu privire la modalitatea de transmitere a infecţiei. în lipsa unei imuni z ări 
prealabile, receptivitatea este generală. 

în România prevalenţa infecţiei VHB este una ridicată, motiv pentru care programul 
naţional de imunizare prevede vaccinarea anti-VHB a nou-născuţilor. Pentru populaţia care nu 
a fost imunizată în copilărie, vaccinarea se poate efectua şi la vârsta adultă, fie separat (trei 
doze de vaccin anti-VHB la 0, 1 şi 6 luni), fie imuni z are concomitentă anti-VHA şi anti-VHB. 

Pentru prevenirea transmiterii verticale, este importantă monitorizarea viremiei în 
timpul sarcinii. în cazul în care viremia depăşeşte 2000 Ul/ml în trimestrul III de sarcină, se 
recomandă administrarea unui tratament antiviral sau lamivudină. Naşterea se va efectua prin 
cezariană, nou-născutul nu va fi alăptat la sân, va primi imunoglobuline umane specifice anti- 
VHB în primele ore de la naştere şi va efectua schema completă de vaccinare anti-VHB, cu 
prima doză de vaccin administrată în primele ore de la naştere. 

Deoarece la pacientele cu infecţie cronică VHB există un risc ridicat de fiare în ultimul 
trimestru de sarcină şi în primele 6 luni post-partum, este recomandată monitorizarea periodică 
a acestora. 

Etiologie (VHB) 

VHB este un virus cu genom de tip ADN, care îşi integrează materialul genetic în celula- 
gazdă prin intermediul formelor ADNccc (covalently closed circular DNA) şi poate persista 
aici inclusiv după aparenta remisiune a infecţiei. De aici rezultă riscul de reactivare a infecţiei 
în caz de imunodepresie sau de tratament imunosupresor, de exemplu în situaţia transplantului 
de organe. în astfel de cazuri se poate recomanda administrarea unui tratament antiviral pentru 
prevenirea reactivării infecţiei, pe durata imunosupresiei. 

în majoritatea cazurilor de infecţie VHB survenită la adult se înregistrează clearance 
spontan în decurs de 6 luni din momentul infecţiei acute, fără a fi nevoie de administrarea unui 
tratament antiviral. Invers, în situaţia în care infecţia VHB survine în copilărie, majoritatea 
cazurilor vor evolua spre o hepatită cronică, cu afectare hepatică îndelungată. 

Explorări paraclinice (VHB) 

Diagnosticul serologic are o serie de particularităţi în cazul infecţiei VHB: 

• AgHBs - antigenul de suprafaţă al VHB: 

o AgHBs pozitiv indică prezenţa infecţiei 

o AgHBs negativ exclude prezenţa infecţiei (cu excepţia unor cazuri rare de tulpini 
virale cu mutaţii preS) 4 . 

• AcHBs - anticorpi împotriva antigenului de suprafaţă: 

o AcHBs pozitivi indică: 

• clearance-ul infecţiei sau 

• protecţie în urma vaccinării. 

• AcHBc - anticorpi anti core 

o AcHBc pozitivi sunt sugestivi pentru contactul cu virusul (nu apar în urma 
vaccinării) 

o AcHBc de tip IgM - sugerează infecţie recentă. 

• AgHBe şi Ac HBe 

o AgHBe pozitiv cu AcHBe negativ - tablou sugestiv pentm infecţie cu virus 
replicativ 

o AgHBe negativ cu AcHBe pozitiv - tablou sugestiv pentru infecţie cu virus 
nereplicativ (cu excepţia unor cazuri rare de tulpini virale cu mutaţii pre- core) 5 . 
în evaluarea pacienţilor cu hepatită acută virală, se urmăreşte identificarea etiologiei şi 
determinarea funcţiei hepatice: 

• diagnostic etiologic: 

o serologie VHB sugestivă pentru infecţia acută: 

• AgHBs pozitiv 

• AcHBs negativi 

• AcHBc de tip IgM pozitivi 
o încărcătură virală (ADN VHB) 

• evaluarea fibrozei hepatice se poate efectua prin: 

o puncţie biopsie hepatică 
o teste non-invazive: FibroMax, FibroScan etc. 

• transaminazele (ALT, AST) sunt în general crescute de peste 10 ori limita superioară 
a normalului în hepatitele acute (dintre cele două, ALT este mai specific pentru ţesutul hepatic) 

• concentraţia de protrombină sub 25% formă fulminantă; între 26-50% formă severă. 
Concentraţia de protrombină este un instrument util deoarece valoarea sa se modifică înainte 
de apariţia semnelor clinice de decompensam 3 

• hiperbilirubinemie etc. 

în formele severe, este importantă monitorizarea concentraţiei de protrombină şi a altor 
factori sintetizaţi la nivelul ficatului. 

în hepatita cronică VHB este recomandată evaluarea la interval de 6 luni, inclusiv cu 
ecografie abdominală. Se recomandă totodată şi screening-ul periodic pentru suprainfecţie 
VHD, prin determinarea AcVHD sau a AgVHD. 

Diagnostic (VHB) 

în hepatitele virale acute diagnosticul ia în calcul contextul epidemiologie şi elementele 
clinice şi paraclinice descrise mai sus. 

Diagnosticul diferenţial include hepatitele autoimune, medicamentoase, boala Wilson, 
icterul post-hepatic etc. 

Complicaţii (VHB) 

în situaţia în care pe parcursul primelor 6 luni din momentul infecţiei nu apare clearance 
spontan, are loc trecerea într-o formă cronică de hepatită VHB. Aceasta asociază în timp 
dezvoltarea unei fibroze hepatice, cu evoluţie în general lent progresivă înspre ciroză hepatică 
(aceasta asociind la rândul său riscul de decompensare). 

Virusul hepatitic B are potenţial oncogen, existând riscul de apariţie a carcinomului 
hepatocelular, indiferent de gradul de fibroză (fără a fi necesară existenţa cirozei). 

Forma acută a hepatitei B sau ulterior o reactivare sau un fiare pot fi responsabile de 
forme fulminante, cu prognostic rezervat (concentraţie de protrombină sub 25%), coagulopatie, 
sindrom hemoragipar, encefalopatie hepatică etc. 

Tratament (VHB) 

Hepatita acută VHB nu necesită în general tratament antiviral, tratamentul fiind în 
principal simptomatic. în formele cronice este indicat tratamentul cu interferon pegylat pe 
durată de 48 de săptămâni sau cu analogi nucleozidici/nucleotidici (tenofovir sau entecavir) pe 
termen lung. Deoarece este vorba de o infecţie cu evoluţie îndelungată, momentul începerii 
tratamentului este stabilit în funcţie de criterii precum: nivelul ALT, încărcătura virală, 
existenţa fibrozei sau a activităţii necroinflamatorii etc. 

Hepatita acută VHB+VHD 

Epidemiologie (VHB+VHD) 

Virusul hepatitic delta are aceeaşi cale de transmitere ca virusul hepatitic B, putând fi 
responsabil de o suprainfecţie la pacienţi care au deja hepatită B sau de o coinfecţie în situaţia 
în care ambele infecţii survin simultan. 

în momentul de faţă nu există un vaccin anti-VHD, însă deoarece populaţia receptivă 
este reprezentată de pacienţii cu hepatită B, profilaxia infecţiei cu VHB (inclusiv vaccinarea 
anti-VHB) este utilă şi pentru prevenirea infecţiei cu VHD. 

Etiologie (VHB+VHD) 

VHD este un virus cu genom de tip ARN, defectiv, care nu are anvelopă proprie, motiv 
pentm care utilizează antigenul de suprafaţă VHB pentru asamblarea noilor virioni şi implicit 
pentm infectarea de noi celule. 

La pacienţii cu infecţie cronică VHB se recomandă screening-ul periodic pentru 
suprainfecţie VHD, prin determinarea Ac VHD sau a AgVHD. Cronicizarea apare mai frecvent 
în cazul suprainfecţiei decât în cazul coinfecţiei 6 . 

Explorări paraclinice (VHB+VHD) 

în evaluarea pacienţilor cu hepatită acută virală, se urmăreşte identificarea etiologiei şi 
determinarea funcţiei hepatice: 

• diagnostic etiologic: 


o suprainfecţie: 


• serologie VHB sugestivă pentm infecţia cronică (AgHBs pozitiv, AcHBs negativi, 
AcHBc totali pozitivi) 

• Ac VHD IgM 

o coinfecţie: 

• serologie VHB sugestivă pentm infecţia acută (AgHBs pozitiv, AcHBs negativi, 
AcHBc IgM pozitivi) 

• AcVHD IgM 

• evaluarea fibrozei hepatice se poate efectua prin: 

o puncţie biopsie hepatică 
o teste non-invazive: FibroMax, FibroScan etc. 

• transaminazele (ALT, AST) sunt în general crescute de peste 10 ori limita superioară 
a normalului în hepatitele acute (dintre cele două, ALT este mai specific pentru ţesutul hepatic); 

• concentraţia de protrombină sub 25% formă fulminantă; între 26-50% formă severă. 
Concentraţia de protrombină este un instrument util deoarece valoarea sa se modifică înainte 
de apariţia semnelor clinice de decompensare 3 ; 

• hiperbilirubinemie etc. 

în formele severe, este importantă monitorizarea concentraţiei de protrombină şi a altor 
factori sintetizaţi la nivelul ficatului. 

în hepatita cronică VHB este recomandată evaluarea la interval de 6 luni, inclusiv cu 
ecografie abdominală. Ţinând cont de faptul că prezenţa virusului hepatitic delta are tendinţa 
de a agrava leziunile hepatice, poate fi recomandată o evaluare mai frecventă decât în 
monoinfecţia VHB. 

Diagnostic (VHB+VHD) 

în hepatitele virale acute diagnosticul ia în calcul contextul epidemiologie şi elementele 
clinice şi paraclinice descrise mai sus. 

Diagnosticul diferenţial include hepatitele autoimune, medicamentoase, boala Wilson, 
icterul post-hepatic etc. în plus, suprainfecţia cu VHD la un pacient cu hepatită B pune în 
discuţie un diagnostic diferenţial cu un fiare, un puseu de activitate al hepatopatiei de fond. 

Complicaţii (VHB+VHD) 

Leziunile hepatice şi fibroza au tendinţa de progresie mai rapidă, ciroza instalându-se 
mai rapid. 

Virusul hepatitic B are potenţial oncogen, existând riscul de apariţie a carcinomului 
hepatocelular, indiferent de gradul de fibroză (fără a fi necesară existenţa cirozei). 

Formele fulminante de boală sunt mai frecvente decât în cazul mo no infecţiei şi evoluţia 
către o formă cronică de infecţie cu virus hepatitic B şi delta este frecventă, în special în cazul 
suprainfecţiei la un pacient cu infecţie cronică VHB. 

Tratament (VHB+VHD) 

Tratamentul hepatitei VHB + VHD face apel la interferon pegylat pe durată de cel puţin 
48 de săptămâni. în această situaţie, spre deosebire de mono-infecţia VHB, nu mai este 
recomandat tratamentul cu analogi nucleozidici/nucleotidici. 

Hepatita acută VHC 

Epidemiologie (VHC) 

Virusul hepatitic C este transmis în principal pe cale parenterală, inclusiv consum de 
droguri cu administrare intravenoasă sau intranazală, piercing, tatuaje, utilizarea în comun de 
obiecte tăietoare. O altă cale de transmitere este cea verticală. Transmiterea pe cale sexuală 
este mai rară, însă nu poate fi exclusă. Sursa de infecţie o reprezintă alţi pacienţi cu infecţie 
VHC, motiv pentru care aceştia trebuie informaţi cu privire la 

modalitatea de transmitere a infecţiei. în momentul de faţă nu există un vaccin anti- VHC, 
receptivitatea fiind generală. 

Etiologie (VHC) 

VHC este un virus cu genom de tip ARN responsabil de o infecţie acută, care în 
majoritatea cazurilor evoluează spre hepatită cronică, asociind în timp dezvoltarea unei fîbroze 
hepatice, cu evoluţie în general lent progresivă înspre ciroză hepatică. 

Explorări paraclinice (VHC) 

în evaluarea pacienţilor cu hepatită acută virală, se urmăreşte identificarea etiologiei şi 
determinarea funcţiei hepatice: 

• diagnostic etiologic: 

o Ac VHC 

o încărcătură virală (ARN VHC) 

• evaluarea fibrozei hepatice se poate efectua prin: 

o puncţie biopsie hepatică 

o teste non-invazive: FibroMax, FibroScan etc. 

• transaminazele (ALT, AST) sunt în general crescute de peste 10 ori limita superioară 
a normalului în hepatitele acute (dintre cele două, ALT este mai specific pentru ţesutul hepatic) 

• concentraţia de protrombină sub 25% formă fulminantă; între 26-50% formă severă. 
Concentraţia de protrombină este un instrument util deoarece valoarea sa se modifică înainte 
de apariţia semnelor clinice de decompensare 3 

• hiperbilirubinemie etc. 

în formele severe, este importantă monitorizarea concentraţiei de protrombină şi a altor 
factori sintetizaţi la nivelul ficatului. 

Diagnostic (VHC) 

în hepatitele virale acute diagnosticul ia în calcul contextul epidemiologie şi elementele 
clinice şi paraclinice descrise mai sus. 

Diagnosticul diferenţial include hepatitele autoimune, medicamentoase, boala Wilson, 
icterul post-hepatic etc. 

Complicaţii (VHC) 

în situaţia în care pe parcursul primelor 6 luni din momentul infecţiei nu apare clearance 
spontan, are loc trecerea într-o formă cronică de hepatită C. Aceasta asociază în timp 
dezvoltarea unei fîbroze hepatice, cu evoluţie în general îent progresivă înspre ciroză hepatică 
(aceasta asociind la rândul său riscul de decompensare şi de apariţie a carcinomului 
hepatocelular). 

Hepatita C poate prezenta forme fulminante, cu prognostic rezervat (concentraţie de 
protrombină sub 25%), coagulopatie, sindrom hemoragipar, encefalopatie hepatică etc. 

Tratament (VHC) 

în cazul în care în primele 12 săptămâni nu se înregistrează clearance spontan, poate fi 
încercată o monoterapie cu interferon pegylat în faza acută 7 . Dacă tratamentul nu este început 
în faza acută, se recomandă tratament combinat, care asociază ribavirină şi un agent antiviral 
direct (DA A - direct-acting antiviral) la interferon pegylat pe durată variabilă, în funcţie de 
genotipul viral. 

Date derivate din studii recente par să schimbe complet paradigma tratamentului 
hepatitei C, oferind alternative antivirale fără interferon, cu rate de răspuns înalte şi cu efecte 
adverse minime. 

23. INFECŢIA CU VIRUSUL IMUNODEFICIENTEI 
UMANE 

Oana Săndulescu, Anca Streinu-Cercel 

Virusul imuno deficienţei umane (HIV) generează iniţial o infecţie acută care apoi se 
constituie într-una cronică, a cărei evoluţie duce în timp, în absenţa tratamentului, la instalarea 
sindromului de imunodeficienţă dobândită (SIDA) asociat sau nu cu infecţii oportuniste cu 
prognostic rezervat. 

Epidemiologie 

Principalele căi de transmitere a infecţiei sunt: 

• contact sexual neprotejat 

• transmitere parenterală (inclusiv consum de droguri cu administrare intravenoasă) 

• transmitere verticală. 

Sursa de infecţie este umană, iar susceptibilitatea este generală; până în momentul de 
faţă nu a intrat în uz un vaccin eficace. O excepţie de la această susceptibilitate generală este 
reprezentată de deleţia homozigotă de delta 32, care ar conferi protecţie faţă de infecţie, apariţia 
spontană a acestei alele având însă o frecvenţă scăzută în populaţie. 

La sfârşitul anului 2013, în România existau circa 10.000 de pacienţi cu infecţie HIV în 
evidenţă activă, majoritatea aflându-se şi sub tratament antiretroviral 1 . Istoria infecţiei HIV în 
România se diferenţiază de restul ţărilor europene printr-o evoluţie epidemiologică bifazică. 
Istoric, este descrisă transmiterea infecţiei HIV la populaţia pediatrică (copiii născuţi în 
intervalul 1987-1990), prin manevre asociate îngrijirilor medicale. O mare parte din respectivii 
copii se află şi astăzi în evidenţă activă, formând aşa-numita “cohortă HIV”. 

Cea de-a doua etapă înregistrată în istoria HIV se referă la transmiterea infecţiei în 
principal la adulţi prin contact sexual neprotejat, dar şi prin consumul de droguri cu 
administrare intravenoasă şi, în procent mai mic, prin transmitere verticală (de la mamă la făt). 

Etiologie 

Virusul imuno deficienţei umane face parte din familia retrovirusurilor. Genomul său este 
de tip ARN, ceea ce duce la o rată mare de apariţie a erorilor de revers transcriere 2 , ducând în 
timp la formarea unor populaţii virale heterogene 3 , cu profil diferit de sensibilitate la 
antiretro virale. 

In replicarea virusului intervin trei enzime virale (care de altfel sunt şi ţinte ale 
tratamentului antiretroviral): revers transcriptază (rol în transcrierea materialului genetic viral), 
integrază (rol în integrarea ADN-ului pro viral în genomul celulei-gazdă) şi protează (rol în 
clivarea poliproteinelor, proces ce duce la formarea proteinelor virale mature). 

Prin integrarea ADN-ului proviral în genomul celulei-gazdă (de exemplu al limfocitelor 
CD4), HIV stabileşte rezervoare virale în organismul uman, unde rămâne pe termen lung în 
stare de latenţă, fiind astfel protejat de acţiunea medicamentelor anti- 

retrovirale. Asemenea rezervoare de latenţă sunt: sistemul nervos central, ţesutul limfoid, 
mucoasa tractului gastrointestinal şi genital (inclusiv lichidul seminal), plămânul etc 4 . 
Existenţa acestor rezervoare duce la imposibilitatea vindecării infecţiei HIV prin tratamentele 
disponibile la ora actuală, deoarece în momentul opririi terapiei se eliberează noi virioni din 
rezervoare, reluându-se procesul de replicare virală la nivelul întregului organism. 

Manifestări clinice 

Tabloul clinic al acestei infecţii prezintă o variabilitate foarte mare, de la perioade lungi 
asimptomatice, cu progresie lentă a bolii, până la o evoluţie fulminantă, cu asocierea de infecţii 
oportuniste. 

Din momentul contactului infectant pot fi descrise o serie de etape evolutive: 

Infecţia acută (sindromul retro viral acut): simptomatologie nespecifică ce poate apărea 
pe parcursul primei luni de la contactul infectant. Infecţia HIV este rareori diagnosticată în 
această perioadă, pe de o parte din cauza unui tablou clinic nespecific (febră, rash, sindrom 
mononucleosis-like) care, în cele mai multe cazuri, se remite spontan, pe de altă parte din cauza 
limitelor testelor de tip serologic, deoarece seroconversia (apariţia anticorpilor) nu se produce 
de la începutul infecţiei, fereastra serologică durând în medie o lună, dar putând ajunge până la 
6 luni. 

Etapa asimptomatică (latenţă clinică): durată medie de 8-10 ani dar cu variabilitate 
inter-individuală foarte mare. In această perioadă numărul de limfocite CD4 scade treptat, 
încărcătura virală (ARN HIV) rămânând relativ stabilă (set point viral). 

Etapa simptomatică: progresia infecţiei continuă. Apare simptomatologia patologiilor 
asociate infecţiei HIV. 

Etapa SIDA: este definită de scăderea numărului celulelor CD4 sub 200 celule/mmc 
sau de apariţia unei patologii definitorii SIDA. 

Infecţia HIV este clasificată conform sistemului CDC (Centers for Disease Control and 
Prevention, SUA) în funcţie de CD4 nadir (cea mai mică valoare înregistrată vreodată pentru 
acel pacient) şi istoricul medical privind patologia asociată HIV 5 , astfel: 

• CD4 nadir: 

1. >500 celule/mmc 

2. 200-499 celule/mmc 

3. <200 celule/mmc 

• Istoric de patologie asociată HIV: 

A. asimptomatic sau infecţie retrovirală acută sau limfadenopatie generalizată 

persistentă; 

B. patologii simptomatice, non-A, non-C; 

C. patologii definitorii SIDA (de exemplu sarcom Kaposi, encefalopatie HIV, 

tuberculoză, toxoplasmoză cerebrală etc.). 

Clasificarea CDC indică cel mai nefavorabil status imun şi clinic înregistrat în istoricul 
pacientului, şi nu se modifică odată cu îmbunătăţirea stării de sănătate sau cu creşterea valorii 
CD4 (de exemplu un pacient C3 nu va fi reclasificat ca B1 chiar dacă valoarea CD4 a crescut 
şi nu mai prezintă patologii definitorii SIDA). 

Explorări paraclinice 

Fiind vorba de o infecţie cronică, explorările paraclinice iau în considerare atât analize 
uzuale, cât şi investigaţii specifice infecţiei HIV. 

După diagnosticare se efectuează o evaluare completă: 

• analize uzuale (hemogramă, biochimie, profil lipidic etc.) 

• radiografie pulmonară 

• încărcătură virală 

• număr de CD4 

• profil de rezistenţă virală (deoarece există riscul infectării cu tulpini rezistente, 
transmise de la pacienţi poli-experimentaţi la tratament) 


• infecţii cu aceeaşi cale de transmitere (sexuală/parenterală): serologii hepatite, sifilis 


etc. 


• infecţii latente, cu risc de reactivare: toxoplasmoză, CMV, tuberculoză (IDR PPD) 


etc. 


• la femei, examen ginecologic cu frotiu Babeş-Papanicolaou (pentru a evalua riscul 
de cancer cervical). 

în absenţa complicaţiilor, evaluarea periodică presupune determinarea încărcăturii 
virale (prin PCR cantitativ) şi a numărului de celule CD4. Aceşti doi parametri sunt utili atât 
pentru stabilirea momentului optim pentru începerea tratamentului, cât şi pentru evaluarea 
răspunsului virusologie şi imunologic la tratament. în plus, este necesară evaluarea 
multidisciplinară pentru identificarea şi monitorizarea comorbidităţilor (afectare 
cardiovasculară, sindrom metabolic, afectare renală, osoasă, neurocognitivă etc.). 

în prezenţa complicaţiilor, explorările paraclinice vor viza, în plus faţă de încărcătura 
virală şi CD4, probe şi teste specifice organului şi/sau sistemului afectat. 


Diagnostic 


Clasic, infecţia HIV este diagnosticată prin utilizarea unui test de screening şi a unui test 
de confirmare (testarea este însoţită de consiliere psihologică pre- şi post- testare). Iniţial se 
efectuează un test ELISA: 

• dacă ELISA este pozitiv se efectuează test Western blot de confirmare 

• dacă ELISA este negativ însă există suspiciune clinică sau epidemiologică de infecţie 
HIV recentă fie se efectuează încărcătura virală, fie se repetă testul ELISA după 6 luni. 

Testele ELISA şi Western blot pot fi negative în primele luni (maxim 6 luni) de la 
contactul infectant, cât timp organismul nu a început încă să producă anticorpi (fereastră 
serologică), motiv pentru care o serologie HIV negativă trebuie repetată după 6 luni. 

Diagnosticarea infecţiei HIV este extrem de importantă deoarece începerea unui 
tratament înainte de instalarea complicaţiilor (de exemplu a infecţiilor oportuniste) creşte 
speranţa de viaţă 6 şi scade rata de transmitere în populaţie a infecţiei. Din acest motiv, există 
programe de screening implementate atât în rândul populaţiei generale, cât şi în cadrul unor 
grupuri critice (precum femeile însărcinate) sau categorii considerate la risc: personal medical 
(expunere profesională), persoane cu comportament sexual la risc, pacienţi cu infecţii cu 
transmitere pe cale sexuală sau parenterală (se recomandă testarea pentru alte infecţii cu aceeaşi 
cale de transmitere) etc. 

în cazul expunerii accidentale la produse potenţial contaminate (de exemplu în cazul 
personalului medical), se recomandă consultarea de urgenţă a infecţionistului. Acesta va 
determina riscul de transmitere a infecţiei în funcţie de produsul patologic considerat a fi 
contaminat, calea de inoculare (piele indemnă, mucoase, înţepare, tăiere 

etc.) şi datele disponibile privind provenienţa produsului patologic. în cazurile cu potenţial înalt 
de infectare se poate recomanda începerea în primele 48 de ore a unei profilaxii pe bază de 
antiretrovirale, cu durată de 4 săptămâni. 

Complicaţii 

Fiind vorba despre o infecţie cronică, trebuie luate în discuţie comorbidităţile, atât 
infecţioase, cât şi non-infecţioase. 

Replicarea virală persistentă în limfocitele CD4 duce la distrugerea acestora (atât de 
către virus, cât şi de către gazdă), organismul suplinind acest deficit prin trimiterea în periferie 
de limfocite noi. în momentul în care acest mecanism compensator este depăşit, se obiectivează 
scăderea valorii CD4 şi deteriorarea sistemului imun. Astfel, când valoarea CD4 scade sub 200 
celule/mmc apare riscul de infecţii oportuniste precum: pneumocistoza pulmonară, 
toxoplasmoza cerebrală, meningită criptococică, retinită CMV, micobacterioze atipice 
diseminate etc. 

Atunci când valoarea CD4 scade sub 200 celule/mmc se recomandă profilaxia infecţiilor 
oportuniste. 

Evoluţia îndelungată a infecţiei HIV asociază un status pro-inflamator, ducând la 
inflamaţie cronică, asociată cu o îmbătrânire (aging) precoce a diferitelor sisteme şi aparate. 
Astfel, infecţia HIV asociază comorbidităţi non-infecţioase de tip cardiovascular, renal, 
cerebral, neurologic, endocrin, metabolic, psihiatric, gastrointestinal etc. 

Infecţia HIV poate asocia şi comorbidităţi oncologice precum: sarcom Kaposi, limfom 
non-Hodgkin, limfom cerebral primitiv, displazie anală, cancer cervical (la femei) etc. 


Tratament 


Tratamentul infecţiei HIV constă în administrarea de medicamente antiretrovirale care 
acţionează în diferitele etape ale replicării virale: 

• pătrunderea în celula-gazdă (inhibitori de fuziune, antagonişti de receptori CCR5), 

• transcrierea materialului genetic viral (inhibitori de revers transcriptază), 

• formarea proteinelor mature prin clivarea poliproteinelor (inhibitori de protează), 

• integrarea ADN-ului proviral în materiaîul genetic al celulei-gazdă (inhibitori de 
integrază). 

Tratamentul infecţiei HIV este întotdeauna combinat (bazat pe asocieri medica¬ 
mentoase), administrându-se mai multe antiretrovirale, pentru a asigura blocarea mai multor 
mecanisme de replicare virală. în acest moment, nu se vorbeşte de un tratament curativ, scopul 
terapiei fiind unul dublu: obţinerea unei supresii virale susţinute (încărcătură virală 
nedetectabilă) şi a unui status imun bun (creşterea sau menţinerea ridicată a numărului de celule 
CD4). 

Odată început, tratamentul trebuie continuat pe viaţă, deoarece întreruperea tra¬ 
tamentului duce la pierderea avantajelor obţinute în cursul terapiei (încărcătura virală creşte şi 
numărul de CD4 scade) şi este asociat totodată cu un risc crescut de dezvoltare a rezistenţei la 
medicamentele utilizate. 

Astfel, este importantă totodată consilierea pacienţilor şi verificarea aderenţei la 
tratament deoarece o administrare necorespunzătoare a antiretroviralelor asociază un risc mare 
de dezvoltare a rezistenţei. 

Momentul începerii tratamentului se stabileşte în funcţie de caracteristicile fiecărui 
pacient. Iniţial ghidurile recomandau începerea tratamentului în fazele târzii ale evoluţiei 
infecţiei, atunci când valoarea CD4 scădea foarte mult, raţiunea fiind evitarea efectelor adverse 
ale medicamentelor. In contextul dezvoltării de medicamente noi, cu toxicitate mult redusă, 
date recente arată că tratamentul antiretroviral poate fi început înainte ca valoarea CD4 să scadă 
foarte mult. 

Schema de tratament este individualizată, iar răspunsul virusologie şi imunologic sunt 
evaluate prin determinarea periodică a încărcăturii virale şi a numărului de CD4. Schema de 
tratament poate fi revizuită în caz de eşec virusologie (încărcătură virală detectabilă sub 
tratament), eşec imunologic (scăderea CD4 sub tratament) sau din considerente de toxicitate 
medicamentoasă, tolerabilitate sau profil de reacţii adverse (de exemplu lipodistrofie, tulburări 
gastrointestinale etc.). 

Atunci când se ia în calcul prescrierea de medicaţie concomitentă, fie pentru 
managementul reacţiilor adverse, fie pentru tratamentul comorbidităţilor, trebuie ţinut cont de 
schema de tratament antiretroviral, cu verificarea potenţialelor interacţiuni medicamentoase. 

In absenţa tratamentului, speranţa de viaţă în infecţia HIV este mult redusă, mortalitatea 
fiind în principal pusă pe seama progresiei la stadiul SIDA şi a asocierii infecţiilor oportuniste. 
Sub tratament eficace speranţa de viaţă creşte, ajungând la valori similare cu ale populaţiei fără 
infecţie HIV 7 . 

La pacientele însărcinate, tratamentul antiretroviral trebuie început cât mai repede în 
sarcină, pentru a diminua riscul de transmitere maternofetală a infecţiei. Naşterea se va efectua 
prin cezariană, nou-născutul nu va fi alăptat la sân şi va primi profilaxie antiretrovirală. 

In concluzie, infecţia HIV are o evoluţie cronică, progresie pe termen lung, şi este fatală 
în absenţa tratamentului specific. Managementul este unul specific, de boli infecţioase, pentru 
controlarea progresiei bolii, dar şi interdisciplinar, pentru prevenirea, evaluarea şi tratarea 
multiplelor comorbidităţi. 

24. SEPSISUL SI SOCUL SEPTIC 

9 9 


Oana Săndulescu, Anca Streinu-Cercel 


Sepsisul reprezintă răspunsul inflamator sistemic al organismului la o injurie 
infecţioasă, cu asocierea unei disfuncţii de organ. De-a lungul anilor, au existat multiple 
definiţii şi criterii de stabilire a diagnosticului de sepsis 1 , însă definiţia actualizată în 2014 a 
sepsisului presupune: 1) infecţie, 2) sindrom de răspuns inflamator sistemic (SIRS), şi 3) 
disfuncţie de organ (cu altă localizare în afară de sediul primar al infecţiei). 

Epidemiologie 

Epidemiologia sepsisului este în relaţie directă cu etiologia infecţioasă. Caracteristicile 
epidemiologice de tip sursă de infecţie, cale de transmitere şi populaţie receptivă sunt specifice 
pentru fiecare agent patogen în parte. 

Sepsisul asociază morbiditate şi mortalitate semnificativă, cu precădere în absenţa unui 
tratament etiologic, sau după instalarea şocului septic. 

Pentru sepsisul de etiologie bacteriană sau fungică, profilul de sensibilitate la 
antimicrobiene al agentului patogen poate fi diferit în funcţie de provenienţa tulpinii bacteriene, 
de exemplu: infecţie dobândită în comunitate, asociată îngrijirilor medicale, sau asociată 
mediului spitalicesc. 


Etiologie 


Sepsisul poate fi determinat de infecţii bacteriene, virale, fungice, parazitare etc. Pentru 
identificarea etiologiei şi pentru stabilirea unui tratament adecvat este importantă determinarea 
focarului (sau a focarelor) primar(e) de infecţie, de exemplu, infecţii intraabdominale, de tract 
urogenital, de tract respirator etc. 

Instalarea sepsisului presupune stabilirea unei disfuncţii de organ la distanţă de focarul 
primar de infecţie (de exemplu insuficienţa respiratorie care complică o pneumonie, fără alte 
disfuncţii de organ, nu este clasificată drept sepsis). 

In patogenia sepsisului a fost incriminată eliberarea de toxine bacteriene (de exemplu: 
lipopolizaharid, denumit şi endotoxină, sau exotoxinele stafilococice), acestea contribuind 
alături de alţi factori la activarea răspunsului inflamator sistemic al organismului. în situaţiile 
în care acest răspuns inflamator este ineficient, organismul nu reuşeşte să elimine infecţia prin 
mijloace proprii, şi sunt activate multiple căi de semnalizare, ce duc la un răspuns inflamator 
inadecvat în raport cu injuria bacteriană. Astfel, sunt eliberate citokine pro- şi anti-inflamatorii, 
diferite tipuri de mediatori, este activată cascada coagulării şi cea a fibrinolizei, cu posibila 
formare a microtrombozelor in situ sau cu instalarea coagulării intravasculare diseminate 
(CID).^ 

In sepsis, patogenia disfuncţiei de organ pare să aibă un substrat biochimic mai degrabă 
decât unul organic, afectarea fiind de tip reversibil, însă cu un risc de mortalitate extrem de 
ridicat. 

Manifestări clinice 

Manifestările clinice depind de sediul focarului primar de infecţie, de prezenţa 
eventualelor focare secundare, de tipul şi severitatea disfuncţiei de organ, de instalarea 

şocului septic, de caracteristicile pacientului (de exemplu, pacient vârstnic, cu comorbidităţi, 
existenţa unui fundal de imunodepresie, consum intravenos de droguri, pacient tarat) etc. 

Explorări paraclinice 

Explorările paraclinice iau în considerare atât analize uzuale, cât şi investigaţii specifice 
în vederea stabilirii etiologiei şi în vederea determinării tipului şi a severităţii disfuncţiei de 
organ. 

Este importantă recoltarea probelor microbiologice pentm determinarea agentului 
etiologic, de exemplu: 3 seturi de hemoculturi recoltate în puseu febril, urocultură şi sumar de 
urină pentm identificarea unei infecţii urinare, examen coprocitologic şi coproculturi în caz de 
suspiciune de focar infecţios cu sediu digestiv, puncţie lombară în meningite, lavaj bronho- 
alveolar în pneumonii etc. Alegerea tipului de investigaţie este individualizată, în funcţie de 
întregul context epidemiologie, clinic şi paraclinic. Recoltarea probelor microbiologice se face 
ideal înainte de începerea tratamentului anti- microbian, însă fără a duce la o întârziere în 
instituirea tratamentului. 

Totodată, este necesară evaluarea în dinamică a sistemelor şi organelor, prin evaluarea 
clearance-ului la creatinină, a cantităţii de urină emisă, a concentraţiei de protrombină, a 
funcţiei respiratorii şi cardiace, şi efectuarea de investigaţii precum: hemoleucogramă cu 
formulă leucocitară, biochimie serică şi urinară, coagulare, echilibru acido-bazic, markeri 
inflamatori de tip VSH, fibrinogen, proteina C reactivă etc. 

Procalcitonina a fost mult timp considerată un marker pentm sepsis, putând fi utilizată 
inclusiv în discernerea între o etiologie virală şi una bacteriană a procesului infecţios. 
Determinarea lactatului seric poate fi utilă în evaluarea instalării şocului septic. 

Investigaţiile imagistice pot fi utile în identificarea şi evaluarea focamlui sau a focarelor 
infecţioase. Astfel, poate fi necesară efectuarea de ecografii, radiografii, sau investigaţii de tip 
tomografie computerizată sau imagistică prin rezonanţă magnetică, după caz. 


Diagnostic 


Definiţia actualizată în 2014 a sepsisului presupune: 1) infecţie, 2) sindrom de răspuns 
inflamator sistemic (SIRS), şi 3) disfuncţie de organ (cu altă localizare în afară de sediul primar 
al infecţiei). 

1) Infecţia este documentată prin metode specifice agentului etiologic, de exemplu 
efectuarea de frotiuri şi coloraţii specifice pentm evaluarea microscopică, efectuarea de culturi 
în vederea identificării microbiene, recoltarea de serologii specifice, identificare prin PCR etc. 

2) SIRS este definit prin două sau mai multe dintre următoarele criterii: 

• leucocitoză sau leucopenie; 

• febră sau hipotermie; 

• tahicardie (alură ventriculară >90/min); 

• polipnee (frecvenţă respiratorie >20/min)'. 

3) Disfuncţia de organ (cu altă localizare în afară de sediul primar al infecţiei) este 
identificată prin criterii specifice fiecămi aparat şi sistem, de exemplu: 

• oligo-anurie în insuficienţa renală; 

• scăderea tensiunii arteriale sistolice <90 mmHg; 

• scăderea concentraţiei de protrombină în insuficienţa hepatică; 

• encefalopatie, obnubilare; 

• insuficienţă respiratorie; 

• acidoză metabolică în absenţa unei cauze specifice; 

• trombocitopenie severă etc 2 . 

Şocul septic este definit ca sepsis plus hipotensiune refractară la administrarea 
intravenoasă de fluide 1 . 

Totodată, este importantă efectuarea diagnosticului diferenţial cu alte etiologii non- 
infecţioase de SIRS, ca de exemplu: status post-traumatic, pancreatită, tromboembolism 
pulmonar etc 2 . 

Complicaţii 

Sepsisul în sine reprezintă o complicaţie a unui proces infecţios activ. Date fiind 
morbiditatea şi mortalitatea asociate sepsisului, este importantă determinarea instalării 
disfuncţiei de organ şi monitorizarea în dinamică a progresiei sau regresiei disfuncţiei de organ 
sub tratament. Este deosebit de importantă începerea promptă a unui tratament antimicrobian 
adecvat, studiile arătând că mortalitatea asociată candidemiei cu şoc septic creşte cu 7,6% cu 
fiecare oră până la iniţierea unui tratament etiologic 3 . 

Complicaţiile care pot surveni diferă în funcţie de factori precum: localizarea focarului 
primar de infecţie, tipul şi severitatea disfuncţiei de organ etc. De exemplu, în sepsisul cu punct 
de plecare pneumonie poate apărea insuficienţa respiratorie cu necesitatea instituirii ventilaţiei 
mecanice. La pacienţii cu valvulopatie există riscul de însămânţare bacteriană în cursul 
bacteriemiei, cu determinarea secundară a unei endocardite infecţioase. 

In contextul activării cascadei coagulării şi a fibrinolizei, poate apărea coagulare 
intra vasculară diseminată. în caz de instabilitate hemodinamică, perfuzia tisulară poate fi 
afectată, determinând necroză tisulară periferică sau ducând la instalarea sindromului de 
disfuncţie multiplă de organ (MSOF sau MODS), cu mortalitate crescută. 

Complicaţiile pot apărea la nivelul oricărui aparat sau sistem, incluzând: sindromul de 
detresă respiratorie acută (ARDS); scăderea fracţiei de ejecţie cardiacă, cu cardiodilatare 
compensatorie; insuficienţă suprarenaliană; retenţie azotată, proteinurie sau necroză tubulară 
acută; dezechilibre metabolice de tip hiperglicemie, acidoză; coagulopatie; complicaţii 
neurologice; insuficienţă corticosteroidiană asociată patologiilor cu status critic (CIRCI) etc. 

în contextul unui status de imunodepresie, complicaţiile pot include reactivări de infecţii 
virale, de exemplu: herpes simplex, virus varicelo-zosterian, citomegalovirus etc. 

Tratament 

în sepsis, este extrem de importantă începerea tratamentului etiologic în cel mai scurt 
timp, de preferat în prima oră de la prezentarea pacientului la spital 2 . în funcţie de etiologia 
suspectată, se poate institui tratament antimicrobian cu spectru larg, cu administrare 
intravenoasă, eventual prin asocieri antibiotice sau de antifungice. Cei “4D” ai terapiei 
antimicrobiene iau în calcul: 

• right Drug (antibioticul corect); 

• right Dose (doza corectă - important de apreciat în contextul potenţialei coexistenţe a 
unei insuficienţe renale sau hepatice); 

• right Duration (durata corectă); 

• De-escalation (dezescaladarea terapiei de spectru larg la terapie ţintită, după iden¬ 
tificarea agentului patogen şi stabilirea profilului său de sensibilitate la antibiotice) 4 . 

în stabilirea tratamentului antibiotic sau antifungic trebuie luate în calcul antecedentele 
medicale, chirurgicale şi infecţioase ale pacientului, stabilirea scorului Carmeli pentru 
evaluarea potenţialului risc de infecţie cu tulpini bacteriene multi-rezistente, cunoaşterea 
profilului îocal de susceptibilitate la antimicrobiene a germenilor, stabilirea provenienţei 
infecţiei, din comunitate, asociată îngrijirilor medicale, sau asociată mediului spitalicesc 5 . 

Administrarea de antifungice trebuie iniţiată de urgenţă la toţi pacienţii la care este 
suspectată o etiologie fungică a sepsisului sau o suprainfecţie fungică, însă trebuie începută 
totodată la pacienţii cu neutropenie prelungită >5 zile, la pacienţii cu cateter venos central, la 
pacienţii cu internare prelungită în secţiile de terapie intensivă, sau la pacienţii care nu prezintă 
evoluţie favorabilă sub scheme antimicrobiene de spectru larg care acoperă atât coci Gram- 
pozitivi, cât şi bacili Gram-negativi cu potenţială rezistenţă etc . 

Reevaluarea schemei de tratament se va face zilnic 2 , sau de fiecare dată când se obţin 
informaţii noi privind etiologia sau evoluţia procesului infecţios. 

Un element deosebit de important este identificarea tuturor focarelor de infecţie, atât a 
focarului primar, cât şi a celor secundare sau oculte, pentru a putea asigura sterilizarea acestora 
prin manevre specifice, după caz: alegerea unui agent antimicrobian cu penetrabilitate bună la 
nivel tisular; tratamentul chirurgical al abceselor prin incizie, evacuare, lavaj, drenaj şi eventual 
meşaj; extragerea cateterelor venoase sau arteriale, cu efectuarea de culturi din vârful de cateter 
şi inserarea unui nou cateter, într-o nouă locaţie, sub tratament antimicrobian. 

Tratamentul patogenic vizează, cuparea mecanismelor răspunsului inflamator sistemic, 
de exemplu prin administrarea de corticosteroizi, de antipiretice etc., după caz. Este extrem de 
importantă asigurarea suportului hemodinamic, respirator şi metabolic. In şocul septic trebuie 
avută în vedere re-echilibrarea hidrovolemică, terapia vasopre- soare, sau administrarea de 
agenţi inotropi pozitivi, după caz. La pacienţii cu hipotensiune arterială refractară la umplerea 
volemică poate fî necesară contrabalansarea eventualei insuficienţe corticosteroidiene (CIRCI) 
prin administrarea de corticosteroizi pe termen mediu (5-7 zile), cu scăderea progresivă a 
dozelor odată cu restabilirea funcţiei endogene. 

Pentru corectarea coagulopatiilor poate fi administrată plasmă proaspătă congelată, iar 
în caz de status protrombotic sau pentm pacienţii imobilizaţi pe termen mediu sau lung, poate 
fi începută o anticoagulare profilactică. Pentru suplinirea funcţiei renale poate fi luată în calcul 
începerea unui program de dializă. 

Tratamentul simptomatic este de asemenea individualizat, putând viza terapia durerii 
sau a altor simptome prezente. 

Tratamentul igieno-dietetic ia în calcul prevenirea escarelor, prevenirea transmiterii 
infecţiei prin menţinerea unei igiene stricte şi prin respectarea măsurilor universale de protecţie 
etc. Totodată, este importantă asigurarea suportului nutritiv pentru a contrabalansa statusul 
hipercatabolic, de preferat prin nutriţie enterală mai degrabă decât parenterală, în cazurile în 
care este posibil. 

în concluzie, sepsisul este răspunsul inflamator sistemic al organismului, cu disfuncţie 
de organ cu altă localizare în afară de sediul primar al infecţiei, la o injurie infecţioasă. Sepsisul 
şi şocul septic asociază morbiditate şi mortalitate importantă, fiind 

necesară luarea în cel mai scurt timp a tuturor măsurilor pentru stabilirea etiologiei, astfel încât 
un tratament cu antimicrobiene de spectru larg să poată fi început în prima oră de la prezentarea 
pacientului. Este totodată importantă asigurarea suportului hemodinamic, respirator şi 
metabolic, cu corectarea deficitelor asociate disfuncţiei de organ. 

Capitolul VIII - Nefrologie 


25. BOALA CRONICA DE RINICHI 

Gabriel Mircescu 


Date generale 
Definiţie - cadru nosologic 

Boala cronică de rinichi (BCR) este definită de anomalii ale structurii sau funcţiei 
rinichiului care au o durată mai mare de 3 luni şi inluenţează starea de sănătate (tabelul 25.1) 1, 

Tabelul 25.1. Criteriile de diagnostic al BCR (oricare cu o durată mai mare de 3 luni) 2 ' 

a) Indicatori ai lezării rinichiului 

- Albuminurie >30 mg/zi (proteinurie >150 mg/zi) 

- Anomalii ale sedimentului urinar (hematurie, cilindri hematiei etc.) 

- Anomalii electrolitice, acido-bazice sau metabolice datorate disfuncţiilor tubilor renali 

- Leziuni histologice ale rinichiului (biopsie renală) 

- Leziuni structurale ale rinichiului diagnosticate prin examene imagistice 

- Transplant renal 

b) Rata filtrării glomerulare mai mică de 60 ml/min/1,73 m 2 


Boala cronică de rinichi trebuie privită ca un sindrom care reuneşte manifestările clinice 
şi de laborator ale bolilor rinichiului cu cele ale insuficienţei renale cronice (figura 25.1) 3 . 

Epidemiologie 

Prevalenţa Bolii cronice de rinichi evaluată pentru prima dată în SUA a fost iniţial 
considerată surprinzător de mare (11%) 4,5 , însă prevalenţe asemănătoare au fost găsite şi în 
Australia (16%) 6 , China (13%) 7 şi România (7,3%) 8 . Mai mult, riscul de a dezvolta BCR stadiul 
3a+ în cursul vieţii în populaţia SUA este de 59% 9 , comparativ cu 38% pentru evenimente 
cardio-vasculare aterosclerotice (la persoanele cu doi factori majori de risc) 10 şi de 45% 
(bărbaţi), respectiv 38% (femei) 11 . De aceea, BCR a devenit o problemă de sănătate publică, 
alături de diabetul zaharat şi bolile cardio-vasculare. 

Figura 25.1. Boala cronică de rinichi 3 . 

Studiile epidemiologice au stabilit asocieri ale BCR cu o serie de condiţii care definesc 
populaţia la risc de a dezvolta Boală cronică de rinichi (tabelul 25.2). 


Tabelul 25.2. Condiţii asociate unui risc crescut de Boală cronică de rinichi 

• Diabet zaharat 

• HTA 

• Boli cardio-vasculare 

• Boli sistemice care pot afecta rinichiul (de exemplu, lupus eritematos sistemic) 

• Boli structurale ale rinichiului, litiaza, hipertrofia de prostată 

• Antecedente de injurie acută a rinichiului 

• Greutate sub 2,5 kg la naştere 

• Rude de gradul I în tratament substitutiv renal sau cu boli ereditare ale rinichiului 

• Expunere cronică la nefrotoxice (plumb, siliciu, solvenţi organici, benzină şi derivaţi, unele medicamente: 
antiinflamatoare nesteroidiene, ciclosporină, săruri de litiu) 

In absenţa vreuneia dintre condiţiile de mai sus, vârsta şi obezitatea nu sunt factori de risc pentru BCR. 


Substratul bolii cronice de rinichi 

Conform definiţiei, Boala cronică de rinichi include toate afecţiunile, primare sau 
secundare, ale rinichiului. în populaţia generală numai 12% dintre pacienţii cu BCR au 
afecţiuni nefrologice propriu-zise (glomerulopatii, nefropatii tubulo-interstiţiale sau ereditare 
etc.), în timp ce 50% au diabet zaharat şi 27% boli vasculare (atero- sau arterioscleroză, 
eventual determinate de HTA) (figura 25.2) 12 . Cum majoritatea pacienţilor cu BCR provine din 
afara practicii nefrologice, îngrijirea şi mai ales depistarea lor în stadii incipiente presupune 
colaborare medicală interdisciplinară (vezi Modele de îngrijire a Bolii cronice de rinichi). 

Diagnosticul Bolii cronice de rinichi Diagnosticul pozitiv 

Presupune demonstrarea prezenţei indicatorilor de leziune a rinichiului şi/sau a reducerii 
eRFG sub 60 ml/min/1,73 m 2 şi al caracterului lor cronic, 

a) Indicatorii leziunilor rinichiului 

Leziunile rinichiului precedă reducerea ratei de filtrare estimată (eRFG), dar con¬ 
firmarea lor poate fi obţinută exclusiv prin biopsie renală, utilizată însă numai într-o minoritate 
din cazuri. De aceea, în practică, sunt folosiţi curent indicatori ai leziunilor rinichiului (tabelul 
25.3). 

Tabelul 25.3. Indicatori ai leziunilor rinchiului 2 


Indicator 

Comentarii/Semnificaţie clinică 

Albuminuria >30 mg/24 zi 
(Proteinurie peste 150 mg/zi) 

• Leziunea rinichiului 

Anomalii ale sedimentului urinar 

• Hematurie microscopică cu hematii dismorfe/glomerulopatie 

• Cilindri hematici/glomerulonefrite proliferative 

• Cilindri leucocitari/pielonefrite sau alte nefropatii interstiţiale 

• Alţi cilindri (epiteliali, granuloşi, ceroşij/nefropatii diverse (nespecifici) 

• Corpi grăsoşi/proteinurie nefrotică (glomerulopatie) 

Anomalii hidro-electrolitice, acido- 
bazice şi metabolice datorate 
leziunilor tubilor renali 

• Acidoză sistemică cu urini alcaline/Acidoză tubulară renală 

• Poliurie, polidipsie normoglicemică/Diabet insipid nefrogen 

• Aminoacidurie glicozurie, acidoză tubulară/sindrom Fanconi 

• Hipokaliemie, hiperkaliurie; alcaloză metabolică şi pierdere urinară de 
magneziu/sindrom Bartter (Gitelman) 

• Cistinurie 

Leziuni ale rinichiului la examenul 
histopatologic 

• Presupune biopsie renală 

Leziuni structurale ale rinichiului 
evidenţiate prin explorări 
imagistice 

• Polichistoza renală 

• Displaziile renale chistice 

• Hidronefroza 

• Cicatrice corticale sau asociate infarctului renal, pielonefritei şi/sau 
refluxului vezico-ureteral 

• Tumori renale sau infiltrarea difuză a parenchimului renal 

• Ambii rinichi mici hiperecogeni (stadiu evolutiv final în majoritatea 
nefropatiilor) 

• Stenoza arterelor renale 

Transplant renal 



Albuminuria este un semn precoce al glomerulopatiilor. Este componenta principală 
a proteinuriei în majoritatea bolilor rinichiului, iar creşterea ei peste 30 mg/zi a fost asociată cu 
mărirea riscului renal, de mortalitate/morbiditate generală, cât şi cardio-vasculară. De aceea, în 
prezent este recomandată utilizarea albuminuriei şi nu a proteinuriei ca indicator principal al 
leziunilor rinichiului, cu un prag arbitrar stabilit la 30 mg/zi 2 . 

Albuminuria poate fi măsurată în urina spontan emisă (de preferinţă în prima urină de 
dimineaţă) - fie semicantitativ cu bandeletă reactivă (dipstick), fie cantitativ 

(mg albumină/g creatinină urinară; raport albumină/creatinină urinară - RAC) - sau în urina 
colectată într-o perioadă determinată de timp, de regulă 24 ore (mg albumină/24 ore). Testele 
cu bandeleta indicatoare sunt mai puţin precise decât metodele de dozare, dar pot fi utilizate 
pentru triaj. Deoarece eliminarea urinară a creatininei este constantă în 24 ore, raportul dintre 
albumină şi creatinină în urina spontan emisă corectează variaţia concentrării urinii. Este un 
indicator bun al pierderii urinare de proteine şi poate fi utilizată pentru triaj sau monitorizare, 
însă, trebuie confirmată prin măsurarea albuminuriei în urina colectată într-un interval 
determinat de timp 2 . Mai mult, deoarece creşterea albuminuriei poate fi observată fără să existe 
leziuni ale rinichiului, este necesară confirmarea albuminuriei prin repetarea testării după 2-4 
săptămâni. 

Analiza relaţiei dintre riscul renal, cel de mortalitate/morbiditate cardio-vasculară şi 
generală şi albuminurie a permis definirea a trei categorii de risc în funcţie de nivelul 
albuminuriei 2 (tabelul 25.4). 

Proteinuria mai mare de 150 mg/zi (+1) poate semnifica, de asemenea, lezarea 
rinichiului şi deoarece este încă mult utilizată în practică, categoriile de risc pot fî stabilite şi în 
funcţie de aceasta (tabelul 25.4). 


Tabelul 25.4. Categoriile de risc în Boala cronică de rinichi în funcţie de albuminurie 2 


Categoria 

Bandeleta 

indicatoare 

Albuminurie 

Proteinurie 



Raport albumi¬ 
nă/creatinină în 
urină emisă 
spontan 

Eliminare în urina 
din 24 ore 

Raport protei- 
ne/creatinină în 
urina spontan 
emisă 

Eliminare în urina 
din 24 ore 

Al 

Absent - urme 

<30 mg/g 

<30 mg/24 ore 

<15 mg/g 

<150 mg/24 ore 

A2 

Urme - 1+ 

30-300 mg/g 

30-300 mg/24 ore 

15-50 mg/g 

150-500 mg/24 ore 

A3 

>1 + 

>300 mg/g 

>300 mg/24 ore 

>50 mg/g 

>500 mg/24 ore 


b) Reducerea ratei filtratului glomerular 

Indică, atunci când este persistentă mai mult de 3 luni sub 60 ml/min, insuficienţa 

renală. 

Determinarea directă a ratei de filtrare glomerulară se face prin măsurarea 
clearance -ului unor substanţe, endo- sau exogene, eliminate numai prin filtrare glomerulară. 
Clearance -ul inulinei este „etalonul de aur”, dar utilitatea sa clinică este redusă din cauza 
tehnicii laborioase. De aceea, este folosit curent cleamce -ul creatininei endogene, a cărui 
utilizare se bazează pe faptul că producţia endogenă a creatininei este constantă şi că eliminarea 
sa face o rată constantă predominant prin filtrare glomerulară. însă, dozarea creatininei este 
grevată de imprecizie analitică, o parte a creatininei este eliminată şi prin secreţie tubulară, iar 
producţia endogenă de creatinină depinde de masa musculară (la persoanele cu masă musculară 
mare RFG este subestimată, iar la cele cu masă musculară mică - vârstnici, femei - 
supraestimată). 

Estimarea ratei de filtrare glomerulară (eRFG) este recomandată în prezent pentru 
evaluarea funcţiei renale, plecând de la creatinină serică, vârstă, sex şi etnie, variabile care 
sunt introduse în formulele CKD EPI 2012 (http://ckd-epi.com) sau MDRD cu patru variabile 
(http://MDRD.com). Această metodă are limite impuse atât de de precizia analitică a măsurării 
creatininei, cât şi de aproximarea realizată de formula 

utilizată. Laboratoarele au obligaţia de a raporta rata estimată a filtrării glomerulare (eRFG) 
atunci când deter-mină creatinina serică (Kidney Disease Improving Global Outcomes - 
KDIGO, 2012). Cistatina C este un polipeptid cu masă moleculară mică (13kDa), produs de 
toate celulele nucleate şi eliminat aproape exclusiv prin filtrare glomerulară. Nivelurile ei serice 
par mai puţin dependente de vârstă, sex şi etnie decât cele ale creatininei şi mai mult de masa 
adipoasă 13 " 15 . Estimarea RFG bazată pe cistatina C serică (sau pe combinaţia cistatină C - 
creatinină) este indicată atunci când filtrarea glomerulară are valori de graniţă la esti-marea 
bazată numai pe creatinina serică şi nu există indicatori de leziune a rinichiului 2 . 

Studiile epidemiologice au demonstrat asocierea dintre riscul renal, al complicaţiilor 
BCR şi al morbidităţii/mortalităţii, cardio-vasculare şi generale, şi nivelul eRFG de la valori 
mai mici de 60 ml/min şi au permis definirea categoriilor de risc (G1-G5) în funcţie de eRFG 
(tabelul 25.5). 


Tabelul 25.5. Stadiile Bolii cronice de rinichi (modificat după KDIGO 2 ) 


Stadiul 

eRFG 

(ml/min/1,73 nf) 

Descriere 

Manifestări clinice 

G1 

>90 

Normal crescut 

Boala renală primară 

HTA (18% - mai frecvent decât în populaţia 
generală) 

G2 

60-89 

Puţin scăzut 

Boala renală primară 

HTA (41% - mai frecvent decât în populaţia 
generală) 

G3a 

45-59 

Puţin până la moderat 
scăzut 

Boala renală primară HTA (60-70%) 

HVS 

Hiperlipoproteinemie 

Retenţie azotată (±) 

Anemie (12%) 

Alterări ale metabolismului mineral (±) 

G3b 

30-44 

Moderat până la sever 
scăzut 

Boala renală primară HTA (78%) 

HVS 

Hiperlipoproteinemie 

Retenţie azotată 

Anemie (23%) 

Alterări ale metabolismului mineral 

Retenţie sare şi apă (±) 

Hiperkaliemie (±) 

Acidoză (9%) 

G4 

15-29 

Sever scăzut 

Boala renală primară (±) 

HTA (82%) 

HVS 

Hiperlipoproteinemie 

Retenţie azotată 

Anemie (52%) 

Alterări ale metabolismului mineral 

Retenţie sare şi apă 

Hiperkaliemie 

Acidoză (18%) 

Malnutriţie (10%) 

Tabelul 25.5. (continuare) 


Stadiul 

eRFG 

(ml/min/1,73 nf) 

Descriere 

Manifestări clinice 

G5 

<15 

Decompensat (se adaugă 

D dacă este necesară 
dializa) 

Boala renală primară (±) 

HTA (>80%) 

HVS 

Hiperlipoproteinemie 

Retenţie azotată 

Anemie (60-70%) 

Alterări ale metabolismului mineral 

Retenţie sare şi apă 

Hiperpotasemie Acidoză (32%) 

Malnutriţie (10%) 

Eventual, leziuni viscerale uremice (pericardită, 
gastro-entero-colită, polineuropatie, encefalopatie) 

HVS - hipertrofie ventriculară stângă 


c) Caracterul cronic 

Evidenţierea evoluţiei cronice este necesară pentru diferenţierea BCR de injuria acută a 
rinichiului, respectiv de bolile renale acute. Este definită de persistenţa mai mult de 3 luni a 
indicatorilor de leziune a rinichiului sau a reducerii eRFG sub 60 ml/min. 

Dacă cronicitatea nu poate fi documentată de istoricul investigaţiilor anterioare, este 
necesară repetarea investigaţiilor într-un interval de 3 luni. 

d) Triajul în Boala cronică de rinichi 

Testele de triaj pentru BCR sunt eRFG şi proteinuria. Deoarece prevalenţa BCR nu este 
foarte mare, raportul cost/eficienţă al depistării active în populaţia generală este prea mare 
pentm a justifica testarea de rutină (în populaţia generală, trebuie investigate 20.000 de 
persoane pentru a preveni dializa într-un caz) 16 . De aceea, triajul trebuie adresat populaţiei cu 
risc de BCR (vezi tabelul 25.2) şi urmat de intervenţie terapeutică 17 . 

Pentru confirmarea BCR sunt necesare trei determinări anormale ale eRFG şi RAC într- 
un interval de 3 luni. Repetarea determinărilor permite şi diagnosticul injuriei acute a 
rinichiului în cazul eRFG şi excluderea variaţiilor ocazionale în cazul RAC (figura 25.2). 

Reducerea ratei de filtrare glomerulară interacţionează cu creşterea proteinuriei pentru 
a mări riscul. Analiza acestei interacţiuni a condus la definirea categoriilor de risc renal 
(iniţierea tratamentului substitutiv renal), de morbiditate/mortalitate cardiovasculară şi 
generală (tabelul 25.6). 

Cum şi cauza Bolii cronice de rinichi - nefropatia subiacentă - poate influenţa 
prognosticul, în îngrijirea pacienţilor, deciziile trebuie fundamentate pe cauza Bolii cronice de 
rinichi, nivelul ratei filtrării glomerulare şi cel al albuminuriei [KDIGO CKD], 

Evaluarea progresiei Bolii cronice de rinichi 

Odată instalată, Boala cronică de rinichi are o evoluţie progresivă stadială. Modificările 
histopatologice ale rinichiului le precedă de obicei pe cele funcţionale. Reversibilitatea este 
redusă, depinde de natura bolii renale primare şi scade pe măsura 

eRFG <60mL/min I i RAC >30mg/g 



Figura 25.2. Triajul pentru Boala cronică de rinichi. BCR - Boală cronică de rinichi; CV - cardio-vas- cular; DZ - 
diabet zaharat; HTA - hipertensiune arterială; IAR - Injurie acută a rinichiului; RAC - raport albumină/creatinină 
urinare; eRFG - rata estimată a filtrării glomerulare (după CARI) 
http://www.cari.org. au/C KD_earIy_C KD/S creening_C KD. pdf). 


Tabelul 25.6. Categoriile de risc în funcţie de albuminurie şi eRFG în Boala cronică de rinichi 


Categorii risc în Boala cronică de rinichi 
(KDIGO, 2012) 


Categorii eRFG 
(ml/min 
1,73 m 2 ) 


Risc mediu 


Risc mare 


Risc foarte mare 


Categorii albuminurie 



Cifrele din tabel indică intervalul de monitorizare în luni * Raport albumină/creatinină în 
urină (mg/g) ♦♦Albuminurie determinată cu bandeleta indicatoare 

progresiei. Complicaţiile (cardio-vasculare, endocrine şi metabolice) se amplifică şi sunt mai 
frecvente cu creşterea stadiului. Caracterul progresiv şi stadial permite, în general, anticiparea 
evoluţiei şi planificarea îngrijirilor în raport cu stadiul (figura 25.3) 2 . 



Screening 

Screening 

Diagnostic, 


Estimare progresie 


Dializă 


Tratament 

pentru factorii 

pentru BCR 

tratament co- 


Tratament 


Transplant 


conservator 

de risc ai BCR 

Reducere 

morbidităţi 


complicaţii 






factori de risc 

încetinire progresie 


Pregătire TSFR 






Figura 25.3. Model al Bolii cronice de rinichi, descriind evoluţia progresivă şi stadială a BCR, ca şi obiectivele 
programului de îngrijire. Săgeţile orizontale descriu evoluţia progresivă (cele orientate spre stânga reflectă 
reversibilitatea). Riscul complicaţiilor cardio-vasculare şi generale creşte progresiv cu stadiul. TSFR - tratament 
de substituţie a funcţiilor renale 2 . 

Reducerea iniţială a numărului de nefroni funcţionali realizată de boala renală primară 
impune mai întâi activarea masei nefronale „de rezervă”, apoi hipertrofia nefronilor restanţi şi 
ulterior hiperperfuzia, hipertensiunea intraglomerulară şi hiperfiltrarea - antrenând şi creşterea 
proteinuriei - în fiecare dintre nefronii rămaşi intacţi. 

Aceste mecanisme compensatorii asigură excreţia atunci când numărul de nefroni este 
redus, însă, hipertensiunea intraglomerulară, hiperfiltrare şi proteinuria crescută generează 
glomeruloscleroză, care reduce în timp numărul nefronilor funcţionali. Procesul este reiterat la 
fiecare reducere a numărului de nefroni funcţionali şi determină distrugerea progresivă de noi 
nefroni. Leziunile glomerulare determină şi fibroză interstiţială, astfel încât pierderea de masă 
funcţională renală este globală. De remacat că progresia continuă, fără ca intervenţia bolii 
renale primare să mai fie necesară dacă numărul nefronilor afectaţi iniţial a fost suficient de 
mare 18 . Deşi nu sunt cunoscuţi toţi mediatorii, în centrul mecanismelor compensatorii se află 
sistemul renină-angio- tensină-aldosteron (SRAA), responsabil nu numai de hipertensiunea 
intraglomerulară cu hiperfiltrare şi creşterea proteinuriei, dar şi de fibroza glomerulară şi 
interstiţială. Ca urmare, SRAA este ţinta principală a tratamentului de reducere a progresiei 
BCR 19 . 

Principalii determinanţi ai progresiei sunt boala renală primară, albuminuria, eRFG la 
momentul diagnosticului şi presiunea arterială. 

Progresia BCR este evaluată folosind dinamica valorilor eRFG determinate la vizitele 
de monitorizare stabilite conform categoriei de risc (vezi tabelul 25.6). Pentru evaluare, sunt 
necesare cel puţin trei determinări într-un interval de 12-24 luni. Rezultatele sunt exprimate fie 
ca schimbarea stadiului BCR, fie ca variaţia valorii absolute 

a eRFG (ml/min pe an) sau ca procent din valoarea iniţială a eRFG (procente pe an). Un declin 
al eRFG de 1 ml / min pe an este acceptat ca „fiziologic” la persoanele peste 50 ani, ca şi 
reducerile cu mai puţin de 1-5% pe an. Progresia este indicată de trecerea într-un stadiu superior 
asociată cu reducerea cu mai mult de 25% faţă de valoarea iniţială a eRFG, iar progresia rapidă 
(accelerată) de scăderea eRFG cu mai mult de 5 ml/min pe an. 

Tabelul 25.7. Obiective ale tratamentului de prevenire a progresiei Bolii cronice de rinichi 


Parametru 

Obiectiv 

Declinul eRFG 

Cât mai aproape de -1 ml/min an 

PA* 

RAC** 

Diabetic 

Non-diabetic 

Al (<30 mg/g Cr) 

<140/90 

<140/90 

A2 (30-300 mg/g Cr) 

<130/80 

<130/80 

A3 (>300 mg/g Cr) 

<130/80 

<130/80 

Proteinurie 

<0,3 g/g Cr 

** RAC - raport albumină/creatinină urinară (Cr) sau proteinuria echivalentă; 

* Iniţierea tratamentului se face atunci când valorile sunt persistent mai mari, iar evaluarea rezultatelor se bazează 
pe valori persistent mai mici decât cele înscrise în tabel. Valori sub 140/90 mmHg nu sunt indicate celor cu vârste 
peste 70 de ani 2 . 


Determinarea progresiei este importantă pentru planificarea îngrijirilor, evaluarea 
rezultatelor terapiei (vezi Prevenirea progresiei BCR) şi pentru identificarea pacienţilor cu 
progresie accelerată (care având un risc renal de 10 ori mai mare trebuie trimişi pentru evaluare 
nefrologică) şi a celor care dezvoltă injurie acută a rinichiului. 

Prevenirea progresiei Bolii cronice de rinichi 

Scopul tratamentului este reducerea declinului eRFG cât mai aproape de - 1 mL/min pe 
an. Poate fi atins prin controlul hipertensiunii presiunii arteriale şi al proteinuriei. Există indicii 
că atingerea simultană a acestor obiective multiplică eficienţa intervenţiei 20 ' 22 . De aceea, 
tratamentul trebuie să fie condus pentru a controla simultan HTA şi proteinuria, conform 
indicaţiilor din tabelul 25.7. 

însă, obiectivele tratamentului trebuie individualizate în fiecare caz, deoarece sunt încă 
imprecis definite existând relativ puţine studii controlate adresate efectului diferitelor mijloace 
terapeutice asupra progresiei BCR. în plus, obiectivele şi mijloacele terapeutice pot varia în 
funcţie de boala renală primară, de nivelul eRFG, de vârsta biologică a pacienţilor şi de co- 
morbidităţi. De aceea, cel puţin aceşti factori trebuie luaţi în considerare atunci când sunt 
stabilite obiectivele şi mijloacele terapeutice într-un anume caz. 

Tratamentul trebuie început cât mai precoce şi continuat şi după iniţierea tratamentului 
substitutiv renal pentru limitarea riscului cardio-vascular. Deoarece reducerea declinului 
funcţional renal sub tratament pare a fi chiar mai mare la pacienţii eRFG mic (sub 30 ml / min) 
la iniţierea terapiei 23 , o eRFG redusă nu constituie o contraindicaţie pentru iniţierea măsurilor 
de prevenţie a progresiei BCR. 

Dieta şi modificarea stilului de viaţă 

Sunt componente fundamentale ale intervenţiei de reducerea progresiei BCR (tabelul 

25.8). 

Tabelul 25.8. Modificarea stilului de viaţă în Boala cronică de rinichi 

Dieta 

- Aportul de sare: <6 g/zi 

- Aportul de energie: 35 kcal/kg zi şi 30-35 kcal/kg zi, la pacienţi sub şi peste 60 de ani (25% din lipide) 

- Aportul de proteine: 1 g/kg zi pentru eRFG >30 ml/min şi 0,6-0,75 g/kg zi pentru eRFG <30 ml/min 
Controlul masei corporale: Indice de masă corporală 20-25 kg/m 2 

Activitate fizică: mers pe jos 30 minute/zi, 5 zile/săptămână 


Reducerea aportului de sare scade presiunea arterială (PA) sistemică şi 
intraglomerulară, rezultând un control mai bun al HTA, diminuarea proteinuriei cu aproape 
20%- 4 şi potenţarea acţiunii inhibitorilor SRAA 25 . De aceea, este recomandată reducerea 
aportului de sare sub 6 g/zi (echivalentul a 100 mmoli sau 2,4 g sodiu/zi), dacă nu sunt 
contraindicaţii (nefrită care pierde sare) 2 . Sarea adăugată la prepararea alimentelor reprezintă 
numai 20% din aportul zilnic de sare, restul provine din sarea constitutivă a alimentelor şi din 
„amelioratorii de gust” 1 . De aceea, cât şi din cauza aderenţei problematice la dietele fără sare, 
este necesară consiliere dietetică. 

Aportul de energie este analog celui recomandat populaţiei generale: 35 kcal/kg zi la 
pacienţi sub 60 de ani şi de 30-35 kcal/kg zi la cei peste, dar trebuie adaptat în funcţie de starea 
de nutriţie şi co-morbidităţi (diabet zaharat, obezitate) 26 . 

Aportul excesiv de proteine creşte presiunea intraglomerulară şi proteinuria, este o sursă 
de fosfaţi (contribuie la acidoză şi la accentuarea tulburărilor metabolismului mineral) şi de 
produşi de catabolism care scad apetitul şi cresc degradarea proteinelor din muşchi 2 . Cu toate 
acestea, rolul restricţiei proteice în limitarea progresiei BCR este controversat. Când eRFG este 
mai mare de 30 ml/min, aportul de proteine recomandat este de 1 g/kg pe zi, pentru a fi redus 
la 0,7 5-0,6 g/kg pe zi când eRFG scade sub 30 ml/min. Deoarece şi natura proteinelor contează, 

dietele vegetariene suplimentate cu cetoanalogi ai aminoacizilor esenţiali pot fi avantajoase 27 - 

28 

Controlul masei corporale; asocierea dintre progresia BCR şi obezitate este incertă în 
absenţa diabetului zaharat şi a hipertensiunii arteriale, dar scăderea în greutate a determinat 
reducerea presiunii arteriale şi a proteinuriei, anulând hiperfiltrarea şi prevenind scăderea 
eRFG 29,30 . De aceea, pacienţilor cu BCR obezi le sunt recomandate programe de control al 
greutăţii, incluzînd componente educaţionale, de exerciţiu fizic, intervenţie nutriţională şi chiar 
chirurgie bariatrică, având ca obiectiv atingerea unui indice de masă corporală de 20-25 
kg/mp-. 

Activitatea fizică; pe măsură ce eRFG scade, pacienţii cu BCR îşi restrâng activitatea 
fizică, ceea ce reduce capacitatea de efort, favorizează obezitatea şi reduce percepţia calităţii 
vieţii. Studii controlate au arătat că exerciţiul fizic regulat (mers pe jos) reduce morbiditatea 
necesitând spitalizare, contribuie la controlul masei corporale şi ameliorează calitatea vieţii 31, 
32 . De aceea, este recomandat mers pe jos, cel puţin 30 minute/zi, 5 zile pe săptămână 2 . 

Fumatul, factor de risc cardio-vascular, este asociat şi cu accelerarea progresiei BCR. 
Pacienţii cu BCR trebuie susţinuţi pentru a renunţa la fumat 33 . 


JL 

ir 








Compendiu de specialităţi medico-chirurgicale 


483 


Modificarea stilului de viaţă presupune intervenţie multidisciplinară (nefrolog, 
nutriţionist, psiholog). 

Controlul presiunii arteriale şi al proteinuriei 

Riscul renal şi cardio-vascular creşte cu valorile presiunii arteriale PA şi ale proteinuriei 
în studiile observaţionale, iar în studiile controlate intervenţia terapeutică a ameliorat 
prognosticul. Există o interacţiune între creşterea proteinuriei şi cea a presiunii arteriale: cu cât 
proteinuria este mai mare, cu atât efectul negativ al valorilor mari ale PA este mai pronunţat. 
De aceea, ghidurile recomandă conducerea terapiei anti- hipertensive şi în funcţie de nivelul 
albuminuriei (vezi tabelul 25.7). 

în studiile observaţionale la pacienţi cu BCR relaţia dintre PA şi mortalitatea sau 
insuficienţă renală terminală are forma literei J: mortalitatea descreşte cu reducerea PA, pentru 
a creşte apoi la valori mici ale PA. Cu alte cuvinte, „fereastra terapeutică” este mică. Valori 
mai mari sau mai mici de 130-139 mmHg, respectiv de 60-79 mmHg sunt asociate cu un 
prognostic prost. La persoanele cu vârste peste 70 de ani, cea mai bună supravieţuire a fost 
înregistrată la valori de 140/70 mmHg, iar reducerea prea accentuată a PA a fost asociată cu 
risc de injurie acută a rinichiului şi de fracturi prin cădere. De aceea, obiectivul terapeutic 
trebuie individualizat, iar în cursul tratamentului trebuie cercetate hipotensiunea ortostatică şi 
ameţeala. La persoanele cu vârsta de 70 de ani, sunt acceptabile valori de 140/70 m mHg 34 . 

Antagoniştii sistemului renină angiotensină aldosteron 

Inhibitorii enzitnei de conversie a angiotensinei (IECA) şi blocanţii receptorilor 
angiotensinei I sunt indicaţi ca atihipertensive de primă intenţie atunci când aîbuminuria este 
mai mare de 300 mg/g creatinină, deoarece au efect antihipertensiv bun, pot reduce proteinuria 
cu peste 20% prin efect hemodinamic, reduc progresia BCR şi influenţează pozitiv prognosticul 
cardio-vascular. Unele dintre aceste efecte pot fi independente de reducerea PA. De exemplu, 
la pacienţii diabetici cu albuminurie peste 300 mg/g creatinină, funcţia renală şi retinopatia sunt 
favorabil influenţate de inhibitorii sistemului renină-angiotensină-aldosteron (SRAA) chiar 
atunci când PA este normală; de aceea, ei sunt indicaţi la diabetici cu albuminurie peste 300 
mg/g creatinină chiar dacă PA este normală. 

Nu par a exista diferenţe importante între efectele inhibitorilor enzimei de conversie a 
angiotensinei şi cele ale blocanţilor receptorilor angiotensinei. De aceea, alegerea unui anumit 
preparat este orientată de considerente de disponibilitate şi de cost 174 . Asocierea lor pare a avea 
unele avantaje (reducerea mai pronunţată a proteinuriei), dar nu ameliorează semnificativ riscul 
renal sau cel cardio-vascular şi este grevată de creşterea riscului efectelor adverse (îndeosebi 
hiperkaliemie şi injurie acută a rinichiului) 35 . 

în afară de reducerea PA, efectul favorabil al inhibitorilor enzimei de conversie a 
angiotensinei şi al blocanţilor receptorilor angiotensinei I asupra progresiei BCR se datorează 
şi vasodilataţiei arteriolei eferente, rezultând reducerea presiunii de perfuzie a glomerulului. 
însă, scăderea presiunii de perfuzie poate avea şi consecinţe nedorite, cum sunt reducerea 
marcată a eRFG la pacienţii cu stenoze bilaterale ale arterelor renale sau creşterea riscului de 
injurie acută a rinichiului în caz de hipotensiune arterială sau de hipovolemie (deshidratare, 
inclusiv prin exces de diuretice), din cauza anulării autoreglării perfuziei renale. Aceste 
consecinţe nedorite sunt mai frecvente la iniţierea tratamentului cu inhibitori ai SRAA şi 
amplificate de asocierea cu anti-inflamatoare nonsteroidiene, care pot reduce şi mai mult 
presiunea de perfuzie a glomerulului prin anu- 




Compendiu de specialităţi medico-chirurgicale 


484 


larea vasodilataţiei prostaglandin-dependente a arteriolei aferente. în plus, inhibitorii enzimei 
de conversie şi sartanii pot induce hiperkaliemie prin reducerea sintezei de aldosteron. De 
aceea, sunt recomandate o serie de precauţii în administrare. 

Presiunea arterială (inclusiv în ortostatism), diureza, creatinina şi potasiul trebuie 
urmărite în primele 1-3 zile şi la 7 zile de la iniţierea tratamentului (sau de la modificarea 
dozei). Dacă apar creşteri ale creatininei serice mai mari de 30% faţă de valorile iniţiale 36 sau 
ale potasiului seric peste 5 mEq/1, trebuie investigată cauza şi revizuită atitudinea terapeutică 174, 
37 . Evaluările ulterioare se fac la intervale de 1-6 luni, cu atât mai frecvente cu cât eRFG este 
mai mică, titrând dozele pentru a controla atât PA cât şi proteinuria. Asocierile cu anti- 
inflamatoarele non-steroidiene trebuie atent evaluate. Pacienţii trebuie instruiţi să oprească 
administrarea IECA în caz de febră, tulburări digestive (vărsături, diaree), pregătire pentru 
examene endoscopice sau cu substanţe de contrast şi înainte de intervenţiile cirurgicale. 

Deşi antagoniştii reninei (Aliskiren) pot reduce suplimentar proteinuria faţă de blocanţii 
receptorilor angiotensinei 38 , ei cresc riscul hipotensiunii (cu posbilă injurie acută a rinichiului) 
şi al hiperkaliemiei, mai ales la diabetici 39 . Sunt contraindicaţi atunci când eRFG scade sub 60 
ml/min şi în asocierea cu alţi i nh ibitori ai sistemului RAA. 

Antagoniştii aldosteronului - spironolactonă şi eplerenona - au acţiune anti- 
hipertensivă (prin efectul diuretic), anti-proteinurică, anti-fibrozantă şi de limitare a 
remodelării vasculare şi ventriculare (prin antagonizarea efectelor tisulare ale aldosteronului). 
Efectul anti-proteinuric este important (reducerea proteinuriei cu 30-40% în plus faţă de 
enalapril 40 , ceea ce face din aldosteron o ţintă potenţială utilă pentru reducerea progresiei 
BCR 41 . însă, există riscul hiperkaliemiei, care apare mai frecvent atunci când eRFG scade sub 
30 ml/min şi este prelungită. în consecinţă, anti-aldosteronicele trebuie administrate în doze 
mici (20 mg/zi) şi cu prudenţă când eRFG este mai mic de 60 ml/min şi sunt formal 
contraindicate la valori mai mici de 30 ml/min. 

Diureticele 

Sunt de obicei necesare, deoarece retenţia de apă şi sare este frecventă în BCR şi 
contribuie la creşterea presiunii arteriale (vezi şi Complicaţiile BCR). 

Diureticele saluretice acţionează la polul endolumenal al celulelor tubulare distale 
(tiazidice) sau ale ansei Henle (furosemid) prin inhibiţia reabsorbţiei sodiului, iar efectul 
diuretic este proporţional cu cantitatea de sodiu din urina primitivă. Diureticele ajung în 
lumenul tubilor prin sistemele de transport transcelular al anionilor. în stadiile avansate ale 
BCR, atât cantitatea de sodiu filtrat, cât şi cea de diuretic este mai mică din cauza scăderii RFG 
şi respectiv a inhibiţiei sistemelor de transport prin competiţie cu anionii şi uratul retenţionat. 
De aceea, eficienţa efectului diuretic este diminuată şi sunt necesare doze mai mari 42 . 

Diureticele tiazidice au o eficienţă natriuretică redusă comparativ cu cele de ansă, atunci 
când eRFG scade sub 50 ml/min efectul lor diuretic fiind limitat. De aceea, tiazidicele sunt 
indicate în monoterapie numai în stadiile 1-3 ani, în doze crescânde cu reducerea eRFG (50- 
100 până la 200 mg/zi pentm hidroclorotiazidă). 

Diureticele de ansă sunt de elecţie în stadiile 3b+ ale BCR, de asemenea, în doze mai 
mari (120 şi 200 mg/zi atunci când eRFG este mai mic de 10-15 ml/min). în caz de rezistenţă, 
acţiunea lor poate fi potenţată prin asociere cu tiazidice, mai ales când eRFG >15 ml / min. 

Asocierea diureticelor cu inhibitorii sistemului RAA este eficientă, dar necesită 
precauţii, deoarece hipovolemia pe care o induc poate genera, în acest context, injurie renală 
acută şi asocierea cu calcium-blocantele este utilă, pentru că diureticele pot reduce edemele 
induse de vasodilataţia arteriolară 174 . 

Blocantele canalelor de calciu 

Atât dihidropiridinele (nifedipină, amlodipină), cât şi non-dihidropiridinele (verapamil, 
diltiazem) sunt anti-hipertensive vasodilatatoare eficiente. Non-dihidropiridinele în combinaţie 
cu inhibitorii enzimei de conversie reduc adiţional proteinuria din nefropatia diabetică şi au şi 
efect cardiodepresor. Ambele clase pot fi utile în disfuncţia ventriculară diastolică şi au efect 
potenţat de diuretice 17 . 

Alte antihipertensive 

Atunci când nu se obţine controlul PA cu inhibitori ai sistemului RAA, diuretice şi 
calcium blocante, pot fi utile asocieri cu beta-blocante, anti-adrenergice centrale (clonidină, 
rilmenidină) sau metil-DOPA. 

Alte măsuri de prevenire a progresiei BCR 

Din cauza relaţiei patogenice strânse dintre BCR, bolile cardio-vasculare şi diabetul 
zaharat, controlul hipercolesterolemiei şi al glicemiei este de asemenea important, atât pentru 
prognosticul renal, cât şi pentru cel cardio-vascular sau general. 

Controlul dislipidemiei reduce riscul cardio-vascular şi poate contribui la reducerea 
celui renal. Statinele (eventual în asociere cu ezetimib) sunt recomandate 43 ’ 44 , dar strategia 
diferă faţă de populaţia generală: evaluarea dislipidemiei trebuie făcută numai când se decide 
iniţierea tratamentului şi nu mai trebuie repetată pentru a urmări efectul. Tratamentul este 
indicat la pacienţii de peste 50 de ani cu hipercolesterolemie, în timp ce la cei sub 50 de ani cu 
hiperolesterolemie este indicat numai celor diabetici, cu antecedente de evenimente ocluzive 
arteriale sau cu risc de deces de cauză cardiovasculară estimat pentru următorii 10 ani mai mare 
de 10%. Bolnavilor dializaţi le este recomandată continuarea, dar nu şi iniţierea tratamentului 
cu statine. Deşi statinele nu au o toxicitate mai mare în BCR, pentru evitarea efectelor adverse, 
este recomandată ajustarea dozelor 45 . Şi fibraţii par utili, mai ales la pacienţii cu nefropatie 
diabetică şi hipertrigliceridemie, la care pot contribui şi la reducerea proteinuriei (vezi şi 
Administrarea medicamentelor în Boala cronică de rinichi) 46 . 

Controlul intensiv al glicemiei (HbAlc <7%) ameliorează complicaţiile macro- şi 
microvasculare ale diabetului zaharat. Din punct de vedere al nefropatiei diabetice a fost 
demonstrată numai reducerea frecvenţei de apariţie a micro- şi macroalbuminuriei, dar nu şi a 
declinului eRFG. Pe de altă parte, controlul strict al glicemiei a fost asociat cu un risc crescut 
de hipoglicemie, mai ales la pacienţii cu BCR 47 . De aceea, obiectivul tratamentului îl 
constituie menţinerea în jur de 7% a HbAlc, iar valori mai mari de 7% sunt acceptabile la 
pacienţii cu multiple co-morbidităţi şi risc mare de deces în următorii 2 ani 2 - 51,52 . Utilizarea 
antidiabeticelor în BCR presupune precauţii (vezi Administrarea medicamentelor în Boala 
cronică de rinichi). 

Complicaţiile Bolii cronice de rinichi 

Anomaliile induse de declinul funcţional renal se instalează gradual, în paralel cu 
reducerea eRFG, şi determină în final afectarea tuturor sistemelor şi organelor (vezi figura 


25.3). 

Tulburările metabolismului hidro-electrolitic şi acido-bazic 

Apar de obicei atunci când eRFG scade sub 20 ml/min. Instalarea lor în stadii mai 
incipiente ale BCR aduce în discuţie circumstanţe specifice (nefropatii tubulo- interstiţiale, 
disfuncţii endocrine, medicamente), care trebuie investigate. 

Sodiul şi apa. Hiperhidratarea 

Atunci când funcţia renală scade sub 30 ml/min, neexistând alternativă la calea renală 
de eliminare, dacă aportul nu este redus corespunzător, sodiul se acumulează. Consecutiv, 
osmolalitatea mediului intern creşte, determinând sete, creşterea ingestiei de lichide şi 
expansiunea volumului extracelular; pentru un exces de 9 g de sare este retenţionat 1 litru de 
apă. Rezultă hipervolemie şi creşterea rezistenţei periferice. Retenţia sodiu şi apă are şi efecte 
pleiotrope - pro-inflamator, pro-oxidant şi pro-fibrotic - care, împreună cu hipervolemia, 
contribuie la apariţia şi rezistenţa la tratament a hipertensiunii arteriale, la creşterea rigidităţii 
arterelor mari, la patogenia HVS şi a decompensării insuficienţei cardiace 53, . In plus, a fost 
asociată şi cu accelerarea progresiei BCR 55 . 

Hiperhidratarea este frecventă în BCR: apare la 50-80% dintre pacienţii în stadiul 5 şi 
este de ordinul a 5-10% din greutatea corporală 56,57 . Evaluarea stării de hidratare prin metode 
clinice - variaţia masei corporale, edeme (devin evidente la o retenţie mai mare de 5 litri), 
revărsate - este relativ imprecisă. De aceea, pentru creşterea preciziei evaluării pot fi utilizate 
metode instrumentale, din care cea mai utilizată este bioimpedanţa multifrecvenţă 56,57 . 

Tratamentul hiperhidratării presupune restricţia aportului de sare (nu a celui de lichide) 
şi creşterea eliminării renale de sodiu şi apă cu diuretice (vezi Prevenirea progresiei Bolii 
cronice de rinichi). 

Rezistenţa edemelor la tratamentul saluretic poate apărea în condiţiile unui aport mare 
de sare, modificării farmacocineticii (proteinurie nefrotică, insuficienţă cardiacă sau 
hipovolemie) şi farmacodinamicii diureticelor (administrare concomitentă de antiinflamatoare 
non-steroidiene), respectiv al dozelor prea mici 58 . 

Potasiul. Hiperpotasemia 

In BCR, fracţia excretată a potasiului creşte în nefronii restanţi atât din cauza 
hiperaldosteronismului, cât şi a efectului stimulator direct al potasiului asupra nefrocitelor. în 
plus, şi eliminarea pe cale digestivă creşte. De aceea, hiperpotasemia este rară în BCR până 
când RFG scade sub 10-15 ml/min 59 , dar este de peste 3 ori mai frecventă decât în populaţia 
generală. 

Cauze ale hiperpotasemiei din BCR sunt aportul crescut (fructe, legume, dar şi 
substituenţi ai sării de bucătărie), administrarea necontrolată a inhibitorilor SRAA (inclusiv 
antagoniştii aldosteronului), mai ales în asociere cu antiinflamatoare non-steroidiene. 
Hiperpotasemia mai poate apărea în condiţii de hipovolemie (deshidratare), acidoză sau 
hipercatabolism (hemoliză, sângerări digestive) şi poate fi severă (peste 6,5 mEq/1) 60 . 

Atunci când potasiul seric este între 5,5 şi 6,5 mEq/1, tratamentul vizează corectarea 
dietei şi eliminarea cauzelor medicamentoase (antagonişti ai SRAA, antiinflamatoare non- 
steroidiene), iar atunci când potasiul este peste 6,5 mEq/1, sunt necesare antagonizarea efectelor 
elecrofiziologice ale potasiului (calciu gluconic ÎV), deplasarea potasiului în spaţiul 
intracelular (corectare acidoză, glucoză + insulină, beta adrenomimetice) sau creşterea excreţiei 
potasiului (diuretice kaliuretice sau răşini schimbătoare de ioni administrate pe cale orală) (vezi 
şi Tulburările echilibrului hidro- electrolitic) 61 . 

Acidoza metabolică 

Este cea mai frecventă tulburare a metabolismului acido-bazic în BCR. Poate apărea 
atunci când eRFG scade sub 40 ml/min (18% dintre pacienţi) şi se accentuează odată cu 
scăderea eRFG (31% dintre pacienţi cu RFG sub 30 ml/min). 

Rinichiul elimină protonii rezultaţi din catabolism (1 mEq/kg pe zi) ca ioni de amoniu 
(60%) şi ca aciditate titrabilă (fosfaţi sau sulfaţi acizi - 40%), procese în care se regenerează 
bicarbonatul, necesar susţinerii sistemului tampon plasmatic, acid car- bonic/bicarbonat. In 
BCR, este afectată mai întâi amoniogeneza (când RFG devine mai mică de 40 ml/min, iar apoi 
sunt retenţionaţi anionii ficşi (sulfaţi, fosfaţi), când eRFG scade sub 15-20 ml/min) rezultând 
acidoză şi reducerea bicarbonatului seric. Deshidratarea, reducerile acute ale eRFG şi 
hipercatabolismului (sângerări digestive, boli acute) agravează acidoza 62 . 

Acidoza cronică are o multitudine de consecinţe metabolice: hipercatabolism muscular, 
creşterea rezistenţei la insulină, creşterea resorbţiei şi reducerea formării ţesutului osos, 
accelerarea progresiei BCR. De aceea, a fost asociată cu creşterea morbidităţii şi mortalităţii 
pacienţilor cu BCR, dializaţi sau nu, iar corectarea ei a permis, în unele studii, ameliorarea 
acestor anomalii 63,64 . 

De obicei acidoza din BCR nu este severă, consecinţele metabolice insatalându- se 
insidios. Acidoza severă decompensată (pH <7,2; bicarbonat plasmatic <15 mEq/1) este 
asociată cu hiperventilaţie (dispnee Kiissmaul), efect inotrop negativ, vasodilataţie şi 
hiperpotasemie (prin deplasarea potasiului din celule spre spaţiul extracelular) este 
caracteristică uremiei. 

Ghidurile sugerează menţinerea bicarbonatului seric >22 mEq/1 1, 2 . Dieta bogată în 
fructe şi legume şi săracă în proteine animale, bogată în valenţe alcaline, poate fi recomandată 
pacienţilor cu risc scăzut de hiperpotasemie, cu urmărirea atentă a kaliemiei, administrarea 
orală de bicarbonat devenind necesară în lipsa răspunsului 65 . Bicarbonatul se administrează pe 
cale orală în doza iniţială de 650 mg de 2 ori/zi, care poate fi crescută în absenţa răspunsului. 
Deoarece aportul suplimentar de sodiul din bicarbonat poate agrava hiperhidratarea şi HTA, 
valorile presiunii arteriale şi semnele de hiperhidratare trebuie urmărite şi, la nevoie, tratate 
prin introducerea (sau creşterea dozelor) de diuretice 66,67 . 

Tulburările metabolismului mineral şi osos 

Alterarea metabolismului mineral din BCR determină anomalii ale scheletului osos, 
calcificări ectopice - inclusiv ale peretelui arterial - şi a fost asociată cu creşterea riscului de 
fracturi şi de morbiditate/mortalitate cardio-vasculară şi generală. 

Patogenia tulburărilor metabolismului mineral şi osos 

în stadiile iniţiale ale BCR, din cauza reducerii eRFG excreţia urinară a fosfaţilor scade, 
rezultând creşteri ale fosfatemiei. însă, fosfatemia este menţinută în limite normale prin 
creşterea fosfaturiei determinată de secreţia mai mare de factor de creştere fibrobîastic 23 (FGF 
23) şi de parathormon (PTH). Dar pe măsura progresiei BCR, consecinţele nivelurilor crescute 
ale FGF 23 şi PTH (deficitul de activare a vitaminei D, hiperplazia paratiroidiană, leziunile 
osoase etc.) fac mecanismele de compensare să devină din adaptative, maladaptative. Astfel, 
fosfatemia este menţinută, dar cu „preţul” consecinţelor hipersecreţiei persistente a acestor 
hormoni (figura 25.4) 68 . 

Factorul de creştere fibrobîastic 23 (FGF 23) este principalul hormon fosfaturic. 
Osteoblastele răspund la hiperfosfatemie prin hipersecreţia FGF 23. Hipersecreţia 

Anomalii sistemice 

- Calcificări ectopice 

Figura 25.4. Principalele mecanisme patogenice ale tulburărilor metabolismului mineral în BCR. 

FGF 23 determină creşterea fosfaturiei şi reducerea absorbţiei intestinale a fosfaţilor (prin 
scăderea nivelurilor calcitriolului rezultată din inhibiţia la hidroxilazei). în acelaşi timp, FGF 
23 este un inhibitor al secreţiei PTH 69 . Creşterea FGF 23 este progresivă cu stadiul BCRR şi a 
fost asociată cu progresia BCR, hipertrofia ventriculară stângă, cu evenimentele cardio¬ 
vasculare şi cu mortalitatea 69-73 . 

Calcitriolul - l,25(OH)2D - este forma activă a vitaminei D. Derivă din colecalciferol 
(produs endogen sau obţinut din alimente animale) sau din ergocalciferol (provenit din 
alimente vegetale), care suferă o primă hidroxilare în ficat la forma de depozit - calcidiol, 
25(OH)D - şi apoi, o a doua hidroxilare în rinichi sau în alte ţesuturi, rezultând forma activă, 
l,25(OH)2D (calcitriol). Hidroxilarea renală este responsabilă de fracţia calcitriolului cu efect 
endocrin (5% din total) şi este strict controlată de factori sistemici: este stimulată de calcemia 
scăzută, hipofosfatemie şi PTH crescut, iar nivelurile crescute ale calcitriolului, fosfatului şi 
FGF 23 o supresează 74,75 . 

In BCR, nivelurile calcitriolului scad progresiv începând din stadiul 1, reducerea fiind 
determinată în primele stadii de reducerea sintezei prin hiperşecreţia FGF 23 şi, ulterior, prin 
hiperfosfatemie şi reducerea parenchimului renal funcţional. în acelaşi timp, în BCR numărul 
receptorilor tisulari ai vitaminei D este redus - inclusiv la nivelul paratiroidelor - şi pot exista 
interferenţe ale toxinelor uremice cu răspunsul tisular la stimulare 76 ' 78 . 

Nivelurile reduse în BCR ale calcitriolului determină reducerea absorbţiei intestinale a 
calciului şi hipocalcemie, ceea ce stimulează producţia de PTH şi hipertrofia 

paratiroidiană (care este favorizată şi de reducerea expresiei receptorilor vitaminei D de către 
celule paratiroidiene). în plus, mineralizarea osteoidului este diminuată. Diminuarea nivelurilor 
calcidiolului poate fi responsabilă şi de creşterea morbidităţii cardio-vasculare a pacienţilor cu 
BCR, prin supresia efectelor pleiotrope (modulator al SRAA şi angiogenezei, 
imunomodulator). 

Parathormonul (PTH) creşte din primele stadii ale BCR (hiperparatiroidism 
secundar), dar creşterea devine exponenţială în stadiile 4+ şi mai ales la bolnavii dializaţi. 
Creşterea PTH este iniţiată de hipocalcemie şi de hiperfosfatemie şi susţinută ulterior de 
reducerea calcitriolului şi a expresiei paratiroidiene a receptorilor pentru vitamina D, care 
favorizează hipertrofia şi hiperplazia glandelor paratiroide. în timp, şi numărul receptorilor 
senzitivi la caîciu ai celulelor paratiroidiene scade şi secreţia PTH devine independentă de 
calcemie, situaţie descrisă ca hiperparatiroidism autonom (terţiar), întâlnită la bolnavii 
hemodializaţi peste 5 ani şi mai rar înainte de iniţierea dializei. 

Deşi hipersecreţia PTH determină activarea atât a osteoblastelor cât şi a osteoclastelor, 
deoarece mineralizarea osteoidului este deficitară în BCR (deficit de calcitriol, acidoză, 
hiperfosfatemie, toxine uremice), zonele de resorbţie osoasă accentuată (eventual chistice) sunt 
însoţite de exces de osteoid nemineralizat v cu colagen dezorganizat şi fibroză, realizând în final 
aspectul tipic de osteopatie fibro-chistică. în plus, şi alte complicaţii ale uremiei au fost asociate 
hiperparatiroidismului secundar BCR: calcificările vaselor mari şi ale celor mici (calcifîlaxia), 
anemia, polineuropatia, encefalopatia, pericardita, unele tulburări metabolice (rezistenţa la 
insulină). 

Manifestările clinice ale tulburărilor metabolismului mineral şi osos 

Pentru abordarea globală a manifestărilor clinice a fost introdus conceptul de 
„Tulburări ale metabolismului mineral şi osos asociate Bolii cronice de rinichi” (TMO- BCR), 
care include anomaliile biochimice, manifestările osoase şi calcificările vasculare 79 . 

Anomaliile biochimice au o evoluţie stadială. Iniţial, chiar la niveluri peste 60 ml/min 
ale RFG, apar creşterea FGF 23 şi scăderea calcitriolului, înainte de modificări notabile ale 
PTH, fosfatemiei şi calcemiei. Hiperfosfatemia şi hipocalcemia se instalează, de obicei în 
stadiul 4, atunci când PTH şi FGF 23 înregistrează creşteri marcate, iar 25(OH)D şi calcitriolul 
scad pronunţat. 

Anomaliile scheletului osos au fost descrise ca „osteodistrofie renală”. Devin evidente 
clinic târziu, de obicei la bolnavi dializaţi timp de mai mulţi ani. Rezistenţa mecanică scăzută 
a osului se traduce prin dureri osoase, deformări osoase şi creşterea de 4 ori a incidenţei 
fracturilor (care sunt asociate cu dublarea riscului de deces). Biopsia osoasă este singura care 
permite identificarea tipului patogenic de afectare osoasă. Astfel, au fost descrise patru 
categorii de modificări histopatologice: osteitis fibroasa (turnover osos crescut, mineralizare 
normală, volum osos crescut), osul adinamic (turnover osos redus, mineralizare normală, 
volumul osos mic), osteomalacia (turnover osos redus, mineralizare redusă, volumul osos mic), 
leziuni mixte (turnover osos crescut, mineralizare anormală, volum osos normal) 80 . 

Dintre tipurile de leziune clasic descrise, osteitis fibrosa şi leziunile mixte sunt mai 
frecvente înainte de iniţierea dializei şi la bolnavii hemodializaţi, în timp ce osul adinamic este 
preponderent la cei dializaţi peritoneal. Fracturile par a fi mai frecvente în cazul leziunilor cu 
formare osoasă redusă (osteomalacie şi os adinamic), iar calcificările vasculare în cazul osului 
adinamic. Nivelurile PTH sunt crescute în osteitis fibrosa şi scăzute în cazul osului adinamic. 

Dintre indicatorii formării de ţesut osos, fosfataza alcalină serică (mai ales fracţiunea 
specifică osului, produsă de osteoblaşti) variază direct proporţional cu formarea osoasă şi 
înregistrează valori mai mari în formele cu formare osoasă crescută şi valori mici în caz de os 
adinamic. Modificările radiologice ale osului sunt puţin specifice, iar densitatea minerală 
osoasă nu permite nici precizarea tipului de leziune osoasă, nici predicţia riscului de fractură 
sau de mortalitate, cum se întâmplă în populaţia generală. 

Calcificările vasculare au fost găsite la peste 50% dintre bolnavii dializaţi sau nu, iar 
calcificări valvulare la 20-25% dintre bolnavi înainte de iniţierea dializei şi peste 30% dintre 
cei dializaţi. Calcificarea vasculară din BCR este privită în prezent ca un proces activ, mai 
curând decât un rezultat al simplei precipitări a calciului şi fosfatului indusă de concentraţiile 
crescute şi favorizată de acidoză. Procesul pare să implice schimbarea fenotipului celulelor 
musculare netede din peretele vascular cu transdiferenţiere osteogenă, unul dintre stimulii 
potenţiali fiind hiperfosfatemia. în procesul de calcificare intervin şi dezechilibrul dintre 
inhibitorii (fetuină A, proteine matriciale Gla, osteoprotegerină, pirofosfat) şi promotorii 
calcificării {Bone morphogenetic protein-2, factor de diferenţiere a osteoblastelor), ca şi 
îndepărtarea ineficientă a resturilor calciffcate 81 - 82 . 

Spre deosebire de populaţia generală, unde calcificările vasculare se dezvoltă intimai, 
în relaţie cu plăcile aterosclerotice, în BCR calcificările sunt localizate mai ales în medie şi pot 
apărea în absenţa plăcilor aterosclerotice 83 . Efectul net este scăderea elasticităţii vaselor, care 
are o contribuţie importantă la morbiditatea cardio-vasculară a pacienţilor cu BCR. 

Calcificările vasculare indică un risc cardio-vascular crescut şi trebuie luate în calcul 
atunci când se stabileşte programul de îngrijire. Tomografia computerizată spiralată cu rază de 
electroni este cea mai precisă metodă de evaluare a calcificărilor vasculare, dar în acest scop 
pot fi utilizate şi alte metode - scorurile de calcificare a arterelor mari, calcificările valvulare 
evidenţiate echografic - care au, de asemenea, valoare prognostică 84 . 

Calcifîlaxia este o formă rară (4% dintre bolnavii dializaţi), dar gravă (45,8% şanse de 
supravieţuire 1 an) de calcificare vasculară care afectează arteriolele cutanate (arteriolopatie 
calcifică uremică), rezultând ulceraţii ischemice ale pielii 85 . 

Tratamentul TMO-BCR 

Scopul tratamentului este controlul simultan al anomaliilor biochimice conform 
stadiului BCR, pentru a limita dezvoltarea leziunilor osoase şi a calcificărilor vasculare. 
Evaluarea TMO-BCR devine necesară la scăderea eRFG sub 45 ml/min, când trebuie 
determinate cel puţin o dată, calcemia, fosfatemia, fosfataza alcalină, PTH şi eventual 
25(OH)D. De asemenea, trebuie evaluate şi calcificările vasculare/valvulare. Deciziile de 
iniţiere sau de modificare a terapiei vor fi fundamentate pe tendinţele evolutive ale parametrilor 
de urmărire şi nu pe valorile punctuale, utilizând ca referinţă valorile normale ale laboratorului 
(figura 25.5). 

Controlul fosfaţilor serici pentru a fi menţinuţi cât mai aproape de valorile normale se 
poate realiza prin dietă (sub 1000 mg/zi) şi chelatori intestinali ai osaţilor, calcici sau nu. 
Sărurile de calciu (carbonat, acetat), cele de calciu şi magneziu (acetat de calciu şi carbonat de 
magneziu), deşi reduc fosfatemia, nu par a negativa bilanţul fosfaţilor şi pot pozitiva bilanţul 
calciului, favorizând calcificările extrascheletice. La pacienţii având calcificări vasculare, 
utilizarea lor ar trebui limitată. Sevelamer (hidro- cloric sau carbonat) este un chelator al 
fosfaţilor non-calcic eficient, care prin chelarea 

• Monitorizare 

o po 4 N (<5,5mg/dL) - N (<5,5mg/dL) 

o Ca N (10,5-8,5mg/dL) - N (10,5-8,5mg/dL)- 

° PTH N - N 


• Evaluare 25(0H)D şi tratament - 

la nevoie (derivaţi nativi vit D) 

• Reducerea aportului de fosfaţi - 

• Chelatori de fosfaţi 

• Tratament acidoză HC03>22mEq/L 

BCR stadiul 3 


HC03 >22mEq/L 


Activatori ai receptorilor 
vitaminei D: 

• calcitriol 

• alpha calcidol - 

• paricalcitol 


BCR stadiul 4 


- N (<5,5mg/dL) - ► 

-N (10,5-8,5mg/dL)-► 

- N (200-500pg/mL)- ► 

> 

- ► 

- ► 

- HC03 >22mEq/L- ► 


> 

> 

► 


• Ajustare tratament dializă 
(calciu Tn dializant, eliminare 
fosfaţi) 

• Ajustare aport calciu 

• Calcimimetice 

• Paratiroidectomie 

BCR stadiul 5 


Figura 25.5. Abordarea TMO-BCR [modificat după Al-Badr W, Martin KJ, Clin J Am Soc Nephrol 
(2008) 3:1555—15601175. 

acizilor biliari poate reduce şi LDL colesterolul 86 . Sărurile de lanthanum, niacina şi mai recent 
unele săruri ale fierului pot fi utilizate pentru chelarea fosfaţilor. 

Calcemia trebuie menţinută în limitele normale ale laboratorului (10,5 - 8,5 mg/dl). 
Variaţiile calcemiei sunt influenţate mai mult de tratamentele administrate decât de 
hiperparatiroidismul secundar. Astfel, derivaţii vitaminei D şi chelatorii calcici ai fosfaţilor 
cresc calcemia, în timp ce calcimimeticele şi citratul de sodiu (utilizat ca anticoagulant) pot 
determina hipocalcemie. 

Vitamina D şi activatorii receptorilor vitaminei D. Deoarece insuficienţa (10- 32 
ng/ml) sau deficienţa (<10 ng/ml) de vitamină D sunt frecvente în stadiile iniţiale ale BCR, dar 
deficitul de la hidroxilază apare în stadii avansate, tratamentul trebuie să asigure iniţial repleţia 
cu derivaţi naturali ai vitaminei D şi apoi, dacă nu este obţinut controlul PTH, substituţia cu 
activatori ai receptorilor vitaminei D, selectivi sau non-selectivi. însă, când eRFG este mai 
mic 15 ml/min şi la bolnavii dializaţi deficitul de la hidroxilază este probabil şi sunt preferaţi 
activatorii receptorilor vitaminei D, în doze titrate în funcţie de nivelul PTH. Tratamentul cu 
vitamină D şi derivaţi trebuie strâns monitorizat (calcemie, fosfatemie şi PTH), deoarece există 
riscul hipercalemiei, al hiperfosfatemiei şi, pe termen lung, al supresiei excesive a PTH cu 
apariţia osului adinamic. Avantajul major al activatorilor selectivi ai receptorilor vitaminei D 
este că 

induc mai rar hipercalcemie şi hiperfosfatemie, în condiţiile unei supresii mai pronunţate a 
PTH comparativ cu antagoniştii non-selectivi 87 . 

Parathormonul. Deşi tratamentul TMO-BCR este orientat după nivelul PTH, valorile 
optime ale PTH în funcţie de stadiul BCR nu sunt cunoscute. Studiile observaţionale în cohorte 
mari de pacienţi, dializaţi sau nu, sugerează că există o relaţie în forma literei „J” între riscul 
de deces şi nivelurile PTH: atât valorile mari cât şi cele mici sunt asociate cu creşteri ale 
riscului, „fereastra terapeutică” fiind mică, cuprinsă între 300-500 pg/ml în cazul bolnavilor 
hemodializaţi 8 . Controlul PTH se realizează prin corectarea hiperfosfatemiei, hipocalcemiei şi 
a deficitului de 25(OH)D. Dacă nivelurile crescute ale PTH persistă, sunt recomandaţi 
activatorii receptorilor vitaminei D, calcimimeticele şi în caz de eşec paratiroidectomia. 

Calcimimeticele favorizează supresia PTH prin sensibilizarea receptorilor calcium- 
senzitivi ai celulelor paratiroidiene. Avantajul lor/najor este că permit reducerea PTH fără a 
creşte fosfaţii serici, inducând chiar hipocalcemie. însă, sunt indicaţi numai la bolnavii dializaţi 
şi în pofida controlului bun al PTH, fostatemiei şi calcemiei nu au ameliorat mortalitatea 89 ’ 90 . 
Singurul preparat disponibil este cinacalcet, care pare indicat în hiperparatiroidismul sever 
necontrolat prin celelalte mijloace terapeutice la pacienţi dializaţi cu risc înalt (calcificări 
vasculare) şi şanse mari de transplant, mai curând decât pentru evitarea paratiroidectomiei. 
Paratiroidectomia este indicată atunci când hiperparatiroidismul este sever (PTH este mai mare 
de 800-1000 pg/ml, cel puţin o glandă este mai mare de 1 cm) şi şansele celorlalte mijloace 
terapeutice de a-1 controla sunt minime 91 ’ 92 . 

Complicaţiile cardio-vasculare 

în BCR riscul cardio-vascular este mult mai mare decât cel renal: probabilitatea de 
deces de cauză cardio-vasculară este de 6-10 ori mai mare decât cea de iniţiere a tratamentului 
substitutiv renal 93 , iar cel al evenimentelor cardio-vasculare inclusiv fatale, substanţial mai 
mare decât în populaţia generală 94,95 . Explicaţia rezidă în faptul că pacienţii cu BCR au deja 
multiple co-morbidităţi (diabet zaharat, HTA, afecţiuni cardio-vasculare) la momentul 
diagnosticului afectării renale, iar efectul lor este amplificat de proteinurie şi scăderea RFG, 
factori suplimentari de risc cardio-vascular cu rol demonstrat 2 . 

Ateroscleroza 

Complicaţiile ocluziv-ischemice ale aterosclerozei sunt de 2,5 ori mai frecvente la 
pacienţii cu BCR decât în populaţia generală, dar infarctul miocardic şi accidentele vasculare 
cerebrale sunt responsabile de o proporţie mică a deceselor (10-13%, respectiv 7%) 96 ' 99 şi 
ateroscleroza membrelor inferioare este mai frecventă în BCR, fiind diagnosticată la unul din 
trei bolnavi dializaţi şi la unul din patru bolnavi nedializaţi, faţă de 1,7% în populaţia generală, 
însă, BCR creşte riscul de deces după infarct miocardic, accident vascular cerebral sau 
ischemie periferică critică, mai ales dacă acestea nu sunt tratate agresiv 100,101 . 

Disfuncţia endotelială este amplificată de condiţii specifice BCR, cum sunt stresul 
oxidativ, generator de compuşi care lezează endoteliul (produşi finali de glico-oxidare avansată 
- AGE, respectiv de oxidare proteică avansată - AOPP, particule LHL oxidate) 102 , de unele 
toxine uremice (dimetil arginina asimetrică - ADMA, para-cresol fosfat) 103 ' 103 , de 
hiperhomocisteinemie 106 , de inflamaţie 107 şi de dislipidemie (hiper- trigliceridemie, reducerea 
colesterolului HDL) 108-110 (figura 25.6). 

Boala cronică de rinichi 
Acţiuni directe asupra inimii 


O O O 



Figura 25.6. Mecanismele afectării vasculare şi cardiace din Boala cronică de rinichi [ADMA- dimetil arginină 
asimetrică; AGE - Advanced glycozidation end-products; Ang II - angiotensina II; AOPP - advanced oxidation 
protein products; CMNV - celulă musculară netedă vasculară; FGF-23 - factor de creştere fibroblastic 23; HDL - 
HDL colesterol; oxLDL - particule LDL oxidate; PTH - parathormon; RFO - radicali liberi oxidanţi; S RAA - sistem 
renină angiotensină aldosteron; TG - trigliceride; Vs - ventricul stâng [modificat după Moody WE et al; Heart (2013) 
99:365-372] 177 . 

Manifestările clinice ale ischemiei miocardice sunt puţin specifice în BCR, ceea ce 
face ca infarctul miocardic să fie ignorat mai frecvent 111 ; mai mult de jumătate dintre pacienţii 
cu leziuni obstructive severe demonstrate coronarografic nu au crize anginoase, chiar şi testul 
de efort poate fi negativ, în timp ce crize anginoase tipice au fost observate la pacienţi având 
coronare permeabile 98 ll2 . Indicatorii serici ai leziunii miocardice - CPK-MB, troponina - sunt 
utili şi în BCR, dar trebuie interpretaţi în dinamică, deoarece nivelurile bazale ale troponinei 
sunt mai mari în BCR decât în populaţia generală 113 . Astfel, creşteri mai mari de 20% la 
pacienţi simptomatici pot indica sindrom coronarian acut 114 . Angiografia coronariană este utilă 
atât diagnostic, cât şi terapeutic, dar complicaţiile şi restenoza după stentare sunt mai frecvente 
în BCR şi trebuie avut în vedere riscul nefropatiei induse de substanţa de contrast sau al atero- 
embolismului 176 . 

Şi ateroscleroza membrelor inferioare este puţin aparentă clinic; mai puţin de 15% 
dintre pacienţii BCR, cu ateroscleroza membrelor inferioare confirmată au 

claudicaţie intermitentă 115118 . Totuşi, absenţa pulsului la membrele inferioare este un indicator 
util pentru aprofundarea evaluării, ca şi măsurarea indicelui gleznă-braţ care atunci când este 
<0,9 sugerează obstrucţia, dar când este peste 1,3 indică calcificări extensive ale mediei 
arterelor membrelor inferioare şi poate masca obstrucţia. în acest caz, un indice haluce-braţ 
<0,7 este mai sugestiv pentru obstrucţii arteriale mai mari de 50% la arter io grafie. Ecografia 
duplex este, de asemenea utilă, iar angiografia este recomandată numai când se intenţionează 
revascularizare 118 . 

Accidentele vasculare cerebrale sunt în proporţii aproape egale hemoragice şi 
ischemice; apar mai frecvent la pacienţii dializaţi 1 1 . Riscul de transformare hemoragică a 
accidentelor vasculare cerebrale ischemice este de aproape 3 ori mai mare în BCR faţă de 
populaţia generală 120 . 

Arterioscleroza 

Arterioscleroza este caracterizată de leziuni non-obstructive ale mediei arterelor elastice 
(ocluzia apare numai atunci când sunt asociate plăci aterosclerotice) care determină reducerea 
;retelui arterial şi este diagnosticată prin creşterea vitezei de propagare a undei 



In patogenia arteriosclerozei din BCR intervin alterarea matricei extracelulare a 
mediei prin produşi ai stresului oxidativ (AGE, AOPP), activarea metaloproteinazelor şi 
inflamaţie, hipertrofia celulelor musculare netede (angiotensina II, aldosteron, endoteline) şi 
calcificările vasculare 126 (vezi figura 25.6). Reducerea elasticităţii peretelui arterial împiedică 
dilatarea vaselor mari în timpul sistolei - rezultând hipertensiune sistolică - şi lipsind reculul 
elastic, presiunea diastolică scade rapid. Astfel, microcirculaţia este expusă variaţiilor mari de 
presiune şi timpul efectiv de hematoză se reduce; cele mai expuse organe sunt creierul, rinichiul 
şi cordul. în cazul inimii, mărirea post-sarcinii prin hipertensiunea sistolică (care creşte 
consumul de oxigen) asociată cu scăderea rapidă a presiunii diastolice (care reduce debitul 
coronarian) favorizează ischemia subendocardică, care poate apărea chiar dacă coronarele sunt 
permeabile 127 . 

Clinic, există hipertensiune arterială sistolică cu presiunea pulsului crescută consistent 
peste 100 mmHg şi mărirea vitezei de propagare a undei pulsului de la carotide la arterele ilio- 
femurale (PWV - puise wave velocity) peste 12 m/sec 128, . 

Hipertrofia ventriculară stângă şi insuficienţa cardiacă 

Hipertrofia ventriculară stângă (HVS) este, ca şi în populaţia generală, un factor 
puternic de prognostic negativ al supravieţuirii şi al evenimentelor cardio-vasculare în BCR. 
Frecvenţa ei creşte cu stadiul: 30%, 45% şi 75% în stadiile 3, 4 şi 5 dializă 176 . 

Peste jumătate dintre pacienţi cu BCR au hipertrofie ventriculară stângă concentrică şi 
înjur de un sfert, hipertrofie ventriculară excentrică, determinate de supraîncărcarea volemică 
şi presională (HTA) hiperactivitatea SRAA şi simpatică , de rigiditatea crescută a arterelor 
mari şi de nivelurile crescute ale FGF 23 şi PTH. Urmărirea în dinamică a evoluţiei a arătat 
modificări mici ale geometriei ventriculului stâng din stadii avansate până la iniţierea dializei, 
dar reducerea semnificativă a fracţiei de ejecţie 130 , în timp ce după iniţierea dializei a fost 
observată dilatarea progresivă a cavităţii ventriculului stâng 131, 13 -. De aceea, iniţial există 
insuficienţă cardiacă diastolică, sugerată de episoade de edem pulmonar acut repetitiv (flush 
pulmonary edema), ulterior adăugându-se şi reducerea fracţiei de excreţie, cu instalarea 
insuficienţei cardiace congestive. Modificările structurale ale miocardului asociate cu hipoxia 
cresc riscul 

de aritmii. De aceea, şi moartea subită şi insuficienţa cardiacă şi nu accidentele ocluzive sunt 
cauzele principale de deces în BCR. 

Ecografia cardiacă este necesară pentru diagnostic. Hiperhidratarea extra-vasculară 
pulmonară, strict dependentă de presiunea de umplere a ventriculului stâng, poate fi evaluată 
şi prin numărul imaginilor de „cometă” evidenţiate prin ecografia plămânului mai precis decât 
prin examenul radiologie standard (liniile Kerley B). Numărul cometelor este invers 
proporţional cu fracţia ejecţie 133 şi direct proporţional cu volumul atriului stâng cu presiunea 
pulmonară şi ea este un predictor mai bun al mortalităţii decât parametrii congestiei vasculare 
evaluaţi ecografic sau decât hiperhidratarea evaluată prin bioimpedanţă 134 . 

Nivelurile peptidelor natriuretice sunt mai mari la pacienţii cu BCR decât în populaţia 
generală, se corelează cu hipertrofia ventriculului stâng şi ischemia miocardică, dar şi cu gradul 
de hiperhidratare şi pot fi utilizate pentru evaluarea riscului cardiovascular 135 . însă, deoarece 
nu sunt definite niveluri prag în BCR, utilitatea lor clinică pentm diagnosticul insuficienţei 
cardiace acute este redusă 136 . 

Pericardita 

Pericardita apare la pacienţi cu eRFG sub 15 ml/min şi constituie o indicaţie majoră de 
iniţiere a tratamentului prin dializă. De obicei, este puţin exsudativă (sub 500 ml lichid), se 
manifestă prin durere precordială asociată cu frecătură pericardică şi are răsunet hemodinamic 
redus. La 10-15% dintre bolnavi cantitatea mare de lichid poate determina tamponadă cardiacă. 
Tratamentul constă în şedinţe frecvente de dializă, efectuate cu heparinare regională sau 
minimă pentru a evita sângerarea intrapericardică, eventual corticoterapie intra-pericardică sau 
sistemică şi drenaj chirurgical. 

Particularităţi terapeutice 

Pacienţii cu BCR şi afecţiuni cardio-vasculare trebuie consideraţi a avea risc mare. însă, 
lipsa studiilor adresate acestei populaţii care să furnizeze dovezile necesare şi rezerva indusă 
de posibilele efecte adverse au impus o reţinere nejustificată în utilizarea mijloacelor 
terapeutice invazive la pacienţi cu BCR („renalism”). Cu toate că terapiile intervenţionale au 
rezultate mai puţin bune în BCR decât în populaţia generală, ele ameliorează cert prognosticul 
şi trebuie recomandate cu precauţiile de rigoare. 

Profilaxia afecţiunilor cardio-vasculare se suprapune măsurilor de prevenire a 
progresiei BCR (vezi Prevenirea progresiei BCR). 

Tratamentul anti-adezivo-agregant plachetar este recomandat în profilaxia 
secundară a aterosclerozei, ca şi în populaţia generală 137 , deşi sunt studii care sugerează că 
efectul favorabil poate fi diminuat în BCR, în timp ce sângerările sunt mai frecvente 138 şi 
date observaţionale sugerează că aspirina în doză mică poate accelera progresia BCR 139 . Nu 
par a exista deosebiri de eficacitate sau de siguranţă între diferitele clase de anti-adezivo- 
agregante plachetare 140 . 

Tratamentul sindroamelor coronariene acute este analog celui din populaţia 
generală. Din cauza riscului de acumulare a heparinelor fracţionate şi a lipsei antidotului în caz 
de sângerare, heparina nefracţionată este de preferat şi antagoniştii receptorilor glicoproteinei 
Ilb/IIIa recent introduşi (abciximab, tirofiban) pot fi utilizaţi, deoarece efectul terapeutic şi 
reacţiile adverse nu interacţionează cu gradul de reducere al eRFG. Riscul de sângerare este 
mai mare după tromboliză; de aceea, ghidurile recomandă preferenţial angioplastia 
transluminală. Stent-un\Q au rate de restenoză 

asemănătoare cu cele observate în populaţia generală la pacienţii nedializaţi (33% vs. 28% la 
1 an). Bypass- ul coronarian are rezultate mai bune decât angioplastia coronariană, dar este 
grevat de o mortalitate peri-operatorie mare (12,5-25% vs. 1-2% în populaţia generală) 141 . 

Tratamentul insuficienţei cardiace este analog celui din populaţia generală 142 . în 
controlul volemiei cu diuretice trebuie avut în vedere că reducerea rapidă a volemiei în 
contextul insuficienţei cardiace poate fi asociată cu hipoperfuzie renală şi degradarea funcţiei 
renale sau cu diselectrolitemii, de aceea poate fi utilă conducerea tratamentului utilizând 
evaluarea prin bioimpedanţă a volemiei 143 (vezi şi Hiperhidratarea). Beta- blocantele 
(metoprolol cu eliberare gradată, bisoprolol şi carvedilol) ameliorează simptomele şi reduc 
morbiditatea şi mortalitatea, generală şi cardio-vasculară, însă bradicardia şi hipotensiunea sunt 
de cinci ori mari frecvente în BCR 144 . Antagoniştii aldosteronului au o utilitate demonstrată în 
ameliorarea prognosticului insuficienţei cardiace în populaţia generală cu fracţie de ejecţie 
scăzută 145 , dar nu şi atunci când fracţia de ejecţie este normală (>45%) 146 . La pacienţii cu BCR 
există puţine date, iar riscul hiperkaliemiei atunci când eRFG este mai mică de 30-45 ml/min 
(mai aîes în administrarea concomitentă cu antagonişti ai angiotensinei) le limitează utilitatea. 
Glicozizii digitalici sunt indicaţi în cazul controlului suboptim al simptomatologiei (sau al 
frecvenţei cardiace în fibrilaţia atrială) cu inhibitori SRAA şi beta-blocante (vezi şi 
Administrarea medicamentelor în BCR). La pacienţii cu BCR experienţa este limitată şi 
există reţinere în a-i prescrie deoarece din cauza excreţiei preponderent renale pot fi atinse cu 
uşurinţă niveluri toxice, ceea ce reduce mult fereastra terapeutică 147, 148 . Re sincronizare a 
contracţiei ventriculilor cu pace-maker biventricular implantabil poate fi utilă şi pacienţilor cu 
BCR şi insuficienţă cardiacă severă cu disfuncţie sistolică şi complex QRS >0,12 sec refractară 
la tratamentul standard 147 . 

Complicaţiile digestive 

Greaţa şi vărsăturile pot fi determinate de retenţia de uree, a cărei concentraţie creşte 
inclusiv în secreţiile digestive. Este responsabilă de balena uremică şi, prin formarea de 
carbamat de amoniu, poate determina iritaţie sau leziuni ale mucoaselor. Modificările mediului 
intern - diselectrolitemia, dezechilibrele osmolarităţii şi acidoza - pot antrena, de asemenea, 
greaţă, vărsături. La fel şi multe medicamente. Atunci când apar la pacienţi cu RFG sub 10 
ml/min indică iniţierea dializei. Propulsivele (metoclopramid) sunt utile, în doze adaptate 
deficitului funcţional renal 149 . 

Uremia favorizează şi dismicrobismul intestinal: flora intestinală este mai bogată şi 
ascensionează până în duoden şi jejun, zone în mod normal sterile. Din metabolizarea de către 
bacterii a tirozinei şi triptofanului (neabsorbite în intestinul subţire) rezultă para-cresol sulfat 
şi indoxil sulfat, care ajung în circulaţia sistemică şi sunt considerate toxine uremice 150 . Pe de 
altă parte, leziunile uremice ale mucoasei colonului ar permite trecerea bacteriilor sau toxinelor 
bacteriene în circulaţia sistemică, contribuind astfel la realizarea inflamaţiei 151 . Probioticele 
(microorganisme vii din alimente fermentate, care restabilesc echilibrul florei digestive) şi 
prebioticele (aditivi alimentari non-resorbabili care favorizează dezvoltarea selectivă a unor 
tipuri de microorganisme) pot fi o soluţie, dar această cale terapeutică a fost puţin investigată. 

Sângerarea digestivă cronică, evidenţiată prin testul pozitiv al scaunului pentru 
hemoragii oculte, este întâlnită la 16% dintre pacienţii cu BCR. Originea sângerării este 

superioară (duoden) la 61% şi în colonul proximal în restul cazurilor. Ulceraţiile şi 
angiodisplazia sunt cauzele cele mai frecvente ale sângerărilor tractului digestiv superior, iar 
cancerul în cele ale celui inferior. Săngerările digestive superioare acute sunt mai frecvente în 
BCR decât în populaţia generală şi au drept substrat ulceraţiile mucoasei sau angiodisplazia. 
Au o gravitate mare, săngerările digestive fiind cauza decesului la 7% dintre pacienţii sub 
tratament substitutiv renal. Unii din factorii de risc tradiţionali - fumat, co-morbidităţi, mai ales 
cardio-vasculare - se regăsesc şi la pacienţii cu BCR, în timp ce alţii - antiinflamatoare non- 
steroidiene, anticoagulante - nu. Săngerările digestive inferioare acute pot fi determinate de 
cancer sau angiodisplazie. Ocazional intră în discuţie şi amiloidoza |32 des microglobulinică 
sau colita ischemică. 

Leziunile tractului digestiv superior - esofagita, gastrita şi duodenita erozivă, hernia 
hiatală şi ulcerele duodenale - sunt mai frecvent constatate la examenul endoscopic al 
pacienţilor dispeptici cu BCR decât la cei cu funcţie renală normală şi mai des la cei în pre- 
dializă decât la cei dializaţi 152 . 

Infecţia cu Helicobacterpylori pare mai frecventă în BCR decât în populaţia generală, 
iar diagnosticul este îngreunat de lipsa relaţiilor strânse între sindromul dispeptic şi infecţia cu 
H. pylori. Mai mult, utilitatea diagnostică a testelor serologice este mai mică în BCR decât 
evidenţierea prin cultură sau prin testul respirator. De aceea, endoscopia digestivă pare indicată 
pentm diagnostic atunci când sindromul dispeptic este nou instalat, la pacienţi care nu au indicii 
de reflux esofagian şi nu utilizează antiinflamatoare nonsteroidiene. De asemenea, endoscopia 
este indicată în prezenţa semnelor de „alarmă”: scădere ponderală, disfagie progresivă, 
vărsături, sângerare digestivă sau antecedente familiale de cancer gastric. Tratamentul este ca 
în populaţia generală. 

Ischemia mezenterică este mai frecventă, mai severă şi cu preponderenţa leziunilor non- 
obstructive la pacienţii dializaţi decât în populaţia generală. Episoadele acute sunt mai 
frecvente la pacienţii vârstnici, la cei dializaţi timp îndelungat, care au şi calcificări vasculare 
întinse. Deoarece ocluzia vasculară este rară, instalarea ischemiei acute este favorizată de 
hipotensiunea intra-dializă, de ratele mari de ultrafîltrare şi de insuficienţa cardiacă. Intestinul 
subţire şi colonul drept sunt interesate mai frecvent. Tabloul clinic include febră, dureri 
abdominale (abdomen acut), vărsături, eventual oprirea tranzitului şi hematochezie. La 
angiografie trunchiurile principale sunt permeabile, dar fluxul sanguin este absent în 
submucoasă, de aceea pentru diagnosticul definitiv este indicată laparoscopia, atunci când 
există suspiciune, mai ales că prognosticul pare mult mai bun atunci când intervenţia este 
precoce (3 ore de la debut). Uneori, numai reechilibrarea hemodinamică poate remite 
simptomele, de obicei mortalitatea depăşeşte 70%. 

Perforaţia colonului are etiologie diferită în BCR - unde este generată de asocierea 
sorbitol-polistiren sulfonat, fecaloame şi de amiloidoză p2 globulinică - faţă de populaţia 
generală, unde cauzele principale sunt diverticulita şi obstrucţia. Tratamentul este chirurgical, 
iar mortalitatea mare. Frecvenţa mare a necrozei colonului (şi intestinului subţire) după 
administrarea de polistiren sulfonat în asociere cu sorbitol pe cale orală sau în clisme pentru 
tratamentul hiperpotasemiei impune folosirea de alternative (diuretice) sau înlocuirea 
sorbitolului cu un laxativ non-osmotic. 

Pregătirea pentru colonoscopie cu fosfat de sodiu a fost asociată cu un risc mare de 
degradare a funcţiei renale, la pacienţi hipertensivi, cu RFG scăzut, hipovolemici 

sau trataţi cu antagonişti ai sistemului renină angiotensină şi diuretice. Nu este clar dacă şi alte 
preparate folosite pentru pregătirea colonului au acelaşi efect. 

Infecţia cu virusurile hepatitei B (VHB) şi C (VHC) poate determina BCR, are o 
prevalenţa mare la pacienţii cu BCR hemodializaţi şi ridică probleme la primitorii de grefe 
renale infectaţi sau care primesc grefe infectate cu virusuri hepatitice 153 . Infecţiile cu virusuri 
hepatitice reduc şansele de supravieţuire şi cresc riscul de ciroză sau neoplasm hepatic la 
bolnavii sub tratament substitutiv renal. 

Diagnosticul infecţiei cu virusuri hepatitice este sugerat de creşterea alanin amino- 
transferazei (ALT). Determinarea anticorpilor anti-virali prin teste ELISA este un test de triaj, 
dar confirmarea şi monitorizarea infecţiei cu virusuri hepatitice este realizată prin determinarea 
calitativă (sau cantitativă) a ARN viral. Determinarea genotipului VHC este utilă pentru 
orientarea terapiei. 

Măsurile nespecifice de prevenire au un rol fundamental în abordarea infecţiilor cu 
virusuri hepatitice. Status-ul viral trebuie cercetat din stadii incipiente ale BCR (obligatoriu la 
cei candidaţi la tratament substitutiv renal), bolnavii seronegativi pentru VHB trebuie vaccinaţi, 
iar măsurile de control al răspândirii virusurilor în serviciile medicale şi în centrele de dializă 
au o eficienţă demonstrată şi sunt absolut necesare. 

Tratamentul infecţiei cu virusuri hepatitice are ca obiectiv clearance- ul persistent al 
acizilor nucleici virali din ser. însă, este la fel de importantă limitarea leziunilor organelor ţintă, 
rinichiul şi ficatul. Tratamentul antiviral standard al infecţiei cu VHC constă în asocierea de 
interferon peghilat (IFN) cu ribavirină. Dozele trebuie adaptate la genotipul VHC (genotipurile 
1 şi 4 au rată de răspuns de 45-50%, iar cele 2 şi 3, de 70-80% şi necesită doze mai mari de 
ribavirină) şi nivelului eRFG (din cauza acumulării, dozele de ribavirină trebuie reduse când 
eRFG scade) 154 . Adefovir şi tenofovir pot determina tubulopatie proximală toxică prin leziuni 
mitocondriale, asociată cu declin al RFG cronic sau acut 155 . Tratamentul anti-viral standard al 
infecţiei cu VHB constă în asocierea dintre interferon peghilat (IFN-Peg) şi lamivudină sau 
analogi ai nucleo(ti)zidelor, în doze care trebuie adaptate nivelului eRFG. Fa bolnavii 
transplantaţi este contraindicată administrarea de IFN. 

Pancreatita acută; incidenţa pancreatitelor acute de 10 ori mai mare la pacienţii cu BCR 
dializaţi decât în populaţia generală 156 . Factorii patogenici principali ai pancreatitei din BCR 
sunt hipertrigliceridemia, hiperparatiroidismul secundar şi medicamentele, nu calculii biliari ca 
în populaţia generală. Tabloul clinic şi criteriile de diagnostic sunt similare celor din populaţia 
generală, dar mortalitatea este mai mare (poate atinge 50% faţă de 10% la cei fără BCR), dar 
rata recurenţelor este mică (9%). 

Complicaţiile hematologice 

Anemia renală 

Anemia renală are o prevalenţă care creşte gradual de la 12% în stadiul 3a, până la peste 
70% în stadiul 5 al BCR 1 . Patogenia anemiei renale include reducerea producţiei renale de 
eritropoietină şi a răspunsului seriei roşii la eritropoietină, deficitul de fier (absolut, relativ sau 
prin imobilizarea fierului în depozite) şi reducerea duratei de viaţă a hematiilor. 

Anemia renală este moderată, normocromă, normocitară şi hiporegenerativă. Atunci 
când se adaugă deficit de fier, poate fi hipocromă sau microcitară. Este bine 

tolerată clinic, dar în studii observaţionale a fost asociată cu reducerea şanselor de 
supravieţuire. 

Nivelul hemoglobinei trebuie monitorizat în raport cu stadiul BCR şi atunci când 
hemoglobina scade sub 11-12 g/dl este necesară excluderea unei cauze secundare. Cea mai 
frecventă este deficitul de fier, întâlnit la mai mult de jumătate dintre pacienţii cu BCR 
nedializaţi şi la o treime dintre cei dializaţi. Alte situaţii - carenţa de vitamină B12 sau de acid 
folie, hemoliza, hiperparatiroidismul sever, boli de sânge - sunt rare. 

Dacă există deficit de fier, acesta va fi tratat, de preferinţă cu preparate parenterale, 
deoarece absorbţia digestivă a fierului este redusă în BCR. Tratamentul cu agenţi stimulatori 
ai eritropoiezei poate fi început numai dacă hemoglobina este mai mică de 10-11 g/dl, are 
tendinţă descrescătoare şi deficitul de fier a fost corectat. Obiectivul tratamentului este de a 
menţine hemoglobina peste 10-11 g/dl, pentru a evita transfuziile, fără a depăşi intenţional 13 
g/dl. Riscurile tratamentului cu eritropoietine - creşterea presiunii arteriale, accidente vasculare 
cerebrale, tromboza căii de abord vascular, progresie a neoplaziilor - sunt mai mari la bolnavii 
diabetici, cu antecendente de accidente vasculare cerebrale sau neoplazii. 

Disfuncţia trombocitară 

Tendinţa la sângerare este o caracteristică a BCR în stadii avansate (RFG <1 ml/min). 
Insă, în acelaşi timp, şi riscul evenimentelor tromboembolice creşte cu scăderea RFG: risc 
relativ 1,26 în BCR stadiul 1-2 şi 2,09 în stadiul 3+ 158 . 

Defectul central trombocitar din uremie este reducerea adezivităţii plachetare, căreia i 
se adaugă disfuncţionalitatea complexului factor VIII - FvW, accentuând tendinţa la sângerare, 
situaţie asemănătoare cu cea observată în sindromul von Willebrand Ilb 159 . Reducerea 
adezivităţii şi agregabilităţii plachetare poate rezulta şi din scăderea producţiei trombocitare de 
ADP şi TxA2, indusă de PGI2 (via cAMP) sau de NO (via GMP) 160 . De aceea, disfuncţia 
trombocitară din uremie mimează şi efectul administrării de aspirină 161 . 

Sângerările uremice sunt cutanate (purpură, echimoze, sângerări la locurile de puncţie 
venoasă) şi mucoase (epistaxis, hemoragii digestive, metroragii), pot afecta seroasele 
(hemopericard, hemotorax) sau organele (sîngerări intracraniene, retroperitoneale). Este 
caracteristică alungirea timpului de sângerare (peste 7 minute) cu timpii de protrombină şi de 
protrombină activată normali. 

Tratamentul necesar în condiţii de hemoragii acute, ameninţătoare de viaţă sau post- 
operator, se face cu crioprecipitat şi masă eritrocitară la pacienţii care nu tolerează 
supraîncărcare volemică şi cu sânge integral proaspăt la ceilalţi. Poate fi utilă şi administrarea 
de desmopresină sau de estrogeni conjugaţi 16 -. 

Tulburările mecanismelor de apărare 

Determină o frecvenţă şi o gravitate mai mare a infecţiilor bacteriene şi virale, o 
incidenţă mai mare a neoplaziilor şi un răspuns slab la vaccinuri T-dependente (hepatită B). Pe 
de altă parte, pot fi responsabile de creşterea stresului oxidativ şi inflamaţie, dar şi de toleranţa 
mai bună a homogrefelor renale 163 . 

Retenţia de toxine uremice şi de citokine consecutivă reducerii severe a funcţiei renale 
generează mediul uremie, care induce diferenţierea preferenţială a celulelor stern 
hematopoietice spre celule aparţinând sistemului înnăscut în dauna celor ale sistemului 
adaptativ, fenomen asemănător celui de îmbătrânire şi care ar explica numărul mare de 

polimorfonucleare şi monocite contrastând cu limfopenia observate în uremie. Pe de altă parte, 
mediul uremie poate afecta atât sistemul înnăscut. - polimorfonuclearele şi monocitele sunt în 
număr mare şi prezintă semne de activare, produc mediatori ai inflamaţiei, dar sunt funcţional 
ineficiente (fagocitoză, şi bactericidie scăzute), cât şi pe cel adaptativ: limfocitele T şi B sunt 
în număr mic şi au semne de activare, dar raportul dintre celulele pro-inflamatorii şi cele care 
răspund specific (producţie de anticorpi, celule T efectorii) la stimulare antigenică este în 
favoarea celor pro-inflamatorii 164 . 

în plus, tendinţa la infecţii poate fi amplificată de o serie de factori favorizanţi care 
intervin la bolnavii uremiei: co-morbidităţi (diabet zaharat), leziunile tegumentelor şi 
mucoaselor determinate de uremie, puncţiile venoase repetate, căile de abord pentru dializă, 
dismicrobismul - facilitat de tulburările de apărare, de antibioterapia repetată şi expunerea 
frecventă la flora de spital - şi tratamentul imunosupresiv la pacienţii transplantaţi. 

Complicaţiile cutanate 

Sunt întâlnite mai ales la bolnavii dializaţi, au de obicei un efect negativ semnificativ 
asupra calităţii vieţii, dar unele, - arteriolopatia calcifiantă uremică (calcifilaxia) şi dermopatia 
fibrozantă nefrogenă, - pot determina decesul. 

Hiperpigmentarea tegumentelor este determinată de acumularea în derm a unor 
pigmenţi eliminaţi pe cale urinară (urocrom, uroeritrină) şi de produşi de oxidare a lipidelor. 
Arcul unghial (Terry) este observat la pacienţi cu uremie, dar este întâlnit relativ frecvent şi în 
populaţia generală. Pielea uscată (xerozis) şi hiperkeratoza sunt relativ frecvente, pot lua 
ocazional forma ihtiozei şi contribuie la patogenia pruritului uremie. Formarea de cristale de 
uree - chiciura uremică - prin evaporarea apei din sudoare este rar întâlnită, fiind specifică 
pacienţilor cu valori foarte mari ale ureei serice şi igienă deficitară 165 . 

Pruritul uremie apare la 40% dintre bolnavii dializaţi. Poate fi localizat sau generalizat, 
cu accentuare nocturnă. A fost asociat cu reducerea şanselor de supravieţuire 166 . La realizarea 
pruritului uremie pot participa: sindromul malnutriţie - inflamaţie - ateroscleroză, 
supraexpresia receptorilor opioizi p în raport cu cei k, creşterea concentraţiilor calciului în derm 
consecutiv hiperparatiroidismului secundar, uscăciunea pielii rezultând din atrofia glandelor 
sebacee, secreţia sudoripară modificată şi anomaliile de arborizaţie a filetelor nervoase cutanate 
de tip C 165 . Este recomandată abordarea terapeutică gradată. Optimizarea tratamentului prin 
dializă, utilizarea membranelor cu biocompatibilitate înaltă, controlul hiperparatiroidismului 
secundar şi ameliorarea stării de nutriţie sunt primele măsuri indicate 165 . Tratamentul topic este 
pasul următor: emoliente ale pielii cu un conţinut mare de apă, în caz de eşec fiind recomandată 
suplimentarea emolientelor cu ulei de primulă, de floarea-soarelui sau de măsline şi uleiuri de 
baie conţinând lipide naturale şi endocanabioizi. Tratamentul corporal general cu raze 
ultraviolete cu bandă largă (280-315 nm), 3 şedinţe pe săptămână, 8-10 şedinţe în total, poate 
ameliora pruritul pentru câteva luni. Gabapentin (100-300 mg, după şedinţa de dializă) a redus 
pruritul în câteva studii controlate. Util pare şi cărbunele activat, ca şi talidomida (controlul 
inflamaţiei), recomandate în pruritul sever. 

Arteriolopatia calcificantă uremică (calcifilaxia) este legată patogenic de dezechilibrul 
dintre inhibitori şi activatorii calcificării vasculare (vezi Tulburările metabolismului 
mineral). Leziunea caracteristică include ulceraţia epidermică, necroza dermului 

şi calcificările mediei vaselor arteriale mici dermice şi hipodermice, dar biopsia cutanată este 
rar practicată din cauza vindecării dificile a plăgii. Tratamentul constă în primul rând în 
îngrijirea meticuloasă a leziunilor (toaleta chirurgicală), antibioterapie şi analgezie. în al doilea 
rând, trebuie corectate tulburările metabolismului fosfo-calcic, întremptă administrarea 
chelatorilor de fosfaţi calcici, a derivaţilor vitaminei D şi a anticoagulantelor dicumarinice. 
Paratiroidectomia ameliorează evoluţia leziunilor şi trebuie practicată rapid. Tiosulfatul de 
sodiu prin chelarea calciul şi acţiunea antioxidantă poate fi util. Au mai fost încercaţi cu 
rezultate bune bifosfonaţii (prin inhibiţia procesului de calcifîcare şi a inflamaţiei) şi 
Oxigenoterapia hiperbară (favorizează vindecarea plăgilor şi reduce riscul infecţiilor) 165 . 

Dermopatia fibrozantă nefrogenă este o afecţiune asemănătoare sclerozei sistemice, 
extrem de rară (sub 400 de cazuri comunicate), legată cauzal de administrarea substanţelor de 
contrast pentru imagistica prin rezonanţă magnetică care conţin gadolinium. Macromoleculele 
conţinând gadolinium sunt retenţionate în BCR şi disociază, formând microparticule insolubile 
cu fosfaţii, care sunt apoi preluate de macrofage. Macrofagele interacţionează cu fibroblaştii 
dermici, care devin secretori de mucină, procese amplificate de acidoză şi inflamaţie. 
Debutează ca papule, noduli sau plăci eritematoase indurate, edemaţiate, cu dispoziţie simetrică 
la nivelul coapselor, gambelor, antebraţelor sau al încheieturii mâinilor, care confluează în zile 
- săptămâni, pielea îngroşându-se pronunţat, pînă la o consistenţă lemnoasă şi capătă aspectul 
de „coajă de portocală”. Leziunile progresează proximal, mobilizarea membrelor afectate este 
limitată şi dureroasă. Deşi nu determină direct decesul, din cauza complicaţiilor, este asociată 
cu o mortalitate de 30% 165 . Nu există un tratament eficient, dar unii pacienţi răspund la doze 
mari de prednison. De aceea, măsurile de prevenţie, adică evitarea explorărilor cu gadolinium 
la pacienţi cu BCR, au un rol primordial. 

Complicaţiile neuro-psihice 

Polineuropatia periferică uremică are ca substrat demielinizarea şi degenerescenţa 
axonală indusă fie de mediul uremie sau de hiperparatiroidism, fie de co-morbidităţi (diabet 
zaharat, ateroscleroză) sau de carenţe vitaminice sau de fier 167 . Deşi poate fi decelată când 
creatinina creşte peste 2 mg/dl prin reducerea vitezei de conducere, este simptomatică („tălpi 
fierbinţi”) la numai 9%, dar devine dizabilitantă la 13% 168 . Este senzitivo-motorie şi are 
evoluţie centripetă, simetrică. 

Encefalopatia uremică este considerată ca având natură dismetabolică, fiind probabil 
produsă de compuşi biguanidinici retenţionaţi în uremie care interferă cu pompele ionice sau se 
comportă ca falşi neurotransmiţători. Se instalează progresiv la pacienţi cu RFG sub 15 ml/min 
(apariţia fiind favorizată de tulburările hidro-electrolitice şi acido-bazice). Evoluează de la 
apatie, la tulburări de concentrare, inversarea ritmului somnului, confuzie, delir şi comă. Sunt 
asociate şi tulburări motorii, aterixis, mioclonii, rar convulsii tonico-clonice. Constituie 
indicaţie pentru iniţierea de urgenţă a dializei 167 . 

Alterarea cognitivă are ca substrat rarefierea substanţei albe encefalice (leukoaraiosis) 
şi infarcte subclinice, iar în stadii mai avansate şi atrofia corticală, determinate în principal de 
afectarea arterelor mici ale creierului, arterio- sau aterosclerotică, ale cărei consecinţe sunt 
amplificate de anemie şi de variaţiile volemiei induse de hemodializă. La persoanele cu RFG 
sub 60 ml/min, riscul alterării cognitive este cu 23% mai mare, iar progresia în timp a alterării 
mai accelerată, decât la cele cu funcţie 

renală normală. La bolnavi hemodializaţi cu vârste peste 55 de ani, comparativ cu populaţia 
generală de aceeaşi vârstă probabilitatea alterării cognitive era de peste 3 ori mai mare. Numai 
13% dintre bolnavii hemodializaţi investigaţi aveau funcţii cognitive normale, 40% aveau 
deficite majore compatibile cu demenţa, dar deficitul cognitiv era înregistrat în diagnostic la 
numai 3% 169 . Deci, deficitul cognitiv este frecvent sever, dar rar diagnosticat. 

Delirul, apariţia delirului la pacienţi cu BCR avansată poate fi pusă pe seama afectării 
cerebro-vasculare, a dezechilibrelor osmolare şi acido-bazice exacerbate la iniţierea 
tratamentului prin dializă şi a medicamentelor a căror farmacocinetică este modificată în 
insuficienţa renală (morfină, gabapentin, aciclovir, valaciclovir, ganciclovir, cefalosporine). 
Un factor precipitant important îl constituie şi spitalizarea, mai ales la pacienţii cu alterare 
cognitivă moderată 167 . 

Tratamentul alterărilor cognitive şi al delirului presupune depistarea - grevată de lipsa 
de consens asupra testelor psihometrice - educarea pacientului şi a familiei, suport non- 
farmacologic şi abia apoi tratament medicamentos. Perioadele de delir pot fi tratate cu 
haloperidol, risperidona sau olanzapină, administrate pentru perioade scurte de timp 167 . 

Depresia afectează până la o treime dintre pacienţii cu BCR, mult mai frecvent decât în 
populaţia generală (2-4%) sau în alte boli cronice (14% la cei cu insuficienţă cardiacă) 167 . 
Depresia este un predictor independent al mortalităţii la bolnavii dializaţi, probabil din cauza 
asocierii cu non-aderenţa şi abandonului tratamentului prin dializă şi a suicidului frecvent (de 
15 ori mai frecvent decât în populaţia generală). Pe de altă parte, depresia este în relaţie 
biunivocă cu inflamaţia şi malnutriţia: inflamaţia este mai frecventă la cei deprimaţi, iar 
depresia poate creşte gradul inflamaţiei şi accentua malnutriţia. Nivelurile serice scăzute ale 
serotoninei sunt caracteristice depresiei şi pot creşte agregabilitatea reversibilă plachetară. 
Tratamentul este asemănător celui recomandat populaţiei generale: terapie cognitivă 
comportamentală, urmată de administrarea de inhibitori ai recaptării serotoninei. 

Administrarea medicamentelor în Boala cronică de rinichi 

Deficitul funcţional renal poate modifica mult efectele medicamentelor prin reducerea 
excreţiei pe cale urinară (a medicamentelor sau a metaboliţilor lor) şi prin reducerea legării lor 
de proteinele plasmatice, rezultând niveluri serice mai înalte, potenţarea acţiunii şi/sau a 
efectelor adverse. în acelaşi timp, poate fi modificată şi interacţiunea cu receptorii tisulari, 
determinând diminuarea sau exacerbarea efectului farmacodinamic. De aceea, dozele trebuie 
ajustate în funcţie de nivelul eRFG. 

Pe de altă parte, medicamentele sau metaboliţii lor pot avea efect nefrotoxic, direct sau 
mediat de acţiunea lor farmacodinamică. în plus, metodele de tratament substitutiv renal pot 
modifica relaţia organism - medicamente. 

De aceea, prescrierea corectă a medicamentelor în BCR presupune următorii paşi: 

1) Cu cât numărul medicamentelor administrate este mai mare, cu atât se reduce 
aderenţa la schema terapeutică şi creşte riscul reacţiilor adverse neaşteptate. De aceea, primul 
pas este identificarea condiţiei patologice care necesită neapărat tratament, definirea unui 
obiectiv terapeutic şi a criteriilor clinice sau de laborator în funcţie de 

care este evaluat răspunsul terapeutic. în plus, trebuie preferate medicamentele administrate în 
priză unică, pentru a reduce cât mai mult numărul de comprimate care vor fi administrate într- 
o zi; 

2) Alegerea, în funcţie de obiectivul terapeutic, a medicamentului care are com¬ 
portamentul farmacologic cel mai puţin modificat de insuficienţa renală şi potenţialul toxic, 
renal şi extrarenal, minim (tabelul 25.9). Pentru aceasta, trebuie analizate cu atenţie indicaţiile, 
contraindicaţiile, efectele adverse şi modificările de doze impuse de insuficienţa renală înscrise 
de producătorul medicamentului în prospect; 

Tabelul 25.9. Precauţii în administrarea unor medicamente în Boala cronică de rinichi 2 _ 


Medicamente 

Precauţii 

Antagonişti ai sistemului 
renină angiotensină 
aldosteron (anti-reninice, 
inhibitori ai enzimei de 
conversie a angiotensinei, 
blocanţi ai receptorilor 
angiotensinei II, antagonişti 
ai aldosteronului) 

• De evitat la pacienţii suspectaţi de stenoză a arterei renale. 

• Atunci când eRFG este sub 45 ml/min, este recomandată iniţierea trata¬ 
mentului cu doza minimă. 

• Este recomandată măsurarea eRFG şi a potasiului seric după o săptămână de 
la iniţierea tratamentului sau după creşterea dozelor. 

• Tratamentul va fi întrerupt temporar în caz de boli intercurente, administrarea 
planificată a substanţelor de radiocontrast, pregătirea colonului pentru 
colonoscopie sau preoperator. 

• Administrarea nu va fi oprită de rutină atunci când eRFG scade sub 30 ml/min, 
deoarece au în continuare efect reno-protector. 

Beta-blocante 

• Este recomandată reducerea cu 50% a dozelor atunci când eRFG scade sub 30 
ml/min. 

Diaoxină 

• Este recomandată ajustarea dozei în funcţie de nivelul plasmatic. 

Analgezice 

Antiinflamatoare non- 
steroidiene 

• De evitat când eRFG scade sub 30 ml/min. 

• Tratamentul prelungit este contraindicat atunci când eRFG scade sub 30 
ml/min. 

• De evitat asocierea cu antagonişti ai sistemului renină-angiotensină- 
aldosteron. 

• Nu vor fi prescrise la pacienţi trataţi cu litiu. 

Opioizi 

• Dozele vor fi reduse când eRFG scade sub 60 ml/min. 

• Vor fi utilizaţi cu precauţie la pacienţi cu eRFG sub 15 ml/min. 

Antibiotice 
• Penicilina 

• Risc de cristalurie când eRFG este sub 15 ml/min şi sunt administrate doze 
mari. 

• Neurotoxicitea când eRFG este sub 15 ml/min şi sunt administrate doze mari. 

• Aminoglicozide 

• Este recomandată reducerea dozelor sau mărirea intervalului dintre prize atunci 
când eRFG scade sub 60 ml/min. 

• Este recomandată monitorizarea nivelului seric. 

• Este contraindicată asocierea cu alţi agenţi ototoxici (furosemid). 

• Macrolide 

• Este recomandată reducerea dozelor cu 50% când eRFG scade sub 30 ml/min. 

• Fluorochinolone 

• Este recomandată reducerea dozelor cu 50% când eRFG scade sub 15 ml/min. 

• Tetracicline 

• Este recomandată reducerea dozelor când eRFG scade sub 45 ml/min. 

• Pot creşte retenţia azotată. 

Tabelul 25.9. (continuare) 


Medicamente 

Precauţii 

• Antifungice 

• Amfotericina poate fi administrată atunci când eRFG sub 60 ml/min, numai 
dacă nu există alternativă terapeutică. 

• Este recomandată reducerea dozelor de întreţinere de fluoconazol cu 50% când 
eRFG scade sub 45 ml/min. 

• Este recomandată reducerea dozelor de fluocitocină când eRFG scade sub 60 
ml/min. 

Antidiabetice 
• Sulfoniluree 

• Este recomandată evitarea agenţilor care sunt excretaţi predominant pe cale 
renală (gliburid, glibenclamid). 

• Poate fi indicată reducerea dozelor chiar şi pentru agenţii care sunt 
metabolizaţi şi excretaţi hepatic (gliclazidă, glichidonă). 

• Insulina 

• Este parţial metabolizată renal şi poate fi necesară reducerea dozelor când 
eRFG scade sub 30 ml/min. 

• Metformin 

• Probabil, poate fi utilizat în siguranţă când eFRG este mai mare de 45 ml/min. 

• Când eRFG scade sub 45 ml/min este recomandată revizuirea administrării. 

• Probabil, ar trebui evitat când eRFG scade sub 30 ml/min, dar dacă filtratul 
glomerular este stabil, poate fi administrat în funcţie de raportul risc- 
beneficiu. 

• Este recomandată întreruperea în cazul în care apar simptome acute. 

Hipolipemiante 
• Statine 

• Administrarea la pacienţi cu eRFG sub 30 (15) ml/min sau sub dializă nu 
creşte riscul toxicităţii. Poate fi necesară ajustarea dozelor. 

• Fibraţi 

• Poate creşte creatinina serică cu 0,13 mg/dl, probabil prin competiţie pentru 
excreţia tabulară 

Antineoplazice 
• Cisplatin 

• Este recomandată reducerea dozei atunci când eRFG scade sub 60 ml/min. 

• Este contraindicat atunci când eRFG scade sub 30 ml/min. 

• Melfalan 

• Este recomandată reducerea dozei atunci când eRFG scade sub 60 ml/min. 

• Metotrexat 

• Este recomandată reducerea dozei atunci când eRFG scade sub 60 ml/min. 

• De evitat, dacă este posibil, atunci când eRFG scade sub 15 ml/min. 

Anticoagulante 
• Heparină cu masă mole¬ 
culară mică 

• Este recomandată reducerea dozei la jumătate atunci când eRFG scade sub 30 
ml/min. 

• La pacienţii cu risc mare de sângerare este recomandată trecerea pe heparină 
convenţională sau monitorizarea nivelului plasmatic al factorului Xa. 

Reducerea dozei atunci când eRFG scade sub 60 ml/min. 

• Warfarină 

• Risc crescut de sângerare atunci când eRFG scade sub 30 ml/min. 

• Este recomandată reducerea dozelor şi monitorizare atentă, atunci când eRFG 
scade sub 30 ml/min. 

Alte medicamente 
• Litiu 

• Nefrotoxic (disfoncţii tubulare) după tratament prelungit, chiar dacă nivelurile 
sunt menţinute în domeniul terapeutic. 

• Este recomandată monitorizarea nivelurilor eRFG, electroliţilor şi litiului la 6 
luni. 

• Asocierea cu anti-inflamatorii non-steroidiene este contraindicată. 


Informaţii detaliate despre ajustarea dozelor pot fi găsite la http://www.aafp.org/afp/2007/0515/pl487.html . 

3) Ajustarea dozei medicamentelor alese se poate face fie prin reducerea dozei la 
fiecare priză (indicată mai ales în cazul antihipertensivelor, anticoagulantelor şi 
antidiabeticelor), fie prin mărirea intervalului dintre administrări (medicamente cu timp de 
înjumătăţim lung), în funcţie de: 

a. Nivelul eRFG; în general niveluri mai mari de 60 ml/min nu impun modificări ale 
dozelor, în timp ce valori mai mici de 30 ml/min impun ajustări importante sau chiar 
contraindică anumite medicamente. De remarcat că în cazul variaţiei mari de la o zi la alta a 
creatininei serice, ecuaţiile utilizate pentru estimarea RFG nu sunt valide; 

b. Masa corporală; în cazul edemelor se scad din masa corporală actuală 5 kg dacă 
există numai edeme pretibiale, 10-15 kg dacă edemele sunt generalizate şi 20 kg dacă există 
revărsate seroase. La persoanele obeze, masa corporală va fi calculată cu ajutorul formulei: 


, ~ •* V-20 

MQ = 50 + 0,75 (I - 150) + —-— 


(pentru femei, se înmulţeşte cu 0,90), în care MCI - masa corporală ideală, î - înălţimea în cm; V - vârsta în ani. 

c. Starea funcţională a altor organe care ar influenţa parametrii farmacocinetici; de 
exemplu, afectarea concomitentă a ficatului impune reducerea dozelor cu încă 20%. 

Ajustarea dozei medicamentelor se poate face fie prin reducerea dozei la fiecare priză 
(indicată mai ales în cazul antihipertensivelor, anticoagulantelor şi antidiabeticelor), fie prin 
mărirea intervalului dintre administrări (medicamente cu timp de înjumătăţire lung). 

d. Hemodializa şi dializa peritoneală modifică atât eliminarea, cât şi distribuţia 
medicamentelor. Şi aceste efecte trebuie luate în calcul atunci când se face prescrierea; 

e. în general, mai ales în cazul antibioticelor, dozele de încărcare trebuie să fie cele 
normale, ajustarea se face pentru dozele de întreţinere; 

4) După iniţierea tratamentului, pacientul va fi urmărit cu atenţie atât pentru atingerea 
obiectivelor terapeutice propuse, cât şi pentru a surprinde eventualele modificări neaşteptate 
ale evoluţiei care pot fi atribuite efectelor adverse. în cazul medicamentelor cu fereastră 
terapeutică mică (digoxin, aminoglicozide, unele imunosupresoare), este indicată 
monitorizarea nivelurilor plasmatice, iar în cazul celor cu potenţial nefrotoxic, monitorizarea 
eRFG 170 . 

5) Preparatele din plante şi suplimentele medicale nutriţionale care pot fi eliberate fără 
prescripţie sunt contraindicate pacienţilor cu BCR 2 . 

Pregătirea pentru iniţierea tratamentului substitutiv renal 

Atunci când complicaţiile determinate de declinul funcţional renal pun în pericol 
supravieţuirea pacienţilor intră în discuţie tratamentul substitutiv renal prin hemodializă, 
dializă peritoneală sau transplant renal. Aceste metode sunt complementare şi trebuie 
recomandate astfel încât să poată fi obţinută cea mai bună recuperare a pacientului cu cele mai 
mici costuri. Cele mai bune rezultate în termeni de calitate a vieţii şi supravieţuire le are 
transplantul renal, în timp ce hemodializa şi dializa peritoneală au rezultate similare, 
acceptabile. De aceea, oportunitatea transplantului trebuie analizată în fiecare caz, iar pacienţii 
eligibili - cei fără cancer activ, fără infecţii active (virusuri hepatitice, HIV, tuberculoză) şi fără 
afecţiuni care determină reducerea la sub 2 ani a şanselor de supravieţuire - trebuie înscrişi pe 
listele de aşteptare 178 . 

Toate cele trei metode presupun pregătirea bolnavilor înainte de iniţiere: transplantul 
renal - evaluare aprofundată şi serotipare, hemodializa - realizarea căii de abord vascular, 
dializa peritoneală - inserarea cateterului peritoneal şi instruirea bolnavilor în tehnică. De 
asemenea, toate metodele de tratament substitutiv renal presupun implicarea directă a 
pacientului. în plus, există puţine contraindicaţii medicale absolute pentru fiecare dintre 
metode. De aceea, este esenţial ca bolnavul să înţeleagă avantajele şi dezavantajele fiecărei 
metode şi să o aleagă în cunoştinţă de cauză pe aceea care i se potriveşte cel mai bine. Mai 
mult, iniţierea în condiţii de urgenţă a dializei este asociată cu un prognostic defavorabil atât 
pe termen scurt, cât şi pe termen lung. Ca urmare, planificarea pentru iniţierea tratamentului 
substitutiv renal trebuie făcută atunci când eRFG începe să scadă sub 30 ml/min, iar pregătirea 
propriu-zisă, atunci când eRFG este sub 20 ml/min 2 . 

începerea tratamentului prin dializă este indicată atunci când eRFG este cuprins între 10 
şi 5 ml/min sau atunci când apar simptome care pot fi atribuite uremiei - serozite, anomalii 
cognitive, malnutriţie refractară la intervenţie dietetică - respectiv tulburări ale echilibrului 
acido-bazic sau hidric (HTA, edeme) care nu pot fi corectate prin tratament conservator. 
Transplantul renal poate fi practicat la pacienţi dializaţi sau nu (transplant renal pre-emptiv, 
care intră în discuţie la pacienţii cu eRFG sub 15-20 ml/min la care este dovedită progresia 
ireversibilă a BCR în cele 6-12 luni precedente) 2,178 . 

La pacienţii cu vârste biologice înaintate, cu multiple co-morbidităţi, dializa nu creşte 
semnificativ şansele de supravieţuire, dar reduce calitatea vieţii. în aceste situaţii tratamentul 
paliativ este discutat ca opţiune alternativă. 


Modele de îngrijire a Bolii cronice de rinichi 

îngrijirea pacienţilor cu BCR este multidisciplinară 2 . în principiu, depistarea pacienţilor 
cu BCR, monitorizarea şi îngrijirea celor cu risc mic-mediu revin medicilor de famiîie, în timp 
ce aceia cu risc mare-foarte mare sunt monitorizaţi şi trataţi de specialişti nefrologi. Trimiterea 
pentm consult nefrologic a pacienţilor cu BCR, poate fi necesară în unele situaţii imediat sau 
de urgenţă (tabelul 25.10). 


Tabelul 25.10. Indicaţiile de trimitere pentru consult nefrologic a pacienţilor cu BCR 


2,3 


Trimitere imediată 

(risc foarte mare de evoluţie 
nefavorabilă pe termen scurt în 
absenţa asistenţei nefrologice) 

• Injurie acută rinichiului (creşterea de 1,5 ori a creatininei serice în interval 
de 7 zile) 

Criză hipertensivă (>180/120 mmHg) 
eRFG <15 ml/min 

Tulburări hidro-electrolitice sau acidoză severă 

Trimitere de urgenţă 

(precizarea rapidă a diagnosticului 
permite intervenţia terapeutică 
adecvată) 

Hematurie non-urologică + cilindri hematiei + albuminurie 300 mg/g Cr ± 
ITA (sindrom nefritic) 

Albuminurie >3000 mg/g + hipoalbuminemie ± edeme ± HTA (sindrom 
nefrotic) 

HTA rezistentă la tratament (>4 anti-hipertensive) 

Progresie accelerată a BCR (reducere a eRFG: 5 ml/an) 

Trimitere de rutină 

(este necesară asistenţă nefrologică) 

BCR cu risc mare - foarte mare 

Hematurie persistentă non-urologică 

Nefropatii ereditare 

Suspiciune de boală sistemică (de exemplu, LES) 

Litiază renală recurentă sau extensivă 

Anemie (Hb <10 g/dl), hiperkaliemie, acidoză, hiperfosfatemie persistente 

Co-morbidităţile frecvente în BCR - diabet zaharat, afecţiuni cardio-vasculare - impun 
implicarea în îngrijire şi a medicilor cu alte specialităţi (diabetologie, cardiologie). De 
asemenea, mai ales atunci când eRFG scade sub 30-20 ml/min, consilierea dietetică şi 
psihologică (pentru alegerea metodei de tratament substitutiv renal) sunt importante şi devin 
necesare 2 . 

Co-morbidităţile frecvente în BCR - diabet zaharat, afecţiuni cardio-vasculare - impun 
implicarea în îngrijire şi a medicilor cu alte specialităţi (diabetologie, cardiologie). De 
asemenea, mai ales atunci când eRFG scade sub 30-20 ml/min, consilierea dietetică şi 
psihologică (pentru alegerea metodei de tratament substitutiv renal) sunt importante şi devin 
necesare 2 . 

Atunci când îngrijirea pacienţilor cu BCR este coordonată de nefrolog printr-o asistentă 
medicală specializată, se poate obţine reducerea importantă a morbidităţii necesitând spitalizare 
(-31%) şi a mortalităţii cardio-vasculare (-12%), precum şi creşterea calităţii vieţii cu scăderea 
cheltuielilor de îngrijire. Mai mult, sunt prevenite complicaţiile legate de iniţierea 
neplanificată, de urgenţă, a dializei 171 ' 173 . 

26. GLOMERULOPATII 

Dan Ştefan Vlăduţiu 

Definiţie 

Bolile glomerulare (glomerulopatiile, nefropatiile glomerulare) interesează iniţial şi 
prevalent structura (şi funcţia) diverselor elemente ale glomerulilor. în majoritatea statisticilor 
din centrele de dializă, glomerulopatiile reprezintă cea mai importantă cauză de insuficienţă 
renală cronică terminală’’ 2 . 

Termenul de “glomerulonefrită” se utilizează deseori sinonim cu cel de 
“glomerulopatie”, dar ar trebui rezervat doar formelor în care se întâlneşte inflamaţie, în special 
proliferare celulară (de ex. glomerulonefrită poststreptococică, mezangioproliferativă etc.). 

In glomerulopatiile primare, modificările sunt limitate la rinichi (iar consecinţele 
sistemice, de ex. hipertensiune arterială, edem pulmonar, uremie sunt consecutive alterării 
funcţiei glomerulare); în glomerulopatiile secundare este vorba de o suferinţă glomerulară 
apărută în cadrul unei afecţiuni generale (infecţii, boli autoimune, expuneri la medicamente). 
Din punct de vedere etiologic, glomerulopatiile primare sunt deseori idiopatice, în timp ce 
formele secundare au frecvent o cauză cunoscută 3 . 

Sub raport evolutiv, glomerulopatiile acute se dezvoltă în zile-săptămâni, cele rapid 
progresive (subacute) în săptămâni până la aproximativ 3 luni, iar cele cronice - în peste 3 luni, 
în general ani sau decenii. 

Etiologie 

Cauzele pot fi identificate doar la aproximativ jumătate dintre suferinţele glomerulare: 
infecţii, boli generale (reumatismale; neoplazii - inclusiv hematologice), afecţiuni genetice etc. 
(v. tabelul 26.1). Prevalenţa formelor idiopatice rămâne semnificativă 1,2> 3 . 

Patogeneză 

Mecanismele care duc la leziuni glomerulare pot fi: 

1. imunologice (cele mai frecvente); 

2. neimunologice - metabolice (diabetul zaharat), hemodinamice (hipertensiunea 
arterială), genetice, infecţioase (de ex. în infecţia cu virusul HIV). 

Mecanisme imunologice ale leziunilor glomerulare 

Iniţierea leziunilor glomerulare poate avea loc ca urmarea unor variate tipuri de 
perturbări imunologice 1,2< 4 : 

a) formarea de autoanticorpi îndreptaţi împotriva unor antigene glomerulare struc¬ 
turale, intrinseci (de ex. anticorpi anti-membrană bazală glomerulară); 

b) apariţia de complexe imune circulante şi depunerea lor ulterioară în corpusculii 

renali; 

c) producerea complexelor imune “in situ ”, local, intraglomerular; 

d) prezenţa unor anticorpi îndreptaţi împotriva antigenilor citoplasmatici ai 
neutrofilelor (ANCA); 

e) reacţii imune de tip celular. 

Tabelul 26.1. Cauze mai frecvente ale glomerulopatiilor 


în legătură cu infecţii 

Bacteriene 

streptococi, stafilococi, enterococi, pneumococi, meningococi, 
Salmonella thyphi, Treponema pallidum, Yersinia enterocolitica 


Virale 

hepatită B sau C, HIV, rujeolă, varicelă, parotidită epidemică, 
mononucleoză infecţioasă, ARBO-, ECHO-, Coxsackie-virasuri 


Rickettsiene 


Parazitare 

malarie, toxoplasmoză, trichineloză, filarioză, schistostomiază, 
tripanosomiază 

în boli metabolice 

Diabet zaharat 

în boli reumatismale 

Lupus, poliartrită reumatoidă, vasculite 

în afecţiuni tumorale 

Tumori solide (de ex. colon), limfoame, leucemii, gamopatii 
monoclonale 

în afecţiuni genetice 

Sindrom Alport, boala Fabry, sindrom nefrotic congenital, osteo- 
onycho-distrofie 

în legătură cu medicamente 

Anticonvulsivante, săruri de metale grele (Au, Bi, Hg), antiin- 
flamatoare nesteroidiene 

în afecţiuni circulatorii 

Hipertensiune arterială, tromboză de venă renală, pericardită 
constrictivă 

în legătură cu sarcina 

Preeclampsie, eclampsie 

în legătură cu transplantul renal 


Idiopatice 



a) Autoanticorpi îndreptaţi împotriva unor antigene glomerulare intrinseci Exemplul 
clasic pentru această situaţie este boala Goodpasture, în care apar anticorpi îndreptaţi împotriva 
unor antigene proprii localizate în lanţul 3 al colagenului de tip IV. Aceste antigene se găsesc 
atât în membranele bazale ale anselor capilare glomerulare cât şi în pereţii alveolelor 
pulmonare. Formarea de autoanticorpi cu afinitate încrucişată explică apariţia simultană a 
suferinţei renale (glomerulonefrită) şi pulmonare (alveolită). 

b) Complexele imune circulante 

Antigenele şi anticorpii corespunzători se pot combina în torentul circulator. 
Complexele imune astfel formate circulă în sînge şi se pot depune ulterior în rinichi (de ex. în 
crioglobulinemie sau glomerulonefritele postinfecţioase). Antigenele din structura 
complexelor pot fi exogene (streptococice, parazitare, virale - de ex. virusuri hepatitice B sau 
C, substanţe chimice - de ex. medicamente) sau endogene (neoantigeni tumorali, crioglobuline, 
anticorpi antinucleari, tireoglobulina). In numeroase glomerulonefrite antigenele nu pot fi 
identificate. Depunerea complexelor imune circulante în glomeruli este favorizată de suprafaţa 
endotelială întinsă şi presiunea ridicată din capilarele glomerulare, de fluxul sanguin renal 
abundent şi de eventuale afinităţi electrostatice sau structurale între complexe şi componentele 
filtrului glomerular. Complexele imune circulante au de regulă dimensiuni mari, nu trec de 
membrana bazală glomerulară şi se depun subendotelial sau în mezangiu. 

c) Complexe imune formate “in situ ” în rinichi 

în anumite glomeralopatii (de ex. membranosă) complexele imune se formează direct 
în rinichi, din antigene deja existente în glomeruli sau implantate anterior din circulaţie, la care 
se ataşează ulterior anticorpii circulanţi corespunzători. Antigenele pot fi exogene, din mediu 
(de ex. agenţi infecţioşi, medicamente) sau endogene, de la pacient (de ex. nucleosomi). Având 
dimensiuni mai mici, antigenele singure pot trece prin membrana bazală glomerulară, 
combinaţia cu anticorpii făcându-se în continuare pe versantul epitelial al membranei bazale. 
Astfel se explică de ce complexele formate ”in situ” se localizează frecvent epimembranar (şi 
mai rar în mezangiu). 

d) Anticorpii îndreptaţi împotriva componentelor citoplasmatice ale neutrofilelor 
(ANCA - Anti Neutrophil Cytoplasmic Antibodies) 

Apar în anumite vasculite şi glomerulonefrite proliferative extracapilare. Studii in vitro 
au demonstrat că ANCA proveniţi de la pacienţi cu polangeită activează, în prezenţa 
citokinelor, neutrofîlele, care suferă reacţii de degranulare, eliberează radicali liberi de oxigen 
şi aderă apoi de celulele endoteliale, pe care le lezează până la distrugere. 

e) Imunitatea de 


tip celular 


Limfocitele T pot interveni în patogeneza nefrozei lipoidice şi a unor forme de 
glomeruloscleroză focală prin secreţia de factori solubili care promovează proteinuria. Celulele 
T helper eliberează substanţe chemotactice care atrag macrofagele, activează celulele killer 
naturale şi stimulează producerea de anticorpi de către limfocitele B. Celulele T efectoare pot 
”ataca” direct antigenele de pe diversele tipuri de celule glomerulare. 

Producerea leziunilor 

Prezenţa autoanticorpilor sau a complexelor imune circulante în glomeruli poate duce la 
leziuni glomerulare pe mai multe căi, de cele mai multe ori intricate 1 - 2 ’^- 4 ’ 5 : 

- iniţiază infiltrarea glomerulilor cu leucocite (monocite, neutrofile, limfocite); la 
hipercelularitatea care rezultă se adaugă proliferarea celulelor glomerulare propriu-zise 
(endoteliale, mezangiale, epiteliale); 

- favorizează eliberarea a numeroşi mediatori ai inflamaţiei; 

- conduce la modificări inflamatorii şi trombotice ale endoteliului capilarelor 
glomerulare; 

- determină leziuni distrofice ale celulelor glomerulare care pot merge până la necroză. 

Imunoglobulinele, legate de antigenele corespunzătoare, declanşează, prin fragmentul 

Fc, cascada complementului. Rezultatul este formarea "complexului de atac membranar” 
(compus din fracţiunile C5-C9), o perforină care străpunge membranele şi lizează celulele. 
Unele fracţiuni ale complementului - C5a şi C3a - exercită un chemotactism puternic pentru 
neutrofile, monocite, macrofage 4 ’ 5 . 

Fragmentul Fc al imunoglobulinelor activează şi receptori localizaţi pe monocite, 
neutrofile, eozinofile, limfocite şi mastocite, care eliberează o gamă variată de mediatori ai 
inflamaţiei ( citokine - de ex. TNF - tumoral necrosis factor, interleukina 1, y- interferon, 
chemokine; factori de creştere - de ex. PGF - platelet-derived growth factor sau TGF- p- 
transforming growth factor-; icosanoide, de ex. prostaglandine, leucotriene; autocoizi, de ex. 
histamină, PAF - platelet activating factor, activator trombocitar). Celulele mezangiale au de 
asemenea capacitatea de a secreta citokine şi factori 

de creştere, fiind stimulate în acest sens de către imunoglobuline, de complexele imune, de 
complement, dar şi de proteinele care traversează pereţii lezaţi ai capilareler glomerulare şi 
care declanşează secreţia de matrice mezangială şi depunerea de colagen 5 . 

Mediatorii menţionaţi exercită un efect chemotactic asupra leucocitelor, stimulează 
proliferarea celulelor glomerulare intrinseci, favorizează exprimarea moleculelor de adeziune 
pe suprafaţa celulelor endoteliale precum şi agregarea şi degranularea trombocitelor. 
Leucocitele activate secretă metaboliţi activi de oxigen (radicali hidroxi, peroxizi, superoxizi, 
acid hipocloros) şi proteaze (mieloperoxidază, elastază, catepsină, gelatinază), care distrug 
celulele din jur şi matricea acestora. Fixarea fragmentului Fc al imunoglobulinelor pe receptori 
de pe celulele NK ("natural killer”) stimulează activitatea citotoxică a acestor celule ("antibody 
dependent cell mediated citotoxicity”) 4,5 . 

în ceea ce priveşte complexele imune, localizarea acestora influenţează în mare măsură 
consecinţele morfopatologice şi clinice: 

- prezenţa complexelor imune pe versantul subendotelial al membranei bazale, unde 
intră în contact cu circulaţia sistemică, duce la atragerea leucocitelor, la inflamaţie şi leziuni 
ale celulelor endoteliale; expresia clinică a acestor modificări este sindromul nefritic acut, cu 
hematurie, proteinurie, edeme, hipertensiune şi un grad variabil de azotemie; în cazurile severe 
se poate produce necroza fibrinoidă a capilarelor glomerulare, cu rupturi ale pereţilor capilari, 
proliferare celulară în spaţiul Bowman (formarea de "semilune”) şi glomerulonefrita rapid 
progresivă şi/sau microangiopatie trombotică; 

- localizarea subepitelială împiedică un contact mai apropiat între complexe şi sânge, 
respectiv celulele imune circulante, ceea ce explică de ce infiltratul celular lipseşte sau este 
minimal, răspunsul inflamator fiind iniţiat de mediatori solubili, în special de complement; 
urmarea este proteinuria importantă 1, z 5 . 

Evoluţia leziunilor 

Modificările glomerulare pot regresa sau se pot croniciza, în funcţie de cauza 
determinantă, care poate dispărea sau persista, de tipul şi severitatea iniţială a leziunilor, de 
eficienţa tratamentului. Inflamaţia cronică a glomerulilor se însoţeşte de modificări 
tubulointerstiţiale (atrofie tubulară; obstrucţie prin cilindri intratubulari şi compresiune 
extrinsecă prin edem interstiţial; infiltrat leucocitar şi fibroză în interstiţiu). Alterarea funcţiei 
renale se corelează cel mai bine cu intensitatea modificărilor tubulointerstiţiale, chiar mai exact 
decât cu histologia glomerulară. Şansele de refacere sunt mai mari dacă inflamaţia 
tubulointerstiţială este de tip acut (infiltrat leucocitar şi edem interstiţial), şi mai reduse, cu risc 
de progresiune - în prezenţa modificărilor cronice (atrofie tubulară, fibroză interstiţială) 1,2> 4> 5 . 

Un rol important în producerea leziunilor tubulointerstiţiale îl are proteinuria glo¬ 
merulară, care antrenează în aval, către tubi, lipoproteine producătoare de specii reactive de 
oxigen şi citokine activate, responsabile de leziuni ale epiteliului tubular şi de infiltratul 
interstiţial cu celule T şi macrofage. Numărul de fibroblaşti creşte în interstiţiu, prin 
transformare din celule epiteliale ("tranziţie epitelial-mezenchimală”) şi mezenchimale, sub 
acţiunea FGFT-2 (fibroblast growth factor 2), PDGF (platelet growth factor), TGF-P 
(transforming growth factor) şi a altor citokine. Fibroblaştii secretă tenascină şi fibronectină, 
care constituie matricea pe care se depune colagenul, completând procesul de fibrogeneză. 

La rândul lor, leziunile tubulare (obstrucţie, compresiune extrinsecă din partea 
interstiţiului, distracţia epiteliului) lasă glomeralii din amonte fără continuitate. 

Inflamaţia tubulointerstiţială afectează şi capilarele peritubulare, aflate în continuitatea 
capilarelor glomerulare şi a arteriolei eferente. Creşterea presiunii în patul vascular peritubular 
se propagă retrograd, ducând la "congestia” ghemului vascular glomerular, la scleroza 
mezangiului şi ulterior a întregului glomeral 1,4 ’ 5 . 

Mecanisme neimunologice ale leziunilor glomerulare 

Glomerulopatia diabetică. La pacienţii diabetici creşte presiunea intraglomerulară, se 
observă expansiunea matricei mezangiale (uneori sub forma nodulilor Ki mm elstiel- Wilson), 
apar modificări ale membranei bazale glomerulare cu proteinurie importantă şi, în final, 
glomeruloscleroză. La hipertensiunea intraglomerulară contribuie sistemul renină- 
angiotensină, prin vasoconstricţia preferenţială a arteriolei eferente indusă de angiotensina II. 
Expansiunea matricei mezangiale şi distrugerea citoskeletonului celular este favorizată de 
hiperglicemia cronică şi de produşii avansaţi de glicozilare (Advanced Glycosilation End 
Products, rezultaţi din legarea glucozei de aminoacizi sau proteine). Unele citokine, cum ar fi 
TGF-p (Transforming Growth Factor) şi VEDG (Vascular Endotelial Growth Factor), 
stimulează de asemenea producerea de matrice mezangială. Modificările membranei bazale 
glomerulare (îngroşare, alterarea barierei electrice pentru albumine, reducerea nefrinei din 
podocite) contribuie la proteinuria care reprezintă ea însăşi un factor de progresiune a suferinţei 
renale 1,2,5 . 

Hipertensiunea arterială. Propagarea valorilor tensionale crescute către ansele capilare 
glomerulare contribuie, împreună cu angiotensina II, la congestia glomerulară, care stimulează 
producerea de matrice mezangială. Hipertensiunea arterială cronică se însoţeşte de îngroşarea 
şi hialinizarea pereţilor arteriolari, cu ischemie glomerulară cronică şi scleroza corpusculilor 
renali. La proliferarea intimei arteriolare mai contribuie şi unii factori de creştere (epidermal 
growth factor, platelet-derived growth factor, citokine). Hipertensiunea malignă determină 
necroză fibrinoidă a arteriolelor şi anselor capilare glomerulare, microangiopatie trombotică şi 
insuficienţă renală cu progresiune rapidă 1,2> 3 ’ 5 . 

Boli ereditare glomerulare 

în sindromul Alport apar mutaţii pe genele care codifică sinteza lanţurilor a3, a4 şi a5 a 
colagenului de tip IV. Ca urmare, membrana bazală glomerulară se îngroaşă şi se clivează, iar 
glomerulii se sclerozează progresiv. în boala Fabry, mutaţii ale genei GLA de pe cromozomul 
X provoacă un deficit de galactozidază A şi acumularea unei glicolipide (Gb-3) în vase şi 
diverse organe, inclusiv rinichi. Numeroase forme de glomeruloscleroză focală sunt datorate 
unor defecte ale genelor care codifică proteine podocitare. 

Glomerulopatii infecţioase 

Infecţiile pot determina leziuni glomerulare prin mai multe mecanisme: 

depunerea de complexe imune circulante (de ex. glomerulonefrita 
poststreptococică, crioglobulinemia din infecţia cronică cu virusul hepatitic C); 

- stimularea formării de amiloid AA; 

- elaborarea de nefrotoxine (de ex. verotoxina, din infecţiile cu E. coli); 

- invazie glomerulară directă (de ex. virusul HIV: infecţia celulelor glomerulare induce 
formarea de TGF-p cu producerea de matrice mezangială şi scleroză) 1,2 . 

Morfopatologia glomerulopatiilor 

Glomerulopatiile reprezintă o indicaţie de bază pentru efectuarea biopsiei renale. 
Materialul obţinut prin biopsie se examinează de rutină la microscopul optic şi cu 
imunofluorescenţă/imunoperoxidază, iar în situaţii selecţionate şi la microscopul electronic. 

Microscopia optică foloseşte coloraţii variate ( hematoxilină-eozină: pentru apreciere 
generală şi diferenţierea elementelor celulare; argint-metenamină: pentru evaluarea 
membranelor bazale glomerulare şi a matricei mezangiale; PAS: pentru studiul peretelui 
capilarelor glomerulare, a capsulei Bowman, a membranelor bazale tubulare, a expansiunii 
mezangiale şi a depunerilor; *tricrom Masson: pentru colagen şi zone de scleroză, pentru 
depuneri; roşu Congo: pentru amiloid) 1 ’ 2 ’ 6 . 

Imunofluorescenţa/imunoperoxidaza analizează substanţele depuse în glomeruli. Cu 
ajutorul anticorpilor monoclonali specifici sunt căutate în primul rând depunerile imune 
(imunoglobuline, fracţiuni ale complementului), dar şi alte substanţe (de ex. fibrina). Unii 
antigeni depuşi în glomeruli se pot de asemenea evidenţia cu anticorpi monoclonali. 

Microscopia electronică oferă detalii despre membrana bazală glomerulară şi despre 
ultrastructura depunerilor şi a celulelor. Această examinare este decisivă pentru anumite 
afecţiuni, de ex. sindrom Alport, nefropatie crioglobulinemică, boala depozitelor dense. 

Principalele tipuri de leziuni care pot fi întâlnite în glomerulonefrite sunt enumerate în 
continuare 1,2 " 6 . 

♦ Proliferarea - reprezintă creşterea numărului de celule din glomerul, ca urmare a 
migrării unor elemente figurate din sânge (leucocite neutrofile, monocite etc.) sau a înmulţirii 
celulelor glomerulare intrinseci: endoteliale, mezangiale şi ale capsulei Bowman. Membrana 
bazală glomerulară împarte glomerulul intr-un compartiment endocapilar, situat către ansele 
capilare, şi unul extracapilar, subepitelial, către spaţiul urinar. în consecinţă, proliferarea poate 


fi: 


- endocapilară: creşterea numărului de celule endoteliale şi/sau mezangiale; se poate 
adăuga acumularea de leucocite şi fîbrină în glomerul (exsudaţia); 

- extracapilară: creşterea numărului de celule în interiorul capsulei Bowman, cu 
formarea de “semilune” (“crescents”); în compoziţia acestor semilune intră monocite, 
macrofage, celule capsulare parietale şi viscerale, fibrină; semilunele sunt iniţial celulare, 
fibrozându-se ulterior; ele reprezintă una dintre formele cele mai grave de afectare renală, 
ducând la dispariţia spaţiului de filtrare glomerulară. 

o Necroza anselor capilare, care este însoţită frecvent de tromboză. 

o Depunerile sunt reprezentate de material imun (imunoglobuline, complexe imune 
circulante, complement), dar şi de fibrină, amiloid etc. în raport cu membrana bazală 
glomerulară, depunerile se pot localiza: 

o subendotelial sau în mezangiu; 

o endomembranar, în membrana bazală propriu-zisă; 

o subepitelial, între membrana bazală şi celulele epiteliale viscerale ale capsulei 
Bowman (podocitele). 

Imunofluorescenţa poate diferenţia două mari tipuri de depuneri imune: 

- granulare, discontinue, constituite în general din complexe imune; 

- liniare, regulate, înşirate uniform de-a lungul membranei bazale glomerulare, 

alcătuite din anticorpi anti-membrană bazală glomerulară. 

• Leziunile membranei bazale glomerulare sunt reprezentate de îngroşare, dedublare, 
clivare, depuneri. 

• Fibroza - depunerea de colagen pe matrice extracelulară secretată de miofibroblaşti - 
poate evolua către vindecare tisulară sau, mai frecvent, către scleroză, leziune cicatriceală, de 
înlocuire a unui ţesut viabil cu unul acelular, format din colagen nestructurat. 

Leziunile pot interesa majoritatea glomerulilor (>50%), situaţie în care se vorbeşte de 
forme difuze, sau se pot limita la anumiţi glomeruli (<50%), când termenul folosit este de 
modificări focale. Dacă se ia în considerare extinderea la nivelul unui glomerul, atunci leziunile 
sunt globale (interesează cele mai multe dintre ansele unui glomerul) sau segmentale (limitate 
la anumite anse) 1 - 2 - 6 . 

Leziunile descrise pot apărea izolat, dar de cele mai multe ori se combină între ele, 
realizând diverse tipuri morfopatologice de glomerulopatii. 

Manifestări clinice în glomerulopatii 

Glomerulopatiile se exprimă clinic prin proteinurie, hematurie, edeme, hipertensiune 
arterială şi insuficienţa renală. în glomerulopatiile din bolile sistemice se adaugă 
simptomatologia extrarenală proprie acestor afecţiuni. 

Aceste manifestări nu apar de regulă izolat, ci se asociază în cadrul diverselor 
sindroame glomerulare, dintre care cele mai importante sunt 1,2 - 7 - 8 - 9 : 

• sindromul nefritic acut - reprezintă echivalentul clinic al inflamaţiei glomerulare 
acute şi se caracterizează prin apariţia, adesea brutală, a hematuriei (cu cilindri hematiei), 
proteinuriei, edemelor, hipertensiunii arteriale şi, uneori, a insuficienţei renale; intensitatea cu 
care se exprimă diferitele fenomene patologice în cadrul sindromului este variabilă, de la 
variantele complete, în care toate semnele sunt prezente, la numeroase forme incomplete, 
oligosimptomatice; substratul morfopatologic clasic al sindromului nefritic este 
glomerulonefrita proliferativă endocapilară; 

• glomerulonefrita rapid progresivă (insuficienţa renală rapid progresivă) - pacienţii 
dezvoltă insuficienţa renală pe parcursul a 1-3 luni, în asociere cu hematurie, proteinurie 
moderată şi grade variabile de edeme şi hipertensiune arterială; substratul este proliferarea 
extracapilară (semilune) în majoritatea glomerulilor; 

• sindromul nefrotic - este dominat de proteinuria masivă (peste 3,5 g/1,73 m 2 / 24 ore), 
cu consecinţele acesteia: hipoalbuminemie (sub 3 g/dl), hipoproteinemie (sub 6 g/dl), 
hiperlipemie cu lipidurie şi, frecvent, edeme; sindromul nefrotic poate avea la bază aproape 
orice tip de glomerulopatie, dar este quasiconstant în glomerulopatia cu modificări minime, 
nefropatia diabetică avansată, glomerulopatia membranoasă şi, în principiu, în prezenţa 
alterărilor membranei bazale glomerulare şi ale epiteliului podocitar; 

• anomaliile urinare asimptomatice (proteinuria şi/sau hematuria); nefropatia cu IgA 
se manifestă uneori numai prin hematuria recidivantă însoţită de proteinurie redusă; 

• insuficienţa renală cronică (glomerulonefrita cronică). 

în ultimii ani, practica nefrologică a impus creionarea unor sindroame suplimentare: 
pulmorenal, al membranelor bazale glomerulare, glomerular-vascular şi cel asociat bolilor 
infecţioase 1,2,1 . 

O glomerulopatie specifică se manifestă deseori sub forma unui anumit sindrom (de ex. 
nefroza lipoidică evoluează aproape întotdeauna cu sindrom nefrotic); alte afecţiuni 
glomerulare se pot manifesta polimorf (de ex. glomerulopatia din lupusul eritematos diseminat 
- sub forma tuturor combinaţiilor clinice menţionate). Diversele sindroame nu se exclud 
reciproc, ele se pot combina la acelaşi pacient (de ex. sindrom nefritic şi nefrotic). 

Caracterizarea unei glomerulopatii din cât mai multe puncte de vedere - clinic, 
etiopatogenetic şi histologic - este esenţială pentru un tratament specific. 

Sindromul nefritic acut 

Din punct de vedere etiologic, sindromul nefritic acut este frecvent legat de infecţii 
(bacteriene - faringoamigdalită streptococică, endocardită, septicemie, abcese viscerale, şunt 
ventriculoatrial infectat; virale; parazitare) sau de boli autoimune (în special lupus eritematos 
sistemic, crioglobulinemie, vasculite). Formele idiopatice sunt de asemenea posibile (de ex. 
majoritatea formelor de nefropatie cu IgA). 

Patogeneza este de cele mai multe ori imună, fiind vorba frecvent de depunerea 
glomerulară de complexe imune. Sindromul nefritic complet, sever, apare de regulă în 
condiţiile unei stimul antigenic masiv şi persistent. 

Substratul morfopatologic obişnuit este proliferarea endocapilară, cu infiltrarea 
glomerulului cu leucocite şi monocite şi înmulţirea celulelor endoteliale şi mezangiale. In 
formele severe, proliferarea endocapilară este difuză, în formele atenuate - focală, eventual 
limitată la mezangiu. 

Manifestări clinice. în cadrul sindromului nefritic acut se combină în proporţie 



- hematuria - principala manifestare a inflamaţiei glomerulare - apare datorită leziunilor 
din pereţii capilarelor glomerulare; sedimentul urinar „nefritic”, „activ” implică în primul rând 
hematurie glomerulară (+ proteinurie); 

• proteinuria, în general sub 3,5 g/24 ore, neselectivă - cauzată de creşterea per¬ 
meabilităţii capilarelor glomerulare; 

• edemele - urmarea retenţiei hidrosaline prin reducerea suprafeţei de filtrare 
glomerulară şi creşterea reabsorbţiei tubulare de apă şi sodiu; 

• hipertensiunea arterială - prin hipervolemie, creşterea concentraţiei sanguine a 
substanţelor prohipertensive - renină-angiotensină, endoteline, leucotriene, PAF - platelet 
activating factor, tromboxani, şi scăderea substanţelor vasodilatatoare - oxid nitric, 
prostaciclină; 

• insuficienţă renală acută, cu oligurie şi retenţie azotată - consecinţa obstrucţiei 
capilarelor glomerulare cu celule inflamatorii şi proliferarea celulelor glomerulare intrinseci, 
se poate asocia vasoconstricţie intrarenală şi contracţia celulelor mezangiale. 

Hematuria glomerulară 1,2 ’ 7> 12 

Hematuria este patologică atunci când depăşeşte 1-2 hematii/câmp microscopic, în 
sedimentul urinar centrifugat, examinat cu obiectivul mare al microscopului (mărire de 40 x - 
“high power field”). Ea poate fi macroscopică, când culoarea roşie a urinei este vizibilă cu 
ochiul liber, sau microscopică, când hematiile pot fi evidenţiate doar prin examinare la 
microscop. Hematuria asimptomatică este microscopică şi nu este însoţită de edeme, 
hipertensiune arterială sau oligurie - insuficienţă renală. 

Clasificarea hematuriei se face în glomerulară şi postglomerulară. Doar 10-20% dintre 
hematurii sunt de natură glomerulară, proporţia fiind mai mare la copii şi mai mică la adulţi. 
Hematuria postglomerulară are cauze multiple: litiază renourinară, neoplasme (vezică urinară, 
prostată, tumoră Wilms), infecţii (de ex. cistită hemoragică, tuberculoză renală), afecţiuni 
vasculare (infarcte renale, tromboză de venă renală, necroză papilară), hipercalciurie, 
hiperoxalurie, traumatisme etc. 

Pentru originea glomerulară a hematuriei pledează: 


contextul 


clinic (apariţia hematuriei în paralel cu o infecţie respiratorie superioară sugerează nefropatia 
cu IgA; asocierea cu surditate şi tulburări oculare - sindromul Alport etc.); 


combinaţia 


dintre hematurie şi proteinurie peste 2-3 g/24 ore, edeme sau hipertensiune arterială; 

- urină bmnă, ”cu aspect de coca-cola”; prezenţa cilindrilor hematiei; aspectul 
deformat, dismorf al hematiilor (observabil, cel mai bine, la microscopia în contrast de fază). 

La toţi pacienţii cu hematurie trebuie excluse afecţiuni ale tractului renourinar, prin 
evaluare clinică, imagistică şi urologică. Prezenţa coagulilor de sânge în urină constituie un 
argument pentru originea postrenală, urologică, a hematuriei. 

Glomerulonefrita acută poststreptococică 

Definiţie, epidemiologie 

Glomerulonefrita acută poststreptococică continuă să fie exemplul clasic de sindrom 
nefritic acut. Suferinţa renală apare la câteva săptămâni după o infecţie streptococică şi are ca 
substrat proliferarea glomerulară endocapilară. 

La nivel mondial global, glomerulonefrita poststreptococică rămâne principala formă de 
suferinţă glomerulară la copii. In ultimele decenii incidenţa s-a redus semnificativ în ţările 
dezvoltate dar a rămas ridicată în regiunile cu standard socioeconomic precar. Riscul de a face 
glomerulonefrită după o infecţie cu o tulpină de streptococ nefritogen contractată în cursul unei 
epidemii este de 10-15%; episoadele subclinice sunt de 4-10 ori mai frecvente decît cele 
manifeste. Incidenţa depinde de factori genetici şi de mediu (faringoamigdalitele streptococice 
sunt mai dese iarna şi primăvara, impetigo - vara). 

Incidenţa maximă a afecţiunii este între 5-15 ani, fiind rară sub 2 ani şi peste 40. Este 
mai frecventă la sexul masculin 1,2 ’ 3> 9 . 


Etiologie 


Glomerulonefrita apare după faringoamigdalite sau infecţii cutanate (erizipel, impetigo) 
cu streptococi p-hemolitici din grupul A (tulpinile “nefritogene” 1,3,4, 6, 12,25,29,49 pentru 
infecţiile faringoamigdaliene, şi 2, 49, 55, 57, 60 pentru infecţiile cutanate; serotipul 49 este 
tulpina care se asociază cel mai frecvent cu glomerulonefrita). 

Patogeneză 

Leziunile renale sunt declanşate de prezenţa complexelor imune în glomerul. Formarea 
complexelor poate avea loc: 

• “in situ” (în rinichi): antigenele streptococice se pot “planta” în rinichi, 
imunoglobulinele fîxându-se ulterior pe aceste antigene; acesta pare să fie mecanismul prin¬ 
cipal; 

• circulante: pacienţii cu glomerulonefrită poststreptococică au frecvent asemenea 
complexe, în compoziţia cărora intră antigene streptococice, IgG şi C3 

Principalele antigene nefritogene par să fie NAPIr (nephritis-associated plasmin 
receptor), o enzimă glicolitică, şi SPE B (streptococal pyrogenic exotoxin B), o proteinază. Pe 
lângă capacitatea de a forma complexe imune, aceste antigene pot activa direct calea alternativă 
a complementului şi producerea de citokine proinflamatorii ■ ’ 3 ’ 9 . 

Morfopatologie 

La microscopia optică aspectul este de glomerulonefrită proliferativă endocapilară 
difuză, cu depuneri, infiltrat leucocitar în glomeruli şi proliferarea celulelor endoteliale. 
Formarea de semilune este rară şi implică un prognostic rezervat. La imunofluorescenţă, 
depunerile - prezente în mezangiu şi pereţii capilarelor glomerulare - conţin IgG şi C3. La 
microscopia electronică, depunerile au aspect granular, fiind localizate subepitelial 
("grămăjoare” - ”humps”), în mezangiu şi subendotelial. De cele mai multe ori modificările 
histologice cedează progresiv, în decurs de săptămâni-luni; proliferarea mezangială segmentală 
poate persista timp mai îndelungat. 

Manifestări clinice 

Glomerulonefrită este precedată de o infecţie streptococică faringoamigdaliană sau 
cutanată. In mod caracteristic, între infecţie şi manifestările de suferinţă renală există o perioadă 
de latenţă de 1-4 săptămâni (pentru faringoamigdalită), respectiv 2-6 săptămâni (pentru 
erizipel, impetigo). 

Debutul clinic al bolii este în general brutal, cu: 

• hematurie, practic constantă, uneori macroscopică, cu hematii deformate, 
dismorfe, cilindri hematiei; 

• proteinurie, de regulă subnefrotică; la aproximativ 30% dintre pacienţi depăşeşte 3,5 
g/24 ore; este neselectivă; 

• edeme: se localizează mai ales periorbitar şi la nivelul membrelor inferioare şi se 
însoţesc de creştere în greutate; edemele faciale sunt mai accentuate dimineaţa; 

• hipertensiune 
arterială, de regulă moderată, mai rar severă şi cu encefalopatie hipertensivă (cefalee, tulburări 
de vedere, convulsii, tulburări de cunoştinţă până la comă); insuficienţa cardiacă poate apărea 
datorită hipervolemiei şi hipertensiunii (cu dispnee, ortopnee, tuse, cardiomegalie, ritm de 
galop şi chiar edem pulmonar acut); 

• insuficienţă renală, în general moderată, cu oligurie; anuria este rară şi poate sugera 
glomerulonefrită proliferativă extracapilară, mai ales dacă este persistentă; 

• simptomatologie generală: febră, greţuri, dureri abdominale, paloare (anemie 
discretă) 1,2, . 

Examinări de laborator 

Examenul de urină arată, pe lângă hematurie (cu cilindrii hematiei ) şi proteinurie, 
leucociturie moderată, cilindri granuloşi şi epiteliali. 

Creatinina şi ureea din sânge sunt în general normale sau moderat crescute (ureea de 
regulă disproporţionat faţă de creatinină); în formele severe, azotemia poate fi semnificativă. 

Având în vedere intervalul lung dintre infecţie şi glomerulonefrită, culturile bacteriene 
nu mai evidenţiază streptococul p-hemolitic decât la aproximativ un sfert dintre pacienţii cu 
faringoamigdalită; procentul este mai mare la cei cu impetigo. 

Anticorpii antistreptococici sunt importanţi pentru diagnosticul anamnestic al unei 
infecţii recente: 

• antistreptolizina O (ASLO): începe să crească la 10-14 zile de la debutul infecţiei 
streptococice, atinge nivelul maxim la 3-4 săptămâni, scăzând ulterior încet; tratamentul 
antibiotic precoce poate atenua creşterea titrului acestor anticorpi; nu se poate stabili o legătură 
între nivelul titrului ASLO şi gravitatea glomerulonefritei; în infecţiile cutanate, streptolizina 
se leagă de lipidele din piele, ceea ce atenuează răspunsul imun şi reduce valoarea diagnostică 
a dozării acestor anticorpi; 

• antidezoxiribonucleaza B (ADNaza B) şi antihialuronidaza (AH) sunt mai specifice 
pentm infecţiile cutanate; 

• anticorpii împotriva endostreptosinului, antigen derivat din streptococii 
nefritogeni, cresc pentru o perioadă mai îndelungată în glomerulonefrita post-streptococică; 

• testul Streptozym măsoară cinci tipuri de anticorpi antistreptococici (ASLO, ADN-B, 
AH, antistreptokinaza şi anti-nicotinamid-adenin dinucleotidaza) şi este pozitiv la peste 95% 
dintre pacienţii cu faringită şi la aproximativ 80% dintre cei cu infecţii cutanate. 

Activitatea hemolitică a complementului (CH 50) şi fracţiunea C3 a complementului 
sunt scăzute quasiconstant. Nu există o corelaţie între gradul reducerii complementului şi 
severitatea glomerulonefritei. Hipocomplementemia durează cea 4-8 săptămâni de la debutul 
bolii; persistenţa nivelelor scăzute de complement dincolo de această perioadă pune problema 
unui alt tip de glomerulonefrită (de ex. membranoproliferativă; din endocardita sau abcese 
viscerale). Componentele căii alternative a complementului sunt de asemenea scăzute: 
combinaţia dintre un nivel diminuat de C3 şi unul quasinormal de C4 constituie un argument 
în sensul activării acestei căi (spre deosebire de lupus, în care este activată mai ales calea clasică 
a complementului). 

Complexele imune circulante sunt crescute, iar crioglobulinele deseori prezente. 

Biopsia renală nu este în general indicată, dar intră în discuţie în situaţii atipice: 
insuficienţă renală gravă, progresivă; proteinurie masivă, prelungită; hipocomplementemie 
persistentă (glomerulonefrită membranoproliferativă?); episoade recurente de hematurie 
(nefropatie cu IgA?); lipsa argumentelor bacteriologice şi serologice clare pentru infecţia 
streptococică 1 - 2 ’ . 

Tratament 

Antibioterapia precoce a infecţiilor streptococice (penicilină sau eritromicină timp de 
minimum 10 zile) nu poate preveni apariţia glomerulonefritei, dar atenuează severitatea bolii 
şi previne răspândirea germenilor la alte persoane. 

Terapia imunosupresoare nu este indicată, o excepţie fiind pacienţii cu insuficienţă 
renală rapid progresivă şi proliferare extracapilară (semilune) în peste 30% din glomeruli, care 
sunt frecvent trataţi cu pulsuri cu metilprednisolon. 

Tratamentul simptomatic este esenţial şi implică: 

- repaus la pat la pacienţii cu hipertensiune arterială importantă, hematurie 
macroscopică sau edeme masive; dietă hiposodată şi moderat hipoproteică; 

- terapia edemelor şi a hipertensiunii, cu diuretice (furosemid), blocante ale canalelor 
lente de calciu (nifedipină, nicardipină etc.); inhibitorii sistemului renină-angiotensină trebuie 
folosiţi cu prudenţă datorită riscului de hiperkaliemie; encefalopatia hipertensivă reprezintă o 
urgenţă terapeutică şi impune tratament antihipertensiv injectabil; 

- în caz de insuficienţă renală, hemodializa poate deveni necesară. 

Evoluţia este de regulă favorabilă: edemele cedează, diureza şi tensiunea arterială se 
normalizează după 1-3 săptămâni, hematuria microscopică poate persista 3-6 luni, proteinuria, 
moderată şi regresivă, timp mai îndelungat. Vindecarea se înregistrează la majoritatea copiilor 
şi este mai puţin constantă la adulţi, unde şi procesul de refacere este mai lent. Riscul de 
cronicizare este mai mare în formele sporadice, în formele severe la debut şi mai ales în 
prezenţa proliferării extracapilare. Unii pacienţi pot dezvolta hipertensiune, proteinurie şi 
insuficienţă renală după 10-40 de ani de la episodul acut. Glomerulonefrita poststreptococică 
este de regulă o afecţiune în puseu unic, iar evoluţia depinde în principal de amploarea 
leziunilor iniţiale 1,2 . 

Nefropatia cu IgA 
Definiţie, epidemiologie 

Caracteristice pentm nefropatia cu IgA sunt depunerile granulare de IgA în mezangiul 
glomerular, vizibile la imunofluorescenţă. In purpura Schonlein-Henoch, modificările renale 
sunt similare cu cele din nefropatia cu IgA, dar se adaugă manifestări digestive (dureri 
abdominale, hemoragii), cutanate (purpură) si articulare (artralgii, artrite) 13,14,1 . 

în numeroase ţări, nefropatia cu IgA tinde să devină cea mai frecventă glomerulopatie 
primară (20-30%). Prevalenţa este mai mare la caucazieni şi asiatici şi mai mică la populaţia 
de origine africană, unde este depăşită de glomeruloscleroza focală şi segmentală. Incidenţa 
maximă este în decada a 2-a şi a 3-a de viaţă. Comparativ cu femeile, bărbaţii sunt de 2 ori mai 
frecvent afectaţi. 


Etiologie 


Majoritatea nefropatiilor cu IgA sunt primare. Depuneri mezangiale de IgA, cu sau tară 
manifestări de inflamaţie glomerulară, au fost descrise în ciroză, boală celiacă, HIV, dermatită 
herpetiformă, psoriazis, spondilită anchilopoietică, boli inflamatorii intestinale, limfoame, 
micoză fungoidă, tuberculoză miliară etc. 

Patogeneză 

Nefropatia cu IgA este o boală imunologică, iniţiată de complexe imune, mai probabil 
circulante, care conţin forma polimerică de IgAi. 

La pacienţii cu nefropatie cu IgA au fost descrise: 

- deficit structural ai IgAi circulante (O galactozilare defectoasă în regiunea balama a 
imunoglobulinei); 

- catabolism hepatic diminuat al IgA (adeziune redusă faţă de receptorii hepatici); 

- anomalii de aderare a IgA la receptorii de pe celulele mezangiale (care au capacităţi 
macrofage); consecinţa este scăderea clearance-ului mezangial al imunoglobulinei şi 
acumularea în mezangiu. 

IgA polimerică activează celulele mezangiale, stimulând multiplicarea lor, secreţia de 
factori de creştere (de ex. TGF-p), de interleukine (IL-6) si de matrice mezangială 15,16,17 . 

Morfopatologie 

Principalele modificări observabile la microscopia optică sunt creşterea numărului de 
celule mezangiale şi lărgirea matricei. La pacienţii cu deteriorarea rapidă a funcţiei renale se 
evidenţiază necroză segmentală cu proliferare extracapilară (semilune) într-o proporţie 
semnificativă dintre glomeruli. 

La imunofluorescenţă modificările sunt patognomonice, fiind reprezentate de depuneri 
de IgA sub formă granulară în mezangiu, uneori şi în pereţii capilarelor glomerulare. Uneori se 
asociază depuneri de IgG, IgM, C3 şi de componente ale căii alternative a complementului. 

La microscopia electronică depunerile sunt electronodense, mezangiale, subendoteliale 
şi subepiteliale. 

Clasificarea Oxford a nefropatiei cu IgA stabileşte un scor de activitate, cronicitate şi 
severitate a leziunilor în funcţie de hipercelularitatea mezangială şi endocapilară, de 
glomeruloscleroza segmentală, de atrofia tubulară şi fibroza interstiţială 14 - 15,16 . 

Manifestări clinice, examinări de laborator 

Afecţiunea se poate manifesta ca hematurie macroscopică, apărută de regulă la 1-2 zile 
după o infecţie respiratorie superioară (această apariţie quasisimultană este denumită “sin- 
faringitică”), eventual cu dureri lombare. Episoadele se repetă cu frecvenţă variabilă, de cele 
mai multe ori tot în asociere cu infecţii respiratorii. Alternativ, hematuria poate fi microscopică, 
însoţită de proteinurie în cantitate mică sau medie; sindromul nefrotic se întâlneşte mai rar. 
Hipertensiunea arterială este de obicei moderată. 

Funcţia renală se degradează de regulă lent. La pacienţii cu hematurie macroscopică, 
deteriorarea poate fi rapidă, prin obstrucţie tubulară cu cilindri hematiei sau necroză tubulară 
acută. Dacă oligoanuria durează peste 5-7 zile, substratul poate fi proliferarea extracapilară (cu 
semilune), suspiciune care necesită biopsie renală şi tratament de urgenţă. 

în sânge, IgA sunt crescute la 20-50% dintre pacienţi. Componentele complementului 
sunt în general normale. Evaluarea morfopatologică rămâne decisivă pentru diagnostic. 

Diagnosticul diferenţial se face mai ales cu alte hematurii glomerulare. Sindromul 
Alport (nefrita ereditară) se asociază cu modificări auditive şi oculare. Boala membranelor 
subţiri se manifestă prin hematurie cu proteinurie minimă şi fără hipertensiune sau insuficienţă 
renală. Diferenţierea sigură presupune biopsie renală. în glomerulonefrita poststreptococică, 
intervalul dintre faringoamigdalită şi manifestările renale este mai lung, iar modificările 
serologice legate de infecţia streptococică sunt caracteristice 15 - 16 - 18 . 

Tratament 

Tratamentul bolii de bază este important în formele secundare. 

Atitudinea terapeutică faţă de nefropatia propriu-zisă depinde de severitatea bolii, 
apreciată în raport cu manifestările clinice, cu funcţia renală (creatinina serică, respectiv rata 
de filtrare glomerulară) şi cu modificările histologice 15,16,19 . 

De regulă, pacienţii cu funcţie renală normală, normotensivi şi cu proteinurie sub 0,5-1 
g/24 ore sunt doar urmăriţi periodic, pentru a sesiza eventuala alterare a parametrilor. 

Toţi pacienţii cu proteinurie peste 0,5-1 g/24 ore au indicaţie de tratament cu inhibitori 
ai enzimei de conversie a ATII sau antagonişti de receptori de angiotensină, chiar dacă nu sunt 
hipertensivi. Această medicaţie are efect antiproteinuric şi reduce hipertensiunea 
intraglomerulară, prevenind leziunile glomerulare secundare. 

După unele studii, uleiul de peşte (în doză de până la 3 g pe zi) ar influenţa favorabil 
evoluţia nefropatiei. Cu un conţinut ridicat de acizi graşi polinesaturaţi omega-3, uleiul de peşte 
are certe beneficii cardiovasculare şi nu pare să aibă efecte secundare notabile. 

Dacă proteinuria este ridicată şi nu scade după 3-6 luni de tratament cu inhibitori ai 
sistemului renină-angiotensină, dacă creatinina este în creştere şi rata de filtrare glomerulară în 
scădere (dar nu sub 30 ml / min) şi dacă există modificări histologice de boală activă (proliferare 
sau necroză la nivelul anselor capilare glomerulare) se recomandă corticoterapie, timp de 6 luni 
(prednison oral, eventual precedat de pulsuri cu metilprednisolon i.v.). 

Nu se recomandă corticoterapie la pacienţi cu creatinina cronic crescută (peste 
aproximativ 3 mg/dl) şi cu modificări morfopatologice ireversibile (glomeruloscleroză, atrofie 
tubulară şi fibroză interstiţială extinsă). 

La pacienţii cu degradare rapidă a funcţiei renale şi cu proliferare extracapilară 
(semilune) în biopsia renală se indică imunosupresie combinată (metilprednisolon în pulsuri 
i.v., continuat cu prednison oral + ciclofosfamidă înpulsuri i.v. sau oral; în terapia de întreţinere 
ciclofosfamida poate fi înlocuită cu azathioprina). în formele severe a fost luată în discuţie şi 
plasmafereza. 

Utilitatea altor imunosupresoare rămâne incertă (micofenolat mofetil, ciclosporină, 
tacrolimus). Discutabile sunt şi amigdalectomia, rolul regimului hipoalergizant (fără gluten, cu 
restricţie de carne şi ouă), imunoglobulinele i.v. Administrarea antibioticelor în timpul puseelor 
de infecţie respiratorie superioară este recomandată de majoritatea autorilor 15,16,19 . 


Evoluţie 


Aproximativ 30-40% dintre pacienţii cu nefropatie cu IgA evoluează favorabil, cu 
remisiune clinică (dispariţia hematuriei şi proteinuriei, menţinerea normală a creatininei serice) 
sau cu persistenţa microhematuriei şi proteinuriei sub 1 g/24 ore, dar fără insuficienţă renală. 
La restul pacienţilor funcţia renală se deteriorează progresiv, în ritm variabil, aproximativ 20% 
evoluând către insuficienţă renală cronică terminală pe parcursul a 10-20 de ani. Factori de 
prognostic nefavorabil sunt hipertensiunea arterială, insuficienţa renală la momentul 
descoperirii bolii, proteinuria masivă, modificările sclerozante (glomerulare, interstiţiale, 
vasculare) 13, 15 - 16 . Boala poate reapare la pacienţii transplantaţi, dar nu duce, de regulă, la 
pierderea grefei. 

Glomerulonefritele rapid progresive 

Definiţie 

Glomerulonefrita rapid progresivă este un sindrom clinic caracterizat de deteriorarea 
accelerată a funcţiei renale, pe parcursul a câtorva săptămâni sau luni (în general până la 
aproximativ 3 luni), pe fondul altor semne de inflamaţie glomerulară: hematurie cu cilindri 
hematiei, proteinurie şi, mai rar, hipertensiune arterială. Substratul morfopatologic al acestui 
sindrom iî reprezintă proliferarea extracapilară (“semilune”, “crescents”), în peste 50% din 
glomeruli. Termenul de glomerulonefrită proliferativă extracapilară (“crescentică”) este folosit 
practic sinonim cu cel de glomerulonefrită rapid progresivă 1 ’ . 

Etiopatogeneză 

Glomerulonefritele proliferative extracapilare pot fi clasificate în funcţie de: 

• etiologie: primare sau secundare (în cadrul unor infecţii, boli autoimune, vasculite); 

• patogeneză: prin anticorpi anti-membrană bazală glomerulară, prin complexe imune 
sau fără depuneri imune (pauciimune - care sunt în general asociate cu anticorpi 

anti-citoplasmatici, ANCA); de notat că aproximativ o cincime dintre pacienţii cu anticorpi 
anti-membrană bazală glomerulară prezintă şi ANCA (v. tabelul 26.2) 1, ^ 3 ’ 6 - 20 . 

în glomerulonefritele prin anticorpi anti-membrană bazală glomerulară, leziunile sunt 
iniţiate de autoanticorpii care se fixează pe antigenii proprii din membrana bazală glomerulară. 
Peste 90% dintre pacienţi au şi anticorpi anti-membrană bazală glomerulară în sânge. 

Alternativ, leziunile pot fi declanşate de prezenţa complexelor imune nefritogene în 
glomeruli. Complexele sunt formate in situ, în rinichi, sau în torentul circulator (de ex. 
crioglobulinemie). Ele se pot depune subendotelial (de ex. lupus), subepitelial (de ex. în 
glomerulonefritele postinfecţioase - ”humps”) şi/sau în mezangiu (de ex. în nefropatia cu IgA). 
Pacienţii au de regulă hipocomplementemie (complement total, C3 scăzute), fără anticorpi anti- 
membrană bazală sau ANCA. 

Formele pauciimune sunt însoţite de cele mai multe ori de prezenţa ANCA circulanţi, 
fiind frecvent asociate cu vasculite ale vaselor mici. Aceşti anticorpi par să contribuie direct la 
leziunile necrotizante ale capilarelor glomerulare. în formele pauciimune, depunerile de 
imunoglobuline sau complement lipsesc, de unde şi numele (paucus, lat. = puţin). 

Tabelul 26.2 Clasificarea glomerulonefritelor proliferative extracapilare (crescentice, rapid progresive) 

I. Anticorpi anti-membrană bazală glomerulară (20%) 

- cu hemoragii pulmonare (boala Goodpasture) 

- fără hemoragii pulmonare (boala anticorpilor anti-membrană bazală glomerulară) 

II. Complexe imune (40%) 

- postinfecţioase (în endocardită, abcese viscerale, poststreptococică, după hepatită B şi C), crioglobulinemie, 
lupus, poliartrită reumatoidă, sindrom Sjogren, purpură Schonlein-Henoch, postmedicamentoase 

- suprapuse unor glomerulopatii preexistente: mezangioproliferativă, membranoasă, membranoproliferativă, 
nefrită ereditară 

III. Pauciimune şi asociate cu ANCA 

- poliangeita microscopică, granulomatoză cu poliangeită (Wegener), granulomatoza eozinofîlică cu 
poliangeită (sindrom Churg-Strauss) 

IV. Anticorpi antimembrană bazală glomerulară şi ANCA 

Evenimentul iniţial în formarea semilunelor este producerea unor discontinuităţi în 
peretele capilarelor glomerulare (de ex. prin necroză fibrinoidă a unor anse, în vasculite). 
Acestea permit trecerea din circulaţie către spaţiul Bowman a unor elemente celulare (limfocite 
T, monocite) şi substanţe, în principal factori de coagulare şi mediatori ai inflamaţiei. Pe lângă 
celulele T, macrofage şi fibrină, la formarea semilunelor mai participă celulele epiteliale ale 
capsulei Bowman, podocitele, precum şi fibroblaşti proveniţi din interstiţiul renal. Scăderea 
activităţii fibrinolitice îngreunează resorbţia fibrinei, care este un factor chemotactic important 
şi favorizează recrutarea altor macrofage. Semilunele sunt iniţial celulare şi păstrează un 
potenţial de reversibilitate, ulterior se fibrozează şi leziunea devine ireversibilă. înflamaţia se 
poate extinde periglomerular, în interstiţiu. Progresiunea către semilune fibroase este mai 
frecventă în condiţiile rupturii capsulei Bowman 1 - 2 - 5 - 21 . 

Proliferarea extracapilară este consecinţa unei suferinţe glomerulare severe, iar 
obliterarea spaţiului de filtrare împiedică formarea urinei şi duce la distrugerea corpusculilor 
renali afectaţi. 

Morfopatologie 

Semilunele, substratul morfologic definitoriu al glomerulonefritelor rapid progresive, 
reprezintă proliferarea a cel puţin două straturi de celule în interiorul capsulei Bowman. 
Termenul de glomerulonefrită proliferativă extracapilară (crescentică) este folosit, în general, 
pentm afectarea a peste 50% dintre glomeruli, cu semilune care ocupă peste 50% din 
circumferinţa ghemului glomerular. 

Imunofluorescenţa evidenţiază: 

- depuneri liniare de imunoglobuline, în general IgG (în glomerulonefritele cu anticorpi 
anti-membrană bazală glomerulară), sau 

- depuneri granulare de imunoglobuline de tip G sau M, alături de fracţiuni ale 
complementului, de ex.C3 (în glomerulonefritele prin complexe imune); 

- absenţa depunerilor de imunoglobuline şi complement în glomerulonefritele 
pauciimune. 

Proliferarea extracapilară poate surveni de novo, sau se poate adăuga unor nefropatii 
glomerulare preexistente (mezangioproliferativă, membranoasă, membranoproliferativă) sau 
unor nefrite ereditare 1,2> 3 ’ 5 - 6 . 

Manifestări clinice, examinări de laborator 

Debutul clinic este în general insidios, cu simptome nespecifice (astenie, paloare). 
Hematuria este constantă, cu eritrocite dismorfe. Proteinuria este de amploare medie 
(sindromul nefrotic apare la mai puţin de 30% dintre pacienţi). Hipertensiunea arterială este 
absentă sau moderată. Semnele de hiperhidratare pot deveni evidente. 

Dimensiunile rinichilor, evidentiabile ecografic, sunt normale sau crescute. 

în lipsa tratamentului, deteriorarea funcţiei renale este rapidă, ajungându-se la uremie 
pe parcursul a câtorva săptămâni - luni. Vindecarea spontană este excepţional de rară. 

Semnele unor boli sistemice trebuie căutate sistematic: infiltrate pulmonare, purpură, 
febră, artralgii, iridociclită sau sclerită, rinită sau sinuzită, nevrită multiplex, 
hepato splenomegalie. 

Evidenţierea în sânge a anticorpilor anti-membrană bazală glomerulară sau a ANCA 
este esenţială pentru diagnostic. Scăderea complementului total şi a fracţiunilor sale se 
înregistrează mai ales în lupus, crioglobulinemie şi în glomerulonefritele postinfecţioase 
(infecţii streptococice, endocardită bacteriană, abcese viscerale). 

La debut, simptomatologia glomerulonefritelor rapid progresive poate fi foarte 
asemănătoare cu sindromul nefritic acut din proliferările endocapiîare. Diagnosticul diferenţial 
trebuie făcut şi cu nefritele interstiţiale acute sau cu necroza tubulară acută (după şoc, 
medicamente nefrotoxice etc.). Suspiciunea de glomerulonefrită proliferativă extracapilară 
impune biopsia renală de urgenţă, în vederea instituirii unui tratament prompt, care să 
împiedice transformarea fibroasă a semilunelor şi insuficienţa renală ireversibilă 1,2 - 6 ’ 9 . 

Ţratament 

îndepărtarea cauzelor are o importanţă majoră (de ex.antibioterapia în endocardita 
bacteriană etc.). 

Terapia patogenetică acţionează asupra sistemului imun, cu scopul de a îndepărta 
anticorpii, complexele imune şi mediatorii circulanţi şi de a le suprima în acelaşi timp formarea. 
Se începe cu un tratament de inducţie a remisiunii, urmat de o medicaţie de 

întreţinere de durată variabilă. Mijloacele cele mai folosite sunt corticoterapia, medicamentele 
citotoxice (în special ciclofosfamida) şi plasmafereza 1, z 3 ’ 20 ’ 22 . 

Pulscorticoterapia cu metilprednisolon reprezintă un element terapeutic de bază. Se 
administrează în general 500-1000 mg metilprednisolon/zi (10-15 mg/kgc/zi), 3 zile 
consecutiv, urmat de prednison/prednisolon 1 mg/kg/zi. 

Ciclofosfamida se administrează în puls i.v., repetat la 2-4 săptămâni, sau oral, în general 
1,5-2 mg/kg/zi. Azatioprina 1-2 mg/kg/zi este frecvent utilizată în terapia de întreţinere. 

Plasmafereza este recomandată pentru îndepărtarea autoanticorpilor şi complexelor 
imune din circulaţie. 

La pacienţii oligoanurici, cu creatinină ridicată şi elemente de cronicitate în biopsia 
renală, şansele de recuperare renală sunt reduse şi efectele secundare ale medicaţiei amplificate, 
în aceste situaţii, indicaţia şi intensitatea tratamentului imunosupresor trebuie ghidate de 
severitatea manifestărilor extrarenale. 

Sindromul nefrotic 

Definiţie 

Sindromul nefrotic este o formă de manifestare a unei glomerulopatii, în care 
caracteristica principală este proteinuria masivă (peste 3,5 g/1,73 m 2 /zi), cu hipoalbuminemie 
(sub 3 g/dl), hipoproteinemie globală (sub 6 g/dl), edeme şi hiperlipoproteinemie cu lipidurie. 

Noţiunea de sindrom nefrotic este utilă din punct de vedere clinic, deoarece proteinuria 
masivă are în sine consecinţe semnificative. Proteinuria de 3,5 g/24 ore, fixată ca graniţă 
inferioară pentru încadrarea ca sindrom nefrotic, este convenţională şi trebuie privită ca 
orientativă. 

Proteinuria glomerulară L 2> 7> 9 ’ 23 

în mod normal, aproximativ 20-25 g de proteine cu greutate moleculară sub 70 kD sunt 
filtrate zilnic de către glomerulii normali şi reabsorbite aproape integral în tubi. Urina finală 
conţine sub 0,15 g proteine/24 ore: 

• proteine plasmatice cu greutate moleculară mică, care “scapă” reabsorbţiei tubulare, 

• albumine (cel mult 30-40%, respectiv <10-30 g/min), 

• urme de proteine plasmatice cu greutate moleculară mai mare, 

• proteine provenite din rinichi şi din căile urinare (enzime din celulele renale, 
uromucoidul Tamm-Horsfall etc.). 

In funcţie de origine, proteinuria patologică poate fi: 

• prerenală, de supraîncărcare, “overflow” (de ex. în mielomul multiplu, în care apar 
în urină lanţuri uşoare, monoclonale şi cu greutate moleculară mică, de imunoglobuline); 

• glomerulară (în nefropatiile glomerulare); 

• tabulară (de ex. în nefropatiile interstiţiale, în care se elimină mai multe fracţiuni 
proteice cu greutate moleculară mai mică decât a albuminelor); 

• nefrogenă, postrenală (de ex. în “iritaţiile” cronice ale căilor urinare: infecţii urinare 
sau litiază). 


JL 

ir 


Compendiu de specialităţi medico-chirurgicale 


532 


Peretele capilarelor glomerulare constituie o barieră complexă pentru majoritatea 
proteinelor. Numeroasele sarcini electrice negative din matricea proteică extracelulară 
(glicozamino-glicani, laminină, fibronectină) realizează o adevărată “ barieră electrică ” faţă de 
proteinele mici (între 75-150 kD) şi încărcate negativ, în special albumine. Membrana bazală 
glomerulară (îndeosebi stratul central al acesteia, lamina densa) şi stratul extern al pereţilor 
capilarelor glomerulare, alcătuit din podocite, reprezintă în acelaşi timp un filtru mecanic, 
selectând moleculele în funcţie de dimensiuni. Rezistenţa specială şi calităţile de filtru ale 
membranei bazale sunt date de lanţurile a-3, a-4 şi a-5 ale colagenului de tip IV, specifice 
acestei structuri (variantele a-1 şi a-2 sunt prezente în toate membranele bazale). Podocitele, 
care alcătuiesc stratul visceral al capsulei Bowman, conţin numeroase prelungiri, pedicelele, 
care se întrepătrund şi sunt unite între ele printr-o diafragma poroasă (”slit pore diafragm”), 
constituită din mai multe proteine transmembranare (nefrina, podocina, cadherina). Integritatea 
podocitelor şi ale diafragmului poros este esenţială pentru calitatea filtrului glomerular. 

Proteinuria glomerulară apare în condiţiile foarte diverse ale deteriorării filtrului 
glomerular (pierderea sarcinilor electrice negative, inflamaţie endotelială, discontinuităţi ale 
membranei bazale, retracţia prelungilor podocitare cu denudarea membranei bazale, 
modificarea compoziţiei diafragmei dintre pedicele etc.). Anomalii ale genelor care codifică 
moleculele structurale ale membranei bazale sau ale podocitelor pot duce la proteinurie şi 
hematurie (de ex. în nefrita ereditară, în boala membranelor subţiri sau în unele forme de 
glomeruloscleroză focală şi segmentală). în unele glomerulopatii s-au descris factori umorali 
care favorizează proteinuria (în glomerulopatia cu modificări minime - factori solubili secretaţi 
de limfocitele T; în glomeruloscleroză focală şi segmentală - un factor plasmatic, produs 
probabil de limfocite, care creşte permeabilitatea glomerulilor la albumină şi este asociat cu 
recurenţa bolii după transplant renal). 

Diagnosticul proteinuriei glomerulare 

Proteinuria, de amploare variabilă, survine în majoritatea glomerulopatiilor, fiind 
quasiconstantă în formele cronice. Măsurarea cantitativă prespune colectarea urinei pe 24 de 
ore, eliminarea zilnică de proteine fiind înjur de 60-80 mg (maximum 150 mg). Colectarea pe 
24 de ore, dificilă şi adesea inexactă, poate fi înlocuită de determinarea raportului 
proteinurie/creatininurie dintr-un eşantion oarecare de urină (”spof’). Valoarea astfel obţinută 
o aproximează pe cea din urina/24 de ore, cu condiţia ca eliminarea de creatinină să fie înjur 
de 1000 mg/zi. 

Diagnosticul proteinuriei glomerulare este facilitat de anumite caracteristici: 

• cantitate: în general, se apreciază că orice proteinurie care depăşeşte 2 g/24 ore este 
(şi) de natură glomerulară; când cantitatea depăşeşte 3-4 g/24 ore, suferinţa glomerulară este 
practic certă (printre rarele excepţii: proteinuria Bence-Jones, în mielom); 

• proteinuria glomerulară se însoţeşte frecvent şi de alte elemente de suferinţă 
glomerulară, cum ar fi hematuria, cilindruria, edemele, hipertensiunea arterială, insuficienţa 
renală; 

• analiza calitativă a proteinuriei glomerulare arată întotdeauna un procent important, 
de peste 50-60%, de albumine (greutate moleculară 65-70 kD) şi o cantitate variabilă de 
proteine de dimensiuni mai mari (uneori până la câteva sute de kD). 

Determinarea albuminuriei (normal în jur de 3-10 mg/zi - maximal 30 mg) este un 
marker mai specific de suferinţă glomerulară decât proteinuria globală (valori între 30-300 mg 
erau etichetate ca ”microalbuminurie”, fiind un semn important de suferinţă glomerulară în 
diabetul zaharat şi nefropatia hipertensivă). 

“Selectivitatea” proteinuriei se referă la mărimea moleculelor proteice care “scapă” 
filtrului glomerular. Se vorbeşte de proteinurie selectivă atunci când se elimină mai ales 
albumine şi proteine cu greutate moleculară până la aproximativ 150 kD (transferină, urme de 
IgG), şi de proteinurie neselectivă, atunci când şi proteinele mai mari ajung în urină (uneori 
chiar IgM, de 900 kD). în general, cu cât leziunile glomerulare sunt mai importante, cu atât 
proteinuria este mai neselectivă. 


Etiologie 


Cauzele sindromului nefrotic se suprapun cu cele ale glomerulopatiilor în general. 
Multe forme de suferinţă glomerulară pot duce la sindrom nefrotic, dar anumite glomerulopatii 
se însoţesc quasiconstant de acest sindrom (nefropatia cu modificări minime, glomerulopatia 
membranoasă, amiloidoza şi diabetul). 

Cele mai frecvente cauze de sindrom nefrotic sunt: 

o la copil: glomerulopatii primare: nefroza lipoidică (70%); glomerulonefrita 
sclerozantă focală şil segmentală (8%); glomerulopatia membranoasă (7%); 
o la adult: glomerulopatia diabetică; glomerulopatia membranoasă - secundară sau 


idiopatică. 


Glomerulopatia membranoasă secundară apare mai ales în cadrul afecţiunilor autoimune 
(lupus, tiroidită autoimună), infecţiilor (virus hepatitic B sau C) sau neoplasmelor. Tipul I de 
glomerulonefrită membranoproliferativă poate fî secundar infecţiilor cronice (cu virusurile 
hepatitice B sau C, şunt atrioventricuîar infectat etc.), gamopatiilor monoclonale etc. 
Glomeruloscleroza focală şi segmentală poate fi şi ea secundară (reflux vezicoureteral, rinichi 
unic congenital sau postchirurgical, obezitate, HIV) sau primară. 

Glomerulonefritele proliferative evoluează mai rar cu sindrom nefrotic, întotdeauna se 
asociază simptomatologie nefritică, îndeosebi hematurie (nefrita lupică, nefropatia cu IgA). 

Fiziopatologie. Manifestări clinice 1 2 ’ 5> 7 9> 23,24 - 5 . 

Mecanismele eliminării urinare de proteine sunt cele descrise la proteinuria 
glomerulară (alterarea barierei electrice şi sterice, factori umorali cu acţiune proteinurică). 

Consecinţele pierderilor urinare ale proteinelor sunt: 

• hipoalbuminemie (sub 3-2,5 g/24 ore), hipoproteinemie globală (sub 6-5,5 g/dl), 
malnutriţie; 

• retenţie hidrosalină, edeme, hipotensiune arterială şi chiar insuficienţă renală acută; 

• hiperlipoproteinemie; 

• tulburări de coagulare; 

• predispoziţie la infecţii; 

• perturbări ionice şi hormonale; 

• deficienţe de transport plasmatic al unor medicamente; 

• suprasolicitarea reabsorbţiei tubulare de proteine, cu leziuni tubulointerstiţiale 
consecutive. 




Compendiu de specialităţi medico-chirurgicale 


534 


Hipoalbuminemia şi hipoproteinemia apar în primul rând datorită pierderilor urinare, 
dar şi prin accentuarea catabolismului proteic renal. 

Biosinteza hepatică a proteinelor este stimulată de scăderea presiunii oncotice a plasmei, 
dar nu poate compensa pierderile. Concentraţia albuminei scade mai mult în interstiţii decât în 
plasmă, ceea ce reprezintă un mecanism de protecţie volemică în cazul instalării rapide a 
edemelor. Disproteinemia din sindromul nefrotic include, pe lângă hipoalbuminemie, scăderea 
ai-globulinelor şi mai ales creşterea a 2 -globulinelor. 

Edemele sunt foarte frecvente în sindromul nefrotic şi se localizează preferenţial în 
zonele interstiţiale cu presiune joasă şi cu complianţă mare: la faţă - periorbitar, la membre şi 
la organele genitale; uneori se generalizează (anasarcă), cu ascită, colecţie pleurală, şi, mai rar, 
pericardică. Edemele sunt albe, moi şi păstreză impresiunea, cele faciale sunt mai accentuate 
dimineaţa. 

Ipoteza fiziopatologică clasică (“ underfilling hypothesis”) afirmă că edemele sunt 
consecinţa proteinuriei masive, hipoproteinemiei, scăderii presiunii oncotice a plasmei, trecerii 
apei din vase în interstiţiu, hipovolemiei şi mecanismelor compensatorii, care încearcă să refacă 
volumul circulant. Aceste răspunsuri umorale şi nervoase (stimularea sistemului renină- 
angiotensină-aldosteron, intensificarea secreţiei de hormon natriuretic, activarea sistemului 
nervos simpatic) favorizează retenţia de sodiu şi apă. 

Această ipoteză,- a rolului exclusiv al hipovolemiei în patogeneza sindromului nefrotic, 
a fost contrazisă în ultimii ani de mai multe observaţii: 

- adulţii cu sindrom nefrotic au deseori volumul circulant crescut, şi nu diminuat; 

- activitatea reninei plasmatice nu este foarte ridicată la toţi pacienţii cu sindrom 
nefrotic, aşa cum ar fi de aşteptat în hipovolemie; blocarea medicamentoasă a sistemului 
renină-angiotensină-aldosteron nu duce întotdeauna la natriureză, cum ar trebui să fie dacă la 
retenţia de sodiu ar contribui şi activarea acestui sistem; 

- nivelurile serice de peptid natriuretic sunt mai curând crescute, sugerând 
“supraîncărcarea” circulaţiei; 

- hipertensiunea arterială, relativ frecventă la pacienţi cu sindrom nefrotic, este un semn 
de hipervolemie; 

- în stadiile iniţiale ale recăderilor, retenţia de sodiu apare înaintea proteinuriei masive 
şi hipoalbuminemiei; la începutul remisiunilor, natriureza precedă diminuarea proteinuriei. 

în prezent se consideră că la un procentaj important dintre pacienţii cu sindrom nefrotic 
principalul factor al edemelor este un deficit renal de eliminare a sodiului şi apei, consecutiv 
inflamaţiei glomerulare („ overfill hypothesis ”). Studii experimentale şi clinice au arătat că la 
baza acestui defect stă intensificarea reabsorbţiei renale de sodiu la nivelul tubilor colectori, 
consecutivă unui răspuns inadecvat la peptidul natriuretic atrial şi la urodilatină. O altă cauză 
a retenţiei de sodiu ar fi intensificarea mecanismului de schimb H + - Na + în tubii contorţi 
proximali. 

Insuficienţa renală acută 

Unii pacienţi cu sindrom nefrotic, mai ales cei trataţi cu diuretice, pot avea episoade de 
hipovolemie, cu hipotensiune, tahicardie, oligurie şi chiar insuficienţă renală acută. 
Administrarea de antiinflamatoare nesteroidiene creşte riscul de insuficienţă renală, care este 
mai frecventă la vârstnici şi poate fi ireversibilă. La copii, hipovolemia se dezvoltă mai ales în 
perioada iniţială, de formare a edemelor, când pierderile de proteine 

depăşesc capacitatea de sinteză hepatică şi mobilizarea compensatorie a proteinelor din 
compartimentele extravasculare. 

Hiperlipidemia 

In sindromul nefrotic, colesterolul şi trigliceridele sunt aproape constant crescute în 
sânge. Hipercolesterolemia are loc pe seama fracţiunii LDL; fracţiunea HDL este în general 
normală. Hiperlipidemia poate precipita ateroscleroza şi degradarea funcţiei renale. 

Lipiduria este un element diagnostic important: urina conţine corpi graşi ovali şi “cruci 
de Malta” (celule epiteliale cu corpusculi lipidici dublu-refractili). La biopsie se observă 
incluziuni lipidice în celulele tubulare renale, în interiorul tubilor renali se pot evidenţia grăsimi 
şi cilindri grăsoşi. 

Hiperlipemia apare în principal datorită supraproducţiei de apoproteine (B, C-II şi E), 
transportatoare de grăsimi, în cadrul amplificării hepatice a sintezei proteice. în paralel 
catabolismul periferic al VLDL şi LDL se reduce. 

Complicaţiile tromboembolice 

Pacienţii cu sindrom nefrotic au o incidenţă ridicată a manifestărilor tromboembolice 
(frecvenţă cumulativă până la 50%!!): 

- tromboze venoase profunde ale membrelor (mai ales la adulţi); embolii pulmonare 
(simptomatice doar la 1/3 dintre pacienţi); 

- tromboză de venă renală, frecventă mai ales în glomerulopatia membranoasă (20- 
30% dintre adulţi), glomerulonefrita membranoproliferativă şi amiloidoză; este simptomatică 
doar în 10% dintre cazuri: dureri lombare, hematurie macroscopică, exacerbarea proteinuriei, 
creşterea volumului renal, varicocel stâng (vena testiculară stângă drenează în vena renală), 
pierderea funcţiei renale; 

- tromboze arteriale (creşterea riscului coronarian - datorită unui cumul de factori: 
dislipidemie, hipertensiune arterială). 

Principalii factori care contribuie la starea de hipercoagulabilitate din sindromul nefrotic 

sunt: 

- pierderea urinară cu scăderea concentraţiei plasmatice de antitrombină III; 

- alterarea concentraţiei şi/sau activităţii proteinelor C şi S; 

- creşterea nivelurilor serice ale factorilor V, VIII şi a fibrinogenului, datorită 
intensificării sintezei hepatice; 

- diminuarea fibrinolizei (scăderea plasminogenului, creşterea a 2 -antiplasminei); 

- hemoconcentraţia, creşterea numărului şi activităţii trombocitelor. 

Infecţiile 

Cele mai des întâlnite sunt pneumoniile şi peritonitele (prin suprainfecţia spontană a 
ascitei). Germenii cei mai frecvenţi sunt Streptococcus pneumoniae şi E. coli. In condiţiile 
tratamentului imunosupresiv există riscul virozelor severe (herpesvirus, rujeolă). Principalii 
factori predispozanţi la infecţii sunt pierderile urinare de IgG şi de componente ale 
complementului (în special factorul B şi D din calea alternativă), precum şi imunosupresia 
terapeutică. 

Perturbări ionice şi hormonale 

Concentraţiile plasmatice ale unor ioni (fier, cupru şi zinc), ale vitaminei D şi ale 
hormonilor tiroidieni sunt scăzute, nivelul proteinelor transportoare fiind redus. Anemia, 
microcitară, hipocromă şi rezistentă la administrare de fier, este consecinţa pier- 

derilor urinare de transferină şi eritropoietină. Hipocalcemia se datorează hipoalbuminemiei şi 
eliminării urinare crescute de proteină fixatoare de vitamina D; calciul ionizat, important din 
punct de vedere fiziologic, are însă de cele mai multe ori valori normale. La unii pacienţi, 
hipocalcemia este disproporţionată faţă de hipoalbuminemie şi stimulează secreţia de PTH, 
favorizând osteopatia. Deficitul de zinc încetineşte vindecarea rănilor şi alterează imunitatea 
celulară. Scăderea TBG (thyreoglobulin binding globulin - globulina fixatoare de 
tireoglobulină) duce la diminuarea nivelului seric al hormonilor tiroidieni totali, însă 
fracţiunea liberă, esenţială din punct de vedere funcţional, rămâne de regulă normală. 

Deficitul de legare şi transport plasmatic al unor medicamente conduce la creşterea 
nivelului seric al acestora (de ex. dicumarinice); rezistenţa la diuretice se explică, parţial, prin 
deficitul de transport al diureticului către celulele tubulare. 


Tratament 


Tratamentul etiologic este posibil în formele secundare, care trebuie căutate sistematic 
(antibiotice sau antivirale în glomerulonefritele postinfecţioase, terapie antitumorală în cele 
paraneoplazice, colchicină în amiloidoza din febra mediteraneană familială etc.). 

Tratamentul patogenetic imunosupresor intră în discuţie în glomerulopatiile cu 
mecanism imun, după protocoale precise, cu condiţia ca funcţia renală să nu fie substanţial 
alterată (riscul imunosupresiei este amplificat la o creatinină serică care depăşeşte 2-3 mg/dl). 

Tratamentul simptomatic 1; 2 ’ 9> 22,23,24,26 

Reducerea proteinuriei. Inhibitorii enzimei de conversie ai angiotensinei/antagoniştii 
receptorilor de angiotensină au efect antiproteinuric şi sunt recomandaţi în acest scop, chiar şi 
la pacienţi normotensivi, în doze mici, care să nu reducă exagerat valorile tensionale (de ex. 
ramipril sau perindopril 2,5-5 mg/24 ore). Acţiunea antiproteinurică se instalează lent, pe 
parcursul mai multor săptămâni, sugerând şi alte mecanisme decât cele hemodinamice. 

Regimul cu evitarea excesului de proteine (0,8 - 1 g proteine/kg/zi) şi sărac în lipide pare 
să să reducă eliminarea urinară de proteine, influenţând favorabil şi modificările lipidice. Dacă 
există semne sau risc de malnutriţie se recomandă regim normoproteic. Dieta hiperproteică nu 
se indică, deoarece amplifică filtrarea glomerulară, creşte catabolismul proteic şi proteinuria. 

Combaterea edemelor se face prin restricţia aportului de sare (la cea 3 g/24 ore) şi 
administrarea de diuretice. 

Diureticele trebuie prescrise în doze progresive, pentru a evita hipovolemia, insuficienţa 
renală acută, hemoconcentraţia şi accidentele tromboembolice; scăderea în greutate nu trebuie 
să depăşească 0,5-1 kg/zi. Având în vedere aviditatea rinichiului pentru sodiu se recomandă 
diuretice puternice, de ansă, în principal furosemid, administrat în 2-3 prize (pentm evitarea 
efectului rebound). 

Rezistenţa la diuretice poate avea mai multe cauze: 

• nerespectarea regimului hiposodat; 

• transportul deficitar al diureticului către rinichi, datorită hipoalbuminemiei; 

• cuplarea intratubulară a diureticulului filtrat de proteinele prezente în cantitate mare 
în lumenul tubular, cu reducerea fracţiunii libere, activă, a diureticului; 

• exacerbarea reabsorbţiei de sodiu şi apă la nivelul tubilor contorţi distali, datorită 
hipovolemiei. 

Combaterea rezistenţei la diuretice se face prin: 

• creşterea progresivă a dozelor de furosemid, ajungând chiar la 500 mg/24 ore; 

• asocierea cu metolazonă, tiazide (acţionează asupra tubului contort distal, potenţând 
efectul diureticelor de ansă) sau antialdosteronice; de notat că eficienţa tiazidelor scade drastic 
la o rată de filtrare glomerulară sub 30 ml/min şi că antialdosteronicele trebuie evitate la 
pacienţii cu insuficienţă renală semnificativă, datorită riscului de hiperpotasemie; 

• infuzii de albumină, care acţionează ca transportor sanguin al diureticelor. 

Abumina umană administrată i.v. creşte temporar volumul plasmatic şi presiunea 

oncotică a plasmei, fiind utilă la pacienţii cu hipovolemie şi edeme refractare la diure¬ 
tice. Efectul albuminei este de scurtă durată, datorită eliminării rapide prin urină, în decurs de 
24-48 de ore. La pacienţii cu volumul circulant crescut, infuziile de albumină pot mări 
tensiunea arterială şi determina edem pulmonar acut. 

Hemodializa sau hemofiltrarea intră în discuţie la pacienţii cu funcţie renală diminuată 
şi cu edeme severe şi refractare la tratamentul conservativ. 

Tratamentul hiperlipemiei se face cu dietă hipolipidică şi cu inhibitori de HMG- CoA- 
reductază (simvastatin, pravastatin, atorvastatin etc.), care scad colesterolul total şi LDL- 
colesterolul. 

Tulburările de coagulare. Anticoagularea profilactică (heparină, dicumarinice) este 
recomandată în sindroamele nefrotice cu albuminemie redusă (în glomerulopatia membranoasă 
atunci când albuminele serice scad sub aproximativ 2,5 mg/dl; în alte glomerulopatii - sub 2 
g/dl). Profilaxia trombozelor este şi mai importantă la pacienţii cu risc trombotic adiţional 
(fibrilaţie atrială, imobilizare prelungită, tromboze sau embolii în antecedente, tratament 
antidiuretic masiv). Anticoagularea profilactică trebuie însă pusă în balanţă cu riscul 
hemoragie. în sindromul nefrotic, eficienţa heparinei este diminuată datorită deficitului de 
antitrombină III. 

Infecţiile. Vaccinarea antipneumococică şi împotriva varicelei este recomandată, mai 
ales la copiii cu sindrom nefrotic. Antibioticele şi terapia antivirală trebuie instituite prompt în 
caz de infecţie. Administrarea de imunoglobuline i.v. pare să reducă rata de infecţii. 

Glomerulopatia cu modificări minime 

Definiţie, epidemiologie 

Glomerulopatia cu modificări minime (minimal change disease, nil disease - ”Nothing 
in Lighf’, nefroza lipoidică) este o suferinţă glomerulară care evoluează aproape întotdeauna 
cu sindrom nefrotic precoce, sensibil, de regulă, la tratamentul cortizonic şi care se 
caracterizează prin fuziunea prelungirilor podocitelor observabilă doar la microscopia 
electronică. 

Această glomerulopatie determină 80-90% dintre sindroamele nefrotice ale copiilor şi 
doar 15-20% ale adulţilor. La copii, frecvenţa afecţiunii este mai mare la sexul masculin; odată 
cu vârsta, diferenţa de incidenţă între sexe se reduce şi dispare după 40 de ani 1 ’ 2> 9 - 25 . 

Etiologie 

Formele primare sunt cele mai frecvente, mai ales la copii. 

Formele secundare apar mai ales la adulţi: 

- în cadrul unor alergii - atopii; după vaccinări; 

- postmedicamentoase: după antiinflamatoare nesteroidiene (împreună cu nefrită 
interstiţială), betalactamine, rifampicină, interferon, săruri de litiu, sulfasalazină, pamidronat; 

- legate de infecţii: sifilis, tuberculoză, hepatită C; 

- paraneoplazice: boli limfoproliferative (limfoame Hodgkin şi non-Hogkin, leucemii), 
tumori solide (prostată, pancreas, colon, plămân); 

- afecţiuni autoimune (tiroidită, ciroza biliară primitivă etc.) 1,2>3> 9 ’ 10,26,27,28 . 

Patogeneză 

Există argumente pentru patogeneza imună a glomerulopatiei cu modificări minime: 
asocierea cu afecţiunile limfoproliferative, mai ales ale limfocitelor T, răspunsul pozitiv la 
medicaţia imunosupresoare. Un factor solubil secretat de limfocitele T ar fi responsabil de 
modificările podocitare, de pierderea sarcinilor electronegative din pereţii capilarelor 
glomerulare şi de proteinuria masivă (acest factor solubil ar putea fi interleukina-13 ) 1 ' z 5 ■ 29 . 
Limfocitele B ar putea putea contribui la producerea acestui factor, aşa cum sugerează efectul 
favorabil al rituximab-ului, anticorp monoclonal anti B-20, în unele glomerulopatii cu 
modificări minime 27,29 . 

Morfopatologie 

La microscopia optică nu apar modificări (cel mult minimă proliferare mezangială). 
Imunofluorescenţa este negativă pentru imunoglobuline sau complement. La microscopia 
electronică podocitele apar tumefiate şi aplatizate, având prelungirile (pedicelele) fuzionate. 

Celulele tubulare prezintă incluziuni lipidice, nu există atrofie tubulară sau fibroză 
interstiţială 6,9 - 25 . 

Manifestări clinice, examinări de laborator 

Glomerulopatia cu modificări minime se exprimă clinic prin sindrom nefrotic (pro- 
teinurie masivă, hipoalbuminemie şi hipoproteinemie globală, hiperlipemie, lipidurie, edeme). 
Debutul este de obicei brusc şi are loc adeseori după o infecţie respiratorie superioară sau 
sistemică. Elementele nefritice (hipertensiune arterială, hematurie, insuficienţă renală) sunt 
rare, dar pot apărea, izolat, la 10-25% dintre pacienţi. 

La copii cu sindrom nefrotic, biopsia renală nu este neapărat necesară, având în vedere 
prevalenţa mare a nefropatiei cu modificări minime şi răspunsul, de obicei favorabil, la 
corticoterapie. Evaluarea bioptică se impune doar dacă răspunsul la corticoizi nu este 
satisfăcător. Adulţii cu sindrom nefrotic, la care substratul morfopatologie potenţial este mai 
variat, sunt de regulă biopsiaţi înainte de începerea terapiei patogenetice*- 2> z 9> 10 . 

Tratament 

Glomerulopatia cu modificări minime este cea mai corticosensibilă glomerulopatie 
cauzatoare de sindrom nefrotic. La copii, răspunsul la tratamentul cortizonic este de altfel un 
test diagnostic pentru această afecţiune. 

Terapia iniţială poate fi făcută după următoarele scheme: 

• la copii: prednison sau prednisolon 60 mg/m 2 /zi (maximum 60 mg/zi), timp de 4-6 
săptămâni, cu scăderea ulterioară a dozelor pe o perioadă de încă 2-5 luni; 

• la adulţi: prednison 1-1,5 mg/kg/zi (maximum 80 mg/zi) timp de 2-4 luni, cu 
scădere progresivă şi întrerupere după încă 4-6 luni. 

In raport cu răspunsul la corticoterapie şi evoluţia ulterioară, glomerulopatia cu 
modificări minime poate fi (v. figura 26.1): 

• corticosensibilă, cu reducerea semnificativă/dispariţia proteinuriei (cea 80-90%); 

• corticorezistentă (primară) (cea 10-20%). 

Pacienţii cu formă corticosensibilă pot evolua în continuare: 

• fără recăderi (20%); 

• cu recăderi (60-70%). 



Alchilante Alchilante Corticoterapie 

Ciclosporind Ciclosporină pentru fiecare 

sau puseu 

Cor ticotera pie de între ţinere 
(doze mici, în zile alternative) 

Figura 26.1 Algoritmul de tratament în nefropatia cu leziuni minime. 

Recăderile se pot produce: 

• rar, de cel mult trei ori pe an (“steroid responsive”); în această situaţie, recăderea 
se tratează cu prednison, conform schemei iniţiale; 

• la scurt timp după întreruperea corticoterapiei (“steroid dependent”) sau 

• frecvent, de peste trei ori pe an (“frequently relapsing”); un număr mic dintre pacienţii 
cu recăderi nu mai răspund la corticoterapie (corticorezistenţă secundară). 

La pacienţii corticodependenţi, la cei cu recăderi frecvente sau cu corticorezistenţă 
secundară, precum şi la cei care nu tolerează corticoterapia se recomandă introducerea 
ciclofosfamidei, administrată oral, în doză de 2 mg/kg/zi, timp de 8-12 săptămâni. De 

regulă, după terminarea curei, recăderile nu mai apar sau sunt mult mai rare şi mai 
corticosensibile. 

La pacienţii care doresc să îşi păstreze fertilitatea sau la cei la care boala revine după 
citotoxice, recomandarea este de ciclosporină (3-5 mg/kg/zi) sau tacrolimus, timp de 1-2 ani. 

De asemenea, se mai poate apela la micofenolat mofetil sau rituximab. Tratamentul 
nespecific al sindromului nefrotic este întotdeauna necesar 1,2 ' 22,29,30 . 


Evoluţie 


Pe termen lung şi în condiţii de tratament adevat, prognosticul este excelent, atât al 
pacientului cât şi al rinichilor, boala evoluând în peste 90% din cazuri către vindecare. 
Recăderile nu mai apar, în general, după mai mulţi ani de evoluţie. Majoritatea copiilor nu mai 
au proteinurie după pubertate. 

Complicaţiile sunt legate de sindromul nefrotic propriu-zis, dar şi de tratamentul 
imunosupresor, cele mai redutabile fiind infecţiile şi complicaţiile tromboembolice. Peritonita 
(de obicei cu streptococi, E. coli sau Haemophyllus influenzae) apare mai ales la copii, în 
perioada formării edemelor şi în prezenţa ascitei. Insuficienţa renală acută funcţională survine 
în special la pacienţii cu albumine serice foarte scăzute şi volum circulant diminuat. Substratul 
anatomopatologic poate fi însă şi edemul interstiţial renal, uneori chiar necroză tubulară acută. 
Progresiunea glomerulopatiei cu modificări minime către insuficienţa renală cronică este rară 
şi se întâlneşte îndeosebi la pacienţii corticorezistenţi şi la cei la care morfopatologia renală a 
fost în realitate diferită (glomeruloscleroză focală, glomerulopatie membranoasă etc.) sau s-a 
modificat pe parcurs. Reevaluarea bioptică poate fi necesară în caz de evoluţie atipică 1,2,22,29, 

Efectele secundare ale imunosupresoarelor trebuie evaluate sistematic (predispoziţie la 
infecţii; în plus: pentru corticoterapie: tulburări de glicoreglare, hipertensiune arterială, 
favorizarea hemoragiilor digestive superioare, tulburări de creştere, facies cushingoid, striuri 
cutanate, acnee, cataractă, osteoporoză etc.; pentru ciclofosfamidă: toxicitate gonadală, cistită, 
alopecie; pentru ciclosporină: nefrotoxicitate, hipertrofie gingivală, hipertrichoză, multiple 
interacţiuni cu alte medicamente). 

Glomeruloscleroză focală şi segmentală 

Definiţie, epidemiologie 

Glomeruloscleroză focală segmentală este caracterizată prin zone de scleroză limitate la 
un număr redus de glomeruli şi care afectează doar anumite anse capilare. Denumirea se referă 
mai curând la o modificare histologică decât la o boală propriu- zisă: sub această titulatură sunt 
reunite afecţiuni diferite din punct de vedere etiopato- genetic. 

Glomeruloscleroză segmentală şi focală constituie substratul morfologic la aproximativ 
15% dintre sindroamele nefrotice ale copiilor şi la peste 20% ale adultului. Rasa neagră are o 
susceptibilitate crescută pentru această afecţiune 1,2,31 . 


Etiologie 


Numeroase afecţiuni pot evolua cu scleroză glomerulară focală: hipertensiunea arterială, 
refluxul vezicoureteral, obezitatea extremă, nefrita de iradiere, unele infecţii virale - de ex. HIV 
sau parvovirusuri, anemia falciformă, unele anomalii asociate cu reducerea masei renale - de 
ex. agenezia renală unilaterală. Diverse alte tipuri de glomerulopatii se pot vindeca lăsând în 
urmă leziuni de glomeruloscleroză focală 1 - 2,3,31 . 

Formele la care nu se pot evidenţia factori cauzali sunt etichetate ca primare (idiopatice). 

Patogeneză 

în acest tip de nefropatie se constată modificări podocitare asemănătoare cu cele din 
glomerulopatia cu modificări minime. Unii autori consideră de altfel glomeruloscleroza focală 
şi segmentală ca o variantă evolutivă nefavorabilă a glomerulopatiei cu modificări minime. 

Diferiţi factori au fost incriminaţi în producerea leziunilor de scleroză focală: 
hipertensiune intraglomerulară, exces de angiotensină II, infecţii virale, citokine. Reducerea 
masei renale (de ex. în agenezia renală sau după îndepărtare chirugicală) duce la hiperfuncţia 
şi hipertrofia glomerulilor restanţi. Hipertensiunea intraglomerulară determină leziuni ale 
capilarelor şi extravazarea proteinelor în mezangiu, cu inflamaţie şi scleroză. Un mecanism 
asemănător este operaţional la pacienţii cu obezitate severă, la care se observă hiperfiltrare 
glomerulară şi glomerulomegalie 1 ’ 2,9 ’ 31 . 

Mai recent au fost descrise din ce în ce mai multe forme genetice de glomeruloscleroză 
focală şi segmentală. Mutaţii ale genelor responsabile de sinteza nefrinei, a podocinei sau a 
altor proteine din diafragma care uneşte pedicelele podocitare ar putea fi resposabile de multe 
dintre sindroamele nefrotice corticorezistente. Susceptibilitatea crescută a rasei negre pentru 
boală este un argument pentru importanţa factorilor genetici. 

în formele primare ”podocitopatia” este probabil consecinţa unor factori circulanţi - 
limfokine sau suPÂR (”soluble urokinase plasminogen activator receptor” - receptorul solubil 
de urokinază activator al plasminogenului). 

Morfopatologie 

La microscopia optică se vizualizează glomeruloscleroză în unele anse capilare ale unor 
glomeruli, fiind afectaţi iniţial şi prevalent glomerulii juxtamedulari. O biopsie cu suficienţi 
glomeruli este necesară pentm diagnosticul leziunilor focale. în fazele avansate scleroza se 
extinde la întregul glomerul, apar leziuni tubulointerstiţiale de atrofie - fibroză 31,32,33 . 

La imunofluorescenţă lipsesc depuneri imune, cel mult unele nespecifice de IgM şi C3 
în zonele de scleroză. 

Microscopia electronică arată fuziunea prelungirilor podocitare (pedicelelor) în 
majoritatea glomerulilor. 

Mai multe variante de glomeruloscleroză focală au fost definite 31,32,33 . 

• varianta clasică, cu scleroză segmentală şi focală; 

• forma cu hipercelularitate (proliferare endocapilară) focală; 

• leziunea vârfului glomeruîar (“tip lesion”): degenerescenţa, proliferarea şi apoi 
scleroza celulelor podocitare adiacente originii tubului proximal; 

• colapsul glomeruîar: “strângerea” ghemului glomeruîar, care s-ar datora insuficienţei 
celulelor podocitare, cu rol în menţinerea arhitecturii ghemului vascular. 

Manifestări clinice, examinări de laborator 

Principalele manifestări includ proteinuria (constantă), hipertensiunea arterială (30- 
50%), hematuria microscopică (25-75%), iar în stadiile mai avansate insuficienţa renală. 
Biopsia renală este esenţială pentru diagnostic 1,2> 32,33 . 

în formele primare de glomeruloscleroză focală şi segmentală, proteinuria este de regulă 
masivă şi debutul sindromului nefrotic este acut sau subacut, cu hipoalbuminemie 

şi edeme semnificative. în formele secundare proteinuria este frecvent moderată, subnefrotică, 
hipoalbuminemia şi edemele sunt atenuate. 

Tratament 

Terapia imunosupresoare este recomandat doar în formele primare cu sindrom nefrotic. 
Se începe cu prednison sau prednisolon, iniţial 1 mg/kg/zi (maximum 80 mg/zi), sau 2 mg/kg/în 
zile alternative (maximum 120 mg/2 zile), timp de 1-4 luni, cu reducerea ulterioară a dozelor 
pe o perioadă de 6 luni; în cazul remisiunii, reducerea dozelor poate fi începută mai repede. 

Ciclosporină (3-5 mg/kg/zi) poate fi folosită la pacienţii care nu tolerează corticoterapia 
sau în caz de corticorezistenţă. Tratamentul este de lungă durată şi trebuie continuat încă cel 
puţin 12 luni după intrarea în remisiune (completă sau parţială), pentru a preveni recăderile. 
Afecţiunea poate fi considerată refractară la ciclosporină doar după cel puţin 4 luni de 
tratament. Micofenolatul mofetil şi doze crescute de dexametazonă intră în discuţie în formele 
renitente sau la pacienţii care nu tolerează ciclosporină 22,32,34 . 

Evoluţie 

Netratată, afecţiunea duce în general la insuficienţă renală în 5-20 de ani (mai repede, 
în 2-3 ani, în varianta cu colaps glomerular). Factorii de prognostic negativ sunt proteinuria 
masivă, hipertensiunea arterială, insuficienţa renală, graduî avansat de scleroză glomerulară şi 
leziunile tubulointerstiţiale. 

Prognosticul renal cel mai bun îl au pacienţii al căror sindrom nefrotic remite. 
Afecţiunea recidivează după transplant în 50% din cazuri, şi duce la pierderea grefei în 10%. 
Factorii care se însoţesc de un risc crescut de recidivă post-transplant sunt vârsta tânără la 
debutul afecţiunii, timpul scurt între începutul bolii şi insuficienţa renală şi proliferarea 
mezangială 1,2 - 32,34 . 

Glomerulopatia membranoasă 

Definiţie, epidemiologie 

Diagnosticul de glomerulopatie membranoasă implică prezenţa depozitelor 
subepiteliale şi îngroşarea membranei bazale glomerulare. Sinonime: glomerulopatia epi-, peri- 
sau extramembranoasă. 

Utilizarea termenului de “glomerulonefrită” nu este recomandată, având în vedere 
absenţa infiltratului leucocitar şi a proliferării celulare. 

Glomerulopatia membranoasă este o cauză frecventă de sindrom nefrotic la adulţi (20- 
40%) şi mai rară îa copii (5-10%). Incidenţa maximă este între 30-50 de ani. Prevalenţa bolii 
este de două ori mai mare la bărbaţi decât la femei 1,2 . 

Etiologie 

Majoritatea glomerulopatiilor membranoase sunt primare (70%); formele secundare 
(30%) se pot întâlni în 1,2 - 3; 35 ; 

- infecţii: cu virusul hepatitic B sau C, malarie, sifilis, schistosomiază; 

- boli de sistem: lupus eritematos sistemic, poliartrită reumatoidă, sindrom Sjogren, 
sarcoidoză; 

- tumori: cancer de prostată, pulmonar, de colon, mamar, melanom, leucemii; 

- administrări de medicamente: după D-penicilamină, săruri de aur şi de mercur, 
antiinflamatoare nesteroidiene. 

Patogeneză 

Glomeralopatia membranoasă apare datorită complexelor imune localizate pe partea 
epitelială a membranei bazale glomerulare. De cele mai multe ori complexele imune se 
formează local, “in situ”, prin legarea imunoglobulinelor circulante de antigene podocitare 
(receptorul pentm fosfolipaza A2 - PLA2R, endopeptidaza etc.). Alternativ, anumite antigene 
circulante (agenţi infecţioşi, medicamente, ADN) se pot “implanta” în glomeruli, fixarea 
imunoglobulinelor şi formarea complexelor imune producându-se ulterior. 

Localizarea subepitelială a complexelor imune le împiedică să aibă contact direct cu 
celulele imune circulante, ceea ce explică de ce infiltratul celular lipseşte, răspunsul inflamator 
fiind iniţiat de mediatori solubili, în special de complement. Limfocitele T helper par să 
contribuie şi ele la apariţia acestui tip de nefropatie glomeralară 35,36 . 

Morfopatologie 

La microscopia optică, modificarea caracteristică este îngroşarea difuză a membranei 
bazale glomerulare, cu depuneri subepiteliale şi excrescenţe (“spikes”) ale membranei, care 
tinde să înglobeze depunerile. în glomeralopatia membranoasă idiopatică, primară, depunerile 
sunt exclusiv subepiteliale; în formele secundare se adaugă frecvent depuneri subendoteliale şi 
mezangiale. 

La imunofluorescenţă se evidenţiază depuneri granulare de imunoglobuline, mai ales 
IgG, şi de C3. 

La microscopia electronică apar iniţial depuneri electronodense pe partea externă a 
membranei bazale glomerulare; aceasta se îngroaşă prin apoziţie de matrice extracelulară. 
Membrana emite ulterior prelungiri care se insinuează între depuneri şi le include progresiv, 
membrana luând astfel un aspect neregulat, cu dublu contur. Depunerile subepiteliale afectează 
şi podocitele, care suferă un proces de fuziune a pediceleîor 2,9 ’ 36,37 . 

Manifestări clinice, examinări de laborator 

In glomeralopatia membranoasă, cauzele potenţiale trebuie căutate de rutină (infecţii, 
medicamente, boli reumatismale). La 20% dintre pacienţii peste 55-60 de ani afecţiunea este 
paraneoplazică, un screening tumoral fiind justificat la această categorie de vârstă. 
Manifestările renale pot să preceadă cu luni sau chiar ani afecţiunea sistemică. In formele 
idiopatice complementul seric este normal, dar poate fi scăzut în nefropatia din lupusul 
eritematos sistemic şi în hepatita B. In forma primară, idiopatică, 70- 80% dintre pacienţi 
prezintă un test pozitiv pentru anticorpii anti-PLA2R. 

Manifestarea principală este proteinuria, de multe ori masivă, cu sindrom nefrotic. 
Hematuria microscopică este inconstantă. Complicaţiile tromboembolice sunt mai frecvente 
decât în alte sindroame nefrotice (tromboze ale venelor profunde ale membrelor şi venelor 
renale, embolii pulmonare). Insuficienţa renală apare la 20-30% dintre pacienţi şi se instalează 
în general lent. Hipertensiune arterială se întâlneşte mai rar la debut (10-30%), dar este 
frecventă la cei cu deficit funcţional renal 1,2> 36,37 . 

Tratament 

în formele secundare, combaterea cauzelor poate duce la dispariţia modificărilor 

renale. 

în formele primare, în care evoluţia spontană este favorabilă la un procent important de 
pacienţi, utilitatea medicaţiei patogenetice trebuie pusă în balanţă cu efectele secundare. 
Atitudinea recomandată depinde de severitatea suferinţei glomerulare, respec- 

tiv de gradul de risc 22,36,38 . Acesta poate fi apreciat luând în considerare amploarea proteinuriei 
şi funcţia renală (creatinina serică - rata de filtrare glomerulară) respectiv stabilitatea acesteia: 

• la pacienţii cu risc scăzut (funcţie renală persistent bună şi proteinurie subnefrotică) 
se indică tratament nespecific cu inhibitori ai enzimei de conversie a angiotensinei II sau 
sartani, normalizarea tensiunii arteriale (sub 130/80) şi evaluare periodică; 

• în condiţii de risc crescut (proteinurie masivă, funcţie renală uşor sau moderat alterată 
sau în curs de deteriorare, hipertensiune arterială) se recomandă ciclofosfamida (mai rar 
clorambucil) în asociere cu prednison sau prednisolon, pe o perioadă de 6 luni; alternativ sau 
în cazul în care proteinuria nu este influenţată se indică înlocuirea ciclofosfamidei cu 
ciclosporină sau tacrolimus; Rituximab-ul, anticorp monoclonal anti-CD20 a fost de asemenea 
propus pentru tratamentul formelor refractare; 

• la pacienţii cu creatininemia persistent crescută peste 3,5 mg/dl şi rinichi micşoraţi de 
volum, tratamentul imunosupresor nu este recomandat, riscurile depăşind beneficiile. 

Profilaxia complicaţiilor tromboembolice trebuie făcută de rutină în sindromul nefrotic 
din glomerulopatia membranoasă dacă albuminemia scade sub aproximativ 2,5 g/dl şi nu există 
risc hemoragie important. 

Evoluţia glomerulopatiei membranoase idiopatice este variabilă: 

• remisiune spontană, de lungă durată (25-30%); 

• remisiune parţială sau sindrom nefrotic recurent dar cu funcţie renală stabilă (25- 

35%); 

• progresiune către insuficienţă renală cronică terminală (în 10-30) de ani şi/sau 
complicaţii majore din cauza sindromului nefrotic (30-35%). 

Factori de prognostic negativ sunt proteinuria masivă, hipertensiunea arterială, 
insuficienţa renală, fibroza tubulointerstiţială, leziunile avansate ale membranei bazale 
glomerulare, sexul masculin şi vârsta înaintată. 

Glomerulonefrita membranoproliferativă 

Definiţie, epidemiologie 

Glomerulonefrita membranoproliferativă este o formă heterogenă de suferinţă glo¬ 
merulară, caracterizată, la microscopia optică, prin hipercelularitate mezangială, proliferare 
endocapilară, îngroşarea pereţilor capilarelor glomerulare datorită depunerilor de complexe 
imune şi/sau complement şi dedublarea membranei bazale glomerulare. Termeni sinonimi sunt 
glomerulonefrită mezangiocapilară sau lobulară. 

Glomerulonefrita membranoproliferativă este mai frecventă la pacienţi între 7 şi 30 de 
ani. Prevalenţa este mai mare în ţările în curs de dezvoltare decât în cele industrializate, unde 
este în scădere în ultimele decenii 1,2ţ 39 . 

Etiologie 

Cele mai multe dintre glomerulonefritele membranoproliferative sunt secundare în 
cadrul unor: 

- infecţii: cu virusurile hepatitice B sau C, în endocardită, abcese viscerale, şunt 
ventriculoatrial infectat, HIV, malarie, mononucleoză infecţioasă; 

- boli autoimune: lupus eritematos sistemic, artrită reumatoidă, sindrom Sjogren; 

- gamopatii monoclonale: mielom, macroglobulinemie Waldenstrom, boala lanţurilor 
uşoare sau grele de imunoglobuline, gamopatii monoclonale cu semnificaţie necunoscută 2,39, 

30 

Leziuni glomerulare asemănătoare pot fi întâlnite în ciroză, purpura trombotico- 
trombocitopenică/sindromul hemoliticouremic, nefrita de iradiere sau în sindromul anti- 
fosfolipidic. 

Patogeneză 

Principalele mecanisme patogenetice implicate în producerea glomerulonefritelor 
membranoproliferative sunt depunerea de complexe imune sau activarea căii alternative a 
complementului. Un al treilea mecanism, prin leziuni endoteliale (în microangiopatiile 
trombotice) intervine mai rar 1,9> 39 . 

In glomerulonefritele membranoproliferative, complexele imune se formează de regulă 
în circulaţie dar şi ”in situ”, intrarenal, în condiţiile unui stimul antigenic persistent. Antigenele 
pot fi exogene (de ex. în infecţii) sau endogene (ADN şi histone - în lupus; antigene tumorale 
- în formele paraneoplazice); în multe situaţii nu pot fi identificate. La imunofluorescenţă, 
complexele pot fi observate sub forma depunerilor de imunoglobuline şi complement (C3 şi 

£ 4 ) 1 , 2 , 3 , 9 , 39 , 40 

Calea alternativă a complementului este iniţiată de formarea directă a C3 convertazei 
(fără participarea CI, C2 sau C4). Activarea căii alternative este „temperată” de către diverşi 
inhibitori, precum factorul H, care accelerează degradarea C3 convertazei. La unii pacienţi cu 
glomerulonefrită membranoproliferativă a fost evidenţiat un autoanticorp circulant, factorul C3 
nefritic (C3NF), care se leagă de factorul H şi îi inhibă activitatea, rezultatul fiind "stabilizarea” 
C3 convertazei şi activarea persistentă a căii alternative. Alte defecte congenitale sau dobândite 
ale căii alternative au fost de asemenea descrie la pacienţii cu glomerulonefrită 
membranoproliferativă (deficit congenital de factor H, deficit al receptorilor pentru 
complement). Prezenţa depunerilor glomerulare de C3, nu şi de imunoglobuline (sau de C4), 
pledează pentru intervenţia căii alternative a complementului 1,2> 3 ’ 5> 9 ’ 39,40 . 

Morfopatologie 

Din punctul de vedere al localizării depunerilor (apreciată cel mai bine 
electronomicroscopic), glomerulonefritele membranoproliferative sunt clasificate în 3 
categorii, care nu se suprapun cu cele patogenetice: tipurile I - cu depuneri mezangiale şi 
subendoteliale, II - boala depunerilor dense şi III - cu depuneri mezangiale şi subepiteliale 2,40 . 

în tipul I la microscopia optică se observă: 

- depuneri subendoteliale şi în mezangiu, însoţite de proliferarea celulelor mezangiale 
şi expansiunea matricei, infiltrare endocapilară cu monocite; celularitatea crescută duce adesea 
la aspectul "compartimentat”, "lobular”, al glomerulilor; 

- îngroşarea şi dedublarea pereţilor capilarelor glomerulare, prin depunerile suben¬ 
doteliale (care deplasează celulele endoteliale) şi infiltrarea macrofagelor din mezangiu; 
membrana bazală este îngroşată şi dedublată prin secreţia unei neomembrane. 

La imunofluorescenţă se pot evidenţia depuneri granulare de imunoglobuline (mai ales 
IgG, dar şi IgM şi IgA) şi fracţiuni de complement (C3). 

Microscopia electronică vizualizează depuneri electronodense localizate subendotelial 
şi în mezangiu, precum şi modificările membranei bazale glomerulare. 


JL 

ir 


Compendiu de specialităţi medico-chirurgicale 


546 


în formele secundare natura depunerilor poate da informaţii etiologice. în lupus sunt 
patognomonice structurile tubuloreticulare din celulele endoteliale; în crioglobulinemie - 
depunerile amorfe sau granulare electronodense cu aspect de amprentă digitală 3 - 39 - 41 . 

Tipul II (“dense deposit disease”) se caracterizează prin depuneri electronodense cu 
aspect de panglică în membrana bazală glomerulară, îngroşată neregulat. La imunofluorescenţă 
se evidenţiază C3 (fără imunoglobuline) în lungul membranei bazale glomerulare şi în 
mezangiu. 

In tipul III, aspectul la microscopia optică este asemănător cu cel din tipul I, cu 
deosebirea că depunerile sunt atât subendoteliale cât şi subepiteliale, fiind constituite în 
principal de C3, nu şi de imunoglobuline. 

Manifestări clinice, examinări de laborator 

Simptomatologia renală poate fi precedată de infecţii respiratorii superioare şi constă 
dintr-o combinaţie de elemente nefrotice (proteinurie, uneori foarte amplă, cu 
hipoalbuminemie, hiperlipemie, edeme) şi nefritice (hematurie, uneori chiar macroscopică, 
hipertensiune arterială). Insuficienţa renală survine de regulă după mai mulţi ani de evoluţie, 
dar poate fi precipitată de transformarea histologică a glomerulonefritei, prin formarea de 
semilune 1 - 2 - 39 - 40 . 

Bolile generale care pot evolua cu glomerulonefrită membranoproliferativă secundară 
(infecţii, boli autoimune, gamopatii monoclonale) trebuie căutate şi tratate sistematic. 
Glomerulonefrită membranoproliferativă de tip II se însoţeşte de regulă de lipodistrofie 
segmentară. 

Hipocomplementemia persistentă apare la 50-70% dintre pacienţi: 

- în tipul I scad fracţiunile C3 şi C4 (are loc activarea ambelor căi ale complementului); 

- în tipul II şi III scade fracţiunea C3, nu şi C4 (este activată numai calea alternă). 

Tratament 

Nu există un consens actual în privinţa tratamentului glomerulonefritei 
membranoproliferative idiopatice. Pacienţii cu proteinurie subnefrotică şi funcţie renală 
normală ar trebui să primească doar tratament cu inhibitori ai sistemului renină-angiotensină şi 
să fie monitorizaţi regulat. La cei cu sindrom nefrotic şi funcţie renală normală sau marginal 
alterată ar trebui adăugat prednison, pe o perioadă iniţială de 3-4 luni; în caz de răspuns 
terapeutic, administrarea poate fi prelungită, cu scăderea progresivă a dozelor. Pacienţii 
refractari la corticoterapie sau cei care se prezintă cu creatinina crescută pot beneficia de o 
combinaţie de ciclofosfamidă orală (sau micofenolat mofetil) cu prednison. Ciclosporină sau 
rituximab-ul au fost de asemenea încercate 22,39,40,42 . 

Evoluţia către insuficienţă renală cronică are loc relativ rapid, pe parcursul a 9-12 ani 
în tipul I, şi ceva mai repede, în 5-12 ani, în tipul II. Factori negativi de prognostic sunt 
sindromul nefrotic la prezentare, creatinina crescută, hipertensiunea şi asocierea cu proliferare 
extracapilară (cu semilune). Glomerulonefrită membranoproliferativă tinde să recidiveze pe 
rinichiul transplantat (30%), cu risc de pierdere a grefei. 


JL 

ir 


Compendiu de specialităţi medico-chirurgicale 


547 


Bibliografie 

1. Lewis J, Neilson E. Glomerular disease. In: Harrison’s principles of internai medicine, sub red. Kasper D, Fauci 
A, Hauser S, Longo D, Jameson J, Loscalzo J. Ed McGraw HilI, New York 2015;p: 1831-50. 

2. Nachman P, Jennette J, Falk R. Primary glomerular disease. In: The Kidney, sub red. Taal M, Chertow G, 
Marsden Ph. Skorecki K, Yu A, Brenner B. Ed. Elsevier Saunders Philadelphia 2012;p: 1100-91. 

3. Appel G, Radhakrishnan J, D’Agati V. Secondary glomerular disease. In: The Kidney, sub red. Taal M, Chertow 
G, Marsden Ph, Skorecki K, Yu A, Brenner B. Ed. Elsevier Saunders Philadelphia 2012;p:l 192-277. 

4. Fervenza F. Sethi S. Mechanism of immune injury of the glomerulus. In UpToDate. Ed Wolters Kluwer, 
Amsterdam 2015. 

5. Rennke H, Denker B. Renal Pathophysiology Ed. Wolters Kluwer/Lippincott Williams and Wilkins, 
Philadelphia 2014. 

6. Jennette J, Olson J, Schwartz M, Silva F. Primer on the pathologic diagnosis of renal disease. In: 
HeptinstalPs pathology of the kidney, sub red. Jennette J, Olson J, Schwartz M, Silva F. Ed. Lippincott Williams and 
Wilkins, Philadelphia 2007;p:98-125. 

7. Floege J. Feehally J. Introduction to glomerular disease: clinical presentation. In: Comphrehensive clinical 
nephrology, sub red. Floege J, Johnson R, Feehally J. Ed. Elsevier Saunders, Philadephia 2010;p: 193-207. 

8. Vlăduţiu D. Glomerulopatii. In: Nefrologie pentru examenul de licenţă şi rezidenţiat sub red. Vlăduţiu D, Spânu 
C, Dulău-Florea I. Ed. UMF Cluj-Napoca 1999;p: 1 -56. 

9. Jennette J, Falk R. Glomerular clinicopathologic syndromes. In: National Kidney Foundation’s primer on kidney 
disease, sub red.Gilbert S, Weiner D. Ed. Elsevier Saunders, Philadephia 2014;p: 152-69. 

10. Manasia M. Glomerulopatii. Ed. Institutului de Medicină şi Farmacie, Cluj-Napoca 1978. 

11. Ursea N. Tratat de Nefrologie. Ed. Fundaţiei Române a Rinichiului 2006. 

12. Herbert L, Parikh S. Differential diagnosis and evaluation of glomerular disease. In UpToDate. Ed Wolters 
Kluwer, Amsterdam 2015. 

13. Covic A, Covic M, Segall L. Manual de nefrologie. Ed. Polirom, Bucureşti. 2007. 

14. Haas M. IgA nephropathy. In: HeptinstalPs pathology of the kidney, sub red. Jennette J, Olson J, Schwartz M, 
Silva F. Ed. Lippincott Williams and Wilkins, Philadelphia 2007; p:424-87. 

15. Baratt J, Feehally J. Immunoglobulin A nephropathy and related disorders. In: National Kidney Foundation’s 
primer on kidney disease, sub red. Gilbert S, Weiner D. Ed. Elsevier Saunders, Philadephia 2014;p: 185-92. 

16. Feehally J, Floege J. IgA nephropathy and Henoch-Schonlein nephritis. In: Comphrehensive clinical nephrology, 
sub red. Floege J, Johnson R. Feehally J. Ed. Elsevier Saunders, Philadephia 2010;p: 270-82. 

17. Baratt J, Feehally J. Pathogenesis of IgA nephropathy. In UpToDate. Ed Wolters Kluwer, Amsterdam 2015. 

18. Baratt J, Feehally J. Clinical presentation and diagnosis of IgA nephropathy. In UpToDate. Ed Wolters Kluwer, 
Amsterdam 2015. 

19. Cattran D, Apple G. Treatment and prognosis of IgA nephropathy. In UpToDate. Ed Wolters Kluwer, 
Amsterdam 2015. 

20. Appel G, Kaplan A. OverView of the classification and treatment of rapidly progressive (crescentic) 
glomerulonephritis. In UpToDate. Ed Wolters Kluwer, Amsterdam 2015. 

21. Ronco P. Mechanism of glomerular crescent formation. In UpToDate. Ed Wolters Kluwer, Amsterdam 2015. 

22. Eckhardt K, Kasiske B, et al. KDIGO clinical practice guideline for glomerulonephritis. Kidney Int 2012; 2:140- 
274. 


JL 

ir 


Compendiu de specialităţi medico-chirurgicale 


548 


23. Beck L. Salant D. OverView of heavy proteinuria and the nephrotic syndrome. In UpToDate. Ed Wolters Kluwer, 
Amsterdam 2015. 

24. Kelepouris E. Rowin B. Pathophysiology and treatment of edema in patients with the nephrotic syndrome. In 
UpToDate. Ed Wolters Kluwer, Amsterdam 2015. 

25. Olson J. The nephrotic syndrom and minimal change disease. In: HeptinstalTs pathology of the kidney, sub red. 
Jennette J, Olson J, Schwartz M, Silva F. Ed. Lippincott Williams and Wilkins, Philadelphia 2007,p: 126-55. 

26. Romoşan I, Voiculescu M, Golea O. Sindromul nefrotic. Ed. Academiei Române. 1992. 

27. Alain Meyrier. Etiology, clinical features and diagnosis of minimal change disease in adults. In UpToDate. 
Ed Wolters Kluwer, Amsterdam 2015. 

28. Ciocâlteu A. Tratat de nefrologie. Ed. Naţional, Bucureşti 2006. 

29. Mason P, Hoyer P. Minimal change nephrotic syndrome. In: Comphrehensive clinical nephrology, sub red. 
Floege J, Johnson R, Feehally J. Ed. Elsevier Saunders, Philadephia. 2010;p:218-27. 

30. Radhakrishnan J. Treatment of minimal change disease in adults. In UpToDate. Ed Wolters Kluwer, Amsterdam 
2015. 

31. Reiser J. Epidemiology, classification and pathogenesis of focal segmentai glomerulosclerosis. In UpToDate. Ed 
Wolters Kluwer, Amsterdam 2015. 

32. Hladunewich M, Avila-Cassado C, Gipson D. Focal segmentai glomerulosclerosis. In: National Kidney 
Foundation’s primer on kidney disease, sub red.Gilbert S, Weiner D. Ed. Elsevier Saunders, Philadephia 2014;p: 170- 
84. 

33. Schwartz M. Focal segmentai glomerulosclerosis. In: HeptinstalTs pathology of the kidney, sub red. 

Jennette J, Olson J, Schwartz M, Silva F. Ed. Lippincott Williams and Wilkins, Philadelphia 
2007;p: 156-204. 

34. Cattran D, Appel G. Treatment of primary focal segmentai glomerulosclerosis. In UpToDate. Ed Wolters 
Kluwer, Amsterdam 2015. 

35. Baratt J, Feehally J. Causes and diagnosis of membranous nephropathy. In UpToDate. Ed Wolters Kluwer, 
Amsterdam 2015. 

36. Couser W, Cattran D. Membranous nephropathy. In: Comphrehensive clinical nephrology, sub red. Floege J, 
Johnson R. Feehally J. Ed. Elsevier Saunders, Philadephia 2010;p: 248-59. 

37. Schwartz M. Membranous glomerulonephritis. In: HeptinstalTs pathology of the kidney, sub red. 

Jennette J, Olson J, Schwartz M, Silva F. Ed. Lippincott Williams and Wilkins, Philadelphia 
2007;p:205-53. 

38. Cattran D. Treatment of idiopathic membranous nephropathy. In UpToDate. Ed Wolters Kluwer, Amsterdam 
2015. 

39. Zhou Xin, Silva F. Membranoproliferative glomerulonephritis. In: HeptinstalTs pathology of the kidney, sub 
red. Jennette J, Olson J, Schwartz M, Silva F. Ed. Lippincott Williams and Wilkins, Philadelphia 2007;p:254-322. 

40. Schena F, Alpers C. Membranoproliferative glomerulonephritis, dense deposits disease and cryoglobulinemie 
glomerulonephritis. In: Comphrehensive clinical nephrology, sub red. Floege J, Johnson R. Feehally J. Ed. Elsevier 
Saunders, Philadephia 2010;p:260-269. 

41. Spânu C, Crăciun C, Olinici CD, Petrescu M, Cristea A, Vlăduţiu D, Buoncristiani U. Histological, electron 
microscopical and immunofluorescent studies in cryoglobulinemie glomerulonephritis. In: Current problems and 
techniques in cellular and molecular biology. Ed. Mirton, Timişoara 1996;p:419- 429. 

42. Niaudet P. Evaluation and treatment of membranoproliferative glomerulonephritis. In UpToDate. Ed Wolters 
Kluwer, Amsterdam, 2015. 


JL 

ir 


Compendiu de specialităţi medico-chirurgicale 


549 


27. NEFROPATII TUBULO-INTERSTITIALE 


9 


Eugen Moţa, Sorin Ioan Zaharie 

Nefropatiile tubulo-interstiţiale (NTI) sunt afecţiuni renale în care leziunile iniţiale sunt 
situate în interstiţiul renal, ulterior adăugându-se modificări tubulare, cu păstrarea integrităţii 
glomerulare şi a vascularizaţiei intrarenale 1 . 

Leziunile tubulo-interstiţiale însoţesc şi nefropatiile glomerulare, prezenţa fibrozei 
interstiţiale şi atrofiei tubulare fiind un indicator al ireversibilităţii leziunilor-. 

Clasificarea actuală a nefropatiilor tubulo-interstiţiale elaborată de Organizaţia 
Mondială a Sănătăţii în funcţie de etiologie, datele clinice şi aspectul histologic cuprinde 2 : 

• Infecţia: 

- NTI acute infecţioase - pielonefrita acută 

- NTI acute infecţioase asociate cu infecţii sistemice 

- NTI cronice infecţioase - pielonefrita cronică 

- infecţii renale specifice 

• NTI determinate de medicamente 

• NTI asociate cu boli imunologice 

• Uropatia obstructivă 

• Nefropatia de reflux 

• NTI asociate cu necroza papilară 

• NTI determinate de metale grele 

• Suferinţa/necroza tubulară acută toxică, ischemică 

• NTI determinate de cauze metabolice 

• Patologie tubulo-interstiţială cu caracter ereditar 

• NTI asociate cu neoplazii 

• Leziuni tubulo-interstiţiale asociate celor glomerulare sau/şi vasculare 

• Nefropatia endemică balcanică - agresiune toxică determinată de Aristolochia 

Nefropatiile tubulo-interstiţiale acute infecţioase asociate cu infecţii 
sistemice 

Leziunile tubulo-interstiţiale renale din infecţiile sistemice se pot produce prin 
mecanism imunologic sau prin efect tubulo - toxic al medicaţiei antiinfecţioase administrate 3 . 

Etiologie: înaintea erei antibioticelor, cea mai frecventă cauză a NTI acute era 
reprezentată de infecţiile sistemice (scarlatina sau difteria). 4 Actual, NTI acute infecţioase sunt 
mai rare, iar agenţii infecţioşi sunt mai frecvent virusuri (Hanţa, HIV, Polvoma), fungi, paraziţi 
sau bacterii rare ( Leptospira, Rickettsia etc.). Principalii agenţi patogeni care pot determina 
leziuni tubulo-interstiţiale prin mecanism imun sunt 3 : 

-virusuri (v. Epstein-Barr, v. citomegalic, v. hepatitei B, v. hepatitei C, v. 
imunodeficienţei umane, v. Hanţa) 

-bacterii (Streptococul, Corynebacterium difterie, Brucella, Leptospira, Spirocheta, 
Legionella pneumophilia, Yersinia) 

- fungi (Candida albicans, Histoplasma) 

- alţi agenţi (Toxoplasma, Leshmania, Mycoplasma, Rickettsia, Mycobacterium). 

Clinica NTI acute secundare unei infecţii sistemice este dominată de manifestările 

afectării organice de bază 2 . La acestea se adaugă insuficienţa renală acută (IRA) cu oligurie sau 
cu diureză conservată, instalată la câteva zile de la debutul infecţiei. Examenul de urină relevă 
prezenţa proteinuriei şi sediment urinar cu leucociturie, eozinofilurie, hematurie. Proteinuria 
nu depăşeşte, de regulă, 1 g/24 ore. Puncţia biopsie renală, efectuată în cazul IRA severe de 
etiologie incertă, indică prezenţa infiltratului inflamator interstiţial, format din 
polimorfonucleare neutrofile şi afectare tubulară variabilă, permiţând formularea certă a 
diagnosticului de NTI acută. 

Infecţia cu virusul Hanţa se transmite de la rozătoare şi debutează la 1-2 săptămâni de 
la expunere cu febră, hemoragii, stare de şoc. Afectarea renală se manifestă prin IRA. Prezenţa 
infecţiei virale se confirmă prin testul ELISA (Ig M anti -Hanţa). Puncţia biopsie renală permite 
identificarea antigenului Hanţa prin metode histochimice, dacă diagnosticul nu a putut fi 
stabilit prin teste serologice 4 . 

Infecţia cu HIV determină rar NIA, cea mai frecventă afectare renală fiind 
glomeruionefrita 4 . Puncţia biopsie renală permite formularea cu certitudine a diagnosticului de 
afectare renală la pacienţii infectaţi cu HIV. Terapia antiretrovirală (indinavir) poate induce 
NIA prin stimularea imunităţii 3 . 

Leptospiroza este cea mai răspândită zoonoză, care se transmite prin contact cu urina 
animalelor purtătoare care contaminează apa sau solul. Infecţia cu Leptospira poate determina 
în 5-10% din cazuri insuficienţă multiplă de organe (renală, hepatică, pulmonară), febră, 
hemoragii, icter colestatic cu evoluţie nefavorabilă în lipsa tratamentului. Tipul de afectare 
renală determinată de Leptospira este în principal NIA 4 . 

Pielonefrita acută 

Definiţie 

Pielonefrita acută (PNA) reprezintă o nefropatie acută produsă de o infecţie a bazinetului 
renal, cu invadarea interstiţiului renal. 

Epidemiologie. Datele statistice referitoare la incidenţa PNA sunt limitate datorită 
dificultăţilor de diferenţiere a infecţiilor de tract urinar joase (cistite, uretrite, prostatite) de cele 
înalte (pielonefrite). în Statele Unite se estimează apariţia a cel puţin 250.000 de cazuri de PNA 
anual 5 . Incidenţa PNA diferă în funcţie de o serie de factori demografici sau de mediu: 

• sexul - PNA este mai frecvent întâlnită la sexul feminin (15-17 cazuri/10.000 femei), 
comparativ cu sexul masculin (3-4 cazuri/10.000 bărbaţi) 5 ; 

• vârsta - incidenţa PNA este mai ridicată la anumite grupe de vârstă: între 0 şi 4 ani la 
ambele sexe; la grupele de vârstă 15-35 de ani şi peste 80 de ani la femei, respectiv la peste 85 
de ani la bărbaţi , 

• rasa - nu există date clinice care să susţină o incidenţă mai ridicată a PNA la anumite 
grupe rasiale 6 ; 

• sezon - cazuri mai frecvente de PNA au fost înregistrate în statul Washington din 
Statele Unite în lunile iulie şi august la femei, respectiv august şi septembrie la bărbaţi 5 . 

Etiologie. La nivelul tractului urinar, cu excepţia uretrei anterioare, nu există germeni 
în mod normal. Infecţia tractului urinar (ITU) este prezentă dacă urocultura relevă peste IO 5 
unităţi formatoare de colonii (UFC)/ml (“bacteriurie semnificativă”), valori mai reduse 
datorându-se probabil contaminării urinei în cursul recoltării 7 . 

Există o serie de situaţii clinice în care valori ale bacteriuriei situate între IO 2 şi IO 5 
UFC/ml indică prezenţa ITU 7 : 

• bacteriurie joasă >10 3 UFC/ml asociată cu simptome acute de ITU la femei; 

• bacteriurie >10 4 UFC/ml la pacient cu simptome de pielonefrită acută. 

ITU sunt în majoritatea situaţiilor cauzate de un singur germen patogen. Acesta diferă 
în funcţie de absenţa sau prezenţa unor factori favorizanţi (definind ITU necomplicate 
respectiv, ITU complicate). Factorii favorizanţi locali (reno-urinari) sunt anomalii anatomice 
şi/sau funcţionale, dar şi manevre instrumentale la nivelul tractului urinar. Există şi factori 
favorizanţi generali ai ITU care produc o stare de imunodeficienţă (sarcina, diabetul zaharat, 
neoplazii tratate cu imunosupresoare, boala cronică de rinichi, transplantul de organe). Cel mai 
frecvent, microorganismele patogene care produc ITU sunt bacterii (predominant gram- 
negative), mai rar fiind întâlniţi fungi, virusuri, mycoplasme 8 . 

Dintre bacteriile care produc ITU, cea mai frecvent întâlnită este Escherichia coli (70% 
- 95% din ITU necomplicate, respectiv 21-54% din cele complicate). Alte bacterii gram- 
negative (Proteus mirabilis, Klebsiella spp, Citrobacter spp, Enterobacter spp, Pseudomonas 
aeruginosa) determină mai frecvent ITU complicate 5 ’ 8 . 

Bacteriile gram-pozitive determină mai rar ITU. Astfel, Staphylococcus saprophyticus 
este întâlnit în 5-10% din ITU necomplicate. Staphylococcus aureus determină 1- 23% din ITU 
complicate, prin diseminarea hematogenă, de la focare infecţioase extrarenale. 

ITU polimicrobiene se întâlnesc doar în câteva situaţii clinice: cateterizare urinară 
îndelungată, fistulă uro-genitală sau uro-digestivă, evacuare dificilă a vezicii urinare, care 
necesită manevre instrumentare urologice repetate 7 . 

Clinic. Debutul bolii este brusc, în plină stare de sănătate, în câteva ore până la o zi. 
Tabloul clinic complet al PNA necomplicate cuprinde manifestări generale de infecţie, durere 
lombară, asociate cu sindrom cistitic sau manifestări digestive 7 " 10 : 

• manifestări generale de infecţie: febră mare (39°-40°C), frisoane, transpiraţii, cefalee, 
mialgii, artralgii, ameţeli; 

• semne de afectare a tractului urinar superior: dureri lombare (uni- sau bilaterale) de 
intensitate variată (surde, mai rar colicative, în prezenţa unui obstacol la nivelul căilor urinare); 
durerea poate fi absentă uneori la pacienţii cu diabet zaharat, etilism cronic sau cei cu transplant 
renal; 

• sindromul cistitic (dureri suprapubiene, arsuri micţionale, polakiurie, disurie, urinei 
tulburi) poate preceda debutul PNA, atestând propagarea ascendentă a infecţiei urinare; 

• manifestări digestive: greaţă, vărsături lichidiene, mai rar scaune diareice; 

Examenul obiectiv relevă: 

- la palpare: sensibilitate la nivelul lombelor, puncte ureterale superior şi mijlociu 
dureroase, punctele costo-musculare şi costo-vertebrale dureroase; 

- la percuţia lombelor: manevra Giordano pozitivă; 

- manifestări cardiovasculare: tahicardie concordantă cu febra, TA normală sau uşor 
scăzută; o valoare a TA sistolice sub 90 mmHg, în contextul şocului septic; 

- semne de deshidratare (induse de febră): limbă uscată, pliu cutanat persistent. 

Date paraclinice. Tabloul biologic relevă prezenţa sindromului inflamator, a 
leucocituriei asociată cu bacteriurie semnificativă, iar funcţia renală este de obicei normală sau 
uşor redusă, de obicei tranzitor 711 : 

• sindrom inflamator nespecific: valori crescute ale VSH-ului, fibrinogenului seric, 
proteinei C reactive, leucocitoză cu neutrofîlie; 

• examenul sumar de urină patologic: 

- leucociturie/piurie cu cilindri leucocitari (atestă originea renală a leucocituriei); 

- hematurie (inferioară leucocituriei), rar macroscopică (în necroza papilară); 

- proteinurie redusă (sub 1 g/24 ore); 

• urocultura este considerată pozitivă dacă este prezentă “bacteriuria semnificativă” >10 5 
UFC/ml; 

• hemoculturile pot fi pozitive (în 20% din cazuri), cu acelaşi germen evidenţiat de 
urocultură; 

• creatinina şi ureea serică permit evaluarea funcţiei renale, de obicei valorile lor fiind 
normale; prezenţa retenţiei azotate semnifică apariţia insuficienţei renale acute (IRA) prin 
mecanism prerenal, datorită pierderilor lichidiene prin vărsături. Evaluarea funcţiei renale este 
obligatorie înainte de efectuarea unei explorări imagistice cu substanţă de contrast (urografie, 
TC), pentru diagnosticul precoce şi prevenţia nefropatiei de contrast. 

Explorările imagistice se limitează de obicei la efectuarea ecografiei renale, metodă 
neinvazivă, care evidenţiază rinichi cu dimensiuni uşor crescute şi indice parenchimatos 
păstrat. Evaluarea ecografică permite şi depistarea obstrucţiei tractului urinar (dilataţii pielo- 
caliceale) şi a litiazei renale. Radiografia renală simplă este utilă pentru depistarea prezenţei şi 
localizării calculilor renali radioopaci. Urografia nu este indicată în PNA, datorită riscului 
crescut de nefropatie de contrast, fiind utilă după trecerea episodului acut, pentru depistarea 
unor factori reno-urinari obstructivi favorizanţi ai PNA. Se constată reducerea eliminării 
substanţei de contrast (uneori unilateral), elongaţia şi compresia calicelor, hipotonia calicelor 
şi ureterelor 11 . Tomografia computerizată cu substanţă de contrast, după evaluarea prealabilă a 
funcţiei renale, este utilă la pacienţii cu PNA probabil complicată, pentru depistarea 
anomaliilor structurale sau funcţionale renale, dar şi a complicaţiilor septice renale (abces 
renal) şi perirenale (flegmon perirenal). Aspectul tomografie specific pentru PNA constă în 
apariţia pe imaginile precoce a unor zone triunghiulare hipodense cu vârful în hilul renal şi 
baza la cortex, zone care devin hiperdense pe imaginile tardive. Circumstanţele clinice în care 
se suspicionează o PNA complicată sunt următoarele 11 : 

- primul episod de PNA la bărbat; 

- al 2-lea episod de PNA la femeie; 

- prima PNA severă (colică renală, hematurie, proteinurie, leucociturie persistentă, IRA) 
la femeie. 

Consulturile interdisciplinare (ginecologic la femei, respectiv urologic la bărbat) sunt 
obligatorii pentru depistarea sarcinii, respectiv a factorilor obstructivi subvezicali (hipertrofia 
prostatei, stricturi uretrale etc.). 

Diagnosticul pozitiv de PNA se formulează pe baza datelor clinice (febră, durere 
lombară, sindrom cistitic), biologice (leucociturie, cilindri leucocitari, urocultură pozitivă) şi a 
aspectului ecografic (rinichi de dimensiuni uşor mărite cu indice parenchimatos păstrat). 

Diagnosticul diferenţial al PNA se face: 

•cu alte boli febrile renale sau extrarenale: nefropatii tubulo-interstiţiale acute 
neinfecţioase (prin hipersensibilizare la medicamente, din boli imunologice), pielonefrita 
cronică acutizată, tuberculoza renală, pneumonia acută, colecistita acută, boala inflamatorie 
pelvină, pelvi-peritonita, avortul septic; 

• infecţiile urinare joase: cistita, uretrita, prostatita, în prezenţa sindromului cistitic. 

Complicaţiile PNA sunt numeroase, mai frecvente în formele complicate de PNA: 

• complicaţii acute: abcesul renal, flegmonul perinefretic, pionefroza, necroza papilară, 
şocul toxico-septic, IRA, acutizarea bolii cronice de rinichi (BCR); 

• complicaţii cronice: pielonefrita cronică, boala cronică de rinichi. 

Tratament. în funcţie de severitatea bolii, tratamentul pacientului cu PNA se 

poate efectua la domiciliu (dacă există posibilităţi de supraveghere medicală) sau în spi¬ 
tal. 

Criteriile de internare în spital ale pacientului cu PNA sunt următoarele 9 : 

• intoleranţa digestivă (vărsături/diaree), care impune administrarea parenterală a 
medicaţiei; 

• PNA complicată; 

• incomplianţa la terapia cu antibiotice (pacienţi care îşi modifică singuri dozele de 
medicamente şi perioada terapiei). 

Obiectivele terapiei PNA 11 : 

- eradicarea infecţiei (cu antibiotice/chimioterapice); 

- depistarea şi corectarea factorilor favorizanţi reno-urinari şi/sau generali ai PNA; 

- prevenirea recidivei infecţiei urinare înalte. 

Mijloace terapeutice în PNA: 

- măsuri generale igieno-dietetice; 

- tratament medical etiologic (antibiotice/chimioterapice) şi simptomatic; 

- tratament chirurgical (urologic). 

Măsurile generale cuprind o serie de recomandări dietetice şi de ordin igienic 9, u : 

• repaus la pat până la dispariţia febrei (în medie 8-10 zile); 

• aplicarea de căldură locală în regiunea lombară; 

• aport de lichide între 2000 şi 2500 ml/24 ore; 

• modificarea dietei pentru normalizarea tranzitului intestinal în caz de constipaţie/diare; 

• alcalinizarea urinei cu bicarbonat de sodiu alimentar administrat oral, pentru creşterea 
activităţii bactericide a antibioticelor de tip macrolide sau aminoglicozide. 

Tratamentul etiologic al PNA are ca scop combaterea procesului infecţios cu 
antibiotice, administrate imediat după recoltarea uroculturii şi a hemoculturii. Alegerea 
antibioticului iniţial se face empiric, în funcţie de germenul microbian potenţial, de toleranţa 
digestivă şi severitatea PNA. Se indică folosirea unor antibiotice cu spectru larg de acţiune 
(asupra unor bacterii gram-negative şi pozitive), în doze bactericide, 

care să asigure o concentraţie urinară ridicată şi o difuziune tisulară bună (în special în 
medulara renală) 9 . 

Există grupe speciale de pacienţi la care alegerea antibioticului se face ţinînd seama şi 
de prezenţa sarcinii (la femeile în pre-menopauză), respectiv a bolii cronice de rinichi 9 : 

• la femeia gravidă, datorită riscului teratogen (în special în primele trei luni ale sarcinii), 
este contraindicată administrarea de chinolone, aminoglicozide şi Cotrimoxazol pentru 
tratamentul PNA. Antibioticele permise în sarcină sunt ampicilina, penicilinele, 
cefalosporinele sau carbenicilina; 

• PNA la pacienţii cu boală cronică de rinichi în stadiile 4 sau 5 (inclusiv dializaţi) 
necesită reducerea dozelor de antibiotice, cu prelungirea perioadei de terapie peste 14 zile, fără 
a se cunoaşte exact durata optimă. 

în formele uşoare şi moderate de PNA, la pacienţii cu toleranţă digestivă bună, 
antibioticele se administrează pe cale orală, pe o perioadă de 7-10 zile, folosind la alegere o 
chinolonă sau o cefalosporină de generaţia a 3-a. Dozele zilnice recomandate sunt 
următoarele 9 : 

- ciprofloxacin 500-750 mg/12 ore, levofloxacin 250-500 mg/zi, ceftibuten 400 mg/zi, 
cefpodoxime proxetil 200 mg/12 de ore. 

Formele severe de PNA, cu intoleranţă digestivă (vărsături şi/sau diaree), necesită 
spitalizare şi terapie parenterală iniţială pînă la remiterea febrei şi încă două zile ulterior, cu 
asocierea a două clase de antibiotice: betalactamine cu chinolone sau amino- peniciline cu 
aminoglicozide 9 ’ u : 

- ampicilina 1 g/6 ore, ciprofloxacin 200-400 mg/12 ore, ofloxacin 200-400 mg/12 ore, 
ceftriaxone 1 g/12 ore, cefazoîin lg/8 ore, cefoperazone lg/12 ore, amikacina 7,5 mg/kg 
corp/12 ore, tobramicina 1 mg/kg corp/8 ore, gentamicina 1 mg/kg corp/8 ore. 

Tratamentul iniţial al PNA cu aminoglicozide se va utiliza în absenţa unor alternative, 
datorită riscului de nefrotoxicitate, mai ridicat la pacienţii vârstnici şi la cei cu boală cronică 
de rinichi. Terapia antibiotică parenterală se continuă cu preparate orale până la 14 zile în PNA 
necomplicate respectiv, 2-6 săptămâni în PNA complicate. Eficienţa tratamentului antibiotic 
este susţinută de ameliorarea simptomatologiei şi confirmată de eradicarea infecţiei urinare, 
situaţie în care uroculturile de control senate la 7, 14 şi 30 de zile şi apoi în fiecare lună până 
la 6 luni sunt negative 9 . 

Persistenţa uroculturii pozitive impune înlocuirea schemei antibiotice conform 
antibiogramei şi efectuarea de explorări imagistice (repetarea ecografiei, eventual TC de 
abdomen) pentru depistarea unor factori favorizanţi obstructivi sau a evoluţiei nefavorabile a 
PNA, cu apariţia unor eventuale abcese renale sau perirenale 5,1 . 

Tratamentul simptomatic vizează scăderea febrei prin utilizarea de antitermice, 
ameliorarea durerii lombare cu antispastice, analgetice şi normalizarea toleranţei digestive 
(antiemetice, prokinetice). 

Tratamentul chirurgical (urologic) este indicat în PNA complicată 11 : 

• cu uropatie obstructivă (hidronefroză), care impune dezobstrucţia prin montarea unei 
sonde JJ ureterale; 

• cu complicaţii locale septice (abces perirenal, flegmon perirenal, pionefroză), care 
necesită drenaj percutan sau chirurgical, iar în unele cazuri chiar nefrectomie unilaterală polară 
sau totală. 

Pielonefrita cronică 
Definiţie 

Pielonefrita cronică (PNC) reprezintă o nefropatie tubulo-interstiţială cronică 
caracterizată prin inflamaţie şi fibroză renală produse prin infecţie renală recurentă sau 
persistentă, reflux vezico-ureteral (RVU) sau alte cauze de obstrucţie a tractului urinar 12,13 . 

Epidemiologie. Studii clinice efectuate în Statele Unite au evidenţiat variaţii ale 
prevalenţei PNC dependente de vârstă, sex şi rasă 13 : 

• PNC este de 2 ori mai frecventă la femei, comparativ cu bărbaţii; 

•prevalenţa PNC este mare la copii mici (sub 2 ani) şi scade la copii mari şi 
adulţi; 

• copiii de rasă albă fac de 3 ori mai frecvent PNC faţă de cei afro-americani. 

Etiologie. Agenţii etiologici ai PNC sunt mai frecvent bacili gram-negativi, în 
special Escherichia coli. în PNC complicate şi în cele nosocomiale se întâlnesc mai 

frecvent Klebsiella, Enterobacter, Serratia, Proteus, Providencia şi Pseudomonas. 
Stafilococul auriu provine de la focare infecţioase extrarenale şi pătrunse în rinichi pe cale 
hematogenă, producând abcese corticale. ITU înalte cu Enterococ sunt mai rare, dar persistă 
mai mulţi ani. Infecţiile renale cu bacterii anaerobe (Clostridium perfringens, Bacteroides şi 
Fusobacterium) sunt mai frecvente la pacienţii vârstnici, la cei cu cateter vezical sau anomalii 
reno-urinare. Fungii (Candida, Aspergillius, Nocardia, Cryptococcus, Histoplasma) pot 
produce în special abcese renale prin diseminare fungică hematogenă, pacienţii la risc fiind cei 
cu diabet zaharat sau imunodepresie 11 . 

Factorii favorizanţi, care predispun şi întreţin infecţia renală din PNC sunt: 

- refluxul vezico-ureteral (cel mai frecvent), uropatia obstructivă, sexul feminin, vârstele 
extreme (copiii, vârstnicii), sarcina, diabetul zaharat, istoricul de manevre instmmentare 
urologice. 

Clinic. Istoricul nefrologic este pozitiv la 70% din cazurile cu PNC, sugerând o ITU 
recidivantă sau persistentă: episoade anterioare de ITU acută (cistită, PNA) în copilărie sau 
asociate sarcinii, episoade febrile repetate, vagi dureri lombare intermitente, intervenţii 
urologice anterioare pentra uropatie obstructivă (stricturi, calculi, tumori) sau prezenţa 
refluxului vezico-ureteral. în 30% din cazuri anamneza nefrologică este negativă, diagnosticul 
de PNC fiind formulat după evaluarea unui pacient care este depistat cu una sau mai multe 
anomalii clinice sau biologice: urocultura pozitivă, proteinurie, HTA sau BCR 11 . 

Manifestările clinice în PNC sunt necaracteristice şi diverse, fiind prezente simptome 
aparţinând mai multor aparate 8,9> n> 12 : 

• reno-urinare: polakiurie, disurie, dureri lombare uni- sau bilaterale, lombalgii în cursul 
micţiunii (sugerează RVU), urină tulbure, urât mirositoare la emisie; poliuria însoţită de 
senzaţie de sete şi nicturia se pot datora scăderii capacităţii de concentrare a urinii; 

•cardio-vasculare: HTA moderată, predominant diastolică (1/3 din PNC în stadii 
avansate); 

•digestive: inapetenţă, greaţă, vărsături; 

• generale nespecifice: febră (în episoadele de acutizare ale PNC), astenie fizică, scădere 
ponderală, cefalee. 

La examenul clinic se decelează semne clinice similare PNA, în episoadele de acutizare 
ale PNC: sensibilitate la palparea lombelor, nefromegalie dureroasă (hidronefroză), manevra 
Giordano pozitivă uni- sau bilateral. HTA moderată, predominant diastolică, este prezentă în 
1/3 din PNC în stadii avansate. 

Date paraclinice 8 n ’ 12 

Datelele biologice relevă: 

• anemie normocromă (tardiv); 

•urocultură pozitivă (bacteriurie >10 5 /UFC) doar la 50% din pacienţii cu tablou clinic 
sugestiv de acutizare a PNC (febră, durere lombară, polakiurie); 

• examenul sumar de urină: 

- leucociturie (mai pronunţată în perioadele de acutizare a PNC); 

- cilindri leucocitari (rar), atestă originea renală a leucocituriei; 

- hematurie inferioară leucocituriei. 

•proteinurie moderată 1-2 g/24 de ore, care depăşeşte 3,5 g/24 de ore (pro- teinurie 
nefrotică) doar în cazul asocierii unei glomeruloscleroze segmentare şi focale; 

•probele funcţionale renale evidenţiază afectarea precoce a medularei renale: 

- osmolaritate urinară sub 500 mOsm/1 şi densitate urinară de 1010-1015 (prin scăderea 
capacităţii de concentrare a urinei); 

- acidoză hipercloremică (clor seric 120-125 mEq/1) şi hiperpotasemie; 

- hiponatremie cu creşterea natriuriei; 

- retenţia azotată (valori crescute ale ureei şi creatininei serice) poate fi prezentă tranzitor 
(episod de acutizare a PNC cu IRA) sau persistentă datorită apariţiei BCR 4 . 

Explorările imagistice 

Ecografia renală este indicată ca metodă de screening pentru evaluarea rinichilor, 
sugestive pentru PNC fiind dimensiunile reduse şi inegale ale celor doi rinichi, conturul 
neregulat, ecogenicitatea crescută a zonei medulare şi eventual prezenţa unui factor obstructiv: 
calcul (formaţiune hiperecogenă cu con de umbră posterioară) sau hidronefroză (dilataţii pielo- 
caliceale) 8 . 

Urografia este metoda radiologică cea mai importantă pentru vizualizarea 
parenchimului renal şi a căilor excretorii, putând fi realizată şi la pacienţii cu disfuncţie renală 
moderată (RFG 30-60 ml/min), doar dacă informaţiile furni z ate sunt indispensabile pentru 
conduita terapeutică, datorită riscului ridicat de nefropatie de contrast 9 . In PNC, urografia 
relevă rinichi cu dimensiuni reduse şi inegale (unul fiind cu peste 1,5 cm mai mic decât cel 
controlateral), cu contur neregulat, atrofia unui pol renal (hipoplazie segmentară), reducerea 
indicelui parenchimatos (atrofie corticală), eventual calculi/nefro- calcinoză, calice moderat 
dilatate, convexe spre exterior (imagine “de floare ofilită”), bazinet şi uretere dilatate, cu contur 
neregulat 8,11 . 

Scintigrama renală cu acid dimercapto-succinic marcat cu Tc" m este metoda cea mai 
sensibilă pentru detectarea precoce a cicatricelor din PNC, înainte de a fi vizibile radiologie. 

Diagnosticul pozitiv de PNC este dificil, datorită simptomelor nespecifice, în practica 
clinică fiind suficientă constatarea prezenţei bacteriuriei semnificative >10 5 UFC/ml asociate 
cu disfuncţie tubulară (hipostenurie, poliurie) şi a modificărilor ecografice/urografice (rinichi 
subdimensionaţi, inegali, cu contur boselat). în absenţa bacteriuriei este mai corect să se 
folosească termenul de nefropatie interstiţială, până la precizarea cauzei sale 11 ' 12 . 

Diagnosticul diferenţial al PNC se face cu: 11 14 

•pielonefrita acută (lipsesc poliuria, hipostenuria şi modificările imagistice din PNC); 

• ITU joase (domină polakiuria, disuria, probele funcţionale renale sunt normale, rinichii 
au aspect normal ecografic); 

• nefropatii tubulo-interstiţiale cronice neinfecţioase (metabolice, medicamentoase etc.); 

• tuberculoza renală (istoric de afectare bacilară pulmonară/extrapulmonară; piurie cu 
bacteriurie absentă la cultura pe medii uzuale; urocultura pe mediu Lowenstein stabileşte 
diagnosticul); 

• alte cauze de rinichi inegali la examenele imagistice (HTA reno-vasculară confirmată 
de angioIRM/ecografie Doppler pe arterele renale; rinichiul hipoplazic congenital). 

Complicaţiile PNC: 9 1214 

•HTA (1/3 din cazurile de PNC în stadii avansate); 

• necroza papilară (în special la pacienţi cu diabet zaharat sau nefropatie analgezică); 

• litiaza renală (în PNC cu germeni care secretă ureaza - Proteus); 

• pielonefrita xantogranulomatoasă; 

•pionefroza (în prezenţa uropatiei obstructive); 

• glomeruloscleroza segmentară şi focală la pacienţii cu PNC cu RVU; 

• boala cronică de rinichi; 

• materno-fetale la gravide - risc de preeclampsie, hipotrofie/malformaţii fetale. 

Tratamentul PNC are ca obiective eradicarea infecţiei urinare înalte, corectarea 

disfuncţiei tubulare renale şi a factorilor favorizanţi obstructivi, rata eşecurilor terapeu¬ 
tice fiind foarte mare (70% din cazuri) 11 . 

Tratamentul antibiotic urmăreşte eradicarea ITU înalte persistente, obiectiv greu de atins 
datorită disfuncţiei tubulare, care face dificilă obţinerea unei concentraţii urinare bactericide, 
persistenţei uropatiei obstructive şi a organismului imunodeprimat. Iniţierea antibioterapiei 
este indicată după recoltarea a două uroculturi (care să ateste prezenţa bacteriuriei 
semnificative) şi a unei hemoculturi, folosind un antibiotic cu spectru larg, conform 
antibiogramei 11 ’ 12 . Preparatele utilizate pot fi: chinolone, cefalosporine, beta- lactamine, 
chimioterapice sau aminoglicozide, în doze adaptate funcţiei renale: ciprofloxacin 2 x 500 
mg/zi, norfloxacin 2 x 400 mg/zi, cefuroxim 2 x 500 mg/zi, amoxicilina 4 x 500 mg/zi, 
cotrimoxazol 2x2 cp/zi, nitrofurantoin 2 x 200 mg/zi, gentamicina 3 mg/kg corp/zi (fracţionată 
în 3 doze/zi - doar dacă germenul este rezistent la alte antibiotice, în doze şi ritm adaptate ratei 
filtrării glomerulare). 

Datorită dificultăţii eradicării infecţiei, schemele terapeutice sunt indicate pe perioade 
variate de timp 11,12 : 

• antibioterapia de scurtă durată (7-14 zile) în episodul de acutizare al PNC; 

• antibioterapia de lungă durată (6 săptămâni-6 luni) la pacienţii cu bacteriurie 
recidivantă după terapie de scurtă durată şi la bărbaţii cu ITU recurente, cu doza completă timp 
de 4 luni, apoi 1/2-1/3 din doză până la 6 luni. 

Răspunsul la terapia antiinfecţioasă în PNC este susţinut de remisiunea simptomelor şi 
confirmat de absenţa bacteriuriei la urocultura de control recoltată la 48 de 


JL 

ir 


Compendiu de specialităţi medico-chirurgicale 


558 


ore de la iniţierea antibioterapiei, repetată la 14 zile, apoi lunar timp de 3 luni şi ulterior 
trimestrial până la 1 an 11 . 

Tratamentul antihipertensiv la pacienţii cu PNC nu prezintă particularităţi comparativ 
cu terapia la alţi pacienţi hipertensivi. 

Terapia simptomatică (antiemetice, antitermice, antialgice) se adresează simptomelor 
din episoadele de acutizare ale PNC. 

Tratamentul disfuncţiei tubulare renale din PNC vizează corectarea tulburărilor 
electrolitice şi acido-bazice prin administrarea de sare de bucătărie (în hiponatremie), 
bicarbonat de sodiu 10 g/zi (în acidoza hipercloremică), respectiv clorură de potasiu 2- 5 g/zi 
(în hipopotasemie). Tratamentul urologic se adresează PNC obstructive, fiind asociat cu 
administrarea unui antiseptic urinar (nitrofurantoin 400 mg/zi) pînă la îndepărtarea obstacolului 
urinar, eradicarea ITU facându-se după dezobstrucţie 14 . 

Refluxul vezico-ureteral şi nefropatia de reflux 

Definiţii. Refluarea urinii din vezica urinară în ureter (uni- sau bilateral) datorită 
incompetenţei joncţiunii vezico-ureterale defineşte refluxul vezico-ureteral (RVU) 15,16 . 

Nefropatia de reflux (NR) este o nefropatie tubulo-interstiţială cronică care apare la 
majoritatea cazurilor în copilărie şi este caracterizată prin prezenţa uni- sau bilaterală de 
cicatrice focale renale consecutiv infecţiilor urinare recidivante, la pacienţi cu anomalii ale 
tractului urinar (cel mai frecvent reflux vezico-ureteral sever) 15 ' 19 . 

Epidemiologie 

- frecvenţa RVU diferă în funcţie de vârstă şi sex: 

-la copii sub 1 an - 70% predominant la băieţi; la 5 ani - 25% au RVU - predominant 
fetiţe; la 12 ani - 15%. RVU se poate remite spontan la 2 ani 17 ; 

- la adulţi, 10% din femeile cu infecţii urinare au RVU 15 . 

- Nefropatia de reflux reprezintă afecţiunea renală de bază la 30% dintre copii, respectiv 
10% dintre adulţii cu BCR în stadiul 5 18 . 

Etiologie. Clasificarea etiologică a refluxului vezico-ureteral 15,16 : 

■ RVU primar se datorează unei anomalii anatomice congenitale a joncţiunii uretero- 
vezicale, pe ureter morfologic normal sau patologic (megaureter, ureter dublu etc.); apare mai 
frecvent în copilărie (90%), rar la adult, 

■ RVU secundar apare datorită unei anomalii anatomice dobândite a joncţiunii uretero- 
vezicale: vezica neurologică, radioterapia vezicii urinare, valve uretrale posterioare, reflux 
iatrogen (după meatotomie, după ureteroscopie, după sondaj ureteral). 

Clinic. Simptomatologia RVU este diferită în funcţie de vârsta pacienţilor: 

- la nou-născut se depistează ecografic hidronefroză neonatală, însoţită în 20-30% din 
cazuri de boală cronică de rinichi 15 ; 

-la copii sub 3 ani predomină semnele generale: febră, tulburări digestive (anorexie, 
vărsături, diaree), hipotrofie staturo-ponderală 16 ; 

- la copii peste 3 ani predomină semnele urinare: disurie, piurie, enurezis nocturn 16 ; 

-la copii mari şi adolescenţi: HTA, dureri lombare când vezica urinară este plină, 

accentuate la începutul micţiunii; 

- la adult apar infecţii urinare favorizate de sarcină, proteinurie (semn de 
glomeruloscleroză segmentară), HTA de obicei uşoară, asociată proteinuriei, reducerea pro- 

gresivă a ratei filtrării glomerulare cu instalarea bolii cronice de rinichi - prin 
glomeruloscleroză asociată cu leziuni tubulointerstiţiale), litiaza renală (în special în infecţiile 
urinare cu Proteus)', 

- febra este un semn clinic important la orice vârstă şi sugerează un episod de pielonefrită 
acută 17 . 

Nefropatia de reflux poate fî prezentă la orice copil cu infecţie de tract urinar 18 şi se 
manifestă prin dezvoltare fizică deficitară, oprirea dezvoltării rinichilor, care rămân de 
dimensiuni reduse la examenele imagistice la 75% din subiecţi, HTA (în 50% din cazuri) 
indusă de glomeruloscleroză focală şi segmentară şi scăderea ratei de filtrare glomerulară cu 
instalarea bolii cronice de rinichi 17 . La adult, de obicei, simptomele apar tardiv, sunt nespecifice 
şi aparţin bolii cronice de rinichi 18 . 

Date paraclinice 

Examene biologice sunt nespecifice pentru NR şi relevă piurie sterilă, leucociturie, 
proteinurie, de obicei sub 1 g/24 de ore, care poate atinge nivel nefrotic în cazul apariţiei 
leziunilor de glomeruloscleroză segmentară şi focală. 

Examenele imagistice 

1) depistarea RVU se face prin ecografie reno-vezicală şi cistografie micţională. 
Cistoureterografia micţională permite evaluarea prezenţei şi severităţii RVU 17 : 

■ gradul I - se opacifiază doar ureteral; 

■ gradul II - opacifierea ureteralui, bazinetului şi calicelor, fără dilataţie; 

■ gradul III - dilataţia uşoară/moderată a ureteralui şi uşoară dilataţie a bazinetului; 

■ gradul IV - dilataţia moderată a ureteralui şi moderată dilataţie a bazinetului; 

■ gradul V - dilataţia importantă a ureteralui, bazinetului şi calicelor. 

Ecograffa renală permite evidenţierea dilataţiei bazinetului şi a calicelor. 

Ecograffa Doppler color ureterală poate vizualiza RVU prin evidenţierea inversării 
sensului de circulaţie a jetului urinar la joncţiunea vezico-ureterală şi în treimea distală a 
ureteralui 17 . 

Screeningul imagistic pentru RVU este indicat la următoarele grape de subiecţi 16,17 : 

• copiii cu malformaţii reno-urinare: hipospadias, rinichi în potcoavă, rinichi unic 
congenital, displazie multichistică, bazinet dublu, duplicitate ureterală, hidronefroză neonatală; 

• familiile cu mai mult de un membra cu: HTA, proteinurie sau BCR la vârstă 

tânără. 

2) depistarea NR 

Ecograffa renală este mai puţin specifică în precizarea modificărilor de NR, reducerea 
indicelui parenchimatos şi conturai neregulat putând sugera prezenţa cicatricelor renale. 

Urografia intravenoasă permite aprecierea prezenţei cicatricelor la nivelul corticalei 
renale 17 - 18 : 

- arii de subţiere a corticalei (unice sau multifocale, uni- sau bilaterale), în special la 
polii renali; 

- calice deformate, care din concave devin aplatizate („calice în măciucă”); 

-reducerea dimensiunilor renale în contrast cu rinichiul controlateral (normal sau 

hipertrofiat compensator). 

Scintigrafia renală cu DMSA detectează cicatricele renale, care apar ca zone cu defect 
de fixare (lacune, ancoşe) 18 . Alte modificări scintigrafice înNR sunt: hipotrofia renală difuză, 
reducerea funcţiei unui rinichi (o diferenţă de peste 10% între cei doi rinchi fiind patologică) 17 . 

Complicaţii 18 : 

- infecţii ale tractului urinar şi preeclampsie frecvente la femeile gravide cu NR; 

- boala cronică de rinichi în caz de NR bilaterală. 

Tratamentul RVU şi al NR este medical şi chirurgical. 

a) tratamentul medical 17 : 

• măsuri igieno-dietetice de profilaxie a ITU; 

• medicaţie antiinfecţioasă, corelată cu vârsta pacientului: la nou-născut este indicată 
amoxicilina, la copii sunt utile biseptolul şi amoxicilina, iar la adolescent şi adult se pot 
administra chinolone. La gravidele cu ITU se va administra pe toată durata sarcinii 
nitrofurantoin 50 mg/zi 16 ; 

• medicaţie antihipertensivă şi antiproteinurică folosind inhibitori ai enzimei de 
conversie a angiotensinei sau blocante ale receptorilor de angiotensină, cu menţinerea valorilor 
presiunii arteriale sub 130/80 mmHg 18 ; 

b) tratamentul urologic de reimplantare ureterală indicat la copii cu RVU de gradul III 
nu se mai practică pe scară largă 18 . 

Infecţii joase ale tractului urinar 

Uretritele 

Uretritele sunt afecţiuni inflamatorii ale uretrei. Se clasifică în funcţie de agentul 
patogen cauzal în uretrite specifice (gonococice) şi respectiv nespecifice. 

Uretritele nespecifice (negonococice) sunt cauzate mai frecvent de chlamidii (30- 50% 
din uretritele nespecifice) şi mycoplasme (Ureaplasma urealyticum : 10-30% din uretritele 
nespecifice). Alţi agenţi etiologici mai rar întâlniţi sunt: stafilococul saprofit, anaerobi, virusul 
Herpex simplex, adenovirusuri, Trichomonas, Candida albicans 19 . 

Clinic: la bărbaţi apar polakiurie, disurie şi secreţii uretrale. La femei poate apărea 
endocervicită şi salpingită. Mai pot apărea dureri uretrale şi adenopatii satelite. 

Date paraclinice: frotiul colorat Gram din secreţia uretrală evidenţiază minim 4 
neutrofile/câmp; se pot detecta anticorpi monoclonali pentru Chlamydia. 

Complicaţii: epididimite la bărbaţi sub 35 ani, sindromul Reiter (uretrită, conjunctivită, 
artrită, afectare cutaneomucoasă) 12,19 . 

Uretritele gonococice. Infecţia gonococică se transmite prin raport sexual încă din fazele 
incipiente, când este contaminată uretra şi colul uterin la femeie şi uretra distală la bărbat. 

Clinic: După o perioadă de incubaţie de 3-7 zile la bărbat apar inflamaţia mucoasei 
meatului urinar şi scurgeri purulente. Femeile pot prezenta şi fenomene de cistită sau 
cervicită 19 . 

Date paraclinice: examenul bacteriologic al secreţiilor purulente recoltate la 4 ore de 
la prima micţiune evidenţiază diplococi gram-negativi în interiorul neutrofilelor. Prezenţa a 
minim 4 leucocite/câmp este semn de inflamaţie uretrală. 

Diagnosticul diferenţial se face cu uretritele nespecifice. 

Complicaţii. Netratată, uretrită gonococică determină endometrită, salpingită, 
piosalpinx, abces tuboovarian, pelvi-peritonită la femei, respectiv epididimită, prostatită, 

stricturi uretrale, impotenţă şi sterilitate la bărbaţi. Pot apărea metastaze septice cu artrite 
(frecvent monoartrita genunchiului), meningită sau endocardita 12,19 . 

Tratament 19 

• Uretritele gonococice beneficiază de tratament cu pefloxacin 800 mg, ofloxacin 400 
mg, ciprofloxacin 250 mg administrate în doză unică. 

• Uretritele negonococice cu Chlamydia răspund la doxiciclină, ofloxacină 7-14 zile, 
cele cu Ureaplasma sunt sensibile la tetraciclină şi eritromicină. 

•Uretrita cu Candida se tratează cu miconazol 1 g/zi 10 zile, fluconazol 100 mg/zi 3 
zile, ketoconazol 200 mg/zi 10 zile. 

• în uretritele cu Trichomonas la femeie se administrează tinidazol 2 g/zi în doză unică, 
repetată după 1 lună, asociat cu ovule cu metronidazol l/zi 10 zile. La bărbat acelaşi tratament 
în 2 prize, repetat după 10 zile. 

• Uretritele cu germeni banali beneficiază de tratament cu Cotrimoxazol 2 cp x 2/zi, 7 
zile sau amoxicilină 1 cp x 2/zi 7 zile. 

Prostatitele 

Reprezintă inflamaţii al prostatei asociate frecvent cu infecţii ale tractului urinar. 

Etiologie. Agenţii cauzali sunt cei răspunzători de infecţiile urinare: E. coli, Klebsiella, 
Piocianic, Enterobacter. 

Clinic. Sunt prezente durerea perineală, polachiuria, disuria, micţiuni dificile. Examenul 
obiectiv local prin tuşeu rectal evidenţiază mărirea şi sensibilitatea la palpare a prostatei. 

Sunt descrise mai multe forme evolutive de prostatită 19 : 

•prostatita bacteriană acută, în care la simptomele urinare joase se poate asocia febra 
sau epididimita acută; 

• prostatita bacteriană cronică, cu infecţii urinare recidivante, disurie, polachiurie, durere 
perineală sau lombară intermitentă, micţiuni dificile, hemospermie intermitentă; 

• prostatodinia (prostatită cronică noninflamatorie) reprezintă durerea pelvirenală 
asociată cu probe recoltate din urină şi secreţia prostatică normale. Exacerbarea simptomelor 
în condiţii de stres fac necesară psihoterapia 1 ^. 

Date paraclinice. Pentru diagnostic sunt necesare examenul microscopic, culturi din 
urină şi din secreţiile prostatice. în prostatita acută antigenul specific prostatic (PSA) poate fi 
crescut iniţial, dar scade după 4-6 săptămâni de antibioterapie. Persistenţa PSA crescut necesită 
ecografie prostatică transrectală repetată, eventual biopsie. Evaluarea ecografică transrectală 
permite vizualizarea prostatei mărite de volum, cu ecogenitate difuz scăzută şi eventual a 
abceselor în prostatita acută 19 . 


Cistita 


Cistita reprezintă inflamaţia mucoasei vezicii urinare, produsă de agenţi fizici, chimici 
sau infecţioşi care se manifestă prin dureri în hipogastru, disurie, polachiurie şi piurie 19 . 

Etiologie. Cel mai frecvent cistitele sunt determinate de E. coli. Alţi germeni răs¬ 
punzători de fenomenele de cistită sunt: Proteus, Klebsiella, Enterococ, fungi, Mycoplasme. 
Cistitele noninfecţioase pot fi: litiazice, neoplazice, tuberculoase, după ciclofosfamidă, 
postradioterapie, alergică etc. 12,19 . 

Clinic: se manifestă prin: polakiurie, micţiuni frecvente şi imperioase, durere 
suprapubiană. Frecvent, urina este tulbure şi într-o treime din cazuri este hematurică 21 . 

Febra este de obicei absentă, cu excepţia unor forme severe de cistită cum este cea 
gangrenoasă sau prezenţa ei indică asocierea unei infecţii renale. 

Forme clinice: 

Cistita acută: este o inflamaţie acută a vezicii urinare care se manifestă clinic prin 
polakiurie, disurie, piurie, uneori hematurie. Date paraclinice: la examenul sumar de urină se 
evidenţiază leucociturie, iar urocultura evidenţiază bacteriurie semnificativă; lipsesc semnele 
infecţiilor urinare înalte: proteinuria şi cilindruria. 

Cistita cronică: este o inflamaţie cronică a vezicii urinare. Agenţii etiologici sunt aceeaşi 
ca cei care determină cistita acută, la care se pot adăuga: bacilul Koch, streptococi, stafilococi. 
întreţinerea infecţiei cronice presupune existenţa unor factori favorizanţi locali: litiază, tumori, 
stricturi, adenom al prostatei. Simptomele urinare joase apar în pusee, însoţite de perioade de 
acalmie în care simptomele sunt de intensitate joasă. Examenul sumar de urină evidenţiază 
leucociturie ± hematurie, floră, celule epiteliale; este prezentă bacteriuria semnificativă. 
Mucoasa vezicală îngroşată şi litiaza pot fi evidenţiate ecografic, radiologie sau cistoscopic 20 . 

Tratamentul cistitei acute. Terapia în doză unică este însoţită de o rată mare de 
recurenţe şi nu se mai utilizează. Terapia recomandată este cea cu durată de 3 zile, care în 
formele necomplicate nu are eficienţă mai mică decât cea cu durată de 7 zile şi este lipsită de 
efecte adverse, în special infecţiile candidozice. Este recomandată la bolnavii în prim puseu, în 
absenţa factorilor favorizanţi (obstrucţii, diabet zaharat) 8,19 . în schema cu durată de 3 zile se 
pot utiliza: cotrimoxazol 1 cp x 2/zi, amoxicilină 3 x 500 mg/zi, amoxicilină + acid clavulanic 
2 x 625 mg/zi, nitrofurantoin 50-100 mg la 6 ore, ofloxacin 200-400 mg/24 ore, levofloxacin 
250-500 mg/24 ore. 

Tratamentul cu durată de 7 zile sau mai lung este recomandat pacienţilor vârstnici, cu 
recăderi frecvente, după manevre instrumentale, la gravide sau în ITU cu localizare înaltă 12 . O 
terapie cu durată mai mare este rezervată şi cazurilor de cistită în următoarele situaţii: 
simptomatologie mai veche de 7 zile, pacienţi diabetici cu anomalii ale tractului urinar, 
pacienţii cu vârsta peste 65 de ani, femei ce utilizează diafragme. în schema cu durată de 7 zile 
se pot folosi: amoxicilină + acid clavulanic 2 x 625 mg/zi, nitrofurantoin 100 mg x 4/zi, 
cotrimoxazol 2 cp x 2/zi, cefalexin 500 mg x 4/zi, norfloxacin 400 mg x 2/zi, ofloxacin 200 mg 
x 2/zi, pefloxacin 400 mg x 2/zi 21 . 

Persistenţa simptomatologiei urinare la pacienţii la care nu s-a izolat agentul etiologic 
în culturi ridică suspiciunea unei infecţii urinare cu Chlamydia tracomatis. Terapia optimă în 
această situaţie o reprezintă administrarea tetraciclinelor sau sulfonamidelor timp de 7-14 zile 5 . 

Tratamentul cistitei cronice. în puseu terapia durează 5-7 zile, similar formelor acute. 
Se pot utiliza chinolone sau cefalosporine. Terapia de lungă durată este rezervată cazurilor care 
nu răspund la terapia de scurtă durată. Se poate administra timp de 6 săptămâni până la 6 luni. 
Tratamentul antibiotic pe termen lung, 6 luni - an, este necesar bolnavilor cu cateter 
permanent 22 . 

Tratamentul profilactic în cazul recidivelor constă în administrarea de antibiotice în doză 
unică seara la cuîcare: 100 mg/zi nitrofurantoin, 240 mg trimetoprim-sulfametoxazol, 
fluorochinolone. Durata profilaxiei cu antibiotice este de 6 luni, după care dacă reapare ITU se 
continuă profilaxia 1-2 ani. Terapia antibiotică trebuie asociată cu corectarea factorilor de 
risc 12 . 

28. TULBURĂRI ELECTROLITICE ŞI 
ACIDOBAZICE 


28.1. TULBURĂRI ALE ECHILIBRULUI ACIDO-BAZIC 
Antoniu Octavian Petriş, Irina Iuliana Costache 


Evaluarea echilibrului acido-bazic 

Scop: cuantificarea producerii sau pierderii excesive de protoni în organism. 

Instrument: 

• echipamentul Astrup (Dr. Poul Bjorndahl Astrup de la Laboratorul de Boli Infecţioase 
Copenhaga a inventat, în contextul epidemiei de poliomielită din Danemarca, echipamentul ce 
permitea obţinerea automată a unor parametri ce definesc echilibrul acido-bazic). 



Lawrence Joseph Henderson (1878- Karl Albert Hasselbalch (1874- Poul Bidrndahl AstruD (1915-2000) 

1942) 1962) 



Ole Sigaard-Andersen (1932-) 


Figura 28.1. Figuri remarcabile implicate în înţelegerea şi evaluarea tulburărilor acido-bazice. 

Tehnică 1 : 

• se recoltează proba de sânge arterial cu o seringă ce conţine 1 ml de heparină. Excesul 
de heparină va fi îndepărtat pentru a preveni scăderea falsă a pH-ului; 

• determinările vor fi efectuate imediat pentru a preveni modificările datorate 
metabolismului celular. Dacă proba nu poate fi analizată imediat este posibilă o conservare la 
rece doar 1-2 ore; 

• în proba de sânge este determinat pH-ul actual iar apoi proba este echilibrată la 2 valori 
diferite dar cunoscute ale pCCL, măsurându-se în ambele cazuri valorile corespunzătoare ale 
pH-ului (punctele A şi B), care se înscriu pe nomograma Sigaard- Andersen (figura 28.2); 

• variaţia pH-ului în funcţie de CO 2 (la o concentraţie normală a hemoglobinei) se 
înscrie grafic sub forma unei curbe, iar în funcţie de logCCL sub forma unei linii AB („buffer 
line”). 

• verticala ridicată prin valoarea determinată a pH-ului actual intersectează linia AB în 
punctul C, iar orizontala (paralelă cu abcisa) dusă prin punctul C intersectează ordonata intr- 
un punct corespunzător pC0 2 actual. 

• pe nomogramă există 2 alte curbe (obţinute prin determinări multiple) - superioară BB 
(baze tampon), inferioară EB (exces de baze), care la intersecţia cu prelungirea liniei AB permit 
obţinerea valorilor actuale al BB şi EB. BA (bicarbonatul actual) se obţine ducând din C o linie 
la 450 care intersectează linia BS (bicarbonat standard) - punct D. 



Figura 28.2. Nomograma Sigaard-Andersen (din Rooth G. Introduction to acid-base and electrolyte balance. 
Studenditteratur. Lund, Sweden 1968). 

Interpretare: 

pH - definiţie 

• logaritmul negativ al concentraţiei ionilor de hidrogen (Sorensen, 1909): 

pH = -logio [H + ] 

(noţiune creată în scopul de a simplifica exprimarea concentraţiei ionilor de H + ). 

• apa pură generează cantităţi echivalente de ioni de hidrogen şi oxidril 
(H 2 0 = H + + OH ) având un pH=7; 

• “un acid e un donor de protoni, o bază e un acceptor de protoni” (conform Bronsted- 
Lowry) 2 , existând perechi acid-bază: 

[HA —> A + H + ] 

acid bază 

• acizii au o concentraţie de H+ mai mare ca apa (pH <7); 

• bazele au o concentraţie de H+ mai redusă ca apa (pH >7); 

• sângele (pH normal 7,35-7,45) are o reacţie uşor alcalină. 

Originea H+ 

• sursa majoră e CO 2 rezultat din procesele metabolice tisulare 3 

(H2O + CO2 -> H2CO3 -> H + + HCO3 ). 

în pofida producerii zilnice a 20.000 înmoi de acid carbonic şi a 80 înmoi de acizi 
nevolatili, în organism concentraţia H + e menţinută în limite stricte. 

Principala sursă de acizi nevolatili (metabolismul metioninei şi cistinei) generează acid 
sulfuric. 

Surse adiţionale produc acizi organici (combustia incompletă a glucidelor şi lipidelor), 
acid uric (metabolismul nucleoproteinelor), fosfaţi organici (metabolismul compuşilor 
fosforaţi). 

Dieta normală nu conţine nivele semnificative de acizi/alcali preformaţi, ci cantităţi 
semnificative de acizi/alcali potenţiali. 

Sistemele tampon 

• sunt perechi de acizi slabi şi sărurile lor puternic ionizate având rol în transportul H + 
de la sursa tisulară de producere la organele care îl excretă (plămân şi rinichi); 

• în soluţia tampon concentraţia H + este 

H + = k [H2CO3MHCO3 ] 

(sistemul tampon acid carbonic/bicarbonat e cel mai important având cea mai mare 
concentraţie în organism); 

•alte sisteme tampon: [H 2 P 03 ~]/[HP 04 ~]; [H + Proteină]/[Proteină], 

[H + Hemoglobină]/ [Hemoglobină]. 

• exprimarea logaritmică a relaţiei dintre pH (concentraţia de ioni H + ) concentraţia 
ionilor bicarbonat (HCO 3 ) şi cea a acidului carbonic (H 2 CO 3 ) reprezintă ecuaţia Henderson- 
Hasselbalch 4 : 


pH = pK + log [HCO3-MH2CO3] 

unde pk este constanta de disociere a acidului slab (6,1). 

Echilibrul acido-bazic - mecanisme de reglare 

Primele care acţionează sunt sistemele de tampon extracelulare (bicarbonat plasmatic - 
instantaneu, cel interstiţial în decurs de minute), urmate în decurs de ore de sistemele tampon 
intracelulare. 

Reglarea respiratorie intră în acţiune în decurs de minute şi atinge valoarea maximă 
în decurs de ore. Ambele mecanisme au capacitate limitată de contracarare a tulburărilor 
primare. 

Răspunsul compensator la nivelul rinichilor nu este imediat. începe să apară în 6-12 
ore şi creşte progresiv lent până la un nivel maxim în zilele următoare. 

Din cauza acestei întârzieri în compensarea renală tulburările respiratorii acido- bazice 
sunt clasificate în: 

• acute (înainte ca răspunsul renal să apară) şi 

• cronice (după instalarea completă a compensării renale). 

Mecanismul pulmonar: 

• excretă cel mai mare producător de acid - CO 2 (“potenţial acid carbonic”); 

• controlează pCCf (mecanism cardinal în reglarea pH-ului) prin modificările ventilaţiei 
alveolare (răspuns rapid ce asigură o compensare parţială, compensarea totală fiind dependentă 
de mecanismul renal). 

Mecanismul renal: 

• secretă H + în urină; 

• determină retenţia şi regenerarea bicarbonaţilor la nivelul tubului renal; 

• asigură excreţia anionilor nevolatili (sulfat şi fosfat) cuplaţi cu H + sau NH 3 + . 


Tabelul 28.1. Parametrii Astrup 


Parametru 

Valori normale 

1. pH actual 

2. pH standard 

3. bicarbonat standard 

4. bicarbonat actual 

5. pC0 2 

6. baze tampon 

7. baze tampon normale 

8. exces de baze 

9. CO 2 total 

7.35-7,45 

7.35-7,45 

20-24 mEq/1 

20-24 mEq/1 

40 mmHg (1,25 mEq/1) 40-50 mEq/1 

40-50 mEq/1 
-2 la +2 mEq/1 

24-27 mEq/1 


pH - oferă informaţii despre reacţia acido-bazică (hiperhidrogenie - acidoză, 
hipohidrogenie - alcaloză), dar nu identifică etiologia perturbării acesteia. 

pH-ul actual se referă la pH-ul probei de sânge de analizat, pH-ul standard la valorile 
obţinute în condiţii standard: pCC >2 40 mmHg, 37°C, saturaţia Hb în O 2 100%. 

Valoarea pH-ului este măsurată cu un electrod de sticlă pH-sensibil (la un pol al 
electrodului fiind plasată o soluţie echilibrată la un pH stabil, iar la celălalt pol soluţia cu pH- 
ul de determinat) apărând prin membrana de sticlă o diferenţă de potenţial proporţională cu 
diferenţa de pH dintre soluţiile utilizate. 

pC02 (presiunea parţială a CO 2 ) informează asupra mecanismelor de compensare 
respiratorie a echilibrului acidobazic. Conversia în mEq/1 se face astfel: 

mEq/1 = mmHg * 0,03 (0,03 este coeficientul de difuzabilitate al CO 2 ) = 

40 x 0,03 = 1,25 mEq/1. 

Valoarea pC0 2 se poate determina şi direct (în afara investigaţiei Astrup) cu un electrod 
de pH calibrat pentru pC0 2 (Severingshaus şi Bradley), dar în practică mai răspândită e 
determinarea indirectă ce impune folosirea nomogramelor. Măsurarea se face cu ajutorul unui 
electrod având o membrană permeabilă pentru C0 2 care, difuzând în electrod, modifică 
proporţional pH-ul relativ stabil al soluţiei interne. Diferenţa de potenţial generată este 
proporţională cu valoarea de determinat a CO 2 . 

Valoarea bicarbonatului oferă informaţii despre mecanismele de compensare 
metabolică a echilibrului acidobazic. 

Bicarbonatul standard (BS) este concentraţia plasmatică de bicarbonat în condiţii 
standard: pC0 2 40 mmHg, 370 C, saturaţia Hb în 0 2 100%. 

Bicarbonatul actual (BA) (din proba de sânge de analizat) permite ca în funcţie de 
valoarea BS să se aprecieze tipul dezechilibrului acidobazic: 

BA = BS dar valori scăzute - acidoză metabolică necompensată; 

BA = BS dar valori crescute - alcaloză metabolică necompensată. 

BA > BS - acidoză respiratorie; 

BA < BS - alcaloză respiratorie. 

Bazele tampon (BB - buffer base - Singer şi Hastings 1948) reprezintă concentraţia 
tuturor bazelor (bicarbonaţi, fosfaţi, proteine, hemoglobină) ce intervin în captarea/eliberarea 
de H+. BB nu se modifică în acidoza/alcaloza respiratorie, ci doar în acidoza/alcaloza 
metabolică. 

Bazele tampon normale reprezintă valoarea la care s-ar ridica bazele tampon dacă nu ar 
exista tulburarea acidobazică. 

Excesul de baze (EB) reprezintă cantitatea de acid/bază care adăugată la un litru de sânge 
(temperatură, pC0 2 normale) îl va aduce la un pH normal. 

EB este util în tratamentul acidozei/alcalozei metabolice: 

mEq bază necesari = masa corporală (kg) x 0,3 x (-EB) sau 

mEq acid necesari = masa corporală (kg) x 0,3 x (+EB) 

unde 0,3 este factorul de corecţie Mellemgaard şi Astrup. 

EB şi BS au avantajul de a putea fi determinaţi rapid şi precis prin Astrup, nefiind 
influenţate de saturarea în 0 2 a probei de sânge. 

CO 2 total reprezintă suma dintre BA şi 0,03 x pC0 2 (include HCO 3 ", C0 2 dizolvat şi C0 2 
legat de proteine cum ar fi hemoglobina, albuminele). Valoarea HCO 3 " 

e dificil de măsurat direct, deşi recent s-au construit electrozi în acest scop. în practică se poate 
determina uneori doar rezerva alcalină (RA) prin titrarea în condiţii anaerobe a probei de sânge 
cu un acid tare, proces în care bicarbonatul este transformat în C0 2 care este captat şi exprimat 
în volume de C0 2 (măsurare manometrică sau colorimetrică). Normal RA = 60 voi COi% sau 
26 mEq/1. 

Relaţiile dintre echilibrul acidobazic şi echilibrul electrolitic 5 

Există 3 legi fizico-chimice: 

1. Legea electroneutralităţii 

în toate compartimentele organismului suma sarcinilor pozitive (cationi) trebuie să fie 
egală cu suma sarcinilor negative (anioni). 

Cationii (153 mEq/1 = Na + 142 mEq/1 + K + 4 mEq/1 + Ca ++ 5 mEq/1 + Mg ++ 2 mEq/1) = 
Anionii (153 mEq/1 = CI' 101 mEq/1 + baze tampon 42 mEq/1 + anioni reziduali 10 mEq/1). 

Se observă includerea în aceeaşi relaţie a electroliţilor şi bazelor tampon (HCO3' şi 
proteine). 

2. Legea isoosmolarităţii 

Osmolaritatea trebuie să fie aceeaşi în fluidele corpului între care este vehiculată 

apa. 

Uneori legile electroneutralităţii şi a isoosmolarităţii interfera dacă există membrane 
semipermeabile între două compartimente. Apa se mişcă liberă, dar ionii dizolvaţi nu pot trece 
toţi, apărând un gradient electric. 

3. A 3-a lege: organismul tinde să reinstaleze pH-ul normal. 

Analiza parametrilor Astrup 6 

1. Este prezentă acidoza sau alcaloza? 

2. E o acidoză/alcaloză respiratorie sau metabolică? 

3. Există o compensare adecvată a leziunii primare sau există o tulburare mixtă a 
echilibrului acido-bazic? 

4. Dacă este prezentă acidoza metabolică, care e “gaura anionică”? 

5. Dacă e prezentă alcaloza metabolică, care e valoarea clorului urinar? 

Răspunsul la întrebări necesită o anamneză atentă, analiza parametrilor Astrup, a 

electroliţilor serici şi urinari, cunoaşterea regulilor de compensare. 

Acidoză sau alcaloză? 

Acidoză = pH scăzut sub 7,35 (la pH <6,80 - deces); 

Alcaloză = pH crescut peste 7,45 (la pH >7,80 - deces). 

Acidoză/alcaloză respiratorie sau metabolică? 

Acidoză respiratorie (ţpCCE) - cauze: 

• scăderea ventilaţiei alveolare (depresia centrilor respiratori, obstrucţia căilor aeriene 

etc.); 

Alcaloză respiratorie Q pCCE) - cauze: 

•creşterea ventilaţiei alveolare prin stimuli centrali (anxietate, traume), periferici 
(hipoxie) sau chimici (salicilaţi); 

Acidoză metabolică (jHCCU) - cauze: 

• pierderi de bicarbonaţi prin urină/materii fecale sau acumulare de acizi 
exogeni/endogeni; 

Alcaloză metabolică (ţHCCU) - cauze: 

• aport exogen de alcali sau excreţie exagerată de acizi. 

Tabelul 28.2. Tulburările echilibrului acido-bazic - elemente de diagnostic 



pH 

PCO 2 

HCO 3 

Acidoză respiratorie 

T 7,35 

▲ 

N 

Acidoză metabolică 

▼ 7,35 

N 

T 

Alcaloză respiratorie 

▲ 7,45 

▼ 

N 

Alcaloză metabolică 

▲ 7,45 

N 

▲ 


Compensare a modificării primare sau tulburare acido-bazică mixtă? 

Scopul echilibrului acidobazic este menţinerea constantă a raportului [H 2 C 03 ]/[HC 03 ~]. 
Fiecare modificare primară este asociată unui răspuns compensator (compensarea însă nu e 
sinonimă corecţiei). Modificările compensatorii minimalizează alterarea de pH produsă de 
modificările primare şi au limite predictibile. 

Tulburările acido-bazice mixte sunt modificări independente ale [HCO 3 ] şi pC0 2 
identificabile prin faptul că [HCO 3 ] şi pC0 2 au valori în afara limitelor definite ale compensării 
predictibile. 

Reguli de aplicat la patul bolnavului pentru interpretarea tulburării echilibrului 
acidobazic: 

Acidoza metabolică (ACM) 7,8 

• Scăderea HCO 3 - este compensată prin hiperventilaţie (reduce pC0 2 şi pH). 

• pC0 2 teoretic (predictibil) poate fi determinat cu ajutorul unei nomograme sau prin 
ecuaţiile de regresie (de exemplu ACM cu HCO 3 " 7 mEq/1, pH 7,20): 


pCCh teoretic (nomogramă) = 20 mmHg 

sau 

pCC >2 teoretic = 1,5 [HC03'] + 8 +/- 2 =18 +/- 4 mmHg sau 

pC0 2 teoretic = [HC03] + 15 = 22 mmHg sau 

pC0 2 teoretic = ultimele 2 zecimale ale pH x 100 = 20 mmHg. 


Dacă e prezentă ACM care este “gaura anionică”? 

Gaura anionică (“anion gap” GA) este un instrument util în clasificarea ACM şi un ajutor 
în diagnosticul unei tulburări acido-bazice mixte. Anionii nu pot fi determinaţi de rutină, şi de 
aceea, bazându-ne pe legea electroneutralităţii, aprecierea gravităţii ACM se face prin calculul 
GA: 


GA = [Na + + K + ] - [CI + HCO3 ] 


GA valoare normală = 12 +/- 4 mEq/1 

Gaura anionică este un parametru acido-bazic folosit pentm a evalua pacienţii cu 
acidoză metabolică şi permite a se determina dacă problema constă din acumularea ionilor de 
hidrogen (exemplu acidoză lactică) sau dintr-o pierdere de bicarbonaţi (exemplu: diaree). 

ACM cu GA normală dar 6 : 

• K + crescut: hipoaldosteronism, acidoză tubulară renală distală hipercalemică, 
administrarea de HC1, posthipocapnie. 

• K + scăzut: pierderi gastrointestinale de bicarbonaţi (diaree, uretero-sigmoidostomie, 
fistule pancreatice, biliare), acidoză tubulară renală distală hipocalemică, administrarea de 
inhibitori de anhidrază carbonică. 

ACM cu GA crescută: exces de acid lactic, cetoacidoză, insuficienţă renală, toxine 
(salicilaţi, metanol, etilenglicol). 

ACM cu GA scăzută: paraproteinemii, creşterea cationilor nemăsuraţi (Mg ++ , Ca ++ ), 
hiponatremie. 

Alcaloza metabolică (ALM) 

Creşterea HCOi" e compensată prin hipoventilaţie. Compensarea respiratorie pentru 
ALM este prezisă mai puţin adecvat decât cea pentru ACM din cauza variaţiilor largi ale pCCf 
din această situaţie. 

Explicaţii posibile pentru aceasta sunt: 

•pacienţi diferiţi cu aceeaşi creştere a HCO 3 " au un pH intracelular variabil datorat 
variaţiilor K + (K + iese din celule, H + intră în celule, acidifiind citoplasmă şi alcalinizând mediul 
extracelular). Deci, pacienţii cu depleţie de K + şi ALM pot avea un pH intracelular mai redus 
decât ceilalţi (astfel de variaţii au loc deseori la nivel cerebral afectând răspunsul respirator); 

• hipoxia poate genera hiperventilaţie, modificând parţial efectul inhibant al alcalozei 
asupra respiraţiei. 

Ecuaţii de regresie: 

pCCh teoretic = 0,9 [HCO 3 ] + 9; 

PCO 2 teoretic = creşte cu 0,6 mmHg pentru fiecare scădere a [HCO 3 ] cu 1 mEq/1. 

Dacă pC0 2 este sub 40 mmHg la un pacient cu ALM, se asociază şi ALR. O compensare 
respiratorie a ALM nu poate determina însă o creştere a pC0 2 peste 55 mmHg chiar dacă ALM 
este severă. 

Dacă pC0 2 este peste 55 mmHg, ACR coexistă cu ALM. 

Dacă e prezentă alcaloza metabolică, care e valoarea clorului urinar? 

CI" urinar <10 mEq/1 - situaţia cea mai obişnuită se însoţeşte de depleţie volemică. 

Cauze: 

• pierdere de HC1 (vărsături, aspiraţie nasogastrică, adenom vilos); 

• stări posthipercapnice cu retenţie renală persistentă de bicarbonaţi; 

• administrare de diuretice (asociază hipovolemie şi hipokaliemie), de alcaline. 

CI- urinar >20 mEq/1 - mai rar (hiperaldosteronism primar, Cushing, sindrom 

Liddle, sindrom Bartter etc.) 

Acidoza respiratorie/alcaloza respiratorie acută (ACR/ALR acută) 

Alterarea acută a pC0 2 produce iniţial modificări mici paralele ale [HCO 3 '] conform 
ecuaţiei: 


H2O + CO2 -> H2CO3 -> H + + HCOf 


care nu au prin ele însele nici un efect de tamponare deoarece ambele elemente (HCO3' şi H + ) 
sunt generate/consumate în proporţii identice. Totuşi, dacă H + generat e consumat de alte 
sisteme tampon, creşterea HCO3' va fi amplificată. 

Acidoza respiratorie acută - HCO 3 ' plasmatic creşte cu 1 mEq/1 pentru o creştere a pC0 2 
cu 10 mmHg. Concentraţia HCO 3 ' plasmatic peste 30 mEq/1 nu mai poate fi atribuită doar 
acidozei respiratorii acute. Pentru fiecare modificare cu 10 unităţi a pCC> 2 , pH se modifică cu 
0,08 unităţi în direcţie opusă. 

Alcaloza respiratorie acută - HCO 3 ' plasmatic scade cu 2,5 mEq/1 pentru fiecare scădere 
a pC0 2 cu 10 mmHg. Concentraţia HCO3' plasmatic sub 18 mEq/1 nu mai poate fi atribuită 
doar alcalozei respiratorii acute. Pentru fiecare modificare cu 10 unităţi a pCC> 2 , pH se modifică 
cu 0,08 unităţi în direcţie opusă. 

Acidoza respiratorie/alcaloza respiratorie cronică (ACR/ALR cronică) 

Acidoza respiratorie cronică - HCO3' plasmatic creşte cu 3,5 mEq/1 pentru fiecare 
creştere a pC0 2 cu 10 mmHg. 

Alcaloza respiratorie cronică - HCO 3 ' plasmatic scade cu 5 mEq/1 pentru fiecare 
scădere a pC0 2 cu 10 mmHg. Concentraţia HCO 3 ' plasmatic sub 12 mEq/1 nu mai poate fi 
atribuită doar alcalozei respiratorii cronice. 

Consecinţele acidozei: 

• sistemul nervos central: depresie; 

• respirator: hiperventilaţie; 

• cardiovascular - iniţial stimulare simpatică (HTA, tahicardie, aritmii), ulterior depresie 
miocardică, colaps cardiovascular; 

• scăderea forţei de contracţie musculară; 

• hiperpotasemie; 

• creşterea fracţiei ionizate a calciului în plasmă; 

•devierea la dreapta a curbei de disociere a oxihemoglobinei - creşte eliberarea 
oxigenului la ţesuturi. 

Consecinţele alcalozei: 

• sistemul nervos central: hiperexcitabilitate (induce contracţie musculară susţinută: 
tetanie, convulsii); 

• cardiovascular - vasoconstricţie cerebrală şi coronariană; 

• hipopotasemie; 

• scade fracţia ionizată a calciului în plasmă - tetanie; 

•devierea la stânga a curbei de disociere a oxihemoglobinei - scade eliberarea 
oxigenului la ţesuturi. 

Simptomatologie 9 

Acidoză metabolică (pH <7,35; HCO 3 ' <21 mmol/1; scade pCCh): 

• polipnee, tahipnee, respiraţie Kussmaul; 

• tahicardie, tulburări de ritm, reducerea tensiunii arteriale diastolice; 

• febră inexplicabilă; 

• greţuri, vărsături, diaree, dureri abdominale; 

• astenie, cefalee, stupoare, comă, deces. 

Acidoză respiratorie (pH <7,35; pCC >2 <30 mmHg; creşte HCO3 ) 

• tahicardie, HTA, vasodilataţie; 

• transpiraţii, hipersecreţie bronşică; 

• edem cerebral: agitaţie, tremurături, halucinaţii, somnolenţă, convulsii, comă; 

• stop respirator. 

Alcaloză respiratorie (pH >7,45; pCCh <30 mmHg; scade HCO3) 

• tahicardie, palpitaţii, dureri precordiale; 

• parestezii; 

• convulsii; 

•tetanie. 

Alcaloză metabolică (pH >7,45; HCO 3 ' >28 mmol/1; creşte pCCh): 

• hiperventilaţie; 

• ileus dinamic; 

• spasme, convulsii, tetanie, reflexe exacerbate; 

• astenie, convulsie, somnolenţă; 

• comă. 

Tratamentul tulburărilor acido-bazice: 

Acidoza metabolică 

• tratament cauzal; 

•regim igieno-dietetic: repaus la pat, evitarea eforturilor fizice mari, evitarea ali¬ 
mentelor cu conţinut important de H + şi K + (carne, viscere, ouă, fructe şi legume deshidratate 
sau sub formă de sucuri, aport lichidian adecvat stării de hidratare); 

•tratamentul acidemiei: administrarea de soluţii alcaline (ex. bicarbonat de sodiu, 
soluţie molară 8,4%). 

Estimarea necesarului de bicarbonat: 


[HCO 3 ] 


= 0,5 X G X ([HC0 3 "]dorit - [HC0 3 ']actual) 


I necesar 


Indicaţiile administrării bicarbonatului: 

- acidoză metabolică severă - pH:7,15-7,20; 

- hiperpotasemie severă; 

- acidoză metabolică cu gap anionic normal prin pierdere (digestivă sau urinară) de 
bicarbonat; 

- alcalinizarea urinei - intoxicaţia cu barbiturice, intoxicaţia salicilică, rabdo- mioliza. 
Alcalinizarea cu bicarbonat de sodiu e controversată în acidoza lactică şi ceto- acidoza 

diabetică (risc de alcaloză metabolică secundară, majorarea hipokaliemiei, edem cerebral şi 
hipoxie cerebrală prin devierea la stânga a curbei de disociere a hemoglobinei). 

• Corectarea hipokaliemiei (obligatoriu la pH sub 7,0) şi a hipocalcemiei. 

• Epurarea extrarenală atunci când administrarea cantităţilor mari de soluţii alcaline e 
contraindicată (risc de edem pulmonar acut). 

Alcaloza metabolică 

- tratament etiologic; 

- regim igieno-dietetic: repaus la pat, dieta fără alimente alcalinizante (lapte, legume, 
zarzavaturi), dar cu proteine animale (efect acidifiant); 

Forma fără răspuns la administrarea de clor: 

- extirparea chirurgicală a tumorilor secretante de mineralocorticoizi; 

- blocarea efectelor aldosteronului prin administrare de spironolactonă. 

Forma cu răspuns la administrarea de clor: 

- refacerea deficitului volemic - soluţii izotone sau coloide cu conţinut de clor; 

- administrare de K + (în caz de hipopotasemie, se preferă KC1 din cauza rolului 
acidifiant al clorului, clorhidrat de arginină sau lizină care prin metabolizare hepatică eliberează 
HC1, acetazolamidă, clorură de amoniu); 

- administrarea de soluţii acide este rar indicată (0,1 mol/l HC1 în vena centrală); 

- epurare extrarenală la pacienţii cu insuficienţă renală şi bicarbonatemie sub 40 mEq/1. 

Acidoza respiratorie 

- tratament etiologic; 

- regim igieno-dietetic: repaus la pat, dieta hipocalorică (ex. în sindromul Pickwick); 

- oxigenoterapie intermitentă (4-6 1/min); 

- ventilaţie mecanică - noninvazivă sau invazivă; 

- suportul ventilator în: 

* acidoza respiratorie acută - inducerea hiperventilaţiei alveolare; 

* acidoza respiratorie cronică - risc de alcaloză metabolică posthipercapnică. 

Scopul este menţinerea PaCCh la valorile anterioare decompensării: 

-soluţie bicarbonatată doar în acidoza severă (pH sub 7,10) care nu poate fi altfel 
corectată (risc de alcaloză metabolică sau de edem pulmonar acut); 

- corectarea deficitului asociat de clor şi potasiu. 

Nu se vor administra sedative (risc de depresie severă a centrilor respiratori)! 

Alcaloza respiratorie 

- tratament etiologic; 

-regim igieno-dietetic: repaus la pat, dieta cu evitarea excesului de alimente 
alcalinizante: lapte, zarzavaturi, legume, fructe; 

- oxigenoterapie (6-10 litri/min); 

- hiperventilaţia mecanică: reevaluarea parametrilor ventilatori; 

- hiperventilaţia psihogenă: ventilaţia cu ajutorul măştilor cu reinhalare (se utilizează 
numai după excluderea altor cauze) ± administrarea de sedative (barbiturice sau morfină, cu 
prudenţă pentru a preveni hipoxia şi stopul respirator); 

- acidifierea plasmei cu acetazolamidă (creşte bicarbonaturia, scade bicarbonate- mia) 
sau soluţii clorhidrate (perfuzii lente ale unor doze reduse). 

28.2. TULBURĂRI ALE ECHILIBRULUI HIDRO-ELECTROLITIC 
Antoniu Octavian Petriş, Irina Iuliana Costache 

Echilibrul hidro-electrolitic 

Menţinerea echilibrului apei şi electroliţilor constituie una dintre cele mai importante 
funcţii ale organismului. La indivizi sănătoşi aflaţi în condiţii normale, aproximativ 50% din 
greutatea corporală la femei şi 60% la bărbaţi este formată din apă (55% la obezi) 1 . 

Apa este distribuită între două compartimente 2 : 

•compartimentul intracelular (CIC: 2/3 din apa totală); 

•compartimentul extracelular (CEC: 1/3 din apa totală), împărţit la rândul său în spaţiul 
interstiţial şi spaţiul intravascular (1/4). 

In cazul unui adult de 75 kg, de exemplu, volumul total al apei este de 45 litri distribuiţi 
astfel: 30 litri lichid intracelular şi 15 litri lichid extracelular din care 10 litri în spaţiul 
interstiţial şi 5 litri în spaţiul vascular (volemia). A fost descris şi un compartiment 
“transcelular” de 1 litru (1,5%), o diviziune a apei extracelulare, care include lichidele 
cerebrospinal, sinovial, pleural, pericardic şi sucurile intestinale. Toate aceste sectoare sunt 
interconectate funcţional, între ele existând un schimb permanent. Membranele celulare sunt 
permeabile pentru apă şi prin ele se realizează echilibrul osmotic între spaţiul extra- şi 
intracelular. 

Componentele electrolitice ale spaţiului extracelular sunt următoarele: 

•sodiu 135-145 mmol/1 
•potasiu 3,5-5 mmol/1 
•calciu 4,5-5,8 mmol/1 
•magneziu 1,4-2,2 mmol/1 
•bicarbonat 25-29 mmol/1 
•clor 102 mmol/1 
•fosfor 1,7-2,6 mmol/1 
•proteine plasmatice 16 mmol/1 

Spaţiul intracelular conţine: potasiu, magneziu, anionul bicarbonic, proteine, fosfaţi. 

Osmolalitatea unei soluţii este determinată de concentraţia totală a particulelor 
dizolvate sau coloide din soluţia respectivă (aceasta reprezintă forţa soluţiei de a reţine apa). 

Osmolaritatea diferă de osmolalitate prin faptul că se exprimă prin numărul de mOsm 
prezenţi într-un litru de soluţie - mOsm/1 (şi nu într-un kilogram de apă ca în cazul osmolalităţii 
- mOsm/kg apă care poate fi măsurată prin determinarea punctului crioscopic al soluţiei 
respective - normal 280-300 mOsmol/kg H 2 0). Osmolaritatea este utilizată ca termen în cazul 
fluidelor din afara organismului, iar osmolalitatea pentru cele din organism. 

Numărul de particule sau ioni din soluţie determină numărul de osmoli, fiecare particulă 
având o valoare unitară: 1 mmol de glucoză determină 1 mOsm/Kg H 2 O deoarece glucoza nu 
disociază, în timp ce 1 mmol de NaCl formează 2 ioni în soluţie apoasă, deci 2 mOsm/Kg H 2 0. 
Capacitatea unei particule de a participa la menţinerea osmolalităţii este dată de proprietatea 
acesteia de a străbate membrana celulară. Substanţele ce difuzează liber prin membrane nu 
creează gradiente osmolare între spaţiul intra- şi extracelular. 

Osmolalitatea serică (calculată) = 2Na + (mEq/1) + ureea (mg/dl)/2,8 + glicemia 
(mg/dl)/18 sau 

Osmolalitatea serică (calculată) = 2Na + (mmol/1) + ureea (mmol/1) + glicemia (mmol/1) 

Osmolalitatea serică poate fi măsurată prin osmometria cu reducerea punctului de 
îngheţ, metodă care se bazează pe proprietatea coligativă a soluţiilor (proprietăţile acestora sunt 
proporţionale cu concentraţiile molare ale substanţelor dizolvate şi independente de 
proprietăţile lor chimice) de a scădea punctul de îngheţ al apei. Astfel, apa fără solviţi are 
punctul de îngheţ la 0° C, dar dacă se adaugă 1 mOsmol din orice soluţie la 1 kg de apă punctul 
de îngheţ al apei se va reduce cu 1,86° C. 

Valori critice: sub 240 mosmol/kg H 2 O sau peste 321 mosmol/kg H 2 0: peste 385 
mosmol/kg H 2 O determina stupoare, la 400-420 mosmol/kg H 2 O apar convulsii generalizate, 
iar o creştere peste 420 mosmol/kg H 2 O este letală. 

Dacă diferenţa între valorile măsurate şi calculate ale osmolalităţii serice este mai mare 
de 6 mosmol/kg H 2 O se creează un gap osmolar. Calcularea acestui parametru este importantă 
în detecţia şi monitorizarea unor intoxicaţii (cu etanol, etilenglicol, metanol etc.). O valoare 
peste 40 mosmol/kg H 2 O la un pacient în stare critică, indică un prognostic rezervat. 

Tonicitatea se referă la efectul exercitat de către presiunea osmotică a unei soluţii 
asupra volumului celular (asociat deplasării apei de o parte şi de alta a membranei celulare) 
soluţiile putând fi izotone (au aceeaşi osmolaritate ca şi lichidul intracelular), hipotone (cu 
osmolalitate mai mică decât cea a lichidului intracelular; în consecinţă - apa intră în celulă) şi 
respectiv hipertone (în consecinţă - apa va ieşi din celulă). 

Echilibrul hidric: 

Aportul lichidian zilnic (2300 ml; din lichidele ingerate 2/3, din alimentele solide 1/3) 

= Pierderile lichidiene zilnice (2300 ml). 

Tabelul 28.3. Pierderile lichidiene zilnice estimate în condiţiile unei temperaturi a mediului normală/crescută sau în 
c azul unui efort fizic prelungit 3 ___ 



La temperatură normală 

La temperatură ridicată 

în efort fizic prelungit 

Pierderi insensibile: 




- piele 

350 ml 

350 ml 

350 ml 

- respiraţie 

350 ml 

250 ml 

650 ml 

Urină 

1400 ml 

1200 ml 

500 ml 

Transpiraţii 

100 ml 

1400 ml 

5000 ml 

Fecale 

100 ml 

100 ml 

100 ml 

Total 

2300 ml 

3300 ml 

6600 ml 


Guyton AC, Hali JE. Tratat de fiziologie a omului (Ed. XI), 2007 


De reţinut că la sursele de apă din aportul alimentar se adaugă apa rezultată în urma 
proceselor metabolice (150-300 ml/zi). 

Volumul compartimentelor este reglat de sistemul renină-angiotensină-aldosteron, 
concentraţia fluidelor este reglată de ADH (hormonul antidiuretic hipofizar) 4 . 


Tabelul 28.4. Reglarea echilibrului hidric 


Stimuli 

Osmolaritate - creştere cu 2% 

Volum circulant - reducere cu 10% 

Receptori 

Osmoreceptori 

Baroreceptori 

Efectori 

Hormonul antidiuretic (ADH) 

Sistemul renină-angiotensină-aldosteron 

Răspuns 

Antidiureză 

Sete 

Rezultat 

Conservare apă 

Aport apă 


Bumier M et al, 1991 


Clasificarea tulburărilor hidro-electrolitice (Shires şi Baxter) 5 
Tulburări de volum 

• Contracţie de volum - deficitul de apă (hipovolemie); 

• Expandare de volum - excesul de apă (hipervolemie); 

Tulburări de concentraţie 

• Hiponatremia 

• Hipernatremia 

• Alte stări hiperosmolare 
Tulburări de compoziţie 

• Hipo-/hiperpotasemia 

• Hipo-/hipercalcemia 

• Hipo-/hipermagneziemia 

• Hipo-/hiperfosfatemia 

• Tulburările ionului de hidrogen (acidoză, alcaloză) 

Deficitul de apă (deshidratarea). “Deshidratarea” este un termen ambiguu, deoarece 
nu diferenţiază pierderea simplă de apă de pierderea de sodiu: un deficit simplu de apă reduce 
proporţional CIC şi CEC, însă un deficit de sodiu reduce întot- 

deauna CEC. Apare când aportul de apă este insuficient, pierderile obligatorii de apă continuă 
(transpiraţie, respiraţie), iar apa endogenă nu compensează deficitul. 

Clinic se traduce prin sete, scăderea diurezei, eliberare ADH care diminuă eliminarea 
de Na şi CI (reacţie aldosteronică) şi creşte densitatea urinară. 

Deshidratarea poate fi: 

• uşoară - se pierde 2% din greutate, clinic se manifestă prin sete; 

•medie - deficitul de apă este de 5%; pe lângă sete apare oprirea secreţiilor salivare, 
lăcrimare, oligurie, adinamie; 

• severă când există un deficit de 6-10%; apar halucinaţii şi delir. 

Examenul fizic evidenţiază: 

- în cazul reducerii volumului interstiţial: scade elasticitatea tegumentelor, globii oculari 
devin hipotoni, membranele şi tegumentele sunt uscate; 

- în cazul reducerii volumului plasmatic: creşte frecvenţa cardiacă, apare aplatizarea 
jugularelor, se reduce tensiunea arterială. 

1. Hipovolemia izoosmolară 1 6 

Definiţie: pierderea de sodiu este aproximativ egală pierderii de apă. Volumul 
extracelular este redus, volumul intracelular este nemodificat. 

Etiologie: hemoragii, exsudarea plasmei prin tegumentele arse, pierderi de lichide 
digestive (vomă, diaree, fistule), administrarea de diuretice, evacuarea repetată a ascitei, 
intoxicaţii cu sedative, monoxid de carbon etc. 

Fiziopatologie: compensarea pierderii iniţiale de plasmă se face din lichidul interstiţial. 
Nu apar modificări majore ale osmolalităţii CEC, nu vor fi deplasări de lichide din şi spre 
compartimentul intracelular. Se reduce volumul CEC fără modificarea osmolalităţii. 

Simptomatologie: sete, hipotensiune arterială, colaps, tahicardie, crampe musculare, 
hipotonie musculară. 

Laborator: natriemia şi osmolaritatea serului sunt normale. Cresc concentraţia urinei, 
azotemia, hematocritul, hemoglobina (hemoconcentraţie). 

Tratament: etiologic. Administrarea i.v. de soluţii electrolitice izotone (ser fiziologic, 
soluţie Ringer, soluţie Ringer lactat). Dacă pacientul prezintă hipotensiune arterială, repleţia 
volemică se va face în ritm rapid până la corectarea tensiunii arteriale cu o combinaţie de soluţii 
coloide şi cristaloide izotone (obţinerea rapidă şi persistentă a efectului volemic). Dacă 
pacientul nu prezintă hipotensiune arterială, repleţia volemică va corecta jumătate din defict în 
primele 6-8 ore, restul în următoarele 16 ore. 

2. Hipovolemia hiperosmolară 16 

Definiţie: pierderea de apă este mult mai importantă decât pierderea de sodiu (deficit 
total de apă). Se reduce spaţiul celular şi extracelular. Creşte osmolaritatea plasmatică. 

Etiologie: aport redus de apă (catastrofe, restricţie iatrogenă, alimentare parenterală cu 
exces de sare), diabet insipid (nefrogen, neurogen), diabet zaharat, alcoolism, administrarea 
sărurilor de litiu, pierderi exagerate (febră, transpiraţii profuze, hiperven- tilare). Deficitele 
pure sunt rare: absenţa ADH, rezistenţa la efectele ADH (hipercalcemie, hipokaliemie, nefrita 
cronică), pacienţii vârstnici, pacienţii comatoşi care nu răspund la senzaţia de sete, utilizarea 
prelungită a ventilaţiei mecanice cu gaze uscate etc. 

Fiziopatologie: pentru fiecare 1000 ml pierdute, sectorul celular va contribui cu 580 ml, 
cel interstiţial cu 380 ml, iar cel intravascular cu 70 ml. 

Simptomatologie: setea este dominantă şi apare la un deficit de cea 1500 ml. Oliguria: 
la un deficit de cea 2000 ml. Hipotensiunea - la o pierdere de cea 3000 ml, asociată cu un puls 
filiform, cianoza extremităţilor, halucinaţii, tulburări de conştienţă. 

Laborator: Na + seric >145 mEq/1. în primele 24-48 de ore nu apar modificări 
importante. Treptat cresc valorile hemoglobinei, hematocritului, proteinemiei, ureei. 

Tratament: administrare de ser glucozat 5%, evaluarea repetată a tensiunii arteriale, a 
presiunii venoase centrale, a debitului urinar, şi determinări repetate ale sodiului. Corectarea 
rapidă prezintă riscul apariţiei edemului cerebral. 

3. Hipovolemia hipoosmolară 1,6 

Definiţie: pierderea de sodiu e mai importantă decât pierderea de apă. 

Etiologie: pierderi digestive (vărsături, aspiraţie gastrică, diaree); pierderi renale 
(insuficienţă adrenocorticală, insuficienţă renală cronică; administrarea de diuretice de ansă şi 
osmotice); afecţiuni ale SNC (AVC, TCC, tumori): sindromul pierderii de sare; alte cauze: 
sindromul Schwartz-Bratter (hipersecreţie de ADH în cancerul pulmonar); adrenalectomie; 
pierderi cutanate excesive; regimuri hiposodate; iatrogen (administrare excesivă de SG 5%). 

Simptomatologie: uscăciunea mucoaselor, accentuarea ridurilor, disfagie, disfonie, 
scăderea turgorului cutanat, hipotensiune arterială, tahicardie, colabare venoasă, extremităţi 
cianotice şi reci. Poliuria iniţială se modifică în oligurie. ROT exacerbate, tulburări de 
conştienţă, oboseală, crampe musculare, febră. Setea este absentă. 

Laborator: natriemia 137 mmol/1, creşte hematocritul, azotemie reziduală, Na + urinar 
10-20 mmol/24 de ore. 

Tratament: administrarea de soluţii hipertone de NaCl (soluţie 0,45%). 

Hipervolemia izoosmotică 1 7 

Definiţie: excesul de apă este egal cu excesul de Na + . Osmolaritatea serului este 
normală, volumul spaţiului extracelular creşte, volumul spaţiului intracelular rămâne normal. 

Etiologie: administrarea excesivă de soluţii perfuzabile izotone, peste capacitatea de 
eliminare renală la pacienţi cu insuficienţă cardiacă; glomerulonefrite, sindrom nefrotic, uremie 
cronică, ciroză hepatică. 

Fiziopatologie: aportul excesiv de lichide conduce la creşterea presiunii hidrostatice în 
capilarul arterial, uneori şi în cel venos, apa trecând în spaţiul interstiţial. Mecanismul este 
favorizat şi de alterarea permeabilităţii membranei capilare, determinată de hipoxie, acidoză, 
inflamaţie etc. 

Simptomatologie: creştere în greutate, turgescenţă jugulară, edeme periferice, edem 
pulmonar (dispnee), tahipnee, hipertensiune venoasă. 

Tratament: întreruperea aportului excesiv de lichide. Refacerea osmolalităţii CEC prin 
administrarea unor soluţii concentrate de NaCl. Forţarea diurezei (furosemid). 

Hipervolemia hipoosmotică 

Definiţie: exces de apă cu scăderea osmolarităţii serului, care determină creşterea 
spaţiului intra- şi extracelular. 

Etiologie: insuficienţa renală oligoanurică, obstrucţii ale căilor urinare; creşterea 
excesivă a aportului hidric hipoton care depăşeşte posibilităţile de eliminare a surplusului hidric 
(creşterea nivelului ADH: afecţiuni hepatice cu/fără ascită în care ADH-ul 



Compendiu de specialităţi medico-chirurgicale 


580 


nu este inactivat, insuficienţa cardiacă congestivă tratată cu diuretice, hipersecreţia anormală 
de ADH din TCC, tumori cerebrale, sindrom Bartter etc.). 

Simptomatologie: acumularea intramusculară a apei (cea 4% din greutate) provoacă 
apariţia crampelor musculare. Apariţia edemelor periferice evidente survine la un surplus de 
apă de 6% din greutatea corpului. Creşterea greutăţii cerebrale cu 2% induce modificări 
neurologice (cefalee, convulsii, dereglări de cunoştinţă, greţuri, vomă - edem cerebral). Apar: 
edeme interstiţiale, revărsate lichidiene, edem pulmonar. 

Laborator: scad concentraţiile Na + şi CI", hemoglobina. Creşte ureea serică; în caz de 
oligoanurie creşte K + şi POC, scade HCO 3 '. Na + urinar şi ureea urinară sunt reduse. 

Tratament: restricţia hidrică, saliuretice (furosemid), tratament etiologic, epurare 
extrarenală. 

Hipervolemia hiperosmotică 

Definiţie: tulburare a echilibrului hidroelectrolitic, caracterizată prin exces real de 
sodiu. Creşterea osmolarităţii plasmatice conduce la expansiunea volumului extracelular şi 
reducerea volumului intracelular. în unele situaţii celulele pierd K + în schimbul Na + (fenomen 
de transmineralizare). 

Etiologie: cel mai frecvent este de cauză iatrogenă prin aport excesiv de Na + prin soluţii 
perfuzabile hipertone (NaCl hiperton, bicarbonat de sodiu); sindromul Cushing, administrarea 
unor doze masive de corticosteroizi; ingestie de apă sărată (înec). 

Simptomatologie: combinaţie de semne clinice de expandare volemică cu semne de 
suferinţă neurologică. Edeme periferice, edem pulmonar etc.; semne digestive: sete, reducerea 
salivaţiei, vomă, diaree; semne renale: oligurie, creşterea densităţii urinare; semne 
cardiovasculare: instabilitate hemodinamică, presiune venoasă crescută, risc de insuficienţă 
cardiacă; semne neurologice: ROT exacerbate, agitaţie, delir, tulburări de conştienţă. 

Laborator: Na + seric 147 mmol/1, hematocrit scăzut. 

Tratament: administrarea de apă pentru diluarea hiperosmolarităţii şi corectarea 
contracţiei CIC, concomitent cu administrarea de diuretice pentru eliminarea excesului de 
sodiu, tratament etiologic. 


Sodiul (natriu) ■ 9 10 

Concentraţia plasmatică normală a sodiului este 135-145 mmol/1, cea intracelulară 10- 
14 mmol/1. Acest gradient e menţinut de Na + -K + ATP-ază. 

Sodiul are rol în reglarea activităţii osmotice a lichidului extracelular, precum şi (sub 
forma bicarbonatului de sodiu) a echilibrului acido-bazic. 

Hiponatremia 8 9 10 

18% din populaţia îngrijită la domiciliu prezintă un status hiponatremic. 53% din aceştia 
au prezentat cel puţin un episod hiponatremic în ultimele 12 luni (Miller, 1995). Hiponatremia 
este prezentă la 15-20% din internările în urgenţă şi survine la peste 20% din pacienţii critici. 
Rata mortalităţii pacienţilor cu status hiponatremic este 17,9% (Lee, 2000). 

Definiţie: Na + <135 mmol/1. Hiponatremia poate fi minimă (Na + 130-135 mmol/1, 
moderată Na + 125-129 mmol/1 sau severă Na + sub 125 mmol/1). Hiponatremia este acută dacă 
e documentată apariţia ei sub 48 ore. Hiponatremia va fi considerată cronică (debut peste 48 
ore) dacă nu sunt argumente clinice sau anamnestice care să contrazică această estimare. 

Etiologie: 

•pierderi cutanate: transpiraţie abundentă, plăgi secretante abundent, leziuni der¬ 
matologice exsudative cu translocaţie de apă extracelulară (edeme, urticarie, arsuri); 

•pierderi de secreţii ale tubului digestiv prin vărsături, diaree, drenaje sau fistule 
intestinale, biliare, pancreatice; 

•pierderi renale de sodiu şi apă: prin diuretice, boli renale, pierderi metabolice cu 
diureză osmotică, diabet zaharat decompensat, acidoză metabolică, boli endocrine; 

• pierdere de apă şi Na în hemoragii; 

• pierdere prin drenaj cavitar chirurgical sau paracenteze, toracocenteze; 

• iatrogen prin restricţia excesivă de sodiu la pacienţii cardiaci şi la cei cu terapie 


cortizonică. 


Deficitul de Na + (mmol/1) = 0,6 x Greutate (kg) x (140 - Na + ) 

Pierdere evaluată în ser fiziologic 0,9% = 3,9 x Greutate (kg) x (140-Na + ) 

Clasificarea hiponatriemiei: 

I. Hiponatriemie fără hiposmolaritate plasmatică (hiperglicemie, cetoacidoză şi 
stările hiperosmolare noncetozice, tratamentul perioperator cu glucocortocoizi, administrare de 
manitol, soluţii irigatoare ce conţin glicină, hiperlipidemie, hiperproteinemie). 

II. Hiponatriemie cu hiposmolaritate plasmatică 

1. Hiponatremia hipovolemică hipoosmolară (insuficienţă suprarenaliană, insuficienţă 
renală cronică, diaree, vomă, arsuri, acumulare în “spaţiul trei”); 

2. Hiponatriemia izovolemică hipoosmolară (perfuzie de lichide hipotone, hipo¬ 
natremia postoperatorie, tratament cu oxitocină, insuficienţa hipofizară, sindromul secreţiei 
inadecvate de vasopresină); 

3. Hiponatremia hipervolemică hipoosmolară - “hiponatremie de diluţie” (insuficienţă 
cardiacă congestivă, ciroză hepatică, sindrom nefrotic, insuficienţă renală, ventilaţie mecanică 
în regim PEEP). 

Simptomatologie: Simptomele sunt cele ale patologiei de bază, ale hipovolemiei sau 
hipervolemiei. în caz de hipoosmolaritate se dezvoltă edemul cerebral. 

• Na + : 130-135 mmol/1 - pacient asimptomatic 

• Na + : 125-130 mmol/1 - anorexie, greaţă, vărsături, vomă, cefalee 

•Na + : 115-125 mmol/1 - somnolenţă, confuzie, agitaţie, halucinaţii, incontinenţă, 
hipoventilaţie, mialgii 

•Na + <115 mmol/1 - convulsii, comă, bradicardie, insuficienţă respiratorie, mioclonii, 
areflexie, semne neurologice de focar. 

Strategia de diagnostic a hiponatriemiei 8,10 : 

1. Măsurarea osmolalităţii plasmei care poate fi: 

- normală (280-295 mOsm/kg H 2 0), aceasta apare în pseudohiponatremiile din 
hiperlipidemie, hiperproteinemie şi în irigarea tractului genitourinar cu glicină; 

- crescută (mai mare de 295 mOsm/kg H 2 0) se întâlneşte în hiperglicemie, comă 
hiperosmolară noncetozică, uremie, substanţe hipertone (manitol, glicerol); 

- scăzută (mai mică de 280 mOsm/kg H 2 0) - în acest caz se evaluează statusul volemic. 

2. Excluderea pseudohiponatremiei (Osm >300 mOsm/kg H 2 0, hiponatremia hiper¬ 
osmolară din hiperglicemie, exces de manitol, intoxicaţie cu etilenglicol); 

3. Determinarea glicemiei; 

4. Calcularea diferenţei osmolare (gap osmolar); 

5. Aprecierea volemiei: 

• hipovolemia apare prin: 

- pierderi non-renale (Na + urinar mai mic de 15 mmol/1, osmolaritatea urinară mai mare 
de 400 mOsm/kg H 2 0): gastrointestinale, cutanate, acumulare în “spaţiul trei”, restricţia 
aportului de sodiu; 

- pierderi renale (Na + urinar mai mare de 30 mmol/1, osmolaritatea urinară mai mică de 
300-400 mOsm/kg H 2 0) ce se produce prin: diuretice, insuficienţă renală cu afectare tubulară, 
insuficienţă de mineralocorticoizi; 

•euvolemia din SIADH: Na + urinar >30 mmol/1, osmolaritatea urinară >300- 400 
mOsm/kg H 2 0), hipotiroidism, deficit de glucocorticoizi, intoxicaţie cu apă, medicamente 
(AINS, clofibrat, antipsihotice, antidepresive); 

• hipervolemia 

-Na + urinar <15 mmol/1, Osm urinară >400 mOsm/kg H 2 O în: insuficienţa cardiacă 
conge stivă, ciroză hepatică, sindrom nefrotic; 

- Na + urinar >30 mmol/1 în insuficienţa renală. 

6. Depistarea prezenţei edemelor; 

7. Evaluarea funcţiei renale. 

Tratament 8,9 ’ 10 : 

Excesul de apă se evacuează prin limitarea aportului de apă la 1000 ml/zi sau prin 
administrarea de diuretice de ansă. In caz de hiponatremie de diluţie, restricţia hidrică va fi de 
200-500 ml în 24 ore cu aport sodic normal şi supravegherea diurezei, natremiei şi greutăţii 
corporale. 

Se corectează glicemia şi se compensează diabetul zaharat. 

Pierderile de Na + se corectează prin perfuzare cu soluţie de NaCl izo- sau hipertonă. De 
reţinut că 1000 ml de ser fiziologic conţin 153 mm ol NaCl. Corecţia hiponatremiei severe se 
va face astfel (conform ghidului European Society of Intensive Care Medicine 2014) 11 : 

- tratamentul în prima oră: p.i.v. 150 ml soluţie salină hipertonă 3% sau echivalent în 20 
minute; 

- după 20 minute se verifică nivelul Na + seric apoi se repetă administrarea p.i.v. 150 ml 
soluţie salină hipertonă 3% sau echivalent în 20 minute; 

- se repetă de două ori administrarea sau până ce nivelul Na + seric creşte cu 5 mmol/1 
(monitorizarea clinică şi biochimică trebuie să fie disponibilă!); 

- dacă se obţine ameliorarea simptomelor după creşterea cu 5 mmol/1 a nivelului Na + 
seric în prima oră se opreşte p.i.v. cu soluţia salină hipertonă 3%, se menţine linia venoasă cu 
p.i.v. de ser fiziologic până ce este corectată cauza care a determinat hipo- natremia. Se 
limitează creşterea nivelului Na + seric la un total de 10 mmol/1 în primele 24 ore şi adiţional cu 
8 mmol/1 la fiecare 24 ore după ce concentraţia sodiului seric ajunge la 130 mmol/1. Se verifică 
nivelul Na + seric la 6, 12 şi 24 ore după ce aceasta s-a stabilizat; 

- dacă nu se obţine ameliorarea simptomelor după creşterea cu 5 mmol/1 a nivelului Na + 
seric în prima oră se continuă p.i.v. cu soluţia salină hipertonă 3% sau echivalentă până la o 
creştere adiţională de 1 mmol/l/oră a nivelului Na + seric. Se întrerupe p.i.v. dacă se ameliorează 
simptomatologia, nivelul Na + seric creşte cu 10 mmol/1 

sau nivelul Na + seric ajunge la 130 mmol/1 (oricare dintre acestea apare prima). Se caută 
alte explicaţii pentru apariţia simptomatologiei respective. Se verifică nivelul Na + seric la 
fiecare 4 ore cât timp p.i.v. cu soluţia salină hipertonă 3% sau echivalentă este administrată în 
continuare. Este importantă corectarea hipopotasemiei. 

Complicaţia principală a unei corecţii rapide este demielinizarea pontină. Se previne 
apariţia hipernatremiei în timpul primelor 5 zile de terapie la pacienţii cu alcoolism sau boli 
hepatice. 

Corecţia hiponatremiei se poate efectua şi prin eliminarea apei libere, volumul căreia se 
poate calcula după formula: 


EEOexces 0,6 x masa corporală x (1-Na + seric)/(Na + dorit) 


O diureză de 7 litri timp de 5-10 ore, însoţită de o administrare de 3,5 litri de ser 
fiziologic creşte osmolaritatea serului cu cea 1-2 mEq/oră. Acelaşi efect, dar fără a elimina apa 
liberă, îl provoacă administrarea a 1000 ml din soluţia 3% de NaCl. 12 

Hiponatremia cu euvolemie ridică suspiciunea unui sindrom de secreţie inadecvată de 
ADH (SIADH). Criteriile de diagnostic sunt: 

- hiponatremie cu hipoosmolaritate; 

- eliminare permanentă de sodiu (eliminarea este proporţională cu ingestia); 

- hiperosmolaritate urinară în raport cu plasma; 

- absenţa altor cauze care pot să determine scăderea capacităţii de diluţie a rinichiului; 

- absenţa hiponatremiei şi a hipoosmolarităţii după restricţie de apă. 

Tratamentul este de substituţie: 

• tratamentul bolii de bază; 

• restricţie de apă până la 400 ml/zi; 

• demeclociclina, diuretice de ansă; 

•utilizarea antagoniştilor de receptori V 2 de vasopresină este controversată. 

în cazul suspiciunii prezenţei unei insuficienţe suprarenaliene se va administra ser 
fiziologic sau soluţii macromoleculare (în caz de colaps), hemisuccinat de hidrocortizon (100 
mg i.v. la 6 ore) şi se va recolta cortisolemia (testul cu tetracosactide se va efectua ulterior). 

Hipernatremia 8 9 ’ 10 

Hipernatremia este prezentă la 51% din pacienţii vârstnici decedaţi în perioada 
postoperatorie. Aproximativ 75% dintre pacienţii cu hipernatremii peste 160 mEq/1 decedează. 
La copii mortalitatea este mai redusă (45%), dar sechelele neurologice sunt frecvente (Arieff 
AI, 1976). 

Definiţie: Na + 145 mmol/1. Este asociată întotdeauna cu hiperosmolaritate şi deci cu 
deshidratare intracelular. 

Etiologie: aport excesiv de sodiu (perfuzii cu soluţii hipertone ce conţin natriu, 
hiperalimentarea artificială, tratament cu medicamente ce conţin Na + ; eliminarea scăzută de 
sodiu din hiperaldosteronismul primar, tratamentul cu corticosteroizi, hipernatremia esenţială 
encefalogenică din TCC, tumorile hipotalamice sau frontale) sau pierdere preponderentă de 
apă liberă (febră, mediu torid, boli infecţioase, ventilaţie mecanică cu 

aer neumidificat, plăgi masive deschise, combustii, patologii exfoliative ale pielii, aspiraţie 
gastrică, diaree, vomă, tratament diuretic, diabet insipid). 

Fiziopatologie: Retenţiile sodice normo- sau hiperosmotice determină în principal 
apariţia edemului. Hipernatremia se poate clasifica astfel: 

I. Hipernatremie hipovolemică (orice pierdere de lichide hipotone - diureza forţată, 
pierderile gastrointestinale, cutanate sau respiratorii). 

II. Hipernatremie izovolemică (provocată de pierderi hipotone incorect compensate, 
perfuzii cu SG 5% sau de diabetul insipid). 

III. Hipernatremie hipervolemică - este de obicei iatrogenă (administrare de soluţii 
hipertone). 

Simptomatologie: sete, slăbiciune, dezorientare, hiperexcitabilitate musculară, rigi¬ 
ditate, pierderea cunoştinţei. Hipernatremia acută poate provoca modificări ale volumului 
cerebral, cu leziuni vasculare, cerebrale, hemoragii, tromboze de sinusuri. 

Tratament: Scopul tratamentului constă din corecţia deficitului de apă. 

Refacerea volemiei şi menţinerea funcţiei renale este prioritară faţă de refacerea 
deficitului hidric. După refacerea volemiei cu ser fiziologic 0,9%, se corectează deficitul de 
apă cu ser glucozat 5% sauNaCl 0,45%. Corecţia rapidă a hipernatremiei cronice poate provoca 
edem cerebral. O jumătate din deficitul volumului de apă se va corecta în primele 12-24 ore, 
iar restul deficitului în următoarele 24-48 ore. Ca metodă alternativă este corecţia 
hipernatremiei cu o viteză de 0,5 mmol/1 pe oră. Formula calculării deficitului de apă este 
următoarea: 


H20deficit = 0,6 x Greutate (kg) x 1- (Na + se ric/140) sau 

H20defidt = 0,6 x Greutate (kg) x 1- (osmolaritate/280) 

Hipernatremia din diabetul insipid se corectează prin refacere volemică şi terapie de 
substituţie (desmopresină - analog artificial al ADH). Efectul terapeutic se manifestă peste 
câteva zile. 

Potasiul (kaliu) 8 9 10 

Cation cu o concentraţie plasmatică de 3,5-5,2 mmol/1 şi intracelulară de 140- 150 
mmol/1. Scăderea K + plasmatic cu 1 mmol/1 indică un deficit intracelular total de 300-400 mmol 
K + . 

Balanţa internă: Nivelul intracelular depinde de Na + -K + ATP-ază şi de factorii care-i 
reglează transportul transmembranar. Alcaloza, insulina, stimularea simpatică (adrenalina) 
facilitează transportul K + în celulă. Acidoza, efortul fizic intens şi hiperosmolaritatea 
extracelulară determină ieşirea K + din celulă. Pentru a menţine electroneutralitatea, pătrunderea 
intracelulară a H + în acidoză impune eflux de K + . Stările hiperosmolare (de exemplu, 
hiperglicemia) induc depleţie intracelulară de K + prin mecanism indirect, atrăgând apa din 
celulă. Stările hipoosmolare nu au nici un efect asupra concentraţiei K + ! 

Balanţa externă: Aportul zilnic de K + este mai mare decât toată cantitatea extracelulară. 
Hiperkaliemia se evită prin redistribuţia K + şi implicarea mecanismelor renale. 90% din K + 
filtrat glomerular se reabsoarbe în tubul contort proximal; excreţia sa are loc în tubul contort 
distal şi colector, la schimb cuNa + prin mecanism activ 

aldosteron-dependent. Dacă K + plasmatic creşte, K + este secretat în urină, resorbindu-se la 
schimb H + ceea ce determină scăderea pH-ului sanguin şi acidoză metabolică. 

Hipopotasemia 8 9 10 

Definiţie: scăderea nivelului plasmatic de K + sub 3,5 mmol/1. 

Etiologie: 

• Scăderea aportului alimentar - la o persoană sănătoasă aceasta este, practic, dificil de 
realizat (inaniţie, anorexie mentală, geofagie, alcoolism, alimentaţie parenterală carenţată) sau 
imposibilitatea de ingestie (tumori, stenoze, afecţiuni inflamatorii ale cavităţii bucale, 
faringelui, esofagului). 

• Dereglări de absorbţie (steatoree, boala Crohn, enterita tuberculoasă). 

• Creşterea eliminărilor urinare (hiperaldosteronismul primar sau secundar din ciroza 
hepatică, insuficienţa hepatică, insuficienţa cardiacă congestivă, hipertensiunea malignă), 
sindromul Cushing, sindromul nefritic, sindromul Fanconi, stenoza arterei renale, IRA 
poliurică, corticoterapia prelungită, salicilaţii, diureticele, aminoglicozidele, antibioticele, 
citostaticele, hipomagneziemia, hipocloremia, hipercapnia, hipovolemia. 

•Pierderi digestive crescute prin vomă, aspiraţie gastrică, fistule intestinale, stomă, 
diaree, adenom vilos al colonului, sindromul Zollinger-Elison. 

• Redistribuire - cantitatea totală de K + poate să nu sufere modificări (agoniştii betai- 
adrenergici pot provoca hipokaliemie acută, iar pacienţii trataţi cu beta-blocante sau beta- 
simpatomimetice au tendinţă la hiperkaliemie). Alcaloza respiratorie (hiperventilare, ventilare 
pulmonară artificială) sau metabolică, insulinoterapia şi administrarea soluţiilor glucozate, 
hiperglicemia, tratamentul cetoacidozei şi hiperosmolarităţii diabetice, statusul anabolic, 
terapia cu ciancobalamină a anemiei pernicioase (hiperproducţie eritrocitară) cresc influxul de 
K + în celule. 

Fiziopatologie: Deficitul acut de potasiu interesează doar K + extracelular, nivelul celui 
intracelular fiind normal ori uşor scăzut. La aceşti pacienţi sunt afectaţi în mod special muşchii 
netezi şi cordul, dar muşchii striaţi rămân indemni. Deficitul cronic este rezultatul unei balanţe 
negative mici, dar zilnice. Apar pierderi intracelulare, schimbul renal tubular cu Na + deviază 
spre H + (în locul K + ), ceea ce duce la formarea unei urine acide cu alcaloză metabolică. In 
alcaloză, prin mecanism renal, se economiseşte H + , eliminându-se K + . Celulele de asemenea 
cedează EL în favoarea K + . La un nivel de K + de 2,5 - 3 mmol/1 se dereglează excitabilitatea 
neuromusculară. 

Gradientul transmembranar crescut hiperpolarizează membrana, creşte pragul de 
depolarizare. Nivelele serice sub 2 mmol/1 cresc riscul de necroză musculară striată. Asupra 
cordului hipokaliemia se manifestă prin modificări ECG (subdenivelarea segmentului S-T, 
diminuarea amplitudinii undei T, inversia undei T, apariţia undei U, lărgirea intervalului Q-T) 
şi prin dereglări de ritm. Creşte sensibilitatea cordului la catecolamine. 

Simptomatologie: 

Cord - tahicardie, extrasistolie, modificări ECG. 

Musculatură - hipotonus, pareză flască, insuficienţă ventilatorie, ileus paralitic. 

Rinichi - se dezvoltă nefropatia kaliopenică, cu scăderea ratei de filtrare glomerulară, 
scăderea capacităţii de concentrare tubulară, alcaloză metabolică. 

Tratament în funcţie de severitatea hipo K + : 

Tratament, etiologic. în cazul hipokaliemiei uşoare (3,5-4 mmol/1) se va administra o 
dietă bogată în K + (sucuri de fructe, piureuri şi sucuri de legume, lapte, carne), iar pacientul va 
fi supravegheat. 

Dacă K + 3 mmol/1, corecţia este obligatorie, chiar dacă nu sunt manifestări clinice. Dacă 
nivelul de K + este 3-3,5 mmol/1 şi sunt modificări ECG, corecţia este de asemenea obligatorie. 
O deosebită atenţie necesită pacienţii digitalizaţi, la care kaliemia va fi menţinută în limitele de 
3,5-4,5 mmol/1. 

Pacientul cu acidoză, care are un nivel de 3,5 mmol/1 de K + , va necesita terapie de 
corecţie. Pacientul în alcaloză, cu un nivel identic de potasiu, nu va necesita tratament corector. 

La pacientul cu hipokaliemie-hipocloremie, administrarea sol. KC1 este de elecţie, la cel 
cu cetoacidoză diabetică se va administra fosfatul de potasiu, deoarece hipofosfatemia însoţeşte 
această patologie. 

Doza uzuală per os este de 50-100 mEq K + pe zi. Administrarea intravenoasă poate 
genera cardiotoxicitate, iar concentraţia de 40 mEq/1 irită venele. Viteza maximală de 
administrare a K + intravenos este de 40 mEq/oră, permisă numai în hipokaliemia critică. De 
obicei se administrează 20 mEq/oră. Deficitul extracelular este corectat rapid, însă cel 
intracelular necesită o administrare de K + timp de mai multe zile. Este necesară monitorizarea 
ECG, precum şi repetarea ionogramei serice. 

Numeroşi pacienţi cu deficit de K + au şi un deficit de magneziu (acesta este important 
pentru utilizarea K + şi pentru menţinerea unui nivel intracelular de K + , în special la nivel 
miocardic). 

Hiperpotasemia 8,9 10 

Definiţie: creşterea nivelului plasmatic de K + peste 5,3 mmol/1. 

Etiologie: Deseori, este o redistribuţie a capitalului potasic. Cantitatea totală poate fi 
normală, crescută sau scăzută. 

- Pseudohiperkaliemie: hemoliză in vitro, garou, anemie pernicioasă. 

- Redistribuirea capitalului potasic (hemoliză, liza tumorii, necroza muşchilor striaţi, 
crush-sindrom, CID, arsuri, reperfuzia unui ţesut ischemiat, intoxicaţia cu glicozide, care 
blochează activitatea Na + -K + ATPazei; perfuzie cu glucoză concentrată sau manitol, care cresc 
osmolaritatea plasmatică şi impun efluxul osmotic de K + ; perfuzia cu arginină favorizează 
efluxul celular de K + . 

- La pacienţii cu sindrom de denervare, leziune medulară, afecţiune a motoneuronilor, 
arsuri, leziune musculară extinsă, crush-sindrom etc. hiperkaliemia poate atinge niveluri 
periculoase, cu risc de stop cardiac. Severitatea hiperkaliemiei depinde de masa musculară 
afectată, pericolul fiind maxim după 5-10 zile de la debutul afecţiunilor amintite. Aproximativ 
în 60 zile masa musculară şi conţinutul de K + în aceasta scade până la niveluri care nu determină 
hiperkaliemie evidentă. Pacienţii cu boli nervoase degenerative, poliomielită, neuroinfecţii 
cronice, tetanos, prezintă risc de a prezenta o hiperkaliemie permanentă. 

- Creşterea catabolismului endogen, diabetul zaharat. 

- Creşterea aportului de K + : risc sporit prezintă pacienţii vârstnici, cu o diureză sub 500 
ml/zi; în cazul administrării de penicilină şi a tranfuziilor cu sângele conservat. 

- Hiperkaliemia prin excreţie diminuată: insuficienţa renală de orice etiologie şi durată, 
dacă GFR este sub 5 ml/min. Un deosebit pericol prezintă pacientul cu GFR scăzută, tratat cu 
aminoglicozide, ciclosporină, diuretice economisitoare de K + , preparate antialdosteronice. 

Fiziopatologie: Hiperkaliemia realizează trei efecte importante, interesând echilibrul 
acido-bazic, muşchiul striat, cel neted şi cordul. La nivelul musculaturii striate excesul de K + 
creşte excitabilitatea musculară care antagonizează efectele mioplegicelor antidepolarizante. 

Simptomatologie: Hiperkaliemia reprezintă o stare critică, stopul cardiac fiind 
consecinţa cea mai gravă. Modificările electrocardiografice sunt următoarele: 

K + = 5,5 mmol/1: unda T-ascuţită (“ca un 

cort”); 

K + = 6-7 mmol/1: unda T înaltă sau 
bifazică, interval PR alungit, unda P redusă; 

K + = 8-10 mmol/1: unda P absentă, 

QRS lărgit, unda S devine adâncă şi 
largă, intervalul P-R este neregulat. Uneori 
complexul QRS are un aspect sinusoidal; 

K + 10 mmol/1 poate provoca asistolie sau 
fibrilaţie ventriculară (mai rară). 

La pacienţii cu pacemaker primul semn 
al hiperkaliemiei este disocierea ritmului 
stimul-contacţie, deoarece creşte energia 
necesară pentru stimularea atrială, astfel că 
trecerea la stimularea ventriculară pe durata 
hiperkaliemiei este mai eficace. 

Concentraţii mai mari de 9-12 mmol/1 
duc la pareze de tip flasc din cauza 
hipopolarizării membranei calulare cu efect 
letcii 

„ Figura 28.3. Hiperpotasemie - aspect ECG. 

l ratament 

Scopul terapiei este: 

1. Protecţia cardiacă prin 

antagonizarea efectelor hiper K + ; 

2. Introducerea K + în celule; 

3. îndepărtarea K + din organism; 

4. Monitorizarea K + pentru hiper K + de rebound; 

5. Prevenirea recurenţei hiper K + . 

Evaluarea statusului volemic. Dacă asociază hipovolemie, se administrează fluide 
(creşterea excreţiei renale de K + ). Toate măsurile descrise au scopul de a câştiga timp pentru 
organizarea hemodializei, dacă e necesară. Obligatoriu se monitorizează electrocardiograma şi 
ionograma. 

• K + 5,5-6,0 mm o/l 

- Administrare de răşini schimbătoare de K + (ex. calcium resonium 15-30 g sau 
polistiren sulfonat - Kayexalate 15-30 g în 50-100 ml sorbitol 20%). Administrare p.o. sau prin 
clismă. 1 gram de răşină scade K + cu 0,5 mmol/1. Debutul efectului la 1-3 ore. Efect maxim la 
6 ore. 

- Administrare de diuretice (ex. furosemid 1 mg/kg i.v. lent). Debutul efectului odată cu 
debutul diurezei. 

- Dializa (hemodializa e mai eficientă decât dializa peritoneală). Debut imediat. Poate 
îndepărta 25-30 mmol K + /oră. 

• K + 6,0-6,5 mmo/1 

- Administrarea soluţiei dextroză/insulină (10 u.i. insulină cristalină şi 50 g glucoza i.v. 
în 15-30 min) în asociere cu tratamentele precedente. De monitorizat glicemia. E necesar de a 
asigura un aport de glucoză de 250-500 mg/kg/oră pentru a evita hipoglicemia. Debutul 
efectului la 15-30 min. Efect maxim la 30-60 min. 

• K + 6,5 mmo/1 

- Introducere K + în celule cu salbutamol 5 mg nebulizat - pot finecesare mai multe doze. 
Debutul efectului la 15-30 min. 

- Introducere K + în celule cu bicarbonat de sodiu 50 mmol i.v. în 5 min dacă este 
prezentă acidoza metabolică (mai puţin eficient, de asociat cu glucoza-insulină şi salbutamol). 
Debutul efectului la 15-30 min. Hiperventilarea pacientului are efecte asemănătoare 
administrării bicarbonatului. La creşterea pH cu 0,1, nivelul K + scade cu 0,13 mmol/1. Nu se 
va administra bicarbonatul până nu dispare efectul administrării Ca ++ (30-60 min), deoarece 
ultimul va precipita. 

- Clorura de calciu 10 ml 10% i.v. în 2-5 min (antagonizează efectele toxice ale hiper 
K + pe membrana fibrelor musculare). CaCf 15-50 mg/kg sau Ca-gluconat 50- 100 mg/kg i.v. 
este remediul de elecţie, cu efect imediat. Poate proteja cordul de apariţia fibrilaţiei 
ventriculare, dar nu scade K + seric. Debutul efectului la 1-3 min şi durată de acţiune de 30-60 
min. De asociat precedentelor. 

Hemodializa este metoda cea mai eficientă pentru a îndepărta K + din organism. 
Indicaţii: 

- Hiper K + asociată cu insuficienţă renală cronică; 

- Hiper K + asociată cu insuficienţă renală acută oligurică (diureza <400 ml/zi); 

- Hiper K + asociată cu leziuni tisulare semnificative; 

- Hiper K + rezistentă la tratamentul medical. 

Se întâlneşte frecvent rebound-ul hiperpotasemiei; la pacienţii instabili hemofiltrarea 
continuă veno-venoasă (CVVH) are un risc mai mic de a compromite debitul cardiac decât 
hemodializa intermitentă. 

